Search is not available for this dataset
News Content
stringlengths 35
40.7k
| Headline
stringlengths 9
215
| Is_headline
int64 0
1
|
|---|---|---|
(මුදිතා දයානන්ද )“අද පවතින නිවාස ප්‍රතිපත්තියේ රජය සිටියොත් තව අවුරුදු දහයකදී වගා කරන්න තිබෙන බිමෙන් අක්කර විසිලක්ෂයක් නිවාසවලට යට කරන්න වෙනවා. කෘෂිකාර්මික බිම රැකගන්න නම් රජයේ නිවාස ව්‍යාපෘති සියල්ල මහල් නිවාස විය යුතුය යන ප්‍රතිපත්තියේ අපි ඉන්නවා.” යැයි ජාතික ජන බලවේගයේ ජනාධිපති ධුර අපේක්ෂක, ජනතා විමුක්ති පෙරමුණේ නායක අනුර කුමාර දිසානායක මහතා පෙරේදා (22) පැවැසීය.ඔහු මේ බව පැවැසුවේ ජාතික ජන බලවේගයේ කෘෂිකර්ම ප්රතිපත්තිය එළිදැක්වීමේ අවස්ථාවට එක්වෙමිනි. පේරාදෙණිය තානායමේදී මෙම උත්සවය පැවැත්විණ.එහිදී කෘෂිකර්ම ප්‍රතිපත්තියේ පිටපතක් අනුර කුමාර දිසානායක මහතා විසින් සත්ත්ව නිෂ්පාදන හා සෞඛ්‍ය දෙපාර්තමේන්තුවේ හිටපු අධ්යක්ෂ ජනරාල් ආචාර්ය නිමල් චන්ද්‍රසිරි මහතාට පිළිගන්වනු ලැබිණ. අනතුරුව අනෙකුත් ආරාධිත අමුත්තන්ට ද දිසානායක මහතා අතින් පිටපත් පිරිනැමිණි.ඔහු මෙසේ ද පැවැසීය.“අපේ කෘෂිකර්ම බිම් ප්රමාණය සියයට පනහකින් අඩුවෙලා. වසරකට ජෝඩු එක්ලක්ෂ හැටදාහක් විවාහ වෙනවා. එයින් ලක්ෂයකට පමණ පරම්පරාගත නිවාසයක් හිමිවුණත් තවත් හැටදාහකට අලුතෙන් නිවසක් අවශ්‍යයි. මේ සියලු දෙනාට තනි තනි නිවාස ඉදිකරන්න ගියොත් එක්කෙනාට පර්චස් දහය ගානේ වසරකට පර්චස් ලක්ෂ හයක් අවශ්‍ය වෙනවා. මේ විදිහට වසර දහයක් ගියොත් අක්කර ලක්ෂ විස්සක් නිවාස සඳහා වෙන්කරන්න වෙනවා. එයින් කෘෂිකර්ම ප්රතිපත්තිය පවත්වාගෙන යන්න අපිට බැරි වෙනවා.කෘෂිකර්ම ප්රතිපත්තිය ව්‍යුක්ත ප්රතිපත්තියක් ලෙස සලකන්න බැහැ. රටේ පොදු ආර්ථික, දේශපාලන ප්‍රතිපත්තිත් එක්ක, ඒක ගැට ගැහෙනවා. අපේ වෙළෙඳ ප්රතිපත්තිය මොකක්ද? අපේ පරිසර ප්රතිපත්තිය කුමක්ද? මේවා එක්කත් කෘෂිකර්මාන්තය ගැට ගැහෙනවා. ඒ නිසා කෘෂිකර්ම ප්රතිපත්තිය අපගේ අනෙකුත් ප්රතිපත්ති සමග නොගැටෙන විදිහට තමයි අපි සකස් කරලා තියෙන්නේ.රටකට ඒ රටේ ආහාර සුරක්ෂිතතාව ඉතා වැදගත් සාධකයක්. අපේ ප්‍රමුඛතම ඉලක්කයක් තමයි ශ්රී ලංකාව ආහාරවලින් සුරක්ෂිත රාජ්‍යයක් බවට පත්කිරීම. ඒ වගේම කෘෂිකර්මාන්තයේ නියැළෙන්නන්ගේ සමාජ පිළිගැනීම උසස් කිරීමත් මෙම ප්‍රතිපත්තියේ අරමුණක්. අපේ රටේ ගොවි ජනතාවට හිමිවෙලා තියෙන්නේ ඉතා පහළ ජීවන තත්ත්වයක් හා පහළ සමාජීය තත්ත්වයක්. එය උසස් කිරීම මෙම ප්‍රතිපත්තියේ අරමුණක් ලෙස තිබෙනවා.ගොවි ජනතාවට තමන්ගේ නිෂ්පාදනයන් සඳහා නිෂ්පාදන පිරිවැයට සරිලන පරිදි මිලක් නියම කිරීමත් අපේ කෘෂි ප්‍රතිපත්තියේ එක අරමුණක්. අපේ රටේ කෘෂි නිෂ්පාදනවලට නිතර නිතර උච්ඡාවචනය වන මිලක් තිබෙන්නේ. ලෝකයේ කොහේවත් මෙවැනි උච්ඡාවචනයක් ආහාර පානවලට සිද්ධ වෙන්නේ නැහැ. මෙය පාරිභෝගික ජනතාවටත් විශාල බලපෑමක් ඇති කරනවා. ඒ නිසා ඔවුන්ටත් ස්ථාවර මිලකට කෘෂි නිෂ්පාදන ලබාදීම අපේ තව අරමුණක්. තව අරමුණක් තමයි රටේ ජනතාවට වස විෂවලින් තොර ආහාර වේලක් ලබාදීම. නමුත් එක කන්නයකින් මේවා සාර්ථක කරගන්න පුළුවන් කියලා අපි කියන්නේ නෑ.ගොවි ජනතාව මුහුණ දීලා තිබෙන ගැටලු අතර අද ප්රධාන ප්රශ්නය බීජයි. ඖෂධ, බීජ, අවි ආයුධ අද ලෝකයේ තිබෙන විශාලම ජාවාරම් තුනයි.ලෝකයේ තිබෙන ඉතාම වටිනා ජාන සම්පත් කොල්ලකමින් ඒවා තම ආධිපත්‍යයට යටත් කරගැනීමට බහුජාතික සමාගම් අතර තරගයක් තියෙනවා. ඔවුන්ට පේටන්ට් බලපත්‍රය හිමි බීජයක් යම් ගොවියෙක් වගා කරනවා නම්, ඊට විශාල ගෙවීමක් කළ යුතුයි. මේ බීජ කාගේවත් පෞද්ගලික අයිතියකට හිමි ද? අද ලෝකයේ බොහෝ බීජවල අයිතිය තිබෙන්නේ සමාගම් කිහිපයක් අතේ. අපේ රටේ බීජ වෙළෙඳපොළ සමාගම්වලට විවෘත කළා. දැන් අපේ රටේ මුළු බීජ වෙළෙඳපොළම සමාගම් කිහිපයක් අතේ තියෙන්නේ. ඔවුන් බීජ ලංකාවට දුන්නේ නැත්නම් අපිට කිසිම වගාවක් කරගන්න බැරි තත්ත්වයක් උදාවෙලා තිබෙනවා.ගස්ලබු ඇට ග්‍රෑම් 100ක් රුපියල් 7500ක් දීල ගන්න ගොවියාට සිද්ධ වෙලා. කිලෝ එකක් ලක්ෂ 8ක් පමණ වෙනවා. ඒ අනුව සාමාන්‍ය වශයෙන් ගස්ලබු ඇටයකට රුපියල් 100කට වඩා වැයවෙනවා. නැවත අපේ බීජවල අයිතියත්, ගොවි ජනතාවට ලැබෙන පරිදි ගුණාත්මක බීජ ප්රතිපත්තියක් හැදීමත් අපේ වැඩපිළිවෙළ තුළ අඩංගුයි.අලුත් බීජ ස්වභාවිකව පරාගනය වෙන්නේ නෑ. අපේ රටේ බීජවල අයිතිය යළි අප පවරා ගන්නවා. ඒ සඳහා හොඳ පර්යේෂණ නිලධාරීන් අපේ රටේ සිටිනවා. අපේ රටේ බාස්මතී සහල් සොයාගත් විද්වතාට එය අත්හරින ලෙස බලධාරීන්ගෙන් බලපෑම් එල්ල වුණා. ඔහු අද පෞද්ගලික සමාගමක සේවය කරනවා.අද බීජ පර්යේෂණ ආයතන කඩාවැටිලා. සමහර බීජ ගොවිපොළවල් විකුණලා දාලා. මහඉලුප්පල්ලමේ බීජ ගොවිපොළෙන් අපිට බීජ වර්ග දුන්නා. දැන් ඒක බංගලාදේශයට දෙන්න යනවා. අද මහඉලුප්පල්ලමේ තියෙන්නේ ඉපිල් ඉපිල් වගාව. ගොවි ජනතාවට ගුණාත්මක බීජ සාධාරණ මිලකට ලබාදීම සඳහා ගොවි පර්යේෂණ ආයතන අපි පිහිටුවනවා. බීජ මාෆියාවෙන් ගොවියන් මුදාගන්නවා.පොළොවේ අඟලක් වැවෙන්න අවුරුදු 3000ක් යනවා කියලා එක් මහාචාර්යවරයෙක් මේ ළඟකදී මට කිව්වා. එක් වැස්සකට පස සෝදාගෙන යන්නේ අඟල් හය හත. ඇතැම්විට අඩි ගණනින්. අසාර්ථක යෝජනා ක්රම නිසා පොළොවේ ජලය තැන්පත් කරගන්නා පස් තට්ටු අද අවුලෙන් අවුලට පත්වෙලා.අපේ රටේ සැලසුම් හදලා තියෙන්නේ වැසි ජලය වේගයෙන් ගංගාවට දාලා මහ මුහුදට යවන්න. ඒ නිසා කෘෂිකර්මාන්තයේ නියැළෙන ජනතාවගේ දෙවන මූලික ප්රශ්නය වන ජලය ලබාදීම සඳහා අපි සැලැස්මක් හදනවා. ඒ සඳහා ජල පෝෂක කලාප සංරක්ෂිත කරන්නත්, මධ්‍යම කඳුකරයේ විධිමත් ඉඩම් පරිහරණ සැලැස්මක් ද අපි ඉදිරිපත් කරනවා. ඉඩම් කට්ටි කුඩා වීම වැළැක්වීමත් අපේ ප්රතිපත්තියක්.අද අපේ එළවළු හා පලතුරු නිෂ්පාදනයෙන් සියට 38ක් අපතේ යනවා. ඒ නිසා වෙළෙන්දා වීසි කරන පලතුරුවලටත් පාරිභෝගිකයාගෙන් ගාණ අල්ලනවා. ඔහුටත් කරන්න දෙයක් නෑ. මොකද ඉවත දමන පලතුරුවලට ඔහුට කවුරුත් ගෙවන්නේ නෑ. ඇසුරුම්කරණය කියන්නේ ලෝකයේ දියුණු කර්මාන්තයක්. ඒක රැකියා සපයන මාර්ගයක්. ඒ නිසා එළවළු, පලතුරු සඳහා දියුණු ඇසුරුම් කර්මාන්තයක් අපි ප්රචලිත කරනවා. යුරෝපයට තියෙන්නේ එක කන්නයයි. යුරෝපයේ කරන්නේ වෙළෙඳපොළට අවශ්‍ය ප්රමාණය විතරක් යවලා ඉතුරු ටික ගබඩා කරන එක. මේ පාලකයෝ ලජ්ජා වෙන්න ඕන අවුරුදු 7ක් ගිහිල්ලත් අපිට එක පලතුරු, එළවළු ගබඩාවක් හදන්න බැරිවෙලා තියෙනවා.දියුණු රටවල ඕනෑම නිෂ්පාදනයක් වෙළෙඳපොළට නිකුත් වෙන්නේ වෙළෙඳපොළ දත්ත තොරතුරු මත. අතිරික්තය ගබඩාවට ගන්න ඕන. එතකොට ගොවියාටත් පාරිභෝගිකයාටත් සාධාරණය ඉටුවන මිල ක්රමයක් හදන්න පුළුවන්. අද දඹුල්ල මාර්කට් එකේ ඉතුරුවන එළවළු දඹුල්ල නගර සභාවේ බැකෝ යන්ත්‍රවලින් තමයි ලොරිවලට පටවන්නේ.දඹුල්ලේ ලූනු ගලවන කාලයටත් දඹුල්ලේ කඩවල ඉන්දියානු ලූනු තිබෙනවා. වගා සැලැස්මක් නෑ. ඒ නිසා අනවශ්‍ය ලෙස විශාල ආනයනයක් මෙරට සිද්ධ වෙනවා. දැන් මුම්බායිවලින් මුංඇට ගේනවා. ඕස්ටේ්‍රලියාවෙන් කුරක්කන් ගේනවා. පොඩි කාලෙ අපි දැනන් හිටියේ මේවා ලංකාවේ වවනවා කියලා. ලූනු අවශ්‍යතාවයෙන් සියට 56ක් පිටරටින් ගේනවා. මේක ආහාරවලින් ස්වයංපෝෂණය කරන්න පුළුවන් රාජ්‍යයක්. හැබැයි දේශපාලකයෝ ඒවා ආනයනය කරන්න හරි කැමැතියි. ඇයි? කොමිස්, පගා ලබාගන්න හොඳම තැන නිසා. ආනයනය කරන තමන්ගේ මිත්‍රයන්ව ආරක්ෂා කරගන්න දේශපාලුවෝ හදපු බදු ප්රතිපත්තියක් තමයි අද තියෙන්නේ. කැරට් ගණන් කාලයට ඒ වෙනුවට වට්ටක්කා කන්න කියලා කියන කෘෂිකර්ම ඇමැතිවරු රටකට ඕන නෑ.මම ජනාධිපති අපේක්ෂකයා වුණාට සාමූහික ප්‍රයත්නයක කොටස්කරුවෙක් පමණයි. එසේ නැතිව මැජික්කරුවෙක් නොවෙයි. අපේ කෘෂිකර්ම ප්රතිපත්තිය නිසි පරිදි ක්රියාත්මක කිරීමට සමත් සාමූහික කණ්ඩායමක් අපට සිටිනවා. තවදුරටත් අපේ රට මේ විනාශය කරා යන්න දෙන්න එපා. මේ හාදයෝ දැන් ඡන්දයට ඇවිල්ලා කියනවා මේ රට බේරා ගැනීමට තිබෙන අන්තිම අවස්ථාව කියලා හැම ඡන්දයකදීම ඒකම කියනවා. මේක විහිළුවක්. අපි මේ රට කුමන අවස්ථාවකදී හරි අරගෙන ගොඩනගනවා. අපේ දරුවන්ට මේ විනාශය දෙන්න එපා. අපේ පරිසර පද්ධතියට තවදුරටත් මේ විනාශය වෙන්න දෙන්න එපා.” එහිදී අදහස් දැක්වූ සත්ත්ව නිෂ්පාදන හා සෞඛ්‍ය දෙපාර්තමේන්තුවේ හිටපු අධ්යක්ෂ ජනරාල් ආචාර්ය නිමල් චන්ද්‍රසිරි මහතා:“අපි ජාතික විද්වත් සංවිධානය ලෙස තමයි දස වැදෑරුම් ප්රතිපත්ති මාලාවක් රට ගොඩනැගීම වෙනුවෙන් සකස් කළේ. එහි එක් අංශයක් තමයි කෘෂිකර්මය. අද අපි මෙතනදී එළිදක්වනු ලබන්නේ එම කෘෂිකර්ම හා පශු සම්පත් ප්‍රතිපත්තියයි.වසර හැත්තෑඑකකට පසු අපිට මොකද වුණේ කියලා දැනගන්න අපි ඊට කලින් හිටපු කාලය ගැන දැන ගන්න අවශ්‍යයි. ජෝන් ෆර්ගියුෂන් කියන ලංකාවේ සුදු ලේකම්වරයෙක් ලියපු පොතක් සිංහලයට පරිවර්තනය වෙලා තිබෙනවා ශ්රී ලංකාවේ සිය වසරක් කියලා. ඒ කාලය තුළ ලංකාවේ ඇති වුණ වෙනස්කම් තමයි එහි ඇතුළත්ව තිබෙන්නේ. ඒ අනුව අපි කොයි තරම් දියුණු තත්ත්වයක ද හිටියේ කියලා දැනගන්න පුළුවන් ඒ පොත කියෙව්වාම.”එහිදී අදහස් දැක්වූ ජාතික ජන බලවේගයේ කෘෂිකර්ම ප්රතිපත්ති කමිටුවේ සාමාජික හේමජීව ගෝඨාභය මහතා:අපි මීට වසර විස්සකට විතර කලින් ඇහුවා ගොවි රජවරු ණය ගෙවාගන්න බැරුව වහ බීලා මැරෙනවා. දැන් අපිට අහන්න ලැබෙන්නේ ඔවුන්ගේ බිරින්දෑවරු ක්ෂුද්ර ණය උගුලට අසුවී වස බී මැරෙනවායි. මේ ඛේදවාදකය හැම ගොවියකුටම වගේම කෘෂි අලෙවිකරුවන්ට පවා මුහුණ දෙන්න සිදුව තිබෙන තත්ත්වයක්. මේ ක්ෂේත්රයේ යෙදෙන්නන්ගේ ජීවිත දවසින් දවස අගාධයට යනවා. ඔවුන්ගේ ජීවිත ගොඩනගන්න තමයි අපි මේ වැඩපිළිවෙළ සකස් කළේ. මේ වැඩපිළිවෙළ මහ පොළොවේ පැළ කරගන්නා තුරු අපි නොනැවතී අරගල කරනවා.”මෙම අවස්ථාවට කුඩා තේ වතු සංවර්ධන අධිකාරියේ හිටපු සභාපති කමල් ඔබේසේකර, ලංකෙම් ලංකා සමාගමේ ව්‍යාපාර කළමනාකරු හේමජීව ගෝඨාභය, මහාචාර්ය ලියනගේ අමරකීර්ති, මහවැලි සංවර්ධන අධිකාරියේ හිටපු අධ්යක්ෂ ජනරාල් ඌව පළාතේ හිටපු ප්රධාන ලේකම් ගාමිණී රාජකරුණා, මහචාර්ය ඩෙස්මන් මල්ලිකාරච්චි, යහපාලනය සඳහා වූ ජාතික ව්‍යාපාරයේ වෛද්‍ය කේ.එම්. සාහීර්, භූ විද්‍යාඥ සමන්ත බෝගහපිටිය, සමස්ත ලංකා ගොවි සම්මේලනයේ සංවිධායක නාමල් කරුණාරත්න, මහනුවර හිටපු දේශීය ආදායම් කොමසාරිස් නිමල් වික්‍රමාරච්චි, කෘෂිකර්ම දෙපාර්තමේන්තුවේ ශ්‍රව්‍ය දෘෂ්‍ය ඒකකයේ හිටපු අධ්යක්ෂ කේ.ඩී. සිරිපාල මහත්වරුන් ඇතුළු ආරාධිතයෝ විශාල පිරිසක් මෙම අවස්ථාවට එක්ව සිටියහ.
|
“අල-ලූනු ගම්මිරිස් පිටරටින් ගෙන්වීම නිසා රටේ කෘෂිකර්මාන්තය කඩා වැටිලා“
| 0 |
(а¶ұа·’а¶ёа¶Ҫ а¶ҡа·ңඩිа¶ӯа·”а·Җа¶ҡа·Ҡа¶ҡа·”)а¶ӯа¶ёа¶ұа·Ҡ බа¶Ҫа¶әට а¶ҙа¶ӯа·Ҡ а¶ҡිරීමට а¶Ӣа¶Ҝа·Җа·Ҡ а¶ҡа·… а·„а·Ҹа¶Ҫа·Ҡ а¶ёа·Ҹа·Ҷа·’а¶әа·Ҹа·Җට, එළа·Җа·…а·” а¶ёа·Ҹа·Ҷа·’а¶әа·Ҹа·Җට а¶Ҷණа·Ҡඩුа·Җ а¶әටа·Җа·“ а·ғිටීම බඩු а¶ёа·’а¶Ҫ а¶ёа·ҷа¶ӯරමа·Ҡ а¶үа·„а·… а¶әа·Ҹමට а·„а·ҡа¶ӯа·”а·Җа·“ а¶Үа¶ӯа·’ බа·Җа¶ӯа·Ҡ а¶ёа·ҡ а¶ӯа¶ӯа·Ҡа¶ӯа·Ҡа·Җа¶ә а·„а·ҡа¶ӯа·”а·Җа·ҷа¶ұа·Ҡ а¶Ҷණа·Ҡඩුа·Җ а¶ҙඹ а¶ңа·Ҹа¶Ҫа¶ҡ а¶ҙа·җටа¶Ҫа·“ а¶Үа¶ӯа·’ බа·Җа¶ӯа·Ҡ හිටа¶ҙа·” а·ға¶·а·Ҹа¶ұа·Ҹа¶әа¶ҡ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа¶ұа·Ҡа¶ӯа·Ҡරී а¶Ҫа¶ҡа·Ҡа·Ӯа·Ҡа¶ёа¶ұа·Ҡ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ а¶ҙа·җа·Җа·җа·ға·“а¶ә.බа·ңරු а¶ҙа·ңරа·ңа¶ұа·Ҡа¶Ҝа·” а¶Ҝа·“ බа¶Ҫа¶әට а¶ҙа·җමිණි а·Җа¶ӯа·Ҡа¶ёа¶ұа·Ҡ а¶Ҷණа·Ҡඩුа·Җට а¶ҡа·’а·ға·’а¶Ҝа·” а·Җа·җඩа¶ҙа·’а·…а·’а·Җа¶Ҫа¶ҡа·Ҡ а¶ұа·ңа¶ёа·җа¶ӯа·’ බа·Җа¶ӯа·Ҡ а¶үа¶Ҝිරි а¶ёа·„а¶ёа·җа¶ӯа·’а·Җරණණа¶әа·ҡа¶Ҝа·“ а¶Ҫа¶ҡа·Ҡа·Ӯ 69 а¶ўа¶ұа·Җරම а¶ұа·’а¶әа¶ӯ а·Җа·Ға¶әа·ҷа¶ұа·Ҡа¶ё а¶Ҝа·’а¶әа·Ҹරූ а·Җа·’ а¶әа¶ұ බа·Җа¶ӯа·Ҡ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ а·ға¶Ҝа·„а¶ұа·Ҡ а¶ҡа·…а·ҡа¶ә.а¶Ҷණа·Ҡඩුа·Җа·ҡ а¶Ҝුරа·Ҡа·Җа¶Ҫа¶ҡа¶ёа·’а¶ұа·Ҡ а¶ҙа·Ҡරа¶әа·қа¶ўа¶ұ а¶ңа¶ұа·’а¶ёа·’а¶ұа·Ҡ а·Ға¶ҡа·Ҡа¶ӯа·’а¶ёа¶ӯа·Ҡ а·Җа·’а¶ҙа¶ҡа·Ҡа·Ӯа¶әа¶ҡа·Ҡ а¶Ҫа·ҷа·ғ а¶ңа·ңඩ а¶ұа·җа¶ңа·’а¶ә а¶әа·”а¶ӯа·” බа·Җа¶ӯа·Ҡ а·ғිරිа¶ҡа·ңа¶ӯ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯ а¶ёа·–а¶Ҫа·ға·Ҡථа·Ҹа¶ұа¶әа·ҡ а¶…а¶Ҝ(22) а¶ҙа·җа·Җа¶ӯа·’ а¶ёа·Ҹа¶°а·Ҡа¶ә а·„а¶ёа·”а·Җа¶ҡට එа¶ҡа·Ҡа·Җа·ҷа¶ёа·’а¶ұа·Ҡ ඔහු а¶ёа·ҡ බа·Җ а¶ҙа·җа·Җа·җа·ға·“а¶ә.එහිа¶Ҝа·“ а·Җа·җඩිа¶Ҝුරටа¶ӯа·Ҡ а¶…а¶Ҝа·„а·ға·Ҡ а¶Ҝа·җа¶ҡа·Ҡа·Җа·– а¶Ҫа¶ҡа·Ҡа·Ӯа·Ҡа¶ёа¶ұа·Ҡ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ а¶ёа·ҷа·ға·ҡа¶Ҝ а¶ҡа·“а¶ә. ‘‘19 а·Җа¶ұ а·ға¶Ӯа·Ға·қа¶°а¶ұа¶ә а·Җа·ҷа¶ұа·ға·Ҡ а¶ҡа·… а¶әа·”а¶ӯа·”а¶әа·’ а¶ҡа·’а¶әа¶Ҫа·Ҹ රජа¶ә а¶ӯа·”а·… а·ға¶Ӯа·Җа·Ҹа¶Ҝа¶әа¶ҡа·Ҡ а¶ӯа·’а¶әа·ҷа¶ұа·Җа·Ҹ. 2015 а¶ўа¶ұа·Ҹа¶°а·’а¶ҙа¶ӯа·’а·Җරණа¶әа·ҡа¶Ҝа·“ а·Җа·’а¶°а·Ҹа¶әа¶ҡ а¶ўа¶ұа·Ҹа¶°а·’а¶ҙа¶ӯа·’а¶ҡа·Ҡරමа¶ә а¶…а·„а·қа·ға·’ а¶ҡа¶Ҫ а¶әа·”а¶ӯа·”а¶әа·’ а¶ҡа·’а¶әа¶Ҫа·Ҹ රටа·ҡ а·ға¶Ӯа·Җа·Ҹа¶Ҝа¶әа¶ҡа·Ҡ а¶ӯිබුණа·Ҹ. а¶…а¶ҙа·’ а¶ўа¶ұа¶ёа¶ӯ а·Җа·’а¶ а·Ҹරа¶ұа¶әа¶ҡа·’а¶ұа·Ҡ а¶ӯа·ңරа·Җ а¶ўа¶ұа·Ҹа¶°а·’а¶ҙа¶ӯа·’а¶ӯа·”а¶ёа¶ұа·Ҡа¶ңа·ҡ බа¶Ҫа¶ӯа¶Ҫ а¶ҙа·”а¶Ҫа·–а·Җа¶ұа·Ҡ а¶ӯරමа·Ҡ а¶ҡа¶ҙа·Ҡа¶ҙа·Ҹа¶Ҝа·” а¶ҡа·…а·Ҹ.а¶ёа·ҡ а·ға¶Ӯа·Ға·қа¶°а¶ұа¶ә а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җට а¶ңа·ҷа¶ұа·Ҹа¶ҙа·” а¶…а·Җа·ға·Ҡථа·Ҹа·Җа·ҡ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әට හිටිа¶әа·ҡ а¶ёа¶ұа·Ҡа¶ӯа·Ҡරීа·Җරු 45 а¶әа·’. а¶…а¶ҙа·’ а¶ёа·ҡ а·ға¶Ӯа·Ға·қа¶°а¶ұа¶ә а¶ңа·җа¶ұ а·ға·Ҹа¶ҡа¶ а·Ҡа¶Ўа·Ҹ а¶ҡරа¶Ҫа·Ҹ а·Җа·’а·Җа·Ҹа¶Ҝ а¶ҡරа¶Ҫа·Ҹ а¶ӯа·”а¶ұа·ҷа¶ұа·Ҡ а¶Ҝа·ҷа¶ҡа¶ҡа·’а¶ұа·Ҡ а·ға¶ёа·Ҡа¶ёа¶ӯ а¶ҡа·…а·Ҹ. а·ғරа¶ӯа·Ҡ а·Җීරа·ға·ҡа¶ҡර а·„а·җරа·ҷа¶ұа·Ҡа¶ұ а¶…а¶ҙිට а·ға·’а¶әа¶Ҫа·–а¶Ҝа·ҷа¶ұа·Ҹа¶ё а¶ёа·ҡа¶ҡට а·ға·„а¶әа·қа¶ңа¶ә а¶Ҫබа·Ҹа¶Ҝа·”а¶ұа·Ҡа¶ұа·Ҹ.а¶ёа·ҡ 19 а·Җа¶ңа·ҡа¶ё а¶ а¶ұа·Ҡа¶Ҝа·Ҡරа·Ҡරිа¶ҡа·Ҹ බණа·Ҡඩа·Ҹරа¶ұа·Ҹа¶әа¶ҡ а¶ёа·җа¶ӯිණිа¶әа¶ңа·ҡ а¶ҡа·Ҹа¶Ҫа¶әа·ҡ а¶…а¶ҙа·’ 17 а·Җа¶ұ а·ға¶Ӯа·Ға·қа¶°а¶ұа¶ә а¶ңа·ҷа¶ұа·Ҹа·Җ. 19 а·Җа¶ңа·ҡа¶ё එа¶ӯа¶ұа¶Ҝа·’а¶ӯа·Ҡ а·Җа·Ҡа¶әа·Җа·ға·Ҡථа·Ҹа¶Ҝа·Ҹа¶әа¶ҡ а·ға¶·а·Ҹа·Җа¶ҡа·Ҡ а¶ҙිහිටුа·Җа¶Ҫа·Ҹ а¶Ӣа·ға·ға·Ҡ а¶Ҷа¶әа¶ӯа¶ӯа¶ұа·Җа¶Ҫට а·ға·Ҡа·Җа·Ҹа¶°а·“а¶ұа¶ӯа·Ҡа·Җа¶әа¶ҡа·Ҡ а¶ңа·ҷа¶ұа·Ҹа·Җа·Ҹ.а¶ұа¶ёа·”а¶ӯа·Ҡ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯа¶ңа·ҡ а¶Ҷණа·Ҡඩුа·Җ බа¶Ҫа¶әට а¶ҙа¶ӯа·Ҡ а·Җа·”а¶ұа·Ҹට а¶ҙа·ға·Ҡа·ға·ҡ 18 а·Җа·җа¶ұа·’ а·ға¶Ӯа·Ға·қа¶°а¶ұа¶ә а¶ңа·ҷа¶ұа¶Ҫа·Ҡа¶Ҫа·Ҹ а¶ёа·ҡ а¶Ӣа·ға·ға·Ҡ а¶Ҷа¶әа¶ӯа¶ұ а·ға·’а¶әа¶Ҫа·Ҡа¶Ҫа·ҷа¶ё а·ға·Ҡа·Җа·Ҹа¶°а·’а¶ұа¶ӯа·Ҡа·Җа¶ә а·ға¶ёа·Ҡа¶ҙූරа·Ҡණа¶әа·ҷа¶ұа·Ҡа¶ё а¶ұа·җа¶ӯа·’ а¶ҡа·…а·Ҹ. 19 а¶ёа¶ңа·’а¶ұа·Ҡ а¶әа·…а·’а¶ӯа·Ҡ а¶…а¶°а·’а¶ҡරණа¶ә, රа·Ҹа¶ўа¶ә а·ға·ҡа·Җа·Ҹ а¶ҡа·ңа¶ёа·’а·ға¶ё, а¶ҙа·ңа¶Ҫа·“а·ға·’а¶ә а¶Үа¶ӯа·”а¶Ҫа·– а¶Ҷа¶әа¶ӯа¶ұ а·Җа¶Ҫ а·ға·Ҡа·Җа·Ҹа¶°а·“а¶ұа¶ӯа·Ҡа·Җа¶ә රа·җа¶ҡа¶ңа¶ұа·Ҡа¶ұ а¶…а¶ҙිට а·„а·җа¶ҡа·’ а·Җුණа·Ҹ. а¶Үа¶әа·’ а¶ёа·ҡ а·ға¶Ӯа·Ға·қа¶°а¶ұа¶ә а¶…а·„а·қа·ға·’ а¶ҡරа¶ұа·Ҡа¶ұ а¶әа·…а·’а¶ӯа·Ҡ а¶Ӣа¶ӯа·Ҡа·ға·Ҹа·„ а¶ҡරа¶ұа·Ҡа¶ұа·ҡ а¶ҡа·’а¶әа¶Ҫа·Ҹ а¶…а¶ҙа·’ а¶Ҷණа·Ҡඩුа·Җа·ҷа¶ұа·Ҡ а¶…а·„а¶ұа·Җа·Ҹ. а¶ўа¶ұа¶ӯа·Ҹа·Җට а·Җа·җඩ а¶ҡරа¶ұа·Ҡа¶ұа¶ұа¶ёа·Ҡ а¶ӯа·”а¶ұа·ҷа¶ұа·Ҡ а¶Ҝа·ҷа¶ҡа¶ҡа·Ҡ а¶…а·Җа·Ға·Ҡа¶әа¶әа·’ а¶ҡа·’а¶әа¶Ҫа·Ҹ а¶Ҝа·җа¶ұа·Ҡ а·ғමහරු а¶ҡа·’а¶әа¶ұа·Җа·Ҹ. а¶Ҝа·җа¶ұа·Ҡ එа¶Ҫа·Җа¶Ҫа·– а¶ёа·’а¶Ҫ අඩු а¶ҡරа¶ұа·Ҡа¶ұ, а¶ўа¶ұа¶ӯа·Ҹа·Җට а·ға·„а¶ұ а¶Ҝа·ҷа¶ұа·Ҡа¶ұ а¶ӯа·”а¶ұа·ҷа¶ұа·Ҡ а¶Ҝа·ҷа¶ҡа¶ҡа·Ҡ ඕа¶ұа¶Ҝ. а¶ёа·ҡа·Җа·Ҹ а¶ёа·ҡ а¶Ҷණа·Ҡඩුа·Җа·ҡ а¶ӯа·’а¶әа·ҷа¶ұ а¶ҙරිа¶ҙа·Ҹа¶Ҫа¶ұ а·Җа·җරа¶Ҝа·’а¶әа·’.а¶Үа¶әа·’ а¶…а¶Ҝ а·„а·Ҹа¶Ҫа·Ҡ а¶ёа·’а¶Ҫ а·Җа·җඩි а¶ҡа·’а¶әа¶Ҫа·Ҹ а¶ўа¶ұа¶ӯа·Ҹа·Җ а¶Ҝа·җа¶ұ а¶ңа¶ӯ а¶әа·”а¶ӯа·”а¶әа·’. а¶ҙа·ңа¶Ҫа·ңа¶ұа·Ҡа¶ұරුа·Җа·ҡ а·„а·Ҹа¶Ҫа·Ҡ а¶ёа·Ҹа·Ҷа·’а¶әа·Ҹа·Җ а¶ёа·ҡ а¶Ҷණа·Ҡඩුа·Җ බа¶Ҫа¶әට а¶ҙа¶ӯа·Ҡа¶ҡරа¶ұа·Ҡа¶ұ а¶Ӣа¶Ҝа·Җа·Ҡ а¶ҡа·…а·Ҹ. а¶’ а·„а·Ҹа¶Ҫа·Ҡ а¶ёа·Ҹа·Ҷа·’а¶әа·Ҹа·Җට ඕа¶ұ а·Җа·’а¶Ҝа·’а¶әට а¶ӯа¶ёа¶әа·’ а¶…а¶Ҝ а·Җа·’ а¶ёа·’а¶Ҫ а¶ӯීරණа¶ә а·Җа·ҷа¶ұа·Ҡа¶ұа·ҡ. а¶…а¶ҙа·ҡ රජа¶ә а¶ҡа·Ҹа¶Ҫа·ҡ а·Җа·“ ටа·ңа¶ұа·Ҡ 40000 а¶ҡа·Ҡ а¶ҙමණ а¶ңබඩа·Ҹ а¶ҡරа¶Ҫа·Ҹ а¶ӯිබුа¶ұа·Ҹ. а·Җа·“ а¶ёа·қа¶Ҫа·Ҡ а·„а·’а¶ёа·’а¶әа·ҡ а¶ёа·’а¶Ҫ а·Җа·җඩි а¶ҡරа¶ұа·Ҡа¶ұ а·„а¶Ҝа¶ұа·Җිට а¶…а¶ҙа·’ а¶’ а¶ңබඩа·Ҹ а¶ҡරа¶Ҫа·Ҹ а¶ӯිබූ а·ға·„а¶Ҫа·Ҡ එа¶Ҫа·’а¶әට а¶Ҝа·җа¶ёа·Ҡа¶ёа·Ҹ. а¶Ҝа·җа¶ұа·Ҡ а¶’ а¶ӯа·ңа¶ң ටිа¶ҡа¶ӯа·Ҡ а·Җа·“ а¶ёа·”а¶Ҝа¶Ҫа·Ҹа¶Ҫа·’а¶Ҫа·Ҹට а·Җа·’а¶ҡුණа¶Ҫа·Ҹ а¶ӯа·’а¶әа·ҷа¶ұа·Җа·Ҹ. а¶Ҝඹුа¶Ҫа·Ҡа¶Ҫа·ҡа¶ӯа·Ҡ, а¶ұа·”а·Җරඑа¶Ҫа·’а¶әа·ҡа¶ӯа·Ҡ එа¶Ҫа·Җа¶Ҫа·– а¶ёа·Ҹа·Ҷа·’а¶әа·Ҹа·Җ а¶ӯа¶ёа¶әа·’ а¶…а¶Ҝ එළа·Җа¶Ҫа·– а¶ёа·’а¶Ҫ а¶ҙа·Ҹа¶Ҫа¶ұа¶ә а¶ҡරа¶ұа·Ҡа¶ұа·ҡ. а¶ёа·ҡ එа¶Ҫа·Җа¶Ҫа·– а¶ёа·Ҹа·Ҷа·’а¶әа·Ҹа·Җа¶ӯа·Ҡ а¶ёа·ҡ රජа¶ә බа¶Ҫа¶әට а¶ҙа¶ӯа·Ҡа¶ҡරа¶ұа·Ҡа¶ұ а·Җа·җඩ а¶ҡа¶Ҫа·Ҹ. а¶’ а¶ұа·’а·ға·Ҹ а¶ёа·ҡа·Җа·Ҹ а¶ҙа·Ҹа¶Ҫа¶ұа¶ә а¶ҡරа¶ұа·Ҡа¶ұ а¶Ҷණа·Ҡඩුа·Җට а·Җа·”а·Җа¶ёа¶ұа·Ҹа·Җа¶ҡа·Ҡ а¶ұа·җа·„а·җ.а¶…а¶ҙа·ҡ а¶Ҝа·’а¶ұ а·ға·“а¶әа·ҡ а¶Ҷණа·Ҡа·Ҡඩුа·Җ а¶ӯа·”а·… а¶…а¶ҙа·’ රа·Ҹа¶ўа·Ҡа¶ә а·ға·ҡа·Җа¶ҡа¶әа¶ұа·Ҡа¶ңа·ҡ а·Җа·җටුа¶ҙа·Ҡ а·Җа·җඩි а¶ҡа·…а·Ҹ. а¶үа¶ұа·Ҡа¶°а¶ұ, а¶ңа·‘а·ға·Ҡ а¶ёа·’а¶Ҫ අඩු а¶ҡа·…а·Ҹ, а¶ҙа·қа·Ӯණ а¶ёа¶Ҫа·Ҡа¶Ҫа¶ҡа·Ҡ а¶Ҝа·”а¶ұа·Ҡа¶ұа·Ҹ, а¶ўа¶ұа¶ӯа·Ҹа·Җට а·ға·„а¶ұ а¶Ҝа·”а¶ұа·Ҡа¶ұа·Ҹ. а¶ёа¶ұа·Ҡа¶ӯа·Ҡරීа·Җරු 45 а¶ҡа·’а¶ұа·Ҡ а¶…а¶ҙа·’ а·Җа·’а·Ға·Ҹа¶Ҫ а·Җа·җඩа¶ҡа·ңටа·ға¶ҡа·Ҡ а¶ҡа·…а·Ҹ. а¶…а¶Ҝ а¶ёа·ҡ а¶Ҷණа·Ҡඩුа·Җ а¶ҙඹ а¶ңа·Ҹа¶Ҫа¶ҡ а¶ҙа·җටа¶Ҫа·’а¶Ҫа·Ҹ. а¶ҡа·ңа·„а·ҷа¶ұа¶ұа·Ҡ а¶ҙටа¶ұа·Ҡ а¶ңа¶ұа·Ҡа¶ұа¶Ҝ а¶ҡа·’а¶әа¶Ҫа·Ҹ а¶’ а¶…а¶әට а¶ӯа·ҡරа·ҷа¶ұа·Ҡа¶ұа·ҡ а¶ұа·җа·„а·җ. а¶ҙа·Ҹа·ға·Ҡа¶ҡа·” а¶үරිа¶Ҝа·Ҹ а¶ҙа·Ҡරහа·Ҹරа¶ә а·Җа·’а¶ҡුණමිа¶ұа·Ҡ а¶ёа·ҡ රජа¶ә බа¶Ҫа¶әට а¶ҙа¶ӯа·Ҡа·Җа·”а¶ұа·Ҹ. а¶ҙа·Ҹа·ға·Ҡа¶ӯа·” а¶үරිа¶Ҝа·Ҹ а¶ҙа·Ҡරහа·Ҹරа¶әට а¶…а¶ҙа·ҡа·Ҡරа¶Ҫа·Ҡ а¶ёа·Ҹа·ға¶әට а¶…а·Җුරුа¶Ҝа·Ҡа¶Ҝа¶әа·’. а¶…а¶ҙа·ҡ а¶Ҷණа·Ҡඩුа·Җ а¶ҡа·Ҹа·…а¶әа·ҡ а¶ёа·ҡа¶ҡට а·ға¶ёа·Ҡබа¶ұа·Ҡа¶° а¶ҙිරිа·ға·Ҡ а¶…а¶ӯа·Ҡඅඩа¶Ӯа¶ңа·”а·Җට а¶ңа·ҷа¶ұ а¶Ҝа·җඩිа·Җ а¶ұа·“а¶ӯа·’а·Җа¶ә а¶ҡа·Ҡරිа¶әа·Ҹа¶ӯа·Ҡа¶ёа¶ҡ а¶ҡа¶Ҫа·Ҹ. а¶Ҝа·җа¶ұа·Ҡ а¶ёа·ҡ а¶Ҷණа·Ҡඩුа·Җ а¶ҙа¶ӯа·Ҡа·Җа·ҷа¶Ҫа·Ҹ а¶ҡа·Ҹа·Җа¶Ҝ а¶…а¶ӯа·Ҡඅඩа¶Ӯа¶ңа·”а·Җට а¶ңа¶ӯа·Ҡа¶ӯа·ҡ а¶ҡа·’а¶әа¶Ҫа·Ҹ а¶…а¶ҙа·’ а¶…а·„а¶ұа·Җа·Ҹ. а¶Үа¶әа·’ а¶ҙа·Ҡරමа·Ҹа¶Ҝ а¶ҡа·’а¶әа¶Ҫа·Ҹ а¶…а¶ҙа·’ а¶…а·„а¶ұа·Җа·Ҹ.а¶ёа·ҡ а¶үරිа¶Ҝа·Ҹ а¶ҙа·Ҹа·ға·Ҡа¶ҡа·” а¶ҙа·Ҡරහа·Ҹරа¶ә а¶ұිරа·Ҡа¶ёа·Ҹණа¶ә а¶ҡа¶Ҫ а¶…а¶ә а¶ёа·ҡ а¶ҙа·Ҡරහа·Ҹරа¶ә а¶ҡа¶Ҫа·ҡ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯ а¶Ҷණа·Ҡඩුа·Җ а¶…а·ғීරුа¶ӯа·Ҹа·Җа¶әа¶ҡට а¶ҙа¶ӯа·Ҡ а¶ҡිරීමටа¶әа·’. а¶’ а¶ұа·’а·ға¶әа·’ а¶ҡа·’а·ға·’а¶ё а¶…а¶ӯа·Ҡඅඩа¶Ӯа¶ңа·”а·Җට а¶ңа·җа¶ұа·’а¶ёа¶ҡа·Ҡ а·Җа·ҷа¶ұа·Ҡа¶ұа·ҷ а¶ұа·җа¶ӯа·Ҡа¶ӯа·ҡ. а¶ёа·җа¶ӯа·’а·Җරණ а¶ҡа·Ҹа¶Ҫа¶әа·ҡ බа·ҷරිහа¶ұа·Ҡ а¶Ҝа·”а¶ұа·Ҡа¶ұа·Ҹ а¶ҙа·Ҹа·ға·Ҡа¶ҡа·” а¶үරිа¶Ҝа·Ҹ а¶ҙа·Ҡරහа·Ҹරа¶әට а·ға¶ёа·Ҡබа¶ұа·Ҡа¶° а¶…а¶ә а¶үа¶ҡа·Ҡа¶ёа¶ұට а¶…а¶°а·’а¶ҡරа¶ұа¶ә а¶үа¶Ҝිරිа¶әට а¶ңа·ҡа¶ұа·Җа·Ҹ а¶ҡа·’а·Җа·Ҡа·Җа·Ҹ. а¶ҡа·қ а¶ұඩු, а¶ҡа·қ а¶ҙරිа¶ҡа·Ҡа·Ӯа¶ұ а¶ҡа·’а¶әа¶Ҫа·Ҹ а¶…а¶ҙа·’ а¶…а·„а¶ұа·Җа·Ҹ. බа·җа¶Ҝа·”а¶ёа·Ҡа¶ҡර а·Җа¶Ӯа¶ а·Ҹа·Җ а¶ңа·җа¶ұ а¶ёа·җа¶ӯа·’а·Җරණ а¶ҡа·Ҹа¶Ҫа¶әа·ҡа¶Ҝа·’ බа·ҷරිහа¶ұа·Ҡ а¶Ҝа·”а¶ұа·Ҡа¶ұа·Ҹ. а¶…а¶ҙа·ҡ а¶Ҷණа·Ҡඩුа·Җ а¶ҡа·Ҹа·…а¶әа·ҡ а¶…а¶ҙа·’ а·Җа·’а¶ҡුණුа·Җа·ҡ බිа¶Ҫа·’а¶әа¶ұ 10 а¶әа·’. а¶ёа·ҡ බිа¶Ҫа·’а¶әа¶ұ 10 а¶…а¶Ҫа·Ҡа¶Ҫа¶ңа·ҷа¶ұ а¶ӯа¶ёа¶әа·’ а¶ҙа·„а·”а¶ңа·’а¶ә а¶…а·Җුරුа¶Ҝа·” а·„а¶ӯරහමа·Ҹරа·ҡ а¶ҡа·‘ а¶ңа·җа·„а·”а·Җа·ҡ. а¶ұа¶ёа·”а¶ӯа·Ҡ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶Ҷණа·Ҡа·Ҡඩුа·Җ а¶ҡа·Ҹа¶Ҫа¶әа·ҡ බිа¶Ҫа·’а¶әа¶ұ 5660а¶ҡа·Ҡ බа·җа¶Ҝа·”а¶ёа·Ҡа¶ҡර а·Җа·’а¶ҡුණа¶Ҫа·Ҹ а¶ӯа·’а¶әа·ҷа¶ұа·Җа·Ҹ. а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶Ҷණа·Ҡඩුа·Җ а¶ҡа·Ҹа¶Ҫа¶әа·ҡ බිа¶Ҫа·’а¶әа¶ұ 5660 а¶Ҝа·”а¶ұа·Ҡа¶ұа·ҡ а¶ҙа·”а¶Ҝа·Ҡа¶ңа¶Ҫа·’а¶ҡ а¶ңණුа¶Ҝа·ҷа¶ұа·” а·Җа¶Ҫа·’а¶ұа·Ҡ. а¶ҙа·Ҡරа·ға·’а¶Ҝа·Ҡа¶° а·Җа·ҷа¶ұа·Ҡа¶Ҝа·ҡа·ға·’а¶әа·ҡ а¶ҡа·’а·ға·’а¶ё а¶Ҝа·ҷа¶әа¶ҡа·Ҡ а·Җа·’а¶ҡа·”а¶ұа·”а·Җа·ҡ а¶ұа·җа·„а·җ. а¶…а¶ҙа·ҷа¶ұа·Ҡ බිа¶Ҫа·’а¶әа¶ұ 10а¶әа·’. එහа·ҷа¶ұа·Ҡ බිа¶Ҫа·’а¶әа¶ұ 5600 а¶әа·’ а¶ёа·ҡа¶ҡ а¶ұа·’а¶ҡа¶Ӯ а¶…а·„а·ға¶әа·’ а¶ҙа·ңа·…а·Җа¶әа·’ а·Җа¶ңа·ҡ.а¶…а¶ҙිට а¶ёа·ҡ බිа¶Ҫа·’а¶әа¶ұ 10 а¶ңа·җа¶ұ а¶ а·қа¶Ҝа¶ұа·Ҹ а¶ҡරа¶Ҝа·Ҡа¶Ҝа·’ а¶ҡа·‘ а¶ңа·„а¶Ҝа·Ҡа¶Ҝа·’ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶Ҷණа·Ҡඩු а¶ҡа·Ҹа¶Ҫа·ҡ а·Җа·’а¶ҡුණа¶ұ බа·җа¶Ҝа·”а¶ёа·Ҡа¶ҡර а¶ңа·җа¶ұ а¶ҡа·қа¶ҙа·Ҡ а¶ҡමිටුа·Җа·ҷа¶ұа·Ҡа·Җа¶ӯа·Ҡ а¶ёа·ҡ а¶Ҷරа·Ҡථිа¶ҡа¶ә а¶ңа·җа¶ұ а¶Ҝа¶ұа·Ҡа¶ұ а¶ёа·’а¶ұа·’а·ға·Ҡа·ға·”а·Җа¶ӯа·Ҡ а¶ҡа¶ӯа·Ҹ а¶ҡа·…а·ҡ а¶ұа·җа·„а·җ. රජа¶әට а·ға·’а¶Ҝа·Ҡа¶° а·Җුණа·Ҹ а¶ёа·’а¶Ҫа·’а¶әа¶ұ 900 а¶ҡа·Ҡ а·Җа·’а¶әа¶Ҝа¶ёа·Ҡ а¶ҡරа¶Ҫа·Ҹ а¶ёа·ҡ а¶ӯа·ңරа¶ӯුරු а·„а·ңа¶әа·Ҹа¶ңа¶ұа·Ҡа¶ұ. а¶Ҝа·җа¶ұа·Ҡ а¶ёа·ҡ а·Җа·Ҹරа·Ҡа¶ӯа·Ҹа·Җ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җට а¶үа¶Ҝිරිа¶ҙа¶ӯа·Ҡ а¶ҡරа¶Ҫа·Ҹ а¶ӯа·’а¶әа·ҷа¶ұа·Җа·Ҹ. а¶Ҝа·җа¶ұа·Ҡ බа¶Ҝа·” а·ға·„а¶ұ а¶Ҝа·“а¶Ҫа·Ҹ රජа¶әට а·Җа·ғරа¶ҡට බිа¶Ҫа·’а¶әа¶ұ 600а¶ҡа·Ҡ а¶…а·„а·’а¶ёа·’ а·Җа·”а¶ұа·Ҹ. а¶ёа·ҡ а·ға·„а¶ұ а¶ўа¶ұа¶ӯа·Ҹа·Җට а¶Ҫа·җබිа¶Ҫа·Ҹ а¶ӯа·’а¶әа·ҷа¶ұа·Җа¶Ҝ? а¶Үа¶әа·’ а¶ҙа·Ҡරමа·Ҹа¶Ҝ а¶ҡа·’а¶әа¶Ҫа·Ҹ а¶…а¶ҙа·’ а¶…а·„а¶ұа·Җа·Ҹ. а¶’ බа¶Ҝа·” а·ға·„а¶ұ а¶ңа·җа¶ұ а¶ұа·“а¶ӯа·Ҡа¶әа·Ҹа¶ұа·”а¶ҡа·–а¶Ҫа·Җ а¶ҙа·’а¶әа·Җර а¶ңа¶ұа·Ҡа¶ұ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җට а¶ӯа·Ҹа¶ё а¶ҡа·’а·ға·’а¶Ҝа·” а¶ҙа¶ұа¶ӯа¶ҡа·Ҡ а·Җа¶ӯа·Ҡ а¶үа¶Ҝිරිа¶ҙа¶ӯа·Ҡ а¶ҡරа¶Ҫа·Ҹ а¶ұа·җа·„а·җ. а¶ёа·ҡ හඬа¶ҙට а¶ҙа·ҷа¶ұа·Ҡа·Җа¶ұа·Ҡа¶ұа·ҡ а¶ұа·җа¶ӯа·”а·Җ а¶Ҝа·”а¶ұа·Ҡ а¶ҙа·ңරа·ңа¶ұа·Ҡа¶Ҝа·” а¶үටු а¶ҡරа¶ұа·Ҡа¶ұ а¶ҡа·’а¶әа¶Ҫа·Ҹ а¶…а¶ҙа·’ රජа¶әට а¶ҡа·’а¶әа¶ұа·Җа·Ҹ. а¶ҙа·ға·”а¶ңа·’а¶ә а¶ұа·ңа·Җа·җа¶ёа·Ҡබරа·Ҡ 16 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·” රුа¶ҙа·’а¶әа¶Ҫа·Ҡ 85 ට а¶…а¶ұа·–а·Җට а¶ӯිබුණු а·„а·Ҹа¶Ҫа·Ҡ а¶ёа·’а¶Ҫ а¶…а¶Ҝ රුа¶ҙа·’а¶әа¶Ҫа·Ҡ 110 ට а¶ңа·’а·„а·’а¶ұа·Ҡ а¶ӯа·’а¶әа·ҷа¶ұа·Җа·Ҹ. а·„а·җа¶ё а¶·а·Ҹණа·Ҡඩа¶әа¶ҡа·Ҡа¶ё а·ға·’а¶әට а·Җа·’а·ға·’а¶ҙа·„а¶ҡа·’а¶ұа·Ҡ а¶ӯа·’а·„а¶ҡа·’а¶ұа·Ҡ а·Җа·җඩි а·Җа·ҷа¶Ҫа·Ҹ а¶ӯа·’а¶әа·ҷа¶ұа·Җа·Ҹ. а·Җа·„а·Ҹа¶ё а¶ўа¶ұа¶ӯа·Ҹа·Җට а¶…а·Җа·Ға·Ҡа¶ә а·ға·„а¶ұ а¶Ҝа·“а¶Ҫа·Ҹ а·„а·ңа¶і а·ға·’а¶Ӯа·„а¶Ҫ а¶…а·Җුරුа¶Ҝа·Ҡа¶Ҝа¶ҡа·Ҡ а·„а¶Ҝа¶ұа·Ҡа¶ұ а¶’ а·Җа·Ҹа¶ӯа·Ҹа·Җරණа¶ә а·„а¶Ҝа¶ұа·Ҡа¶ұ а¶ҡа·’а¶әа·…а·Ҹ а¶…а¶ҙа·’ а¶Ҷණа·Ҡඩුа·Җට а¶ҡа·’а¶әа¶ұа·Җа·Ҹ’’ а¶әа·җа¶әа·’а¶Ҝ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ එහිа¶Ҝа·’ а¶ҙа·җа·Җа·җа·ға·“а¶ә.
|
вҖҳа¶Ҷණа·Ҡඩුа·Җ а¶ҙඹа¶ңа·Ҹа¶Ҫа¶ҡ а¶ҙа·җටа¶Ҫа·’а¶Ҫа·Ҹ вҖҳ
| 1 |
’ а¶ёа·Ҹа·ғ а¶Ҝа·ҷа¶ҡ а·„а¶ёа·Ҹරа¶ҡа·Ҡ а¶ӯа·’а·ға·Ҡа·ға·ҡ а¶…а¶ҙа·’ а·Җа·җа·ға·’а¶ҡа·’а¶Ҫа·’ а·Җа¶ӯුර බිබී බඩа¶ңа·’а¶ұа·Ҡа¶ұа·ҡ හිටිа¶әа·ҡ. а¶’а¶ўа¶ұа·Ҡа·ға·’а¶әа·ҡ а¶үа·„а·… а¶ёа·Ҹа¶Ҫа¶әа·ҡ а¶ҡුඩа·Ҹ а¶ҡа·Ҹමරа¶әа¶ҡ а¶…а¶ҙа·Җ а·ғිර а¶ҡර а¶…а¶ӯа·’а¶ұа·Ҡ а¶ҙа¶әа·’а¶ұа·Ҡ а¶ҙමණа¶ҡа·Ҡ а¶ұа·ңа·Җ а¶ҙුටු, а¶ёа·ҡа·ғ а¶ҡа¶ҡа·”а¶Ҫа·Ҡ а·Җа¶Ҫа·’а¶ұа·Ҡ а¶ҙа·Җа·Ҹ а¶…а¶ҙට а¶ңа·җа·„а·”а·Җа·Ҹ. а¶ҡа·‘ а¶ңа·җа·ға·– а·Җිට а¶ҡටට а·ға·Ҡටа·ҷа¶ҙа·Ҡа¶Ҫරа·Ҡ а¶ҡටු а¶ҙа·Җа·Ҹ а¶ңа·җа·„а·”а·Җа·Ҹ. а¶үа·Җа·ға¶ұа·Ҡа¶ұ බа·җරිම а¶ӯа·җа¶ұ а¶…а¶ҙа·’ එа¶ӯа¶ұа·’а¶ұа·Ҡ а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а¶ӯීරණа¶ә а¶ҡа·…а·Ҹ. а¶ёа¶ё а¶ҡа¶ӯුරа¶ҡа·Ҡ а·„а·ңа¶әа·Ҹа¶ңа·ҷа¶ұ а¶Ҝа·Җа·ға·Ҡ а¶ӯа·”а¶ұа¶ҡа·Ҡ а¶ӯа·’а·ға·Ҡа·ға·ҡ а¶…а¶ҙа·’ හිටа¶ҙа·” а¶ҡа·Ҹමරа¶әа·ҡ а¶ўа¶ұа·ҷа¶Ҫа·Ҡ රа·Ҹа¶ёа·”а·Җа·ҡ а¶Үа¶ұ а¶ңа·җа¶Ҫа·ҷа·Җа·Ҡа·Җа·Ҹ. а¶ёа·Ҹ а¶Ҫа¶ң а¶әа·Ҹර а¶ҙа·„ а¶ёа·Ҹරа¶ҡа·Ҡ а¶Ҝа·’а¶ң а¶ңа·Җа·”а¶ёа·Ҡ රа·ҷа¶Ҝа·Ҡа¶Ҝа¶ҡа·Ҡ а¶ӯිබුа¶ұа·Ҹ. а¶’а¶ҡට а¶ӯа·Җ а·ға¶Ҫа·Ҡа·Җа·Ҹරි а·Җа¶Ҫට а¶…а¶Ҝа·’а¶ұ а·Ӯа·қа¶Ҫа·Ҡ а¶ӯа·”а¶ұ а·„а¶ӯරа¶ҡа·Ҡ а¶ңа·җට а¶ңа·җа·„а·җа·Җа·Ҡа·Җа·Ҹ. а¶Ҡට а¶ҙа·ға·Ҡа·ға·ҡ а¶ҙුටුа·Җа¶ҡ а¶ңа·җටа¶ңа·„а¶Ҫа·Ҹ а¶ўа¶ұа·ҡа¶Ҫа¶ә а¶Ӣඩිа¶ұа·Ҡ а¶Ҝа·Ҹа¶Ҫа·Ҹ а¶’а¶ҡа·ҡ а¶Ҷа¶Ҝа·Ҹරа¶әа·ҷа¶ұа·Ҡ а¶’а¶ўа¶ұа·Ҡа·ға·’а¶әа·ҡ හිරа¶ҡරа¶ңа·ҷа¶ұ а·ғිටි а¶ӯа·Җа¶ӯа·Ҡ а¶ӯа·”а¶ұа·Ҡ а¶ӯа·’а¶Ҝа·ҷа¶ұа·ҷа¶ҡа·Ҡа·Җ බිමට බа·җа·ға·Ҡа·ға·ҷа·Җа·Ҡа·Җа·Ҹ. එа¶әа·Ҹа¶Ҫа¶ңа·ҡ බඩු а·ға·ҡරම а¶’ а·Җа·’а¶Ҝа·’а¶әට බිමට බа·ға·Ҡа·ға¶Ҫа·Ҹ а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а·ға·җа¶Ҫа·җа·ға·Ҡа·Җа·”а·Җа·Ҹ. а¶’а¶ӯа·Ҡ а¶…а¶ұа·Ҡа¶ӯිමට а¶ёа¶ё а¶ёа·„а¶ӯ а·Җа·җඩි а¶ұа·’а·ға·Ҹ මට බිමට а¶ҙа¶ұа·’а¶ұа·Ҡа¶ұ බа·җරි а·Җа·”а¶ұа·Ҹ‘ а¶әа·җа¶әа·’ අබුඩа·Ҹබි а¶’а¶ўа¶ұа·Ҡа·ға·’а¶әа¶ҡ а¶ёа·Ҹа·ғ а¶Ҝа·ҷа¶ҡ а·„а¶ёа·Ҹරа¶ҡа·Ҡ а¶ӯа·’а·ға·Ҡа·ға·ҡ а¶Ҝа·ғ а·Җа¶Ҝ а·Җа·’а¶Ҝа·’а¶ёа·’а¶ұа·Ҡ а·ғිට а¶әа¶Ҫа·’ а¶Ҝа·’а·Җа¶әа·’а¶ұට а¶ҙа·җමිණි එа·ға·Ҡ. රа·Ҹа¶ўа·ҡа·Ӯа·Ҡа·Җරී а¶ёа·„а¶ӯа·Ҡа¶ёа·’а¶ә а¶ҡа·“а·Җа·Ҹа¶ә.а¶Үа¶ә а·ға¶ёа¶ң එම රа·җа¶ҡа·’а¶әа·Ҹ а¶ұа·’а¶әа·қа¶ўа·’а¶ӯ а¶Ҷа¶әа¶ӯа¶ұа¶әа·ҡа¶ё а·ғිරа·Җа·“ а·ғිටි а¶ӯа·Җа¶ӯа·Ҡ а¶ҡа·Ҹа¶ұа·Ҡа¶ӯа·Ҹа·Җа¶ұа·Ҡ а¶Ҝа·ҷа¶Ҝа·ҷа¶ұа·ҷа¶ҡа·” а·Җа¶ұ а¶ёа·„а¶ұа·”а·Җර а¶ҙа·’а¶Ҫа·’а¶ёа¶ӯа¶Ҫа·Ҹа·Җа·ҡ а¶…а¶ұа·”а¶Ҫа·Ҹа·Җа¶ӯа·“ а¶ёа·җණිа¶ҡа·ҡ а·ға·„ а¶үа¶Ӯа¶ңිරිа¶әа·ҡ а¶ўа·ҡ.а¶’ අමරа·Ҹа·Җа¶ӯа·“ а¶әа¶ұ а¶…а¶әа¶Ҝ а¶Ҝа·’а·Җа¶әа·’а¶ұට а¶ҙа·җමිණිа¶әа·„.රа·Ҹа¶ўа·ҡа·ға·Ҡа·Җරීа¶ңа·ҡ а·ға·„а¶ә а¶ёа¶ӯ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҙа·җа¶ұ а¶ңа¶ӯа·Ҡ а¶ҡа¶ӯа·”а¶ұа·Ҡ а·Җа·’а·ға·’а¶ұа·Ҡ а¶…а¶Ҝа·Ҹа¶Ҫ а¶’а¶ўа¶ұа·Ҡа·ға·’а¶әа·ҡ а·ғිරа¶ҡරа¶ңа·ҷа¶ұ а·ғිටිа¶ұ а·Ға·Ҡරී а¶Ҫа·Ҹа¶Ӯа¶ҡа·’а¶ҡ а¶ҡа¶ӯа·”а¶ұа·Ҡ а¶ҙිළිබඳ а¶ӯа·ңරа¶ӯුරු එහි а¶ұа·’а¶Ҫධරа¶әа¶ұа·Ҡට а¶ҡа·“а·„.а¶ҙа·ға·”а·Җ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶Ҷа¶ а·Ҹරа·Ҡа¶ә а¶ёа·„а·’а¶ұа·Ҡа¶Ҝ බа·Ҹа¶Ҫа·ғූරිа¶ә а¶ёа·„а¶ӯа·Ҹа¶ңа·ҡ а¶ёа·җа¶Ҝа·’а·„а¶ӯа·Ҡ а·Җа·“а¶ё а¶ёа¶ӯ а¶ҡа¶ёа·Ҡа¶ҡරු а¶…а¶Ӯа·Ға¶әа·ҡ а¶ҙа·…а¶ёа·” а¶Ҫа·ҡа¶ҡа¶ёа·Ҡа·Җරුа¶ұа·Ҡ а·Җа¶ұ а·Җа·’а·Ға·Ҡа·Җ а¶Ҝа·’а·ға·Ҹа¶ұа·Ҹа¶әа¶ҡ, එමа·Ҡ.а¶Ҡ.а¶ўа·“ а·ғමරа·Җීර, а¶ӯа·ҷа·Җа¶ұ а¶Ҫа·ҡа¶ҡа¶ёа·Ҡ රුа·Җа¶ұа·Ҡ а¶ңුණа¶ӯа·’а¶Ҫа¶ҡ, а¶Ҝа·”а¶ёа·’а¶ұа·Ҡа¶Ҝ а·ға¶ӯරа·ға·’а¶Ӯа·„, а¶ҙුබුа¶Ҝа·” а¶ўа¶әа¶ӯа·’а¶Ҫа¶ҡ а·ға·„ а¶…а·„а¶Ҫරа·Ҡ а·ғුබа·Ҹа¶әිරа·Ҡ а¶әа¶ұ а¶ёа·„а¶ӯа·Ҡа·Җරුа¶ұа·Ҡ а¶ёа·ҷа¶ё а¶ҙිරිа·ғ а·ғිර а¶ҡරа¶ңа·ҷа¶ұ а·ғිටි а¶’а¶ўа¶ұа·Ҡа·ға·’а¶ә а·ға·ңа¶әа·Ҹ а¶ңа·ңа·ға·Ҡ а¶Үа¶ӯ. එහිа¶Ҝа·“ а¶’а¶ўа¶ұа·Ҡа·ға·’а¶ҡරුа·Җа·қ а¶ҙа·Җа·ға·Ҹ а¶Үа¶ӯа·Ҡа¶ӯа·ҡ а¶ҡа·’а·ға·’а¶Ҝа·” а·Ға·Ҡරී а¶Ҫа·Ҹа¶Ӯа¶ҡа·’а¶ҡ а¶ҡа·Ҹа¶ұа·Ҡа¶ӯа·Ҹа·Җа¶ҡа·Ҡ а¶ӯа¶ёа¶ұа·Ҡ а·ғිර а¶ҡරа¶ңа·ҷа¶ұ а¶ұа·җа¶ӯа·’ බа·Җа¶ә. а¶ҙа·ға·”а·Җ а¶ҙа·җа¶ә а¶ңа¶ұа¶ұа·Ҹа·Җа¶ҡа·Ҡ එම а·ға·Ҡථа·Ҹа¶ұа¶әа·ҡ රа·җа¶Ҝа·“ а·ғිටි а¶ӯа·Ҹа¶ұа·Ҹа¶ҙа¶ӯа·’ а¶ұа·’а¶Ҫධරа¶әа·қ а¶ёа·„а¶ӯа·Ҡ а¶ҙරිа·Ға·Ҡරමа¶әа¶ҡа·Ҡ а¶Ҝරа·Ҹ රа·Ҹа¶ўа·ҡа·ға·Ҡа·Җරී а¶Үа¶ӯа·”а·…а·” а¶ҡа¶ӯа·”а¶ұа·Ҡ а¶ёа·”а¶Ҝа·Җа·Ҹа¶ңа·ҷа¶ұ а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа·Ҡа¶әа·Ҹа¶Ҫа¶ә а·Җа·ҷа¶ӯ රа·җа¶ңа·ҷа¶ұ а¶ңа·ңа·ға·Ҡ ඔа·Җа·”а¶ұа·Ҡට а·Җа·ӣа¶Ҝа·Ҡа¶ә а¶ҙа·Ҡරථිа¶ҡа·Ҹර а·ға·„ а¶…а¶ұа·ҷа¶ҡа·”а¶ӯа·Ҡ а¶ҙа·„а·ға·” а¶ҡа¶ёа·Ҡ а¶Ҫබа·Ҹ а¶Ҝа·“ а¶ёа·ҷරටට а¶ҙа·җමිණීමට а¶ҙа·„а·ға·”а¶ҡа¶ёа·Ҡ а·ға¶Ҫа·ға·Ҹ а¶Ҝа·”а¶ұа·Ҡ බа·Җ а¶Ҝа·’а·Җа¶әа·’а¶ұට а¶ҙа·җමිණි а¶ёа·ңа·Җа·”а·„а·” а¶ҡа·“а·„.එම а¶ұа·’а¶Ҫа¶°а·Ҹරීа¶ұа·Ҡ а¶ұа·ңа·Җа¶ұа·Ҡа¶ұට а¶ӯа¶ёа¶ұа·Ҡ а·ға·’а¶әа¶Ҫа·Ҡа¶Ҫа¶ұа·Ҡа¶ё එහිа¶Ҝа·“ а¶ёа·’а¶ә а¶әа¶ұа·Ҡа¶ұට а¶ҙа·Җа·Ҹ а¶үඩ а¶ӯිබුа¶ұа·Ҹ а¶әа·җа¶әа·’а¶Ҝ ඔа·Җа·”а·„а·” а¶ҡа·“а·„.а¶ёа·ңа·Җа·”а¶ұа·Ҡ а·ға·’а¶әа·…а·” а¶Ҝа·ҷа¶ұа·Ҹа¶ё අබුඩа·Ҹබි а¶ңа·ҳа·„ а·ға·ҡа·Җа¶ә а·ға¶іа·„а·Ҹ а¶ңа·ңа·ға·Ҡ а¶ӯිබුа¶ұа·ҡ а¶ҡа·ңළඹට а¶ӯа¶Ҝа·Ҹа·ға¶ұа·Ҡа¶ұ රа·җа¶ҡа·’а¶әа·Ҹ а¶ұа·’а¶әа·қа¶ўа·’а¶ӯ а¶Ҷа¶әа¶ӯа¶ұа¶әа¶ҡа·Ҡ හරහа·Ҹа¶ә.а¶ӯа¶ё а¶…а¶ӯа·Ҡ а¶Ҝа·җа¶ҡа·“а¶ёа·Ҡ а·Җа·’а·ға·Ҡа¶ӯර а¶ҡරමිа¶ұа·Ҡ රа·Ҹа¶ўа·ҡа·ға·Ҡа·Җරී а¶ҙа·Җа·ға¶ұа·Ҡа¶ұа·ҡа¶ёа¶ңа·ҡ а¶Ҝа·”а·Җа¶әа·’ а¶ҙа·”а¶ӯа¶әа·’ а¶үа¶ңа·ҷа¶ұ а¶ңа¶ұа·Ҡа¶ұ හරිම а¶Ҝа¶ҡа·Ҡа·Ӯа¶әа·’. එа¶әа·Ҹа¶Ҫа·Ҹ а¶ёа·“а¶ңа¶ёа·”а·Җа·ҡ а·„а·ңа¶Ҝ а¶ҙа·Ҹа·ға·җа¶Ҫа¶ҡ а¶…а¶°а·Ҡа¶әа·Ҹа¶ҙа¶ұа¶ә а¶Ҫබа¶ұа·Җа·Ҹ. ඔа·Җа·”а¶ұа·Ҡට а·„а·ңа¶Ҝ а¶…а¶°а·Ҡа¶әа·Ҹа¶ҙа¶ұа¶әа¶ҡа·Ҡ а¶Ҫබа·Ҹ а¶Ҝа·ҷа¶ұ බа¶Ҫа·Ҹа¶ҙа·ңරа·ңа¶ӯа·Ҡа¶ӯа·”а·Җа·ҷа¶ұа·Ҡ а¶ӯа¶ёа¶әа·’ а¶ёа¶ё а¶ёа·җа¶Ҝ а¶ҙа·ҷරа¶Ҝа·’а¶ң а¶ңа·’а¶әа·ҡ. අබුඩа·Ҹබි а·Җа¶Ҫ а·Җа·җඩ а¶ҡරа¶ҙа·” а¶ёа·”а¶Ҫа·Ҡа¶ё а¶ё а¶ңа·ҷа¶Ҝර а¶ёа¶ё а¶ёа·Ҹа·ғ а¶ӯа·”а¶ұа¶әа·’ а¶Ҝа·Җа·ға·Ҡ අටа¶ҡа·Ҡ а·Җа·җඩ а¶ҡа·…а·Ҹ. එа¶ӯа¶ұ а¶ӯිබුа¶ұ а·Җа·җඩ а¶ҡа¶ұа·Ҡа¶Ҝරа·Ҹа·Җ а¶Ӣа·„а·”а¶Ҫа¶ңа¶ұа·Ҡа¶ұ බа·җරිа·Җ ටිа¶ҡ а¶Ҝа·Җа·ға¶ҡа·Ҡ а¶әа¶ұа¶ҡа·ңට а¶ёа¶ңа·ҡ ඔළුа·Җ а¶ҡа·җරа¶ҡа·’а¶Ҫа·Ҡа¶Ҫ а¶Ҷа·Җа·Ҹ. а¶ҡа¶ҡа·”а¶Ҫа·Ҡ а¶…а¶ӯ а¶ҙа¶ә а¶үа¶Ҝа·’а¶ёа·’а¶Ҫа·Ҹ а¶ёа·Ҹа·Җ а¶…а·ға¶ұа·“а¶ҙ а·Җа·”а¶ұа·Ҹ.а·„а·Ҹа¶ёа·Ҡ а¶ҙа·”а¶ӯа·Ҹа¶Ҫа·Ҹ а¶ёа·”а¶Ҫа·’а¶ұа·Ҡа¶ё මට එа¶ҡ а·ға·җරа¶әа¶ҡа·Ҡ බа·ҷа·„а·ҷа¶ӯа·Ҡ අරа¶ұа·Ҡ а¶Ҝа·“а¶Ҫа·Ҹ а¶ҡа·’а·Җа·Ҡа·Җа·Ҹ а¶ҡа·’а·Җа·Ҡа·Җа·Ҹ а¶ёа·ҡ а¶ҙа·Ҹර а·Җа·’а¶ӯරа¶әа·’ а¶…а¶ҙа·’ අරа¶ұа·Ҡ а¶Ҝа·ҷа¶ұа·Ҡа¶ұа·ҡ а¶Ҡ а¶Ҫа¶ң а¶ҙа·Ҹර а¶Ӣඹ බа·ҷа·„а·ҷа¶ӯа·Ҡ а·Җа¶Ҫට а·ға¶Ҫа·Ҡа¶Ҫа·’ а¶ңа·ҷа·Җа¶ұа·Ҡа¶ұ ඕа¶ұа·Ҹ а¶ҡа·’а¶әа¶Ҫа·Ҹ.а¶ёа·ҷа·„а·ҷа¶ё а¶үа¶ұа·Ҡа¶ұа¶ҡа·ңට а¶Ҝа·Җа·ға¶ҡа·Ҡ මට а¶ҡа¶Ҫа¶ұа·Ҡа¶ӯа·ҷ а¶Ҝа·Ҹа¶Ҫа·Ҹ а·Җа·җටුа¶ұа·Ҹ. а¶үа¶ұа·Ҡа¶ҙа·ға·Ҡа·ға·ҡ а·„а·Ҹа¶ёа·Ҡа¶ҙа·”а¶ӯа·Ҹа¶Ҫа·Ҹ а¶ёа·Ҹа·Җ а¶’ රටа·ҡ а¶’а¶ўа¶ұа·Ҡа·ға·’а¶әට а¶ңа·’а¶ұа·’а·„а·’а¶ұа·Ҡ а¶Ҝа·җа¶ёа·Ҡа¶ёа·Ҹ. а¶’а¶ўа¶ұа·Ҡа·ға·’а¶әа·ҡ а¶…а¶ә а¶ёа¶ңа·ҡ а¶…а·ға¶ұа·“а¶ҙ а¶ӯа¶ӯа·Ҡа·Җа¶ә а¶ӯුටа·Ҡටුа·Җа¶ҡට а¶ёа·Ҹа¶әа·’а¶ёа·Ҡ а¶ҡа·…а·ҡ а¶ұа·җа·„а·җ. ඔа·Җа·”а¶ұа·Ҡ а¶ҡа·… එа¶ҡа¶ё а¶Ҝа·ҷа¶ә а¶ёа·Ҹа·Җ а¶ӯа·Җ а¶ңа·ҷа·Җа¶Ҫа·Ҡ а¶ҡа·’а·„а·’а¶ҙа¶әа¶ҡට а¶Ҝа·“а¶Ҫа·Ҹ а¶ёа·”а¶Ҝа¶Ҫа·Ҡ а¶Ҫබа·Ҹ а¶ңа¶ӯа·Ҡ එа¶ҡ а¶ҙමණа¶әа·’. එහа·ҷа¶ё а¶Ҫබа·Ҹ а¶ңа¶ұа·Ҡа¶ұа·Ҹ а¶ёа·”а¶Ҝа¶Ҫа·Ҡ මට а¶Ҝа·”а¶ұа·Ҡа¶ұа·ҡ а¶ұа·җа·„а·җ ඔа·Җа·”а¶ұа·Ҡ а¶ӯа·’а¶әа·Ҹа¶ңа¶ӯа·Ҡа¶ӯа·Ҹ. ඔа·Җа·”а¶ұа·Ҡ а¶ёа·Ҹа·Җ а¶ңа·ҷа·Җа¶Ҫа·Ҡ а¶ӯа·”а¶ұа¶ҡට а¶Ҝа·җа¶ёа·Ҡа¶ёа·Ҹ.а¶Ҝа·Җа·ға¶ҡа·Ҡ а¶ёа·„ රෑ а¶Ҝа·ңа¶Ҫහට а·Җа·’а¶ӯර а¶’а¶ўа¶ұа·Ҡа·ға·’а¶әа·ҡ а¶…а¶ә а¶ҡа·’а·Җа·Ҡа·Җа·Ҹ а¶Ӣඹа·Җ ඕමа·Ҹа¶ұа·Ҡ а¶әа·Җа¶ұа·Җа·Ҹ а¶Ҫа·‘а·ға·Ҡа¶ӯа·’а·Җа·ҷа¶әа¶ұа·Ҡ а¶ҡа·’а¶әа¶Ҫа·Ҹ. а¶’ а·Җа·ҷа¶Ҫа·Ҹа·Җа·ҡ ඕමа·Ҹа¶ұа·Ҡ а¶үа¶Ҝа¶Ҫа·Ҹ а·„а·Ҹа¶ёа·Ҡа¶ҙа·”а¶ӯа·ҷа¶ҡа·Ҡ а¶Үа·Җа·’а¶ӯа·Ҡ හිටිа¶әа·Ҹ а¶ёа·Ҹа·Җ අරа¶ңа·ҷа¶ұ а¶әа¶ұа·Ҡа¶ұ.а¶ёа¶ё බа·җа·„а·җ а¶ҡа·’а·Җа·Ҡа·Җа·Ҹ. එа¶Ҝ මට а·„а·ңа¶Ҝටම а¶ңа·җа·„а·җа·Җа·Ҡа·Җа·Ҹ. එа¶Ҝа·Ҹ а¶үа¶Ҝа¶Ҫа·Ҹ මට а¶ҡа¶ұа·Ҡඩ а¶Ҝа·”а¶ұа·Ҡа¶ұа·ҡ а¶ұа·җа·„а·җ. а¶ёа¶ё බිа·Җа·Ҡа·Җа·ҡ а·Җа·җа·ға·’а¶ҡа·’а¶Ҫа·’а¶әа·ҡ а·Җа¶ӯුර. මට а¶ёа·Ҹа·ғ а¶Ҝа·ҷа¶ҡа¶ҡа·Ҡ а¶ӯа·’а·ға·Ҡа·ға·ҡ а¶Ҝа·ғ а·Җа¶Ҝ а¶Ҝа·”а¶ұа·Ҡа¶ұа·Ҹ. а¶ҙа·ңа¶ӯа·Ҡ а·Җа¶Ҫа·’а¶ұа·Ҡ а¶ңа·„а¶ұа·Җа·Ҹ, а·Җа·җඩිа¶ә а¶ҡа¶ӯа·Ҹ а¶ҡа¶Ҫа·ңа¶ӯа·Ҡ а·ға·Ҡටа·ҷа¶ҙа·Ҡа¶Ҫරа·Ҡ а¶ёа·җа·ға·’а¶ё අරа¶ңа·ҷа¶ұ а¶ҡටට а·ға·Ҡටа·ҷа¶ҙа·Ҡа¶Ҫරа·Ҡ а¶ҡටු а¶ңа·„а¶ұа·Җа·Ҹ. а¶ҙа¶әа·’а¶ұа·Ҡ а¶ңа·„а¶ұа·Җа·Ҹ. а¶ҙුටු а¶ёа·ҡа·ғ а·Җа¶Ҫа·’а¶ұа·Ҡ а¶Ҝа¶ёа¶Ҫа·Ҹ а¶ңа·„а¶ұа·Җа·Ҹ. а¶ҙа·”а¶Ҝа·”а¶ё а¶Ҝа·ғ а·Җа¶Ҝ а¶Ҝа·”а¶ұа·Ҡа¶ұа·ҡ. а¶ҡа¶ұа·Ҡඩ а¶ҡа·’а¶әа¶Ҫа·Ҹ а¶Ҝа·”а¶ұа·Ҡа¶ұа·ҡ а¶…а¶ёа·” а·„а·Ҹа¶Ҫа·Ҡ а¶ҙа·җа¶ҡටа·Ҡ එа¶ҡа¶ҡа·Ҡ а·Җа·’а¶ӯරа¶әа·’. а¶ёа¶ё а¶’а¶ҡ а·Җа·җа·ға·’а¶ҡа·’а¶Ҫа·’ а·Җа¶ӯුරа·ҷа¶ұа·Ҡ а¶ӯа¶ёа·Ҡබа¶Ҫа·Ҹ а¶ӯа·ҡ а¶ҡහට එа¶ҡа·Ҡа¶ҡ а¶ҡа·‘а·Җа·Ҹ.а¶’ а¶…а¶ӯරа·ҡ මට а·Җа¶ңа·ҡа¶ё а¶Ҝа·ғ а·Җа¶Ҝ а¶Ҝа·”а¶ұа·Ҡ а¶ӯа·Җ а¶Ҫа¶Ӯа¶ҡа·Ҹа·Җа·ҡ а¶ҡа·Ҹа¶ұа·Ҡа¶ӯа·Ҹа·Җа¶ұа·Ҡ а·„а¶ӯර а¶Ҝа·ҷа¶ұа·ҷа¶ҡа·Ҡ හිටිа¶әа·Ҹ. а¶…а¶ұа·Ҡа¶ӯිමට а¶…а¶ҙа·’ а·„а·’а¶ӯа·”а·Җа·Ҹ а¶ёа·ҷа¶ӯа¶ұа·’а¶ұа·Ҡ а¶ҙа·җа¶ұа¶Ҫа·Ҹ а¶әа¶ёа·” а¶ҡа·’а¶әа¶Ҫа·Ҹ. а¶…а¶ҙа·’а·Җ හිර а¶ҡරа¶Ҫа·Ҹ а¶ӯිබුа¶ұ а¶ҡа·Ҹමරа¶әа·ҡ а¶ўа¶ұа·ҡа¶Ҫа¶әа¶ҡа·Ҡ а¶ӯිබුа¶ұа·Ҹ. а¶ёа¶ё а¶ҡа¶ӯුරа¶ҡа·Ҡ а·„а·ңа¶әа·Ҹа¶ңа·ҷа¶ұ а¶Ҝа·Җа·ға·Ҡ а¶ӯа·”а¶ұа¶ҡа·Ҡ а¶ӯа·’а·ға·Ҡа·ға·ҡ а¶’ а¶ўа¶ұа·ҡа¶Ҫа¶әа·ҡ රа·Ҹа¶ёа·”а·Җа·ҡ а¶Үа¶ұ а¶ңа·җа¶Ҫа·ҷа·Җа·Ҡа·Җа·Ҹ. а¶ёа·ҡ а·Җа·җඬа·ҡට а¶ҙа·’а¶Ҫа·’а¶ҙа·“а¶ұ а¶ҡа·Ҹа¶ұа·Ҡа¶ӯа·Ҹа·Җа¶ұа·Ҡ а¶Ҝа·ҷа¶Ҝа·ҷа¶ұа·ҷа¶ҡа·”а¶ӯа·Ҡ а¶Ӣа¶Ҝа·Җа·Ҡ а¶ҡа·…а·Ҹ. а¶ёа·Ҹ а¶Ҫа¶ң а¶әа·Ҹර а¶ҙа·„а¶ёа·Ҹරа¶ҡа·Ҡ а¶Ҝа·’а¶ң а¶ңа·Җа·”а¶ёа·Ҡ රа·ҷа¶Ҝа·Ҡа¶Ҝа¶ҡа·Ҡ а¶ӯිබුа¶ұа·Ҹ. а¶ӯа·Җ а¶…а¶ҙа·’ а¶…а¶Ҝа·’а¶ұ а·ға¶Ҫа·Ҡа·Җа·Ҹරа·Ҡ а·Җа¶Ҫට а¶Ҝа·Ҹа¶ұа·Ҡ а·Ӯа·қа¶Ҫа·Ҡ а·Җа¶ңа¶әа¶ҡа·”а¶ӯа·Ҡ а¶ӯිබුа¶ұа·Ҹ. а¶’а·Җа·Ҹ а·„а·ңа¶Ҝ а·„а¶әа·’а¶әට а¶ңа·җට а¶ңа·җа·„а·җа·Җа·Ҡа·Җа·Ҹ. а¶ҙа·ға·Ҡа·ға·ҡ а¶ҡа·Ҹමරа·ҡ а¶ӯа·’а¶әа¶ұ а¶ҙුටුа·Җа¶ҡ а¶’а·Җа·Ҹ а¶ңа·җටа¶ңа·„а¶Ҫа·Ҹ а¶ўа¶ұа·ҡа¶Ҫа¶ә හරහа·Ҹ බිමට а¶Ҝа·җа¶ёа·Ҡа¶ёа·Ҹ. а¶ҙа·’а¶Ҫа·’а¶ҙа·“а¶ұ а¶ҡа·Ҹа¶ұа·Ҡа¶ӯа·Ҹа·Җа·қ а¶Ҝа·ҷа¶ұа·Ҡа¶ұа·Ҹ а¶ҙුුටුа·Җ а·„а¶әа·’а¶әа·ҷа¶ұа·Ҡ а¶…а¶Ҫа·Ҡа¶Ҫа·Ҹ а¶ңа¶ӯа·Ҡа¶ӯа·Ҹ.а¶үа¶ұа·Ҡа¶ҙа·ға·Ҡа·ға·ҡ а¶’ ඔа·ға·Ҡа·ға·ҡ а¶ӯа·”а¶ұа·Ҡа¶Ҝа·ҷа¶ұа·ҷа¶ҡа·Ҡа·Җ а¶ҙරිа·ға·Ҡа·ғමට а¶…а¶ҙа·’ හිටа¶ҙа·” а¶Ӣඩ а¶ӯටа·Ҡටුа·Җа·ҡ а¶үа¶Ҝа¶Ҫа·Ҹ බිමට බа·җа·ға·Ҡа·ға·ҷа·Җа·Ҡа·Җа·Ҹ. එа¶ҡа·Ҡа¶ҡа·ҷа¶ұа·ҷа¶ҡа·Ҡ а¶…а¶ұුරа·Ҹа¶°а¶ҙුරа¶ә а¶ҙа·җа¶ӯа·Ҡа¶ӯа·ҡ අමරа·Ҹа·Җа¶ӯа·“ а¶ҡа·’а¶әа¶Ҫа·Ҹ а¶ҡа·Ҹа¶ұа·Ҡа¶ӯа·Ҹа·Җа¶ҡа·Ҡ. එа¶әа·Ҹ а¶…а¶Ҝ а¶…а¶ҙа·’а¶ӯа·Ҡ එа¶ҡа·Ҡа¶ҡ а¶Ҷа·Җа·Ҹ. а¶…а¶ұа·’а¶ӯа·Ҡ а¶Ҝа·ҷа¶ұа·Ҡа¶ұа·Ҹ а¶ҡа¶Ҫа·Ҡа¶ҙිටිа¶әа·ҡ а¶ёа·ҡа¶ҡа¶Ҫа·Ҹ а·ға·„ а¶…а¶ҡа·Ҡа¶ҡරа¶ҙа¶ӯа·Ҡа¶ӯа·”а·Җа·ҡ а¶ҙа·”а·Ӯа·Ҡа¶ҙරа·Ҹණි.а¶ҙа·ға·Ҡа·ға·ҡ ඔа·Җа·”а¶ұа·Ҡа¶ңа·ҡ а¶ӯිබුа¶ұ а¶Үа¶Ҝа·”а¶ёа·Ҡ බෑа¶ңа·Ҡ ටිа¶ҡа¶ӯа·Ҡ බිමට බа·ға·Ҡа·ға¶Ҫа·Ҹ ඔа·Җа·”а¶ұа·Ҡට а¶ҡа·’а·Җа·Ҡа·Җа·Ҹ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а¶ҡа·’а¶әа¶Ҫа·Ҹ.а¶’а¶ӯа·Ҡ එа¶Ҝа·Ҹ මට а¶ҙа·җа¶ұа¶Ҫа·Ҹ а¶әа¶ұа·Ҡа¶ұ බа·җරි а·Җа·”а¶ұа·Ҹ. а¶ёа·ңа¶ҡа¶Ҝ а¶ёа¶ё а¶ңа·ңඩа¶ҡа·Ҡ а¶ёа·„а¶ӯа¶әа·’. а¶ёа¶ё බහිа¶ұа·Ҡа¶ұ а¶ңа·’а·„а·’а¶ұа·Ҡ а¶…а¶ұа¶ӯුරа¶ҡа·Ҡ а·Җа·”а¶ұа·Ҹ а¶ұа¶ёа·Ҡ අර බа·җа·„а·җа¶ҙа·” а¶ҡටа·Ҡටිа¶әа·Җа¶ӯа·Ҡ а¶’а¶ўа¶ұа·Ҡа·ға·’а¶ҡа·Ҹරа¶әа¶ұа·Ҡට а¶…а·„а·”а·Җа·ҷа¶ұа·Җа·Ҹ. а¶ёа¶ё ඔа·Җа·”а¶ұа·Ҡට а¶ҡа·’а·Җа·Ҡа·Җа·Ҹ а¶ёа·ҡ а¶ңа·җа¶ұ а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ңа·’а·„а·’а¶ұа·Ҡ а¶ҡа·’а¶әа¶ұа·Ҡа¶ұ а¶ҡа·’а¶әа¶Ҫа·Ҹ. එа¶Ҝа·Ҹ а¶’а¶ўа¶ұа·Ҡа·ға·’а¶ҡа·Ҹරа¶әа·қ а¶ёа·ҷа¶әа·Ҹа¶Ҫට а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а¶ёа¶ё а¶Ӣа¶Ҝа·Җа·Ҡ а¶ҡа·… බа·Җ а¶Ҝа·җа¶ұа¶ңа¶ӯа·Ҡа¶ӯа·Ҹ а¶ұа¶ёа·Ҡ а¶ёа·Ҹа·Җ මරа·Ҹ а¶Ҝа¶ёа¶ұа·Ҡа¶ұ а¶ҙа·Җа·Ҹ а¶үඩ а¶ӯිබුа¶ұа·Ҹ. а¶ҙа·„а·”а·Җа¶Ҝа·Ҹ а¶’а¶ўа¶ұа·Ҡа·ға·’а¶әа·ҡ а¶ҡටа·Ҡටිа¶ә а¶ҙа·җа¶ұа¶Ҫа·Ҹ а¶ңа·’а¶ә බа·Җ а¶Ҝа·җа¶ұа¶ңа·ҷа¶ұ а¶ёа¶ңа·ҷа¶ұа·Ҡ а¶Үа·„а·”а·Җа·Ҹ а¶Үа¶әа·’ а¶Ӣඹ а¶ҙа·җа¶ұа¶Ҫа·Ҹ а¶ңа·’а¶әа·ҡ а¶ұа·җа¶ӯа·Ҡа¶ӯа·ҡ а¶ҡа·’а¶әа¶Ҫа·Ҹ. а¶ёа¶ё а¶ҡа·’а·Җа·Ҡа·Җа·Ҹ а¶ёа¶ё а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а¶ұа·ҷа¶ёа·ҷа¶әа·’ а¶Ҷа·Җа·ҡ а¶ҡа·“а¶әа¶ҡа·Ҡ හරි а·„а¶ёа·Ҡබ а¶ҡරа¶ңа¶ұа·Ҡа¶ұ а¶ҡа·’а¶әа¶Ҫа·Ҹ. а¶Үа¶әа·’ а¶ҙа·җа¶ұа¶Ҫа·Ҹ а¶ңа·’а¶ә а¶…а¶ә а¶Ӣඹට а¶ҡа¶ӯа·Ҹ а¶ҡа·…а·ҡ а¶ұа·җа¶Ҝа·Ҡа¶Ҝ а¶ҡа·’а¶әа¶Ҫа·Ҹ а¶Үа·„а·”а·Җа·Ҹ. а¶ёа¶ё а¶ҡа·’а·Җа·Ҡа·Җа·Ҹ а¶ёа¶ңа·ҡ а¶Ҫа¶ң а¶Ҝරа¶ҡа¶ӯа¶ұа¶әа¶ҡа·Ҡ а¶ұа·җа·„а·җа¶ұа·ҡ а¶ҡа·’а¶әа¶Ҫа·Ҹ. ඔа¶ә а¶…а¶ӯරа·ҡ а¶’а¶ўа¶ұа·Ҡа·ға·’а¶әට а·ғහිරа·Ҹ а¶ҡа·’а¶әа¶Ҫа·Ҹ а¶ңа·җа·„а·җණු а·…а¶ёа¶әа·ҷа¶ҡа·Ҡ а¶Ҷа·Җа·Ҹ. එа¶әа·Ҹ а¶ёа¶ё а¶ӯа·ҡ а¶ҡහට එа¶ҡа·Ҡа¶ҡ බа¶ӯа·Ҡ а¶ҡа¶ұ а·„а·җටි а¶Ҝа·җа¶ҡа·Ҡа¶ҡа·Ҹ. එа¶әа·Ҹ මට අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әа·ҡ а¶ҡа¶ёа·Ҡа¶ҡරු а¶…а¶Ӯа·Ға¶әа·ҡ а¶ӯа·ҷа·Җа¶ұ а¶Ҫа·ҡа¶ҡа¶ёа·Ҡ රුа·Җа¶ұа·Ҡ а¶ңුණа¶ӯа·’а¶Ҫа¶ҡ а¶ёа·„а¶ӯа·Ҡа¶ӯа¶әа·Ҹа¶ңа·ҡ а¶Ҝුරа¶ҡа¶ӯа¶ұ а¶…а¶Ӯа¶ҡа¶ә а¶Ҝа·”а¶ұа·Ҡа¶ұа·Ҹ.а¶’а¶ӯа·Ҡ а¶Үа¶әට එа¶Ҝа·Ҹ а¶’а¶ўа¶ұа·Ҡа·ға·’а¶әа·ҡ а¶…а¶ә а·„а·ңа¶Ҝටම а¶ңа·җа·„а·җа·Җа·Ҡа·Җа·Ҹ. а¶ңа·„а¶Ҫа·Ҹ ඕමа·Ҹа¶ұа·Ҡ а¶Үරිа¶әа·Ҹ. එа¶әа·Ҹ а¶…а¶ҙිට а¶ҡа·… а¶Ӣа¶Ҝа·Җа·Ҡа·Җට එа¶әа·Ҹ а·Җа·ҷа¶ұа·”а·Җа·ҷа¶ұа·Ҡ а¶ҡරа¶ұа·Ҡа¶ұ а¶Ҝа·ҷа¶әа¶ҡа·Ҡ මට а¶ӯිබුа¶ұа·ҡ а¶ұа·җа·„а·җ. а¶ёа·ңа¶ҡа¶Ҝ а¶…а·ға¶ұа·“а¶ҙ а¶ӯа¶ӯа·Ҡа·Җа¶әа¶әа·’, а·„а·Ҹа¶ёа¶ӯа·ҡ හිටа¶ҙа·” а¶ұа·’а·ға¶әа·’ а¶ёа¶ё а¶ҡа·Ҹа¶әа·’а¶ҡа·Җ а¶ёа·ҷа¶ұа·Ҡа¶ё а¶ёа·Ҹа¶ұа·ға·’а¶ҡа·Җ а·Җа·җටිа¶Ҫа·Ҹ හිටිа¶әа·ҡ.а¶…а¶ҙිට а¶Ҝුරа¶ҡа¶ӯа¶ұа¶әа¶ҡа·Ҡ а·Җа¶ӯа·Ҡ а¶ҙа·Ҹа·Җа·’а¶ а·Ҡа¶ а·’ а¶ҡරа¶ұа·Ҡа¶ұ а¶Ҝа·”а¶ұа·Ҡа¶ұа·ҡ а¶ұа·җа·„а·җ. а·„а·ңа¶әа¶Ҫа·Ҹ а¶ңа¶ұа·Ҡа¶ұа·Җа·Ҹ. මට а¶Ҝුරа¶ҡа¶ӯа¶ұ а¶Ҝа·ҷа¶ҡа¶ҡа·Ҡ а¶ӯිබුа¶ұа·Ҹ. එа¶ҡа¶ҡа·Ҡ ඔа·Җа·”а¶ұа·Ҡ අරа¶ңа¶ӯа·Ҡа¶ӯа·Ҹ. а¶’ а¶ұа·’а·ға·Ҹ а¶…а¶ұа·’а¶ӯа·Ҡ එа¶ҡа·Ҡа¶ҡ а¶ёа¶ё а·„а¶Ӯа¶ңа¶Ҫа·Ҹ а¶ӯිබුа¶ұа·ҡ.а¶Ҝа·Җа·ға¶ҡа·Ҡ රෑ а¶Ҝа·ңа¶Ҫහට а·Җа·’а¶ӯර а¶ҡа·Ҹටа¶ӯа·Ҡ а·„а·ңරа·ҷа¶ұа·Ҡ а¶ёа¶ё а¶’ а¶Ҝුරа¶ҡа¶ӯа¶ұа¶ә අරа¶ңа·ҷа¶ұ රුа·Җа¶ұа·Ҡ а¶ёа·„а¶ӯа·Ҡа¶ӯа¶әට එа·ға·Ҡ.එමа·Ҡ.එа·ға·Ҡ а¶ҙа¶ұа·’а·Җඩа¶әа¶ҡа·Ҡ а¶әа·җа·Җа·Ҡа·Җа·Ҹ а¶ёа¶ё а¶үа¶ұа·Ҡа¶ұ а¶ӯа¶ӯа·Ҡа·Җа¶ә а¶ҡа·’а¶әа¶Ҫа·Ҹ а¶ҡа·ңа·„а·ңа¶ё හරි а¶ёа·Ҹа·Җ බа·ҡරа·Ҹ а¶ңа¶ұа·Ҡа¶ұ а¶ҡа·’а¶әа¶Ҫа·Ҹ. а¶ҡа·ңа·„а·ңа¶ё හරි රුа·Җа¶ұа·Ҡ а¶ёа·„а¶ӯа·Ҡа¶ӯа¶әа·Ҹ а¶ҙа·Ҹа¶ұа·Ҡа¶Ҝර а¶Ҝа·ҷа¶ҡට а·Җа·’а¶ӯර මට а¶Ҝුරа¶ҡа¶ӯа¶ұа¶әа·ҷа¶ұа·Ҡ а¶ҡа¶ӯа·Ҹ а¶ҡа·…а·Ҹ. බа¶ә а·Җа·ҷа¶ұа·Ҡа¶ұ එа¶ҙа·Ҹ, а¶ҡа¶Ҫබа¶Ҫ а·Җа·ҷа¶ұа·Ҡа¶ұ එа¶ҙа·Ҹ а¶…а¶ҙа·’ ඔа¶әа·Ҹа·Җ බа·ҡරа·Ҹа¶ңа¶ұа·Ҡа¶ұа·Җа·Ҹ а¶ҡа·’а¶әа¶Ҫа·Ҹ а¶ҡа·’а·Җа·Ҡа·Җа·Ҹ.а¶үа¶ұа·Ҡ а¶ҙа·ға·Ҡа·ға·ҡ а¶ёа¶ё а¶…а¶ҙа·’ а¶үа¶ұа·Ҡа¶ұ а¶ӯа·җа¶ұ а¶ҡа·’а¶әа¶Ҫа·Ҹ а¶ұа·җа·Җа¶ӯ එа·ға·Ҡ.එමа·Ҡ.එа·ға·Ҡ එа¶ҡа¶ҡа·Ҡ а¶әа·җа·Җа·Ҡа·Җа·Ҹ. а¶ҙа·ға·Ҡа·ға·ҡ රුа·Җа¶ұа·Ҡ а¶ёа·„а¶ӯа·Ҡа¶ӯа¶әа·Ҹ а¶ҡа·’а·Җа·Ҡа·Җа·Ҹ а¶…а¶ҙа·’ එа¶ұа·Җа·Ҹ ඔа¶әа·Ҹа·Җ බа·ҡරа¶ңа¶ұа·Ҡа¶ұ а¶ҡа·’а¶әа¶Ҫа·Ҹ. එа¶Ҝа·Ҹ а·„а·Җа·ғ а¶ҙහට а·Җа·’а¶ӯර а·ғරа·Ҡа¶Ҫа·Ҹ а¶Ҷа·Җа·Ҹ. එа¶ӯа¶ҡа·ңට а¶…а¶ҙа·’а·Җ а·„а¶Ӯа¶ңа¶Ҫа·Ҹ а¶ӯිබුа¶ұа·ҡ. а¶Үа·Җа·’а¶ӯа·Ҡ а¶…а·„а¶Ҫа·Ҹ а¶ӯිබа·ҷа¶ұа·Җа·Ҹ а·Ға·Ҡරී а¶Ҫа¶Ӯа¶ҡа·Ҹа·Җа·ҡ а¶…а¶ә а¶үа¶ұа·Ҡа¶ұа·Җа¶Ҝ а¶ҡа·’а¶әа¶Ҫа·Ҹ. එජа¶ұа·Ҡа·ға·’а¶әа·ҡ а¶…а¶ә а¶ёа·”а¶Ҫа·’а¶ұа·Ҡа¶ё а¶…а¶ҙа·’ එа¶ӯа¶ұ а¶ұа·җа·„а·җ а¶ҡа·’а¶әа¶Ҫа·Ҹ а¶ӯа·’а¶әа·ҷа¶ұа·Җа·Ҹ.а¶ҙа·ға·Ҡа·ға·ҡ а·ғරа·Ҡа¶Ҫа·Ҹ а¶ёа¶ңа·ҡ а¶ұа¶ё а¶ҡа·’а¶әа¶Ҫа·Ҹ а·„а¶әа·’а¶әа·ҷа¶ұа·Ҡ а¶ҡа·‘ а¶ңа·җа·„а·”а·Җа·Ҹ. а¶ёа¶ңа·ҡ а¶Ҝුරа¶ҡа¶ӯа¶ұа¶әට а¶ҡа¶ӯа·Ҹ а¶ҡа·…а·Ҹ. එа¶ӯа¶ҡа·ңට а¶ёа¶ё එළිа¶әට а¶Ҷа·Җа·Ҹ. а¶’ а·Җа·”а¶ұа·Ҹට а¶…а¶ҙа·’а·Җ බа·Ҹර а¶Ҝа·ҷа¶ұа·Ҡа¶ұ බа·җа·„а·җ а¶ҡа·’а·Җа·Ҡа·Җа·Ҹ. а¶ҡа·ңа·„а·ңа¶ё හරි а·ғරа·Ҡа¶Ҫа·Ҹ а¶ҙа·җа¶ә а¶Ҝа·ҷа¶ҡа¶ҡа·Ҡ а·Җа·’а¶ӯර а¶Ҫа·ңа¶ҡа·” а·ғටа¶ұа¶ҡа·Ҡ а¶ҡරа¶Ҫа·Ҹ а¶…а¶ҙа·’а·Җ එළිа¶әට а¶ңа¶ӯа·Ҡа¶ӯа·Ҹ. а¶ҙа·ға·Ҡа·ға·ҡ а¶ёа¶ё а·ғරа·Ҡа¶Ҫට а¶ҡа·’а·Җа·Ҡа·Җа·Ҹ а¶ёа¶ё а·Җа¶ңа·ҡа¶ё а¶ӯа·Җа¶ӯа·Ҡ а¶ұа·”а·Җර а¶ҙа·җа¶ӯа·Ҡа¶ӯа·ҡ එа¶ҡа¶ҡа·ҷа¶ұа·ҷа¶ҡа·”а¶ӯа·Ҡ а¶үа¶ұа·Ҡа¶ұа·Җа·Ҹ එа¶әа·Ҹа·Җа¶ӯа·Ҡ එа¶Ҫа·’а¶әට а¶ңа¶ұа·Ҡа¶ұ ඕа¶ұа·ҡ а¶ҡа·’а¶әа¶Ҫа·Ҹ. а¶ҙа·ға·Ҡа·ға·ҡ а·ғරа·Ҡа¶Ҫа·Ҹ එа¶әа·Ҹа·Җа¶ӯа·Ҡ එළිа¶әට а¶ңа¶ӯа·Ҡа¶ӯа·Ҹ. а¶ёа¶ё රට а¶Ҷа·Җа·ҡ а¶ңа·ҡ а¶Ӣа¶ҡа·ғට а¶ӯа·’а¶әа¶Ҫа·Ҹ. а¶Ҝа·җа¶ұа·Ҡ а¶’а¶ҡ а·ға·’а¶ұа·Ҡа¶ұ а·Җа·ҷа¶Ҫа·Ҹ. а¶’а¶ўа¶ұа·Ҡа·ға·’а·Җа¶Ҫа·’а¶ұа·Ҡ а¶…а¶ҙිට බа·ңරු а¶ҡа·’а¶әа¶Ҫа·Ҹ, а¶ёа·Җа¶Ҫа·Ҹ а¶ҙа·ҷа¶ұа·Ҡа¶ұа¶Ҫа·Ҹ රට අරිа¶ұа·Җа·Ҹ. а¶…а¶ҙа·’ а¶…а·ғරණ а·Җа·”а¶ұа·„а¶ё а¶Ҫа¶Ӯа¶ҡа·Ҹа·Җට а¶әа·Җа¶ұа·Ҡа¶ұа¶ұа¶ёа·Ҡ а¶Ҫа¶ҡа·Ҡа·Ӯ а¶ӯа·”а¶ұ а·„а¶ёа·Ҹරа¶ҡа·Ҡ а¶’а¶ўа¶ұа·Ҡа·ға·’а¶әට а¶ңа·ҷа·Җа¶ұа·Ҡа¶ұ а¶ҡа·’а¶әа¶Ҫа·Ҹ а¶ҡа·’а¶әа¶ұа·Җа·Ҹ. а¶Ҫа¶Ӯа¶ҡа·Ҹа·Җа·ҷа¶ұа·Ҡ а¶…а¶ҙа·’а·Җ а¶Үරа¶ҙа·” а¶’а¶ўа¶ұа·Ҡа·ға·’а¶әට а¶ңа·ҷа·Җа¶Ҫа·Ҡ а·Җа¶Ҫ а¶…а¶ә а¶Ҝа·җа¶ұа·Ҡа·Җа·”а·„а·Ҹа¶ё а¶ҡරа¶ұа·Ҡа¶ұа·ҷа¶ӯа·Ҡ а¶…а¶ҙිට බа·җа¶ұа¶Ҫа·Ҹ බа·җа¶ұа¶Ҫа·Ҹ а·ға¶Ҫа·Ҡа¶Ҫа·’ а¶үа¶Ҫа·Ҡа¶Ҫа¶ұа·Җа·Ҹ а¶Ҫа¶ҡа·Ҡа·Ӯ а¶ңа¶ұа¶ұа·Ҡ.а¶’а¶ўа¶ұа·Ҡа·ға·’а¶ҡа·Ҹරа¶әа·қ а¶ҡරа¶ұа·Ҡа¶ұа·ҡ а¶…а¶ҙа·’а·Җ а¶Ҫබа·Ҹ а¶Ҝа·ҷа¶ұа·Ҡа¶ұ а·„а·Ҹа¶ёа·Ҡа¶ҙа·”а¶ӯа·Ҹа¶Ҫа¶ңа·ҷа¶ұа·Ҡ а¶Ҫа¶ҡа·Ҡа·Ӯ а¶ңа¶ұа¶ұа·Ҡ а¶ңа¶ұа·Ҡа¶ұа·Җа·Ҹ. а¶…а¶ҙිට а·Ға¶ӯ а¶ҙа·„а¶ҡа·Ҡа·Җа¶ӯа·Ҡ а¶Ҫබа·Ҹ а¶Ҝа·ҷа¶ұа·Ҡа¶ұа·ҡ а¶ұа·җа·„а·җ. а¶’а¶ӯа·Ҡ а¶…а¶ұа·Ҡа¶ӯිමට а¶…а·ғරණ а·Җа·”а¶ұа·„а¶ё а·„а·Ҹа¶ёа·Ҡа¶ҙа·”а¶ӯа·Ҹට а¶ңа·ҷа·Җа¶ұа·Ҡа¶ұ ඕа¶ұа·Ҹ а¶ҡа·’а¶әа¶Ҫа·Ҹ а¶…а¶ҙа·ҷа¶ұа·Ҡ а¶Ҫа¶ҡа·Ҡа·Ӯ а¶ңа¶ұа¶ұа·Ҡ а¶үа¶Ҫа·Ҡа¶Ҫа¶ұа·Җа·Ҹ.а¶ёа¶ё а¶…а·Җа·ға·Ҹа¶ұ а·Җа·Ға¶әа·ҷа¶ұа·”а¶ӯа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Ҡа¶ұа·ҡ а¶ёа·ҷа·Җа·җа¶ұа·’ а¶’а¶ўа¶ұа·Ҡа·ға·’ а·ға¶ёа¶ң а¶Ҫа¶Ӯа¶ҡа·Ҹа·Җа·ҡ а¶ҡа·’а·ға·’а¶ё а¶’а¶ўа¶ұа·Ҡа·ға·’а¶әа¶ҡට а·ға¶ёа·Ҡබа¶ұа·Ҡа¶°а¶ҡа¶ёа·Ҡ а¶ҙа·Җа¶ӯа·Ҡа·Җа¶ұа·Ҡа¶ұ а¶ёа·’а¶ұа·Ҡ а¶үа¶Ҝිරිටа¶ӯа·Ҡ а¶үඩ а¶Ҝа·ҷа¶ұа·Ҡа¶ұ එа¶ҙа·Ҹ. а¶ёа·ңа·Җа·”а¶ұа·Ҡа¶ңа·ҡ а¶ҡටа¶әа·”а¶ӯа·” а·ға·ңа¶әа·Ҹ බа¶Ҫа·Ҹ බа¶Ҫа¶ҙа¶ӯа·Ҡර а¶…а·Җа¶Ҫа¶Ӯа¶ңа·” а¶ҡර а¶Ҝа¶ёа¶ұа·Ҡа¶ұ.රа·Ҹа¶ўа·ҡа·ға·Ҡа·Җරීа¶ңа·ҡ а¶Ҷа¶Ҝа·Ҹරа¶әа·ҷа¶ұа·Ҡ а¶ўа¶ұа·ҡа¶Ҫа¶әа·ҷа¶ұа·Ҡ බිමට а¶ҙа·җа¶ұ а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҙа¶Ҫа·Ҹ а¶ңа·’а¶ә а¶үа¶Ӯа¶ңිරිа¶әа·ҡ а¶ўа·ҡ.а¶’ අමරа·Ҹа·Җа¶ӯа·“ а¶ёа·„а¶ӯа·Ҡа¶ёа·’а¶ә а¶Үа¶ә මුහුණ а¶Ҝа·”а¶ұа·Ҡ а¶…а¶ӯа·Ҡ а¶Ҝа·җа¶ҡа·“а¶ёа·Ҡ а¶ёа·ҷа·ға·ҡ а¶ҡа·“а·Җа·Ҹа¶ә.а¶ёа¶ё අබුඩа·Ҹබි а¶Ҷа·Җа·ҡ බа·Ҹа¶ңа·ҷට а·„а¶Ҝа¶ұ а¶ұа·’а·Җа·ға·ҡ а·Җа·җඩа¶ҡටа¶әа·”а¶ӯа·” а·ға¶ёа·Ҡа¶ҙුරа·Ҡණ а¶ҡරа¶ңа¶ұа·Ҡа¶ұ. මට а¶Ҝරුа·Җа·қ а¶ӯа·”а¶ұа·Ҡа¶Ҝа·ҷа¶ұа·ҷа¶ҡа·Ҡ а¶үа¶ұа·Ҡа¶ұа·Җа·Ҹ. а¶ёа¶ңа·ҡ а¶ёа·„а¶ӯа·Ҡа¶ӯа¶әа·Ҹ බිබී а¶Үа·Җа·’а¶Ҝа·’а¶ұа·Җа·Ҹ.а¶ёа·Ҹа·Җ а·Җа·җඩට а·Җа·җටුа¶ұ а¶ңа·ҷа¶Ҝරිа¶ұа·Ҡ а¶ёа¶ё а¶ңа·’а¶ә а¶Ҝа·Җа·ға·ҡ а¶үа¶Ҝа¶Ҫа·Ҹ а¶Ҝа·Җа·ға·Ҡ а¶Ҝа·ңа¶Ҫа·„а¶ҡа·Ҡ මට а¶ҡа¶ұа·Ҡа¶ұ а¶Ҝа·”а¶ұа·Ҡа¶ұа·ҡ а¶ұа·җа·„а·җ. а·Җа·җඩ а¶ңа¶ұа·Ҡа¶ұа·Җа·Ҹ а·Җа·’а¶ӯරа¶әа·’.а¶’ а¶ңа·ҷа¶Ҝර а¶ҙа·„а¶Ҫа·ңа·ға·Ҡ а¶Ҝа·ҷа¶ұа·ҷа¶ҡа·”а¶ңа·ҡ а·Җа·җඩ а¶ёа¶ё а¶ҡа·…а·Ҹ. а¶’ а¶…а¶ә а¶ҡа·”а·ға·Ҡа·ға·’а¶әа·ҡ а¶Ҝа·ңර а¶Ҫа·ңа¶ҡа·Ҡа¶ҡරа¶ұа·Җа·Ҹ. මට а·Җа·”а¶ұа·ҡ බඩ а¶ңа·’а¶ұа·Ҡа¶ұа·ҡ а¶үа¶ұа·Ҡа¶ұа¶әа·’. а¶ҡа·‘а¶ёа¶ҡа·Ҡ а·„а·ңа¶әа·Ҹа¶ңа·ҷа¶ұ а¶ҡа·‘а·Җа·ҷа¶ӯа·Ҡ а·„а·ңරа·ҷа¶ұа·Ҡ. а¶Ҝа·Җа·ға¶ҡа·Ҡ а¶ёа¶ё а¶ҡа·’а·Җа·Ҡа·Җа·Ҹ මට බඩа¶ңа·’а¶ұа·Ҡа¶ұа·ҡ а·Җа·җඩ а¶ҡරа¶ұа·Ҡа¶ұ බа·җа·„а·җ. а¶ёа·Ҹа·Җ а¶’а¶ўа¶ұа·Ҡа·ға·’а¶әට а¶ңа·’а·„а·’а¶ұа·Ҡ а¶Ҝа·Ҹа¶ұа·Ҡа¶ұ а¶ҡа·’а¶әа¶Ҫа·Ҹ. а¶ҙа·ға·Ҡа·ға·ҡ а¶’ а¶…а¶ңа¶Ҝර а¶…а¶ә а¶ёа·Ҹа·Җ а¶’а¶ўа¶ұа·Ҡа·ға·’а¶әට а¶ңа·ҷа¶ұа¶ӯа·Ҡ а¶Ҝа·җа¶ёа·Ҡа¶ёа·Ҹ. а¶’а¶ўа¶ұа·Ҡа·ға·’а¶әа·ҡ а¶ҙа·”а¶Ӯа¶ а·’ а¶ҡа·Ҹමරа¶әа¶ҡ а¶…а¶ҙа·’а·Җ හිර а¶ҡරа¶Ҫа·Ҹ а¶ӯිබුа¶ұа·Ҹ. එа¶ӯа¶ұ а¶ҙа·’а¶Ҫа·’а¶ҙа·“а¶ұ а¶ҡа·Ҹа¶ұа·Ҡа¶ӯа·Ҹа·Җа·қ 04 а¶әа·’, а¶үа¶ұа·Ҡа¶Ҝа·”а¶ұа·“а·ға·’а¶әа·Ҹа·Җа·ҡ 03 а¶әа·’, а¶Ҫа¶Ӯа¶ҡа·Ҹа·Җа·ҡ 05 а¶ҡа·”а¶әа·’ හිටිа¶әа·ҡ. а¶…а¶ҙිට а¶ұа·’а¶Ҝа·Ҹа¶ңа¶ұа·Ҡа¶ұа·Җа¶ӯа·Ҡ а¶’ а¶ҡа·Ҹමරа¶ә а¶ёа¶Ҝа·’. а¶ҡа¶ұа·Ҡа¶ұа¶ӯа·Ҡ а¶ұа·җа·„а·җ. а¶…а¶ҙිට а¶Ҝа·ғ а·Җа¶Ҝ а¶Ҝа·ҷа¶ұа·Җа·Ҹ. බа·җරිම а¶ӯа·җа¶ұ а¶…а¶ҙа·’ а¶ҙа·җа¶ұа¶Ҫа·Ҹ а¶әа¶ұа·Ҡа¶ұ а¶ӯීරණа¶ә а¶ҡа¶Ҫа·Ҹ. а¶Ҝа·Җа·ға¶ҡа·Ҡ රෑ а¶ӯа·’а·ға·Ҡа·ға·ҡ а·ға·җа¶Ҫа·ға·”а¶ёа·Ҡ а¶ҡරа¶Ҫа·Ҹ එළිа·Җа·ҷа¶ұ а¶ҙа·Ҹа¶ұа·Ҡа¶Ҝර රа·ҷа¶Ҝа·’ а¶ңа·җට а¶ңа·„а¶Ҫа·Ҹ а¶…а¶ҙа·’ බිමට а¶ҙа·җа¶ұа·Ҡа¶ұа·Ҹ. а¶ўа·“а·Җа¶ӯа·Ҡ а·Җа·”а¶ұа¶ӯа·Ҡ а¶ёа·җරුа¶ұа¶ӯа·Ҡ а¶ҡа¶ёа¶ҡа·Ҡ а¶ұа·җа·„а·җ а¶ҡа·’а¶әа¶Ҫа·Ҹ а·„а·’а¶ӯа·Ҹа¶ңа·ҷа¶ұ а¶ӯа¶ёа¶әа·’ а¶…а¶ҙа·’ බිමට а¶ҙа·җа¶ұа·Ҡа¶ұа·ҡ. එහа·ҷа¶ё а¶ҙа¶ұа·’а¶ұа·Ҡа¶ұ а¶ңа·’а·„а·’а¶ұа·Ҡ а¶ёа¶ңа·ҡ а¶ҡа¶ҡа·”а¶Ҫа¶ҡа·Ҡ а¶ҙа·җа¶Ҫа·–а¶ұа·Ҹ. а¶ёа¶ё බිමට а¶ҙа·җа¶ұа·Ҡа¶ұ а¶ңа¶ёа¶ұа·Ҡа¶ё а¶ҡа·Ҹරа¶ҡа·ҷа¶ҡа·Ҡ а¶әටට රිа¶Ӯа¶ңа¶Ҫа·Ҹ а·„а·җа¶Ӯа¶ңа·’а¶Ҫа·Ҹ හිටිа¶әа·Ҹ а¶…а¶ұа·’а¶ӯа·Ҡ а¶…а¶әа¶ӯа·Ҡ а¶ҙа¶ұа·’а¶ұ а¶ҡа¶ёа·Ҡ. රа·Ҹа¶ўа·ҡа·ға·Ҡа·Җරී а¶…а¶ҙිට а¶Ӣа¶Ҝа·Җа·Ҡ а¶ҡа·…а·Ҹ а¶ұа¶ёа·”а¶ӯа·Ҡ එа¶әа·Ҹට а¶ҙа¶ұа·’а¶ұа·Ҡа¶ұ බа·җරි а·Җа·”а¶ұа·Ҹ එа¶әа·Ҹ а¶ёа·„а¶ӯ а¶ұа·’а·ға·Ҹ. а¶…а¶ҙа·’ а·„а¶ӯර а¶Ҝа·ҷа¶ұа·ҷа¶ҡа·Ҡ ටа·җа¶ҡа·Ҡа·Ӯа·’а¶әа¶ҡа·Ҡ а¶ҡа¶ӯа·Ҹа¶ҡරа¶ңа·ҷа¶ұ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҙа·җа¶ұа¶Ҫа·Ҹ а¶ңа·’а¶әа·Ҹ.а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әа·ҡ а¶ёа·„а¶ӯа·Ҡа·Җරුа¶ұа·Ҡට а¶…а¶ҙа·’ а·Җа·’а·ға·Ҡа¶ӯරа¶ә а¶ҡа·’а·Җа·Ҡа·Җа·Ҹ. ඔа·Җа·”а¶ұа·Ҡ а¶…а¶ҙිට а¶ҡа·Ҹරුණිа¶ҡа·Җ а·ға¶Ҫа¶ҡа·Ҹ а¶Ҫа¶Ӯа¶ҡа·Ҹа·Җට එа¶ұа·Ҡа¶ұ а¶…а·Җа·ға·Ҡථа·Ҹа·Җ а·ға¶Ҫа·ғ а¶Ҝа·”а¶ұа·Ҡа¶ұа·Ҹ.රа·Ҹа¶ўа·ҡа·ға·Ҡа·Җරී а·ға¶ёа¶ң а¶Ҝа·’а·Җа¶әа·’а¶ұට а¶ҙа·җමිණි а¶ёа·„а¶ұа·”а·Җර а¶ҙа·’а·…а·’а¶ё а¶ӯа¶Ҫа·Ҹа·Җа·ҡ а¶…а¶ұа·”а¶Ҫа·Ҹа·Җа¶ӯа·“ а¶ёа·җණිа¶ҡа·ҡ а¶Үа¶ә а·Җа·’а¶Ҝа·’ а¶Ҝа·”а¶ҡа·Ҡ а¶ёа·ҷа·ға·ҡ а¶ҡа·“а·Җа·Ҹа¶ә.මට а¶Ҝරුа·Җа·қ а¶Ҝа·ҷа¶ұа·Ҡа¶ұа·ҷа¶ҡа·Ҡ а¶үа¶ұа·Ҡа¶ұа·Җа·Ҹ. а¶ёа¶ңа·ҡ а¶ёа·„а¶ӯа·Ҡа¶ӯа¶әа·Ҹ මීට а¶ңа·ңඩа¶ҡа·Ҡ а¶ҡа·Ҹа¶Ҫа·ҷа¶ҡට а¶ҡа¶Ҫа·’а¶ұа·Ҡ බීа¶Ҫа·Ҹ බීа¶Ҫа·Ҹ а¶ёа·’а¶ә а¶ңа·’а¶әа·Ҹ. а¶ёа¶ё අබුඩа·Ҹබි а¶ңа·’а¶әа·ҡ а¶ҙа·„а·” а¶ңа·’а¶ә а¶ўа·–а¶Ҫа·’ 31 а·Җа·ҷа¶ұа·’а¶Ҝа·Ҹ. а¶ёа¶ё а·Җа·җඩ а¶ҡа·…а·ҡ а¶Ҝа·ҷа¶ёа·„а¶Ҫа·Ҡ а¶ұа·’а·Җа·ға¶ҡ. එහි а¶ҡа·Ҹමර අටа¶ҡа·Ҡ а¶ӯа·’а¶әа·ҷа¶ұа·Җа·Ҹ. а·Җа·җа·ға·’а¶ҡа·’а¶Ҫа·’ 6 а¶ҡа·Ҡ а¶ӯа·’а¶әа·ҷа¶ұа·Җа·Ҹ. а¶ҙа·Җа·”а¶Ҫа·Ҡ а¶ӯа·”а¶ұа¶ҡа·Ҡ 18 а¶Ҝа·ҷа¶ұа·ҷа¶ҡа·Ҡ а¶үа¶ұа·Ҡа¶ұа·Җа·Ҹ. а¶Ҫа·ңа¶ҡа·” а¶…а¶ә 10 а¶әа¶әа·’ а·…а¶ёа¶әа·’ 08 а¶әа·’. а¶ёа·ҡ а¶Ҝа·„ අට а¶Ҝа·ҷа¶ұа·Ҹа¶ңа·ҷа¶ё а·Җа·җඩ а¶ёа¶ё а¶ҡරа¶ұа·Ҡа¶ұ ඕа¶ұа·ҡ. а¶Ӣа¶әа¶ұа·Җа·Ҹ а¶ҙа·’а·„а·’а¶ұа·Җа·Ҹ а¶ёа¶Ҝа·’а·Җට а¶ңа·ҷа·Җа¶Ҫа·Ҡ а·ға·”а¶Ҝа·Ҡа¶Ҝ а¶ҡරа¶ұа·Ҡа¶ұ, ටа·ңа¶әа·’а¶Ҫටа·Ҡ а·„а·қа¶Ҝа¶ұа·Ҡа¶ұ, а¶’ а¶ёа¶Ҝа·’а·Җට එළිа¶әа·ҡ а¶…а¶ҡа·Ҡа¶ҡරа¶ҡ а·Җа·’а¶ӯර а¶ҙа·Ҡරමа·Ҹණа¶әа¶ҡа·Ҡ а·„а·җа¶ёа¶Ҝа·Ҹа¶ё а·ға·қа¶Ҝа¶ұа·Ҡа¶ұ а·Җа·”а¶ұа·Ҹ.а¶ҙа·Ҹа¶ұа·Ҡа¶Ҝර а¶ӯа·”а¶ұට а·Җа·җඩ а¶ҙටа¶ұа·Ҡ а¶ңа¶ұа·Ҡа¶ұа·Җа·Ҹ. රෑ එа¶ҡ а¶Ҝа·ҷа¶ҡ а·Җа·ҷа¶ұа¶ҡа¶ёа·Ҡ එа¶ҡ а¶Ҝа·’а¶ңට а·Җа·җඩ а¶ҡරа¶ұа·Җа·Ҹ. а¶ҡа¶ұа·Ҡඩ а¶Ҝа·ҷа¶ұа·Ҡа¶ұа·ҡ а¶ұа·җа·„а·җ. а¶Ҝа·Җа·ға·Ҡ 26 а¶ҡа·Ҡ а·Җа·җඩ а¶ҡරа¶ұ а¶ҡа·ңට මට а·Җа·җඩ а·Җа·җඩි а¶ҡමට а¶ёа·Ҹа·Җ а¶…а·ға¶ұа·“а¶ҙ а·Җа·”а¶ұа·Ҹ. а·Җරිа¶ұа·Ҡ а·Җර а¶ёа·Ҹа·Җ а¶ҡа¶Ҫа¶ұа·Ҡа¶ӯа·ҡ а·„а·җа¶Ҝа·’а¶Ҫа·Ҹ а¶ҡа·җරа¶ҡа·ҷа¶ұа·Ҡа¶ұ а¶ңа¶ӯа·Ҡа¶ӯа·Ҹ. а¶ёа¶ё а·Җа·җඩ а¶ҡරа¶ұа·Ҡа¶ұ а¶…а¶ёа·Ҹරුа¶әа·’ а¶ҡа·’а·Җа·Ҡа·Җа¶ё а¶’ а¶…а¶ә මට а¶ңа·җа·„а·җа·Җа·Ҡа·Җа·Ҹ. а¶ёа¶ё а¶ҡа·’а·Җа·Ҡа·Җа·Ҹ а¶ёа¶ё а¶Ҷа·Җа·ҡ а¶ңුටිа¶ҡа¶ұа·Ҡа¶ұ а¶ұа·ҷа¶ёа·ҷа¶әа·’ а¶ёа·Ҹа·Җ а¶’а¶ўа¶ұа·Ҡа·ға·’а¶әට а¶ңа·’а¶ұа·’а·„а·’а¶ұа·Ҡ а¶Ҝа·Ҹа¶ұа·Ҡа¶ұ а¶ҡа·’а¶әа¶Ҫа·Ҹ.а¶үа¶ұа·Ҡа¶ҙа·ға·Ҡа·ға·ҡ මට а·„а·ңа¶Ҝටම а¶ңа·„а¶Ҫа·Ҹ а¶ёа·Ҹа·Җ а¶’а¶ўа¶ұа·Ҡа·ға·’а¶әට а¶ңа·’а·„а·’а¶ұа·Ҡ а¶Ҝа·җа¶ёа·Ҡа¶ёа·Ҹ. මට හිටа¶ңа·ҷа¶ұ а¶үа¶ұа·Ҡа¶ұ а¶ҙа¶ұ а¶ӯිබුа¶ұа·ҡ а¶ұа·җа·„а·җ. а¶’а¶ўа¶ұа·Ҡа·ға·’а¶әа·ҷа¶ұа·Ҡ а¶ҡа·…а·ҡ මට а¶ҙа·ңа¶Ҫа·’а·ға·’а¶әа·ҡ, а·„а¶ёа·”а¶Ҝа·Ҹа·Җа·ҡ а·Җа¶ңа·ҡ а·ғීරුа·Җа·ҷа¶ұа·Ҡ а¶үа¶ұа·Ҡа¶ұ а¶ҡа·’а·Җа·Ҡа·Җа·Ҹ.ඔа¶ә а¶…а¶ӯරа·ҷа¶Ҝа·’ а¶ӯа¶ёа¶әа·’ මට රа·Ҹа¶ўа·ҡа·ға·Ҡа·Җරීа·Җ а·„а¶ёа·Ҡබ а·Җа·”а¶ұа·ҡ. රа·Ҹа¶ўа·ҷа·ға·Ҡа·Җරී а¶ёа·Ҹ а¶ңа·җа¶ұа¶ӯа·Ҡ а¶ҡа·’а¶әа¶Ҫ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әට а¶ҡа¶ӯа·Ҹ а¶ҡරа¶Ҫа·Ҹ а¶ӯිබුа¶ұа·Ҹ.ඔа¶ә а¶…а¶ӯරа·ҷа¶Ҝа·’ а¶ӯа¶ёа¶әа·’ අබුඩа·Ҹබි а¶ӯа·Ҹа¶ұа·Ҹа¶ҙа¶ӯа·’ а¶ҡа·Ҹරа·Ҡа¶әа·Ҹа¶Ҫа¶әа·ҡ а¶ҙа·…а¶ёа·” а¶Ҫа·ҡа¶ҡа¶ёа·Ҡ а·Җа·’а·Ға·Ҡа·Җ а¶Ҝа·’а·ға·Ҹа¶ұа·Ҹа¶әа¶ҡ, а¶ҡа¶ёа·Ҡа¶ҡරු а¶…а¶Ӯа·Ға¶әа·ҡ а¶ҙа·…а¶ёа·” а¶Ҫа·ҡа¶ҡа¶ёа·Ҡ එමа·Ҡ.а¶Ҡ.а¶ўа·“ а·ғමරа·Җීර, а¶ӯа·ҷа·Җа¶ұ а¶Ҫа·ҡа¶ҡа¶ёа·Ҡ රුа·Җа¶ұа·Ҡ а¶ңුණа¶ӯа·’а¶Ҫа¶ҡ, а¶Ҝа·”а¶ёа·’а¶ұа·Ҡа¶Ҝ а·ға¶ӯරа·ға·’а¶Ӯа·„, а¶ҙුබුа¶Ҝа·” а¶ўа¶әа¶ӯа·’а¶Ҫа¶ҡ а·ға·„ а¶…а·„а¶Ҫරа·Ҡ а·ғුබа·Ҹа¶әිරа·Ҡ а¶әа¶ұ а¶ёа·„а¶ӯа·Ҡа¶ӯුරු а¶…а¶ҙа·’а·Җ а·„а·ңа¶әа·Ҹа¶ңа·ҷа¶ұ а¶Ҷа·Җа·ҡ. ඔа·Җа·”а¶ұа·Ҡ а¶Үа·Җа·’а¶ӯа·Ҡ а¶…а¶ҙа·’а·Җ а¶үа¶Ҫа·Ҡа¶Ҫа·–а·Җа·Ҹ. а¶’а¶ўа¶ұа·Ҡа·ға·’а¶әа·ҡ а¶…а¶ә а¶ұа·җа·„а·җ а¶ҡа·’а·Җа·Ҡа·Җа·Ҹ.а¶үа¶ұа·Ҡ а¶ҙа·ға·Ҡа·ға·ҡ а¶ӯа·Ҹа¶ұа·Ҹа¶ҙа¶ӯа·’ а¶ёа·„а¶ӯа·Ҡа¶ӯුරු а¶…а¶ҙа·ҡ а¶ұа¶ёа·Ҡ а¶ҡа·’а¶әа¶Ҫа·Ҹ а¶ҡа·‘а¶ңа·җа·„а·җа·Җа·Ҡа·Җа·Ҹ. එа¶ӯа¶ҡа·ңට රа·Ҹа¶ўа·ҡа·ға·Ҡа·Җරී එළිа¶әට а¶Ҷа·Җа·Ҹ. а¶үа¶ұа·Ҡа¶ҙа·ға·Ҡа·ға·ҡ රа·Ҹа¶ўа·ҡа·ға·Ҡа·Җරී а¶ҡа·’а¶әа¶Ҫа·Ҹ а¶ӯа¶ёа¶әа·’ а¶ёа·Ҹа·Җ එළිа¶әට а¶ңа¶ӯа·Ҡа¶ӯа·ҡ.ඹа¶ңа·ҡ а·ға·җа¶ёа·’а¶әа·Ҹ а¶ёа·’а¶ә а¶ңа·’а¶ә а¶Ҝа·Ҹ а¶үа¶Ҝа¶Ҫа·Ҹ а¶…а¶Ҝ а·Җа·ҷа¶ұа¶ӯුරු а¶ёа¶ё а¶ёа·җа¶Ҝ а¶ҙа·ҷරа¶Ҝа·’а¶ң රටа·Җа¶Ҫ а·ға·ҡа·Җа¶ә а¶ҡරа¶Ҫа·Ҹ а¶ӯа¶ёа¶әа·’ а¶ўа·“а·Җа¶ӯа·Ҡ а·Җа·”а¶ұа·ҡ. а¶ёа¶ё රට а¶ңа·’а¶ә а¶ҙа·ға·Ҡа·Җа·ҷа¶ұа·’ а¶ҙа·Ҹර а¶ёа·ҡа¶ҡ. а¶ёа¶ё а·ға·һа¶Ҝа·’, а¶ҡа·”а·Җа·ҷටа·Ҡ, බහරа·ҡа¶ұа·Ҡ а·ға·„ ඩුබа·Ҹа¶әа·’ а·Җа¶Ҫ а·ға·ҡа·Җа¶ә а¶ҡර а¶ӯа·’а¶әа·ҷа¶ұа·Җа·Ҹ. а¶ёа·ҷа·Җа·җа¶ұа·’ а¶ҡරа¶Ҝරа¶әа¶ҡට මුහුණ а¶ҙа·‘ а¶ҙа¶Ҫа¶ёа·”а·Җа·ҷа¶ұа·’ а·Җа¶ӯа·Ҹа·Җ а¶ёа·ҷа¶әа¶әа·’.а¶Үа¶ӯа·Ҡа¶ӯටම а¶ёа·ҷа·„а·ҷа¶ё а¶Ҝа·ҡа·Җа¶Ҫа·Ҡ а·Җа·ҷа¶ұа·Ҡа¶ұа·ҡ а¶…а¶ҙа·’а·Җ а¶Ҫа¶Ӯа¶ҡа·Ҹа·Җа·ҷа¶ұа·Ҡ а¶әа·Җа¶ұ රа·җа¶ҡа·’а¶әа·Ҹ а¶ұа·’а¶әа·қа¶ўа·’а¶ӯ а¶Ҷа¶әа¶ӯа¶ұа¶ә а¶ҡа·’а·ға·’ а·Җа¶ңа¶ҡа·“а¶ёа¶ҡа·’а¶ұа·Ҡ а¶ҡටа¶әа·”а¶ӯа·” а¶ұа·ңа¶ҡරа¶ұ а¶ұа·’а·ға¶әа·’. ඔа·Җа·”а¶ұа·Ҡට ඕа¶ұа·ҡ а·ға¶Ҫа·Ҡа¶Ҫа·’ а·Җа·’а¶ӯරа¶әа·’. а¶…а¶ҙа·’ а¶…а·ғරණ а·Җа·”а¶ұа·„а¶ё а¶…а¶ҙа·’а·Җ а¶ӯа·Җ а¶ӯа·Җа¶ӯа·Ҡ а¶…а·ғරණ а¶ӯа¶ӯа·Ҡа·Җа¶әට а¶ҙа¶ӯа·Ҡа¶ҡරа¶ұа·Җа·Ҹ. ඔа·Җа·”а¶ұа·Ҡ а¶ҡа·’а¶әа¶ұа·Ҡа¶ұа·ҡ а¶Ҫа¶Ӯа¶ҡа·Ҹа·Җට а¶Ҷа¶ҙа·ға·” а¶әа¶ұа·Ҡа¶ұ а¶ұа¶ёа·Ҡ а¶Ҫа¶ҡа·Ҡа·Ӯ а¶ңа¶ұа¶ұа·Ҡ а¶ңа·ҷа·Җа¶ұа·Ҡа¶ұ а¶ҡа·’а¶әа¶ұа·Җа·Ҹ. а¶ёа¶ё රජа¶әа·ҷа¶ұа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Ҡа¶ұа·ҡ а¶ёа·ҷа·Җа·җа¶ұа·’ а¶…а·ға·Ҹа¶°а·Ҹරණа¶ҡа¶ёа·Ҡ а¶ҡරа¶ұ රа·җа¶ҡа·’а¶әа·Ҹ а¶ұа·’а¶әа·қа¶ўа·’а¶ӯ а¶Ҷа¶әа¶ӯа¶ұа·Җа¶Ҫ බа¶Ҫа¶ҙа¶ӯа·Ҡර а¶…а·Җа¶Ҫа¶Ӯа¶ңа·” а¶ҡරа¶ұа·Ҡа¶ұ. а¶ұа·җа¶ӯа·Ҡа¶ұа¶ёа·Ҡ а·Җа·ҷа¶ұа·Ҡа¶ұа·ҡ а¶…а¶ҙа·’ а·Җа¶ңа·ҡ а¶…а·ғරණа¶әа·қ а¶ӯа·Җ а¶ӯа·Җа¶ӯа·Ҡ а¶ҡබа¶Ҫа·ҷа¶ұа·Ҡ а¶Ҫа·’а¶ҙට а·Җа·җටа·ҷа¶ұ එа¶ҡа¶әа·’.
|
вҖҳа¶Ҷණа·Ҡඩුа·Җ а¶ҙඹа¶ңа·Ҹа¶Ҫа¶ҡ а¶ҙа·җටа¶Ҫа·’а¶Ҫа·Ҹ вҖҳ
| 0 |
(а¶ұа·’а¶ёа¶Ҫ а¶ҡа·ңඩිа¶ӯа·”а·Җа¶ҡа·Ҡа¶ҡа·”)අරа¶ңа¶Ҫа¶ҡරුа·Җа¶ұа·Ҡට а·Җа·’а·„а·Ҹර а¶ёа·„а·Ҹ а¶Ҝа·ҡа·Җа·’ а¶Ӣа¶Ҝа·Ҡа¶әа·Ҹа¶ұа¶ә а·Җа·ҷа¶ұа·Ҡ а¶ҡර а¶Ҝа·ҷа¶ұබа·Җ а¶ҙа¶ҡа·Ҡа·Ӯ а¶ұа·Ҹа¶әа¶ҡ රа·җа·ға·Ҡа·Җа·“а¶ёа·ҡа¶Ҝа·“ а¶ҙа·Ҡරа¶ҡа·Ҹа·Ғ а¶ҡа·… а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а¶ҡටа¶әа·”а¶ӯа·” а¶ҡරа¶ұ а¶Ҷа¶ҡа·Ҹරа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡа¶ұа¶ңа·Ҹටු а·Җа¶ұ බа·Җ а·Җа·’а¶ҙа¶ҡа·Ҡа·Ӯа¶әа·ҡ а¶ҙа·Ҡරධа·Ҹа¶ұ а·ға¶Ӯа·Җа·’а¶°а·Ҹа¶әа¶ҡ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа¶ұа·Ҡа¶ӯа·Ҡරී а¶Ҫа¶ҡа·Ҡа·Ӯа·Ҡа¶ёа¶ұа·Ҡ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ а¶ҡа·ңළඹа¶Ҝа·“ а¶…а¶Ҝ (22)а¶ҙа·җа·Җа·ға·“а¶ә.අරа¶ңа¶Ҫа¶ҡරුа·Җа¶ұа·Ҡ а¶ҙа·җа¶ә 24а¶ұа·Ҡ а¶үа·Җа¶ӯа·Ҡ а·Җа¶ұ බа·Җ а¶ҙа·Ҡරа¶ҡа·Ҹа·Ғ а¶ҡර а¶ӯිබිа¶әа¶Ҝа·’ අරа¶ңа¶Ҫа¶ҡරුа·Җа¶ұа·Ҡට, а¶ұа·“а¶ӯа·“а¶Ҙа¶әа¶ұа·Ҡට, а¶ёа·Ҹа¶°а·Ҡа¶әа·Җа·ҡа¶Ҝа·“а¶ұа·Ҡට а¶ҙහරа¶Ҝа·’а¶ё රටа·ҡ а¶ҙа·Ҡරа¶ӯිරුа¶ҙа¶әට а·Җа·’а·Ға·Ҹа¶Ҫ а·„а·Ҹа¶ұа·’а¶әа¶ҡа·Ҡ බа·Җа¶ӯа·Ҡ а¶ҡිරිа¶Үа¶Ҫа·Ҡа¶Ҫ а¶ёа·„а¶ӯа·Ҹ а·ға¶іа·„а¶ұа·Ҡ а¶ҡа·…а·ҡа¶ә."а¶ёа·ҷа¶ё а·ға·Ҹа¶ёа¶ҡа·Ҹа¶ёа·“ අරа¶ңа¶Ҫа¶ә а¶Ҝа·ҷа·ғ а¶ёа·”а·…а·” а¶ўа¶ӯа·Ҡа¶әа¶ұа·Ҡа¶ӯරа¶әа¶ё බа¶Ҫа¶ңа·ҷа¶ұ හිටිа¶әа·Ҹ. එමа·ҷа¶ұа·Ҡа¶ё ඔа·Җа·”а¶ұа·Ҡ а¶ҙа·Ҡරа¶ҡа·Ҹа·Ғ а¶ҡර а¶ӯිබුа¶ұа·Ҹ а¶ҙа·җа¶ә 24а¶ҡа·Ҡ а¶Үа¶ӯа·”а·…а¶ӯ а¶ёа·ҷа¶ё අරа¶ңа¶Ҫа¶ә а¶ӯа·Ҹа·Җа¶ҡа·Ҹа¶Ҫа·’а¶ҡа·Җ а¶ұа·Җа¶ӯа·Ҡа·Җа¶ұ බа·Җа¶ӯа·Ҡ. එа·ға·ҡ а¶ӯිබිа¶әа¶Ҝа·’ а¶ёа·ҷа¶ё а¶ҙහරа¶Ҝа·’а¶ё а¶ңа·җа¶ұ а¶…а¶ҙිට а¶ҡа·’а·ға·’а·ға·ҷа¶ӯа·Ҡа¶ё а¶ҙа·’а·…а·’а¶ңа¶ұа·Ҡа¶ұ බа·җа·„а·җ. අරа¶ңа¶Ҫа¶ҡරුа·Җа¶ұа·Ҡට а·Җа·“а·„а·Ҹර а¶ёа·„а·Ҹ а¶Ҝа·ҡа·Җа·’ а¶Ӣа¶Ҝа·Ҡа¶әа·Ҹа¶ұа¶ә а·Җа·ҷа¶ұа·Ҡ а¶ҡර а¶Ҝа·ҷа¶ұа·Җа·Ҹ а¶ҡа·’а¶әа¶Ҫа·Ҹ а¶ҙа·ға·”а¶ңа·’а¶әа¶Ҝа·Ҹ а¶ҙа¶ҡа·Ҡа·Ӯ а¶ұа·Ҹа¶әа¶ҡа·Ҡ රа·җа·ға·Ҡа·Җа·“а¶ёа·ҷа¶Ҝа·’ а¶ұа·Җ а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а¶…а¶ҙිට а¶ҙа·җа·„а¶Ҝа·’а¶Ҫа·’а·Җа¶ё а¶ҡа·’а·Җа·Ҡа·Җа·Ҹ. а¶ҙа·җа¶ә 24а¶ұа·Ҡ а¶үа·Җа¶ӯа·Ҡ а·Җа¶ұ බа·Җ а¶ҙа·Ҡරа¶ҡа·Ҹа·Ғ а¶ҡර а¶ӯිබිа¶әа¶Ҝа·’ а¶…а·„а·’а¶Ӯа·ға¶ҡ අරа¶ңа¶Ҫа¶ҡරුа·Җа¶ұа·Ҡට,а¶ұа·“а¶ӯа·’а¶Ҙ а¶ёа·„а¶ӯа·Ҡа·Җරුට, а¶ёа·Ҹа¶°а·Ҡа¶әа·Җа·ҡа¶Ҝа·“а¶ұа·Ҡට ,а¶ўа¶ӯа·Ҡа¶әа¶ұа·Ҡа¶ӯර а¶ёа·Ҹа¶°а·Ҡа¶әа·Җа·ҡа¶Ҝа·“а¶ұа·Ҡට а¶ҙහරа¶Ҝа·’а¶ё а¶…а¶ҙа·ҡ а¶ҙа·Ҡරа¶ӯිරුа¶ҙа¶әට а·Җа·’а·Ға·Ҹа¶Ҫ а·„а·Ҹа¶ұа·’а¶әа¶ҡа·Ҡ.а¶…а¶ҙа·ҡ රට බа¶Ӯа¶ҡа·ңа¶Ҫа·ңа¶ӯа·Ҡ а·Җа·ҷа¶Ҫа·Ҹ а¶ӯа·’а¶әа¶ұ а¶…а·Җа·ға·Ҡථа·Ҹа·Җа¶ҡ а·Җа·’а·Ға·ҡа·Ӯа¶әа·ҷа¶ұа·Ҡа¶ё බටහිට රටа·Җа¶Ҫа·Ҡа·Җа¶Ҫа·’а¶ұа·Ҡ а¶…а¶ҙа·’ а¶Ӣа¶Ҝа·Җа·Ҡ а¶үа¶Ҫа·Ҡа¶Ҫа¶ұ а¶…а·Җа·ға·Ҡථа·Ҹа·Җа¶ҡ а¶ёа·ҷа·Җа¶ұа·’ а¶ҙа·Ҡරහа·Ҹරа¶әа¶ҡа·Ҡ එа¶Ҫа·Ҡа¶Ҫ а¶ҡිරිම а·Ға·Ҡරී а¶Ҫа¶Ӯа¶ҡа·Ҹа·Җ а¶ҡබа¶Ҫа·ҷа¶ұа·Ҡ а¶Ҫа·’а¶ҙට а¶Ҝа·җа¶ёа·’а¶ёа¶ҡа·Ҡ.а¶’а·Җа·Ҹа¶ңа·ҷа¶ё а¶Ҝа·җа¶ұටමа¶ӯа·Ҡ а¶ёа·ҷа¶ё а¶ҙа·Ҡරහа·Ҹරа¶ә а¶әුරа·ңа·Ҡа¶ҙа·Ҹ а·„а·Җа·”а¶Ҫ ,а¶ёа·„а·Ҹ බа·Ҡරිа¶ӯа·Ҹа¶ұа·Ҡа¶ә ,а¶Үа¶ёа·ҷරිа¶ҡа·Җ,а¶ҡа·җа¶ұඩа·Ҹа·Җ а·Җа·җа¶ұа·’ රටа·Җа¶Ҫа·Ҡ а¶ӯරа¶әа·ҡ а·„а·ҷа·…а·Ҹ а¶Ҝа·җа¶ҡа¶Ҫа·Ҹ а¶ӯа·’а¶әа¶ұа·Җа·Ҹ. а¶Ҝа·җа¶ұටමа¶ӯа·Ҡ а¶…а¶ҙа·ҡ රටට а·Җිරුа¶Ҝа·Ҡа¶°а·Җ а¶ўа¶ӯа·Ҡа¶әа¶ұа·Ҡа¶ӯර а¶ёа·Ҹа¶ұа·Җ а·„а·’а¶ёа·’а¶ҡа¶ёа·Ҡ а¶ҡа·Җа·”а¶ұа·Ҡа·ға·’а¶Ҫа¶ә а¶үа¶Ҝිරිа¶әа·ҡ а¶әа·ңа¶ўа¶ұа·Ҹа·Җа¶ҡа·Ҡ а·ға¶ёа·Ҡа¶ёа¶ӯ а·Җа·ҷа¶Ҫа·Ҹ а¶ӯа·’а¶әа¶ұа·Җа·Ҹ. а¶Ҝа·җа¶ұа·Ҡ а¶ёа·ҡ а¶ҙа·Ҡරа·Ға·Ҡа¶ұ а¶’а·Җа·Ҹට එа¶ҡа¶ӯа·” а·Җුණа·Ҹа¶ё а¶…а¶ҙිට а·Җа·’а·Ға·Ҹа¶Ҫ а¶ўа¶ӯа·Ҡа¶әа¶ұа·Ҡа¶ӯර අරа·Ҡබුа¶Ҝа¶әа¶ҡට මුහුණ а¶Ҝа·ҷа¶ұа·Ҡа¶ұ а·ға·’а¶Ҝа·Ҡа¶Ҝ а·Җа·ҷа¶ұа·Җа·Ҹ а¶ёа·ҡ රජа¶ә а¶әа¶ұа·Ҡа¶ұа·ҷа¶ӯа·Ҡ а¶ҙරа¶ұ රජа¶ә а¶ңа·’а¶ә а¶ҙа·Ҹරа·ҡа¶ёа¶әа·’ а¶ҡа·’а¶әа¶ұ එа¶ҡ а¶үа¶ӯа·Ҹа¶ёа¶ӯа·Ҡ а¶ҙа·җа·„а·җа¶Ҝа·’а¶Ҫа·’а¶әа·’.
|
вҖҳа¶Ҷණа·Ҡඩුа·Җ а¶ҙඹа¶ңа·Ҹа¶Ҫа¶ҡ а¶ҙа·җටа¶Ҫа·’а¶Ҫа·Ҹ вҖҳ
| 0 |
(а¶ҡа¶ұа·Ҡа¶ӯа¶Ҫа·ҷа·Ҡ а¶ҡа·ҡ.ඩී. а·Җа·’а¶ўа·ҡа¶ҙа·Ҹа¶Ҫ)“а¶ўа¶ұа·Ҹа¶°а·’а¶ҙа¶ӯа·’ а·ғිරිа·ға·ҡа¶ұ а¶ёа·„а¶ӯа·Ҡа¶ӯа¶әа·Ҹа¶ңа·ҡ а·Җа·җа¶ұа·ҷа¶ұ а·ға·”а·…а·” а¶ҙа·Ҡරа¶ӯа·’а¶ҙа¶ӯа·Ҡа¶ӯа·’ а·„а·’а¶ұа·Ҡа¶Ҝа·Ҹ а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶ҙа·ҷර а¶Ҝа·Җа·ға·ҡ а¶’ а¶ҙа¶ҡа·Ҡа·Ӯа¶әа·ҡ а¶ҙිරිа·ғ а¶ңа¶ӯа·Ҡ а¶ӯීරණа¶ә а¶ұа·’а·ға·Ҹ а¶ӯа¶ёа¶әа·’ а¶…а¶ҙа·’ а¶ҙа·җරа¶Ҝුණа·ҡ. а·ғිරිа·ға·ҡа¶ұ а¶ёа·„а¶ӯа·Ҡа¶ӯа¶әа·Ҹ а¶ҡඩුа·Җ а¶ңа¶ұа·Ҡа¶ұа·Җа·Ҹ එළිа¶әට. а¶Ҝа·Ҹа¶ңа¶ұа·Ҡа¶ұа·Җа·Ҹ а¶ҡа·ңа¶ҙа·”а·Җට. а¶Ҷа¶әа·ҡ එළිа¶әට а¶ңа¶ұа·Ҡа¶ұа·Җа·Ҹ. а¶Ҷа¶әа·ҷа¶ӯа·Ҡ а¶ҡа·ңа¶ҙа·”а·Җට а¶Ҝа·Ҹа¶ңа¶ұа·Ҡа¶ұа·Җа·Ҹ. а¶ҡඩුа·Җ එළිа¶әට а¶ңа¶ұа·Ҡа¶ұ а·Җа·’а¶Ҝа·’а¶әට а·Җа·җඬа·ҡ а¶ҡа·…а·Ҹ а¶ұа¶ёа·Ҡ රа¶ұа·’а¶Ҫа·Ҡ а¶ңа·ҷа¶Ҝර а¶әа·җа¶әа·’ а¶ўа·Ҹа¶ӯа·’а¶ҡ а¶ұа·’а¶Ҝа·„а·ға·Ҡ а¶ҙа·ҷරමුණа·ҡ а¶ұа·Ҹа¶әа¶ҡ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа¶ұа·Ҡа¶ӯа·Ҡරී а·Җа·’а¶ёа¶Ҫа·Ҡ а·Җීරа·Җа¶Ӯа·Ғ а¶ёа·„а¶ӯа·Ҹ а¶ҡа¶ұа·Ҡа¶ӯа¶Ҫа·ҡа¶Ҝа·“ а¶үа¶ҡа·”а¶ӯа·Ҡа¶Ҝа·Ҹ а¶ҙа·җа·Җа·ға·“а¶ә.ඔහු а¶ёа·ҡ බа·Җ а·ға¶іа·„а¶ұа·Ҡ а¶ҡа·…а·ҡ а¶ҡа¶ұа·Ҡа¶ӯа¶Ҫа·ҡ а¶үа¶ҡа·”а¶ӯа·Ҡа¶Ҝа·Ҹ а¶ҙа·җа·Җа·җа¶ӯа·’ රа·җа·ға·Ҡа·Җа·“а¶ёа¶ҡа·Ҡ а¶…а¶ёа¶ӯа¶ёа·’а¶ұа·’.а¶ўа·Ҹа¶ӯа·’а¶ҡ а¶ұа·’а¶Ҝа·„а·ға·Ҡ а¶ҙа·ҷරමුණа·ҡ а¶ӯа·Ҡරිа¶ҡුණа·Ҹа¶ёа¶Ҫа¶ә а¶Ҝа·’а·ға·Ҡа¶ӯа·Ҡරිа¶ҡа·Ҡ а·ға¶Ӯа·Җа·’а¶°а·Ҹа¶әа¶ҡ а·ға·”а¶ұа·’а¶Ҫа·Ҡ අමරа·Җа¶Ӯа·Ғ а¶ёа·„а¶ӯа·Ҹ රа·җа·ға·Ҡа·Җа·“а¶ё а·ға¶Ӯа·Җа·’а¶°а·Ҹа¶ұа¶ә а¶ҡර а¶ӯිබිණි.එහිа¶Ҝа·“ а·Җа·’а¶ёа¶Ҫа·Ҡ а·Җීරа·Җа¶Ӯа·Ғ а¶ёа·„а¶ӯа·Ҹ а¶ёа·ҷа·ға·ҡа¶Ҝ а¶ҙа·җа·Җа·ға·“а¶ә “а¶ӯа¶ёа·”а¶ұа·Ҡа¶ұа·Ҹа¶ұа·Ҡа·ға·ҡа¶Ҫа·Ҹ а¶Ҝа¶ұа·Ҡа¶ұа·Җа·Ҹ а¶ҙа·ҷබරа·Җа·Ҹරි а¶Ҝа·„а·Җа·ҷа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·Ҡа·ға·ҡ а¶…а¶ңа¶ёа·җа¶ӯа·’ හිටිа¶әа·ҡ а¶…а¶әа·’.а·ға·“.а¶әа·–. එа¶ҡа·ҡ а¶ўа¶ұа·Ҹа¶°а·’а¶ҙа¶ӯа·’ හිටිа¶әа·ҡ а¶ұа·җа·„а·җ රටа·ҡа·Җа¶ӯа·Ҡ а·ға¶ӯа·’а¶әа¶ҡа·Ҡ а·Җа·’а¶ӯර. අරа·ҷа·„а·ҷа¶ұа·Ҡ а¶Ӣа¶ӯුරа·ҷа¶ұа·Ҡ а¶ҡа·’а¶әа¶ұа·Җа·Ҹ а·ға·’а¶Ӯа·„а¶Ҫ а¶ёа·’а¶ұа·’а·ға·Ҡа·ға·” а¶ҙа¶Ҝа·’а¶Ӯа¶ а·’ а¶ҡරа¶ұа·Ҡа¶ұ එа¶ҙа·Ҹ а¶ҡа·’а¶әа¶Ҫа·Ҹ. а¶ёа·ҷа·„а·ҷа¶ұа·Ҡ а¶ҙа·Ҹа¶ӯа·Ҹа¶Ҫа·ҡ а¶ёа·’а¶ұа·“ මරа¶ұа·Җа·Ҹ. а¶ёа·ҡ а¶…а¶әට а·Җа¶ңа·ҡ а·Җа¶ңа¶ҡа·Ҡ а¶ұа·җа·„а·җ. а¶…а¶ұа·’а¶ӯа·Ҡ а¶ҙа·җа¶ӯа·Ҡа¶ӯа·ҷа¶ұа·Ҡ බа·җа¶Ӯа¶ҡа·”а·Җа¶Ҫ а¶ёа·”а¶Ҝа¶Ҫа·Ҡ а¶ӯа·җа¶ұа·Ҡа¶ҙа¶ӯа·Ҡ а¶ҡරа¶ҙа·” а¶…а¶әට а¶Үа¶ҙа¶ӯа·Ҡ а¶ұа·җа·„а·җ.а¶ёа·ҷа·„а·ҷа¶ё රට а¶…а·ға·Ҡථа·Ҹа·Җර а·Җුණа·Ҹ. а¶’а¶ҡ а¶ӯа¶ёа¶ұа·Ҡа¶ңа·ҡ එа¶ҡ а¶…а¶ұа·’а¶ӯа·Ҡ а¶ҙа·җа¶ӯа·Ҡа¶ӯට а¶ҙටа·Җа¶ұа·Ҡа¶ұ а¶ӯа¶ёа¶әа·’ а¶Ҝа·’а¶ңа¶ұ а¶ңа·’а·„а·’а¶Ҫа·Ҡа¶Ҫа·Ҹ а¶ңа·’а¶ұа·’ а¶ҙа¶ӯа·Ҡа¶ӯа·” а¶ҡа·…а·ҡ. රහа·ға·Ҡ а¶ҙа·ңа¶Ҫа·’а·ға·’а¶әට а¶ҡа·’а¶әа¶Ҫа·Ҹ а¶…а·ға¶ӯа·Ҡа¶ә а¶ҙа·Ҡරа¶ҡа·Ҹа·Ғ එа¶ҡа¶ӯа·” а¶ҡа·…а·Ҹ. а¶Ҝа·җа¶ұа·Ҡ බа¶Ҫа¶ұа·Җа·Ҹ а¶’а¶ҡ а¶ҙа·ңа¶Ҝа·” а¶ўа¶ұ а¶ҙа·ҷරමුණа·ҡ а¶ҡරа·ҡ а¶ңа·„а¶ұа·Ҡа¶ұ. а¶Ҝа·’а¶Ҫа·”а¶ёа·Ҡ අමුණුа¶ңа¶ё а¶ёа¶ұа·Ҡа¶ӯа·Ҡරීа¶ӯа·”а¶ёа·Ҹට а¶ҙටа·Җа¶ұа·Ҡа¶ұ. а¶’ а¶ҙа·Ҡරа¶Ҝа·ҡа·Ға·Җа¶Ҫ а¶ёа·’а¶ұа·’а·ға·Ҡа·ға·” а¶ҡа·’а¶әа¶ұа·Җа·Ҹ а¶ҙа·ңа¶Ҫа·’а·ға·’а¶ә බа¶Ҫа¶ұа·Ҡ හිටිа¶әа·Ҹ а¶ёа·ңа¶ҡа·”а¶ӯа·Ҡ а¶ҡа·…а·ҡ а¶ұа·җа·„а·җ а¶ҡа·’а¶әа¶Ҫа·Ҹ. රහа·ға·Ҡ а¶ҙа·ҷа¶Ҫа·’а·ға·’а¶әа·ҡ а·Ға·Ҹа¶ұа·’ අබа·ҡа·ға·ҡа¶ҡර а¶Ҝ а¶ҡа·ңа·„а·ҷа¶Ҝ а¶ҡа·’а¶әа¶Ҫа·Ҹ а¶үа¶ұа·Ҡа¶ұа·Җа·Ҹ а¶Ҫа·ңа¶ҡа·Ҡа¶ҡа·ҷа¶ҡа·Ҡ. රа·Җа·”а·Ҷа·Ҡ а·„а¶ҡа·“а¶ёа·Ҡ а¶Үа¶ёа·җа¶ӯа·’а¶ӯа·”а¶ёа¶ӯа·Ҡ а¶ҡа·’а¶әа¶ұа·Җа·Ҹ а¶Ҝа·’а¶Ҫа·”а¶ёа·Ҡ අමුණුа¶ңа¶ё а¶ёа¶ұа·Ҡа¶ӯа·Ҡරීа¶ӯа·”а¶ёа·Ҹට а¶ёа·ҡа¶ҡ а¶ҙටа·Җа¶ұа·Ҡа¶ұ බа·җа·„а·җ а¶ҡа·’а¶әа¶Ҫа·Ҹ. එа¶ӯа·”а¶ёа·Ҹ а¶ӯа¶ёа¶әа·’ а¶ёа·’а¶ұа·’а·ға·Ҡа·ға·” බа·ҡරа¶ңа¶ӯа·Ҡа¶ӯа·ҡ. එහа·ҷа¶ё а¶ӯа¶ёа¶әа·’ а¶ңа·’а¶ұа·Ҡа¶ұ а¶ҙа¶ӯа·Ҡа¶ӯа·” а¶ҡа·…а·ҡ. а¶ңа·’а¶ұа·Ҡа¶ұ а¶ҙа¶ӯа·Ҡа¶ӯа·” а¶ҡරа¶ҙа·” а¶…а¶әа¶ңа·ҡ බа¶Ҫа·Ҹа¶ҙа·ңරа·ңа¶ӯа·Ҡа¶ӯа·”а·Җ а·Җුණа·ҡ а·Җа·’а¶Ҫа·’ а·Җа·ға·Ҹа¶ңа¶ұа·Ҡа¶ұ. එහа·ҷа¶ё а¶ӯа¶ёа¶әа·’ а¶ҡа·…а·ҡ. а¶әа·”а¶Ҝ а·„а¶ёа·”а¶Ҝа·Ҹа·Җ а·Җа·’а·Ға·ҡа·Ӯ а¶ҡа·Ҹරа·Ҡа¶ә බළа¶ҡа·Ҹ а¶ҙа·җමිණිа¶әа·ҡ а¶ҙа·Ҡරමа·Ҹа¶Ҝ а·Җа·ҷа¶Ҫа·Ҹ. а¶ұа·“а¶ӯа·’а¶ә а·„а·Ҹ а¶ҙа·ңа¶Ҫа·’а·ға·’а¶ә а¶·а·Ҹර а¶Үа¶ёа·җа¶ӯа·’ රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„, а¶ҙа·ңа¶Ҫа·’а·ға·Ҡа¶ҙа¶ӯа·’а¶ңа·ҡ а¶ңа¶ёа·Ҡ а¶ҙа·…а·Ҹа¶ӯ а¶ёа¶°а·Ҡа¶әа¶ё а¶ҙа·…а·Ҹа¶ӯ. а¶’а¶ҡ а¶ұа·’а·ға·Ҹ а¶ҙа·һа¶Ҝа·Ҡа¶ңа¶Ҫа·’а¶ҡа·Җ а¶ҡа¶ӯа·Ҹ а¶ҡරа¶Ҫа·Ҹ ඕа¶ұ а¶ҡටа¶әа·”а¶ӯа·Ҡа¶ӯа¶ҡа·Ҡ а¶ҡරа¶ңа¶ұа·Ҡа¶ұ а¶ҙа·”а·…а·”а·Җа¶ұа·Ҡ. а¶…а·Җа·ға·Ҹа¶ұа¶әа·ҡ а¶ёа·„ а·Җа·’а¶ұа·Ҹа·Ға¶әа¶ҡа·Ҡ а·Җුණа·Ҹ. а¶ёа·ҡ а¶Ҷණа·Ҡඩුа·Җ а¶ёа·„а·Ҹ а¶Ҫа·ңа¶ҡа·”а·Җට а¶ӯа·ңරа¶ӯුරු а¶Ҝа·җа¶ұа¶ңа·җа¶ұа·“а¶ёа·ҡ а¶…а¶әа·’а¶ӯа·’а¶ә а¶ӯа·„а·Җුරු а¶ҡරа¶ұа·Җа·Ҹ а¶ҡа·’а·Җа·Ҡа·Җа·Ҹ. а¶Үа·Җа·’а¶ӯа·Ҡ මුහුණු а¶ҙа·ңа¶ӯ а·Җа·„а¶Ҫа·Ҹ а¶Ҝа·җа¶ёа·Ҡа¶ёа·Ҹ. රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯහට а¶ёа·„а·Ҹ а¶ҙа·ңа·…а·ңа·Җа·ҡ а¶Ўа¶ұа·Ҡа¶Ҝа¶әа¶ҡа·Ҡ а¶Ҝа·’а¶ұа·Ҹ а¶ңа¶ұа·Ҡа¶ұ බа·җа·„а·җ. а¶…а¶ңа¶ёа·җа¶ӯа·’ රа¶ұа·’а¶Ҫа·Ҡට බටහිර රටа·Җа¶Ҫа·’а¶ұа·Ҡ а¶ҡа·’а·Җа·Ҡа·Җа·Ҹ а¶ӯа·”а¶ұа·ҷа¶ұа·Ҡ а¶Ҝа·ҷа¶ҡа¶ҡ බа¶Ҫа¶ә а¶ұа·җа¶ӯа·’ а¶ҡර а¶ңа¶ұа·Ҡа¶ұ එа¶ҙа·Ҹ а¶…а¶ҙිට ඕа¶ұа·ҡ а·Җа·Ҡа¶әа·Җа·ға·Ҡථа·Ҹ а·ға¶Ӯа·Ға·қа¶°а¶ұа¶әа¶ҡа·Ҡ. а¶Ӣа¶ӯුරු а¶ұа·җа¶ңа·ҷа¶ұහිර а·ға·Ҡа·Җа¶әа¶Ӯ а¶ҙа·Ҹа¶Ҫа¶ұа¶ә. а¶’ а·Җа¶ңа·ҡа¶ё а¶әа·”а¶Ҝ а¶…а¶ҙරа·Ҹа¶° а¶…а¶°а·’а¶ҡරණа¶ә а¶ҙිහිටුа·Җа¶ұа·Ҡа¶ұ. එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әа·ҡ а¶ҡටа·Ҡටිа¶ә а¶ҡа·’а¶әа¶ұа·Җа·Ҹ а¶…а¶ҙа·’ а¶ӯа¶ұа·’ а¶Ҷණа·Ҡඩුа·Җа¶ҡа·Ҡ а·„а¶Ҝа¶ұа·Җа·Ҹа¶Ҫа·”. а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҡа¶ӯа¶әа·Ҹ а¶ўа¶ұа·Ҹа¶°а·’а¶ҙа¶ӯа·’а¶ӯа·”а¶ёа·Ҹ а·„а¶ёа·”а·Җට а¶ңа·’а·„а·’а¶Ҫа·Ҡа¶Ҫа·Ҹ а¶ҡа·’а¶әа¶ұа·Җа·Ҹ а¶…а¶ҙа·’ а¶Ҷණа·Ҡඩුа·Җ а·„а¶Ҝа¶ұа·Җа·Ҹ а¶ҡа·’а¶әа¶Ҫа·Ҹ. а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶Ўа¶ұа·Ҡа¶Ҝа¶ә а¶Ҝа·”а¶ұа·Ҡа¶ұ а¶Үа¶ёа·җа¶ӯа·’а·Җරු а·„а¶ә а¶Ҝа·ҷа¶ұа·Ҹට а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әа¶ҡа·Ҡ а¶Ҝа·ҷа¶ұа·Җа·Ҹ.රа¶ұа·’а¶Ҫа·Ҡ а¶ңа·’а·„а·’а¶Ҫа·Ҡа¶Ҫа·Ҹ а¶үа¶Ҫа·Ҡа¶Ҫа·Ҹ а¶…а·ға·Ҡа¶ҡර а¶ңа¶ұа·Ҡа¶ұа·Җа·Ҹ а¶Үа¶ӯа·Ҡа¶ӯටම රа¶ұа·’а¶Ҫа·Ҡ а¶Ҝа·’а¶ұа¶Ҫа·Ҹ а¶ұа¶ёа·Ҡ а¶Үа¶әа·’ а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶ҙа¶ҡа·Ҡа·Ӯа·Җ а¶Ўа¶ұа·Ҡа¶Ҝа¶ә а¶Ҝа·“а¶ҙа·” а¶Үа¶ёа·җа¶ӯа·’а·Җරුа¶ұа·Ҡට а·Җිරුа¶Ҝа·Ҡа¶°а·Җ а¶ңа·ҷа¶ұа·Ҹа¶ҙа·” а·Җа·’а·Ға·Ҡа·Җа·Ҹа·ға¶·а¶Ӯа¶ңа¶ә а¶үа·Җа¶ӯа·Ҡ а¶ҡර а¶ңа¶ұа·Ҡа¶ұа·ҡ а¶…а¶ңа¶ёа·җа¶ӯа·’ රа¶ұа·’а¶Ҫа·Ҡ. а·ға¶ёа·Ҡබа¶ұа·Ҡа¶°а¶ұа·Ҡ а¶ёа·„а¶ӯа·Ҡа¶ӯа¶әа·Ҹ а¶ҡа·’а¶әа¶ұа·Җа·Ҹ а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶ҙа¶ҡа·Ҡа·Ӯ а·Җුණа·ҡ а¶…а¶ҙа·ҡ а¶ҡа·ңа¶ұа·Ҡа¶Ҝа·ҡа·ға·’ а¶Ҝа·„а¶әа¶ҡට එа¶ҡа¶ҹ а·Җа·ҷа¶ а·Ҡа¶ а¶ұа·’а·ға·Ҹ а¶ҡа·’а¶әа¶Ҫа·Ҹ. а¶’ а¶үа¶Ҫа·Ҡа¶Ҫа·“а¶ёа·Ҡа·Җа¶Ҫа·’а¶ұа·Ҡ а¶Ӣа¶ӯුරු а¶ұа·җа¶ңа·ҷа¶ұහිර а¶ҙа·…а·Ҹа¶ӯа·Ҡа·Җа¶Ҫ а¶Ҝа·’а·ға·Ҡа¶ӯа·Ҡරිа¶ҡа·Ҡ а¶Ҫа·ҡа¶ҡа¶ёа·Ҡа·Җරුа¶ұа·Ҡ а¶Ҝа·ҷа¶ёа·… а¶ўа·Ҹа¶ӯа·’а¶ҡа¶әа·’а¶ұа·Ҡ а·Җа·’а¶ә а¶әа·”а¶ӯа·”а¶әа·’ а¶ҡа·’а¶әа¶Ҫа·Ҹ. а¶ёа·ҷа¶ұа·Ҡа¶ұ а¶ўа·Ҹа¶ӯа·’а·Җа·Ҹа¶Ҝа¶ә. а·ға·’а¶Ӯа·„а¶Ҫ а¶ёа·’а¶ұа·’а·ға·Ҡа·ға·” а¶ҡа·’а¶әа¶ұа·Җа¶Ҝ а¶Ҝа·’а·ға·Ҡа¶ӯа·Ҡරිа¶ҡа·Ҡ а¶Ҫа·ҡа¶ҡа¶ёа·Ҡа¶Ҫа·Ҹ а·ға·’а¶Ӯа·„а¶Ҫ а·Җа·’а¶ә а¶әа·”а¶ӯа·”а¶әа·’ а¶ҡа·’а¶әа¶Ҫа·Ҹ. а¶ёа·ҡа¶ҡට එа¶ҡа¶ҹ а·Җа·ҷа¶Ҫа·Ҹ а¶ӯа·’а¶әа·ҷа¶ұа·Ҡа¶ұа·ҡ а¶әа·”а¶Ҝ а·„а¶ёа·”а¶Ҝа·Ҹ а¶ҡа¶іа·Җුරු а¶үа·Җа¶ӯа·Ҡ а¶ҡර а¶ңа¶ұа·Ҡа¶ұ එа¶ҡа¶ҹа·Җа·ҷа¶Ҫа·Ҹ а¶ӯа¶ёа¶әа·’ а¶Ҝа·ҷа¶ёа·… а¶ўа¶ӯа·’а¶ҡ а¶ҙа¶ҡа·Ҡа·Ӯа¶ә а¶Ўа¶ұа·Ҡа¶Ҝа¶ә а¶Ҝа·“а¶Ҫа·Ҹ а¶ӯа·’а¶әа·ҷа¶ұа·Ҡа¶ұа·ҡ.а¶…а¶ңа¶ёа·җа¶ӯа·’ а¶ўа¶ұа·Ҹа¶°а·’а¶ҙа¶ӯа·’ а·ғිරිа·ға·ҡа¶ұ а¶ёа·„а¶ӯа·Ҡа¶ӯа¶әа·Ҹа¶ңа·ҷа¶ұа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶Ўа¶ұа·Ҡа¶Ҝа¶ә а¶Ҝа·”а¶ұа·Ҡ а¶Үа¶ёа¶ӯа·’а·Җරුа¶ұа·Ҡ а¶…а¶әа·’а¶ұа·Ҡ а¶ҡරа¶ұа·Ҡа¶ұ а¶ҡа·’а¶әа¶Ҫа·Ҹ. а¶ўа¶ұа·Ҹа¶°а·’а¶ҙа¶ӯа·’ а¶ҡа·’а¶әа¶ұа·Җа·Ҹ මට බа·җа¶ұа·Ҡа¶ұ а¶…а¶әа¶ӯа·Ҡ а¶үа·Җа¶ӯа·Ҡ а¶ҡරа¶ұа·Ҡа¶ұ а¶ҡа·’а¶әа¶Ҫа·Ҹ. а¶ёа·ҡ а¶…а¶ҡа·’а¶Ҫа¶ӯа·Ҡ මට බа·җණа¶Ҫа·Ҹ а¶ӯа·’а¶әа·ҷа¶ұа·Җа·Ҹ а¶ҡа·’а¶әа¶Ҫа·Ҹ а¶ҡа·’а¶әа¶ұа·Җа·Ҹ. а¶…а¶ңа¶ёа·җа¶ӯа·’ එа¶ұа·Җа·Ҹ а·„а·’а·ға·Ҡ а¶…а¶ӯа·’а¶ұа·Ҡ. а¶әа·–.එа¶ұа·Ҡ.а¶ҙа·“. එа¶ҡа·ҡ а¶ҙа·Ҡරа¶ӯа·’а·ға¶Ӯа·Җа·’а¶°а·Ҹа¶ұ а¶ҡරа¶ұа·Ҡа¶ұ බа·җа·„а·җ а¶ҡа·’а¶әа¶ұа·Ҡа¶ұа·ҡ එа¶ҡа·ҡ а¶ұа·Ҹа¶әа¶ҡа¶әа·Ҹ а¶ёа·’а·ға¶ҡа·Ҡ а·Җа·ҷа¶ұ а¶ҡа·Җුරුа¶ӯа·Ҡ а¶ұа·ҷа·Җа·ҷа¶әа·’. а¶әа·–.එа¶ұа·Ҡ.а¶ҙа·“. එа¶ҡа·ҡ а¶Үа¶ёа¶ӯа·’а·Җරු а·ға·“а¶әට а¶…а·ға·–а·Җа¶ҡа·Ҡ а¶ҡа·’а¶әа¶ұа·Җа·Ҹ ඔබа¶ӯа·”а¶ёа·Ҹ а¶…а¶ңа¶ёа·җа¶ӯа·’ а·„а·җටිа¶әට а¶үа¶ұа·Ҡа¶ұ, а·„а·җබа·җа¶әа·’ а¶ұа·Ҹа¶әа¶ҡа¶ӯа·Ҡа·Җа¶әට а¶ёа·ңа¶ұа·Җа·Ҹ හරි а¶ҡරа¶ұа·Ҡа¶ұ а¶Ҝа·ҷа¶ұа·Ҡа¶ұ а¶ҡа·’а¶әа¶Ҫа·Ҹ. а¶…а¶ңа¶ёа·җа¶ӯа·’а¶ӯа·”а¶ёа·Ҹ а¶Ҝа¶ұа·Ҡа¶ұа·Җа·Ҹ а¶ҙа¶ҡа·Ҡа·Ӯа¶ә а·Җа·ҷа¶ұ а¶ұа·Ҹа¶әа¶ҡа¶әа·ҷа¶ҡа·Ҡට а¶Ҝа·”а¶ұа·Ҡа¶ұ а¶ңа¶ёа¶ұа·Ҡ а¶…а¶ңа¶ёа·җа¶ӯа·’а¶ӯа·”а¶ёа·Ҹට а¶ӯටа·Ҡටු а·Җа·ҷа¶ұа·Җа·Ҹ а¶ҡа·’а¶әа¶Ҫа·Ҹ. а·Җа·’а·Ға·Ҡа·Җа·Ҹа·ға¶·а¶Ӯа¶ң а¶әа·қа¶ўа¶ұа·Ҹа·Җට а¶ҙа¶ҡа·Ҡа·Ӯа·Җ а¶Ўа¶ұа·Ҡа¶Ҝа¶ә а¶Ҝа·ҷа¶ұа·Ҡа¶ұ а·Җа·’а·ға·’а·„а¶ә а¶Ҝа·ҷа¶ұа¶ҡුට а·Җඩа·Ҹ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әа·ҡ а¶ёа¶ұа·Ҡа¶ӯа·Ҡරීа·Җරු හිටිа¶әа·Ҹ. а¶ўа¶ұа·Ҹа¶°а·’а¶ҙа¶ӯа·’ а·ғිරිа·ға·ҡа¶ұа¶ңа·ҡ а·Җа·җа¶ұа·ҷа¶ұ а·ға·”а·…а·” а¶ҙа·Ҡරа¶ӯа·’а¶ҙа¶ӯа·Ҡа¶ӯа·’ а·„а·’а¶ұа·Ҡа¶Ҝа·Ҹ а¶Ҡට а¶ҙа·ҷර а¶Ҝа·Җа·ға·ҡ එа·ға·Ҡ.බී. а¶Ҝа·’а·ға·Ҹа¶ұа·Ҹа¶әа¶ҡ а¶…а¶ёа·Ҹа¶ӯа·Ҡа¶әа·Җරа¶әа·Ҹ а¶’ а¶ҙිරිа·ғ හිටිа¶әа·ҡ а¶ӯа·”а¶ұа·Ҡ а¶ӯа·җа¶ұа¶ҡ. а¶’ а¶ӯа·җа¶ұа·Ҡа·Җа¶Ҫට а¶ңа·’а·„а·’а¶Ҫа·Ҡа¶Ҫа·Ҹ а¶ҡа·’а·Җа·Ҡа·Җа·Ҹ а¶ҙа·Ҡරа·ғිඩа¶ұа·Ҡටа·Ҡ а·ғිරිа·ға·ҡа¶ұ а¶ёа·„а¶ӯа·Ҡа¶ёа¶әа·Ҹ а¶ҡа·ҷа·…а·’а¶ұа·Ҡ а·Җа·җඩа¶ҡරа¶ұа·Ҡа¶ұа·ҡ а¶ұа·җа·„а·җ. а¶ёа·ҡ а·Җа·җඬа·ҡа¶Ҝа·“ а¶…а¶ҙිට а¶…а·Җа¶°а·Ҹа¶ұа¶ә а¶ңа¶ұа·Ҡа¶ұ බа·җа·„а·җ. ඔа¶әа¶ңа·ңа¶Ҫа·Ҡа¶Ҫа·қ а¶ңа·җа¶ұ а¶…а¶ҙа·’ а¶ңа¶ұа·Ҡа¶ұа·Җа·Ҹ а¶ӯීරණа¶ә.ඔа¶әа¶ңа·ңа¶Ҫа·Ҡа¶Ҫа·қ а¶ҡа·җа¶ёа¶ӯа·’ а¶ӯීරණа¶әа¶ҡа·Ҡ а¶ңа¶ұа·Ҡа¶ұ. а¶ўа¶ұа·Ҹа¶°а·’а¶ҙа¶ӯа·’ а·ғිරිа·ға·ҡа¶ұ а¶ёа·„а¶ӯа·Ҡа¶ӯа¶әа·Ҹ а¶ҡඩුа·Җ а¶ңа¶ұа·Ҡа¶ұа·Җа·Ҹ. а¶Ҷа¶әа·ҷа¶ӯа·Ҡ а¶Ҝа·Ҹа¶ңа¶ұа·Ҡа¶ұа·Җа·Ҹ а¶ҡа·ңа¶ҙа·”а·Җට. а¶ңа¶ұа·Ҡа¶ұа·Җа·Ҹ. а¶Ҝа·Ҹа¶ұа·Җа·Ҹ. а·Җа·„а¶ұа·Ҡа¶ұ а·Җа¶ңа·ҡ а¶әа¶ұа·Җа·Ҹ а¶Ҷа¶әа·ҡ а¶Ҝа·Ҹа¶ңа¶ұа·Ҡа¶ұа·Җа·Ҹ а¶ҡа·ңа¶ҙа·”а·Җට. а¶Ӣа¶ұа·Ҡа¶ұа·җа·„а·ҡ а¶ҡඩුа·Җ а¶ңа¶ӯа·Ҡа¶ӯа·Ҹа¶ё එа·ға·Ҡ.බී. а¶Ҝа·’а·ға·Ҹа¶ұа·Ҹа¶әа¶ҡ а¶ңа·’а·„а·’а¶Ҫа·Ҡа¶Ҫа·Ҹ а¶Үа·„а·җа·Җа·”а·Җа·Ҹ. а¶ёа·ҡ а¶ҙа·Ҹර а¶ңа·„а¶ұа·Җа·Ҹа¶ёа¶Ҝ а¶ҡа·’а¶әа¶Ҫа·Ҹ. а¶…а¶ұа·ҡ බа¶ә а·„а·’а¶ӯа·ҷа¶ұ а¶ҙа·Ҡරа·Ға·Ҡа¶ұ а¶…а·„а¶ұа·Ҡа¶ұ එа¶ҙа·Ҹ එа·ға·Ҡ.බී. а¶’ а¶ңа¶ёа¶ұ එа·ға·Ҡ.බී. а¶Ҝа·җа¶ұа¶ңа¶ӯа·Ҡа¶ӯа·Ҹ а·Җа·җඬа·ҡ හරිа¶әа¶ұа·Ҡа¶ұа·ҡ а¶ұа·җа·„а·җ а¶ҡа·’а¶әа¶Ҫа·Ҹ. එа·ға·Ҡ.බී. а¶Ҝа·ҷа¶ңа·ңа¶Ҫа·Ҡа¶Ҫа¶ҡа·Ҡ හිටිа¶ә а¶ҙа¶ұа·Ҡа·ға¶Ҫа·Ҡ а¶Ҝа·ҷа¶ҡа¶ҡа¶ҡට а·„а·Ҹ а¶…а¶ұа·’а¶ҡа·Ҡ а¶…а¶ә හිටිа¶ә а¶ңа·ҷа¶Ҝරа¶ҡට а¶ңа·’а·„а·’а¶Ҫа·Ҡа¶Ҫа·Ҹ а¶ҡа·’а¶әа¶ұа·Җа·Ҹ а¶ёа·ҡа¶ҡ හරිа¶әа¶ұа·Ҡа¶ұа·ҡ а¶ұа·җа·„а·җ а¶ҡа·’а¶әа¶Ҫа·Ҹ. а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а¶ҡа·’а¶әа¶ұа·Җа·Ҹ а¶ёа·ҡа¶ҡ а¶ёа·„а·Ҹ а¶ҙа·’а·ға·Ҡа·ға·” а¶ёа·җа¶ӯа·’а·Җරණ а¶ҡа·Ҡරමа¶әа¶ҡа·Ҡ. а¶ёа·ҡа¶ҡ а·Җа·ҷа¶ұа·ға·Ҡ а¶ҡරа¶ұа·Ҡа¶ұ ඕа¶ұа·ҡ. රа·Ҹа¶ўа·Ҡа¶ә а¶ҙරිа¶ҙа·Ҹа¶Ҫа¶ұ а¶Үа¶ёа·җа¶ӯа·’ а¶ҡа·’а¶әа¶ұа·Җа·Ҹ а¶ёа·ҡа¶ҡ а¶ңа·ҷа¶ұа·Ҹа·Җа·Ҹට а¶…а¶ҙа·’ а·ға¶ёа·Ҹа·Җ а¶ңа¶ұа·Ҡа¶ұа·Җа·Ҹ а¶ҡа·’а¶әа¶Ҫа·Ҹ. а¶ҙа¶ұа¶ӯа·Ҡ а·ға¶Ӯа·Ға·қа¶°а¶ұа¶ә а¶ҡරа¶ұа·Ҡа¶ұ а¶әа¶ұа·Ҡа¶ұа·ҷ රටа·ҡ а¶ёа·’а¶ұа·’а·ға·Ҡа·ға·”а¶ұа·Ҡа¶ңа·ҡ а·ға¶Ҫа·Ҡа¶Ҫа·’. එа¶ә අරа·Ҹа¶ўа·’а¶ҡа¶ӯа·Ҡа·Җа¶ә а·Җа·ҷа¶ұа·Ҡа¶ұа·ҡ а¶ұа·җа·„а·җ. а¶ұа·’а·Җа·җරа¶Ҝа·’ а·ға¶ёа·Ҹа¶ұа·”а¶ҙа·Ҹа¶ӯа·’а¶ҡ а¶ҡа·Ҡරමа¶әа¶ҡа·Ҡ а¶ӯිබа·Ҡබа·Ҹ а¶ұа¶ёа·Ҡ а¶ёа·ҡа¶ҡ බබа·Ҹ а·„а¶ёа·Ҡබа·Җа·ҷа¶Ҫа·Ҹ. බබа·Ҹ а¶…а¶ӯට අරа¶ңа·ҷа¶ұ බа·җа¶Ҫа·”а·Җа·Ҹа¶ё а¶ӯа¶ёа¶әа·’ රටа·ҡ а¶ўа¶ұа·Ҹа¶°а·’а¶ҙа¶ӯිට а¶ҙа·ҡа¶ұа·Ҡа¶ұа·ҡ а¶Ҝරුа·Җа·Ҹ а¶ёа¶ұа·Ҡа¶Ҝබුа¶Ҝа·Ҡа¶°а·’а¶ҡа¶әа·’ а¶ҡа·’а¶әа¶Ҫа·Ҹ. а¶ёа·ҷа·„а·ҷа¶ё а¶ұа·Ҹа¶әа¶ҡа¶әа¶ұа·Ҡට රට а¶ҙа·Ҹа¶Ҫа¶ұа¶ә а¶ҡරа¶ұа·Ҡа¶ұ а¶ҙа·”а·…а·”а·Җа¶ұа·Ҡа¶Ҝ? а¶ҙа·…а·Ҹа¶ӯа·Ҡ а·ға¶·а·Ҹа·Җа¶Ҫටа¶ӯа·Ҡ а¶ёа·ҡа¶ҡ а¶Ҷа·Җа·ңа¶ӯа·Ҡ а¶үа·Җරа¶әа·’. а¶…а¶Ҝ а¶ӯිබа·Ҡබа·ңа¶ӯа·Ҡ а¶’а¶ҡ а¶…а¶ўа·–а¶ӯа¶әа·’.а¶ёа·ҡ а¶ҙа·Ҹර а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а¶ӯа¶ёа·”а¶ұа·Ҡа¶ұа·Ҹа¶ұа·Ҡа·ға·ҡа¶Ҫа·Ҹ а¶Ҝа¶ұа·Ҡа¶ұа·Җа·Ҹ а·ға¶Ҫа·Ҡа¶Ҫа·’ а·Җа·’а¶әа¶Ҝа¶ёа·Ҡ а¶ҡа·…а·Ҹа¶Ҫа·” а¶Ҝа¶әа·Ҹа·ғිරි а¶ўа¶әа·ға·ҡа¶ҡර а¶Үа¶ёа¶ӯа·’а·Җරа¶әа·Ҹ а¶ҡа·’а·Җа·Ҡа·Җа·Ҹ а·ға¶ӯа·’а¶…а¶ұа·Ҡа¶ӯ а¶ҙа·”а·Җа¶ӯа·Ҡа¶ҙа¶ӯа¶ҡට а¶ҡа·қටිа¶әа¶ҡа·Ҡ а¶Ҝа·”а¶ұа·Ҡа¶ұа·Ҹ а¶ҡа·’а¶әа¶Ҫа·Ҹ. а¶ёа·„а·Ҹ බа·җа¶Ӯа¶ҡа·” а·„а·ңරа¶ҡа¶ёа·ҡ а·ға¶Ҫа·Ҡа¶Ҫа·’ а¶ҡа·ңа·„а·ҷа¶Ҝ а¶ӯа·’а¶әа·ҷа¶ұа·Ҡа¶ұа·ҡ а¶ҡа·’а¶әа¶Ҫа·Ҹ а¶Ҝа¶ұа·Ҡа¶ұа·ҡ а¶ұа·җа·„а·җ. බа·җа¶іа·”а¶ёа·Ҡа¶ҡර а·„а·ңරа·ҷа¶ҡа¶ёа·ҷа¶ұа·Ҡ а¶Ӣа¶ҙа¶әа¶ҙа·” а·ға¶Ҫа·Ҡа¶Ҫа·’а·Җа¶Ҫа·’а¶ұа·Ҡ а¶ҡа·ңටа·ға¶ҡа·Ҡ а¶ӯа¶ёа¶әа·’ а¶ёа·ҡ а¶ңа·ҷа·Җа¶ұа·Ҡа¶ұа·ҡ. а¶ұа·җа¶ӯа·Ҡа¶ұа¶ёа·Ҡ а·Җа·’а·Ға·Ҡа·Җа·Ҹа·ға¶·а¶Ӯа¶ңа¶әට а·ға·„а·Ҹа¶ә а¶Ҝа·ҷа¶ұа·Җа·Ҹ а¶ҡа·’а¶әа¶Ҫа·Ҹ රූа¶ҙа·Җа·Ҹа·„а·’а¶ұа·“ а·Җа·җඩа·ғටහа¶ұа¶ҡට а¶Үа·Җа·’а¶ӯа·Ҡ а¶ҡа·’а·Җа·Ҡа·Җ а¶Ҷණа·Ҡඩුа·Җа·ҡ රа·ҷа¶Ҝа·’ а¶ңа¶Ҫа·Җа¶ҙа·” එа¶ҡа·Ҡ а¶ёа¶ұа·Ҡа¶ӯа·Ҡරීа·Җරа¶әа·ҷа¶ҡа·Ҡ а¶Үа¶әа·’ а¶Ўа¶ұа·Ҡа¶Ҝа¶әа·ҡа¶Ҝа·“ а¶ҡа·’а·Җа·Ҡа·Җа·ҡ а·Җිරුධа¶әа·’ а¶ҡа·’а¶әа¶Ҫа·Ҹ. а¶ёа·ҡ а·ға·’а¶әа¶Ҫа·Ҡа¶Ҫа·ҷа¶ұа·Ҡ а¶ҙа·ҡа¶ұа·Ҡа¶ұа·ҡ а¶ёа·ҡ а¶Ҷණа·Ҡඩුа·Җа·ҡ а¶…а·ға·Ҡථа·Ҹа·Җරа¶ӯа·Ҡа·Җа¶ә.а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җට а¶ұа·‘а·Җа·’а¶ӯа·Ҡ а¶үа¶ұа·Ҡа¶ұ а¶…а¶әටа¶ӯа·Ҡ а¶ёа·ңа¶ұර а¶ҡа·ңа·… බа·ҷа¶Ҝа·”а·Җа·Ҹ. а¶ёа·ҡ а¶Ҷණа·Ҡඩුа·Җа·ҡ а·„а·Җа·”а¶Ҫа·ҷа¶ұа·Ҡ а¶ӯа¶ёа¶әа·’. බටහිර රටа·Җа¶Ҫа·Ҡ а¶ӯа¶ё а·Җа·”а·Җа¶ёа¶ұа·Ҹа·Җа¶ұа·Ҡ а¶үටුа¶ҡර а¶ңа¶ұа·Ҡа¶ұа·Җа·Ҹ. එа¶ҡа¶ҡа·Ҡ а¶ӯа¶ёа¶әа·’ а¶…а¶ӯුරුа¶Ҝа·„а¶ұа·Ҡа·Җа·–а·Җа¶ұа·Ҡ а¶ҙිළිබඳ а¶ҡа·Ҹරа·Ҡа¶әа·Ҹа¶Ҫа¶ә. а¶…а¶ұа·’а¶ӯа·Ҡ а¶ҙа·җа¶ӯа·Ҡа¶ӯа·ҷа¶ұа·Ҡ а¶…а¶ӯුරුа¶Ҝа¶ұа·Ҡа·Җа·–а·Җа¶ұа·Ҡ а¶ҙа·җමිණි а·Җа·’а¶·а·Ҹа¶ң а¶ҡරа¶ұа·Ҡа¶ұ а·Җа·ҷа¶ұа¶ё а¶…а¶°а·’а¶ҡරණа¶әа¶ҡа·Ҡ а¶ҙිහිටුа·Җа¶ұа·Ҹ а¶ҙа¶ұа¶ӯа¶ҡа·Ҡ а¶ңа·ҷа¶ұа·Ҹа·Җа·Ҹ. а¶’ а¶…а¶ұа·”а·Җ а¶ўа·Ҹа¶ӯа·Ҡа¶әа¶ұа·Ҡа¶ӯර а¶ҙа·Ҡරа¶Ҙа·Ҹа¶ҙа·Ҡа¶ӯа·’а¶әට එа¶ҡа¶ҹ а·Җа·ҷа¶ұа·Җа·Ҹ. а¶ёа·ҷа·„а·ҷа¶ӯа·Ҡ а¶Ӣа·ға·Ҹа·Җа·’а¶әа¶ҡа·Ҡ а·„а¶Ҝа¶ұа·Җа·Ҹ. а¶үа¶ёа¶Ҫа·Ҡа¶ҡа·Ҹ а¶ҙа·Ҡරа¶ұа·Ҹа¶ұа·Ҡа¶Ҝа·” а·Җа·җа¶ұа·’ а·Җа·’а¶ұа·’а·ғුරුа·Җа·қ а¶Ҝа·Ҹа¶ұа·Җа·Ҹ. а¶ёа·ҡ а¶Ҷණа·Ҡඩුа·Җ а·ға·Ҹа¶ҡа·Ҡа·Ӯа·’ а¶ҙа¶ұа¶ӯа¶ӯа·Ҡ а·Җа·ҷа¶ұа·ға·Ҡ а¶ҡа·…а·Ҹ. а¶Ҫа¶Ӯа¶ҡа·Ҹа·Җа·ҡ а·„а¶ёа·”а¶Ҝа·Ҹа·Җ а¶әа·”а¶Ҝ а¶…а¶ҙරа·Ҹа¶° а¶ҡа·…а·Ҹ а¶ҡа·’а¶әа¶Ҫа·Ҹ ඔа¶ҙа·Ҡа¶ҙа·” а¶ҡරа¶ұа·Ҡа¶ұ а·„а¶Ҝа¶ұа·Җа·Ҹ.а¶ұа·қරа·Ҡа·Җа·ҡ а·Җа·җа¶ұа·’ රටа¶ҡа·Ҡ а·Ға·Ҡරී а¶Ҫа¶Ӯа¶ҡа·Ҹ а·„а¶ёа·”а¶Ҝа·Ҹа·Җ а¶Ҝа·ҷа¶ёа·… а¶ўа¶ұа¶ӯа·Ҹа·Җට එරа·ҷа·„а·’а·Җ а¶әа·”а¶Ҝ а¶…а¶ҙරа·Ҹа¶° а¶ҡර а¶Үа¶ӯа·’ බа·җа·Җа·’а¶ұа·Ҡ а¶Ӣа¶ӯුරු а¶ұа·җа¶ңа·ҷа¶ұහිර а·Җа·ҷа¶ұа¶ё රජа¶әа¶ҡа·Ҡ а¶ҡරа¶ұа·Ҡа¶ұ а¶үа¶Ҫа·Ҡа¶Ҫа¶ұа·Ҡа¶ұ а¶ҙа·”а·…а·”а·Җа¶ұа·’. а¶ҡа·ңа·ға·қа·Җ а·Җа·ҷа¶ұа¶ё රа·Ҹа¶ўа·Ҡа¶әа¶әа¶ҡа·Ҡ а·Җа·ҷа¶ұа·Ҡа¶ұа·ҷа¶ӯа·Ҡ එහа·ҷа¶ёа¶әа·’. а¶ёа·ҷа¶ӯа·җа¶ұ а·Җа·ҷа¶ұа·Ҡа¶ұа·ҷа¶ӯа·Ҡ එහа·ҷа¶ё а¶Ҝа·ҷа¶әа¶ҡа·Ҡ. එа¶ҡа¶ё а¶ӯа¶ёа¶әа·’. а¶ёа¶Ӯа¶ңа¶Ҫ а·ғමරа·Җීර а¶ўа·Ҹа¶ӯа·Ҡа¶әа¶ұа·Ҡа¶ӯර а¶ҙа·Ҡරа¶Ҙа·Ҹа¶ҙа·Ҡа¶ӯа·’а¶әට а¶…а¶ӯа·Ҡа·ға¶ұа·Ҡ а¶ҡа·…а·ҡ.а¶ёа¶ё а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җа·ҡ а¶ӯа·’а¶Ҫа¶ҡа·Ҡ а¶ёа·Ҹරа¶ҙа¶ұ а¶ёа·„а¶ӯа·Ҡа¶ӯа¶әа·Ҹа¶ңа·ҷа¶ұа·Ҡ а¶Үа·„а·җа·Җа·Ҡа·Җа·Ҹ а¶ёа·ҷа¶ё а¶ҙа·Ҡරа¶Ҙа·Ҹа¶ҙа·Ҡа¶ӯа·’а¶ә а¶…а¶ӯа·“а¶ӯа¶әට බа¶Ҫа¶ҙа·Ҹа¶ұа·Җа¶Ҝ а¶ӯа·’а¶әа¶Ҫа·Ҹ. а¶ұа·җа·„а·җ а¶ҡа·’а·Җа·Ҡа·Җа·Ҹ. එа¶әа·Ҹ а¶ӯа·ңа¶ӯа·Ҡа¶ӯ බබа·Ҹ. а¶ёа·ҡа¶ҡ а¶…а¶ӯа·“а¶ӯа¶әට බа¶Ҫа¶ҙа·Ҹа¶ұа·Җа·Ҹ. а¶’ а¶ұа·’а·ға·Ҹ а¶ёа¶ңа·ҡ а¶…а¶ёа·Ҡа¶ёа·Ҹ а¶ӯа·Ҹа¶ӯа·Ҡа¶ӯа·Ҹ а·ға·„а·қа¶Ҝරа¶әа·Ҹ а·ға·„а·қа¶Ҝරිа¶ә а¶ёа·ҡ අණа¶ҙа¶ұа¶ӯа·Ҡ а¶…а·„а·қа·ға·’ а¶ҡරа¶ұ а¶Ҷණа·Ҡඩුа·Җа¶ҡа·Ҡ а·„а¶Ҝа¶ұа·Ҡа¶ұ ඕа¶ұа·ҡ. а¶…а¶ҙа·’ එа¶Ҝа·Ҹ а¶ҡа·’а·Җа·Ҡа·Җа·Ҹ а¶ҡа·ңටිа¶әට ඕа¶ұ а¶ұа·җа¶ңිටිа¶ұ а¶әа·”а¶ңа¶әа¶ҡа·Ҡ. а¶’а¶ҡට එа¶ұа·Ҡа¶ұа·ҡ а¶ёа·ӣа¶ӯа·Ҡරී а¶әа·”а¶ңа¶әа¶ҡа·Ҡ а¶ҡа·’а¶әа¶Ҫа·Ҹ. එа¶Ҝа·Ҹ а¶…а¶ҙිට а·Җа·’а·„а·’а·…а·” а¶ҡа·…а·Ҹ а·„а·җа·…а·’а¶әа·ҡ а¶ҡිඹුа¶Ҫа·Ҡа¶Ҫа·” а¶Ҝа¶ҡа·’а¶ұа·Җа·Ҹ а¶ҡа·’а¶әа¶Ҫа·Ҹ.а¶Үමරිа¶ҡа·Ҹа¶ұа·” а¶ӯа·Ҹа¶ұа·Ҹа¶ҙа¶ӯа·’ а¶үа¶ұа·Ҡа¶Ҝа·’а¶әа¶ұа·” а¶ӯа·Ҹа¶ұа·Ҹа¶ҙа¶ӯа·’ а¶ӯа¶ёа¶әа·’ а¶ёа·ҡа¶ҡ а¶ёа·ҷа·„а·ҷа¶әа·Җа¶ұа·Ҡа¶ұа·ҡ. а¶ёа·ҡ а¶Ҝа·ҷа¶ұа·Ҡа¶ұට а·Җа·’а·Җа·Ҹа·„а¶ә ඩිа·Җа·қа·ға·Ҡ а·Җа·ҷа¶ұа·Ҡа¶ұ ඕа¶ұа·ҡ. а¶’а¶ҡ а¶ҡරа¶ұа·Ҡа¶ұ а¶ӯа·Ҹа¶ұа·Ҹа¶ҙа¶ӯа·’а·Җරුа¶ұа·Ҡ а¶үඩ а¶Ҝа·ҷа¶ұа·Ҡа¶ұа·ҡ а¶ёа·ҡ а¶ҙරа¶ңа·җа¶ӯа·’ а·„а·Җа·”а¶Ҫ а¶ҙа¶ұа·Ҡа¶ұа·Ҹ а¶Ҝа¶ёа¶ёа·”. а¶ұа·җа·Җа¶ӯ а¶ёа·ҡ රටට а¶ўа·Ҹа¶ӯа·’ а¶ёа·Ҹа¶ёа¶ҡ а¶әа·”а¶ңа¶әа¶ҡа·Ҡ а¶ңа·ңඩ а¶ұа¶ңа¶ёа·”. රට а·Җа·’а·ға·’а¶ұа·Ҡ а¶ӯීරණ а¶ңа¶ұа·Ҡа¶ұ а¶ёа·ҡ රටа·ҡ а¶ҙа·Ҡරа·Ға·Ҡа¶ұ а·ға·’а¶әа¶Ҫа·Ҡа¶Ҫ а¶ұа·’а·Җа·җරа¶Ҝа·’а·Җ а·Җа·’а·ға¶іа¶ұ, රටа·ҡ а¶ўа·Ҹа¶ӯа·’а¶ҡа¶ӯа·Ҡа·Җа¶ә а¶ҙа·Ҹа·Җа·Ҹ а¶ұа·ңа¶Ҝа·ҷа¶ұ а¶үа¶ӯа·’а·„а·Ҹа·ға¶әට а¶ұа·җа·Җа¶ӯ а¶ҙණ а¶Ҝа·ҷа¶ұ а¶ұа·Җ а¶ңа¶ёа¶ұа¶ҡට а¶ёа·ҡ а¶ёа·Җа·Ҡ а¶ҙа·ңа·…а·ңа·Җ හරа·Җа¶ұа·Ҡа¶ұ а·ға·’а¶әа¶Ҫа·” а¶Ҝа·ҷа¶ұа·Ҹа¶ё а¶ҙа·ҷරමුණ а¶ңа¶ұа·’а¶ёа·”. а·ға·–а¶Ҝа·Ҹа¶ұа¶ёа·Ҡ а·Җа·ҷа¶ёа·”. а¶әа·җа¶әа·’ а¶Ҝ ඔහු а¶ҡа·“а¶ә.
|
вҖҳа¶Ҷණа·Ҡඩුа·Җ а¶ҙඹа¶ңа·Ҹа¶Ҫа¶ҡ а¶ҙа·җටа¶Ҫа·’а¶Ҫа·Ҹ вҖҳ
| 0 |
(නාලක සංජීව දහනායක)තරුණ පරපුරට කාර්මික, තාක්ෂණික වෘත්තීය අංශවලින් නිපුණත්වයක් ලබා දීමෙන් රැකියා ප්රශ්නයට විසඳුම් සොයාගත හැකි බව ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා ඊයේ (12) මිනුවන්ගොඩදී පැවැසීය.නිපුණතාවක් සහිත ශ්‍රමිකයන්ට විදේශ රටවල රැකියා ඇබෑර්තු තිබෙන බව ද ඔහු කීය.ගම්පහ, මිනුවන්ගොඩ නගරයේ ඊයේ (12) පැවැති ශ්රී ලංකා පොදුජන පෙරමුණේ ජනාධිපතිවරණ ප්රචාරක රැලියකට එක්වෙමින් ඔහු මේ බව පැවසීය.ගෝඨාභය රාජපක්ෂ මහතා මෙසේ ද කීය.අපගේ ප්රතිපත්ති ප්‍රකාශනයේ සඳහන් වන්නේ ප්රායෝගික පොරොන්දුයි. මාගේ ධුර කාලය ඇතුළතදී ඒ සියල්ලම ඉටු කරනවා.එමෙන්ම අපගේ පාලන කාලයේදී ජාතික ආරක්ෂාව සම්බන්ධයෙන් සුවිශේෂ අවධානයක් යොමු කරනවා. යුද්ධය නිම වූ පසුවත් අප ජාතික ආරක්ෂාව වෙනුවෙන් සැලසුම් ක්රියාත්මක කළා.නමුත් විදේශීය බලවේගවල අවශ්‍යතාවයන් හා රාජ්‍ය නොවන සංවිධානවල අවශ්‍යතාවයන් වෙනුවෙන් කටයුතු කරන වත්මන් රජය ජාතික ආරක්ෂාව වෙනුවෙන් අවධානයක් යොමු කළේ නැහැ.රටට එල්ල වන සතුරු තර්ජන ගැන රජයට දැනුම් දෙන්නේ බුද්ධි අංශයි. මේ රජය බුද්ධි අංශ ආරක්ෂක මණ්ඩලයේදී කතා කරන විට යුද මානසිකත්වය නැවත ඇති කිරීමට කටයුතු කරන බව කියමින් ඔවුන්ට කතා කරන්න දුන්නේ නැහැ. ජාතික ආරක්ෂාව සම්බන්ධයෙන් කිසිම හැඟීමක් නැතිව කටයුතු කළ නිසා පාස්කු ඉරු දින ත්‍රස්ත ප්රහාරය එල්ල වුණා.නමුත් අපගේ රජය බුද්ධි අංශ නිලධාරීන්ට නිදහසේ කටයුතු කිරීමට අවශ්‍ය වාතාවරණය සලසා දෙනවා. අපි යුද්ධය නිමකර රටේ යටිතල පහසුකම් දියුණු කළා. රටට සංවර්ධන ව්‍යාපෘති ගෙනාවා. අප විසින් ආරම්භ කළ අධිවේගී මාර්ග, දුම්රිය මාර්ග ඉදිකිරීම වැනි ව්‍යාපෘති මේ රජය අතරමග නතර කළා. සංවර්ධන ව්‍යාපෘති නතර කිරීම නිසා ලක්ෂ හතරකට පමණ පිරිසකට රැකියා අහිමි වුණා. ඔවුන් එලෙස කටයුතු කළේ මහින්ද රාජපක්ෂ මහතා සමච්චලයට ලක් කිරීමටයි.එමෙන්ම කෘෂිකර්මාන්තය දියුණු කිරීමට පොහොර සහනාධාරය නොමිලයේ ලබා දෙනවා. වගා ණය කපා දමා ගොවි විශ්රාම වැටුප රක්ෂණ ක්රමය ලබා දෙනවා. ගොවියා දුප්පත්කමින් ඉහළට ගෙන ඒමට අප සැලසුම් සකසා තිබෙනවා.රටට ප්‍රධානතම වශයෙන් විදේශ විනිමය ලැබුණේ වැවිලි කර්මාන්තයෙනුයි. නමුත් බාල තේ සමග කළවම් කර මෙරට තේ පිටරට යැවීම නිසා තේ කර්මාන්තය කඩා වැටිලා. ගුණාත්මක තේ පමණක් පිටරට යවා නැවත විදේශ වෙළෙඳපොළ ලබාගන්න අපගේ රජය කටයුතු කරනවා.එමෙන්ම පොල් කර්මාන්තය හා රබර් කර්මාන්තය සංවර්ධනය කරන්න අපට සැලසුම් තිබෙනවා. මම ගිය දිස්ත්රික්ක නවයකම ප්‍රධානතම වැවිලි භෝගය බවට පත්ව තිබුණේ ගම්මිරිස් වගාවයි. නමුත් ව්‍යාපාරිකයන් කිහිප දෙනෙක් බාල ගම්මිරිස් පිටරට යැවීම නිසා අද වන විට ගම්මිරිස් වගාව කඩාවැටිලා.ආසියාවේ රටවල් සංවර්ධනය උදාකරගෙන තිබෙන්නේ තාක්ෂණයේ දියුණුවෙනුයි. අපගේ තරුණ පරපුර තාක්ෂණයට යොමු කළ යුතුයි. මාස 6ක් වැනි කෙටි කාලයකින් එම පුහුණුව ලබා දීමෙන් රටට ව්‍යවසායකයන් බිහි කර ගත හැකියි. රැකියා ලබාගත හැකියි.තොරතුරු තාක්ෂණය කලා අංශයේ සිසුන්ටත් ලබා දෙන්න කටයුතු කරනවා. රජය පුද්ගලික අංශය සමග එකතු වී ඒ වෙනුවෙන් කටයුතු කරනවා.ගම්පහ දිස්ත්රික්කය අධ්‍යාපනයේ කේන්ද්‍රස්ථානයක් බවට පත් කරනවා. ඉංජිනේරු පීඨයක් අප කැලණිය විශ්වවිද්‍යාලයට ලබා දෙනවා. උසස් පෙළ විභාගයට පෙනී සිටින සියලුම සිසුන් විශ්වවිද්‍යාලයට ඇතුළත් කරන්න අපගේ රජය කටයුතු කරනවා.ලෝකයත් සමග ඉදිරියට යන්න නිපුණත්වයක් අවශ්‍යයි. නිපුණත්වයක් සහිත තරුණයන් වෙනුවෙන් ලෝකයේ ඕනෑතරම් රැකියා තිබෙනවා. ජර්මනියේ පමණක් ලක්ෂ 2ක හෙද පුරප්පාඩුවක් තිබෙනවා. අපගේ හෙද විද්‍යාලයෙන් උපාධි ලබා දෙන මට්ටමට දියුණු කිරීමෙන් අපට ඒ අවස්ථාවන් ලබා ගත හැකියි.එමෙන්ම විභාග කේන්ද්‍රිය අධ්‍යාපන ක්රමය වෙනුවට ශිෂ්‍ය කේන්ද්‍රිය අධ්‍යාපනයක් වෙනුවෙන් අප ක්රියා කරනවා. ඉංග්රීසි හා ගණිතය විෂය හැම දරුවකුටම ලබාදීමට කටයුතු කරනවා.එමෙන්ම ජීවන වියදම දරාගත නොහැකි පවුල් වෙනුවෙන් සහන මල්ලක් ලබා දෙන්න කටයුතු කරනවා. මධ්‍යම පාන්තිකයා වෙනුවෙන් විදුලිය, ජල, ගෑස් සඳහා සහන ලබා දෙනවා. නිවාස නොමැති රණවිරුවන්ට, අඩු ආදායම්ලාභීන්ට පැල්පත්වාසීන්ට නිවාස ලබා දෙනවා.අප අපගේ ප්රතිපත්ති ප්‍රකාශනය ඉදිරිපත් කළේ සෑම ක්ෂේත්‍රයක් ගැනම දැඩි අවධානයක් යොමු කරලයි. ඔබ ඔබගේ යුතුකම ඉටු කරන්න. මම ඔබට අභිමානයෙන් පත්විය හැකි ආරක්ෂිත රටක් ලබාදීමේ අභියෝගය භාරගන්නවා යැයි ද ඔහු කීය.විපක්ෂ නායක මහින්ද රාජපක්ෂ මහතා මෙසේ පැවසීය.රටේ වෙන්නේ මොනවද කියල අවබෝධයක් තියෙන ගම්පහ ජනතාවට මම අමුතුවෙන් කතා කරන්න දෙයක් නැහැ.චන්ද්‍රිකා මැතිනිය ප්‍රභාකරන්ට කතා කරන්නේ සර් කියලා. ඒ කතාව අද වීරකේසරී පුවත්පතේ දාල තියෙනවා. මිනීමරු නායකයෙක් වෙනුවෙන් එහෙම කතා කරන්නේ කොහොමද?ගෝඨාභය රාජපක්ෂ රට හදන තමන්ගේ සැලැස්ම රටට කියනවා. ඔහුට රට ගොඩගන්න ප්රතිපත්ති මාලාවක් තියෙනවා. නමුත් සජිත් ප්‍රේමදාස වේදිකාවේ මොනවද කියන්නේ. ඔහු කියන කතා මටත් වඩා හොඳට ඔබ දන්නවා.සජිත් ප්‍රේමදාස දැනටමත් පරාජය බාරගෙන. ඒ නිසා කිසිම හරයක් නැති කතා කියනවා. මේක ජනාධිපතිවරණයක් මිස කවටයෙක් තෝරා ගන්න මැතිවරණයක් නොවෙයි.පොකට් ගහන කෙනා අනුන්ට හොරා කියනවා. මේ ආණ්ඩුවත් බලය අරගෙන කළේ ඒකමයි. රටේ මහ බැංකුව හොරා කාපු ලෝකයේ එකම ආණ්ඩුව මේකයි. බැඳුම්කර වංචාවට සම්බන්ධ සියලුම දෙනා අපගේ රජයන් යටතේ නීතිය ඉදිරියට ගේනවා.අපි රටට ජාතික සම්පත් එකතු කළා. රජය අරගෙන අපි රටට සම්පත් එකතු කළා. අපි හදපු වරාය, ගුවන්තොටුපොළ කිසිම හැඟීමක් නැති විදියට විකුණලා දැම්මා.මත්තල ගුවන් තොටුපළේ වී ගබඩා කිරීම නිසා සිදුවූ අලාභය ගැන මේ ආණ්ඩුව පත් කරපු ජනාධිපති කොමිෂන් සභාවේ වාර්තාවේ සඳහන් වෙලා තියෙනවා. ඒ අයටත් අපගේ රජයන් යටතේ දඬුවම් ලබා දෙනවා.එක්සත් ජාතික පක්ෂයේ ජනාධිපති අපේක්ෂකයන් සිංහල, දෙමළ, ඉංග්රීසි පිටපත්වල එකිනෙකට පරස්පර කතා සඳහන් කරලා නැහැ. නමුත් සජිත්ගේ ප්රතිපත්ති ප්‍රකාශනයේ සිංහල පිටපතේ ඒකීය රටක් ගැන සඳහන් කරලා, දෙමළ පිටපතේ එක්සත් රාජ්‍ය සංකල්පය ගැන සඳහන් කරලා තියෙනවා. මේ රවට්ටන්න හදන්නේ කවුද?එදා ප්රභාකරන් ඉල්ලපු දේ සජිත් ප්‍රේමදාස ලවා අරන් දෙන්න අද චන්ද්‍රිකාත් එකතු වෙලා ඉන්නවා.එමෙන්ම නළ දරු උපත් සඳහා අවශ්‍ය ප්රතිකාර රජයේ රෝහල්වලින් නොමිලයේ ලබා දෙන්න පියවර ගන්නවා යැයි ද ඔහු කීය.ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා මෙසේ පැවැසීය.ඉදිරි දින කිහිපයේදී ජනතාව නොමග යැවීමට විවිධ බොරු ප්‍රචාරය කිරීමට ආණ්ඩුව කටයුතු කරනවා. ආණ්ඩුව මොන බොරු කියුවත් ඒ ගෝඨාභයගේ ජයග්රහණය සක්කරයටවත් වළක්වන්න බැහැ.මේ ජනාධිපතිවරණය පක්ෂ අතර සටනක් නොවෙයි. ස්වදේශිකයාගේ ජයග්රහණය ලබන දිනය නොවැම්බර් 16 වැනිදායි. මේ රට දැන් අපේ රටේ නැහැ. රටේ ඉඩම් අක්කර තිස් ලක්ෂයක් කොල්ල කන්න බලාගෙන ඉන්න රැල එළවිය යුතුමයි.ඇක්සා ගිවිසුමට අනුව හදිසි අවශ්‍යතාවකදී අප රටට ඇමරිකානු හමුදාවට අපේ රටට ගොඩබහින්න පුළුවන්ය කියන වගන්තිය ඇතුළත් කළා. ඒ හදිසි තත්ත්වය නිර්මාණය කරන්නයි පාස්කු ඉරු දින සහරාන් ලවා බෝම්බ පුපුරුවා හැරියේ.පාස්කු ඉරු දින එල්ල වූ ප්රහාරය සම්බන්ධයෙන් සජිත් ප්‍රේමදාස මීගමුවේදී සමාව ඉල්ලනවා. ඒ අපරාධකරුවන් සියලුම දෙනා එකට තියල බැඳල දාන්න ජනතාව මග බලාගෙන ඉන්නවා.බටහිර ගැති, පරගැති, රූකඩ පාලනය මේ මවු බිමෙන් පලවාහැරිය යුතුයි. මේ පාලකයන් තවදුරටත් තියාගන්නවාද කියලා ඔබ නොවැම්බර් 16 වැනිදා තීරණය කළ යුතුයි. පාස්කු ප්‍රහාරයේ වාඩුව ගන්නා දිනය එදායි.දුප්පත් ජනතාව ගැන කතා කරන සජිත් පසුගිය අවුරුදු හතර හමාරටම අමාත්‍යාංශයේ මහජන දිනයට අමාත්‍යාංශයට ගිහිල්ලා නැහැ. තමන්ගේ සහෝදර මන්ත්රී කෙනකුගේ ගෙදරින් තේ උගුරක් බොන්නේ නැති සජිත් වැඩිපුරම ඉන්නේ යාල කැලෙයි.මව් රට තමන්ගේ ඇහැ වගේ ආරක්ෂා කරන නායකයෙක් අද මේ රට බලාපොරොත්තු වෙනවා. ඒ නායකත්වය දිය හැක්කේ ගෝඨාභය රාජපක්ෂටයි.ගෝඨාභය රාජපක්ෂ අතීතය කාල්ගාන්නෙත් නැහැ. අනාගතයට දොස් පවරන්නෙත් නැහැ. මේ දේශපාලන සංස්කෘතිය වෙනස් කරල නූතන ශ්රී ලංකාවක් නිර්මාණය කළ හැක්කේ ඔහුටයි.සජිත්ට ඒ හැකියාව නැහැ. පාස්කු ඉරුදින එල්ලවූ ත්රස්තවාදී ප්රහාරය සම්බන්ධයෙන් සමාව ඉල්ලුවාට සහරාන්ලා හදපු රිෂාඞ්, හකීම් ඉන්නේ සජිත්ගේ වේදිකාවෙයි. අන්තවාදීන් හුරතල් කළ අය එක්ක ඉන්න සජිත්ට අන්තවාදය නැතිකරන්න බැහැ.සිංහලයා පරාජය කළ හැක්කේ හංසයාට කතිරය ගැසුවොත් පමණක් බව සුමන්දිරන් කියනව. අපි දෙමළ ජනතාව පරාජය කරන්න මේ වේදිකාවේ කතා කරන්නේ නැහැ. සිංහල, දෙමළ, මුස්ලිම් සියලුම ජනතාව ගොඩනැගිය හැක්කේ ගෝඨාභය රාජපක්ෂ මහතාගේ නායකත්වයෙන් යුත් රජයකට පමණයි.පිවිතුරු හෙළ උරුමයේ නායක පාර්ලිමේන්තු මන්ත්රී උදය ගම්මන්පිල මහතා මෙසේ පැවසීය.සජිත් ප්‍රේමදාසගේ වේදිකාවල ප්රබල ඇමැතිවරුන් නැහැ. ඉන්නේ පසුපෙළ මන්ත්රීවරුන් විතරයි. ඇමැතිවරුන් දැන් අමාත්‍යංශවල බඩු පැක් කරනවා ගෙදර යන්න.පාර්ලිමේන්තු මන්ත්රී (එජාප) අතුරලියේ රතන හිමියෝ, ගම්පහ දිස්ත්රික් පාර්ලිමේන්තු මන්ත්රී ප්රසන්න රණතුංග, ගම්පහ දිස්ත්රික් පාර්ලිමේන්තු මන්ත්රී ඉන්දික අනුරුද්ධ, බස්නාහිර පළාත් ආණ්ඩුකාර ඒ.ජේ.එම්. මුසම්මිල් යන මහත්වරුද මෙහිදී කතා කළහ.වසන්ත සේනානායක, සුදර්ශනී ප්රනාන්දු පුල්ලේ, නිමල් ලංසා, ඩුලිප් විජේසේකර, අරුන්දික ප්රනාන්දු යන පාර්ලිමේන්තු මන්ත්රීවරුන් ඇතුළු විශාල පිරිසක් මේ සඳහා සහභාගී වූහ.
|
“තරුණයන්ට තාක්ෂණික, කාර්මික පුහුණුව දී රැකියා ප්රශ්නය විසඳනවා“
| 1 |
(නාලක සංජීව දහනායක, සෙංකඩගල සිසිර කුමාර බණ්ඩාර, ඒ.ඒ.එම්.රත්නායක ගලගෙදර සිට)කාන්තාවන්ට අභිමානයෙන් ජීවත්විය හැකි පරිසරයක් බිහිකිරීම සඳහා කාන්තා හිංසනය නතර කිරීමට තම රජය පියවර ගන්නා බව ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා පෙරේදා (5) ගලගෙදරදී පැවැසීය.සුරක්ෂිත රටක් බිහිකරන ලෙසට කාන්තාවන් තමන්ගෙන් ඉල්ලා සිටින බවත් ඒ අනුව සියලුම දෙනාට බියෙන් හා සැකෙන් තොරව ජීවත්විය හැකි පරිසරයක් බිහිකිරීමට කැපවන බව ද ඔහු කීය.ගලගෙදර, හතරලියද්ද බස් නැවතුම්පොළ භූමියේදී පෙරේදා (5) පැවැති ශ්රී ලංකා පොදුජන පෙරමුණේ ජනාධිපතිවරණ රැලියකට සහභාගිවෙමින් ඔහු මේ බව සඳහන් කළේය.එහිදී ඔහු මෙසේද කීය.“අපගේ ප්රතිපත්ති ප්රකාශයේ සඳහන් වන්නේ ඉටු කළ හැකි ප්රායෝගික පොරොන්දු. මාගේ ධුර කාලය තුළදී එම පොරොන්දු ඉටුකිරීමට මම ක්රියා කරනවා.අපේ රටේ සියයට 33ක් පමණ කෘෂිකර්මාන්තයේ නියලී ඉන්නවා. කෘෂිකර්මාන්තය සංවර්ධනය කිරීමට අප විශාල අවධානයක් යොමුකරනවා. රට ආහාරයෙන් ස්වයංපෝෂිත කරන අතර ගොවියා ජීවත් කරවීමටත් අපි ක්රියා කරනවා.විවිධ හේතූන් නිසාවෙන් ගොවි ජනතාව ණය වී සිටිනවා නම් අපි ගොවි ණය සම්පූර්ණයෙන්ම කපා හරිනවා. එමෙන්ම ගොවි විශ්රාම වැටුපක් ලබාදෙන්නත්, ගොවි රක්ෂණය ලබාදෙන්නත් අපි ක්රියා කරනවා. එමෙන්ම වියදම අඩුකරලා කුඩා ඉඩමක වැඩි ආදායමක් ලබාගත හැකි උසස් බීජ ලබාදෙන්නත්, නව තාක්ෂණය ලබා දෙන්නත් අපි ක්රියා කරනවා. මහන්සිවෙලා වැඩ කළත් ගොවියා හැමදාම දුප්පත්. මේ දුප්පත්කමින් ගොවියා මුදවාගෙන ඔහු ව්‍යාපාරිකයකු බවට පත්කරනවා. එමෙන්ම කෘෂි නිෂ්පාදන සඳහා අගයක් එකතු කරන්නත් එම නිෂ්පාදන හරහා විවිධ කර්මාන්ත සංවර්ධනය කරනවා. මේ රජයේ ප්රතිපත්ති නිසාවෙන් දේශීය වැවිලිකරුවා අසරණවෙලා. ඒ නිසා තේ කර්මාන්තය ඇතුළු මෙරට වැවිලි කර්මාන්තය කඩා වැටිලා.පිටරටින් ගුණාත්මක බවින් අඩු තේ ගෙනත් මෙරට හොඳ තේ සමග කලවම් කර නැවත රට යැවීම නිසා ‘සිලෝන් ටී’ යන වෙළඳ නාමය හත්වැනි තැනට වැටිලා. නැවතත් අපි ගුණාත්මක තේ විකිණීමෙන් ‘සිලෝන් ටී’ නාමය විදේශයේ ප්රචලිත කරන්න කටයුතු කරනවා. අවුරුදු ගණනාවක්ම රටට විදේශ විනිමය ගෙනා ප්‍රධානතම වැවිලි භෝගය තේ වගාවයි.නව තාක්ෂණය හරහා නිෂ්පාදනය වැඩිකිරීමෙන් තේ කර්මාන්තයේ නියළී සිටින සෑම ස්ථරයකම ආදායම වැඩිකරන්න කටයුතු කරනවා. අප රටේ තිබෙන්නේ ගුණාත්මක බවින් වැඩි ගම්මිරිස්. නමුත් ගුණාත්මක බවින් අඩු ගම්මිරිස් ගෙනත් නැවත ප්‍රතිඅපනයනය කිරීම නිසා ගම්මිරිස් කර්මාන්තය කඩා වැටිලා. බාල භෝග වර්ග ලංකාවට ගෙනඒම නතර කරලා නැවත ගම්මිරිස් වගාව ඉහළට ගන්න කටයුතු කරන බව මම පොරොන්දු වෙනවා. ගම්මිරිස්, කුරුඳු වැනි වැවිලි බෝග සම්බන්ධයෙන් අප පර්යේෂණ කළ යුතුයි. එම වගාවන් සඳහා නව තාක්ෂණය හඳුන්වා දිය යුතුයි. ඒ හරහා ඉතා ඉහළ ආදායමක් ලබාගන්න පුළුවන්. වැවිලි කර්මාන්තය දියුණු කිරීමට රජය මැදිහත්විය යුතුයි. අප ඒ සම්බන්ධයෙන් අධ්‍යයනය කර තිබෙනවා. අපගේ රජය ක්රියා කරන්නේ දේශීය වැවිලිකරුවා ආරක්ෂා කරගන්නයි. එමෙන්ම සියයට 70ක් පමණ වන ග්රාමීය ප්රදේශ සංවර්ධනය කිරීම වෙනුවෙනුත් අපගේ රජය සුවිශේෂ අවධානයක් යොමු කරනවා. විශේෂයෙන්ම පිරිසුදු පානීය ජලය නොමැතිකම නිසාවෙන් ග්රාමීය ප්රදේශවල බොහෝ පිරිසක් වකුගඩු රෝගයට ගොදුරුවී සිටිනවා. ඒ නිසා ග්රාමීය ප්රදේශවලට පිරිසුදු පානීය ජලය ලබාදෙන්න ව්‍යාපෘති ආරම්භ කරනවා. ග්රාමීය ජනතාවගේ සෞඛ්‍ය සේවාව දියුණු කරන්නත් ක්රියා කරනවා. මේ වනවිට හැමතැනම ඩෙංගු රෝගය ව්‍යාප්ත වෙලා. එයට මූලික හේතුව නිවැරදිව කසළ කළමනාකරණය නොවීමයි. කසළ කළමනාකරණය වෙනුවෙනුත් ලොව බොහෝ රටවල් තාක්ෂණය යොදාගන්නවා. සෑම ප්රාදේශීය සභාවකටම කසළ කළමනාකරණය වෙනුවෙන් ආයෝජන අවස්ථා ලබාදෙනවා. පරිසරය ආරක්ෂා කරන්න, රෝග පැතිරීම වළක්වා ගන්න කසළ කළමනාකරණය විධිමත් කළ යුතුයි. ජාතික ආරක්ෂාව තහවුරු කර ජීවත්වීමට සුදුසු සුරක්ෂිත රටක් බිහි කරන ලෙසට මගෙන් වැඩිපුරම ඉල්ලා සිටින්නේ කාන්තාවනුයි. ඒ ඉල්ලීම ඉටු කරන බවට මම ඔබට පොරොන්දු වෙනවා. තිස් අවුරුදු යුද්ධය අවසන් කළේ අපියි. යුද්ධය නිම කිරීමෙන් පසුවත් අප ජාතික ආරක්ෂාව වෙනුවෙන් සුවිශේෂී ආරක්ෂක සැලැස්මක් ක්රියාත්මක කළා. නමුත් මේ රජය කටයුතු කරන්නේ ජාතික ආරක්ෂාව සම්බන්ධයෙන් කිසිම අවබෝධයක් නැති ආකාරයටයි. ඒ නිසා අප ක්රියාත්මක කළ ආරක්ෂක වැඩපිළිවෙළ කඩා දැම්මා. බුද්ධි අංශ සිරගත කර රණවිරුවන්ගේ මානසිකත්වය කඩා දැම්මා. ඒ නිසා නැවත මේ රටේ බෝම්බ පුපුරවන්න පටන්ගත්තා. අද සිංහල, දෙමළ, මුස්ලිම් සියලුම දෙනා දැඩි බියකින් ජීවත්වෙනවා. අපගේ රජයක් යටතේ නැවත මේ රටේ අන්තවාදී ත්රස්තවාදී ක්රියාවක් සිදුවෙන්න ඉඩ තියන්නේ නැහැ. එමෙන්ම දරුවන්ට හොඳ අධ්‍යාපනයක් ලබාදීමට වැඩි වෙහෙසක් ගන්නේ කාන්තාවනුයි. අපගේ රජය පළමු වසරේ සිට ගුණාත්මක අධ්‍යාපන ක්රමයක් වෙනුවෙන් විශාල ආයෝජනයක් කිරීමට බලාපොරොත්තු වෙනවා. ඒ වෙනුවෙන් කෙටි කාලීන හා දීර්ඝ කාලීන සැලසුම් ක්රියාත්මක කරනවා. රැකියා නැති නිසා රටේ තරුණ පරපුර අසහනයට පත්වෙලා. විශේෂයෙන්ම කලා අංශයෙන් උපාධිධාරීන්ට රැකියා ලැබෙන්නේ නැහැ. ඒ නිසා උසස් පෙළ සමත්වන සියලුම සිසුන්ට විශ්වවිද්‍යාල අධ්‍යාපනය ලබාදෙනවා. ඒ වෙනුවෙන්ම තාක්ෂණය මූලික කරගත් නව පාඨමාලා හඳුන්වාදෙනවා. කලා අංශයේ ඉගෙන ගත් අය පවා ඉතාම පහසුවෙන් තොරතුරු තාක්ෂණය අංශයට යොමුකරන්න පුළුවන්. තොරතුරු තාක්ෂණය නිසා ආසියානු රටවල් ආර්ථිකමය වශයෙන් විශාල දියුණුවක් අත්කරගෙන තිබෙනවා. එය අපට හොඳ අවස්ථාවක්. තොරතුරු තාක්ෂණයේ යෙදී ඉන්න සමාගම රටට ඇමරිකානු ඩොලර් බිලියන දෙකක ආදායමක් ගේනවා. මෙය ලේසියෙන්ම ඇමරිකානු ඩොලර් බිලියන තුන දක්වා වැඩි කරන්න පුළුවන්. ඒ සඳහා තරුණ පරපුර මෙහෙයවිය යුතුයි. ඉතාම කෙටි කාලයක් ඇතුළතදී එය කළ හැකියි. සංචාරක ක්ෂේත්රය දියුණුවන විට භාෂා පරිවර්තනකයන්, කළමනාකරුවන් අවශ්‍ය වෙනවා. ඔවුන්ට හෝටල් ක්ෂේත්රයේ විශාල ඉල්ලුමක් තිබෙනවා. ඒ සඳහා තරුණ පරපුර දැනුවත් කළ යුතුයි. අපේ රජය තරුණ පරපුරට අතරමං වෙන්න දෙන්නේ නැහැ. කාන්තා හිංසනය සම්බන්ධව අද සමාජය කතාවෙනවා. අපේ රජය කාන්තා හිංසනය නතර කිරීමට ක්රියා කරනවා. ජීවන වියදම ඉහළ ගියාම වැඩියෙන්ම තැවෙන්නේ කාන්තාවන්. ඒ නිසා ජීවන වියදම අඩුකිරීමට පැකේජයක් හඳුන්වා දෙනවා. එමෙන්ම ආබාධිත ජනතාවගේ අවශ්‍යතාවන් වෙනුවෙන් අප සැලසුම් සකස් කර තිබෙනවා. නගර සංවර්ධනයේදී ආබාධිත අයට ගමනාගමන පහසුකම් සැලසුවෙත් අපියි. සාමාන්‍ය ජනතාවට තිබෙන සියලුම අයිතිවාසිකම් ඔවුන්ටත් හිමිවිය යුතුයි. අපේ ප්රතිපත්ති ප්‍රකාශනය ප්‍රායෝගිකයි. ඔබ මා කෙරෙහි විශ්වාසය තබන්න. ඔබට සුරක්ෂිත රටක් බිහිකර දීමේ වගකීම මා ඉටුකරනවා” යැයි ද ඔහු කීය.විපක්ෂ නායක මහින්ද රාජපක්ෂ මහතා:“2015 ජනාධිපතිවරණයේදීත් අපි ගලගෙදර ආසනය දිනුවා. ඒ නිසා ඔබ අප ගැන හොඳට දන්නවා. රටට වෙනසක් අවශ්‍ය බව කියමින් ජනතාව 2015 දී වෙනත් ආණ්ඩුවක් බලයට පත්කර ගත්තා. මේ ආණ්ඩුව රටට ලොකු වෙනසක් කළා. තවම ජනතාවට ගෑස් ටික බෙදාගන්න මේ ආණ්ඩුවට බැරි වුණා. ගෑස් බෙදාගන්න බැරි ආණ්ඩුවක් මොකටද? ලුණු පොල් කට්ටෙත් මිල වැඩි වුණෙත් මේ ආණ්ඩුව යටතේයි. එහෙම මිල වැඩිවුණේ වැට් බද්ද වැඩිවීම නිසයි. අපේ ආණ්ඩුවට වඩා වැට් බද්ද වැඩි කිරීම නිසා මේ ආණ්ඩුව ජනතාවගේ සාක්කුවට පික්පොකට් ගහනවා. නමුත් ඒ බව තමුන්නාන්සේලා දන්නේ නැහැ. සජිත් කතා කරන්නේ එයා විපක්ෂයේ ඉන්නව කියලා හිතාගෙනයි. ජනතාව පීඩාවට පත්කරන හැම යෝජනාවකටම ඔහු අත ඉස්සුවා. මේ ආණ්ඩුව වරාය, ගුවන්තොටුපළ මේ සියල්ල විකුණන්න දාලා. ආර්ථික කොරිඩෝවක් හදන්න ඇමරිකාවට අවසර දීලා ගිවිසුමක් අත්සන් කරන්න සූදානම් වෙනවා. රටේ ඉඩම් කොල්ල කන්න ආණ්ඩුව සූදානම් වෙනවා. මේ සියල්ල ජනතාවට අයිති දේවල්. සජිත් ප්‍රේමදාසගේ ප්රතිපත්ති ප්රකාශයේ සිංහල පිටපතේ ඒකීය රාජ්‍ය කියලා සඳහන් වෙනවා. දෙමළ පිටපතේ සඳහන් වෙන්නේ එක්සත් රාජ්‍ය කියලයි. ඔහු සිංහල ජනතාවත්, දෙමළ ජනතාවත් දොගොල්ලම රවට්ටනවා. සජිත් ප්‍රේමදාසගේ ප්රතිපත්ති ක්රියාත්මක කරන්න ඉඩ දුන්නොත් රට කෑලිවලට කැඩෙන එක ඉක්මන් වේවි. ජනතාවට බොරු කියලා රට බෙදන්න දෙන්න බැහැ.ගෝඨාභය රාජපක්ෂ රට හදන තමන්ගේ දැක්ම ජනතාවට ඉදිරිපත් කරනවා. එ.ජා.ප. අපේක්ෂක විහිළු කතා කියනවා. අපගේ රජය දුප්පත් ජනතාවට පෝෂණ මල්ලක් ලබාදෙනවා. රටේ අනාගත පරපුර මන්දපෝෂණයෙන් හා මත්ද්‍රව්‍යයෙන් බේරාගන්න අප කටයුතු කරනවා. මත්ද්‍රව්‍ය නිසා තරුණ ජීවිත විනාශ වෙන්න දෙන්න බැහැ. ශක්තිමත් ජාතියක් ගොඩනගන්න නම් අනාගත පරපුර බේරාගත යුතුයි. ඒ සඳහා අප ක්රියා කරනවා. මේ ආණ්ඩුව බලයට පත් වුණ දවසේ ඉඳලම හොරකම් කළා. තමන්ගේ පියාගේ යුගයක් නැවත බිහිකරන බව සජිත් කියනවා. පියාගේ යුගයේදී රටේ 67,652ක් තරුණ ජීවිත විනාශ වුණා.පේරාදෙණිය විශ්වවිද්‍යාලයේ වෛද්‍ය සිසුන් 22ක් ඝාතනය කළා. මහනුවර මහවත්තේ 157 දෙනෙක් මරලා දැම්මා. ඉන් 28 දෙනෙක් ජ.වි.පෙ. විසින් ඝාතනය කළා. මේ ප්රදේශයේ කඩුගන්නාව, රන්දෙනිගල, සිල්වෙස්ටර් වදකාගාරය, අංකුඹුර ප්රදේශවල වදකාකාර පවත්වාගෙන ගියා. ඒවාට අමතරව තවත් වදකාගාර පිහිටුවා තිබුණා. ඒවා ප්‍රේමදාස යුගයේ සිදුවූ දේවල්. අද බොහෝ දෙනෙක්ට ඒවා අමතක වෙලා” යැයි ද ඔහු කීය.මහනුවර දිස්ත්රික් පාර්ලිමේන්තු මන්ත්රී කෙහෙළිය රඹුක්වැල්ල මහතා:“2005 ජනාධිපතිවරණයේදී ජනතාව මහින්ද මහ්තතයාගෙන් ඉල්ලුවේ යුද්ධය ඉවර කරන්න කියලයි. කාටවත් අවසන් කරන් බැරිවුණ යුද්ධය ඔහු අවසන් කළා. ඒකට ගෝඨාභය රාජපක්ෂ මහත්තයා සහාය දුන්නා.ඊට පස්සේ ගෝඨාභය රාජපක්ෂ නාගරික සංවර්ධන අධිකාරියේ ලේකම්වරයා වශයෙන් අපේ රට ආසියාවේ වේගයෙන්ම දියුණුවන රට බවට පත් කළා.ගෝඨාභය රාජපක්ෂ කියන්නේ දැක්මක් සහිත නායකයෙක්. ඔහුගේ වේදිකාවේ හොරු, දූෂිතයෝ නැහැ. අයාලේ ගිය රට බේරාගැනීමට ලැබෙන අවසන් අවස්ථාව මෙයයි.”මහනුවර දිස්ත්රික් පාර්ලිමේන්තු මන්ත්රී මහින්දානන්ද අලුත්ගමගේ මහතා:“මහපොළවේ යථාර්ථය ගෝඨාභය රාජපක්ෂ මහතායි. ඒ නිසා ඔහුගේ ජය ඉරහඳ පායනවා වගේ විශ්වාසයි.එක්සත් ජාතික පක්ෂය ඉතිහාසයේ දරුණුම පරාජය මේ ජනාධිපතිවරණයෙන් ලබනවා.ගෑස්, ඉන්ධන වෙලාවට දී ගන්න බැරිනම් රටට ආණ්ඩුවක් මොකටද? මේ ආණ්ඩුව පළවා හැරිය යුතුමයි. මුළු රටට විරුද්ධ වෙද්දිත් ආණ්ඩුව මිලේනියම් චැලේන්ජ් කෝපරේෂන් ගිවිසුම අත්සන් කරන්න හදනවා. මේ ආණ්ඩුව ජනතාවට සංවේදී නැහැ.දෙකඩ වූ රට එකතු කළේ මහින්ද රාජපක්ෂ මහතායි. මේ ජනාධිපතිවරණයෙන් සජිත් ප්‍රේමදාස ජයගතහොත් එකතු වූ රට නැවත දෙකඩ වෙනවා.”කෑගල්ල දිස්ත්රික් පාර්ලිමේන්තු මන්ත්රී කනක හේරත් මහතා:“බුද්ධි අංශ වාර්තා අනුව මෙවර ජනාධිපතිවරණයෙන් ගෝඨාභය රාජපක්ෂ මහතා සියයට 57ක් ඉදිරියෙන් ඉන්නවා. පසුගිය පළාත් පාලන මැතිවරණයේදී අප ලබාගත් ඡන්ද ප්‍රමාණයට ශ්රී ලංකා නිදහස් පක්ෂයේ ඡන්දත් එකතු වෙනවා. ඒ අනුව ගෝඨාභය රාජපක්ෂ මහතා මෙවර ජනාධිපතිවරණයෙන් සියයට 60 ඉක්මවූ ඡන්ද ප්රතිශතයක් ලබාගන්නවා. සජිත් ප්‍රේමදාස මහතාගේ ප්රතිපත්ති ප්රකාශයේ සිංහල පිටපතේ ඒකීය රාජ්‍ය සංකල්පය ගැන සඳහන් වෙනවා. දෙමළ පිටපතේ සඳහන් වන්නේ එක්සත් රාජ්‍ය සංකල්පයක් ගැනයි. ඒ අනුව සජිත් ප්‍රේමදාස මහතා සිංහල, දෙමළ ඇතුළු සියලුම ජනතාව රැවටීමකට ලක්කර තිබෙනවා.මහනුවර දිස්ත්රික් පාර්ලිමේන්තු මන්ත්රී ආනන්ද අලුත්ගමගේ මහතා:“මම ආණ්ඩුවේ හිටියට එක රස්සාවක්වත් දෙන්න බැරිවුණා. නමුත් අගමැතිතුමා නාවලපිටියට ඇවිල්ලා කෝටි 50ක ව්‍යාපෘතියක් වෙනුවෙන් මුල්ගල තිබ්බා. ව්‍යාපෘතිය ආරම්භ වුණේ නැහැ. මුල්ගල පැළවෙනවා. මම එක්සත් ජාතික පක්ෂයේ ඉන්න කාලයේදි පසුපෙළ මන්ත්‍රීවරුන්ගේ ජනාධිපතිවරණ අපේක්ෂකයා ලෙස සජිත්ගේ නම යෝජනා කළා. ඒකට අගමැතිතුමා විරුද්ධ වුණා. ඔහුට අවශ්‍ය වුණේ චම්පික රණවක ජනාධිපතිවරණයට දාන්නයි.අගමැතිතුමාට අවශ්‍ය සජිත්ව පරාජයට පත් කරන්නයි. ඒ නිසා ගෝඨාභගේ ජයග්රහණය වෙනුවෙන් අගමැතිතුමා කටයුතු කරනවා. මේ ජනාධිපතිවරණයෙන් පසුව සජිත් ප්‍රේමදාසගේ දේශපාලනය ඉවරයි.”මහනුවර දිස්ත්රික් පාර්ලිමේන්තු මන්ත්රී දිලුම් අමුණුගම, මධ්‍යම පළාත් හිටපු ආණ්ඩුකාර ටිකිරි කොබ්බෑකඩුව, විශේෂඥ වෛද්‍ය සීතා අරඹේපොල යන මහත්ම මහත්මීන් සහ පළාත් පාලන නියෝජිතයෝ ද මෙහිදී අදහස් දැක්වූහ.
|
“තරුණයන්ට තාක්ෂණික, කාර්මික පුහුණුව දී රැකියා ප්රශ්නය විසඳනවා“
| 0 |
(නාලක සංජීව දහනායක, මාතලේ - ඇම්.ඩබ්ලිව්. සෝමරත්න)යුද්ධයේදී ආබාධිත තත්ත්වයට පත්වූ රණවිරුවන්ට හා මියගිය රණවිරුවන්ගේ පවුල්වල යැපෙන්නන්ට මාසික වැටුප හා විශ්රාම වැටුප දිගටම ලබාදෙන බව ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා ඉකුත්දා (8) දඹුල්ල නගරයේදී පැවැසීය.තම රජය රණවිරුවන්ගේ සුබ සාධනය වෙනුවෙන් කැප වී ක්‍රියාකරන බව ද ඔහු කීය.දඹුල්ල, ගම් උදා ක්‍රීඩාංගණයේදී ඉකුත්දා (8) පැවැති ශ්රී ලංකා පොදුජන පෙරමුණේ ජනාධිපතිවරණ රැලියකට සහභාගි වෙමින් ඔහු මේ බව කීය. දඹුල්ල දිස්ත්රික් පාර්ලිමේන්තු මන්ත්රී ජනක බණ්ඩාර තෙන්නකෝන් මහතා විසින් රැලිය සංවිධානය කර තිබිණි.ගෝඨාභය රාජපක්ෂ මහතා මෙසේද කීවේය.ත්රස්තවාදය අවසන් කර නැවත මේ රටේ ත්‍රස්තවාදයක් ඇති නොවීමට ආරක්ෂක වැඩපිළිවෙළක් යෙදුවා. ඒ නිසා අපේ කාලයේදී මේ රටේ කිසිම ත්රස්තවාදී ප්රශ්නයක් ඇතිවුණේ නැහැ.ත්රස්තවාදය අවසන් කිරීමෙන් පසුව අප රටට සංවර්ධන යුගය උදා කළා. නමුත් වත්මන් රජය අප විසින් ක්රියාත්මක කළ ආරක්ෂක සැලසුම් ඉවත් කළා. රණවිරුවන් ජාත්‍යන්තර යුද අධිකරණයට ගෙනයාමට විදේශීය රටවල් සමග එක්වී කටයුතු කළා. රණවිරුවන් සිරගත කරලා ඔවුන්ගේ මානසිකත්වය කඩා දැම්මා.විදේශීය බලපෑම්වලට හා රාජ්‍ය නොවන සංවිධානවල අවශ්‍යතාවන් වෙනුවෙන් ක්‍රියාකරන වත්මන් රජය ජාතික ආරක්ෂාව වෙනුවෙන් ප්රමුඛත්වය දී ක්රියා කළේ නැහැ.ජාතීන් අතර අවිස්වාසයක් ඇතිවී ආර්ථිකය කඩා වැටෙන තත්ත්වයක් නිර්මාණය වූයේ රජයේ දුර්වලතාවන් නිසයි.විශේෂයෙන්ම යුද්ධයේදී ආබාධිත තත්ත්වයට පත් වූ රණවිරුවන් වෙනුවෙන් හා යුද්ධයේදී මියගිය රණවිරුවන්ගේ පවුල්වල සාමාජිකයන්ගේ පවුල්වල සාමාජිකයන්ටත් රණවිරුවන්ගේ විශ්රාම වැටුප් හා මාසික වැටුප දිගටම ලබාදීමට අපගේ රජය ක්රියා කරනවා.අපි පසුගියදා අපගේ ප්රතිපත්ති ප්රකාශය ඉදිරිපත් කළා. අවුරුදු හතරක් පුරා විද්වතුන්, ව්‍යවසායකයන් හා ව්‍යාපාරිකයන්ගේ අදහස් ලබාගෙන එය සකස් කළා. එය ඉතාම ප්රායෝගික වැඩපිළිවෙළක්. මාගේ ධුර කාලයේදී එම ප්රතිපත්ති ප්රකාශයේ සඳහන් සියලුම පොරොන්දු ඉටු කරනවා. මහින්ද රාජපක්ෂ රජය කෘෂිකර්මාන්තයට විශේෂිත තැනක් දුන්නා. අපගේ ප්රතිපත්ති ප්රකාශයෙන් කෘෂිකර්මාන්තයට විශේෂිත තැනක් දී තිබෙනවා.වත්මන් රජය ගොවියා ගැන අවධානයක් යොමු කළේ නැහැ. ඒ නිසා වැවිලිකරුවන්ට ආදායම් නැති වෙලා.අපගේ රජයක් යටතේදී රට ආහාරයෙන් ස්වයංපෝෂිත කිරීමට ගොවියාට නොමිලයේ පොහොර සහනාධාරය ලබා දෙනවා. එමෙන්ම සියලුම ගොවි ණය කපා හරිනවා. ගොවි රක්ෂණය හා ගොවි විශ්රාම වැටුප හඳුන්වා දෙනවා.අඩු වියදමකින් වැඩි ආදායමක් ලබාගැනීමට හැකි බීජ වර්ග ජල කළමනාකරණය හා නව තාක්ෂණය ගොවියාට හඳුන්වා දෙනවා.දඹුල්ලේ වැඩිපුරම ඉන්නේ ලූනු ගොවීන්. වත්මන් රජය පිටරටින් ලූනු ගෙන්වීම නිසා දැන් ගොවීන් ලූනු වගාකරන්නේ නැහැ. නමුත් අපගේ රජය වීවලට මෙන්ම අල හා ලූනු අස්වැන්න සඳහා සහතික මිලක් ලබාදෙනවා.ගොවියා ව්‍යවසායකයකු කිරීමට අවශ්‍ය පියවර ගන්නවා. කොමඩුවලින් පැණි හදන්න, තක්කාලිවලින් සෝස් හදන්න ගොවීන් පොළඹවනවා. මේ මඟින් අප බලාපොරොත්තු වන්නේ දේශීය ගොවියා නගාසිටුවීමටයි.පිටරටින් බාල තේ, කුරුඳු, ගම්මිරිස් මෙරටට ගෙන්වා නැවත ප්‍රති අපනයනය කිරීම නිසා එම වගාවන් කඩා වැටිලා. ඒවා නතර කරනවා. ගුණාත්මක හා උසස් අධ්‍යාපන ක්රමයක් වෙනුවෙන් බලයට පත් වූ මුල් වසරේ සිටම දීර්ඝ කාලීනව හා කෙටි කාලීනව සැලසුම් සකස් කර තිබෙනවා. ඒ වෙනුවෙන් විශාල ආයෝජනයක් කරන්නත් අප බලාපොරොත්තු වෙනවා.දීර්ඝකාලීන අධ්‍යාපන සැලසුම් අනුව 1 ශ්‍රේණියේ සිට 12 ශ්‍රේණිය දක්වාත් දරුවන්ට වෘත්තීය දැනුමක් ලබාදෙනවා. විශේෂයෙන්ම එම ශ්‍රේණිවල දරුවන්ට ඉංග්රීසි හා ගණිතය දැනුම ලබාදෙන්නටත් ක්රියා කරනවා. කෙටි කාලීන සැලසුම් අනුව උසස් පෙළ සමත් සෑම දරුවකුටම විශ්වවිද්‍යාල උපාධිය ලබාගත හැකි ක්‍රමයන් සකසනවා.කලා අංශයෙන් අධ්‍යාපනය ලැබූ දරුවන්ට තොරතුරු තාක්ෂණය මූලික කරගත් පාඨමාලා හඳුන්වා දෙනවා. ඒ අනුව ඉතාම කෙටි කාලයකින් ඔවුන්ට හොඳ රැකියා ලබා ගැනීමට හැකියාව ලැබෙනවා. එමෙන්ම කලා අංශය සඳහාත් තොරතුරු තාක්ෂණය විෂයන් හඳුන්වා දෙනවා.ඉන්දියාවේ සිට චීනය දක්වා විශාල මධ්‍යම පාංතියක් සිටිනවා. අද ලෝකය පුරාම සංචාරය කරන්නේ ඔවුන්. ඔවුන්ව අප රටට ගෙන්වා ගැනීමට අප පහසුකම් සලසනවා. සංචාරකයන් ලක්ෂ හතක් මෙරටට ගෙන්වා ඉතාම කෙටි කලකින් ඇමරිකානු ඩොලර් බිලියන හතක ආදායමක් ලබා ගැනීමට අප අදහස් කරනවා.සමෘද්ධිය ලබන ආබාධිත අයට හා දුප්පත් අයට නොමිලයේ පෝෂණ මල්ලක් ලබාදෙනවා. ජලය හා විදුලියට පනවා තිබෙන බදු අඩු කරලා අනෙකුත් ක්‍ෂේත්‍රවලටත් සහන ලබාදෙනවා.එමෙන්ම රාජ්‍ය සේවයේ ඇබෑර්තු පුරවනවා. ඊට අමතරව නිපුණත්වයක් අවශ්‍ය නොවන රජයේ රැකියාවන් සඳහා දුප්පත් පවුල්වල සාමාජිකයන් බඳවා ගන්නවා.රට සංවර්ධනය කරන්නත් රටේ ආරක්ෂාව තහවුරු කිරීමටත් ආර්ථිකය ගොඩනැගීමටත් අපට පැහැදිලි දැක්මක් වැඩපිළිවෙළක් තිබෙනවා. ඒ නිසා ඔබ ඔබගේ යුතුකම ඉටුකරන්න. මම ඔබ බලාපොරොත්තු වන ආරක්ෂාකාරී රට, ආර්ථික සංවර්ධනයක් රටට ලබාදෙන බව ද ඔහු කීය.විපක්ෂ නායක මහින්ද රාජපක්ෂ මහතා මෙසේ පැවසීය.දේශීය ගොවියා සම්පූර්ණයෙන්ම බිමට ඇදලා දැම්මේ මේ ආණ්ඩුවයි. අපගේ රජය කෘෂිකර්මාන්තය වෙනුවෙන් සුවිශේෂි අවධානයක් යොමු කරනවා. අපේ කාලයේදී මේ රට සහලින් ස්වයංපෝෂිත කළා. ඒක කොච්චරද කියනවා නම් මත්තල ගුවන් තොටුපළේ වී ගබඩා කරන තරමට මේ රටේ වී ගබඩා පිරිලා තිබුණා.ගුවන්තොටුපළ වී ගබඩා කළ ලෝකයේ එකම ආණ්ඩුව වත්මන් රනිල් - සජිත් ආණ්ඩුවයි.මත්තල ගුවන්තොටුපළේ වී ගබඩා කිරීම සම්බන්ධයෙන් අපරාධ නීතිය යටතේ නඩු පැවරිය හැකි බව ජනාධිපති කොමිෂන් සභා වාර්තාවේ සඳහන් වෙනවා. තවම ඒ වාර්තාව එළියට දාලා නැහැ.දඹුල්ල සංවර්ධනය වුණේ අපේ කාලයේදීයි. අපි දඹුල්ලට හැදූ අධිවේගී මාර්ගය අද නතර වෙලා. අපි සිටියා නම් ඒ මාර්ගය දඹුල්ල පහුකරලා මේ වෙනකොට පොලොන්නරුව පැත්තට ගිහිල්ලා.රට පාවාදෙන මිලේනියම් චැලේන්ජ් කෝපරේෂන් ගිවිසුම ජනාධිපතිවරණයෙන් පසුව අත්සන් කරන බව ආණ්ඩුව කියනවා. ඒ ගිවිසුම අත්සන් කළොත් ත්‍රිකුණාමලයේ සිට කොළඹ දක්වා ආර්ථික කොරිඩෝවක් හැදෙනවා. අපේ රටේ ඉඩම්වල අයිතිය පිටරටට යනවා. ජනාධිපතිවරණයක් පැවැත්වෙන පසුබිමකදී හා මහා මැතිවරණයට මාස තුනක් තියෙන වෙලාවකදී අත්සන් කරන ගිවිසුම් අපි පිළිගන්නේ නැහැ.මේ මොහොතේදී මොන දේශපාලන කඳවුරේ හිටියත් තමන් ගැන නෙවෙයි රට ගැන හිතල කතා කරන්න ජනතාව සූදානම්. වසන්ත සේනානායක ඇමැතිතුමා අපේ වේදිකාවට ආවා. තවත් කට්ටිය මඟ එනවා. ඒ සාකච්ඡා පැවැත්වෙනවා යැයිද ඔහු කීය.ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා මෙසේ පැවැසීය.රට, ජාතිය, ආගම බේරාගත හැකි අන්තවාදීන්ට ඉඩ නොදෙන නායකත්වයක් මේ මව්පොළොව ඉල්ලනවා. කොන්ද කෙළින් තියාගෙන තීන්දු තීරණ ගත හැකි නායකත්වයේ පිපාසාවකින් මව්පොළොව පෙළෙනවා. ඒ නායකත්වය දිය හැක්කේ ගෝඨාභය රාජපක්ෂට පමණයි.පරාජය පෙනි පෙනී සජිත්ලා ගෝඨාභයට මඩ ගහනවා. හෙට අනිද්දාට සහරාන්ගේ බිරිඳ මාධ්‍ය ඉදිරියට ගෙනත් සහරාන් හා ගෝඨාභය අතර සම්බන්ධකමක් තිබූ බව ප්රකාශ කරවීමට උත්සාහ ගන්නවා. රාජිත, මංගල, සහරාන්ගේ නෝනා කොළඹට ගෙනත් මාධ්‍ය හමුවට ඇය සූදානම් කරවනවා.පිවිතුරු හෙළ උරුමයේ නායක, පාර්ලිමේන්තු මන්ත්රී උදය ගම්මන්පිල මහතා මෙසේ පැවැසීය.එක්සත් ජාතික පක්ෂය දැනටමත් පරාජය පිළිගෙන ඉවරයි. රාජිත, චම්පික ඇතුළු මැති ඇමැතිවරුන් දැනටමත් අමාත්‍යංශවල බඩු භාණ්ඩ අයින් කරනවා.තමන් ජනාධිපති වී පිරිසුදු ආණ්ඩුවක් හදන බව සජිත් කියනවා. බැඳුම්කර හොරු, අන්තවාදීන්, කැලෑ හොරුන් ඔක්කොම ඉන්නේ සජිත්ගේ වේදිකාවෙයි.ශ්රී ලංකා පොදුජන පෙරමුණේ සභාපති මහාචාර්ය ජී.එල්. පීරිස් මහතා මෙසේ පැවැසීය.එක්සත් ජාතික පක්ෂයේ අපේක්ෂකයා ඉරහඳ හැරුණුකොට අනිත් සේරම දෙන්න පොරොන්දු වෙනවා. ප්රබල ඇමැතිවරයෙක්ව සිට කිසිම වැඩක් නොකළ කෙනෙක් ජනාධිපති වී වැඩ කරන්නේ කොහොමද කියලා අපි ප්රශ්න කරනවා.පාර්ලිමේන්තු මන්ත්රී (එ.ජා.ප.) අතුරලියේ රතන හිමියෝ මෙසේ පැවැසූහ.රට භයානක අර්බුදයකට මුහුණ දී සිටිනවා. 2015 දී අප ජනාධිපති තනතුරට මෛත්රීපාල සිරිසේන මහත්තයා පත් කළත් ආණ්ඩුව කරන්නේ රනිල් වික්රමසිංහ මහතායි. මේ ආණ්ඩුව ඉදිරි දින කිහිපයේදී මිලේනියම් චැලේන්ජ් ගිවිසුම අත්සන් කරලා රටට කළ හැකි ලොකුම හතුරුකම කරන්න සූදානම් වෙනවා.මධ්‍යම පළාත් හිටපු මන්ත්රී ප්‍රමිත බණ්ඩාර තෙන්නකෝන් මහතා මෙසේ පැවැසීය.මහින්ද රාජපක්ෂ මහතාගේ කඳවුර හදන්න අපි හුඟාක් මහන්සි වුණා. ඒ වෙනුවෙන් ලේ, කඳුළු, දහඩිය හෙළන්න වුණා. අද ඒ කඳවුරේ ගෝඨාභය රාජපක්ෂ මහතා ඉන්නව දැක්කම මට හුඟක් සතුටුයි.දඹුල්ලේ දරුවන්ට ටැබ්, තට්ටු ගොඩනැගිලි දෙන්න කලින් ගණිත, විද්‍යා, ඉංග්රීසි ගුරුවරු දෙන්න කියලා මම ඔබෙන් ඉල්ලනවා. එමෙන්ම දඹුල්ලේ ගොවි ජනතාව වෙනුවෙන් නියමිත වෙලාවට වතුර ටික, බීජ, අස්වැන්නට නියමිත මිලක් ලබා දෙන්න කියලා මම ඔබෙන් ඉල්ලනවා. ඔබගේ රජයක් යටතේ මේ කරුණු සම්බන්ධයෙන් වැඩි අවධානයක් යොමු කරන්න කියලා මම ඔබෙන් ඉල්ලනවා යැයිද ඔහු කීය.කළුතර දිස්ත්රික් පාර්ලිමේන්තු මන්ත්රී රෝහිත අබේගුණවර්ධන, මහනුවර දිස්ත්රික් පාර්ලිමේන්තු මන්ත්රී ලොහාන් රත්වත්ත, මධ්‍යම පළාත් හිටපු ආණ්ඩුකාර ටිකිරි කොබ්බෑකඩුව, හිටපු පාර්ලිමේන්තු මන්ත්රී රෝහණ දිසානායක යන මහත්වරුන් ඇතුළු කිහිප දෙනෙක් ද එහිදී අදහස් දැක්වූහ.මැති ඇමැතිවරුන් ඇතුළු විශාල පිරිසක් එම අවස්ථාවට සහභාගි වූහ.
|
“තරුණයන්ට තාක්ෂණික, කාර්මික පුහුණුව දී රැකියා ප්රශ්නය විසඳනවා“
| 0 |
(නාලක සංජීව දහනායක පන්නල සිට)තම ප්රතිපත්ති ප්රකාශයේ ඇතුළත් සියලුම පොරොන්දු තම ධුර කාලය ඇතුළතදීම ඉටු කරන බවට ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා සිකුරාදා (1) පන්නලදී පැවැසීය.එම අභියෝගය ජයගත හැකි කණ්ඩායමක් තමන් සමග සිටින බවද ඔහු සඳහන් කළේය.පන්නල ප්රජා ශාලා භුමියේ සිකුරාදා (1) පැවැති ශ්රී ලංකා පොදුජන පෙරමුණේ ජනාධිපතිවරණ ප්රචාරක රැලියකට සහභාගි වෙමින් ඔහු මේ බව සඳහන් කළේය.එහිදී ඔහු මෙසේද පැවැසීය.අප පසුගියදා අපගේ ප්රතිපත්ති ප්රකාශය එළිදැක්වූවා. එය සකස් කිරීමේදී ගමන් මග පිළිසඳරක් වැඩසටහනේදී ඔබලාගෙන් ලබාගත් අදහස් හා විද්වතුන් හා වෘත්තිකයන්ගේ අදහස් ලබා ගත්තා. එහි ඇතුළත් වන්නේ ප්රායෝගික විසඳුම්. මාගේ ධුර කාලය ඇතුළතදී එම ප්රතිපත්ති ප්රකාශයේ සඳහන් සියල්ලම ඉටු කිරීමට මම බලාපොරොත්තු වෙනවා.අපගේ රජය යුද්ධය අවසන් කළා. නමුත් ඉන් පසුවත් රටේ ආරක්ෂාව වෙනුවෙන් අප සුවිශේෂී ආරක්ෂක වැඩපිළිවෙළක් ක්රියාත්මක කළා. ඒ නිසා අපගේ පාලන කාලයේදී කිසිම ප්රශ්නයක් ඇතිවුණේ නැහැ.නමුත් මෙම රජය බලයට පත් වීමත් සමග ජාතික ආරක්ෂාව ගැන එතරම් තැකීමක් කළේ නැහැ. අප යොදා තිබූ ආරක්ෂක සැළසුම් ඉවත් කළා. ඒ නිසා රටත්, ජනතාවත් අනාරක්ෂිත වුණා.නමුත් අපගේ රජයක් යටතේ මේ රට සුරක්ෂිත කරනවා. නැවත මේ රටේ අන්තවාදී ප්‍රහාරයක් එල්ල වීමට ඉඩ තියන්නේ නැහැ. අන්තවාදීන් සමග එකතුවිය නොහැකි නිසා දෙමළ පක්ෂවල ඉල්ලීම් අප ප්රතික්ෂේප කළා.අප බලයට පත්වී රටේ කෘෂිකර්මාන්තය නගාසිටුවීමට ක්රියා කරනවා. ඒ වෙනුවෙන් නොමිලයේ පොහොර සහනාධාරය ලබාදෙනවා. ගොවි ණය කපා හරිනවා. ගොවි විශ්රාම වැටුප, ලබා දෙනවා. ගුණාත්මක බීජ, උසස් බීජ ගොවීන්ට ලබාදෙනවා. ගොවි ජනතාව දුප්පත් කමින් මුදවාගත යුතුයි.එමෙන්ම වර්තමානයේ ක්රියාත්මක බදු ක්රමය නිසා ව්‍යාපාර කඩා වැටිලා. ඒ නිසා සරල බදු ක්රමයක් හඳුන්වා දෙනවා. වැට් බද්ද සියයට 8 දක්වා අඩු කරනවා. මේ හරහා රටට වැඩියෙන් ආයෝජන ගෙන ඒමට අප බලාපොරොත්තු වෙනවා.එමෙන්ම අපගේ රජය පළමු වසරේ සිටම අධ්‍යාපනය වෙනුවෙන් විශාල ආයෝජනයක් කරනවා. ගුණාත්මක අධ්‍යාපනයක් වෙනුවෙන් දීර්ඝකාලීන හා කෙටි කාලීන සැලසුම් සකස් කරනවා.උසස් පෙළ විභාගයෙන් ලක්ෂ දෙකක සිසුන් පිරිසක් සමත් වුවත් විශ්වවිද්‍යාලවලට ඇතුළත් කර ගන්නේ 35000ක සිසුන් පිරිසක් පමණයි. ඒ නිසා සියලුම සිසුන්ට විශ්වවිද්‍යාල අධ්‍යාපනය ලැබීමට හැකි වන පරිදි විශ්වවිද්‍යාලවල ධාරිතාව වැඩි කරනවා. නව පාඨමාලා හඳුන්වා දෙනවා. උපාධිධාරියාට රස්තියාදු නොවී රැකියාවක් ලබාගැනීමට හැකි වන පරිදි නව ක්‍රමවේදයන් සකස් කරනවා.තොරතුරු තාක්ෂණය අංශයෙන් රැකියා ලබා ගැනීමට උපාධියක් අවශ්‍ය වන්නේ නැහැ. අද තොරතුරු තාක්ෂණය අංශයෙන් රටට රුපියල් බිලියන දෙකක පමණ ආදායමක් ලැබෙනවා. මෙය රුපියල් බිලියන තුනක පමණ ආදායමක් ලබා ගැනීමට පුහුණු ප්‍රජාවක් අවශ්‍යයි. ඒ නිසා තරුණ පරපුරට අතරමංවීමට ඉඩ නොදී අවශ්‍ය පුහුණුව ලබාදීමට මා කටයුතු කරනවා.තේ, කුරුඳු, ගම්මිරිස් වැනි අපනයන බෝග හරහා රටට විශාල විදේශ විනිමයක් ගෙන ආ හැකියි. නමුත් වත්මන් රජයේ අදූරදර්ශී ප්රතිපත්ති නිසා ඒ කර්මාන්ත කඩා වැටිලා.අප අභියෝග බාර ගත් කණ්ඩායමක්. බාරගත් සෑම අභියෝගයක්ම සාර්ථකව ජයගත් කණ්ඩායමක්. ඒ නිසා ඔබ මා ගැන විශ්වාසය තබන්න. ජනාධිපතිවරණය ජයග්රහණය කර මම ඔබට සුරක්ෂිත රටක් බිහිකර දෙනවා යැයිද ඔහු සඳහන් කළේය.විපක්ෂ නායක මහින්ද රාජපක්ෂ මහතා මෙසේ පැවැසීය.රට සංවර්ධනය කරන්න තමන් ආරම්භ කරන වැඩපිළිවෙළ ගැන අපේ අපේක්ෂක ගෝඨාභය රාජපක්ෂ මහතා කතා කළා. ඔහුට පැහැදිලි සැලැස්මක් තිබෙනවා.විශේෂයෙන්ම රටේ ආර්ථිකය ගොඩ නැගීමේදී අප කෘෂිකර්මාන්තය ගැන විශේෂ අවධානයක් යොමු කරනවා. කෘෂිකර්මාන්තයට වැඩියෙන්ම පහසුකම් සැලසුවේ අපගේ රජයයි. රුපියල් 350ට පොහොර සහනාධාරය දුන්නා. රට සහලින් ස්වයංපෝෂිත කළා. ගුවන් තොටුපොළක වී ගබඩා කරන්න වෙන තරමටම රට සහලින් ස්වයංපෝෂිත වුණා.නමුත් මේ රජය බලයට පත්වී කෘෂිකර්මාන්තයට මොනවද කළේ. අපි දීපු පොහොර සහනාධාරය නතර කළා. කුඹුරු ඉඩම් ලක්ෂයක් වගාකිරීම නතර කළා. ඒ අදූරදර්ශී ප්රතිපත්ති නිසා අද පිටරටින් සහල් ගෙන්වනවා.සංවර්ධන කාර්යයන්වලදී කර්මාන්ත සංවර්ධනය කිරීම ගැනත් අපි අවධානය යොමු කරනවා. එහිදී විශාල වශයෙන් රටට විදේශ විනිමය ගෙන ඒමට හැකි කර්මාන්ත රටට ගෙනඑනවා. ඇඟලුම් කර්මාන්තය අද ගමට ඇවිල්ලා තියෙනවා. ඒ සේවක සේවිකාවන්ට අභිමානයෙන් ජීවත් විය හැකි වටපිටාවක් අප ඇති කරනවා. එමෙන්ම තරුණ පරපුර එයට ආකර්ෂණය වන රැකියාවක් බවට අපි එය පත් කරනවා.වත්මන් රජය මේ ප්රදේශයේ ෆොක්ස්වැගන් කර්මාන්ත ශාලාව ආරම්භ කළා. නමුත් තවම වාහන නිෂ්පාදනය වෙන්නේ නැහැ. මාස 6ක් ඇතුළත ඉන් වාහනයක් නිපදවුණේ නැත්නම් අප ඒ ඉඩම නැවත රජයට පවරා ගන්නවා. රටේ ඉඩම් නිකරුණේ පිට අයට දෙන්න බැහැ.ජනතාව බලාපොරොත්තු වුණ දේවල් මේ ආණ්ඩුවෙන් ලැබුණේ නැහැ. ජනතාවට නොලැබුණ දේවල් හුඟාක් තියෙනවා. රටේ සම්පත් විකුණුවා. මහ බැංකුව මංකොල්ලකෑවා. රටට මුකුත් කළේ නැහැ.සජිත් ප්‍රේමදාස අද රටට විහිළු සපයනවා. තිස්සමහාරාම ප්රාදේශීය සභාව, තමන්ගේ ආසනය දිස්ත්රික්කය දිනාගන්න බැරි කෙනාට ජනාධිපතිවරණයක් දිනන්න පුළුවන්දැයි ප්රශ්නයක් තිබෙන බවද විපක්ෂනායකවරයා කීය. පිවිතුරු හෙළ උරුමයේ නායක පාර්ලිමේන්තු මන්ත්රී උදය ගම්මන්පිල මහතා මෙසේ පැවසීය.මේ ආණ්ඩුවට ආයුෂ තියෙන්නේ තවත් මාස 6යි. ඊට පස්සේ රට බාර ගන්නේ ගෝඨාභය රාජපක්ෂයි. ගෝඨාභය රාජපක්ෂ ජනාධිපතිවරණය දිනන බව ඇමරිකාවත් දන්නවා. ඒ නිසා ඡන්දයට කලින් මිලේනියම් චැලේන්ජ් කෝපරේෂන් ගිවිසුම අත්සන් කරන ලෙසට ඔවුන් රජයට බලකරනවා.මේ පණ අදින ආණ්ඩුව එක්ක අත්සන් කරන ගිවිසුම් ඔට්ටු නැහැ. ඒ නිසා ඕනෑම ගිවිසුමක් ගැන 17 වැනිදායින් පසුව ගෝඨාභය රාජපක්ෂ මහත්තයත් එක්ක සාකච්ඡා කරන ලෙසට අප ඇමරිකාවට කියනවා.පසුගියදා සජිත් ප්‍රේමදාස තමන්ගේ ප්රතිපත්ති ප්රකාශය ඉදිරිපත් කළා. ඒකේ සිංහල පිටපතේ තියෙන එක නෙවෙයි ඉංග්රීසි පිටපතේ තියෙන්නේ. ඉංග්රීසි පිට පතේ තියෙන්නේ රනිල් වික්රමසිංහ මහතාට ඕන දේයි. ඒ කියන්නේ සජිත් දින්නොත් ක්රියාත්මක වෙන්නේ ඉංග්රීසි පිටපතේ තියෙන දෙයයි.කුරුණෑගල දිස්ත්රික් පාර්ලිමේන්තු මන්ත්රී ජොන්ස්ටන් ප්රනාන්දු මහතා මෙසේ පැවැසීය.සජිත්ගේ පියා රණසිංහ ප්‍රේමදාස වෙලා රටේ ජනාධිපති නොවුණ නම් අඩුම තරමේ සජිත් පාර්ලිමේන්තු මන්ත්රීවරයෙක් වෙන්නෙවත් නැහැ. නමුත් ඔහු අද රාජපක්‍ෂලාගේ පවුල් දේශපාලනය ගැන කතා කරනවා. මේ රටේ පවුල් දේශපාලනය හැමදාම තිබුණා.මුළු රටම මහින්දට - ගෝඨාට ආදරය කරන්නේ ඔවුන් රටට වැඩක් කළ නිසයි. ඒ ආදරයට ඊර්ෂියා කරලා වැඩක් නැහැ. වෛර කරලා වැඩක් නැහැ.එදා සජිත්ගේ පියා බලයෙන් වියරු වැටුණා. අන්තිමට මිනිස්සුන්ට ප්‍රේමදාස එපා වුණා.අද සජිත් යන්නෙත් තමන්ගේ පියා ගිය මාර්ගයේමයි. ඔහුගේ රැස්වීමකදී ආධාරකරුවන් පිරිසක් තරුණයකුට පහරදුන්නා. ඒ වෙලාවේ සජිත් වේදිකාවේ හිටියත් ඒ පහරදීම නවත්වන්න කටයුතු කළේ නැහැ. ඔහුගේ මානසිකත්වය ඉන් තේරුම් ගත හැකියැයිද ඔහු කීය.කුරුණෑගල දිස්ත්රික් පාර්ලිමේන්තු මන්ත්රී අනුර ප්‍රියදර්ශන යාපා මහතා මෙසේ පැවැසීය.මේ රටේ ජාතිභේද ඇති වුණේ ඉකුත් රජය කාලේ බවට මතයක් පැතිරෙනවා. ඒක බොරුවක්. මේ රටේ ජාති භේදය ඇති වුණේ ජේ.ආර්. ජයවර්ධන රජය කාලයේදීයි. යාපනය පුස්තකාලය ගිනි තිබ්බේ ඒ රජය සමයේදීයි.එක්සත් ජාතික පක්ෂය පාලනය කළ හැම කාලයකදීම මේ රටේ මුස්ලිම් ප්රශ්න ඇති වුණා. අපි ජාතිවාදය වපුරන රටේ සමගිය නැතිකරන පක්ෂයක් නෙමෙයි. ජාතීන් අතර සමගිය ඇති කළ පක්ෂයක්.ආසියාවේ වේගවත්ම ආර්ථික සංවර්ධනය තිබූ මේ රට එක්සත් ජාතික පක්ෂ රජය යටතේ ලොව දුප්පත්ම රට බවට පත්වුණා. අද මේ රටේ මිනිස්සු ජීවත් වෙන්නේ මාර අවුලක. රටේ මිනිස්සු අනාගතය ගැන හිතන්නත් බයයැයිද ඔහු සඳහන් කළේය.කොළඹ දිස්ත්රික් පාර්ලිමේන්තු මන්ත්රී (එජාප) ආචාර්ය විජයදාස රාජපක්ෂ මහතා මෙසේ පැවැසීය.යහපාලන ආණ්ඩුව බලයට පත් වී සති දෙකක් යනවිට ත්රස්තවාදය වැළැක්වීමේ පනත යටතේ ගෝඨාභය රාජපක්ෂ මහතා අත්අඩංගුවට ගන්න අගමැතිවරයා උත්සාහ කළා. මම එයට විරුද්ධ වුණා.එමෙන්ම ආයෝජන මණ්ඩලයේ හිටපු දූෂිතම නිලධාරියා නැවත රටට ගෙනත් මහ බැංකු අධිපති ධුරයට පත් කළා. ඒ පත්කිරීම කළේ මහ බැංකුව කොල්ල කන්නයි. ලොව කිසිම රටක අගමැතිවරයෙක් තමන්ගේ රටේ මහ බැංකුව කොල්ල කෑවේ නැහැ. නමුත් අගමැතිවරයා ඒ දේ කළා.එමෙන්ම යුද්ධය නිම කිරීමට නායකත්වය දුන් මහින්ද රාජපක්ෂ, ගෝඨාභය රාජපක්ෂ ඇතුළු සියලුම රණවිරුවන්ට විරුද්ධව ජිනීවා නුවරදී ගිවිසුම් අත්සන් කළා. ඇමතිකම් පැත්තකට දාලා මම ඒවාට විරුද්ධව සටන් කළා.තමන් බලයට පත්වුවහොත් පිටරට පදයට නටන්නේ නැති බව සජිත් ප්‍රේමදාස කියනවා. නමුත් මිලේනියම් චැලේන්ජ් කෝපරේෂන් ගිවිසුම අත්සන් කිරීම හරහා මේ රට ඇමරිකාවට පාවාදෙන්න රජය උත්සාහ ගන්නවා.එමෙන්ම හම්බන්තොට දිස්ත්රික්කයේ ඉඩම් අක්කර 15,000ක් විදේශිකයන්ට විකුණනකොට ඇමතිකම පැත්තකට දාලා මම ආණ්ඩුවෙන් එළියට ආවා. නමුත් රට ගැන මහා කැක්කුමකින් කතා කරන සජිත් ප්‍රේමදාස මහතා ඒවාට විරුද්ධව වචනයක්වත් කතා කළේ නැහැ. ඔහු රටට එරෙහි හැම යෝජනාවටම අත ඉස්සුවා.මේ ආණ්ඩුව බලයට පත් වූ දවසේ සිටම රටත් ජනතාවත් අනාරක්ෂිත වුණා. පාස්කු ඉරුදින බෝම්බ ප්රහාර එල්ල වීමට මාස ගණනකට කලින් එවැනි ප්‍රහාරයක් එල්ලවීමට ඇති අවදානම ගැන මම පාර්ලිමේන්තුවේදී කතා කළා. නමුත් ආණ්ඩුව තමන් ජාතිවාදියෙක් කළා මිස ප්රශ්නය විසඳන්න ක්රියා කළේ නැහැ.ජාතික නිදහස් පෙරමුණේ මාධ්‍ය ප්‍රකාශක මොහොමඞ් මුසම්මිල් මහතා මෙසේ පැවසීය.අපි කුඩා කාලේ ආච්චිලා සීයලාගෙන් රස කතා ඇසුවා. අද අපි රස කතා අහන්නේ සජිත් ප්‍රේමදාස මහතා ගෙනුයි. රටට විශාල අනතුරක් එල්ල වී තිබෙන මොහොතකදී රට සුරක්ෂිත කිරීම ගැන කතා කරනවා වෙනුවට ඔහු කාන්තාවන්ගේ සනීපාරක්‍ෂක තුවා ගැන කතා කරනවා.නමුත් ගෝඨානය රාජපක්ෂ මහතා රට හදන ආකාරය, අධ්‍යාපනය, ආර්ථිකය සංවර්ධනය කිරීම ගැන කතා කරනවා. ඔහු වේදිකාවල හිස් වචන කතා කරන්නේ නැහැ. ගෙම්බෝ සජිත්, සජිත් කියල කෑගැහුවට මිනිස්සු කෑගහන්නේ ගෝඨා... ගෝඨා කියලා යැයිද ඔහු කීය.පන්නල ප්රාදේශීය සභාවේ සභාපති රංජිත් ලංසකාර මහතා මෙසේ පැවැසීයරට විකුණපු, රණවිරුවන් මහා සංඝරත්නයට අපහාස කළ මේ වගේ කාලකන්නි ආණ්ඩුවක් රටට අවශ්‍ය නැහැ. මේ රට ගොඩගන්න අලුත් නායකත්වයක් අවශ්‍යයි. ගෝඨාභය රාජපක්ෂ නිකරුණේ කතා කරන කෙනෙක් නෙවෙයි. ඔහු කතා කරන හැම වචනයකම වටිනාකමක් තිබෙනවා යැයිද හෙතෙම සඳහන් කළේය.එක්සත් ජාතික පක්ෂ රජයේ හිටපු අමාත්‍යවරයකු වූ උපාලි දසනායක මහතා මෙහිදී ජනාධිපති අපේක්ෂක ගෝඨාභය රාජපක්ෂ මහතාට සහය දක්වමින් වේදිකාවට එක්විය.පාර්ලිමේන්තු මන්ත්රී ශාන්ත බණ්ඩාර, වයඹ පළාත් හිටපු ප්රධාන අමාත්‍ය ධර්මසිරි දසනායක, ශ්රී ලංකා මහජන පක්ෂයේ නායක අසංක නවරත්න මහතාද ඇතුළු විශාල පිරිසක් මේ සඳහා සහභාගි වූහ.
|
“තරුණයන්ට තාක්ෂණික, කාර්මික පුහුණුව දී රැකියා ප්රශ්නය විසඳනවා“
| 0 |
(විනීතා එම්. ගමගේ)ශ්රී ලාංකේය වැඩකරන ජනතාවට මැයි දිනය සමරන්නට සිදුවී ඇත්තේ තමන්ගේ වැටුපටත් බදු ගෙවන්නට සිදුවූ සමයක යැයි ජනතා විමුක්ති පෙරමුණේ ප්රධාන ලේකම් ටිල්වින් සිල්වා මහතා ප්රකාශ කළේය.වර්තමාන ආණ්ඩු වැඩකරන ජනතාවගේ අයිතිවාසිකම් ලබා නොදෙනවා පමණක් නොව, අයිතිවාසිකම් කප්පාදු කරන්නට කටයුතු කරන මේ ආණ්ඩුව රාජ්‍ය සේවකයන්ගේ විශ්රාම වැටුප අහෝසි කළේ යැයිද හෙතෙම සඳහන් කළේය.ටිල්වින් සිල්වා මහතා මේ අදහස් පළ කළේ ජනතා විමුක්ති පෙරමුණේ ප්රධාන කාර්යාලයේ ඊයේ (11) පැවැති මාධ්‍ය හමුවක් අමතමිනි. එහිදී අදහස් දැක්වූ සිල්වා මහතා මෙසේ ද කීය. “ජනතා විමුක්ති පෙරමුණ මෙවරත් දැවැන්ත මැයි දින පෙළපාළියක් සහ රැලියක් සංවිධානය කොට තිබෙනවා. මැයි දිනයේ උරුමය පිළිබඳව ගැටලුවක් මතුවෙලා තිබෙනවා. මැයි දිනය වැඩකරන ජනතාවගේ දිනයක්. එය ලෝකය පුරා වැඩකරන ජනතාව අයිතිවාසිකම් දිනා ගැනීමට අරගල කරන දිනයක්. එහි අයිතිය තිබෙන්නේ වැඩකරන ජනතාවටත්, වමේ පක්ෂවලටත් පමණයි. අපේ රටේ ධනපති පංතියේ පක්ෂත් මැයි දිනය සමරනවා. ඔවුන් මැයි දිනයේ අර්ථය විකෘති කරනවා. රතු පාට මැයි දිනය වෙනුවට කොළ පාට, නිල් පාට, මැයි දින සමරනවා. කම්කරු පංතියේ අයිතිවාසිකම් කප්පාදු කළ කම්කරු පංතිය මර්දනය කළ, දේශපාලන පක්ෂත් මැයි දිනය බජව් දිනයක් බවට පත්කර ගෙන. 1980 සමස්ත මහා වැඩ වර්ජනය මර්දනය කළ වැඩකරන ජනතාව රැකියාවලින් එළියට ඇදල දාපු එජාපයත් මැයි දිනය සමරනවා. ශ්‍රීලනිපය, රාජපක්ෂ කණ්ඩායම මිනිස්සුන්ට බොන්න දීලා මැයි දිනය සමරනවා. පහුගිය ආණ්ඩුව වගේම මේ ආණ්ඩුවත් සේවක අර්ථසාධක අරමුදල් පිල්ලි ගහනවා. පැය අටේ වැඩ දිනය වෙනස් කරන්න නීති ගේනවා. මේවා වැඩකරන ජනතාවගේ අරගල නිසා, පස්සට තල්ලුකරලා තිබෙනවා. කම්කරු පංතිය මර්දනය කරන ධනපති පංතියේ එජාපයට, ශ්‍රීලනිපයට රාජපක්ෂලාට නිල්පාටින් කොළපාටින් මැයි දිනය සමරන්න සදාචාරාත්මක අයිතියක් නැහැ. මිනිස්සුන්ට බොන්න දීලා මැයි දිනයට සෙනඟ ගේනවා. එන අයත් මැයි දිනයේ අර්ථය දන්නේ නැහැ. ඇත්තටම මොකක්ද මේ මැයි දිනය? 19වන සියවස අගවන විට කම්කරුවන් විශාල ප්රමාණයක් ෆැක්ටරිවල වැඩ කළා. දිනකට පැය 14, පැය 16 වැනි විශාල කාලයක් වැඩකළා. සෞඛ්‍ය පහසුකමක් කිසිදු අයිතිවාසිකමක් තිබුණේ නැහැ. එවැනි කම්කරුවන් පිරිසක් 1886 මැයි 1දා පැය අටේ වැඩ දිනයක් ඉල්ලා ඇමෙරිකාවේ චිකාගෝවල උද්ඝෝෂණයක් කළා. පාලකයන් පොලිසිය ලවා උද්ඝෝෂකයන්ට පහර දීලා මර්දනය කළා. පහර දීමට විරෝධය පළකරමින්ම මැයි 4දා නැවත උද්ඝෝෂණයක් කළා. ඒ උද්ඝෝෂණයට නායකත්වය දුන් කම්කරු නායකයන් පිරිසක් අත්අඩංගුවට අරගෙන නඩු කියලා එල්ලලා මැරුවා. මෙම සිද්ධිය පදනම් කර ගනිමින් 1889දී සමාජවාදී පක්ෂවල දෙවැනි ජාත්‍යන්තරයේදී මැයි 1දා වැඩකරන ජනතාවගේ දිනය ලෙස සමරන්න තීරණයක් ගත්තා. එනිසා තමයි මැයි 1දා වැඩකරන ජනතාවගේ සහ වමේ පක්ෂවලට අයිති දිනයක් වෙන්නේ. මැයි දිනයක රතු කොඩිය භාවිතා කරන්නෙ ඇයි? 1886 මැයි 1 දා හේමාකට් චතුරස්‍රයේ උද්ඝෝෂකයන් රැගෙන ගිය සුදු කොඩි පහරදීමෙන් පසු වැඩකරන ජනතාවගේ රුධිරයෙන් රත් පැහැ ගැන්වුණා. ඒ නිසා තමයි වැඩකරන ජනතාවගේ පැහැය රතු බවට පත්වුණේ. ඒ ඉතිහාසය නොදන්නා ධනපති පක්ෂ මැයි දිනය තමන්ගේ පටු දේශපාලන අරමුණුවලට යොදා ගන්නවා. අපි ඔවුන්ගෙන් ඉල්ලනවා මැයි දිනය විකෘති කරන්න එපා කියලා. ලංකාවේ මැයි දිනය සැමරීමේ සම්ප්‍රදාය හඳුන්වා දුන්නේ ජනතා විමුක්ති පෙරමුණයි. සටන්කාමී, විනයගරුක, අලංකාරවත්, අයිතිවාසිකම් වෙනුවෙන් අරගල කරන මැයි දිනයක් පවත්වන්නේ ජවිපෙ පමණයි. ඒ අනුව මෙවරත් ජවිපෙ ඉතාම සටන්කාමී අලංකාර මැයි දිනයක් පවත්වනවා. මේ වනවිට වැඩකරන ජනතාව දුෂ්කරතාවන් විශාල ප්‍රමාණයකට මුහුණදීලා තිබෙනවා. නව බදු පනත නිසා වැඩකරන ජනතාවට තමන්ගේ වැටුපටත් බදු ගෙවන්න සිදුවෙලා. ලෝක බැංකු, ජාත්‍යන්තර මූල්‍ය අරමුදලේ උපදෙස් අනුව ආණ්ඩුව වැඩකරන ජනතාවගේ මෙන්ම රටේ සියලුම ජනතාවගේ අයිතිවාසිකම් කප්පාදු කරමින් තිබෙනවා.දේශීය නිෂ්පාදනය බිඳ වට්ටමින් තිබෙනවා. දේශපාලනය පිරිහිලා තිබෙනවා. රටේ ජනතාවට අයිතිවාසිකම් අහිමිවී තිබෙනවා. සිංහල-දෙමළ අලුත් අවුරුදු සමයේ පවා ජනතාවට කිසිදු සහනයක් ලබාදෙන්න ආණ්ඩුවට අසමත් වෙලා. රටේ ආණ්ඩුවක් නැති තත්ත්වයක් උදාවෙලා. තමන්ගේ බල අරමුණු නිසා, රටේ පොදු අරමුණු ආණ්ඩුව අමතක කරලා. ධනපති ආණ්ඩුවල නව ලිබරල් ආර්ථික ක්රමය නිසා ජනතාවගේ අයිතිවාසිකම් කප්පාදු වෙමින් තිබෙනවා.ජනතාවගේ අයිතිවාසිකම් ආරක්ෂාකර ගැනීමට ජනතාවට වගකීමක් තිබෙනවා. ඒ වගේම දිනාගත යුතු අයිතිවාසිකම් රැසක් තිබෙනවා. අපේ රටේ වැඩකරන ජනතාව පාලක පංතිය බවට පත්විය යුතුයි. වැඩකරන ජනතාවගේ ආණ්ඩුවක් ගොඩනඟා ගත යුතුයි. ප්රජාතන්ත්රවාදය, ජාතික සමගිය, සමානාත්මතාව සුරකින ආණ්ඩුවක් ඕනෑ. ඒ වෙනුවෙන් නව සමාජයක් ගොඩනැඟීමට පෙර ගමන්කරුවන් බවට වැඩකරන ජනතාව පත්විය යුතුයි. මැයි දිනය ඒ වෙනුවෙන් අරගල කරන දිනයක් බවට පත්කර ගත යුතුයි. අපි මේ රටේ සියලුම වැඩකරන ජනතාවගෙන් ඉල්ලනවා මැයි දිනය කෙලෙසන ධනපති පක්ෂ පිටුපස යන්න එපා කියලා. දැනටමත් ධනපති පක්ෂ මැයි දින සැමරුමෙන් පල්ලම් බැහැලා. මහින්ද රාජපක්ෂලා කොළඹින් එළියට මැයි දින සැමරුම් අරගෙන ගිහිල්ලා. එක්සත් ජාතික පක්ෂය පෙළපාළියක් නැතුව රැලියක් පමණයි. ශ්‍රීලනිපය කරන්නේ මොකක්ද කියලා තවම දන්නේ නැහැ. පක්ෂ ඇතුළේ අර්බුද නිසා, මැයි දිනයක් කරගන්න බැරි තත්ත්වයට පත්වෙලා. තවදුරටත් ඔවුන්ට වැඩකරන ජනතාව රවටන්න බැරි තත්ත්වයක් උදාවෙලා. එය වැඩකරන ජනතාවගේ ජයග්රහණයක්. මෙවරත් ඇත්ත අර්ථයෙන් මැයි දිනය සමරන්නේ ජනතා විමුක්ති පෙරමුණ පමණයි.එනිසා අපි අපේ රටේ සියලුම වැඩකරන ජනතාවගෙන් ඉල්ලනවා මැයි පළවෙනිදා යාපනයේදී මැයි 7වෙනිදා කොළඹදීත් පවත්වන සටන්කාමී, විනයගරුක, අලංකාරවත් ජවිපෙ මැයි දිනයට එක්වෙන්න කියලා. මැයි දිනයේ පාට රතු පාටයි. සංකේතය දෑකැත්තයි මිටියයි. ඇතැම් අය ඡන්ද ලකුණු දාගෙන මැයි දින සැමරුම් විකෘති කරනවා. ජනතා විමුක්ති පෙරමුණේ දේශපාලන මණ්ඩල සභික කේ.ඩී. ලාල් කාන්ත මහතා අදහස් දක්වමින් මෙසේ පැවැසීය.අපි වැඩකරන ජනතාවගෙන් ඉල්ලනවා ශ්‍රීලනිපයේ, එජාපයේ, රාජපක්ෂගේ මැයි දිනවලට යන්න එපා කියලා. වැඩකරන ජනතාවට නායකත්වය දෙන අපිට එහෙම ඉල්ලන්න අයිතියක් තිබෙනවා. මැයි දින සැමරුමට අදාළ සංස්කෘතියක් තිබෙනවා. ඒ සංස්කෘතිය නැත්නම් මැයි දින සැමරුමක් නැහැ. වෙසක් උත්සවයට, පොසොන් උත්සවයට, නත්තලට අදාළ සංස්කෘතියක් තිබෙනවා. ඒ වගේම මැයි දිනයට අදාළ සංකේත තිබෙනවා. දෑකැත්ත, මිටිය නැතිව ඡන්ද ලකුණු දාගෙන මැයි දිනය සමරන්න පුළුවන් කමක් නැහැ. ජනතා විමුක්ති පෙරමුණේ අපි කවදාවත් සීනුව ලකුණින් මැයි දිනය සමරන්නේ නැහැ. අපි මැයි දිනයට යොදා ගන්නේ රතු කොඩියයි. දෑකැත්ත මිටිය සංකේතයයි. එම සංස්කෘතිය නැතිව අපේ රටේ ධනපති පක්ෂ මැයි දිනය දවසට වෙන වෙන විකාර කරනවා. ඒවට මැයි දින සැමරුම් කියන්නේ නැහැ. එනිසා අපි වැඩකරන ජනතාවගෙන් ඉල්ලනවා එම විකෘති මැයි දිනවලට යන්න එපා කියලා. ජනතා විමුක්ති පෙරමුණ කියන්නේ වමේ ව්‍යාපාරයක්. මේ රටේ විශාලම වෘත්තීය සමිති ව්‍යාපාරය තිබෙන්නේ ජනතා විමුක්ති පෙරමුණටයි. එනිසා, මැයි දිනයේ උරුමය තිබෙන්නේ අපටයි. ජවිපෙ ඇතුළු වමේ ව්‍යාපාරය තමයි, වැඩකරන ජනතාව අයිතිවාසිකමක් බුක්ති විඳිනවා නම් ඒ සියල්ල අරගල කොට දිනා දුන්නේ. ඒ කිසිවක් මේ පාලකයන් නිකම් දුන්න අයිතිවාසිකම් නොවේ. රාජ්‍ය සේවකයන්ට රුපියල් 10,000ක වැටුප් වැඩිවීමක් ලබා දෙන්න අපිට හැකි වුණා. ඒවගේම විදුලිබල මණ්ඩලයේ මෑන් පවර් සේවකයින් 6000කට අධික පිරිසකට සේවය ස්ථිරකර දීමට අපිට හැකියාව ලැබුණා. එවැනි අයිතිවාසිකම් විශාල ප්රමාණයක් අපි දිනාදී තිබෙනවා. නමුත් පාලකයන් වැඩකරන ජනතාව වෙනුවෙන් කරපු දෙයක් ඇත්තේ නැහැ.
|
ආණ්ඩුව ජනතාවගේ අයිතිවාසිකම් නොදී තිබෙන ටිකත් කප්පාදු කරනවා
| 1 |
(ශ්රී ජයවර්ධනපුර මුදිතා දයානන්ද)මේ ඇසෙමින් තිබෙන්නේ ධනපති ක්රමයේ අවසානයේ කෙඳිරිල්ලයි. හෙට උදාවන්නේ වැඩකරන ජනතාවගේ යුගයයි. ඒ යුගයේ වගකීම භාරගැනීමට ජනතා විමුක්ති පෙරමුණ සූදානම් යැයි ජනතා විමුක්ති පෙරමුණේ නායක පාර්ලිමේන්තු මන්ත්රී අනුර කුමාර දිසානායක මහතා පෙරේදා (01) බීආර්සී පිටියේදී පැවසීය.දිසානායක මහතා මෙසේ පැවසුවේ ජනතා විමුක්ති පෙරමුණේ මැයි දින රැුලියේදීය. 127 වැනි ජාත්‍යන්තර කම්කරු දිනය සැමරීම වෙනුවෙන් ජනතා විමුක්ති පෙරමුණ එහි නායකයින් පෙරටුකරගත් මැයි දින පෙළපාළිය පෙරේදා (01) දෙහිවල එස්. ද එස්. ජයසිංහ පාසල් ක‍්‍රීඩාංගණයෙන් ආරම්භ කර හැව්ලොක්ටවුන්හි බී. ආර්.සී. පිටිය දක්වා ගමන් කළ අතර එහිදී රැලියක් පැවැත්වීය.මෙහිදී තවදුරටත් අදහස් දැක්වූ දිසානායක මහතා මෙසේද පැවසීය.අද අපි එකසිය විසිහත්වෙනි මැයි දිනය මේ පිටියේ සමරන අවස්ථාවේ තවත් රැලියක් තිබෙනවා බොරැල්ල කැම්බල් පිටියේ. මේ අයට අඩුම තරමින් කම්කරුවා ගැන කතා කරන්නවත් අයිතියක් තිබෙනවාද? රනිල් වික්රමසිංහ කියන්නේ රජයේ සේවකයන්ගේ විශ්රාම වැටුප අහෝසි කරපු නායකයා. ගොවියාගේ පොහොර සහනාධාරය කප්පාදුකළ නායකයා. ඒ වගේම ඔහු මේ රටේ වටිනා සම්පත් විදේශීය සමාගම්වලට කොටස්කර අලෙවි කරන ආයතනයක නැත්නම් දේපළ වෙළඳාම් සමාගමක හිමිකරුවෙක් නැත්නම් බ්‍රෝකර්වරයෙක් වගෙයි. ඔහුට මොකක්ද තියෙන අයිතිය මැයි දිනය සමරන්න?තවත් කෙනෙක් මහා අභිමානවත් කතාත් කියමින් ගෝල්ෆේස්වල මැයි දිනය සමරනවා. අපි මහින්ද මහත්තයාට කියනවා මේක ඔබට අයිති කාර්යයක් නෙවෙයි. මොකද ඔබත් කළේ දැන් මේ ආණ්ඩුව කරන දේවලමයි. ඔබ එය වේදිකාවේ ඉන්න ගමන් වම්පැත්තට හැරිලා බලන්න, අක්කර හයසීයක් මූද ගොඩකරලා තමන්ගේ ව්‍යාපෘතියක් කරගන්න කියලා චීන සමාගමකට දුන්නේ කවුද? දකුණු පැත්තට හැරිලා බලන්න. යුද හමුදා රෝහලත්, හමුදා මූලස්ථානයත් තිබුණ අක්කර විස්සක් ෂැංගිලා හෝටලයට වික්කේ කවුද කියලා මතක් කරගන්න. ඊපීඑෆ් අරමුදල හොරාකන්න වැඩළවෙළක් හැදුව විශ්රාම වැටුප අහෝසි කරන්න පනත් ගෙනවා. මේවාට එරෙහිවුණ සටන් කළ තරුණයින් වෙඩි කියලා ඝාතනය කළා. බොන්න පිරිසිදු වතුර ටිකක් ඉල්ලපු ජනතාවට හමුදාව, පොලිසිය ගෙන්වා වෙඩි කියලා මර්දනය කළා. එහෙම කරපු ඔයාට පුළුවන්ද මහින්ද මහත්තයෝ මැයි දිනයක් සමරන්න. තවත් මැයි දිනයක් තිබෙනවා ගැටඹේ. ඒක ගැට අඹයක් තරම්වත් කතා කරන්න වටින එකක් නෙවෙයි.සුද්දා මේ රට දාලා ගියපුදා සිට එක්සත් ජාතික පක්ෂයත්, ශ්රී ලංකා නිදහස් පක්ෂයත් අද වනවිට මේ පක්ෂ දෙකම එකතු වෙලාත් මේ රට අරන් ගිහින් තියෙන්නේ කොතැනටද? මේ රටේ අභිමානය, ප්‍රෞඪත්වය නැතිකරලා දුප්පත්, නිහීන, හිඟාකන රටක් බවට පත් කරලා. මෙතෙක් තිබුණේ පාලකයන් වෙනුවෙන් වූ පාලනයක්. අපේ ඡුන්දයෙන් බලයට පත්වන පාලකයින් අපි වෙනුවෙන් නෙවෙයි කටයුතු කළේ. ඔවුන් මේ රට පාලනය කරපුදා සිට කරපු දේවල්වල ප්රතිඵල අපි කියනකොට පිළිගන්න අකමැතිවුණ අය අද කෙඳිරි ගගා තමන්ගේ වාර්තාවලින් ඒ කතාවම පිළිගන්නවා.පහුගිය දවසක මුදල් අමාත්‍යාංශයෙන් වාර්තාවක් නිකුත් කරලා තිබෙනවා. ඒ වාර්තාවෙන් කියනවා මේ රට ක්රමයෙන් ලෝකයට ණය වුණේ කොහොමද කියලා. අපිව මහා ණය කන්දක හිර කරලා ගොඩඑන්න බැරි තත්ත්වයට පත්කරලා තියෙන්නේ කොහොමද කියලා. මාසයක් වැඩකරලා වැටුප ගන්නකොට ඒකෙනුත් බද්දක් ගන්න ජාතියේ විවිධාකාරයෙන් ජනතාවට වැට් ගහලා උපයාගන්න මුදල අද ණය පොලී වාරිකයක් ගෙවා ගන්නවත් බෑ කියලා ඒ වාර්තාවෙන් කියනවා. ඒ විතරක් නෙවෙයි දෙදාස්විස්ස වෙනකොට මේ රට මොනම ණයක්වත් ගෙවාගන්න බැරි තත්ත්වයට පත්විය හැකියි කියන අනතුර පෙන්වනවා. එහෙම තිබියදීත් මේ අය නැවත නැවතත් කරන්නේ මොකක්ද? ලෝකය පුරා ගිහින් රාජ්‍ය නායකයින් හමුවෙලා ණය ඉල්ලීමයි කරන්නේ. ජනාධිපති ජපන් ගිහින් රාජ්‍ය නායකයින් සමග කෑම කාලා උදම් ඇනුවා. ඒ කෑම කන ගමන් මොනවද කළේ? කීයක්වත් දෙන්න බැරිද කියලා හිඟපු එකයි කළේ. අලූත් අවුරුද්දේ ජනාධිපතිගේ සුබපැතුම් පණිවුඩය අස්සේ මොනවද කිව්වේ? වොෂිංටනයෙන් ලැබෙන ආරංචි සුබයි කිව්වා. මොනවද ආරංචි. කීයක් හරි දෙන්නම් කියලා කියන එකයි. අපේ රටේ හිඟන්නෝ වැරහැලි ඇඳගෙන කුණු පෙරාගෙන හිඟාකනකොට අපේ නායකයෝ ටයිකෝට් දාලා ඉංග‍්‍රීසියෙන් හිඟා කනවා. දෙකේ කිසිම වෙනසක් නැහැ.මේ පාලකයින් අපේ රටේ පරිසරයත් විනාශ කළා. අපේ මුතුන් මිත්තෝ වැව් හැදුවේ තැන්නේ. ඒ කඳුකරයේ වැව් හදන්න තාක්ෂණය ඔවුන්ට නැති නිසා නෙවෙයි. එයින් සිදුවිය හැකි පරිසර හානිය ඔවුන් දැන සිටි නිසා. ඒත් අපේ පාලකයින්ට ඒවා අදාළ නැහැ. ඒනිසා උමා ඔය වැනි ව්‍යාපෘති ගෙනත් මේ පරිසරය විනාශ කරලා රටේ ජනතාව එයින්ද පීඩාවට පත් කළා. හැම තැනම කසළ කඳු. ඒවා නාය ගිහිල්ලත් ජනතාව පීඩාවට පත්වෙනවා. අපේ ස්වාභාවික ඇළදොළ අද හිඳී ගිහින්. ඒ විතරක් නෙවෙයි අපිට ස්වභාවිකව උරුමවුණ සම්පත් හා අපේ පැරැන්නන් ඉතිරි කළ සම්පත් මේ පාලකයින් වරින් වර විකුණනවා. ත්රිකුණාමලය වරාය හා තෙල් ටැංකි ටික විකුණන්න හදනවා. මේක නවත්වන්න අපේ වෘත්තීය සමිති අරගල කළා. ඒක ජයගත්තා. නමුත් ධනපති පාලකයන් තමන්ගේ උත්සාහය එතනින් නවත්වන්නේ නැහැ. ඒ නිසා කම්කරු පංතියට තමන්ගේ සටන් නවත්වන්නත් බැහැ. වගකීම අවසන් කියලා අහක බලාගෙන ඉන්නත් බැහැ. තවදුරටත් මේ පාලකයින්ට මේ විනාශය කරන්න ඉඩඇරලා ඉන්න අපිට බැහැ.ඒ සඳහා කම්කරු බලවේගය පෙළගැසිය යුතුයි. අපේ දරුවන් අධ්‍යාපනයෙන් සන්නද්ධ කළ යුතුයි. නමුත් අද අපේ රටේ අධ්‍යාපනයට මොකද වෙලා තියෙන්නේ? මේ මුදල් අමාත්‍යාංශය නිකුත්කරපු වාර්තාවට අනුවම අපේ රටේ අධ්‍යාපනයට වෙන් කරලා තියෙන්නේ දළ ජාතික නිෂ්පාදනයෙන් සියයට එකයි දශම අටයි. ආසියාවේ රටවල් අතරින් අඩුවෙන්ම අධ්‍යාපනයට වෙන් කරලා තියෙන්නේ අපි. අපි අද කප් ගහපු දේවලූත් තිබෙනවා. ඒ තමයි සියදිවි නසා ගන්නන්ගෙන් වැඩිම රට විදිහට. අපේ අධ්‍යාපනය අපිට හුරු කරලා නැහැ අභියෝගවලට මුහුන දෙන්න. ජයග‍්‍රහන ලබන්න විතරයි පුරුදු කරලා තියෙන්නේ. ඒ නිසා විභාග ප්රතිඵල අඩුවුණත් සිය දිවි නසා ගන්නවා.ඒ වගේම තමයි සෞඛ්‍යයත්, ආසියාවේ අඩුවෙන්ම සෞඛ්‍යයට මුදල් වෙන් කරලා තියෙන්නේ අපි. ඒ නිසා ඩෙංගු හා විවිධ වෛරස් රෝගවලින් මේ දවස්වල ජනතාව විශාල පීඩාවකට පත්වෙලා. රෝහල් උණරෝගීන්ගෙන් උතුරනවා. නමුත් අපේ රටේ පාලකයින් අගමැතිගේ සිට මැතිඇමතිවරු වෙනුවෙන් මේ රටේ ජනතා මුදල් යොදවන ආකාරයේ නම් කිසිම අඩුවක් නැහැ. අගමැතිට ගන්න එක වාහනයකට ලක්ෂ තුන්දාස් පන්සීයයි. හෙළිකොප්ටරයක් ගන්නවා වගේයි. හැබැයි මේ අය කාර්වල යන්නේ නැහැ. වැඩිපුරම යන්නේ හෙළිකොප්ටර්වල. මොකට මේ තරම් වියදම් කරලා වාහන ගන්නවාද අපි දන්නේ නැහැ. ඇමතිවරුත් එහෙමයි. සමහර ඇමතිවරුන්ගේ කාර්වලට ලක්ෂ දෙසීයයි.හොරු අල්ලනවා කියලා බලයට ආපු මේ ආණ්ඩුව ඇවිත් දින පනහෙන් හොරකම පටන්ගත්තා. මහබැංකු බැඳුම්කර වංචාව නිසා අද අපේ රටේ ජනතාවට අලූත්බරක් එකතුවෙලා. අනෙක් අයගේ වංචා ගැන කතා කරන මේ ආණ්ඩුවේ ඇතැමුන් මේ හොරකම් ගැන කෙඳිරිල්ලක්වත් නගන්නේ නැහැ. රනිල් වික්රමසිංහ මහත්තයා අගමැති වුණේ කොහොමද? පොල් ගාලා තෙල් හින්ඳාම අතුරු ඵලයක් හැටියට තෙල්කා ලැබෙනවා වගේ වැඩක් තමයි ඒකත්. එහෙම ඇවිල්ලාවත් ජනතාවගේ විශ්වාසය දිනාගන්න බැරි වුණා. ඒ නිසා දැන් පළාත් පාලන මැතිවරණය තියන්නේ නැතිව කල්දානවා.අපිට වගකීමක් තිබෙනවා මේ රටේ අභිමානය නැවත ගොඩනගන්න. මේ රටේ ප්‍රෞඪත්වය නැවත ගොඩනගන්න. සමහරු කියනවා ජනතා විමුක්ති පෙරමුණට බලයට එන්න බැහැ කියලා. නමුත් අපි දන්නවා දේශපාලනයේ වෙනස්කම් සිදුවන්නේ එක දෙක තුුන ආදී විදිහට අනුක‍්‍රමිකව නෙවෙයි. එහෙම වුණා නම් අද මෛතී‍්‍රපාල මහතා ජනාධිපති වෙන්නෙත් නැහැ. මහින්ද රාජපක්ෂ මහතාට ගෙදර යන්න වෙන්නෙත් නැහැ. දේශපාලන වෙනස්කම් සිදුවන්නේ පිමි වශයෙන්. ඒ පිමි ඇතිවනවිට ඊට මුහුණ දෙන්න අපි සූදානම්ද කියලා බල බලා ඉන්නෙත් නැහැ. ඒ නිසා අපි සූදානම් විය යුතුයි ඒ ඕනම අවස්ථාවකට මුහුණ දීලා අපේ අතට ඒ කියන්නේ මේ රටේ වැඩකරන ජනතාවගේ පීඩිත ජනතාවගේ පක්ෂය අතට බලය ලබාගන්න. දැන් මේ නිමාවෙමින් තිබෙන්නේ ධනපති ක‍්‍රමයයි. මේ ඇසෙමින් තිබෙන්නේ ධනපති ක්රමයේ අවසානයේ කෙඳිරිල්ලයි. හෙට උදාවන්නේ වැඩකරන ජනතාවගේ යුගයයි. ඒ යුගය උදාකර ගැනීමට ඒ සඳහා වන අරගලයට නායකත්වය දෙන්න පෙරට එන ලෙස අපි සියලූ කම්කරුවන්ගෙන් පීඩිත ජනතාවගෙන් ඉල්ලා සිටිනවා.ජනතා විමුක්ති පෙරමුණේ ප්රධාන ලේකම් ටිල්වින් සිල්වා මහතා අදහස් දක්වමින් මෙසේ පැවසීය.වසර හැත්තෑවක් මේ රට ප්රධාන ධනපති පක්ෂ දෙක තනි තනිව හා එකට එක්ව පාලනය කරලා තමන්ගේ අසමත්කම පෙන්වලා අවසන්. ඔවුන් පෙන්වා දී තිබෙනවා තවදුරටත් මේ රට සංවර්ධනය කරන්න අඟලක්වත් ඉදිරියට ගෙනියන්න තමන්ට නොහැකි බව. මේ රටේ ජනතාව තුළ අලූත් දේශපාලනයක අවශ්‍යතාවයක් මතුවෙමින් තිබෙනවා. එවැනි අවශ්‍යතාවයක් සහිත ජනතාවක් තමයි අද මෙතනට එක්වී සිටින්නේ. ඒ ජනතාවට නායකත්වය දෙන්න අපි සූදානම්.අද වැඩකරන ජනතාවගේ, සැබෑ කම්කරුවාගේ මැයි දිනය අපි මෙතන මේ විදිහට සමරද්දී තවත් රැස්වීම් කීපයක් පෙළපාලි කීපයක් රටේ තැනින් තැන තිබෙනවා. ඒවායේ ඉන්නේ බීලා නටන පිරිසක් මිසක් කම්කරු දිනය සමරන්න ආ අය නෙවෙයි. සමහරු ඇවිත් තියෙන්නේ ටි‍්‍රප් යන්න. දළදාව වඳින්න, මල්වත්ත බලන්න වගේ දේවල්වලට. නමුත් මෙතන එවැනි අරමුණු සහිතව ආපු කිසිම කෙනෙක් නෑ. මේ සියලූ දෙනාගේ අවශ්‍යතාව කම්කරුවාගේ දිනය සැමරීමයි. කම්කරුවාගේ අයිතීන් දිනාගත හැකි සමාජයක් බිහිකරගැනීම සඳහා සටන් කිරීමයි.අද අපිට මේ ධනපති දේශපාලකයින්ගෙන් රට වගේම මැයි දිනයත් බේරගන්න සිදුවී තිබෙනවා. දැන් මේක කම්කරුවාගේ දිනය නෙවෙයි. එක එක පක්ෂවල තවත් රැුස්වීමක් බවට පත්වෙලා. මේ මැයි වේදිකාවල තියෙන්නේ කම්කරුවාගේ පාට හෝ ලකුණ නෙවෙයි. සමහරු අද මේ මැයි දිනයේ ලකුණ අත බවට පත් කරගෙන. තවත් අයගේ ලකුණ අලියා. මෛත්රීපාල සිරිසේන මහතා පක්ෂය දෙකට කඩාගෙන සමගි මැයි රැලියක් කරනවා. අපුරු සමගියක්. ජාති ආගම් භේදවලින් තොරව සියලූ ජනතාව ඒකරාශි කරගත් කම්කරු පංතිය එක මිටකට ඒකරාශි කරගැනීමට හැකියාව ඇති එකම කම්කරු දිනය නිවැරදිව සමරන එකම බලවේගය එකම දේශපාලන ව්‍යාපාරය ජනතා විමුක්ති පෙරමුණයි. අපි තනිවම නෙවෙයි මේ මැයි දිනය සමරන්නේ ජාත්‍යන්තර වාමාංශික පක්ෂවල සහයෝගයත් අද මේ වේදිකාවේ නියෝජනය වෙනවා.ධනපති ක්රමය අද වනවිට කොයි තරම් දුරට කඩාවැටිලාද කියනවා නම් ධනපති ලෝකයේ ලොක්කා වන ඇමරිකාවත් විශාල ආර්ථික අර්බුදයක ගිලිලයි ඉන්නේ. ඔවුන් ඕක සමනය කර ගන්න හදන්නේ වෙනත් රටවලට බලපෑම් කරලයි. උතුරු කොරියාවට, කියුබාවට බලපෑම් කරන්නේ මේ නිසයි. ඇමරිකාව වගේ අධිරාජ්‍යවාදී රටවල් ආර්ථික වශයෙන් කඩා වැටිලා තිබියදී අපේ ධනපති රටවල් කඩාවැටීම ගැන අහන්නත් දෙයක්ද? ඒ නිසා දැන් කම්කරු ව්‍යාපාරයට හොඳ අවස්ථාවක් ලැබිලා තිබෙනවා මේ ක්රමය පෙරළා දමන්න. ඒ සඳහා ලෝක කම්කරු ව්‍යාපාරය සංවිධානය කළ යුතුව තිබෙනවා. අපි මේ උත්සාහ කරන්නේ එහි අපේ කොටස ඉටු කරන්නයි.මීතොටමුල්ල කුණු කන්ද කඩාවැටුණ වෙලාවේ දැනුනේ ඒ කුණුගොඬේ ගඳ නෙවෙයි, මේ ධනපති පාලනය කුණුවී හමන ගඳ. කසළ ප‍්‍රතිචකී‍්‍රකරණය කරන්න හැකි වුණත් මේ ධනපති ක්රමය ප‍්‍රතිචකී‍්‍රකරණය කරන්න බැහැ. දැන් අපිට තිබෙන්නේ මේ ධනපති කසළ කන්ද වළදමා ඒ මත සමාජවාදය රෝපණය කිරීමයි. ධනපති පාලකයන් දුර්වල වෙන්න වෙන්න ඔවුන් තමන්ට එරෙහි සියලූ බලවේග වෙත මර්දනය කැඳවනවා. ඒ නිසා මර්දනය ගෙන එන ආණ්ඩුවකින් පෙන්වන්නේ ඔවුන්ගේ ශක්තිය නෙවෙයි, දුර්වල කමයි.මේ ආණ්ඩුවත් ඒ වගේ දුර්වලයි. ප්රධාන දේශපාලන පක්ෂ දෙකක් එකතුවෙලා ආණ්ඩුවක් හදලා කිව්වා මේක තමයි ශක්තිමත්ම ආණ්ඩුව කියලා. දැන් මොකදවෙලා තියෙන්නේ? ආණ්ඩුව පැරලයිස් වෙලා. වම් අත කරන දේ දකුණු අත දන්නේ නැහැ. අත්දෙකම කරන දේ මොළය දන්නේ නැහැ. මොළයට ඕන දේ අත පය කරන්නේ නැහැ. හරියට අගමැති කරන දේ ජනාධිපති දන්නේ නෑ. ජනාධිපති කරන දේ අගමැති දන්නේ නැහැ, මේ දෙන්නාම කරන දේ කැබිනට්ටුව දන්නේ නෑ වගේ තමයි.ඛලන් හිටපු කට්ටියත් එහෙම තමයි. තව අවුරුදු දෙකක් තියෙද්දී අපි එපා කියද්දී වසර දෙකකට පෙර මැතිවරණය තිබ්බා. අපි කිව්වා මේක කරන්න එපා, කළොත් අපි ඔබ ගෙදර යවනවා කියලා. ඒ වගේම එයා ගෙදර ගියා. දැන් ආයෙම ඇවිත් අද හෙට ආණ්ඩු පෙරළනවා කියලා කියනවා. මේ අයට තමන්ගේ පාක්ෂිකයන් තියාගන්න පුළුවන් වෙන්නේ බලය අද හෙටම ගන්න පුළුවන් කියලා පෙන්නුවොත් විතරයි. ඒ නිසා හෙට ආණ්ඩුව පෙරළනවා. අනිද්දා පෙරළනවා. තව මාස දෙකකින් පෙරළනවා වගේ කතා කිව්වා. තවම ඒ කිසිම දෙයක් වුණේ නැහැ. ජනතාව වෙනුවෙන් පෝරක හතක යන්න ලෑස්තියි කියපු උපවාස වංශ මාස තුනක් රිමාන්ඞ් කළාම අඬන්න ගත්තා. වාහන අවභාවිතා කර මේ විදිහට අත්අඩංගුවට පත් වූ මේ අය එළියට එන්න තමන්ගේ දුවවත් අවභාවිතා කළා.අපිට අහිමිවන්න කිසිවක් නෑ. ධනපති පංතිය අපිට කිසිවක් ඉතිරි කරලා නැහැ. ඒත් අපිට දිනාගන්න ලෝකයක් තිබෙනවා. අපි සටන් කළ යුත්තේ ඒ වෙනුවෙනුයි. ඒ වෙනුවෙන් පෙරට එන්න. සටන් කරන්න. අපි සූදානම් ඒ සටන්වලට නායකත්වය දීලා මේ රටේ වැඩකරන ජනතාව වෙනුවෙන් ඔවුන්ගේ අයිතීන් දිනාගත හැකි ලෝකයක් නිර්මාණය කිරීමේ වගකීම යුතුකම ඉටුකරන්න.ජාතික වෘත්තීය සමිති මධ්‍යස්ථානයේ සභාපති, ජනතා විමුක්ති පෙරමුණේ දේශපාලන මණ්ඩල සභික කේ. ඞී. ලාල්කාන්ත මහතාඅපි මේ සමරන්නේ එකසිය විසිහත්වැනි ජාත්‍යන්තර කම්කරු දිනයයි. අපි අද ජනතා විමුක්ති පෙරමුණ හැටියට මෙතන මැයි දින රැලිය පවත්වද්දී කැම්බල් පිටියේ කොළපාට රැස්වීමක් පැවැත්වෙනවා. ඒක මැයි රැලියක් නෙවෙයි, එක්සත් ජාතික පක්ෂයේ රැස්වීමක් විතරයි. වැඩකරන ජනතාවගේ පාට රතු පාට. කම්කරු දිනය සමරන පාට රතු පාට. වැඩකරන ජනතාවගේ ලකුණ දැකැත්තයි මිටියයි. ඒ නිසා ඒ පාට හා ලකුණු හැර වෙනත් විවිධ ලකුණුවලින් විවිධ පාටවලින් අද දවසේ පැවැත්වෙන රැස්වීම් කිසිවක් මැයි දින රැලි නෙවෙයි. පක්ෂ රැස්වීම් විතරයි. අපි මෙතන අපේ පක්ෂයේ ලකුණ ප‍්‍රදර්ශනය කර නැහැ. ඒ නිසා වැඩකරන ජනතාව නියෝජනය කරන සැබෑ මැයි රැලිය අද පැවැත්වෙන්නේ මේ බී. ආර්. සී. පිටියේයි.අද අපේ වෘත්තීය සමිති මේ ආණ්ඩුවේ ජනතා විරෝධී ක‍්‍රියාවලට එරෙහිව සටනට බැහැලා තිබෙනවා. පහුගිය දවසක තෙල් සංස්ථාවේ සේවකයින් සාර්ථක වැඩවර්ජනයක් දියත් කළා. එක තෙල් බිංදුවක් තෙල් සංස්ථාවෙන් පිටට ගියේ නැහැ. ඔවුන් අරගල කළේ තමන්ගේ වෘත්තීය අයිතියක් වෙනුවෙන් නෙවෙයි. මේ රටේ සම්පතක් වූ ත‍්‍රිකුණාමල තෙල් ටැංකි රැුකගන්නයි. ආණ්ඩුව මේසටන හමුවේ දණගැහුවා. සටන ජයගත්තා. දැන් ආණ්ඩුවේ ලොක්කෝ වෙව්ලලා ඉන්නේ. ඒ නිසා සටන් මර්දනය කරන්න ක්රම හොයනවා. සරත් ෆොන්සේකාට ති‍්‍රවිධ හමුදාවේ වගකීම ගන්න කියලා කිව්වේ නිකම් නෙවෙයි. ඒක විහිලූවක් කියලා සමහර ඇමැතිවරු කිව්වා. ඒත් මේක විහිලූවක් නෙවෙයි, මුට්ටිය දාලා බැලීමක්. සමාජ කථිකාවක් විරෝධයක් ඇති නොවුණා නම් හිමීට මේ වඬේ කරනවා. දැන් ආණ්ඩුවට මේ තියන මර්දන නීති, අණපතත් මදිවෙලා.අපි ආණ්ඩුවට එක දෙයක් මතක් කළ යුතුයි. ලෝක ඉතිහාසයේ කොතැනකදීවත් අපිට සමාජ අරගල මර්දනය කරලා ජයගත් රාජ්‍යයන් හමුවන්නේ නැහැ. රතුපස්වල වතුර ඉල්ලපු ජනතාවට වෙඩිතිබ්බා. ඊපීඑෆ් අරමුදල රැකගන්න සටන් කරපු කම්කරුවන්ට වෙඩි තියලා රොෂේන් චානක ඝාතනය කළා. හලාවත ධීවර සටන්වලට වෙඩිතියලා ධීවරයෙක් ඝාතනය කළා. එහෙම කරලා මහින්ද රාජපක්ෂලා, ගෝඨාභය රාජපක්ෂලා දිනුවද? නෑ. ඒගොල්ලෝ පරාදයි. සටන් මර්දනය කරලා වීරයින් වෙන්න කාටවත් බැහැ. ඒ නිසා අපි සරත් ෆොන්සේකාට කියනවා මහත්තයෝ පුළුවන් නම් ඔයාගේ වගකීම් භාර අරන් එන්න සටන් මර්දනය කරන්න. එහෙම ආවොත් ඔයාට වෙනදේ ඔයාවත් දන්නේ නැතිවෙයි. ලෝකයේ තිබෙන විශාලතම හමුදාව තමයි කම්කරු හමුදාව. ඒකට නායකත්වය දෙන්නේ අපි. පුළුවන්නම් මේ හමුදාව පරාජය කරලා බලන්න.ඉදිරියේදී තවත් සටන් කීපයක් සූදානමින් තිබෙනවා. සයිටම්වලට එරෙහි සටන තවමත් අවසන් නැහැ. ඒ වගේම මේ රටේ සම්පත් කුණුකොල්ලයට විකිණීමට එරෙහි සටන් තව ඉදිරියට එන්න තිබෙනවා. සයිටම් ප්රශ්නය විසඳන්න ආණ්ඩුව අවංක උත්සාහයක් ගන්නා බවක් පේන්නේ නැහැ. ඒ නිසා මැයි 3-0-5 කාලය අතරතුර දැවැන්ත වැඩවර්ජනයක් කැඳවන්න සූදානම් කර තිබෙනවා. වැඩකරන ජනතාවට ජයග්රහණය හිමිකරදෙන සමාජයක් ගොඩනැගීමෙන් මෙහා මේ සටන් අවසන් වන්නේ නැහැ.ජනතා විමුක්ති පෙරමුණේ මධ්‍යම කාරක සභික රාමලිංගම් චන්ද්‍රසේකරන් මහතා දෙමළ භාෂාවෙන් රැුලිය අමතනු ලැබිණ. කියුබානු කොමියුනිස්ට් පක්ෂයේ මධ්‍යම කාරක සභික අබේලාර්ඩෝ රපායල්, ගී‍්‍රසියේ කොමියුනිස්ට් පක්ෂයේ මධ්‍යම කාරක සභික යුරෝපා පාර්ලිමේන්තු මන්ත්රී කොන්ස්තන්තිනෝ පපාදකිස්, ඕල් ඉන්දියා ෆෝවර්ඞ් පක්ෂයේ මධ්‍යම කාරක සභික වී. රාම් මොහාන්, ඕල් ඉන්දියා ෆෝවර්ඞ් බ්ලොක් පක්ෂයේ මධ්‍යම කාරක සභාවේ ලේකම් ජී. දේවරාජන්, මහා බි්රතාන්යයේ මාක්ස් ලෙනින්වාදී කොමියුනිස්ට් පක්ෂයේ මධ්‍යම කාරක සභික සාම්මි ඊබ‍්‍රහිම් ඇතුළු ජාත්‍යන්තර වාමාංශික පක්ෂවල නියෝජිතයන් හත් දෙනෙක් මෙහිදී මැයි දින සුබපැතුම් එක් කළහ.ජනතා විමුක්ති පෙරමුණේ ප්රචාරක ලේකම් පාර්ලිමේන්තු මන්ත්රී විජිත හේරත්, දේශපාලන මණ්ඩල සභික සුනිල් හඳුන්නෙත්ති, බිමල් රත්නායක, මධ්‍යම කාරක සභික සමාජවාදී කාන්තා සංගමයේ ජාතික සංවිධායිකා සමන්මලී ගුණසිංහ සමාජවාදී තරුණ සංගමයේ ජාතික සංවිධායක එරන්ද ගුණසේකර ඇතුළු ජනතා විමුක්ති පෙරමුණේ නායක නායිකාවන් රැසක් මෙම රැලියේ වේදිකාවේ අසුන්ගෙන සිටි අතර පක්ෂ සාමාජිකයන්ගෙන් බීආර්සී සිටිය අතුරු සිදුරු නැතිව වැසීගොස් තිබිණ. එසේම එම පිටිය ඉදිරිපිට හයිලෙවල් මාර්ගයේද විශාල පිරිසක් රැඳී සිටියහ.
|
ආණ්ඩුව ජනතාවගේ අයිතිවාසිකම් නොදී තිබෙන ටිකත් කප්පාදු කරනවා
| 0 |
(අංජුල මහික වීරරත්න, මාතලේ විශේෂ - මහේෂ් කීර්තිරත්න, දඹුල්ල - කාංචන කුමාර ආරියදාස, රවින්ද්‍ර විරාජ් සහ නාවුල - ඉන්දික අරුණ කුමාර)“දුක, කඳුළ, වේදනාව මැද වද හිංසා විඳිමින් ශ්රී ලංකාවට විදේශ විනිමය එවන කාන්තාවන් සේවය කරන රාජ්‍ය සමඟ ගිවිසුම් අත්සන් කර හිංසනයෙන්, පීඩාවෙන් තොරව කාන්තාවට එතෙර රැකියා කිරීමේ නිදහස දෙන සුවිශේෂී වැඩසටහනක් ක්රියාත්මක කරන බව නව ප්රජාතන්ත්රවාදී පෙරමුණේ ජනාධිපති අපේක්ෂක අමාත්‍ය සජිත් ප්‍රේමදාස මහතා ලග්ගලදී පැවැසීය.ශ්රී ලංකාවේ කාන්තා පරපුරේ දේශපාලන, සමාජ, සුබසාධන, සිවිල්, මානව ඇතුළු සියලු අයිතිවාසිකම් තහවුරු කරමින් කාන්තා ප්‍රඥප්තියක් තව දින කිහිපයකින් අත්සන් කරන බවද” අමාත්‍ය සජිත් ප්‍රේමදාස මහතා පැවැසීය.ජනාධිපතිධුර අපේක්ෂක සජිත් ප්‍රේමදාස මහතාගේ ජය තහවුරු කිරීම සඳහා මෙදින සංවිධානය කළ පළමු ජන රැලිය ලග්ගල නව නගරයේදී පැවැත්වුණු අතර අග්රාමාත්ය රනිල් වික්රමසිංහ මහතා ප්රමුඛ මැති ඇමැතිවරු රැසක් රැලියට සහභාගී වී සිටියහ.රත්තොට - හතරලියද්ද, අකුරණ හා වත්තේගමද මෙදින ජනපති අපේක්ෂක සජිත් ප්‍රේමදාස මහතාගේ රැලි පැවැත්විණි.ජන රැලියේදී වැඩිදුරටත් අදහස් දැක්වූ අමාත්‍ය සජිත් ප්‍රේමදාස මහතා මෙසේ ද පැවැසීය.“අමාරුවෙන් ජීවිතය ගොඩනගා ගන්නා ලග්ගල ජනතාව ඇතුළු රටේ සමස්ත ජනතාවට වැදගත් පණිවුඩයක් ඉදිරිපත් කරන්න තිබෙනවා. දුෂ්කර ජීවිතයක් ගත කරන ජනතාවගේ ජන ජීවිතය 16 වැනිදා ජයග්‍රහණයත් සමඟ මගේ බලාපොරොත්තුව, මගේ පැතුම ඔවුන්ට උසස් ජන ජීවිතයක්, සෞභාග්‍යමත් ජීවිත උදා කර දීමයි.මේ ප්රදේශයේ බහුතර ගොවි ජනතාව ජීවත් වෙන්නේත් ගොවිතැනේ නියැලෙන්නේත් අමාරුවෙනුයි. ජන ජීවිතය ගැටගහ ගන්නා ගොවි පරපුරේ දුක, කඳුළ, වේදනාව දන්නා එකම අපේක්ෂක සජිත් ප්‍රේමදාස කියන එක අමුතුවෙන් කිවයුතු නැහැ.ජනතාව රටේ ජනාධිපති තනතුරට කවුද පත් කරන්නේ කියන එක ගැන තීරණ ගන්න විට හෘද සාක්‍ෂියට එකඟව ඒ තීරණය ගන්නවා. මොකද, රටේ අති බහුතරයගේ ප්‍රාර්ථනය වන්නේ පොදු ජනතාවගේ හඬ ජනාධිපති ලෙස නියෝජනය කිරීමය. මුළු මහත් ශ්රී ලංකා ද්වීපයේම පුංචි මනුස්සයා නියෝජනය කරන ගොවි, කම්කරු, ධීවරයා රැක ගනිමින් සාමාන්‍ය ජනතාවගේ එකම බලාපොරොත්තුව බවට මා පත්වූ පසු ජනතාවගේ ජීවිත සුඛිත මුදිත කරනවා.මා ප්‍රභූ දේශපාලනය කරන්නේ නැහැ. වී.අයි.පී. පොලිටික්ස් මා කරන්නේ නැහැ. 16 වැනිදායින් පසුවත් මා මේ විදියට පොඩි මිනිහාගේ දෙපතුල ළඟට එනවා. මේ බල ප්රදේශයේ ජනතාවගේ ගැටලු බොහෝමයක් තිබෙනවා. මැණික් කර්මාන්තයේ නිරතව සිටින පොඩි මනුස්සයන්ගේ ගැටලු අපමණයි. ඒ ගැටලු විසඳන්න මා අනිවාර්යයෙන්ම කටයුතු කරනවා. අවතැන් වූ පවුල්වලට වන්දි දීමේදී, ඉඩම් ලබාදීමේදී, අඩුපාඩුකම් රැසක් ඇතිවෙලා.හුදකලා වූ ගම්මානවල ජීවනෝපායට මා අත - හිත දෙනවා. ඉඩම් තිබෙන අයගේ ඉඩම් ගැටලු ටික විසඳලා දෙනවා. අලි - මිනිස් ගැටලු නිසා අවතැන් වූ ජනතාවට කාර්යක්ෂම වැඩසටහනක් ක්රියාත්මක කර අලි මිනිස් - ගැටලුව අවසන් කරනවා.පුරන් කුඹුරු ජල සම්පතින් පෝෂණය කිරීම සඳහා “වැව් උදාව” වැඩපිළිවෙළ ක්රියාත්මක කරනවා. වැව් උදාව වැඩසටහන යටතේ වසර දෙකක් තුළ මුළු රටේම තිබෙන වැව් පද්ධති ප්රතිසංස්කරණය කර අවසන් කර රටේ ආහාර සම්පත නිර්මාණය කරන, රටට බත සපයන ගොවි පරපුර සුරක්ෂා කරනවා.ග්රාමීය රෝහල් වැඩිදියුණු කරන්න මා කටයුතු කරනවා. ස්වයං රැකියා කිරීමේදී පෞද්ගලික කටයුතු සඳහා වැලි කැණීමේදී වන අපහසුතාව සොයා බලා, පොඩි මනුස්සයට යම්කිසි දෙයක් කරන්න යනවිට ඇතිවෙන දුෂ්කරතා මඟ හරවනවා. පොඩි මනුස්සයට සතුටින් ජීවත් විය හැකි කාලයක් මා ඇති කරනවා. රැකියා විරහිතභාවයෙන් පෙළෙන තරුණ පරපුර වෙනුවෙන් සෑම උප දිසාපති කොට්ඨාසයකටම කර්මාන්තපුර ඇති කරනවා. රණසිංහ ප්‍රේමදාස මහතා නගරයෙන් ගමට කර්මාන්තශාලා ගෙනාවා වගේ කර්මාන්තපුර හදනවා. ඉන් තරුණ පරපුරේ ජීවිත සුඛිත මුදිත වෙනවා.සංවර්ධන ක්ෂේත්රයේ අලුත් පිම්ම පනින්න අද කාලය ඇවිල්ලා. රට හැටියට උසස් දියුණුව ලබන්න කාලය ඇවිල්ලා. ඩිජිටල් නවීන තාක්ෂණය, තොරතුරු තාක්ෂණය කේන්ද්‍ර කරගත් නව ආර්ථීකයක් රටට ගෙනෙන්නයි මා කටයුතු කරන්නේ. එතැනදී ඉංග්රීසි භාෂා සාක්ෂරතාව වැඩි කිරීම උදෙසා සෑම උප දිසාපති කොට්ඨාසයකටම ජාත්‍යන්තර මට්මේ නව තාක්ෂණ විද්‍යාව මා බිහි කරනවා.එවිට ගමේ ඉන්න තරුණ පරපුරට නොමිලේ ජාත්‍යන්තර මට්ටමේ නව තාක්ෂණය, නව නිපැයුම් නවෝත්පාදන වැඩපිළිවෙළට සහභාගී වෙන්න පුළුවනි. අගනුවර සුළු ජන කොටසට සීමා වූ අධ්‍යාපනික වරප්‍රසාද අනිවාර්යෙන්ම මා ගමට ගෙනෙනවා. සුළු කොටසකට පමණක් අධ්‍යාපන ක්ෂේත්රයේ ඉහළට යන්න තිබෙන මහා ඉනිමඟ නොමිලේ අධ්‍යාපන ක්රමවේද තුළින් ගමට දෙනවා.රටේ තරුණ පරපුර, කාන්තා පරපුර ජන සමාජයේ අති වැදගත් කොට්ඨාස දෙකයි. තරුණ පරපුර සමඟ සමාජ ගිවිසුමට මා එළැඹෙනවා. තරුණ ප්‍රඥප්තිය මා නිර්මාණය කරනවා. තරුණ ප්‍රඥප්තිය තුළ තරුණ අයිතිවාසිකම්, තරුණ ඉල්ලීම්, තරුණයන්ගේ පැතුම, තාරුණ්‍යයේ බලාපොරොත්තුව ඇතුළු කර ජයග්‍රහණයෙන් මාසයක් ඇතුළත පාර්ලිමේන්තුවේ නෛතික බලය රටේ තාරුණ්‍යයට නිදහස් - නිවහල් සංවර්ධිත ජන ජීවිතයක් මා උදා කරනවා.කාන්තා පරපුර වෙනුවෙන් තව දින කිහිපයක් තුළ කාන්තා ප්‍රඥප්තියට අත්සන් තබනවා. රටේ කාන්තා පරපුර වෙනුවෙන් කාන්තාවන්ගේ අයිතිය, දේශපාලන, සමාජයීය, සුබසාධන, ආර්ථික අයිතිය, සිවිල් මානව අයිති්ය කියන හැම අයිතියක්ම ප්‍රඥප්තියට ඇතුළත් කරනවා. කාන්තාවන්ගේ ඕනෑ එපාකම්වලට ගැලපෙන ලෙස සියලු අපේක්ෂා ඒ ප්‍රඥප්තියේ වගන්තිවලට ඇතුළත් කර සියයට 51 ක් වූ කාන්තා ජනගහනයත් සමඟ මා සමාජ ගිවිසුමට එළැඹෙනවා.ඒ සමාජ ගිවිසුමත් ජයග්‍රහණයෙන් මාසයක් ඇතුළත පාර්ලිමේන්තුවට ඉදිරිපත් කර නෛතික බලය කාන්තාවගේ හදවතේ කැකෑරෙන දුක, කඳුළ, බලාපොරොත්තුව, සිහිනය අවබෝධ කරගෙන කාන්තාවන්ට දිය යුතු සමාජ රැකවරණය ඇති කරනවා. ඒ ඓතිහාසික ශක්තිය දීමෙන් රටේ සංවර්ධන ගමනේ පෙරමඟ ගමන්කරුවන් බවට පත් කරන්න කාන්තාවට අයෝමය දායකත්වය මා දෙනවා.විදේශ රැකියා ක්ෂේත්රයේ අපේ ජනතාව දුක - කඳුළ - වේදනාව මැද වද හිංසා විඳිමින් උපයා දෙන විදේශ විනිමය තමයි, අපේ රටේ ජීවනාලිය වෙන්නේ. එයයි, අපේ රටේ හදගැස්ම. කාන්තාවන් පිටරට රැකියා කරන්නේ දුෂ්කරතා රැසක් මැද්දෙයි. ඒ නිසා ඒ රටවල් කෙතරම් බලවත් වුවද 16 වැනිදා ජයග්‍රහණයෙන් පසු ඒ රටවල්වල රාජ්‍ය නායකයන් හමුවෙලා ද්විපාර්ශික ගිවිසුම් අත්සන් කර අපේ රටේ කොඳුනාරටිය වන විදේශ සේවාවේ නිරතවී සිටින කාන්තාවන්ට හිංසනයෙන් හිරිහැරවලින් තොරව අඩංතේට්ටම්වලින් තොරව සුරක්ෂිත රැකියාවක් කිරීමේ අයිතිය ඇති කරනවා.ඒ රටවල් සමඟ ගිවිසුම් අත්සන් කර මෙරටට විදේශ විනිමය එවන කාන්තාවන් රැක ගන්න, සුරකින්න විශේෂිත වූ වැඩසටහනක් ක්රියාත්මක කරනවා.මගේ ප්‍රතිවාදියා රුපියල් 350 පොහොර නිකන් දෙනවා කිව්වා. පොහොර මිල රුපියල් 500 යි කියලාවත් ඔහු දැනගෙන හිටියේ නැහැ. පොහොරවල නියම මිලවත් නොදැන වී ගොවියාට පොහොර නිකම් දෙනවා කී මෙයා ගොඩ බෝග වගාකරුවාව අමතක කළා. හේන් ගොවියා - පලතුරු ගොවියා - තේ - පොල් - රබර් ගොවියා අමතක කළා. මා ජනතාවට කියනවා මා නිර්මාණය කරන ආණ්ඩුවෙන් හැම ගොවි පරපුරකටම නොමිලේ පොහොර දෙනවා. එය එක කොටසකට සීමා කරන්නේ නැහැ.ගොවි ජනතාව ගැන කතා කරන විට සමස්ත ගොවියාටම සහන දෙන්න ඕනෑ. ගොවි ජනතාව අතර භේද - බින්නවීම් කර ගැටුම් ඇතිකර කොටස් කර එක් එක් පුද්ගලයන් රජ වන්නට හදපු උත්සාහය පරාජය කර සමස්ත ගොවි ජනතාව දිනවන්න 16 වැනිදාට පොඩි මිනිහගේ නියෝජිතට බලය දෙන්න.අනාගතය සුබයි. අනාගතය ආලෝකමත්, අනාගතය ශක්තිමත් කරන්න මට හයිය දෙන විට සද්ධන්ත ශ්රී ලංකාවක් නිර්මාණය කරනවා යැයිද” සජිත් ප්‍රේමදාස මහතා ප්රකාශ කළේය.ගලගෙදර රැලියේදී මහනුවර දිස්ත්රික් නායක ලක්ෂ්මන් කිරිඇල්ල මහතා මෙසේ කීවේය.“2015 දී හිටපු ජනාධිපතිතුමා තවත් වසර දෙකක් තමාටත් තම නඩයටත් රට පාලනය කරන්න තිබියදී රට නැවත ජනාධිපතිවරණයකට ගෙන ගියේ රටේ අභ්‍යන්තරයේ කරගෙන ගිය නීති විරෝධී - අශිෂ්ට පාලනයට විරුද්ධව ජාතික වශයෙන් මෙන්ම ජාත්‍යන්තර වශයෙනුත් වර්ධනය වෙමින් පැවතුණු විරෝධතා නිසයි.අද රටට ඕනෑ අලුත් පරම්පරාවට උචිත තීන්දු තීරණ ගන්න පුළුවන් විශ්වවිද්‍යාල දැනුම තිබෙන අලුත් පිම්මකින් රට ඉදිරියට ගෙන යන්න පුළුවන් නායකයන්. ඒ අවශ්‍යතාවට ඉතා හොඳින් ගැලපෙන්නේ අපේ සජිත් ප්‍රේමදාස මහතායි. එතුමාට අලුත් පරම්පරාවේ නියෝජිතයෙකු හැටියට රටේ පොඩි මනුස්සයා ගැන අංගසම්පූර්ණ දැනුම තිබෙනවා.”රත්තොට ජන රැලියේදී අදහස් දැක්වූ සංචාරක සංවර්ධන වනජීවී ක්‍රිස්තියානි ආගමික කටයුතු රාජ්‍ය අමාත්‍ය රංජිත් අලුවිහාරේ මහතා:-“මේ ආණ්ඩුව තරම් වැඩ කළ රජයක් රටේ ඉතිහාසයෙම තිබී නැහැ. නමුත් අප කළ වැඩ ගැන මාධ්‍ය කතා කරන්නේ නැහැ. වංචා දූෂණය නැති අපේක්ෂකයකු අප ගෙනත් සිටිනවා. ලබන 16 වැනිදාට සජිත් ප්‍රේමදාස මහතා ජනාධිපති ලෙස පත් කර රට සංවර්ධනය කරා රැගෙන යන යුගය ආරම්භ කරනවා.”එක්සත් ජාතික පක්ෂ ලග්ගල ආසන සංවිධායිකා රෝහිණී කවිරත්න මහත්මිය:-“අද සුවිශේෂී මංසන්ධියකට පැමිණ ඉන්නවා. අප රජය ලෙස විශාල වැඩ කොටසක් කළා. වසර 20ක් නිදා සිටි ලග්ගල වසර 4ක් ඇතුළත ඇහැරවූ බව කිව යුතුයි.අපට මෙතෙක් කර ගන්න බැරි වූ වැඩ ටික කර ගන්න හැකි මිනිසෙකු ජනපති පුටුවෙහි වාඩිකර ගනිමු. වගා කරන්න ඉඩම් තිබෙනවා නම් සමෘද්ධි අවශ්‍ය නැති බව අපේ ජනතාව කියනවා. ඔබ ඉල්ලූ අපේක්ෂක අප ඉදිරිපත් කළා. ඔහු ජයග්රහණය කරවමු”රත්තොට ජන රැලියේදී වැවිලි කර්මාන්ත රාජ්‍ය අමාත්‍ය වඩිවේල් සුරේෂ් මහතාද අදහස් දැක්වීය. ජනරැලි සඳහා සෞඛ්‍ය අමාත්‍ය දොස්තර රාජිත සේනාරත්න, කෘෂිකර්ම රාජ්‍ය අමාත්‍ය වසන්ත අලුවිහාරේ, පාර්ලිමේන්තු මන්ත්රී මුජිබර් රහුමාන්, හිරුණිකා ප්‍රේමචන්ද්‍ර, දඹුල්ල එජාප ප්රධාන සංවිධායක ප්‍රියාන් විජේරත්න, හිටපු අමාත්‍ය වී. පුත්‍රසිගාමනි, හිටපු අමාත්‍ය ඉමිතියාස් බාකිර් මාකර් යන මහත්ම මහත්මීහු සහභාගි වී සිටියහ.
|
“දුක-කඳුල වේදනාව යළි විඳින්න ඉඩක් තබන්නේ නෑ“
| 1 |
(අංජුල මහික වීරරත්න, නිමල කොඩිතුවක්කු, මීරිගම විශේෂ - පුෂ්පකුමාර මල්ලවආරච්චි, මාවනැල්ල - බණ්ඩාර ජයරත්න, කිරිඳිවැල - උපාලි රණවීර, ගම්පොල - සුරංග රාජනායක)“වෙනත් රටවල නීති-රීති ලංකාවේ ක්රියාත්මක කරන්නැයි සැබෑ ශ්රී ලාංකේය පුරවැසියෙකු වන තමාට බල කරන්න කිසිදු රටකට හැකියාවක් නැතැයි” නව ප්රජාතන්ත්රවාදී පෙරමුණේ ජනාධිපති අපේක්ෂක සජිත් ප්‍රේමදාස මහතා පැවැසීය.“විදේශ පුරවැසියෙකු ලංකාවේ ජනපති වුවහොත් විදෙස් රටවල් කියන පදයට නටන්න සිදුවෙතැයි”ද ජනපති අපේක්ෂක සජිත් ප්‍රේමදාස මහතා කීවේය.“ජනාධිපති වී මාස දෙකක් ඇතුළත රැකියා නැති සෑම උපාධිධාරියෙකුටම රැකියා දෙන බව”ද නව ප්රජාතන්ත්රවාදී පෙරමුණේ ජනාධිපති ධුර අපේක්ෂක සජිත් ප්‍රේමදාස මහතා ප්රකාශ කළේය.“ශ්රී ලංකාවේ ත්‍රිරෝද රථ රියදුරන් ලක්ෂ ගණනක් සිටින බව කී සජිත් ප්‍රේමදාස මහතා, ඔවුන් වෙනුවෙන් ඇපයක් සහ පොලී නැතිව රුපියල් ලක්ෂ තුනක ණය මුදල දෙන්නේ යැයි”ද කීවේය.නව ප්රජාතන්ත්රවාදී පෙරමුණේ ජනාධිපති අපේක්ෂක සජිත් ප්‍රේමදාස මහතා මේ බව පැවැසුයේ මාවනැල්ල, ගම්පොල, අරණායක, රඹුක්කන සහ පොල්ගහවෙල පැවැති ජන රැලි අමතමිනි.ජනරැලි සඳහා අතිවිශාල ජනකායක් සහභාගි වී සිටියහ.වැඩිදුරටත් අදහස් දැක්වූ සජිත් ප්‍රේමදාස මහතා මෙසේද කීවේය.“මාව අපේක්ෂක ලෙස පත් කරන්න බෙල්ල තියපු කෙනකු තමයි කබීර් හෂීම් මැතිතුමා. එතුමා කළ සේවය හා මාවනැල්ල ජනතාවද කිසිසේත්ම අමතක කරන්නේ නැහැ.මාවනැල්ලට අලුත් ගැම්මක්, අලුත් සංවර්ධනයක් අවශ්‍යයි. 16 වැනිදාට නියත වශයෙන්ම මාවනැල්ල නගරය සුරපුරයක් කිරීමේ ගමන අරඹලා, තිබෙනවාට වඩා ශක්තිමත් ආර්ථිකයක් ජනතාව අතරට මා ගේනවා.මාවනැල්ල පුරවරයේ ඉඩම්, නිවෙස් නැති විශාල පිරිසක් ඉන්නවා. රටේ නිවාස වැඩපිළිවෙළ අමාත්‍යාංශය හයකට බෙදලා තිබෙන වෙලාවේ 16 වැනි දායින් පසු මේ හයම එක අමාත්‍යාංශයක් යටතට ගෙන 2025 දී රටට සෙවණ දෙන වැඩපිළිවෙළ රටටම ක්රියාත්මක කරනවා.රබර් ආර්ථිකයක් ස්වයං රැකියා ආර්ථිකයක් වඩු කර්මාන්ත ආර්ථිකයක් මෙහි තිබෙනවා. මේ ආර්ථිකවල කොටස්කරුවන් වන සියලු දෙනාට රජයේ මැදිහත්වීමෙන් බදු බර අඩු කර රාජ්‍ය මූල්‍ය සහයෝගය තුළ ස්වයං රැකියා හා වඩු කර්මාන්තය ඇතුළු කර්මාන්ත ඉහළ තලයට ගෙනෙන්න කටයුතු කරනවා.අලුත්නුවර පූජා භූමිය සංවර්ධනය කළේ මගේ පියා වන රණසිංහ ප්‍රේමදාස මහතාගේ මැදිහත්වීමෙනුයි. මේ වනවිට මගේ මැදිහත්වීමෙන් තවත් සංවර්ධන ව්‍යාපෘතියක් ක්රියාත්මකයි. මෙරට ජනාධිපති ලෙස අලුත්නුවර උතුම් පුදබිම අංගසම්පූර්ණව වැඩි දියුණුකර ඉතිරි වැඩ කොටසත් නිමා කරනවා.ජාතික වශයෙන් අප දැවැන්ත වැඩ ගණනාවක් ක්රියාත්මක කරනවා. දුප්පත්කම නැති කිරීමේ සමෘද්ධි වැඩසටහන වැඩි-වැඩියෙන් ශක්තිමත් කරන අතරතුර දුප්පත්කමින් පෙළෙන ජනතාව දුප්පත්කමින් මුදවිය යුතුයි. ඒ වෙනුවෙන් සමෘද්ධියට අමතරව ජනසවිය වැඩසටහන ද යළිත් ක්රියාත්මක කරනවා.කෙටි කාලය තුළ මෙරට දුගී දුප්පත්කම තුරන් කරන්න කටයුතු කරනවා. මගේ පියා තමයි, පාසල් දරුවන් ලක්ෂ 43කට දිවා ආහාරය හා නිල ඇඳුම් දුන්නේ. මගේ ප්‍රතිවාදියාගේ රජය කාලයේ දිවා ආහාරය කපා දැම්මා. මගේ පියාට දරුවන් වෙනුවෙන් කරන්න සැලසුම් කළ වැඩපිළිවෙළ සම්පූර්ණ කරන්න බැරි වුණා. නමුත් ලබන 16 වැනිදා ජනාධිපති වූ පසු මා නිල ඇඳුම් කට්ටල දෙකක්, දිවා ආහාර වගේම සපත්තු ජෝඩුවකුත් දෙනවා.ඇයි පාසල් දූ-දරුවන්ව මෙතරම් ශක්තිමත් කරන්නේ? දැනුම කේන්ද්‍ර කර ගත් ආර්ථිකයක් නිර්මාණය කරන්න නම් උගත්-බුද්ධිමත් ජන සමාජයක් ගොඩනැගෙන්න ඕනෑ. උගත් බුද්ධිමත් ජන සමාජයක් බිහිවෙන්න නම් දරුවන් පාසල් යන්න උනන්දු කළ යුතුයි.මගේ ප්‍රතිවාදියෝ මේක මුදල් නාස්තියක් කියනවා. නුඹලාට කෝටි ගණනක් ණය ගිනිපොළියට ගෙන නෙළුම් කුලුණ නෙළුම් පොකුණ හදන්න පුළුවන් වුණා නම් මා පාසල් දරුවන්ට දිවා ආහාරය දෙන්න පැකිළෙන්නේ නැහැ.සෑම ප්රාදේශීය ලේකම් බල ප්‍රදේශයක්ම මූලික කරගෙන කර්මාන්තපුර අරඹනවා. කර්මාන්ත පුරවර වැඩසටහන තුල යොවුන් පරපුරට රැකී-රක්ෂා ලැබෙනවා. බංග්ලාදේශයට, ඉන්දියාවට, වියට්නාමයට, කාම්බෝජයට යන ඍජු විදේශ ආයෝජන අපේ මාතෘභූමියට රැගෙන එනවා.යොවුන් පරපුර ලොකුවට ඩිජිටල් විප්ලවය ගැන කතා කරනවා. එය කතාවට පමණක් සීමා නොකර මහ පොළොවේ ක්රියාත්මක කිරීමට නව තාක්ෂණ විද්‍යාල ආරම්භ කරනවා. සෑම ප්රාදේශීය ලේකම් කොට්ඨාසයකම තාක්ෂණ විද්‍යාල ආරම්භ කර ඒවා ජාත්‍යන්තර ප්‍රමිතියට පත් කරනවා. ඒවායේ බයෝ තාක්ෂණය, නැනෝ තාක්ෂණය, ඩිජිටල් තාක්ෂණය, පරිගණක තාක්ෂණය, නවෝත්පාදනය, ඉංග්රීසි භාෂා - සාක්ෂරතාව වැනි දැනුමද ලබා දෙනවා.මේ විද්‍යාලවලින් සමත්වී එළියට එන යොවුන් පරපුරට තොරතුරු තාක්ෂණ උද්‍යානයක් ආරම්භ කරනවා. නව ඩිජිටල් තාක්ෂණය කේන්ද්‍ර කර ගත් ව්‍යාපාරයක් මේ උද්‍යානයන්හි ආරම්භ කරනවා.තරුණ ප්‍රඥප්තියක් මා එළි දැක්වූවා. ඒ වෙනුවෙන් ගිවිසුමකට මා එළැඹුණා. කාන්තාවන් සමඟ කාන්තා ප්‍රඥප්තියට එළැඹුනා. කාන්තා ප්‍රඥප්තියේ තිබෙන්නා වූ සියලුම කොටස් කාලවකවානු සහිතව ක්රියාත්මක කරන්න මා කටයුතු කරනවා.ජන සමාජයේ පුංචිම මනුස්සයාගේ සිට සුළු-මධ්‍යම පාන්තිකයා, රාජ්‍ය සේවකයා, විරෝදාර රණවිරුවන්, පෞද්ගලික ව්‍යාපාරිකයන්, කුඩා හා මධ්‍යම පරිමාණයේ කර්මාන්තකරුවන් සියලු දෙනා පොදු ජනතාවගේ ජනපති ලෙස පත්වූ පසු රැක බලා ගන්නවා.රටේ ජාතික ආරක්ෂාව සුරැකීම උදෙසා, නීතිය හා සාමය අකුරට ඉටු කිරීමට එහි වගකීම ෆීල්ඞ් මාර්ෂල් සරත් ෆොන්සේකා මහතාට දෙනවා. සුදුස්සාට සුදුසුතැන මා දෙනවා.ඒ වගේම ජාතික ආරක්ෂාව පමණක් නොව රටේ දරු පරපුරට පිළිලයක් වූ කුඩු ව්‍යාපාරයත් සුනුවිසුණු කරනවා. ත්රස්තවාදීන් විනාශ කරන්නාසේම කුඩු ව්‍යාපාරිකයන් ද විනාශ කරනවා. ස්ත්රී දූෂකයන්, මිනීමරුවන්, ළමා අපචාරකරුවන් විනාශ කර යුක්තිගරුක-විනයගරුක ශිෂ්ඨසම්පන්න ජන සමාජය බිහි කරනවා.මේ කාරණා ගැන මගේ ප්‍රතිවාදියා සමඟ වාද කරන්න ලොකු ආශාවක් තිබෙනවා. මෙහෙම වාද-විවාද කළාම ජනතාවට ලොකු ප්‍රයෝජනයක් අත්වෙනවා. එතකොට සජිත් ප්‍රේමදාස ඉදිරිපත් කළ වැඩසටහන කවුරු හරි ලියා දුන්නු එකක් ද කියා බලා ගත හැකියි. අපේක්ෂකයාට ඒ ගැන අවබෝධයක් තිබෙනවාද, දැනුම තිබෙනවාද, මොළයක් තිබෙනවා ද බුද්ධියක් තිබෙනවාද කියලා ඔක්කොම හොයා බලන්නත් පුළුවනි.මගේ ප්රතිපත්ති ප්රකාශයේ අඩංගු වෙන්නේ මගේම අදහස මගේම දර්ශනයයි. වෙන කව්රුවත් ලියපු එකක් නොවෙයි. හැම එකක්ම ප්රසිද්ධ විවාදයක් තියා බලන්න පුළුවනි. අපේ හිතවත් මාධ්‍යයට ඒ වෙලාවට කෙටි රාමුවක් නොව පුළුල් රාමුවක් පෙන්වන්නත් පුළුවනි. එතකොට ටෙලිප්‍රෝම්ටර් එකේ වීදුරු කෑලි එහාට-මෙහාට යනවා බලා ගන්නත් පුළුවනි. මට නම් ටෙලිප්‍රෝම්ටර්වලින් කතා කර පුරුදු නැහැ. මොකද, සියලු කරුණු මගේ ඔලුවේ තිබෙනවා. හැබැයි ප්‍රතිවාදියා තවම විවාදයට එන්න ලැහැස්ති නැහැ.කොහේ විවාද කරන්න බැරි වුණත් ඓතිහාසික විවාදය මාවනැල්ලේ පවත්වන්න මා කැමැතියි. තනිවම එන්න අකමැති නම් ළඟපාත තිබෙන කිහිළිකරු අත්වාරු ටික ගෙන එන්න පුළුවනි.ඕනෑ නම් හිටපු ජනාධිපති අයියාවත් අඬ ගහගෙන එන්න.හැබැයි සජිත් ප්‍රේමදාස එන්නේ තනියමයි. ඕනෑ නම් රුපියල් 2500න් පවුලකට ජීවත් වෙන්න පුළුවන් කියපු මනුස්සයත් ගෙන එන්න. එහෙමත් බැරිනම් පවුල් ගහම ගෙන එන්න. එය පන්දාහද, පහළොස් දාහද, විසිදාහද කියන එක සජිත් ප්‍රේමදාසට ප්රශ්නයක් නොවෙයි.මාවනැල්ල නගරයේ තනිව සිට දහ දාහද, විසිදාහද කියන පිරිසට තනිවම මුහුණ දෙන්න මා ලෑස්තියි. මහත්මා ගුණාංගවලින් ඊට මුහුණ දෙන්න ලැහැස්තියි. මෙරට රාජ්‍ය නායක ලෙස මා කිසිම කෙනෙකුට බයත් නැහැ. කිසිම දෙනෙකුට ණයත් නැහැ. කිසිම රටකට ණයත් නැහැ. මාතෘභූමිය මොනම හේතුවකටවත් අබමල් රේණුවකින්වත් පාවාදෙන්නේ නැහැ.මගේ ඔලුවට කරපිටට වෙනත් රටවල නීති-රීති ක්රියාත්මක කළ යුතුය යන බර නැහැ. අනෙක් අයට ඒ බර තිබෙනවාද කියලා කියන්න මා දන්නේ නැහැ. කාටවත් මට ඇඟිල්ල දිගු කරන්න බැහැ. ඔයා අපේ රටේ පුරවැසියේ ලෙස හිටියා, දැනුත් ඉන්නවා ඔයා අපේ රටේ නීතිරීතිවලට අනුව ඉන්න ඕනෑද කියා සජිත් ප්‍රේමදාසට එහෙම බලපෑමක් කරන්න බැහැ. මොකද සජිත් ප්‍රේමදාස කියන්නේ ඔරිජිනල්ම ශ්රී ලංකා පුරවැසියෙක්.රට තුළ ත්රීරෝද රථ රියැදුරන් ලක්ෂ ගණනක් ඉන්නවා. ත්‍රිරෝද රථ රියැදුරන්ට ඇපයක් පොලිය නැතුව ලක්ෂ 3 ක ණය මුදල දෙනවා.පෙර පාසල් අධ්‍යාපනය අවිධිමත් තත්ත්වයක පවතිනවා. රටේ පෙර පාසල් 19,000ක් තිබෙනවා. ඉතිහාසයේ ප්‍රථමවරට පෙර පාසල් අධ්‍යාපනය නොමිලේ දෙමින් සෑම දරුවෙකුටම දිවා ආහාරය ද දෙනවා.රණවිරු සුබසාධන ජනාධිපති කාර්ය සාධක බලකාය හරහා පෞද්ගලිකව මා සොයා බලනවා. රැකියා නැතිව සිටින අභ්‍යන්තර බාහිර උපාධිධාරීන්ට ජනාධිපති වී මාස දෙකක් ඇතුළත රැකියා දෙනවායැයි” සජිත් ප්‍රේමදාස මහතා කීවේය.එක්සත් ජාතික පක්ෂ සභාපති මහාමාර්ග හා මාර්ග සංවර්ධන, ඛනිජ තෙල් සම්පත් සංවර්ධන අමාත්‍ය කබීර් හසීම් මහතා -“අප වසර ගණනාවක් තිස්සේ ප්රතිපත්ති පාවා නොදී ඔබ වෙනුවෙන් පෙනී සිටියා. සජිත් ප්‍රේමදාස මහතා ජනාධිපති සටනට ඉදිරිපත් කළේ ජනතාව රජ කරවන්නයි.ගෝඨාභයගේ කඳවුර දෙස බලනවිටත් හිරිකිතයි. ඒ කඳවුර අලුතින් තීන්ත ගෑ හිර ගෙදරකට සමානයි. ඒ කල්ලිය ජාතිවාදය අවුලවමින්, ජනතාව කොටවමින් ඡන්ද ගන්න උත්සාහ කරනවා.මහින්ද අද උතුරට වෙන කතාවක් කියා දකුණට ඇවිත් තව කතාවක් කියනවා. මේ දේශපාලනය තේරුම් ගත යුතුයි”.මහනුවර රණවිරු සමුළුව ඇමතූ පාර්ලිමේන්තුවේ සභානායක අමාත්‍ය ලක්ෂ්මන් කිරිඇල්ල මහතා -“යුද්ධය ජයග්රහණය කරන්න බැහැ කියලා බොහෝ දෙනෙකු කීවා. ෆීල්ඞ් මාර්ෂල් සරත් ෆොන්සේකා මහතා යුද්ධය දිනන්න පුළුවන් බව කිව්වා. ගම්වල තරුණයන් තම ජීවිතය පූජා කර යුද්ධය ජයග්රහණය කළා. රට වෙනුවෙන් තම ජීවිතය පූජා කිරීම පිංකමක් බව බුද්ධ ධර්මයෙහි පවා සඳහන් වෙනවා.රණවිරුවන් ගැන විවිධ අර්ථකතන මාධ්‍ය දෙනවා. රණවිරුවන් රට වෙනුවෙන් යුද්ධ කළේ වැටුප බලා ගෙනම නොවෙයි”.කොළඹ පැවැති ප්රජාතන්ත්රවාදය සඳහා මාධ්‍යවේදියෝ සමුළුව ඇමතූ සෞඛ්‍ය හා දේශීය වෛද්‍ය අමාත්‍ය දොස්තර රාජිත සේනාරත්න මහතා -“නොවැම්බර් 17 වැනිදාට හිරු උදාවන විට රටේ ජනාධිපතිවරයා බවට පත්වන්නේ එක්සත් ජාතික පෙරමුණේ ජනාධිපති අපේක්ෂක සජිත් ප්‍රේමදාස මහතායි.නිදහස් මාධ්‍ය ව්‍යපාරය සමඟ මා 1980 වසරේ සිට සම්බන්ධ වී කටයුතු කරනවා. මාධ්‍යවේදීන්ගේ විවිධ අවශ්‍යතා, පහරදීම්, ආදි සියල්ල වෙනුවෙන්ම එදා මුලින්ම පාරට බැස්සේ නිදහස් මාධ්‍ය ව්‍යාපාරයේ උදවියයි.පසුගිය රාජපක්ෂ පාලන සමයේදී මාධ්‍ය ආයතනවලට පහර දෙමින් මාධ්‍යවේදීන් මර්දනය කළා. ඒ යුගයේදී මාධ්‍යව්දීන් කී දෙනෙකුට ජීවිත අහිමි වුණාද? මාධ්‍යවේදීන් කී දෙනෙකුගේ අතපය අහිමි වූවාද? මහින්ද රාජපක්ෂ පාලනය විසින් කළ මාධ්‍ය මර්දනය ද අපගේ ජයග්‍රහණයට බලපෑවා.2015 බලයට පත්වූ වත්මන් රජය මාධ්‍යවේදීන්ට විශාල නිදහසක් දුන්නා. දුන් ඒ නිදහස උපයෝගී කර ගනිමින් අද මාධ්‍යවේදීන් අපට ගහනවා. ඇතැම් මාධ්‍ය රාජපක්ෂ පාලනය සමයේ ඝාතනයට පහරදීම්වලට ලක්වූ මාධ්‍යවේදීන් ගැන කතා කරනවා වෙනුවට තවමත් රාජපක්ෂ රෙජිමයට ගුණ වයමින් සිටිනවා”.දිවුලපිටිය මහජන ක්රීඩාංගණයේ පැවැති රැලිය ඇමතූ පාර්ලිමේන්තු මන්ත්රී ෆීල්ඞ් මාර්ෂල් සරත් ෆොන්සේකා, ප්රවාහන හා සිවිල් ගුවන් සේවා ඇමැති අර්ජුන රණතුංග යන මහත්වරුද කතා කළහ.ඉඩම් හා පාර්ලිමේන්තු කටයුතු නියෝජ්‍ය ඇමැති එඞ්වඞ් ගුණසේකර, පාර්ලිමේන්තු මන්ත්රී විජිත් විජිතමුණි ද සොයිසා පාර්ලිමේන්තු මන්ත්රී මුජිබර් රහුමාන්, පාර්ලිමේන්තු මන්ත්රී රාධා ක්‍රිෂ්ණන් යන මහත්වරුන් ඇතුළු ජනතා නියෝජිතයෝ විශාල පිරිසක් සහභාගී වී සිටියහ.
|
“දුක-කඳුල වේදනාව යළි විඳින්න ඉඩක් තබන්නේ නෑ“
| 0 |
(අංජුල මහික වීරරත්න, ජේ.ඒ.එල්. ජයසිංහ සහ හාරිස්පත්තුව මොහොමඞ් ආසික්)“නායකත්වය යනු ජනතාවට බලපාන ප්රශ්න හඳුනාගෙන විසඳුම් දීම මිස ප්රශ්න අනුන්ගේ කර මත පටවමින් පැන යෑම නොවේ” යයි නව ප්රජාතන්ත්රවාදී පෙරමුණේ ජනාධිපති අපේක්ෂක එක්සත් ජාතික පක්ෂ නියෝජ්‍ය නායක සජිත් ප්‍රේමදාස මහතා හාරිස්පත්තුවේදී පැවැසීය.ප්‍රතිවාදියා ප්රශ්නවලින් පැන යන ප්රතිපත්තියක් අනුගමනය කරන විට තමා ජනතා ප්රශ්න හඳුනා ගනිමින් ඊට විසඳුම් දීම සඳහා ප්රතිපත්ති මාලාවක් ඉදිරිපත් කර තිබෙන බව කී සජිත් ප්‍රේමදාස මහතා ඒ ප්රතිපත්ති මාලාව කියවා තීරණය ගන්නා ලෙස මුළු රටටම ආරාධනා කරන්නේ යයි ද සඳහන් කළේය.හාරිස්පත්තුව ජන රැලියට අමතරව මෙදින සජිත් ප්‍රේමදාස මහතාගේ සහභාගිත්වයෙන් කුණ්ඩසාලේ, තෙල්දෙණිය, තලාතුඔය, හඟුරන්කෙත සහ වලපනේදී ජනරැලි පැවැත්විණි.ජන රැලි අමතමින් වැඩිදුරටත් අදහස් දැක්වූ ජනපති අපේක්ෂක සජිත් ප්‍රේමදාස මහතා මෙසේද කීිවේය.සුළු අපනයන භෝග වන සාදික්කා, කරාඹු නැටි, ගම්මිරිස් වගාවලින් ප්රදේශයේ බොහෝ දෙනෙකු ජීවිකාව කරගෙන යනවා. රටේ හැම භෝගයකටම ආයතන දෙපාර්තමේන්තු තිබුණද සුළු අපනයන භෝග සඳහා අපේ රටේ එකම රාජ්‍ය ආයතනයක්වත් නැහැ.ජනාධිපතිවරණ ජයග්‍රහණයත් සමග ලංකාවේ සුළු අපනයන භෝග වගාකරුවන් වෙනුවෙන් වෙනමම අධිකාරියක් පිහිටුවනවා. ගම්මිරිස්, සාදික්කා, කරාඹු නැටි වැනි භෝගවලට සහතික මිල දීලා මේ කර්මාන්ත කරගෙන යන සියලු දෙනාගේ ජන ජීවිතය ශක්තිමත් කරනවා.රටේ ආහාර අවශ්‍යතාව ගොවි පරපුරෙන් පමණක් සපයා ගන්නට අපි සැලසුම් සකස් කරනවා. පිටරටින් රටට භව බෝග ආනයනය කරන්න අවශ්‍ය නැහැ. රට තුළින්ම දේශීය ඉල්ලුමට සැපයුම සකසන්න පුළුවනි. ඉන් නතර නොවී අතිරික්තය අපට පිටරට යවන්න පුළුවනි.මෙරට නිපදවිය හැකි දේශීය වෛද්‍ය ක්ෂේත්රයට අවශ්‍ය අමුද්‍රව්‍ය පිටරටින් ගෙන්වනවා. කටුවැල් බටු පවා පිටරටින් ගෙන්වනවා. කටුවැල් බටු මෙරට වගා කරන්න බැරිද? රටක් ලෙස අපට බැරිද, දේශීය වෛද්‍ය ක්ෂේත්රයට අවශ්‍ය කටුවැල්බටු මෙරට හදන්න. අපට ඇත්තටම පුළුවනි.කෘෂිකර්මාන්ත ක්ෂේත්රයේ හැම වගාවක්ම ඉහළට ගේනවා. ඒ සැලැස්ම තුළ වී වගාව, එළවළු පලතුරු වගාව, ගොඩ භෝග වගාව, සුළු අපනයන භෝග වගාව, තේ- පොල්-රබර් වගාව යනාදී හැම වගාවකටම 16 වැනිදා ජයග්‍රහණයත් සමඟ නොමිලේ පොහොර දෙනවා.මෙරට ඉතිහාසයේ කිසිම දවසක මහා වගා ව්‍යාපෘතිය වෙනුවෙන් නොමිලේ පොහොර දී නැහැ. නමුත් මා ඒ යුතුකම ඉටු කරනවා. යුතුකම ඉටු කරන්නේ රටේ ජාතික ආහාර විප්ලවය ක්රියාත්මක කරන්නයි.මේ ප්රදේශයේ පවතින ජල ප්රශ්නයට විසඳුම් දෙන්න වැඩපිළිවෙළ ආරම්භ කර තිබෙනවා. රටේ ජනාධිපති ලෙස ජල ව්‍යාපෘතිය විවෘත කරන්න මා එනවා.කළුගල් කර්මාන්තය, රතිඤ්ඤා ආශ්‍රිත ව්‍යාපාර විවිධ ප්රශ්න නිසා චක්‍ර ලේඛ හරහා පැනවූ නීතිරීති රෙගුලාසි තුළ මේ කර්මාන්තවලට අගතියක් වූවා.ජනාධිපති ලෙස මා වගකීම් බාර ගත්තාට පසු තිබෙන්නා වූ සීමා ලිහිල් කර පරිසරයට අහිතක් හානියක් නොවන ලෙස කළුගල් කර්මාන්තයත්, රතිඤ්ඤා කර්මාන්තයත් නඟාසිටුවන්න කටයුතු කරනවා.මගේ ප්රතිපත්ති ප්රකාශය බැලුවහම ජනතාවට මා ඉදිරිපත් කළ වැඩසටහන ගැන අවබෝධය ලැබෙනවා. දුප්පත්කම නැති කරන සමෘද්ධි ව්‍යාපාරය තවදුරටත් ශක්තිමත් කර ඊට වැඩි වැඩියෙන් ප්රතිපාදන වෙන් කරනවා. සැමදා අප දුප්පත්කම ගැන කතා කරකර ඉඳලා වැඩක් නැහැ. දුප්පත්කමින් මිදෙන්න ශක්තිමත් කෙටි කාලීන විසඳුමක් අවශ්‍යයි.මෙරට පාසල් යන දූ දරුවන්ට නිල ඇඳුම් දිවා ආහාර දුන්නේ රණසිංහ ප්‍රේමදාස මහතායි. මගේ ප්‍රතිවාදී දේශපාලන කල්ලිය පාසල් දරුවන්ගේ දිවා ආහාරය අහෝසි කළා. තුන් ආකාරයකින් පාසල් දූ දරුවන් 44 ලක්ෂයකට දැවැන්ත වැඩපිළිවෙළක් මා ක්රියාත්මක කරනවා.දැනුම මත කේන්ද්‍ර වූ ආර්ථිකය බිහිකරන අතර ජන සමාජයේ උගතුන්-බුද්ධිමතුන් බිහිකරන්න මා කටයුතු කරනවා. මෙරට ජනතාව 16 වැනිදාට පොඩි මිනිහගේ යුගය බිහි කරනවිට පාසල් දරුවන් 44 ලක්ෂයටම නිල ඇඳුම් දෙකයි, දිවා ආහාරයයි, සපත්තු කුට්ටමයි දෙනවා.රටේ යොවුන් පරපුරට හොඳ අනාගතය අවශ්‍යයි. ඒ වෙනුවෙන් විශේෂිත වූ වැඩසටහන ක්රියාත්මක කරනවා. ඒ වෙනුවෙන් හැම ප්රාදේශීය ලේකම් කොට්ඨාසයක්ම ආවරණය වන පරිදි කර්මාන්තපුර ආරම්භ කරනවා.මේ හාරිස්පත්තුව ආසනයට කර්මාන්ත පුර 3 ක් දෙනවා. එමගින් රැකියා නැති තරුණ තරුණියන්ට ගමේම නගරයේම ඉඳගෙන රැකියා කිරීමේ අවස්ථාව උදා වෙනවා.ඩිජිටල් විප්ලවය ක්රියාත්මක කරන්න යෞවන-යෞවනියන් කැමැත්ත දක්වනවා. තමන්ගේ අයි ෆෝන්වලින් වට්ස් ඇප්, පණිවුඩවලින්, වයිබර් ට්විටර් පණිවුඩවලින් මුළු ලෝකයම ඉදිරියට යන ආකාරය ඔබ දකිනවා. අපේ තරුණ තරුණියන්ටත් ලෝකයේ ක්රියාත්මක වන ඩිජිටල් විප්ලවය අපේ රටේ මහපෙළොවේ ක්රියාත්මක කරන්න තරුණ ඔබට අවශ්‍යයි. ඒ නිසා හැම ප්රාදේශීය ලේකම් කොට්ඨාසයකම නව තාක්ෂණ විද්‍යාලයක් හදන්න මා කටයුතු කරනවා.මෙරට 25%ක් වූ යොවුන් සම්පත වෙනුවෙන් පැහැදිලි වැඩපිළිවෙළක් ඉදිරිපත් කර තිබෙන්නේ හංසයාගෙන් ඉදිරිපත් වන සජිත් ප්‍රේමදාසයි.කාන්තාවන් වෙනුවෙනුත් මා වැඩපිළිවෙළක් දියත් කළා. මෙරට සීයට 51.8 ක් වන කාන්තාවන් වෙනුවෙන් කාන්තා ප්‍රඥප්තියක් අපි ආරම්භ කළා. තරුණයන් වෙනුවෙන් තරුණ ප්‍රඥප්තිය මා ඇති කළා.කාන්තා ප්‍රඥප්තිය තුළ කාන්තා පරපුරේ ආර්ථික-සමාජීය-දේශපාලන අයිතිවාසිකම් මෙන්ම කාන්තාවට දියයුතු සැලකිල්ල ශක්තිය සියල්ලක්ම ඇතුළත් කළා. මෙරට දරු පරපුර රැක ගන්නේ කාන්තාවයි. කාන්තාව අරපිරිමැස්මෙන් ගෘහයේ ආර්ථිකය කළමනාකරණය කරගෙන මෙරට ජීවය- ප්‍රාණය බවට පත්ව සිටිනවා.ඇඟලුම් කර්මාන්ත ක්ෂේත්රයේ රැකියා කරන කාන්තාවන්ගේ නිෂ්පාදන පිටරට යවලා විදේශ විනිමය අතිවිශාල ප්රමාණය මෙරටට ගේනවා. මැදපෙරදිග හා අනෙක් රටවල විදේශ සේවයට යන සහෝදරියන්-මව්වරුන් රටට වැඩිම විදේශ විනිමයක් රැගෙන එනවා. ඒ නිසා මා කාන්තා පරපුර වෙනුවෙන් වෙනම ප්‍රඥප්තිය ක්රියාත්මක කරනවා.මට ඕනෑම විවේචනයක් දරා ගන්න ශක්තිය ජවය-තියෙනවා. නමුත් මට දුක මගේ ප්‍රතිවාදියාට මෙරට කාන්තාවන් මුහුණ දෙන ගැටලු ගැන අබමල් රේණුවක දැනුමක්, අවබෝධයක් නොතිබීම ගැනයි.මගේ ප්රතිපත්ති ප්රකාශයේ තිබෙන්නේ මගේම සංකල්ප විතරයි. එයින් ටිකක් මා මෙතන කිව්වෙ. ඉතින් මේ කාරණා ගැන වාදයට එන්න කියා මා ප්‍රතිවාදියාට ආරාධනා කළා. මොකද, මගේ ප්රතිපත්ති ප්රකාශයේ තිබෙන දේ මා දන්නවා. මේවා මට වෙන කව්රුත් ලියා දුන්නු ඒවා නොවෙයි.රටට වින කරන, රට විනාශ කරන පරදේසක්කාර බලවේගවලට දේශීය සංස්කෘතිය ගැන නොදන්න දූෂිත කම්බහොරුන්ට තනතුරු දෙන පත්වීම් ලිපියට අත්සන් කරන්නේ නැතැයිද සජිත් ප්‍රේමදාස මහතා කීවේය.රාජ්‍ය ව්‍යවසාය, කන්ද උඩරට උරුමය සහ මහනුවර සංවර්ධන අමාත්‍ය සභානායක ලක්ෂ්මන් කිරිඇල්ල මහතා:-ආණ්ඩුව කරන්න නොහැකිව 2015 වසරේදී පැනගිය කල්ලිය නැවත බලය ඉල්ලාගෙන ඇවිත් ඉන්නවා. ඒ යුගයේදී ආර්ථික සම්බාධක පවා පැනවීමට ජාත්‍යන්තරය සූදානමින් සිටියා. රාජපක්ෂ වසර දෙකකට පෙර එදා මැතිවරණය පැවැත්වූයේ ඒ නිසයි.ඇමරිකා පුරවැසියන් වූ අය මිලේනියම් චැලේන්ජ් ගිවිසුම ගැන කතා කරනවා. බිය විය යුත්තේ රටට ආධාර ලැබෙන ගිවිසුම් ගැන නොව ඇමරිකන් පුරවැසියන් මැතිවරණයට ඉදිරිපත්වීම ගැනයි.එක්සත් ජාතික පක්ෂ හාරිස්පත්තුව ප්රධාන සංවිධායක තැපැල් සේවා සහ මුස්ලිම් ආගමික කටයුතු අමාත්‍ය අබ්දුල් හලීම් මහතා:-වාද භේද ඉවතලා මේ මැතිවරණයේදී සජිත් ප්‍රේමදාස ජනපති බවට පත් කළ යුතුයි. සජිත් ප්‍රේමදාස මෙන්ම එතුමාගේ පියාණන් කළ මෙහෙවර ගැන ජනතාව හොඳින් දන්නවා.තාක්ෂණ හා පර්යේෂණ අමාත්‍ය සුජීව සේනසිංහ, නගර සැලසුම් සහ ජල කළමනාකරණ නියෝජ්‍ය අමාත්‍ය ලකී ජයවර්ධන, පාර්ලිමේන්තු මන්ත්රී මයන්ත දිසානායක යන මහත්වරුද අදහස් දැක්වූහ.විශාල ජන ගංගාවක් රැලිවලට සහභාගිවී සිටියහ.
|
“දුක-කඳුල වේදනාව යළි විඳින්න ඉඩක් තබන්නේ නෑ“
| 0 |
(අංජුල මහික වීරරත්න සහ අතුල බණ්ඩාර)මහ පොළොව කොතනදැයි නොදැන වළාකුළුවල ජීවත්වන ඇත්තන්ට දුප්පත් ජනතාවට සේවය කරන්න තේරෙන්නේ නැතැයි, නව ප්රජාතන්ත්රවාදී පෙරමුණේ ජනාධිපති අපේක්ෂක, එක්සත් ජාතික පක්ෂ නියෝජ්‍ය නායක සජිත් ප්‍රේමදාස මහතා හොරොව්පොතාන කහටගස්දිගිලිය ජන රැලියේදී පැවැසීය.ප්‍රභූ දේශපාලනය වෙනුවට තමා පොඩි මිනිහාගේ දේශපාලනය කරන බව කී ජනපති අපේක්ෂක සජිත් ප්‍රේමදාස මහතා වෙඩි නොවදින වාහන යකඩ කූඩු අතර සිරවූ ජනාධිපතිවරයෙකු වන්න තමා කිසි කලෙක සූදානම් නැතැයිද අවධාරණය කළේය.ජනපති අපේක්ෂක සජිත් ප්‍රේමදාස මහතාට සහාය පළ කිරීම සඳහා හොරොව්පොතාන ප්රාදේශීය සභාවේ ශ්රී ලංකා නිදහස් පක්ෂ මන්ත්රී එම්. ඩිල්ශාන් සහ ගලෙන්බිඳුණුවැව ප්රාදේශීය සභාවේ ශ්රී ලංකා නිදහස් පක්ෂ මන්ත්රී එච්.ජී. පියරත්න මහත්වරුන් ඇතුළු ශ්‍රීලනිප ක්‍රියාකාරීහු පනස්දෙනෙක් එක්වූහ.හොරොව්පොතාන ජන රැලියට අමතරව මෙදින සජිත් ප්‍රේමදාස මහතාගේ සහභාගිත්වයෙන් මුලතිව්, සේරුවිල, මැදිරිගිරිය, මින්නේරිය සහ මහියංගනයේදීද ජන රැලි පැවැත්විණි.ජන රැලිවලදී වැඩිදුරටත් අදහස් දැක්වූ සජිත් ප්‍රේමදාස මහතා මෙසේද පැවැසීය.රටේ දියුණුව වගේම හොරොව්පොතානේත් දියුණුව මා අතට ගන්නවා. වන සංරක්ෂණ දෙපාර්තමේන්තුවේ යම් යම් ක්රියාමාර්ග නිසා ප්රදේශයේ ජනතාවට වගා කිරීමට මෙන්ම ඉන්න හිටින්න තැනුත් නැති වෙලා. පරිසරයට හානියක් නොවන ආකාරයට වන සංරක්ෂණ දෙපාර්තමේන්තුවත් සමග කතා කර වගා බිම් හා පදිංචියට සුදුසු තැන් ජනතාවට දෙනවා.පරිසරයත්, වන වගාවත්, රටේ වන ගහනයත් වැඩි කරන්න ජනතාව උනන්දු කරවන වැඩසටහනක්ද මා ක්රියාත්මක කරනවා. දිවංගත මගේ පියාගේ වැඩපිළිවෙළ තමයි, අගනුවරින් ගමට කර්මාන්ත රැගෙන එන්නේ. සෑම ප්රාදේශීය ලේකම් කොට්ඨාසයකටම කර්මාන්තපුර ගෙන එනවා. මේ ප්රදේශයට කර්මාන්තපුර තුනක් දෙනවා. ගමේ තරුණයාට - තරුණියට ගමේම සිට රැකියාව කරන අවස්ථාව මා උදා කර දෙනවා.මගේ පියා එදා හදපු කර්මාන්තශාලාව අද වෙනත් කෙනෙකුට බදුදීලාලු. ලබන 16 වැනිදායින් පසු එය යළි විවෘත කර තරුණ තරුණියන් 500 - 800 කට රැකියා දෙනවා.මොරගහකන්දෙන් හුරුළු වැවට ජලය ගෙනල්ලා යාංඔය හරහා සුදුසු පරිදි ඇනිකට් දමා කුඹුරු අක්කර 5000 ක් අස්වද්දන්න යෝජනාව පැමිණ තිබෙනවා. මේ වාරි යෝජනා ක්රමයේ පීතෘවරයා ලෙස සජිත් ප්‍රේමදාස මේ කටයුත්ත කරනවා.මගේ ප්‍රතිවාදියා රුපියල් 350 ට තිබෙන පොහොර නොමිලේ දෙනවා කියනවා. රක්ෂණයත් සමග එය රුපියල් 500 යි කියාවත් ඔහු දන්නේ නැහැ. පොහොර ගැන දන්නේ නැති කෙනා කොහොමද පොහොර ගැන දැනගන්නේ? මා වී ගොවියට පමණක් නොව හැම වගාවකටම නොමිලේ පොහොර දෙනවා. කෘෂිකාර්මික විප්ලවය ඇති කර පිටරටින් ආහාර ගෙන එන වැඩපිළිවෙළ නතර කර මෙරට ආහාර නිෂ්පාදනය වර්ධනය කරනවා. රටේ ගොවියාට රටේ ඉල්ලුමට සරිලන සැපයුමක් දෙන්න හැකියි.මහපොළව කොතනද කියා නොදන්න, කැටි වළාකුළුවල, කෙඳි වළාකුළුවල ඉන්න ඇත්තන්ට දුප්පත් ජනතාවට සේවය කරන්න තේරෙන්නේ නැහැ. ඒ ඇත්තෝ කරන්නේ ප්‍රභූ දේශපාලනයයි. මා කරන්නේ පොඩි මිනිහාගේ සමාජ සේවයයි.සිවිල් ආරක්ෂක ක්ෂේත්රයේ විශාල රණවිරුවන් ප්රමාණයක් ඉන්නවා. අපේ ආණ්ඩුව තමයි, මේ අයගේ රැකියා ස්ථිර කර විශ්රාම වැටුප් හිමිකම දුන්නේ. සිවිල් ආරක්ෂක රණවිරුවන් මගෙන් ඔවුන්ගේ විශ්රාම යන සේවා කාලය අවුරුදු 22 ක් කරන්න කියා ඉල්ලනවා. ඒ යුතුකමත් මා ඉටු කරනවා.ප්රදේශයේ වකුගඩු රෝගීන් බහුලව සිටිනවා. වකුගඩු රෝගීන් ඇතිවීමට හේතුව පසුගිය ආණ්ඩු කාලේ බාල පොහොර, බාල කෘෂි රසායන මෙරටට ගෙන ඒමයි. සජිත්ගේ ආණ්ඩුව යටතේ බාල පොහොර ගෙන්වීම සිද්ධ වෙන්නේ නැහැ. කාබනික පොහොර භාවිතය රට පුරාවටම ප්රචලිත කරනවා.වකුගඩු රෝගයෙන් විපතට පත්වූ මේ ප්රදේශවල රෝහල් සඳහා අලුතින් වකුගඩු ඒකක ස්ථාපනය කරනවා. ඒවායේ රුධිර කාන්දු කරන යන්ත්ර වැඩි කර හැම පුරවැසියකුම රැකගන්න මා කටයුතු කරනවා. රටේ පළමු වතාවට වකුගඩු රෝගීන් වෙනුවෙන් නිවාස ආධාර ඒකකයක් පටන් ගත්තේ අපයි.හොරොව්පොතාන අලි සංරක්ෂණ මධ්‍යස්ථානය නවීකරණය කර සංචාරක මධ්‍යස්ථානයක් ලෙස වැඩිදියුණු කරනවා. එමගින් මේ ප්රදේශය සංචාරක පාරාදීසයක් කර ජනතාවගේ අත මිට සරු කරනවා.ලබන 16 වැනිදා මා රටේ ජනාධිපතිවරයා වූ පසු පැය 72 ක් ඇතුළත හොරොව්පොතාන කොට්ඨාස තුනට ජාතික පාසල් 3 ක් දෙනවා. මා අනෙක් අය වගේ බල බල ඉන්නේ නැහැ. මහ පොළොවට බැස අවශ්‍ය තීන්දු තීරණ ගන්නවා.අලි මිනිස් ගැටුමට විසඳුමක් ලෙස විදුලි වැටවල් සේම නවීන ක්‍රමෝපායන් මගින් ස්ථිර විසඳුමක් දෙනවා. වැව් ප්රතිසංස්කරණය කර කෙත්වතු සරුසාර කරන යුගය ඇරඹෙනවා.2025 දී රටේ සැමට සෙවන දෙද්දී හොරොව්පොතාන නිවාස ප්‍රශ්නයෙන් පීඩාවට පත්ව ඇති සියලුදෙනාට ජාති, ආගම්, පන්ති, පක්ෂ බේදයකින් තොරව ගෙවල් ටික හදා දෙනවා.කිරි ගොවි ප්රශ්නයට විසඳුමක් දෙනවා. කිරි ගොවීන්ට අවශ්‍ය තෘණ භූමි ටික වගේම ගුණාත්මක සතුන්දී බහු ජාතික සමාගම්වලට යට නොවී මෙරට කිරි වලින් ස්වයංපෝෂිත රටක් බවට පත් කරනවා. මට කොම්පැණිකාරයන්ට වඩා මහපොළොවේ පය ගහලා ජීවත් වන මිනිසා වටිනවා.යොවුන් පරපුර වෙනුවෙන් අලුත් යුගයක් නිර්මාණය කරන්න අලුත් වැඩපිළිවෙළ ක්රියාත්මක කරනවා. සෑම ප්රාදේශීය ලේකම් කොට්ඨාසයකම තාක්ෂණ විද්‍යාල ආරම්භ කරනවා. නැනෝ තාක්ෂණය, ජීව තාක්ෂණය, ඩිජිටල් තාක්ෂණය, තොරතුරු තාක්ෂණය, පරිගණක විද්‍යාව හා ජාත්‍යන්තර මට්ටමේ ඉංග්රීසි භාෂා සාක්ෂරතාව වැඩි කිරීම මේ විද්‍යාලවල අරමුණයි.පෙර පාසල් ගුරුතුමියන්ට, සහාය පාලිකාවන්ට අගතියක් නොවන ආකාරයට ඒ අයගේ වැටුප් දීමනා රජයෙන්දී අනිවාර්යෙන්ම පෙර පාසල් අධ්‍යාපනය වෙනුවෙන් වෙනමම ශාලා සංකීර්ණ සහිතව මානව භෞතික සම්පත් සමග දිවා ආහාරයද දෙනවා. මෙරට ඉතිහාසයේ ප්රථම වතාවට පෙර පාසල් නිදහස් නිවහල් පෙර පාසල් බවට පත්කරනවා.අපේ ප්‍රතිවාදීන් මේවා කරන්න කොහෙන්ද සල්ලි කියලා අසාවි. සල්ලි ඕනෑ තරම් තිබෙනවා. සල්ලි එදා ගියේ අනවශ්‍ය දේවල්වලටයි. ලබන 16 වැනිදායින් පසු ජනාධිපතිවරයාටවත් අගමැතිවරයාටවත් පාර්ලිමේන්තුවේ 225 ටවත් ඩියුටි ෆ්‍රී වාහන නෑ. ඒ ඔක්කොම මුදල් ජනතාවගේ අවශ්‍යතා වෙනුවෙන් ආයෝජනය කරනවා.අලුත් ආණ්ඩුවක් බිහිවුණාම මැති ඇමතිවරුන් ඇතුළු සෑමදෙනාටම වාහන ගෙන්වන්න පුරුදු වෙලා. ඒ පුරුද්ද නවතා මුදල් ජනතාවට දෙනවා. මගෙන් ඒ ආදර්ශය දෙනවා. මගේ කාලවකවානුව තුළ වෙඩි නොවදින වාහන හෝ වෙඩි වදින වාහන හෝ මා ගෙන්වා ගන්නේ නැහැ. මගේ බලාපොරොත්තුවක් නැහැ, වෙඩි නොවදින වාහනවල යන්න. එහෙම ගියොත් මමත් ජනතාවත් අතර දුරස්ථභාවය ඇති වෙනවා. වාහනයේ ගමන් යන අතරතුර කණ්නාඩිය පහත දමා ජනතාවට අත වැනීමේ නිදහස මට තිබිය යුතුයි. යකඩ කූඩුවල ජනාධිපති ලෙස හිරවෙන්න මා යන්නේ නැහැ.මගේ පියා පුරුදු කළ දෙයක් තිබෙනවා. එනම්, උපදින්නේත් ජනතාව අතර, ජීවත් වෙන්නේත් මහජනතාව අතර, මිය යන්නේත් මහජනතාව අතර කියලයි. මා බියගුල්ලකු නොවෙයි. මෙදා පාර බිහිවන ආණ්ඩුවේ නියෝජිතයන්ට සුර සැප විඳින්න ලැබෙන්නේ නැහැ. දුෂ්කර ක්‍රියාව පටන් ගන්නේ මගෙනුයි. උදේ හතරට මා පටන් ගෙන රාත්‍රිය වන තෙක් ජනතාවටත්, රටටත් විප්ලවීය සංවර්ධනය මා ගෙන එනවා.මට දැන් අවුරුදු 52 යි. මට හොඳ හයියක් ජවයක් තිබෙනවා. මා සතු ප්රතිපත්ති තුළ පවුල්වාදයට ඉඩක් නැහැ. මෙදා පාර රජයක් පිහිටුවන විට පාලකයෝ දුක් විඳ මහන්සි වෙලා කඩිසර වෙලා පොදු ජනතාව අතර ඉඳගෙන සංවර්ධන වැඩපිළිවෙළ ඉදිරියට ගෙන යාමට ලෑස්තිවිය යුතුයි.ජාතික ආරක්ෂාව ස්ථාපිත කරන්න, නීතිය හා සාමය සුරකින්න සරත් ෆොන්සේකා සෙන්පතිතුමාට වගකීම බාර දෙනවා. යාළු හිතවත්කම මත මා තනතුරු දෙන්නේ නැහැ. කුසලතාව දක්ෂතාවට නිපුණත්වයට හා හොඳ වැඩකාරයින්ට මා තනතුරු දෙන්නේ ගසා කාපු හොරාකාපු, අල්ලස් ගත්තු කිසි කෙනෙකුට මගේ අලුත් ආණ්ඩුව තුළ ඉඩක් නැහැ.ප්‍රතිවාදී අපේක්ෂකතුමාට දර්ශනය - ප්රතිපත්ති ගැන කතා කරන්න විවාදයකට එන්න කිව්වා. සති දෙකකට පසුවත් තවම උත්තරයක් නැහැ. මම දන්නේ නැහැ ඒකට හේතුව මොකක්ද? කියා.විවාදය සජීවීව යන විට මාධ්‍යයට පුළුල් තිරය පෙන්නන්න වෙනවා. මොකද දැන් පෙන්නන්නේ අඩු කළ තිරයක් පමණයි. දෙපැත්තේ තිබෙන වීදුරු කෑලි පෙන්නන්නේ නැහැ. ඒවා එනම් ටෙලිෆොන්ටර් හංගන පචවාහිනී මොනවද කියා ජනතාව දන්නවා.මුළු රටේම හැම පවුලක්ම හැම පුරවැසියකුම ශක්තිමත් කර තේජවන්ත ශක්තිවන්ත ශ්රී ලංකාවක් බිහි කරන්න 16 වැනිදාට මට හයිය දෙන්න කියා ඉල්ලා සිටිනවා යයිද සජිත් ප්‍රේමදාස මහතා කීවේය.කාන්තා හා ළමා කටයුතු අමාත්‍ය චන්ද්‍රානි බණ්ඩාර, හොරොව්පොතාන ආසන සංවිධායක එම්. සහිඳු යන මහත්ම මහත්මීහුද මෙහිදී අදහස් දැක්වූහ.
|
“දුක-කඳුල වේදනාව යළි විඳින්න ඉඩක් තබන්නේ නෑ“
| 0 |
(හර්ෂණ තුෂාර සිල්වා සහ අලූත්ගම තුසිත කුමාර ද සිල්වා, බෙන්තොට ජේ. ඉඳුරුවගේ සහ අලූත්ගම සරත් සිරිවර්ධන)රටේ ඇති වූ ආපදා තත්ත්වයෙන් පීඩාවට පත් ජනතාවගේ ජන ජීවිතය නැවත නගා සිටුවීමට අප සියලූදෙනා ඒකරාශී විය යුතුයැයි ජනාධිපති මෛතී‍්‍රපාල සිරිසේන මහතා පසුගියදා (6) පැවැසීය.පීඩාවට පත් ජනතාවට රටේ පොදු ජනතාවගේ ආදරය, කරුණාව හා සෙනෙහස ලැබිය යුතු බව කී ජනාධිපතිවරයා පීඩාවට පත් ජනතාවට සහන සැලසීමේදී රටේ අනෙකුත් පොදු ජනතාව දැක්වූ ආදරය, කරුණාව, සෙනෙහස සහ පරිත්‍යාගශීලිත්වය සියලූදෙනාගේ ගෞරවාදරයට පත්විය යුතු බව ද කීවේය.බෙන්තොට උඩකොටුව බෝධි සමීප භීමතිත්ථ රාජ මහා විහාරස්ථානයේ බුද්ධ ප‍්‍රතිමා වහන්සේ නිරාවරණය කිරීම සහ එම විහාරස්ථානයේ විහාරාධිපති සද්ධර්ම කීර්ති ශී‍්‍ර අත්ථදස්සි, ශාස්ත‍්‍රපති බෙන්තොට ජිනානන්ද නාහිමියන් වෙත ගාලූ කෝරළයේ ප්රධාන සංඝනායක ධුරය පිරිනැමීම වෙනුවෙන් ශී‍්‍ර සන්නස් ප්රදානය වෙනුවෙන් පැවැති උත්සවයේ ප්රධාන ආරාධිත අමුත්තා ලෙස සහභාගී වෙමින් ජනාධිපති මෛතී‍්‍රපාල සිරිසේන මහතා එම අදහස් පළ කළේය.එහිදි අදහස් දැක්වූ ජනාධිපති මෛතී‍්‍රපාල සිරිසේන මහතා මෙසේ ද කීය.”පරිසරයේ සුන්දරත්වය ජීවත්වන ජනතාවටත්, ජීවිත හැඩගස්වා ගැනීමටත් අවශ්‍ය වෙනවා. පරිසරයේ තිබෙන සුන්දරත්වය ජීවිතයේ තිබෙන භාහිර අලංකාරයට වගේම, අධ්‍යාත්මික වර්ධනයට වගේම යහපත් සමාජයක් ගොඩනැගීමටත් පරිසරයේ සුන්දරත්වය සෑම කෙනෙකුටම අවශ්‍ය වෙනවා වැදගත් වෙනවා. අපිට අපේ රට විදියට ගත්තාම, රටේ කොයි තැනකට ගියත් ඒ සුන්දරත්වය දකින්න පුළුවන්. රටේ ස්වභාවික සම්පත් මහා පරිපූර්ණභාවය රට පුරාම තියෙනවා. ලෝකයේ බොහෝ රටවල මේ පාරිසරික වැදගත්, ගහකොළ, ඇළදොළ, සතා සීපාවෝ දකින්න නැහැ. ඇතැම් රටවලට හිරු එළිය නැහැ. ඇතැම් රටවල ලස්සන ගහකොළ නැහැ. ඇළදොළ ගලා යන්නේ නැහැ. ඇතැම් රටවල ලස්සන පක්ෂීන් නැහැ. සතසීපාවෝ නැහැ. එහෙත් අපේ මේ සුන්දර උතුම් රටේ ඒ සියල්ල තිබෙනවා. මේ මාතෘභූමිය ඒ සියල්ලගෙන්ම සමන්විතයි. මේ සුන්දර රටට භෞතික සම්පත්වල තිබෙන වැදගත්කමට බෞද්ධ දර්ශනයෙන් ලැබී තිබෙන මග පෙන්වන මේ රටේ ජීවත්වන ජනතාවට මෙන්ම ලෝකයේ අනෙක් ජනතාවට බෞද්ධ දර්ශනය කියාදෙන මූලස්ථානයක් බවට අපේ රට පත්ව තිබෙනවා.අපේ හාමුදුරුවෝ අවුරුදු දෙකක් ඇතුළත මේ බුද්ධ ප‍්‍රතිමාව නිර්මාණය කරමින්, අපේ මහා සංඝරත්නයට ආදර්ශ සපයමින් පරිසරයටත් ජනතාවටත් විශාල කැපවීමක් කර තිබෙනවා. බුද්ධ ප‍්‍රතිමාව ලස්සන පරිසරය තව තවත් සුන්දර කරමින් සිසිලසක් ගෙන දෙනවා. බුද්ධ ප‍්‍රතිමාවක් දැක්කාම අපට මහත් සැනසීමක් ගෙන දෙනවා. ඒ අතින් අපේ විහාරාධිපති හාමුදුරුවෝ කර තිබෙන්නේ සුවිශේෂී කැපවීමක්. අපේ රටේ යහපත් බව, හික්මීම, මනුස්සකම රැඳී පවතින්නේ බෞද්ධ සංස්කෘතිය පදනම් කරගත් ගමේ පන්සල පදනම් කරගත් බෞද්ධ දර්ශනය මතයි. අපේ සමාජය සුවපත් කිරීමේදී එදා සිට අද දක්වා ගමනේදී භික්ෂූන් වහන්සේ කරන ලද කැපවීම අපි අගය කළ යුතුයි.පසුගිය කාලයේදී අපේ රට මහත් ව්‍යසනයකට පත්වුණා. එහිදී රාජ්‍ය සේවකයන්, ගම්වල වැසියන්, රටේ සෑම කෙනෙක්ම, මහා සංඝ රත්නය, අනෙකුත් ආගමික නායකයන් ආදී සියලූදෙනා දුකට පත් ජනතාවට, පීඩාවට පත් ජනතාවට උපකාර කරන්න මහත් කැපකිරීමක් කළා. භෞතික සංවර්ධනය අතින් ඉතා ඉහළට ගියා රටවල ජනතාව තුළ අපේ රටේ ජනතාවගේ තිබෙන මනුස්සකම දකින්න නැහැ. කෙනෙක් දුකට පත්වූ විට සමාජය වශයෙන් ජනතාවත්, රටේ පොදු ජනතාව දක්වපු සෙනෙහස, කරුණාව ආදරය අපිට දකින්න ලැබුණා. පීඩාවට පත්වූ ජනතාව වෙනුවෙන් අපේ අනෙක් ජනතාව දක්වපු පරිත්‍යාගශීලිත්වයට හේතුව බෞද්ධ සංස්කෘතිය පදනම් කරගත් සමාජ ක‍්‍රමයයි. පීඩාවට පත්වූ ජනතාවගේ ජීවිත ගොඩනැගීමට අපි සියලූදෙනා කැපවිය යුතුයි. ආපදාවට පත්වූ ජනතාවට සෑම කෙනකුගේම ආදරය, කරුණාව, සෙනෙහස දැක්විය යුතුයි. ඔවුන්ගේ ජීවිත නගා සිටුවීමට අපි සියලූදෙනා මැදිහත් විය යුතුයි. ඔවුන්ගේ ජීවිත නැවත යථා තත්ත්වයට පත් කළ යුතුයි. ඒ වගේම පීඩාවට පත් ජනතාව වෙනුවෙන් අපේ ජනතාව දක්වපු කැපකිරීම, පරිත්‍යාගශීලීත්වය අපි සියලූ දෙනාගේ ගෞරවාදරයට පත්විය යුතු” යැයි ද ජනාධිපතිවරයා එහිදී කීය. පාලි හා බෞද්ධ විශ්වවිද්‍යාලයේ අධ්‍යක්ෂක ජෙනරාල්, කෝට්ටේ ශී‍්‍ර කල්‍යාණි සාමගී‍්‍ර ධර්ම මහා සංඝ සභාවේ අනුනායක, ප්රධාන ලේඛකාධිකාරි කොටපිටියේ රාහුල අනුනාහිමියෝ මුලසුනේ දේශනාව කරමින් මෙසේ කීහ.”බෙන්තොට පුරවරය කියන්නේ ශී‍්‍ර ලංකාවේ දකුණ සහ බටහිර වෙන්වන මායිමයි. බෙන්තොට ප්රසිද්ධ ස්ථාන රැුසක් තිබෙනවා. බෙන්තොට විහාරස්ථාන නිසා විශාල වශයෙන් ප්රසිද්ධයි. වර්ග හැතැප්මක් වගේ කෙටි දුරක් ඇතුළත රාජ මහා විහාර හයක් පිහිටි ලංකාවේ එකම ප්රදේශය බෙන්තොට කියලයි මම හිතන්නේ. මේක වටිනා භූමි භාගයක්. බෙන්තොට ප්රදේශය සංචාරක පරාදීසයක්. බස්නාහිර පළාතත් දකුණත් වෙන් කරන උතුම් ප්රදේශය විදියට මේ ප්රදේශය විශේෂයි. කෝට්ටේ ශී‍්‍ර කල්‍යාණි සාමගී‍්‍ර ධර්ම මහා සංඝ සභාව පිහිටුවන්නේ මීට වසර 160කට පෙරයි. ඊට දීර්ඝ ඉතිහාසයක් තිබෙනවා. ඒ කාලයේ සුදු ජාතිකයෝ හිටියා. ඇමෙරිකා ජාතික වියතෙක් බෙන්තොට බීච් හෝටලයේ හිටියා. ඔහු බෞද්ධ අධ්‍යාපනය ලැබුවා. ඔහු පාලි ශබ්ද කෝෂයක් නිර්මාණය කරමින් ලෝකයට ගෙන ගියා. ඔහු ලංකාවෙන් පිටව ගිහින් පාලි පොත් සමාගම පිහිටුවා ඉංගී‍්‍රසි භාෂාවෙන් බුදු දහම ලෝකයට ගෙන යනවා. ඒ නිසා මේ ආයතනය විවිධ පැතිවලින්, ශාසනික හා ශාස්තී‍්‍රය වශයෙන් ඉතා වැදගත්. මේ කලාපය ඉතා වැදගත්. බෙන්තොට කියන්නේ ලෝකයට බුදු දහම ගෙන ගිය ප්රදේශයක්. ඒ නිසා මේ බුද්ධ ප‍්‍රතිමාව කියන්නෙත් එක්තරා සුවිශේෂී දෙයක්. අපේ ජීනානන්ද හාමුදුරුවෝ මේ පළාතේ ගිහි පැවිදි ජනතාවගේ ගෞරවාදරයට පත්වූ යතිවරයාණන් වහන්සේ නමක්.මේ රටේ සංචාරක ව්‍යාපාරය ගැනත් යමක් කියන්න ඕනේ. අපිට පේන ගැටලූ කිහිපයක් තිබෙනවා. සංචාරක ව්‍යාපාරය දිහා එක් එක් අය එක් විදියට බලනවා. සංචාරක ව්‍යාපාරය වැදගත් බව කිව යුතුයි. සමහරු සංචාරක ව්‍යාපාරය අපිට වැඩක් නැහැ කියලා සමහරු කියනවා. එහෙත් යහපත් විදියට කි‍්‍රයාකරමින් සංචාරක ව්‍යාපාරයෙන් රටට ඉතා වැදගත් දෙයක් ආර්ථික වටිනාකමක් ගෙන්වා ගත හැකි බව භික්ෂූන් වහන්සේ නමක් විදියට මම කියන්න කැමතියි. සංචාරකයෝ මේ රටට එන්නේ සල්ලාලකමේ යෙදෙන්න නෙමෙයි. විදේශිකයන්ට ඒ දේවල් ඔවුන්ගේ රටවල්වලදි කරගන්න පුළුවන්. ඔවුන් මේ රටට එන්නේ අලූත් අත්දැකීමක් වෙනත් රටක අත්දැකීමක් ලබාගන්න.සංචාරක කර්මාන්තයට ඉංගී‍්‍රසි බසින් කියන්නේ ටුවරිසම් කියලා. ප‍්‍රංශයේ තිබුණා ටුවර්ස් කියලා නගරයක්. ඒ නගරයේ තිබුණා ඉතිහාසගත කතෝලික පල්ලියක්. මේ පල්ලිය නරඹන්න, වැඳ පුදා ගන්න දේශීය විදේශීය සංචාරකයෝ ආවා. මෙයින් ආදායම් උපයන්න ඕනේ කියලා ඒ රටේ බලධාරීන් තේරුම් ගත්තා. ඒ නිසා පල්ලිය ආසන්නයේ ප‍්‍රංශයේ දේශීය උරුමය, ප්රංශ භාෂාව, දේශීය දේ ව්‍යාප්ත කළා. ඔවුන් පල්ලිය අවට ප්රංශ බස උගන්වන තැන්, දේශීය නිෂ්පාදන අලෙවි කරන තැන්, ආදී දේශීය දේ ප්රචලිත කළා. දේශීය දේ අලෙවි කරන ස්ථාන ව්‍යාප්ත කළා. පසුව මේ තැන සංචාරක පාරාදීසයක් බවට පත්වුණා. කවුරු මොන දේ කළත් මේ රට බෞද්ධ සංස්කෘතියක් තිබෙන රටක්. මේ රටට ආවොත් වැඩි වශයෙන් බලන්න තියෙන දෙයක් තමයි විහාරස්ථාන. විදේශිකයෝ මේ විහාරස්ථාන බෞද්ධ සිද්ධස්ථාන බලන්න එනවා. විදේශිකයෝ භාවනා මධ්‍යස්ථාන හොයාගෙන එනවා. ඒ නිසා බුදු දහම උගන්වන තැන්, භාවනා මධ්‍යස්ථාන, දේශීය සංගීතය, දේශීය නිෂ්පාදන, දේශීය වෛද්‍ය ක්රම ආදිය සියල්ල විහාරස්ථාන වටා නිර්මාණය කරමින් සංචාරක කර්මාන්තය දියුණු කරන්න පුළුවන්. විදේශිකයෝ මේ රටට එන්නේ මේ රටවල දේවල් බලන්න. ඒ නිසා විහාරස්ථානවලට තිබෙන මාර්ග සකස් කර බුදු දහම පදනම් කර ගනිමින් දේශීය දේ ව්‍යාප්ත කරමින් සංචාරක ව්‍යාපාරය දියුණු කළ හැකියි යන්න මගේ විශ්වාසයයි.අද අපේ රටේ අමාත්‍යාංශ සම්බන්ධයෙන් කතාබහට ලක්වෙනවා. ඇමැතිවරු මාරුවෙද්දි ප්රතිපත්ති මාරුවෙනවා. එක් ඇමැතිවරයකු කරගෙන එන දේ අලූත් ඇමැතිවරයකු ආවාම වෙනස් වෙනවා. එක් අයෙක් කළාම ඊළඟ ඇමැතිවරයා එය වෙනස් කරනවා. මේ රටේ දියුණුවක් නැත්තෙත් ඒකයි. එම නිසා දේශීයත්වය අගයන පුද්ගලයෙක් විදියට ජනාධිපතිතුමනි, මහා සංඝරත්නය ලෙස මේ කරුණ ඔබතුමාගේ අවධානයට යොමු කරනවා. සංචාරක කර්මාන්තයට විතරක් නෙමෙයි, සෑම ක්ෂේත්රයකම ජාතික ප්රතිපත්තියක් හදන්න. මොන ආණ්ඩුව ආවත්, මොන ඇමැතිවරයා පත්වුණත් වෙනස් නොවෙන ජාතික ප්රතිපත්ති සකසන්නයි අපි ඉල්ලනවා. මේ දේ අසල්වැසි ඉන්දියාවේ වගේම ඇමෙරිකාවේ එක්සත් රාජධානියේත් දකින්න පුළුවන්. ඒ නිසා ජාතික ප්රතිපත්ති සකසන්න. ඒ ගැන හිතන්න” යැයි උන්වහන්සේ වැඩිදුරටත් කීහ.පාලි හා බෞද්ධ විශ්වවිද්‍යාලයේ අධ්යක්ෂ ජෙනරාල් කෝට්ටේ ශී‍්‍ර කල්‍යාණි සාමගී‍්‍ර ධර්ම මහ සංඝ සභාවේ අනුනායක, ප්රධාන ලේඛකාධිකාරී මහාචාර්ය කොටපිටියේ රාහුල අනුනාහිමියෝ පිරිස පංචශීලයේ පිහිටුවූ අතර ඉඩම් හා පාර්ලිමේන්තු ප්රතිසංස්කරණ අමාත්‍ය ගයන්ත කරුණාතිලක මහතා පිළිගැනීමේ කතාව කළේය. ශාස්ත‍්‍රපති බෙන්තර ජිනානන්ද හිමියන්ට ගාලූ කෝරළයේ ප්රධාන සංඝනායක ධුරය පිරිනැමීමේ උත්සවය ශී‍්‍ර සන්නස් පත‍්‍රය කියවීම පායාගල ඇලබඩ, ශී‍්‍ර ඉන්ද්‍රජෝත‍්‍රාරාමවාසී, පානදුර ශී‍්‍ර සුමංගල විද්‍යාලයේ ආචාර්ය අගුණකොළපෑලැස්සේ ඉන්ද්‍රජෝති හිමියන් විසින් සිදුකරන ලද අතර සන්නස පිළිගැන්වීම ජනාධිපති මෛතී‍්‍රපාල සිරිසේන මහතා අතින් සිදු කෙරිණි. අමාත්‍ය ගයන්ත කරුණාතිලක මහතා විජිනිපත පිළිගැන්වීය.ජනාධිපති මෛතී‍්‍රපාල සිරිසේන මහතා මෙහිදී බෙන්තර ජිනානන්ද හිමියන්ට විශේෂ තිළිණ ප්රදානය කළ අතර ප‍්‍රතිමාව ඉදිකළ මූර්තිශිල්පි එම්.එම් ගුණපාල සහ ප‍්‍රතිමා වහන්සේගේ පාදම සැකැසූ දමිල සම්පත් අබේවික‍්‍රම යන මහත්වරුන්ට ප‍්‍රතිමාවේ අනුරූ ද පිරිනැමීය. මෙහිදී විහාරාධිපති බෙන්තර ජිනානන්ද හිමියෝ අමාත්‍ය ගයන්ත කරුණාතිලක මහතාට පිළිම වහන්සේගේ අනුරුවක් පිරිනැමූහ.හිරිකුඹුරේ උභිතාභිදාන ශ්‍යාමෝපාලි මහා නිකායේ ශී‍්‍ර කල්‍යාණි සාමගී‍්‍ර ධර්ම මහා සංඝ සභාවේ මහානායක හිමි, වස්කඩුවේ මහින්දවංස, ශී‍්‍ර ලංකා අමරපුර නිකායේ ශී‍්‍ර ශාසනෝදය ධර්ම සභාවේ මහානායක හිමි ඇතුළු මහා සංඝරත්නය, ධීවර හා ජලජ සම්පත් සංවර්ධන අමාත්‍ය, මහවැලි සංවර්ධන රාජ්‍ය අමාත්‍ය මහින්ද අමරවීර, නිපුණතා සංවර්ධන හා වෘත්තීය පුහුණු අමාත්‍ය චන්දිම වීරක්කොඩි, පළාත් සහා සහ ප්රාදේශීය සභා නියෝජිතයන්, ප‍්‍රදේශවාසීන් ඇතුළු පිරිසක් මෙම අවස්ථාවට සහභාගි වූහ.
|
ආපදාවෙන් පීඩිත ජනතාවගේ ජීවිත යළි නඟාසිටුවීමට සැවොම ඒකරාශි විය යුතුයි
| 1 |
(මුදිතා දයානන්ද )“අද පවතින නිවාස ප්‍රතිපත්තියේ රජය සිටියොත් තව අවුරුදු දහයකදී වගා කරන්න තිබෙන බිමෙන් අක්කර විසිලක්ෂයක් නිවාසවලට යට කරන්න වෙනවා. කෘෂිකාර්මික බිම රැකගන්න නම් රජයේ නිවාස ව්‍යාපෘති සියල්ල මහල් නිවාස විය යුතුය යන ප්‍රතිපත්තියේ අපි ඉන්නවා.” යැයි ජාතික ජන බලවේගයේ ජනාධිපති ධුර අපේක්ෂක, ජනතා විමුක්ති පෙරමුණේ නායක අනුර කුමාර දිසානායක මහතා පෙරේදා (22) පැවැසීය.ඔහු මේ බව පැවැසුවේ ජාතික ජන බලවේගයේ කෘෂිකර්ම ප්රතිපත්තිය එළිදැක්වීමේ අවස්ථාවට එක්වෙමිනි. පේරාදෙණිය තානායමේදී මෙම උත්සවය පැවැත්විණ.එහිදී කෘෂිකර්ම ප්‍රතිපත්තියේ පිටපතක් අනුර කුමාර දිසානායක මහතා විසින් සත්ත්ව නිෂ්පාදන හා සෞඛ්‍ය දෙපාර්තමේන්තුවේ හිටපු අධ්යක්ෂ ජනරාල් ආචාර්ය නිමල් චන්ද්‍රසිරි මහතාට පිළිගන්වනු ලැබිණ. අනතුරුව අනෙකුත් ආරාධිත අමුත්තන්ට ද දිසානායක මහතා අතින් පිටපත් පිරිනැමිණි.ඔහු මෙසේ ද පැවැසීය.“අපේ කෘෂිකර්ම බිම් ප්රමාණය සියයට පනහකින් අඩුවෙලා. වසරකට ජෝඩු එක්ලක්ෂ හැටදාහක් විවාහ වෙනවා. එයින් ලක්ෂයකට පමණ පරම්පරාගත නිවාසයක් හිමිවුණත් තවත් හැටදාහකට අලුතෙන් නිවසක් අවශ්‍යයි. මේ සියලු දෙනාට තනි තනි නිවාස ඉදිකරන්න ගියොත් එක්කෙනාට පර්චස් දහය ගානේ වසරකට පර්චස් ලක්ෂ හයක් අවශ්‍ය වෙනවා. මේ විදිහට වසර දහයක් ගියොත් අක්කර ලක්ෂ විස්සක් නිවාස සඳහා වෙන්කරන්න වෙනවා. එයින් කෘෂිකර්ම ප්රතිපත්තිය පවත්වාගෙන යන්න අපිට බැරි වෙනවා.කෘෂිකර්ම ප්රතිපත්තිය ව්‍යුක්ත ප්රතිපත්තියක් ලෙස සලකන්න බැහැ. රටේ පොදු ආර්ථික, දේශපාලන ප්‍රතිපත්තිත් එක්ක, ඒක ගැට ගැහෙනවා. අපේ වෙළෙඳ ප්රතිපත්තිය මොකක්ද? අපේ පරිසර ප්රතිපත්තිය කුමක්ද? මේවා එක්කත් කෘෂිකර්මාන්තය ගැට ගැහෙනවා. ඒ නිසා කෘෂිකර්ම ප්රතිපත්තිය අපගේ අනෙකුත් ප්රතිපත්ති සමග නොගැටෙන විදිහට තමයි අපි සකස් කරලා තියෙන්නේ.රටකට ඒ රටේ ආහාර සුරක්ෂිතතාව ඉතා වැදගත් සාධකයක්. අපේ ප්‍රමුඛතම ඉලක්කයක් තමයි ශ්රී ලංකාව ආහාරවලින් සුරක්ෂිත රාජ්‍යයක් බවට පත්කිරීම. ඒ වගේම කෘෂිකර්මාන්තයේ නියැළෙන්නන්ගේ සමාජ පිළිගැනීම උසස් කිරීමත් මෙම ප්‍රතිපත්තියේ අරමුණක්. අපේ රටේ ගොවි ජනතාවට හිමිවෙලා තියෙන්නේ ඉතා පහළ ජීවන තත්ත්වයක් හා පහළ සමාජීය තත්ත්වයක්. එය උසස් කිරීම මෙම ප්‍රතිපත්තියේ අරමුණක් ලෙස තිබෙනවා.ගොවි ජනතාවට තමන්ගේ නිෂ්පාදනයන් සඳහා නිෂ්පාදන පිරිවැයට සරිලන පරිදි මිලක් නියම කිරීමත් අපේ කෘෂි ප්‍රතිපත්තියේ එක අරමුණක්. අපේ රටේ කෘෂි නිෂ්පාදනවලට නිතර නිතර උච්ඡාවචනය වන මිලක් තිබෙන්නේ. ලෝකයේ කොහේවත් මෙවැනි උච්ඡාවචනයක් ආහාර පානවලට සිද්ධ වෙන්නේ නැහැ. මෙය පාරිභෝගික ජනතාවටත් විශාල බලපෑමක් ඇති කරනවා. ඒ නිසා ඔවුන්ටත් ස්ථාවර මිලකට කෘෂි නිෂ්පාදන ලබාදීම අපේ තව අරමුණක්. තව අරමුණක් තමයි රටේ ජනතාවට වස විෂවලින් තොර ආහාර වේලක් ලබාදීම. නමුත් එක කන්නයකින් මේවා සාර්ථක කරගන්න පුළුවන් කියලා අපි කියන්නේ නෑ.ගොවි ජනතාව මුහුණ දීලා තිබෙන ගැටලු අතර අද ප්රධාන ප්රශ්නය බීජයි. ඖෂධ, බීජ, අවි ආයුධ අද ලෝකයේ තිබෙන විශාලම ජාවාරම් තුනයි.ලෝකයේ තිබෙන ඉතාම වටිනා ජාන සම්පත් කොල්ලකමින් ඒවා තම ආධිපත්‍යයට යටත් කරගැනීමට බහුජාතික සමාගම් අතර තරගයක් තියෙනවා. ඔවුන්ට පේටන්ට් බලපත්‍රය හිමි බීජයක් යම් ගොවියෙක් වගා කරනවා නම්, ඊට විශාල ගෙවීමක් කළ යුතුයි. මේ බීජ කාගේවත් පෞද්ගලික අයිතියකට හිමි ද? අද ලෝකයේ බොහෝ බීජවල අයිතිය තිබෙන්නේ සමාගම් කිහිපයක් අතේ. අපේ රටේ බීජ වෙළෙඳපොළ සමාගම්වලට විවෘත කළා. දැන් අපේ රටේ මුළු බීජ වෙළෙඳපොළම සමාගම් කිහිපයක් අතේ තියෙන්නේ. ඔවුන් බීජ ලංකාවට දුන්නේ නැත්නම් අපිට කිසිම වගාවක් කරගන්න බැරි තත්ත්වයක් උදාවෙලා තිබෙනවා.ගස්ලබු ඇට ග්‍රෑම් 100ක් රුපියල් 7500ක් දීල ගන්න ගොවියාට සිද්ධ වෙලා. කිලෝ එකක් ලක්ෂ 8ක් පමණ වෙනවා. ඒ අනුව සාමාන්‍ය වශයෙන් ගස්ලබු ඇටයකට රුපියල් 100කට වඩා වැයවෙනවා. නැවත අපේ බීජවල අයිතියත්, ගොවි ජනතාවට ලැබෙන පරිදි ගුණාත්මක බීජ ප්රතිපත්තියක් හැදීමත් අපේ වැඩපිළිවෙළ තුළ අඩංගුයි.අලුත් බීජ ස්වභාවිකව පරාගනය වෙන්නේ නෑ. අපේ රටේ බීජවල අයිතිය යළි අප පවරා ගන්නවා. ඒ සඳහා හොඳ පර්යේෂණ නිලධාරීන් අපේ රටේ සිටිනවා. අපේ රටේ බාස්මතී සහල් සොයාගත් විද්වතාට එය අත්හරින ලෙස බලධාරීන්ගෙන් බලපෑම් එල්ල වුණා. ඔහු අද පෞද්ගලික සමාගමක සේවය කරනවා.අද බීජ පර්යේෂණ ආයතන කඩාවැටිලා. සමහර බීජ ගොවිපොළවල් විකුණලා දාලා. මහඉලුප්පල්ලමේ බීජ ගොවිපොළෙන් අපිට බීජ වර්ග දුන්නා. දැන් ඒක බංගලාදේශයට දෙන්න යනවා. අද මහඉලුප්පල්ලමේ තියෙන්නේ ඉපිල් ඉපිල් වගාව. ගොවි ජනතාවට ගුණාත්මක බීජ සාධාරණ මිලකට ලබාදීම සඳහා ගොවි පර්යේෂණ ආයතන අපි පිහිටුවනවා. බීජ මාෆියාවෙන් ගොවියන් මුදාගන්නවා.පොළොවේ අඟලක් වැවෙන්න අවුරුදු 3000ක් යනවා කියලා එක් මහාචාර්යවරයෙක් මේ ළඟකදී මට කිව්වා. එක් වැස්සකට පස සෝදාගෙන යන්නේ අඟල් හය හත. ඇතැම්විට අඩි ගණනින්. අසාර්ථක යෝජනා ක්රම නිසා පොළොවේ ජලය තැන්පත් කරගන්නා පස් තට්ටු අද අවුලෙන් අවුලට පත්වෙලා.අපේ රටේ සැලසුම් හදලා තියෙන්නේ වැසි ජලය වේගයෙන් ගංගාවට දාලා මහ මුහුදට යවන්න. ඒ නිසා කෘෂිකර්මාන්තයේ නියැළෙන ජනතාවගේ දෙවන මූලික ප්රශ්නය වන ජලය ලබාදීම සඳහා අපි සැලැස්මක් හදනවා. ඒ සඳහා ජල පෝෂක කලාප සංරක්ෂිත කරන්නත්, මධ්‍යම කඳුකරයේ විධිමත් ඉඩම් පරිහරණ සැලැස්මක් ද අපි ඉදිරිපත් කරනවා. ඉඩම් කට්ටි කුඩා වීම වැළැක්වීමත් අපේ ප්රතිපත්තියක්.අද අපේ එළවළු හා පලතුරු නිෂ්පාදනයෙන් සියට 38ක් අපතේ යනවා. ඒ නිසා වෙළෙන්දා වීසි කරන පලතුරුවලටත් පාරිභෝගිකයාගෙන් ගාණ අල්ලනවා. ඔහුටත් කරන්න දෙයක් නෑ. මොකද ඉවත දමන පලතුරුවලට ඔහුට කවුරුත් ගෙවන්නේ නෑ. ඇසුරුම්කරණය කියන්නේ ලෝකයේ දියුණු කර්මාන්තයක්. ඒක රැකියා සපයන මාර්ගයක්. ඒ නිසා එළවළු, පලතුරු සඳහා දියුණු ඇසුරුම් කර්මාන්තයක් අපි ප්රචලිත කරනවා. යුරෝපයට තියෙන්නේ එක කන්නයයි. යුරෝපයේ කරන්නේ වෙළෙඳපොළට අවශ්‍ය ප්රමාණය විතරක් යවලා ඉතුරු ටික ගබඩා කරන එක. මේ පාලකයෝ ලජ්ජා වෙන්න ඕන අවුරුදු 7ක් ගිහිල්ලත් අපිට එක පලතුරු, එළවළු ගබඩාවක් හදන්න බැරිවෙලා තියෙනවා.දියුණු රටවල ඕනෑම නිෂ්පාදනයක් වෙළෙඳපොළට නිකුත් වෙන්නේ වෙළෙඳපොළ දත්ත තොරතුරු මත. අතිරික්තය ගබඩාවට ගන්න ඕන. එතකොට ගොවියාටත් පාරිභෝගිකයාටත් සාධාරණය ඉටුවන මිල ක්රමයක් හදන්න පුළුවන්. අද දඹුල්ල මාර්කට් එකේ ඉතුරුවන එළවළු දඹුල්ල නගර සභාවේ බැකෝ යන්ත්‍රවලින් තමයි ලොරිවලට පටවන්නේ.දඹුල්ලේ ලූනු ගලවන කාලයටත් දඹුල්ලේ කඩවල ඉන්දියානු ලූනු තිබෙනවා. වගා සැලැස්මක් නෑ. ඒ නිසා අනවශ්‍ය ලෙස විශාල ආනයනයක් මෙරට සිද්ධ වෙනවා. දැන් මුම්බායිවලින් මුංඇට ගේනවා. ඕස්ටේ්‍රලියාවෙන් කුරක්කන් ගේනවා. පොඩි කාලෙ අපි දැනන් හිටියේ මේවා ලංකාවේ වවනවා කියලා. ලූනු අවශ්‍යතාවයෙන් සියට 56ක් පිටරටින් ගේනවා. මේක ආහාරවලින් ස්වයංපෝෂණය කරන්න පුළුවන් රාජ්‍යයක්. හැබැයි දේශපාලකයෝ ඒවා ආනයනය කරන්න හරි කැමැතියි. ඇයි? කොමිස්, පගා ලබාගන්න හොඳම තැන නිසා. ආනයනය කරන තමන්ගේ මිත්‍රයන්ව ආරක්ෂා කරගන්න දේශපාලුවෝ හදපු බදු ප්රතිපත්තියක් තමයි අද තියෙන්නේ. කැරට් ගණන් කාලයට ඒ වෙනුවට වට්ටක්කා කන්න කියලා කියන කෘෂිකර්ම ඇමැතිවරු රටකට ඕන නෑ.මම ජනාධිපති අපේක්ෂකයා වුණාට සාමූහික ප්‍රයත්නයක කොටස්කරුවෙක් පමණයි. එසේ නැතිව මැජික්කරුවෙක් නොවෙයි. අපේ කෘෂිකර්ම ප්රතිපත්තිය නිසි පරිදි ක්රියාත්මක කිරීමට සමත් සාමූහික කණ්ඩායමක් අපට සිටිනවා. තවදුරටත් අපේ රට මේ විනාශය කරා යන්න දෙන්න එපා. මේ හාදයෝ දැන් ඡන්දයට ඇවිල්ලා කියනවා මේ රට බේරා ගැනීමට තිබෙන අන්තිම අවස්ථාව කියලා හැම ඡන්දයකදීම ඒකම කියනවා. මේක විහිළුවක්. අපි මේ රට කුමන අවස්ථාවකදී හරි අරගෙන ගොඩනගනවා. අපේ දරුවන්ට මේ විනාශය දෙන්න එපා. අපේ පරිසර පද්ධතියට තවදුරටත් මේ විනාශය වෙන්න දෙන්න එපා.” එහිදී අදහස් දැක්වූ සත්ත්ව නිෂ්පාදන හා සෞඛ්‍ය දෙපාර්තමේන්තුවේ හිටපු අධ්යක්ෂ ජනරාල් ආචාර්ය නිමල් චන්ද්‍රසිරි මහතා:“අපි ජාතික විද්වත් සංවිධානය ලෙස තමයි දස වැදෑරුම් ප්රතිපත්ති මාලාවක් රට ගොඩනැගීම වෙනුවෙන් සකස් කළේ. එහි එක් අංශයක් තමයි කෘෂිකර්මය. අද අපි මෙතනදී එළිදක්වනු ලබන්නේ එම කෘෂිකර්ම හා පශු සම්පත් ප්‍රතිපත්තියයි.වසර හැත්තෑඑකකට පසු අපිට මොකද වුණේ කියලා දැනගන්න අපි ඊට කලින් හිටපු කාලය ගැන දැන ගන්න අවශ්‍යයි. ජෝන් ෆර්ගියුෂන් කියන ලංකාවේ සුදු ලේකම්වරයෙක් ලියපු පොතක් සිංහලයට පරිවර්තනය වෙලා තිබෙනවා ශ්රී ලංකාවේ සිය වසරක් කියලා. ඒ කාලය තුළ ලංකාවේ ඇති වුණ වෙනස්කම් තමයි එහි ඇතුළත්ව තිබෙන්නේ. ඒ අනුව අපි කොයි තරම් දියුණු තත්ත්වයක ද හිටියේ කියලා දැනගන්න පුළුවන් ඒ පොත කියෙව්වාම.”එහිදී අදහස් දැක්වූ ජාතික ජන බලවේගයේ කෘෂිකර්ම ප්රතිපත්ති කමිටුවේ සාමාජික හේමජීව ගෝඨාභය මහතා:අපි මීට වසර විස්සකට විතර කලින් ඇහුවා ගොවි රජවරු ණය ගෙවාගන්න බැරුව වහ බීලා මැරෙනවා. දැන් අපිට අහන්න ලැබෙන්නේ ඔවුන්ගේ බිරින්දෑවරු ක්ෂුද්ර ණය උගුලට අසුවී වස බී මැරෙනවායි. මේ ඛේදවාදකය හැම ගොවියකුටම වගේම කෘෂි අලෙවිකරුවන්ට පවා මුහුණ දෙන්න සිදුව තිබෙන තත්ත්වයක්. මේ ක්ෂේත්රයේ යෙදෙන්නන්ගේ ජීවිත දවසින් දවස අගාධයට යනවා. ඔවුන්ගේ ජීවිත ගොඩනගන්න තමයි අපි මේ වැඩපිළිවෙළ සකස් කළේ. මේ වැඩපිළිවෙළ මහ පොළොවේ පැළ කරගන්නා තුරු අපි නොනැවතී අරගල කරනවා.”මෙම අවස්ථාවට කුඩා තේ වතු සංවර්ධන අධිකාරියේ හිටපු සභාපති කමල් ඔබේසේකර, ලංකෙම් ලංකා සමාගමේ ව්‍යාපාර කළමනාකරු හේමජීව ගෝඨාභය, මහාචාර්ය ලියනගේ අමරකීර්ති, මහවැලි සංවර්ධන අධිකාරියේ හිටපු අධ්යක්ෂ ජනරාල් ඌව පළාතේ හිටපු ප්රධාන ලේකම් ගාමිණී රාජකරුණා, මහචාර්ය ඩෙස්මන් මල්ලිකාරච්චි, යහපාලනය සඳහා වූ ජාතික ව්‍යාපාරයේ වෛද්‍ය කේ.එම්. සාහීර්, භූ විද්‍යාඥ සමන්ත බෝගහපිටිය, සමස්ත ලංකා ගොවි සම්මේලනයේ සංවිධායක නාමල් කරුණාරත්න, මහනුවර හිටපු දේශීය ආදායම් කොමසාරිස් නිමල් වික්‍රමාරච්චි, කෘෂිකර්ම දෙපාර්තමේන්තුවේ ශ්‍රව්‍ය දෘෂ්‍ය ඒකකයේ හිටපු අධ්යක්ෂ කේ.ඩී. සිරිපාල මහත්වරුන් ඇතුළු ආරාධිතයෝ විශාල පිරිසක් මෙම අවස්ථාවට එක්ව සිටියහ.
|
ආපදාවෙන් පීඩිත ජනතාවගේ ජීවිත යළි නඟාසිටුවීමට සැවොම ඒකරාශි විය යුතුයි
| 0 |
ජන වරමින් රටට පොරොන්දු වූ දේ වෙනුවට ආණ්ඩුව වෙනත් විකාරවලට කාලයත් මුදලූත් නාස්ති කරමින් සිටින්නේ යැයි ද ජනාධිපතිවරයා ඒ මගින් මිදී ස්වාධීන තීන්දු ගෙන දුන් පොරොන්දු ඉටු කළ යුතු යැයි ද පාර්ලිමේන්තු මන්ත්රී අතුරලියේ රතන හිමියෝ පෙරේදා(28) කොළඹ දී පැවැසූහ. මේ රටට අද අවශ්‍යව ඇත්තේ ජාතික සංවර්ධන සැලැස්මක් මිස ආණ්ඩුක්රම ව්‍යවස්ථා වෙනසක් හෝ විශේෂ ආර්ථික සංවර්ධන ව්‍යාපෘති නොවන්නේ යැයි කී උන්වහන්සේ විදෙස් කර්මාන්තශාලා හා ආයෝජන ගැන කියන කතා කිසිදු දිනෙක යථාර්ථයක් නොවන දේවල් යැයි අවධාරණය කර කීහ. ආණ්ඩු වෙනසකට තමා ඇතුළු සංවිධාන ගණනාවක්ම උරදුන්නේ ජනතාවට පොරොන්දු රැුසක්ම දෙමින් යැයි ද එම පොරොන්දු ඉටුනොකරන්නේ නම් ජීවත්වීමෙන් පලක් නැතැයි ද රතන හිමියෝ කීහ. පාර්ලිමේන්තු මන්ත්රී අතුරලියේ රතන හිමියන් මෙම අදහස් පළ කළේ උන්වහන්සේගේ මූලිකත්වයෙන් පිහිටු වූ ශ්රී ලංකා ජාතික මහා සභාවේ ප්රථම මහා සමුළුව ජනාධිපතිවරයාගේ ප්රධානත්වයෙන් කොළඹ, බණ්ඩාරනායක අනුස්මරණ ජාත්‍යන්තර සම්මන්ත‍්‍රණ ශාලාවේදී පැවැති අවස්ථාවේදීය. ‘‘තිරසාර යුගයට මඟ’’ මැයෙන් වූ එම සංවිධානයේ ජාතික සැලැස්ම ජනාධිපති මෛත‍්‍රිපාල සිරිසේන මහතා ඇතුළු පැමිණ සිටි සම්භාවනීය අමුත්තන්ට පිළිගැන්වීම ද එහිදී සිදුවිය. උත්සවයේ ප්රධාන දෙසුම කරමින් අතුරලියේ රතන හිමියෝ මෙසේ ද කීහ. අපි මේ සමුළුව සංවිධානය කළේ මාසයකටත් අඩු කාලයක් තුළයි. මේ සා විශාල ජනකායක් මීට පැමිණීම ගැන අපිට සන්තෝෂයි. මේ සභාවේ අරමුණ මොකද්ද? මේක දේශපාලන පක්ෂයක්වත් රාජ්‍ය නොවන සංවිධානයක්වත් ආගමික සංවිධානයක්වත් නෙවෙයි. අපේ රට ගැන හිතන හැම දෙනාටම එක්විය හැකි පුළුල් ජාතික සභාවක්. ඉන්දියාවේ හා ලංකාවේ ජාතික සංගමයත් ඉතාලියානු ජාතික කොංග්රසයත් මට සිහියට එනවා. ජාතික මහා සභාව පිහිටුවූයේ අප රට මුහුණ දෙන සමකාලීන අර්බුදවලට විසඳුම් සෙවීමේදී මතවාදී අරගලයක් හා ප්රායෝගික ක්රියාකාරකම් සහිත වැඩපිළිවෙළක් සඳහායි. විශ්ව විද්‍යාල උපකුලපතිවරුන්, ආචාර්ය මහාචාර්යවරුන් සර්වෝදය ව්‍යාපාරය අගරදගුරුතුමන් මුස්ලිම් ආගමික නායකයන් ඇතුළු විද්වතුන් රැුසකගේ අදහස් සාරසංග‍්‍රහ කිරීමෙන් මේ සභාවට පාර කැපුණා. මේ වගේ කෙටි කාලයක් ඇතුළත රට වෙනුවෙන් ජාතික ප්රතිපත්තියක් හැදීමට හැකිවීම ගැන මා ඉතා සතුටට පත්වෙනවා.ව්‍යවස්ථා හා ආර්ථික වෙනසක් ගැන කට්ටිය මේ දවස්වල කතා කරනවා. හැබැයි අපි කතාකරන්නේ රටට ජාතික සැලැස්මක් ගැනයි. රටට ආණ්ඩුක්රම හා ආර්ථික වෙනසක් අවශ්‍ය ඇයි කියන ප්රශ්නයට ව්‍යුහාත්මක පිළිතුරක් අපි දෙනවා. ජනාධිපතිතුමනි, ඔබතුමා සමඟ ප‍්‍රතිපත්තිමය තීරණයකට එනකොට ජාතික ප්රතිපත්ති සභාවක් හදන්න යැයි අපි ඔබට කිව්වා. ඒකට තුනෙන් දෙකක් අවශ්‍ය නෑ. ජනමත විචාරණ අවශ්‍ය නෑ. කාලය නාස්ති කරන්න අවශ්‍ය නෑ. අද ඔබතුමා බලයට පත්වෙලා අවුරුදු දෙකයි. තාම සභාව හදලා නෑ. එක්සත් ජාතික පක්ෂය සමඟ ආණ්ඩුව හදන්න යනකොට අපි රනිල් වික්රමසිංහ මැතිතුමා එක්ක ගිවිසුමක් අස්සන් කළා. ජාතික සැලසුම් සභාවක් හදනවා යැයි ඒ ගිවිසුමෙන් කිව්වා. අද වනතුරු කිසිම සාකච්ඡාවක් නෑ. හැබැයි කියපු නැති දේවල්වලට මේ වනවිට කාලයත් මුදලූත් විශාල වශයෙන් නාස්ති කරමින් තිබෙනවා.ජනමත විචාරණයකට තුඩු දෙන ව්‍යවස්ථා සංශෝධනයක් ගැන කියනවා. ජනාධිපතිතුමනි, ජනමත විචාරණයකට තුඩු දෙන ව්‍යවස්ථා සංශෝධනයකට යන්නේ නෑ කියලා අපි කිව්වේ ඇයි? විධායක ජනාධිපති ක්රමය එක්ක බැඳුණු කාරණා ගණනාවක් මේ රටේ තිබෙනවා. පළමු වැනි එක ඡුන්ද ක‍්‍රමයයි. ඔබතුමා නොහිටියා නම් මේ ආණ්ඩුව පිහිටුවන්න පුළුවන් ද? මේ ආණ්ඩුව ගෙනියන්න පුළුවන් ද? එක පක්ෂයකටවත් බලය නෑ. ජනාධිපති කෙනෙක් නොහිටියා නම් අර නේපාලයේ වගේ රට අරාජික වෙලා. ඒකාධිපති බලතල ඉවත්කරලා විධායක ජනාධිපති ධූරය රටට වගකියන තත්ත්වයට පත්කරමු යැයි කිව්වෙ ඒකයි. 19 වැනි සංශෝධනයට ඔබතුමා කොච්චර කැප වුණාද? කියන්න ලැජ්ජයි. විපක්ෂය වගේම ප්රජාතන්ත්රවාදය ගැන කතාකරන සමහර වාමාංශික පක්ෂ ගුණාත්මකභාවය වැඩිකරනවා වෙනුවට ඒක ආපස්සට හැරෙව්වා. එහෙම වෙද්දිත් 19 සම්මත කරගැනීමට අපිට හැකිවුණා. ඒ ගැන ඔබතුමාට මුළු ජාතියේම ප්රණාමය හිමිවෙනවා. දෙතුන් දෙනෙකුගේ වුවමනා එපාකම්වලට මේ රටේ ආර්ථිකය මෙහෙයවන්න බෑ. අපි මෛත‍්‍රිපාල සිරිසේන මහතා බලයට ගෙනාවේ එක්තරා කල්ලියකට ඕනෑ විදියට ආර්ථිකය මෙහෙයවන්න නෙවෙයි. පාර්ලිමේන්තුවේ මම ඉන්නවද නැද්ද කියලා අහනවා. ඒක නෙවෙයි දැන් ප‍්‍රශ්නෙ. මේ ආණ්ඩුව හදන්න මුල්වෙච්ච මා ඇතුළුව සංවිධාන විශාල ගණනක් තිබෙනවා. අපි රටට කිව්ව දේ කරන්න බැරි නම් ජීවත් වෙලා වැඩක් නෑ. මක්නිසාදයත් ඒ වරදට අපි වගඋත්තරකරුවන් වෙනවා. මේ රටට අද ජාතික සැලැස්මක් අවශ්‍ය වෙලා තිබෙනවා. එක පැත්තක මැණික් තිබෙනවා. තව පැත්තක ඛනිජ වැලි තිබෙනවා. රට වටේට මහ මුහුදක් තිබෙනවා. මේ මුළු රටම එකක් හැටියට ගෙන සංවර්ධන වැඩපිළිවෙළ හැදිය යුතුයි. දැන් සංවර්ධනේ කියලා කියන්නෙ මොකද්ද? එකම සිහිනය සිංගප්පූරුවයි. සිංගප්පූරුව කියන්නේ රටක් නෙවෙයි. කොළඹ නගර සභාව විතර පුංචි කෑල්ලක්. අරහෙන් මෙහෙන් ආපු මිනිසුන්ගෙන් හැදිච්ච ආර්ථිකයක් තිබෙන රටක්. ශ්රී ලංකාව කියන්නෙ කෝටි දෙකකට අධික ජනතාවක් ජීවත් වෙන රටක්. ඉතින් ජාතික ප්රතිපත්ති සභාව සැලැසුම් කළේ මේ රට හදන්නේ මොන සැලැසුමටද කියලා හොයන්නයි. එක්සත් ජාතින්ගේ පැරිස් සමුළුවේ දින දහයක් මාත් සිටියා. ප්රංශ ජනපතිත් කතෝලික සභාවත් පැරිස් සම්මුතිය ක්රියාත්මක කිරීමට විශාල මැදිහත්වීමක් කළා. අවුරුදු ගාණක් එක්සත් ජාතින්ගේ රටවල් එකසිය අනූ ගාණම එකතු වෙලා සම්මුති හදලා තිබෙනවා. මේ ලෝකය අද මුහුණ දී තිබෙන භයංකර තත්ත්වය එයින් කිව්වේ. මේ මානව වර්ගයාට තව අවුරුදු සීයක් ජීවත්විය හැකිදැයි යන ප්රශ්නයක් මතුව තිබෙනවා. මහපොළොව යට තිබුණු කාබන් ඩයොක්සයිඞ් වායුව මිහි මතට අරගත්තා. ඛනිජ තෙල් අවුරුදු ගාණක් තිස්සේ බලශක්තිය හැටියට පාවිච්චි කිරීමෙන් කාබන් ඩයොක්සයිඞ් වායුව නිපදවෙනවා. එය විශාල වශයෙන් නිපදවෙන්නේ දියුණුවට පත් කියන රටවලිනුයි. ඇමෙරිකාවේ ඒක පුද්ගල කාබන්ඩයොක්සයිඞ් ප්රමාණය ටොන් 16යි. ලංකාවේ තාම අපි ටොන් එකක් නෑ. පහුගිය අවුරුදු විස්සේ මේ විෂ වායුව වැඩියෙන්ම පිටකළේ චීනයයි. තව ටිකක් මේක වැඩිවුණොත් මුහුදු මට්ටම වේගයෙන් උඩට ගිහින් ¥පත් විශාල සංඛ්‍යාවක් වැසී යනවා. අපේ අර යාපන අර්ධද්වීපයත් යට වේවි. හැබැයි දියුණු රටවල අය කාබන් නිකුත් කිරීම සීමාකරන්න කැමැති නෑ. කාබන්ඩයොක්සයිඞ් වායුව අඩු කරනවා කියන තීන්දුව ගන්න ඒ රටවල දේශපාලකයන්ට බෑ. යුරෝපය ගොඩක් කල් කළ නිසා අපිටත් තව අවුරුදු විස්සක්වත් ඕනෑ යැයි චීනය කියනවා. මෙන්න මේ නිසා අපට අලූත් ඉඩක් ලැබිලා තිබෙනවා. ලෝකය පුරාම විද්‍යාඥයන් කියන්න පටන් අරන් තිබෙන්නේ අධිපරිභෝජනවාදයෙන් හා නාගරීකරණයෙන් මිදිලා සරල වෙන්න කියලයි. ජනාධිපතිතුමනි කාටවත් නැති වාසනාවක් අපට තිබෙනවා. දවසේ පැය දොළහක්ම හිරු එළිය වැටෙනවා. යුරෝපයේ එහෙම නෑ. ලෝකයේ අනාගත බලශක්තිය වන්නේ මේ සූර්යායි. සූර්ය බලශක්තිය මුල්කරගත් විප්ලවයකට අපි අපේ ප්රතිපත්ති හැදිය යුතුයි. අපේ බලශක්ති විප්ලවය රඳා පවතින්නේ පිට රටින් ගේන ගල් අඟුරු හා තෙල් නෙවෙයි. සූර්ය පැනල මගින් අපට අවශ්‍ය බලශක්තිය රට තුළම නිර්මාණය කරගතහැකියි. අපට මුහුදු තරංගත් සුළං බලයත් තිබෙනවා. මේ ටික හරියට පාවිච්චි කළොත් විදේශයන්ට ඇදී යන ඩොලර් බිලියන ගණනක් අපට මේ රටේ ඉතිරිකරගත හැකියි. පුනර්ජනනීය බලශක්තියට යන බව ඔබතුමා ඔබතුමාගේ ප්රතිපත්ති ප්රකාශයෙන් කිව්වා. අපි ඒකට යමු. අපි චීනය ඇසුරු කළ යුත්තේ චීනෙට ඉඩම් දෙන්න නෙවෙයි. සූර්ය පැනල සවි කරලා බලශක්ති තාක්ෂණය ගන්නයි. ඔබතුමාට වගේම අගමැතිතුමාට මේවා කරන්න පුළුවන් දේවල්. මේවා පමාකරන්නේ ඇයි? ග්ලිරිසීඩියා පැළ බිලියනයක් වවන ව්‍යාපෘතිය ඔබතුමා ආරම්භ කළා. එය හරියට කළොත් ගල් අඟුරු බලාගාරයක බලශක්තියෙන් බාගයක් නිපදවන්න හැකියි. අක්කරයක පැළ 600 ක් වගා කළහැකියි. ග්ලිරිසීඩියා කොලවලට ගවයන් හරිම පෙරේතයි. මේ රටට අවශ්‍ය කිරි ටික හදන්න අවශ්‍ය ගවයන් මිලියනයයි. ඒ ගවයන් මිලියනයටම කෑමට මේ ග්ලිරිසීඩියා ප්රමාණවත් වෙනවා. බලශක්තියෙන් ඔබ්බට ස්වයංපෝෂිත ආර්ථික ක‍්‍රමයකටත් මේ වගාව හේතුවෙනවා. ජනාධිපතිතුමනි, වස විසෙන් තොර ගොවිතැනට ඔබතුමා සහාය දැක්වුවත් බොහෝ අය මට හිනාවුණා. මුලදි මට තිබුණෙත් පොතේ දැනුම පමණයි. හැබැයි අපි ජන මතයක් හැදුවා. අක්කර පනස්දාහක් වවන්න අපි දැඩි පරිශ‍්‍රමයක් දැරුවා. හැබැයි නියඟයක් ආවා. ඒත් සැළකිය යුතු ප්රමාණයක් වැව්වා. රතන හාමුදුරුවන්ගෙ වැඬේ හොඳ වුණත් ඒක පාඩු යැයි සමහරු කියන්න ගත්තා. ක්ෂුද්ර ජීවි ක‍්‍රියාකාරිත්වය පාවිච්චි කරලා මාස තුනක් දිරන්නට යන කොලරොඩු දින දහයෙන් දිරාපත් කළහැකි බව අපේ විද්‍යාඥයන් පෙන්නුවා. මාස දෙකක් ඇතුළත ටොන් පන්දාහක පොහොර හැදුවා. අපේ වගාව නියඟයට ඔරොත්තු දුන්නා. තේ අක්කර ලක්ෂ පහක් පමණ වගා කිරීමෙන් ඩොලර් බිලියන එකහාරමක පමණ ආදායමක් අපි ලබනවා. ඒ සියලූ වල්නාශක ගහලයි. හැබැයි කාබනික පොහොර භාවිතයෙන් ඒ ආදායම දෙගුණයක් කළහැකියි. මොකද වස විසෙන් තොර තේවලට ලෝකයේ ඉල්ලූම වැඩියි. වස මුසු තේ ප්රතික්ෂේප කරන්නට ලෝකය පෙළඹිලා තිබෙනවා. අවාසනාවකට අපේ සමහර ඇමැතිවරු හා මහ තේ වතු හිමියන් වස විසම ඉල්ලනවා. අපි බෑ කිව්වා. මහ වතු වගාකිරීමට බැරි නම් ඒවා ජනතාවට දෙන්න. අපි ඒකට සැලැසුමක් හදලා තිබෙනවා. දළු දෙක දළු තුන කරන්න අපේ විද්‍යාඥයන්ට පුළුවන්. වසර දෙකක් ඇතුළත මේ විප්ලවය කරලා අපි පෙන්වන්නම්. මේවාට උදවු කරන්න ලෝකේ රටවල් ඕනෑ තරම් තිබෙනවා. එක්සත් ජාතින්ගේ සංවිධානයෙන් අපි ආධාර අරගන්නම්. සාදික්කා, කරදමුංගු, අලිගැටපේර ආදී විවිධාංගීකරණයකට අපි යා යුතුයි. රාජ්‍ය භාණ්ඩාගාරය පුරවන්න එයින් හැකියි. රුපියල් බිලියන ගණනක් මේ රටේම ඉතිරි කරගන්නවා වගේම මේ රටේ මිනිස්සුන්ට වසවිසෙන් හැදෙන පිළිකා රෝග නැතිකරගන්නත් පුළුවන්. 2005 දී මේ රටේ පිළිකා රෝගීන් සංඛ්‍යාව පන්දාහයි. අද පහළොස්දාහයි. වකුගඩු රෝගීන්ගේ සංඛ්‍යාව දහ දාහේ සිට ලක්ෂය දක්වා වැඩිවෙලා. සමහරු කියන්නේ මේ ආණ්ඩුවෙන් මොකක්වත්ම වෙන්නේ නෑ කියලයි. වෙන්නේ නෑ නෙවෙයි. හැම දෙනාගේම අත් එකතු වෙන්නේ නෑ. ජනාධිපතිතුමාට සිහිනයක් තිබෙනවා. ඒ සිහිනයට පණ දෙන්න අපි විද්වතුන්ගේ මණ්ඩලයක් හැදුවේ ඒකයි. මහින්ද රාජපක්ෂ ආණ්ඩුව කාලේ රවුන්ඩප් තහනම් කරන්න යැයි අපි කිව්වා. කැබිනට් මණ්ඩලේ තීන්දුවක් ගත්තා. හැබැයි අරලියගහ මන්දිරේදි තීන්දුව වෙනස් වුණා. සල්ලි කුට්ටිවලට තීන්දු නැවැතුණා. හැබැයි ග්ලයිෆොසේට් තහනම් කරලා වස විසෙන් තොර ගොවිතැන වෙනුවෙන් අද අපිට ප්රතිපත්ති තීන්දු ගන්න හැකිවෙලා තිබෙනවා. මේවා රතන හාමුදුරුවන්ගෙ බොරු යැයි සමහරු බය කරනවා. හැබැයි රාජ්‍ය නිලධාරින්ම අද මේ ඇත්ත තේරුම්ගෙන තිබෙනවා. ඩොලර් බිලියන දෙකක් ණය ගෙවන්න තිබෙනවා යැයි කියනවා. කොහොමද ණය ගෙවන්නේ කියලා අහනවා. ඒක කරන්නෙ වරාය විකුණලාද? චීනෙන් ගත්ත ණය ගෙවන්න බැරි නම් ඒක කරන්නේ වරාය දීලාද? රාජ්‍ය ආයතන පාඩු ලබනවා නම් ඒවාත් දීලා දාමුද? මිනිස්සු මත බදු පටවමුද? ජනාධිපතිතුමනි, මේ ඩොලර් බිලියන දෙක හොයන හැටි පෙන්වලා දෙන්න අපේ විද්‍යාඥයන් සූදානම්. මේක මහ ලොකු ගණිත ක්රමයක් නෙවෙයි. තිබෙන්නේ සරල උත්තරයක්. ආනයන අපනයන පාලනයක් කරමු. මහ බැංකු වාර්තාව අරගෙන බලන්න. මෙටි්රක් ටොන් 6 12,000 ක් අපි සීනි ගෙන්නනවා. කිරිපිටි 81,000 ක් ගේනවා. මිරිස් 409,000 ක් ගේනවා. ඉතින් මේක අපට නවත්තන්න පුළුවන්. සීනි ටික හදාගන්න බැරිද? ආරියශීල වික‍්‍රමනායක මහතා බටර් හදලා අතිරික්තයක් තිබෙනවා. හැබැයි එතුමන්ලා හදන කිරි ටික සතොසෙන් ගන්නෙ නෑ. මේ හැදිච්ච ලෙඬේ මොකද්ද? ප්රශ්න මේවායි. අපි මේ සභාව හැදුවෙ අපේ දේශීය ව්‍යාපාරිකයාට රැුකවරණයක් දෙන්නයි. දැන් විදේශිය සමාගම්වලට ඉඩම් දෙනවා. ඉඩම් දීමට කිසියම් ප්රතිපත්තියක් තිබිය යුතුයි. හිතුමතේට ඉඩම් දීමට ජනාධිපතිතුමාට හෝ අගමැතිතුමාට හෝ කිසිම නායකයකුට අයිතියක් නෑ. පිටරටින් ආ පලියට කර්මාන්තවලට ඉඩම් දෙන්න බෑ. කර්මාන්තවලටත් ප්රතිපත්තියක් තිබිය යුතුයි. අනිත් එක පිටරටින් එන්න ඔය කියන විදියේ කර්මාන්තශාලා නෑ. යුරෝපයේ කර්මාන්තශාලා වැහිලා මිනිස්සු දොට්ට දාලා තිබෙන්නෙ. විදේශයන්හි ආයෝජනය කළ ඇමෙරිකන්කාරයන්ටත් ට්රම්ප් මහත්තයා නැවත මව් රටට කතාකරනවා. ඉතින් යුරෝපෙ සුද්දා එනවාය කර්මාන්ත පටන්ගන්නවාය ආදී මේවා කෙරෙන්නැති දේවල්. රටේ ජාතික ප‍්‍රශ්නෙට ආණ්ඩුක්රම ව්‍යවස්ථාව වෙනස් කරන්න ඕනෑ යැයි කියනවා. මේ රටේ තිබෙන ජාතික ප්රශ්නය මොකද්ද? ඉඩම් ප්රශ්නයක් ගැන කියනවා. හැබැයි යාපනේ ඉඩම් කියන්නෙත් අපේ ගාල්ල මාතර වගේම තමයි. තියෙන මිනිහට අක්කර පනහ හැට තිබෙනවා. දුප්පතාට අක්කර කාලක්වත් නෑ. ඉඩම් බලතල දෙන්න ඕනෑ දේශපාලකයන්ට නෙවෙයි. ජනතාවටයි. මේ රටේ ඉඩම් නැති ජනතාව වෙනුවෙන් ජාතික ප්රතිපත්තියක් හදමු යැයි අපි ජනාධිපතිතුමාට කියනවා. පාරිසරික වශයෙන් සංවේදී ඉඩම් රජයට තබාගෙන සෙසු ඉඩම් ජනතාවට බෙදන වැඩපිළිවෙළක් ආරම්භ කළ යුතුයි. පොලිස් බලතල දෙන්න ඕනෑ යැයි කියන කතාව ගැනත් අපි දීර්ඝ වශයෙන් දෙමළ ජාතික සන්ධානය සමඟ සාකච්ඡා කළා. අපේ පොලිසියෙ සීයට අනූවක් පමණ කරන්නේ රථ වාහන හැසිරවීමයි. ඉතින් ඕකට දෙමළ මිනිස්සු ගන්නවට අපි විරුද්ධ ද? පොලිසියේ සන්නද්ධ අංශය මධ්‍යම ආණ්ඩුවට තබාගෙන සිවිල් පරිපාලනයට අදාළ පොලිස් බලය දෙන්න පුළුවන්. ආයුද අවශ්‍ය හොරු අල්ලන්නයි. අධිරාජ්‍යාවාදී යටත්විජිත කාකි ඇඳුම් ඇඳගෙන සිටින පොලිසිය වෙනුවට සුදු ඇඳුමක් ඇඳගත් පොලිසියක් හදමු. එහෙම නම් ලෝකය පෙරළන ජනමත විචාරණයක් ඕනෑ ද? මේ රට හදද්දී උතුරු නැගෙනහිර ප්රශ්නයට උත්තරයක් දෙන්නත් අපිට පුළුවන්. නොකෙරෙන වෙදකමට කෝඳුරු තෙල් හත්පට්ටයක් ඕනෑ වගේ ජනමත විචාරණයකට තුඩු දෙන ව්‍යවස්ථා සංශෝධනයක් ගැන කතාකරනවා. මේවා ඕනෑ කාටද? දෙමළ ජනතාවට අවශ්‍ය ආත්ම ගෞරවයක් ඇතිව ජීවත්වීමටයි. ඡුන්ද ක්රමය ගැනත් අපි සාකච්ඡුා කළා. දැන් පළාත් පාලන ඡුන්දයක් තිබෙනවා. මුළු රටේම මාධ්‍ය ඇස ඇරගෙන එළිවෙනකන් නිදි මරාගෙන ඉන්නවා. මැති ඇමැතිවරු පණ බයේ ඉන්නෙ. අර පරණ විදියට මෙම්බර් ඡුන්දෙ තියමු. ඒක අපිට කරගන්න පුළුවන්. උතුරේ පළාත් සභාව කැමැති නම් දිස්ත්රික් සභාව ගෙනෙමු. පළාත් සභාවේ සිටින දිස්ත්රික් සංවර්ධන ඇමැතිවරයකු පත්කරලා ඔහුව කැබිනට්ටුවට ගෙනෙමු. එවිට බලය විමධ්‍යගත වෙනවා.අපිට තරුණ කාලයක් තිබුණා. 71 කැරැුල්ල අපිට යාන්තමින් වගේ මතකයි. උතුරු නැගෙනහිර යුද්ධයෙන් ලක්ෂයක් විතර ජීවිත අප රටට අහිමි වුණා. 88,89 වසර දෙක ඇතුළත 65 000 ක් මැරුණා. අපේ රට ආපස්සට ගියා. නැවතත් එවැනි කඳුළු සලන යුගයක් අප රටට අවශ්‍ය නෑ. අපේ රටේ දුප්පත්කම නැතිකරලා අභිමානවත් ජාතියක් නිර්මාණය කිරීමේ හැකියාව අපට තිබෙනවා. අද පොලොන්නරුවට ගියාම අපි දකින සත්‍ය මොකද්ද? ණය බරින් මිරිකුණු තමන්ගෙ කුඹුර අනුන්ට උකස් තියපු ජනතාවක්. මේක ඉතාම වැදගත් තැනක පිහිටපු ලෝකයේ සුන්දරම රටක්. ඒක නිසා අපේ ආර්ථික ප්රතිපත්තිය හැදෙන්න ඕනෑ චීනයට හෝ ඉන්දියාවට ඕනෑ හැටියට නෙවෙයි. ස්වයංපෝෂිතභාවයට මුල් තැන දෙන ආර්ථික වැඩපිළිවෙළකට අප යා යුතුයි. අද අප සමාජගත කරන්නේ නැවත මේ රටේ ලේ කඳුළු සැලෙන්නේ නැති අනාගතයක් සඳහා වූ වැඩපිළිවෙළයි. මේ ආණ්ඩුව මින්පසු ගමන්කරන්නේ තම තමන්ට හිතෙන හැටියට නෙවෙයි. රටේ ජාතික ප‍්‍රතිපත්තියට ඕනෑ විදියටයි. සීතල කාමරවලට වෙලා හම්බන්තොට වරාය ගැන තීන්දු ගන්න යුගය නිමාකිරීමේ තීන්දුව මෙයින් ගන්නවා. ඒ වගේම අපේ ගොවියන්ගේ ඉඩම් හා සංවේදී පාරිසරික කලාපවලට අත තියන්න කිසි කෙනෙකුට ඉඩ නොදෙන බවට අධිෂ්ඨානය ඇතිකරගමු. මුඩුක්කු සංස්කෘතියේ හිරවෙලා කුඩු ගහන ජීවිත වෙනුවට නව නාගරික සංවර්ධන වැඩපිළිවෙළක් ආරම්භ කරමු. ඒ වගේම ලෝක බලවතුන්ගේ පොර පිටියක් බවට පත්වීමට ඉඩ නොතබා අපේ රටේ ස්වාධීනත්වය ආරක්ෂා කරගන්නා වැඩපිළිවෙළකට යමු. අපි ජනාධිපතිතුමාට කියන්නේ රනිල් වික්රමසිංහ මහත්තයාත් පරාදයි. මහින්ද රාජපක්ෂ මහත්තයත් පරාදයි. මේ රටේ බලය ලැබිලා තිබෙන්නේ මෛත‍්‍රිපාල සිරිසේන ජනාධිපතිතුමාටයි. ඔබතුමා රට පාලනය කළයුත්තේ එක්කෙනෙකුට දෙන්නෙකුට අවශ්‍ය විදියට නෙවෙයි. ජාතික ප්රතිපත්ති සභාව පිළිබඳව ඔබතුමාට තීන්දුවක් ගන්න පුළුවන්. ඇයි ඔබතුමා පමාවන්නේ? ඔබතුමා පමාවන හැම දිනයක් පාසා අපේ රට යන්නේ අඳුරු අගාධයකටයි. කොළඹ විශ්ව විද්‍යාලයේ දේශපාලන විද්‍යා හා රාජ්‍ය ප්රතිපත්ති අධ්‍යයනාංශයේ ජ්‍යෙෂ්ඨ කතිකාචාර්ය ධම්ම දිසානායක, මවුබිම ලංකා පදනමේ සභාපති ආරියශිල වික‍්‍රමනායක, යහපාලනය සඳහා වන ජාතික පෙරමුණේ මහලේකම් සුරේන් රාගවන්, සෙමා ආයතනයේ සභාපති අශෝක අබේගුණවර්ධන යන මහත්වරු ද මෙහිදී අදහස් දැක්වූහ. (සටහන - බිඟුන් මේනක ගමගේ)
|
ආපදාවෙන් පීඩිත ජනතාවගේ ජීවිත යළි නඟාසිටුවීමට සැවොම ඒකරාශි විය යුතුයි
| 0 |
(අජිත්ලාල් ශාන්ත උදය සහ රත්නපුර පී.ඒ.කේ. විජයසුන්දර)රත්නපුරේ පරිසර හානිය වැළැක්වීමට සියලූ දෙනා තම වගකීම් ඉටු කළ යුතු යැයි ජනාධිපති මෛත්රීපාල සිරිසේන මහතා රත්නපුරයේදී ඉකුත්දා පැවැසීය.ජනාධිපතිවරයා මේ බව පැවසුවේ රත්නපුර මහ රෝහලේ ළමා වාට්ටු සංකීර්ණය සහ මහජන රථගාල විවෘත කිරීමේ උත්සවයට සහභාගි වෙමිනි.රත්නපුරේ දානපති ව්‍යාපාරිකයන් වූ පුන්සිරි තෙන්නකෝන්, ප්රියන්ත ද සිල්වා, සුභාෂ් කරුණාරත්න සහ ඇමරිකන් ජාතික ලූවිස් ඇලන් යන මහත්වරුන් විසින් මෙම දෙමහල් ළමා වාට්ටු සංකීර්ණයට රුපියල් මිලියන 100ක් වැයකර තිබුණි.ශ‍්‍රීපාදස්ථානාධිපති ඌව වෙල්ලස්ස විශ්වවිද්‍යාලයේ කුලපති බෙංගමුවේ ධම්මදින්න හිමියෝ පිරිස පංචශීලයෙහි පිහිට වූහ.උත්සව සභාව ඇමතූ ජනාධිපති මෛත්රීපාල සිරිසේන මෙසේද පැවැසීය.ප්රදේශයේ පරිත්‍යාගශීලීන් එක්ව රත්නපුර මහ රෝහලේ සංවර්ධනයට හේතුවන රෝගී ජනතාවට ප‍්‍රයෝජනවත් වන මේ ගොඩනැගිල්ල විවෘත කිරීමට එක්වීමට අවස්ථාව ලැබීම ගැන මම බොහෝම සතුටු වෙනවා. රත්නපුර රෝහල මට අලූත් ස්ථානයක් නොවෙයි. පසුගිය වසර කිහිපය තුළ මේ රෝහලේ සංවර්ධනය සඳහා ගතයුතු තීන්දු තීරණ අරගෙන ප්රමුඛ සංවර්ධනයක් කරලා තියනවා.මේ මාසේ මම රත්නපුරයට ආව දෙවැනි වතාව මෙයයි. ආපදා හේතුවෙන් ඉතා කටුක තත්ත්වයට පත් රත්නපුරේ ජනතාවට ලබාදිය යුතු සහන සම්බන්ධයෙන් සොයා බලන්නත් මේ මාසේ ආවා. ඇත්තටම රටක් විදියට අපි ජයගත යුතු අභියෝග රැසක් තියන බව අපි කවුරුත් දන්නවා.ඩෙංගු මර්දනය සහ කැළිකසළ ඉවත් කිරීම ගැන ගම්පහ දිස්ත්රික්කයේ රාජ්‍ය නිලධාරීන් දැනුම්වත් කිරීමට උදේ ගම්පහ රැස්වීමකට සහභාගි වුණා. ඊට පෙර කොළඹ දිස්ත්රික්කයේ පැවැත්වූවා. මේ සියලූ කටයුතු හමුවේ අපි හැමෝම සතුව අධිෂ්ඨානය, කැපවීම, ඕනෑකම තියනවා නම් මේ සියලූ ගැටලූ නිරාකරණය කරගත හැකි වෙනවා.මේ රට හොඳ රටක් ලෙස ගොඩනගන්න දේශපාලනය සහ සමාජය ඇතුළු හැම ක්‍ෂෙත‍්‍රයකම විශේෂ කැපවීම අවශ්‍ය වෙනවා. රත්නපුර දිස්ත්රික්කයේ පාරිසරික තත්ත්වයන් සහ ඩෙංගු උවදුර ගැන රෝහල් අධ්‍යක්‍ෂතුමා කිව්වා. අද වනවිට ඩෙංගු රෝගීන් 527ක් මේ රෝහලේ නේවාසිකව ප්රතිකාර ගන්නවා කියලා. මේ තත්ත්වයන් මත ඉදිරි අවුරුදු විසිපහ තුළ රත්නපුර දිස්ත්රික්කය පවත්වාගෙන යාමේදී රත්නපුරේ ව්‍යාපාරික ප්රජාව ඇතුළු ජනතාවගේ කැපවීම කොතෙක් විය යුතු ද කියලා අපි සැලකිල්ලට ගත යුතු වෙනවා.ජාතික ගොඩනැගිලි ඉදිකිරීමේ පර්යේෂණායතනය පසුගිය මාසයක කාලය තුළ නායයාම් සහ ගංවතුර පිළිබඳව රත්නපුර දිස්ත්රික්කයේ කරන ලද, පර්යේෂණයන් අපිට වාර්තා කළේ නුසුදුසු ස්ථානවල පතල් කැපීමෙන් ඇතිවෙලා තියන භෞතික වෙනස්වීම්වල තත්ත්වයන් ප්රධාන වශයෙන්ම හේතුවෙලා තියනවා කියලා.අද මේ විපතින් හානියට පත් ජනතාව නැවත පදිංචි කිරීමේ දී මෙන්ම ඒ ජනතාව පදිංචිව සිටි තැන්වල අස්ථිරභාවය පිළිබඳව අපිට හොඳ අවබෝධයක් තියනවා. නව නිවාස ඉදිකිරීම් අලූත් ඉඩම් තෝරා ගැනීමේ දී රත්නපුර දිසාපතිනිය ඇතුළු කණ්ඩායම මොන තරම් ප්රශ්නවලට මුහුණ දීලා තියනවා ද?සුන්දර රත්නපුරේ ජනතාවගේ ජීවන රටාවන් තුළ ඇති අස්ථිර බව, දුගී දුප්පත් බව ජන ජීවිතයේ අසුන්දරත්වයට හේතුවක්. මැණික් කර්මාන්තය වැඩි දියුණු කිරීම අත්‍යවශ්‍ය දෙයක් වගේම ඒ කර්මාන්තයේ යෙදෙන සෑම කෙනෙක්ම යුතුකමක් තිබෙනවා තමන් ජීවත්වන ප්රදේශයේ ජනතාවගේ ඉදිරි අවුරුදු සියය තුළ ජීවත්වීමේ අයිතිය තහවුරු කිරීමේ වගකීම ගැන හිතන්න. තමන්ගේ ජීවත්වීම ගැන මෙන්ම අනෙක් අයගේ එම අයිතිය ගැනත් සිතන්න රත්නපුර දිස්ත්රික්කයේ සිදුවන පාරිසරික විනාශය බරපතළ තත්ත්වයක ඇති බව ඔබ සෑම කෙනෙක්ම දන්නවා.රත්නපුර සහ කළුතර දිස්ත්රික්කවල මේ ගංවතුර උවදුර ගත්විට පසුගිය ආණ්ඩු ගණනාවක් ඊට විසඳුම් දෙන්න අවශ්‍ය යෝජනා සහ ව්‍යාපෘති සකස් කරලා තියන බව ඔබ සැම දන්නවා. මේ සම්බන්ධ පළමු ක්‍ෂෙත‍්‍ර අධ්‍යයනය 1968 ඇමරිකන් රජය විසින් කරලා තියෙන්නේ. ඒවා ක්රියාත්මක කරන්න ක්රියා කළ අවස්ථාවල විරුද්ධ නොවුණා නම් රත්නපුර, කළුතර සහ ගාල්ල දිස්ත්රික්කවල මේ ව්‍යවසනයන් ඇති නොවන්න ඉඩ තිබුණ බව පැහැදිලි කරුණක්. මේ කියන්නේ මම නෙවෙයි. තාක්ෂණ ශිල්පීන් ඇතුළු පිරිසයි එහෙම කියන්නේ.රෝහල ගැන කතා කරනවිට රෝගීන් වැඩි නම් රෝගීන් අඩු කරන්න පරිසරය තුළ ඇතිකළ යුත්තේ කුමක් ද යන්න ගැන අපේ අවධානය යොමුවිය යුතුයි. රෝහලේ වෛද්‍ය සහ අනෙකුත් කාර්ය මණ්ඩල විසින් විශිෂ්ට සේවයක් ඉටුකරනු ලබනවා. මේ රටේ සෞඛ්‍ය පිළිබඳව කතා කරනවිට වෛද්‍ය සහ අනෙකුත් සේවාවවල තියන ඉහළ කැපවීම මම අගය කරනවා.මීට දවස් හතරකට ඉස්සර ගම්පහ රෝහලට මම රාජිත ඇමැතිවරයා සමඟ ගිය විට ජීවිතයේ නොදුටු අමිහිරිම දසුන දැක්කා. වාට්ටුවලට ගියාම දැකපු දසුන් මගේ ජීවිතයටම දැක්කේ නෑ. ඉඩ මදිකම නිසා රෝගීන් විශාල අපහසුතාවන්ට පත්ව හිටියා ලොකු තදබදයක් තිබුණා.අපි කඩිනම් තීරණයක් අරගත්තා. තාවකාලික වාට්ටු දෙකක් හදන්න හමුදාව බාරගත්තා. රෝගීන් කිව්ව දේ තමයි ටොයිලට් නෑ කියන එක. අපි එදාම ටොයිලට් ටික හදන්න ගත්තා. යුද, ගුවන් සහ නාවික හමුදාවේ වෛද්‍ය හෙදි කණ්ඩායම් වහාම එම රෝහලට අනුයුක්ත කළා. අපි ගිහිං පැය හතළිස් අටකට පසු මීගමුව රෝහලේ තිබූ තත්ත්වය සම්පූර්ණයෙන්ම වෙනස් කළා.රත්නපුරේ පාරිසරික විනාශයන්, රටක් විදියට ගත්විට කැළිකසළ ප්රශ්නය වගේම අනෙකුත් බොහෝ කාරණාවල දී අපට තියෙන්නේ රටේ සියලූ දෙනාගේ විනය සහ ශිෂ්ටත්වය පිළිබඳ ප්රශ්නයක්. මේ රට උසස් සංවර්ධනයක් තුළ යහපත් ආර්ථිකයක් ගොඩනගන්න, තමන්ගෙන් ඉටුවිය යුතු යුතුකම සහ වගකීම ඉටුවනවාද කියන එක තම තමන්ගේ හෘද සාක්ෂියෙන් ඇසිය යුතු කරුණක්.හැමදාම හවසට රූපවාහිනිය දිහා බලා ඉන්න කෙනකුට හිතෙන්නේ මේ රටේ රටක් නෑ කියලා. ආණ්ඩුවක් නෑ කියලා හිතෙනවා. රූපවාහිනිය දිහා බලාගෙන හිටියම හෙට දවසේ මොනවා සිද්ධවෙයිද කියලා හිතෙන්නේ. ඒ විදියට අද මාධ්‍යයක් විදියට ආණ්ඩුව කරන සංවර්ධන කටයුතු ජනතාවගේ යහපත් ජනජීවිතය, යථා තත්ත්වය ඒ බොහෝ දේවල්, කණපිට හරවලා වඩාත් ආකර්ෂණය සඳහා මාධ්‍ය ආයතනත් අද කරන්නේ බොහොම නොසන්සුන්තාවන්, විනාශයන් පෙන්වන්නේ.රටක් ගොඩනගන්න පාසල් දරුවාගේ සිට සියලූ ජනතාව දක්වා, උදේට නැගිට්ටාම පත්තරයක් බලන විට මාධ්‍යයක් නරඹන විට අහනවිට ප‍්‍රබෝධමත් දෙයක්, යහපත් දෙයක් තියෙන්න ඕනෑ. වටිනාකමක් තියන දෙයක් වෙන්න ඕනෑ. ආත්ම විශ්වාසයක් ඇතිකරගෙන තමන් ගොඩනැගිය යුත්තේ කෙසේ ද කියලා හිතන්න දෙයක් තියෙන්න ඕනෑ.රාජ්‍ය සේවයේ සේවය කරන අයට හොඳින් සේවය කළ හැකි ආකාරයේ පණිවිඩයක් මාධ්‍යය තුළින් දෙන්න ඕනෑ. රටක් ගොඩනගන්න තමන්ගේ යුතුකම් කෙසේ විය යුතු ද කියලා පුරවැසියාට හොඳ පණිවිඩයක් මාධ්‍යයෙන් රටේ ජනතාවට දෙන්න ඕනෑ. නමුත් අද තියෙන්නේ ඒකේ අනික් පැත්ත.මම අහලා තියනවා මේවා දකින ඇතැම් අය කියනවා මේවා මේ රටේ විතරයි වෙන්නේ ඒ වෙන්නෙත් රට කරවන අයගේ ග‍්‍රහචාරය අනුවයි කියලා. ඊයේ පෙරේදා අපි දැක්කා පකිස්තානයේ තෙල් බවුසරයක් අනතුරට පත්වෙලා තියනවා. ජනතාව තෙල් ගන්න එතැනයට ගියා. තෙල් බවුසරය පිපුරුවා සිය ගණනක් මියගියා. ගිය සතියේ චීනයේ නායයාමක් වුණා.ජීවිත දෙසිය ගණනක් විනාශ වුණා. ඊට ඉස්සර ලන්ඩන් නගරයේ තට්ටු නිවාසයක් ගිනිගෙන ජීවිත සිය ගණනක් විනාශ වුණා. තවත් රටක ලැව් ගින්නකින් සිය ගණනක් මියගියා. ජපන් මුහුදේ චීන ජපන් අධිතාක්‍ෂණ නැව් දෙකක් හැපුණා. ජීවිත සිය ගණනක් විනාශයි. මිල කරන්න බැරි භෞතික සම්පත් කෝටි ගණනක් ඉවරයි. මේක තමයි ලෝකයේ තත්ත්වය.අද ලෝකයේ කාලගුණය සහ දේශගුණය ගැන කතාකරන විට, අපේ රටේ එකපැත්තක ගංවතුර අනෙක් පැත්තක නිය`ගය. අනුරාධපුර, පොළොන්නරුව, වව්නියාව උතුර ගත්තහම බොන්න වතුර නෑ. දකුණු ඉන්දියාවේ අද කෝටි ගණනකට බොන්න වතුර නෑ. අපේ කලාපය ගත්තාම රටක පැත්තක නියඟය අනික් පැත්තේ ගංවතුර. මේක තමයි සිද්ධවෙලා තියෙන්නේ. ගෝලීය උණුසුමත් එක්ක ස්වභාවධර්මයාගේ ඇතිවන මේ වෙනස්කමට අපි හැමෝම මුහුණ දියයුතු වෙනවා. අපිට ස්වභාවධර්මය පාලනය කරන්න පුළුවන්කමක් නෑ. ස්වභාවධර්මයා හැටියට අපි අනුගත වෙලා අපේ ප්රශ්න ගැටලූ විසඳාගන්න හැකියාව කැපවීම අපට තියෙන්න ඕනෑ.විශේෂයෙන්ම රත්නපුර මහ රෝහලට මේ පරිත්‍යාගය කළ දානපතියන්ට මම ස්තුතිවන්ත වෙනවා. ආර්ථික වශයෙන් දියුණු රටක් ගොඩනගන්න, සමෘද්ධිමත් රටක් ගොඩනගන්න, සෞඛ්‍ය සම්පන්න රටක් ගොඩනගන්න ඔබේ සහාය ගෞරවයෙන් ආයාචනා කරනවා.සෞඛ්‍ය අමාත්‍ය වෛද්‍ය රාජිත සේනාරත්න මහතා:රුපියල් මිලියන සියයක් වැය කරලා මේ ගොඩනැගිල්ල සහ අනිකුත් සම්පත් ලබාදුන් පුන්සිරි තෙන්නකෝන්, ප්රියන්ත ද සිල්වා, සුභාෂ් කරුණාරත්න සහ ඇමරිකන් ජාතික ලූවිස් ඇලන් යන මහත්වරුන්ට මුලින්ම ස්තුතිවන්ත වෙනවා.අද අපි රටේ දළ දේශීය ආදායමෙන් අධ්‍යාපනයට සහ සෞඛ්‍ය සේවාවට වෙනත් කිසිදු ආණ්ඩුවකින් නොකළ තරමේ විශාල මුදල් ප්රතිශතයක් වෙන් කරලා තියනවා. ඉතාම දියුණු රටක් මේ අංශ කෙරෙහි වියදම් කරන තරම් මුදලක් අපි වියදම් කරලා තියනවා. සීයට 1.75ක් මීට කලින් අධ්‍යාපනයට වෙන් කරලා තිබුණේ. අපි ඒක සීයට 6.6 දක්වා වැඩිකළා. සෞඛ්‍යයට වෙන්කරගෙන ආ සීයට 1.8 අපි සීයට 3.8 වැඩිකළා.පාලම්, බෝක්කු, අධිවේගී පාරවල්වලට විතරක් නෙමෙයි අපි මුදල් වෙන් කළේ. උතුරේ පාරවල් හැදුවට ඒ මිනිස්සුන්ට යන්න වාහන තිබුණේ නෑ. අපේ වාහන යන දිහා බලා ඉන්න වුණේ. විදුලිය දුන්නට, වතුර දුන්නට මිනිස්සුන්ට ඒවා ගන්න සල්ලි තිබුණේ නෑ. රටක අනාගතය පැවතෙන්න අධ්‍යාපනයට, නිරෝගී බව රැුකෙන්න සෞඛ්‍ය සේවාවට මුදල් වැය කරන්න ඕනෑ. ඒවාට මුදල් වැය කළාට පිටට පෙනුමක් නෑ. නමුත් එහි ප්රතිඵල එන්නේ දිර්ඝ කාලීනවයි.පෞද්ගලික වෛද්‍ය විද්‍යාල එන එක නිදහස් අධ්‍යාපනයට බාධාවක් කියලා අද කියනවා. ඉස්සර පිළිකා රෝගියෙකුට ආණ්ඩුව වියදම් කළේ රුපියල් ලක්ෂ පහළොවයි. ඊට පස්සේ ඒ රෝගියාට අත්වුණේ මරණයයි. අද අපි ලක්ෂ 150ක් පිළිකා රෝගියෙකුට වැය කරනවා. ජිවිත දානය දෙනවා. ඒක යහපාලනය ගත්ත පියවරක්. නිදහස් සෞඛ්‍ය කියන්නේ මේක නොවෙයිද?හදවත් රෝගියෙකුට දෙන ස්ටෙන්ත් එකක් ලක්ෂ තුන හමාරයි. ස්ටෙන්ත් තුනකට මිලියනයක් යනවා කිව්වාම කනත්තට යන්න ඒ ලෙඩාට වෙන්නේ. අද අපි මේවා ලෙඩුන්ගෙන් මුදල් අය කරගන්නේ නෑ. ඒ නිසා එදා මියගිය හෘද රෝගියෙක් අද මිය යන්නේ නෑ. මේක නිදහස් සෞඛ්‍ය නෙවෙයිද?එදා ඇස් රෝගීන්ට කාච දාන්න රුපියල් 30,000ක් කාච ගන්න ගෙවන්න වුණා. ඒ තත්ත්වය අපි නැති කළා. ඇස් කාචවලට මුදල් ගන්න එක අපි නැවැත්තුවා. නොමිලේ ඇස් කාච දෙන්න පටන් ගත්තා. වාර්ෂිකව ඇස් කාච 89000ක් අපි දුන්නා. නොමිලේ කරන නිසා නැතිබැරි අය ඇස් කාච දාන්න එන්න පටන් ගත්තා දැන් වාර්ෂිකව ලක්ෂයක් ඇස් කාච ඉල්ලූම තියනවා. අපි ඒක දෙනවා. මේක නිදහස් සෞඛ්‍ය නෙවෙයිද?දින සියයේ ආණ්ඩුවෙන් කොළඹ ජාතික රෝහලට හොඳම රසායනාගාර පහසුකම් දුන්නා. තත්පර 30ක් ඇතුළත රුධිර පරීක්ෂණ 16ක ප්රතිඵල දෙන ඔටෝ ඇනලයසිර් එකක් දුන්නා. රෝහලේ ලේ පිටට ගෙනියන එක නැවැත්තුවා. රෝහල වටේට රසායනාගාර දාගෙන හිටපු අයට වැදුණා.කිසිම රෝහලක ඖෂධ හි`ගයක් නෑ. ඔන් ලයින් තුළින් නැති ඖෂධය ළ`ගම රෝහලෙන් ගෙන්නා ගන්න වැඩපිළිවෙළක් හැදුවා. ඖෂධ නැත්නම් රෝහල් අධිකාරියේ අඩුපාඩුවක්. මේක නිදහස් සෞඛ්‍ය නෙවෙයි ද?එදා මිලියන 350ක ඖෂධ කල් ඉකුත් වුණා. අද එහෙම නෑ. දුර ඈත පළාත්වල රෝහල්වල විශේෂඥ වෛද්‍යවරුන්ට අපි අර්ධ සුඛෝපභෝගී නිවාස සංකිර්ණ හදන්න ලබන සුමානේ ටෙන්ඩර් දානවා. ඊළ`ගට අනික් ශ්‍රේණිවල අයටත් ඒ ආකාරයේ නිල නිවාස හදන ව්‍යාපෘතියක් සකසනවා.එදා තැලසීමියා රෝගීන්ට අත්වුණේ මරණය. අද අපි ඒ අයට ජීවිතදානය දීලා තියනවා. ඒ අයට නිසි ප්රතිකාර අපෙන් ලැබෙනවා. එදා ලිව්කේමියාව වැළඳුණු රෝගියෙකුට මරණය හැර විසඳුමක් තිබුණේ නෑ. අද ඔවුන් කිසිවෙකුට මිය යන්න ඉඩ තියන්නේ නෑ. මේක නිදහස් සෞඛ්‍ය නැති කිරීමක් ද?එදා කොළඹ සහ පේරාදෙණියේ විතරයි වෛද්‍ය පීඨ තිබුණේ. අපි දැන් සබරගමුව විශ්වවිද්‍යාලයටත් වෛද්‍ය පීඨයක් ආරම්භ කරන්න පියවර ගත්තා. භූමිය පවරාගෙන මූලික අවස්ථාවන් අවසන් කරලා. ඒ වගේ වෛද්‍ය පීඨ ගණනාවක් අපි පිහිටුවනවා. රෝගීන් ලක්ෂයකට වෛද්‍යවරු දෙසීයක් සිටිය යුතු නමුත් ඉන්නේ හැටයි. ඒ තත්ත්වය අපි වැඩි කළ යුතුයි. සමාජවාදය ගැන කතාකරන චීනයේ රජයේ විශ්වවිද්‍යාල 1200යි, පෞද්ගලික විශ්වවිද්‍යාල 1400යි.අපේ රටේ බොහෝ දෙනෙක් පිටරට තියන තුට්ටු දෙකේ වෛද්‍ය විද්‍යාලවලට ගිහිං රුපියල් මිලියන 122ක් වැය කරලා ඉගෙනගෙන එනවා. ඉදිරියේදී සිංගප්පූරුවේ මවුන්ට් එලිසබෙත් රෝහල වගේ පහසුකම් සහිත රෝහලක් අපේ රටේ ස්ථාපිත කරනවා. යාපනය, නුවර සහ කරාපිටියේ පිළිකා රෝහල් ඇති කරනවා.මේ තත්ත්වයන් හිතන්න. අපි තමයි නිදහස් සෞඛ්‍ය පහසුකම් ජනතාවට දුන්නේ. මේක නිදහස් සෞඛ්‍ය කප්පාදුවක් නෙවෙයි.සෞඛ්‍ය සේවා අධ්යක්ෂ ජනරාල් වෛද්‍ය ජයසුන්දර බණ්ඩාර මහතා:එස්.ඩබ්.ආර්.ඞී. බණ්ඩාරනායක මහත්තයා මුල්ගල් තියපු මේ ගල්කඩුව ඉස්පිරිතාලේ මමත් රෝහල් අධ්යක්ෂ වෙලා හිටියා. මේ රෝහල ගොඩනගන්න පවිත්රා මන්ත‍්‍රීතුමිය කැට හෙල්ලූවා. කිසිදු ජාති, ආගම්, කුල භේදයක් නැතිව මෙහි සේවය ජනතාවට සැලසෙනවා. මැණික්වලින් රත්නපුරේ පිරුණත් සමස්තයක් ලෙස රත්නපුරේ දිළිඳුයි. අද මේ දෙමහල් වාට්ටු සංකීර්ණය වගේම අතිශය නවීන ලේ බැංකුවක් ලැබුණා. එහි සිංහල ලේ, දෙමළ ලේ, මරක්කල ලේ තියෙනවා. මේ ලේවලට අපි බෙදුනොත් ඒක අපේ අපලේ. එහෙම වුණොත් අපට අකාලේ මැරෙන්න වේවි. අපි ඩෙංගුවලින් තොර දේශයක් ගොඩනගන්න එක්වෙමු.රත්නපුර මහ රෝහල් අධ්යක්ෂ එස්.පී.ඒ.එල්. රණවීර මහතා:වත්මන් ජනාධිපතිවරයා සෞඛ්‍ය ඇමැතිව ඉන්න කාලේ මේ රෝහලට තුන් වතාවක් ආවා. 2014දී ව්‍යාපාරික පුන්සිරි තෙන්නකෝන් සහ ප්රියන්ත ද සිල්වා මහත්වරු දෙන්නා තමන්ගේ ලක්ෂ 400ක ධන පරිත්‍යාගයෙන් ඉදිකළ ශල්‍ය වාට්ටු දෙක විවෘත කරන්න එදා ආවේ.අද ජනාධිපති වෙලා ආවේ ඒ මහත්වරු දෙන්නා සමඟ සුභාෂ් කරුණාරත්න සහ ඇමරිකන් ජාතික ලූවිස් ඇලන් මහත්මයා යන හතර දෙනා ලක්ෂ 1000 වැය කරලා හදපු දෙමහල් ළමා වාට්ටු සංකීර්ණය විවෘත කරන්න.රෝහල් කමිටුවේ නියෝජ්‍ය සභාපති යූ. චන්ද්‍රසේන මහතා.:රෝහල් කමිටුව 2008 ඉඳලා මේ වනවිට රුපියල් ලක්ෂ 2000ක වටිනාකමකින් යුතු පරිත්‍යාග රෝහලට ලබාදීලා තියනවා. පසුගිය මහ ගංවතුරට රත්නපුරේ ව්‍යාපාරික ප්රජාව විපතට පත් ජනතාවට දින දහයකට ඇතිවෙන්න ආහාර බෙදලා දුන්නා. පාසල් ළමයින්ගේ පාඩම් පිටපත් කරලා දුන්නා. දැන් ගෙවල් අහිමි 25 දෙනෙකුට අංග සම්පූර්ණ ගෙවල් හදලා දෙන්න ක්රියා කරනවා. අපේ රෝහල් කමිටුවේ නිල කාලය දැන් අවසන්. හොඳ කට්ටියක් ඉදිරියට පත් කරන්න.ඇමැති ඩබ්ලිව්.ඞී.ජේ. සෙනෙවිරත්න, ඇමැතිනි තලතා අතුකෝරළ, නියෝජ්‍ය ඇමැති කරුණාරත්න පරණවිතාන, සබරගමුව මහ ඇමැති මහීපාල හේරත්, පාර්ලිමේන්තු මන්ත්රීවරුන් වන ඒ.ඒ. විජේතුංග, පවිත්රා වන්නිආරච්චි යන මහත්ම මහත්මීහු ද රත්නපුර දිස්ත්රික්කයේ ව්‍යාපාරික ප්රජාව ද ඇතුළුව විශාල පිරිසක් මේ අවස්ථාවට එක්ව සිටියහ.(ඡායාරූප ජනාධිපති මාධ්‍ය අංශය)
|
’’රූපවාහිනිය බලද්දි හිතෙන්නේ මේ රටේ ආණ්ඩුවක් නෑ කියලා’’
| 1 |
(ශ්රී ජයවර්ධනපුර මුදිතා දයානන්ද)‘කුරහන් තලප ගිල්ලට, සාටකය දැම්මට, රටේ ප්රධාන පෙළේ පාසලකින් ඉගෙන ගත්තට, ටයි කෝට් දැම්මට, පපුවට ගහ ගත්තට, පොළොව ඉම්බට කාට හරි රටක නායකයෙක් වෙන්නත් බැහැ, වෙන්නෙත් නැහැ. රටක් හිඟන රටක් බවට පත් කළ අය නායකයන් නොවෙයි. රටක් ආර්ථික වශයෙන් ගොඩනගන කෙනකුට පමණයි රටක නායකයෙක් වෙන්න පුළුවන් වන්නේ යැයි’ ජනතා විමුක්ති පෙරමුණේ නායක අනුර දිසානායක මහතා සෙනසුරාදා (09) වැනිදා මහරගම දී පැවසීය.දිසානායක මහතා මෙසේ පැවසූයේ දිරිය පුරවැසි කොළඹ දිස්ත්රික් සමුළුව අමතමිනි.එහිදී වැඩිදුරටත් අදහස් දැක්වූ දිසානායක මහතා මෙසේද කීය:අද අපේ රටේ එදිනෙදා සිල්ලර දේවල් තමයි සාකච්ඡාවට ගැනෙමින් තිබෙන්නේ. ඒවායින් මිනිසුන් මුහුණ දෙන සැබෑ ප්රශ්න යටවෙලා. ඒවා ගැඹුරින් සාකච්ඡාවට ලක්වන්නේ නැහැ. මාධ්‍යවලිනුත් මේ සිල්ලර කෑලිවලට වැඩි ඉඩක් ලබාදෙනවා. කාලයක් රවි කරුණානායක හිටපු ඇමැතිවරයා මාධ්‍යවල ප්රධාන ප‍්‍රවෘත්තිය බවට පත්වුණා. ඊට පස්සේ විජයදාස රාජපක්ෂ ඇමැතිවරයා ආවා. දැන් ලලිත් වීරතුංග මහතා. නමුත් සමාජය මුහුණ දී සිටින ඇත්ත ගැටලූ මේවා නොවෙයි. රවි ගියාය, මංගල ආවාය, කියලා මුදල් අමාත්‍යාංශයේ කිසිම වෙනසක් වෙන්නේ නැහැ. ආදායම් බදු පනත ඒ විදිහටම එනවා. විජයදාස ගියා, තලතා ආවා කියලා අධිකරණ අමාත්‍යංශයේ කිසිම වෙනසක් සිදුවෙනවාද? නැහැ ඒ දේවල් ටිකම තමයි සිදුවන්නේ.එදිනෙදා වේල ගත කරන ප්රශ්න වෙනුවට ජනතාව මුහුණ දෙන සැබෑ ප්රශ්න සාකච්ඡාවට ගත යුතුව තිබෙනවා. මාධ්‍ය වගේම පුරුවසියාත් මේ ගැඹුරු සංවාදයට සූදානම් නැහැ. ඒ නිසා එවැනි සංවාදයක් හදා ගැනීම අභියෝගයක්. අපි සූදානම් වන්නේ මේ ගැඹුරු සංවාදයට පුරවැසියා සූදානම් කිරීමටයි. එයින් තොරව මේ රටට අනාගතයක් හදන්න වෙන්නේ නැහැ. ඕනෑම රටක ස්ථාවරත්වය රඳා පවතින්නේ ඒ රට ආර්ථික වශයෙන් කොතරම් ශක්තිමත් ද යන්න මතයි. රටක් ආර්ථික වශයෙන් ශක්තිමත් නම් සමාජීය අපරාධ අඩුයි. රෝහල්වල බෙහෙත් තිබෙනවා. මිනිසුන්ට කන්න බොන්න තිබෙනවා. දරුවන්ට හොඳ අධ්‍යාපනයක් ලැබෙනවා. පාසල්වල පහසුකම් තිබෙනවා. තරුණ තරුණියන්ට රැකියා අවස්ථා තිබෙනවා. ව්‍යාපාර සාර්ථකව පවත්වාගෙන යන්න පුළුවන්. නීතිගරුක සමාජයක් විනය ගරුක සමාජයක් ඇති වෙනවා. සෑම ජන කොටසකටම හොඳ ජිවන තත්වයක් ඇති වෙනවා.අපේ රටේ සමාජීය අපරාධ වැඩියි කියන්නේ, පාසල්වල පහසුකම් අඩුයි, අධ්‍යාපනය නිසි පරිදි ලැබෙන්නේ නැහැ, රෝහල්වල බෙහෙත් නැහැ, ඉගෙන ගත්තාට රැකියා අවස්ථා නැහැ, ව්‍යාපාර පවත්වාගෙන යෑම අසීරුයි නම් එයින් කියැවෙන්නේ අපේ රටේ ආර්ථිකය ශක්තිමත් නැති බවයි.මේ තත්වය ඇති වෙන්න බලපා ඇති සැබෑ හේතුව ගැන සාකච්ඡා නොකර අපේ රටේ ජනාධිපතිගේ අගමැතිගේ සිට ආණ්ඩුපාක්ෂික ගමේ සාමාන්‍ය වැසියා දක්වා සෑම කෙනාම කියන්නේ රට දැවැන්ත ණය උගුලක හිරවෙලා කියලයි. රාජපක්ෂ පාලනය අපට භාර දුන්නේ මීතොටමුල්ල කුණු කන්දට වඩා විශාල ණය කන්දක් කියලා මේ හැමෝම කියනවා. රවි කරුණානායක මහතා මුදල් ඇමැති විදිහට හිටපු කාලේ ගහපු පොතක් තිබෙනවා අපේ ආර්ථිකය ගැන. ස්තුතිවන්න වෙනවා මෙවැනි පොතක් කරපු එක ගැන.දැන් මේ පොතේ තිබෙනවා අපේ ණය වැඩි වුණ විදිහ. 1985 දී අපේ ණය ප්රමාණය රුපියල් බිලියන 130යි. 2016 වෙනකොට බිලියන 10,500යි. දැන් අපේ රටේ පාලකයන් සමත් වෙන්න ඕන මේ ණය අරන් මොනවද කළේ කියලා පෙන්වන්න. අපි බැංකුවකින් නිවාස ණයක් ගත්තා නම් ඒ ණය වියදම් කළ විදිහ බැංකුවට පෙන්වන්න ඕන. ඒක පෙන්වන්න අපේ පුරවැසියන්ට පුලූවන්. ඉතිහාසයේ අපේ රට පාලනය කළ දැනට ජීවතුන් අතර සිටින පාලකයන්ට පෙන්වන්න පුලූවන්ද අපි රටක් හැටියට ගත් කෝටි දසලක්ෂ පනස් දාහට නැත්නම් බිලියන දහදාස් පන්සීයට මොකද වුණෙ කියලා. දකුණු අධිවේගී මාර්ගය කෝටි අටදාහයි. කටුනායක අධිවේගී මාර්ගය කෝටි හත්දාහයි. නොරොච්චෝලේ කෝටි හත්දාස් පන්සීයයි. මත්තල ගුවන්තොටුපොළ කෝටි තුන්දාස් පන්සීයයි. හම්බන්තොට වරාය කෝටි දාහතර දාහයි. ඔක්කොම කෝටි හතළිස් දාහයි. කෝ ඉතිරි මුදල? කෝ ණය?ඒ ණයවලින් තමයි සජින් වාස්ගේ සිංගප්පූරු ගිණුමට මුදල් ආවේ. ඔහුට හෙළිකොප්ටර ලැබුණේ. ගුවන් පුහුණු මධ්‍යස්ථාන ආරම්භ කරන්න හැකි වුණේ. ඒ ණය වලින් තමයි බැසිල් රාජපක්ෂලා එංගලන්තයේ ඇමෙරිකාවේ ගෙවල් ගත්තේ. මල්වානේ ඉඩම් අරන් මාලිගාවක් හැදුවේ. මහින්දානන්ද අලූත්ගමගේලා එංගලන්තයෙන් ගෙවල් ගත්තේ. රවි කරුණානායකලා ලක්ෂ එකසිය අසූපහකට ගෙවල් ගන්නේ. යෝෂිතලා සී.එස්.එන්. නාලිකා පවත්වාගෙන ගියේ. ඒක එහෙම නෙවෙයි කියනවා නම් ණයවලට කරපු දේ පෙන්වන්න.2009 ආණ්ඩුවේ මුළු ආදායම බිලියන හත්සීයයි. ගහන්න තියෙන සියලූ බදු ගහලා තමයි මේක ගත්තේ. 2009දී ණය පොලී වාරිකය බිලියන 820යි. ආදායම බිලියන 700යි. 2010දී ණය පොලී වාරිකය බිලියන 820යි. ආදායම බිලියන 817යි. 2013දී ණය පොලී වාරිකය 1144යි. ආදායම බිලියන 1137යි. අපේ රටේ රාජ්‍ය සේවකයින්ට සහ විශ්රාම වැටුප් සඳහා පමණක් මිලියන 620ක් ඕනෑ.තමන්ගේ ආදායම ණය ගෙවාගන්න බැරි තැනට ආවොත් සාමාන්‍ය නිවසකට කියන්නේ හිඟන ගෙයක් කියලා. ඒ වගේ අපේ රට අද හිඟන රටක් බවට පත්වෙලා. අපේ රට දැන් ණය ගෙවාගන්න බැරි පොලූකාරයෙක් බවට පත්වෙලා. ඒ නිසා දැන් රටේ සම්පත් ටික විකුණනවා. හම්බන්තොට විකුණුවා වගේ තව නොබෝ දිනකින් මේ ආණ්ඩුව මත්තලත් විකුණනවා. රාජපක්ෂ කාලෙ කළෙත් ඕක. චීනෙට එකයි, ඉන්දියාවට එකයි විදිහට ව්‍යාපෘති දුන්නා. අපේ රට ආර්ථික වශයෙන් බංකොලොත් වුණාම ස්වාධීනත්වය අහිමිවෙලා යනවා.2015 රු. 130ට තිබුණු ඩොලරය අද 155වෙලා. රුපියල කඩා වැටුණා. රුපියල කඩා වැටීම නිසා පමණක් 2015-2016 ණය ප්රමාණය රුපියල් බිලියන 471කින් වැඩිවුණා. රුපියල කඩා වැටුණේ ඇයි? අපේ රටේ අපනයන ආදායම හා ආනයන වියදම අතර පරතරය වැඩිවීම හා අපනයනය දිගින් දිගටම කඩාවැටීම එයට හේතුවයි.කුරහන් තලප ගිල්ලට වක්කඩෙන් අත හේදුවට, සාටකය දැම්මට කවුරු හරි රටක නායකයෙක් වෙන්නේ නැහැ. ප්රධාන පාසලකින් ඉගෙන ගත්තට, ටයි කෝට් දැම්මට, කාට හරි රටක නායකයෙක් වෙන්න බැහැ. අපේ රට හිඟන රටක් බවට පත්කරපු මේ අය නායකයොද? පපුවට ගහ ගත්තට පොළොව ඉම්බට නායකයෙක් වෙන්නේ නැහැ. රටක් ආර්ථික වශයෙන් ගොඩනගනවා නම් තමයි රටක නායකයෙක් වෙන්න පුළුවන්කම තියෙන්නේ. නමුත් අද අපේ රට ආර්ථික වශයෙන් කඩා වැටිලා. දැන් ආණ්ඩු මාරු කිරීමෙන් හරි නායකයන් මාරු කිරීමෙන් හරි මේ රට හදන්න පුළුවන්කමක් නැහැ.අද අධ්‍යාපනය මුහුණදී තිබෙන ඛේදවාචකය මොකක්ද? මීට පෙර සල්ලි තියෙනවාද නැද්ද කියන කාරණය සලකන්නේ නැතිව තමන්ගේ දරුවට හොඳ අධ්‍යාපනයක් දෙන්න ඕනෑ කියලා වුවමනාවක් මවුපියන්ගේ ලේවලටත් කාවැදී තිබුණා. දොස්තර තමන්ගේ පුතා දොස්තර කෙනෙක් කරන්න උගන්වනකොට තී‍්‍රවීල් රථ රියැදුරා තමන්ගේ පුතා දොස්තර කෙනෙක් කරන්න අධ්‍යාපනය ලබාදෙන්න උත්සාහ කළා. නමුත් අද මොකද වෙලා තිබෙන්නේ. අද දරුවකුගේ අධ්‍යාපනය තීරණය වෙන්නේ මුදල මතයි. ගොවියකුගේ ධීවරයෙකුගේ, රාජ්‍ය සේවකයකුගේ දරුවන්ගේ අධ්‍යාපනය ගැන තියෙන බලාපොරොත්තු ඉටු වෙනවද? මවුපියන් දරුවන් අරගෙන ටියුෂන් එකෙන් පාසලට, පාසලෙන් ටියුෂන් එකට යනවා. අද අපේ දරුවන්ට නාට්‍යයක් බලන්න, පොතක් කියවන්න, මළ ගෙදරක යන්න වෙලාවක් නැහැ. දරුවන්ගේ සංස්කෘතියට මොකද වෙලා තිබෙන්නේ.රවී කරුණානායක හදපු වාර්තාවට අනුව කියනවා, මේ කලාපයේ අඩුවෙන්ම අධ්‍යාපනයට වියදම් කරන රට ලංකාව කියලා. වියට්නාමය, රටේ ආදායමින් 6.3%ක් මැලේසියාව 6.2%ක්, මාලදිවයින 5.2%ක්, ඉන්දියාව 3.8%ක්, පිිලිපීනය 3.4%ක්, සිංගප්පූරුව 2.9%ක්, බංගලාදේශය 2.1%ක් අධ්‍යාපනයට වෙන් කරද්දී ශී‍්‍ර ලංකාව වෙන් කරන්නේ 1.2%ක් පමණයි. අපේ රටේ පාලකයන් හොඳද? අපේ රටේ අධ්‍යාපනය මේ වගේ තැනකට පත්කරපු එකම මදිද මේ පාලකයන් ගෙදර යවන්න.අපි හැමෝම එකතුවෙලා ආණ්ඩුවක් හදමු. සහතික කර කියනවා, අධ්‍යාපනයේ විප්ලවීය වෙනසක් කරන්න අපිට පුළුවන් කියලා.2016 වර්ෂයේ සංඛ්‍යාලේඛන අනුව අපේ රටේ ගෙවල් කොල්ලකෑම් 653ක් සිදුවෙලා තිබෙනවා. රුපියල් 25,000ට වඩා කොල්ලකෑම් 3822ක සිදුවෙලා තිබෙනවා. දැරියන් 337ක් දුෂණයට ලක්වෙලා තිබෙනවා. 2016 මුල් මාස 6 තුළ වාහන අනතුරුවලින් 2934ක් මියගිහින් තිබෙනවා. දිනකට 16 දෙනෙක් වාහන අනතුරුවලින් මියගොස් තිබෙනවා. රේල් පාර මාරු වෙන්න ගිහින් 26දෙනෙක් මිය ගිහින් තිබෙනවා. විනයක් නැති රටක් බවට අපේ රටට පත්වෙලා තිබෙනවා. කුණු කඳුවලට යට වෙලා, ගං වතුරට යට වෙලා, පස් කඳු නාය ගිහිල්ලා මිනිස්සු මැරෙනවා. සෑම කෙනෙක්ම අනතුරක් සහිත මරණයක් තිබෙන පුරවැසියන් බවට පත්වෙලා තිබෙනවා. අපේ රට මහා ඛේදවාචකයකට මුහුණ දීලා තිබෙනවා.සමහරු කියනවා, අපිට දේශපාලනයෙන් වැඩක් නැහැ, ‘අපේ හිසට අප අතම සෙවණැල්ල’ කියලා. ඒක වැරදියි. අද අපි මුහුණ දීලා තියෙන මේ අර්බුදය නිර්මාණය වුණේ වැරැදි දේශපාලනය නිසා. මේ අර්බුදය විසඳීම සඳහා පිළිතුරු සොයා ගත හැක්කේ දේශපාලනයෙන්ම පමණයි.අද අපේ රටේ දේශපාලනය ලාභම ව්‍යාපාරය බවට පත්වෙලා. ඒ නිසා මේ ලාභ ලබන ව්‍යාපාරය වෙනුවට දේශපාලනය මහජන සේවයක් බවට පත්කළ යුතුව තිබෙනවා. අපි සහතිකකොට කියනවා, අපේ රටේ දේශපාලනය මහජන සේවයක් බවට පත්කරනවා කියලා.අද අපේ රට වංචාවෙන්, දුෂණයෙන් පිරිලා. ලලිත් වීරතුංග රාජ්‍ය මුදල් අවභාවිතය නිසා අද සිර දඬුවම් විඳිනවා. ඔහු යහපත් රාජ්‍ය සේවකයෙක් කියලා සමහරු කියනවා. ඒක පට්ටපල් බොරුවක්. අග්රාමාත්ය ලේකම් විදිහට ඔහු ඉන්න කාලේ හෙල්පින් හම්බන්තොට ගිණුම පිළිබඳ නඩු තීන්දුව දෙන දවසේ ලලිත් වීරතුංග ඇයි ශ්‍රේෂ්ඨාධිකරණයට ගියේ? ශිරාණි බණ්ඩාරනායක අග‍්‍රවිනිශ්චයකාර ධුරයෙන් නෙරපා දමන විට ඇයට එල්ල වූ ප්රධාන චෝදනාව වත්කම් බැරකම් හෙළි නොකිරීමයි. ඒ වෙලාවේ වත්කම් බැරකම් නොදුන් ඇමැතිවරුන්ට වත්කම් බැරකම් හදාගන්න උපදෙස් දුන්නේ කවුද කියලා අපි දන්නවා.ජනාධිපතිවරණයේදී සිල් රෙදි බෙදීම නිවන පතා කළ දෙයක් නොවෙයි. මැතිවරණය වෙලාවේදී මැතිවරණ කොමසාරිස් මෙම සිල් රෙදි බෙදීම වළක්වනු ලැබුවා. මැතිවරණයේදී අල්ලස් දෙන්න උදවු කරපු කෙනෙක් කොහොමද පිරිසුදු මහත්තයෙක් වෙන්නේ? ලක්ෂ 6,000ක් වියදම් කරලා සිල් රෙදි බෙදන එක විදුලි සංදේශ නියාමන කොමිසමට අයිති වැඩක් නොවෙයි. ලක්ෂ 6,000ක සිල් රෙදි කියන්නේ ලංකාව වටේ තුන් සැරයක් ඔතන්න තරම් රෙදි ප්රමාණයක්. ඒ විතරක් නෙවෙයි, එම රෙදි පාර්සල් ඇතුළේ මහින්ද රාජපක්ෂ අපේක්‍ෂකයාගේ ලිපියක් තිබුණා. ඒ නිසා ඒක ඡුන්ද අල්ලසක් බව පැහැදිලියි. ඒ නිසා අපේ රටේ භික්ෂූන් වහන්සේලා කිපෙන්න ඕනෑ සිල් රෙදි බෙදන්නවත් නිදහස නැහැ කියන එකට නොවෙයි සිල් රෙද්දත් ඡුන්ද අල්ලසක් විදිහට යොදා ගත් එකටයි.සිල් රෙදි විතරක් නොවෙයි, අල්ලස් විදිහට දුන්නේ. කී‍්‍රඩා අමාත්‍යාංශය කැරම් බෝඞ් 14,000ක් බෙදුවා. බැසිල් රාජපක්ෂ ඡුන්ද රැුස්වීම්වල කොඩි දාන්න දිවි නැගුම අරමුදලින් ලක්ෂ 200ක් වෙන් කරලා කොඩි කණු බෙදුවා. අනුර පි‍්‍රයදර්ශන යාපා පෙට්‍රෝලියම් එකෙන් ලක්ෂ 61ක් අරගෙන වියළි ආහාර බෙදුවා. ජොන්ස්ටන් ප්රනාන්දු සතොසින් ලක්ෂ 60 ක බඩු බෙදුවා. ජගත් පුෂ්පකුමාර වැවිලි සමාගමේ මුදල් වියදම් කරලා රෙදි බෙදුවා. සමෘද්ධිලාභීන්ට 2500 ගානේ බැසිල් රාජපක්ෂ බෙදලා දුන්නා. ඒ සඳහා කෝටි 300ක පමණ මුදලක් සමෘද්ධි බැංකුවලින් ගත්තා. ඒ ඡුන්දෙදි ලලිත් වීරතුංග කටයුතු කළේ ලේකම්වරයකු ලෙස නොවේ. ඔහු වැඩ කළේ දේශපාලනඥයකු ලෙසයි. මෙම නඩුවට මැදිහත් වූ නීතිපති දෙපාර්තමේන්තුවට අපි ස්තුතිවන්ත වෙනවා. මෙම පරීක්ෂණය භාරව කටයුතු කළ අරුණ පේ‍්‍රමශාන්ත, රවී විද්‍යාලංකාර ඇතුළු පොලිස් නිලධාරීන්ටත් අපි විශේෂයෙන් ස්තුතිවන්ත වෙන්න ඕනෑ. මෙම පරීක්ෂණය යනකොට අධිකරණයට බලපෑම් ආවා. ලලිත් වීරතුංගට එරෙහිව මෙම පරීක්ෂණ සිදුකළේ රාජ්‍ය නිලධාරීන්ම තමයි. එම කටයුත්ත අපි අගය කළ යුතුව තිබෙනවා.යහපාලනය ඇතුළේ අද රාජ්‍ය නිලධාරීන්ට මොකද වෙන්නේ? පුනරුත්ථාපන අමාත්‍යාංශය නව කාර්යාලයට ලක්ෂ 30ක තක්සේරුව තිබිය දී ලක්ෂ 50ක් ගෙවීමට ඇමැතිවරයා නියෝග කළා. ඒ කි‍්‍රයාවලියට එරෙහි වුණු නිලධාරීන් දෙන්නාම මාරුකරලා. කෘෂිකර්ම අමාත්‍යාංශය වෙනුවෙන් ගත් ගොඩනැගිල්ලට මාසිකව රු. මිලියන 24 ගානේ ගෙවමින් තිබුණා. මාස 8ක් ගිය පසුත් පදිංචියට ගියේ නැහැ. එම බිල්ඩිමට මුදල් ගෙවීමට චෙක්පත අත්සන් කිරීම ප්රතික්ෂේප කිරීම නිසා අතිරේක ලේකම් වරියකුත් මාරුකරලා.අරුන්දික ප‍්‍රනාන්දුගේ අමාත්‍යාංශයට පාවිච්චි කළ වාහන දෙකක් ගැනීම ප‍්‍රතිකේෂප කළ (රාජ්‍ය ආයතනයකට මිලදී ගත හැක්කේ අලූත් වාහන පමණි) ප්රධාන ගණකාධිකාරිවරියකුත් මාරු කරලා දැම්මා. ජනමාධ්‍ය අමාත්‍යාංශයේ ලේකම් නිමල් බෝපගේ මහත්තයා මන්තී‍්‍රවරුන් 58කට මාස 60ක් සඳහා ලක්ෂ 7 ගණනේ කුලී පදනම මත වාහන ලබා ගැනීමේ කැබිනට් තීරණය අනුව ඉදිරිපත් කළ චෙක්පත අත්සන් කිරීම ප්රතික්ෂේප කළා. මොකද කළේ ඔහුව මාරුකරලා දැම්ම.ඒ නිසා අද රජයේ නිලධාරීන්ට බලපෑම් එනවා. එම බලපෑම්වලට යට නොවී වැඩ කරන රාජ්‍ය නිලධාරීන්ට අපි ගෞරව කළ යුතු වෙනවා. ලලිත් වීරතුංග බලපෑම්වලට යටවී වැඩ කළා නොවේ. ඔහු කැමැත්තෙන්මයි ඒ දේවල් කළේ. ඒ නිසා බලපෑම්වලට යට නොවී වැඩ කරන රාජ්‍ය නිලධාරීන් ආරක්ෂා කිරීමේ වගකීම ජනතාවට තිබෙනවා. ජනතා විමුක්ති පෙරමුණ සූදානම් ජනතාව සමඟ එක්වී වංචාවට, දුෂණයට එරෙහිව වැඩ කරන රාජ්‍ය නිලධාරීන් ආරක්ෂා කරන්න.අද අපේ රටේත් දුෂිත වළල්ලක් තිබෙනවා. දේශපාලකයෝ, 2400ක් වූ පරිපාලන ක්ෂේත්රයේ 100ක් පමණ සුළු පිරිසක්, වාස් ගුණවර්ධන, අනුර සේනානායක වගේ පොලිස් නිලධාරීන් සුළු පිරිසක්, හමුදාවේ කුඩා ප්රමාණයක්, ව්‍යාපාරිකයන් කිහිප දෙනෙක්, මාධ්‍ය හිමිකරුවන් කිහිප දෙනෙක්, මාධ්‍යවේදීන් අතළොස්සක්, පාතාල නායකයන් සහ ඇතැම් යුක්තිය පසිඳලීමේ ආයතන කිහිපයක් මේ ¥ෂිත වළල්ලේ ඉන්නවා.මෙහිදි අදහස් දැක්වු ජනතා විමුක්ති පෙරමුණේ ප්රචාරක ලේකම් පාර්ලිමේන්තු මන්ත්රී විජිත හේරත් මහතා මෙසේ පැවසීය.සියල්ල විකිණෙන ජරාජීර්ණ වූ ඔද්දල් වෙච්ච මඩගොහොරුව ඇතුළේ මිනිස්කම සහෝදරත්වය සාමුහිකත්වය විකුණන්න බැහැ. විකුණන්න දෙන්නෙත් නැහැ කියන කාරණාව තමයි අද මේ දිරිය පුරවැසි සමිතිවලට එක්ව සිටින ඔබ රටටම දෙන පණිවුඩය.මොන ආගමකට මොන ජාතියකට අයත් වුණත් මොන කුලයකට අයත් වුණත් අපි මේ රටේ මිනිසුන්. එවැනි මිනිසුන් ලෙස මේ රට හදන්න එකතු වුණ පොදු පුරවැසියාගෙන් හැදුන ගම හදන රට හදන දේශපාලන ව්‍යාපාරයකින් මෙහෙයවන පළමු පොදු සමිතිය තමයි මේ දිරිය පුරවැසි සමිතිය.මෙහිදී දිරිය පුරවැසි කොළඹ දිස්ත්රික් සමුළුවේ සභාපති පළාත් සභා මන්ත්රී ලක්ෂ්මන් නිපුණආරච්චි මහතා ද දිරිය පුරවැසි කොළඹ දිස්ත්රික් සමුළුවේ ලේකම් සමාජවාදී කාන්තා සංගමයේ ජාතික සංවිධායිකා සමන්මලි ගුණසිංහ මහත්මිය ද ජයවර්ධනපුර විශ්වවිද්‍යාලයේ ජ්‍යෙෂ්ඨ කථිකාචාර්ය ආචාර්ය අනිල් ජයන්ත මහතා ද අදහස් දැක්වූහ.මෙම අවස්ථාවට ජනතා විමුක්ති පෙරමුණේ පළාත් සභා මන්ත්රීවරුන් වන සුනිල් වටගල, සරත් පතිරණ මහත්වරු ද එම පක්ෂයේ පළාත් සභා හා හිටපු පළාත් පාලන මන්ත්රීවරු ද දිරිය පුරවැසි සමිතිවල කොළඹ දිස්ත්රික් සාමාජික සාමාජිකාවෝ විශාල පිරිසක් ද එක්ව සිටියහ.
|
’’රූපවාහිනිය බලද්දි හිතෙන්නේ මේ රටේ ආණ්ඩුවක් නෑ කියලා’’
| 0 |
(මුදිතා දයානන්ද)රෝගී සමාජයක් සමග රටක් ඉදිරියට ගෙන යා නොහැකියි. ජාතික ජනබලවේගය ලෙස අපේ සැලැස්ම නිරෝගී පුරවැසියෙක් බිහිකර ගැනීමත් සෑම පුරවැසියෙකුටම සමාන සෞඛ්‍ය සේවයක් ලබාදීමත් යැයි ජාතික ජනබලවේගයේ ජනාධිපති ධුර අපේක්ෂක, ජනතා විමුක්ති පෙරමුණේ නායක අනුර දිසානායක මහතා ඊයේ (15) පැවසීය.ඔහු මේ බව පැවසුවේ ශ්රී ලංකා පදනම් ආයතනයේදී පැවති ජාතික ජනබලවේගයේ සෞඛ්‍ය ප්රතිපත්තිය එළිදැක්වීමේ අවස්ථාවට එක්වෙමිනි.මෙම ප්රතිපත්ති ප්‍රකාශනයේ පිටපතක් ජාතික ජනබලවේගයේ ජනාධිපති ධුර අපේක්ෂක, අනුර දිසානායක මහතා විසින් වෛද්‍ය රොහාන් සුරවීර මහතා වෙත සංකේතාත්මකව පිළිගන්වනු ලැබීය.එහිදී අනුර දිසානායක මහතා මෙසේද පැවසීය.දැන් අපේ රට ලෙඩ වූ ජාතියක් බවට පත්වෙලා. රටේ ජනගහනයෙන් සියයට විසි අටක් කුමන හෝ රෝගයකින් පෙළෙනවා. 2016 වසරේ ජාතික සෞඛ්‍ය දත්ත අනුව දවසකට වකුගඩු රෝගයෙන් පමණක් හය දෙනෙක් මිය යනවා. වසරකට 2147ක් මිය යනවා. ස්වසන පද්ධතිය ආශ්‍රිත රෝගවලින් දිනකට දොළොස් දෙනෙක් මිය යනවා. මේ ආකාරයට කුමන හෝ රෝගී තත්ත්වයක් නිසා දිනකට මිය යන පිරිස ජනගහනය හා සසඳන විට ඉතා විශාල අගයක්. රටක සංවර්ධනයට මේ තත්ත්වය බෙහෙවින් බලපානවා. මෙහි ඇති බරපතළම තත්ත්වය තමයි ඇතැමෙක් මිය යන්නේ තමන්ට වැළඳුණු රෝගය කුමක්දැයි වත් හරිහැටි හඳුනා නොගෙන වීම.ඒ නිසා අපේ ප්රධාන අරමුණ නිරෝගී ජනතාවක් බිහිකරගැනීමයි. නිරෝගි පරපුරක් බිහිකර ගැනීමේදී අපේ ආහාර රටාව වැදගත් තැනක් ගන්නවා. අපි ඉස්සර ගොඩක් ශ්‍රමය වැගිරුවා. පාසලට ගියත් රැකියාවට ගියත් අපි කිලෝමීටරයක් දෙකක් පයින් ගියා. ගස් කපන කෙනා අත්කියත හෝ පොරව භාවිත කරලා තමයි ඒක කළේ. ගොයම් කැපුවේ මිනිස් ශ්රමයෙන් දෑ කැත්තෙන්. අද අපි පයින් යන්නේ නැහැ, අඩුම තරමින් යතුරුපැදියක් හෝ ත්‍රීවීලරයක්වත් භාවිත කරනවා. දෑතේ ශ්‍රමය වෙනුවට යන්ත්ර සූත්‍ර ආදේශ වෙලා. ඒක හොඳයි. රටක් දියුණු වෙනවා කියන්නේ තාක්ෂණය සමග ඉදිරියට යාම තමයි. ඒත් අපි අපේ සීයලා ආච්චිලා කෑම ගත්තා වගේම තාමත් ඒ ප්‍රමාණයටම ආහාර ගන්නවා. මේක වෙනස් විය යුතුයි. ඒකට ජනතාව යොමු කරන්න, ජනතාවට කරුණු පහදලා දෙන්න තමයි පෝෂණවේදය කියලා විෂයක් තිබෙන්නේ. ඒත් අද ඒ විෂය නිසි පරිදි භාවිත වන්නේ නැහැ.අපි ගන්නා ආහාරය මොන තරම් පිරිසුදු ද කියන ප්‍රශ්නයකුත් තිබෙනවා. අපේ ආහාර අද වස විසෙන් පිරිලා. අපේ වගාවන්ට යොදන රසායනිකවල වෙනසක් කළ යුතුයි. ඒ වගේම අපි කඩෙන් කෑම ගත්තොත් ඒ කඩ මොන තරම් පිරිසුදු ද කියන ප්‍රශ්නයකුත් තිබෙනවා. මේවාට නීතිරීති අවශ්‍යයි. ජනතාව ගන්නා ආහාරය පිරිසුදු බවට රජයෙන් සහතිකයක් දිය යුතුයි. එහෙත් අද ඒ වෙනුවට රජය කරන්නේ ආහාර වෙළෙඳ සල් හෝටල් ඒ බී සී කියලා වර්ගීකරණය කිරීමයි. මොකටද මෙහෙම වර්ගීකරණයක්. හරිනම් රටේ තියෙන්න ඕන ඒ වර්ගයේ හෝටල් විතරයි. හැම පුරවැසියෙකුටම එවැනි තැනකින් ආහාර ගන්න අවස්ථාව සැලසිය යුතුයි.අපේ රටේ ජනගහණය ලක්ෂ දෙසීයයි. පසුගිය වසරේ රජයේ රෝහල්වලින් පමණක් ප්රතිකාර ලබාගෙන තිබෙනවා ලක්ෂ පන්සීයක්. මේ විදිහට බැලුවාම අපේ රටේ ජනගහණයෙන් අති බහුතරයක් රෝගීන්. ඒ වගේම ඔවුන් නිතර රෝගී වෙනවා. ඒ නිසා එකම පුද්ගලයා දෙතුන් වතාවක් රෝහලට ඇවිත්. සමහරු රෝහලට එන්නේ තවත් කෙනෙකුගේ උදව්වට. ඒ ඇවිත් ටික වෙලාවක් පෝලිමේ ඉන්නකොට හිතෙනවා මටත් බේත් ටිකක් ගත්තා නම් හොඳයි කියලා. එහෙම බෙහෙත් ගන්න ලෙඩ නිතරම හැම කෙනෙකුටම වගේ තිබෙනවා. දොස්තර මහත්තුරුත් තමන් ළඟට එන හැම ලෙඩෙකුටම මොනවා හරි බේත් ටිකක් දෙනවා. විටමින් සී ටිකක්. පෙනඩෝල් ටිකක් හරි දීලා යවනවා. අද අපේ රටේ ජනතාවත් සෞඛ්‍ය සේවයත් ඖෂධ ජාවාරම්කරුවන්ගේ ගොදුරක් බවට පත්වෙලා. එයින් මුදවාගෙන රටේ ජනතාවට ගුණාත්මක සෞඛ්‍ය සේවයක් ලබාදීම අපේ ප්රධාන අරමුණක්.ඉස්සර රෝහල ආසන්නයේම තිබුණේ මිනිපෙට්ටි සාප්පුවක්. මොකද අනෙක් හැම දෙයක්ම රෝහලෙන් ලැබුණා. මැරුණාම පෙට්ටිය විතරයි පිටින් ගන්න සිදුවුණේ. අදට සාපේක්ෂව ගත්තාම මීට වසර තිහකට හතළිහකට කලින් අපේ රටේ ඉහළ නිදහස් සෞඛ්‍ය සේවයක් තිබුණා. ඒත් දැන් රෝහල්වල ගොඩනැගිලි තිබුණාට, අලංකාර කරලා තිබුණාට එයින් ලැබෙන සේවාව ඉතාමත් සීමා සහිතයි. පරීක්ෂණ සිදුකර ගන්න වෙන්නේ පිටින්. බෙහෙත් අති බහුතරයක් ගන්න වෙන්නේ පිටතින්. ඒ නිසා අද රෝහල් අවට පිරිලා තියෙන්නේ රසායනාගාර පරීක්ෂණ සිදුකරන ආයතන හා ෆාමසිවලින්. අද අපේ ජනතාවට රෝගයක් වැළඳුනාම බෙහෙත් ගන්නවාද නැද්ද? ගන්නේ කොතනින්ද යන්න තීරණය කරන්න වෙන්නේ අතේ තිබෙන මුදල අනුව. සමහර විට රෝග තියාගෙන බෙහෙත් නොකර බොහෝ කල් ගත කරනවා. අන්තිමට රෝගය දරුණු වෙලා රෝහලට ගියාට පස්සේ සුව කරන්න බැරුව මිය යන අවස්ථාත් තිබෙනවා. අපේ පොකට්ටුව තමයි ඒක තීරණය කරන්නේ.ජනතාවගෙන් කොටසක් ඒ විදිහට තමන්ට ප්රතිකාර ගන්න බැරි තරම් දුප්පතුන් වෙද්දි තවත් පිරිසක් සෙම්ප්‍රතිශ්‍යාවටත් ප්රතිකාර ගන්න සිංගප්පුරු යනවා. මා සතුව තිබෙනවා මගේ හිතවතෙක් 2019 වසරේ මීට මාසයකට දෙකකට පමණ පෙර හෘද රෝගයකට ප්රතිකාර ගන්න ගියාම ඔහුට වෛද්‍යවරයාගෙන් ලැබුණ චිට් එකක්. එහි තිබෙනවා වෛද්‍ය පරීක්ෂණ ගණනාවක් නම් කරලා ඒවා කරගන්න කියලා. ඒ ටික කරගෙන ශල්‍යකර්මය සඳහා නැවත රෝහලට ඇතුළත් වෙන්න කියලා 2021 අගෝස්තු 23 වෙනිදා. මේ තරම් කාලයක් බලාගෙන ඉන්නකොට ඔහු මිය යන්නත් පුළුවන්. අතේ සල්ලි තිබුණා නම් මේ ප්රශ්නයට ඔහුට මුහුණ දෙන්න වෙන්නේ නැහැ. අපේ සමහර මැති ඇමැතිවරු ඇතැම් අවස්ථාවල විදේශ ගතව ප්රතිකාර ලබාගෙන තිබෙන්නේ ජනාධිපති අරමුදලෙන් ලක්ෂ පනහ හැට වියදම් කරලා. සාමාන්‍ය පුද්ගලයෙක් ජනාධිපති අරමුදලෙන් කීයක් හරි ඉල්ලුම් කළා නම් ලැබෙන්නේ අවශ්‍ය මුදලෙන් පංගුවක් විතරයි. ඔබේ ජීවිත්වීමේ අයිතිය ඔබේ පොකට්ටුවේ ප්රමාණය මත තීරණය වීම වැළැක්වීම අපේ ප්රධාන අරමුණක්.වකුගඩු රෝගය අපේ රටේ අද ජනතාව මුහුණ දී තිබෙන බරපතළ රෝගී තත්ත්වයක්. අනුරාධපුරයේ පමණක් හඳුනාගත් වකුගඩු රෝගීන් ඉන්නවා විසිපන්දහසක්. මේ රෝගය හඳුනාගන්නේ බරපතළ වුණාම නිසා හඳුනා නොගත් අය තවත් විශාල පිරිසක් ඇති කියලා අපි හිතනවා. රජය කරන්නේ වකුගඩු රෝගයට ගොදුරු වුණ කෙනෙකුට ප්රතිකාර ගන්න රුපියල් පන්දහසක් ලබාදීමයි. මේ මිනිසුන්ගේ දුප්පත්කම කොයිතරම්ද කියනවා නම් ඇතැමෙක් මේ පන්දාහත් අරගෙන ගෙදර වෙනත් අවශ්‍යතාවලට වියදම් කරනවා. දශක කීපයකට පෙර අපිට වකුගඩු රෝගියෙක් හමුවුණේ අවුරුදු හැට පහක හැත්තෑවක වගේ වයසෙන්. ඒත් දැන් අවුරුදු දහය පහළොව වයසේ වකුගඩු රෝගීනුත් ඉන්නවා.දැන් මේ වකුගඩු රෝගයට ප්රතිකාර කරන්න නිසි ක්රමවේදයක් නැහැ වගේම එය වැළඳෙන්නේ කෙසේද යන්න නිර්ණය කිරීමට විධිමත් පරීක්ෂණයක්වත් නැහැ. සමහරු පර්යේෂණ කරලා නෙලුම් අල කන්න එපා කියනවා. සමහරු පර්යේෂණ කරලා මතුපිට ජලය පරිහරණය කරන්න එපා කියනවා. තවත් සමහරු ඇලුමිනියම් භාජනවල ආහාර පිසින්න එපා කියනවා. එක පිළියමක්, එක උත්තරයක්, එක වැඩපිළිවෙළක් සකස් කළ හැකි විධිමත් පර්යේෂණයක් රජයේ මැදිහත්වීමෙන් මෙතෙක් සිදුකර නැහැ. ඩෙංගු රෝගයට දක්වන සැලකිල්ලවත් වකුගඩු රෝගයට අද නැහැ. මොකද ඒකට ගොදුරු වෙන්නේ දුප්පත් අහිංසක ජනතාවනේ. අපි විධිමත් පර්යේෂණයක් සිදුකර රෝග නිවාරණයට මඟ හදනවා.දැන් අපි කිව්වාම සෞඛ්‍ය සේවාවට දළ ජාතික ආදායමෙන් සියයට පහක් වෙන් කරනවා කියලා කොහෙන්ද මුදල් කියලා අහන්න පුළුවන්. දැන් අපි කොයිතරම් මුදල් නාස්ති කරනවාද? එයාලංකා සමාගමේ පාඩුව බිලියන 142යි. ඒ කියන්නේ කෝටි 14,200ක්. රටේම රෝහල් තිබෙන්නේ 650ක් පමණ. මේ පාඩුව නැති කරගත්තා නම් එක රෝහලකට කෝටි 25 ගානේ දෙන්න පුළුවන්. නෙලුම් කුලුනේ පාඩුව නැති කරගත්තා නම් තවත් කෝටි ගාණක් රෝහලකට දෙන්න තිබුණා. මේ වගේ නාස්ති කිරීම් අපි කොයිතරම් කරනවාද? ඒ විතරක් නෙවෙයි අපි හිතන්නේ සෞඛ්‍යයට වෙන් කරන මුදල් ආයෝජනයක් ලෙසයි. මිනිසුන් රෝගීවීම වළක්වාගන්න පුළුවන් නම් එයින් රෝහල්වලට වෙන්කරන්න වෙන වියදම් අඩුවෙනවා. නිරෝගී ජනතාවක් රටේ සංවර්ධනයට දායක වී රටට ආදායම් උපයනවා. මේ දැක්ම රටේ පාලකයින්ට තිබෙන්න ඕන.ජනතාව මුහුණ දෙන මේ සැබෑ ප්රශ්නය අද ප්රතිපත්ති ප්‍රකාශනවලට එන්නේ නැහැ. වේදිකාවල සාකච්ඡාවට ගන්නේ නැහැ. සංවාදයක් ගොඩ නැගෙන්නේ නැහැ. අපේ අරමුණ මේ ප්රශ්න පිළිබඳ හොඳ සංවාදයක් සකස් කරගනිමින් මනා සෞඛ්‍ය සේවයක් ජනතාවට ලබාදීමයි. ඒ සඳහා ඔබ සියලු දෙනාගේ සහයෝගය අපිට අවශ්‍ය වෙනවා.එහිදී ලෝක සෞඛ්‍ය සංවිධානයේ හිටපු කලාපීය උපදේශක, සෞඛ්‍ය අමාත්‍යංශයේ හිටපු ප්රධාන වංසගත රෝග විද්‍යාඥ, ප්රජා වෛද්‍ය විශේෂඥ නිහාල් අබේසිංහ මහතා ලේකම් ලෙසත්, කැලණිය විශ්වවිද්‍යාලයේ වෛද්‍ය විද්‍යා පීඨයේ මහජන සෞඛ්‍ය අංශයේ මහාචාර්ය ප්රජා වෛද්‍ය විශේෂඥ ක්‍රිෂාන්ත අබේසේන යන මහත්වරු ද අදහස් දැක්වූහ.මෙම අවස්ථාවට පාර්ලිමේන්තු මන්ත්රී වෛද්‍ය නලින්ද ජයතිස්ස, සෞඛ්‍ය අමාත්‍යංශයේ හිටපු අධ්‍යක්ෂක (සැලසුම්) ප්රජා දන්ත වෛද්‍ය විශේෂඥ සමන්ත විමලරත්න, සෞඛ්‍ය අමාත්‍යංශයේ හිටපු අධ්‍යක්ෂක වෛද්‍ය නිමල් එදිරිසිංහ, බස්නාහිර පළාත් සෞඛ්‍ය අමාත්‍යංශයේ හිටපු හෙද අධ්‍යක්ෂිකා විවෘත විශ්වවිද්‍යාලයේ ජ්‍යෙෂ්ඨ කථිකාචාරිනී කුසුමා දිසානායක, සෞඛ්‍ය අමාත්‍යංශයේ සෞඛ්‍ය අධ්‍යාපන අංශයේ හිටපු නියෝජ්‍ය අධ්‍යක්ෂක කේ.ජී.පී. බණ්ඩාර, වෛද්‍ය ජයන්ත බණ්ඩාර යන මහත්ම මහත්මීන් ඇතුළු සෞඛ්‍ය අංශයේ සේවයේ නියුතු හා විශ්‍රාමිකයෝ හා සාමාන්‍ය පුරවැසියන් පිරිසක්ද එක්ව සිටියහ.
|
’’රූපවාහිනිය බලද්දි හිතෙන්නේ මේ රටේ ආණ්ඩුවක් නෑ කියලා’’
| 0 |
(අංජුල මහික වීරරත්න)කඩාවැටුණු ආර්ථිකය ගොඩනගමින් ඉදිරියට යාමට සැලසුම් සකස් කළ යුතුව ඇත්තේ හරිත ආර්ථික සංකල්පවලට අනුව යැයි ද එක්සත් ජාතික පක්ෂය ලෝක පරිසර නීති ද අධ්‍යයනය කර නව පරිසර ප්‍රකාශනයක් සම්පාදනය කළේ යැයිද හිටපු අග්රාමාත්ය සහ එක්සත් ජාතික පක්ෂ නායක රනිල් වික්රමසිංහ මහතා පවසයි.වත්මන් තත්ත්වයන්ට විසඳුම් ලෙස ඉක්මනින් ජාතික උරුම වන වනාන්තර විනාශය නතර කිරීමට හා පරිසර ආරක්ෂාව නීතියෙන් තහවුරු කළ යුතු බව කී රනිල් වික්රමසිංහ මහතා එක්සත් ජාතික පක්ෂය හරිත ප්රකාශයක් රටට දායාද කරන්නේ ඒ වෙනුවෙන් බවද කීය.පක්ෂයේ හරිත ආර්ථික ප්රතිපත්තිය එළිදැක්වීම වෙනුවෙන් නුගේගොඩ පැවති තරුණ හමුවකදී වික්රමසිංහ මහතා මේ බව සඳහන් කළේය.වික්රමසිංහ මහතා මෙසේද කීවේය.සිංහරාජය ආශ්රිතව ජනාවාස ඉදිකර ජලය හම්බන්තොටට ගෙන යෑම පිළිබඳ අදහසක් රජය ඉදිරිපත් කර තිබෙනවා. එය නීතියට විරුද්ධයි. 1988 වසරේ සම්මත කරගත් නීතිය ක්රියාත්මක කරනවා නම් මෙවැනි ජලාශ හදන්න හැකියාවක් නැහැ. ඒ නිසා අප මේ කාරණයට විරුද්ධ වුණා. ගිං ගඟ සහ නිල්වලා ගඟ ආශ්රිතව ජල ගැලීම් ඇති වෙනවා. එය වළක්වා ගැනීම සඳහා සිංහරාජයෙන් පිටත ජලාශ ඉදිකිරීම පිළිබඳව යෝජනා මීට පෙර පැමිණ තිබුණා. ඒ සියලු යෝජනා ක්රියාත්මක කිරීමේ දී අදාළ පරිසර වාර්තා ගත යුතු බවට අප කොන්දේසි පනවා තිබුණා. උමගකින් ජලය ගෙන යනවා නම් එහි සුරක්ෂිතතාවය පිළිබඳව වාර්තා අවශ්‍යයි. කෙසේ වෙතත් මේ කරන කිසිම යෝජනාවකින් සිංහරාජ වනාන්තරයට හානියක් වන්නට බැරි බව අප පැහැදිලිව ම එදා සඳහන් කළා.සිංහරාජය යනු රට මැද පිහිටි වනාන්තරයක්. සිංහරාජ වනාන්තරය විනාශ කරන්නට ගියහොත් රටට විශාල විනාශයකට මුහුණදෙන්නට සිදු වෙනවා. සිංහරාජයේ අක්කර පහක් කපා වෙනත් තැනක අක්කර 10ක් සිටවූවා යැයි කියා හානිය වළක්වන්නට බැහැ. ඒවා බොළඳ කතා පමණයි. පැරිස් ගිවිසුම අනුව කටයුතු කරනවා නම් අපට මෙලෙස වනාන්තර කපා දමන්නට හැකියාවක් නැහැ. අප කළ යුත්තේ වනගහනය වැඩි කිරීමයි. සිංහරාජය වැනි වනාන්තරයක් ප්‍රතිනිර්මාණය කරන්නට හැකියාවක් නැහැ.වනාන්තර යනු තරුණ පරපුරේ අනාගතයයි. පරිසරය රැක ගැනීමට වෙහෙසී ක්රියා කළ යුතු බව කොරෝනා වසංගතයෙන් පසුව මුළු රටටම අවබෝධ වී තිබෙනවා. පරිසරය ආරක්ෂා කරන අතරම ඒ සම්බන්ධ නීති පද්ධතිය ශක්තිමත් කළ යුතුව තිබෙනවා. පළමුවෙන්ම තිබෙන සම්පත් ආරක්ෂා කළ යුතුයි.සිංහරාජය යනු අපේ ජාතික උරුමයක්. විජය රජතුමාගේ කාලයේ සිට අද දක්වා සිංහරාජය වනාන්තරයක් ලෙස ආරක්ෂා වී තිබෙනවා. අතීතයේ රජරට වනාන්තර කපා එහි ජනාවාස ඇති වුණා. උඩරට වනාන්තර කපා තේ වගා කළා. නමුත් සිංහරාජය හැමදාම ව්‍යාපාරයක් ලෙස පැවතුණා. එය මුළු ලෝකයටම වැදගත් කාරණයක් බව කිව යුතුයි.සුද්දන්ගේ කාලයේ සිංහරාජය හැඳින්වූයේ සිංහරාජ මූකලාන යනුවෙන්. සිංහරාජයේ ගස් කැපීම ආරක්ෂා කර ගැනීමට 1978 වසරේ දී ජේ.ආර්. ජයවර්ධන රජය සිංහරාජය ඇතුළු වනාන්තර ජාතික උද්‍යානය ලෙස නම් කළහ. මෙහි වැදගත්කම නිසා 1988 වසරේ දී අප ජාතික වන භූමි උරුම පනත සම්මත කළා. මේ අනුව සිංහරාජ වනාන්තරයේ ගස් කපන්න තියා කොළයක් කඩන්නවත් බැහැ.ජනතාව පක්ෂ පාට ජාති භේදයෙන් තොරව සිංහරාජය ආරක්ෂා කිරීම වෙනුවෙන් ඉදිරිපත් විය යුතුව තිබෙනවා. පක්ෂයක් ලෙස අපත් ඒ පිළිවෙත අනුගමනය කරනවා.අදාළ පනත අනුමත කළ 1988 කැබිනට් මණ්ඩලයේ සාමාජිකයෙක් ලෙස මේ පිළිබඳව කතා කිරීමට මට විශේෂ අයිතියක් තිබෙනවා. මේ ප්රශ්නය දේශපාලනීකරණය කළ යුතු බව එක්සත් ජාතික පක්ෂයේ මතය නොවෙයි. මෙය තම පක්ෂවල ප්රතිරූපය ගොඩනගා ගන්නට පාවිච්චි කළ යුතු මාතෘකාවක් ද නොවෙයි.වන විනාශයට එරෙහිව මූලික වැඩ කටයුතු කළ යුත්තේත් ඉදිරියට පැමිණිය යුත්තේත් රටේ ජනතාවයි. අපට හැකි උපරිම අයුරින් ඒ ජනතාවට සහයෝගය ලබාදිය යුතුයි. වන විනාශයට එරෙහිව නඩු පවරන්න මෙන්ම එක්සත් ජාතීන්ගේ සංවිධානයට දැනුම් දීමට පක්ෂයක් ලෙස අප තීරණය කර තිබෙනවා. ඊට අමතරව පරිසරය සම්බන්ධව ක්රියා කරන්න සෙසු ජාත්‍යන්තර සංවිධානවලට දැනුම් දීමට ද අප අදහස් කර තිබෙනවා. අප මේ පියවර රගන්නේ වන විනාශය නතර කිරීම අරමුණු කරගෙනයි. එමෙන්ම පරිසරවේදීන් ඇතුළු ජනතාව වන විනාශය නතර කිරීම සම්බන්ධයෙන් හඬනැගිය යුතුයි.ආර්ථිකය වේගයෙන් දියුණු කළ යුතුයි. එය කළ යුත්තේ හරිත ආර්ථික සංකල්පයට අනුවයි. හරිත ආර්ථිකයක් හදන්න නම් ඒ පිළිබඳ නීති පද්ධතියක් අලුතින් සකස් කළ යුතුව තිබෙනවා. රටේ අවධානය මේ පද්ධතිය දෙස යොමු විය යුතුව තිබෙනවා. පළමුවෙන්ම නව වන ආරක්ෂණ නීතියක් ඉදිරිපත් කළ යුතුව තිබෙනවා. ස්විට්සර්ලන්තයේ වනාන්තර නීතියෙන් අපට ආදර්ශ ගත හැකියි. මෙම නීතිය සම්මත කර ගැනීමෙන් අනතුරුව ස්විට්සර්ලන්තයේ වන හෙක්ටයාර ප්රමාණය වැඩි වී තිබෙනවා. ඉන්දියාවේ බැංගලෝර් ප්‍රාන්තය ගස් කොළන් ආරක්ෂා කිරීමේ නීතියක් සම්මත කරගෙන තිබෙනවා. එක්සත් රාජධානියේ ග්රාමීය හා නාගරික සැලසුම් පනතේ ගහකොළ ආරක්ෂා කිරීම වෙනුවෙන් වෙනම නීති ගෙනැවිත් තිබෙනවා. එමෙන්ම ඕස්ට්‍රේලියාවේ ප්‍රාන්ත ගණනාවකම ගහ කොළ ආරක්ෂා කරගැනීම වෙනුවෙන් වෙනම නීති ගෙනැවිත් තිබෙනවා.වනාන්තර මෙන්ම ගංගා ඇළ දොළවලටත් අපගේ අවධානය යොමු විය යුතුයි. ඒ වෙනුවෙන් වෙනම ජාතික ප්රතිපත්තියක් ඉදිරිපත් කළ යුතුව තිබෙනවා. කඳුකරයෙන් ආරම්භ වන ගංගාවලට විශේෂ අවධානයක් යොමු කළ යුතුයි. ජපානයේ ගංගා සම්බන්ධ නීතිය මීට හොඳ උදාහරණයක් ලෙස දැක්විය හැකියි.එමෙන්ම දේශගුණ විපර්යාස පිළිබඳ පැරිස් ගිවිසුම නීතිගත කළ යුතුව තිබෙනවා. පරිසරය ආරක්ෂා කිරීම සම්බන්ධව ඉතාලියේ ද වැදගත් නීතියක් තිබෙනවා. හරිත ආර්ථිකය වර්ධනය කිරීමටත් පරිසරය ආරක්ෂා කිරීමටත් ජාතික සම්පත් ආරක්ෂා කිරීම සඳහාත් එම නීතිය සකස් කර තිබෙනවා. හරිත සංවර්ධනය ට පරිවර්තනය කිරීමේ නීතිය ප්‍රංශය විසින් ඉදිරිපත් කර තිබෙනවා. එම නීති දෙස අප අවධානය යොමු කළ යුතුව තිබෙනවා.පරිසර අධිකාරි පනතේ එක අඩුවක් තිබෙනවා. ඒ පරිසර සංවිධාන සමග සාකච්ඡා කරන්නට අලුත් පදනමක් ඇතිකර නොමැති වීමයි. එවැනි පදනමක් ද නිර්මාණය කිරීමට අප අවධානය යොමු කර තිබෙනවා.මේ සියල්ල කරන අතර අප එක්සත් ජාතීන්ගේ සංවිධානය සමගත් පරිසරය සම්බන්ධ සෙසු ජාත්‍යන්තර සංවිධාන සමඟත් සාකච්ඡා කිරීමට කටයුතු කරනවා. එක්සත් ජාතීන්ගේ වනාන්තර එකමුතුව ආදී සංවිධානවලටත් කරුණු ලිඛිතව දැනුම් දීමට අප බලාපොරොත්තු වෙනවා.අප මේ කරුණු පදනම් කරගෙන හරිත ප්‍රකාශනයකට පැමිණිය යුතුයි. සියලුම පාර්ශ්වවල අදහස් ගෙන හරිත ප්රකාශයක් සකස් කළ පසුව මීළඟ ආණ්ඩුවට එය ක්රියාත්මක කිරීමට හැකියාව පවතිනවා.එලෙස සම්මත කරන හරිත ප්‍රකාශයට අනුකූලව ශීඝ්ර සංවර්ධනයක් ඉදිරියට ගෙන යා යුතුව තිබෙනවා. වර්තමානයේ දී පියවර දෙකක් ඉක්මනින් ක්රියාත්මක කළ යුතුව තිබෙනවා. පළමුවැන්න ජාතික උරුම විනාශ කිරීම නතර කිරීමයි. දෙවනිව පරිසර ආරක්ෂණය නීතියෙන් තහවුරු කළ යුතුව තිබෙනවා. ආණ්ඩුව නීතියක් තිබියදී නීතිය කඩන්නට හදනවා. එයත් විශාල අපරාධයක්. වන විනාශයට එරෙහිව රට හැම තැනම උද්ඝෝෂණ පැවැත්විය යුතුයි. මේ සම්බන්ධයෙන් සියලුම දෙනා එකතු වී වැඩ කටයුතු කරමු.පරිසරය ආරක්ෂා කිරීමේ වැඩපිළිවෙළ පිළිබඳව වෙනත් කිසිවකුත් මෙවැනි ක්‍රියාවලියක් ඉදිරිපත් කර නැහැ. අපට අවශ්‍ය වන්නේ මේ විනාශය නතර කරගෙන සියලුම දෙනා සමග එකතු වී අනාගතය වෙනුවෙන් හරිත ප්රකාශයක් දායාද කිරීමයි.එක්සත් ජාතික පක්ෂ සභාපති වජිර අබේවර්ධන මහතා ද මෙම අවස්ථාවට සහභාගී විය.
|
‘‘වන විනාශය නවත්වන බලය ජනතාව අතේ‘‘
| 1 |
(නිමල කොඩිතුවක්කු)සිංහරාජ අඩවිය ඇතුළු රටේ වන සම්පත් ආරක්ෂා කිරීම වෙනුවෙන් එක්සත් ජාතික පක්ෂය පෙරමුණ ගන්නා බව, එක්සත් ජාතික පක්ෂ නියෝජ්‍ය නායක රුවන් විජයවර්ධන මහතා කොළඹදී අද පැවැසීය.වන විනාශය නතර කර පරිසරය, දේශීය සම්පත් ආරක්ෂා කිරීම වෙනුවෙන් යුනෙස්කෝ සංවිධානය ඇතුළු ජාත්‍යාන්තර සංවිධාන දැනුවත් කර ජාතික සහ ජාත්‍යාන්තර වශයෙන් යාන්ත්රණයක් ගොඩනගන බවද විජයවර්ධන මහතා සඳහන් කළේය.පිටකෝට්ටේ-සිරිකොත එක්සත් ජාතික පක්ෂ මූලස්ථානයේ අද (3) පැවැති මාධ්‍ය හමුවකට එක්වෙමින් ඔහු මේ බව පැවසීය.එක්සත් ජාතික පක්ෂ නියෝජ්‍ය නායක රුවන් විජයවර්ධන මහතා මෙසේද කීවේය‘‘අද සිංහරාජ අඩවිය මුළු රටේම මාතෘකාවක් බවට පත්ව තිබෙනවා. සිංහරාජ අඩවිය තුළ ජල ව්‍යාපෘතියක් ආරම්භ කරන බවට චමල් රාජපක්ෂ මහතා කළ ප්රනකාශයත් එක්ක අද ඒ පිළිබඳ විශාල මාතෘකාවක් ඇතිවෙලාඅසූව දශකයේ දැව සංස්ථාවෙන් සිංහරාජයේ ගස් ටික කපන්න පටන් ගත්තාග එයට විරුද්ධව පරිසරවේදීන් හඬ නගන විට ජනාධිපති ජේග ආර්ග ජයවර්ධන මහතා ඒක නැවැත්තුවාග නවත්වලා 1988 ජාතික උරුම වන භූමි පනත ඉදිරිපත් කළාග කිසිම කෙනකුට අතක් තියන්න බැරි විදියට ඒ පනත තුළින් සිංහරාජ අඩවියට ආරක්ෂාව සැළසුණාඒ පනතට එරෙහිව කටයුතු කරන අයට නීතිය මගින් කටයුතු කරන්න හැකියාව තිබෙනවාමෙම ව්‍යාපෘතිය කරන්නේ හම්බන්තොට ජනතාවට අවශ්‍ය ජලය ගෙන ඒමට බව චමල් රාජපක්ෂ මහතා ප්රකාශ කළා. එයට අප විරුද්ධ වෙන්නේ නැහැ. ඒත් සිංහරාජ අඩවිය තුළ මෙවැනි ව්‍යාපෘතියක් ක්රියාත්මක කිරීම නිසා ඇත්තෙන්ම අපේ වන සම්පතට, පරිසර පද්ධතියට හානිය සිද්ධ වෙනවා. මේ විනාශය නොකර ව්‍යාපෘතිය වෙනත් විදියකින් කරන්න කියන ඉල්ලීම අප රජයෙන් කරනවා.ජේ.ආර්. ජයවර්ධන මහතා පනත ඉදිරිපත් කලේ සිංහරාජ අඩවියේ හෙක්ටයාර් 1682.2 ක් ආරක්ෂා කරන්නයි. 1992 දී අපේ රජයක් යටතේ සිංහරාජ අඩවිය තවත් පුළුල් කරමින් හෙක්ටයාර් 11992ක් දක්වා ව්‍යාප්ත කළා.සිංහරාජ අඩවිය ආරක්ෂා කරන්න කටයුතු කළේ එක්සත් ජාතික පක්ෂ ආණ්ඩුවක්. දැන් මේ ආණ්ඩුව ඇවිත් ජාතික උරුමයක් ලෙස සලකන සිංහරාජ අඩවිය විනාශ කිරීමට ව්‍යාපෘතියක් ආරම්භ කිරීම ගැන අපට ලොකු කනගාටුව තිබෙනවා. අප මෙයට විරුද්ධව නැගී සිටිනවා.ජාතික උරුමය අපට ආරක්ෂා කර දෙන්න කියා එක්සත් ජාතික පක්ෂය විදියට අප යුනෙස්කෝ එකට මේ ගැන ලියනවා. ඊට අමතරව මේ ගැන තවත් ජත්‍යාන්තර ආයතන දැනුවත් කරන්න අප බලාපොරොත්තු වෙනවා. සිංහරාජ අඩවිය ඇතුළු රටේ වන සම්පත් ආරක්ෂා කිරීම වෙනුවෙන් ගත හැකි සෑම ක්රියා මාර්ගයක්ම එක්සත් ජාතික පක්ෂය විදියට අප ගන්නවා.මේ ප්රශ්නය දේශපාලනීකරණය කරන්න අපට අවශ්‍ය නැ. මෙතනදි අපට දේශපාලන අරමුණු නැහැ. අපට එක අරමුණයි තිබෙන්නේ. ලංකාවේ තිබෙන සම්පත් ටික ආරක්ෂා කර ගැනීමයි. අනාගත පරපුර වෙනුවෙන් අපේ පරිසර පද්ධතිය ආරක්ෂා කර ගත යුතුයි. ඒ වෙනුවෙන් එක්සත් ජාතික පක්ෂය පූර්ණ දායකත්වය දෙනවා.මේ රජය ගෙනයන වැඩපිළිවෙළ ඇත්තෙන්ම අප හෙළා දකිනවා. සිංහරාජය පමණක් නොව තව ස්ථාන ගණනාවක වනාන්තර පද්ධතිය විනාශ කරන ව්‍යාපෘති ක්රියාත්මක වනවා. තමන්ගේ දේශපාලනය වෙනුවෙන් රටේ සම්පත් සූරා කෑම පිළිබඳ ඇත්තෙන්ම අපි කනගාටු වෙනවාදැන් විෂ පොල් තෙල් පිළිබඳ විශාල කතිකාවක් යනවාග ස්වාධීන පරීක්ෂණයක් කර ජනතාවට මෙහි සැබෑ තොරතුරු හෙළි කිරීමට ආණ්ඩුව කටයුතු කළ යුතුයි. ඒ වගේම පිළිකාකාරක පොල් තෙල් ගෙනාපු සමාගම්වලට දඬුවම් කළ යුතුයි.ජනතාවට පිළිකා හැදෙන පොල් තෙල් ගේනවානම් ඒක ලොකු ගැටලුවක්.ජනතාවගේ සෞඛ්‍යයත් එක්ක සමාගම්වලට සෙල්ලම් කරන්න දෙන්න බැහැ. තමන්ගේ සාක්කුවට සල්ලි දාගන්න කියා ජනතාවගේ ජීවිත බිල්ලට දෙන්න බැහැ. රජය මේ ගැන වගකිව යුතුයි.සීනි වලින් බිලියන ගණනක වංචාව වුණා. ඒ වංචාව වසන් කිරීමට ආණ්ඩුව විශාල උත්සාහයක නිරත වනවා. එහෙම තිබියදී පිළිකාකාරක පොල් තෙල් ගෙන්වලා.මේ ආණ්ඩුව ජනතාව තුට්ටු දෙකකට මායිම් නොකරන බව පෙනී යනවා.
|
‘‘වන විනාශය නවත්වන බලය ජනතාව අතේ‘‘
| 0 |
(අංජුල මහික වීරරත්න)එක්සත් ජාතික පක්ෂ පාලන සමයේ ලෝක උරුමයක් බවට පත් කරමින් ආරක්ෂා කළ සිංහරාජ වනාන්තරය වත්මන් පාලනය යටතේ ජාවාරම්කරුවන්ගේ උරුමයක් බවට පත්වී ඇතැයි එක්සත් ජාතික පක්ෂ සභාපති වජිර අබේවර්ධන මහතා දෙනියායේ දී පැවසීය.ඉතිහාසයේ අන් කවරදාකවත් නොවූ ආකාරයට දැන් සිංහරාජ වනාන්තරය විනාශ වෙමින් පවතින බව කී එජාප සභාපතිවරයා වනාන්තර ආරක්ෂා කර ගැනීම සඳහා එක්සත් ජාතික පක්ෂය ඉදිරියේ දී ජාතික හා ජාත්‍යන්තර ක්රියාමාර්ග රැසකට යොමු වෙතැයිද සඳහන් කළේය.වජිර අබේවර්ධන මහතා මෙම අදහස් පළ කළේ මොරවක, දෙනියාය සහ සිංහරාජ ප්රදේශයේ කළ සංචාරයෙන් අනතුරුව එජාප පාක්ෂිකයන් පිරිසක් සමග පැවැති සාකච්ඡාවකදීය.වජිර අබේවර්ධන මහතා මෙසේද කීවේය.“ඉතිහාසයේ කවරදාකවත් අසන්න දකින්න නොලැබුණු ආකාරයට වනාන්තර විනාශ වෙමින් තිබෙනවා. දැව ජාවාරම්, වැලි ගොඩදැමීම් හා පස් කැපීම් වැනි ජාවාරම් විශාල වශයෙන් ඉහළ ගිහිල්ලා. මෙම ජාවාරම් නතර කර වනාන්තර ආරක්ෂා කර ගැනීම සඳහා ආණ්ඩුවට නිසි වැඩපිළිවෙළක් නැහැ.සිංහරාජ වනාන්තරය මේ වනවිට දැඩි තර්ජනයට ලක්ව තිබෙනවා. වනාන්තරයේ අද හෝටල් ඉදිවෙනවා. මහා මාර්ග ඉදි කරනවා. වැව් ඉදි කිරීමට යෝජනා වී තිබෙනවා. ජාවාරම්කරුවන් විශාල වශයෙන් ගස් කපා අලෙවි කරනවා. මෙවැනි ක්‍රියාවලින් සනාථ වන්නේ ආණ්ඩුවේ අනු දැනුම හා රැකවරණය ඇතිව සිංහරාජ වනාන්තරය විනාශ කරන බවයි.1970 යුගයේදී ද සිංහරාජ වනාන්තරය මෙවැනිම තර්ජනයකට ලක්ව තිබුණා. ඒ විනාශයෙන් සිංහරාජය ආරක්ෂා කර ගැනීම සඳහා එදා එක්සත් ජාතික පක්ෂය මැදිහත් වුණා සේම අදත් ඒ සඳහා මැදිහත් වීමට එක්සත් ජාතික පක්ෂයට සිදුව තිබෙනවා.එක්සත් ජාතික පක්ෂ පාලන කාලවල සෑමවිටම වනාන්තර ආරක්ෂා කළා. වන වගා ඇති කළා. 1988 වසරේ එක්සත් ජාතික පක්ෂ ජනාධිපති ජේ.ආර්. ජයවර්ධන මහතා සිංහරාජ වනාන්තරය යුනෙස්කෝ සංවිධානය සමග සාකච්ඡා කර ලෝක උරුමය බවට පත් කිරීමට ක්රියා කළා.එක්සත් ජාතික පක්ෂ පාලන කාලයේ දී විවිධ අණපනත් ගෙන එමින් සිංහරාජ වනාන්තරයට අයත්ව තිබූ හෙක්ටෙයාර් 7682 ක භූමිය ආරක්ෂා කළා. පසුව 1992 වසරේදී ඒ භූමි ප්රමාණය හෙක්ටයාර් 11,992 ක් දක්වා වැඩි කිරීමට අප රජය පියවර ගත්තා.සිංහරාජ වනාන්තරයේ පැළෑටියක් ගැලවීම පවා දඬුවම් ලැබිය හැකි වරද බව නීතියේ සඳහන්ව තිබුණත් වනාන්තරය විනාශ කරමින් හෝටල් හා වෙනත් ඉදිකිරීම් කරන අයට එරෙහිව නීතිය අද ක්රියාත්මක නොකිරීම ඉතා ඛේදනීය තත්ත්වයක් බව කිව යුතුයි.පරිසරය ආරක්ෂා කර මිනිසුන්ට සහ සතා සිවුපාවන්ට ජීවත්විය හැකි වටපිටාවක් නිර්මාණය කර එය ආරක්ෂා කරදීම පාලකයන්ගේ වගකීම වුවත්, වත්මන් පාලකයන් ඉන් බැහැරව වගකීම් විරහිතව කටයුතු කිරීම නිසා වර්තමානය වනවිට වනාන්තර විනාශය වේගවත් වී තිබෙනවා.ස්වභාවධර්මය මිනිසාට ඔක්සිජන්, ආහාර, ජීවත් වීමට පරිසරය මෙන්ම කාබන්ඩයොක්සයිඩ් උරා ගැනීමට ශාක දී තිබුණත් අද වනවිට සිදු වන පරිසර විනාශය නිසා සියල්ල විනාශ වී කලට වේලාවට වැසි පවා නොලැබෙන තත්ත්වයකට රට පත්ව තිබෙනවා.සිංහරාජය ඇතුළු වනාන්තර විනාශ කිරීමට එරෙහිව ජනතාව පාට පක්ෂ භේදයෙන් තොරව නැගී සිටිය යුතු කාලය දැන් එළැඹිලා.මේ මහා පරිසර විනාශයට එරෙහිව ජාතික හා ජාත්‍යන්තර සංවිධාන මෙන්ම අනෙකුත් බලවේග සමග ද එක්ව එක්සත් ජාතික පක්ෂය පුළුල් වැඩපිළිවෙළක් දියත් කිරීමට මේ වනවිට සැලසුම් කර තිබෙනවා. ඒ වැඩපිළිවෙළ ජයග්රහණය කරවා මතු පරපුරට පරිසරය ආරක්ෂා කරදීම සඳහා එක්වන ලෙස සියලු පාර්ශ්වවලින් අප ඉල්ලා සිටිනවා.”
|
‘‘වන විනාශය නවත්වන බලය ජනතාව අතේ‘‘
| 0 |
(අංජුල මහික වීරරත්න සහ නෙළුව පියරත්න ජයවික්රම)”අනාගතයේ ජාත්‍යන්තරය සමග එක්වී දියුණුවන ශ්රී ලංකාවේ සැබෑ උරුමක්කරුවන් වීමට නම් නවීන භාෂා ඉගෙන ගන්නැයි.” අග‍්‍රමාත්‍ය රනිල් වික්රමසිංහ මහතා ලාංකේය තරුණ පරපුරෙන් ඉල්ලා සිටියේය. ‘‘ආර්ථිකය දියුණු වීමත් සමඟ රැුකියා වෙළෙඳ පොළ කුමක් දැයි හඳුනාගෙන ඊට උචිත අධ්‍යාපනයක් දෙන බව ද’’ අග්රාමාත්ය රනිල් වික්රමසිංහ මහතා එහිදී අවධාරණය කළේය. නෙළුව හප්පිටිය ග‍්‍රාමයේදී යෞවන සමාජ තරුණ තරුණියන් සමග සුහද සංවාදයකට එක් වෙමින් අග්රාමාත්ය රනිල් වික්රමසිංහ මහතා මේ අදහස් පළ කළේය. ජාතික තරුණ සේවා සභාව සහ අයි.ටී.එන්. නාළිකාව එක්ව සංවිධාන කළ යූත්විත් ටැලන්ට් වැඩ සටහනේ ගමට කෝටියක් තරග ඉසව්වෙන් ප්රථම ස්ථානය දිනූ හප්පිටිය රිදී තරු පාලම නිරීක්ෂණයට එක් වු අගමැති රනිල් වික්රමසිංහ මහතා අනතුරුව තරුණ තරුණියන් සමඟ සුහද සංවාදයක ද නිරත විය. තරුණ තරුණියන් ඉතා උනන්දුවෙන් තම ගැටලූ මෙන්ම අදහස් ද අග්රාමාත්යවරයා වෙත ඉදිරිපත් කරන අයුරු දැක ගත හැකි විණි. තරුණ තරුණියන් අග්රාමාත්ය රනිල් වික්රමසිංහ මහතා වෙත ඉදිරිපත් කළ ප්රශ්න සහ අදහස් ද ඒවාට අග්රාමාත්යවරයා දුන් පිළිතුරු ද මෙසේය. ප්රශ්නය :- ස්වේච්ඡා සංවිධාන ක‍්‍රියාකාරීන්ට විශ්වවිද්‍යාල හෝ විද්‍යා පීඨයට හෝ ඇතුළත් වීමේදී යම් ලකුණක් දිය හැකි නම් ඉතා කාලෝචිත බව අපේ හැඟීමයි. පිළිතුර :- අනාගතයේදී වැඩිදුරම තැනක් ලැබෙන්නේ වෘත්තීය පුහුණුවටයි. වෘත්තීය දැනුමටයි. ප්රදේශයේ දියුණුවට නම් වෘත්තීය දැනුමක් අවශ්‍යයි.යෞවන සමාජ මාර්ගයෙන් ගමේ කරන වැඩ කටයුතු මාර්ගයෙන් යෞවන සමාජයත් වෘත්තීය පුහුණුවට එකතු විය යුතුයි. සියලූ දෙනාටම විශ්වවිද්‍යාලයට යන්න අවස්ථාව නැහැ. කිසිම රටක හැම දෙනාටම උපාධිය ලැබෙන්නෙත් නැහැ. හැමදෙනාම ගුරු වෘත්තියට යන්නෙත් නැහැ. යෞවන සමාජ, පුද්ගලික අංශය සියල්ල එකතුවී පුහුණුවීම් කටයුතු ගමේම කරන්නේ කෙසේදැයි අප සාකච්ඡා කරනවා. හෝටල් ක්ෂේත්රයේ රැකියා සඳහා ඔබ භාෂා ඉගෙන ගත යුතුයි. දෙද්දුව, අකුරල ඇතුළු ප්රදේශයේ ශීඝ්ර ආර්ථික දියුණවක් ඇති වීමට නියමිතයි. ඔබ භාෂා ඉගෙන ගත්තොත් හොඳයි නේද? ඔබට නව රැකියා අවස්ථා ලැබෙනවා. සංචාරක මඟ පෙන්වන්නකු බවට පත් වීමට හැකියාව තිබෙනවා. මේ ප‍්‍රදේශයෙන් සිංහරාජයට 50 දෙනෙකුවත් යන්නේ නැති බව මා සිතනවා. ඇයි ඒ? 200 ත් 500 ත් සංචාරකයන් ගෙන යන්න බැහැ. අනික අපට අවශ්‍ය පොල් කුඩු සංචාරකයන් නොවෙයි. සල්ලි වියදම් කළ හැකි සංචාරකයන් ගෙන්වා ගත යුතුයි. යෞවන සමාජ රජය සහ පෞද්ගලික අංශය එකතුවී ඉදිරියට යන ක්රමය ගැන අප සාකච්ඡුා කරනවා. ඔබත් ඒ වගකීම භාර ගත යුතුයි. ප්රශ්නය:- නියාගම යෞවන සමාජ ප්රාදේශීය බල මණ්ඩලයේ භාණ්ඩාගාරික මිලින්ද ප්රසාද් මහතා: ලාංකීය තාරුණ්‍යයේ මහ ගෙදරවන ජාතික තරුණ සේවා සභාව නිර්මාණය කිරීම ගැන අගමැතිතුමන්ට ස්තූති වන්ත වෙනවා. ලංකාවේ මීට පෙරත් ක්රියාත්මක වූ දේශපාලන ශිල්පායතනය නැවත ක්රියාත්මක කළ හැකි නම් එය තරුණයන්ට ආයෝජනයක් වනවා. බොහෝවිට තරුණයන් දේශපාලනයට පිවිසෙන්නේ නිසි අවබෝධයක් නැතිවයි. ඒ ගැන අගමැතිතුමාගේ මතය කුමක්ද? පිළිතුර :- තරුණ සේවා සභාව පසුගිය රජය සමයේදී දේශපාලනයට ඕනෑවට වඩා ගාවා ගැනීම නිසා තරුණයන් එය ප්රතික්ෂේප කළා. දේශපාලන අධ්‍යාපන ආයතනයක් අවශ්‍ය නම් යොවුන් පුරයේදී ඒ අදහස ඉදිරිපත් කරන්න. එවිට ඒ ගැන සාකච්ඡුා කර පිළිතුරක් දෙන්නම්. ප්රශ්නය :- කරන්දෙණිය යෞවන සමාජයේ යසස් නිමන්ත මහතා: යූත් ටැලන්ට් වැඩ සටහන හරහා දිස්ත්රික්ක මට්ටමින් පළමු, දෙවැනි ස්ථාන තෝරා යම් ඇගැයීමක් කළ නොහැකිද? පිළිතුර :- දිස්ත්රික්ක මට්ටමින් දෙවැනි තෙවැනි ස්ථාන ලැබූ අයටත් යම් විශේෂත්වයක් කරන වැඩ සටහනක් ක්රියාත්මක කරන්නම්. මේ මුදල් අප දෙන්නේ ඔබට නායකත්වය ගෙන වැඩ කිරීමටයි. අප මේ කාර්යය තවත් ඉදිරියට ගෙන යන වැඩසටහනක් ඉදිරිපත් කරන්නම්. ප්රශ්නය :- ගාල්ල දිස්ත්රික් සම්මේලනයේ නියෝජ්‍ය ලේකම්වරිය. ගාල්ල දිස්ත්රික්කය මේ වැඩ සටහනින් ජයග්රහණ රැුසක්ලැබුවා. නමුත් දිස්ත්රික් සම්මේලනය පවත්වන්නවත් ස්ථිර තැනක් නැහැනේ? පිළිතුර :- ස්වදේශ කටයුතු අමාත්‍ය වජිර අබේවර්ධන මහතා: ඒ ගැටලූව ගැන අවධානය යොමුකර විසඳුමක් දෙන බව මා සමඟ පැවැසුවා. යෞවන සමාජ පමණක් නොව වෙනත් රැුස්වීම් ද පැවැත්විය හැකි කේන්ද්‍රස්ථානයක් පිහිටුවීමට අප සාකච්ඡුා කරනවා. අප ඉස්සර නම් රැුස්වීම් පැවැත්වූයේ පන්සල් සහ පල්ලියේ ශාලාවලයි. ප්රශ්නය :- නෙළුව ප්රාදේශීය බල මණ්ඩලයේ භාණ්ඩාගාරික: ශ්රී ලංකාවේ සෑම ප්රාදේශීය ලේකම් කොට්ඨාසයකටම තරුණ මධ්‍යස්ථානයක් ඉදි කර දෙන ලෙස මා යෝජනා කරනවා. එමෙන්ම රැුකියා විරහිත තරුණ තරුණියන්ටත් යම් ශක්තියක් දිය යුතුයි. පිළිතුර :- අපට ඇත්තේ සීමාසහිත සම්පත් ප්රමාණයක් පමණයි. ඒ සම්පත් විවිධ වැඩ කටයුතු වෙනුවෙන් යොදවනවා. තිබෙන පොදු ගොඩනැගිල්ලක් රැුස්වීම් මධ්‍යස්ථානය ලෙස හඳුනාගෙන එය දියුණු කරන්නේ කෙසේදැයි කල්පනා කළා. අනගතයේදී මේ ගම්වලත් ශාරීරික යෝග්‍යතා මධ්‍යස්ථාන ඇරඹේ. ඒ සඳහා අපට උපකාර කළ හැකියි. ගමේ අවශ්‍යතා අනුව ගමට අවශ්‍ය පහසුකම් දෙනවා. ප්රශ්නය :- යොවුන් පාර්ලිමේන්තුවේ නියෝජ්‍ය කතා නායිකා තිළිණි මැදගොඩ: අක්මීමන පුහුණු මධ්‍යස්ථානය ජාතික මට්ටමේ මධ්‍යස්ථානයක් බවට පත්කිරීමට මා ඔබේ උපකාරය ඉල්ලනවා. පිළිතුර:- ඒ මධ්‍යස්ථානය ඉතා උසස් අන්දමින් දියුණු කරන ලෙස මා උපදෙස් දෙන්නම්. ප්රශ්නය :- දිස්ත්රික් මණඩල සභාපති දෙනෙත් කවිදු පියසිරි: තරුණ ගැටලූ සාකච්ඡුා කිරීම සඳහා දිස්ත්රික් සම්බන්ධීකරණ කමිටු රැුස්වීමට සහභාගීවීම සඳහා දෙදෛනකුට හෝ අවස්ථාවක් දෙන්න පුළුවන්ද? පිළිතුර :- ඒ ගැටලූව අපට ලියා එවන්න. ඒ ගැන කටයුතු කරන්නේ නම් අත්හදා බැලීම ගාලූ දිස්ත‍්‍රික්කයෙන්ම කළ හැකියි. ප්රශ්නය :- බළපිටිය යොවුන් පාර්ලිමේන්තු මන්ත්රී චානක මදුශාන් ද සිල්වා. තරුණ ගැටලූ තරුණ සේවා නිලධාරීවරයාට විධිමත්ව ඉදිරිපත් කිරීම සඳහා තරුණ මධ්‍යස්ථානයක් ඉදි කළ හැකි නම් හොඳයි. පිළිතුර :- ඊට විසඳුම දිය හැක්කේ කෙසේදැයි බලන්නම් තරුණයන්ගේ ප්රශ්න කතා කිරීමට පමණක් නොව සතියට එක් දිනක් වෙන් කරන්න .ප්රශ්නය. :- යොවුන් පාර්ලිමේන්තු මන්ත්රී සම්පත් ලියනගේ තරුණයන් අවිධිමත් අයුරින් සංචාරක ව්‍යාපාරයේ නිරතවීම ගැටලූවක් වෙලා. ඔවුන්ට යම්පුහුණුවක් දිය හැකිනම් හොඳයි නේද?පිළිතුර:- යෞවන සමාජ තරුණ සේවා සභාව ආදී සියලූ ආයතන එක් කරගෙන ඒ සඳහා වැඩ සටහනක් ක්රියාත්මක කරනවා. ප්රශ්නය :- හිටපු යොවුන් පාර්ලිමේන්තු මන්ත්රී සමීර ප්රසාද්: දිස්ත්රික් මට්ටමින් රැුකියා තොරතුරු මධ්‍යස්ථාන පිහිටුවන්න. ඒ හරහා පෞද්ගලික හා රාජ්‍ය ආයතනවලට තරුණයන්ගේ තොරතුරු දැන ගැැනීමට හැකියාව ලැබෙනවා නේද?පිළිතුර:- එය ඉතා වැදගත්. මතයක් වනවා. තරුණයන් එකතු කරගෙන මේ ප්රශ්න විසඳන්නේ කෙසේදැයි සැලසුම් කරනවා. රට සංවර්ධනය කරන අතරතුර ඊට තරුණ සහභාගීත්වය ගත යුතුයි. ප්රශ්නය :- ගාල්ල දිස්ත්රික් ජාතික මණ්ඩල නියෝජිත නුවන් චාමික: යෞවන සමාජ ව්‍යාපාරයේ පූර්ණ කාලීනව කටයුතු කරන තරුණ තරුණියන් සිටිනවා. බොහෝ තරුණ තරුණියන් අධ්‍යාපන සුදුසුකම් පරිපූර්ණ නැහැ. ඒ තරුණයින් අවුරුදු තුනෙන් පසු යෞවන සමාජවලින් ඉවත් වනවා. එයට ඔවුන්ගේ අනාගතය සුරක්ෂිත කරන වැඩ පිළිවෙළක් අවශ්‍යයි. එමෙන්ම යෞවන සමාජ විදේශ සංචිතය තවත් වැඩි කරන ලෙස ඉල්ලා සිටිනවා. පිළිතුර:- ඒ ගැන අවධානය යොමු කරන්නම්. තරුණ සේවා සභාව නියම වශයෙන්ම ක්රියාත්මක වන්නට පටන් ගත්තේ 2016 වසරේදීයි. දැන් තමයි අප අඩුපාඩුකම් හදාගෙන ඉදිරියට යන්නේ. යෞවන සමාජ තරුණ තරුණියන් සමඟ සාකච්ඡුා කර ඊළඟ පියවර ඉදිරියට යනවා. ප්රශ්නය :- සංවර්ධන ව්‍යාපෘති සඳහා වෙන් කරන මුදල් කොන්ත‍්‍රාත්කරුවන්ට නොදී ගමේ යෞවන සමාජ නිලධාරීන්ට දෙන්න. කොන්ත‍්‍රාත්කරුවන්ට මුදල් දුන් විට එය නිසි අයුරින් වන්නේ නැහැ. පිළිතුර :- මේ පළමුවැනි වතාවනේ. මේ තරගයට හොඳට කළ අයට ඊළඟ වතාවේ කොන්ත‍්‍රාත් දිය හැකියි. මේ ආරම්භය පමණයි. දැන් ප්රතිඵල ලැබුණා. අප අවස්ථාව දෙන්නම්. ගම දියුණු කරන්නේ කෙසේදැයි බලමු. තරුණයන්ගේ ඉදිරි බලාපොරොත්තු මොනවාද? ඒවාත් ඉදිරිපත් කරන්න. ප්රශ්නය :- (තරුණියක්) රට සංවර්ධනය විය යුත්තේ ගම සංවර්ධනය වීම තුළිනුයි. 1998 දී දුලිඇල්ලේ සිට ලංකාගම දක්වා මාර්ගය ප‍්‍රතිසංස්කරණයක් වෙලා නැහැ. පිළිතුර :- අමාත්‍ය සාගල රත්නායක අප දෙණියායට යන තුරුම මාර්ගය ඉදි කරනවා. ප්රශ්නය :- කළුබෝවිටියන තරුණයන් තරගකාරී අධ්‍යාපන රටාවත් සමඟ බොහෝ තරුණ තරුණියන් දහම් අධ්‍යාපනයෙන් ඈත් වෙනවා. ඒ නිසා දහම් අධ්‍යාපනයත් අනිවාර්ය කළ යුතුයි නේද? පිළිතුර :- සෑම ආගමකම දහම් අධ්‍යාපනය නැංවීමට රජය ධෛර්ය ශක්තිය දෙනවා. වෙසක් උත්සව ආදියට වැඩිපුරම සහභාගී වෙන්නේ තරුණ තරුණියන් නොවේද? අප හැම විටම දහම් අද්‍යාපනයට තැන දෙනවා. ප්රශ්නය :- වැලිවිටිය දිවිතුර දිලංකා රුවන්ති: මේ වසරේ විශ්වවිද්‍යාල ප‍්‍රවේශය පසුගිය වසරවලට සාපේක්ෂව අඩු වීමක් දකින්නට ලැබෙනවාද?පිළිතුර :- සංඛ්‍යාව වැඩි කිරීම පිළිබඳව සලකා බලනවා. ඇතැම් පෞද්ගලික ආයතනවලින් අධ්‍යාපනය ලැබීමට අප සහනදායී ණය දෙන්න බලාපොරොත්තු වෙනවා. ආර්ථිකය දියුණු වීමත් සමඟ රැුකියා බිහිවන ක්ෂේත්ර ඉලක්ක කරගෙන වෘත්තීය අධ්‍යාපනය දීම අපේ අරමුණයි. රැුකියා වෙළෙඳපොළ හඳුනාගෙන ඊට උචිත අධ්‍යාපනය දිය යුතුයි. නැතිනම් අධ්‍යාපනය ලබන අයට රැුකියා නැහැ. රැකියා අවශ්‍ය අයට පුහුණුව නැහැ. අදහසක් පළ කිරීම:- 80 දශකයේ යෞවන සමාජ ක‍්‍රියාකාරිකයකු වූ ග්රාම නිලධාරී ජගත් රංජි මහතා: මා 80 දශකයේ යෞවන සමාජ ක්ෂේත්රයේ කටයුතු කළා. දෙල්ලව යෞවන සමාජ සභාපති මෙන්ම නෙළුව ප්රාදේශීය බල මණ්ඩල ප්රධාන සංවිධායක ලෙස කටයුතු කළා. තරුණ සේවා සභාව ඇතිකර මේ වැඩ කටයුතු ඉදිරියට ගෙන ආවේ ඔබතුමාගේ මූලිකත්වයෙනුයි. අද අප ග්රාම නිලධාරීන් ලෙස මේ කටයුතුවලට සහාය දෙනවා. අපි රුපියල් 75,0000 ක මූලික ධනයෙන් ලක්ෂ 50 කට ආසන්න වටිනාකමැති පාලම ඉදි කළා. මේ උත්සවයේදී ගමේ සහජීවනය ගොඩ නැගුණා. කඳුළ සිනහවක් බවට පත් කර ගන්නා ආකාරය අප අත්දුටුවා. ගමේ සමඟියක් ඇති වුණා. මෙවන් වැඩ පිළිවෙළක් අරඹා ආර්ථිකය උඩු යටිකුරු කිරීමට මුල්වීම ගැන අගමැතිතුමා ඇතුළු තරුණ සේවා සභාවට ප්රණාමය පුද කරනවා. අගමැති :- සියලූ දෙනා හොරකම් නොකර ගම ගැන සිතා සාර්ථකව මේ ව්‍යාපෘතිය කළා. හොරුන්ට කරන්නේ කුමක්දැයි මෙහිදී වැඩිහිටියකු විමසුවා. හොරුන් අල්ලන්න පොලිසිය දමා ඇති නීතිපති දෙපාර්තමේන්තුව හරහා නඩු ගණනාවක් පවරා තිබෙනවා. එහෙම නඩු දැමීමට අවශ්‍යනම් හැමදාම කොළඹ උසාවියට ගිහින් නඩු අහන හැටි බලන්නත් පුළුවනි. මේ අවස්ථාවට ස්වදේශ කටයුතු අමාත්‍ය වජිර අබේවර්ධන, නීතිය හා සාමය දක්ෂිණ සංවර්ධන අමාත්‍ය සාගල රත්නායක, පාර්ලිමේන්තු කටයුතු හා ජනමාධ්‍ය අමාත්‍ය ගයන්ත කරුණාතිලක යන මහත්වරුන් ඇතුළු මන්ත්රීවරු ද රාජ්‍ය නිලධාරීහුද සහභාගී වූහ.
|
’ආර්ථිකය දියුණු වීමත් සමඟ රැකියා වෙළඳපොළ හඳුනාගෙන ඊට උචිත අධ්‍යාපනය දෙනවා’ ’නවීන භාෂා ඉගෙන ගන්න ඕනෑ’
| 1 |
2019 යොවුන් පුරය නිමිත්තෙන් නිකුත් කෙරුණු සමරු මුද්දරය තැපැල්පති රංජිත් ආරියරත්න මහතා විසින් අගමැතිවරයාට පිළිගැන් වූ අවස්ථාව. (ඡායාරූප:- ඉෂාන් සංජීව) (අංජුල මහික වීරරත්න සහ කතරගම - රුක්මන් රත්නායක)ඇනුම් බැනුම් විවේචන මඩ ප්රහාර මෙන්ම පරාජයන්ට මුහුණ දුන්නේ තරුණ පරපුරේ අනාගතය ආරක්ෂා කිරීම වෙනුවෙන් යැයි අග්රාමාත්ය රනිල් වික්රමසිංහ මහතා යොවුන් පුරය සමාප්ති උළෙලේදී සෙනසුරාදා (30) පැවසීය.තාරුණ්‍ය මෙන්ම රටේ අනාගතය ශක්තිමත් කිරීමේ ගමන බාධක මැඩ ජයගන්නා බව කී අග්රාමාත්යවරයා මින් පසු කිසිදු රටකට ශ්රී ලංකාව පසුකර යන්නට ඉඩ නොදෙනවා මෙන්ම ලංකාව කිසිදු රටක් පිටුපස යන්නට සූදානම් නැති බවට තීරණයකට එළඹිය යුතු බව ද අවධාරණය කළේය.වීරවිල පශු සම්පත් සංවර්ධන භූමියේදී දින පහක් පුරා දසවන යොවුන් පුරය පැවැත්විණි. උතුරු නැගෙනහිර ඇතුළු දිවයිනේ සියලු දිස්ත්රික්ක නියෝජනය කරමින් තරුණ තරුණියන් 8000ක් පමණ ද විදේශීය තරුණ සංවිධාන නියෝජිතයෝ ද යොවුන් පුරයට සහභාගි වූහ.ජාතික තරුණ සේවා සභාව සංවිධානය කළ යොවුන් පුරයේ සමාප්ති උළෙලේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීය.තරුණ සේවා සභාවේ 50 වැනි වසර වෙනුවෙන් නිකුත් කළ නව මුද්දරයක් මුද්දර කවරයක් මට බාරදුන්නේ පළමු යොවුන් පුරයට සහභාගි වූ ගම්පහ යොවුන් සමිතියේ රංජිත් ආරියරත්න මහතායි. ඔහු දැන් තැපැල්පති ලෙස කටයුතු කරනවා.දස වන යොවුන් පුරය අප වීරවිල පවත්වනවා. මෙම යොවුන් පුරයට තරුණ අදහස් තරුණ බලාපොරොත්තු තරුණ සිහින තරුණ ප්රශ්න සියල්ලම ගොනුවී තිබෙනවා. ඒ ගැන කතා කර තිබෙනවා. අනාගතය ගැන සිතන විට මෙම ප්රශ්න මතු වීම ගැටලුවක් නොවේ.යොවුන් පුරය ඔබේ අනාගතය නිර්මාණය වන හම්බන්තොට පවත්වන්නට අප තීරණය කළා. ඔබට ජීවත් වීම සඳහා හොඳ අනාගතයක් අවශ්‍යයි.අපගේ මව්පියන් තරුණ කාලේ මෙරටට නිදහස ලැබුණු යුගයේ ජපානය අප සමග එකට සිටියා. අප තරුණ කාලයේ එනම් ජේ.ආර්. ජයවර්ධන ජනාධිපති වූ සමයේ අපට ඉදිරියෙන් කොරියාව සිංගප්පූරුව සහ මැලේසියාව සිටියා. අප සිටි තැනින් ටිකක් පසුපසට ගොස් තිබුණා. ඉදිරියට යා යුතුයැයි අප එදා තීරණය කළා. ඒ අනුව ආර්ථිකය විවෘත කළා. යුද්ධවලට මුහුණ දුන්නා.2001 වසරේ මා අගමැති වන විට බංගලාදේශය වියට්නාමය ඉන්දුනීසියාව අපට පිටුපසින් සිටියා. මෙවර මා අගමැති වන විට මෙම රටවල් සියල්ලම අප පසුකර ඉදිරියට ගොස් තිබෙනවා. එම රටවල්වල ධනය වැඩිවී තිබෙනවා. එරට ජනතාවට අනාගතය ගැන මීට වඩා විශ්වාසයක් තිබෙනවා. ජනතාව මීට වඩා සුරක්ෂිතභාවයක් තිබෙනවා.එම නිසා 2015 වසරේ ආණ්ඩුව පිහිටුවා අප කීර්තියක් ගත්තා. මේ ලංකාවට තිබෙන අන්තිම අවස්ථාවයි. අප එකතුවී හෝ මේ වැඩ කටයුත්ත කළ යුතු බව අපගේ තීරණය වුණා. මේ අවස්ථාවේ රට ගොඩනගන්නේ නැතිනම් අප තවත් පසුපසට යනවා. ඒ ගැන සිතා රටේ විශාල පරිවර්තනයක් කිරීමට මේ වැඩසටහන් පටන් ගත්තා. අද මෙහි ඇති හම්බන්තොට වරාය 2017 වසරේදී අපගේ වරාය අධිකාරිය සහ චයිනා මර්න්ට් සමාගම යටතේ පවත්වාගෙන යන්නට කටයුතු කළා. එදා තිබුණේ ලංකාවට ගෙනෙන වාහන ඉදහිට මෙහි ගෙන ඒම පමණයි. අද මේ වරායට ගිය විට වාහන 500-600 ක් පමණ මා දුටුවා. එම වාහන චෙන්නායි සිට මෙහි ගෙනැවිත් ගොඩබෑවේ මැද පෙරදිග දකුණු ඇමරිකාවේ නැව් මෙහි පැමිණ මෙතැන් සිට ගෙන යනවා. මේ කාර්යය එතැනින් නතර වෙන්නේ නැහැ. ඒ අය කලාපීය වෙළෙඳ මධ්‍යස්ථානයක් ඇති කරනවා. එක එක වර්ගයේ වාහන මෙහි ගේනවා. දකුණු ආසියාවේ මියන්මාරය මැලේසියාවේ ඕනෑම කෙනකුට මෙහි පැමිණ තමා කැමැති වාහනය තෝරාගෙන යා හැකියි.අවසන් උළෙලට සහභාගි වූ තරුණ තරුණියන්ගෙන් කොටසක්ලාෆ්ස් ගෑස් සමාගමේ එල්.පී.ජී. ගබඩාව බලන්නත් මා ගියා. එය ඉන්දියන් සාගර කලාපයේ තිබෙන නවීනතම එල්.පී.ජී. ගබඩාවයි. ඉන්දියාවේවත් එවැනි ගබඩාවක් නැහැ. අප හම්බන්තොට තෙල් පිරිපහසුවේ වැඩ කටයුතු ආරම්භ කළා. මෙහි තිබුණේ 1967 වසරේ ඇරැඹූ තෙල් පිරිපහදුව පමණයි. ඉන් අවුරුදු 60ක් ගිය තැන මෙම තෙල් පිරිපහදුව ඉදිකරන්නේ අපනයනය සඳහායි. එමෙන්ම කලාපයේ විශාලතම සිමෙන්ති කර්මාන්ත ශාලාව ද අප හම්බන්තොට ආරම්භ කරනවා. එල්.එන්.ජී. විදුලි බලාගාරයක් මෙහි ස්ථාපිත කිරීමටත් එකඟ වී තිබෙනවා.ලංකා ගුවන් සේවා අධිකාරියෙන් ඉන්දියාවත් එකතු වී වත්තල ගුවන් තොටුපොළ ක්රියාත්මක කරනවා. ඒ අනුව මෙහි විශාල පරිවර්තනයක් සිදුවීමට නියමිතයි.දකුණු ආසියාවේ විශාලතම වෙළෙඳ කලාපය අප මේ ප්රදේශයේ ආරම්භ කරනවා. එහි ප්රමාණය අක්කර 5000යි. මොනරාගලත් අක්කර 5000 ක වෙළෙඳ කලාපයක් ඉදි කිරීමට යෝජනා වී තිබෙනවා.අප බිංගිරියේ වෙළෙඳ කලාපයේ වැඩ කටයුතු ආරම්භ කළා. දැනටමත් එහි පළමු අදියර අවසන් වී තිබෙනවා. ස්මාර්ට් ෂර්ට් සමාගම ඩොලර් මිලියන 100 ක කර්මාන්ත ශාලාවක් එහි ස්ථාපිත කරනවා.මහනුවර සිට කොළඹට නව මාර්ගයක් ඉදි කරනවා. එහි අවසානය හම්බන්තොටයි. කොළඹ සිට වරාය භූමියට නව මාර්ගයක් ඉදිකරනවා. කැලණි පාලම අසල සිට රාජගිරිය දක්වා කුලුනු මතින් දිවෙන මහා මාර්ගයක් ඉදි කෙරෙනවා. කොළඹ සැහැල්ලු දුම්රිය සේවයක් ආරම්භ කරනවා. 2021 පමණ වන විට නව මාර්ග පද්ධතියක් තිබෙනවා.රටේ ආර්ථික පරිවර්තනය සෑම තැනකම සිදුවෙමින් තිබෙනවා. සංචාරක ව්‍යාපාරයේ ධනාත්මක අංශය දියුණු කරගෙන සංචාරක කලාප ආරම්භ කරනවා. තම නිවසේ පවා කාමර කුලියට දෙන ව්‍යාපාර ඇරැඹීමට අවස්ථාව තිබෙනවා. ඩිජිටල්කරණය ඉදිරියට ගෙන යෑමට කටයුතු කරනවා. පරිගණක තාක්ෂණය දෙගුණයක් තුන්ගුණයක් බවට පත් කිරීම සඳහා පුහුණු කිරීම් කරනවා. ධීවර අපනයන ප්රමාණය වර්ධනය වෙනවා.මේ වේගය අප තව වසර පහක් හයක් ගෙනයනවා නම් මේ රටට ඉදිරියට ගොස් අනෙක් රටවල්වලටත් වඩා වේගයෙන් අනාගතයක් උදාකර ගැනීමට හැකියාව තිබෙනවා.හම්බන්තොට පමණක් නොව කොළඹ වරාය විශාල කිරීම සඳහාත් කොළඹ දකුණ වරායට නව පර්යන්ත ඉදි කිරීම සඳහාත් කටයුතු කරනවා. ඉන්පසුව උතුරු වරායක් ද ඉදිකිරීමට නියමිතයි. කන්කසන්තුරේ වරාය මෙන්ම පළාලි ගුවන් තොටුපොළත් දියුණු කරනවා.මේ ඔබේ අනාගතයයි. අප මේ අනාගතය ආරක්ෂා කරගෙන ඉදිරියට ගියොත් ඔබේ බලාපොරොත්තු ඉටු වෙනවා. ආර්ථික වශයෙන් පමණක් නොව සමාජීය වශයෙන් ද ඉදිරියට යා යුතුයි. අද අධ්‍යාපන ක්රමය ගැන බලන්න. විශාල දියුණුවක් ඇති කර තිබෙනවා. වසර 13 ක අධ්‍යාපනය අනිවාර්ය කරනවා. වෘත්තිය අධ්‍යාපනය හඳුන්වා දෙනවා. මේ වසරේ පමණක් අධ්‍යාපන විද්‍යාපීඨවලින් පුහුණුව ලැබූ ගුරුවරුන් දස දහසක් පිටවෙනවා. තව වසර පහකින් නුපුහුණු ගුරුවරුන් අධ්‍යාපන ක්රමයේ නැහැ. පළාත් සභාවෙන් බඳවා ගැනීම් නතර කරනවා. පුහුණු විනයක් ඇති ගුරුවරුන් පත් කරනවා. විශ්වවිද්‍යාල නේවාසිකාගාර පිහිටුවා තිබෙනවා. අලුතින් වෛද්‍ය විද්‍යාපීඨ තුනක් පිහිටුවා තිබෙනවා. ඉංජිනේරු පීඨ දෙකක් පිහිටුවා තිබෙනවා. තාක්ෂණ විද්‍යාපීඨ පිහිටුවාගෙන යනවා.අධ්‍යාපන විද්‍යාපීඨ දෙකක් හෝ තුනක් පිහිටුවන්නට සිදුවේවි. වෘත්තීය පුහුණුව නවීකරණය කරනවා. සෞඛ්‍ය සේවා රැසක් නවීකරණය කර තිබෙනවා. සමාජීය අංශය සංවර්ධනය කරනවා.රටක් හැදෙන්න විනයක් අවශ්‍යයි. මත්කුඩු නැති කිරීමේ වැඩසටහන ආරම්භ කර තිබෙනවා. මෙහි තරුණයන් සමග කතා කරන විට ඔවුන් හමුදාවට පොලිසියට එකතු වන්නට කැමැත්තක් ඇති බව පැවැසුවා. එයත් අවශ්‍යයි. එක්සත් රාජධානිය පිහිටුවූයේ නීතියේ පරමාධිපත්‍ය ඇති කිරීමෙනුයි. ඊශ්‍රායලය, සිංගප්පූරුව වැනි රටවල් හැදුණේ හමුදා විනය නිසයි. ඒ විනය සෑම කෙනෙකුටම තිබුණා. මෙයින් අප ආදර්ශ ගත යුතුයි. සමස්ත ආර්ථිකය පැය 24 න් දියුණු කරන්න බැහැ. එහෙත් අප මේ ගමන තව වසර පහක් හයක් ගෙන යනවා නම් අපි ගොඩ එනවා. ඒ යුගයට එනවිට හම්බන්තොට හඳුනාගන්නත් නොහැකි වේවි.2017 වසරේ වරාය ළඟ ගෙයක් මසකට රුපියල් 5000කට කුලියට ගත හැකියි. නමුත් අද රුපියල් 15000 ක් දුන්නත් එහි නිවසක් කුලියට ගන්න බැහැ. තව වසර දෙක තුනක් යන විට ඒ තත්ත්වය තවත් වැඩි වෙනවා.ඔබේ බලාපොපොරොත්තු ඉටු කිරීම සඳහා අප ක්රියා කරනවා. අනාගත බලාපොරොත්තු ඉටු කිරීමට නම් ස්ථිර ආර්ථිකයක් තිබිය යුතුයි. අප ණය ගත්තා නම් ණය ගෙවන්නත් ශක්තිය තිබිය යුතුයි. ඒ තත්ත්වය ඇති කරන්න වසර හතරක් පමණ ගත වුණා. වැඩිපුරම ණය නැවත ගෙවන්නේ මේ වසරේදී. ඩොලර් මිලියන 5900 ක් ගෙවන්නට තිබෙනවා. ඉන්පසුව ණය බරෙන් කොටසකින් නිදහස් වෙනවා.ඔවුන්ටත් ඒ මාර්ගයේ යන්න තිබුණා. ඇත්ත කියන්න තිබුණා. බැන්නත් පරාජයට මුහුණ දුන්නත් අපේ අරමුණින් අහක් වුණා නම් ඔබට අනාගතයක් නැති වෙනවා. ඒ අනාගතය පෙන්වන්න හැකි වුණේ ඉදිරියට ආවේ රටේ අනාගතය වෙනුවෙනුයි.බැනුම් ඇසුවා. විවේචනය කළා. මඩ ගැසුවා. පරාජයටත් මුහුණ දුන්නා. ඔබට අනාගතයක් හදන්න නම් ඇත්ත කියා බය නැතිව හරි මාර්ගයේ යා යුතුයි. අපට දියුණුව ලබන්නට හැක්කේ එසේ කළොත් පමණයි.අපට අවශ්‍ය ඔබේ අනාගතය ආරක්ෂා කරගෙන ඉදිරියට යාමයි. අනාගතය හදන්න නම් අපි සැවොම එකට එකතුවිය යුතුයි. අප සෑම එකට මේ ගමන යා යුතුයි. තරුණයින් සවිබල ගැන්විය යුතුයි.තරුණයන් සවිබල ගැන්වීම සඳහා එන්ට්‍රප්‍රයිස් ශ්රී ලංකා වැඩසටහනේ කොටසක් තාරුණ්‍ය වෙනුවෙන් වෙන් කර තිබෙනවා. අප්‍රේල් පස් වැනිදා අය-වැය සම්මත කළ පසු ඔබට ඒ සහන ණය දෙන වැඩසටහන ආරම්භ කරනවා.තරුණ සේවා සභාවෙන් යෞවන සමාජ තුළින් ඒ ණය ඉල්ලුම් කරන ආකාරය දැනුම් දෙන්නම්. එය ක්රියාත්මක කිරීමට මුදල් අමාත්‍යාංශය, එන්ට්‍රප්‍රයිස් ශ්රී ලංකා වැඩසටහන රජයේ බැංකු ස්වයං රැකියා ඒකකය එකතුවී ක්රියාත්මක කරන ඒ වැඩසටහන මැයි මාසයේ සිට භුක්ති විඳින්නට හැකියාව තිබෙනවා. ඔබ දක්ෂ නම් ඉදිරියට යාමට හැකි නම් දියුණු විය හැකියි.තරුණ කඳවුරුවලට ගිය විට ඔබේ දක්ෂතාව මා දුටුවා. මේ සියලු වැඩසටහන් ඇත්තේ තරුණ පරපුර සවිබල ගන්වන්නයි. සජිත් ප්‍රේමදාස මහතා අද අලුත් යෝජනාවක් ඉදිරිපත් කළා. ඒ තරුණයන්ට ඉඩම් අයිතිය ලබා දීමයි. ඒ වැඩසටහනත් අනුමත කර අප ඉදිරියට ගෙන යනවා. තරුණයන් සඳහාත් තමාගේම ගොවි ජනපද ඇති කිරීමේ වැඩසටහනක් ක්රියාත්මක කිරීමේ යෝජනාද ඉදිරිපත්වී තිබෙනවා.අප මේ ගමන ඉදිරියට ගෙන යමු. වෙනත් රටකට නැවත අප පසුකර ඉදිරියට යන්නට ඉඩ දෙන්නේ නැතැයි අප තීරණය කළෙමු. එමෙන්ම වෙනත් රටක් පිටුපස්සේ යන්නටත් අප ලෑස්ති නැහැ. අප එය තීරණය කරමු. අපට හොඳ අනාගතයක් අවශ්‍යයි. තරුණයන්ට සුරක්ෂිත අනාගතයක් අවශ්‍යයි. හොඳ ජීවිතයක් ලබාදීමේ තරගයෙන් ඉදිරියට එන බවට අප ප්රාර්ථනා කරමු. ඒ වැඩසටහන ඉදිරියට ගෙන යාම තාරුණ්‍යයට බාරයි යැයි අග්රාමාත්ය රනිල් වික්රමසිංහ මහතා පැවැසීය.නිවාස ඉදිකිරීම් සහ සංස්කෘතික අමාත්‍ය එක්සත් ජාතික පක්ෂයේ නියෝජ්‍ය නායක සජිත් ප්‍රේමදාස මහතා: ලංකාවේ දිස්ත්රික්ක 25 ම නියෝජනය කරමින් තරුණ තරුණියන් 8000 ක් මෙහි පැමිණ තිබෙනවා. ඔබ වැඩිහිටි වන විට මේ ලැබූ අත්දැකීම් ඉමහත් අගයක් එකතු වන බව අපගේ හැඟීමයි.අගමැතිතුමන් යොවුන් පරපුරට දිය යුතු ශක්තිය අනුග්රහය ගැන විශාල අවධානයකින් කටයුතු කළ ජන නායකයෙක්. බොහෝ අය යෞවන ගැටලු මගහරින පසුබිම යටතේ යෞවනයන් සවිබල ගැන්වීමට එතුමා තාරුණ්‍යයට මුල්තැනක් දුන්නා. අද ක්රියාත්මක වන්නේ දසවන යොවුන් පුරයයි. අද වන විට යොවුන් පුරය අති සාර්ථක වැඩසටහනක් බවට පත්වී තිබෙනවා.යොවුන් පුරයත් සමග අංග සම්පූර්ණ ක්රීඩා සංකීර්ණයක් මෙම ප්රදේශයට ලැබෙනවා. ලක්ෂ 3500 ක් වැය කර එම ක්රීඩා සංකීර්ණය ඉදි කරනවා. යොවුන් පුරය නාස්තියක් යැයි කිසිම පුද්ගලයකුට කියන්නට බැහැ.එමෙන්ම මේ භූමියේ නවීන පන්නයේ යොවුන් නිකේතනයක් ඉදි කෙරෙනවා. රුපියල් ලක්ෂ 7500 ක් ඒ සඳහා වැය කෙරෙනවා. මේ වන විටත් ලක්ෂ 500 ක මුදලක් ඒ සඳහා වෙන් කර තිබෙනවා.අවිවාහක තරුණයන් සඳහා ඉඩම් බෙදා දීමට කැබිනට් පත්‍රිකාවක් සඳහා යෝජනාවක් මා විසින් ඉදිරිපත් කළා. ඒ කැබිනට් පත්‍රිකාවට අනුමැතියක් ලැබී තිබෙනවා. එමෙන්ම තරුණ ගොවි සමුපකාර ගම්මාන වැඩසටහන මේ භූමිය කේන්ද්‍ර කර ගනිමු යැයි මා යෝජනා කරනවා.තරුණ සම්පත අපේ වහලුන් කොටසක් බවට පත් කර ගැනීම අගමැතිතුමන්ගේ දර්ශනය නොවේ. තරුණ පරපුරට විවිධ පුද්ගලයන් පසුපස යන්නට සිදු වූ යුගයක් තිබුණා. අප වහල්භාවයෙන් තරුණ පරපුර මුදාගෙන නිදහසේ සිතන්නට තීන්දු තීරණ ගන්නට හැකි පසුබිමක් නිර්මාණය කළා.යොවුන් පුරය තොරතුරු තාක්ෂණයේ රැකියා භූමියක් බවට පත් කළ යුතු බවට ද මා මෙහිදී යෝජනාවක් ඉදිරිපත් කරන්නට කැමතියි. වරාය නාවික කටයුතු සහ දක්ෂිණ සංවර්ධන අමාත්‍ය සාගල රත්නායක මහතා: දින කිහිපයක් මමත් ඔබ සමග යොවුන් පුරයේ රැඳී සිටියා. දිනෙන් දින මේ තරුණ තරුණියන්ගේ උද්යෝගය වැඩිවෙනවා. සතර දිගින් පැමිණි ඔබ එක මවකගෙ දරුවන් ලෙස රැඳී සිටියා. ඔබ සංවර්ධන කටයුතු නිරීක්ෂණය කළා.2018 හම්බන්තොට වරායට නැව් 287 ක් පැමිණියා. ඊට පෙර යුගයේ හම්බන්තොට වරායට මාසයකට ආවේ නැව් 2 ක් පමණයි. මහින්ද සමරසිංහ මහතා පාර්ලිමේන්තුවේ ඒ බව පිළිගත්තා. මේ වෙනස කුමක්ද?. අප ප්රජාතන්ත්රවාදය තහවුරු කළා. නීතියේ ආධිපත්‍ය තහවුරු කළා. ස්වාධීන කොමිෂන් සභා ස්ථාපිත කළා.සංහිඳියාව රට තුළ වපුරන්න කටයුතු කළා. අප පක්ෂ පාට නැති ආගම් ලෙස බේද බින්න කළේ නැහැ. හැමවිටම එකතු වෙන්න උත්සාහ කළා. ඒ නිසා රට ගැන ජාත්‍යන්තරයේ විශ්වාස ගොඩ නැගී තිබෙනවා. ජාත්‍යන්තරය අප සමග ගනු දෙනු කරන්නට පටන්ගෙන තිබෙනවා.එකල හම්බන්තොට වරාය හැදුවත් නැව් ගෙනෙන්න වැඩපිළිවෙළක් සකස් කළේ නැහැ. හම්බන්තොට අක්කර 5000 ක කර්මාන්ත පුරයක් සමග වරාය තවදුරටත් දියුණු වීමට නියමිතයි.නාවික ක්ෂේත්රයේ රැකියා රාශියක් ඉදිරියේදී බිහි වීමට නියමිතයි. තාරුණ්‍යය ශක්තිමත් කරන දර්ශනය ඇත්තේ රනිල් වික්රමසිංහ අගමැතිතුමන්ට පමණයි. ජාතික තරුණ සේවා සභාවේ අධ්යක්ෂ ජනරාල් එරන්ද වැලිඅංග මහතා: ජීවිතය කියන්නේ කාලයට හා අත්දැකීම්වලටයි. ඔබ දින පහක් පුරා අත්දැකීම් ලැබුවා. ඒ අත්දැකීම්වලින් ශක්තිමත් වුණේ තාරුණ්‍යයේ ජීවිතයයි.සිංහල, දෙමළ, මුස්ලිම්, බර්ගර් තරුණ තරුණියන් 8000ක් මෙහි ඉන්නවා. ඔවුන් එක හැළියේ උයාගන කනවා. ඔබ සහෝදරත්වය වෙනුවෙන් කැපවීම් කළා.මේ යොවුන් පුරයේ හදවත් 8000ම සංහිඳියාවේ සලකුණක් බව කිව යුතුයි. ඔබ විශ්වාසයේ පරමාදර්ශයේ සංකේතයයි. අගමැතිතුමන් මියැදෙන තාරුණ්‍යයට ප්‍රාණවායුව ලබා දුන්නා.තාරුණ්‍යයට හෙටක් හදන්න නම් දේශපාලන පක්ෂ පාට බේද අවසන් කළ යුතුයි. අගමැතිතුමන් මූලික වී පොදු ප්රතිපත්තියක් හදන්න ඒ වෙනුවෙන් කොන්දේසි විරහිතව තාරුණ්‍ය සිටිනවා.මෙහි ඉන්නේ මුහුණු පොතේ වීරයන් නොවේ. මහ පොලොවේ අදහස් තුළ කළ හැකි වීරයන් බව කිව යුතුයි.මේ මා සංවිධාන කරන අවසන් යොවුන් පුරයයි. ඉදිරි යොවුන් පුරවලදී ඔබේ සභාපති ලෙස ඉන්නට මට නොහැකි වේවි. යොවුන් පුර පුරපති සසංක බදුගේ: 1984 වසරේ මුලින්ම යොවුන් පුරය ඇරැඹුණා. ඒ රනිල් වික්රමසිංහ මහතාගේ සංකල්පයකට අනුවයි. 1989 වසරින් නතර වූ යොවුන් පුරය නැවත වසර හතරකට පෙර සීගිරියෙන් ආරම්භ කෙරුණා.මීට පෙර අපේ තරුණයන්ට මෙවැනි අත්දැකීමක් ලබන්නට හැකි වුණේ නැහැ. සජිත් ප්‍රේමදාස මහතාගේ ඉල්ලීමක් පරිදි දස වන යොවුන් පුරය හම්බන්තොට දිස්ත්රික්කයේ පැවැත්වෙනවා.යොවුන් පුරය මානව ආයෝජනයක් බව කිව යුතුයි.මෙම උත්සවයට ප්රදේශයේ දේශපාලන නියෝජිතයෝ ද ආරක්ෂක අංශ ප්‍රධානීහු ඇතුළු විශාල පිරිසක් සහභාගි වූහ.
|
’ආර්ථිකය දියුණු වීමත් සමඟ රැකියා වෙළඳපොළ හඳුනාගෙන ඊට උචිත අධ්‍යාපනය දෙනවා’ ’නවීන භාෂා ඉගෙන ගන්න ඕනෑ’
| 0 |
(අංජුල මහික වීරරත්න)”යෞවන-යෞවනියන්ට දේශපාලන බලපෑම්වලින් තොරව තම දක්ෂකම් පෙන්වා ඉදිරියට එන්න හැකි වැඩසටහන් කි‍්‍රයාත්මක කිරීම ජාතික රජයේ අරමුණ බව” අග්රාමාත්ය රනිල් වික්රමසිංහ මහතා අරලියගහ මන්දිරයේදී පැවැසීය.”තාරුණ්‍යය සංවර්ධනයේ කොටස්කරුවන් බවට පත් කර ගන්නා බවද” අග්රාමාත්ය රනිල් වික්රමසිංහ මහතා මෙහිදී අවධාරණය කළේය.අග්රාමාත්ය රනිල් වික්රමසිංහ මහතා මේ බව කීවේ එඩින්බරෝ ආදිපාද ජාත්‍යන්තර තිළිණ ප‍්‍රදානෝත්සවයේ ප්රධාන ආරාධිත ලෙස සහභාගි වෙමිනි. කොළඹ-අරලියගහ මන්දිරයේදී උත්සවය පැවැත්විණි.ජාතික ප්රතිපත්ති හා ආර්ථික කටයුතු අමාත්‍යාංශය, ජාතික තරුණ සේවා සභාව යෞවන තිළිණ ප්රධාන අංශය එක්ව ”තාරුණ්‍යයේ කැපවීමට ජාත්‍යන්තර තිළිණයක්” යන තේමාවෙන් උත්සවය සංවිධාන කර තිබිණ.උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීවේය.ශී‍්‍ර ලංකාවේ තරුණxතරුණියන්ට හැකියා සහ දක්ෂතා රැුසක් තිබෙනවා. මා නොයෙක් උත්සව සඳහා ගම්මානවලට ගිය විට ඒ බව දකින්න ලැබෙනවා. වෙසක් උත්සවයේදී, නත්තල් උත්සවවලදී, අවුරුදු සමයේ මෙන්ම ගම්මානවල වෙනත් උත්සව අවස්ථාවලදී තරුණ තරුණියන්ගේ දක්ෂතා දකින්න ලැබෙනවා. සමහර විට මාධ්‍ය ඔස්සේ දකින්න ලැබෙනවා. තරුණ ශක්ති ව්‍යාපාරයට වෙන් කළ මුදල්වලින් තරුණයන් කළ ව්‍යාපෘති අපට දකින්න ලැබෙනවා. මාධ්‍ය ඔස්සේ රියලිටි වැඩසටහන් මගින්ද දක්ෂතා දකිනවා. යොවුන් පාර්ලිමේන්තුවේ, ජාතික පාර්ලිමේන්තුවේ කතා කිරීමට තරම් දක්ෂ අය සිටිනවා. මේ ආකාරයේ වැඩසටහන් ගණනාවකින් තරුණ දක්ෂතා අත්දකින්න හැකියි.මා අධ්‍යාපන ඇමැතිතුමා සමග කෑගල්ලxශාන්ත මරියා විදුහලේ උත්සවයට සහභාගි වුණා. එහිදී රොබොටික් නිර්මාණ කළ වෙනත් විවිධ නව නිපැයුම් කළ දක්ෂ සිසුන් දකින්න ලැබුණා. මේ ආකාරයේ දක්ෂතා ඇති සිසුන් රට පුරා සිටිනවා. හැම දක්ෂතාවයක්ම ඉස්මතු කර ඉදිරියට ගෙන ඒමට යාන්ත්රණයක් නොතිබීම ගැන කණගාටු විය යුතුයි. දක්ෂ යෞවනයන්ට දේශපාලන බලපෑම්වලින් තොරව තම දක්ෂකම් පෙන්වා ඉදිරියට එන්න හැකි වැඩසටහන් කි‍්‍රයාත්මක කරන ලෙස ජාතික තරුණ සේවා සභාවටත්, නිරෝෂන් පෙරේරා ඇමැතිතුමාටත් උපදෙස් දුන්නා. එඩින්බරෝ ආදිපාද තිළිණ ප්රදානය පවත්වන්නෙත් ඒ අනුවයි. ලෝකය වටේම පවත්වන මේ උත්සවය ශ්රී ලංකාවේත් පවත්වනවා. මේ සම්මාන උත්සවය ලංකාවේ පැවැත්වූ මුල් යුගයේ එවකට සිටි හමුදාපති ජනරාල් ඇන්ටන් මුතුකුමාරු මහතා මූලිකවී කි‍්‍රයා කළා. සම්මාන ප්රදානය හරහා තරුණ තරුණියන්ට නොයෙක් අභියෝගවලට මුහුණ දීමට හැකියාව ලැබෙනවා. විවිධ කි‍්‍රයාකාරකම් පෙන්වනවා. ජල කී‍්‍රඩා කිරීම, කඳු නැගීම, ගම්මානවල සමාජීය වැඩ කිරීම, සැළසුම් ශක්තිය, නායකත්ව ගුණාංග වර්ධනය, පසුබෑමට මුහුණ දීම, ජයග්රහණය ආදී හැම ලක්ෂණයක්ම මේ සම්මාන ප්රදානය හරහා ලබාගත හැකියි.මේ වැඩසටහනෙන් නායකයන් බිහි වෙනවා. ගමේ නායකයන්, ආයතනයේ නායකයන්, සාමජ නායකයින් මේ හරහා බිහිවෙනවා. අනාගතයේ රට ඉදිරියට ගෙන යාමට නම් තරුණ නායකයන් අවශ්‍යයි. තරුණ නායකත්වය සඳහා අප ප්රමුඛත්වය දී තිබෙන්නේ ඒ නිසයි. තරුණයන්ට විවිධ දක්ෂතා මෙන්ම විවිධ අදහස් ද තිබෙනවා. දක්ෂතා ක්රමානුකූලව දියුණු කරගන්න ඒ සදහා අවශ්‍ය මුදල් දෙන්නම් යයි මා තරුණ සේවා සභාවටත්, ඇමැතිතුමාටත් පැවැසුවා.සමාජය තම දක්ෂතාවලට තැනක් දෙන බව තරුණxතරුණියන්ට අවබෝධ විය යුතුයි. ඒ සමගම අපේ අදහස වන්නේ තරුණ තරුණියන් සංවර්ධනයට එකතු කර ගැනීමයි. සංවර්ධනයේ කොටස්කරුවන් බවට පත් කර ගැනීමයි.ජාතික රජයේ වෑයම රටට විශාල සංවර්ධනය ඇති කිරීමයි. නැවත ලංකාව ලෝකයේ ඉදිරියට ගැනීමයි. බලගතු ශ්රී ලංකාව ඇති කිරීමේ කාර්යභාරය සඳහා හැකි අයුරින් දායක විය යුතුයි. අපගේ ජීවිත කාලය තුළදී ඉදිරියට යන ආකාරය තවත් පිම්මකින් රට දියුණුවට පත්වන ආකාරය ගැන කල්පනා කළ යුතුයි. මුළු රටම ආවරණය වන පරිදි දියුණුව ඇති කරනවා. අපගේ හැකියාවන් ජාතික ධනය, විදේශ ආයෝජන, විදේශ තාක්ෂණය ආදී සියල්ලම එකතු කරගෙන ඉදිරියට යා යුතුයි.එඩින්බරෝ ආදිපාද තිළිණ ප‍්‍රදාන වැඩසටහන ආරම්භ කෙරුණේ 1985 වසරේදීයි. නමුත් ඇතැම් කාලවල මේ වැඩසටහන අමතක වුණා. වැඩසටහන නැවත ඇරැුඹුයේ ජාතික තරුණ සේවා අධිකාරිය යටතේයි. අන්තිමට මේ වැඩසටහන මුදල් නොමැතිකමින් දිස්ති‍්‍රක්ක හතරකට සීමා වූවා. වැඩසටහන දියුණු කිරීමේ වගකීම ජාතික ප්රතිපත්ති රාජ්‍ය ඇමැතිතුමාට පැවරුවා. ඒ අනුව වැඩසටහන ලංකාවේ සෑම දිස්ති‍්‍රක්කයකම ව්‍යාප්ත වේවි. හැම ප්රාදේශීය ලේකම් කොට්ඨාසයකම ව්‍යාප්ත වේවි. ජාතික තරුණ සේවා සභාව තරුණයින් වෙනුවෙන් විශාල වැඩසටහන් ප්රමාණයක් කි‍්‍රයාත්මක කරමින් සිටිනවා. මේ මස අවසානයේ ති‍්‍රකුණාමලයේදී ජාතික යොවුන් පුරය පැවැත්වෙනවා.පාසල් අතර රොබොටික් තරග පවත්වන ලෙස මා අධ්‍යාපන ඇමැතිතුමාට දැනුම් දුන්නා.මෘදුකාංග සැළසුම්කරණ තරග තරුණයන් අතර සංවිධාන කරන ලෙස මා තරණ සේවා සභාවටත් ජාතික ප්රතිපත්ති රාජ්‍ය ඇමැතිතුමාට අද උපදෙස් දුන්නා. අපට නම් එවැනි දේවල් කරන්න දක්ෂකමක් නැහැ. නමුත් පාසල්වල දක්ෂ අය ඉන්නවා. එමෙන්ම ජංගම දුරකථනයෙන් ගන්නා ඡුායාරූප තරගයක් පවත්වන ලෙසත් මා උපදෙස් දුන්නා.අවශ්‍ය නම් හොඳම සෙල්ෆි ඡුායාරූපයත් තෝරන්න හැකියාව තිබෙනවා. තරුණයන්ට ඒ හැකියාවක්ද තිබෙනවා. ඉදිරියට යන්න යෞවනයන්ට අවස්ථාව දිය යුතුයි. එඩින්බරෝ ආදිපාද ත්‍යාගලාභීන් මුණගැසෙන්න අවස්ථාව ලැබීම ගැන මා ඉතා සතුටට පත්වන බව කිව යුතු යැයිද” අග්රාමාත්ය රනිල් වික්රමසිංහ මහතා තවදුරටත් පැවැසීය.ශ්රී ලංකාවේ බි‍්‍රතාන්‍ය නියෝජ්‍ය මහ කොමසාරිස් ලෝරා ඬේවිස් මහත්මිය”එඩින්බරෝ ආදිපාද ත්‍යාගලාභීන් සඳාහ විශ්වවිද්‍යාලවලට පිවිසීමේදී වැඩිපුර ලකුණු දෙන ක්රමයක් තිබෙනවා. මේ ත්‍යාගදීම තාරුණ්‍යයේ නිපුණතා වර්ධනය සඳහාද ඉවහල් වන බව කිව යුතුයි.රටවල් 140ක සම්මාන ප්රදානය සිදුවන බව කිව යුතුයි. තාරුණ්‍යයය සංවර්ධනය වීම යනු රට සංවර්ධනය වීමයි. ජයග්රහණ ලැබූ තරුණ තරුණියන්ට මගේ උණුසුම් සුබ පැතුම් පිරිනමනවා.”ජාතික ප්රතිපත්ති හා ආර්ථික කටයුතු රාජ්‍ය අමාත්‍ය නිරෝෂන් පෙරේරා මහතා”ලංකාවේ තාරුණ්‍යයට ජාතික හා ජාත්‍යන්තර වශයෙන් වැදගත්කමක් තිබෙනවා. එඩින්බරෝ ආදිපාද තිළිණ ගන්නා සැමට සුබ පතනවා.අද රැුල්ලට වැඩ කිරීම පූර්ණතාවයක් වෙලා. සංස්කෘතියට හානි කරන දේ ව්‍යාප්ත වන යුගයක තාරුණ්‍ය ශක්තිමත් කරන වැඩසටහන් පැවැත්වීම උචිතයි. අනාගතය බාර ගන්න සූදානම් වන ලෙස තාරුණ්‍යයට හැම විටම ආරාධනා කළා. ඒ සඳහා ඉහළ ප‍්‍රමිතියකින් යුතු තාරුණ්‍යයක් බිහි කළ යුතුව තිබෙනවා. ජාතික තරුණ සේවා සභාව වැනි ආයතන පිහිටුවා තාරුණ්‍යයාගේ ජවය ඉදිරියට ගෙන යෑමට රනිල් වික්රමසිංහ මහතා හැම විටම කටයුතු කළා. ජාත්‍යන්තර තරුණ දර්ශකයේ 31 වැනි ස්ථානය ලබා ගන්න අපට හැකියාව ලැබුණා. නූතන ලෝකයේ නව තාක්ෂණය සමග ඉදිරියට යා යුතුයි. ලංකාවම ආවරණය වන පරිදි තිළිණ ප්රදානය කිරීමට අප බලාපොරොත්තු වෙනවා.”ජාතික තරුණ සේවා සභාවේ සභාපති එරංග වැලිඅංග මහතාද අදහස් දැක්වීය.ස්වර්ණ, රජත සහ ලෝකඩ යන අංශ යටතේ උත්සවයේදී පදක්කම් ප්රදානය කෙරිණි. සම්මාන ලාභීන් අවුරුදු 14-24 අතර විය යුතුය. පරාජිත සේවය දිරි ගැන්වීමේ වැඩසටහන් සඳහා සහභාගිවීම, කී‍්‍රඩා හා විනෝදාංශයන්හි නිරතවීම, කුසලතා වර්ධනය අභියෝගාත්මක චාරිකා ආදිය පදක්කම් ලැබීමට සුදුසුකම් වේ.සම්මානලාභීන් සඳහා අත්වන ප්රතිලාභ අතර විශ්වවිද්‍යාල හා අධ්‍යාපන විද්‍යාපීඨ ප‍්‍රවේශයේදී ප‍්‍රසාද ලකුණු හිමිවීම, ජාතික හා ජාත්‍යන්තර පිළිගැනීම, සාමාජික රටවලට වීසා ගැනීමේදී සුදුසුකමක් වීම, විදේශීය පුහුණු අවස්ථා විශේෂිතය. මේ වැඩසටහන සඳහා සම්බන්ධ විය හැකි වැඩිදුර තොරතුරු 011-2896563 දුරකතන අංකයෙන් දැනගත හැකිය.සම්මාන ප‍්‍රදානෝත්සවය සඳහා මහාචාර්ය මෛත්රී වික්රමසිංහ මහත්මියද අමාත්‍ය මනෝ ගනේෂන් මහතාද විදේශීය නියෝජිතයෝ ඇතුළු පිරිසක්ද සහභාගි වූහ.
|
’ආර්ථිකය දියුණු වීමත් සමඟ රැකියා වෙළඳපොළ හඳුනාගෙන ඊට උචිත අධ්‍යාපනය දෙනවා’ ’නවීන භාෂා ඉගෙන ගන්න ඕනෑ’
| 0 |
(සුජිත් හේවාජුලිගේ)‘මොන ඡන්ද ක්රම ආවත් කමක් නැහැ. අපි දැන් ඕන පිච් එකක බැට් කරන්න ලෑහැස්තියි. බැට් එකක් වෙනුවට පොල් පිත්තක් දුන්නත් ගහනවා’ යැයි ශ්රී ලංකා පොදුජන පෙරමුණේ සාමාජික හිටපු අමාත්‍ය බැසිල් රාජපක්ෂ මහතා පැවසීය.සන්ධානගත වී තරග වැදීමට පක්ෂ ගණනාවක් සමග සාකච්ඡා කරගෙන යන බව කී රාජපක්ෂ මහතා පළාත් පාලන ආයතන 200ක බලය ගැනීමට හැකියාව තිබෙන බවද ප්රකාශ කළේය.‘‘සමහර මාධ්‍ය අපිට ගහනවා. දඩාවතේ යන බල්ලකු හපා කෑවාට අපි ඌව හපා කන්න යන්නේ නැහැ. මම මාධ්‍යවලට ගරු කරන කෙනෙක්’’ බැසිල් රාජපක්ෂ මහතා කීය.බැසිල් රාජපක්ෂ මහතා මේ බව පැවසුවේ බත්තරමුල්ල නෙළුම් මාවතේ පිහිටි හිටපු ජනාධිපති මහින්ද රාජපක්ෂ සම්බන්ධීකරණ මධ්‍යස්ථානයේදී ඊයේ (12) දහවල් පැවැති ප්රවෘත්ති සාකච්ඡාවේදීය.බැසිල් රාජපක්ෂ මහතා එහිදී මෙසේද කීය.අපේ පක්ෂය ළාබාල එකක් වුණාට අද වන විට හැම පැත්තකින්ම සංවිධාන වී සිටිනවා. ආගමික සංවිධාන පවා එකතු වෙලා ඉන්නවා. අපි මුහුණ දෙන පළමු මැතිවරණ මෙයයි. මේ මැතිවරණයේ අපි ජනමත විමසුමක් ලෙස යොදා ගන්නවා. ආණ්ඩුවේ ප්රජාතන්ත්ර විරෝධි වැඩ ආර්ථික අර්බුදය, ජීවත වියදම, ජාතික සම්පත් කුණු කොල්ලයට විකිණීම, සංවර්ධන ව්‍යාපෘති ඇන හිටීම, රැකියාවලට නොගැනීම යන ප්රශ්න මුල් කරගෙන මැතිවරණ ව්‍යාපාරය ගෙනයනවා.නව පක්ෂය නව වැඩ පිළිවෙළක් යටතේ ගෙන යනවා. අපට හොඳ සැලැස්මක් තියෙනවා. පළාත් පාලන ආයතනවල හිටපු අය වගේම අලූත් තරුණයෝ, උගත් අය, කාන්තා පිරිස් අපට අවශ්‍යයි. සියයට 25ක් තරුණයන් වෙනුවෙන් වෙන් කරන්න අපි තීරණයක් ගත්තා. ඉතාම සුදුස්සන් තෝරා ගන්නවා. මේක අලූත්ම ක්රමයක්. කොට්ඨාස ක්රමය මීට කලිනුත් තිබුණා. කවුරු මොනවා කිව්වත් මනාප ක්රමයට මුල් වුණේ මහින්ද රාජපක්ෂ ආණ්ඩුවයි. අපි ඒ අභියෝගය බාර ගත්තා.දැන් අපේ ක‍්‍රමයම වෙනත් විදියකට ගෙනල්ලා. අඩුපාඩු තියෙනවා. අඩුපාඩු තිබුණත් මේ වෙලාවේ ඡන්දය අවශ්‍යයි. අපේ මැතිවරණ ව්‍යාපාරයට එන්න කියලා කාන්තාවන්ට, තරුණයන්ට, උගතුන්ට, බුද්ධිමතුන්ට ආරාධනා කරනවා. හුඟක් අය පක්ෂ අපිත් සමග තරග කරන්න කැමැත්ත පළ කරලා තියෙනවා.පොදු ජන පෙරමුණ තවත් පක්ෂ සමග මේ දිනවල සාකච්ඡා කරගෙන යනවා. ගොඩක් ඒකාබද්ධ විපක්ෂයේ සිටින පක්ෂ සමග. ජාතික නිදහස් පෙරමුණ, ශ්රී ලංකා මහජන පක්ෂය, ලංකා සම සමාජ පක්ෂය, ප්රජාතන්ත්රවාදී වාමාංශික පෙරමුණ, දේශ විමුක්ති ජනතා පක්ෂය යනාදී පක්ෂ ඒ අතර තියෙනවා. මීට අමතරව නැගෙනහිර පළාතේ පිල්ලෙයාන්ගේ ටී.එම්.ටී.පී. සමග සාකච්ඡා කළා. ජනතා සේවක පක්ෂය යනාදි පක්ෂ සමගත් කතා කරනවා. ද්‍රවිඩ ජාතික සන්ධානයට විරුද්ධ පක්ෂ සමඟ සම්බන්ධ වීමට බලාපොරොත්තු වෙනවා. අපි උතුරටත් තරග කරනවා.අපිට මේ වනවිට සාමාජිකයන් වැඩි ප්රමාණයක් එකතු වෙලා තියෙන්නේ. ශ්රී ලංකා නිදහස් පක්‍ෂයෙනුයි. ඊට අමතරව එක්සත් ජාතික පක්ෂයෙන් ජනතා විමුක්ති පෙරමුණෙන්ද විශාල පිරිසක් එකතු වුණා. දේශපාලනය නොකරපු අය පවා එකතු වී සිටිනවා. සමහර ගම්වල සියයට 85 ක් දක්වා සාමාජිකයන් බැඳිලා තියෙනවා. ශ්රී ලනිප සාමාජිකයන් සියයට සියයක්ම බැඳුණු ගම් ද තියෙනවා. පළාත් පාලනය වාර්තා තබමින් ජය ගන්නවා. ප්රාදේශීය සභා 335 න් 154 ක් එදත් ජයග්රහණ කළා. ඊට අමතරව තවත් 60ක් විතර අපට දිනන්න පුළුවන් වේවි. දෙසීය පන්නන්න පුළුවන් වේවි කියලා බලාපොරොත්තු වෙනවා.අපි ගෙනාපු මැතිවරණ පනතට සියලූ පක්ෂ එකඟ වුණා. ඇමැති අද එක එක කතා කියනවා. ක්රමයක් හදපු එක වෙන්නැති අපි කරපු වැරැද්ද. මේ පනත හැදුවේ පක්ෂ එක්ක සාකච්ඡා කරලයි. පාර්ලිමේන්තු තුනක් තුළ සාකච්ඡා කළා. හැමෝම අත ඉස්සුවා. එහෙම එකක් හැදුවට වෙන්නැති බණින්නේ. බහු ආසන වැඬේ ඕන කෙනෙක් කරනවා. දැනුත් වෙනවා. අපි දැන් ඕන පිච් එකක බැට් කරන්න ලැහැස්තියි. බැට් එක වෙනුවට පොල් පිත්තක් දුන්නත් අපි ගහනවා. එක විකට් පොල්ලට බෝල් කරන්න කිව්වත් ඒකත් කරනවා. අපි ඕන ක‍්‍රමයකට ඡන්දයට යන්න සූදානම්. අපි අඩුපාඩු කියන්නේ නැත්තේ ඒකයි.මහින්ද රාජපක්ෂ කියන්නේ දක්ෂ, පළපුරුදු රාජ්‍ය නායකයෙක්. මගෙන් උපදෙස් ගන්න එතුමාට වුවමනාවක් නැහැ. නමුත් සහෝදරයන් විදියට අපි ඔහු ළඟ හිටියා. ගත්තු හැම තීන්දුවක් පිටුපස්සේම අපි ඉන්නවා. වැරදිච්ච දේවල්වල වගකීම අප බාර ගන්නවා. මේ ආණ්ඩුවේ ගොඩක් අයගේ පුරවැසිභාවය පිළිබඳ ප්රශ්න තියෙනවා. මේ ආණ්ඩුවෙන්ම දැන් ඒවා හෙළිවෙනවා. වංචාවකට සම්බන්ධ වන ලිට්රෝ ගෑස් සභාපති මේ රටේ ජනාධිපති නියෝජනය කරන පක්ෂයේ සභාපති. ඒක බරපතළ තත්ත්වයක්. බැඳුම්කර කොමිසම මේ ආණ්ඩුව පත් කරපු එකක්. ආණ්ඩුවේ අය ඒකට ස්වෙච්ඡාවෙන්ම ඇවිත් සාක්ෂි දෙන එක තමයි හොඳ. අපේ බන්දුල ගියේ කැමැත්තෙන්මයි. කවුරු හරි කොමිසම මඟ හරිනවා නම් ඒක හොඳ නැහැ.”සමහර මාධ්‍යය මොන චෝදනා කළත් මම උත්තර දෙන්නේ නැහැ. අපි දඩාවතේ යන බල්ලකු හැපුවට බල්ල හපන්න යන්නේ නැහැනේ. මම ඕවාට උත්තර දෙන්නේ නැහැ. එයාල ඇයි මට ගහන්නේ. මම කියපු දේකට කලබල වෙලයි. කරන්න ඕන මම කියපු දේ හොයන එකයි. හැම මාධ්‍යයකටම මම ගරු කරනවා.අපි වෛර දේශපාලනයක් කරන්නේ නැහැ. ඒකෙන් කියන්නේ වැරැුදි කරපු අයට නිදහස දෙනවා කියන එක නොවෙයි. දැන් මේ ආණ්ඩුව කරන්නේ දේශපාලන දඩයමක්. ටී.බී. ඒකනායක ඇමැතිතුමා ආණ්ඩුවෙන් යනවා කිව්ව විතරයි පරික්ෂණයක් පටන් ගත්තා. ඒ හොඳ දෙයක් නොවෙයි. නමුත් ජාතික සම්පත් කොල්ලකාලා තියෙනවා නම් ඒ ගැන පරික්ෂණ පැවැත්විය යුතුයි.ඡන්දයට ඉදිරිපත් වන ආකාරය පිළිබඳ ක්රම තුනක් අධ්‍යයනය කරගෙන යනවා. අපි තරග කරන්නේ මහින්ද රාජපක්ෂ හිටපු ජනාධිපතිතුමාගේ නායකත්වයෙන්. එතුමාගේ ආශිර්වාදය ඇතිව. ඒක ප්රතිපත්ති මාලාවක්, එක මැතිවරණ වැඩපිළිවෙළක් යටතේ තරග වදිනවා. ගෝඨාභය මෙතෙක් මැතිවරණවලට සම්බන්ධ වුණේ නැහැ. නමුත් ජාතික ප්රශ්නයක් ආවොත් එතුමා මැදිහත් වේවි. එළිය සංවිධානය තුළින් දැනටමත් ඒ වැඬේ කරනවා. මේ මැතිවරණය අපි ජනමත විචාරණයකට සමාන කරලා කටයුතු කරනවා.ඒ වේදිකාවේ ඉඳල ගෝඨාභය සහාය දේවි. ඡන්ද වේදිකාවට නැග්ගේ නැති වුණාට එතුමා 2005 දී එහෙම අපේ වැඩපිළිවෙළේ ඉදිරියෙන්ම හිටියා. අපි සහෝදරයෝ මහින්ද එක්ක 1970 ඉඳල හිටියා. අපේ හැමදාම ලකුණ පොහොට්ටුව. පොහොට්ටුව කවදාකවත් පරවන්නේ නැහැ. කාන්තා නියෝජනය අනිවාර්ය කිරීම අපට කරගන්න බැරිවුණු දෙයක්. මේකෙදි අපේක්ෂත්වය අනිවාර්ය කරලා.අපි බලාපොරොත්තු වුණේ කාන්තා නියෝජනය අනිවාර්ය කරයි කියලයි. නමුත් ආණ්ඩුව කරපු දේ ජයග්රහණයක්. ඒ ගැන රජයට ස්තූතිවන්ත වෙනවා. නමුත් තරුණ නියෝජනය නැති කිරීමටත් රාජ්‍ය සේවයේ ක්ෂේත්ර නිලධාරින්ගේ ප්රජා අයිතිය නැති කිරීමටත් කටයුතු කළා. ප්රජාතන්ත්රවාදය පැත්තෙන් මෙය දරුණු පහරදීමක්. ක්ෂේත්ර නිලධාරින් ලක්ෂ ගණනකට තරග වැදීමට තිබූ අයිතිය නැති කළා. අපේ හිටපු මන්ත්රීවරුන් පන්සිය ගණනකගේ අපේක්ෂකත්වය මේ නිසා නැතිවුණා. අප ඒ ගැන නීති මගින් කටයුතු කරනවා. ඒක මහා අපරාධයක්. ඡන්දයේදී අපි ඒක ජනතා අධිකරණයට ගෙන යනවා.මෙහිදී මාධ්‍යවේදීන් නැඟූ ප්රශ්නවලට බැසිල් රාජපක්ෂ මහතා දුන් පිළිතුරු මෙසේය.ප්රශ්නය:-ආණ්ඩුවෙන් පිරිසක් ගන්න යනවා කියලා ආරංචියි.රාජපක්ෂ මහතා:-ඒවා ඉතින් වෙලාවට සිද්ධ වේවි. ඕවා කිය කියා කරන දේවල් නොවෙයි. ආප්ප න්‍යාය වගේ. කලින් කිව්වොත් අසාර්ථක වෙනවා. නමුත් අපි ඊට වැඩියෙන් බලාපොරොත්තු වන්නේ ඡන්දයෙන් බලය ගන්නයි. ඔළු ගෙඩි මාරු කිරීම වෙනත් වැඩවලට යොදා ගත්තත් මැතිවරණ සඳහා ඒක වැඩිය බලාපොරොත්තු වන්නේ නැහැ.ප්රශ්නය:-අලූත් ආණ්ඩුක්රම ව්‍යවස්ථාව ගැන ස්ථාවරය.රාජපක්ෂ මහතා:-අපි මුළුමනින්ම මේ ව්‍යවස්ථාව ප්රතික්ෂේප කරනවා. මේක යටි අදහසකින් කරන වැඩක්. මේකෙන් රට දෙකට බෙදීම පමණක් නොවෙයි ජාතික සමගිය නැතිවීම පවා වෙනවා.
|
අපි දැන් ඕනෑම පිච් එකක බැට් කරන්න ලෑස්තියි
| 1 |
(ඩයනා උදයංගනී)ශ්රී ලංකා නිදහස් පක්ෂය දේශපාලනයේ පිරිසිදු චරිත ඒකරාශී කරගනිමින් ඉදිරියට යද්දී ශ්රී ලංකා පොදුජන පෙරමුණ තම සාමාජිකයන් ලෙස බඳවාගනු ලබන්නේ හොරකම්, මැරකම් හා වංචාවලට සම්බන්ධ අය බව එක්සත් ජනතා නිදහස් සන්ධානයේ මහ ලේකම්, ධිවර හා ජලජ සම්පත් අමාත්‍ය මහින්ද අමරවීර මහතා අද (31) පැවසීය.එහි පළමු සාමාජිකයා අයිතිකරුවන් නැති ගෙවල් හිමිකරුවෙක් වන අතර දෙවැනි හා තුන්වැනි සාමාජිකයන් වන්නේ ස්ත්රී දුෂණවලට හා ලක්ෂ 30ක අල්ලසක් ගැනීමට සම්බන්ධ සභාපතිවරුන් දෙදෙනෙක් බව කී මහ ලේකම්වරයා එවැනි පක්ෂයක් සමඟ සන්ධානගතවීමේ බලාපොරොත්තුවක් නැතැයි ද සඳහන් කළේය.පිරිසිදු චරිත ලෙස අනාගතයේදී කටයුතු කිරීමට කැමති අය සිටී නම් ඔවුන්ට වැරදි හදාගෙන ශ්රී ලංකා නිදහස් පක්ෂයට එක්වීමේ අවස්ථාවක් ඇති බවද සන්ධාන මහලේකම්වරයා කීවේය.සන්ධාන මහලේකම් මහින්ද අමරවීර මහතා මේ බව පැවසුවේ කොළඹ, ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයේ පැවති මාධ්‍ය හමුවක් අමතමිනි.මෙහිදී වැඩිදුරටත් අදහස් දැක්වූ අමාත්‍යවරයා මෙසේ ද කියා සිටියේය.‘‘ජනාධිපති මෛත්රීපාල සිරිසේන මහතා ශ්රී ලංකා නිදහස් පක්ෂයේ සභාපතිධූරයට පත්වීමෙන් අනතුරුව පැවැත්වූ 64 සහ 65 වැනි සම්මේලනයන්ද ඉතා සාර්ථකව පැවැත්වීමට අපට හැකිවුණා. අපි කුරුණෑගල දී පැවැත්වූ 65 වැනි සම්මේලනය පක්ෂ ඉතිහාසයේ සාර්ථකම හා වැඩිම ජනසහභාගීත්වයක් සහිත සම්මේලනය බව කවුරුත් අවිවාදයෙන් පිළිගන්නවා. මෙවර අපිට තිබෙන්නේ අපේම ඒ වාර්තාව බි`දහෙළමින් ඊටත් වඩා සාර්ථක සම්මේලනයක් පවත්වන්නයි. මෙවර අපි මෙරට ඕනෑම පක්ෂයක් පැවැත්වූ වැඩිම ජන සහභාගීත්වයක් සහිත පක්ෂ සම්මේලනය පැවැත්වීමට බලාපොරොත්තු වෙනවා.මේ වන විට අපිට එක`ග වූ ප‍්‍රමාණයටත් වඩා බස් රථ ලබාගන්න සිදුවෙලා. ඒ බස් රථ ඇතුළු කිසිම දේපළක් අපි නොමිලයේ ලබාගන්නේ නැහැ. මේ සියල්ලට අපි අදාළ ගෙවීම් කරනවා. නමුත් අතීතයේ ආණ්ඩු පක්ෂ පක්ෂ සම්මේලන, සංවත්සර හා මැයි දිනය කළේ ආණ්ඩුවේ මුදල්වලින්. නමුත් අපේ පක්ෂයේ උත්සව කටයුතු සඳහා රාජ්‍ය සම්පත් අනිසි ලෙස යොදා නොගත යුතු බවටත්, රාජ්‍ය දේපළවලට හානි නොවන ලෙස කටයුතු කළ යුතු බවටත් ජනාධිපතිතුමා අපට උපදෙස් ලබා දී තිබෙනවා.අපි අපේ සංවත්සරයේදී ජනතාවට ඇති ප්රශ්න ගැන සාකච්ඡා කරනවා. අපේ යෝජනා සකස් වෙන්නේ ඒ අනුවයි. පළාත් පාලන මැතිවරණයක් පැවැත්වීමට ආසන්න මේ මොහොතේ අපි තරුණ නියෝජනය, කාන්තා නියෝජනය ගැන සාකච්ඡා කරනවා. ඒ වගේම මෙම අවස්ථාව සඳහා මත්පැන් පානය කර සම්බන්ධ නොවන ලෙස සංවිධායකවරුන්ට උපදෙස් දෙන්නැයි ජනාධිපතිතුමා මධ්‍යම කාරක සභාවේදී පැවසුවා. මත්පැන්වලින් තොරව පැමිණෙන ලෙස අපි සියලූ දෙනාගෙන් ඉල්ලීමක් කරනවා. මේ ස`දහා ලංකාවේ සිව්දෙසින් සියලූම ජන කොට්ඨාස නිවේදනය වන ලෙස ජනතාව සහභාගී කරවාගන්න අපි බලාපොරොත්තු වෙනවා.අපේ කාන්තා සංවිධානය ගිය සම්මේලනවලදී ඉදිරිපත් කළ කාන්තා නියෝජනය පිළිබ`ද යෝජනාව මේ වන විට මල්ඵල ගැන්වී තිබෙනවා. ඒ වගේම තරුණ නියෝජනය වැඩි කරන්න මේ වන විටත් අපේ තරුණ පෙරමුණ යෝජනා කර තිබෙනවා. නීති රීති කෙසේ වෙතත් එළඹෙන පළාත් පාලන මැතිවරණයේදී තරුණ අපේක්ෂකත්වය වැඩි කිරීමට අපි පක්ෂයක් ලෙස තීන්දු කර තිබෙනවා.අපි මේ ජාතික ආණ්ඩුවට එකතුවීමේ ප්රධාන කරුණු දැන් ඉටුවෙමින් යනවා. ජිනීවා අවධානම මේ වන විට මැඩ පවත්වා තිබෙනවා. දැන් විදුලි පුටු ජාත්‍යන්තර පරීක්ෂණ නැති මට්ටමට පැමිණ තිබෙනවා. ජී.එස්.පී තහනම, යුරෝපා මත්ස්‍ය තහනම ඉවත් කර තිබෙනවා. ඒ වගේම මනාප ක්රමය වෙනුවට කොට්ඨාස මැතිවරණ ක්රමයක් ඇතිකරන්න ජනාධිපතිතුමාත්, ෆයසිර් මුස්තාපා මහතාත් දැරූ උත්සාහය දැන් සාර්ථක වී තිබෙනවා. එය රජයක් ලෙස මෙන්ම පක්ෂයක් ලෙස අප ලැබූ ජයග්රහණයක්. පාතාලය, මත්ද්‍රව්‍ය ජාවාරම්කරුවන් මූලිකත්වය ගන්නා මනාප ක්රමය ඉදිරි සියලූ මැතිවරණවලට හඳුන්වා දිය යුතුය යන මතයේ අපි ඉන්නවා.එවිට සල්ලිකාරයින්ට නොව ගමේ හොඳ, අවංක අයට දේශපාලනයට එන්න පුළුවන් වේවි. පිරිසිදු රාජ්‍ය පාලනයක් මෙන්ම පිරිසිදු පක්ෂයක් ගොඩනගන්න ජනාධිපතිතුමා කැපවී සිටිනවා. පිරිසිදු දේශපාලකයන් බිහිවනු දැකීම රටේ බහුතරයකගේ බලාපොරොත්තුවයි. දුෂණයට පක්ෂය තුළ ඉඩක් නැති බව නොපෙන්නුවොත් ‘අපේ හොරා අපිට හොඳ’ යනුවෙන් සටන් පාඨයක් හදාගෙන පරණ වැරදි කරපු අය යළිත් එන්න බැරි නැහැ. මනාප ඡුන්ද ක්රමය තුළ හා රාජ්‍ය නායකයින් වංචාව දුෂණය සම්බන්ධව නිහඬව සිටීම තුළ එවැනි දේ වී තිබෙනවා. ඒ වගේම අපි සම්මේලනයෙන් පසු ඊ ළඟ සතියේ සිටම පක්ෂ ප්රතිසංවිධාන කටයුතු ආරම්භ කරනවා.පළාත් සභා හා පළාත් පාලන අමාත්‍ය ෆයසිර් මුස්තාපා මහතා මෙහිදී මෙසේ අදහස් දැක්වීය.‘‘ශ්රී ලංකා නිදහස් පක්ෂය නොයෙක් අවස්ථාවල අභියෝග පැමිණ තිබෙනවා. පංච මහා බලවේගයෙන් ආරම්භ වූ අපේ පක්ෂයේ නායකයන් පක්ෂයේ කකුළෙන් නොඇද එය ශක්තිමත් කරන වැඩපිළිවෙලට සහය විය යුතුයි. අපේ පක්ෂයේ නායකයන් රාජ්‍ය නායකයන් වුණේ පක්ෂය නිසා බැවින් හිටපු පක්ෂ නායකයන්ට පක්ෂය ආරක්ෂා කරන යුතුකමක් තිබෙනවා. ජනාධිපතිතුමා පක්ෂය භාරගන්නා විට සුළු ජාතීන් පක්ෂයෙන් ඈත් වී සිටියත් ජනාධිපතිතුමාට පක්ෂය හරි මගට ගන්න හැකිවුණා. ඒ නිසා වෙනදාට වඩා මෙවර සම්මේලනයට මුස්ලිම් දෙමළ ජනතාව සහභාගී වේ යැයි අපි විශ්වාස කරනවා. සුළු ජාතීන් පක්ෂයක් වටා ඒකරාශී වෙන්නේ ඒ පක්ෂ නායකයාගේ ප්රතිපත්ති අනුවයි.සමහර පක්ෂවලට තිබෙන්නේ අරක්කු බෝතලයට, බත් පැකට් එකට සීමා වූ දේශපාලනයක්. ඒත් ශ්රී.ල.නි.පයේ අපට යම් ප්රතිපත්ති මාලාවක් තුළ පදනම් වූ ගමනක් තිබෙනවා. අපි මේ ආණ්ඩුවේ සිටියේ නැත්නම් නව මැතිවරණ ක්රමයක් ඇතිවෙයි ද කියා මම ප්රශ්න කරනවා. නව ක්රමය වෙනුවෙන් වැඩි වශයෙන් කතා කළේ ජනාධිපතිතුමායි. 70 දශකයෙන් පසු පළමු වතාවට කොට්ඨාස ක්රමයට මැතිවරණයක් පැවැත්වීම සඳහා දැන් අපි සූදානම් වෙනවා.අපි ඉදිරි මැතිවරණ සඳහා සුපිරිසිදු චරිත ඉදිරිපත් කිරීමට බලාපොරොත්තු වෙනවා. මනාප ක්රමය යටතේ ඡුන්දයක් කළ හැක්කේ මුදල් ඇති අයට පමණයි. ඒ ක්රමයෙන් ඈත්වීමේ ගෞරවය හිමිවිය යුත්තේ ශ්රී.ල.නි.පයටයි. අපි මෙවර පවත්වන්නේ සංඛ්‍යාත්මක සහ ගුණාත්මක වශයෙන් උසස් සම්මේලනයක්. වෙන වෙන බලවේග ඇතිකර ශ්රී.ල.නි.පයට අභියෝග කළ හැකි බව කවුරුන් හෝ සිතනවා නම් එය දවල් හීනයක් බව කිව යුතුයි. පක්ෂයෙන් එළියට යන අයට ආයෙ ආවොත් ලැබෙන්නේ පසුපස පුටුවක් බව ඒ කවුරුත් මතක ලබාගත යුතුයි. එවැනි උදාහරණ අපේ පක්ෂයේ මෙන්ම එක්සත් ජාතික පක්‍ෂයේත් තිබෙනවා. මෙය නායකයන්ගේ පක්ෂයක් නොව පාක්‍ෂිකයින්ගේ පක්ෂයක්. ඒ නිසා ඔවුන් පක්ෂය සමඟ සිටිය යුතුයි’’ යැයි ද ඇමතිවරයා කීවේය.පුනරුත්ථාපන හා නැවත පදිංචි කිරීමේ රාජ්‍ය අමාත්‍ය එම්.එල්.ඒ.එම් හිස්බුල්ලාහ් මහතා මෙසේ අදහස් දැක්වීය.‘‘මෙවර පක්ෂ සම්මේලනයට උතුරු නැගෙනහිර පළාත්වලින් මුස්ලිම් හා දෙමළ ජනතාව විශාල වශයෙන් පැමිණීමට නියමිතයි. හජ් දිනය 2 වැනිදාට යෙදීම නිසා සම්මේලනය කල්දමන්නැයි ජනාධිපතිතුමාගෙන් අප කළ ඉල්ලීම එතුමා පිළිගැනීම ගැන අපි ස්තුතිවන්ත වෙනවා.’’මෙහිදී මාධ්‍යවේදීන් නැගූ ප්රශ්න හා මහින්ද අමරවීර මහතා ඒවාට ලබාදුන් පිළිතුරු මෙසේය.ප්රශ්නය: පනත සම්මත වුණත් පළාත් පාලන ඡුන්දය කල්යාමක් සිදුවන බව කියනවා නේද?පිළිතුර: එවැනි අදහසක් නැහැ. අපිට අවශ්‍ය ඉතා කඩිනමින් ඡන්දයකට යන්නයි. ලබන මාසේ වුණත් කමක් නැහැ. කොමසාරිස්වරයාට බාධා තිබෙනවා නම් ඒවා සකසා දිය යුතුයි.ප්රශ්නය: සම්මේලනය කල් ගියේ විභාගය නිසාද? හජ් උත්සවය නිසාද?පිළිතුර: මුලින්ම මේ අදහස ආවේ අවට පාසල්වල සිසුන් උසස් පෙළ විභාගය ලියන නිසයි. නමුත් පසුව හජ් උත්සවයත් එදිනට යෙදී ඇති බව දැනගත්තා. මෙතෙක් කල් නම් ආණ්ඩු මෙවැනි තීන්දු වෙනස් කළේ නැහැ. ඒත් අපි දරුවන්ගේ විභාගයට මුල් තැන දුන්නා.ප්රශ්නය: ජාත්‍යන්තර මානව හිමිකම් චෝදනා සම්බන්ධයෙන් සහනයක් ලැබී ඇති බව කීවත් ජෙනරාල් ජගත් ජයසූරිය මහතාට එරෙහිව රාජ්‍ය නොවන සංවිධානයක් යුද අපරාධ චෝදනා ගොණු කර තිබෙනවා නේද?පිළිතුර: පුද්ගලයින්ට එවැනි දේ කළ හැකියි. නමුත් අපිට මෙවැනි නඩු පවරන්න තිබුණේ එක්සත් ජාතීන්ගේ රටවල් හා ප්රබල සංවිධාන විසිනුයි. රාජ්‍ය නොවන සංවිධාන කරන මේ කටයුතු උතුරේ ශිවාජිලංගම් මහතා ඉඳහිට කරන ප්රකාශ වගේයි.ප්රශ්නය: මේ සමුළුවට තවමත් ආරාධනා ලැබී නැති බව මහින්ද රාජපක්ෂ මහතා මෙන්ම ඒකාබද්ධ විපක්ෂයේ මන්ත්රීවරුන් කියනවා.පිළිතුර: අපි සියලූම පක්ෂවලට ආරාධනා කර තිබෙනවා. එක්සත් ජාතික පක්ෂය, ජනතා විමුක්ති පෙරමුණ, දෙමළ ජාතික සන්ධානය, දිනේෂ් ගුණවර්ධන මහතාගේ පක්ෂය ඇතුළු සියලූ පක්ෂවලට, අපේ පක්ෂයේ සියලූ මන්ත්රීන්ට ආරාධනා කර තිබෙනවා. කාට හෝ ආරාධනා ලැබී නැත්නම් මම මේ අවස්ථාවේ විවෘත ආරාධනයක් කරනවා. මටත් තවම ආරාධනයක් ලැබී නැහැ. පක්ෂයේ අයට එහෙම ආරාධනා දෙන්න අවශ්‍ය නැහැ. ඒ නිසා නොඑන්න, වෙන්වෙන්න හේතු සාදානොගෙන පක්ෂයේ ජයග්රහණය වෙනුවෙන් එක්වන ලෙස අපි සියලූ දෙනාට ආරාධනා කරනවා. සමහර මන්ත්රීන් සම්මේලනයට සූදානම් වෙද්දීම අපි එන්නේ නැහැ කීවා.ප්රශ්නය: පක්ෂ සභාපතිවරයා ගැන ගැටලූවක් තිබෙනවාද?පිළිතුර: වත්මන් ජනාධිපතිතුමාට පක්ෂ සභාපතීත්වය භාරදුන් හමුවේ සම්බන්ධීකරණ කටයුතු කළෙත් මම. ඒ වගේම පොළොන්නරුවේ පැවති අපේ සම්මේලනයේදී සභාපති පුටුවේ මෛත්රීපාල සිරිසේන මහතාත්, අනුශාසක පුටුවක මහින්ද රාජපක්ෂ මහතාත් අසුන් ගත්තා. ඉදිරියේදීත් පක්ෂයේ සභාපතිවරයා ලෙස මෛත්රීපාල සිරිසේන මහතා ඉන්නවා.ප්රශ්නය: මෙවරත් ඒ අනුශාසක පුටුව වෙන්කර තිබෙනවාද?පිළිතුර: ඔව්. ඒ සියලූ දෙනාට ආසන වෙන් කරනවා. නමුත් ආවෙ නැත්නම් ඒවායේ වෙන අය අසුන්ගනීවි. හිස් ඉඩ තියන්න බැහැ.ප්රශ්නය: සභාපතිකම තවමත් අයිති හිටපු ජනාධිපතිවරයාට බවට නඩුවක් ගොණු කර තිබෙනවා නේද?පිළිතුර: එයත් රාජ්‍ය නොවන සංවිධානයක් ගොණු කර ඇති යුද අපරාධ චෝදනා වගේ. එදා හිටපු ජනාධිපතිවරයා මෛත්රීපාල සිරිසේන මහතාට සභාපතිකම භාරදුන් බව ප්රසිද්ධියේ ප්රකාශ කළා. අද එය අමතක වී ඇති අය වෙනුවෙන් මාධ්‍ය මේවා පෙන්විය යුතුයි. නමුත් බොහෝ පෞද්ගලික නාලිකා ඒ දේ කරන්නේ නැහැ. තවමත් ඒ මාධ්‍ය මහින්ද රාජපක්ෂ මහතාට බයද කියන්න මම දන්නේ නැහැ. දැන් බය වෙන්න එපා. මෛත්රීපාල සිරිසේන ජනාධිපතිතුමා මාධ්‍යවලට බලපෑම් කරන්නේ නැහැ. ඒ නිසා දැන්වත් ඒකාධිපති මානසිකත්වයෙන් මිදී ඒවා විකාශය කරන්න.ප්රශ්නය: පක්ෂයේ සමහරු වෙනත් පක්ෂවල කටයුතු කරන බව පේනවා. ඒ අය ගැන තීන්දු ගන්නේ නැද්ද?පිළිතුර: මේ විනය පියවර කල්යාම ගැන පක්ෂයේ අය අපෙනුත් අහනවා. ජනාධිපතිතුමාත් අපත් කාලයක් නිහඬව සිටියේ මේ අයත් එකතු කරගැනීමේ අවශ්‍යතාවය තිබූ නිසයි. ඒ උත්සාහය අප තවමත් අත්හැර නැහැ. ඒ අපට අනාගත ජයග්රහණ විජයග‍්‍රහණයක් කරන්න අවශ්‍ය නිසයි. ඒ නිසා විනය ක්රියාමාර්ග කල්යාමේ වගකීම මමත් ජනාධිපතිතුමාත් භාරගන්නවා. නමුත් දැන් රතු කට්ට පැනලා. දැන් අපට වහාම ක්රියාමාර්ග ගන්න සිදුවෙනවා.ප්රශ්නය: සන්ධානයේ කොටසක් කැඞීයාම පාඩුවක් නෙවෙයිද?පිළිතුර: සියලූ පිරිසිදු දේශපාලනඥයින්ට අපේ ඉල්ලූමක් තිබෙනවා. අපට පිරිසුදු දේශපාලනඥයන් උවමනා කර තිබේ. මෙතෙක් කලක් පිරිසිදු නැත්නම් පිරිසුදු වෙන්න කැමති අයට වැරදිවලින් මිදී අප ළඟට එන්න පුළුවන්. බුදු හාමුදුරුවෝත් එවැන් අවස්ථා දී තිබෙනවා. ජනාධිපතිතුමා අපට කියා තිබෙන්නේ කිසිම වංචාවක, දුෂණයක, මැර ක‍්‍රියාවක යෙදෙන්න එපා. එහෙම වුණොත් මම මොන ඉරණම ආවත් ගන්න තියෙන තීන්දුව ගන්නවා කියලයි.ප්රශ්නය: එවැනි අය පුනරුත්ථාපනය කරලද ගන්නේ?පිළිතුර: ඔව්.ප්රශ්නය: එ.ජා.පය හැර ඕනෑම පක්ෂයක් සමඟ ඒකාබද්ධ වෙන්න සූදානම් බව බැසිල් රාජපක්ෂ මහතා කියනවා. ඒ ඇරයුම පිළිගන්න සූදානම්ද?පිළිතුර: අපිට එවැනි අවශ්‍යතාවක් නැහැ. එක එක පක්ෂවල අය එයට යන්න සූදානම් ඇති. මේ පක්ෂයේ පළමු, දෙවැනි, තුන්වැනි සාමාජිකයින් ගැන බැලූවොත් එක් අයෙක්ට අයිතිකාරයින් නැති ගෙවල් තිබෙනවා. තව කෙනෙක් ලක්ෂ 30ක් පගා අරන් අහුවුණ සභාපතිවරයෙක්. තව කෙනෙක් ස්ත්රී දුෂණවලට හසු වූ කෙනෙක්. එතෙන්ට ඕනෑ කරන්නේ හොරකම්, මැරකම්, වංචාවලට ඉහළින් සම්බන්ධ අයයි.ප්රශ්නය: පළාත් පාලන මැතිවරණය මේ වසරේ පවත්වනවාද?පිළිතුර: විභාග නිසා ගැටලූවක් ඇති බව මැතිවරණ කොමසාරිස්තුමා කියනවා. දිනය තීරණය කිරීමේ අයිතිය තිබෙන්නේ එතුමාටයි.ප්රශ්නය: 20 වැනි සංශෝධනයට පළාත් සභා විරුද්ධ වුණේ ඇයි?පිළිතුර: එහි ගැටලූ තිබූ බව අපිත් පිළිගන්නවා. ඒ ගැන අපි කටයුතු කළ යුතුයි. කෙසේ වුණත් මේ පනත පැරදවීමෙන් පේන්නේ අපේ පක්‍ෂයේම අයට ඇති ප‍්‍රජාතන්ත‍්‍රවාදයයි. එදා ඕන එකකට අත උස්සා සම්මත කළා. සංශෝධනවලින් පසු මෙය සම්මත වේවි. ඕනෑ නම් මෙය පාර්ලිමේන්තුවේ සම්මත කළ හැකියි. නමුත් අපිට එසේ කිරීමේ අවශ්‍යතාවක් නැහැ. ඊට මෙහා මේ ප්රශ්නය විසඳාගත හැකියි.
|
අපි දැන් ඕනෑම පිච් එකක බැට් කරන්න ලෑස්තියි
| 0 |
x ඡන්දෙට සුමානයයි. ජවිපෙ කට්ටිය ලෑස්ති ද පාර්ලිමේන්තු යන්න?අපේ කට්ටිය කලිනුත් පාර්ලිමේන්තුවේ හිටියා. මේ වතාවෙ තවත් වැඩි පිරිසක් පාර්ලිමේන්තු යන්න සූදානම් කියලා පේනවා. ජනතාවත් ඒ සඳහා සූදානම්. අපි මේ සැරේ අලූත් තේමාවක් එක්ක අපේ ප්රචාරක කටයුතු කළා. ඒක ඉතාම සාර්ථකයි. ඒකෙ ප්රතිඵල මේ වනවිටත් අපිට පේනවා.x ජවිපෙ ඉදිරිපත් කරපු ප්රතිපත්ති ප්රකාශය මිනිස්සුන්ට අල්ලලා ගිහිල්ලද?අපි මේක ඡුන්දෙටම ඉදිරිපත් කරපු දෙයක් නෙවෙයි. කාලයක් තිස්සේ විවිධ පිරිස්වල අදහස් එකතු කරමින් ඒවාත් සලකා බලලා තමයි අපි මේක සකස් කළේ. ඇත්තටම ඒක ප්රායෝගික වැඩපිළිවෙලක් මේ සඳහා ලැබෙන ප්රචාර ඉහළයි. එක්සත් ජාතික පක්ෂයයි, නිදහස් සන්ධානයයි ඉදිරිපත් කරපු ප්රතිපත්ති ප්රකාශ දෙක නම් ඡුන්දෙන් පස්සෙ කුණු කූඩෙට දානවනේ. ඒත් අපේ ප්රතිපත්ති ප්රකාශය එහෙම එකක් නෙවෙයි. අපි හදලා තියෙන්නේ රට හදන වැඩපිළිවෙලක්.x සමහරු කියන්නේ ජනතා විමුක්ති පෙරමුණේ ලොකු කතා තිබුණට වැඬේ බාර දුන්නම කර ගන්න අමාරුයි කියලා. පෙට්ටි කඩයක් කළාට සුපර් මාර්කට් එකක් කරන්න ජවිපෙට පුළුවන්ද කියලා ඒ අය අහන්නේ?ඔය වගේ සැකයක් තියෙන ඕන මහත්තයකුට අපි කියන්නේ අවුරුදු පහක් අපට දීලා බලන්න කියලා. අපි තිස්සමහාරාම ප්රාදේශීය සභාව කරලා පෙන්නුවා. අපි ඒක හොඳට කරගෙන යනකොට බලෙන් ඒක උදුර ගත්තා. අපි අවුරුද්දක් ඇමැතිකම් හතරක් කරලා පෙන්නුවා. ඒවා හරියට කරන්නේ කොහොමද කියලා. අපි අවුරුදු පනහක් තිස්සේ පක්ෂය පවත්වාගෙන යනවා තර්ජන ගර්ජන මැද්දේ. අපි ඕන දෙයක් පිළිවෙලට කරන හැටි පෙන්නලා තියෙන්නේ. අපි මැයි දිනේ වුණත් සමුළුවක් වුණත් ආකර්ශණීය විදියට කරනවා. අපේ පක්ෂයේ අයට කැපවීමෙන් වැඩ කිරීමේ ශක්තිය ඕනවටත් වැඩිය තියෙනවා. ඒ ගැන කවුරුවත් සැකයක් තියා ගන්න ඕන නෑ. අපි කියන්නේ වැඩිය ඕන නෑ අවුරුදු පහක් අපට බලය දීලා බලන්න අපට හරියට රට කරන්න පුළුවන්ද බැරිද කියලා.x ඔබ කියන්නේ අවුරුදු පනහක් තිස්සේ ශක්තිමත්ව පක්ෂය පවත්වාගෙන එනවා කියලා එහෙනම් සැරින් සැරේට පක්ෂයේ ජනප්රිය චරිත ගැලවිලා යන්නේ ඇයි?එවැනි චරිත ගැලවිලා යද්දිත් අපි පක්ෂය ශක්තිමත්ව මේ දක්වා පවත්වාගෙන ඇවිල්ලා තියෙනවා. අපිට ඕනම දුෂ්කර තත්ත්වයක් තුළ වැඩ කරන්න පුළුවන්. පක්ෂයට කැපවීමෙන් වැඩ කරන්න බැරි අය පක්ෂයෙන් අයින් වෙලා යනවා. ඒක ස්වභාවිකයි.x ජවිපෙ කිය කිය හිටියේ මේ ඡුන්දෙට හොඳම අය තමයි දාලා තියන්නේ කියලා. ඒත් පුත්තලම් දිස්ත්රික්කයේ ජවිපෙ කණ්ඩායම් නායක සමන්ත කෝරළේ ආරච්චි ඡුන්ද නීති කඩලා මාට්ටු වුණා නේද?අපි ඔහුගෙන් මේ ගැන ප්රශ්න කළා. ඔහු දැන් මානව හිමිකම් කොමිසමට ගිහින් තියෙනවා. මෙතන තියෙන්නේ ආයතන ගැටුමක්. ඔහු අපේ පක්ෂයේ සෞඛ්‍ය වෘත්තීය සමිතියේ ප‍්‍රධානියා. ඔහු ඔය කියන රෝහලට යන්න එතන ප‍්‍රධානියාගෙන් අවසර අරගෙන තියෙනවා. නමුත් එතන ඉදපු අපිට විරුද්ධ කෙනෙක් දීපු කෝල් එකකට තමයි ඔහුව ඇවිල්ලා අත්අඩංගුවට අරගෙන තියෙන්නේ. එතන පත‍්‍රිකා බෙදීමක් හෝ ඡුන්ද නීති කැඞීමක් වෙලා නෑ. ඔහුත් එක්ක පක්ෂයේ තවත් කීප දෙනෙක් ඉඳලා තියෙනවා. ඔවුන් පත‍්‍රිකා බෙදන්න යන අතරතුර තමයි ඉස්පිරිතාලෙට ගිහිල්ලා තියෙන්නේ. ඒක නිසා ඔවුන් ළඟ පත‍්‍රිකා තිබිලා තියෙනවා. ඒත් ඔවුන් එතන ඒවා බෙදලා නෑ. ඒක අනවබෝධය නිසා වෙච්ච සිදුවීමක්. දැන් ඔහුට පොලිසියෙන් ඇප ලැබිලා තියෙනවා. දැන් ඔහු ඔහුගේ මානව හිමිකම් කඩ වුණා කියලා මානව හිමිකම් කොමිසමට පැමිණිල්ලක් කරලා තියෙනවා.x ඔබලා පසුගිය සති අන්ත පත්තර එක්ක දැන්වීම් අතිරේකයක් පළ කළා ”ඒ විසල් සීනු නාදය” කියලා. ඒත් හිටපු ජනාධිපති මහින්ද රාජපක්ෂ නම් කියන්නේ දැන් සීනුව අලියගෙ හොඬවැලෙත් නෙවෙයි ඒක දැන් අලියගෙ නැට්ටෙ එල්ලලා කියලා.දැන් එයා දේශපාලනයෙන් බංකොලොත්ම අඩියට වැටිලනේ ඉන්නේ. දැන් එක එක කතා විකාරෙන් වගේ කියවනවා. එයා ජනාධිපති කාලේ එක එක්කෙනාට මඩ ගහන්න කට්ටිය වටේ තියාගත්තා. මිනිස්සුන්ට ගහන්නත් තව කට්ටිය තියාගත්තා. එයාලා දැන් ඔහුත් එක්ක නෑ. දැන් මඩ ගහන වැඩෙත් එයාටම කරන්න සිද්ධ වෙලා. දැන් මහින්ද රාජපක්ෂ මිනිස්සුන්ට ගහන වැඩෙයි මඩ ගහන වැඩෙයි දෙකම කරනවා. අකුරැුස්සේදී එයාගෙ රැුස්වීම් බලන්න ආපු කෙනෙකුටම ගහන්න පැන්නා. අපිට මඩ ගහන මහින්ද මහත්තයට තියන්නේ තමන් ගැන කල්පනා කරලා බලන්න කවුද බංකොලොත් වෙලා තියෙන්නේ කියලා. රනිල් වික‍්‍රම සිංහලගෙ ආණ්ඩුවේ ඇමැතිකම් ගත්තෙ මහින්ද රාජපක්ෂගෙ පක්ෂෙ මහත්වරුනේ. අලියගේ නැට්ටේ එල්ලූනේ මහින්ද එක්ක හිටපු අය. රාජිතලා, අර්ජුනලා අද කොහේද ඉන්නේ. නිදහස් පක්ෂෙ හිටපු භාණ්ඩාගාරික නාවින්න අද කොහේද ඉන්නේ. අපි මහින්ද මහත්තයාගෙන් අහන්නේ අලියගෙ නැට්ටේ එල්ලිලා ඉන්නෙ එයාගෙ අයද අපිද කියලා.x මේ සැරේ ජවිපෙට දෙන හැම මනාපයක්ම අලියට දෙන මනාපයක් කියලා ඔබලගෙ පක්ෂෙ හිටපු මුසම්මිල්ලා එහෙම කියන්නේ?අපේ ප්රතිපත්ති ගැන වැරැද්දක් අල්ල ගන්න බැරි වුණාම අපිට අවලාද ගහනවා. අපි යු.එන්.පීය. එක්ක සම්බන්ධයක් තියෙනවා නම් තනියම ඡන්දෙට ඉල්ලන්නෙ නැතුව එයාලගෙ පෙරමුණට යන්න තිබුණානේ. දින 100 ආණ්ඩුවෙ ඇමැතිකම් ගන්නත් තිබුණනෙ එහෙනම්. පසුගිය ඡුන්දෙ පැරදිලා මහින්ද රාජපක්ෂ ගෙදර ගියෙත් රනිල්ට කතා කරලා. රාජපක්ෂ නෝනගෙන් පසුගිය දවසෙ කට උත්තරයක් ගන්න ඕන වුණාම ඒකත් වෙන තැනකදී කරන්නේ මේ දෙගොල්ලො කතාබහ කරලා. ඒක නිසා ඞීල් ගහන්නේ ඒ දොගොල්ලෝ. ඒගොල්ලො ඞීල් දාගන්න ගමන් අපට බොරු අවලාද ගහනවා. අපිට නම් මහින්දයි, රනිලූයි දෙන්නම එකයි. ඒ දෙන්න එකම කාසියේ දෙපැත්ත. ඔය පක්ෂ දෙකත් එක වගේ. අලියා දිනුවොත් බලන්නකො බුලත්කොලකාරයො කී දෙනෙක් අලියාගෙ පැත්තට බල්ටිය ගහනවද කියලා.x රෝහණ වීරසිංහ කියන සංගීතකරුවා පසුගිය දවසක කිව්වා ජවිපෙට රටේ මිනිස්සුන්ගේ ජීවිතවල වටිනාකම පිළිබඳ අබමල් රේණුවක හැඟීමක් නෑ කියලා.රෝහණ වීරසිංහ ගැන අපිට නම් තියන්නේ කණගාටුවක්. දක්ෂ කලාකරුවෙක් මහින්ද රාජපක්ෂට විකිණිලා එක එක පැත්තට අවලාද කියනවා. රෝහණ වීරසිංහ තාම ජීවත් වෙන්නේ අවුරුදු විසිපහකට විතර එහා අතීතයේ. අපි කියනවා ඔහුට ඔය නින්දෙන් අවදි වෙන්න කියලා. හෘද සාක්ෂියක් තියෙන කලාකරුවෝ දැන් ඉන්නේ ජවිපෙ වටා. එදා නන්දා මාලනීගේ ”පවනේ” ”සත්‍යයේ ගීතයේ” සිංදු හදපු රෝහණ වීරසිංහමද මේ කතා කරන්නේ කියලා අපට සැකයි. එදා එයාලා නියෝජනය කරපු අතීතයට අද එයාලම පස්ස හරෝපු එක ඉතිහාසයේ සරදමක් කියලයි අපට නම් හිතෙන්නේ.x දැන් ආපහු ෆෙඩරල් කතා බහක් කරළියට ඇවිත් ජවිපෙ අදහස මොකක්ද?අපි නම් පැහැදිලිවම ඒ මතයට විරුද්ධයි. අපි ඒක ප්රතික්ෂේප කරනවා. මේක මේ ආපහු ජන්දේදී ජාතිවාදය අවුස්සන වැඩක්. ටී.එන්.ඒ. එකට උතුරෙන් ඡුන්ද ගන්න බෑ ජාතිවාදය අවුස්සන්නෙ නැතුව. ඒ අය දකුණෙ බිල්ලෙක් පෙන්නලා උතුරෙන් ඡුන්ද ගන්න හදනවා. ඒකම දකුණෙදී මහින්ද රාජපක්ෂලා කරනවා. උතුරේ බිල්ලෙක් පෙන්නලා ඒ අය දකුණෙ ඡුන්ද ටික මංකොල්ල කන්න සූදානම් වෙනවා. ජාතිවාදය අවුස්සන මේ කාලකන්නි වැඬේ කාට කාටත් නතර කරන්න කියලා අපි මතක් කරනවා.x ජවිපෙ ජාතික ලැයිස්තුවේ එන්.ජී. ඕ. කාරයො ඉන්නවා කියලා සමහරු චෝදනා කරනවා.පළවෙනි කාරණය ඔය චෝදනාවලට ඇත්තක් නෑ. එය කිසිම පක්ෂයකට අප ඉදිරිපත් කරපු ජාතියේ ජාතික ලැයිස්තුවක් ඉදිරිපත් කර ගන්න බැරි වෙලා තියෙනවා. ඒක නිසයි මේ අවලාද කියන්නේ. අනික රාජ්‍ය නොවන සංවිධාන ඔක්කොම නරක ඒවා නෙවෙයි. රටට අහිතකර දේවල් කරන එන්.ජී. ඕ. වලට අපිත් විරුද්ධයි.x ජනතා විමුක්ති පෙරමුණ මහින්ද රාජපක්ෂට කුඩු පට්ටං වෙන්න ගහනවනේ. ඒත් පසුගිය කාලය පුරා මහින්ද රාජපක්ෂගේ ප්රතිරූපය පුම්බන්න සුළං ගහපු කලාකාරයෝ එහෙට පැනලා මෙහෙට පැනලා අන්තිමට ඔබලගෙ ජාතික ලැයිස්තුවටත් පැනලා ඉන්නවා.මහින්ද රාජපක්ෂ ගැන විශ්වාසය තියලා යම් යම් කලාකරුවො පිරිසක් ඔහු වටා හිටියා. ඒ විශ්වාසය නැති වුණාම සමහරු එතනින් අයින් වුණා. ඒ අයට පහුවෙලා හරි සත්‍ය අවබෝධ වීම ගැන සතුටුයි. අපි අනික් අයටත් කියන්නෙ සත්‍ය අවබෝධ කරගෙන රටේ යහපතට වැඩ කරන පාර්ශ්වයක් එක්ක එකතු වෙන්න කියලා.x මහින්ද ළඟ ඉඳගෙන ලාභ ප්රයෝජන අරගෙන ඔහු පරදින්න ඔන්න මෙන්න තියෙද්දී පැනලා ආපු අය බදාගන්න තරම් ජවිපෙ බංකොලොත්ද?අන්තිම මොහොතේ හරි නරක තැනකින් කවුරුහරි ගැලවිලා එනවා නම් ඒක හොඳයිනේ. අපට කලාකරුවො අතින් හිඟයක් නෑ. අද වෙද්දී රටේ ප්රගතිශීලී කලාකරුවො බහුතරයක් ඉන්නෙ ජනතා විමුක්ති පෙරමුණ එක්ක.x රනිල් වික්රමසිංහ කිව්වේ ඊළඟ පාර්ලිමේන්තුවේදී සැම දෙනාම ආණ්ඩුවේ කොටස්කාරයො වේවි කියලා. දැන් නෑ නෑ කිව්වට ජවිපෙත් ඒ හවුලට නොයාවි කියලා අපි කොහොමද විශ්වාස කරන්නේ. හවුල් ගහපු අතීතයක් ඔබලට තියෙනවනේ.කිසිසේත්ම අපි ඒ වගේ හවුලකට යන්නේ නෑ. ඉතිහාසයේ අපි හවුලකට ගියේ ජාතික අවශ්‍යතාවක් උඩ අනාගතේ මතුවිය හැකි අවශ්‍යතාවන් ගැන දැන් අනාවැකි කියන්න අපට බෑ. ඒත් මේ මොහොතේ හවුලකට යෑමේ කිසිම අවශ්‍යතාවයක් නෑ.x ප්රධාන පක්ෂ දෙකෙන් ඉදිරිපත් කරපු ප්රතිපත්ති ප්රකාශ ඔබ කියෙව්වද?ඔව්. ඒ දෙකම ප්රතිපත්ති ප්රකාශ කියලා හඳුන්වනවාට වඩා පොරොන්දු මාලාවන් දෙකක් කිව්වොත් නිවැරදියි. රට ගැන දැක්මක්, රට ගැන විග‍්‍රහයක් රටේ ප්රශ්න විසඳන මූලධර්මයක් ඒ එකකවත් හරි හැටි නෑ. දෙකේම තියන්නේ අරවා දෙන්නම් මේවා දෙන්නම් කියලා. ඔය වගේ පම්පෝරි අවුරුදු කීයක් තිස්සේ අපි අහලා තියෙනවද? සන්ධානෙ ප්රතිපත්ති ප්රකාශයේ රජයේ සේවකයින්ට රුපියල් විසිපන්දාහක් දෙනවා කියනකොට අපට හිනා යනවා. කසාද බඳින ගාස්තුව රුපියල් පන්දාහක් කරපු මහින්ද කසාද බඳින අයට ලක්ෂ දෙකක් දෙනවලූ. මරු පොරොන්දු තමයි. යු.එන්.පී. එකෙත් රැුකියා පොරොන්දු අරව මේවා විතරයි තියන්නේ. ඔය දෙන පොරොන්දු ඉටු කරන්නේ කොහොමද කියන එක කවුරුවත් කියලා නෑ. දෙකේම ලස්සන කැරට් අල තියෙනවා. ඔය දෙකම 17 වෙනිදායින් පස්සේ පැත්තකට විසි වෙනවා.x මහනායක හාමුදුරුවො කිව්වා වගේ ඊළඟ පාර්ලිමේන්තුවේ විපක්ෂෙ වැඩ ටික හරියට කරන්න පුළුවන් වෙයිද?කොහොමත් පසුගිය පාර්ලිමේන්තුවෙත් විපක්ෂයේ ඇත්ත කාර්යභාරය කළේ ජනතා විමුක්ති පෙරමුණේ මන්ත්රීවරු තුන් දෙනා තමයි. අනුර සහෝදරයා තමයි හරියට විපක්ෂ නායකගෙ ජොබ් එක කළේ. ඉතින් තුන් දෙනෙක් ඉඳලා එහෙම නම් පහළොවක් විස්සක් ගියාම ඊට වඩා වැඩ ටිකක් කරන්න පුළුවන් අනිවාර්යෙන්ම.x ඒ කියන්නේ අනුර දිසානායක ද ඊළඟ විපක්ෂ නායක?දැනට එහෙම කිසිම අදහසක් නෑ. මැතිවරණය ප‍්‍රතිඵලයෙන් පස්සේ ඒක තීරණය වේවි. කොහොමත් අපි නායකකම් බලාගෙන වැඩ කරන අය නෙවෙයි. නායකකම් තිබ්බත් නැතත් අපේ වගකීම අපි අකුරටම ඉටු කරනවා.x කවදාවත් දැකපු නැති අගමැති පොරයක් මේ ඡුන්දෙදී අපි දකිනවා. ඉදිරි පාර්ලිමේන්තුවෙ අගමැති ධුරය ගැන ජනතා විමුක්ති පෙරමුණ හිතන්නේ මොකක්ද?මේ අගමැති පොරය දැක්කම ඇත්තටම ලැජ්ජයි. තමන්ගෙ පක්ෂය දිනවන්න මිසක් තමන්ගේ පෞද්ගලික ජයග‍්‍රහණම බලාගෙන වැඩ කරන අයගෙන රටට යහපතක් වෙයි කියලා බලාපොරොත්තු වෙන්න බෑ. අගමැති පත්වීමේ පාර්ලිමේන්තු සම්ප්රදායක් තියෙනවා. ඒකට අවනත නොවී මේ කරන බලූ පොරය අපි නම් ප්රතික්ෂේප කරනවා. මේ අගමැති පොරේ හැදුවෙත් මහින්ද රාජපක්ෂ.x ඔබලගෙ ඡුන්දෙට ඉදිරිපත් වෙච්ච අයගෙන් පාර්ලිමේන්තුවට යවන්නේ පක්ෂය තීරණය කරන අයද මනාප වැඩිපුර ගත්තු අයද?එහෙම විශේෂ ක්රමවේද නෑ. පක්ෂය තීරණය කරන්නෙත් නෑ. මනාප ගත්ත අරගෙන පාර්ලිමේන්තුවට තේරෙන අය පාර්ලිමේන්තු යනවා.x මනාප වැඩිපුර ගත්තු අය ඉල්ලා අස්වෙලා පක්ෂය තීරණය කරන අයට චාන්ස් එකක් දෙන ක්රමයක් ඉස්සර ඔබලගෙ පක්ෂයෙ තිබුණානේ?ඔව්. එහෙම ක්රමයක් තිබුණා. එහෙම අවශ්‍යතාවයක් ආපු වෙලාවට එවැනි ක්රියාමාර්ගයක් ගත්තා. දැන් අපට එහෙම කරන්න අවශ්‍ය නෑ. මුල් කාලෙ ඔබ කියපු විදයට එහෙම කළා.x ටිල්වින් සිල්වා පක්ෂයේ දැන් ඉන්න ජ්‍යෙෂ්ඨයෙක්නෙ. නැද්ද පාර්ලිමේන්තු යන්න අදහසක් එහෙම?අපි කවුරුවත් පාර්ලිමේන්තු යන්නෙ පෞද්ගලික කැමැත්තට හෝ ආසාවට නෙවෙයි. පක්ෂයෙන් පැවරෙන වැඩක් විදියටයි ඒක කෙරෙන්නේ. මම පක්ෂයේ ප්රධාන ලේකම්නේ. පක්ෂ ව්‍යවස්ථාවෙම තියෙනවා පක්ෂ ලේකම් පාර්ලිමේන්තුවට පළාත් සභාවලට යා යුතු නෑ කියලා. පක්ෂ ලේකම්ට පක්ෂය පිළිබඳ විශාල වගකීම් ටිකක් පැවරෙනවා. මම ඒක කරනවා.x ඔය වගේම පක්ෂ ගැන බොක්කෙන්ම කතා කර කර ඉඳපු සෝමවංශ අමරසිංහට දැන් ඇමැතිකමකුත් ඕනලූ. ඔබලත් ආසාවන් හංගගෙන නෙවෙයිද ඉන්නේ?එහෙම අය ඉන්නවද කියන්න දන්නේ නෑ. අපි නම් එහෙම නෑ. පක්ෂය වෙනුවෙන් අපි කැපවෙලා ඉන්නවා. පුද්ගලික ආසාවන් පස්සෙ යන අය පක්ෂයෙන් එළියට ගියානේ. ඒ අයට වෙච්ච දේත් දැන් අපිට පේනවනේ.
|
අපි දැන් ඕනෑම පිච් එකක බැට් කරන්න ලෑස්තියි
| 0 |
(නාලක සංජීව දහනායක සහ දයාරත්න ඇඹෝගම)එක්සත් ජාතික පක්ෂ රජයේ විනාශකාරී ගමන් මග වෙනස් කිරීමට ශ්රී ලංකා නිදහස් පක්ෂය ද පොදුජන පෙරමුණ සමග එකතු වූ බව විපක්ෂ නායක මහින්ද රාජපක්ෂ මහතා අනුරාධපුරයේදී ඊයේ (09) පැවැසීය.රට විකුණන වත්මන් ආණ්ඩුව ලැබෙන පළමු අවස්ථාවේදීම පළවා හැරිය යුතු යැයි ද විපක්ෂ නායකවරයා සඳහන් කළේය.විපක්ෂ නායකවරයා මේ බව සඳහන් කළේ අනුරාධපුර සල්ගාදු ක්‍රීඩාංගනයේ ඊයේ පැවැති ශ්රී ලංකා පොදුජන පෙරමුණේ ජනාධිපතිවරණ මංගල රැලිය අමතමිනි.ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතාට සහාය දැක්වීමට ශ්රී ලංකා නිදහස් පක්ෂය ගත් තීන්දුව අනුව ශ්‍රීලනීපය නියෝජනය කරමින් ජාතික සංවිධායක දුමින්ද දිසානායක, පක්ෂයේ මාධ්‍ය ප්‍රකාශක වීරකුමාර දිසානායක ඇතුළු පිරිසක් ශ්රී ලංකා පොදුජන පෙරමුණේ මංගල ජන රැලියට එක් වූහ.විපක්ෂ නායක මහින්ද රාජපක්ෂ මහතා රැලිය අමතමින් මෙසේ කීවේය.“අපට කතා කරන්න දෙයක් නැහැ. පොහොට්ටුව දිනනවා. අද පොහොට්ටුව දිනලා අවසන්. මේ ඓතිහාසික අනුරාධපුරයට විශාලම ජනතාවක් ආවේ අද දවසෙයි. අපි මේ ප්රදේශයේ ගොවි ජනතාව වෙනුවෙන් වූ මොරගහකන්ද ව්‍යාපාරය අපි කඩිනම් කරනවා. එදා අපි කිව්වා 2015 දී අපට බලය දෙන්න, ඔබේ හැම නිවසකටම අපි පානීය ජලය දෙන බව. ඒත් අපට බලය දුන්නේ නැහැ. ඉදිරියේදී නතර කළ තැනින් වැඩ ආරම්භ කර ඔබට බීමට ජලය ගෙදරට ගේන වැඩපිළිවෙළ ක්රියාත්මක කරනවා. ඔබට පානීය ජලය ලබා දීම ආණ්ඩුවේ යුතුකමක් වුණත් මේ ආණ්ඩුව කිසිවක් කරන්නේ නැහැ. තමන්ගේ දේශපාලන හතුරාගෙන් පළිගැනීම හැර කිසිවක් මේ ආණ්ඩුව කළේ නැහැ. ඔවුන් ගෝඨාභය රාජපක්ෂ මහතාගේ විජයග්‍රාහී ගමන්මග දැකපු නිසා ඔහු හිරේ දාන්න හැදුවා. අවසානයේ ගෝඨාභයට රටක් නැහැලු. අධිකරණය ඒකට බොහොම පැහැදිලිව පිළිතුරු දෙමින්, ගෝඨාභය රාජපක්ෂ මහතාගේ පුරවැසිභාවය ගැන තීන්දුවක් දුන්නා.මේ ආණ්ඩුව මොනතරම් බංකොලොත් ද කියනවා නම් කරගන්න දෙයක් නැතිව රට විකිණීමේ පරමාර්ථයෙන් කටයුතු කරනවා. අපි වරායන්, ගුවන් තොටුපොළවල් හදලා රටට වටිනාකමක් දුන්නත් මේ ආණ්ඩුව ඒ දේවල් විකුණනවා. ජාතික සම්පත් විකුණාගෙන කන මේ ආණ්ඩුව පළවා හැරිය හැකි පළමු අවස්ථාවේම පළවා හැරීම අපේ යුතුකමක්. ගොවි ජනතාවගේ ණය අපි කපා හරිනවා. එය ස්ථිරයි. ඒවගේම පොහොර සහනාධාරය 350ට දෙන්නේ නැහැ. රට ස්වයංපෝෂිත වෙනතුරු පොහොර නිකන් දෙනවා. එදා බඩඉරිඟුවලින් පවා ස්වයංපෝෂිත වූ රට වෙනත් රටවලට අත පාන තැනකටයි මේ ආණ්ඩුව ඇද දැම්මේ.එජාප ආණ්ඩුව කළ සියලු වැරැදිවලට, බැංකු මංකොල්ලයේ සිට කරපු වැරැදිවලට නියෝජ්‍ය නායකයාගේ සිට වගකිවයුතුයි. ඒ අය රට විනාශ කිරීමේ වගකීම බාරගත යුතුයි. මේ තත්ත්වය වෙනස් කිරීමට ශ්රී ලංකා නිදහස් පක්ෂයත් අද එකතු වෙලා. අනිකුත් වාමාංශික පක්ෂත් එක්ක එකතු වෙලා කරන මේ සටන විජයග්‍රහණය කරා ගෙනයන්න එකතු වෙන්න කියලා ඔබට ආරාධනා කරනවා. ඔබ සියලු දෙනාට සුබ අනාගතයක්.”ශ්රී ලංකා පොදුජන පෙරමුණ ජනාධිපති අපේක්ෂක ගෝඨාභය රාජපක්ෂ මහතා මෙසේ පැවසීය.“අපේ පියා බණ්ඩාරනායක මහතා සමග ඇරඹූ ශ්‍රීලනිපය රාජපක්ෂවරුන්ට කිසිදා විරුද්ධ වුණේ නැහැ. අද ශ්‍රීලනිපය මගේ ජය වෙනුවෙන් ඓතිහාසික තීන්දුවක් ගැනීම ගැන ස්තූතියි. 2019 ජනාධිපතිවරණයේ අපේ මංගල රැලිය මේ ඓතිහාසික අනුරාධපුර පුදබිමේ සිට අමතන්න ලැබීම මගේ විශාල වාසනාවක් ලෙස මම සලකනවා. මෙතරම් විශාල ජනතාවක් අද මෙතැන එක්ව සිටීමෙන්ම මේ මැතිවරණයේ අවසාන ප්රතිඵලය අපට ලැබෙන අතිවිශිෂ්ට ජයග්රහණයක් බව පැහැදිලියි. අද අපට සහාය දෙන්නට මෙහි පැමිණ සිටින තමුන්නාසේලා සියලුම දෙනාට මම මගේ අවංක ස්තූතිය හා ප්රණාමය පුදකරනවා.මම දැක්කා ආණ්ඩුවේ ප්‍රචාරණ වැඩසටහනක කියනවා මිලිටරිකාරයා ආවම වැසිකිළි යන්න වෙන්නෙත් සීරුවෙන් කියලා. ඔව් මේ රටේ මිලිටරිකාරයන් ගැන කතා කරන යුගයක් තිබුණා. ආමිකාරයා, නේවිකාරයා වගේ වචන පාවිච්චි කරන යුගයක් තිබුණා. අපි ඒ යුගය අවසන් කළා. අපි රණවිරුවන්ගේ යුගය ඇති කළා. රණවිරුවන් දංගෙඩියට ගෙනියන්න, යුද අධිකරණවලට ගෙනියන්න, බුද්ධි අංශ හිරේ දාන්න ක්‍රියාකළ ආකාරය ඔබ දන්නවා. 2005 මහින්ද රාජපක්ෂ මහතා රට බාරගත් අවස්ථාවේ වව්නියාවෙන් එහාට යන්න බැහැ. නැගෙනහිරෙන් තුනෙන් දෙකක් අපට අහිමියි. ඒ භූමිය නිදහස් කරගත්තේ මේ මිලිටරිකාරයායි. ත්රස්තවාදය පරාජය කර දෙවුන්දරතුඩුවේ සිට පේදුරුතුඩුව දක්වා නිදහසේ ගමන් කිරීමේ හැකියාව අපි ඇති කළා. බෝම්බ බියක් නැතිව ජනතාවට ගමන් යන්න හැකියාව අපි ඇති කළා. මේ රජය අද ඒ නිදහස නැති කරලා.විලච්චිය, මැදවච්චිය, ඉරට්ටපෙරියකුලම්, කැබිතිගොල්ලෑව ගම්මාන ත්රස්තවාදීන් විසින් විනාශ කළ යුගයක් තිබුණා. මායිම් ගම්මානවල ජනතාව රෑට නිදාගත්තේ මහ කැලේ. ඔය කියන මිලිටරිකාරයෝ රණවිරුවෝ වෙලා ඒ යුගය අවසන් කළා. රට ජාතිය බේරගත්තා. ඒ රණවිරුවෝ 17 වැනිදාට නිදහස් කිරීමට අවශ්‍ය පියවර ගන්නවා.අනුරාධපුරය අතීතයේ හැඳින්වුණේ වැව් බැඳි රාජ්‍යය කියලා. වාරි කර්මාන්තයෙන් විශාල දියුණුවක් පෙන්නපු රටක් අපි. ගමයි, පන්සලයි, වැවයි සම්බන්ධ වුණ කෘෂිකාර්මික ආර්ථිකයක් හා ඒ හා බැඳුන දේශීය සංස්කෘතියක් අපිට තිබුණා. අදත් අපේ රටේ ජනතාවගෙන් තුනෙන් එකක් ජීවත් වන්නේ කෘෂිකර්මාන්තයෙන්.මේ ආණ්ඩුවේ උපදේශකයන්ට මේක තේරුම් ගන්න බැහැ. ඒකයි ආණ්ඩුව කෘෂිකර්මාන්තයට කුඩම්මගේ සැලකිල්ලක් දෙන්නේ. නිදහසෙන් පස්සෙ මේ රටේ ගොවියන්ට ඉහළම වටිනාකමක් හා ආදායමක් ලැබුණ යුගය වුණේ මහින්ද රාජපක්ෂ ජනාධිපතිතුමාගේ පාලන කාලයයි. එදා අපි ගොවියන්ට පොහොර සහනාධාරය දුන්නා, අඩු පොලියට වගා ණය දුන්නා, වීවලට සහතික මිලක් දුන්නා. එදා කෘෂිකර්මාන්තයට ලැබුණ රාජ්‍ය අනුග්රහය නිසා ලංකාවට සහල්, බඩඉරිඟු වැනි භෝග රාශියකින් ස්වයංපෝෂිත වෙන්නත් අවස්ථාව ලැබුණා.ඒත් අද වර්තමාන ආණ්ඩුව යටතේ කෘෂිකර්මාන්තය කඩා වැටිලා. පොහොර සහනාධාරය නැති වෙලා. මහින්ද රාජපක්ෂ මහතා නැවත අගමැති වුණාම ඒ පොහොර සහනාධාරය දුන්නා. ඔය ජනතාවගෙන් පොහොරවලට 350ක් ගන්නවා වෙනුවට පොහොර ටික නිකම් දෙන්න කියලයි මහින්ද රාජපක්ෂ මහතා කියන්නේ.වී, තේ, රබර්, ගම්මිරිස් ඇතුළු හැම භෝගයකින්ම ආදායම අඩුවෙලා. අස්වැන්න සාධාරණ මිලකට විකුණාන්න බැරිව නොහැකිව ගොවි ජනතාව ණයගැතියන් බවට පත්වෙලා. ක්ෂුද්ර මූල්‍ය ණය හා ගොවි ජනතාවගේ සියලුම ණය අපි කපා හරිනවා. මේ ගොවි ජනතාව යළි නගාසිටවන්නට අපට අවශ්‍යයි. රට ස්වයංපෝෂිත කිරීමට අවශ්‍යයි. ආහාර සුරක්ෂිතතාවයක් නැතිව අනාගතය දෙස බලන්න බැහැ. රට ස්වයංපෝෂිත කිරීමට අපේ ඉදිරි රජයක් තුළ සෑම රාජ්‍ය අනුග්‍රහයක්ම අපි ලබා දෙනවා. රට සංවර්ධනය වෙනවා කියන්නේ සියලුම ජන කොටස් සංවර්ධනය වෙන එකයි. අපි දුෂ්කර පළාත්වල දිලිඳු ජනතාව ඉදිරියට ගෙන ආ යුතුයි.වගාව සඳහා අවශ්‍ය වෙලාවට වතුර නොලැබීම අද විශේෂයෙන්ම වියළි කලාපයේ ගොවීන්ට විශාල ප්රශ්නයක්. ඒ නිසා ජල හිඟයට පිළියමක් ලෙස ප්‍රයෝජනයට ගත හැකි වාරිමාර්ග හා ලොකු කුඩා වැව් කඩිනමින් ප්රතිසංස්කරණය කිරීමේ වැඩපිළිවෙළක් අපි සැලසුම් කරලා තිබෙනවා. ඒ වැඩපිළිවෙළත් අපි ආරම්භ කරන්න බලාපොරොත්තු වන්නේ අනුරාධපුර දිස්ත්රික්කයෙන්. ගොවිතැන් කිරීම තරුණ පරපුරට ආඩම්බර විය හැකි වෘත්තියක් බවට අපි පත් කළ යුතුයි. ඒ සඳහා ඔවුන්ගේ ආදායම වැඩි කරන ක්රම හඳුන්වාදීම අත්‍යාවශ්‍ය වෙනවා. ඒ සඳහා අපට පැහැදිලි වැඩපිළිවෙළක් තිබෙනවා. වත්මන් ආණ්ඩුව බලයට ආවාට පසු අපි ගොවියන්ට දුන් පොහොර සහනාධාරය නැවැත්වූවා. රජයේ අකාර්යක්ෂමතාව නිසා බොහෝ ගොවියන්ට ආපදා වන්දි නිසි කලට ලැබෙන්නේ නැහැ. නියඟය, ගංවතුර වැනි හේතු නිසා පාළු වූ වගාවට රජය විසින් මෙතෙක් නොගෙවා ඇති සියලුම වන්දි මුදල් මාස හයක් තුළ ගෙවා නිම කරන්නට අපි කටයුතු කරනවා.ඒ වගේම ඉදිරියේදී නොපමාව වන්දි ලබාදීම සඳහා සෑම ගොවියකුගේම කෘෂි වගාවන් රක්ෂණය කිරීමේ පහසු ක්රමවේදයක් අපි හඳුන්වා දෙනවා. වීවලට අවම වශයෙන් රුපියල් 52ක සහතික මිලක් ලබා දෙන්නට අපි පොරොන්දු වෙනවා. අද ගොවීන්ට තිබෙන විශාලතම ගැටලුවක් තමයි තම අතිරික්ත නිෂ්පාදන කල් තබා ගන්නට ගබඩා පහසුකම් නැතිකම. ඒ නිසා අඩු මිලට තම අස්වැන්න අතරමැදියන්ට විකුණන්නට ඔවුන්ට සිදු වෙනවා. මේ ගැටලුව විසඳීම සඳහා රජයේ මැදිහත්වීමෙන් ගබඩා පහසුකම් ලබා දෙන්නට අපි කටයුතු කරනවා. ලෝකයේ අපට වඩා කුඩා රටවල ගොවියන් කෘෂිකර්මාන්තයෙන් විශාල ආදායමක් උපයනවා. නව තාක්ෂණය වගා වැඩවලට යොදා ගැනීමට විශාල වියදමක් යන්නේ නැහැ. පස සකස් කිරීම, ජලය කළමනාකරණය, වැඩි ඵලදාවක් දෙන බීජ භාවිතය, පොහොර භාවිතය, අස්වනු නෙලීම, ගබඩා කිරීමේ හා ප්‍රවාහනයේදී නාස්තිය අඩු කරගැනීම වැනි බොහෝ ක්‍රියාකාරකම්වලට නව තාක්ෂණය භාවිතකොට වැඩි ආදායමක් උපයා ගැනීමට අපි අපේ ගොවි ජනතාවට උදව් කරනවා.පිරිසුදු පානීය ජලය නැතිකම මේ පළාතේ ජනතාවට තිබෙන තවත් බරපතළ ප්රශ්නයක් ලෙස මම හඳුනාගෙන තිබෙනවා. අනුරාධපුරය හා මේ අවට පළාත්වල වකුගඩු රෝගය වැඩිවීමටත් ජලයේ අපිරිසුදුකම හේතුවක් වෙලා තිබෙනවා. මේ ප්රශ්නයට විසඳුමක් ලබාදීම රජයේ ප්රමුඛ වගකීමක් ලෙස මම දකිනවා. ඒ නිසා තමුන්නාන්සේලාගේ සෑම නිවසකටම පිරිසුදු පානීය ජලය ලබා දීම සඳහා වැඩපිළිවෙළක් අපි බලයට පත් වූ වහාම ආරම්භ කරනවා.වසර ගණනාවක් තිස්සේ කතා කරමින් සිටින තවමත් නිසි පිළිතුරක් නැති ගැටලුවක් තමයි අලි මිනිස් ගැටුම. රජයක් වශයෙන් අපි මේ ප්රශ්නයට වැඩි උනන්දුවකින් මැදිහත් විය යුතුයි කියා මම විශ්වාස කරනවා. අලි වැටවල් සාදනවා වාගේම අලින්ගේ ස්වාභාවික ගමන්මඟ අවහිර නොවන ලෙස අලිමංකඩවල් ප්රතිසංස්කරණය කිරීමටත් අපි කටයුතු කළ යුතුයි. අවසාන විසඳුම සොයාගත යුත්තේ විද්‍යාත්මකව මේ ගැටලුව අධ්‍යයනය කළ අයගේ සහභාගීත්වයෙනුයි. ඒ වගේම අලින්ගෙන් සිදුවන හානිවලට ඉතා කඩිනමින් වන්දි ලබා දෙන රක්ෂණ ක්‍රමවේදයකුත් රජයේ මැදිහත්වීමෙන් ක්රියාත්මක කරවන්නට මම පොරොන්දු වෙනවා. කිසිම මිනිස් ජීවිතයක් සුළුකොට තකන්නට අපි සූදානම් නැහැ. ඒ නිසා ඔබේ ආරක්ෂාව අපි අපේ වගකීමක් කරගන්නවා.අද මේ රටේ ජනතාව අපෙන් ඉල්ලන්නේ වසර 5ක් තිස්සේ කඩා බිඳ දමනු ලැබූ රට යළි ගොඩගන්නා ලෙසයි. මේ සඳහා එදා කැපවුණු රණවිරුවන් අද අභූත නඩු චෝදනාවලට හිරගෙවල්වල. 17 වැනිදා උදේ වෙද්දි මේ සියලු දෙනා නිfදාස් කොට නිදහස් කරනවා. එදා මහින්ද රාජපක්ෂ මහතා වසර 22ක් සේවය කළානම් විශ්රාම වැටුප් දෙන බව කිව්වා. අපේ රජයක් යටතේ අපි ඒ දේ ක්රියාත්මක කරන බව සිවිල් ආරක්ෂක සේවයේ අයට මම මතක් කරනවා. අපට පැහැදිලි ආර්ථික සැලැස්මක් තිබෙනවා. අපේ ආර්ථික සැලැස්ම ක්රියාත්මක කර කඩා වැටුණු ආර්ථිකය නගාසිටුවනවා. විශ්වවිද්‍යාලයට ඇතුළත් වීමේ අවස්ථාව අහිමි සියලු දෙනාට තාක්ෂණික අධ්‍යාපනය ලබා දීම මගින් රැකියා සුරක්ෂිතභාවය සලසනවා. ඔබ සියලු දෙනාගේ සහාය ඇතිව අපි මේ මැතිවරණය අතිවිශාල වැඩි ඡන්ද ප්‍රමාණයකින් ජය ගන්නවා. බිය සැක නැති රටක් - අතමිට සරු හෙටක් අපි සහතික කරනවා. ගුණගරුක, නීතිගරුක, විනයගරුක සමාජයක් අපි ගොඩනගනවා. අපේ අනාගත පරම්පරාවට ආඩම්බරවිය හැකි සෞභාග්‍යවත් දේශයක් අපි පොරොන්දු වෙනවා. ඒ සෞභාග්‍යවත් රට ගොඩනගන්න ඔබේ සහාය මට ලබා දෙන්න. මව්බිමට ජය වේවා.” පාර්ලිමේන්තු මන්ත්රී දුමින්ද දිසානායක මහතා:අද මේ මංගල වේදිකාවට අපි ඇවිත් සිටින්නේ ශ්‍රීලනිපයේ සුබපැතුම් අරගෙනයි. අපි අතර බහින්බස්වීම් තිබුණත් ඒ සියලු බේද අමතක කරලා නොවැම්බර් 17 වෙනිදාට රටේ අපේක්ෂකයා වුණු ගෝඨාභය රාජපක්ෂ මහතාගේ ජය තහවුරු කරන්න අපි තීන්දු කළා. අපි දෙගොල්ලේ දෙපැත්තකට වෙලා සිටින අවස්ථාවේ වාමාංශික ජනතාව අපේ එකතුව බලාපොරොත්තු වුණා. ඒ එකතුවේ මංගල රැලියයි මේ. අපි ගෝඨාභය රාජපක්ෂ මහතාට සහාය දක්වන්න අවශ්‍ය ඇයි කියන දේ ගැන හිතුවා. එතුමා රට හදන්න, අනාගතය වෙනුවෙන් කරන යෝජනා අපි දැක්කා. ශ්‍රීලනිප අපි බලාපොරොත්තු වෙන්නේ ජාතික ආරක්ෂාව, ප්රජාතන්ත්රවාදය, ආර්ථිකය තහවුරු කිරීමයි. ශ්‍රීලනිපය රටට සේවය කරපු පක්ෂයක්. ජාති බේද නැති පක්ෂයක්. අපි මේ සමගියත් සමග නැවත වතාවක් සිංහල දෙමළ මුස්ලිම් ජනතාව ශ්‍රීලනිපය කෙරෙහි තැබූ විශ්වාසය තහවුරු කරන්න ගෝඨාභය රාජපක්ෂ මහතාට සහාය දෙනවා.පාර්ලිමේන්තු මන්ත්රී අතුරලියේ රතන හිමි: “යුද්ධය අවසන් කිරීම සඳහා කැපී පෙනෙන නායකත්වයක් ලබා දුන්නේ ගෝඨාභය රාජපක්ෂ මහතායි. සහරාන් වැනි බෝම්බකරුවන් රටින් තුරන් කර සම්පූර්ණයෙන්ම ත්රස්තවාදය අවසන් කිරීමේ හැකියාව ගෝඨාභය රාජපක්ෂ මහතාට තිබෙනවා. ලෝකයේ පැරැණිම ශිෂ්ටාචාරයක් සහිත නගරයයි මේ. අනුරාධපුරයේ වකුගඩු රෝගීන් දහස් ගණනක් ඉන්නවා. ඒ අපි පාවිච්චි කරපු වස විසයි. වස විසෙන් තොර ආහාර නිෂ්පාදන යුගයක් කරා ගෙන යා හැකි එකම නායකයා ගෝඨාභය රාජපක්ෂයි.”ජාතික නිදහස් පෙරමුණේ නායක, පාර්ලිමේන්තු මන්ත්රී විමල් වීරවංශ මහතා: ජය සමරන්න 16 වැනිදා වෙනතුරු ඉන්න අවශ්‍ය නැහැ. අපේ ජය තහවුරුයි. 11 වැනිදාට ඇල්පිටියේ ජනතාව 16 වැනිදා ජයේ පෙරවදන ලියනවා. මේ අපි ඉන්නේ රටට ආදරය කරන මිනිස්සු ආරක්ෂා කරන ජය ශ්රී මහා බෝධීන් වහන්සේ වැඩසිටින භූමියේ. කෘෂිකාර්මික රටකට පණ දුන්න රට රැක්ක මිනිස්සු රැක්ක භූමියකයි අපි ඉන්නේ. හැම අතින්ම අසරණ වූ රටට ප්‍රතාපවත් නායකයෙක් ඉල්ලා සිටිනවා. රටේ දුප්පත්බව අඩු කරලා පරිගණක සාක්ෂරතාව වැඩි කරලා මහින්ද රාජපක්ෂ මහතා රට දියුණු කළා. එදා මහින්ද-ගෝඨාභය සුසංයෝගය රටට තිබුණු ලොකුම ප්රශ්නයට විසඳුම් දුන්නා. දරුවන්ට නිදහසේ පාසල් යන්න පරිසරය හැදුවා. 2006න් පස්සේ රටේ විශාලම ප්රශ්නයට පිළිතුරු දුන්න විදියටම මේ සුසංයෝගයට අද රටේ තියෙන ප්රශ්නවලට පිළිතුරු දෙන්නත් පුළුවන්. අන්තවාදයට එරෙහිව නායකත්වය දෙන්නෙත් මේ සුසංයෝගයයි. මහින්ද-ගෝඨා සුසංයෝගය අපේ රටේ අනාගතයයි.”ප්රජාතන්ත්රවාදී වාමාංශික පෙරුමණේ නායක වාසුදේව නානායක්කාර මහතා:“ගෝඨාභය රාජපක්ෂ මහතාගේ විජයග්‍රහණය අනුරාධපුර වැව්බැඳි රාජ්‍යයෙන් අරඹන දවසයි අද. ප්‍රේමදාස මහතා ක්රමානුකූලව විකාර රූපයක් බවට පත්වෙමින් තිබෙනවා. ගෝඨාභය මහතා රටේ තීන්දුකාරයා වෙමින් තිබෙනවා. ප්‍රේමදාස මහතා නොයෙකුත් දේ කියනවා. මේ රටේ නිෂ්පාදන ආර්ථිකයක් හදනවාලු. ආර්ථිකය 1.6 දක්වා පහළ දැමූ අයයි මේ කියන්නේ. අපි තේරුම් ගන්න ඕනෑ ප්‍රේමදාස මහතාගේ ජවනිකාව හුදු විකාර රූපයක් පමණයි කියන කාරණය.ඔබ ගෝලීයකරණය ගැන අහලා තියෙනවා. අපේ රටවල සම්පත් පැහැර ගන්න අධිරාජ්‍යවාදීන් තල්ලුකරලා එවපු දෙයක් මේ ගෝලීයකරණය කියන්නේ. මේ නිසා අපේ දේශීයත්වය පිළිකන්නට ගියා. දේශප්‍රේමී නායකත්වය පහළට වැටුණා. අපෙන් වුණු අඩු පාඩු හදාගෙන අලුත් මිනිසෙක් ඉදිරියට ගෙන එන අලුත් පරිච්ඡේදයක් ලියන්නයි අපි මේ සූදානම් වෙන්නේ. අපි මේ රටේ දේශීය ආර්ථිකය ගොඩනැගීම ගැන කතා කරනකොට මේ අය පිටරටින් සෞභාග්‍යය ගේන්න පුළුවන් කියලා හිතනවා. අපේ දේශීය සම්පත් රැකගනිමින් අපේ උරුමයන් රැකගැනීමට අපි සියලු දෙනාම කැපවෙමු.”මහජන එක්සත් පෙරමුණේ නායක දිනේෂ් ගුණවර්ධන මහතා:“අනාගත ලංකාව වෙනුවෙන් කරන දේ සම්බන්ධයෙන් ගෝඨාභය රාජපක්ෂ මහතා ප්රකාශ කළා. ස්වයංපෝෂිත ආර්ථිකයක් ගැන වගේම ගොවි ජනතාවගේ අනාගතය වෙනුවෙන් දුන් ඒ පොරොන්දු ඉෂ්ට කිරීමේ හැකියාව ගෝඨාභය රාජපක්ෂ මහතාට තිබෙනවා. එජාපය අපේ රටේ නිදහස, ස්වාධීනත්වය වික්කා. ප්‍රජාතන්ත්‍රවාදයට පයින් ගහලා දේශපාලනයට පළිගැනීම ගෙනාවා. ජනතා විරෝධී අණපනත් 14ක් පාර්ලිමේන්තුවට ගෙනාවා. ඔබේ ඉඩම් පවා අහිමි කරන ඒ පනත් වැළැක්වීමට කටයුතු නොකළ සජිත් පරාජය කිරීමේ යුතුකම ඔබට තිබෙනවා. ශ්රී මහා බෝධීන් වහන්සේගේ ආශිර්වාදයෙන් මේ ඇරඹෙන්නේ නව යුගයකට, බලාපොරොත්තු සුන් වූ රටකට යෝධ සවියක් වෙමින් ජනතාවගේ වැඩපිළිවෙළක් ක්රියාත්මක කිරීමේ ගමනයි. මාතෘ භූමියට ජයවේවා.”පාර්ලිමේන්තු මන්ත්රී එස්. චන්ද්‍රසේන මහතා:“මේ වේදිකාව හදන අවස්ථාවේ කිව්වා සෙනඟ පුරවා ගන්න බැරි වෙයි කියලා වේදිකාව ඉදිරියට ගන්න කිව්වා. ඒත් මම විශ්වාස කළා ගෝඨාභය රාජපක්ෂ මහතාගේ වාසනාව නිසා මේ පිට්ටනිය ජනතාවගෙන් පිරෙන බව. මේ ටිකේම වැස්සා වුණත් ගෝඨාභය රාජපක්ෂ මහතාගේ වාසනාවට අද වැස්ස නතර වුණා. වසර 5ක් විනාශ වුණ රට ගොඩනගන්න රජෙක් බිහි වෙනකොට පරිසරය පවා ආශිර්වාද කරනවා. මේ රට සංවර්ධනය කරන්න අවශ්‍ය සැලසුම් අවසන් කරලයි ගෝඨාභය රාජපක්ෂ මහතා නාමයෝජනා බාරදුන්නේ.”ලංකා සමසමාජ පක්ෂයේ ප්රධාන ලේකම් මහාචාර්ය තිස්ස විතාරණ, පාර්ලිමේන්තු මන්ත්රී ශෙයාන් සේමසිංහ, ශ්රී ලංකාවේ කොමියුනිස්ට් පක්ෂයේ සභාපති රාජා කොල්ලුරේ, අනුරාධපුර නගරාධිපති එච්.සී. සෝමදාස, පාර්ලිමේන්තු මන්ත්රී එච්.සී. මුතුකුමාරණ, වෘත්තීය සමිති නායක බන්දුල සමන්කුමාර, ගෙවිඳු කුමාරතුංග, මහාචාර්ය චන්න ජයසුමන, ශ්රී ලංකා මහජන පක්ෂයේ නායක අසංක නවරත්න, විශේෂඥ වෛද්‍ය සීතා අඹේපොල, ඒ.එල්.එම්. අතාවුල්ලා, උතුරුමැද පළාත් සභාවේ හිටපු අමාත්‍ය එස්.එම්. රංජිත් යන මහත්ම, මහත්මීහු ද රැලිය ඇමතූහ.ඒකාබද්ධ විපක්ෂය නියෝජනය කරන පක්ෂ නායකයන්, පාර්ලිමේන්තු මන්ත්රීවරුන්, පළාත් සභා මන්ත්රීවරුන්, පළාත් පාලන ආයතන නියෝජිතයන්, කලාකරුවන්, විද්වතුන් ඇතුළු විශාල පිරිසක් එම අවස්ථාවට එක්වූහ.
|
අපි දැන් ඕනෑම පිච් එකක බැට් කරන්න ලෑස්තියි
| 0 |
(අංජුල මහික වීරරත්න, ජේ.ඒ.එල්. ජයසිංහ සහ හාරිස්පත්තුව මොහොමඞ් ආසික්)“නායකත්වය යනු ජනතාවට බලපාන ප්රශ්න හඳුනාගෙන විසඳුම් දීම මිස ප්රශ්න අනුන්ගේ කර මත පටවමින් පැන යෑම නොවේ” යයි නව ප්රජාතන්ත්රවාදී පෙරමුණේ ජනාධිපති අපේක්ෂක එක්සත් ජාතික පක්ෂ නියෝජ්‍ය නායක සජිත් ප්‍රේමදාස මහතා හාරිස්පත්තුවේදී පැවැසීය.ප්‍රතිවාදියා ප්රශ්නවලින් පැන යන ප්රතිපත්තියක් අනුගමනය කරන විට තමා ජනතා ප්රශ්න හඳුනා ගනිමින් ඊට විසඳුම් දීම සඳහා ප්රතිපත්ති මාලාවක් ඉදිරිපත් කර තිබෙන බව කී සජිත් ප්‍රේමදාස මහතා ඒ ප්රතිපත්ති මාලාව කියවා තීරණය ගන්නා ලෙස මුළු රටටම ආරාධනා කරන්නේ යයි ද සඳහන් කළේය.හාරිස්පත්තුව ජන රැලියට අමතරව මෙදින සජිත් ප්‍රේමදාස මහතාගේ සහභාගිත්වයෙන් කුණ්ඩසාලේ, තෙල්දෙණිය, තලාතුඔය, හඟුරන්කෙත සහ වලපනේදී ජනරැලි පැවැත්විණි.ජන රැලි අමතමින් වැඩිදුරටත් අදහස් දැක්වූ ජනපති අපේක්ෂක සජිත් ප්‍රේමදාස මහතා මෙසේද කීිවේය.සුළු අපනයන භෝග වන සාදික්කා, කරාඹු නැටි, ගම්මිරිස් වගාවලින් ප්රදේශයේ බොහෝ දෙනෙකු ජීවිකාව කරගෙන යනවා. රටේ හැම භෝගයකටම ආයතන දෙපාර්තමේන්තු තිබුණද සුළු අපනයන භෝග සඳහා අපේ රටේ එකම රාජ්‍ය ආයතනයක්වත් නැහැ.ජනාධිපතිවරණ ජයග්‍රහණයත් සමග ලංකාවේ සුළු අපනයන භෝග වගාකරුවන් වෙනුවෙන් වෙනමම අධිකාරියක් පිහිටුවනවා. ගම්මිරිස්, සාදික්කා, කරාඹු නැටි වැනි භෝගවලට සහතික මිල දීලා මේ කර්මාන්ත කරගෙන යන සියලු දෙනාගේ ජන ජීවිතය ශක්තිමත් කරනවා.රටේ ආහාර අවශ්‍යතාව ගොවි පරපුරෙන් පමණක් සපයා ගන්නට අපි සැලසුම් සකස් කරනවා. පිටරටින් රටට භව බෝග ආනයනය කරන්න අවශ්‍ය නැහැ. රට තුළින්ම දේශීය ඉල්ලුමට සැපයුම සකසන්න පුළුවනි. ඉන් නතර නොවී අතිරික්තය අපට පිටරට යවන්න පුළුවනි.මෙරට නිපදවිය හැකි දේශීය වෛද්‍ය ක්ෂේත්රයට අවශ්‍ය අමුද්‍රව්‍ය පිටරටින් ගෙන්වනවා. කටුවැල් බටු පවා පිටරටින් ගෙන්වනවා. කටුවැල් බටු මෙරට වගා කරන්න බැරිද? රටක් ලෙස අපට බැරිද, දේශීය වෛද්‍ය ක්ෂේත්රයට අවශ්‍ය කටුවැල්බටු මෙරට හදන්න. අපට ඇත්තටම පුළුවනි.කෘෂිකර්මාන්ත ක්ෂේත්රයේ හැම වගාවක්ම ඉහළට ගේනවා. ඒ සැලැස්ම තුළ වී වගාව, එළවළු පලතුරු වගාව, ගොඩ භෝග වගාව, සුළු අපනයන භෝග වගාව, තේ- පොල්-රබර් වගාව යනාදී හැම වගාවකටම 16 වැනිදා ජයග්‍රහණයත් සමඟ නොමිලේ පොහොර දෙනවා.මෙරට ඉතිහාසයේ කිසිම දවසක මහා වගා ව්‍යාපෘතිය වෙනුවෙන් නොමිලේ පොහොර දී නැහැ. නමුත් මා ඒ යුතුකම ඉටු කරනවා. යුතුකම ඉටු කරන්නේ රටේ ජාතික ආහාර විප්ලවය ක්රියාත්මක කරන්නයි.මේ ප්රදේශයේ පවතින ජල ප්රශ්නයට විසඳුම් දෙන්න වැඩපිළිවෙළ ආරම්භ කර තිබෙනවා. රටේ ජනාධිපති ලෙස ජල ව්‍යාපෘතිය විවෘත කරන්න මා එනවා.කළුගල් කර්මාන්තය, රතිඤ්ඤා ආශ්‍රිත ව්‍යාපාර විවිධ ප්රශ්න නිසා චක්‍ර ලේඛ හරහා පැනවූ නීතිරීති රෙගුලාසි තුළ මේ කර්මාන්තවලට අගතියක් වූවා.ජනාධිපති ලෙස මා වගකීම් බාර ගත්තාට පසු තිබෙන්නා වූ සීමා ලිහිල් කර පරිසරයට අහිතක් හානියක් නොවන ලෙස කළුගල් කර්මාන්තයත්, රතිඤ්ඤා කර්මාන්තයත් නඟාසිටුවන්න කටයුතු කරනවා.මගේ ප්රතිපත්ති ප්රකාශය බැලුවහම ජනතාවට මා ඉදිරිපත් කළ වැඩසටහන ගැන අවබෝධය ලැබෙනවා. දුප්පත්කම නැති කරන සමෘද්ධි ව්‍යාපාරය තවදුරටත් ශක්තිමත් කර ඊට වැඩි වැඩියෙන් ප්රතිපාදන වෙන් කරනවා. සැමදා අප දුප්පත්කම ගැන කතා කරකර ඉඳලා වැඩක් නැහැ. දුප්පත්කමින් මිදෙන්න ශක්තිමත් කෙටි කාලීන විසඳුමක් අවශ්‍යයි.මෙරට පාසල් යන දූ දරුවන්ට නිල ඇඳුම් දිවා ආහාර දුන්නේ රණසිංහ ප්‍රේමදාස මහතායි. මගේ ප්‍රතිවාදී දේශපාලන කල්ලිය පාසල් දරුවන්ගේ දිවා ආහාරය අහෝසි කළා. තුන් ආකාරයකින් පාසල් දූ දරුවන් 44 ලක්ෂයකට දැවැන්ත වැඩපිළිවෙළක් මා ක්රියාත්මක කරනවා.දැනුම මත කේන්ද්‍ර වූ ආර්ථිකය බිහිකරන අතර ජන සමාජයේ උගතුන්-බුද්ධිමතුන් බිහිකරන්න මා කටයුතු කරනවා. මෙරට ජනතාව 16 වැනිදාට පොඩි මිනිහගේ යුගය බිහි කරනවිට පාසල් දරුවන් 44 ලක්ෂයටම නිල ඇඳුම් දෙකයි, දිවා ආහාරයයි, සපත්තු කුට්ටමයි දෙනවා.රටේ යොවුන් පරපුරට හොඳ අනාගතය අවශ්‍යයි. ඒ වෙනුවෙන් විශේෂිත වූ වැඩසටහන ක්රියාත්මක කරනවා. ඒ වෙනුවෙන් හැම ප්රාදේශීය ලේකම් කොට්ඨාසයක්ම ආවරණය වන පරිදි කර්මාන්තපුර ආරම්භ කරනවා.මේ හාරිස්පත්තුව ආසනයට කර්මාන්ත පුර 3 ක් දෙනවා. එමගින් රැකියා නැති තරුණ තරුණියන්ට ගමේම නගරයේම ඉඳගෙන රැකියා කිරීමේ අවස්ථාව උදා වෙනවා.ඩිජිටල් විප්ලවය ක්රියාත්මක කරන්න යෞවන-යෞවනියන් කැමැත්ත දක්වනවා. තමන්ගේ අයි ෆෝන්වලින් වට්ස් ඇප්, පණිවුඩවලින්, වයිබර් ට්විටර් පණිවුඩවලින් මුළු ලෝකයම ඉදිරියට යන ආකාරය ඔබ දකිනවා. අපේ තරුණ තරුණියන්ටත් ලෝකයේ ක්රියාත්මක වන ඩිජිටල් විප්ලවය අපේ රටේ මහපෙළොවේ ක්රියාත්මක කරන්න තරුණ ඔබට අවශ්‍යයි. ඒ නිසා හැම ප්රාදේශීය ලේකම් කොට්ඨාසයකම නව තාක්ෂණ විද්‍යාලයක් හදන්න මා කටයුතු කරනවා.මෙරට 25%ක් වූ යොවුන් සම්පත වෙනුවෙන් පැහැදිලි වැඩපිළිවෙළක් ඉදිරිපත් කර තිබෙන්නේ හංසයාගෙන් ඉදිරිපත් වන සජිත් ප්‍රේමදාසයි.කාන්තාවන් වෙනුවෙනුත් මා වැඩපිළිවෙළක් දියත් කළා. මෙරට සීයට 51.8 ක් වන කාන්තාවන් වෙනුවෙන් කාන්තා ප්‍රඥප්තියක් අපි ආරම්භ කළා. තරුණයන් වෙනුවෙන් තරුණ ප්‍රඥප්තිය මා ඇති කළා.කාන්තා ප්‍රඥප්තිය තුළ කාන්තා පරපුරේ ආර්ථික-සමාජීය-දේශපාලන අයිතිවාසිකම් මෙන්ම කාන්තාවට දියයුතු සැලකිල්ල ශක්තිය සියල්ලක්ම ඇතුළත් කළා. මෙරට දරු පරපුර රැක ගන්නේ කාන්තාවයි. කාන්තාව අරපිරිමැස්මෙන් ගෘහයේ ආර්ථිකය කළමනාකරණය කරගෙන මෙරට ජීවය- ප්‍රාණය බවට පත්ව සිටිනවා.ඇඟලුම් කර්මාන්ත ක්ෂේත්රයේ රැකියා කරන කාන්තාවන්ගේ නිෂ්පාදන පිටරට යවලා විදේශ විනිමය අතිවිශාල ප්රමාණය මෙරටට ගේනවා. මැදපෙරදිග හා අනෙක් රටවල විදේශ සේවයට යන සහෝදරියන්-මව්වරුන් රටට වැඩිම විදේශ විනිමයක් රැගෙන එනවා. ඒ නිසා මා කාන්තා පරපුර වෙනුවෙන් වෙනම ප්‍රඥප්තිය ක්රියාත්මක කරනවා.මට ඕනෑම විවේචනයක් දරා ගන්න ශක්තිය ජවය-තියෙනවා. නමුත් මට දුක මගේ ප්‍රතිවාදියාට මෙරට කාන්තාවන් මුහුණ දෙන ගැටලු ගැන අබමල් රේණුවක දැනුමක්, අවබෝධයක් නොතිබීම ගැනයි.මගේ ප්රතිපත්ති ප්රකාශයේ තිබෙන්නේ මගේම සංකල්ප විතරයි. එයින් ටිකක් මා මෙතන කිව්වෙ. ඉතින් මේ කාරණා ගැන වාදයට එන්න කියා මා ප්‍රතිවාදියාට ආරාධනා කළා. මොකද, මගේ ප්රතිපත්ති ප්රකාශයේ තිබෙන දේ මා දන්නවා. මේවා මට වෙන කව්රුත් ලියා දුන්නු ඒවා නොවෙයි.රටට වින කරන, රට විනාශ කරන පරදේසක්කාර බලවේගවලට දේශීය සංස්කෘතිය ගැන නොදන්න දූෂිත කම්බහොරුන්ට තනතුරු දෙන පත්වීම් ලිපියට අත්සන් කරන්නේ නැතැයිද සජිත් ප්‍රේමදාස මහතා කීවේය.රාජ්‍ය ව්‍යවසාය, කන්ද උඩරට උරුමය සහ මහනුවර සංවර්ධන අමාත්‍ය සභානායක ලක්ෂ්මන් කිරිඇල්ල මහතා:-ආණ්ඩුව කරන්න නොහැකිව 2015 වසරේදී පැනගිය කල්ලිය නැවත බලය ඉල්ලාගෙන ඇවිත් ඉන්නවා. ඒ යුගයේදී ආර්ථික සම්බාධක පවා පැනවීමට ජාත්‍යන්තරය සූදානමින් සිටියා. රාජපක්ෂ වසර දෙකකට පෙර එදා මැතිවරණය පැවැත්වූයේ ඒ නිසයි.ඇමරිකා පුරවැසියන් වූ අය මිලේනියම් චැලේන්ජ් ගිවිසුම ගැන කතා කරනවා. බිය විය යුත්තේ රටට ආධාර ලැබෙන ගිවිසුම් ගැන නොව ඇමරිකන් පුරවැසියන් මැතිවරණයට ඉදිරිපත්වීම ගැනයි.එක්සත් ජාතික පක්ෂ හාරිස්පත්තුව ප්රධාන සංවිධායක තැපැල් සේවා සහ මුස්ලිම් ආගමික කටයුතු අමාත්‍ය අබ්දුල් හලීම් මහතා:-වාද භේද ඉවතලා මේ මැතිවරණයේදී සජිත් ප්‍රේමදාස ජනපති බවට පත් කළ යුතුයි. සජිත් ප්‍රේමදාස මෙන්ම එතුමාගේ පියාණන් කළ මෙහෙවර ගැන ජනතාව හොඳින් දන්නවා.තාක්ෂණ හා පර්යේෂණ අමාත්‍ය සුජීව සේනසිංහ, නගර සැලසුම් සහ ජල කළමනාකරණ නියෝජ්‍ය අමාත්‍ය ලකී ජයවර්ධන, පාර්ලිමේන්තු මන්ත්රී මයන්ත දිසානායක යන මහත්වරුද අදහස් දැක්වූහ.විශාල ජන ගංගාවක් රැලිවලට සහභාගිවී සිටියහ.
|
“ප්‍රතිවාදියා ප්රශ්නවලින් පැන යන්නෙක්“
| 1 |
(අංජුල මහික වීරරත්න, නිමල කොඩිතුවක්කු, මීරිගම විශේෂ - පුෂ්පකුමාර මල්ලවආරච්චි, මාවනැල්ල - බණ්ඩාර ජයරත්න, කිරිඳිවැල - උපාලි රණවීර, ගම්පොල - සුරංග රාජනායක)“වෙනත් රටවල නීති-රීති ලංකාවේ ක්රියාත්මක කරන්නැයි සැබෑ ශ්රී ලාංකේය පුරවැසියෙකු වන තමාට බල කරන්න කිසිදු රටකට හැකියාවක් නැතැයි” නව ප්රජාතන්ත්රවාදී පෙරමුණේ ජනාධිපති අපේක්ෂක සජිත් ප්‍රේමදාස මහතා පැවැසීය.“විදේශ පුරවැසියෙකු ලංකාවේ ජනපති වුවහොත් විදෙස් රටවල් කියන පදයට නටන්න සිදුවෙතැයි”ද ජනපති අපේක්ෂක සජිත් ප්‍රේමදාස මහතා කීවේය.“ජනාධිපති වී මාස දෙකක් ඇතුළත රැකියා නැති සෑම උපාධිධාරියෙකුටම රැකියා දෙන බව”ද නව ප්රජාතන්ත්රවාදී පෙරමුණේ ජනාධිපති ධුර අපේක්ෂක සජිත් ප්‍රේමදාස මහතා ප්රකාශ කළේය.“ශ්රී ලංකාවේ ත්‍රිරෝද රථ රියදුරන් ලක්ෂ ගණනක් සිටින බව කී සජිත් ප්‍රේමදාස මහතා, ඔවුන් වෙනුවෙන් ඇපයක් සහ පොලී නැතිව රුපියල් ලක්ෂ තුනක ණය මුදල දෙන්නේ යැයි”ද කීවේය.නව ප්රජාතන්ත්රවාදී පෙරමුණේ ජනාධිපති අපේක්ෂක සජිත් ප්‍රේමදාස මහතා මේ බව පැවැසුයේ මාවනැල්ල, ගම්පොල, අරණායක, රඹුක්කන සහ පොල්ගහවෙල පැවැති ජන රැලි අමතමිනි.ජනරැලි සඳහා අතිවිශාල ජනකායක් සහභාගි වී සිටියහ.වැඩිදුරටත් අදහස් දැක්වූ සජිත් ප්‍රේමදාස මහතා මෙසේද කීවේය.“මාව අපේක්ෂක ලෙස පත් කරන්න බෙල්ල තියපු කෙනකු තමයි කබීර් හෂීම් මැතිතුමා. එතුමා කළ සේවය හා මාවනැල්ල ජනතාවද කිසිසේත්ම අමතක කරන්නේ නැහැ.මාවනැල්ලට අලුත් ගැම්මක්, අලුත් සංවර්ධනයක් අවශ්‍යයි. 16 වැනිදාට නියත වශයෙන්ම මාවනැල්ල නගරය සුරපුරයක් කිරීමේ ගමන අරඹලා, තිබෙනවාට වඩා ශක්තිමත් ආර්ථිකයක් ජනතාව අතරට මා ගේනවා.මාවනැල්ල පුරවරයේ ඉඩම්, නිවෙස් නැති විශාල පිරිසක් ඉන්නවා. රටේ නිවාස වැඩපිළිවෙළ අමාත්‍යාංශය හයකට බෙදලා තිබෙන වෙලාවේ 16 වැනි දායින් පසු මේ හයම එක අමාත්‍යාංශයක් යටතට ගෙන 2025 දී රටට සෙවණ දෙන වැඩපිළිවෙළ රටටම ක්රියාත්මක කරනවා.රබර් ආර්ථිකයක් ස්වයං රැකියා ආර්ථිකයක් වඩු කර්මාන්ත ආර්ථිකයක් මෙහි තිබෙනවා. මේ ආර්ථිකවල කොටස්කරුවන් වන සියලු දෙනාට රජයේ මැදිහත්වීමෙන් බදු බර අඩු කර රාජ්‍ය මූල්‍ය සහයෝගය තුළ ස්වයං රැකියා හා වඩු කර්මාන්තය ඇතුළු කර්මාන්ත ඉහළ තලයට ගෙනෙන්න කටයුතු කරනවා.අලුත්නුවර පූජා භූමිය සංවර්ධනය කළේ මගේ පියා වන රණසිංහ ප්‍රේමදාස මහතාගේ මැදිහත්වීමෙනුයි. මේ වනවිට මගේ මැදිහත්වීමෙන් තවත් සංවර්ධන ව්‍යාපෘතියක් ක්රියාත්මකයි. මෙරට ජනාධිපති ලෙස අලුත්නුවර උතුම් පුදබිම අංගසම්පූර්ණව වැඩි දියුණුකර ඉතිරි වැඩ කොටසත් නිමා කරනවා.ජාතික වශයෙන් අප දැවැන්ත වැඩ ගණනාවක් ක්රියාත්මක කරනවා. දුප්පත්කම නැති කිරීමේ සමෘද්ධි වැඩසටහන වැඩි-වැඩියෙන් ශක්තිමත් කරන අතරතුර දුප්පත්කමින් පෙළෙන ජනතාව දුප්පත්කමින් මුදවිය යුතුයි. ඒ වෙනුවෙන් සමෘද්ධියට අමතරව ජනසවිය වැඩසටහන ද යළිත් ක්රියාත්මක කරනවා.කෙටි කාලය තුළ මෙරට දුගී දුප්පත්කම තුරන් කරන්න කටයුතු කරනවා. මගේ පියා තමයි, පාසල් දරුවන් ලක්ෂ 43කට දිවා ආහාරය හා නිල ඇඳුම් දුන්නේ. මගේ ප්‍රතිවාදියාගේ රජය කාලයේ දිවා ආහාරය කපා දැම්මා. මගේ පියාට දරුවන් වෙනුවෙන් කරන්න සැලසුම් කළ වැඩපිළිවෙළ සම්පූර්ණ කරන්න බැරි වුණා. නමුත් ලබන 16 වැනිදා ජනාධිපති වූ පසු මා නිල ඇඳුම් කට්ටල දෙකක්, දිවා ආහාර වගේම සපත්තු ජෝඩුවකුත් දෙනවා.ඇයි පාසල් දූ-දරුවන්ව මෙතරම් ශක්තිමත් කරන්නේ? දැනුම කේන්ද්‍ර කර ගත් ආර්ථිකයක් නිර්මාණය කරන්න නම් උගත්-බුද්ධිමත් ජන සමාජයක් ගොඩනැගෙන්න ඕනෑ. උගත් බුද්ධිමත් ජන සමාජයක් බිහිවෙන්න නම් දරුවන් පාසල් යන්න උනන්දු කළ යුතුයි.මගේ ප්‍රතිවාදියෝ මේක මුදල් නාස්තියක් කියනවා. නුඹලාට කෝටි ගණනක් ණය ගිනිපොළියට ගෙන නෙළුම් කුලුණ නෙළුම් පොකුණ හදන්න පුළුවන් වුණා නම් මා පාසල් දරුවන්ට දිවා ආහාරය දෙන්න පැකිළෙන්නේ නැහැ.සෑම ප්රාදේශීය ලේකම් බල ප්‍රදේශයක්ම මූලික කරගෙන කර්මාන්තපුර අරඹනවා. කර්මාන්ත පුරවර වැඩසටහන තුල යොවුන් පරපුරට රැකී-රක්ෂා ලැබෙනවා. බංග්ලාදේශයට, ඉන්දියාවට, වියට්නාමයට, කාම්බෝජයට යන ඍජු විදේශ ආයෝජන අපේ මාතෘභූමියට රැගෙන එනවා.යොවුන් පරපුර ලොකුවට ඩිජිටල් විප්ලවය ගැන කතා කරනවා. එය කතාවට පමණක් සීමා නොකර මහ පොළොවේ ක්රියාත්මක කිරීමට නව තාක්ෂණ විද්‍යාල ආරම්භ කරනවා. සෑම ප්රාදේශීය ලේකම් කොට්ඨාසයකම තාක්ෂණ විද්‍යාල ආරම්භ කර ඒවා ජාත්‍යන්තර ප්‍රමිතියට පත් කරනවා. ඒවායේ බයෝ තාක්ෂණය, නැනෝ තාක්ෂණය, ඩිජිටල් තාක්ෂණය, පරිගණක තාක්ෂණය, නවෝත්පාදනය, ඉංග්රීසි භාෂා - සාක්ෂරතාව වැනි දැනුමද ලබා දෙනවා.මේ විද්‍යාලවලින් සමත්වී එළියට එන යොවුන් පරපුරට තොරතුරු තාක්ෂණ උද්‍යානයක් ආරම්භ කරනවා. නව ඩිජිටල් තාක්ෂණය කේන්ද්‍ර කර ගත් ව්‍යාපාරයක් මේ උද්‍යානයන්හි ආරම්භ කරනවා.තරුණ ප්‍රඥප්තියක් මා එළි දැක්වූවා. ඒ වෙනුවෙන් ගිවිසුමකට මා එළැඹුණා. කාන්තාවන් සමඟ කාන්තා ප්‍රඥප්තියට එළැඹුනා. කාන්තා ප්‍රඥප්තියේ තිබෙන්නා වූ සියලුම කොටස් කාලවකවානු සහිතව ක්රියාත්මක කරන්න මා කටයුතු කරනවා.ජන සමාජයේ පුංචිම මනුස්සයාගේ සිට සුළු-මධ්‍යම පාන්තිකයා, රාජ්‍ය සේවකයා, විරෝදාර රණවිරුවන්, පෞද්ගලික ව්‍යාපාරිකයන්, කුඩා හා මධ්‍යම පරිමාණයේ කර්මාන්තකරුවන් සියලු දෙනා පොදු ජනතාවගේ ජනපති ලෙස පත්වූ පසු රැක බලා ගන්නවා.රටේ ජාතික ආරක්ෂාව සුරැකීම උදෙසා, නීතිය හා සාමය අකුරට ඉටු කිරීමට එහි වගකීම ෆීල්ඞ් මාර්ෂල් සරත් ෆොන්සේකා මහතාට දෙනවා. සුදුස්සාට සුදුසුතැන මා දෙනවා.ඒ වගේම ජාතික ආරක්ෂාව පමණක් නොව රටේ දරු පරපුරට පිළිලයක් වූ කුඩු ව්‍යාපාරයත් සුනුවිසුණු කරනවා. ත්රස්තවාදීන් විනාශ කරන්නාසේම කුඩු ව්‍යාපාරිකයන් ද විනාශ කරනවා. ස්ත්රී දූෂකයන්, මිනීමරුවන්, ළමා අපචාරකරුවන් විනාශ කර යුක්තිගරුක-විනයගරුක ශිෂ්ඨසම්පන්න ජන සමාජය බිහි කරනවා.මේ කාරණා ගැන මගේ ප්‍රතිවාදියා සමඟ වාද කරන්න ලොකු ආශාවක් තිබෙනවා. මෙහෙම වාද-විවාද කළාම ජනතාවට ලොකු ප්‍රයෝජනයක් අත්වෙනවා. එතකොට සජිත් ප්‍රේමදාස ඉදිරිපත් කළ වැඩසටහන කවුරු හරි ලියා දුන්නු එකක් ද කියා බලා ගත හැකියි. අපේක්ෂකයාට ඒ ගැන අවබෝධයක් තිබෙනවාද, දැනුම තිබෙනවාද, මොළයක් තිබෙනවා ද බුද්ධියක් තිබෙනවාද කියලා ඔක්කොම හොයා බලන්නත් පුළුවනි.මගේ ප්රතිපත්ති ප්රකාශයේ අඩංගු වෙන්නේ මගේම අදහස මගේම දර්ශනයයි. වෙන කව්රුවත් ලියපු එකක් නොවෙයි. හැම එකක්ම ප්රසිද්ධ විවාදයක් තියා බලන්න පුළුවනි. අපේ හිතවත් මාධ්‍යයට ඒ වෙලාවට කෙටි රාමුවක් නොව පුළුල් රාමුවක් පෙන්වන්නත් පුළුවනි. එතකොට ටෙලිප්‍රෝම්ටර් එකේ වීදුරු කෑලි එහාට-මෙහාට යනවා බලා ගන්නත් පුළුවනි. මට නම් ටෙලිප්‍රෝම්ටර්වලින් කතා කර පුරුදු නැහැ. මොකද, සියලු කරුණු මගේ ඔලුවේ තිබෙනවා. හැබැයි ප්‍රතිවාදියා තවම විවාදයට එන්න ලැහැස්ති නැහැ.කොහේ විවාද කරන්න බැරි වුණත් ඓතිහාසික විවාදය මාවනැල්ලේ පවත්වන්න මා කැමැතියි. තනිවම එන්න අකමැති නම් ළඟපාත තිබෙන කිහිළිකරු අත්වාරු ටික ගෙන එන්න පුළුවනි.ඕනෑ නම් හිටපු ජනාධිපති අයියාවත් අඬ ගහගෙන එන්න.හැබැයි සජිත් ප්‍රේමදාස එන්නේ තනියමයි. ඕනෑ නම් රුපියල් 2500න් පවුලකට ජීවත් වෙන්න පුළුවන් කියපු මනුස්සයත් ගෙන එන්න. එහෙමත් බැරිනම් පවුල් ගහම ගෙන එන්න. එය පන්දාහද, පහළොස් දාහද, විසිදාහද කියන එක සජිත් ප්‍රේමදාසට ප්රශ්නයක් නොවෙයි.මාවනැල්ල නගරයේ තනිව සිට දහ දාහද, විසිදාහද කියන පිරිසට තනිවම මුහුණ දෙන්න මා ලෑස්තියි. මහත්මා ගුණාංගවලින් ඊට මුහුණ දෙන්න ලැහැස්තියි. මෙරට රාජ්‍ය නායක ලෙස මා කිසිම කෙනෙකුට බයත් නැහැ. කිසිම දෙනෙකුට ණයත් නැහැ. කිසිම රටකට ණයත් නැහැ. මාතෘභූමිය මොනම හේතුවකටවත් අබමල් රේණුවකින්වත් පාවාදෙන්නේ නැහැ.මගේ ඔලුවට කරපිටට වෙනත් රටවල නීති-රීති ක්රියාත්මක කළ යුතුය යන බර නැහැ. අනෙක් අයට ඒ බර තිබෙනවාද කියලා කියන්න මා දන්නේ නැහැ. කාටවත් මට ඇඟිල්ල දිගු කරන්න බැහැ. ඔයා අපේ රටේ පුරවැසියේ ලෙස හිටියා, දැනුත් ඉන්නවා ඔයා අපේ රටේ නීතිරීතිවලට අනුව ඉන්න ඕනෑද කියා සජිත් ප්‍රේමදාසට එහෙම බලපෑමක් කරන්න බැහැ. මොකද සජිත් ප්‍රේමදාස කියන්නේ ඔරිජිනල්ම ශ්රී ලංකා පුරවැසියෙක්.රට තුළ ත්රීරෝද රථ රියැදුරන් ලක්ෂ ගණනක් ඉන්නවා. ත්‍රිරෝද රථ රියැදුරන්ට ඇපයක් පොලිය නැතුව ලක්ෂ 3 ක ණය මුදල දෙනවා.පෙර පාසල් අධ්‍යාපනය අවිධිමත් තත්ත්වයක පවතිනවා. රටේ පෙර පාසල් 19,000ක් තිබෙනවා. ඉතිහාසයේ ප්‍රථමවරට පෙර පාසල් අධ්‍යාපනය නොමිලේ දෙමින් සෑම දරුවෙකුටම දිවා ආහාරය ද දෙනවා.රණවිරු සුබසාධන ජනාධිපති කාර්ය සාධක බලකාය හරහා පෞද්ගලිකව මා සොයා බලනවා. රැකියා නැතිව සිටින අභ්‍යන්තර බාහිර උපාධිධාරීන්ට ජනාධිපති වී මාස දෙකක් ඇතුළත රැකියා දෙනවායැයි” සජිත් ප්‍රේමදාස මහතා කීවේය.එක්සත් ජාතික පක්ෂ සභාපති මහාමාර්ග හා මාර්ග සංවර්ධන, ඛනිජ තෙල් සම්පත් සංවර්ධන අමාත්‍ය කබීර් හසීම් මහතා -“අප වසර ගණනාවක් තිස්සේ ප්රතිපත්ති පාවා නොදී ඔබ වෙනුවෙන් පෙනී සිටියා. සජිත් ප්‍රේමදාස මහතා ජනාධිපති සටනට ඉදිරිපත් කළේ ජනතාව රජ කරවන්නයි.ගෝඨාභයගේ කඳවුර දෙස බලනවිටත් හිරිකිතයි. ඒ කඳවුර අලුතින් තීන්ත ගෑ හිර ගෙදරකට සමානයි. ඒ කල්ලිය ජාතිවාදය අවුලවමින්, ජනතාව කොටවමින් ඡන්ද ගන්න උත්සාහ කරනවා.මහින්ද අද උතුරට වෙන කතාවක් කියා දකුණට ඇවිත් තව කතාවක් කියනවා. මේ දේශපාලනය තේරුම් ගත යුතුයි”.මහනුවර රණවිරු සමුළුව ඇමතූ පාර්ලිමේන්තුවේ සභානායක අමාත්‍ය ලක්ෂ්මන් කිරිඇල්ල මහතා -“යුද්ධය ජයග්රහණය කරන්න බැහැ කියලා බොහෝ දෙනෙකු කීවා. ෆීල්ඞ් මාර්ෂල් සරත් ෆොන්සේකා මහතා යුද්ධය දිනන්න පුළුවන් බව කිව්වා. ගම්වල තරුණයන් තම ජීවිතය පූජා කර යුද්ධය ජයග්රහණය කළා. රට වෙනුවෙන් තම ජීවිතය පූජා කිරීම පිංකමක් බව බුද්ධ ධර්මයෙහි පවා සඳහන් වෙනවා.රණවිරුවන් ගැන විවිධ අර්ථකතන මාධ්‍ය දෙනවා. රණවිරුවන් රට වෙනුවෙන් යුද්ධ කළේ වැටුප බලා ගෙනම නොවෙයි”.කොළඹ පැවැති ප්රජාතන්ත්රවාදය සඳහා මාධ්‍යවේදියෝ සමුළුව ඇමතූ සෞඛ්‍ය හා දේශීය වෛද්‍ය අමාත්‍ය දොස්තර රාජිත සේනාරත්න මහතා -“නොවැම්බර් 17 වැනිදාට හිරු උදාවන විට රටේ ජනාධිපතිවරයා බවට පත්වන්නේ එක්සත් ජාතික පෙරමුණේ ජනාධිපති අපේක්ෂක සජිත් ප්‍රේමදාස මහතායි.නිදහස් මාධ්‍ය ව්‍යපාරය සමඟ මා 1980 වසරේ සිට සම්බන්ධ වී කටයුතු කරනවා. මාධ්‍යවේදීන්ගේ විවිධ අවශ්‍යතා, පහරදීම්, ආදි සියල්ල වෙනුවෙන්ම එදා මුලින්ම පාරට බැස්සේ නිදහස් මාධ්‍ය ව්‍යාපාරයේ උදවියයි.පසුගිය රාජපක්ෂ පාලන සමයේදී මාධ්‍ය ආයතනවලට පහර දෙමින් මාධ්‍යවේදීන් මර්දනය කළා. ඒ යුගයේදී මාධ්‍යව්දීන් කී දෙනෙකුට ජීවිත අහිමි වුණාද? මාධ්‍යවේදීන් කී දෙනෙකුගේ අතපය අහිමි වූවාද? මහින්ද රාජපක්ෂ පාලනය විසින් කළ මාධ්‍ය මර්දනය ද අපගේ ජයග්‍රහණයට බලපෑවා.2015 බලයට පත්වූ වත්මන් රජය මාධ්‍යවේදීන්ට විශාල නිදහසක් දුන්නා. දුන් ඒ නිදහස උපයෝගී කර ගනිමින් අද මාධ්‍යවේදීන් අපට ගහනවා. ඇතැම් මාධ්‍ය රාජපක්ෂ පාලනය සමයේ ඝාතනයට පහරදීම්වලට ලක්වූ මාධ්‍යවේදීන් ගැන කතා කරනවා වෙනුවට තවමත් රාජපක්ෂ රෙජිමයට ගුණ වයමින් සිටිනවා”.දිවුලපිටිය මහජන ක්රීඩාංගණයේ පැවැති රැලිය ඇමතූ පාර්ලිමේන්තු මන්ත්රී ෆීල්ඞ් මාර්ෂල් සරත් ෆොන්සේකා, ප්රවාහන හා සිවිල් ගුවන් සේවා ඇමැති අර්ජුන රණතුංග යන මහත්වරුද කතා කළහ.ඉඩම් හා පාර්ලිමේන්තු කටයුතු නියෝජ්‍ය ඇමැති එඞ්වඞ් ගුණසේකර, පාර්ලිමේන්තු මන්ත්රී විජිත් විජිතමුණි ද සොයිසා පාර්ලිමේන්තු මන්ත්රී මුජිබර් රහුමාන්, පාර්ලිමේන්තු මන්ත්රී රාධා ක්‍රිෂ්ණන් යන මහත්වරුන් ඇතුළු ජනතා නියෝජිතයෝ විශාල පිරිසක් සහභාගී වී සිටියහ.
|
“ප්‍රතිවාදියා ප්රශ්නවලින් පැන යන්නෙක්“
| 0 |
(නිමල කොඩිතුවක්කු, සිටිනාමලුව අනීෂා මානගේ)“ධීවර, කෘෂිකර්ම සහ සංචාරක කර්මාන්ත දියුණු කරමින් තොරතුරු තාක්ෂණය පදනම් කරගත් ශක්තිමත් ආර්ථිකයක් රට තුළ ගොඩනැගීමට කැපවන බව”, නව ප්රජාතන්ත්රවාදී ජාතික පෙරමුණේ ජනාධිපති අපේක්ෂක සජිත් ප්‍රේමදාස මහතා තංගල්ලේදී පැවැසීය.“මන්දිර දේශපාලනය, ජනාධිපති වැටුප, වෙඩි නොවදින වාහන ප්රතික්ෂේප කර හැම අරමුදලක්ම රටේ දියුණුව වෙනුවෙන් යොදවන බවද ජනපති අපේක්ෂක සජිත් ප්‍රේමදාස මහතා සඳහන් කළේය.නව ප්රජාතන්ත්රවාදී පෙරමුණේ ජනාධිපති අපේක්ෂක සජිත් ප්‍රේමදාස මහතාගේ ජයග්රහණය වෙනුවෙන් තංගල්ල නගරයේ සංවිධානය කර තිබූ ජනරැලියට එක්වෙමින් ඔහු මේ බව පැවැසීය.දෙණියාය, අකුරැස්ස, හබරාදූව, රත්මලාන සහ බොරැල්ල ප්‍රදේශවලද මෙදින රැලි පැවැත්විණි.වැඩිදුරටත් අදහස් දැක්වූ නව ප්රජාතන්ත්රවාදී ජාතික පෙරමුණේ ජනාධිපති අපේක්ෂක සජිත් ප්‍රේමදාස මහතා මෙසේද කීවේය.“මොරවක සහ අකුරැස්ස ප්රදේශවල පැවැති රැස්වීම් කිහිපයකට සහභාගී වී මෙතැනට පැමිණියා. තවත් රැස්වීම් කිහිපයකට සහභාගී වෙන්න තිබෙනවා. රටේ ව්‍යාපාරික ප්‍රජාවත් සමග ප්රශ්න සහ උත්තර විවාදයක් අද පෙරවරුවේ පැවැත්වුණා. එයට අපේ ප්‍රතිවාදී අපේක්ෂකතුමන් සහභාගී නොවීම ගැන මා කනගාටු වෙනවා. ඒ විතරක්ද නොවෙයි. වෙනත් කෙනකු දීපු කථාවක් පටිගත කර තමයි, ඒ අවස්ථාවේ ඔහු අදහස් ඉදිරිපත් කළේ.මෙවර ජනාධිපතිවරණයට මා ඉදිරිපත් වෙන්නේ හම්බන්තොට දිස්ත්රික්කයේ විසිපස් වසරක දේශපාලන ගමනේ යෙදිලයි. දිස්ත්රික් සංවිධායකකමෙන් ආරම්භ කළ දේශපාලන ගමන ඉන්පසු හම්බන්තොට - සූරියවැව සංවිධායක බවටත්, ඉන් පසු පාර්ලිමේන්තු මන්ත්‍රීවරයකු, නියෝජ්‍ය අමාත්‍යවරයකු, කැබිනට් අමාත්‍යවරයකු බවටත් පත්වුණා. ජනතාව මට දුන් සහයෝගය මත පක්ෂයේ නියෝජ්‍ය නායක තනතුරට පත්වෙලා අද මා යන්න පුළුවන් ඉහළම අවසාන තැනට ඇවිත් සිටිනවා.ජනාධිපතිවරයට තව දින කිහිපයයි. හම්බන්තොට දිස්ත්රික්කයේ වසම් 576 ම ජනතාව 2000 මහ මැතිවරණයේදීත්, ඉන් පසු 2001 දීත්, ඉන්පසු 2004 දීත්, 2010 දීත්, 2015 දීත් අවස්ථා පහකදී දෙවතාවක්ම දිස්ත්රික්කය ජයග්රහණය කරවා දුන් හයියේ උච්ඡතම අවස්ථාවට මා දැන් එළැඹිලා.හම්බන්තොට දිස්ත්රික්කයේත් රට වටා ගිය ගමනේත් මා ලබපු අත්දැකීම් තුළ ප්රතිපත්ති ප්රකාශය සකස් කළා. ප්රතිපත්ති ප්රකාශය සංක්ෂිප්තව ඉදිරි දින කිහිපය තුළ ඔබ අතට ලැබෙනවා.මැතිවරණ ව්‍යාපාරයත් එක්ක මා මුළු රටේම ගමන් කළා. මෙදා පාර සජිත් ප්‍රේමදාසට මුළු රටේම ජනතාවගේ හයිය තුළින් ඒ මහා ජනවරම ලැබෙන බවට මට දැඩි විශ්වාසයක් තිබෙනවා. ඒ වරම ලැබෙනවිට 25 වසරක් තමුන්නාන්සේලා වෙනුවෙන් කරන්න පුළුවන් උපරිම කැපකිරීම කළ මට හම්බන්තොට දිස්ත්රික්කයේ තංගල්ල, බෙලිඅත්ත, මුල්කිරිගල, තිස්සමහාරාමය උඩටම උස්සා සජිත් ප්‍රේමදාසව ජයග්රහණය කරන්න ඔබ කැපවෙන්න ඕනෑ.විශේෂයෙන්ම තංගල්ල නගරයේ පොඩි බෝට්ටු, තෙප්පම් වෙනුවෙන් ධීවර ප්රජාව සහනයක් ඉල්ලා තිබෙනවා. ලාම්පු තෙල්වලින් රැකියා කරන කුඩා ධීවර යාත්‍රා 50,000 ක් තිබෙනවා. 16 වැනිදට මා පොදු ජනතාවගේ ජනාධිපති වනවිට ධීවර ජනතාවගේ ඉල්ලීම අනිවාර්යයෙන්ම ඉෂ්ට කරනවා.රටේ බහුදින යාත්‍රා 3000 කට වඩා වැඩි ප්රමාණයක් තිබෙනවා. මෙතෙක් කල් ආදායම් බද්දෙන් නිදහස්ව තිබූ ඒ අයගේ වෘත්තියට දිගටම ඒ නිදහස දෙන්න කියා ඉල්ලීම තිබෙනවා. 16 වැනිදායින් පසු ඒ ඉල්ලීමත් අනිවාර්යයෙන්ම ඉෂ්ට කරනවා කියා මා ඔබට කියන්න කැමැතියි.ඒ වගේම අසහනයට පත්ව සිටින සංචාරක කර්මාන්තයේ සියලුම දෙනාට අප දුන්නු සහන ඉදිරියටත් දෙනවා.අපේ රජය තුළ ජාතික ආරක්ෂාව සහ නීතිය සාමය අමාත්‍යවරයා විදියට සරත් ෆොන්සේකා මහතා තීන්දුකර හමාරයි. ඒ තුළින් ශක්තිමත් ජාතික ආරක්ෂාවක් ගොඩනැගෙන විට අනිවාර්යයෙන්ම රටේ සංචාරක කර්මාන්තය නැවත වරක් පිබිදෙනවා කියා කියන්න කැමැතියි.ජාතික සංචාරක ප්රතිපත්තියක් නිර්මාණය කර ඒ තුළින් සංචාරක ව්‍යාපාරය ගොඩනගන්න කටයුතු කරනවා. තංගල්ල පුරවරයේ ආරම්භ කළ නගර සංවර්ධන වැඩසටහන කඩිනමින් අවසන් කරනවා.තංගල්ල රෝහලට තට්ටු දහයක ගොඩනැගිල්ලක් අනුමත කර දිලිප් වෙදආරච්චි මහතා සමග රටේ ජනාධිපති හැටියට මුල්ගල තියා වැඩ ආරම්භ කරන්න මා එනවා.ක්ෂුද්ර මූල්‍ය ණය වැඩපිළිවෙළ නිසා මුළු රටේම කාන්තාවන් අසහනයට පත්ව සිටිනවා. කාන්තාවන්ගේ ක්ෂුද්ර මූල්‍ය ණය කපා හරින බවට මගේ ප්රතිපත්ති ප්රකාශයේ සඳහන් වනවා.මගේ පියා දරුවන්ට නිල ඇඳුමයි, දිවා ආහාරයයි දුන්නා. මගේ ප්‍රතිවාදියාගේ දේශපාලන කල්ලිය තමයි, ඒවා කපා හැරියේ. 16 වැනිදා ජනාධිපතිවරයා බවට ජනතාව මාව පත් කරන විට හතළිස් හතර ලක්ෂයක් පාසල් දූදරුවන්ට නිල ඇඳුම් කට්ටල දෙකයි, සපත්තු කූට්ටමයි, දිවා ආහාරයයි අනිවාර්යයෙන්ම දෙනවා කියන එක මේ අවස්ථාවේ කියන්න කැමතියි.දුප්පත්කම තුරන් කිරීමේ සමෘද්ධි වැඩසටහන තවදුරටත් ශක්තිමත්ව ඉදිරියට ගෙනයනවා. සමෘද්ධිය වෙනුවෙන් කැපකරන මුදල් ප්රමාණය මා වැඩි කරනවා. රටේ දුප්පත්කම බරපතළ ප්රශ්නයයි. එය කෙටි කාලයක් තුළ විසඳිය යුතු ප්‍රශ්නයද වනවා.සමෘද්ධි වැඩසටහන ක්රියාත්මක කරගෙන යනවා වගේම මුළු රටේම දුප්පත්කමේ එරී සිටින ජනතාව එයින් මුදාගැනීමට සමෘද්ධියයි, ජනසවියයි දෙකම එකට දෙනවා කියා මා කියන්න කැමැතියි.මගේ ප්‍රතිවාදී අපේක්ෂකයා සහනාධාර පොහොර මිලවත් දන්නේ නැහැ. අනුරාධපුරයේ ගිහින් 350 පොහොර නිකං දෙනවා කිව්වා. රක්ෂණ ගාස්තු 150 අමතක වුණා. එතුමන්ට කවුරු හරි ගුලියක් දුන්නා.ජාතික ආහාර නිෂ්පාදනය උසස් මට්ටමකට ගෙනඒමටත් එයින් ජාතික නිෂ්පාදනයට දැවැන්ත හයියක් දීමටත් මා කටයුතු කරනවා. මේ මගින් කෘෂි ක්ෂේත්රය වෙනුවෙන් රටේ කිසිම නායකයකු නොකරපු දෙය මා ක්රියාත්මක කරනවා.වී වගාවට, එළවළු, පලතුරු වගාවට ගම්මිරිස්, කුරුඳු, කරාබු නැටි වැනි සුළු අපනයන භෝග වගාවටත් තේ, පොල්, රබර් වැනි වැවිලි කර්මාන්ත ඇතුළු රටේ කෙරෙන හැම වගාවකටම පොහොර සහානාධාරය පමණක් නොවෙයි නොමිලේ පොහොර දීමටද කටයුතු කරනවා.යොවුන් පරපුර වෙනුවෙන් රටේ හැම ප්‍රදේශීය ලේකම් කොට්ඨාසයකම නවීන තාක්ෂණ විද්‍යාගාර ආරම්භ කරනවා.එතකොට හම්බන්තොට දිස්ත්රික්කයේ එවැනි විද්‍යාගාර 12 ක් ආරම්භ වෙනවා. ඒ අනුව තංගල්ල ඇතුළු සියලුම ප්රදේශවල ආරම්භවන නවීන තාක්ෂණ විද්‍යාලය තුළින් නැනෝ තාක්ෂණය, නව තාක්ෂණය, ජීව තාක්ෂණය, තොරතුරු තාක්ෂණ, පරිගණක විද්‍යාව, ඉංග්රීසි භාෂා සාක්ෂරතාව යෞවන පරපුරට නොමිලේ ජාත්‍යන්තර මට්ටමින් මා උගන්වනවා.මෙතැනින් මා නතර වෙන්නේ නැහැ. හැම ප්රාදේශීය ලේකම් කොට්ඨාසයකම තොරතුරු තාක්ෂණ උද්‍යාන ආරම්භ කරනවා. එතකොට නවීන තාක්ෂණ විද්‍යාලයෙන් සමත්වන යෞවනයන්ට ප්‍රදේශීය ලේකම් කොට්ඨාසවලට ගිහින් ඩිජිටල් ව්‍යාපාරයේ නිරත වන්නට අවස්ථාව දෙනවා. ඒ සඳහා මූලික ප්‍රාග්ධනයද දෙනවා.මේ අනුව හම්බන්තොට දිස්ත්රික්කයේ ප්‍රදේශීය ලේකම් බල ප්රදේශ 12 ට නවීන තාක්ෂණ උද්‍යාන 12ක්, තොරතුරු තාක්ෂණ උද්‍යාන 12ක් ඇතිවෙනවා. ඒ වගේම මගේ නව ප්රතිපත්තිය මත කර්මාන්ත උද්‍යාන 12 කුත්, කර්මාන්ත පුරවර 12 කුත් ප්‍රදේශීය ලේකම් බල ප්රදේශ මට්ටමින් ආරම්භ කර ගමේ නගරයේ දූ දරුවන්ට ඒවායේ රැකියා කිරීමේ අවස්ථාව උදාකරනවා.රටේ ලක්ෂ සංඛ්‍යාත ත්‍රිරෝද රථ රියදුරන්ට ඇප රහිතව ලක්ෂ තුන ගානේ පොලී රහිත ණයක් දෙනවා. දස ලක්ෂ ගණනාවක් ත්‍රි රෝද රථ රියැදුරන් සිටිනවා. ඒ අයගේ ජන ජීවිතය ඉහළ මට්ටමට ගෙන ඒමට මා කටයුතු කරනවා.1994දී මා හම්බන්තොට දිස්ත්රික්කයට ඇවිත් සමාජ සේවය ආරම්භ කළේ පෙර පාසල් ඉලක්ක කරමිනුයි. රටේ පෙර පාසල් 19,000ක් තිබෙනවා. ලියාපදිංචි වෙලා තිබෙන්නේ 10000 යි.රටේ සියලුම පෙර පාසල් පාලිකාවන්ට, සහාය පාලිකාවන්ට රජයේ අනුග්‍රහයෙන් වැටුප්, දීමනා දී හැම පෙර පාසලක් වෙනුවෙන්ම අංග සම්පූර්ණ පෙර පාසල් ගොඩනැගිල්ලක්, ළමා උද්‍යානයක් ලබාදෙනවා.ඒ වගේම මානව භෞතික සම්පත් දී ඒ දූදරුවන් වෙනුවෙන් නොමිලයේ දිවා ආහාරයද දී රටේ පෙර පාසල් අධ්‍යාපනය නිදහස් අධ්‍යාපනයට ඇතුළු කිරීමට මා තීන්දුවක් ගත්තා. එතකොට මවුපියන් මුදල් ගෙවා පෙර පාසල් අධ්‍යාපනය දුන් කාලය මා නතර කරනවා.විශ්‍රාමික ප්‍රජාවත් මා රැකගන්නවා. විශ්‍රාමික ප්‍රජාවට දෙන්න පුළුවන් උපරිම සහන ටික දෙනවා. වැඩිහිටි ආධාරය රුපියල් 2000 සිට 3000 දක්වා වැඩි කරනවා. ඒ විතරක්ද නොවෙයි. රණසිංහ ප්‍රේමදාස සමයේදී වගේ ජනසවිය ගමේ, නගරයේ සමුපකාරය මගින් ක්රියාත්මක වන විට රටේම සමුපකාර පද්ධතියත් ශක්තිමත් වෙනවා. අපි කරන්න යන වැඩ කොටස් ගැන හෙට උදේ වෙනකම් කතා කරන්න පුළුවනි.මා ඇමැතිවරයකු විදියට ඇමැති පඩිය ගත්තේ නැහැ. ඇමැති වාහනය ගත්තේත් නැහැ. පෞද්ගලික වාහනයට මගේ අතින්ම තෙල් ගහගෙන රට වටේ ගිහින් වැඩ කළා. වරදාන වරප්‍රසාද ගන්නවා වෙනුවට තිබෙන හැම තඹ සතයක්ම වියදම් කළේ පොදු ජනතාව වෙනුවෙනුයි.දහසයවැනිදාට තංගල්ල දිනවන විට, මුල්කිරිගල බෙලිඅත්ත, තිස්සමහාරාමය දිනවන විට මා මන්දිර දේශපාලනය ප්රතික්ෂේප කර, ජනාධිපති වැටුප ප්රතික්ෂේප කර අලුතින් වෙඩි නොවදින වාහන ගෙන්වන එක නතර කර ජනාධිපති, අගමැති, මැති ඇමැතිවරුන් ඩියුටි ෆ්‍රී පර්මිට් ලබපු කාලය අවසන් කර ආණ්ඩු වෙනස්වෙන විට අමාත්‍යාංශවලට වාහන ගෙන්වන පුරුද්ද නතර කර හැම අරමුදලක්ම මම මගේ මාතෘ භූමිය වෙනුවෙන් යොදවනවා.මගේ හිතවත් ප්‍රතිවාදියාට විවාදයකට ආරාධනා කර දැන් සති දෙකක් ගතවෙනවා. අද උදෙත් අවේ නැහැ. මා කියනවා. එන්න බය නම් ජනාධිපති අයියත් එක්ක එන්න. එහෙම නැතිනම් පවුල් ගහේ ඉන්න හැම දෙනාම කාල්ටන් නිවසට ගෙන්වන්න. එහෙම නැතිනම් මැදමුලන වලව්වට ඥාති, රොත්ත බුරුත්තම ගෙන්වන්න. හැබැයි සජිත් ප්‍රේමදාස එන්නේ තනියම කියා මා කියන්න කැමතියි.මා තනියම ගිහින් වාද විවාද කර විවාදයත් දිනා ජනාධිපතිවරණයත් දිනනවා.හම්බන්තොට දිස්ත්රික්කයේ සියලු දෙනාම ජයග්‍රහණයට සූදානම් වෙන්න. 1994 ඉදන් තමුන්නාස්සේලාගේ දුක සැප සියල්ලක්ම හොයා බලා කරන්න පුළුවන් උපරිමය මා කළා. තව වැඩි වැඩියෙන් උදවු පදව් කරන්න දිස්ත්රික්කය ජයග්රහණය කර දෙන්න කියා මා ඉල්ලීම කරනවා.” යයිද, සජිත් ප්‍රේමදාස මහතා පැවැසීය.ධීවර රාජ්‍ය අමාත්‍ය දිලිප් වෙදආරච්චි මහතා:“හම්බන්තොට දිස්ත්රික්කයෙන් දේශපාලනය ආරම්භ කළ සජිත් ප්‍රේමදාස මහතා හත්වැනි විධායක ජනාධිපති දුර තරගයට ඉදිරිපත්ව සිටිනවා. රාජපක්ෂවරුන් විධායක ජනාධිපති ධුරය හොබවලත් කරන්න බැරිවෙච්ච විශාල සේවාවක් එතුමා මේ ප්රදේශය වෙනුවෙන් කළා.නියඟයට, ගංවතුරට ඕනෑම ගැටලුවකට මේ ප්රදේශවලට පිහිටවුණේ සජිත් ප්‍රේමදාස මහතායි. එතුමා මේ ප්රදේශවල වෙහෙර විහාර ඉදිකර ශාසනය වෙනුවෙනුත් විශාල සේවයක් ගෙනගියා. ජාති ආලයෙන්, ආගම් ආලයෙන් කතාකරන රාජපක්ෂවරුන් අඩු ගානේ චෛත්‍යයක්වත් ඉදිකර නැහැ.සජිත් ප්‍රේමදාස මහතාට ජනාධිපති අපේක්ෂකත්වය නිකං ලැබුණේ නැහැ. කොක්කෙන් හරි කෙක්කෙන් හරි ජනාධිපති අපේක්ෂකත්වය එතුමන් ගන්නවා කිව්වා. ඒ වගේම 16 වැනිදාට රටේ නියත ජනාධිපති බවට සජිත් ප්‍රේමදාස මහතා පත්කරගන්නවා” යයිද ඔහු කීය.පාර්ලිමේන්තු මන්ත්රී ෆීල්ඞ් මාර්ෂල් සරත් ෆොන්සේකා මහතා:- “එදා රාජපක්ෂ පාලන සමයේදී පොලිස් නිලධාරීන්, ආරක්ෂක අංශ නිලධාරීන්, රාජ්‍ය නිලධාරින් කොච්චර භීතියකින් කටයුතු කළාද?. අද එහෙම භීතියක් නැහැ. ඔවුන් අභිමානයෙන් තමන්ගේ වෘත්තියේ නියැලෙනවා. එදා ආතතියෙන් භීතියෙන් කටයුතු කළ මැතිවරණ කොමසාරිස් අද බොහොම ගැම්මෙන් කොන්ද කෙළින් තියන් වැඩ කරනවා.රටේ ආරක්ෂාව පිළිබඳ වගකීම මට පවරන බව සජිත් ප්‍රේමදාස මහතා පැවසුවා. ඒ වගකීම අකුරටම ඉටුකරමින් සියලුම ජනතාවට ජීවත්විය හැකි සුරක්ෂිත ශ්රී ලංකාවක් වෙනුවෙන් මා කැප වෙනවා.ඒ වගේම අද තරුණ පරපුර මත්ද්‍රව්‍ය, මත්කුඩුවලට ඇබ්බැහි වෙලා. ඔවුන් මත්ද්‍රව්‍ය ජාවාරම්කරුවන්ගේ ගොදුර බවට පත්ව සිටිනවා. තරුණ පරපුර මේ තත්වයෙන් ගලවා ගැනීමටත් පුනරුත්ථාපනය කිරීමටත් මත්ද්‍රව්‍ය ජවාරම්කරුවන්ට දැඩි ලෙස නීතිය ක්රියාත්මක කරමින් රටද මේ තත්වයෙන් ගලවා ගැනීමට මා කැපවෙනවා” යයිද ඔහු පැවැසීය.විශාල පිරිසක් රැලිවලට සහභාගිවී සිටියහ.
|
“ප්‍රතිවාදියා ප්රශ්නවලින් පැන යන්නෙක්“
| 0 |
(අංජුල මහික වීරරත්න, නිමල කොඩිතුවක්කු, කලවාන - උපේන්ද්‍ර ජාතුන්ගම, වේවැල්කඳුරේ - පත්ම බන්දු, අම්බලන්ගොඩ - හේමන්ත සිල්වා සහ ගෝනාපීනුවල - දයා සිරිල් ධම්මික)“දූෂණ-වංචා සහ ජාතික සම්පත් කොල්ලකෑම්වලට සම්බන්ධ කිසිවකුත් තම රජයට ඇතුළත් කරගන්නේ නැතැයි” නව ප්රජාතන්ත්රවාදී පෙරමුණේ ජනාධිපති අපේක්ෂක, එක්සත් ජාතික පක්ෂ නියෝජ්‍ය නායක සජිත් ප්‍රේමදාස මහතා කලවානේදී පැවැසීය.“යල් පැනගිය ඇටුවන් බැහැපු අය සමඟ නොව අලුත් ජවය ශක්තිය සහිත සමස්ත පුරවැසි පරපුර ශක්තිමත් කරන රජයක් බිහිකරන බවද” ජනපති අපේක්ෂක සජිත් ප්‍රේමදාස මහතා අවධාරණය කළේය.කලවාන ජන රැලියට අමතරව සජිත් ප්‍රේමදාස මහතාගේ සහභාගීත්වයෙන් මෙදින හිනිදුම, බෙන්තර, ඇල්පිටිය, රජ්ගම, බලපිටිය සහ බණ්ඩාරගමදී ද ජන රැලි පැවැත්විණි.කලවාන ජනරැලි අමතමින් වැඩිදුරටත් අදහස් දැක්වූ සජිත් ප්‍රේමදාස මහතා මෙසේ ද පැවැසීය.“රත්නපුර දිස්ත්රික්කයේ දියුණුව ගැන සිතන සැමගේ සිහිනය වන්නේ ආපදා නොවන ආකාරයට, පරිසර හානියක් නොවන ආකාරයට රුවන්පුර අධිවේගී මාර්ගය නිර්මාණය කිරීමයි. 16 වැනිදායින් පසුව වැඩක් කරන, වැඩක් කළ හා දැවැන්ත වැඩක් කරන්න සිටින පුද්ගලයකු ලෙස රුවන්පුර අධිවේගී මාර්ග සිහිනය සැබෑ කරනවා.ගංවතුරෙන් යටවන අයගම හරහා දිවෙන ඉඩංගොඩ කලවාන මාර්ගය මංතීරු දෙකක් සහිතව සංවර්ධනය කරනවා. කුකුළේ ගඟ විදුලි යෝජනා ක්රමය ස්ථාපිත කිරීම තුළ පීඩාවට අසහනයට පත්වූ ජතතාවට සහන මා දෙනවා. කුකුළේ ගඟ ව්‍යාපෘතිය හරහා අසාධාරණයට ලක් වූ සැමට සුදුසු වන්දි ගෙවනවා.රබර්, තේ, කර්මාන්තය, පතල් කර්මාන්තය, සුළු අපනයන භෝග හා ගම්මිරිස් වගාව යන කර්මාන්තවල බොහෝ දෙනෙකු නිරතව සිටිනවා. මෙරට කෘෂි විප්ලවයක් මා අරඹනවා. මෙරට ජනතාවට අවශ්‍ය ආහාර ඉල්ලුම මෙරටින් සපුරනවා. පිටරටින් ආනයනය කරනවා වෙනුවට අපේ වගා විප්ලවය තුළ රටේ ඉල්ලුමට සැපයුම දෙනවා පමණක් නොව මෙරට කෘෂි නිෂ්පාදන අපනයනය කරන්න ද කටයුතු කරනවා.වී වගාව හෝ වේවා තේ-පොල්-රබර් වගාව වේවා එළවළු-පලතුරු ගොඩ භෝග වගාව ශක්තිමත් කරන්න නිෂ්පාදන වියදම පහත හෙළන්න සියලු පොහොර වර්ග නොමිලේ දෙනවා. ඊට අමතරව තේ සඳහා හොඳ සහතික මිලක් දෙනවා. ගම්මිරිස්වලට හොඳ මිලක් දෙනවාසේම ගම්මිරිස් ප්‍රතිඅපනයනය තහනම් කරනවා.තේ කර්මාන්තය නඟා සිටුවීම සඳහා විශේෂ අවධානය යොමු කරනවා. තේ කර්මාන්තය සශ්‍රික කරනවා. තේ කර්මාන්ත ශාලා නැවතත් ශක්තිමත් කර කුඩා තේ වතු හිමියන්ගේ නිෂ්පාදන කටයුතු ජව සම්පන්න කරනවා.පතල් කර්මාන්තයේ නිරත වෙන සියලු දෙනාට මා කියන්නේ 16 වැනිදා නිර්මාණය වන්නේ නව යුගයක්. ඒ නව යුගය තුළ පරිසරය ආරක්ෂා කරමින් පතල් කර්මාන්තය කරගෙන යන්න අවශ්‍ය ශක්තිය දෙනවා.මැණික් හා ස්වර්ණාභරණ අධිකාරියේ සභාපති පත් කිරීම මේ කර්මාන්තයේ නිරත සියලු දෙනාට දෙනවා. පතල් කර්මාන්තයේ නිරතවන අයට අවසරය ගන්න එක එක තැන්වලට යන්න වෙලා. එකම තැනක සිට ඒ අවසරය දෙන ක්රියාවලිය මා ක්රියාත්මක කරනවා. පතල්කරුවන් ව්‍යාපාරිකයන් රස්තියාදු වූ යුගයට මා තිත තබනවා.මේ බල ප්රදේශයේ නිවාස ප්රශ්නය විසඳන්න දිය හැකි උපරිම සහයෝගය මා දෙනවා. නිවාස ඉදි කරන්න, ඉඩම් ගන්න ගැටලුවක් තිබෙනවා. රටේ ජනාධිපතිවරයා ලෙස 2025 සියලු දෙනාට සෙවන දෙන අවස්ථාවේදී මේ ප්‍රදේශයටත් නිවාස දෙනවා.සංචාරක කර්මාන්තය හොඳින් මේ ප්රදේශයේ ක්රියාත්මකයි. එය තවදුරටත් ශක්තිමත් කර බලප්‍රදේශය ඍජු සංචාරක කලාපයක් බවට පත් කරනවා. ලෝක උරුමයක් වන සිංහරාජයට ඍජු සම්බන්ධතාවක් කලවානට තිබෙනවා. දේශීය විදේශීය සංචාරකයන් ආකර්ෂණය වන බලප්‍රදේශයක් ලෙස කලවාන දියුණු කිරීමේ වගකීම මා භාර ගන්නවා. මේ බල ප්රදේශය සංචාරක කලාපයක් ලෙස පත් කොට ප්රදේශයේ ජනතාවගේ අතමිට සරු කරනවා.පතල් කර්මාන්තයේ නිරතව සිටින කම්කරුවන් ඉතා ලොකු අවදානමක් ගෙන තමයි පතල් කර්මාන්තයේ නිරත වන්නේ. පතල් කර්මාන්තයේ නිරත අය වෙනුවෙන් රක්ෂණ ක්රමයක් ඇතිකර පතල්කරුවන්ගේත් ඔවුන්ගේ පවුල්වලත් ආරක්ෂාව සුරක්ෂිත කරනවා.මෙරට දුගී - දුප්පත්කම තුරන් කිරීමේ සමෘද්ධි වැඩසටහන තවදුරටත් ශක්තිමත් කර එය දිරි ගන්වනවා. එතැනින් නතර නොවී හැමදාම රටේ දුප්පත්කම තිබිය නොහැකියි. දුප්පත්කම තුරන් කිරීමේ වැඩපිළිවෙළ යටතේ රණසිංහ ප්‍රේමදාස මහතාගේ ජනසවිය වැඩසටහනත් ක්රියාත්මක කරනවා.පාසල් යන දුවා දරුවන්ට මගේ පියාණන් නිල ඇඳුම්, දිවා ආහාරය දුන්නා. නමුත් මගේ ප්‍රතිවාදියාගේ කණ්ඩායම පාසල් දූ දරුවන්ගේ දිවා ආහාරය කපා දැමුවා. මෙරට පාසල් දරුවන් වෙනුවෙන් කළ යුතු නොනිමි මෙහෙවරක් තිබෙනවා. මෙරට 44 ලක්ෂයක් පාසල් දූ දරුවන්ට නිල ඇඳුම් කට්ටල දෙකයි, දිවා ආහාරයයි, සපප්තු කුට්ටමයි තුනම මා ජනාධිපති වූ පසු දෙනවා.කිසිවකු පෙර පාසල් අධ්‍යාපනයට අවධානය යොමු කරන්නේ නැහැ. දරුවෙකුගේ මොළය වර්ධනය වෙන්නේ ඉපදුනදා සිට අවුරුදු පහක් යන තුරුයි. එය වෛද්‍යවරුන් පෙන්වා දී තිබෙනවා. සියයට 80ක මොළය වර්ධනය වන්නේ අවුරුදු පහක කාලය තුළයි. නමුත් මේ කාලය තුළ නොමිලේ අධ්‍යාපනයක් ලැබෙන්නේ නැහැ. ඒ දරුවන්ට වෙනම ශක්තිය දෙන්නේ නැහැ. ඒ නිසා පෙර පාසල් ගුරුවරුන්ගේ, සහාය පාලිකාවන්ගේ ගෞරවය රැක ඔවුන්ගේ වැටුප් - චේතන රාජ්‍ය අනුග්රහය යටතේ සෑම පෙර පාසල් අධ්‍යාපනය නිදහස් නිවහල් අධ්‍යාපන ක්රමය බවට පත් කරනවා.හැම ප්රාදේශීය ලේකම් කොට්ඨාසයක කර්මාන්තපුර හදනවා. එවිට තරුණ - තරුණියන්ට ගමේ ඉඳගෙනම රැකියා කිරීමේ අවස්ථාව උදාවෙනවා.අපේ රටට එන්න තිබෙන ඍජු විදේශ ආයෝජන කාම්බෝජයට, ඉන්දියාවට, වියට්නාමයට, බංග්ලාදේශයට යනවා වෙනුවට මෙරටට ගෙන්වා ගන්නවා. එමගින් තරුණ-තරුණියන්ගේ රැකියා ප්රශ්නයට විසඳුමක් දෙනවා.පොලිස් නිලධාරීන් ගැන වචනයක් කිව යුතුයි. කණගාටුවෙන් වුවද කිව යුත්තේ ඔවුන්ට ලැබිය යුතු රුපියල් 20,000 බටා එක දෙන්න යනකොට අපේ විරුද්ධවාදීන් මැතිවරණ කොමිසමට කියා එය නතර කළ බවයි. මා පොලිස් නිලධාරීන්ට කියනවා ජනාධිපති වී පැය 72ක් තුළ බටා එක පමණක් නොව ආහාර දීමනාව ද දෙන්න මා අනිවාර්යයෙන්ම කටයුතු කරනවා. උස් පහත් බේදයකින් තොරව ඒ ආහාර දීමනාව දෙනවා. තනතුරු අනුව එය වෙනස් විය නොහැකියි. ලබන 16 වැනිදා මා ආරම්භ කරන්නේ නව යුගයක නව ආරම්භයයි. අලුත් ගමනක් බොරු නොකියන ගමනක් මර්දනය නැති ගමනක් ප්රජාතන්ත්රවාදී ගමනක් පොදුජන අයිතිය ශක්තිමත් කරන ගමනක් පනස් දෙහැවිරිදි ජනාධිපතිවරයෙකු පත්කර ගෙන දිවා රෑ නොබලා ශීඝ්‍රගාමී සංවර්ධන යුගය නිර්මාණය කරන්න සියලු දෙනාම හයිය දෙන්න.මෙරටට අවශ්‍ය යල් පැන ගිය, ඇටුවන් බැහැපු අය නොව අලුත් ජවය අලුත් හයිය සමඟ තරුණ කාන්තා පරපුරට, සමස්ත පුරවැසි පරපුරටම ශක්ති දෙන නව රජයක් දූෂණය මර්දනය කළ කොල්ල කෑම කළ ජාතික සම්පත් විනාශ කළ කිසිවකු මගේ රජයට ඇතුළත් කර ගන්නේ නැහැ. පිරිසුදු ගමනක් පවිත්‍ර දර්ශනයක් ජනතාවාදී ජනහිතකාමී පිළිවෙතක් හරහා අනිවාර්යෙන්ම මා රට දියුණු කරනවා. එමෙන්ම පුරවැසි පරපුරම රැක ගන්නවා. අපේ මාතෘ භූමිය දිවි හිමියෙන් සුරකිනවා.මා ජනතාවට කියන්නේ ගෙයක් - ගෙයක් ගානේ ගොස් පක්ෂ පන්ති පාට බේදයකින් තොරව අලුත් - අවංක - පිරිසුදු ගමන, භීෂණයෙන් තොර ගමන, රාජ්‍ය ත්‍රස්තවාදයෙන් තොර ගමන, සුදු වෑන් වලින් තොර ගමන, මිනීමැරුම්වලින් තොර ගමන ජනතාව ජීවත් කරවන ගමනට ශක්තිය දෙන්න කියලයි.වතුකම්කරුවන්ගේ දෛනික වැටුප රුපියල් 1500ක් කරමින් රටේ සියලු දෙනාට සෞභාග්‍ය සම්පන්න අනාගතය නිර්මාණය කරනවා යයි”ද සජිත් ප්‍රේමදාස මහතා කීවේය.කොළඹ පදනම් ආයතනයේ පැවැති මාධ්‍ය සමුළුව ඇමතූ මහානගර හා බස්නාහිර සංවර්ධන අමාත්‍ය පාඨලී චම්පික රණවක මහතා :-“මෙවර ජනාධිපතිවරණය තීරණාත්මකයි. මෙය ජනාධිපතිවරණයක් පමණක්ම නොවෙයි. ජනාධිපතිවරණයෙන් තේරී පත් වන ජනාධිපතිවරයා ලබන මාර්තු මාසයේදී මහ මැතිවරණය පැවැත්වීමට තීරණයක් ගත යුතුයි. ඒ වගේම පළාත් පාලන මැතිවරණ පැවැත්වීමටත් අවශ්‍ය පියවර ගත යුතුයි.ඒ නිසා ජනාධිපතිවරණයේදී නිවැරදි හා බුද්ධිමත් තීරණය ගැනීම වෙනුවෙන් ජනතාව මෙහෙය වීමේ වගකීම මාධ්‍යවේදීන් සතුයි.රාජපක්ෂ යුගයේදී මිනිස් නිදහස හෙමින් - හෙමින් ඇකිලිගෙන යන ආකාරය අප දුටුවා. කතා කිරීමේ නිදහස පාලනය වෙන ආකාරය දැක්කා. එරෙහිව කටයුතු කරන මාධ්‍ය ආයතනවලට කළ කී දෑ අප දැක්කා. ඒ වගේම විරුද්ධවාදීන් මර්දනය කිරීමට ෆීල්ඞ් මාර්ෂල් සරත් ෆොන්සේකා මහතා හිරගෙට දැම්මා”.නියෝජ්‍ය අමාත්‍ය කරුණාරත්න පරණවිතාන, පාර්ලිමේන්තු මන්ත්රී ඒ.ඒ. විජේතුංග සහ හේෂා විතාන, එක්සත් ජාතික පක්ෂ කලවාන ආසන සංවිධායක සරත්චන්ද්‍ර රාමනායක යන මහත්වරු ද අදහස් දැක්වූහ.අධිකරණ ඇමැතිනි තලතා අතුකෝරල මහත්මිය ද ජන රැලියට සහභාගි වී සිටියාය.
|
“ප්‍රතිවාදියා ප්රශ්නවලින් පැන යන්නෙක්“
| 0 |
(සුජිත් හේවාජුලිගේ)“මහජනතාව අප පාර්ලිමේන්තුවට යැව්වේ ජනතා අවශ්‍යතා ඉටුකිරීමට මිස බොරු නාටක රඟදැක්වීමට නොවෙයි” යැයි නාගරික සංවර්ධන රාජ්‍ය අමාත්‍ය ආචාර්ය නාලක ගොඩහේවා මහතා පැවැසීය.රටේ තරුණ පරපුරට, තරුණ වෘත්තිකයන්ට, ව්‍යාපාරිකයන් වෙනුවෙන් විශේෂ නිවාස ව්‍යාපෘති රැසක් ආරම්භ කරන බව ද ඔහු කීය.රාජ්‍ය අමාත්‍යවරයා මෙසේ පැවැසුවේ ලුනාව ‘සී වීව් රෙසිඩන්ස්’ නිවාස ව්‍යාපෘතිය ඉකුත් 9 වැනිදා ජනතා අයිතියට පත්කිරීමෙන් පසුව එහි පැවැති උත්සවයේදීය.ජනාධිපති ගෝඨාභය රාජපක්ෂ මහතාගේ ‘සෞභාග්‍යයේ දැක්ම’ සංවර්ධන අභිලාෂයන් ක්රියාවට නැංවීම සඳහා අග්රාමාත්ය මහින්ද රාජපක්ෂ මහතාගේ උපදෙසින් ඇරැඹුණු මෙම නිවාස සංකීර්ණයේ පළමු ගොඩනැගිල්ල නිවාස 176කින් ද දෙවැනි ගොඩනැගිල්ල නිවාස 92කින් ද තෙවැනි ගොඩනැගිල්ල නිවාස 88කින් ද සමන්විතය.නිවසක ප්රමාණය වර්ග අඩි 456ක් වන තර විසිත්ත කාමරයක්, නිදන කාමර දෙකක්, මුළුතැන්ගෙයක්, නාන කාමරයක් සහ සඳළුතලයක් එයට අන්තර්ගත වේ.මේ සඳහා වැය කර ඇති මුදල රුපියල් කෝටි 139කි.එහිදී රාජ්‍ය අමාත්‍යවරයා මෙසේ ද කීය.“අපි මෑත කාලයේ මෙවැනි ව්‍යාපෘති රාශියකට සහභාගි වෙමින් තිබෙනවා. අපි ඒ ගැන විශේෂයෙන්ම සතුටු වෙනවා. හිටපු නිවාස අමාත්‍ය විමල් වීරවංශ මැතිතුමා විසින් ආරම්භ කරලා සියයට 90කට වඩා වැඩ නිම කරලා තිබූ මෙම ව්‍යාපෘතිය පසුගිය වසර පහේදී එතනම නතර වෙලා තිබුණේ එම කාලය තුළ මේ රට නතර වෙලා තිබූ ආකාරයටමයි. මේ නිවාස ව්‍යාපෘතිය හොඳම උදාහරණයක් පසුගිය යුගය ගැන අපට තේරුම් ගන්න.2010–2014 කාලයේ වැඩබිමක්ව තිබූ අපේ රට, වරාය නගරය නවත්වලා පටන් ගත්තු වැඩපිළිවෙළ මුළු රටටම බලපෑවා. මුළු රටේම ආර්ථිකය කඩා වැටිලා මහා අඳුරු යුගයක් ආරම්භ වුණා. ඒ දුෂ්කර යුගය අවසන් කරන්න තමයි ගෝඨාභය රාජපක්ෂ ජනාධිපතිතුමා, මහින්ද රාජපක්ෂ අග්‍රාමාත්‍යතුමා ඇතුළු වර්තමාන රජය නැවත වගකීම භාරගත්තේ. අපි අපේ රටේ සෑම ක්ෂේත්‍රයක්ම සෞභාග්‍යයේ දැක්මට අනුව හැකිතාක් ඉක්මනින්, කඩිනමින් මේ වැටුණු අගාධයෙන් රට ගොඩගන්න කටයුතු කරනවා. ඒ නිසා බොහෝ වැඩ සිදුවෙන්නට පටන් අරන් තිබෙනවා.ඒ අතරේ අපි කතා කරන්නේ නිවාස ගැන. සෞභාග්‍යයේ දැක්ම ප්‍රතිපත්තියේ කියවෙනවා අපේ රටේ ජනාධිපතිතුමාගේ අරමුණ එතුමා ඉතාමත්ම සරළව කියනවා. ඵලදායි පුරවැසියෙක්, සතුටින් ජීවත්වන පවුලක්, ගුණගරුක සමාජයක්, සෞභාග්‍යමත් දේශයක් කියලා. ඒ සතුටින් ජීවත්වන පවුලක් ගැන කතා කරන විට නිවාස කියන දේ ඉතාම වැදගත්. හිසට සෙවණක් අත්‍යවශ්‍යයි පවුලකට. අපේ රටේ නිවාස දෙස බැලුවාම ජීවත්වන පවුල් බොහෝ දෙනකුට තමන්ගේම කියලා නිවසක් නැහැ. මේ නිවාස නැති අය සෑම වර්ගයකම ඉන්නවා. දුප්පත් ජනතාව පමණක් නෙමෙයි, මැදි ආදායම්, ඉහළ ආදායම්ලාභීන් මේ සෑම ක්ෂේත්රයකම නිවාස ප්රශ්නය තිබෙනවා. එහෙම නම් අපි මේ සෑම ක්ෂේත්‍රයකටම විසඳුම් සෙවිය යුතුයි.අවාසනාවකට වගේ සමහර අය මේ සිදුවන සංවර්ධනය දකින්නේ නැතිව සිදුනොවන දේවල් ගැන කතා කරනවා. අපි ජනතාවගෙන් ඉල්ලා සිටිනවා හැම තිස්සෙම සැකයෙන් බලන්නේ නැතිව විශ්වාසයකින් බලන්න. විශ්වාසයකින් බලනවා නම් අපට බොහෝ දේවල ඇත්ත බලන්න පුළුවන්.අද පාර්ලිමේන්තුවේ විශේෂයෙන්ම සාකච්ඡා වුණේ, ඊයේ පාර්ලිමේන්තුවේ ඇති වූ කනගාටුද‌ායක තත්ත්වය ගැන. මෙය ඊයේ පමණක් නෙමෙයි පසුගිය කාලය පුරාම දකිනවා. අපි විශේෂයෙන්ම පාර්ලිමේන්තු ආ නවක මන්ත්රීවරු ලෙස ඇමැතිවරු ලෙස බොහොම කනගාටු වෙනවා කලකට පෙර ජනතාව ප්රතික්ෂේප කළ දේවල් පාර්ලිමේන්තුවේ දකින්නට ලැබීම ගැන. එදා 225 එපා කියලා ජනතාව කිව්වේ පාර්ලිමේන්තුව තුළ අර්බුද තිබූ නිසා. අපි විශාල උත්සාහයක් දරනවා පාර්ලිමේන්තුව තුළ ගෞරවය ආරක්ෂා කරන්න. ඒ සඳහා විපක්ෂයෙන් සහයෝගය ලබාදෙන්නේ නැහැ.ඊයේ පාර්ලිමේන්තුවේ ඇති වූ වාදය අධිකරණයෙන් වරදකරුවකු වූ රන්ජන් රාමනායක මහතා අභියාචනාධිකරණයට අභියාචනයක් ඉදිරිපත් කළාම එය ප්රතික්ෂේප කිරීම කතානායකතුමා පාර්ලිමේන්තුවේ එය ප්රකාශ කළ පසුව ඇති වාදය කුමක් ද? පුවරු ඔසවාගෙන මහා ඝෝෂාවන් නගන විට අනවශ්‍ය කලබල පාර්ලිමේන්තුව තුළ ඇතිවීම වළක්වන්න පුළුවන් ද? අපේ පාර්ලිමේන්තුවේ මෙන්ම ලෝකයේ ඕනෑම පාර්ලිමේන්තුවක සම්ප්රදායක් තිබෙනවාකතානායකවරයාගේ තීන්දුව අවසාන තීන්දුව කියලා. මේ ගැන සඳහන් කර කර අපට පසුගිය කාලයේ උගැන්වීමට ගිය අය අද කතානායකවරයාගේ තීන්දුව අභියෝගයට ලක්කර තිබෙනවා. මෙවැනි පිළිකුල් සහගත හැසිරීම් අපි වළක්වා ගත්තේ නැති නම් අපට රටක් ලෙස ඉදිරියට යන්න බැහැ. පාර්ලිමේන්තුවට ගෞරවය ගෙන එන්න හැම කෙනකුටම වගකීමක් තිබෙනවා. එම වගකීම මන්ත්රීවරුන් සෑම කෙනකුම බාර ගන්නේ නැත්නම් අපට මේ තත්ත්වය වෙනස් කරන්න බැහැ. මහජන නියෝජිතයන් වශයෙන් අපිත් මහජනතාවත් ඉල්ලා සිටිනවා මේ සියලු දෙනාගෙන්ම තමන්ගේ වගකීම භාරගෙන පාර්ලිමේන්තුවේ ගෞරවය ආරක්ෂා කරන්න කියලා. ජනතාව අප එතැනට ඇරියේ ජනතාවගේ වගකීම් ඉටුකරන්න මිස එවැනි නාටක කරන්නට නොවේ.”මෙම ලුනාව සී වීව් නිවාස සංකීර්ණයේ ප්‍රතිලාභීන් වෙත සංකේතාත්මකව යතුරු ප්රදානය රාජ්‍ය අමාත්‍ය ආචාර්ය නාලක ගොඩහේවා මහතා අතින් එහිදී සිදුවිය.එම අවස්ථාවට පාර්ලිමේන්තු මන්ත්රී ප්‍රේමනාත් සී. දොලවත්ත, මොරටුව නගරාධිපති සමන්ලාල් ප්රනාන්දු, නාගරික ජනාවාස සංවර්ධන අධිකාරියේ සභාපති එම්.එල්. සම්පත් සුභසිංහ, එහි අධ්යක්ෂ විශ්‍රාමික මේජර් ජනරාල් උදය නානායක්කාර සහ නිවාස ප්‍රතිලාභීන් හා මහජන නියෝජිතයන් ඇතුළු පිරිසක් සහභාගි වූහ.
|
‘‘ජනතාව අප පාර්ලිමේන්තුවට යැව්වේ නාඩගම් නටන්න නොවේ‘‘
| 1 |
(ක්‍රිෂාන් ජීවක ජයරුක්)“අල, ලූණු, ගම්මිරිස් ආදී සෑම භෝගයක්ම කිසිදු පාලනයකින් තොරව පිටරටින් ගෙන ඒමට ඉඩ දීම නිසා අද අපේ කෘෂි කර්මාන්තය හා ගොවියා ඉතා අවාසනාවන්ත තත්ත්වයකට පත් වෙලා. අපේ සංස්කෘතිය හා බැඳුණු කෘෂි කර්මාන්තයේ වැදගත්කම පිටරටවල උපදේශකයින්ගේ උපදෙස් අහන රජයන්වලට තේරෙන්නේ නැහැ” යැයි ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා ඉකුත්දා (08) පැවසීය.ඔහු මේ බව සඳහන් කළේ මාතර පැවැති ශ්රී ලංකා කොමියුනිස්ට් පක්ෂයේ විශේෂ සමුළුව අමතමිනි.ජනතා ජයග්රහණය උදෙසා වමේ ශක්තිය මැයෙන් යුත් එම සමුළුව මාතර උයන්වත්ත ක්‍රීඩාංගණයේදී පැවැත්විණි.එහිදී අදහස් දැක්වූ ගෝඨාභය රාජපක්ෂ මහතා මෙසේද කීය.අපි පක්ෂයක් හැටියට ඉදිරිපත් කරන සැලැස්ම ජනතා කේන්ද්‍රීය සංවර්ධන සැලැස්මක්. කොමියුනිස්ට් පක්ෂයේ ප්‍රතිපත්තිත් සැලැස්මත් ජනතා කේන්ද්‍රීය ප්රතිපත්ති වශයෙන් ඒ පක්ෂයේ නායකයින්ගේ කතා දිහා බැලුවම පේනවා. විශේෂයෙන්ම එස්.ඒ. වික්රමසිංහ මැතිතුමා පාර්ලිමේන්තුවේදී සිදු කළ කතා හැන්සාඞ්වලින් බැලුවම එතුමා ඉදිරිපත් කර තිබෙන අදහස් අද අපට මුහුණපාන්න තිබෙන ප්රශ්නවලට පිළිතුරු බව ඉතාමත්ම පැහැදිලියි.ඩිව් ගුණසේකර මහතා කෙටියෙන් ප්රකාශ කළේ අපේ සංවර්ධන සැලැස්ම සමාජයේ එක් කාලයකට පමණක් සීමා නොවී සෑම තලයකම ඉන්න ජනතා කොටස්වල ජීවිත ඉහළට ගන්නට පුළුවන් වන ආර්ථික සැලැස්මක් අවශ්‍යයි කියන එකයි. ඉන් අදහස් කරන්නේ සෑම දෙනාම සමාන තත්ත්වයකට ගෙන ඒම නොවෙයි. නමුත් අද අපේ රටේ දිළිඳු බවින් පෙළෙන විශාල කොටසක් ඉන්නවා. මෙන්න මේ ජනතාව අපි ජීවත් වීමේ ප්රතිපත්තියක් සැලැස්මක් සහිත සංවර්ධන මොඩලයක් තමයි අපිට අවශ්‍ය වෙන්නේ. අපි සකස් කර තිබෙන ඒ ආර්ථික සැලැස්ම සංවර්ධන සැලැස්ම සෑම ක්ෂේත්රයකම සෑම තලයකම ඉන්න ජනතාව ජීවත් වීමේ ප්රමුඛත්වය දීලා හදපු සැලැස්මක්.අපි අහලා තියෙනවා පාර්ලිමේන්තුවේ ඇමැතිවරු කතා කරනවා අපි මෙච්චර රස්සාවල් දුන්නා කියලා. නමුත් අපි අහලා නැහැ කවදාවත් අපි මෙච්චර රස්සාවල් නිෂ්පාදනය කළා කියලා. ඒ එක්කම අපි අහලා තියෙනවා ඇමැතිවරු කියනවා අපි මෙච්චර දෙනවා කියලා. නමුත් අපි අහලා නැහැ ඒවා දෙන්නේ කොහොමද කියලා කාගෙන්වත්. ඉතිං අපිට වැදගත් වෙන්නේ මේ රටේ විරැකියාව නැති කරන්න නම් අපි රජයක් හැටියට රැකියා නිෂ්පාදනය කරන්න උත්පාදනය කරන්න තියන සැලැස්ම මොකක්ද කියලයි. අපි ගොවියාට දෙන සහන අපි දුප්පත් මිනිසුන්ට දෙන සහන තරුණයන්ට දෙන සහන අධ්‍යාපනය වෙනුවෙන් අපි කරන ආයෝජන මේවා කොහොමද අපි නිර්මාණය කරගන්නේ කියලා කියන සැලැස්ම මොකක්ද කියලයි වැදගත් වෙන්නේ.ඒ වගේම ඉතාම වැදගත් වෙන දෙයක් තමයි සැලැස්මවල් තියෙන්න පුළුවන්. නමුත් මේ සැලැස්මවල් ක්රියාත්මක කරන්න පුළුවන් නායකත්වයක් හා කණ්ඩායමක් අවශ්‍යතාවයයි වැදගත් වෙන්නේ. අපි 2005 මහින්ද රාජපක්ෂ ජනාධිපතිතුමා බලයට පත් කළාට පස්සේ ඔහු පත්වුණේ විශාල අභියෝග සමග. මම හිතන්නේ නැහැ මේ රටේ කිසිම ජනාධිපතිවරයෙක් ඒ තරම් අභියෝග සමග ජනාධිපති ධුරයට පත් වෙලා ඇති කියලා. රටෙන් භාගයක් අපට තිබුණේ නැහැ. ත්‍රස්තවාදීන්ගේ අතේ තිබුණේ. ආර්ථිකය කඩා වැටිලා. රැකියාවල් තිබුණේ නැහැ. මෙයයි අභියෝග. අපිට පුළුවන් වුණා අවුරුදු 10 ක කාලයක් ඇතුළත ඒ සියල්ල විසඳන්නට. අවුරුදු ගණනාවක් ඇදි ඇදී තිබුණු ආණ්ඩු ගණනාවක් යටතේ ජනාධිපතිවරු ගණනාවක් යටතේ ඇදි ඇදී තිබූ ත්රස්තවාදය අපට පුළුවන් වුණා සැලැස්මක් ඇතිව නායකත්වයක් දීලා අවුරුදු දෙක හමාරකින් අවසන් කරන්න. ඩිව් ගුණසේකර මහතා කිව්ව වගේ ඒ කාලය තමයි අපේ ඉතිහාසයේ යටිතල පහසුකම් විශාල වශයෙන් සංවර්ධනය වූ එකම කාලය.අධිවේගී මාර්ග වේවා, දුම්රිය මාර්ග වේවා, වරායවල් වේවා, ගුවන් තොටුපළ වේවා, නගර සංවර්ධනය වේවා මේ සියල්ලක්ම සිදු වුණේ ඒ කාලය තුළ. අපි වැඩ කරලා පෙන්නුවා. අපි සැලසුම් ඉදිරිපත් කළා පමණක් නොවෙයි ඒවා කතා කළා විතරක් නොවෙයි ඒවා ක්රියාත්මක කරලා පෙන්නපු කණ්ඩායමක්. මේකයි වැදගත් වෙන්නේ.අද මේ රටේ ජීවත් වන මිනිසුන්ගෙන් තුනෙන් එකක් ජීවත් වෙන්නේ තවමත් කෘෂි කර්මාන්තයෙන්. එදා කෘෂි කර්මාන්තය වෙනුවෙන් විශාල වැඩ කොටසක් සිදු කළා. පොහොර සහනාධාරය දුන්නා. වැඩ වැඩියෙන් කුඹුරු අස්වැද්දීම සිදු කළා. පුරන් වෙලා තිබුණු කුඹුරු පවා අස්වැද්දුවා. ඒ වගේම ගොවියා වෙනුවෙන් වී වලට සහන මිලක් දුන්නා. කුඹුරු ගොවියා වේවා එළවලු ගොවියා වේවා එදා පිළිවෙළක් තිබුණා අර්තාපල්, ලූනු, ගම්මිරිස්, මිරිස් ගොවියාව ආරක්ෂා කර ගන්නට.නමුත් අද කෘෂි කර්මාන්තයට කිසිම ප්රමුඛත්වයක් දුන්නේ නැහැ. ඒ හේතුව නිසා කෘෂි ක්ෂේත්රයේ සෑම අංශයක්ම කඩාවැටිලා තියෙනවා. තේ, රබර්, පොල්, ගම්මිරිස්, වී ආදී අනෙකුත් භෝග වර්ග සියල්ලම අද කඩාවැටිලා තිබෙනවා. විශේෂයෙන්ම අපේ රජයක් යටතේ මේ අංශ අපි ආරක්ෂා කර ගන්නවා.සහතික මිලක් අපි වී ගොවියාට ලබා දෙනවා. මේ රජය යටතේ නැතිවුණු එදා අපි දුන්න පොහොර සහනාධාරය තවදුරටත් ඉදිරියට ගෙන යනවා. ඒ වගේම අපි පාලනයක් කරන්න ඕන මේ රටට ගේන භෝග වර්ග ගැන. අද සෑම දෙයක්ම පිටරටින් ගේනවා. එදා වියළි මිරිස්වලින් අපි සීයට සීයක්ම ස්වයංපෝෂිත වෙලා තිබුණා. අද සියයට සීයක් පිටරටින් ගේනවා. අර්තාපල්වලින් සියයට සීයක් ස්වයං පෝෂිත වෙලා තිබුණා. අද සියයට හැත්තෑවක් පිටරටින් ගේනවා. ගම්මිරිස් පිටරටින් ගේනවා කිසිම පාලනයක් නැතිව. මේ සෑම දෙයක්ම පිටරටින් ගේන්න ඉඩ දීම නිසා අපේ කෘෂි කර්මාන්තය, ගොවියා ඉතා අවාසනාවන්ත තත්ත්වයකට පත්වෙලා තිබෙනවා.අපේ කෘෂි කර්මාන්තය අපේ සංස්කෘතිය සමග බැඳුණු දෙයක්. එස්.ඒ. වික්රමසිංහ මැතිතුමා කෘෂිකර්මය ගැන එදා ඉඳලා කතා කරලා තිබෙනවා. එදා ඉඳලා ඔහු තේරුම් ගත්තා කෘෂි කර්මාන්තය අපට කොපමණ වැදගත්ද කියලා. මේ පිටරට උපදේශකයින්ගේ උපදෙස් අහන රජයන්වලට තේරෙන්නේ නැහැ අපේ සංස්කෘතියත් එක්ක බැඳුණු කෘෂි කර්මාන්තය ගැන.ඉතාමත් වැදගත් වෙන්නේ මේ ආර්ථිකය ඉදිරියට ගෙන යන්න නිසි සැලැස්මක්. අපි දන්නවා අපේ රට ඇතුළුව ආසියාව අද ලෝක සංවර්ධනයේ කේන්ද්‍රස්ථානය වෙලා තියෙනවා. ආසියාව තමයි ලෝකයටම තිබෙන වෙළෙඳපොළ වෙලා තිබෙන්නේ. ආසියාවේ තමයි ඥානය පිළිබඳව ආර්ථිකයේ ඉහළම ස්ථාන තිබෙන්නේ. මේ ආසියාවේ තමයි තාක්ෂණය දියුණුම රටවල් තිබෙන්නේ. අපි මේ අවස්ථාව ප්‍රයෝජනයට ගන්න ඕන. අපේ මානව සම්පත් සංවර්ධනය තමයි අපිට ඉතා වැදගත් වෙන්නේ. තොරතුරු තාක්ෂණය පිළිබඳව නියැලෙන සමාගම්වල අයිතිකරුවන් සමග මම සාකච්ඡා කළා.අපිට කෙටි කාලීන හා දීර්ඝ කාලීන සැලසුම් තිබෙනවා මේ වෙනුවෙන්. අද අපේ තරුණ තරුණියන් කෙතරම් ප්රමාණයක් අතරමං වෙලා ඉන්නවද කියලා බලන්න. ආර්ථිකයට සුදුසු නොවන උපාධි ලබලා අතරමං වෙනවා. ලක්ෂ පහක් තරුණ තරුණියන් උසස් පෙළ විභාගයට ඉදිරිපත් වෙනවා. ලක්ෂ දෙකක් සමත් වෙනවා. 35000 ක් පමණයි විශ්වවිද්‍යාලවලට සුදුසුකම් ලබන්නේ. ඊට අමතරව සාමාන්‍ය පෙළදි සිසුන් අතරමං වෙනවා. මේ වගේ විශාල සංඛ්‍යාවක් තරුණ තරුණියන් හරි මගකට යොමු වෙන්නේ නැතිව අතරමං වෙනවා.අපේ රජයක් තුළදී අපි ප්‍රථමයෙන් කරන්නේ මේ අතරමං වන තරුණ තරුණියන්ට උසස් අධ්‍යාපනයක් ලබා දීලා අපි සැලසුම් කරන ආර්ථිකයට සුදුසු පරිදි අධ්‍යාපනයක් ලබාදීලා ඔවුන්ව ආර්ථිකයේ ප්රතිඵල ගන්න පුළුවන් රැකියාලාභීන් බවට පත් කරන්න මුදල් ආයෝජනය කරනවා.මේ සම්පත අපට අහක දාන්න පුළුවන්කමක් නැහැ. ඒ වගේම මේ තරුණ තරුණියන්ට හැම කෙනෙක්ම උපාධියක් ලබන්න ඕන නැහැ. තොරතුරු තාත්ෂණයේ හොඳ රැකියාවක් ගන්නට අපිට පුළුවන් ඒ අයව කෙටි කාලීන පාඨමාලාවලට පුහුණු කරලා හොඳ වේතනයක් ලබන රැකියාවන්වලට අපිට ඒ අයව පුහුණු කරන්න පුළුවන්.කලා අංශයෙන් උපාධිය ලබපු තරුණ උපාධිධාරීන් අපිට පුළුවන් තොරතුරු තාක්ෂණයට පුහුණු කරවන්නට. ඒ වගේම බලන්න කොතරම් ප්රමාණයක් සංචාරක අංශයේ රැකියාවන් නිෂ්පාදනය කරන්න පුළුවන්ද කියලා. විශාල වශයෙන් රැකියා නිෂ්පාදනය කරන්න පුළුවන්. මේ තරුණ තරුණියන් ශ්‍රමය කෙටි කාලීනව පුහුණු කරලා අපිට අවශ්‍ය ආර්ථිකයට ඵලදායී ලෙස යොදන්න පුළුවන් ආයෝජනයක් අපි කළ යුතුයි.ඒ වගේමයි මේ තාක්ෂණය අපේ රටේ සෑම ක්ෂේත්රයකම ගේන්න ඕන. අද අපි කතා කරනවා ගොවියා ගැන. නමුත් ගොවියා හැමදාම දුප්පත්. අපි කල්පනා කරන්න ඕන කොහොමද මේ ගොවියාගේ ආදායම ඉහළ යන අන්දමට රජය මැදිහත් වෙන්න පුළුවන් කියලා. තාක්ෂණය හඳුන්වාදීම තුළින් අපිට ඔවුන්ගේ ආදායම වැඩි කරන්න පුළුවන්. ඔවුන්ගේ නිෂ්පාදනය වැඩි කරන්න පුළුවන්.කෘෂි කර්මාන්තය අද ලෝකයේ වැදගත්ම කර්මාන්තයක්. අපේ රටේ පමණක් නොවෙයි අනෙක් දියුණු රටවල පවා ආහාර රක්ෂණය ආහාර සුරක්ෂිත භාවය ඉදිරියේදී වැදගත් වෙනවා. කිසිම රටක් ආහාරවලින් ස්වයංපෝෂිත නොවුණහොත් අනාගතයට මුහුණදෙන්න බැරි වෙනවා. අපි කෘෂි කාර්මික සංස්කෘතියක් තිබෙන මේ රටේ අනිවාර්යයෙන්ම ආහාර සුරක්ෂිතතාවය කර ගන්නට ඕන. මේ තුළින් ඉතාම කෙටි කාලීන හා දිගුකාලීන ආර්ථික සැලැස්මක් මොඩලයක් අපි ඉදිරිපත් කරනවා. ඒ සඳහා අපි ජනතාව අතරට ගිහින් අපි ප්රශ්න හඳුනා ගත්තා. ඒවාට අපි විසඳුම් සොයා ගත්තා. ඒවා අපිට ඉදිරියට ගෙන යන්න අවශ්‍යයි. මේ රට සෞභා්‍යමත් සුරක්ෂිත රටක් බවට පත් කරන්න ඔබලාගේ යුතුකම ඉෂ්ට කරන්න. ඔබලා යුතුකම ඉෂ්ට කළොත් මගේ යුතුකම ඉෂ්ට කරන්න මම ලෑස්තියි.විපක්ෂනායක මහින්ද රාජපක්ෂ මහතා:- කොමියුනිස්ට් පක්ෂය තමයි අපිට ඉතා වැඩියෙන්ම කිට්ටු දේශපාලන පක්ෂය කීවොත් මම නිවැරදියි. ඒකට හේතු කිහිපයක් තිබෙනවා. එකක් දොස්තර එස්.ඒ. වික්රමසිංහ. කුඩා කාලයේදී අපි දොස්තර එස්.ඒ. වික්රමසිංහ මහත්තයා ගාවට තමයි අසනීප වුණත් බෙහෙත් ගන්න යන්නේ. අම්මා පාලටුවේ නිසාත් ඒ සම්බන්ධතාවය තිබුණා. ඊට පසුව ඩිව් ගුණසේකර මහතා සමගත් අපේ සම්බන්ධතාවය ඇති වුණා.පාසල් යන කාලයේ ජාතික ශිෂ්‍ය සංගමයේ සාමාජිකයෙක් ලෙස අපේ විද්‍යාලයේ රාජා කොල්ලුරේ මහතා සමග කිට්ටුවෙන් ඇසුරු කළා. පෙළපාළි යන්න අර තානාපති කාර්යාලය වටලන්න කීවාම අපි මෝඩයෝ වගේ ඒ දවස්වල එතුමත් එක්ක යනවා. ගුටි නොකා ආපහු බේරිලා එනවා. ඒ නිසා මේ පක්ෂය එක්ක බොහොම සම්බන්ධකම් අපට තිබෙනවා. ඒ වගේම තමයි මේ මාතර බී.වයි. තුඩාවේ මැතිතුමාලා. මේ වේදිකාව දැක්කාම එස්.ඒ. වික්රමසිංහ මැතිතුමාලා අපිට අමතක කරන්න පුළුවන්කමක් නැහැ. මේ මාතර රතු බලකොටුවක් බවට පත් කරගෙන සිටියා විලියම් නානායක්කාර මැතිතුමා ඇතුළු කණ්ඩායම. ඉතිං ඒ සම්බන්ධකමත් අපි ගාව තිබුණා. අපි හැමදාම විශ්වාස කළා කොමියුනිස්ට් පක්ෂ සියලු වමේ බලවේග එකතු කිරීම සඳහා හැමදාමත් පියවර ගත්තා කියලා. අපි මේ වෙලාවේ ආදාරයෙන් මතක් කරනවා.අද අපි ජනාධිපතිවරණයකට මුහුණ දෙන්නේ. අද මේ ජනාධිපතිවරණය තීරණාත්මකයි. මේ රටේ සම්පත් ටික විකුණලා දාන්න මේ ආණ්ඩුව පසුගිය වසර හතර හමාර තුළ මහන්සි ගත්තා. ඒ වගේම වික්කා. අපි වරායක් හැදුවාම ඒ වරාය වික්කා. ගුවන්තොටුපොළ විකුණන්න පිඹුරුපත් හැදුවා. අධිවේගී මාර්ග විකුණන්න ලෑස්ති කරලා තියෙනවා. මේ තියන සම්පත් සියලු දේ විකුණලා දාලා ඔවුන් අත හෝදගෙන ඉන්න තමයි සූදානම් වුණේ. මේ අවුරුදු පහක් තුළ ආණ්ඩුව ආර්ථිකය විනාශ කර දැම්මා. අපි ගොඩ නගපු ආර්ථිකය යළිත් විනාශ කරලා දැම්මා.මම අහගෙන හිටියා ගෝඨාභය මහත්තයාගේ කතාව. අද එතුමා ප්රතිපත්ති මාලාවක් ගැන කිව්වා. මම සජිත්ගේ කතාවකුත් අහගෙන හිටියා. මම ජනාධිපති මන්දිරයත් ටෙක්නොලොජි එකක් කරනවා කීවා. ඕක මහලොකු වැඩක්ද?. ඕක හෙට කරන්න පුළුවන්. මේ මානසිකත්වය බලන්න. මේවද කියන්න ඕන. ඊළඟට එතුමාගේ මොකක්ද මම කියන්නේ මොන මුඛයද කියලා. මගෙන් පුංචි එකෙක් අහනවා මොන මුඛයෙන්ද සර් කියලා. මේක තමයි එයාගේ තත්ත්වය. ඒ තත්ත්වයට ඔහු බැහැලා තිබෙනවා. හරයක් නැහැ. ගැඹුරක් නැහැ. හරයක් නැති ගැඹුරක් නැති මාර්ගයක් නැති අයෙකුට රටක් ගෙනියන්න පුළුවන්කමක් නැහැ. ඒක තමයි ඇත්ත කතාව. ඒ නිසා අද අපිට තීන්දුවක් ගන්න තිබෙනවා. අද රටේ ජනතාව ගන්න නිවැරදි තීරණය තවදුරටත් ශක්තිමත් කරන්න ඔබට වගකීමක් තිබෙනවා.ශ්රී ලංකා කොමියුනිස්ට් පක්ෂයේ ප්රධාන ලේකම් ඩිව් ගුණසේකර මහතා:- මෙවර ජනාධිපතිවරණයේදී ශ්රී ලංකා කොමියුනිස්ට් පක්ෂයේ සහයෝගය ගෝඨාභය රාජපක්ෂ මහතාට ලබාදීමට මධ්‍යම කාරක සභාව තීරණය කර ඇති බව මම මේ සභාවට නිල වශයෙන් දැනුම් දෙන්න කැමතියි. රටේ මතුවූ ආර්ථික අර්බුදය දැන් දේශපාලන සමාජ, සංස්කෘතික ක්ෂේත්ර දක්වා පැතිර ගොස් තිබෙනවා. ඒවා නිසා රට අස්ථාවර වී තිබෙනවා. ජාත්‍යන්තර හා දේශපාලනික බලපෑම්වලට ගොදුරු වීමේ අනතුරකට පත්ව තිබෙනවා. පසුගිය වසර හතර හමාර තුළ ඊනියා යහපාලනය යටතේ ආර්ථික කළමනාකරණය කිරීමට අසමත්වීම නිසා දැන් ආර්ථිකය අයාලේ යමින් තිබෙනවා. අප පළමුව කළ යුත්තේ අර්බුදය හඳුනාගෙන ඊට ස්ථිර විසඳුම් සොයා යාමයි.ජාතිය ගොඩනැගීම, ජාතික ආරක්ෂාව, ආර්ථික උපායමාර්ග, ජාතික සම්පත් සංවර්ධනය, යටිතල පහසුකම් සංවර්ධනය, මුල්‍ය ක්ෂේත්රය, කෘෂි ක්ෂේත්රය, කාර්මිකකරණය, රාජ්‍ය සේවාව දේශපාලනීකරණය වීම, අපනයන සංවර්ධනය ආදී ක්ෂේත්ර ගණනාවක් කෙරෙහි අපගේ අවධානය යොමු කළ යුතුව තිබෙනවා. ශ්රී ලංකා කොමියුනිස්ට් පක්ෂය ඊට අදාළ 36 වැදෑරුම් වැඩපිළිවෙළක් රට හමුවේ ඉදිරිපත් කර තිබෙනවා. ඒ අතරින් වැදගත්ම හා ඉහළ ප්‍රමුඛතාවයක් දිය යුතු යෝජනා 10 ක් අද අපි මේ විශේෂ සමුළුවේදී ගෝඨාභය රාජපක්ෂ මහතාට ඉදිරිපත් කරනවා. බහු පක්ෂ ප්‍රජාත්ත්‍රවාදය තුළ සභාග දේශපාලන ක්රමවේදය රට තුළ දැන් ස්ථාපිත වී තිබෙනවා. එම ක්රමවේදය සාර්ථක වන්නේ සාමුහික ප්‍රයත්නය සහ පොදු එකඟතාවය ක්රියාත්මක වුවහොත් පමණක් බවද මා අවධාරණය කරනවා.දකුණු පළාත් සභාවේ හිටපු මන්ත්රී වීරසුමන වීරසිංහ මහතාද අදහස් දැක්විය.පාර්ලිමේන්තු මන්ත්රීවරුන් වන ඩලස් අලහප්පෙරුම, මහින්ද යාපා අබේවර්ධන, කංචන විජේසේකර, නිරෝෂන් ප්‍රේමරත්න, ලක්ෂ්මන් යාපා අබේවර්ධන, සිසිර ජයකොඩි, ශ්රී ලංකා පොදුජන පෙරමුණ් සභාපති මහාචාර්ය ජී.එල්. පීරිස්, හිටපු පළාත් සභා මන්ත්රී බිංදු වීරසිංහ, දෙවිනුවර ප්රාදේශීය සභාවේ සභාපති සුජීව වෙදගේ යන මහත්වරුන් ඇතුළු විශාල පිරිසක් මෙම අවස්ථාවට සහභාගි වූහ.
|
‘‘ජනතාව අප පාර්ලිමේන්තුවට යැව්වේ නාඩගම් නටන්න නොවේ‘‘
| 0 |
(මුදිතා දයානන්ද සමග මහරගම ගාමිණී සරත් ගුණවර්ධන)රට වැටී තිබෙන අගාධයෙන් ගොඩගෙන ජනතාවට යහපත් ජීවිතයක්, සියලු දෙනාට සම අයිතීන් හිමිවන සමාජයක් අත්කර දීමෙන් මෙහා අපේ ගමන නවතින්නේ නෑ. ඒ වෙනුවෙන් ඔබේ යුතුකම දහසය වැනිදාට ඉටු කරන්න යැයි ජාතික ජන බලවේගයේ ජනාධිපති ධුර අපේක්ෂක ජනතා විමුක්ති පෙරමුණේ නායක අනුර කුමාර දිසානායක මහතා ඊයේ (13) පැවසීය.ඔහු මෙසේ පැවසුවේ මහරගම නගරයේදී පැවැති ජාතික ජන බලවේගයේ අවසන් මහා රැලිය අමතමිනි.එහිදී වැඩිදුරටත් දිසානායක මහතා මෙසේද පැවැසීය.“මේ මැතිවරණයට ප්රධාන කඳවුරු තුනයි. ඒත් අපි දකින්නේ ප්රධාන කඳවුරු දෙකක් ලෙසයි. අපි එක පැත්තක. අනෙක් ප්රධාන අපේක්ෂකයෝ දෙන්නම ඉන්නේ එක කඳවුරක. ජනතාවට තෝරගන්න තිබෙන්නේ රට හදන එකට වැඩපිළිවෙළක් තිබෙන කඳවුර තෝරාගන්නවාද, වසර 71ක් තිස්සේ රට විනාශ කළ කඳවුර තෝරා ගන්නවා ද කියලයි. හොරුන්, දූෂිතයන්, මංකොල්ලකාරයන් ඉන්න කඳවුර තෝරගන්නවාද. හොරුන් සහ දූෂිතයන්ගෙන් තොර රට වෙනුවෙන් කැපවූවන්ගේ කඳවුර තෝරාගන්නවාද කියලයි.ඒත් කාලයකදී මේ රට තිබුණේ එක පවුලක් අතේ. සියලු ආයතන තිබුණේ ඒ පවුල අතේ. ආර්ථික මර්මස්ථාන තිබුණේ ඒ පවුල අතේ. අඩුම තරමින් දේවාල ටිකවත් ඉතුරු කළේ නැහැ. ඒවායේ බස්නායක නිලමේවරුන් කළෙත් ඒ පවුලෙන්මයි. ඒ වෙනුවෙන් පනත් පවා සංශෝධනය කළා. ඒ පාලනයට එරෙහිව ගිය අයට සිදුවුණේ ජීවිතයෙන් වන්දි ගෙවන්න.බොන්න පිරිසිදු වතුර ටිකක් ඉල්ලපු රතුපස්වල ජනතාවට වෙඩි තිබ්බා. දෙන්නෙක් ඝාතනයට ලක්වුණා. තමන්ගේ අර්ථසාධක අරමුදල කොල්ලකන්න ගෙනාපු වැඩපිළිවෙළට එරෙහිව උද්ඝෝෂණය කළ වැඩ කරන ජනතාවට වෙඩි තියලා රොෂේන් චානක කියන තරුණයා ඝාතනය කළා. එවන් පාලනයක් යළි මේ රටේ ස්ථාපිත වීමට අපි ඉඩ නොතැබිය යුතුයි. ඒ වගේම අපි කියන්න ඕනෑ එදත් ඒ ජනාධිපති පාලනයට බයේ අපි හැංගුණේ නැහැ. අදත් බය නැහැ. හෙට බයවෙන්නෙත් නැහැ. සමහරු ඒවාට මුහුණ දෙන්න බැරිව ජනතාව බියවද්දමින් ඉන්නවා. ඒත් මේ වේදිකාව ඔය කොයි දේටත් මුහුණ දෙන්න පුළුවන් වේදිකාවක්.හොරුන්ට, දූෂිතයනට දඬුවම් දෙන්න බලයට පත්වුණ ඊළඟ ආණ්ඩුව බලයට පත්වෙලා වැඩි කාලයක් යන්න කලින් මහබැංකුව කොල්ලකෑවා. ඔවුන්ට පුළුවන්ද ඊට පස්සේ හොරුන්ට දඬුවම් දෙන්න. ආණ්ඩුවේ සල්ලිවලින් ඇමැතිවරු බිස්නස් කරන්න පටන් ගත්තා. අධිවේගී මාර්ගවලින් හොරකම් කළා. වරායෙන් හොරකම් කළා. ඩොලර් කෝටි 3500ක් වටිනා වරායේ සතු ඉඩම් ටික ඩොලර් කෝටි දෙදහාටත් අඩු ගාණකට දුන්නා. ඇයි ඒ? කොමිස් කුට්ටියට.රටටම තෙල් බෙදන්න පුළුවන් තෙල් ගබඩා කර තැබිය හැකි තෙල් ටැංකි අපි සතුව තිබෙනවා. මේ ආණ්ඩුව ඒ ටික ඉන්දියාවට විකුණන්න සැලසුම් ගැහුවා.මේ කඳවුරු දෙකම හොරුන්ගෙන් පිරිලා. දූෂිතයන්ගෙන් පිරිලා. සදාචාරාත්මකව ඔවුන්ට ජනතාව ඉදිරියට ඇවිත් ඡන්දෙ ඉල්ලන්න බැහැ. පසුගිය ජනාධිපතිවරණයේදී හේතු ගැන කියලා තමයි ඡන්දේ ගත්තේ. ඒත් මෙදා පාර දෙගොල්ලෝම හොරු ගැන කතා කරන්නේ නෑ. මොකද එහෙම කරන්න නම් තමන් ළඟ ඉන්න හොරු හිරේ දාලා ඉන්න වෙනවා.හොරකමෙන්, දූෂණයෙන්, නාස්තියෙන් තොර පාලනයක් බිහි කළ හැක්කේ ජාතික ජන බලවේගයකට පමණයි. මේ හොරු, මංකොල්ලකාරයෝ, දූෂිතයෝ පිරුණු කඳවුරු දෙකම එකට තියලා පරද්දන්න අපට පුළුවන්.තවමත් ඔබ අපට ඡන්දෙ දෙන්න හිතාගෙන නැතිනම් ඔබෙන් අහන්න ප්රශ්න කීපයක් තිබෙනවා. මේ රටේ නීතියේ ආධිපත්‍යය ආරක්ෂා කළ හැක්කේ කාටද? නීතිය තමන්ට ඕනෑ හැටියට හැසිර වූ තමන්ට ඕනෑ හැටියට නීතිය නවාපු තමන්ට ඕනෑ අය එළියේ තියලා තමන්ට විරුද්ධ අය හිරේ දාපු පාලනයක් ඔබ නැවත බලයට ගේන්න සූදානම්ද?මේ අයට ගැටුම් නැතිව පාලනය අරන් යන්න බැහැ. එකම ආරක්ෂක අමාත්‍යාංශ ගිනුමෙන් සහරාන්ලටත් පඩි ගෙවනවා. සිංහල ජාතිවාදීන්ටත් පඩි ගෙවනවා. ඒ අය ඒ මුදල්වලින් ජාතිවාදය අවුස්සනවා. පසුගිය අප්‍රේල් මාසයේදී පල්ලි තුනකට, සංචාරක හෝටල් තුනකට පහර දුන්නා. බෝම්බ ගැහුවා. සිය ගණනක් මිය ගියා. එය ම්ලේච්ඡ ප්‍රහාරයක්. අපි කවුරුත් ඒ සිදුවීමෙන් කම්පනයට පත්වුණා. ඒත් සමහර කෙනෙක් උණුසුමේම ඇවිත් කිව්වේ මම හිටියා නම් මේක වෙන්නේ නෑ කියලා. මම ජනාධිපතිවරණයට ඉදිරිපත් වෙනවා, ජනාධිපති වෙලා ජාතිවාදය නැති කරනවා කියලා. අන්තවාදී ගැටුම් තමන්ට ඕනෑ විදියට ප්‍රයෝජනයට ගත්තා.අනෙක් කණ්ඩායම මොනවාද කළේ. කිසිදාක පාර්ලිමේන්තුවේ ජාතික ප්රශ්නයක් ගැන කතා නොකර ගම් මට්ටමයි, බිම් මට්ටමයි, තම්මැට්ටමයි ගැන කතා කරමින් හිටියා. දැන් සජින් වාස්ලා ඉන්නෙත් ඒ කඳවුරේ. ඉතින් මොනවද එයාලට ඡන්දෙ දීලා.අපේ රටේ පොලිසිය ඉතාමත් දක්ෂයි. ඔවුන්ට පුළුවන් මූණ දිහා බලලා හොරා හඳුනාගන්න. ඔවුන්ට අල්ලන්න බැරිවුණේ දේශපාලනඥයන් මැදිහත්වූ හොරකම් වංචා අපරාධ පමණයි. ඒ නිසා අපි නීතියේ ආධිපත්‍යය සුරකින පාලනයක් ඇති කළ යුතුයි.අද සමහරු උතුරේ වෙනම රාජ්‍යයක් ප්‍රකාශයට පත් කළ වර්ධරාජා පෙරුමාල්ගේ කරේ නැගලා උතුරට යද්දි තව කෙනෙක් උතුරේ වෙනම පාලනයක් ගැන හීන දකින දෙමළ ජාතික සන්ධානයේ කරේ නැගලා උතුරට යනකොට අපි ඒ කවුරුවත් නැතිව උතුරට ගියා. තනියම නොවෙයි. මේ වේදිකාව නියෝජනය කරන ජාතික ජන බලවේගය සමග. උතුරේ ජනතාව බොහොම හරසරින් අප පිළිගත්තා.අපි සෑම ආකාරයෙන්ම හිංසනය හෙළාදකිනවා. කිසිම පුද්ගලයකු තවත් කෙනකුගේ හිංසාවට ලක්විය යුතු නැහැ. අඩුම තරමින් ගුරුවරයකු දරුවකුට ගැසීමත් අපි ප්රතික්ෂේප කරනවා. දරුවෝ හදන්න, ගහන්න අවශ්‍ය නැහැ. ආදරයෙන් ඔවුන් නිවැරදි ලෙස හදන්න පුළුවන්.සමහර දරුවෝ මාපියන්ට සලකන්නේ නෑ. සමහර දරුවෝ තාත්තා බලු කූඩුවේ දාලා හිංසනයට ලක්කළ හැටි අපි දැක්කා. අම්මලා පාරේ දාලා අතරමං කරලා යන හැටි අපි දැකලා තියෙනවා. අපි මාපියන් සුරක්ෂිතව රැකබලා ගැනීමේ වැඩපිළිවෙළක් සකස් කරනවා.ආබාධිතයන්ගේ ජීවිතය අද සුරක්ෂිත නැහැ. ඔවුන්ට තමාගේ කටයුතු තනිවම කරගන්න බැරුව අසරණ වෙනවා. ඒ අයත් සම අයිතිවාසිකම් සහිතව රැක බලා ගන්නා සමාජයක් අපි ඇති කරනවා.කාන්තාවන් හා පිරිමින් අතර තිබෙන්නේ ජීව විද්‍යාත්මක වෙනස්කම් පමණයි. එහෙත් අද මේ වෙනස නිසාම බරපතළ ලෙස හිංසනයට ලක්වෙනවා. ඔවුන්ටද සම අයිතීන් ලබාදී ආරක්ෂා කිරීමේ වැඩපිළිවෙළක් අප සතුව තිබෙනවා.රෝගීන්ගේ අයිතීන් ආරක්ෂා කරනවා. මේ වැඩපිළිවෙළ ක්රියාත්මක කළ හැකි නායකත්වයක් තමයි අද මේ වේදිකාව නියෝජනය කරන්නේ. හැමදාමත් ජනතාවගේ සිට නිර්මාණ සිදුකළ කලාකරුවන් මේ වේදිකාවේ ඉන්නවා. නිදහස් අධ්‍යාපන අයිතීන් වෙනුවෙන් සටන් වැදුණු ආචාර්ය, මහාචාර්යවරුන් මෙතන ඉන්නවා. මෙතන කිසිවෙක් නැහැ මහජන දේපල කොල්ලකාපු අය. කුඩා කුඩා හේතු මත මේ දේශපාලනය අත්හැරීමට අපි කිසිවෙක් සූදානම් නැහැ.අපි මරණය පෙනි පෙනී දේශපාලනය කළ අය. ජයග්‍රහණයන් පරාජයන් ද පසුබෑම් සියල්ල හමුවේ මේ රටේ ජනතාවට නව ජීවිතයක් උදාකර දීමේ වගකීම අත්හැරියේ නැහැ. එක් මාධ්‍යවේදියෙක් මගෙන් අහනවා ගත වූ වසර තිහ ගැන දුකක් හිතෙන්නේ නැද්ද කියලා. නැහැ. මේ රටේ ජනතාව වෙනුවෙන් මට කළ හැකි උපරිමය කළා කියන සතුට මට තිබෙනවා. ජනතාවට සතුටෙන් සමාදානයෙන් ජීවත් විය හැකි සමාජයක් ගොඩනැගීමේ සටන ජය ගැනීමෙන් මෙහා අපි නවතින්නේ නැහැ” යැයි ද දිසානායක මහතා කීය.ජනතා විමුක්ති පෙරමුණෙ ප්රධාන ලේකම් ටිල්වින් සිල්වා මහතාඅපි දැනටමත් ජයග්රහණ රැසක් අත්පත් කරගෙන තිබෙනවා. රට ගැන කැක්කුමක් ඇති, අවංක, හොරු, දූෂිතයන් නොවන විද්වතුන් කලාකරුවන් ඇතුළු විවිධ වෘත්තිකයන්ගෙන් මේ වේදිකාව පුරවන්න අපට හැකිවීම අපේ ජයග්රහණයක්. ඔවුන් සමඟ එක්ව එක් පෙරමුණක් හදන්න හැකිවීම අපි ලැබූ ජයග්රහණයක්.අපි දේශපාලනයේ දිශානතිය වෙනස් කළා. මේ රටේ ජනතාවට කැත නැතුව ඡන්දෙ දෙන්න තැනක් අපි හැදුවා. ඒ නිසා දෙන්නෙක් අතර තිබූ ජනපතිවරණය සටන අපි තුන්කොන් සටනක් කළා.ඒ නිසා දැන් දෙවැනි මනාපයත් හිඟා කන තැනට සමහර අපේක්ෂකයන් පත්වෙලා. ඒ වෙනුවෙන් අපි කිව්වා කියලා බොරු ප්‍රචාරයන් යවනවා.අද ඉන්න හිතෙන රටක් ගැන ප්රචාර යැව්වට අපිට ඉතුරු වෙලා තියෙන්නේ ඉන්න හිතෙන්නේ නැති රටක්. ඒ නිසා අපේ කාන්තාවන් ජීවත් වෙන්න ක්රමයක් හොයාගෙන මැද පෙරදිග යනවා. තරුණයන් ජපානයට, ඕස්ටේ්‍රලියාවට, කොරියාවට හොරෙන් පැනගන්න හදනවා.අන්තිමේදී හිරේ විලංගුවේ වැටෙනවා. වීසා හදා ගන්න, රස්සාවක් හොයාගන්න පුළුවන් වුණ තරුණ තරුණියන් කොහේ හෝ වෙන රටකට පැනගන්නවා.දුප්පත් ජනතාව විතරක් නෙවෙයි බලය ගන්න එන සමහරුන් මේ රට ජීවත් වෙන්න සුදුසු රටක් ලෙස දැක්කේ නැහැ. බලය ගන්න හොඳ වුණාට ජීවත්වෙන්න මේ රට හොඳ නැහැ. ඒකයි එයාලත් පෙන්වන්නේ.අද අපේ රට බිමට වට්ටලා තිබෙන්නේ. අපේ රට ඉතිහාසයේ ගෞරවනීය තැනක තිබුණේ. මහා දැවැන්ත වාරිමාර්ග කළේ ලෝකෙට ණයවෙලා නෙවෙයි. අද පාරට කාපට් දාන්න බැහැ චීනෙන් සල්ලි දුන්නේ නැත්නම්, චීන සමාගම් ආවේ නැත්නම්. මොකක්ද මේ අපි වැටිලා තියෙන තැන.අපේ සමාජ ජීවිතය බිඳ වැට්ටුවා. හැමෝම ඡන්ද ගන්න ජාතිවාදය භාවිත කරනවා. එක පැත්තක් ජාතිවාදය අවුස්සනකොට තව පැත්තක් ජාතිවාදීන්ට කප්පම් දෙනවා.සමහරු කියනවා දුන්නට වැඩක් නැහැනේ, අනුරට දිනන්න බැහැනේ කියලා. ඔය කියන හැමෝම අනුරට දීලා බලන්නකෝ, දන්නෙම නැතුව දිනලා තියේවි. මේ මැතිවරණ ප්රචාරක කටයුතුවල අන්තිම දවස හෙට අනිද්දා. මේ දවස් දෙකේ බොරු ප්රචාර යාවි. දැනටමත් දෙවැනි මනාපයක් ගැන බොරු ප්රචාර යවනවා. අරයා මෙයා කිව්වා කියලා බොරු කියනවා. අපි දෙවැනි මනාපය ගැන කතා කරන්නෙත් නෑ. දෙවැනි මනාපයක් ඉල්ලන්නෙත් නෑ. එකම මනාපයයි. එකම ඡන්දයයි අපි ඉල්ලන්නේ. ජනතාවගේ කැමැත්ත අනුව දෙවැනි තුන් වැනි මනාප භාවිත කළාට අපේ අමනාපයක් නෑ. පාර වැරදුණ රටකට මගපෙන්වන ලකුණ මාලිමාව අරන් අපි ආවා. අපි හරි පාර පෙන්නුවාට ඒ පාරට ජනතාව හරවාගන්න ඕනෑ. අපි ඔබට කියනවා මේ රටත් ජනතාවත් හරි මගට ගන්න ඔබ සියලු දෙනා මාලිමාවක් වන්න.නීතිඥ හර්ෂණ නානායක්කාර මහතා,අපි හැමෝටම හීනයක් තිබෙනවා අපේ රටේ සතුටින් ජීවත්වීමට. අපි ප්රශ්නවලට උත්තර හැටියට පෞද්ගලිකව නොයෙක් දේ කළා. ළමයින්ට පොත් අරන් දුන්නා. බෑග් අරන් දුන්නා. ඔය වගේ නොයෙක් දේවල් කළා. ඒත් දුප්පත්කම එහෙමමයි. ඊට පස්සේ තමයි මම කල්පනා කළේ මේ ක්රමය වෙනස් කරන්න ඕනෑ කියලා. ඉතිං මම ඒකට ජේ.වී.පී. එකත් සමග එකතුවුණා. මේ වේදිකාවේ ඉන්න ලැබීම ගැන මම සතුටුවෙනවා.ප්‍රවීණ සාහිත්‍යවේදී ජයතිලක කම්මැල්ලවීර මහතා,මෙතැන රටම හොරකම් කරගෙන කාපු බොරු දේශප්‍රේමීන් නැහැ. මෙතැන දූෂිතයන් නැහැ. වංචාකාරයන් නැහැ. ජාතිවාදින් නැහැ. මෙතන ඉන්නේ එකම ජාතියයි. ඒ තමයි මනුෂ්‍ය ජාතිය. අපි හැමෝම එකම තලයකට අයත් එකම ජාතියකට ඒ කියන්නේ මනුස්ස කුලයට අයත්වූවන්. මේ රට තියෙන්නේ වළක වැටිලා. ඒ වළෙන් ගොඩ අරන් මේ රටේ ජනතාවත් සමග රට හදන්න ජාතික ජන බලවේගයට විතරයි වැඩ පිළිවෙලක් තියෙන්නේ. ඒ නිසා ඒ වටා එකතුවෙන්න කියලා ඔබ සියලු දෙනාගෙන් ඉල්ලා සිටිනවා.එක්සත් වාමාංශික පෙරමුණේ දේශපාලන මණ්ඩල සභික මහින්ද රත්නායක මහතා,මේ රට අද පත්වෙලා තිබෙන දේශපාලන හා ආර්ථික අර්බුදයෙන් ගොඩගන්න දන්දීලා බැහැ. එකට නිසි වැඩපිළිවෙලක් අවශ්‍යයි. ඒ වැඩ පිළිවෙළ තියෙන්නේ ජනතා ජන බලවේගයට පමණයි. රට හදන්න හොඳ දැක්මක් අවශ්‍යයි.ජාතික ජන බලවේගය ගොඩනැගුවේ ජනාධිපතිවරණයෙන් අවසන් කරන්න නෙවෙයි. මේ රටට හොඳ දේශපාලන නායකත්වයන් අවශ්‍යයි. ඒ නායකත්වය ලබාදෙන්න අනුර සහෝදරයාට පුළුවන්. ඔහුට පාර්ලිමේන්තුව තුළ වසර විස්සක අත්දැකීම් තිබෙනවා. ඒ වසර විස්ස පුරා කවුරු විපක්ෂයේ හිටියත් විපක්ෂයේ කාර්යභාරය ඉටු කළේ ඔහු ඇතුළු ජනතා විමුක්ති පෙරමුණේ මන්ත්‍රීවරුයි. මහාචාර්ය චන්දන අබේරත්න මහතා,මෙහිදී අලුත් පියාපත් සංවිධානය වෙනුවෙන් නීතිඥ කෞෂල්‍යා ආරියරත්න මහත්මියත් මෙහිදි අදහස් දැක්වූහ.මෙම අවස්ථාවට ජාතික ජනබලවේගයේ ප්රධාන ලේකම් විශේෂඥ වෛද්‍ය නිහාල් අබේසිංහ, ආචාර්ය අනිල් ජයන්ත ප්රනාන්දු, ආචාර්ය ප්‍රභා මනුරත්න, රංගන ශිල්පී ජගත් මනුවර්ණ, රංගන ශිල්පිනි සමනලී ෆොන්සේකා, රංගන ශිල්පිනි දීපානි සිල්වා, ජාතික ජනබලවේගයේ නියමුවන් ඇතුළු විශාල පිරිසක් සහභාගි වූහ.
|
‘‘ජනතාව අප පාර්ලිමේන්තුවට යැව්වේ නාඩගම් නටන්න නොවේ‘‘
| 0 |
(а¶…а¶Ӯа¶ўа·”а¶Ҫ а¶ёа·„а·’а¶ҡ а·Җීරරа¶ӯа·Ҡа¶ұ, а·„а·’а¶ҹුරа·Ҹа¶ұ - а¶ұа·Җරа¶ӯа·Ҡа¶ұ а·ғමරа¶ӯа·”а¶Ӯа¶ң, а¶ҙа·Ҡරිа¶әа¶ұа·Ҡа¶ӯ а¶ӯа·’а¶Ҫа¶ҡරа¶ӯа·Ҡа¶ұ, а¶ҙа·’а¶әа·ға·ҡа¶ұ а·Җа¶ӯа·”а¶Ҝුර, රа·Җа·“ а¶ёа·җа¶Ҝа¶ңа·ҷа¶Ҝර, а¶ңа¶әа·Ҹа¶ұа·Ҡ а¶ а·’а¶ұа·Ҡа¶ӯа¶ҡ, а¶ а¶ұа·Ҡа¶Ҝа¶ұ а¶Ҫа·’а¶әа¶ұа¶Ҷරචа·Ҡа¶ а·’ а·ға·„ а·„а¶ёа·Ҡබа¶ұа·Ҡа¶ӯа·ңට - а¶…а¶ұа·’а·Ӯа·Ҹ а¶ёа·Ҹа¶ұа¶ңа·ҡ)а¶Ҝа·ҡа·Ға¶ҙа·Ҹа¶Ҫа¶ұа·’а¶ҡ а·ға·„ а¶ҙа·Ҡරа¶ӯа·’а¶ҙа¶ӯа·Ҡа¶ӯа·’а¶ёа¶ә а·ға·Ҡථа·Ҹа·Җරබа·Җ а¶Үа¶ӯа·’ а¶ҡа·… а¶…а¶әුරිа¶ұа·Ҡа¶ё а¶ҙа·ҷබරа·Җа·Ҹරි 10 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·”а·Җ රටа·ҡ а¶Ҷරа·Ҡථිа¶ҡ а·ға·Ҡථа·Ҹа·Җරа¶ӯа·Ҡа·Җа¶ә а¶Үа¶ӯа·’ а¶ҡරа¶ұ බа·Җ а¶…а¶ңа·Ҡරа·Ҹа¶ёа·Ҹа¶ӯа·Ҡа¶ә රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹ а¶…а¶ёа·Ҡа¶ҙа·Ҹරа·ҡа¶Ҝа·“ а¶ҙа·җа·Җа·җа·ға·“а¶ә.රа·Ҹа¶ўа¶ҙа¶ҡа·Ҡа·Ӯ а¶ҡа¶Ҫа·Ҡа¶Ҫа·’а¶ә а·Җа·’а·ға·’а¶ұа·Ҡ а·Җа·…а¶ҙа¶Ҫа·Ҡа¶Ҫට а¶Үа¶Ҝ а¶Ҝа·җа¶ёа·– а·Ға·Ҡරී а¶Ҫа¶Ӯа¶ҡа·Ҹ а¶Ҷරа·Ҡථිа¶ҡа¶ә а¶ұа·җа·Җа¶ӯ а¶ңа·ңඩ а¶ңа¶ұа·’а¶ёа·’а¶ұа·Ҡ රටа¶ҡ а¶Ҷරа·Ҡථිа¶ҡа¶ә а·„а·җа·ғිරа·Җීමට а¶Ҝа¶ҡа·Ҡа·Ӯ а¶ҡණа·Ҡඩа·Ҹа¶әа¶ё එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶ә බа·Җ а¶ұа·җа·Җа¶ӯа¶ӯа·Ҡ ඔа¶ҙа·Ҡа¶ҙа·” а¶ҡර а¶ҙа·ҷа¶ұа·Ҡа·Җීමට а·ға¶ёа¶ӯа·Ҡ а·Җිණа·җа¶әа·’ а¶Ҝ” а¶…а¶ңа·Ҡරа·Ҹа¶ёа·Ҹа¶ӯа·Ҡа¶ә රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹ а¶ӯа·Җа¶Ҝුරටа¶ӯа·Ҡ а¶ҙа·Ҡරа¶ҡа·Ҹа·Ғ а¶ҡа·…а·ҡа¶ә.а¶…а¶ңа·Ҡරа·Ҹа¶ёа·Ҹа¶ӯа·Ҡа¶ә රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹ а¶ёа·ҡ බа·Җ а¶ҡа·“а·Җа·ҡ а¶ҙа·…а·Ҹа¶ӯа·Ҡ а¶ҙа·Ҹа¶Ҫа¶ұ а¶ёа·җа¶ӯа·’а·Җරණа¶ә а·ға¶іа·„а·Ҹ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әа·ҷа¶ұа·Ҡ а¶ӯරа¶ң а¶ҡරа¶ұ а¶…а¶ҙа·ҡа¶ҡа·Ҡа·Ӯа¶ҡ а¶…а¶ҙа·ҡа¶ҡа·Ҡа·Ӯа·’а¶ҡа·Ҹа·Җа¶ұа·Ҡа¶ңа·ҡ а¶ўа¶ә а¶ӯа·„а·Җුරු а¶ҡිරීම а·ға¶іа·„а·Ҹ а¶…а¶ёа·Ҡа¶ҙа·Ҹර а¶ұа¶ңරа¶әа·ҡ а¶ҙа·җа·Җа·җа¶ӯа·’ а¶ўа¶ұ රа·җа¶Ҫа·’а¶әа·ҡа¶Ҝа·“а¶ә.а¶…а¶ёа·Ҡа¶ҙа·Ҹර а¶ўа¶ұ රа·җа¶Ҫа·’а¶әට а¶…а¶ёа¶ӯරа·Җ а¶…а¶ңа·Ҡරа·Ҹа¶ёа·Ҹа¶ӯа·Ҡа¶ә රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹа¶ңа·ҡ а¶ҙа·Ҡරධа·Ҹа¶ұа¶ӯа·Ҡа·Җа¶әа·ҷа¶ұа·Ҡ а¶ӯа¶Ӯа¶ңа¶Ҫа·Ҡа¶Ҫ а¶ұа¶ңරа¶әа·ҡа¶Ҝа·“а¶Ҝ а¶ўа¶ұ රа·җа¶Ҫа·’а¶әа¶ҡа·Ҡ а¶ҙа·җа·Җа·җа¶ӯа·Ҡа·Җිණි.а¶…а¶ёа·Ҡа¶ҙа·Ҹරа·ҡ а¶ўа¶ұ රа·җа¶Ҫа·’а¶әа·ҡа¶Ҝа·“ а·Җа·җඩිа¶Ҝුරටа¶ӯа·Ҡ а¶…а¶Ҝа·„а·ға·Ҡ а¶Ҝа·җа¶ҡа·Ҡа·Җа·– а¶…а¶ңа·Ҡරа·Ҹа¶ёа·Ҹа¶ӯа·Ҡа¶ә රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹ а¶ёа·ҷа·ға·ҡа¶Ҝ а¶ҡа·“а¶ә.“මඩа¶ҡа¶Ҫа¶ҙа·”а·Җ а¶ҙа·җа·Җа·җа¶ӯа·’ එජа·Ҹа¶ҙ රа·җа¶Ҫа·’а¶әට а·ға·„а¶·а·Ҹа¶ңа·“а·Җа·“а¶ё а·ға¶іа·„а·Ҹ а¶’ а¶ҙа·Ҡරа¶Ҝа·ҡа·Ға¶әට а¶әа¶ұ а¶…а¶ӯුරа¶ӯුර 2014 а¶ҡа·Ҹа¶Ҫа¶ә а¶ҙිළිබඳа·Җ а¶ёа¶ёа¶ӯа·Ҡ, а¶Ҝа¶әа·Ҹ а¶ңа¶ёа¶ңа·ҡ а¶Үа¶ёа·җа¶ӯа·’а¶ӯа·”а¶ёа·Ҹа¶ӯа·Ҡ а¶ҡа¶ӯа·Ҹ а¶ҡරමිа¶ұа·Ҡ а·ғිටිа¶әа·Ҹ.2014 а¶ңа¶Ӯа·Җа¶ӯුර а¶ҡа·Ҹа¶Ҫа¶әа·ҷа¶ӯа·Ҡ а¶…а¶ҙ а¶…а¶ёа·Ҡа¶ҙа·Ҹර а·ғිට ඔඩа·Ҡඩමа·Ҹа·Җඩි а¶ҙа·Ҡරа¶Ҝа·ҡа·Ға¶ә а¶Ҝа¶ҡа·Ҡа·Җа·Ҹ а¶ңа¶ёа¶ұа·Ҡ а¶ҡа·…а·Ҹ. එа¶Ҝа·Ҹ а¶…а¶ҙа·’ а¶ңа¶ёа¶ұа·Ҡ а¶ҡа·…а·ҡ а¶ўа·’а¶ҙа·Ҡ රථа¶әа¶ҡа·’а¶ұа·Ҡ а¶ұа·ңа·Җа·ҷа¶әа·’. а¶’ а¶ңа¶ёа¶ұට බа·қටа·Ҡටුа·Җа¶ҡа·Ҡ а¶…а·Җа·Ға·Ҡа¶ә а·Җුණа·Ҹ.රа·Ҹа¶ўа¶ҙа¶ҡа·Ҡа·Ӯ රа·ҷа¶ўа·’а¶ёа¶ә а¶әටа¶ӯа·ҡ а¶үа·„а·… а·ғිට а¶ҙහළටа¶ӯа·Ҡ, а¶ҙа·„а·… а·ғිට а¶үහළටа¶ӯа·Ҡ а·„а·ңරа¶ҡа¶ё а¶ҙа·җа¶ӯිරුණа·Ҹ. а¶ўа¶ұа¶ӯа·Ҹа·Җа¶ңа·ҡ а¶ҙа·Ҡරජа·Ҹа¶ӯа¶ұа·Ҡа¶ӯа·Ҡරа·Җа·Ҹа¶Ҝа·“ а¶…а¶ӯа·’а·Җа·Ҹа·ға·’а¶ҡа¶ёа·Ҡ а·ға·“а¶ёа·Ҹ а¶ҡа·…а·Ҹ. а¶ёа·Ҹа¶°а·Ҡа¶әа·Җа·ҡа¶Ҝа·“а¶ұа·Ҡ මරа·Ҹ а¶Ҝа·җа¶ёа·Ҡа¶ёа·Ҹ. රටа·ҡ а¶Ҷරа·Ҡථීа¶ҡа¶ә а¶ҡඩа·Ҹа¶ҡа¶ҙа·Ҡа¶ҙа¶Ҫа·Ҡ а¶ҡа·…а·Ҹ. а¶ұа·’а¶Ҝа·„а·ға·Ҡ а¶…а¶°а·Ҡа¶әа·Ҹа¶ҙа¶ұа¶әа·ҡа¶ӯа·Ҡ, а·ға·һа¶ӣа·Ҡа¶әа¶әа·ҡа¶ӯа·Ҡ а¶Ҝа·’а¶әුණුа·Җ а·ға¶іа·„а·Ҹ а¶әа·ңа¶Ҝа·Җа¶ұ а¶ёа·”а¶Ҝа¶Ҫа·Ҡ а¶ҙа·Ҡරමа·Ҹණа¶ә අඩු а¶ҡа·…а·Ҹ. රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶’ а¶ёа·”а¶Ҝа¶Ҫа·Ҡа·Җа¶Ҫа·’а¶ұа·Ҡ а¶ҡа·…а·ҡ රа·ҷа¶ўа·’а¶ёа¶ә а·Ға¶ҡа·Ҡа¶ӯа·’а¶ёа¶ӯа·Ҡ а¶ҡිරීම а¶ҙමණа¶әа·’.а¶ёа·ҡ а¶ӯа¶ӯа·Ҡа¶ӯа·Ҡа·Җа¶ә а·„а·ҡа¶ӯа·”а·Җа·ҷа¶ұа·Ҡ එа¶Ҝа·Ҹ а·Җිරුа¶Ҝа·Ҡа¶° а¶ҙа¶ҡа·Ҡа·Ӯа¶әа·ҡ а·ғිටි а¶…а¶ҙа¶ӯа·Ҡ, а·ға·’а·Җа·’а¶Ҫа·Ҡ а·ға¶ёа·Ҹа¶ўа¶әа¶ӯа·Ҡ එа¶ҡට එа¶ҡа¶ӯа·” а·Җුණа·Ҹ. а¶ҙа·ңа¶Ҝа·” а¶…а¶ҙа·ҡа¶ҡа·Ҡа·Ӯа¶ҡа¶әа·ҷа¶ҡа·” а¶үа¶Ҝිරිа¶ҙа¶ӯа·Ҡ а¶ҡරමිа¶ұа·Ҡ රа·Ҹа¶ўа¶ҙа¶ҡа·Ҡа·Ӯ а¶ўа¶ұа·Ҹа¶°а·’а¶ҙа¶ӯа·’а·Җරණа¶әа·ҷа¶ұа·Ҡ а¶ҙරа·Ҹа¶ўа¶әට а¶ҙа¶ӯа·Ҡ а¶ҡිරීමට а¶…а¶ҙට එа¶Ҝа·Ҹ а¶…а·Җа·Ға·Ҡа¶ә а·Җුණа·Ҹ.а¶’ а·Җа¶ұа·Җිට රටа·ҡ а¶Ҝа·ҡа·Ға¶ҙа·Ҹа¶Ҫа¶ұ а·ға¶Ӯа·ға·Ҡа¶ҡа·ҳа¶ӯа·’а¶ә а·ға¶ёа·Ҡа¶ҙූරа·Ҡණа¶әа·ҷа¶ұа·Ҡ а·Җа·’а¶ұа·Ҹа·Ға·Җа·“ а¶ӯිබුණа·Ҹ. а¶әа·„а¶ҙа·Ҹа¶Ҫа¶ұа¶ә а·Җа·’а¶ұа·Ҹа·Ғ а·Җа·“ а¶ӯිබුණа·Ҹ. а¶әа·„а¶ҙа¶ӯа·Ҡ а¶ӯа¶ӯа·Ҡа¶ӯа·Ҡа·Җа¶ә а¶ұа·җа·Җа¶ӯ රට а¶ӯа·”а·… а¶Үа¶ӯа·’ а¶ҡිරීමට а¶ұа¶ёа·Ҡ එа¶ҡට එа¶ҡа¶ӯа·”а·Җа·– а·ға·’а¶әа¶Ҫа·” а¶ҙа¶ҡа·Ҡа·Ӯ а¶…а¶ӯර а¶Ҝа·ҡа·Ға¶ҙа·Ҹа¶Ҫа¶ұа·’а¶ҡ එа¶ҡа¶ҹа¶ӯа·Ҡа·Җа¶әа¶ҡа·Ҡ а¶Үа¶ӯа·’ а¶ҡරа¶ңа¶ӯ а¶әа·”а¶ӯа·” а·Җුණа·Ҹ. එа¶ә а¶…а·Җබа·қа¶° а¶ҡර а¶ңа¶ұа·’а¶ёа·’а¶ұа·Ҡ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶ә а·Җුණ а¶…а¶ҙа¶ӯа·Ҡ, а¶ўа¶ұа¶ӯа·Ҹ а·Җа·’а¶ёа·”а¶ҡа·Ҡа¶ӯа·’ а¶ҙа·ҷරමුණа¶ӯа·Ҡ а¶Ҝа·Ҡරа·Җිඩ а¶ўа·Ҹа¶ӯа·’а¶ҡ а·ға¶Ӯа¶°а·Ҹа¶ұа¶әа¶ӯа·Ҡ, а¶…а¶ұа·ҷа¶ҡа·Ҡ а·ға·’а¶әа¶Ҫа·” а¶ҙа¶ҡа·Ҡа·Ӯа¶ӯа·Ҡ, а·ға·’а·Җа·’а¶Ҫа·Ҡ а·ға¶Ӯа·Җа·’а¶°а·Ҹа¶ұа¶ӯа·Ҡ, එа¶Ҝа·Ҹ а¶Ҷණа·Ҡඩුа·Җа·ҡ а¶ҡа·ңටа·ға¶ҡа·Ҡа¶Ҝ එа¶ҡа¶ӯа·” а¶ҡර а¶ңа¶ұа·’а¶ёа·’а¶ұа·Ҡ а¶ёа·ӣа¶ӯа·Ҡරීа¶ҙа·Ҹа¶Ҫ а·ғිරිа·ға·ҡа¶ұ а¶ёа·җа¶ӯа·’а¶ӯа·”а¶ёа·Ҹ а¶ҙа·ңа¶Ҝа·” а¶…а¶ҙа·ҡа¶ҡа·Ҡа·Ӯа¶ҡ а¶Ҫа·ҷа·ғ а¶үа¶Ҝිරිа¶ҙа¶ӯа·Ҡ а¶ҡර එа¶ӯа·”а¶ёа·Ҹа¶ңа·ҡ а¶ўа¶әа¶ңа·Ҡරහණа¶әа·ҷа¶ұа·Ҡ а¶ҙа·ға·” а¶…а¶ҙа·’ а¶Ҷණа·Ҡඩුа·Җ а¶Үа¶ӯа·’ а¶ҡа·…а·Ҹ.එහිа¶Ҝа·“ а¶Ҝа·Ҡරа·Җිඩ а¶ўа·Ҹа¶ӯа·’а¶ҡ а·ға¶Ӯа¶°а·Ҹа¶ұа¶әа¶ӯа·Ҡ, а¶ўа¶ұа¶ӯа·Ҹ а·Җа·’а¶ёа·”а¶ҡа·Ҡа¶ӯа·’ а¶ҙа·ҷරමුණа¶ӯа·Ҡ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җа·ҡ а·Җа·’а¶ҙа¶ҡа·Ҡа·Ӯа¶әа·ҡ а¶…а·ға·”а¶ұа·Ҡ а¶ңа¶ӯа·Ҡа¶ӯа·Ҹ. රටа·ҡ а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹරа·Җа¶әа¶ӯа·Ҡ, а¶ўа¶ұа·Җа·Ҹරа·Ҡа¶ңа·’а¶ӯ අරа·Ҡබුа¶Ҝа¶әට а¶Ҝа·ҡа·Ға¶ҙа·Ҹа¶Ҫа¶ұ а·Җа·’а·ға¶іа·”а¶ёа¶ҡа·Ҡ а¶Ҝීමට а¶ұа¶ёа·Ҡ а¶…а¶ҙ එа¶ҡа·Ҡа·Җа·“ а·Җа·җඩ а¶ҡа·… а¶әа·”а¶ӯа·” а·Җුණа·Ҹ. а¶’ а·ға¶іа·„а·Ҹ රටа·ҡ а¶ҙа·Ҡරධа·Ҹа¶ұ а¶ҙа¶ҡа·Ҡа·Ӯ а¶Ҝа·ҷа¶ҡ а¶ҡа·Ҹа¶Ҫа¶әа¶ҡа·Ҡ එа¶ҡа·Ҡа·Җа·“ а·Җа·җඩ а¶ҡටа¶әа·”а¶ӯа·” а¶ҡිරීමа·ҡ а¶…а·Җа·Ға·Ҡа¶әа¶ӯа·Ҹ а¶ёа¶ӯа·” а¶ҡа·ҷරුණа·Ҹ.එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶ә а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа·җа¶ӯа·’а·Җරණа¶әа·ҡа¶Ҝа·“ а¶ӯа·”а¶ұа·ҷа¶ұа·Ҡ а¶Ҝа·ҷа¶ҡа¶ҡ බа¶Ҫа¶ә а¶ңа¶ӯа·Ҡа¶ӯа¶ӯа·Ҡ а·Ға·Ҡරී а¶Ҫа¶Ӯа¶ҡа·Ҹ а¶ұа·’а¶Ҝа·„а·ға·Ҡ а¶ҙа¶ҡа·Ҡа·Ӯа¶ә а·ға¶ёа¶ҹ එа¶ҡа¶ӯа·”а·Җа·“ а¶әа·„ а¶ҙа·Ҹа¶Ҫа¶ұа¶ә а·Җа·ҷа¶ұа·”а·Җа·ҷа¶ұа·Ҡ а¶ўа·Ҹа¶ӯа·’а¶ҡ а¶Ҷණа·Ҡඩුа·Җ а¶ұිරа·Ҡа¶ёа·Ҹණа¶ә а¶ҡිරීමට а·ға·–а¶Ҝа·Ҹа¶ұа¶ёа·’а¶ұа·Ҡ а·ғිටිа¶ұ බа·Җ а¶ёа·Ҹ а¶ёа·„ а¶ёа·җа¶ӯа·’а·Җරණа¶әට а¶ҙа·ҷර а·ғිටම а¶ҙа·җа·Җа·ға·”а·Җа·Ҹ. а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа·җа¶ӯа·’а·Җරණа¶ә а¶ўа¶әа¶ңа·Ҡරහණа¶әа·ҷа¶ұа·Ҡ а¶ҙа·ға·” а¶ўа·Ҹа¶ӯа·’а¶ҡ а¶Ҷණа·Ҡඩුа·Җ а¶Үа¶ӯа·’ а¶ҡа·…а·Ҹ.а¶ҙа·Ҡරධа·Ҹа¶ұ а¶ҙа¶ҡа·Ҡа·Ӯ а¶Ҝа·ҷа¶ҡ එа¶ҡа·Ҡа·Җа·“ а·Җа·җඩ а¶ҡරа¶ұ а·Җිට රටа·ҡ а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹа·Җа¶ә а¶Үа¶ӯа·’ а¶ҡිරීමට а·„а·җа¶ҡа·’а¶әа·Ҹа·Җ а¶Ҫа·җබа·ҷа¶ұа·Җа·Ҹ. а¶’ а¶ұа·’а·ға·Ҹа¶ё а¶ўа·Ҹа¶ӯа·’а¶ҡ а¶Ҷණа·Ҡඩුа·Җ а¶үа¶Ҝිරිа¶әට а¶ңа·ҷа¶ұ а¶ңа·’а¶әа·Ҹ.а¶Ҝа·ҡа·Ға¶ҙа·Ҹа¶Ҫа¶ұа·’а¶ҡ а·Җа·Ға¶әа·ҷа¶ұа·Ҡ а¶…а¶ұа·Ҡа¶ӯа·Җа·Ҹа¶Ҝа·“ а¶ұа·ңа·Җа·“ а¶ҡටа¶әа·”а¶ӯа·” а¶ҡිරීමට а¶…а¶ҙට а·„а·җа¶ҡа·’а¶әа·’. а¶әුරа·қа¶ҙа¶әа·ҡ а¶ҙа·Җа¶ӯа·’а¶ұ а·ғමබර а¶Ҝа·ҡа·Ға¶ҙа·Ҹа¶Ҫа¶ұ а¶ҡа·Ҡරමа¶әට а·ға¶ёа·Ҹа¶ұ а¶Ҝа·ҡа·Ға¶ҙа·Ҹа¶Ҫа¶ұа¶ә а¶Үа¶ӯа·’ а¶ҡිරීමට මට а¶…а·Җа·Ға·Ҡа¶ә а·Җුණа·Ҹ. а¶Ҝа·җа¶ұа·Ҡ а¶ҙа·Җа¶ӯа·’а¶ұ а¶ёа·җа¶ӯа·’а·Җරණ а¶ҡа·Ҡරමа¶ә а¶Ҡට а·„а·ңа¶і а¶Ӣа¶Ҝа·Ҹහරණа¶әа¶әа·’.а¶ұа·Җ а¶ёа·җа¶ӯа·’а·Җරණ а¶ҡа·Ҡරමа¶ә а¶ӯа·”а·… а¶ҡа·’а·ға·’а·Җа¶ҡа·”а¶ӯа·Ҡ а¶ңа·җටුමа·Ҡ, а¶ҡа·қа¶Ҫа·„а¶Ҫ а¶Үа¶ӯа·’а¶ҡර а¶ңа¶ұа·Ҡа¶ұа·ҡ а¶ұа·җа·„а·җ. а¶…а¶ӯа·’ а·Җа·’а·Ға·Ҹа¶Ҫ а¶Ҫа·ҷа·ғ а¶ёа·”а¶Ҝа¶Ҫа·Ҡ а·Җа·’а¶әа¶Ҝа¶ёа·Ҡ а¶ұа·ңа¶ҡරа¶ұ а·ға·Ҹа¶ёа¶ҡа·Ҹа¶ёа·“ а¶ёа·җа¶ӯа·’а·Җරණ а¶ҡа·Ҡරමа¶ә а¶Үа¶ӯа·’ а¶ҡිරීමට а¶…а¶ҙට а·„а·җа¶ҡа·’ а·Җුණа·Ҹ. а·Җа·ғර 5 а¶ҡ а¶ўа¶ұа¶ӯа·Ҹ а·Җරම а¶…а¶ҙට а¶Ҫа·җබී а¶ӯිබа·ҷа¶ұа·Ҡа¶ұа·ҡ а¶’ а¶Ҷа¶ҡа·Ҹරа¶әට а¶ҡටа¶әа·”а¶ӯа·” а¶ҡිරීමටа¶әа·’. а¶ұа·Җ а¶Ҝа·ҡа·Ға¶ҙа·Ҹа¶Ҫа¶ұ а·ға¶Ӯа·ға·Ҡа¶ҡа·ҳа¶ӯа·’а¶әа¶ҡа·Ҡ а¶Үа¶ӯа·’ а¶ҡිරීමටа¶әа·’.а¶ұа·Җ а¶ҡа·Ҡරමа¶ә а¶Ҝа·җа¶ұа·Ҡ а¶Ҷරමа·Ҡа¶· а¶ҡර а¶ӯිබа·ҷа¶ұа·Җа·Ҹ. а¶’ а·Җа¶ңа·ҡа¶ё а¶…а¶ҙ එа¶ә а¶үа¶Ҝිරිа¶әට а¶ңа·ҷа¶ұ а¶әа¶ұа·Җа·Ҹ. а¶…а¶ҙа·ҡ а¶Үа¶ӯа·җа¶ёа·Ҡ а¶ҡа·Ҡරිа¶әа·Ҹ а¶ёа·Ҹරа·Ҡа¶ң а·„а·ҡа¶ӯа·”а·Җа·ҷа¶ұа·Ҡ а·Җа·’а¶ұа·Ҹа·Ға·Җа·“ а¶ӯිබූ а¶Ҝа·ҡа·Ға¶ҙа·Ҹа¶Ҫа¶ұ а·ға¶Ӯа·ға·Ҡа¶ҡа·ҳа¶ӯа·’а¶әа·ҡ а¶әа¶ёа·Ҡ а¶әа¶ёа·Ҡ а·Җа·ҷа¶ұа·ға·Ҡа¶ҡа¶ёа·Ҡ а¶ҡිරීමටа¶ӯа·Ҡ а·„а·җа¶ҡа·’ а·Җුණа·Ҹ.රටа·ҡ а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹа·Җа¶ә а¶Үа¶ӯа·’ а¶ҡිරීමට එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶ә а·Җа·’а·Ға·Ҹа¶Ҫ а·Җа·Ға¶әа·ҷа¶ұа·Ҡ а¶ҡа·җа¶ҙа·Җа·“ а·ғිටිа¶ұа·Җа·Ҹ. а¶ҙа·Ҡරа¶ӯа·’а¶ҙа¶ӯа·Ҡа¶ӯа·’а¶ёа¶ә а·ға·Ҡථа·Ҹа·Җරභа·Ҹа·Җа¶ә රට а¶ӯа·”а·… а¶Үа¶ӯа·’ а¶ҡරමිа¶ұа·Ҡ එа¶ҡට එа¶ҡа¶ӯа·”а·Җа·“ а¶ўа¶ұа·Җරම а¶…а¶ұа·”а·Җ а¶Ҷණа·Ҡඩුа·Җ а¶үа¶Ҝිරිа¶әට а¶ңа·ҷа¶ұа¶әа·Ҹමට а¶…а¶ҙට а¶…а·Җа·Ға·Ҡа¶әа¶әа·’.а¶ӯа¶ұа·’ බа¶Ҫа¶ә а·ға·„а·’а¶ӯа·Җ а¶Ҷණа·Ҡඩුа·Җ а¶үа¶Ҝිරිа¶әට а¶ңа·ҷа¶ұ а¶әа·Ҹමට а¶…а·Җа·Ға·Ҡа¶ә බа¶Ҫа¶ә а¶ңа·җа¶ұීමට а¶ўа¶ұа¶ӯа·Ҹа·Җа¶ңа·ҷа¶ұа·Ҡ а·Җරම а¶үа¶Ҫа·Ҡа¶Ҫීමට а·„а·җа¶ҡа·’а¶әа·Ҹа·Җ а¶ӯිබුණа·Ҹ. а¶’а¶ӯа·Ҡ а¶…а¶ҙ ඔබа·ҷа¶ұа·Ҡ а¶ўа¶ұа·Җරම а¶үа¶Ҫа·Ҡа¶Ҫа·”а·Җа·ҡ а¶ҙа·Ҡරධа·Ҹа¶ұ а¶ҙа¶ҡа·Ҡа·Ӯ а¶Ҝа·ҷа¶ҡ එа¶ҡа·Ҡа·Җа·“ රට а¶үа¶Ҝිරිа¶әට а¶ңа·ҷа¶ұ а¶әа·Ҹමටа¶әа·’. ඔබ а¶ўа¶ұа·Җරම а¶Ҝа·”а¶ұа·Ҡ а¶Ҷа¶ҡа·Ҹරа¶әටම а¶…а·ға¶ёа¶ңа·’а¶ә а¶Үа¶ӯа·’ а¶ҡර а¶ұа·ңа¶ңа¶ұа·’а¶ёа·’а¶ұа·Ҡ а¶ёа·ҡ а·Җа·ғර 5 а¶үа¶Ҝිරිа¶әට а¶әа·Ҹමට а¶…а¶ҙ а¶ҡටа¶әа·”а¶ӯа·” а¶ҡරа¶ұа·Җа·Ҹ. а¶…а¶ҙට а¶ўа·Ҹа¶ӯа·’а¶ҡ а¶Ҷණа·Ҡඩුа·Җ බිඳ а¶Ҝа·җමීමට а¶…а·Җа·Ға·Ҡа¶ә а¶ұа·җа·„а·җ. එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әට а¶…а·Җа·Ға·Ҡа¶ә а·Җа¶ұа·Ҡа¶ұа·ҡ а¶ўа¶ұа¶ӯа·Ҹа·Җа¶ңа·ҡ а¶Ҝа·’а¶әුණුа·Җට а¶…а·Җа·Ға·Ҡа¶ә а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹа·Җа¶ә а¶Үа¶ӯа·’ а¶ҡිරීමа¶әа·’.а¶…а¶ҙ එа¶ҡа·Ҡа·Җа·“ а¶ҡටа¶әа·”а¶ӯа·” а¶ҡරа¶ұа·Ҡа¶ұа·ҡ а¶ўа·Ҹа¶ӯа·’а¶ҡ а¶Ҷණа·Ҡඩුа·Җ а¶ӯа·”а·… а¶ҙමණа¶әа·’. а¶ёа·ҷа·Җа·җа¶ұа·’ а¶ёа·җа¶ӯа·’а·Җරණа·Җа¶Ҫа¶Ҝа·“ а¶…а¶ҙ а¶ӯа¶ұа·’ а¶ҙа¶ҡа·Ҡа·Ӯа¶ә а¶Ҫа·ҷа·ғ а·Җа·ҷа¶ұа¶ё а¶ӯරа¶ң а¶ҡරа¶ұа·Җа·Ҹ. а¶…а¶ҙа·ҡ а¶ҙа¶ҡа·Ҡа·Ӯа¶әа·ҡ а¶…а¶ұа¶ұа·Ҡа¶әа¶ӯа·Ҹа·Җ а¶Ҷරа¶ҡа·Ҡа·Ӯа·Ҹ а¶ҡර а¶ңа¶ұа·Ҡа¶ұа·Җа·Ҹ.а¶ёа·җа¶ӯа·’а·Җරණа¶ә а¶әа¶ұа·” а·Җа·’а·Җа·’а¶° а¶ёа¶ӯ а¶…а¶Ҝа·„а·ға·Ҡ а¶ҙа·Ҡරа¶ҡа·Ҹа·Ғ а·Җа¶ұ а¶…а·Җа·ға·Ҡථа·Ҹа·Җа¶әа·’. а¶’а¶ӯа·Ҡ а¶ҡа·’а·ға·’а·Җිටа·ҷа¶ҡ а¶Ҝа·ҡа·Ға¶ҙа·Ҹа¶Ҫа¶ұа·’а¶ҡа·Җ а¶…а¶ұа·Ҡа¶ӯа·Җа·Ҹа¶Ҝа·“ а·Җа¶ұа·Ҡа¶ұа·ҡ а¶ұа·җа·„а·җ. а¶’ а¶ұа·’а·ға·Ҹ а·Җа·ҷа¶ұа¶ӯа·Ҡ а¶…а¶ә ඔබа·ҡ а¶…а¶ёа·Ҹа¶ӯа·Ҡа¶әа·Ҹа¶Ӯа·Ғ а·Җа·’а·Җа·ҡа¶ а¶ұа¶ә а¶ҡරа¶ұ а·Җිට а¶’а·Җа·Ҹට а¶ҙа·’а·…а·’а¶ӯුරු а¶Ҝීමට а¶ұа·ңа¶әа¶ұ а¶Ҫа·ҷа·ғ а¶ёа·Ҹ а¶…а¶ҙа·ҡ а¶…а¶ёа·Ҹа¶ӯа·Ҡа¶әа·Җරුа¶ұа·Ҡට а·Җа·’а·Ға·ҡа·Ӯа¶ё а¶Ӣа¶ҙа¶Ҝа·ҷа·ға·Ҡ а¶Ҝа·”а¶ұа·Ҡа¶ұа·Ҹ. а¶…а¶ҙ а¶Ҷණа·Ҡඩුа·Җ а¶ӯа·”а·… එа¶ҡа·Ҡа·Җ а·Җа·җඩ а¶ҡිරීම а¶Ҡට а·„а·ҡа¶ӯа·”а·Җа¶әа·’. а¶ўа·Ҹа¶ӯа·’а¶ҡ а¶Ҷණа·Ҡඩුа·Җ බිඳ а¶Ҝа·җමීමට එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа·ҷරමුණට а¶ҡа·’а·ға·’а¶Ҝа·” а¶…а·Җа·Ға·Ҡа¶әа¶ӯа·Ҹа·Җ а¶ұа·җа¶ӯа·’ බа·Җ а¶ёа·Ҹ а¶ҙа·Җа·ға¶ұа·Җа·Ҹ.а¶ҙа·ңරа·ңа¶ұа·Ҡа¶Ҝа·” а·Җа·– а¶Ҷа¶ҡа·Ҹරа¶әට රට а¶ӯа·”а·… а¶ўа·Ҹа¶ӯа·’а¶ҡ а·ға¶ёа¶ңа·’а¶ә, а·ға¶Ӯа·„а·’а¶іа·’а¶әа·Ҹа·Җ а¶…а¶ҙ а¶Үа¶ӯа·’ а¶ҡа·…а·Ҹ. а·ға·’а¶Ӯа·„а¶Ҫ, а¶Ҝа·ҷа¶ёа·…, а¶ёа·”а·ға·Ҡа¶Ҫа·’а¶ёа·Ҡ, а¶ҡа·Ҡරිа·ға·Ҡа¶ӯа·’а¶әа·Ҹа¶ұа·’, а·„а·’а¶ұа·Ҡа¶Ҝа·” ඕа¶ұа·‘а¶ё а¶ўа·Ҹа¶ӯа·’а¶әа¶ҡ, а¶Ҷа¶ңа¶ёа·’а¶ҡ а¶ўа¶ұа¶ӯа·Ҹа·Җට එа¶ҡට а¶ўа·“а·Җа¶ӯа·Ҡа·Җීමට а·„а·җа¶ҡа·’ а¶ҙරිа·ғරа¶ә а¶…а¶ҙ а¶ұිරа·Ҡа¶ёа·Ҹණа¶ә а¶ҡර а¶ӯිබа·ҷа¶ұа·Җа·Ҹ.а¶ӯа¶ё а¶Ҷа¶ңа¶ё а¶Үа¶Ҝහීමට а·„а·җа¶ҡа·’а·Җа·ҡа·Җа·’ а¶Ҝа·җа¶әа·’ а·Җа·’а·Ға·Ҹа¶Ҫ බිа¶әа¶ҡа·Ҡ එа¶Ҝа·Ҹ а¶ёа·”а·ға·Ҡа¶Ҫа·’а¶ёа·Ҡ а¶ўа¶ұа¶ӯа·Ҹа·Җට а¶Үа¶ӯа·’а·Җа·“ а¶ӯිබුණа·Ҹ. а¶’ а¶ӯරа·Ҡа¶ўа¶ұа¶ә а¶Ҝа·Ҡරа·Җිඩ а¶ўа¶ұа¶ӯа·Ҹа·Җටа¶ӯа·Ҡ එа¶Ҫа·Ҡа¶Ҫа·Җа·“ а¶ӯිබුණа·Ҹ. а¶әа·”а¶Ҝа·Ҡа¶°а¶ә а¶…а·Җа·ға¶ұа·Ҡ а·Җුණа¶ӯа·Ҡ а¶…а¶әа·’а¶ӯа·’а·Җа·Ҹа·ға·’а¶ҡа¶ёа·Ҡ а¶ӯа¶ёа¶ұа·Ҡට а¶Ҫа·җබа·ҡа¶Ҝа·җа¶әа·’ ඔа·Җа·”а¶ұа·Ҡට а¶ңа·җටа¶Ҫа·”а·Җа¶ҡа·Ҡ а¶ӯිබුණа·Ҹ. එа¶Ҝа·Ҹ බිа¶ә а¶ҙа·җа·Җа¶ӯа·’а¶әа·ҡ а¶ёа·”а·ға·Ҡа¶Ҫа·’а¶ёа·Ҡ, а¶Ҝа·ҷа¶ёа·… а¶ўа¶ұа¶ӯа·Ҹа·Җ а¶…а¶ӯර а¶ҙමණа¶ҡа·Ҡ а¶ұа·ңа·Җа·ҷа¶әа·’.а¶ёа¶Ҫа·Ҡа·Җа¶ӯа·” а¶ёа·„а·Ҹа¶ұа·Ҹа¶әа¶ҡ а·ға·Ҡа·Җа·Ҹа¶ёа·“а¶ұа·Ҡа·Җа·„а¶ұа·Ҡа·ға·ҡටа¶ӯа·Ҡ а¶ұа·’а¶ҡа·Ҹа¶ә а¶ҡа·җඩීමට а¶Ӣа¶ӯа·Ҡа·ға·Ҹа·„ а¶ҡරа¶ұа·Җа·Ҹ а¶әа¶әа·’ а¶ҡа·’а¶әа·Ҹ එа¶Ҝа·Ҹ а¶ӯරа·Ҡа¶ўа¶ұа¶ә එа¶Ҫа·Ҡа¶Ҫ а¶ҡа·ҷරුණа·Ҹ. а¶’ а·Җа¶ңа·ҡа¶ё а¶Ҝа·…а¶Ҝа·Ҹ а¶ёа·Ҹа¶Ҫа·’а¶ңа·Ҹа·Җ а¶…а·Җට а¶ҙа·Ҡරа¶Ҝа·ҡа·Ға¶ә රа·ҡа·ға·Ҡ а¶ҙිටිа¶ә බа·Җට а¶ҙа¶ӯа·Ҡа·Җа·“а¶ёа·ҡ а¶ӯරа·Ҡа¶ўа¶ұа¶әа¶ҡа·”а¶ӯа·Ҡ а¶Үа¶ӯа·’а·Җа·“ а¶ӯිබුණа·Ҹ. а¶…а¶Ҝ а¶ёа¶Ҫа·Ҡа·Җа¶ӯа·” а¶ёа·„а·Ҹа¶ұа·Ҹа¶әа¶ҡ а·ға·Ҡа·Җа·Ҹа¶ёа·“а¶ұа·Ҡа·Җа·„а¶ұа·Ҡа·ға·ҡට, а¶Ҝа·…а¶Ҝа·Ҹ а¶ёа·Ҹа¶Ҫа·’а¶ңа·Ҹа·Җට а¶ҙа·Җа·Ҹ а¶ӯරа·Ҡа¶ўа¶ұа¶ә а¶ұа·ңа·Җа¶ұ а¶ӯа¶ӯа·Ҡа¶ӯа·Ҡа·Җа¶ә а¶…а¶ҙ а¶Үа¶ӯа·’ а¶ҡа·…а·Ҹ. а¶…а¶Ҝ රටට а¶…а·Җа·Ға·Ҡа¶ә а¶ұа·’а¶Ҝа·„а·ғ а¶Ҫа·җබිа¶Ҫа·Ҹ.а¶…а¶Ҝ а¶Ҫа¶Ӯа¶ҡа·Ҹа·Җа·ҡ а¶ёа·Ҹа¶°а·Ҡа¶ә а¶…а¶ҙට а¶ а·қа¶Ҝа¶ұа·Ҹ а¶ҡරа¶ұа·Җа·Ҹ. а¶’а¶ӯа·Ҡ ඔа·Җа·”а¶ұа·Ҡ а¶ҙа·җа·„а·җරа¶ңа·ҷа¶ұ а¶әа·Ҹමට а·ға·”а¶Ҝа·” а·Җа·‘а¶ұа·Ҡ එа·Җа¶ұа·Ҡа¶ұа·ҡ а¶ұа¶ёа·Ҡ а¶ұа·җа·„а·җ. а¶’ а¶ұа·’а·ға·Ҹ а¶ҡа·Ҹа¶һа·Ҡබа·қа¶һа·Ҡ а·Җීරа¶әа¶ұа·Ҡ а·Җа¶ңа·ҡ а¶ӯа·Җа¶ӯа·Ҡ а¶…а¶ҙට බа·җණීමට ඔа·Җа·”а¶ұа·Ҡට а¶ұа·’а¶Ҝа·„а·ғ а¶ӯිබа·ҷа¶ұа·Җа·Ҹ. බа·җණීම а¶ңа·җа¶ұ මට а¶ҡа·’а·ға·’а¶ё а¶ҙа·Ҡරа·Ға·Ҡа¶ұа¶әа¶ҡа·Ҡ а¶ұа·җа·„а·җ.а¶…а¶ҙ а·„а·ңරුа¶ұа·Ҡ а¶Үа¶Ҫа·Ҡа¶Ҫа·“а¶ё а¶ҡරа¶ұа·Җа·Ҹ. а¶ўа¶ұа¶ӯа·Ҹа·Җ а¶…а¶ҙа·Җ а¶ҙа¶ӯа·Ҡ а¶ҡර එа·Җа·Ҡа·Җа·ҡ а·„а·ңරුа¶ұа·Ҡ а¶Үа¶Ҫа·Ҡа¶Ҫа·“а¶ё а·ға¶іа·„а·Ҹа¶әа·’. а¶’а¶ӯа·Ҡ එа¶ә а¶ҡරа¶ұа·Ҡа¶ұа·ҡ а¶ұа·“а¶ӯа·’а¶әට а¶әටа¶ӯа·Ҡа·Җа¶әа·’.а¶ёа·ҡ а·Җа¶ұа·Җිට රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶ҡа·’а·„а·’а¶ҙ а¶Ҝа·ҷа¶ұа¶ҡа·”а¶ё а¶Ӣа·ға·Ҹа·Җа·’а¶әට а¶үа¶Ҝිරිа¶ҙа¶ӯа·Ҡ а¶ҡරа¶Ҫа·Ҹ. ඔа·Җа·”а¶ұа·Ҡට එරа·ҷа·„а·’а·Җ а¶ұඩු а¶ҙа·җа·Җරීමට а·„а·җа¶ҡа·’ а·Җුණа·ҡ а¶…а¶ҙ а¶ңа¶ӯа·Ҡ а¶ҙа·’а¶әа·Җර а¶ұа·’а·ға¶әа·’. එа¶ҙමණа¶ҡа·Ҡ а¶Ҝ а¶ұа·ңа·Җа·ҷа¶әа·’. රජа¶әට එරа·ҷа·„а·’ а¶ а·қа¶Ҝа¶ұа·Ҹа¶ӯа·Ҡ а¶…а¶ҙа·’ а·ға·ңа¶әа·Ҹ බа¶Ҫа¶ұа·Җа·Ҹ.බа·җа¶іа·”а¶ёа·Ҡа¶ҡරа¶ә а¶ңа·җа¶ұ а¶ҙරීа¶ҡа·Ҡа·Ӯණ а¶ҙа·җа·Җа·җа¶ӯа·Ҡа·Җීමට а¶…а¶ҙ а¶Ҷණа·Ҡඩුа·Җ а¶Ҫа·ҷа·ғ а¶ҡа·Ҡරිа¶әа·Ҹ а¶ҡරа¶ұа·Ҡа¶ұа·ҡ а¶’ а¶ұа·’а·ға·Ҹа¶әа·’. බа·җа¶іа·”а¶ёа·Ҡа¶ҡරа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҙа·’а¶әа·Җර а¶ңа·җа¶ұීමට а¶ёа·Ҹ а¶ұа·“а¶ӯа·’а¶ҙа¶ӯа·’а¶ӯа·”а¶ёа·Ҹට а¶Ҫа·’а¶ӣа·’а¶ӯа·Җ а¶Ҝа·җа¶ұа·”а¶ёа·Ҡ а¶Ҝа·”а¶ұа·Ҡа¶ұа·ҡ 2016 а¶Ҝа·“а¶әа·’.එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа·Ҹа¶ҡа·Ҡа·Ӯа·’а¶ҡа¶әа¶ұа·Ҡට එа¶ҡа·Ҡ а¶Ҷа¶ҡа·Ҹරа¶әа¶ҡටа¶ӯа·Ҡ, а¶…а¶ұа·ҷа¶ҡа·Ҡ а¶ҙа·Ҹа¶ҡа·Ҡа·Ӯа·’а¶ҡа¶әа¶ұа·Ҡට а¶ӯа·Җа¶ӯа·Ҡ а¶Ҷа¶ҡа·Ҹරа¶әа¶ҡටа¶ӯа·Ҡ а·ға¶Ҫа¶ҡа¶ұа·Ҡа¶ұа·ҡ а¶ұа·җа·„а·җ. එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әа·ҡ а¶…а¶әට а¶Ҷරа¶ҡа·Ҡа·Ӯа·Ҹа·Җа¶ӯа·Ҡ, а¶…а¶ұа·ҷа¶ҡа·Ҡ а¶…а¶ә а¶ҙමණа¶ҡа·Ҡ а¶ұа·“а¶ӯа·’а¶әа·ҡ රа·җа·„а·җа¶ұට а¶…а·ға·” а¶ҡර а¶Ҝа·“а¶ёа¶ӯа·Ҡ а¶…а¶ҙ а¶ҡරа¶ұа·Ҡа¶ұа·ҡ а¶ұа·җа·„а·җ. а¶…а¶ҙ а¶ұа·“а¶ӯа·’а¶ә а¶ҡа·Ҡරිа¶әа·Ҹа¶ӯа·Ҡа¶ёа¶ҡ а¶ҡරа¶ұа·Ҡа¶ұа·ҡ එа¶ҡ а·ға¶ёа·Ҹа¶ұа·Җа¶әа·’.රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶Ҷරа¶ҡа·Ҡа·Ӯа·Ҹ а¶ҡිරීමටа¶ӯа·Ҡ, а¶…а¶ұа·ҷа¶ҡа·Ҡ а¶…а¶әට а¶ұඩු а¶Ҝа·җමීමටа¶ӯа·Ҡ а¶…а¶ҙ а¶ҡටа¶әа·”а¶ӯа·” а¶ҡරа¶ұа·Ҡа¶ұа·ҡ а¶ұа·җа·„а·җ. රа·Ҹа¶ўа¶ҙа¶ҡа·Ҡа·Ӯа¶Ҫа·Ҹට එа¶ҡ а¶ұа·“а¶ӯа·’а¶әа¶ҡа·”а¶ӯа·Ҡ, а¶…а¶ұа·ҷа¶ҡа·Ҡ а¶…а¶әට а¶ӯа·Җа¶ӯа·Ҡ а¶ұа·“а¶ӯа·’а¶әа¶ҡа·”а¶ӯа·Ҡ а¶…а¶ҙ а¶ҡа·Ҡරිа¶әа·Ҹа¶ӯа·Ҡа¶ёа¶ҡ а¶ұа·ңа¶ҡරа¶ұ බа·Җ а¶ёа·Ҹ а¶ҙа·Җа·ға¶ұа·Җа·Ҹ. а¶…а¶ҙ රටа·ҡ а¶Ҝа·ҡа·Ға¶ҙа·Ҹа¶Ҫа¶ұа·’а¶ҡ а·ға·„ а¶ҙа·Ҡරа¶ӯа·’а¶ҙа¶ӯа·Ҡа¶ӯа·’а¶ёа¶ә а·ға·Ҡථа·Ҹа·Җරබа·Ҹа·Җа¶ә а¶Үа¶ӯа·’ а¶ҡර а¶ӯිබа·ҷа¶ұа·Җа·Ҹ. а¶Ҝа·җа¶ұа·Ҡ а¶…а¶ҙа·’ බа¶Ҫа·Ҹа¶ҙа·ңරа·ңа¶ӯа·Ҡа¶ӯа·” а·Җа¶ұа·Ҡа¶ұа·ҡ а¶Ҷරа·Ҡථිа¶ҡа¶ёа¶ә а·ға·Ҡථа·Ҹа·Җරබа·Ҹа·Җа¶ә а¶Үа¶ӯа·’ а¶ҡිරීමටа¶әа·’.а¶…а¶ҙ බа·Ҹරа¶ңа¶ұа·Ҡа¶ұа·Ҹ а·Җිට රටа·ҡ а¶Ҷරа·Ҡථිа¶ҡа¶ә а·ға¶ёа·Ҡа¶ҙූරа·Ҡණа¶әа·ҷа¶ұа·Ҡ බිඳ а·Җа·җටී а¶ӯිබුණа·Ҹ. රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶ңа¶ӯа·Ҡ ණа¶ә а¶ҙа·’а¶әа·Җීමටа¶ӯа·Ҡ රටа·ҡ а¶Ҷරа·Ҡථිа¶ҡа¶ә а¶ҙа·Ҡරමа·Ҹණа·Җа¶ӯа·Ҡ а·Җුණа·ҡ а¶ұа·җа·„а·җ. а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ұа·’а¶әа¶ёа·’а¶ӯ а¶ҡа·Ҹа¶Ҫа¶әට а¶ҙа·ҷර а¶ўа¶ұа·Ҹа¶°а·’а¶ҙа¶ӯа·’а·Җරණа¶ә а¶ҙа·җа·Җа·җа¶ӯа·Ҡа·Җа·–а¶әа·ҡ а¶ёа·ҡ අරа·Ҡබුа¶Ҝа¶ә а¶ұа·’а·ға¶әа·’.а¶…а¶ҙ බа¶Ҫа¶әට а¶ҙа¶ӯа·Ҡ а·Җа·– а·Җිට ණа¶ә а¶ңа·ҷа·Җа·Ҹ а¶ңа·җа¶ұීමට а¶ұа·ңа·„а·җа¶ҡа·’а·Җ а¶Ҷණа·Ҡඩුа·Җ බිඳ а·Җа·җටа·ҷа¶ұа·” а¶Үа¶ӯа·җа¶әа·’ රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶ҡа¶Ҫа·Ҡа¶ҙа¶ұа·Ҹ а¶ҡа·…а·Ҹ. а¶’а¶ӯа·Ҡ а¶Ҷරа·Ҡථිа¶ҡ а¶ҙа·Ҹа¶Ҫа¶ұа¶әට එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶ә а¶Ҝа¶ҡа·Ҡа·Ӯа¶әа·’. බිඳ а·Җа·җටුණු а¶Ҷරа·Ҡථිа¶ҡа¶ә බа·Ҹරа¶ңа¶ӯа·Ҡа¶ӯа·Ҹ. එа¶ә බа·Ҹරа¶ңа·ҷа¶ұ а·Җа·ғර а¶Ҝа·ҷа¶ҡа¶ҡа·Ҡ а¶ңа¶ӯа·Җа·ҷа¶ұ а·Җිට а¶ңа·ҷа¶ұ а¶ӯිබූ ණа¶ә а·Җа·ҷа¶ұа·”а·Җа·ҷа¶ұа·Ҡ а¶…а·Җа·Ға·Ҡа¶ә а·Җа·Ҹරිа¶ҡ а¶ңа·ҷа·Җීමට а·„а·қ а·„а·җа¶ҡа·’ а·Җа¶ұ මටа·Ҡටමට а¶Ҷරа·Ҡථිа¶ҡа¶ә а¶ұа¶ңа·Ҹ а·ғිටුа·Җීමට а¶…а¶ҙට а·„а·җа¶ҡа·’ а·Җුණа·Ҹ.а¶…а¶ҙ රට а¶ҡа·Ҡරම-а¶ҡа·Ҡරමа¶әа·ҷа¶ұа·Ҡ а·ға¶Ӯа·Җරа·Ҡа¶°а¶ұа¶ә а¶ҡරа¶ұа·Җа·Ҹ. а·Җа·ғර 66а¶ҡට а¶ҙа·ға·” රටа·ҡ а¶ҙа·Ҡරа·Ҹථමිа¶ҡ а¶ңිණුමа·Ҡ а·Ға·ҡа·Ӯа¶әа·ҡ а¶…а¶ӯිරිа¶ҡа·Ҡа¶ӯа¶ә а¶…а¶Ҝ а¶Үа¶ӯа·’ а·Җа·ҷа¶Ҫа·Ҹ а¶Ҷරа·Ҡථිа¶ҡа¶ә а¶ҡа·…а¶ёа¶ұа·Ҹа¶ҡරණа¶ә а¶ҡර а¶ӯිබа·ҷа¶ұа·Ҡа¶ұа·ҡ а¶’ а¶Ҷа¶ҡа·Ҹරа¶әටа¶әа·’.ඩа·ңа¶Ҫරа·Ҡ බිа¶Ҫа·’а¶әа¶ұ 15а¶ҡ а·Ға·Ҡරී а¶Ҫа¶Ӯа¶ҡа·Ҹа·Җа·ҡ а·Җа·җඩිම а¶…а¶ҙа¶ұа¶әа¶ұа¶ә 2017 а¶Ҝа·“ а·Җа·Ҹරа·Ҡа¶ӯа·Ҹ а·Җුණа·Ҹ. а·Җа·җඩිම а·Җа·’а¶Ҝа·ҡа·Ғ а¶Ҷа¶әа·қа¶ўа¶ұа¶ә а·Җа¶ұ ඩа·ңа¶Ҫරа·Ҡ බිа¶Ҫа·’а¶әа¶ұ 1.5а¶ҡа·Ҡ а·Җа·Ҹරа·Ҡа¶ӯа·Ҹ а·Җа·–а¶әа·ҡ а¶ҙа·ға·”а¶ңа·’а¶ә а·Җа·ғරа·ҡа¶Ҝа·“а¶әа·’. а¶ёа·Ҹ а¶ұа¶ёа·Ҡ а¶үа¶ұа·Ҡ а·ғෑහීමට а¶ҙа¶ӯа·Ҡ а·Җа·ҷа¶ұа·Ҡа¶ұа·ҡ а¶ұа·җа·„а·җ. රටа·ҡ а·Җිරа·җа¶ҡа·’а¶әа·Ҹа·Җ а·Җа·’а·ғඳීමට а·ға¶Ӯа·Җරа·Ҡа¶°а¶ұа¶ә а¶ҡිරීමට මීටа¶ӯа·Ҡ а·Җඩа·Ҹ а¶үа¶Ҝිරිа¶әට а¶әа·Ҹ а¶әа·”а¶ӯа·”а¶әа·’. а¶ёа·ҷа¶ә а¶Ҷරමа·Ҡа¶·а¶ә а¶ҙමණа¶әа·’.රа·Ҹа¶ўа¶ҙа¶ҡа·Ҡа·Ӯа¶Ҫа·Ҹ а¶ҙа·Ҹа¶Ҫа¶ұа¶ә а¶…а¶ӯ а·„а·җර а¶ҙа·җа¶ұ а¶ңа·’а¶ә а¶…а·Җа·ға·Ҡථа·Ҹа·Җа·ҡ а¶ёа·Ҹ а¶ёа·ҷа¶ә බа·Ҹරа¶ңа¶ӯа·Ҡа¶ӯа·Ҹ. 2001 а¶Ҝа·“а¶ӯа·Ҡ මට බа·Ҹරа¶ңа·җа¶ұීමට а·Җа·–а¶әа·ҡ а¶Қණ а·Җරа·Ҡа¶°а¶ұа¶ә а·ға·„а·’а¶ӯ а¶Ҷරа·Ҡථිа¶ҡа¶әа¶әа·’. а¶Ҝа·җа¶ұа·Ҡ а¶ёа·ҷа·Җර а¶·а·Ҹරа¶ңа¶ӯа·Ҡ а¶Ҷරа·Ҡථිа¶ҡа¶ә а¶Ҝ а·ға¶Ӯа·Җරа·Ҡа¶°а¶ұа¶ә а¶ҡа·… а¶әа·”а¶ӯа·”а¶әа·’. а¶ёа·ҡ а·Җа·ҷа¶ұа·”а·Җа·ҷа¶ұа·Ҡ а·Җа·’а·Ға·Ҹа¶Ҫ а·ға¶Ӯа·Җරа·Ҡа¶°а¶ұ а·Җа·Ҡа¶әа·Ҹа¶ҙа·Ҹරа¶ә а¶Ҷරමа·Ҡа¶· а¶ҡа·… а·ға¶Ӯа·Җරа·Ҡа¶°а¶ұа¶әа·ҡ а¶ҡа·ҡа¶ұа·Ҡа¶Ҝа·Ҡරа·ға·Ҡථа·Ҹа¶ұа¶ә බа·Җට а¶ҙа¶ӯа·Ҡ а¶ҡරа¶ұа·Җа·Ҹ а¶Ҝ а¶ұа·җа¶Ҝа·Ҡа¶Ҝ а¶ҡа·’а¶әа·Ҹ ඔබ а¶ӯීරණа¶ә а¶ҡරа¶ұа·Ҡа¶ұ.а¶ұа·’а¶әа¶ӯ а·Җа·Ға¶әа·ҷа¶ұа·Ҡа¶ё а¶…а¶ёа·Ҡа¶ҙа·Ҹර а·ға¶Ӯа·Җරа·Ҡа¶°а¶ұа¶әа·ҡ а¶ҡа·ҡа¶ұа·Ҡа¶Ҝа·Ҡරа·ға·Ҡථа·Ҹа¶ұа¶ә බа·Җට а¶ёа·Ҹ а¶ҙа¶ӯа·Ҡ а¶ҡරа¶ұа·Җа·Ҹ. а¶ёа·ҡ а¶ҙа·Ҡරа¶Ҝа·ҡа·Ға¶әට а¶ӯа·Җ а¶ӯа·Җа¶ӯа·Ҡ а·Җа·Ҡа¶әа·Ҹа¶ҙа·Ҹර а¶ңа·ҷа¶ұ එа¶ұа·Җа·Ҹ. එа¶Ҝа·Ҹ а¶ёа·Ҹ а¶ёа·ҷа·„а·’ а¶ҙа·җමිණ а¶ұа·Җ බа·ға·Ҡ а¶ұа·җа·Җа¶ӯа·”а¶ёа·Ҡа¶ҙа·ңа·… а·Җа·’а·Җа·ҳа¶ӯ а¶ҡිරීමටа¶ӯа·Ҡ а·ға·„а¶·а·Ҹа¶ңа·“ а·Җුණа·Ҹ.а¶ҙа·Ҡරа¶Ҝа·ҡа·Ға¶әට а¶ҙа·җමිණа·ҷа¶ұ а·Җа·ҷа·…а·ҷа¶і а¶ҡа¶Ҫа·Ҹа¶ҙа¶ә а·Җа·ҷа¶ұа·”а·Җа·ҷа¶ұа·Ҡ а¶ёа·ҡ а·Җа¶ұа·Җිට а¶…а·Җа·Ға·Ҡа¶ә а¶үඩමа·Ҡ а·ға·ңа¶әа·Ҹ а¶ңа·ҷа¶ұ а¶…а·Җа·ға·Ҹа¶ұа¶әа·’. а¶үа¶Ҝිරි а·Җа·ғර 5 а¶ӯа·”а·… ඔබට а·ға¶Ӯа·Җරа·Ҡа¶°а¶ұа¶ә а¶Ҝа·җа¶ҡ а¶ңа·җа¶ұීමට а·„а·җа¶ҡа·’а¶әа·’. а¶…а¶ёа·Ҡа¶ҙа·Ҹර а¶ұа¶ңරа¶әа·ҡ ඔබට а¶Үа¶ӯа·’ а·Җа·“ а¶ӯිබа·ҷа¶ұ а¶ңа·җටа¶Ҫа·” а·Җа·’а·ға¶іа¶ұа·Җа·Ҹ. බа¶Ҝа·” а¶ңа·ҷа·Җа·“а¶ё а·ға¶іа·„а·Ҹ а¶…а¶ҙ а¶ұа·Җ а¶ҡа·Ҡරමа¶ә а·„а¶іа·”а¶ұа·Ҡа·Җа·Ҹ а¶Ҝа·ҷа¶ұа·Җа·Ҹ. а¶ўа¶ұа¶ӯа·Ҹа·Җට а·ға·’а¶ұа·Ҡа¶ұа¶ҡа·Ҡа¶ҡර а¶үඩමа·Ҡ а¶…а¶әа·’а¶ӯа·’а¶ә а¶Ҝа·“а¶ёа·ҡ а¶ұа·“а¶ӯа·’а¶ә а¶…а¶ҙ а¶ёа·ҡ а·Җа·ғරа·ҡа¶Ҝа·“ а¶…а¶ұа·”а¶ёа¶ӯ а¶ҡරа¶ұа·Җа·Ҹ.а¶ёа·ҡ а·Җа·җඩ а¶ёа¶°а·Ҡа¶әа¶ё а¶Ҷණа·Ҡඩුа·Җට а¶ҙමණа¶ҡа·Ҡ а¶ҡිරීමට а¶ұа·ңа·„а·җа¶ҡа·’а¶әа·’. а¶’ а·ға¶іа·„а·Ҹ а¶…а¶ҙට а¶ңа¶ёа·ҡ а¶Ҷණа·Ҡඩුа·Җа·ҡ බа¶Ҫа¶ә а¶Ҝ а¶Ҝа·ҷа¶ұа·Ҡа¶ұ. රට а·ға¶Ӯа·Җරа·Ҡа¶°а¶ұа¶ә а¶ҡа·… а·„а·җа¶ҡа·Ҡа¶ҡа·ҡ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әට а¶ҙමණа¶әа·’. а¶ңа¶ё а·ға¶Ӯа·Җරа·Ҡа¶°а¶ұа¶ә а¶ҡа·… а·„а·җа¶ҡа·Ҡа¶ҡа·ҡ а¶Ҝ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әටа¶әа·’. а¶Ҷරа·Ҡථිа¶ҡ а·Ға¶ҡа·Ҡа¶ӯа·’а¶ә а¶ӯිබа·ҷа¶ұа·Ҡа¶ұа·ҡа¶ӯа·Ҡ а¶…а¶ҙ а·ға¶ӯа·”а·Җа¶әа·’.ඔබа·ҡ а¶ңа¶ё а¶ұа¶ңරа¶ә а·ға¶Ӯа·Җරа·Ҡа¶°а¶ұа¶ә а¶ҡිරීමට а¶ңа¶ёа·ҡ а¶Ҷණа·Ҡඩුа·Җ එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әට а¶Ҝа·ҷа¶ұа·Ҡа¶ұ. ඔබ а¶…а¶ҙට රට බа·Ҹර а¶Ҝа·”а¶ұа·Ҡа¶ұа·Ҹ. а¶…а¶ҙ රටа·ҡ а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹа·Җа¶ә а¶Үа¶ӯа·’ а¶ҡа·…а·Ҹ. а¶’ а¶Ҷа¶ҡа·Ҹරа¶әа·ҷа¶ұа·Ҡа¶ё а¶ңа¶ё а·ға¶Ӯа·Җරа·Ҡа¶°а¶ұа¶ә а¶ҡරමිа¶ұа·Ҡ а¶ңа¶ёа·ҡа¶ӯа·Ҡ а¶Ҝа·ҡа·Ға¶ҙа·Ҹа¶Ҫа¶ұ а·ға·Ҡථа·Ҹа·Җරභа·Ҹа·Җа¶ә а¶Үа¶ӯа·’ а¶ҡිරීමට ඔබа·ҡ а¶…а¶ұа·Ҹа¶ңа¶ӯа¶ә а¶Ҝа·’а¶әුණු а¶ҡර а¶ңа·җа¶ұීමට а¶ҙа·ҷබරа·Җа·Ҹරි 10 а·Җа·җа¶ұа·’а¶Ҝа·Ҹ а¶ңа¶ёа·ҡ බа¶Ҫа¶ә එа¶ҡа·Ҡа·ға¶ӯа·Ҡ а¶ўа·Ҹа¶ӯа·’а¶ҡ а¶ҙа¶ҡа·Ҡа·Ӯа¶әට а¶Ҝа·ҷа¶ұ а¶Ҫа·ҷа·ғ а¶ёа·Ҹ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ” а¶әа¶әа·’ а¶Ҝ රа¶ұа·’а¶Ҫа·Ҡ а·Җа·’а¶ҡа·Ҡරමа·ға·’а¶Ӯа·„ а¶ёа·„а¶ӯа·Ҹ а¶ӯа·Җа¶Ҝුරටа¶ӯа·Ҡ а¶ҙа·җа·Җа·җа·ға·“а¶ә.а¶ҙа·Ҡරа·Ҹථමිа¶ҡ а¶ҡරа·Ҡа¶ёа·Ҹа¶ұа·Ҡа¶ӯ а¶…а¶ёа·Ҹа¶ӯа·Ҡа¶ә а¶Ҝа¶әа·Ҹ а¶ңа¶ёа¶ңа·ҡ а¶ёа·„а¶ӯа·Ҹ“ඔබට а·ға·’а¶ұа·Ҡа¶ұа¶ҡа·Ҡа¶ҡර а¶үඩමа·Ҡ ඔа¶ҙа·Ҡа¶ҙа·” а¶Ҝීමට а¶…а¶ңа¶ёа·җа¶ӯа·’а¶ӯа·”а¶ёа·Ҹ а¶…а¶Ҝ а¶ҙа·ңරа·ңа¶ұа·Ҡа¶Ҝа·” а·Җුණа·Ҹ.а¶…а¶ёа·Ҡа¶ҙа·Ҹර а¶Ҝа·’а·ға·Ҡа¶ӯа·Ҡරිа¶ҡа·Ҡа¶ҡа¶әа·ҡ 100%а¶ҡට а·Җа·’а¶Ҝа·”а¶Ҫа·’а¶ә а¶Ҝීමට а¶…а¶ҙට а·„а·җа¶ҡа·’ а·Җුණа·Ҹ. 2018 а·Җа·ғරа·ҡа¶Ҝа·“ а¶…а¶ҙ а¶…а¶ёа·Ҡа¶ҙа·Ҹරа·ҡ а·ға·’а¶әа¶Ҫа·”а¶ё а¶ўа¶ұа¶ӯа·Ҹа·Җට а¶ҙа·Ҹа¶ұа·“а¶ә а¶ўа¶Ҫа¶ә а¶Ҝීමට а¶ҡටа¶әа·”а¶ӯа·” а¶ҡරа¶ұа·Җа·Ҹ.2018 а·Җа·ғරа·ҡа¶Ҝа·“ а¶…а¶ёа·Ҡа¶ҙа·Ҹරа·ҡ а¶үඩමа·Ҡ а¶ҙа·Ҡරа·Ға·Ҡа¶ұа¶ә а¶Ҝ а·Җа·’а·ғඳීමට а¶ҡටа¶әа·”а¶ӯа·” а¶ҡරа¶ұа·Җа·Ҹ. а¶ёа·ҡ а·Җа¶ұа·Җිට а¶…а¶ёа·Ҡа¶ҙа·Ҹරа·ҡ а¶ұа·’а·Җа·Ҹа·ғ 3000а¶ҡа·Ҡ а¶үа¶Ҝа·’а¶ҡර а¶ӯа·Җа¶ӯа·Ҡ а¶ұа·’а·Җа·Ҹа·ғ 3000а¶ҡ а·Җа·җඩ а¶…а·Җа·ға¶ұа·Ҡ а¶ҡිරීම а·ға¶іа·„а·Ҹ а¶Ӣа¶ҙа¶ҡа·Ҹර а¶ҡරа¶Ҫа·Ҹ.”а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа¶ұа·Ҡа¶ӯа·Ҡරී а¶ұа¶Ҫа·“а¶ұа·Ҡ බණа·Ҡඩа·Ҹර а¶ёа·„а¶ӯа·Ҹ“а¶ҙිරිа·ға¶ҡа·Ҡ а¶ёа·ҡ а¶ёа·җа¶ӯа·’а·Җරණа¶ә а¶ўа·Ҹа¶ӯа·’а¶ҡ а¶ёа·җа¶ӯа·’а·Җරණа¶әа¶ҡа·Ҡ බа·Җට а¶ҙа¶ӯа·Ҡ а¶ҡර а¶ңа·җа¶ұීමට а¶Ӣа¶ӯа·Ҡа·ға·Ҹа·„ а¶ҡරමිа¶ұа·Ҡ а·ғිටිа¶ұа·Җа·Ҹ. රа·Ҹа¶ўа¶ҙа¶ҡа·Ҡа·Ӯа¶ңа·ҡ а¶Ҷණа·Ҡඩු а¶ҙа·ҷරළීම а¶ҡа·ҷඳිරීමа¶ҡа·Ҡ а¶ҙමණа¶әа·’.а¶ўа¶ұа·Ҹа¶°а·’а¶ҙа¶ӯа·’а¶ӯа·”а¶ёа·Ҹ 96 а¶Ҝа·ҷа¶ұа¶ҡුට එа¶ӯа·”а¶ёа·Ҹа¶ңа·ҡ а¶ҙа·җа¶ӯа·Ҡа¶ӯа·ҡ හිටа¶ңа¶ұа·Ҡа¶ұ а¶ҡа·’а·Җа·Ҡа·Җа·Ҹ. а¶ҡа·Җුරුа·Җа¶ӯа·Ҡ හිටа¶ңа¶ӯа·Ҡа¶ӯа·ҡ а¶ұа·җа·„а·җ. එа¶ӯа·”а¶ёа·Ҹ а¶ӯа·Җа¶ё а¶ӯа¶ұа·’а¶әа¶ё а·ғිටිа¶ұа·Җа·Ҹ. а¶…а¶ңа¶ёа·җа¶ӯа·’а¶ӯа·”а¶ёа·Ҹ а¶…а¶ҙට а¶’ а¶ңа·җа¶ұ а¶ҡа¶ӯа·Ҹ а¶ҡරа¶ұа·Ҡа¶ұ එа¶ҙа·Ҹ а¶ҡа·’а¶әа·Ҹ а¶ӯිබа·ҷа¶ұ а¶ұа·’а·ға·Ҹ මීට а·Җඩа·Ҹ а¶ёа·”а¶ҡа·”а¶ӯа·Ҡ а¶ҡа·’а¶әа¶ұа·Ҡа¶ұа·ҡ а¶ұа·җа·„а·җ.”а¶ўа¶ұ රа·җа¶Ҫа·’а¶ә а·ға¶іа·„а·Ҹ а¶…а¶ёа·Ҡа¶ҙа·Ҹර බа·ға·Ҡ а¶ұа·җа·Җа·җа¶ӯа·”а¶ёа·Ҡа¶ҙа·ңа·… а¶·а·–а¶ёа·’а¶ә а¶ҙිරී а¶әа¶ұ а¶ӯරමа·ҡ а·Җа·’а·Ға·Ҹа¶Ҫ а¶ўа¶ұа¶ӯа·Ҹа·Җа¶ҡа·Ҡ а·ға·„а¶·а·Ҹа¶ңа·’ а·Җа·“ а·ғිටිа¶әа·„.а·Җа·’а¶Ҝа·”а¶Ҫа·’ а·ға¶Ӯа¶Ҝа·ҡа·Ғ а·„а·Ҹ ඩිජිටа¶Ҫа·Ҡ а¶әටිа¶ӯа¶Ҫ а¶ҙа·„а·ға·”а¶ҡа¶ёа·Ҡ а¶…а¶ёа·Ҹа¶ӯа·Ҡа¶ә а¶…а¶ўа·’а¶ӯа·Ҡ а¶ҙа·Ҡරа¶ұа·Ҹа¶ұа·Ҡа¶Ҝа·”, а¶ұа·’а¶әа·қа¶ўа·Ҡа¶ә а¶Үа¶ёа·җа¶ӯа·’а¶ұа·“ а¶…а¶ұа·қа¶ёа·Ҹ а¶ңа¶ёа¶ңа·ҡ а¶әа¶ұ а¶ёа·„а¶ӯа·Ҡа¶ё а¶ёа·„а¶ӯа·Ҡа¶ёа·“а·„а·” а¶Ҝ а·ға·„а¶·а·Ҹа¶ңа·’ а·Җа·“ а·ғිටිа¶әа·„.
|
а¶Ҫබа¶ұ 10 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·Ҡа·ға·ҡ රටа·ҡа¶ӯа·Ҡ а¶Ҷරа·Ҡථිа¶ҡа¶әа·ҡа¶ӯа·Ҡ а·ға·Ҡථа·Ҹа·Җර බа·Җа¶ҡа·Ҡ а¶Үа¶ӯа·’ а¶ҡරа¶ұа·Җа·Ҹ
| 1 |
(а¶ұа·’а¶ёа¶Ҫ а¶ҡа·ңඩිа¶ӯа·”а·Җа¶ҡа·Ҡа¶ҡа·”)а¶ҙа·Ҹа·ға·Ҡа¶ҡа·” а¶үරිа¶Ҝа·Ҹ а¶ҙа·Ҡරහа·Ҹරа¶ә а¶ҙිළිබඳ а·ға·ңа¶әа·Ҹ බа·җа¶Ҫීමට а·ға·Ҡа·Җа·Ҹа¶°а·“а¶ұ а¶ҡа·ңа¶ёа·’а·ға¶ұа·Ҡ а·ға¶·а·Ҹа·Җа¶ҡа·Ҡ а¶ҙа¶ӯа·Ҡа¶ҡර එම а¶ўа¶ұа¶ӯа·Ҹа·Җට а¶әа·”а¶ҡа·Ҡа¶ӯа·’а¶ә а¶үටු а¶ұа·ңа¶ҡර එа¶Ҫඹа·ҷа¶ұ а¶ўа¶ұа·Ҹа¶°а·’а¶ҙа¶ӯа·’а·Җරණа¶әට а¶үа¶Ҝිරිа¶ҙа¶ӯа·Ҡ а·Җа¶ұ а¶ҡа·’а·ға·’а¶іа·” а¶…а¶ҙа·ҡа¶ҡа·Ҡа·Ӯа¶ҡа¶әа¶ҡа·” а¶ӯа¶ёа¶ұа·Ҡ а¶ёа·”а¶ұ а¶ңа·җа·ға·“а¶ёа·ҷа¶ұа·Ҡ а·Җа·…а¶ҡа·’а¶ұ а¶Ҫа·ҷа·ғ а¶үа¶Ҫа·Ҡа¶Ҫа·Ҹ а·ғිටිа¶ұ බа·Җ а¶ёа·җа¶Ҫа·Ҡа¶ҡа¶ёа·Ҡ а¶ҡа·Ҹа¶Ҝа·’а¶ұа¶Ҫа·Ҡ රа¶Ӯа¶ўа·’а¶ӯа·Ҡ а¶ҡа·ңළඹ а¶…а¶ңරа¶Ҝа¶ңුරුа¶ӯа·”а¶ёа·қ а¶ҙа·җа·Җа·җа·ға·–а·„.а¶Ҫа·Ҹа¶· а¶ҙа·Ҡරа¶әа·қа¶ўа¶ұ බа¶Ҫа¶ұа·Ҡа¶ұа·ҡ а¶ұа·җа¶ӯа·”а·Җ а¶…а·Җа¶Ӯа¶ҡа·Җ а¶ўа¶ұа¶ӯа·Ҹа·Җට а·ға¶ӯа·Ҡа¶ә а¶Ҝа·җа¶ұа¶ңа·җа¶ұа·“а¶ёа·ҡ а¶ҡටа¶әа·”а¶ӯа·” а¶ҡඩිа¶ұа¶ёа·Ҡ а¶ҡරа¶ұ а¶Ҫа·ҷа·ғ а¶ұа·Ҹа¶әа¶ҡа¶ӯа·Ҡа·Җа¶әа·ҷа¶ұа·Ҡ а¶үа¶ӯа·Ҹ ඕа¶ұа·‘а¶ҡа¶ёа·’а¶ұа·Ҡ а¶ұа·җа·Җа¶ӯ а¶ұа·җа·Җа¶ӯа¶ӯа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұ බа·Җа¶ӯа·Ҡ а¶…а¶ңරа¶Ҝа¶ңුරුа¶ӯа·”а¶ёа·қ а·ға¶іа·„а¶ұа·Ҡ а¶ҡа·…а·„.а¶ұа·Ҹа¶әа¶ҡа¶әа·’а¶ұа·Ҡ а¶ҙිට а¶ҡа·ңа¶ұа·Ҡа¶Ҝ а¶ҡа·ҷа¶Ҫа·’а¶ұа·Ҡ а¶ӯа·’а¶әа·Ҹа¶ңа·ҷа¶ұ а·Җа·җඩа¶ҡරа¶ұа·Ҡа¶ұ а¶әа·җа¶әа·’ а¶ӯа¶ёа¶ұа·Ҡ а¶ҡа·… а¶Ҝа·ҡа·Ға¶ұа¶әа·ҡа¶Ҝа·“ а¶ўа¶ұа·Ҹа¶°а·’а¶ҙа¶ӯа·’, а¶…а¶ңа¶ёа·җа¶ӯа·’ а¶әа·җа¶әа·’ а¶ҡа·’а¶әа·Ҹ а¶ҙа·Ҡරа¶ҡа·Ҹа·Ғ а¶ұа·ңа¶ҡа·… බа·Җа¶ӯа·Ҡ а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ එа¶ә а¶ҙа·’а·…а·’а¶ңа¶ӯа·Ҡа¶ӯа·ҡ а¶ұа¶ёа·Ҡ а¶ӯа¶ёа¶ұа·Ҡට а¶ҡа·… а·„а·җа¶ҡа·’ а¶Ҝа·ҷа¶әа¶ҡа·Ҡ а¶ұа·ңа¶ёа·җа¶ӯа·’ බа·Җа¶ӯа·Ҡ а¶ёа·җа¶Ҫа·Ҡа¶ҡа¶ёа·Ҡ а¶ҡа·Ҹа¶Ҝа·’а¶ұа¶Ҫа·Ҡ රа¶Ӯа¶ўа·’а¶ӯа·Ҡ а¶ҡа·ңළඹ а¶…а¶ңරа¶Ҝа¶ңුරුа¶ӯа·”а¶ёа·қ а¶ҙа·җа·Җа·ға·–а·„.බа·ңරа·җа¶Ҫа·Ҡа¶Ҫ а¶…а¶ңරа¶Ҝа¶ңුරු а¶ёа·җа¶Ҝුරа·ҡ а¶ҙа·җа·Җа¶ӯа·’ а¶ёа·Ҹа¶°а·Ҡа¶ә а·„а¶ёа·”а·Җа¶ҡа¶Ҝа·“ а¶…а¶ңරа¶Ҝа¶ңුරුа¶ӯа·”а¶ёа·қ а¶ёа·ҡ බа·Җ а¶ҙа·җа·Җа·ға·–а·„.а¶ёа·җа¶Ҫа·Ҡа¶ҡа¶ёа·Ҡ а¶ҡа·Ҹа¶Ҝа·’а¶ұа¶Ҫа·Ҡ රа¶Ӯа¶ўа·’а¶ӯа·Ҡ а¶ҡа·ңළඹ а¶…а¶ңරа¶Ҝа¶ңුරුа¶ӯа·”а¶ёа·қ එහිа¶Ҝа·“ а·Җа·җඩිа¶Ҝුරටа¶ӯа·Ҡ а¶ёа·ҷа·ға·ҡа¶Ҝ а¶ҡа·“а·„. ‘‘а¶ёа·”а·…а·” රටම а¶ҡа¶ёа·Ҡа¶ҙа¶ұа¶әට а¶ҙа¶ӯа·Ҡа¶ҡа·…, රටа·ҡ а¶Ҷරа·Ҡථීа¶ҡа¶ә а¶Ҷа¶ңа·Ҹа¶°а¶әට а¶Үа¶Ҝ а¶Ҝа·җа¶ёа·– а¶ҙа·Ҹа·ға·Ҡа¶ҡа·” а¶үරිа¶Ҝа·Ҹ а¶ҡුරිරු а¶ӯа·Ҡරа·ға·Ҡа¶ӯ а¶ҙа·Ҡරහа·Ҹරа¶ә а·ға·’а¶Ҝа·” а·Җа·“ а¶Ҝа·җа¶ұа·Ҡ а¶ёа·Ҹа·ғ а¶ӯа·”а¶ұа¶ҡටа¶ӯа·Ҡ а·Җа·җඩිа¶әа·’. а¶…а¶ёа·Ҡа¶ёа·Ҹ а¶ұа·җа¶ӯа·’ а¶Ҝරුа·Җа¶ұа·Ҡ, а¶ӯа·Ҹа¶ӯа·Ҡа¶ӯа·Ҹ а¶ұа·җа¶ӯа·’ а¶Ҝරුа·Җа¶ұа·Ҡ, а¶Ҝරුа·Җа¶ұа·Ҡ а¶…а·„а·’а¶ёа·’ а¶Ҝа·ҷа¶ёа·Ҹа¶ҙа·’а¶әа¶ұа·Ҡ, а¶ёа·”а·…а·” а¶ҙа·Җа·”а¶Ҫа¶ё а¶…а·„а·’а¶ёа·’ а·Җа·– а¶Ҙа·Ҹа¶ӯа·“а¶ұа·Ҡа¶ңа·ҡ а¶ӯа·ңරа¶ӯа·”а¶ҡа·Ҡ а¶ұа·җа¶ӯа·’ а¶Ҝа·”а¶ҡа·Ҡа¶ӣа·’а¶ӯ а¶ҡа¶іа·”а·…а·” а¶ҡа¶ӯа·Ҹ а·Җа¶Ҫට а·ға·Җа¶ұа·Ҡ а¶Ҝа·ҷа¶ёа·’а¶ұа·Ҡ, а·„а·җа¶ҡа·’ а¶…а¶әුරිа¶ұа·Ҡ ඔа·Җа·”а¶ұа·Ҡа·Җ а·ға¶ұа·ға¶ұа·Ҡа¶ұට а·Җа·ҷа·„а·ҷа·ға·ҷа¶ёа·’а¶ұа·Ҡ а¶ёа·Ҹ а·ғිටිа¶ұа·Җа·Ҹ. ඔа·Җа·”а¶ұа·Ҡ බа·ңа·„а·қ а¶Ҝа·ҷа¶ұа·ҷа¶ҡа·Ҡ а¶ҡа¶іа·”а·…а·” а·ға¶Ҫа¶ёа·’а¶ұа·Ҡ මට а¶ҡа·’а¶әа·Ҹ а·ғිටිа¶ұа·Ҡа¶ұа·ҡ ”а¶…а¶ұа·ҡ а¶…а¶ҙට а·Җа¶ұа·Ҡа¶Ҝа·’ එа¶ҙа·Ҹ, а·ға¶Ҫа·Ҡа¶Ҫа·’ එа¶ҙа·Ҹ, а¶әа·”а¶ҡа·Ҡа¶ӯа·’а¶ә а¶үа·Ӯа·Ҡа¶Ё а¶ҡරа¶ұа·Ҡа¶ұ. а¶ёа·ҡ а·ға·’а¶Ҝа·”а·Җа·ҷа¶ а·Ҡа¶ а¶Ҝа·ҡ а¶ңа·җа¶ұ а·ға¶ёа·Ҡа¶ҙූරа·Ҡණ а·ға¶ӯа·Ҡа¶әа¶ә а¶…а¶ҙට а·„а·ҷа·…а·’ а¶ҡරа¶ұа·Ҡа¶ұ” а¶ҡа·’а¶әа·Ҹа¶әа·’.а¶ёа·ҡ а¶ҡුරිරු а¶ӯа·Ҡරа·ға·Ҡа¶ӯ а¶ҙа·Ҡරහа·Ҹරа¶ә а¶ҙිටුа¶ҙа·ғ а·ғිටිа¶ұ а¶…а¶ә, එа¶ә а¶ҡа·”а¶ёа¶ұа·Ҡа¶ӯа·Ҡරණ а¶ҡа·… а¶…а¶ә, а·ға¶Ӯа·Җа·’а¶°а·Ҹа¶ұа¶ә а¶ҡа·… а¶…а¶ә, а¶Ҡට а¶…а¶ұа·”а¶ңа·Ҡරහа¶ә а¶Ҝа·җа¶ҡа·Ҡа·Җа·– а¶…а¶ә, а¶ҡа¶Ҫа·Ҡа¶ӯа·’а¶әа·Ҹ а¶Ҫа·җබුණු බුа¶Ҝа·Ҡа¶°а·’ а¶ӯа·ңරа¶ӯුරු а·„а·’а¶ӯа·Ҹа¶ёа¶ӯа·Ҹ а¶ұа·ңа·ға·…а¶ҡа·Ҹ а·„а·җරි а¶…а¶ә, а·ға·җа¶ҡа¶ҡරුа·Җа¶ұа·Ҡ а¶Ҫа·ҷа·ғ а¶…а¶ӯа·Ҡඅඩа¶Ӯа¶ңа·”а·Җට а¶ҙа¶ӯа·Ҡ а·Җа·–а·Җа¶ӯа·Ҡ а¶ҙа·”а·…а·”а¶Ҫа·Ҡ а·Җа¶ң а·Җа·’а¶·а·Ҹа¶ңа¶әа¶ҡа·’а¶ұа·Ҡ а¶ӯа·ңරа·Җ а¶ұа·’а¶Ҝа·„а·ға·Ҡ а¶ҡරа¶ұа·” а¶Ҫа·җබූ а¶…а¶ә, а¶ҡа·’а·ға·’а¶Ҝа·” а¶Ҝඬුа·Җа¶ёа¶ҡа·Ҡ а¶ұа·ңа¶Ҫබа·Ҹ а¶ӯа·Җа¶ё а¶ұа·’а¶Ҝа·җа¶Ҫа·Ҡа¶Ҫа·ҡ а·ға·җරිа·ғරа¶ұ බа·Җ а¶ҙа·җа·„а·җа¶Ҝа·’а¶Ҫа·’а¶әа·’. а¶ёа·ҡ а¶ёа·„а·Ҹ а¶ӣа·ҡа¶Ҝа¶ұа·“а¶ә а¶ҙа·Ҡරහа·Ҹරа¶ә а·ға·’а¶Ҝа·”а·Җීමට а¶ҙа·ҷරа¶ӯа·Ҡ, එම а¶ҙа·Ҡරහа·Ҹරа¶ә а·ға·’а¶Ҝа·” а·Җа·– а¶ҙа·ға·”а¶ӯа·Ҡ а¶ёа·ҡ а¶ҙිළිබඳа·Җ а¶ӯа·Җа¶ё а¶әа·”а¶ҡа·Ҡа¶ӯа·’а¶ә а¶үටු а·Җа·“ а¶ұа·җа¶ӯа·’ බа·Җа¶ӯа·Ҡ, а·ға¶ӯа·Ҡа¶әа¶ә а·Җа·ға¶ұа·Ҡ а¶ҡරа¶ұа·Ҡа¶ұට බа·ңа·„а·қ а¶ҙа·Ҡරа¶әа·қа¶ң а¶әа·ңа¶Ҝа¶ёа·’а¶ұа·Ҡ а·ғිටිа¶ұ බа·Җа¶ӯа·Ҡ а¶…а¶ҙට а¶ҙа·ҷа¶ұа·ҷа¶ұа·Ҡа¶ұට а¶ӯිබа·ҷа¶ұа·Җа·Ҹ.а¶Ҷණа·Ҡඩු а¶ҙа¶ҡа·Ҡа·Ӯа¶ә а¶…а¶ӯа·’а¶ұа·Ҡ а¶ҙමණа¶ҡа·Ҡ а¶ұа·ңа·Җ, а·Җිරුа¶Ҝа·Ҡа¶° а¶ҙа¶ҡа·Ҡа·Ӯа¶ә а¶…а¶ӯа·’а¶ұа·Ҡ а¶Ҝ а¶…а¶ұа·ҷа¶ҡа·”а¶ӯа·Ҡ а¶ҙа¶ҡа·Ҡа·Ӯ а·Җа¶Ҫа·’а¶ұа·Ҡ а¶Ҝ а¶ёа·ҡ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а·ға·’а¶ә а·Җа¶ңа¶ҡа·“а¶ё а¶үටු а¶ұа·ңа·Җුණූ බа·Җ а¶…а¶ҙа·’ а¶…а·Җа¶°а·Ҹරණа¶ә а¶ҡа·… а¶әа·”а¶ӯа·”а¶әа·’. а¶ёа·ҷа·Җа·җа¶ұа·’ а¶…а·Җа·ға·Ҡථа·Ҹа·Җа¶ҡ а¶…а¶ҙа·’ а·Җිරුа¶Ҝа·Ҡа¶° а¶ҙа¶ҡа·Ҡа·Ӯа¶әа·ҷа¶ұа·Ҡ а·ға·„ а¶Ҷණа·Ҡඩු а¶ҙа¶ҡа·Ҡа·Ӯа¶әа·ҷа¶ұа·Ҡ බа¶Ҫа·Ҹа¶ҙа·ңරа·ңа¶ӯа·Ҡа¶ӯа·” а·Җа¶ұа·Ҡа¶ұа·ҡ а¶ӯа¶ё а¶ӯа¶ёа¶ұа·Ҡට а¶Ҫа¶ҡුණු а¶Ҝа¶ёа·Ҹ а¶ңа·җа¶ұа·“а¶ё а·ға¶іа·„а·Ҹ а¶ёа·ҷа¶ё а·ға·’а¶Ҝа·Ҡа¶°а·’а¶ә а¶·а·Ҹа·Җа·’а¶ӯа·Ҹ а¶ҡිරීම а¶ұа·ңа·Җ, а·ға·’а¶әа¶Ҫа·” а¶ҙа¶ҡа·Ҡа·Ӯа·Җа¶Ҫ а¶ұа·Ҹа¶әа¶ҡа¶әа¶ұа·Ҡ එа¶ҡ а·ға·„а·қа¶Ҝර а¶ҙිරිа·ға¶ҡа·Ҡ а¶Ҫа·ҷа·ғ а¶ўа¶ұа·Ҹа¶°а·’а¶ҙа¶ӯа·’ а¶…а¶ңа¶ёа·җа¶ӯа·’ а¶Ҝ а·Җිරුа¶Ҝа·Ҡа¶° а¶ҙа¶ҡа·Ҡа·Ӯ а¶ұа·Ҹа¶әа¶ҡа¶әа·Ҹ а¶Ҝ එа¶ҡට එа¶ҡа¶ӯа·” а·Җа·“ а¶ёа·ҷа¶ё а·ға·’а¶Ҝа·Ҡа¶°а·’а¶әට а¶…а¶Ҝа·Ҹа·… а¶ҙа·ға·”а¶ӯа¶Ҫа¶ә а·Җිමරа·Ҡа·Ға¶ұа¶ә а¶ҡිරීම а·ға¶іа·„а·Ҹ а·ға·”а¶Ҝа·”а·ға·” а¶ҡа·Ҡරිа¶әа·Ҹа¶ёа·Ҹරа·Ҡа¶ң а¶ңа·җа¶ұීමට එа¶ҡа·Ҡа·ға¶ӯа·Ҡа·Җ а¶ҡа·Ҡරිа¶әа·Ҹа¶ҡිරීමа¶әа·’.එහа·ҷа¶ӯа·Ҡ а·Җිරුа¶Ҝа·Ҡа¶° а¶ҙа¶ҡа·Ҡа·Ӯа¶әа·ҷа¶ұа·Ҡ එа·Җа·җа¶ұа·’ а·Ға¶ҡа·Ҡа¶ӯа·’а¶ёа¶ӯа·Ҡ බа¶Ҫа¶ҙа·‘а¶ёа¶ҡа·Ҡ а·ға·’а¶Ҝа·” а¶ұа·ңа·Җа·– බа·Җ а¶Ҝ а¶…а¶ҙට а¶ҙа·җа·„а·җа¶Ҝа·’а¶Ҫа·’а¶әа·’. а¶ҙа¶ҡа·Ҡа·Ӯ, а¶ҙа·Ҹට а·Җа·Ға¶әа·ҷа¶ұа·Ҡ බа·ҷа¶Ҝа·“ а·ға¶ӯа·Ҡа¶әа¶ә а¶әටа¶ҙа¶ӯа·Ҡ а¶ҡරа¶ұа·Ҡа¶ұට а¶Ӣа¶ӯа·Ҡа·ға·Ҹа·„ а¶ҡරа¶ұа·Җа·Ҹ а·Җа·’а¶ұа·Ҹ а¶ёа·ҷа¶ӯа·ҷа¶ҡа·Ҡ а¶ҙа¶ӯа·Ҡ а¶ҡа·… а¶ҡа·ңа¶ёа·’а·Ӯа¶ұа·Ҡ а·ға¶·а·Ҹ а·„а·қ а¶ҡමිටු а¶үа¶Ҝිරිа¶ҙа¶ӯа·Ҡ а¶ҡа·…а·Ҹ а¶әа·җа¶әа·’ а¶ҡа·’а¶әа¶ұ а¶ҡа·’а·ға·’а¶іа·” а·Җа·Ҹරа·Ҡа¶ӯа·Ҹа·Җа¶ҡа·Ҡ а¶ўа¶ұа¶ӯа·Ҹа·Җ а¶…а¶ӯට а¶ҙа¶ӯа·Ҡ а·Җа·“ а¶ұа·җа·„а·җ.එබа·җа·Җа·’а¶ұа·Ҡ а¶…а¶ҙа·Ҡරිа¶әа·ҷа¶Ҫа·Ҡ 21 а·Җа¶ұа¶Ҝа·Ҹ а·ға·’а¶Ҝа·” а·Җа·– බа·қа¶ёа·Ҡබ а¶ҙа·Ҡරහа·Ҹරа¶ә а¶ҙිළිබඳа·Җ а¶…а¶ҙа¶ҡа·Ҡа·Ӯа¶ҙа·Ҹа¶ӯа·“ а¶ҙа·”а¶Ҝа·Ҡа¶ңа¶Ҫа¶әа·’а¶ұа·Ҡа¶ңа·ҷа¶ұа·Ҡ а·ға·җа¶Ҝа·”а¶ёа·Ҡа¶Ҫа¶ӯа·Ҡ а¶ҡа·ңа¶ёа·’а·ға¶ёа¶ҡа·Ҡ а¶ҙිහිටුа·Җа·Ҹ а¶ұа·’а·ға·’ а¶ҙරිа¶ҡа·Ҡа·Ӯණа¶әа¶ҡа·Ҡ а¶ҙа·Җа¶ӯа·Ҡа·Җа·Ҹ а¶…а¶Ҝа·Ҹа·… а¶ҙа·”а¶Ҝа·Ҡа¶ңа¶Ҫа¶әа·’а¶ұа·Ҡ а¶ұа·“а¶ӯа·’а¶ә а¶үа¶Ҝිරිа¶әට а¶ңа·ҷа¶ұ ඒමටа¶ӯа·Ҡ, ඔа·Җа·”а¶ұа·Ҡට රිа·ға·’ а¶Ҝඬුа·Җа¶ёа·Ҡ а¶Ҝа·“а¶ёа¶ҡа·Ҡа·Җа¶ӯа·Ҡ а¶ёа·ҡ а·Җа¶ұа¶ӯුරු а·ға·’а¶Ҝа·” а·Җа·“ а¶ұа·җа·„а·җ.а·ға·Ҡа·Җа·Ҹа¶°а·“а¶ұ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹ а¶әа·җа¶әа·’ а·„а·җа¶іа·’а¶ұа·Ҡа·Җа·– а¶ҡа·ңа¶ёа·’а·Ӯа¶ұа·Ҡ а·ға¶·а·Ҹа·Җа¶Ҫ а¶ҡа·’а·ға·’а¶Ҝа·” а·ға·Ҡа·Җа·Ҹа¶°а·“а¶ұ බа·Җа¶ҡа·Ҡ а·„а·қ а¶…а¶ҙа¶ҡа·Ҡа·Ӯа¶ҙа·Ҹа¶ӯа·“ බа·Җа¶ҡа·Ҡ а·„а·қ а·Җа·’а¶ұа·’а·Җа·’а¶Ҝ а¶ҙа·ҷа¶ұа·ҷа¶ұ බа·Җа¶ҡа·Ҡ а·„а·қ а¶ӯිබුණа·ҡ а¶ұа·җа·„а·җ. а¶ёа·ҡ а·Җа·’а¶ұа·’а·Җа·’а¶Ҝ а¶ҙа·ҡа¶ұа·Ҡа¶ұа·ҡ а¶ұа·җа¶ӯа·’а¶·а·Ҹа·Җа¶ә а·„а·җа¶ёа¶Ҝа·Ҹа¶ё а¶ӯිබුණа·Ҹ. а¶…а¶ҙа·ҡ а¶Ҫа¶Ӯа¶ҡа·Ҹа·Җа·ҡ а·Җа·’а·Җа·’а¶° а¶…а·Җа·ға·Ҡථа·Ҹа·Җа¶Ҫа¶Ҝа·“ а¶ҙа·Җа¶ӯа·Ҡа·Җа¶ұ а¶Ҫа¶Ҝ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹ а·Җа·Ҹරа·Ҡа¶ӯа·Ҹ а·„а·”а¶ҹа¶ҡа·Ҡ а¶ӯа·’а¶әа·ҷа¶ұа·Ҡа¶ұа·ҡ а¶ҡа·Ҹа¶ҙටа·Ҡ එа¶ҡ а¶әටа¶әа·’. а¶’а·Җа·Ҹ а¶ёа·’а¶ұа·’а·ға·Ҡа·ға·” а¶Ҝа¶ұа·Ҡа¶ұа·ҷа¶ӯа·Ҡ а¶ұа·җа·„а·җ. а¶’а·Җа·Ҹ а¶…а¶ҙа¶ҡа·Ҡа·Ӯа¶ҙа·Ҹа¶ӯа·’ а¶ҡа·’а¶әа¶Ҫа·Ҹ а¶ҡа·’а¶әа¶ұа·Ҡа¶ұа¶ӯа·Ҡ බа·җа·„а·җ.එබа·җа·Җа·’а¶ұа·Ҡ එа·Җа·җа¶ұа·’ а¶Ҷа¶ҡа·Ҹරа¶әට а¶ұа·ңа·Җ а¶ұа·’а·Җа·җරа¶Ҝа·’ а·„а·Ҹ а¶ҡа·Ҹටа¶ӯа·Ҡ а¶ҙа·’а·…а·’а¶ңа¶ӯ а·„а·җа¶ҡа·’ а¶Ҷа¶ҡа·Ҹරа¶әට а¶…а¶ҙа¶ҡа·Ҡа·Ӯа¶ҙа·Ҹа¶ӯа·“ а¶ҙа·”а¶Ҝа·Ҡа¶ңа¶Ҫа¶әа¶ұа·Ҡа¶ңа·ҷа¶ұа·Ҡ а¶әа·”а¶ӯа·Ҡ, а·Җа·’а¶ұа·’а·Җа·’а¶Ҝ а¶·а·Ҹа·Җа¶әа·ҷа¶ұа·Ҡ а¶әа·”а¶ӯа·Ҡ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹа·Җа¶ҡа·Ҡ а¶ҙа¶ӯа·Ҡа¶ҡර а¶ёа·ҷа¶ё а¶ҙа·Ҡරහа·Ҹර а¶ҙිළිබඳ а·ға¶ёа·Ҡа¶ҙූරа·Ҡණ а·ға¶ӯа·Ҡа¶әа¶ә а¶ўа¶ұа¶ӯа·Ҹа·Җට а·„а·ҷа·…а·’ а¶ҡරа¶ұ а¶Ҫа·ҷа·ғ а¶ёа¶ё а¶үа¶ӯа·Ҹа¶ёа¶ӯа·Ҡ ඕа¶ұа·‘а¶ҡа¶ёа·’а¶ұа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ.а¶ёа·ҡ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹ а¶ҙිහිටුа·Җа·“а¶ёа·ҡа¶Ҝа·’ а¶ўа¶ұа·Ҹа¶°а·’а¶ҙа¶ӯа·’,а¶…а¶ңа¶ёа·җа¶ӯа·’,а·Җа·’а¶ҙа¶ҡа·Ҡа·Ӯа¶ұа·Ҹа¶әа¶ҡ а·ға·„ а¶ҙа¶ҡа·Ҡа·Ӯа·Җа¶Ҫ а¶ұа·Ҹа¶әа¶ҡа¶әа·’а¶ұа·Ҡ එа¶ҡа¶ӯа·”а·Җ а¶ҡටа¶әа·”а¶ӯа·” а¶ҡа·… а¶әа·”а¶ӯа·”а¶әа·’. а¶’ а¶…а¶әа¶ңа·ҡ а¶ҙа·ңа¶Ҝа·” а¶ӯීරණа¶әа·ҷа¶ұа·Ҡ а¶ёа·ҡ а¶ҡа·ңа¶ёа·’а·ға¶ұа·Ҡ а·ға¶·а·Ҹ а¶ҙа¶ӯа·Ҡ а¶ҡа·… а¶әа·”а¶ӯа·”а¶әа·’. а¶’ а¶ұа·’а·ға·Ҹ а¶ҡа·Ҹටа·Җа¶ӯа·Ҡ а·Җа·Ҹа·ға·’ а·Җа·ҷа¶ұ а·Җа·’а¶Ҝа·’а¶әට а¶ӯа¶ёа¶ұа·Ҡа¶ңа·ҡ а¶ҙа·җа¶ӯа·Ҡа¶ӯ а¶ҙමණа¶ҡа·Ҡ а¶үа·ға·Ҡа¶ёа¶ӯа·” а·Җа·ҷа¶ұ а·Җа·’а¶Ҝа·’а¶әට а·Җа·Ҹරа·Ҡа¶ӯа·Ҹ а·ға¶ҡа·ға·Ҡ а·Җа·ҷа¶ұ එа¶ҡ а¶ұа·Җа¶ӯа·Ҡа·Җа¶Ҫа·Ҹ а·ға¶ӯа·Ҡа¶ә а·„а·ҷа·…а·’а¶Ҝරа·Җа·Ҡ а¶ҡа·… а¶әа·”а¶ӯа·”а¶әа·’.а¶Ўа¶ұа·Ҡа¶Ҝа¶әа¶ҡа·Ҡ а¶ҙа·җа·Җа·җа¶ӯа·Ҡа·Җа·“а¶ёа¶ҡа·Ҡ а¶ңа·җа¶ұ а¶ҡа¶ӯа·Ҹа¶ҡරа¶ұа·Ҡа¶ұට а¶ҙа·ҷර а¶ёа·ҷа¶ё а¶ёа·„а·Ҹ а·Җа·’а¶ұа·Ҹа·Ға¶ә а¶ҙිළිබඳа·Җ а·ға·җබෑ а·Җිමරа·Ҡа·Ға¶ұа¶әа¶ҡа·Ҡ а·ға¶іа·„а·Ҹ а·ға·’а¶әа·…а·” බа¶Ҫа¶ӯа¶Ҫ а·ға·„а·’а¶ӯа·Җ а¶…а¶Ҝа·Ҹа¶Ҫ а·ға·Ҡа·Җа·Ҹа¶°а·“а¶ұ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹа·Җ а¶ҙа¶ӯа·Ҡ а¶ҡිරීම а¶…а¶ӯа·Ҡа¶әа·Ҹа·Җа·Ға·Ҡа¶ә а¶ёа·ҷа¶ұа·Ҡ а¶ё а¶ҡඩිа¶ұа¶ёа·’а¶ұа·Ҡ а·ға·’а¶Ҝа·”а·Җа·’а¶ә а¶әа·”а¶ӯа·” а¶ҡа·Ҹරණа¶әа¶ҡа·Ҡ а·Җа·ҡ. а¶…а¶ҙිට а¶ёа·ҡ а·Җа·ҷа¶Ҫа·Ҹа·Җа·ҡ ඕа¶ұ а¶ёа·җа¶ӯа·’а·Җරණ а¶ұа·ҷа¶ёа·ҷа¶әа·’ а¶…а¶ҙිට ඕа¶ұ а·ға¶ӯа·Ҡа¶әа¶әа·’. а¶ёа·җа¶ӯа·’а·Җරණа¶ӯа·Ҡ а¶…а·Җа·Ға·Ҡа¶әа¶әа·’ а¶ұа¶ёа·”а¶ӯа·Ҡ а¶ёа·ҡ а¶ҡа·Ҹරа¶ұа¶әට а¶ҙа·Ҡරමුа¶ӣа¶ӯа·Ҡа·Җа¶әа¶ҡа·Ҡ а·„а·’а¶ёа·’ а·Җа·’а¶ә а¶әа·”а¶ӯа·”а¶әа·’.а¶…а¶ҙ රටа·ҡ අණа·Ҡඩු а¶ҙа¶ҡа·Ҡа·Ӯа¶әа·ҷа¶ұа·Ҡ, а·Җа·’а¶ҙа¶ҡа·Ҡа·Ӯа¶әа·ҷа¶ұа·Ҡ а·„а·Ҹ а¶…а¶ұа·ҷа¶ҡа·”а¶ӯа·Ҡ а¶ҙа¶ҡа·Ҡа·Ӯ а·Җа¶Ҫа·’а¶ұа·Ҡ а¶ёа¶ё а¶үа¶ӯа·Ҹ ඕа¶ұа·‘а¶ҡа¶ёа·’а¶ұа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Ҡа¶ұа·ҡ а¶…а¶ҙ а¶Ҷа¶Ҝරණීа¶ә а¶ўа¶ұа¶ӯа·Ҹа·Җ а¶Ҝ а¶…а¶ҙ රටа·ҡ а¶ўа·Ҹа¶ӯа·“а¶ұа·Ҡ а¶…а¶ӯර а¶ҙа·җа·Җа¶ӯа·’ а·Ға·”а¶Ҝа·Ҡа¶° а·Җа·– а·ға¶ёа¶ңа·’а¶ә а¶Ҝ а·ға¶Ӯа¶ а·Ҹරа¶ҡ а·Җа·Ҡа¶әа·Ҹа¶ҙа·Ҹරа¶ә а·„а·Ҹ а¶ҙа·ңа¶Ҝа·”а·Җа·ҡ රටа·ҡ а·ға¶ёа·ға·Ҡа¶ӯ а¶Ҷරа·Ҡථීа¶ҡа¶ә а¶Ҝ බිඳ а¶Ҝа¶ёа¶ёа·’а¶ұа·Ҡ а¶Ҝරුණු а¶ҙීඩа·Ҹа·Җа¶ҡට а¶…а¶ҙ а¶Ҝа·ҡа·Ға¶ә а¶Үа¶Ҝ а¶Ҝа·җа¶ёа·– а¶ёа·ҷа¶ё а·ға·’а¶Ҝа·Ҡа¶°а·’а¶ә, а¶…а¶ҙ රට а¶ҡа¶Ҫа·’а¶ұа·Ҡ а¶ҙа·Ҹа¶Ҫа¶ұа¶ә а¶ҡа·… රජа¶әа¶ұа·Ҡ а¶Ҝ а¶ҡа·…а·Ҹа¶ҡа·Ҡ а¶ёа·ҷа¶ұа·Ҡ රа¶ӯа·”а¶ҙа¶Ҫа·ғ а¶әට а·ға¶ҹа·Җа·Ҹ а¶Ҝа¶ёа¶ұа·Ҡа¶ұට а¶ҡටа¶әа·”а¶ӯа·” а¶ұа·ңа¶ҡරа¶ұ а¶Ҫа·ҷа¶әа·ға·’.а¶ҙීඩිа¶ӯ а·ға·’а¶әа¶Ҫа·” а¶Ҝа·ҷа¶ұа·Ҹට а¶әа·”а¶ҡа·Ҡа¶ӯа·’а¶ә, а·ға·Ҹа¶°а·Ҹරණа¶ә а¶үа·Ӯа·Ҡа¶Ё а¶ҡරමිа¶ұа·Ҡ а¶…а¶ҙ රටа·ҡ а¶ўа¶ұа¶ӯа·Ҹа·Җ а¶ёа·Ҹа·ғ а¶ӯа·”а¶ұа¶ҡа·Ҡ а¶ӯа·’а·ға·Ҡа·ға·ҡ а·ға·’а¶Ҝа·”а·Җа·ҡ а¶әа·җа¶әа·’ බа¶Ҫа·Ҹа¶ҙа·ңරа·ңа¶ӯа·Ҡа¶ӯа·”а·Җа·ҷа¶ұа·Ҡ а·ғිටිа¶ұ а¶ёа·ҷа¶ё බа·қа¶ёа·Ҡබ а¶ҙа·Ҡරහа·Ҹර а·ға·’а¶Ҝа·Ҡа¶°а·’а¶ә а¶ҙිටුа¶ҙа·ғ а¶Үа¶ӯа·’ а¶ўа¶ұа¶ӯа·Ҹа·Җට а·„а·ҷа·…а·’ а¶ұа·ңа¶ҡරа¶ұ а·ға¶ӯа·Ҡа¶әа¶ә а¶ҡа·”а¶ёа¶ҡа·Ҡ а¶Ҝ а¶ҡа·’а¶әа·Ҹа¶ӯа·Ҡ а¶ёа·ҷа¶ё а·ға¶ӯа·Ҡа¶әа¶ә а·„а·ҷа·…а·’ а¶ҡිරීමට එරа·ҷа·„а·’а·Җ බа¶Ҫа¶ҙа·‘а¶ёа·Ҡ а¶ҡරа¶ұ а¶…а¶Ҝа·’а·ға·’ බа¶Ҫа·Җа·ҡа¶ң а¶ҡа·Җරа·ҡа¶Ҝ а¶ҡа·’а¶әа·Ҹа¶ӯа·Ҡ а¶ўа¶ұа¶ӯа·Ҹа·Җට а·„а·ҷа·…а·’ а¶ҡරа¶ұа·Ҡа¶ұа·җа¶әа·’ а¶…а¶ҙа·’ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ.රа¶ӯа·” а¶ҙа·ға·Ҡа·Җа¶Ҫ а·ға·’а¶Ҝа·Ҡа¶Ҝа·’а¶ә, රа·ңа·Ӯа·ҡа¶ұа·Ҡ а¶ а·Ҹа¶ұа¶ҡ а¶қа·Ҹа¶ӯа¶ұа¶ә а·ға¶ёа·Ҡබа¶ұа¶° а·ға·’а¶Ҝа·Ҡа¶°а·’а·Җа¶Ҫ а·Җа·Ҹරа·Ҡа¶ӯа·Ҹа¶ӯа·Ҡ а¶…а¶ҙа·’ а¶ӯа·Җа¶ё а¶Ҝа·җа¶ҡа·Ҡа¶ҡа·ҡ а¶ұа·җа·„а·җ. а¶’ а¶Ҝа·ҡа¶ё а¶ёа·ҡ а·Җа·Ҹරа·Ҡа¶ӯа·Ҹа·Җа¶Ҫටа¶ӯа·Ҡ а·Җа·ҷа¶әа·’а¶Ҝ а¶ҡа·’а¶әа¶ұ а¶ҙа·Ҡරа·Ға·Ҡа¶ұа¶ә а¶…а¶ҙිට а¶ӯа·’а¶әа·ҷа¶ұа·Җа·Ҹ.а¶ёа·ҷа¶ё а¶үа¶Ҫа·Ҡа¶Ҫа·“а¶ё а¶үටු а¶ұа·ңа¶ҡර එа¶Ҫඹа·ҷа¶ұ а¶ўа¶ұа·Ҹа¶°а·’а¶ҙа¶ӯа·’а·Җරණа¶әа·ҡ а¶Ҝа·“ а¶Ҷණа·Ҡඩු а¶ҙа¶ҡа·Ҡа·Ӯа¶әа·ҷа¶ұа·Ҡ а·„а·қ а·Җිරුа¶Ҝа·Ҡа¶°а¶ҙа¶ҡа·Ҡа·Ӯа¶әа·ҷа¶ұа·Ҡ а·„а·қ а·Җа·ҷа¶ұа¶ӯа·Ҡ а¶ҙа¶ҡа·Ҡа·Ӯа¶әа¶ҡа·’а¶ұа·Ҡ а¶үа¶Ҝිරිа¶ҙа¶ӯа·Ҡ а·Җа¶ұ а·„а·қ එම а¶ҙа¶ҡа·Ҡа·Ӯ а·Җа·ҷа¶ұа·”а·Җа·ҷа¶ұа·Ҡ а¶ҙа·ҷа¶ұа·“ а·ғිටිа¶ұ а¶ўа¶ұа·Ҹа¶°а·’а¶ҙа¶ӯа·’ а¶…а¶ҙа·ҡа¶ҡа·Ҡа·Ӯа¶ҡа¶әа¶ұа·Ҡ а¶ёа·Ҹ මුණ а¶ұа·ңа¶ңа·җа·ға·ҷа¶ұ බа·Җ а¶Ҝа¶ұа·Ҡа·Җа·Ҹ а·ғිටිа¶ұа·Җа·Ҹ.а¶ҙа·…а¶ёа·”а·Җ а¶ҡа·… а¶әа·”а¶ӯа·” а¶Ҝа·ҡ а·ға·’а¶Ҝа·” а¶ҡа¶Ҫ а¶әа·”а¶ӯа·”а¶әа·’. а¶’ а¶…а¶ұа·”а·Җ а¶ҙа·…а¶ёа·”а·Җ а·ға·Ҡа·Җа·Ҹа¶°а·“а¶ұ а¶ҡа·ңа¶ёа·’а·Ӯа¶ұа·Ҡ а·ға¶·а·Ҹа·Җа¶ҡа·Ҡ а¶ҙа¶ӯа·Ҡа¶ҡරа¶Ҫа·Ҹ а¶’ а¶…а¶әට а·ға·”а¶Ҝа·”а·ға·” බа¶Ҫа¶ӯа¶Ҫ а¶Ҝа·“а¶Ҫа·Ҹ а¶ҙа·„а·ға·”а¶ҡа¶ёа·Ҡ а·ға¶ҙа¶әа¶Ҫа·Ҹ а¶’ а·Җа·Ҹරа·Ҡа¶ӯа·Ҹа·Җ а¶ҙа·’а·…а·’а¶әа·ҷа·… а¶ҡа·… а¶әа·”а¶ӯа·”а¶әа·’. а¶…а¶ҙа·ҡ а¶ўа¶ұа¶ӯа·Ҹа·Җа¶ңа·ҡ а¶ҙа·Ҡරа·Ға·Ҡа¶ұ а·Җа¶Ҫට а¶ҙа·’а·…а·’а¶ӯුරු а¶Ҝа·’а¶ә а¶әа·”а¶ӯа·”а¶әа·’. а¶ўа¶ұа¶ӯа·Ҹа·Җ а¶ӯа·Ҹа·Җа¶ҡа·Ҹа¶Ҫа·’а¶ҡ а¶Ҫа·Ҹа¶· а¶ҙа·Ҡරа¶әа·қа¶ўа¶ұ а¶ңа·җа¶ұ а¶ұа·ңа·ға·’а¶ӯа·Ҹ а¶әа·”а¶ҡа·Ҡа¶ӯа·’а¶ә а·Җа·ҷа¶ұа·”а·Җа·ҷа¶ұа·Ҡ රටа·ҡ а·ға·җබෑ а¶Ӣа¶ұа·Ҡа¶ұа¶ӯа·’а¶ә а·Җа·ҷа¶ұа·”а·Җа·ҷа¶ұа·Ҡ а¶Ҝ а¶ӯීරණ а¶ңа¶ұа·” а¶Үа¶ӯа·җа¶әа·’ а·Җа·’а·Ға·Ҡа·Җа·Ҹа·ғ а¶ҡරа¶ұа·Җа·Ҹ.а¶ёа¶ё а¶ҡа·’а·ға·’а¶Ҝа·” а¶Ҝа·ҡа·Ға¶ҙа·Ҹа¶Ҫа¶ұ а¶ҙа¶ҡа·Ҡа·Ӯа¶әа¶ҡට а¶…а¶әа¶ӯа·Ҡ а¶ұа·ңа·Җа¶ұ බа·Җа¶ӯа·Ҡ а¶…а·ғරණ а¶…а·„а·’а¶Ӯа·ға¶ҡ а¶ўа¶ұа¶ӯа·Ҹа·Җට а·ға·’а¶Ҝа·”а·Җа·’а¶ә а¶әа·”а¶ӯа·” а¶әа·”а¶ҡа·Ҡа¶ӯа·’ а·ға·Ҹа¶°а·Ҹරණа¶ә а¶Ӣа¶Ҝа·ҷа·ға·Ҹа¶ӯа·Ҡ а¶ўа¶ұа¶ӯа·Ҹ а¶ҙරමа·Ҹа¶°а·’а¶ҙа¶ӯа·Ҡа¶әа¶ә а¶Ӣа¶Ҝа·ҷа·ға·Ҹа¶ӯа·Ҡ а¶ҙа·ҷа¶ұа·“ а·ғිටීමට а¶ҡа·җа¶ҙа·Җа¶ұ බа·Җ а·Җа·’а·Ға·ҡа·Ӯа¶әа·ҷа¶ұа·Ҡ а¶ҡа·’а·Җ а¶әа·”а¶ӯа·”а¶әа·’. а¶Үа¶ӯа·җа¶ёа·Ҡ а¶Ӣа¶Ҝа·Җа·’а¶ә а·„а·Ҹ а·ғමහර а¶ёа·Ҹа¶°а·Ҡа¶ә а¶Ҷа¶әа¶ӯа¶ұ а·ғමහර а¶ҙа¶ҡа·Ҡа·Ӯ а·ға¶ёа¶ҹ а¶ёа·Ҹа·Җ а·ға¶ёа·Ҡබа¶ұа·Ҡа¶° а¶ҡරа¶Ҫа·Ҹ මට а¶Ҫа·ҡබа¶Ҫа·Ҡ а¶…а¶Ҫа·Җа¶ұа·Ҡа¶ұට а¶Ӣа¶ӯа·Ҡа·ға·Ҹа·„ а¶ҡරа¶ұа·Җа·Ҹ.а¶ҡරුа¶ұа·Ҹа¶ҡරа¶Ҫа·Ҹ а¶ёа·Ҹа·Җ а¶ҙа¶ҡа·Ҡа·Ӯа·Җа¶Ҫට එа¶ҡа¶ӯа·” а¶ҡරа¶ұа·Ҡа¶ұ а¶Ӣа¶ӯа·Ҡа·ға·Ҹа·„ а¶ҡරа¶ұа·Ҡа¶ұ එа¶ҙа·Ҹ මට а¶ҙа¶ҡа·Ҡа·Ӯа¶әа¶ҡа·Ҡ а¶ұа·җа·„а·җ. а¶…а¶ҙа·’ а¶ўа¶ұа¶ӯа·Ҹа·Җа¶ңа·ҡ а¶ҙа·җа¶ӯа·Ҡа¶ӯа·ҡ а¶үа¶ұа·Ҡа¶ұа·ҡ. а¶ҡරුණа·Ҹа¶ҡරа¶Ҫа·Ҹ මට а¶ҙа¶ҡа·Ҡа·Ӯ а¶ҙа·Ҹට එа¶Ҫа·Җа¶ұа·Ҡа¶ұ එа¶ҙа·Ҹ а¶ҡа·’а¶әа¶Ҫа·Ҹ а¶ёа·Ҹа¶°а·Ҡа¶әа¶әа·ҷа¶ұа·”а¶ӯа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ. а¶Ҫа·Ҹа¶· а¶ҙа·Ҡරа¶әа·қа¶ўа¶ұ බа¶Ҫа¶ұа·Ҡа¶ұа·ҡ а¶ұа·җа¶ӯа·”а·Җ а¶…а·Җа¶Ӯа¶ҡа·Җ а¶ёа·ҡ а¶ңа·җа¶ұ а¶ҡටа¶әа·”а¶ӯа·” а¶ҡරа¶Ҫа·Ҹ а¶…а¶ҙට а·ға¶ӯа·Ҡа¶ә а¶Ҝа·җа¶ұа¶ңа·җа¶ұа·“а¶ёа·ҡ а¶…а·Җа·Ға·Ҡа¶ә а¶’ а¶ҡටа¶әа·”а¶ӯа·Ҡа¶ӯ а¶ҡඩිа¶ұа¶ёа·Ҡ а¶ҡරа¶ұа·Ҡа¶ұ а¶ҡа·’а¶әа¶Ҫа·Ҹ а¶ұа·Ҹа¶әа¶ҡа¶ӯа·Ҡа·Җа¶әа·ҷа¶ұа·Ҡ а¶үа¶ӯа·Ҹ ඕа¶ұа·‘а¶ҡа¶ёа·’а¶ұа·Ҡ а¶ұа·җа·Җа¶ӯ а¶ұа·җа·Җа¶ӯа¶ӯа·Ҡ а¶үа¶Ҫа·Ҡа¶Ҫа·Ҹ а·ғිටිа¶ұа·Җа·Ҹ’’ а¶әа·җа¶әа·’а¶Ҝ а¶…а¶ңරа¶Ҝа¶ңුරුа¶ӯа·”а¶ёа·қ එහිа¶Ҝа·“ а¶ҙа·җа·Җа·ға·“а¶ә.(а¶Ўа·Ҹа¶әа·Ҹරූа¶ҙ - а¶ а¶ӯුර එа·ға·Ҡ. а¶ҡа·ңඩිа¶ҡа·Ҹර)
|
а¶Ҫබа¶ұ 10 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·Ҡа·ға·ҡ රටа·ҡа¶ӯа·Ҡ а¶Ҷරа·Ҡථිа¶ҡа¶әа·ҡа¶ӯа·Ҡ а·ға·Ҡථа·Ҹа·Җර බа·Җа¶ҡа·Ҡ а¶Үа¶ӯа·’ а¶ҡරа¶ұа·Җа·Ҹ
| 0 |
а·ғිරිа¶Ҫа·’а¶ә а·ға·Җа·’а¶ә බа·җа¶Ӯа¶ҡа·” а¶ңිණුමа·Ҡ а¶…а¶ӯа·Ҡ හිටුа·Җа·“а¶ёа·ҷа¶ұа·Ҡ එම а·ға¶Ӯа·Җа·’а¶°а·Ҹа¶ұа¶әа·ҡ а¶ёа·–а¶Ҫа·Ҡа¶ә а¶Ҷа¶°а·Ҹර а¶Ҫබමිа¶ұа·Ҡ а·ғිටි රа·қа¶ңа·“а¶ұа·Ҡ а¶ӯа·’а¶Ҝа·ҷа¶ұа¶ҡа·” а¶ёа·ҡ а·Җа¶ұ а·Җිට а¶ёа·’а¶әа¶ңа·ңа·ға·Ҡ а¶Үа¶ӯа·җа¶әа·’ а¶Ҷරа¶Ӯа¶ а·’ а·Җа·– බа·Җ а¶ҡа·ңළඹ а¶ёа·–а¶Ҫа·Ҡа¶ә а¶…а¶ҙරа·Ҹа¶° а¶ҡа·ңටа·Ҡа¶Ёа·Ҹа·ға¶әට а¶…а¶Ҝ а¶ҡටа¶Ӣа¶ӯа·Ҡа¶ӯරа¶әа¶ҡа·Ҡ а¶Ҝа·ҷа¶ёа·’а¶ұа·Ҡ හිටа¶ҙа·” а¶ўа¶ұа¶ҙа¶ӯа·’ බිරිа¶ә а·Ғිරа¶ұа·Ҡа¶ӯа·’ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҡа¶ёа·’а¶ә а¶ҙа·җа·Җа·ға·– බа·Җ а¶ёа·Ҹа¶°а·Ҡа¶ә а¶ұа·’а·Җа·ҡа¶Ҝа¶ұа¶әа¶ҡа·Ҡ а¶ұа·’а¶ҡа·”а¶ӯа·Ҡ а¶ҡරමිа¶ұа·Ҡ හිටа¶ҙа·” а¶ўа¶ұа¶ҙа¶ӯа·’ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹа¶ңа·ҡ а¶ёа·Ҹа¶°а·Ҡа¶ә а·ға¶ёа·Ҡබа¶ұа·Ҡа¶°а·“а¶ҡරණ а¶Ҫа·ҡа¶ҡа¶ёа·Ҡ а¶ҡа·’а¶әа¶әа·’.а·ғිරිа¶Ҫа·’а¶ә а·ға·Җа·’а¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡа·ҷරа·ҷа¶ұ а·Җිමරа·Ҡа·Ға¶ұа¶әට а·ға·„а·Ҹа¶ә а·Җа·“а¶ё а¶ҙිණිа·ғ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҡа¶ёа·’а¶ә а¶ҡටа¶Ӣа¶ӯа·Ҡа¶ӯරа¶әа¶ҡа·Ҡ а¶Ҫබа·Ҹа¶Ҝа·”а¶ұа·Ҡ බа·Җа¶ӯа·Ҡ а¶ёа·ҷа¶ҡа·“ а·ға¶Ӯа·Җа·’а¶°а·Ҹа¶ұа¶ә а¶Ҝа·ҡа·Ға·“а¶ә а·„а·Ҹ а·Җа·’а¶Ҝа·ҡа·Ға·“а¶ә а¶ёа·–а¶Ҫа·Ҡа¶ә а·„а·Ҹ а¶Ҝа·Ҡරа·Җа·Ҡа¶әа¶ёа¶ә а¶ҙරිа¶ӯа·Ҡа¶әа·Ҹа¶ң а¶ёа¶ӯ а¶ҡටа¶әа·”а¶ӯа·” а¶ҡරа¶ұа·Ҡа¶ұа¶ҡа·Ҡ බа·Җа¶ӯа·Ҡ එහි а¶ҡටа¶әа·”а¶ӯа·” а·ға¶іа·„а·Ҹ රජа¶әа·ҡ а¶ёа·”а¶Ҝа¶Ҫа·Ҡ а·„а·қ а¶Ҝа·ҡа¶ҙа¶Ҫ а¶ҡа·’а·ға·’а·Җа¶ҡа·Ҡ а¶·а·Ҹа·Җа·’а¶ӯа·Ҹ а·Җа·“ а¶ұа·җа¶ӯа·’ බа·Җа¶ӯа·Ҡ а¶Үа¶ә а¶ёа·–а¶Ҫа·Ҡа¶ә а¶…а¶ҙරа·Ҹа¶° а¶ҡа·ңටа·Ҡа¶Ёа·Ҹа·ға¶ә а·„а¶ёа·”а·Җа·ҡ а¶Ҝа·җа¶ұа·”а¶ёа·Ҡ а¶Ҝа·“ а¶Үа¶ӯ.රа·Ҹа¶ўа¶ҙа¶ҡа·Ҡа·Ӯ а¶Ҷණа·Ҡඩුа·Җа·ҡ а·Җිරුа¶Ҝа·Ҡа¶°а·Җа·Ҹа¶Ҝа·“а¶ұа·Ҡ එа¶Ҫа·Ҡа¶Ҫ а¶ҡරа¶ұ а¶ а·қа¶Ҝа¶ұа·Ҹ බа·ңරු බа·Җа¶ӯа·Ҡ බа·җа¶Ӯа¶ҡа·”а·Җа·ҡ а¶ҙරිа¶ңණа¶ҡ а¶ҙа¶Ҝа·Ҡа¶°а¶ӯа·’а¶әට а·Ғිරа¶ұа·Ҡа¶ӯа·’ රа·Ҹа¶ўа¶ҙа¶ҡа·Ҡа·Ӯ а¶Үа¶ӯа·”а·…а·” а·ға·ҷа·ға·” а¶ұа·’а¶Ҫа¶°а·Ҹරීа¶ұа·Ҡа¶ңа·ҡ а¶ўа·Ҹа¶ӯа·’а¶ҡ а·„а·җа¶іа·”а¶ұа·”а¶ёа·Ҡа¶ҙа¶ӯа·Ҡ а¶…а¶Ӯа¶ҡ а¶Үа¶ӯа·”а·…а¶ӯа·Ҡ а¶ҡිරීමа·ҡа¶Ҝа·“ а¶…а¶ӯа¶ҙа·ға·” а·Җа·“а¶ёа¶ҡа·Ҡ а·ға·’а¶Ҝа·”а·Җа·“ а¶Үа¶ӯа·’ බа·Җа¶ӯа·Ҡ а¶ҙа·ҷа¶ұа·ҷа¶ұ බа·Җ එම а¶ұа·’а·Җа·ҡа¶Ҝа¶ұа¶әа·ҡ а¶Ҝа·җа¶ҡа·Ҡа·Җа·ҡ. а·ғිරිа¶Ҫа·’а¶ә а·ға¶Ӯа·Җа·’а¶°а·Ҹа¶ұа¶ә а·Җа·ҷа¶ұа·”а·Җа·ҷа¶ұа·Ҡ а¶ а·ҷа¶ҡа·Ҡа¶ҙа¶ӯа·Ҡ а¶…а¶ӯа·Ҡа·ға¶ұа·Ҡ а¶ҡа·…а·ҡ а·Җа·Ҡа¶әа·Ҹа¶ў а¶ҙа·”а¶Ҝа·Ҡа¶ңа¶Ҫа¶әа·’а¶ұа·Ҡ а¶ұа·ңа·Җ а¶ӯа·Җа¶ёа¶ӯа·Ҡ එහි а·ға·ҡа·Җа¶ә а¶ҡරа¶ұ а·ға·җබෑ а¶ҙа·”а¶Ҝа·Ҡа¶ңа¶Ҫа¶әа·’а¶ұа·Ҡ а¶ӯа·’а¶Ҝа·ҷа¶ұа·ҷа¶ҡа·Ҡ බа·Җа¶ӯа·Ҡ එම а¶ұа·’а·Җа·ҡа¶Ҝа¶ұа¶әа·ҡ а·ға¶іа·„а¶ұа·Ҡа·Җа·ҡ.
|
а¶Ҫබа¶ұ 10 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·Ҡа·ға·ҡ රටа·ҡа¶ӯа·Ҡ а¶Ҷරа·Ҡථිа¶ҡа¶әа·ҡа¶ӯа·Ҡ а·ға·Ҡථа·Ҹа·Җර බа·Җа¶ҡа·Ҡ а¶Үа¶ӯа·’ а¶ҡරа¶ұа·Җа·Ҹ
| 0 |
‘එа¶ҡ ඩа·ңа¶Ҫරа¶әа¶ҡа·Ҡ а·„а·қ а¶ӯа¶ёа·Ҹ а·Җа¶Ӯа¶ а·Ҹ а¶ҡර а¶Үа¶ӯа·Ҡа¶ӯа¶ұа¶ёа·Ҡ а·„а·’а·ғට а·Җа·ҷඩි а¶ӯබа·Ҹ а¶ңа¶ұа·Ҡа¶ұа·Ҹ බа·Җ а¶ҙа·җа·Җа·ға·” හිටа¶ҙа·” а¶ўа¶ұа·Ҹа¶°а·’а¶ҙа¶ӯа·’ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹට а¶ӯа¶ёа·Ҹ а¶ұа·’а·Җа·җරа¶Ҝа·’ බа·Җ ඔа¶ҙа·Ҡа¶ҙа·” а¶ҡිරීමට а¶ұа¶ёа·Ҡ එа¶ә а·ға·’а¶Ҝа·” а¶ҡිරීමට а¶ҡа·Ҹа¶Ҫа¶ә එළа·җඹ а¶Үа¶ӯа·’ බа·Җ а·Җа·Ҹරිමа·Ҹරа·Ҡа¶ң, а¶ўа¶Ҫа¶ҡа·…а¶ёа¶ұа·Ҹа¶ҡරණ а·„а·Ҹ а¶Ҷа¶ҙа¶Ҝа·Ҹ а¶ҡа¶Ҫа¶ёа¶ұа·Ҹа¶ҡරණ රа·Ҹа¶ўа·Ҡа¶ә а¶…а¶ёа·Ҹа¶ӯа·Ҡа¶ә а¶ҙа·Ҹа¶Ҫа·’а¶ӯ රа¶Ӯа¶ңа·ҡ බණа·Ҡඩа·Ҹර а¶ёа·„а¶ӯа·Ҹ а¶ҙа·җа·Җа·ға·“а¶ә.‘а·ға·’а¶ә а¶ҙа·”а¶ӯа·Ҹ а·Җа¶ұ а¶әа·Ға·қа¶° රа¶Ӯа¶ңа·ҡ බණа·Ҡඩа·Ҹරа¶ңа·ҡ රිа¶ә а¶…а¶ұа¶ӯුර а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҙа·ңа¶Ҫа·’а·ға·’а¶ә а¶ҡа·Ҡරිа¶әа·Ҹ а¶ҡරа¶ұ а¶Ҷа¶ҡа·Ҹරа¶әа·ҷа¶ұа·Ҡ ඔහුа¶ңа·ҡ а¶ёа·”а¶Ҫа·’а¶ҡ а¶…а¶әа·’а¶ӯа·’а·Җа·Ҹа·ға·’а¶ҡа¶ёа·Ҡ а¶Ӣа¶Ҫа·Ҡа¶Ҫа¶Ӯа¶қණа¶ә а·Җа·“ а¶Үа¶ӯа·җа¶әа·’ а·ға¶іа·„а¶ұа·Ҡ а¶ҡරමිа¶ұа·Ҡ а¶ёа·Ҹа¶ұа·Җ а·„а·’а¶ёа·’а¶ҡа¶ёа·Ҡ а¶ҡа·ңа¶ёа·’а·ғමට а¶ҙа·җමිණිа¶Ҫа·Ҡа¶Ҫа¶ҡа·Ҡ а¶үа¶Ҝිරිа¶ҙа¶ӯа·Ҡ а¶ҡිරීමට а¶ңа·ңа·ға·Ҡ а¶ұа·җа·Җа¶ӯ а¶ҙа·җමිණа·ҷ а¶…а·Җа·ға·Ҡථа·Ҹа·Җа·ҡа¶Ҝа·“ а¶…а¶ёа·Ҹа¶ӯа·Ҡа¶әа·Җරа¶әа·Ҹ а¶ёа·ҡ බа·Җ а·ға¶іа·„а¶ұа·Ҡ а¶ҡа·…а·ҡ හිටа¶ҙа·” а¶ўа¶ұа·Ҹа¶°а·’а¶ҙа¶ӯа·’ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹට එරа·ҷа·„а·’а·Җ а¶…а¶ёа·Ҹа¶ӯа·Ҡа¶әа·Җරа¶әа·Ҹ а¶ҡරа¶ұ а¶ёа·”а¶Ҫа·Ҡа¶ә а·Җа¶Ӯа¶ а·Ҹ а¶ а·қа¶Ҝа¶ұа·Ҹа·Җ а¶ҙිළිබඳа·Җ а¶ёа·Ҹа¶°а·Ҡа¶әа·Җа·ҡа¶Ҝа·“а¶ұа·Ҡ а¶ұа·җа¶ҹа·” а¶ҙа·Ҡරа·Ға·Ҡа¶ұа¶әа¶ҡට а¶ҙа·’а·…а·’а¶ӯුරු а¶Ҝа·ҷа¶ёа·’а¶ұа·’. එහිа¶Ҝа·“ а¶…а¶Ҝа·„а·ға·Ҡ а¶Ҝа¶ҡа·Ҡа·Җа¶ёа·’а¶ұа·Ҡ а¶…а¶ёа·Ҹа¶ӯа·Ҡа¶әа·Җරа¶әа·Ҹ а·ға¶іа·„а¶ұа·Ҡ а¶ҡа·…а·ҡа¶ә.‘а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹ а¶ а·“а¶ұа·Ҡ а·ға¶Ӯа¶ а·Ҹරа¶әа¶ҡа¶Ҝа·“ а¶ҡа·’а·Җа·Ҡа·Җа·Ҹ එа¶ҡ ඩа·ңа¶Ҫරа¶әа¶ҡа·Ҡ හරි а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ ඔහු а·Җа¶Ӯа¶ а·Ҹ а¶ҡරа¶Ҫа·Ҹ а¶Үа¶ӯа·’ බа·Җට ඔа¶ҙа·Ҡа¶ҙа·” а¶ҡа·…а·ңа¶ӯа·Ҡ а·„а·’а·ғට а·Җа·ҷඩි а¶ӯа·’а¶әа·Ҹ а¶ңа·ҷа¶ұ а¶ёа·җරа·ҷа¶ұа·Җа·Ҹ а¶ҡа·’а¶әа¶Ҫа·Ҹ.а¶ёа·ҷа¶ә а¶ҙа·… а·Җුණа·ҡ а¶Ҫа¶Ӯа¶ҡа·Ҹа·Җа·ҡ а¶ҙа·”а·Җа¶ӯа·Ҡа¶ҙа¶ӯа¶ҡ а¶ұа·ңа·Җа¶әа·’. а¶Ҫа¶Ӯа¶ҡа·Ҹа·Җа·ҡ а¶ҙа·”а·Җа¶ӯа·Ҡ а¶ҙа¶ӯа¶ҡа¶ҙа·… а·Җුණа·Ҹ а¶ұа¶ёа·Ҡ а¶ҡа·’а¶әа¶ұа·Ҡа¶ұ а¶ӯිබුණа·Ҹ а¶ёа·Ҹа¶°а·Ҡа¶ә а¶ҡරа¶ҙа·” а¶ҡа·–а¶Ё а·ға·ҷа¶Ҫа·Ҡа¶Ҫа¶ёа¶ҡа·Ҡ а¶ҡа·’а¶әа¶Ҫа·Ҹ.а¶ұа¶ёа·”а¶ӯа·Ҡ а¶ёа·ҡа¶ҡ а¶ҡа·’а¶әа¶Ҫа·Ҹ а¶ӯිබුණа·ҡ а¶Үа¶ёа·ҷරිа¶ҡа·Ҹа·Җа·ҡ а¶ҙа¶ӯа·Ҡа¶ӯරа¶әа¶ҡ.එа¶әа·Ҹа¶Ҫට а¶…а·Җа·Ға·Ҡа¶әа¶ӯа·Ҹа·Җа¶ҡа·Ҡ а¶ұа·‘ а¶ёа·ҡ а¶ёа·–а¶Ҫа·Ҡа¶ә а·Җа¶Ӯа¶ а·Ҹа·Җа¶ҡа·Ҡ а¶ңа·җа¶ұ а¶ҡа¶ӯа·Ҹа¶ҡරа¶ұа·Ҡа¶ұ. එහа·ҷа¶ё а¶ұа·‘а¶ұа·ҡ.එහа·ҷа¶ұа¶ёа·Ҡ а¶ҙа·җа·„а·җа¶Ҝа·’а·…а·’ а·Җа·ҷа¶ұа·Җа·Ҹ а¶ а·“а¶ұа¶әа¶ӯа·Ҡ එа¶ҡа·Ҡа¶ҡ එа¶ҡа¶ӯа·”а·Җа·ҷа¶Ҫа·Ҹ а¶ҡරа¶ҙа·” ඩීа¶Ҫа·Ҡ එа¶ҡа·ҷа¶ұа·Ҡ а¶Ҫа¶Ӯа¶ҡа·Ҹа·Җа·ҡ а¶ёа·”а¶Ҝа¶Ҫа·Ҡ а¶…а·Җ а¶·а·Ҹа·Җа·’а¶ӯ а¶ҡа·…а·Ҹ а¶ҡа·’а¶әа¶Ҫа·Ҹ.එа¶ә а¶үа¶ӯа·Ҹ а¶ҙа·җа·„а·җа¶Ҝа·’а¶Ҫа·’а¶әа·’. රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҡа¶ӯа¶әа·Ҹ а¶Ҡට а¶ҙа·’а·…а·’а¶ӯුරු а¶Ҝа·ҷа¶ұа·Ҡа¶ұ а¶ұа¶ёа·Ҡ а·Җа·ҷඩි а¶ӯа·’а¶әа·Ҹа¶ңа¶ұа·Ҡа¶ұа¶ё ඕа¶ұа·’.а¶’а¶ҡа·ҷа¶ұа·Ҡ а¶ӯа¶ёа¶әа·’ а·ға¶ёа·Ҹа¶ўа¶әට ඔහු а·ға¶ӯа·Ҡа¶ә а¶ҙа·”а¶Ҝа·Ҡа¶ңа¶Ҫа¶әа·ҷа¶ҡа·Ҡ а·Җа·ҷа¶ұа·Ҡа¶ұа·ҡ‘ а¶әа¶ұа·”а·Җа·ҷа¶ұа·’.එහිа¶Ҝа·“ а·ға·’а¶ә а¶ҙа·”а¶ӯа·Ҹ а·Җа¶ұ а¶әа·Ға·қа¶° රа¶Ӯа¶ңа·ҡ බණа·Ҡඩа·Ҹර а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ёа·ҡ а·Җа¶ұ а·Җිට а¶ҙа·җа¶ұ а¶ұа·җа¶ҹа·’ а¶Үа¶ӯа·’ а¶ңа·җටළු а¶ҙිළිබඳ а¶…а¶Ҝа·ға·Ҡ а¶Ҝа·җа¶ҡа·Ҡа·Җа·” а¶…а¶ёа·Ҹа¶ӯа·Җරа¶әа·Ҹ а·ға¶іа·„а¶ұа·Ҡ а¶ҡа·…а·ҡ а¶ҡа·’а·ға·’ а·Җිටа·ҷа¶ҡа¶ӯа·Ҡ а·ға·’а¶әа·Ҹ а¶ҙа·”а¶ӯа·Ҹ රජа¶әа·ҡ а¶Ҝа·ҡа¶ҙа·ңа·… а¶…а·Җа¶·а·Ҹа·Җа·’а¶ӯ а¶ұа·ңа¶ҡа·… බа·Җа¶ӯа·Ҡ ඔහුа¶ңа·ҡ රа·Ҹа¶ўа¶ҡа·Ҹරී а·Җа·Ҹа·„а¶ұа¶ә а¶ёа·ҷа¶Ҫа·ҷа·ғ а¶…а¶ұа¶ӯුරුට а¶ҙа¶ӯа·Ҡа·Җа·” а¶Үа¶ӯа·’ බа·Җа¶ӯа·Ҡа¶ә. එа·ға·ҡ а·Җа·“ а¶ӯිබිа¶әа¶Ҝа·’а¶ӯа·Ҡ ඔහු а¶ӯа¶ёа·Ҹа¶ңа·ҡ а¶ҙа·”а¶ӯа·Ҹ а·Җа·“а¶ё а¶ұа·’а·ға·Ҹ а¶ҙа·ңа¶Ҫа·“а·ға·’а¶ә а·Җа·ҷа¶ұа¶ӯа·Ҡа¶ё а¶…а¶әුරа¶ҡа·’а¶ұа·Ҡ а¶ёа·ҡ а¶ҡරුණ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡටа¶әа·”а¶ӯа·” а¶ҡරа¶ұ බа·Җа¶Ҝ а¶ а·қа¶Ҝа¶ұа·Ҹ а¶ҡа·…а·ҡа¶ә. එа·ға·ҡа¶ё а¶ёа·ҡ а·ға·’а¶Ҝа·Ҡа¶°а·’а¶әа·ҡа¶Ҝа·“ а¶…а¶°а·’а¶ҡරණа¶ә а¶Ҝа·ҷа¶ұа·” а¶Ҫබа¶ұ а¶ӯа·“а¶ұа·Ҡа¶Ҝа·”а·Җа¶ҡට а·„а·’а·ғ а¶ұа¶ёа·Ҹ а¶Ҷа¶ а·Ҹර а¶ҡරа¶ұ බа·Җа¶Ҝ а¶…а¶ёа·Ҹа¶ӯа·Ҡа¶әа·Җරа¶әа·Ҹ а·ға¶іа·„а¶ұа·Ҡ а¶ҡа·…а·ҡа¶ә.(а·Җීඩිа¶әа·қ а·ға·„ а¶Ўа·Ҹа¶әа·Ҹරූа¶ҙ - а¶Ҫහිරු හරа·Ҡа·Ӯණ) (36698)
|
а¶Ҫබа¶ұ 10 а·Җа·җа¶ұа·’а¶Ҝа·Ҹа¶әа·’а¶ұа·Ҡ а¶ҙа·ға·Ҡа·ға·ҡ රටа·ҡа¶ӯа·Ҡ а¶Ҷරа·Ҡථිа¶ҡа¶әа·ҡа¶ӯа·Ҡ а·ға·Ҡථа·Ҹа·Җර බа·Җа¶ҡа·Ҡ а¶Үа¶ӯа·’ а¶ҡරа¶ұа·Җа·Ҹ
| 0 |
(а¶…а¶Ӯа¶ўа·”а¶Ҫ а¶ёа·„а·’а¶ҡ а·Җීරරа¶ӯа·Ҡа¶ұ)රටа·ҡ а·ға·’а¶әа¶Ҫа·” а¶ўа¶ұа¶ӯа·Ҹа·Җа¶ңа·ҡ а¶ҙа·Ҹа¶ұа·“а¶ә а¶ўа¶Ҫ а¶…а·Җа·Ға·Ҡа¶әа¶ӯа·Ҹа·Җ а·ға¶ҙුරа·Ҹа¶Ҫа·“а¶ёа·ҡ а¶үа¶Ҫа¶ҡа·Ҡа¶ҡа¶ә а¶ўа¶ә а¶ңа·җа¶ұа·“а¶ё а·ға¶іа·„а·Ҹ а¶ҙа·Ҡරජа·Ҹ а¶ўа¶Ҫ а·Җа·Ҡа¶әа·Ҹа¶ҙа·ҳа¶ӯа·’ а¶үа¶Ҝа·’а¶ҡිරීම а¶ҡඩිа¶ұа¶ёа·Ҡ а¶ҡර а¶ӯිබа·ҷа¶ұ බа·Җ а¶ўа¶Ҫ а·ға¶ёа·Ҡа¶ҙа·Ҹа¶Ҝа¶ұ රа·Ҹа¶ўа·Ҡа¶ә а¶…а¶ёа·Ҹа¶ӯа·Ҡа¶ә а·ға¶ұа¶ӯа·Ҡ а¶ұа·’а·Ға·Ҹа¶ұа·Ҡа¶ӯ а¶ёа·„а¶ӯа·Ҹ а¶ҙа·җа·Җа·ға·“а¶ә.а·Ға·Ҡරී а¶Ҫа¶Ӯа¶ҡа·Ҹа·Җа·ҡ а¶ҙа·Җа·”а¶Ҫа·Ҡ а¶…а¶ӯුරිа¶ұа·Ҡ а¶ўа·Ҹа¶ӯа·’а¶ҡ а¶ўа¶Ҫа·ға¶ёа·Ҡа¶ҙа·Ҹа¶Ҝа¶ұ а·„а·Ҹ а¶ўа¶Ҫа·Ҹа¶ҙа·Җа·Ҹа·„а¶ұ මණа·Ҡඩа¶Ҫа¶ә а¶ёа¶ңа·’а¶ұа·Ҡ а¶ўа¶Ҫ а·ға·җа¶ҙа¶әа·”а¶ёа·Ҡ а¶Ҫබа·Ҹ а¶ңа·җа¶ұа·“а¶ёа·ҡ а¶…а·Җа·Ға·Ҡа¶әа¶ӯа·Ҹа·Җ а¶ҙිළිබඳ а¶Үа·ға·Ҡа¶ӯа¶ёа·ҡа¶ұа·Ҡа¶ӯа·”а·Җ 85%а¶ҡа·Ҡ බа·Җ а¶ңණа¶ұа·Ҡ බа¶Ҫа·Ҹ а¶ӯිබа·ҷа¶ұ බа·Җа¶ӯа·Ҡ එම а¶…а·Җа·Ға·Ҡа¶әа¶ӯа·Ҹа·Җа¶әа·ҷа¶ұа·Ҡ 62%а¶ҡа¶ңа·ҡ а¶ҙа·Ҹа¶ұа·“а¶ә а¶ўа¶Ҫ а¶…а·Җа·Ға·Ҡа¶әа¶ӯа·Ҹа·Җ а·ға¶ҙුරа·Ҹа¶Ҫීමට а¶ёа·ҡ а·Җа¶ұ а·Җිට а¶ҡටа¶әа·”а¶ӯа·” а¶ҡර а¶Үа¶ӯа·’ а¶…а¶ӯර а¶үа¶ӯිරි а¶үа¶Ҫа¶ҡа·Ҡа¶ҡа¶ә а¶Ҝ а¶ұа·”а¶Ҝුරු а¶…а¶ұа·Ҹа¶ңа¶ӯа¶әа·ҡа¶Ҝа·“а¶ё а·ға¶ёа·Ҡа¶ҙූරа·Ҡණ а¶ҡර а¶ңа·җа¶ұීමට а¶ҙа·’а¶әа·Җර а¶ңа¶ұа·’а¶ёа·’а¶ұа·Ҡ а·ғිටිа¶ұ බа·Җ රа·Ҹа¶ўа·Ҡа¶ә а¶…а¶ёа·Ҹа¶ӯа·Ҡа¶әа·Җරа¶әа·Ҹ а·ға¶іа·„а¶ұа·Ҡ а¶ҡа·…а·ҡа¶ә.එමа·ҷа¶ұа·Ҡа¶ё а¶ҙа·Җа¶ӯа·’а¶ұ а¶Ҷරа·Ҡථිа¶ҡ а¶…а·ғීරුа¶ӯа·Ҹ а·„а¶ёа·”а·Җа·ҡ а¶әථа·Ҹරа·Ҡа¶ӯа¶әට මුහුණ а¶Ҝа·ҷа¶ёа·’а¶ұа·Ҡ රජа¶ә а·Җа·’а·ға·’а¶ұа·Ҡ а¶ңа¶ӯа·Ҡ а¶ҙа·Ҡරа¶ӯа·’а¶ҙа¶ӯа·Ҡа¶ӯа·’а¶ёа¶ә а¶ӯීරණ а·„а¶ёа·”а·Җа·ҡ а¶ўа¶Ҫ а¶ңа·Ҹа·ға·Ҡа¶ӯа·” а¶үа·„а·… а¶Ҝа·җමීමට а·ға·’а¶Ҝа·” а·Җа·– බа·Җа¶ӯа·Ҡ, а¶ўа¶Ҫа¶ә а¶үа¶ӯа·Ҹа¶ёа¶ӯа·Ҡ අරа¶ҙිරිමа·җа·ға·Ҡа¶ёа·ҷа¶ұа·Ҡ а¶·а·Ҹа·Җа·’а¶ӯа·Ҹ а¶ҡිරීම а¶ӯа·”а·… රටටа¶ӯа·Ҡ а¶ўа¶ұа¶ӯа·Ҹа·Җටа¶ӯа·Ҡ а·ға·„а¶ұа¶әа¶ҡа·Ҡ а¶Ӣа¶Ҝа·Ҹа¶ҡර а¶ңа¶ӯ а·„а·җа¶ҡа·’ බа·Җа¶ӯа·Ҡ රа·Ҹа¶ўа·Ҡа¶ә а¶…а¶ёа·Ҹа¶ӯа·Ҡа¶әа·Җරа¶әа·Ҹ а¶ҙа·ҷа¶ұа·Ҡа·Җа·Ҹ а¶Ҝа·”а¶ұа·Ҡа¶ұа·ҡа¶ә.а¶ўа¶Ҫ а·ға¶ёа·Ҡа¶ҙа·Ҹа¶Ҝа¶ұ රа·Ҹа¶ўа·Ҡа¶ә а¶…а¶ёа·Ҹа¶ӯа·Ҡа¶ә а·ға¶ұа¶ӯа·Ҡ а¶ұа·’а·Ға·Ҹа¶ұа·Ҡа¶ӯ а¶ёа·„а¶ӯа·Ҹ а¶ёа·ҷа¶ё а¶…а¶Ҝа·„а·ға·Ҡ а¶ҙа·… а¶ҡර а·ғිටිа¶әа·ҡ 'а·ға·Ҡථа·Ҹа·Җර රටа¶ҡට а·ға·җа·Җа·ңа¶ё а¶’а¶ҡ а¶ёа¶ҹа¶ҡට' а¶ёа·җа¶әа·ҷа¶ұа·Ҡ а¶ўа¶ұа·Ҹа¶°а·’а¶ҙа¶ӯа·’ а¶ёа·Ҹа¶°а·Ҡа¶ә а¶ҡа·ҡа¶ұа·Ҡа¶Ҝа·Ҡරа¶әа·ҡ а¶…а¶Ҝ (01) а¶ҙа·җа·Җа¶ӯа·’ а¶ҙа·Ҡරа·Җа·ҳа¶ӯа·Ҡа¶ӯа·’ а·ға·Ҹа¶ҡа¶ а·Ҡа¶Ўа·Ҹа·Җට එа¶ҡа·Ҡ а·Җа·ҷа¶ёа·’а¶ұа·’.
|
රටටම а·Җа¶ӯුර а¶Ҝа·ҷа¶ұ а·Җа·җඩа·ғටහа¶ұ а¶ҡඩිа¶ұа¶ёа·Ҡ а¶ҡරа¶әа·’
| 1 |
(а·Җа·’а¶ұа·“а¶ӯа·Ҹ එමа·Ҡ а¶ңа¶ёа¶ңа·ҡ)а¶ўа·Ҹа¶ӯа·’а¶ҡ а¶ёа·җණිа¶ҡа·Ҡ а·„а·Ҹ а·ға·Ҡа·Җරа·Ҡණа·Ҹභරණ а¶…а¶°а·’а¶ҡа·Ҹරිа¶әа·ҡ а¶ұа·Җ а·ға¶·а·Ҹа¶ҙа¶ӯа·’а·Җරа¶әа·Ҹ а¶Ҫа·ҷа·ғ а¶Ӣа¶ӯුරු а¶ёа·җа¶Ҝ а¶ҙа·…а·Ҹа¶ӯа·ҡ හිටа¶ҙа·” а¶ҙа·Ҡරධа·Ҹа¶ұ а¶…а¶ёа·Ҹа¶ӯа·Ҡа¶ә а¶ҙа·ҡа·Ӯа¶Ҫ а¶ўа¶әරа¶ӯа·Ҡа¶ұ а¶ёа·„а¶ӯа·Ҹ, а¶ўа¶ұа·Ҹа¶°а·’а¶ҙа¶ӯа·’ а¶ёа·ӣа¶ӯа·Ҡරිа¶ҙа·Ҹа¶Ҫ а·ғිරිа·ға·ҡа¶ұ а¶ёа·„а¶ӯа·Ҹ а·Җа·’а·ға·’а¶ұа·Ҡ а¶ҙа¶ӯа·Ҡа¶ҡරа¶ұа·” а¶Ҫа·җබ а¶Үа¶ӯ.එම а¶…а¶°а·’а¶ҡа·Ҹරිа¶әа·ҡ හිටа¶ҙа·” а·ға¶·а·Ҹа¶ҙа¶ӯа·’ а¶ҡа·’а¶ӯа·Ҡа·ғිරි а¶Ҝа·’а·ға·Ҹа¶ұа·Ҹа¶әа¶ҡ а¶ёа·„а¶ӯа·Ҹ а¶үа¶Ҫа·Ҡа¶Ҫа·Ҹ а¶…а·ға·Ҡа·Җа·“а¶ёа·ҷа¶ұа·Ҡ а¶Үа¶ӯа·’а·Җа·” а¶ҙුරа¶ҙа·Ҡа¶ҙа·Ҹඩුа·Җට а¶ўа¶әරа¶ӯа·Ҡа¶ұ а¶ёа·„а¶ӯа·Ҹ а¶ҙа¶ӯа·Ҡа¶ҡරа¶ұа·” а¶Ҫа·җබ а¶Үа¶ӯ.а¶ёа·җණිа¶ҡа·Ҡ а¶…а¶ҙа¶ұа¶әа¶ұа¶әа·ҡ а¶Ҝа·“ а¶…а¶ә а¶ҡа·ҷරа·ҷа¶ұ а·ға·’а¶әа¶әට а¶Ҝа·Ға¶ё 5 а¶ҡ а·ға·ҡа·Җа·Ҹ а¶ңа·Ҹа·ға·Ҡа¶ӯа·”а·Җ а·Җа·ҷа¶ұа·”а·Җට а¶ұа·Җ බа¶Ҝа·Ҡа¶Ҝа¶ҡа·Ҡ а·„а¶ұа·Ҡа¶іа·”а·Җа·Ҹ а¶Ҝීමට а¶…а¶°а·’а¶ҡа·Ҹරිа¶ә а¶ҡටа¶әа·”а¶ӯа·” а¶ҡа·… а¶…а·Җа·ға·Ҡථа·Ҹа·Җа·ҡ, а¶ёа·җණිа¶ҡа·Ҡ а¶…а¶ҙа¶ұа¶әа¶ұа¶ҡරුа·Җа¶ұа·Ҡ а¶ңа·ҡ а·ға¶Ӯа¶ңа¶ёа¶ә а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а·„а¶ёа·”а·Җа·“ а¶ұа·Җ බа¶Ҝа·Ҡа¶Ҝа·ҷа¶ұа·Ҡ а¶…а¶ҙа¶ұа¶әа¶ұа¶ҡරුа·Җа¶ұа·Ҡට а¶ёа¶ӯа·”а·Җа¶ұ а¶ңа·җටළු а¶ҙа·ҷа¶ұа·Ҡа·Җа·Ҹ а¶Ҝа·“ а¶ӯිබа·ҡ.а¶ёа·ҷа¶ё а¶ұа·Җ බа¶Ҝа·Ҡа¶Ҝ а·„а¶іа·”а¶ұа·Ҡа·Җа·Ҹ а¶Ҝа·“ а¶Үа¶ӯа·Ҡа¶ӯа·ҡ а¶…а¶°а·’а¶ҡа·Ҹරිа¶ә а¶…а¶әа¶ӯа·Ҡ а·Җа¶ұ а¶ҙරිа·ғර а·„а·Ҹ а¶ёа·„а·Җа·җа¶Ҫа·’ а·ға¶Ӯа·Җරа·Ҡа¶°а¶ұ а¶…а¶ёа·Ҹа¶ӯа·Ҡа¶әа¶Ӯа·Ға¶әа·ҡ а¶…а¶ёа·Ҹа¶ӯа·Ҡа¶әа·Җරа¶әа·Ҹ а·Җа¶ұ а¶ўа¶ұа·Ҹа¶°а·’а¶ҙа¶ӯа·’ а¶ёа·ӣа¶ӯа·Ҡරිа¶ҙа·Ҹа¶Ҫ а·ғිරිа·ға·ҡа¶ұ а¶ёа·„а¶ӯа·Ҹට а¶ҙа·Җа·Ҹ а¶Ҝа·җа¶ұа·”а¶ёа·Ҡ а¶Ҝа·“а¶ёа¶ҡа·’а¶ұа·Ҡ а¶ӯа·ңරа·Җ а¶әа·җа¶әа·’ а¶Ҝ а·Җа·Ҹරа·Ҡа¶ӯа·Ҹа·Җа·ҡ.а¶ёа·ҡ а¶ҙිළිබඳа·Җ а¶…а·Җа¶°а·Ҹа¶ұа¶ә а¶әа·ңа¶ёа·” а¶ҡа·… а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а¶ёа·җණිа¶ҡа·Ҡ а·„а·Ҹ а·ға·Ҡа·Җරа·Ҡණа·Ҹභරණ а¶…а¶°а·’а¶ҡа·Ҹරිа¶әа·ҡ а·ға¶·а·Ҹа¶ҙа¶ӯа·’а·Җරа¶әа·Ҹට а·ға·„ එහි а¶…а¶°а·Ҡа¶әа¶ҡа·Ҡа·Ӯ а¶ўа¶ұරа·Ҹа¶Ҫа·Ҡ а·Җරа¶әа·Ҹට а¶үа¶Ҫа·Ҡа¶Ҫа·Ҹ а¶…а·ға·Ҡа·Җа¶ұ а¶Ҫа·ҷа·ғ а¶Ҝа¶ұа·Ҡа·Җа·Ҹ а¶Үа¶ӯа·җа¶әа·’ а¶…а¶°а·’а¶ҡа·Ҹරිа¶әа·ҡ а¶Ҷරа¶Ӯа¶ а·’ а¶ёа·Ҹරа·Ҡа¶ң а·ға¶іа·„а¶ұа·Ҡ а¶ҡරа¶әа·’.а¶’ а¶…а¶ұа·”а·Җ එහි а·ға¶·а·Ҹа¶ҙа¶ӯа·’ а¶ҡа·’а¶ӯа·Ҡа·ғිරි а¶Ҝа·’а·ға·Ҹа¶ұа·Ҹа¶әа¶ҡ а¶ёа·„а¶ӯа·Ҹ а·ға·„ а¶…а¶°а·Ҡа¶әа¶ҡа·Ҡа·Ӯ а¶ўа¶ұරа·Ҹа¶Ҫа·Ҡ а¶ёа·„а·ҡа·Ӯа·Ҡ а¶ңа¶ёа·Ҡа¶ёа¶ёа·Ҡа¶ҙа·’а¶Ҫ а¶ёа·„а¶ӯа·Ҹ а¶үа¶Ҫа·Ҡа¶Ҫа·Ҹ а¶…а·ға·Ҡ а·Җа·“ а¶Үа¶ӯа·’ а¶…а¶ӯර а¶ҙа·ҡа·Ӯа¶Ҫ а¶ўа¶әරа¶ӯа·Ҡа¶ұ а¶ёа·„а¶ӯа·Ҹ а¶ҙа¶ӯа·Ҡ а¶ҡර а¶Үа¶ӯа·Ҡа¶ӯа·ҡ а·ға¶·а·Ҹа¶ҙа¶ӯа·’ а¶ӯа¶ұа¶ӯුර а·Җа·ҷа¶ұа·”а·Җа·ҷа¶ұа·’.
|
රටටම а·Җа¶ӯුර а¶Ҝа·ҷа¶ұ а·Җа·җඩа·ғටහа¶ұ а¶ҡඩිа¶ұа¶ёа·Ҡ а¶ҡරа¶әа·’
| 0 |
රට а¶Ҷа¶ҙа·ға·Ҡа·ғට а¶…а¶Ҝа·’а¶ұ а¶ҙරа¶ңа·җа¶ӯа·’ а¶ёа·ҷа·„а·ҷа¶әа·”а¶ёа·Ҡ а¶ҙරа¶Ҝа·Җа¶ёа·” -а¶әа¶ұ а¶ӯа·ҡа¶ёа·Ҹа·Җ а¶әටа¶ӯа·ҡ а¶ўа·Ҹа¶ӯа·’а¶ҡ а·ға¶Ӯа·Җа·’а¶°а·Ҹа¶ұ එа¶ҡа¶ёа·”а¶ӯа·”а·Җ а·Җа·’а·ға·’а¶ұа·Ҡ а·ға¶Ӯа·Җа·’а¶°а·Ҹа¶ұа¶ә а¶ҡа·… а·Җа·’а·Ға·ҡа·Ӯ а¶ўа·Ҹа¶ӯа·’а¶ҡ а·ға¶ёа·”а·…а·”а·Җ а¶ҡа·ңළඹ а·ға·”а¶ңа¶ӯа¶Ҝа·Ҹа·ғ а¶ңа·ҳа·„а·ға·Ҡථ а¶ҡа·Ҡරිඩа·Ҹа¶Ӯа¶ңණа¶әа·ҡа¶Ҝа·“ а¶…а¶Ҝ а¶ҙа·җа·Җа·җа¶ӯа·Ҡа·Җිණ.а¶’ а·ға¶Ҝа·„а·Ҹ බа·ңа¶Ҝුබа¶Ҫ а·ға·ҡа¶ұа·Ҹ а·ға¶Ӯа·Җа·’а¶°а·Ҹа¶ұа¶әа·ҡ а·ға¶·а·Ҹа¶ҙа¶ӯа·’ а¶ҡිරම а·Җа·’а¶ёа¶Ҫа¶ўа·қа¶ӯа·’,а¶Ҷа¶ а·Ҹරа·Ҡа¶ә а¶ёа·җа¶Ҝа¶ңа·ңඩ а¶…а¶·а¶әа¶ӯа·’а·ға·Ҡа·ғ,а¶ёа·җа¶Ҝа¶ңа¶ё а¶°а¶ёа·Ҡа¶ёа·Ҹа¶ұа¶ұа·Ҡа¶Ҝ,බа·ҷа¶Ӯа¶ңа¶ёа·”а·Җа·ҡ а¶ұа·Ҹа¶Ҫа¶ҡ,а¶үа¶ӯа·Ҡа¶ӯа·җа¶Ҝа·ҷа¶ёа¶Ҫа·’а¶әа·ҡ а¶үа¶ұа·Ҡа¶Ҝа·Ҡරа·ға·Ҹර а¶әа¶ұ а·„а·’а¶ёа·’а·Җරුа¶Ҝ а¶Ҷа¶ а·Ҹරа·Ҡа¶ә а¶ңුණа¶Ҝа·Ҹа·ғ අමරа·ға·ҡа¶ҡර,а¶Үа¶ёа·җа¶ӯа·’ а·Җа·’а¶ёа¶Ҫа·Ҡ а·Җීරа·Җа¶Ӯа·Ғ,а¶ёа·„а·Ҹа¶ а·Ҹරа·Ҡа¶ә а¶Ӣа¶ҙа·Ҹа¶Ҫа·’ а¶ўа¶әа·ға·ҡа¶ҡර а¶Үа¶ӯа·”а·…а·” а¶ҙිරිа·ға¶ҡа·Ҡ а¶Ҝ а·ға·„а¶·а·Ҹа¶ңа·“ а·Җа·”а·„.а·Җа·’а¶°а·Ҹа¶әа¶ҡ а¶ўа¶ұа·Ҹа¶°а·’а¶ҙа¶ӯа·’ а¶ҡа·Ҡරමа¶әට а¶ҙа¶ҡа·Ҡа·Ӯа¶ҙа·Ҹа¶ӯа·’а·Җ а·ға·„ а¶ўа¶ұа·Ҹа¶°а·’а¶ҙа¶ӯа·’ а¶ёа·„а·’а¶ұа·Ҡа¶Ҝ රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹට а·ға·„а·Ҹа¶ә а¶ҙа·… а¶ҡරමිа¶ұа·Ҡ а¶ҡථිа¶ҡа¶әа·қ а·ға¶·а·Ҹа·Җ а¶Үа¶ёа·җа¶ӯа·–а·„.а·Җа·’а¶Ҝа·ҡа·Ғ а¶ҡа·”а¶ёа¶ұа·Ҡа¶ӯа·Ҡරණ а¶Үа¶ӯа·”а·…а·” එа¶ұа·Ҡ а¶ўа·“ ඕ а¶ұඩ а·Җа¶Ҫට а¶…а·Җа·Ға·Ҡа¶ә а¶ҙරිа¶Ҝа·’ රට а¶ёа·ҷа·„а·ҷа¶әа·Җීමට а¶үඩ а¶ұа·ңа¶Ҝа·ҷа¶ұ බа·Җ ඔа·Җа·”а·„а·” а¶ҡа·“а·„.
|
රටටම а·Җа¶ӯුර а¶Ҝа·ҷа¶ұ а·Җа·җඩа·ғටහа¶ұ а¶ҡඩිа¶ұа¶ёа·Ҡ а¶ҡරа¶әа·’
| 0 |
(а·ға·”а¶ўа·’а¶ӯа·Ҡ а·„а·ҡа·Җа·Ҹа¶ўа·”а¶Ҫа·’а¶ңа·ҡ а·ға·„ а¶…а¶Ӯа¶ўа·”а¶Ҫ а¶ёа·„а·’а¶ҡ а·Җීරරа¶ӯа·Ҡа¶ұ)а¶ёа·„а¶ўа¶ұ а·ға·Ҹа¶ёа¶ә а¶Ҷරа¶ҡа·Ҡа·Ӯа·Ҹ а¶ҡිරීම а·ға¶іа·„а·Ҹ а·ға¶ұа·Ҡа¶ұа¶Ҝа·Ҡа¶° а·„а¶ёа·”а¶Ҝа·Ҹ а¶Ҝа·’а·Җа¶әа·’а¶ұ а¶ҙුරа·Ҹ а¶ҡа·җа¶іа·Җීමට а¶ўа¶ұа·Ҹа¶°а·’а¶ҙа¶ӯа·’ а¶ңа·қа¶Ёа·Ҹа¶·а¶ә රа·Ҹа¶ўа¶ҙа¶ҡа·Ҡа·Ӯ а¶ёа·„а¶ӯа·Ҹ а·Җа·’а·ға·’а¶ұа·Ҡ а·Җа·’а·Ға·ҡа·Ӯ а¶Ҷа¶Ҙа·Ҹа·Җа¶ҡа·Ҡ а¶ұа·’а¶ҡа·”а¶ӯа·Ҡ а¶ҡරа¶ұа·” а¶Ҫа·җබ а¶Үа¶ӯ.а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹа¶ңа·ҡ а¶ёа·ҡ а¶Ҷа¶Ҙа·Ҹа·Җ а¶ҙිළිබඳа·Җ а¶ұа·’а¶әа·қа¶ўа·Ҡа¶ә а¶ҡа¶ӯа·Ҹа¶ұа·Ҹа¶әа¶ҡ රа¶Ӯа¶ўа·’а¶ӯа·Ҡ а·ға·’а¶әඹа¶Ҫа·Ҹа¶ҙිටිа¶ә а¶ёа·„а¶ӯа·Ҹ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·”а·Җට а¶…а¶Ҝ а¶Ӣа¶Ҝа·ҡ а¶Ҝа·җа¶ұа·”а¶ёа·Ҡ а¶Ҝа·”а¶ұа·Ҡа¶ұа·ҡа¶ә .а·„а¶ӯа·…а·’а·ға·Ҡ а·Җа·җа¶ұа·’ а¶…а¶°а·’а¶ҡа·Ҹරිа¶әа·Җа·– а¶ёа·„а¶ўа¶ұ а¶Ҷරа¶ҡа·Ҡа·Ӯа¶ҡ а¶Ҷа¶Ҙа·Ҹ а¶ҙа¶ұа¶ӯа·ҡ а¶Ҝа·ңа·…а·ңа·ға·Ҡ а·Җа·җа¶ұа·’ а·Җа¶ңа¶ұа·Ҡа¶ӯа·’а¶әа·ҷа¶ұа·Ҡ а¶ҙа·җа·Җරී а¶Үа¶ӯа·’ බа¶Ҫа¶ӯа¶Ҫ а¶…а¶ұа·”а·Җ а¶ўа¶ұа·Ҹа¶°а·’а¶ҙа¶ӯа·’а·Җරа¶әа·Ҹ а¶ёа·ҷа¶ё а¶Ҷа¶Ҙа·Ҹа·Җ а¶ұа·’а¶ҡа·”а¶ӯа·Ҡ а¶ҡර а¶Үа¶ӯ.
|
රටටම а·Җа¶ӯුර а¶Ҝа·ҷа¶ұ а·Җа·җඩа·ғටහа¶ұ а¶ҡඩිа¶ұа¶ёа·Ҡ а¶ҡරа¶әа·’
| 0 |
(අංජුල මහික වීරරත්න)‘‘රටේ වැඩි ජනගහනය නියෝජනය කරන කාන්තා පරපුරේ ජීවන තත්ත්වය ඉහළ නැංවීම සඳහා සෑම ප්රාදේශීය ලේකම් කාර්යාලයකම කාන්තා සංවර්ධන සහකාර තනතුරු ඇති කරන බව’’ අග්රාමාත්ය රනිල් වික්රමසිංහ මහතා කොළඹදී පැවැසීය.‘‘පළාත් පාලන ආයතන සහ පළාත් සභා සඳහා කාන්තා නියෝජනය වැඩි කළ යුතු බවට තමා විපක්ෂයේ සිටින කාලයේ පටන් හඬ නැගූ බව සිහිපත් කළ අග්රාමාත්ය රනිල් වික්රමසිංහ මහතා, යහපාලන රජය යටතේ කාන්තාවට තැනක් දීමට හැකිවීම පිළිබඳව ආඩම්බර වන බවද’’ කීවේය.අග්රාමාත්ය රනිල් වික්රමසිංහ මහතා මේ බව කීවේ රජයේ සංවර්ධන වැඩපිළිවෙළ සහ රාජ්‍ය ප්රතිපත්තිය පිළිබඳව කොළඹ දිස්ත්රික් රාජ්‍ය නිලධාරීන් දැනුම්වත් කිරීම සඳහා පැවැති උත්සවයේ ප්රධාන ආරාධිත ලෙස සහභාගී වෙමිනි.උත්සවයේදී උප්පැන්න හා මරණ රෙජිස්ට‍්‍රාර්වරුන් 99 දෙනකුට පත්වීම් ලිපි ප්රදානය කිරීමද, ප්රාදේශීය ලේකම් කාර්යාල සඳහා ලැප්ටොප් පරිගණක යන්ත්ර දීමද අගමැතිවරයා අතින් සිදුකෙරිණි.උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීවේය.‘‘ස්වදේශ කටයුතු ඇමැතිතුමාත්, නියෝජ්‍ය ඇමැතිතුමාත් එක්වී ප්රාදේශීය මට්ටමේ රාජ්‍ය නිලධාරීන් දැනුම්වත් කිරීමත්, ඔවුන්ට අවශ්‍ය පහසුකම් සලසා දීමත් ඉතා හොඳින් කරමින් සිටිනවා. ස්වදේශ කටයුතු අමාත්‍ය වජිර අබේවර්ධන මහතා මේ පිළිබඳව විශේෂ උනන්දුවක් දක්වනවා. එතුමා රට පුරා යමින් අවශ්‍යතා සම්බන්ධයෙන් සොයා බලා විටින් විට මාත්, ජනාධිපතිතුමාත් දැනුම්වත් කරනවා.එතුමා ඉටු කරන සේවාව පිළිබඳව මගේ ප‍්‍රශංසාව පළ කිරීමට කැමතියි. ඒ වගේම එතුමාගේ වැඩ කටයුතු සඳහා උපකාර කිරීමට දක්ෂ නියෝජ්‍ය ඇමැතිවරයෙකු ද සිටිනවා. ඒ නිසා නිමල් ලංසා මහතාටත් මා ප‍්‍රශංසා කරනවා.රජයේ බොහෝ කටයුතු ක්රියාත්මක වන්නේ ප්රාදේශීය ලේකම් කාර්යාල හරහායි. එදා මා බියගම මන්ත්රී ලෙස තේරී පත්වූ වහාම පළමුවෙන් කළේ කැලණිය සහ මහර කොට්ඨාස නියෝජනය වන පරිදි බියගමට ප්රාදේශීය ලේකම්වරයකු පත් කිරීමයි. ඒ ප්රාදේශීය ලේකම්තුමා බියගම ප්රදේශයේ විශාල සංවර්ධනය ඇති කිරීමට මා සමග ඉතා හොඳින් කටයුතු කළා.ඒ වගේම ගංවතුර ආපදා වැඩ කටයුතු කිරීමේදී දකුණු පළාතේ සහ කළුතර දිස්ත්රික්කයේත් ප්රාදේශීය ලේකම්වරුන් ගණනාවක් ද මට හමුවුණා.අප දැන් සූදානම් වන්නේ රටේ සංවර්ධනය වෙනුවෙන් ඔබ හරහා අලූත් වැඩසටහන ක්රියාත්මක කිරීමටයි. ඒ සම්බන්ධයෙන් මා ජනාධිපතිතුමා සමගත් මේ වන විට සාකච්ඡුා කර තිබෙනවා.රටේ ප්රධාන පක්ෂ දෙක එකට එකතු වී ජාතික ආණ්ඩුව බිහි කළේ පළමු වතාවටයි. ජනාධිපති මෛත්රීපාල සිරිසේන මහතාට සහයෝගය දක්වමින් අප ජාතික ආණ්ඩුව බිහි කළේ රටේ සංවර්ධන වැඩකටයුතු වෙනුවෙනුයි. රට මුහුණ දී ඇති ගැටලූවලට විසඳුම් සෙවීමට නම් අප කෙටි කාලයක් හෝ එකට එක්ව වැඩකටයුතු කළ යුතු වෙනවා.ඒ අනුව එතුමා ජනාධිපති ධුරයට තේරී පත් වීමෙන් පසු මා අගමැති ලෙස වැඩ බාරගත් අතර සැප්තැම්බර් මාසයේදී එක්සත් ජාතික පක්ෂය සහ ශ්රී ලංකා නිදහස් පක්ෂය එක්වී ජාතික ආණ්ඩුව නිර්මාණය කරමින් මේ වැඩකටයුතු ආරම්භ කළා.පක්ෂ දෙකක් එක්ව වැඩ කිරීමේදී බොහෝ විට ගැටලූ පැන නැගිය හැකියි. ගැටලූ ශ්රී ලංකා නිදහස් පක්ෂය තුළ මෙන්ම එක්සත් ජාතික පක්ෂය තුළද ඇති වනවා. විවිධ අදහස් මතු වෙනවා. නමුත් අප කෙසේ හෝ ඉදිරියට යා යුතුයි.අප බොහෝ විට අවධානය යොමු කළේ බි‍්‍රතාන්‍ය පාලන ක්රමයට වඩා ජර්මන් ක්රමය පිළිබඳවයි. ඇතැම් විට රටක ප්රධාන පක්ෂ එකතු වීමත්, ඇතැම් විට බෙදී යාමත් ඒ ක්රමය තුළ දකින්න ලැබෙනවා. ප්රධාන පක්ෂ එකට එකතු වී වැඩ කළද වෙන්වී වැඩ කටයුතු කළද ඉන් බොහෝ කාර්යභාරයක් පැවරෙන්නේ ප්රාදේශීය ලේකම්වරුන් සහ ග්රාම නිලධාරීවරුන් වෙතයි.ජාතික ආණ්ඩුව නිර්මාණය කර වසර දෙකක් සපිරෙන සැප්තැම්බර් 04 වැනි දින ‘2025 ආර්ථික සැලසුම’ ඉදිරිපත් කිරීමට අප කටයුතු කළා. මගේ අමාත්‍යාංශයේ නියෝජ්‍ය අමාත්‍ය ආචාර්ය හර්ෂ ද සිල්වා ඇමැතිවරයා ඒ සම්බන්ධයෙන් අනෙක් අමාත්‍යාංශ ලේකම්වරුන් දැනුම්වත් කරනවා.ස්වදේශ කටයුතු අමාත්‍යාංශය හරහා දිස්ත්රික් ලේකම්වරුන් සහ ප්රාදේශීය ලේකම්වරුන් දැනුම්වත් කරනවා. ‘2025 ආර්ථික දර්ශනයේ’ පිටපතක් සියලූදෙනා වෙත විද්‍යුත් තැපැල් මගින් යොමු කිරීම සුදුසු යයි මා යෝජනා කරනවා.අපේ ආර්ථික දර්ශනය පිළිබඳව ඔබට සාමාන්‍ය දැනුම ගත හැකියි. නමුත් ඊටත් වඩා සවිස්තරාත්මක වාර්තාව මුදල් අමාත්‍යාංශය සහ ජාතික ප්රතිපත්ති හා ආර්ථික කටයුතු අමාත්‍යාංශය මගින් නිර්මාණය කර තිබෙනවා. ඒ රාජ්‍ය අංශයේ නිලධාරීන් දැනුම්වත් කිරීම සඳහායි.අප සංවර්ධන ඉලක්ක සඳහා ගමන් කරන්නේ පෞද්ගලික ආයෝජන හරහායි. අපේ මුදල් යොදවන්නේ ඒ සැලසුම් සකස් කිරීමටයි.ආයෝජන මණ්ඩලය හරහා පෞද්ගලික ආයෝජකයන් ශ්රී ලංකාවේ විශාල ව්‍යාපෘති සඳහා ආයෝජනය කරන විට ඒ කටයුතු ඉදිරියට කරගෙන යාමට ඔබේ සහයෝගය අවශ්‍ය වනවා. අදාළ වාර්තා සීඝ‍්‍රයෙන් ඔබ හරහා අප වෙත එවිය යුතුයි. ඒ වගේම ප්රාදේශීය මට්ටමේ ඇති කුඩා ව්‍යාපාර වෙතත් විශේෂ අවධානය යොමු කළ යුතුයි.මෙහිදී මා තවත් එක් අංශයක් ගැන කතා කරන්න කැමතියි. ඒ කාන්තා වැඩකටයුතු හා සැලසුම් සම්බන්ධවයි. දිස්ත්රික් හා ප්රාදේශීය ලේකම් කාර්යාල තුළ කාන්තා සැලසුම් හා වැඩ කටයුතු සම්බන්ධයෙන් අඩුවක් දකින්න ලැබෙනවා. නමුත් රටේ කාන්තා ප‍්‍රතිශතය 52% ක තරම් අගයක් ගන්නවා.ප්රාදේශීය මට්ටමේ, තරුණ සේවා, කෘෂි කාර්මික, වාරි මාර්ග, විදුලි බල, මාර්ග ඉදිකිරීම, අධ්‍යාපනය ආදී සියලූ ක්ෂේත‍්‍රයන්වල වැඩකටයුතු හොඳින් වුණත් කාන්තා වැඩ කටයුතු හා සැලසුම් සම්බන්ධයෙන් අඩුවක් දකින්න ලැබෙනවා. ආගමික වැඩකටයුතුත් ඉතා හොඳින් කරනවා.නමුත් සියයට 52 ක් වන රටේ කාන්තාවන් වෙනුවෙන් කරන්නේ මොනවාද? ඒ නිසා එය ප්රධාන කර සැලකිය යුතුයි.මගේ අමාත්‍යාංශය හරහා කාන්තා කටයුතු සහ සැලසුම් වෙනුවෙන් සංවර්ධන සහකාර තනතුර ඇති කරනවා. වනිතා කටයුතු අමාත්‍යාංශය, ස්වදේශ කටයුතු අමාත්‍යාංශය සහ ජාතික ප්රතිපත්ති හා ආර්ථික කටයුතු අමාත්‍යාංශය එක්වී සියලූ ප්රාදේශීය ලේකම් කාර්යාල වෙත කාන්තා කටයුතු වෙනුවෙන් සංවර්ධන සහකාර තනතුර ලබාදෙනවා.ඒ තනතුර සඳහා සුදුසු පුද්ගලයන් තෝරා ගෙන මනා පුහුණුව දීමෙන් අනතුරුව ඒ සඳහා පත්වීම් දීමට නියමිතයි. ඉන් පසුව මේ වැඩකටයුතු සම්බන්ධයෙන් ප්රාදේශීය ලේකම්වරුන්ට ද පුහුණුව දිය යුතුයි.පුහුණුවෙන් පසු වැඩකටයුතු ආරම්භ කර ඉදිරියට යා යුතුයි. ඒ ආකාරයට වැඩ කටයුතු කර කාලයක් ගත වන විට දක්ෂතා සහිත නිලධාරීන් හරහා වැඩකටයුතු දිස්ත්රික් මට්ටම දක්වා ගෙන ගොස් තවත් ඉදිරියට යා හැකියි.මෙහි තවත් අංශයක් තිබෙනවා. ඒ එළැඹෙන පළාත් පාලන මැතිවරණයේදී සියයට 25 ක අනිවාර්ය කාන්තා නියෝජනය ඇති කිරීමයි. ඒ අනුව මැතිවරණවලදී පිරිමි අපේක්ෂකයන්ට 75% ක උපරිම මැතිවරණ නියෝජනය හිමි වනවා. පළාත් පාලන ආයතන තුළ 25% ක කාන්තා නියෝජනය ඇති කර අඩුපාඩු සකසා ගනිමින් ඒ ක්රමය ඉදිරියේදී පළාත් සභා තුළද ක්රියාත්මක කළ හැකි වෙනවා.කාන්තා කටයුතු වෙනුවෙන් සංවර්ධන සහකාර තනතුර ඇති කිරීම හරහා බිම් මට්ටම තුළ විශාල කාන්තා නියෝජනය ඇති වීමට නියමිතයි. ඒ අනුව සෑම ප්රාදේශීය ලේකම් කාර්යාලයක් තුළම කාන්තා වැඩකටයුතු සහ සැලසුම් ක්රියාත්මක කිරීම කාන්තා නියෝජිතයන් වෙත පැවරෙන රාජකාරියයි.පළාත් පාලන ආයතන සහ පළාත් සභා තුළ කාන්තාවන්ට නියෝජනය අත්‍යවශ්‍ය බව මා පැවසූයේ විපක්ෂයේ සිටින කාලයේ සිටයි. එහිදී යෝජනා ඉදිරිපත් කළද ඒවා ක්රියාවට නැංවූයේ නැහැ. නමුත් 2015 වසරේදී කාන්තාවන්ට 25% ක නියෝජනයක් දිය යුතු බවට නීතිය මා සම්මත කරගත්තා.නීතිය සම්මත වුණේ මනාප ක්රමය සහ පැරණි මැතිවරණ ක්රමය ක්රියාත්මක වෙමින් පැවතියදීයි. පැවැති මැතිවරණ ක්රමය අප සංශෝධනය කළා. ඒ අනුව ඉදිරියේදී බලාපොරොත්තු වන්නේ 60% ක් කොට්ඨාස ක්රමය යටතේත්, ඉතිරි 40% ක් අනුපාත ක්රමය යටතේත් තෝරා පත්කර ගැනීමටයි. පක්ෂ නායකයන් මුණගැසී මේ සම්බන්ධයෙන් මා සාකච්ඡුා කරනවා.ඉදිරියේදී තෝරා පත්කර ගන්නා මන්ත්රී සංඛ්‍යාව ඉහළ යනවා. දැන් තිබෙන්නේ මේ ක්රමය ක්රියාත්මක කිරීමයි.අය වැය සහ පාර්ලිමේන්තුවේ අනෙකුත් කටයුතු දෙසැම්බර් මාසයේ අවසන් වූ පසු මැතිවරණ කටයුතු ජනවාරි මාසයේදී සූදානම් කරන්නැයි මැතිවරණ කොමසාරිස්තුමාගෙන් ඉල්ලීමක් කළා. ඒ අනුව එළැඹෙන ජනවාරි මාසයේ මැතිවරණය පැවැත්වීමට හැකිවනු ඇතැයි බලාපොරොත්තු වෙනවා.මැතිවරණයෙන් කාන්තා නියෝජිතයන් තේරී පත්වූ පසු පෙබරවාරි මාසයේ සිට ඔවුන් තමන්ගේ රාජකාරි ආරම්භ කරනවා. මීට අමතරව කාන්තා වැඩකටයුතු සම්බන්ධයෙන් තවත් වැඩසටහන් කිහිපයක් අය වැයට ඇතුළත් කිරීමට මුදල් අමාත්‍යාංශය සමග මා සාකච්ඡුා කරමින් සිටිනවා. එවිට කාන්තා නියෝජිතයන් සහ කාන්තා කටයුතු වෙනුවෙන් පත් කරන සංවර්ධන සහකාරවරුන් යන අංශ දෙකම කාන්තාවන් වෙනුවෙන් රාජකාරි ඉටු කරනවා. නව වැඩ කටයුත්ත වෙනුවෙන් අප ඉදිරියේදී අවධානය යොමු කරනවා.අවුරුදු 8x9 ක් පුරා කාන්තාවන් වෙනුවෙන් මා සැලසුම් කළ මූලික වැඩ කටයුතු මේ අනුව අවසන් වෙනවා. දැන් තිබෙන්නේ ඉදිරියට යාමටයි.ප්රාදේශීය ලේකම් ක්ෂේත්රයේ 70% ක් පමණ තනතුරු දරන්නේ කාන්තාවනුයි. ඔවුන් වගකීම් භාරගෙන ඉදිරියට යා යුතුයි. ඒ අනුව මේ වැඩසටහනෙන් පසු ඔබට කාර්යක්ෂමව ඉදිරි වැඩ කටයුතු ඉටු කිරීමට හැකිවේවා යයි මා ප්රාර්ථනා කරනවා’’ යයිද රනිල් වික්රමසිංහ මහතා වැඩිදුරටත් පැවසීය.ස්වදේශ කටයුතු අමාත්‍ය වජිර අබේවර්ධන මහතා‘‘අප ශ්රී ලංකාවේ හැම දිස්ත්රික්කයකම රාජ්‍ය නිලධාරීන් හමුවුණා. අවසන් වශයෙන් හමුවන්නේ කොළඹ දිස්ත්රික්කයේ ඔබයි. රජයේ නව ප්රතිපත්ති ක්රියාවට නැංවීමේදී රාජ්‍ය නිලධාරියා හා දේශපාලන යාන්ත‍්‍රණය කෙසේ සම්බන්ධ විය යුතුදැයි අප කල්පනා කළා.රාජ්‍ය සේවකයා කවරකුදැයි ආයතන සංග‍්‍රහයේ සඳහන් වෙනවා. ආයතන සංග‍්‍රහය නොසලකන අවස්ථාද තිබෙනවා. රජයේ ප්රතිපත්ති ක්රියාත්මක වන්නේ රාජ්‍ය සේවකයා හරහායි.රාජපක්ෂ යුගයේදීත් රාජ්‍ය සේවකයා ක්රියා කළේ එකල ක්රියාත්මක ප්රතිපත්ති මත සිටයි. දේශපාලනය හා රාජ්‍ය යාන්ත‍්‍රණය දෙකක් නොවෙයි. සමහරුන් එය දෙකක් ලෙස සිතනවා.ආණ්ඩුවක් මාරු වූ විට අමාත්‍යවරයා ලේකම්වරුන් පත් කරනවා. අප සැමවිටම පත් කිරීම් කරන්නේ පරිපාලන යාන්ත‍්‍රණය පදනම් කරගෙනයි. තනතුරු සඳහා කිසි විටෙකත් අප බි‍්‍රගේඩියර්වරුන්, ජනරාල්වරුන් පත් කර නැහැ. රාජපක්ෂ යුගයේදී නම් එවැනි පත් කිරීම් කළා. එවිට කිසිවකුත් විරුද්ධව කෑ ගැසුවේ නැහැ.පුරවැසියකුගේ උපතේ සිට මරණය දක්වා සියලූ වගකීම් දරන්නේ ස්වදේශ කටයුතු අමාත්‍යාංශයයි. පවතින රජයේ ප්රතිපත්ති ක්රියාවට නැංවීම රාජ්‍ය සේවකයාගේ වගකීමයි. මුළු ලොවම දියුණු වී ඇත්තේ රාජ්‍ය ප්රතිපත්ති මතයි. රාජ්‍ය ප්රතිපත්ති ක්රියාවට නැංවීමේදී දේශපාලන අධිකාරිය කල්පනාකාරී විය යුතුයි.රාජ්‍ය සේවකයාට විවිධ අදහස් තිබිය හැකියි. නමුත් රජයක් පත්වූ විට රජයේ සේවකයා රජයේ අදහස සමග කටයුතු කළ යුතුව තිබෙනවා. රජයේ සේවකයාට පෞද්ගලික මත තිබුණත් රජයේ ප්රතිපත්තිය ක්රියාවට නැංවීමට රාජ්‍ය සේවකයා බැඳී සිටිනවා.පසුගිය රජයේ කාලය දැන් අවසානයි. ඇතැම් රාජ්‍ය සේවකයන් තවමත්් පසුගිය රජය මතයේ සිටිනවා නම් එය ආයතන සංග‍්‍රහයට පටහැණියි. රාජ්‍ය සේවකයා රාජ්‍ය ප්රතිපත්ති ක්රියාවට නංවන්නේ නැතිනම් එය දඬුවම් ලැබිය හැකි වරදක් බව ආයතන සංග‍්‍රහයේ සඳහන්ව තිබෙනවා.අප රජය රාජ්‍ය සේවක වැටුප් ඉහළ ප‍්‍රතිශතයකින් වැඩි කළා. 2020 වන විට විශේෂඥ වෛද්‍යවරයකුගේ වැටුප රුපියල් එක්ලක්ෂ විසිදහසක් වෙනවා. මෙය එක් උදාහරණයක් පමණයි. කාර්යාල කාර්ය සහයකයාගේ සිට නීතිපති දක්වා පඩි වැඩිවීම ක්රියාත්මකයි.රාජ්‍ය ආයතනයක රියැදුරකුගේ මූලික වැටුප රුපියල් 12,000 යි. 2020 වන විට ඒ මුදල රුපියල් 28000 ක් වෙනවා. වෘත්තීය සමිති මේ කරුණු නැවත කියවා ගත්තොත් හොඳයි. ඔබේ වැඬේ හරිගියා වගේම රටේ වැඬේ හරියාකාරව කිරීමට ඔබ සිතාගත යුතුයි.’’ස්වදේශ කටයුතු නියෝජ්‍ය අමාත්‍ය නිමල් ලාංසා මහතා:‘‘ශ්රී ලංකාව පුරා සියලූම දිස්ත්රික්ක ආවරණය වන පරිදි මේ වැඩසටහන පැවැත්වුවා. මේ දැනුවත් කිරීම තුළින් ජනපති - අගමැති ප්රමුඛ රජය රටේ අනාගතය ගොඩනැගීම සඳහා ක්රියාත්මක කරන වැඩසටහන් ගැන ඔබට අවබෝධය ගැනීමට හැකියාව ලැබෙනවා.’’කොළඹ දිස්ත්රික් ලේකම් සුනිල් කන්නංගර මහතාද අදහස් දැක්වීය.
|
යහපාලන රජය යටතේ කාන්තාවට තැනක් ලැබුණා
| 1 |
(අංජුල මහික වීරරත්න බද්දේගම සිට)‘‘දහනව වැනි ශත වර්ෂයේදී ගාල්ලට අහිමි වූ අනාගතය, 21 වැනි ශත වර්ෂයේ දී ජාතික ආණ්ඩුව යටතේ නැවත දෙන බව” අග්රාමාත්ය රනිල් වික්රමසිංහ මහතා බද්දේගම දී පැවසීය.”ජනතාවට ක්ලාන්තය හැදෙන අන්දමේ ණය කන්ද ඉතිරිකර පැන ගිය රාජපක්ෂ යුගයේ අඳුර දුරලා සංවර්ධනයේ ආලෝකය ගාල්ල ඇතුළු සමස්ත රටටම දෙන යුගය වැඩි ඈතක නොවන්නේ යයිද” අග්රාමාත්ය රනිල් වික්රමසිංහ මහතා මෙහිදී අවධාරණය කළේය.අග්රාමාත්ය රනිල් වික්රමසිංහ මහතා මෙසේ පැවසුයේ එක්සත් ජාතික පක්ෂ බද්දේගම කොට්ඨාස බලමණ්ඩල රැස්වීමේ ප්රධාන ආරාධිත ලෙස සහභාගී වෙමිනි.එක්සත් ජාතික පක්ෂ බද්දේගම සංවිධායක බන්දුල ලාල් බණ්ඩාරිගොඩ මහතා රැස්වීම සංවිධානය කර තිබිණ.මෙහිදී පළාත් පාලන ආයතන සඳහා කාන්තා නියෝජනය 25%ක් දක්වා වැඩි කිරීම සම්බන්ධයෙන් සහ ජාත්‍යන්තර ප‍්‍රසාදය ගනිමින් මාධ්‍ය නිදහස තහවුරු කර මෙතෙක් කළ සංවර්ධන කටයුතු සහ ජනාධිපතිට සහ අගමැතිට ස්තූතිය පුද කිරීමේ යෝජනා දෙකක් ද සම්මත කරගනු ලැබිණ.රැස්වීමේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද පැවසීය.‘‘කලකට පසුව බද්දේගම එක්සත් ජාතික පක්ෂ බල මණ්ඩලය කැඳවූවා. ශාඛා සමිති විටින්විට පවත්වා පක්ෂයේ වැඩ කටයුතු විග්රහ කළ යුතුයි. එය බලමණ්ඩල නිලධාරීන්ගේ වගකීමයි.බියගම මන්ත්රීවරයා ලෙස කටයුතු කරද්දී මා සෑම ශාඛා සමිතියක්ම වසරකට වරක් මුණ ගැසුණා. විටින්විට පැමිණ ශාඛා සමිති මුණ ගැසී අලූත් නිලධාරීන් හමුවී ජනතාවගේ ප්රශ්න හඳුනාගත යුතුයි. එමෙන්ම ජනතාවට ආණ්ඩුවේ ප්රතිපත්ති ගැන පවසා දැනුම්වත් කිරීමත් ශාඛා සමිතිවල වගකීමයි.බන්දුල ලාල් බණ්ඩාරිගොඩ මහතාට ප්රදේශය බාර දී ඉතා කෙටි කළක් ඇතුළත සංවිධානය ඇති කිරීම පිළිබඳව ස්තූතිය පළ කරනවා. එතුමා පාර්ලිමේන්තුවේ ඉතා දක්ෂ මන්ත්රීවරයෙකු බව කිව යුතුයි. පාර්ලිමේන්තුවේ ඕනෑම කටයුත්තකට එතුමා ඉදිරිපත් වෙනවා. බය නැතුව කටයුතු කරනවා. එමෙන්ම මන්ත්රීවරයෙකු ලෙස පැය 24 ම ප්රදේශයට වැඩ කටයුතු කරනවා.එතුමාගේ දක්ෂකම් හඳුනාගෙන මේ වගකීමද බාර දුන්නා. ශාඛා සමිති ඇතිකර ඉදිරි මැතිවරණයේදී යක්කලමුල්ල සහ බද්දේගම ප්රාදේශීය සභා දෙකම ජයග්රහණය කරවීමට හැකියාව ලැබේ යයි මා විශ්වාස කරනවා.මා මෙහි පැමිණෙන්නේ පාර්ලිමේන්තු මැතිවරණය අවසන් වී වසර දෙකක් ගත වූ පසුවයි. අප බාර ගත්තේ විශාල ප්රශ්න ගොඩ ගැසී ඇති රටයි.2014 වසරේ දී රටේ ණය ප්රශ්නය විසඳීමට නොහැකිව ණය ගෙවීමට මුදල් නැතිව මහින්ද රාජපක්ෂ ජනාධිපතිවරයා ජනතාව අතරමං කර පළා ගියා. ණය ගෙවන්න හැකිනම් ඔහු වේලාසනින් මැතිවරණයක් පවත්වන්නේ නැහැ. ජනතාව අතරමං කළ අවස්ථාවේ රට බාර ගැනීමට එක්සත් ජාතික පක්ෂය කටයුතු කළා.බලයගත් සැණින් සියලූ දේ කරන්න හැකියාව නැති බව දැන ගෙන හිටියා. මුළින්ම කළේ ණය ගෙවීමට පදනම සකසා ගැනීමයි.ඉන් පසුව වසර 10ක් තිස්සේ අපේ පාක්ෂිකයන්ගේ ප්රශ්න විසඳීමට කාලය යොදවා නිවාස, රැකියා ප්රශ්න විසඳිය යුතුව තිබුණා. ඒ සැමටම පෙර බලය ගත යුතුයි. ඒ නිසා සියලූ දෙනා එක්වී මෛත්රීපාල සිරිසේන මහතාට සම්පූර්ණ සහයෝගය දුන්නා. අප එක්ව මේ වැඩ කටයුතු සාර්ථකව ඉටු කිරීම එහි අරමුණයි.මෛත්රීපාල සිරිසේන මහතා යටතේ ආණ්ඩුව බිහි කර ඊට ශ්රී ලංකා නිදහස් පක්ෂයත් එකතු කර ගත්තා. පළමු වසර දෙක අතුළත ආර්ථිකයේ ස්ථාවර බව ඇති කළා. ණය ගෙවීමට නොහැකි වූ ලංකාව අසීරුවෙන් හෝ අද ණය ගෙවනවා.තරුණ පරපුරට ණය ඉතිරි කරන්න මට අවශ්‍ය නැහැ. ණය ගෙවීමට පදනම දැමුවත් ගම අමතක කළේ නැහැ. රාජ්‍ය සහ පෞද්ගලික සේවකයින්ගේ වැටුප් වැඩි කළා. ඉන්ධන මිල අඩු කළා. සියලූම වැඩ කටයුතු ගැන ලැයිස්තුව ඉදිරිපත් කිරීමට මා අදහස් කරන්නේ නැහැ.එමෙන්ම ගම්මානවල වැඩ කිරීම සඳහා ආධාර උපකාර දුන්නා. හොඳම පාසල ළඟම පාසල වැඩ සටහන යටතේ පාසල් පද්ධතිය දියුණු කළා.වසර දෙක ඇතුළත මේ ප්රදේශයට පමණක් රුපියල් ලක්ෂ 2400ක සංවර්ධන වැඩ කටයුතු ආරම්භ කර තිබෙනවා. මෙය පොඩි මුදලක් නොවෙයි. අපට තවත් ණය ගෙවීමට තිබෙනවා.2018 - 2019 වසරවල ගෙවීමට ඇති ණය මුදල් ගැන පැවසුවහොත් ජනතාවට ක්ලාන්තය හැදේවි. ඒ නිසා ඒ මුදල ගැන මා කියන්නේ නැහැ. ණය ගෙවීමටත් මුදල් සොයා ගත යුතුයි. ණය ගෙවන අතරතුර සංවර්ධන කාර්යය ද සපුරා ගත යුතුයි.මගේ සීයාගේ පරපුර පැමිණියේ මේ ප‍්‍රදේශයෙනුයි. ගාල්ල, කළහේ, බද්දේගම ප්රදේශවල ඔවුන් ජීවත් වුණා. ඒ 19 වැනි ශත වර්ෂයේදීයි. 19 වැනි ශත වර්ෂයේ ශ්රී ලංකාවේ ප්රධාන වරාය පැවැතියේ ගාල්ලේයි. සියලූම දෙනා පැමිණියේ ගාල්ලටයි.19 වැනි ශත වර්ෂය අවසන් වන විට ගාල්ල වෙනුවට කොළඹ වරයා දියුණුවට පත් වුණා. ගාල්ල පිරිහෙන්න පටන් ගත්තා. ගාල්ලේ ජීවත් වූ අය කොළඹට ගියා. ඒ අනුව මගේ සීයාගේ පවුලේ බොහෝ අයද කොළඹට පැමිණියා. අනෙකුත් අය මෙහිම පදිංචිවී සිටියා.ගාල්ලේ පිරිහීමත් සමඟ එහි පදංචි වී සිටි බොහෝ දෙනා රැකියා සහ ආදායම් මාර්ග සොයාගෙන වෙනත් ප්රදේශවල පදිංචියට ගියා. දැන් යළිත් දකුණේ විශාල සංවර්ධනය ඇති කරන්නේ කෙසේ දැයි යන්න පිළිඳව සැලසුම් සකස්කරනවා. බස්නාහිර පළාත තරටමටම ගාල්ල දියුණු කිරීම අපේ අරමුණයි.ගාල්ල දියුණු කරනවා නම් යළිත් දියුණු ආර්ථිකයක් ඇති කළ යුතුයි. අප මුලින්ම ගාල්ලට අධිවේගී මාර්ගය ඉදිකිරීමට කල්පනා කළේ ඒ සඳහායි. මෙවර අප බලය ගන්නා විට ගාල්ල පමණක් නොව, හම්බන්තොටත් විශාල ප්රශ්නයකට මුහුණ දී සිටියා.මහින්ද රාජපක්ෂ හම්බන්තොට නැව් නොඑන වරායක් ඉදිකර තිබුණා. එමෙන්ම සූරියවැව ක්රිකට් ක‍්‍රීඩාංගණයත්, මත්තල ගුවන් තොටුපළත් ඉදිකර තිබුණා. මේ ඉදිකිරීම් කර තිබුණේ ණය ගෙනයි. නමත් කිසිදු ව්‍යාපෘතියකින් ආදායමක් ලැබුණේ නැහැ.හම්බන්තොට සාර්ථක වරාය ඉදිකිරීමට හැකියාව තිබුණා නම්, සාර්ථක ගුවන් තොටුපොළක් ඉදිකිරීමට හැකියාව තිබුණා නම් මේ ප්රදේශයේ වඩා ශීඝ්ර දියුණුවක් ඇති කිරීමට හැකියාව තිබුණා.අපේ පළමු ව්‍යායාමය වූයේ වරාය සහ ගුවන් තොටුපොළ ගොඩගැනීමයි. සූරිය වැව ක්රීඩාංගණය නම් ගොඩනැගීමට හැකියාව නැහැ. ඒ සඳහා වැය කළ මුදල් ගෙවන්න වෙනවා.මේ අර්බුද පිළිබඳව චීන රජය සමඟ මා නැවත වරක් කතා කළා. ඩොලර් බිලියන 130ක මුදල් චීන රජය හම්බන්තොට වරයාට වියදම් කරලා ඒ මුදලෙන් බිලියන සියයක් නැවත ලංකාවට දීමට ඔවුන් එකඟතාව පළ කළා. එමගින් ණය බර අඩුකර ගැනීමට හැකියි. ඒ මුදල දෙන්නේ ඒකාබද්ධ ව්‍යාපාරය ආරම්භ කිරීම සඳහාවන එකඟතාව මතයි.අපේ කොටස වශයෙන් රුපියල් බිලියන 30ක් යෙදවීමට එකඟ වුණා. ඒ අනුව වරාය අලූතින් පටන් ගන්නවා. මේ වසර අවසන්වීමට පෙර වරාය බාර ගෙන අලූතින් තවත් ඩොලර් කෝටි 60ක යන්ත්ර ගෙනැවිත් 2018-2019 වර්ෂ එළැඹෙන විට සම්පූර්ණ වරායක් දැක ගැනීමට හැකියාව ලැබෙනවා.ඉන්දීය සිවිල් ගුවන් සේවා සමාගම සහ ශ්රී ලංකාව එකතුවී මත්තල ගුවන් තොටුපොළ ක්රියාත්මක කරවීමට සාකච්ඡා කරනවා. ඒ අනුව වරාය සහ මත්තල ණය කළමනාකරණය කර ගැනීමට හැකියි. ඒ ආශ්රිතව කර්මාන්ත බිහිකිරීම අපේ අරමුණයි.මේ ක්රියාවලිය නිසා ගාල්ලේ දියුණුවත් තහවුරු වෙනවා. හම්බන්තොට දියුණුවන විට ගාල්ල දියුණු වන්නේ කෙසේදැයි ඔබ මගෙන් ප්රශ්න කරාවි.ගාල්ල පවතින්නේ හම්බන්තොට සහ කොළඹ යන හොඳ ජාත්‍යන්තර වරාය දෙකක් මධ්‍යයේයි. එමෙන්ම ගාල්ල දිස්ත්රික්කය පිහිටා ඇත්තේ කොළඹ සහ හම්බන්තොට මැදයි. එමෙන්ම කටුනායක සහ මත්තල ගුවන් තොටුපොළ මධ්‍යයේයි. ඒ අනුව ගාලූ දිස්ත්රික්කය සියල්ලට මැදි වී තිබෙනවා. ඒ සැලසුම අනුව ගාල්ල දියුණු කිරීමේ වැඩටහන් ක්රියාත්මක කරනවා.ගාල්ලේ සංචාරක ව්‍යාපාරවලට දැන් ඉඩම් වෙන් කර ගෙන යනවා. මුහුදුකරයේ පමණක් නොව, ඇතුළත ප්රදේශ ආශ‍්‍රිතවත් සංචාරක ව්‍යාපාරය දියුණුවට පත්වෙනවා. සංචාරක ව්‍යාපාරය දියුණු වූ විට ඉතා ඉක්මණින් රැකියා උත්පාදනය කිරීමට හැකියි. ඊළඟ වසර පහ ඇතුළත සංචාරක ව්‍යාපාරය තුළින් රැකියා බිහි කිරීම අපේ අරමුණයි.එමෙන්ම වෙළඳ කලාප ඉදිකිරීම සඳහා ගාල්ල සහ මාතර ප්රදේශවල ඉඩම් හඳුනාගෙන තිබෙනවා. ඒ අනුව ගාල්ල යළිත් දියුණුවට පත්වීමට නියමිතයි. එදා ගාල්ලේ වරාය තිබූ නිසා ගාල්ල දියුණුවට පත්වුණා. වර්තමානයේ දී ගාල්ල දියුණු වන්නේ වරාය දෙකක් සහ ගුවන් තොටුපොළ දෙකක් මැද හොඳ මාර්ග පද්ධතිය තිබෙන නිසයි.කටුනායක සහ බියගම ප්රදේශවල වෙළඳ කලාප ආරම්භ කිරීම නිසා වසර 10ක් තුළ විශාල දියුණුව ඇති වුණා. වැඩිපුර රැකියා බිහි වන්නේ පෞද්ගලික අංශය කේන්ද්‍රකර ගෙනයි. පෞද්ගලික ආයෝජන වැඩිවීමත් සමඟ රැකියා අවස්ථා ද වැඩි වෙනවා.ආණ්ඩුවේ රැකියාවලට වඩා පෞද්ගලික අංශයේ රැකියා වැඩිවීමට නියමිතයි. නමුත් ඒ රැකියා සඳහා විධිමත් පුහුණුවක් අවශ්‍යයි. පුහුණු ආයතන දකුණු පළාත කේන්ද්‍රකර ගනිමන් ආරම්භ කරනවා. පුහුණු ආයතන සමඟ එක්ව වැඩ කටයුතු ඉදිරියට ගෙන යාම අපේ අරමුණයි.ගාල්ලේ කර්මාන්ත, සංචාරක ව්‍යාපාරය යන අංශ දෙකම දියුණු වෙනවා. මේ ප්රදේශවල කෘෂි කර්මික ආර්ථික රටාවක් ද තිබෙනවා. කෘෂි කර්මාන්ය දියුණු කිරීම සඳහා වැඩසටහන් දෙකක් ක්රියාත්මක කිරීමට නියමිතයි.ශ්රී ලංකාවේ කුරුඳු සඳහා විදේශයන්ගෙන් විශාල ඉල්ලූමක් තිබෙනවා. ඒ නිසා කුරුඳු වගාව ව්‍යාප්ත කළ යුතුයි. ඇතැම් ස්ථානවල තේ වෙනුවට කුරුඳු වගා කළ හැකියි. ඕලන්ද සමයේ මේ ප්රදේශයේ තේ වගාව තිබුණේ නැහැ. මොරවක ප්රදේශය දක්වා පැවැතියේ කුරුඳු වගාවයි. තේ වගාව අතහරින්නැයි කියන්නේ නැහැ. තේ වගාවට සුදුසු ප්රදේශ පිළිබඳව සලකා බලා ඒ වගාව දියුණුකළ යුතුයි. ඒ නිසා නැවත තේ වගා කරන වැඩසටහන ක්රියාත්මක කිරීමට අදහස් කරනවා. තම තේ ඉඩමෙන් තුනෙන් එකක් හෝ හතරෙන් එකක් හෝ අලූතෙන් තේ වගා කිරීම සඳහා වෙන් කරන්නැයි මා යෝජනා කරනවා. ඒ අනුව තේවල තත්ත්වය දියුණු කරන්න හැකියි.තේ නැවත වගාව සහ කුරුඳු වගාව කෙටි කාලීනව ඉදිරිපත් කළ හැකි යෝජනා තිබෙනවා. දැනට මෙතැනින් ආරම්භ කරමු. තවත් අලූත් භෝග වගා කළ යුතුයි. සංචාරක ව්‍යාපාරයෙන්, කර්මාන්තවලින්, කෘෂි කර්මාන්තයෙන් දියුණුව ඇතිකර ඉදිරියට යමු. ඒ අනුව ගාල්ල නැවතත් දියුණු යුගයකට පරිවර්තනය කරමු.එදා එක් වරායකින් පමණක් දියුණු වූ ගාල්ල අද අප වරායන් දෙකකින් දියුණුවට පත් කරනවා. එදා ගුවන් තොටුපොළ නොතිබූ ගාල්ල අද ගුවන් තොටුපොළ දෙකකින් දියුණුවට පත් කරනවා.ගාලූ නරගය පමණක් නොව, මුලූ ගාල්ල දිස්ත‍්‍රික්කයම එලෙස දියුණුවට පත්කිරීමට නියමිතයි. සියල්ලම කර අවසානයේ සංචාරක ව්‍යාපාරය මෙහි ගෙන ඒමට පියවර ලෙස සිංහරාජ සංවර්ධන වැඩසටහන ක‍්‍රියාත්ම කරනවා.හිනිදුම, දෙනියාය, රක්වාන, කලවාන, අගලවත්ත ප්රදේශ කේන්ද්‍රකර ගනිමින් දියුණුව ඇතිකර සිංහරාජ වනාන්තරය ද ආරක්ෂාකර ගනිමින් සංචාරක මාර්ගය බිහි කරනවා.ඒ සමඟම අධ්‍යාපනය දියුණු කිරීමටත්, අලූත් වැඩසටහන් තිබෙනවා. එසේ නම් අප ගාල්ලට අනාගතයක් අතිකරනවා. ගාල්ලේ අනාගතය 19 වැනි ශත වර්ෂය අවසානයේ නැති වුවත්, 21වැනි ශත වර්ෂයේ ජාතික ආණ්ඩුව යටතේ නැවත ඒ අනාගතය දීමට කටයුතු කරනවා.ඊට දායක වීම සඳහා මටත් අවස්ථාව ලැබීම ගැන සතුටට පත් වෙනවා. ගාල්ලේ ඇමැතිවරුනුත් මේ වැඩ කටයුතු සඳහා විශාල සහයෝගයක් දෙනවා.මහනුවර සිට වැල්ලවාය දක්වා එකම සංවර්ධන තීරුව ක්රියාත්මකයි. මහනුවර නගරය දියුණු කිරීම පිළිබඳව ජපානය සමඟ සාකච්ඡා කරනවා. අනාගතයේ දී කර්මාන්ත, සංචාරක ව්‍යාපාරය දියුණුවට පත්වෙනවා.මධ්‍යම අධිවේගී මාර්ගය නිසා කුරුණෑගල, හලාවත ප්රදේශ දියුණුවට පත්වෙනවා. කළුතර වෙළෙඳ කලාපය ඇරැඹීම සඳහා අක්කර 800ක් වෙන් කළා. ගාල්ල, මාතර, හම්බන්තොට සහ වැල්ලවාය කේන්ද්‍රකර ගනිමින් සංවර්ධන වැඩසටහන ක්රියාත්මකයි. ඊළඟ වසර දහයේ දී ගාල්ලට විශේෂ තැනක් ලැබෙන බව සඳහන් කළ යුතුයි.විශාලතම අඩුපාඩුවක් වී ඇත්තේ වසර දෙකක් තිස්සේ කළ සංවර්න වැඩ කටයුතු පිළිබඳව ජනතාව දැනුම්වත් නොකිරීමයි. ඒ නිසා කළ සංවර්ධන කටයුතු පිළිබඳ පණිවුඩයද ජනතාව අතරට ගෙන යාමට කටයුතු කරන්නැයිද” රනිල් වික්රමසිංහ මහතා තවදුරටත් ඉල්ලීය.එක්සත් ජාතික පක්ෂ ගාල්ල දිස්ති‍්‍රක් සංවිධානයේ සභාපති, ස්වදේශ කටයුතු අමාත්‍ය වජිර අබේවර්ධන මහතා : ”ඉදිරි මැතිවරණයේදී පක්ෂයේ ජයග්රහණය වෙනුවෙන් කළ යුතු දේ වෙනම සාකච්ඡා කළ යුතුයි. අප ආණ්ඩුව පිහිටුවීම සඳහා කළ හැකි සියල්ල කළා. ගාල්ලෙන් ඡුන්ද දෙලක්ෂ අසූ දහසක් ගත්තා. එක්සත් ජාතික පක්ෂයට ගාල්ල දිස්ත්රික්කයෙන් මන්ත්රීවරුන් හතර දෙනෙකු පත්කර ගත්තා.ඉදිරි පළාත් පාලන ඡුන්දයේදී වාද භේද දුරලා ජයග්රහණය සඳහා කටයුතු කළ යුතුයි. සෑම ගමකටම ලක්ෂ 10 බැගින් වන ව්‍යාපෘති රැසක් ක්රියාත්මක වුණා. ලක්ෂ 2400ක වැඩ සෑම ග්රාම සේවා වසමකම වී තිබෙනවා. අප කළ සංවර්ධන වැඩ පෙන්වන්න නම් වෙනම රූපවාහිනී නාළිකාවක් අරඹන්න සිදු වේවි.ගාල්ල දිස්ත්රික්කයේ මාර්ග 181ක වැඩ දෙසැම්බර් 31 වනදාට පෙර අවසන් කරනවා. මෙවැනි වැඩ කොටසක් කළ තවත් රජයක් නැහැ. ඒ අනුව ගාල්ලේ පළාත් පාලන ආයතන සියල්ලම අප ජයග්රහණය කරනවා. නායකයා පෙන්වූ මාර්ගයේ යමු. අපට හොඳ තැනකට යන්න අවස්ථාව ලැබෙනවා.”ඉඩම් හා පාර්ලිමේන්තු කටයුතු අමාත්‍ය ගයන්ත කරුණාතිලක මහතා : ”දිගු කළකට පසුව ජවසම්පන්න බලමණ්ඩලය බද්දේගමට ලැබිලා. 2020 දක්වා මහින්ද රාජපක්ෂ රජය පෙරළන්න නොහැකි බව බොහෝ අය පුරසාම් දෙඩුවා. ඉන් පසුව නාමල් යුගය අරඹනවා යයි 2014 වසරේ දී ඇතැම් මාධ්‍ය ප්රචාර ගෙන ගියා. එවිට අපේ නායක රනිල් වික්රමසිංහ මහතා පැවසුයේ කුමක්ද? එතුමා කියා සිටියේ 2015 වන විට ආණ්ඩුව ගන්නා බවයි. එය සැබෑවක් බවට පත් කිරීමට එතුමා ක්රියා කළා.ජනප්රිය දේ නොව, ජනතාව වෙනුවෙන් නිවැරදි දේ කිරීම අගමැතිවරයාගේ පිළිවෙතයි. ඉදිරියේදී ගමේ පාලනයද එක්සත් ජාතික පක්ෂය සතුකර ගන්නවා. පිපෙන්නේ නැති පොහොට්ටුවලට බලය දී කතා පවත්වමින් ඉන්නවා ද, ආණ්ඩු බලය ඇති පක්ෂයට ඡුන්දය දී ගමට වැඩක් ගන්නවාද කියා ජනතාව නිවැරදි තීරණයක් ගන්නවා.”එක්සත් ජාතික පක්ෂයේ බදුල්ල දිස්ත්රික් සංවිධානයේ සභාපති, විදුලි සංදේශ සහ ඩිජිටල් යටිතල පහසුකම් පිළිබඳ අමාත්‍ය හරීන් ප්රනාන්දු, එක්සත් ජාතික පක්ෂ බද්දේගම සංවිධායක සහ පාර්ලිමේන්තු මන්ත්රී බන්දුල ලාල් බණ්ඩාරිගොඩ, බද්දේගම ප්රාදේශීය සභාවේ හිටපු විපක්ෂ නායක මංජුල ලියනගේ, දකුණු පළාත් සභා මන්ත්රී සුමනසිරි ලියනගේ යන මහත්වරු ද අදහස් දැක්වූහ.මේ අවස්ථාවට ගාල්ල දිස්ත්රික් පාර්ලිමේන්තු මන්ත්රී විජයපාල හෙට්ටිආරච්චි, බදුල්ල දිස්ත්රික් පාර්ලිමේන්තු මන්ත්රී චමින්ද විජේසිරි, රත්නපුර දිස්ත්රික් පාර්ලිමේන්තු මන්ත්රී හේෂා විතාන, දකුණු පළාත් සභා මන්ත්රී සහ කරන්දෙණිය එක්සත් ජාතික පක්ෂ සංවිධායක ජයන්ත ජයවීර, පළාත් සභා මන්ත්රී සහ හිනිදුම එක්සත් ජාතික පක්ෂ සංවිධායක සුනිල් සේනානයක යන මහත්වරුන් ඇතුළු ප්රදේශයේ දේශපාලන නියෝජතයෝ රැසක් සහභාගී වූහ.
|
යහපාලන රජය යටතේ කාන්තාවට තැනක් ලැබුණා
| 0 |
(අංජුල මහික වීරරත්න සහ නෙළුව - පියරත්න ජයවික්රම)නියඟ-ගංවතුර ආදී ස්වභාවික විපත් ද, ණය කඳු, කුණු කඳු ආදී රාජපක්ෂ රජයෙන් උරුම වූ විපත්වලට ද මුහුණ දෙමින් ආර්ථීකය කළමනාකරණය කර ගැනීමට හැකිවීම යහපාලන ජාතික රජයේ සැබෑම ආශ්චර්යය බව අග්රාමාත්ය රනිල් වික්රමසිංහ මහතා නෙළුවේ දී පැවැසීය.ණය පොලී ගෙවා දමන්න මේ වනවිටත් ආර්ථිකය ශක්තිමත් කර ඇති හෙයින් 2020 වනවිට සමබර ආර්ථීකය ගොඩ නගන බව කී අග්රාමාත්යවරයා 2025 වනවිට ණය ගෙවා දැමිය හැකි ශක්තිමත් ආර්ථිකය ඇතිකරන්නේ යයි ද ප්රකාශ කළේය.අග්රාමාත්ය රනිල් වික්රමසිංහ මහතා මේ බව පැවසූයේ වර්ෂාපතනය හා ගංවතුර නිසා වූ ආපදා යථා තත්ත්වයට පත් කිරීමේ ප්රගතිය පිළිබඳව සොයා බැලීමේ ගාල්ල දිස්ත්රික් වැඩසටහනේදීය.නෙළුව ප්රාදේශීය ලේකම් කාර්යාලයේදී රැස්වීම පැවැත්විණි. ප්රදේශයේ උසස් රාජ්‍ය නිලධාරීහු දේශපාලන නියෝජිතයන් මේ අවස්ථාවට සහභාගී වූහ.එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීවේය.මීට මාසයකට පෙර නෙළුව ප්රදේශයට පැමිණීමට බලාපොරොත්තු වුණත් පැවැති කාලගුණය තත්ත්වය හේතුවෙන් පැමිණීමට නොහැකිවුණා. මාසයක් ගතවී තිබෙන මොහොතේ පැමිණීමට තීරණය කළේ ප්රදේශයේ ප්රගතිය පිළිබඳ සොයා බැලීමටයි.හානියක් වූ විට පළමු මාසයේ ඒ ප්රදේශවලට ගොස් යම් තරමකට සහනදායී වැඩ කටයුතු සිදුවුවත් දෙවැනි, තුන් වැනි, මාසවල ඒ කටයුතු වේගවත්වූයේ ජනාධිපතිතුමාත්, මමත් නිතරම පැමිණ ප්රගතිය පිළිබඳව සොයා බැලීමට කටයුතු කළා. ඉදිරි මාසය, දෙක, ඇතුළත ප්රදේශයේ ඇමැතිවරුන් හා නිලධාරීන් සමග සාකච්ඡා කර ප්රගතිය පිළිබඳව සොයා බැලීමට මා අදහස් කරනවා.හානියට පත් වූ ප්රදේශවල ඇතැම් ස්ථානවලට මුදල් ලැබී ඇතත් ඇතැම් ස්ථානවල අඩු පාඩු වී තිබෙනවා. චක්‍රලේඛ ලැබී තිබුණත් මුදල් නොලැබී අඩුපාඩුකම් තිබෙනවා. අපේ මූලික අරමුණ වී ඇත්තේ ඉතා කෙටි කාලයක් තුළ ජන ජීවිතය යථා තත්ත්වයට පත් කිරීමයි.ජන ජීවිතය යනු මාර්ග ප්රතිසංස්කරණය කර නිවාස හා පාසල් ඉදිකිරීම නොව විනාශ වූ ආර්ථිකය ද නැවත යථා තත්ත්වයට පත් කිරීමයි. විනාශ වූ ව්‍යාපාරික කටුයතු ඉදිරියට ගෙන යාම සඳහා මුදල් දෙනවා නම් ආර්ථිකය දියුණු වන අතර ජනතාවගේ අතට මුදල් ලැබෙන විට ආර්ථික වශයෙන් ඉදිරියට යා හැකියි. ගාල්ල දිස්ත්රික්කයේ ප්රගතිය දෙස බලන විට සෑහීමකට පත්විය හැකියි. ඒ නිසා ගාල්ල දිස්ත්රික්කයේ සියලුම නිලධාරීන්ට මාගේ ස්තුතිය පුද කරනවා.ජන ජීවිතයට යථා තත්ත්වයට පත් කිරීමටත්, ආර්ථික ඉදිරියට ගෙන යාමටත් මේ වනවිට අපට හැකියාව ලැබී තිබෙනවා. 2003 වසරේ ගංවතුර හේතුවෙන් විනාශ වූ ප්රදේශවල ජනතාවගේ එදිනෙදා ජීවිත හැකිතාක් ඉක්මනින් යථා තත්ත්වයට පත් කිරීමට එවකට අමාත්‍ය කරු ජයසූරිය, මලික් සමරවීර යන මහත්වරුන්ගේ ප්රධානත්වයෙන් ක්රියා කිරීමට හැකි වුණා. ඒ අත්දැකීමත් මේ ව්‍යසනයේ දී උපකාර කිරීමට අපට ඉවහල් වුණා.ප්රමුඛත්වය දිය යුත්තේ ග්රාමීය ආර්ථිකය නගා සිටුවීමටයි. කුඩා ව්‍යාපාරියකයන් මෙන්ම මහා පරිමාණ ව්‍යාපාරිකයන්ටත් මුදල් ආධාර දී කුඩා තේවතු, කුරුඳු වගාව, සත්ත්ව පාලනය, කුඩා සංචාරක ව්‍යාපාර ආදි සියලු ව්‍යාපාර කටයුතු සඳහා මුදල් ආධාර දී ග්රාමීය ආර්ථිකය ඉදිරියට ගෙන යා යුතුයි.ජනතාවගේ ජන ජීවිතය යථා තත්ත්වයට පත් කිරීම සඳහා නායකත්වය ගෙන ක්රියා කළ පරිපාලන ක්ෂේත්රයේ සියලුම නිලධාරීවරුන්ටත්, ආණ්ඩුවේ සියලුම නිලධාරීන්ටත් පොලිසියේ හා ත්රිවිධ හමුදාවේ නිලධාරීන්ටත් මාගේ ප්රණාමය පුද කරනවා. මේ ව්‍යසනයේ දී රණවිරුවෙකුගේ ජීවිතය ද අහිමි වුණා.ආපදාවට ලක්වූ දිස්ත්රික්කවල ආපදා කටයුතුවල යෙදුණු සියලුම නිලධාරීන්ගේ ඉන්ධන, දුරකතන හා ගමන් වියදම් - දීමනා මාස තුනක කාලයක් සඳහා දෙගුණයකින් වැඩි කිරීමට ලේකම්වරුන් ඇතුළු කමිටුව තීරණය කළා. මේ ක්රමවේදය පොලිසියට හා ත්රිවිධ හමුදාවට බලනොපැවැත්වීම නිසා ඔවුන්ට ද දීමනා දෙන ලෙස ලේකම්වරුන්ගේ කමිටුවට මා දැනුම් දුන්නා.ප්රදේශයේ අනාගත දියුණූව දෙස බැලීය යුතුයි. නලීන් හේවගේ මන්ත්රීතුමා පැවැසූ පරිදි පරිසරය ආරක්ෂා කරගන්නේ නැතිව මේ ප්රදේශ ආරක්ෂා කර ගන්න බැහැ. ගංවතුර හා නාය යෑම් ඇතිවූ රක්වාන, දෙණියාය, හිනිඳුම, කලවාන, අගලවත්ත ප්‍රදේශවලින් රටේ ප්රධාන ජල මාර්ග කීපයක් ආරම්භ වෙනවා. ඒ නිසා මේ ප්රදේශයේ වනාන්තරය ආරක්ෂා කර ගත යුතුයි. සිංහල රජ සමයේ උඩරට රාජධානිය ආරක්ෂා වුණේ වනාන්තර නිසයි. එකල කිසි විටක වනාන්තර කඩාගෙන මඩුවන්වල පසුකර ගෙන කාටවත් යන්න හැකි වුණේ නැහැ.වර්තමානයේ දී මේ ප්රදේශයේ ඇතැම් තැන්වල තේ වගාව ව්‍යාප්තවී තිබෙනවා. එය අවශ්‍ය වුවත් සමහර තැන්වල පරිසරයට හානි කරලා. මේ ප්රදේශවල දියුණුව සඳහා වෙනම වැඩසටහන සකස් කළ යුතුයි.හැම දිස්ත්රික්කයකම වනාන්නර මායිම් තිබෙනවා. ගාල්ලේ හිනිඳුම ප්රදේශයට වනාන්තර මායිම් වෙනවා. මාතර, දෙණියාය, අගලවත්ත, රක්වාන, කලවාන ප්‍රදේශත් සිංහරාජයට මායිම් වනවා. මේ ප්රදේශ හැමදාම නොදියුණු මට්ටමේ තිබෙනවා. මේ මැතිවරණ කොට්ඨාස පහ ඇතුළත් කර ඒකාබද්ධ ග්රාමීය සංවර්ධන වැඩසටහන ක්රියාත්මක කිරීමට අප තීරණය කළා. ඒ සඳහා මුලින් විධිමත් සැලසුම් සකස් කළ යුතුයි. මේ වැඩසටහනේ මූලික අරමුණ විය යුත්තේ පරිසරය ආරක්ෂා කිරීමයි. ජල මාර්ග ආරක්ෂා කිරීමයි. පරිසරය සහ ජල මාර්ග ආරක්ෂා කරනවා නම් මේ ප්රදේශ ආරක්ෂා කළ හැකියි.එමෙන්ම තේ වගාවද දියුණු කළ යුතුව තිබෙනවා. කුරුඳු වගාව දියුණු කළ යුතුයි. ග්රාමීය මට්ටමේ පහසුකම් දිය යුතුව තිබෙනවා.මේ ප්රදේශවල අපනයන ආර්ථිකය ශක්තිමත් කිරීමට ද හැකියාව තිබෙනවා. මත්තල ගුවන් තොටුපොළ ඊට උපකාර වෙනවා. මල් වගාව හෝ වෙනත් අංශ හෝ කෙරෙහි අවධානය යොමු කිරීමට හැකියි. මුදල් අමාත්‍යාංශ ලේකම් සමග සාකච්ඡා කර ඊට විධිමත් සැලැස්ම ඉදිරිපත් කරන්නම්.ගාල්ල, මාතර, දකුණු ප්රදේශවල ප්රබල කැබිනට් අමාත්‍යවරුන්, නිලධාරින් රැසක් සිටිනවා. ඒ නිසා ජනාධිපතිතුමාත්, මමත් මෙහි එන්න අවශ්‍ය ද කියලත් වෙලාවකට හිතෙනවා. ඒ අමාත්‍යවරුනුත් මූලික වී දියුණුවට උපකාර කරාවි. පරිසරය ආරක්ෂා කරමින් දියුණුවක් ඇති කිරීම අපේ අරමුණයි.මාතර ඇතුළු ප්රදේශ සංචාරක ව්‍යාපෘතිය අතින් ශීඝ්ර දියුණුව ලැබීමට නියමිතයි. ගුවන් තොටුපොළ දෙකක් මේ ආශ්‍රීතව තිබෙනවා. වරාය දෙකක් පිහිටා තිබෙනවා. ගාල්ල සහ තංගල්ල වැනි කුඩා බෝට්ටු ගෙන එන්න හැකියාව ඇති වරාය තිබෙනවා. සැබෑ දියුණුව ළඟා කර ගැනීමට හැකි වන්නේ පරිසරය ආරක්ෂා කරගත්තොත් පමණයි.මගේ අදහස දේදුවේ සිට මාතර පිටබැද්දර දක්වා විශේෂයෙන්ම වැඩි ගාස්තු ගෙවන සංචාරකයන් එන ප්රදේශ බවට පත් කිරීමටයි. ඒ ප්රදේශවල පරිසර ආරක්ෂණය සඳහා ද විශේෂ වැඩපිළිවෙලක් සකස් කළ යුතුව තිබෙනවා.අක්කර තුන - හතරක නොව අක්කර 300-600 දක්වා වන විශාල වැඩසටහන් ඇති කිරීම මගේ අරමුණයි. සංචාරකයන් එන්නේ පරිසරය ආරක්ෂා කළ පසුවයි. සංචාරක ව්‍යාපාරයට යෙදවීම සඳහා ගාලු නගරයේ ගොඩනැගිලි ගණනාවක් තිබෙනවා. මාතර නගරයේත් ඉඩම් ගෙන විශාල වැඩ කොටසක් කළයුතුයි.විදේශ විනිමය ඉපැයීම මෙන්ම තරුණ-තරුණියන් සඳහා රැකියා දීමේ මූලික අවශ්‍යතාව තිබෙනවා. සංචාරක ව්‍යාපාරය දියුණු කළ විට කුඩා නිවාස ඒකකවල ආදායම් වැඩි වෙනවා. ඔවුන්ටත් ආපනශාලා ආදියෙන් මුදල් ඉපැයිය හැකියි. එමෙන්ම සංගීත, නර්තන අංශවලට ද විශාල දියුණුවක් ඇති වෙනවා.හම්බන්තොට වරාය, මත්තල ගුවන් තොටුපොළ නැවත ලාභ ලබන ආයතන බවට පත් කර හම්බන්තොට - මොනරාගල ප්රදේශවල කර්මාන්ත දියුණුව ඇති කරනවා. ඒ තුළින් මාතර ගාල්ල ප්රදේශවල සංචාරක දියුණුව ඇති වෙනවා. මධ්‍යයේ ප්රදේශවල කෘෂිකර්මික දියුණුව තුළින් ජීවනෝපාය මාර්ග රැසක් විවෘත වෙනවා. මේ විශාල දියුණුවෙන් පසු ඕනෑ තරම් රැකියා අවස්ථා බිහි වේවි.අධ්‍යාපනය දියුණු කිරීමේ සැලසුම් අනුව සෑම සිසු - සිසුවියක් සඳහාම වසර 13ක අධ්‍යාපනය අනිවාර්්‍යය කෙරෙනවා. සාමාන්‍ය පෙළ විභාගය අසමත්වන සිසුන් 50%ක් පමණ පාසලෙන් පිට වෙනවා. ඔවුන්ට විශ්ව විද්‍යාලයට යන්න දක්ෂකම නැති වුණත් වෙනත් දක්ෂතා තිබෙනවා.ක්‍රීඩාව, කලාව, ආදී විවිධ විෂයන්ගෙන් දක්ෂයන් ඒ අතර ඉන්නවා. අප ඒ සියලුම දෙනා පාසලේ තබා ගන්නවා. මූලික පුහුණුව එහිදී දෙනවා. එතැන් සිට රැකියාවකට යවන්න හැකි වැඩපිළිවෙළක් ක්රියාත්මක කිරීම මගේ අරමුණයි.මෙරට ආර්ථිකය ඉදිරියට ගෙන යා යුතුයි. කිසිම ආණ්ඩුවක් මුහුණ නොදුන් තත්ත්වයකට ජනපතිට, මට සහ ආණ්ඩුවට මුහුණ දීමට වුණා. මේ වසරේ ආර්ථ්ික වශයෙන් විඳින්න ඇති සෑම දුකක්ම වින්දා.පසුගිය දෙසැම්බරයේ අපේ සංවර්ධන වේගය 6% කින් වැඩිවේයැයි සිතුවා. පළමුවෙන්ම නියඟය පැමිණියා. ඒ සමගම කෘෂි කර්මාන්තය බිඳ වැටුණා. විදුලිය බලය වෙනුවෙන් ඉන්ධන සඳහා වැඩිපුර මුදල් වියදම් කරන්න වුණා.ඉන්පසුව ගංවතුර ආවා. ගංවතුරේ හානිය දළ දේශීය නිෂ්පාදිතයෙන් සියයට 0.5 ක් වෙනවා. ඒ සමගම මීතොටමුල්ල කුණු කන්ද නාය ගියා. ඩෙංගු උවදුර ඇති වුණා. එය සමහර විට සංචාරක ව්‍යාපාරයටත් බලපාන්න ඉඩ තිබෙනවා. මේ හැම විපතකටම අප මුහුණ දුන්නා.ඒ අතර විදේශ ණය වශයෙන් අපට විශාල මුදලක් ගෙවන්න සිදුවී තිබෙනවා. සියලු විපත් ණය ගෙවීම් හමුවේ ආර්ථික වර්ධන වේගය සියයට 3 සිට 3.5 ක් ලෙස පවත්වාගෙන යන්න හැකිවේවි යයි අප කල්පනා කළා. නමුත් මේ වනවිට ආර්ථික වර්ධන වේගය අඩු ගණනේ සියයට 4.7 ක් මට්ටමට පැමිණ තිබෙනවා. ඇතැම් විට සියයට 5ක මට්ටමකට ළඟා වීමට හැකිවේවි.සියල්ලට මුහුණ දී ආර්ථිකය ඉදිරියට ගෙන යා යුතුව තිබෙනවා. ලබන වසර දෙක-තුන ඇතුළත ආර්ථීකය ඉහළ නැංවීය යුතුයි. අප රට බාර ගන්නා විට රජය ගත් ණයවල පොලිය ගෙවන්නවත් හැකියාව තිබුණේ නැහැ. පොලිය ගෙවන්න ණය ගත් විට ණය කන්ද තවත් වැඩි වෙනවා. එය විශාල ප්රශ්නයක් වූවා.ඔබේ දරුවන්ට ණය බර ඉතිරි කරනවාද? නැති නම් ඊළඟ දශකය තුළදී ණය ප්රශ්නය විසඳනවා ද? ඊළඟ වසර තුනෙහි අපට ගෙවීමට ඇති ණය සහ පොලී ප්රමාණය රුපියල් ට්‍රිලියනයක් වෙනවා. එනම් බිලියන 4600ක් ගෙවා දැමිය යුතුයි. එනම් ඩොලර් බිලියන 26 ක මුදල් ගෙවිය යුතුයි.ණය ගෙවීම සඳහා දළ දේශීය නිෂ්පාදිතයෙන් වාර්ෂිකව සියයට 35 සියයට 36 ක් වෙන් කළ යුතුව තිබෙනවා. අපේ අරමුණ ආදායම වැඩි කිරීමයි. වැට් බද්ද වැඩි කළා. බැණුම් ඇහුවා. කරන්න දෙයක් නැහැ. අප වගකීම ගත යුතුයි.දැන් අපට ණය පොලිය ප්රශ්නයක් නැතිව ගෙවා දමන්න හැකියාව තිබෙනවා. ඊළඟ වසර තුනෙහි පොලිය ගෙවු පසු ණය ගෙවන්න තිබෙනවා. ඇතැම් විට නැවත ණය ගන්න වේවි. නමුත් දැවැන්ත සංවර්ධන වැඩ සටහන් ඇරැඹූ පසුව රටට ආයෝජන ලැබෙනවා.ඊළඟ වසර තුනෙහි අපට ඩොලර් බිලියන හතක් ගැනීමට හැකිවේවි. ඒ ප්රමාණය බිලියන අටක් හෝ නවයක් හෝ බවට පත් කිරීමට ද පුළුවනි. ඒ මුදල් නැවත අයෝජනය කළ විට ඉන් ලැබෙන ආදායමෙන් අපනයන ආදායම වැඩිවී ගෙවුම් ශේෂ ප්රශ්න විසඳා ගෙන ඉදිරියට යන්න හැකියාව ලැබෙනවා.2020 වනවිට සමබර තත්ත්වය ඇති කර 2025 වනවිට ආර්ථිකය ශක්තිමත් කර ණය ගෙවීමට හැකි තත්ත්වය උදා කරනවා.තරුණ-තරුණියන්ට පුහුණුව සහ රැකියා දීමේ වගකීම අපට තිබෙනවා. ඒ සඳහා අවශ්‍ය ශීඝ්ර සංවර්ධනයට ගමන් කළ යුතුයි.එහිදී දකුණට සුවිශේෂී ස්ථානය හිමි වෙනවා.ජේ.ආර්. ජයවර්ධන සමයේ මහවැලි ව්‍යාපාරයට ප්රධාන තැනක් ලැබුණා. එකල මහවැලිය අරඹා ඉදිරියට ගියා. යුද්ධය පැවැති නිසා ත්රිකුණාමලය දියුණු කරන්න නොහැකි වුවත්, මධ්‍යම, පොළොන්නරුව, අනුරාධපුර විශාල දියුණුව ඇති කළා. රජ කාලෙට වඩා අප වැව් හැදුවා. එවැනි විශාල සංවර්ධනය මෙවර දකුණු පළාතේ ක්රියාත්මක වීමට නියමිතයි. මහනුවරින් පටන් ගත්ත දියුණුව වැල්ලවාය දක්වා ව්‍යාප්ත වෙනවා.ඒ නිසා දකුණු පළාත දියුණු කිරීමට මධ්‍යම රජයටත්, පළාත් සභාවටත් විශේෂ වගකීමක් තිබෙනවා. එතැනින් පසු කළුතර කර්මාන්ත කලාපය බවට පත් වෙනවා.දකුණේ සංවර්ධන සම්බන්ධයෙන් පළාත් සභාව සහ මන්ත්රීවරුන් සමග කතා කරන්න මා බලාපොරොත්තු වෙනවා. ජාතික ආණ්ඩුව ඇති කිරීමේ වාසිය වන්නේ මේ කටයුතු ඉක්මනින් කළ හැකි වීමයි. දකුණේ නිලධාරින්ගේ මෙන්ම පළාත් සභාවේ සම්පූර්ණ සහයෝගය ලැබේවි යයි බලාපොරොත්තු වෙනවා යැයිද රනිල් වික්රමසිංහ මහතා තවදුරටත් කීවේය.ස්වදේශ කටයුතු අමාත්‍ය වජිර අබේවර්ධන මහතා - රාජ්‍ය නිලධාරීන් ව්‍යසනයේදී කැපවීමකින් කටයුතු කළා. එහි ප්රතිඵල ලෙස සියලුම මහජනතාව සුරක්ෂිත කර ගැනීමට හැකියාව ලැබුණා.ඉහළ සිට පහළ මට්ටම දක්වා ඉතා හොඳ සම්බන්ධීකරණය ගොඩ නඟා ගැනීමටත් අපට හැකියාව ලැබුණා. සියලුම දෙනා ඒක කණ්ඩායමක් ලෙස කටයුතු කිරීමේ ප්රතිඵල දැන් ජනතාවට ලැබී තිබෙනවා.ඉඩම් හා පාර්ලිමේන්තු කටයුතු අමාත්‍ය ගයන්ත කරුණාතිලක මහතා - ගංවතුර හා නාය යෑමේ විපතට හොඳින් මුහුණ දීමට අපට හැකි වුණා. අප රජය ලෙස ඉතා කාර්යක්ෂමව විපතට මුහුණ දුන් ජනතාව වෙනුවෙන් කැපවී ක්රියා කළා. හානිවූ ජීවිත හැර අන් සියලුදේ යථා තත්ත්වයට පත් කිරීම සඳහා රජය කටයුතු කළා.මගේ අමාත්‍යාංශයටත් බාර දුන් වගකීම ඉදිරියට පැවරී තිබෙනවා. ඉතා ඉක්මනින් ජනතාව නැවත පදිංචි කිරීමේ කටයුතු කරනවා.දකුණු පළාත් ප්රධාන අමාත්‍ය ශාන් විජයලාල් ද සිල්වා මහතා - ගාල්ලේ ගංවතුරෙන් පසු ඉදිරි කටයුතු කරන්න අගමැතිතුමා නෙළුවට පැමිණීම අපට විශාල ශක්තියක් බව කිව යුතුයි. මෙවැනි ස්වභාවික විපත් වූ විට ටික දිනක් කතා කළත් ඉන් පසුව එය මතකයෙන් ගිලිහී යනවා.හානි කළමනාකරණය සඳහා ඉදිරි අනාගතයේදී ස්ථිර සාර විසඳුම සොයා ගත යුතුයි.අවතැන් වූ ජනතාව යථා තත්ත්වයට පත් කිරීම සඳහා මේ රැස්වීම මහා රුකුලක් වන බව කිව යුතුයි.හිටපු අමාත්‍ය පියසේන ගමගේ මහතා - ගංවතුර උවදුර අපේ මතකයෙන් තවම ඉවත්වී නැහැ. ගාල්ල දිස්ත්රික්කයේ වැඩිම හානි වූයේ හිනිදුම ප්‍රදේශයටයි. සහන සැලසීම් දැන් වෙමින් තිබෙනවා. ඒ වැඩ කටයුතු කඩිනම් කිරීම අගමැතිතුමන්ගේ පැමිණීමේ අරමුණයි.ප්රාදේශීය ලේකම්වරුන්ගේ ප්රධානත්වයෙන් සියලු රජ්‍ය නිලධාරීන් සහන සැලසීමේ කටයුතු සඳහා ඉහළ දායකත්වය දැක්වුවා. බොහෝ නිලධාරින් රාජකාරිය අභිබවා ජනතාව වෙනුවෙන් කටයුතු කළා.හිනිදුම එජාප ප්රධාන සංවිධායක සහ පළාත් සභා මන්ත්රී සුනිල් සේනානායක මහතා - අගමැතිතුමාගේ උපදෙස් පරිදි පෙර සූදානම නිසා මේ විපත කළමනාකරණය කරගැනීමට අපට හැකිවුණා.අප මෙවැනි ගංවතුර විපත් තුනකට මුහුණ දී තිබෙනවා. නමුත් ඉතා ඉක්මනින් ජනතා සහන සැලසුයේ මේ ආපදා අවස්ථාවේ දී බව කිව යුතුයි.අද කාටවත් අසාධාරණයක් වූවා යයි ඇඟිල්ල දිගු කරන්න බැහැ. දකුණු පළාත් සභාව ඉතා උනන්දුවෙන් කටයුතු කළා. රාජ්‍ය නිලධාරීන් විපතේදී කළ මෙහෙවර පිළිබඳව සුවිශේෂී ස්තුතියක් පළ කළ යුතුයි.පක්ෂ පාට බේද වලින් තොරව සැමට සමානව සහන දීමට අපට හැකිවූ බව මෙහිදී සඳහන් කළ යුතුයි.ගාල්ල දිස්ත්රික් ලේකම් එස්.ඩී. කොඩිකාර මහතා - ආපදා තත්ත්වය ඇති වූ දිනට පසු දිනම සියලු රාජ්‍ය නිලධාරීන් රැස්වී අවශ්‍ය තීරණ කඩිනමින් ලනු ලැබුවා. පූර්ණ නිවාස හානි 364 ක් ද වාර්තා වෙනවා.ජනපති, අගමැති උපදෙස් යටතේ හානි තක්සේරු කිරීම් සියයට 80ක් පමණ කළා. හානියට පත්වූ ව්‍යාපාර යථා තත්ත්වයට පත් කිරීමේ කටයුතු වලින් තක්සේරු කටයුතු සියයට 67 ක් අවසන් කර තිබෙනවා.
|
යහපාලන රජය යටතේ කාන්තාවට තැනක් ලැබුණා
| 0 |
(අංජුල මහික වීරරත්න සහ අතුරුගිරිය ගුණවතී ඉලංගකෝන් මැණිකේ)කාන්තාවගේ ආර්ථික මෙන්ම දේශපාලන බලය ද ශක්තිමත් කිරීමට ජාතික රජය පියවර ගත් බව අග්රාමාත්ය රනිල් වික්රමසිංහ මහතා මාලබේ දී පැවැසීය.”ශ්රී ලංකා ආර්ථිකයේ මුල් පුරුක වන කාන්තාව ආර්ථික ව්‍යුහයේ ඉහළටම ඔසවා තැබීම ජාතික රජයේ අරමුණ බව කී අග්රාමාත්ය රනිල් වික්රමසිංහ මහතා ඉදිරි මැතිවරණවලදී කාන්තා නියෝජනය සියයට 25ක් කර කාන්තාව දේශපාලන වශයෙන් ද බලවත් කරන්නේ යයි” ප්රකාශ කළේය.සුජීව සේනසිංහ පදනම සංවිධාන කළ ‘දිරිය කතුන්’ කාන්තා බල ගැන්වීමේ ජාතික වැඩසටහනේ ප්රධාන ආරාධිත ලෙස සහභාගී වෙමින් අග්රාමාත්ය රනිල් වික්රමසිංහ මහතා මේ බව පැවැසීය.කාන්තාවන් සඳහා ස්වයං රැකියා පුහුණු වැඩසටහන්, ස්වයං රැකියා සඳහා අවශ්‍ය උපකරණ සහ ණය ආධාර දීම වැඩසටහන යටතේ සිදු කෙරෙයි.කඩුවෙල ප්රාදේශීය ලේකම් කාර්යාල ශ‍්‍රවණාගාරයේදී වැඩසටහන පැවැත්විණි.එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීය.”සුජීව සේනසිංහ ඇමැතිතුමාගේ කඩුවෙල ආසනයේ කාන්තා සංවිධානය අලූත් වැඩසටහනක් ආරම්භ කර තිබෙනවා. සුජීව සේනසිංහ ඇමැතිතුමා රාජ්‍ය ඇමැති ධුරය බාර ගෙන මලික් සමරවික්රම ඇමැතිතුමා සමඟ එක් වී විශාල වැඩ කොටසක් කරමින් සිටිනවා.එතුමාගේ ප්රධානත්වයෙන් තායිලන්තයේ ප්රධාන සමාගමක් සමඟ එක්ව කළුතර ප්රදේශයේ අක්කර 400ක් පුරා පැතිරුණු විශාල කර්මාන්ත කලාපයක් ආරම්භ කිරීමට කටයුතු සූදානම් කර තිබෙනවා.ඉන් පසුව අවිස්සාවේල්ල ප්රදේශයේත් එවැනිම විශාල කර්මාන්ත කලාපයක් ඇති කිරීමට බලාපොරොත්තු වෙනවා. ඒ අනුව කළුතර, අවිස්සාවේල්ල සහ වැලිගම ප‍්‍රදේශයන්හි ආරම්භ කෙරෙන කර්මාන්ත කලාපවලට අමතරව හම්බන්තොට තවත් කර්මාන්ත කලාප කිහිපයක්ම ආරම්භ කිරීමට නියමිතයි. ආයෝජකයන් ශ්රී ලංකාවට ගෙන්වා ගැනීම ඇතුළු විශාල වැඩ කොටසක් සුජීව සේනසිංහ ඇමැතිතුමා යටතේ ක්රියාත්මක වෙනවා.සියල්ල කෙරෙන අතරතුර රටේ අපනයන වැඩි කිරීම ද කළ යුතුයි. රටේ අපනයනයට වඩා ආනයනයට වැඩි වී තිබෙනවා. මේ හේතුවෙන් ණය වීමට වෙනවා. ණය ගෙවීමට යාමේදී තවත් ගැටලූ ඇති වෙනවා. සියලූ දේ සඳහා ආර්ථික සංවර්ධන උපායමාර්ග අමාත්‍යාංශය යටතේ එතුමා ගෙන යන වැඩපිළිවෙළ අගය කළ යුතුයි.ඒ වගේම පාර්ලිමේන්තුව තුළත්, රූපවාහිනියේ සියලූ සාකච්ඡා සඳහාත් ඉදිරිපත් වන ඉංග්රීසි භාෂාවෙන් කියනවා නම් ”front line of politices” ලෙස සුජීව සේනසිංහ ඇමැතිතුමා ඇතුළු තරුණ මන්ත්රීවරුන් අපේ පක්ෂය වෙනුවෙන් කටයුතු කරමින් සිටිනවා. ඒ වගේම එතුමාගේ ප්රධානත්වයෙන් කරන මේ වැඩසටහනත් අගැයීමට ලක්විය යුතුයි.මේ වැඩපිළිවෙළ මඟින් කාන්තාවන් සියලූ දෙනාටම රෙදි මහන මැෂින් දෙන අතර එමඟින් කාන්තාවන්ට අලූත් ව්‍යාපාර ආරම්භ කිරීමේ හැකියාව ලැබෙනවා. අද මෙහි සිටින්නේ වැඩසටහන යටතේ ප්රතිලාභ ලබන පළමු කණ්ඩායම පමණයි. කාන්තා සංසදය තුළ සිටින මීටත් වඩා අති විශාල සංඛ්‍යාවකට මේ වැඩසටහන යටතේ ඉදිරියේදීත් රෙදි මහන මැෂින් දෙනවා.ඇඟලූම් කර්මාන්තය ඉතා හොඳ ව්‍යාපාරයක් වනවා. වර්තමානය වනවිට විවිධ මාදිලියේ ඇඳුම් - පැළඳුම් සඳහා විශාල ඉල්ලූමක් පවතිනවා. අද බොහෝ තරුණ තරුණියන් වැඩි කැමැත්තක් දක්වන්නේ වෙළෙඳපොළෙන් ඇඳුම් පැළඳුම් මිලදී ගන්නවාට වඩා තමන් වෙනුවෙන්ම නිර්මාණය කරන ඇඳුම් පැළඳුම් භාවිතා කිරීමටයි.මේ ප‍්‍රවණතාව ලෝකයේ සෑම රටකම දැකිය හැකියි. ඒ නිසා ලෝකයේ කොතරම් විශාල ඇඟලූම් නිෂ්පාදන ආයතනය තිබුණත් බොහෝ දෙනා වැඩි කැමැත්තක් දක්වන්නේ තමන් වෙනුවෙන්ම නිර්මාණය කර ගත් හෝ තමන් විසින්ම නිර්මාණය කර ගත් හෝ ඇඳුම් පැළඳුම්වලටයි.මේ ආකාරයට මහා පරිමාණ සහ සුළු පරිමාණ වෙළෙඳපොළ දෙකටම ඇතුළත් වීමේ අවස්ථාව ජනතාවට දිය යුතුයි. මෙවැනි වෙළෙඳපොළ ගණනාවක් ලෝකයේ දැකිය හැකියි. ඇමෙරිකාවේ සිට ශ්රී ලංකාව දක්වා සුපිරි වෙළෙඳසල් කොතරම් තිබුණත් ඇතැමුන් වැඩි කැමැත්ත දක්වන්නේ පොළට ගොස් තමන්ට අවශ්‍ය බඩු මිලදී ගැනීමටයි. අද පවතින ආර්ථිකය තුළ මේ කණ්ඩායම් දෙකම දැකිය හැකියි.අද ක්රියාත්මක වන මේ වැඩසටහන හරහා කාන්තාවන්ට විශාල සහනයක් ලැබෙනවා. මහන මැෂින් ගෙන සුළු ව්‍යාපාරයක් ආරම්භ කිරීම සඳහා ණය දීමේ වැඩසටහන ද මේ යටතේම ක්රියාත්මක වෙනවා. ඒ සඳහා සිංගර් සමාගමත්, හැටන් නැෂනල් බැංකුවත් එකට එකතු වෙලා. සියල්ල දෙන්නේ ස්වයං රැකියා ආරම්භ කරන ඔබ සඳහායි.තවත් වසර පහකින් මේ ස්ථානයට මා පැමිණෙන විට මේ පිරිසෙන් ස්වයං රැකියා කරන්නන් ඉතිරිව නැති බව මට පෙනේවි. ඊට හේතුව ඒ වනවිට ඔවුන් කුඩා ව්‍යාපාරිකයන් බවට පත් වන නිසයි. කොටසක් ස්වයං රැකියා කරන විට තවත් කොටසක් කුඩා ව්‍යාපාරිකයන් බවට පත්වී ඔවුන් යටතේ සේවකයන් කිහිප දෙනකු සේවය කිරීම දක්වා දියුණුව ගත හැකියි.තවත් අවුරුදු පහකින් පමණ මෙහි පැමිණියහොත් ඒ සියලූම දෙනා ළඟ පරිගණක යන්ත්ර ද තිබෙන්න පුළුවනි. මොකද නවීන ක්රමයට එය අත්‍යවශ්‍ය වන නිසයි.ඇතැමුන් ඒ වනවිට තමන්ගේ ජංගම දුරකතනයෙන් තමන්ට අවශ්‍ය මෝස්තරය ඍජුවම මහන මැෂිම දක්වාම සම්බන්ධ කිරීම දක්වා දියුණු වීමට හැකියි. ඉන් තවත් අවුරුදු 10ක් ගතවන විට කුමක් සිදුවේදැයි මට කිව නොහැකියි. කෙසේ හෝ කුඩා ව්‍යාපාරිකයන් සහ ස්වයං රැකියා කරන්නන් යන කාණ්ඩ දෙකම අපට අවශ්‍ය වනවා.ඉදිරියේදී ශ්රී ලංකාවට පැමිණෙන සංචාරකයන් ප්රමාණය වැඩි කිරීමට අවශ්‍ය කටයුතු අප කරනවා. මේ වනවිට ශ්රී ලංකාවට පැමිණෙන සංචාරකයන් ප්රමාණය වසරකට ලක්ෂ 20ක් පමණ වනවා. අපේ අරමුණ එය ලක්ෂ 50 දක්වා වර්ධනය කිරීමයි. ඒ හරහා බලාපොරොත්තු වන්නේ විශාල අලෙවියක් ඇති කරමින් රටේ ආර්ථිකය ඉදිරියට ගෙන යාමයි. සියල්ල තුළින් උත්සාහ කරන්නේ රටේ ශක්තිමත් ආර්ථිකයක් ගොඩනැගීමයි.මහා සංඝරත්නය ප්රකාශ කළ ආකාරයට එදා රට ණය බරට හසු වී තිබුණා. ණය ප්රමාණය නිසා අපේ ආණ්ඩුව එක් වසරක් හෝ පවතින්නේ නැති බව ඇතැමුන් එදා පැවසුවා. මෛත්රීපාල සිරිසේන ජනාධිපතිතුමා සමඟ ජාතික ආණ්ඩුව නිර්මාණය කළේ රටේ ශක්තිමත් ආර්ථිකයක් ගොඩනැගීමේ පරමාර්ථය ඇතිවයි. මේ වනවිට අප ක්රම ක්රමයෙන් ආර්ථිකය ගොඩනගමින් සිටිනවා.2015-2016 කාලවලදී ජනතාවට ප්රශ්න කිහිපයකට මුහුණ දීමට සිදුව තිබුණා. නමුත් 2017 වසරේ මේ වනවිට ජනතාව අතේ මුදල් ගැවසීමට පටන් ගත්තා. එළැඹෙන අලූත් අවුරුද්ද වනවිට මේ තත්ත්වය තවත් වර්ධනය කරගත යුතුයි.රටේ වැඩිම අලෙවියක් වාර්තා වන්නේ නත්තල් කාලයේ සහ සිංහල අලූත් අවුරුදු කාලයේයි. ඒ අලෙවිය තවදුරටත් වැඩි කරමින් ශක්තිමත් ආර්ථිකයක් ඇති කරන්නේ කෙසේද?සුජීව සේනසිංහ ඇමැතිතුමා පැවසූ ආකාරයට විදේශ ආයෝජකයන් විශාල සංඛ්‍යාවක් රටට ගෙන්වා ගැනීමට බලාපොරොත්තු වෙනවා. ඒ අතරතුර දේශීය ආයෝජකයන්ට සහන සලසා ඔවුන් දිරි ගැන්වීමට කටයුතු කරනවා. ඒ වගේම කුඩා ව්‍යාපාරිකයන් ශක්තිමත් කරනවා.රටේ ආර්ථිකය ශක්තිමත් වීමට අනුකූලව රැකියා අවස්ථා ඇති වෙනවා. මේ වනවිට රටේ රැකියා අවස්ථා බොහොමයක් නිර්මාණය වෙලා. එවිට ජනතාවගේ ආදායම ඉහළ යනවා. ජනතාවගේ පසුම්බියේ තිබෙන මුදල් ප්රමාණය වැඩි වූ විට සුපිරි වෙළෙඳසලට, වෙළෙඳසලට හෝ පොළට හෝ පැමිණ බඩු භාණ්ඩ මිලදී ගැනීමේ හැකියාව ලැබෙනවා.අප ක්රියා කරන්නේ ඒ ආර්ථික දියුණුව ඇති කිරීමටයි. ආර්ථිකය දියුණු වූ විට ආගමික සිද්ධස්ථාන සඳහා මීටත් වඩා ආධාර උපකාර දීමට හැකියි.පැවැති රජය ආදායම් උපයා ගත්තේ ඉන්ධන මිල ඉහළ දැමීම මඟිනුය. නමුත් අප ඒ පිළිවෙත අනුගමනය කළේ නැහැ. ලෝක වෙළෙඳපොළේ පවතින ඉන්ධන මිලට අනුව අපේ තෙල් මිල පාලනය කළා. ඉන්ධන මඟින් අපට අධික ලාභයක් හෝ අලාභයක් හෝ අවශ්‍ය නැහැ. ඉන්ධන මිල තීරණය කිරීමේ ක්රමවේදය ඔස්සේ අප ජනතාවට සහනය දුන්නා.ඒ වගේම රජයේ සේවකයන්ගේ වැටුප රුපියල් 10,000කින් වැඩි කළා. ගැබිනි මවුවරුන් සඳහා රුපියල් 20,000 බැගින් දීම අප ආරම්භ කළා. ඒ අනුව ඉදිරි වසර තුන අපේ සංවර්ධන යුගය ලෙස වැඩ කරනවා.ඒ පිළිබඳව සඳුදා (04) ජනාධිපතිවරයාගේ ප්රධානත්වයෙන් රටට හෙළි කෙරෙනවා. ආර්ථික වැඩසටහනේ අපේ අවධානය යොමු වූ විශේෂ කණ්ඩායමක් සිටිනවා. ඒ කාන්තාවනුයි.වැවිලි කර්මාන්තයේත්, ඇඟලූම් කර්මාන්තයේත්, රාජ්‍ය සේවයේත් අංශ ගණනාවක් සිටින්නේ කාන්තාවනුයි. මැදපෙරදිග රැකියා ක්ෂේත්රයේ වැඩි ප්රමාණයක් කාන්තාවන් ඉන්නවා. ඒ අනුව රටේ ආර්ථිකය වැඩි වශයෙන් බලාත්මක කරන්නේ කාන්තාවන් විසිනුයි. කාන්තාවන් හැමදාම රටේ ආර්ථික ව්‍යුහයේ යටිපෙළෙහි පමණක් සිටිය යුතු නැහැ. ඔවුන් එතැනින් ඉහළට පැමිණිය යුතුයි. දෙපාර්තමේන්තු ප්රධානීන්, ලේකම්වරුන් දක්වා පැමිණිය යුතුයි.මේ කටයුතු ක්රම ක්රමයෙන් ආණ්ඩුව විසින් කරමින් සිටිනවා. පුද්ගලික අංශයේ අධ්යක්ෂ, කළමනාකාර ධුරවලට කාන්තාවන් පත්විය යුතුයි. අපේ රටේ ඒ ප‍්‍රවණතාවේ අඩුවක් තිබෙනවා.නීති සහ වෛද්‍ය වෘත්තියෙහි කාන්තාවන්ගේ නියෝජනය හොඳින් දක්නට ලැබෙනවා. කම්කරු ක්ෂේත්රයේ කාන්තා නියෝජනය ප්රතිශතයක් ලෙස 35%ක් වෙනවා. එය 40% දක්වා වැඩි කිරීමට අප බලාපොරොත්තු වෙනවා.ඒ වගේම කාන්තාවගේ ආර්ථික ශක්තිය වැඩි කිරීම පිළිබඳවත් අවධානය යොමු කළ යුතුයි. ඒ අනුව මේ වැඩසටහන හරහාත් කාන්තා ව්‍යාපාරිකයන් බිහිවනු ඇතැයි බලාපොරොත්තු වෙනවා.කාන්තාවගේ ආර්ථික ශක්තිය ඉහළ නංවන අතරම මේ වනවිට අප කාන්තාවන්ගේ දේශපාලන ශක්තිය ඉහළ නැංවීමට කටයුතු කරමින් සිටිනවා. මෙතෙක් කල් මැතිරවණ සඳහා කාන්තා නියෝජනය ඉතා පහළ අගයක් ගෙන තිබුණා.මනාප ක්රමය සමඟ කාන්තාවන් සහ අලූත් තරුණයන් පවා මැතිවරණවලට තරග කිරීමට අකැමැති වුණා. සුජීව සේනසිංහ ඇමැතිතුමා පැවසූ ආකාරයට, ඇතැම් තරුණ තරුණියන් බලෙන් මැතිවරණවලට ඉදිරිපත් කරවීමට එකල සිදු වුණා.නමුත් දැන් තත්ත්වය වෙනස් වෙලා. කේවල සහ අනුපාත ක්රමය සම්මිශ‍්‍රණය වූ මැතිවරණ ක්රමයක් අප ඇති කළා. කේවල ක්රමය යටතේ මැතිවරණ පවත්වන විට මනාප 25% - 30%ක් ගත්ත ද ඇතැම් අපේක්ෂියන්ට පරාජය විය හැකියි. නමුත් ඔවුන්ට ද අවස්ථාව ලැබිය යුතුයි.පසුගිය වසරේ මෙන්ම ඡුන්ද අපේක්ෂක නාමලේඛන ඉදිරිපත් කර, ඡුන්දය දෙන්නේ කාටදැයි යන ක්රමය එළැඹෙන මැතිවරණයේ දී ක්රියාත්මක වන්නේ නැහැ. එය කොට්ඨාසවලට බෙදෙනවා. කොට්ඨාස ක්රමය අනුව කඩුවෙල ආසනය කොට්ඨාස 28කට බෙදෙනවා. ඒ කොට්ඨාස 28කට අපේක්ෂක අපේක්ෂිකාවන් 28ක් පත් කළ යුතුයි.එවිට ජනතාවට තමන්ගේ ප්රදේශය වෙනුවෙන් සේවය කිරීමට වඩාත් සුදුසු පුද්ගලයාට මනාපය ප්රකාශ කරනවා. ඒ ක්රමය වඩාත් පහසුයි. නුසුදුසු පුද්ගලයන් කවුදැයි ජනතාව හඳුනා ගන්නවා. මැතිවරණයට ඉදිරිපත් වන අපේක්ෂකයාට තම ප්රදේශය දියුණු කළ හැකි දැයි ජනතාව දන්නවා. ඒ අනුව තමන්ට සුදුසු අපේක්ෂකයා පහසුවෙන් තෝරා පත් කර ගැනීමට ජනතාවට අවස්ථාව ලැබෙනවා.එමෙන්ම මැතිවරණයක් පරාජයට පත් වන පක්ෂවලට හිමි අනුපාත ක්රමය ද මේ මැතිවරණයට ඇතුළත් වෙනවා. අප තවත් අත්හදා බැලීමක් කරනවා. ඒ 25% කාන්තා නියෝජනය දීමයි. එක් එක් පක්ෂ එය ක්රියාත්මක කරන්නේ කෙසේදැයි අප අවධානයෙන් සිටිනවා. සෑම පක්ෂයක්ම මෙය කළ යුතුයි.මේ ආකාරයට අප අලූත් ක‍්‍රමවේදක් ඇති කර තිබෙන අතර මැතිවරණයෙන් අනතුරුව අඩුපාඩු තිබෙනවා නම් ඒ ගැනත් බලමු. පළාත් සභා මැතිවරණයේදී කාන්තා නියෝජනය අනිවාර්යෙන් 25% දක්වා වැඩි කිරීමට කටයුතු කරනවා.මේ අත්හදා බැලීමටත්, නව මැතිවරණ ක්රමය සඳහත් අවශ්‍ය ක්රියාමාර්ග ගැනීමට කාලය වුවමනා බැවින් පළාත් සභා මැතිවරණය අවුරුද්දකින් කල් දමා තිබෙනවා. මේ අනුව ක්රියා කළ විට පළාත් සභාව තුළත් කාන්තා නියෝජනය ඉහළ යනවා. ප්රාදේශීය සභාවෙන් පළාත් සභාවටත්, පළාත් සභාවෙන් පාර්ලිමේන්තුවටත් හොඳ ක‍්‍රියාකාරීන්ට තේරී පත් විය හැකියි.මෛත්රීපාල සිරිසේන ජනාධිපතිතුමා ප්රමුඛ ජාතික ආණ්ඩුවෙන් කාන්තාවගේ ආර්ථික ශක්තියත්, දේශපාලන ශක්තියත් යන අංශ දෙකම දියුණු කිරීමට බලාපොරොත්තු වෙනවා. එක්සත් ජාතික පක්ෂය විපක්ෂයේ සිටින විට කාන්තා අයිතිවාසිකම් ඉදිරියට ගෙන යාමට කැප වුණා. තවදුරටත් ඒ සම්බන්ධයෙන් යම් යම් සාකච්ඡා කරනවා.උතුරේ කාන්තාවන්ගේ ප්රශ්න විසඳීමටත්, කාන්තා මූලික පවුල් සඳහා ආධාර ආදිය දීමටත් අප කටයුතු කරනවා. සමස්ත කාන්තාවන්ගේ දේශපාලන සහ ආර්ථික අයිතිය තහවුරු කිරීමට අප කටයුතු කරන බව මා කියන්න කැමැතියි.පක්ෂයක් ලෙස පසුගිය වසර 10 තුළ අප තීරණ ගත්ත ද ඒවා ක්රියාත්මක කිරීමට අවස්ථාව ලැබුණේ නැහැ. නමුත් ආණ්ඩු බලය ගත් මේ අවස්ථාවේ අප ඒ තීරණ කි‍්‍රයාත්මක කරනවා. කාන්තාවන්ට මෙවැනි නියෝජනයක් දීම පිළිබඳ ඇතැමුන්ට ප්රශ්න තිබුණා. නමුත් මේ වනවිට රටේ කාන්තා ප‍්‍රතිශතය ජනගහනයෙන් 50% ඉක්මවලා. ඒ නිසා තවත් ඒ පිළිබඳව වාද විවාද කර ඵලක් නැහැ. පාර්ලිමේන්තුව තුළත් 25%ක අවම කාන්තා නියෝජනය ඇති කිරීමට කටයුතු කරනවා. එය නෝර්වේ රාජ්‍යයේ වගේ 50%ක කාන්තා නියෝජනයක් බවට පත්වන්න පුළුවනි. කෙසේ නමුත් ආරම්භයක් ලෙස අප මේ කටයුතු කරනවා. ඉදිරි වසර 10 තුළදී අපට එමඟින් විශාල ප්රගතියක් ලබා ගත හැකියි” යයි ද රනිල් වික්රමසිංහ මහතා තවදුරටත් කීවේය.ඉත්තෑපාන ධම්මාලංකාර කෝට්ටේ කල්‍යණි සාමග‍්‍රී ධර්ම මහා සංඝ සභාවේ මහා නාහිමියෝ.”දිරිය කාන්තාව ලක් ඉතිහාසයේ දිගින් - දිගටම දකින්න අසන්න ලැබෙනවා. අගමැතිතුමා නිරන්තරයෙන් කතා කරන්නේ ශක්තිමත් ආර්ථිකයක් ගෙඩනැගීම පිළිබඳවයි.සුජීව ඇමැතිතුමා ඇරැඹූ මේ පියවර ශක්තිමත් ආර්ථිකයක් සහ කාන්තාවක් ගොඩනැගීමේ එක් පියවරක් බව කිව යුතුයි. මේ පළාතේ පමණක් නොව රටපුරා කාන්තාව බලගැන්වීමේ වැඩසටහන් කිරීමට හැකියාව ලැබේවි.ශ්රී ලංකාව දියුණු ආර්ථිකයක් ඇති රටක් කිරීමට කාන්තාවන්ට ශක්තිය ලැබේවායි ප්රාර්ථනා කරනවා.”ජාත්‍යන්තර වෙළඳ රාජ්‍ය අමාත්‍ය සුජීව සේනසිංහ මහතා:-”අගමැතිතුමා මට කොන්ද කෙළින් තබාගෙන වැඩ කරන්න ඉගැන්නුවා. නායකතුමා අපට මුල සිට දේශපාලන ගමන ඉගැන්නුවා.මා කිසි දිනෙක පක්ෂ ප්රතිපත්ති කැඩුවේ නැහැ. ඞීල් දැමුවේ නැහැ. රාජපක්ෂ දුෂණ - වංචා ගැන හෙළි කළා. ඍණ ගණන්වල තිබූ ආර්ථිකය වසර දෙකක් ඇතුළත ධන ආර්ථිකයක් බවට පත් කිරීමට අගමැතිතුමා සමත්වුණා.අගමැතිතුමාට බොරු ගෞරව අවශ්‍ය වන්නේ නැහැ. ඕනෑම අවස්ථාවක අගමැතිතුමාට දුරකතනයෙන් කතා කිරීමට අවස්ථාව තිබෙනවා.එක නැවක් නැතිව හම්බන්තොට වරායට කෝටි ගණනින් මුදල් පිච්චුවා. අප ඒ තත්ත්වය නැති කළා. නිෂ්පාදන ආර්ථිකයකට යන්නේ නැතිව ආර්ථිකය දියුණු කරන්නේ කෙසේද?අගමැතිතුමා ලංකාව ආසියාවේ මුල්‍ය කේන්ද්‍රය බවට පත් කිරීමට කටයුතු කළා. පාට පක්ෂ බේද අමතක කරමු. අප සොරකම් කරන්නේ නැහැ.ඇතැම් මාධ්‍යවලින් මඩ ගහනවා. අගමැතිතුමා ඉවසනවා. මට නම් මඩ ගහපු ගමන් අධිකරණයට යනවා. ඉදිරියේදී මමත් අගමැතිතුමාගෙන් ඒ පිළිවෙත ඉදිරියේදී ඉගෙන ගත යුතුයි.තව වසර පහක් ගතවන විට සීඝ්ර සංවර්ධනයේ ප්රතිඵල ඔබට දැක ගැනීමට අවස්ථාව ලැබේබි.තව වසර තුනක් යනවිට තායිලන්ත ආර්ථිකයට සම කරන්න හැකිවේවි. පෞද්ගලික ආයතන සමග එක්ව ණය සහන භාණ්ඩ විකිණීමේ පහසුකම් ආදිය දෙනවා. මගේ පෞද්ගලික ව්‍යාපාරවලින් සීයට 30ක් කාන්තා පදනමට පරිත්‍යාග කරනවා.අපෙත් හොරෙකු දෙන්නෙකු ඇති. නමුත් නායකතුමා හෝ අප හෝ හොරකම් කරන්නේ නැහැ. මට බොරු අපහාස කරන අයට එරෙහිව නඩු දමා ඉන් ලැබෙන ආදායමත් කාන්තා පදනමට පරිත්‍යාග කරනවා.එක්සත් ජාතික පක්ෂය යනු පිරිසුදු පක්ෂයයි. අපේ නායකයන් පිරිසුදු දේශපාලකයන් බව කිව යුතුයි. රටේ ආර්ථිකය දියුණු කළ හැකි එකම නායකයා අගමැතිතුමායි.අගමැතිතුමා හොරකමක් කර හසුවුණා යැයි යමෙකු සහතිකයක් දුන්නොත් එවෙලේම මා දේශපාලනයෙන් ඉවත් වෙනවා.”නුගේගොඩ නාලන්දාරාමාධිපති තිනියාවල පාලිත හිමි:”ස්වයං රැකියා සඳහා අත්වැලක් සැපයීම සඳහා මහන මැෂින් දීමේ උත්සවයට ආරාධනා කිරීම ගැන පින් අනුමෝදන් කළ යුතුයි.අද බුදු දහම පවා ආරක්ෂාවී ඇත්තේ කාන්තාව නිසයි. ඇය ඉතා කාර්යශූරයි. ආගමට දහමට ලැදිව කටයුතු කරමින් විශාල කාර්යභාරයක් කරනවා.පිරිමි පක්ෂයට වඩා සියයට සියයකින් හැකියාවක් ඇතිව කාන්තාව කටයුතු කරනවා. සුජීව සේනසිංහ ඇමතිතුමාට ඔක්තෝබරයේදී ඉතා හොඳ ඇමතිධුරයක් ලැබෙන බව මා දන්නවා. එතුමාට ඊටත් වඩා හොඳ ඇමති ධුරයක් ලැබේවායි මා පාර්ථනා කරනවා.”ශ්රී ජයවර්ධනපුර විශ්වවිද්‍යාලයේ ජ්‍යෙෂ්ඨ කතිකාචාර්ය දඹර අමිල හිමියෝ මෙසේ කීහ.”රට ඉල්ලා සිටින කාර්යභාරය සඳහා මේ වැඩසටහන ඉන්ධන සැපයීමක් බව කිව යුතුයි. රටට දැන් අවශ්‍ය කරන්නේ විශාල ආර්ථික පිම්මයි.රජය බාරගෙන වසර දෙකහමාර ගතවුණේ රටේ ශීලාචාරකම්, ජාත්‍යන්තරය දිනාගැනීම් ආදිය ඇතිකර ගැනීමටයි. රටට ඉදිරියට යාමට එය අවශ්‍යයි. අද ලෝකයෙන් ශ්රී ලංකාවට අවශ්‍ය පිළිගැනීම ලැබිලා අපට අවශ්‍ය සහය දීමට ලෝකය සූදානමින් සිටිනවා.දැන් අප ඵලදාව නෙළාගන්නා යුගයට පැමිණ සිටිනවා.ජාතික ආර්ථිකය ශක්තිමත් කිරීමේ කාර්යයේදී කාන්තාවට සුවිශේෂ තැනක් හිමි වෙනවා. විදේශ රැකියා ක්ෂේත‍්‍රයේදී ඇය අවමාන විඳිමින් විශාල මෙහෙවරක් කරනවා. ඇඟලූම් කම්හල්වල වැඩිපුර කාර්යක් කරන්නේ කාන්තාවයි. එමෙන්ම තේ දළු නෙළන කාන්තාව ආර්ථිකයට විශේෂ මෙහෙවරක් කරනවා.ලොව දරා සිටීමේ ශක්තිය ඇති එකම සත්වයා කාන්තාවයි. ජනවාරි 8 වැනිදා වෙනස කිරීමේදී සුජීව සේනසිංහ මුල් තැනක් ගත් අයෙකු බව කිව යුතුයි.ලොවක් ඉදිරියට ගත යුත්තේ නිෂ්පාදන කාර්යයෙනුයි. කාන්තාව ඊට හවුල්කර ගැනීමට කරන මෙම වෑයම ප‍්‍රසංශනීය බව කිව යුතුයි.”මෙම අවස්ථාවට මහා සංඝරත්නය ද පාර්ලිමේන්තු මන්ත්රීවරු ද ඇතුළු විශාල පිරිසක් සහභාගී වූහ.
|
යහපාලන රජය යටතේ කාන්තාවට තැනක් ලැබුණා
| 0 |
(සුජිත් හේවාජුලිගේ)පොහොට්ටුවේ රැස්වීමට ගිය හිටපු ජනාධිපති මහින්ද රාජපක්ෂ මහතා සම්බන්ධයෙන් ක්රියාමාර්ගයක් ගැනීමට අපට හදිසියක් නැතැයි ශ්රී ලංකා නිදහස් පක්ෂයේ භාණ්ඩාගාරික, ඇමැති එස්.බී. දිසානායක මහතා පැවැසීය.එතුමා සම්බන්ධයෙන් ගන්නා ක්‍රියාමාර්ගය පක්ෂයේ මධ්‍යම කාරක සභාව ඉදිරියේදී තීන්දු කරාවි යැයි කී දිසානායක මහතා පොහොට්ටුවේ මිත්‍රයන් අපේ ගොඩට ගැනීමට අප අද වගේම හෙටත් උත්සාහ දරන බව ප්රකාශ කළේය.අප පළාත් පාලන රාජ්‍යයක් පිහිටුවන බවද ඔහු කීය.දිසානායක මහතා මේ බව පැවැසුවේ කොළඹ ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයේ දී ඊයේ (3) පෙරවරුවේ පැවැති එම පක්ෂයේ ප්රවෘත්ති සාකච්ඡාවේදීය.එස්.බී. දිසානායක මහතා එහිදී මෙසේ කීය.මැතිවරණ මෙහෙයුම් කාර්යාලය අද මේ මූලස්ථානයේ පිහිටුවූවා. පළමු අපේක්ෂක හමුව සුගතදාස ක්‍රීඩාංගනයේදී පසුගිය 29 වැනිදා සාර්ථකව පැවැත්වූවා. අපේ පළමු මහ රැලිය අනුරාධපුරයේදී 10 වැනිදා පවත්වනවා. දුමින්ද දිසානායක එය සංවිධානය කරනවා. 11 වැනිදා නැවත කොළඹ රැස්වීමක් පවත්වනවා. අප දැන් ශක්තිමත්. විපක්ෂයේ අපේ මිතුරන් එකතු කර ගන්න අපි විශාල උත්සාහයක් ගත්තා. සාකච්ඡා වට ගණනාවක් පැවැත් වූවා. නිමල් සුසිල් ඇමැතිවරුන් ඊට මැදිහත් වූණා. ඒ එකතුවට ලොකු බාධා ඇති වුණා. දැන් පක්ෂ රැසක් අප සමග එකතු වී සිටිනවා. මහජන පක්ෂයේ පාර්ලිමේන්තු මන්ත්‍රීවරිය අපට ආවා. ඒ පක්ෂයේ නියෝජ්‍ය නායක ආවා. විමල්ගේ පක්ෂයේ දෙවැනියා අපට ආවා. ශ්රී ලංකා කොමියුනිස්ට් පක්ෂය එකතු වුණා. ලංකා සම සමාජ පක්ෂයේ ක්‍රියාකාරි කණ්ඩායම පවා එකතු වුණා. වතු කම්කරු කොංග්රසයත් අප සමගයි. අතාවුල්ලාගේ හා හිස්බුල්ලාගේ පක්ෂ දෙක අප සමග එකතු වුණා. පළාත් පාලන ආයතනයට තරග කරන සන්ධානය අපියි. අපි උතුරු නැගෙනහිර සෑම ආයතනයකටම තරග කරනවා. අතීතයේදී යම් යම් පිරිස් පක්ෂයෙන් ගියා. නමුත් පසුකාලීනව නැවත එකතුවෙන්න සිදුවුණා. මහින්ද එක්ක ගියේ කනිෂ්ඨයෝ ටිකක්. පක්ෂයේ ජ්‍යෙෂ්ඨයන් පොහොට්ටුව එක්ක එකතු වෙලා නැහැ. අපි මේ මැතිවරණයට ශක්තිමත්ව මුහුණ දෙනවා.ඡන්දයෙන් පස්සේ පොහොට්ටු පක්ෂයේ අය ශ්රී ලනිපයට බැඳෙයි. මහින්ද ඊට පසුව විශ්රාම යාවි. ප්රධාන පක්ෂ දෙක එකතු වීමෙන් ජයග්රහණ රැසක් ගත්තා. මේ ඡන්ද ක්රමයට යූඑන්පිය පොහොට්ටු පක්ෂය විරුද්ධ වුණා. අපියි මේ ඡන්ද ක්රමය ගත්තේ. අද සල්ලි නැතිව වුණත් මැතිවණ දිනන්න පුළුවන්. මෙය ලොකු ජයග්රහණයක්. මහින්ද පොහොට්ටු රැස්වීමට යෑම ගැන මධ්‍යම කාරක සභාව රැස්වී තීන්දුවක් ගනීවි. ඒකට අපිට හදිසියක් නැහැ. චන්ද කාලවලදී ඔය වගේ දේවල් වෙනවා. අප පළාත් පාලන රාජ්‍යයක් පිහිටුවනවා.තනි ආණ්ඩුවක් හදාගන්න අපේ පක්ෂයේ ජ්‍යෙෂ්ඨයන් එදා යෝජනාවක් ඉදිරිපත් කළා. නමුත් පොහොට්ටුවේ අය ඒකට කැමැති වුණේ නැහැ. හිටපු ජනාධිපති මහින්ද රාජපක්ෂ ටිකක් පස්සට ගිහින් එතුමාගේම පවුලේ චමල් රාජපක්ෂ අපට දෙන්න කිව්වා අගමැති අපේක්ෂක හැටියට. මෛත්රීපාල සිරිසේන මහත්තයාට මැතිවරණය මෙහෙයවන්න ඉඩ දෙන්න කියලත් අප කිව්වා. ඒකට ඉඩ දෙන්නෙ නැතිව එතුමා එළියට ආවා. ඇවිල්ල සටනට පැමිණියාම වර්තමාන ජනාධිපතිතුමා ටිකක් පස්සට ගියා. ඒ නිසා ඒ මැතිවරණයෙන් අපට බහුතරයක් හම්බ වුණේ නැහැ. කාටවත් ආණ්ඩු පිහිටුවීමේ බලය තිබ්බේ නැහැ. මන්ත්රීවරු සල්ලිවලට එහාට මෙහාට උස්සන්න හදපු වෙලාවේ ඒක නැවැත්තුවා. පසුව පක්ෂ එකතු වෙලා ආණ්ඩුවක් හදා ගත්තා. ඊට පස්සේ අපි ලෝකය දිනාගත්තා. එක්සත් ජාතීන්ගේ සංවිධානයේ විශ්වාසය දිනා ගත්තා. මුළු යුරෝපයම අපේ පැත්තට ගත්තා.අපි 19 වැනි ආණ්ඩුක්රම ව්‍යවස්ථා සංශෝධනය ගෙනැවිත් ලොකු වෙනසක් කළා. ජනාධිපතිතුමා එතුමාගේ බලතල අතහැර දැම්මා.පොහොට්ටුවේ අය අපේ ගොඩට ගන්න අපි අද වගේම හෙටත් උත්සාහ දරනවා. ඒ අය අපේ අය. අපේ මිත්‍රයෝ අපේ කිසිම තරහක් නැහැ.මෙම ප්රවෘත්ති සාකච්ඡාවට ශ්රී ලංකා නිදහස් පක්ෂයේ ලේකම් දුමින්ද දිසානායක, අමාත්‍ය සුසිල් ප්‍රේමජයන්ත, බස්නාහිර පළාත් ප්රධාන අමාත්‍ය ඉසුර දේවප්රිය මහත්වරුන් ඇතුළු පිරිසක්ද සහභාගි වූහ.
|
පොහොට්ටු රැස්වීමට ගිය මහින්දට ක්රියාමාර්ගයක් ගන්න අපට හදිස්සියක් නෑ
| 1 |
(ඩයනා උදයංගනී)ශ්රී ලංකා පොදුජන පෙරමුණ හා ශ්රී ලංකා නිදහස් පක්ෂය එක්ව යන ගමනේදී පක්ෂ දෙකේ කිසිවකුටත් අසාධාරණයක් වීමට ඉඩ තබන්නේ නැතැයි ශ්රී ලංකා පොදුජන පෙරමුණේ ජාතික සංවිධායක බැසිල් රාජපක්ෂ මහතා ඊයේ (10) පැවසීය.ජනාධිපතිවරණය වැනි ඡන්දයේදී ජයග්රහණය ලැබීමට නම් දෙපාර්ශවය එකතු විය යුතුය යන පණිවුඩය දුන්නේ පසුගිය පළාත් පාලන ඡන්දයේදී ඡන්දය දුන් ජනතාව විසින් යැයි ද බැසිල් රාජපක්ෂ මහතා කීවේය.සියල්ලට වඩා වැදගත් වන්නේ රටත්, ජනතාවත් බැවින් ඒ වෙනුවෙන් කළ නොහැක්කක් නැතැයි ද ජාතික සංවිධායකවරයා සඳහන් කළේය.බැසිල් රාජපක්ෂ මහතා මේ බව පැවසුවේ ශ්රී ලංකා නිදහස් පක්ෂය හා ශ්රී ලංකා පොදුජන පෙරමුණ අතර අවබෝධතා ගිවිසුමට අත්සන් තැබීමේ අවස්ථාවට එක්වෙමිනි.මෙම ගිවිසුමට අත්සන් තැබීම කොළඹ, නිදහස් මාවතේ පිහිටි ශ්රී ලංකා පදනම් ආයතනයේදී ඊයේ (10) පෙරවරු 10.42ට පමණ යෙදුණු සුබ මොහොතින් සිදුකෙරිණි.එහිදී අදහස් දැක්වූ බැසිල් රාජපක්ෂ මහතා මෙසේ ද කියා සිටියේය.“මා මෙහිදී ප්‍රථමයෙන් ස්තුති කළ යුතු දෙදෙනෙක් ඉන්නවා. ඒ මෙම අවස්ථාව උදා කළ පුද්ගලයන් දෙදෙනාටයි. ඒ ශ්රී ලංකා පොදුජන පෙරමුණේ නායක හා ශ්රී ලංකා නිදහස් පක්ෂයේ අනුශාසක මහින්ද රාජපක්ෂ මහතා සහ ශ්රී ලංකා නිදහස් පක්ෂයේ නායක, වත්මන් ජනාධිපති මෛත්රීපාල සිරිසේන මහතාටයි. ඒ දෙපල නැත්නම් අද මෙය සිදුවන්නේ නැහැ. ඒ දෙපලම මෙම පක්ෂ දෙක එකතුකර රට හා ජනතාව දිනවිය යුතුය යන එක මතයක සිටියා. ඒ නිසා මගේ ප්රථම යුතුකම ඒ දෙපලට ස්තුති කිරීමයි.මහාචාර්ය හෝ ආචාර්යවරයෙක් නොවුණත් අපේ පක්ෂයේ ඉන්න ශබ්ද කෝෂය හා විශ්ව කෝෂය යන දෙක ගැනම දන්නා අයෙක් මගෙන් අද උදේ ප්රශ්නයක් ඇහුවා. සිංහල භාෂාවේ ඇලපිලි, පාපිලි, කොම්බු දැමිය නොහැකි අකුර කුමක්ද කියලයි. ඒ මම දන්නේ නැහැ කී විට ඔහු ඒ ‘ඉ’ යන්න බව කීවා. ඔහු ඉන්පසු ඇහුවේ ‘ඉ’ යන්න වගේ සිටි කිසි කෙනෙකුත් සමඟ එකතු වන්නේ නැහැ කී ඔබ කොහොමද අද මේ එකතුවන්නේ කියලයි.එවිට මම කීවේ ඒ හැමදේටම වඩා රටත්, ජනතාවත් අත්‍යවශ්‍යයි. ඒ වෙනුවෙන් කරන්න බැරි දෙයක් නැහැ කියලයි. මේ පක්ෂ දෙකේම ඉන්නේ රටට, ජාතියට, ජනතාවට ආදරය කරන පිරිසක්. ඒ වගේම අවංකව කීවොත් ශ්රී ලංකා පොදුජන පෙරමුණ බිහිවුණේ ශ්රී ලංකා නිදහස් පක්ෂයේ මූලධර්මයක් උඩයි. ඒ වෙලාවේ එය අපි බිහිකළා නෙවෙයි ජනතාවගේ ඉල්ලුමක් තිබුණා. බණ්ඩාරනායක මහතා 1951 දී ශ්රී.ල.නි.පය බිහි කළ වෙලාවේ කීවේ මම කරන්නේ වින්නඹු කාර්යය විතරයි කියලයි. අපිත් කළේ ඒ වින්නඹු කාර්යය. අපි පොදුජන පෙරමුණ හදන වෙලාවේ රටේ අවශ්‍යතාවක් තිබුණා. රටේ ජනතාවට සිටි අය හදවතින් ශ්රී ලංකා නිදහස් පාක්‍ෂිකයින් වූ අයට නව ගමන් මාර්ගයක් අවශ්‍ය වුණා. එය ඒ අනුව බිහි වූ පක්ෂයක්.අපි ඒ පක්ෂය පිහිටුවා ජයග්රහණ ලැබුවා. අද ශ්රී ලංකා පොදුජන පෙරමුණ තරම් සංවිධානාත්මක පක්ෂයක් ශ්රී ලංකාවේ පමණක් නොව ලෝකයේම නැහැ. අපි එතරම් ශක්තිමත්. නමුත් පළාත් පාලන ඡන්දයේදී පනස් ලක්ෂයක් ඡන්ද ලබාදී දිනවපු ජනතාව අපිට පණිවුඩයක් දුන්නා. ඒ යම් විදියකින් ඉදිරියට යනවා නම් ඔය දෙගොල්ල එකතු විය යුතුයි කියලයි. ජනාධිපතිවරණය වැනි මැතිවරණයකට එනවා නම් තනියම දිනන්න දෙන්නේ නැති බවටත් දිනවන්නේ එකතු වී ආවොත් පමණක් බවටත් ජනතාව එහිදී පැහැදිලි තීන්දුවක් දුන්නා. මේ එකතුවට අපිට මගපෙන්වූයේ ජනතාවයි.අද අපි අවංකව මේ ගැන සතුටු වෙනවා. මේ දෙපැත්තේම විශාල කැප කිරීම් කළ අය ඉන්නවා. ඔවුනුත් අපිත් සිටි මූලධර්මය මේ කැපවූ කිසිම කෙනෙක් වින්දිතයෙක් හෝ අසරණ නොවිය යුතු බවයි. මේ පක්ෂ දෙකේ අය ආරක්ෂා කිරීම අපේ යුතුකමක්. අපි මෙතෙක් කල් ගතකළේ පහළ මට්ටමේ සාමාජිකයාගේ සිට ඉහළ තනතුරු දක්වාම කිසිම කෙනෙක් වින්දිතයෙක් නොකරන බවට එකඟතාවකට ආ නිසයි. ඒ නිසා අපේ අය හෝ ශ්රී.ල.නි.පයේ අය බිය විය යුතු නැහැ. අපි අත්සන් කළේ ඒ සඳහා වන ගිවිසුමකුයි.අපි මෙම තීරණය ගත්තේ ඔබේ දරුවන්ට ජීවත්වීම සඳහා සුරක්ෂිත සමෘද්ධිමත් රටක් ඇතිකිරීමේ එකම පරමාර්ථයෙන්. ඒ නිසා වින්දිතයෝ හෝ කිසිම කෙනෙක් අසරණ කිරීමක් සිදුවන්නේ නැහැ. අපේ පළවැනි ආදරය එහෙමත් නැත්නම් ෆස්ට් ලව් එක වගේ අපේ පක්ෂයේ නායකයගේ ෆස්ට් ලව් එක මේ ශ්රී ලංකා නිදහස් පක්ෂයයි. හැම තිස්සෙම මට කියන්නේ මේ ශ්රී ලංකා එකේ හැමෝම මට ඡන්දය දුන් අය නිසා ඒ අය අමතක කරන්න එපා කියලයි. හැබැයි මම නම් ටිකක් අපේ පක්ෂයට වැඩිපුර ළැදියි. ඒත් අපේ නායකයා මේ කාටත් එක වගේ සලකනවා.මෙහිදී අපි දෙගොල්ලන්ගේම අනන්‍යතාව ආරක්ෂා විය යුතුයි. අපි මෙතැන පක්ෂ දෙක එකතුවීමක් වුණේ නැහැ. ලංකා සම සමාජ පක්ෂය හා කොමියුනිස්ට් පක්ෂය සමාන අදහස් ඇති පක්ෂ දෙකක් වුවත් අදටත් එකතු වී නැහැ. වෙන්වුණාම එක්වෙන්න අමාරුයි. නමුත් අපේ පක්ෂ දෙකටම රටේ තැනක් තිබෙනවා. අපි පක්ෂ දෙකම රට වෙනුවෙන් එකතු විය යුතු තැන එකතු වී යමු. අපේ පක්ෂ දෙකේ ශක්තිය එකතු කර රට දිනවීම සඳහා කරන පළමු කාර්යය ගෝඨාභය රාජපක්ෂ මහතා මේ රටේ ජනපතිවරයා බවට පත්කිරීමයි.ශ්රී ලංකා නිදහස් පක්ෂයේ මහලේකම් දයාසිරි ජයසේකර මහතා මෙහිදී මෙසේ සඳහන් කළේය.“අද මේ රටේ ඓතිහාසික දිනයක්. අපේ පක්ෂය 1956 විප්ලවයත් සමඟ මේ රටේ විශාල වෙනසක් කළ පක්ෂයක්. ඉන්පසු වමේ ප්රගතිශීලී, අධිරාජ්‍ය විරෝධී ව්‍යාපාරය ආරක්ෂා කරමින් සිරිමාවෝ බණ්ඩාරනායක මැතිනියත්, චන්ද්‍රිකා කුමාරතුංග මැතිනියත් මේ පක්ෂය ඉදිරියට ගෙන ගියා. මහින්ද රාජපක්ෂ මහතා රටට නිදහස අරන් දුන්නා. පක්ෂයේ වත්මන් නායක මෛත්රීපාල සිරිසේන මහතා රටට නැවත ප්රජාතන්ත්රවාදය හා මානව නිදහස ලබාදුන්නා.අපි අතර ඇතිවූ ප්රශ්න ගැටලු නිසා වෙන්වී පක්ෂ දෙකක් විදියට ඉදිරියට ගියා. අභියෝගවලට මුහුණ දෙන්න සිදුවුණා. ශ්රී ලංකා පොදුජන පෙරමුණ මාස කිහිපයක් ඇතුළත ශක්තිමත් වී අපේ පක්ෂය තුන්වන බලවේගය බවට පත්වුණා. නමුත් අපි සියලු දෙනා පෙනී සිටියේ එක් මතයක් වෙනුවෙන්. අපි දේශමාමක බලවේගවලට ගරුකළා. මව්බිමට තිබූ ආදරය පාවා දුන්නේ නැහැ. ඒ නිසා අපට එකතු වෙන්න ලේසියි. මේ වෙන්වීම තුළ ගම්වල එකම පවුලේ අය දෙකට බෙදුණා. සමහරු තවමත් ඉන්නේ බෙදුණු මනසින්.මේ එකතුවීමට ශක්තිය දුන්නේ මහා සංඝරත්නය ඇතුළු ජාතික බලවේගයි. ඒ නිසා පසුගිය කාලයේ අපි අපේ පක්ෂය ශක්තිමත් කරන්න ආරක්ෂා කරගන්න විශාල වෙහෙසක් දැරුවා. ඒ වෙනුවෙන් මටත් විවිධ ප්රකාශ කරන්න සිදුවුණා. ඒ සියල්ල කළේ මේ පක්ෂය රැක ගන්නයි. සමහරු හිතුවේ මම මෙය එ.ජා.පයට ඇදගෙන යන්න හදනවා කියලයි. ඒත් මම කලබල නොවුණේ මා කරන දේ දැන සිටි නිසයි. පක්ෂය ආරක්ෂා කිරීමත්, ලද පළමු අවස්ථාවේ එ.ජා.පය පරාජ කිරීමත් කළ යුතු බව මා දැන සිටියා. ඒ සඳහා කටයුතු කළා. ඒ සියල්ල කළේ රටටත්, ජාතියටත් ඇති ආදරය නිසයි. ඒ ක්‍රියාදාමය තුළ සමහරු අපිව ද්‍රෝහීන් ලෙස හැඳින්වූවා. නමුත් අපි අදත් මේ මහපොළවේ සිටගෙන ඉන්නේ මෙයට ඇති ආදරය නිසයි. අපි මේ වැඩපිළිවෙළ ඉදිරියට ගෙන ගොස් ඉදිරි ජනාධිපතිවරණයට ජාතික බලවේග විසින් ඉදිරිපත් කළ නායකයාට සහය දීමට තීරණය කළා. ගෝඨාභය රාජපක්ෂ මහතා රාජපක්ෂවරුන්ගේ පවුලේ වුවත් ඔහු දේශපාලනය අතින් ගත් කෙනෙක් නෙවෙයි. විද්වතුන්, දේශමාමක බලවේග අතරින් බිහිවූ අයෙක්. මේ සටනේදී ශ්රී.ල.නි.පය සිටගත යුත්තේ කොහේදැයි සිතන්න වුණා. සමහරු තනිව තරඟ කළ යුතු බව කීවා. සමහරු පොදුජන පෙරමුණ සමඟ එකතු වෙමු කියද්දී තවත් අය එ.ජා.පයට එකතු විය යුතු බවත්, ඇතැමුන් නිහඬව සිටිය යුතු බවත් කීවා. නමුත් අපිට නිහඬව ඉන්න බැහැ.ඒ නිසා අපි ජනාධිපතිතුමාගේ ආශීර්වාදයත් සමඟ මධ්‍යම කාරක සභාවේත් දේශපාලන මණ්ඩලයේත් ආශීර්වාදය ඇතිව දෙපාර්ශවය අතර සාකච්ඡා ආරම්භ කළා. ප්රතිපත්ති 27ක් සහිත හොඳ ප්රතිපත්ති මාලාවක් හැදුවා. ගෝඨාභය රාජපක්ෂ මහතාගේ නායකත්වයෙන් අපේ ආණ්ඩුවක් හදාගැනීමේ අපේ ආණ්ඩුවකට අපි මුලින් එකඟ වුණා. සාකච්ඡා වට ගණනාවක් පැවැත්වූවා. මේ ගමන ලේසි වුණේ නැහැ. අපේ පාක්‍ෂිකයින් අපි පක්ෂය පාවාදුන් බව කල්පනා කිරීම හොඳ නැහැ. අපේ පක්ෂය අපි පාවා දෙන්නේත් නැහැ. පක්ෂයත්, රටත් රැකගෙන ගෝඨාභය රාජපක්ෂ මහතා ජයග්රහණය කරවීමේ ගමනයි අපි මේ යන්නේ.මෙය ඉතා අමාරු ගමනක්. නමුත් පක්ෂය දියවෙන්න දෙන්නේ නැහැ. අපි පක්ෂය ශක්තිමත් කිරීමේ වගකීමත් දැරිය යුතුයි. වුණත් ඒවාට සවන් දුන්නා. ජනාධිපතිවරණයෙන් පසු අපි ඉදිරි මැතිවරණවලට එන්නේ ශ්රී ලංකා නිදහස් පොදුජන පෙරමුණ සන්ධානයෙන් පුටුව ලකුණ යටතේයි. දැන් අපි අපේ පාක්‍ෂිකයින් සාමකාමී කර එක්ව ගමනක් යා යුතුයි. අපි බෙදුණොත් පරදින්නේ අපි නොව රටයි. ඒ නිසා කිසිම අවස්ථාවක එ.ජා.පයට ඕනෑ විදියට මේ ගමන නැවැත්වීම නොකළ යුතු බව අපි අපේ පාක්‍ෂිකයන්ට අවබෝධ කර දිය යුතුයි. අපි පක්ෂ දෙකම එකතු කර දිස්ත්රික් සංවිධාන, ආසන සංවිධාන සහ ජාතික කමිටුවක් ඇතිකරනවා. අපේ ජනපතිවරණ ප්රතිඵලය ලෙස ලක්ෂ 50ත් ලක්ෂ 15ත් එකතු වී ලක්ෂ 65ක් ලැබේවි. නොවැම්බර් 16 වැනිදා අපේ අපේක්ෂකයා මේ රටේ ජනපති කරලයි මේ සටන අවසන් කරන්නේ.නැදගමුවේ විජයමෛත්‍රී නා හිමියෝ ද මෙහිදී අනුශාසනාවක් කළහ.ඇල්ලේ ගුණවංශ හිමියන් ප්රමුඛ මහා සංඝරත්නය, ශ්රී ලංකා පොදුජන පෙරමුණේ සභාපති මහාචාර්ය ජී.එල්. පීරිස්, ශ්රී ලංකා නිදහස් පක්ෂය වෙනුවෙන් එහි වැඩබලන සභාපති මහාචාර්ය රෝහණ ලක්ෂ්මන් පියදාස, ජ්‍යෙෂ්ඨ උප සභාපති නිමල් සිරිපාල ද සිල්වා, ජාතික සංවිධායක දුමින්ද දිසානායක, දිනේෂ් ගුණවර්ධන, විමල් වීරවංශ, වාසුදේව නානායක්කාර යන මහත්වරුන් ඇතුළු පොදුජන පෙරමුණේ පක්ෂ නායකයන්, පාර්ලිමේන්තු මන්ත්රීවරුන් වන මහින්ද සමරසිංහ, නිමල් ලන්සා, පවිත්රා වන්නිආරච්චි, තිලංග සුමතිපාල, නිශාන්ත මුතුහෙට්ටිගම, රෝහිත අබේගුණවර්ධන, ඩලස් අලහප්පෙරුම යන මහත්වරුන් ඇතුළු දෙපාර්ශ්වයේ ජනතා නියෝජිතයන්, කලාකරුවන්, විද්වතුන් ඇතුළු විශාල පිරිසක් මෙම අවස්ථාවට එක්ව සිටියහ.
|
පොහොට්ටු රැස්වීමට ගිය මහින්දට ක්රියාමාර්ගයක් ගන්න අපට හදිස්සියක් නෑ
| 0 |
(නිමල කොඩිතුවක්කු)රටට හිතැති සියලු බලවේග ඒකරාශී කරගනිමින් දැවැන්ත ජනබලවේගයක් බිහිකර මෙවර මැතිවරණය ජයග්රහණය කර රට දිනවීමට කැපවන බව සමගි ජන බලවේගයේ නායක හිටපු විපක්ෂ නායක සජිත් ප්‍රේමදාස මහතා කොළඹදී අද (06) පැවසීය.ප්රජාතන්ත්ර විරෝධී සියලු බාධක පරාජය කරමින් නිදහස ප්රජාතන්ත්රවාදය අගය කරමින් රටම දිනවන වැඩපිළිවෙලක් දියත් කරන බවද සජිත් ප්‍රේමදාස මහතා සඳහන් කළේය.ආර්ථික, දේශපාලන, සමාජීය බලවේග එකට ඒකරාශී කර ජාතික අවශ්‍යතාවයන් සපුරාලමින් රටම බලගන්වා සද්ධන්ත ශ්රී ලංකාවක් නිර්මාණය කරන බවද ඔහු පැවසීය.සජිත් ප්‍රේමදාස මහතා මේ බව පැවසුවේ පිටකෝට්ටේ සෝලිස් උත්සව ශාලාවේදී පැවැති සමගි ජනබලවේගයේ මැතිවරණ ප්‍රචාරණ ව්‍යාපාරය ආරම්භය සනිටුහන් කිරීම සහ සමගි ජන බලවේගයේ නිල ජංගම දුරකථන යෙදුවුම ජනගත කිරීමේ උත්සවයේ ප්රධාන ආරාදිතයා ලෙස එක්වෙමිණි.එහිදී වැඩිදුරටත් අදහස් දැක්වූ සමගි ජනබලවේගයේ නායක හිටපු විපක්ෂ නායක සජිත් ප්‍රේමදාස මහතා මෙසේද කීවේය. “සමගි ජනබලවේගයේ අපි හරීන් ප්රනාන්දු මහතාගේ නිර්මාණයක් තුළ අපගේ මැතිවරණ ව්‍යාපාරය නව මානයකින් ආරම්භ කරලා තියෙනවා. දුරකථනයෙන් තරඟ කරන සමගි ජනබලවේගය මේ රටේ සම්ප්‍රදානුකූල, යල්පැනගිය දේශපාලන රාමුවෙන් පිට පැනලා රට මුහුණ දෙන නව අභියෝග වලට විසඳුම් සෙවීමට අලුත් ගමනක් ආරම්භ කරලා තියෙනවා.දුරකථනයෙන් තරඟ කරන අපි අපේ ගමනේ ප්‍රධානතම තේමා පාටය විදියට සද්ජාතිකත්වය විදියට හඳුන්වාදෙනවා. මේ රටේ සුවහසක් ජනතාවට සද්ජාතිකත්වය හරහා සියලු දෙනාම ජයග්රහණය කරන ජාතික ගමනක් අපි ආරම්භ කරලා තියෙනවා.අපේ රට සිංහල බෞද්ධ බහුතරයක් ඉන්න රටක්. බුද්ධාමට අපේ රටේ ආණ්ඩුක්රම ව්‍යවස්ථාවෙන් සුවිශේෂී ස්ථානයක් ලබාදී තිබෙනවා. එය ආරක්ෂා කරමින් සෙසු ආගම් සෙසු ජාතින් සදහා නිවැරදි ආරක්ෂාවක් ලබාදිමේ ජාතික වගකීමක් තිබෙනවා කියලා ආණ්ඩුක්රම ව්‍යවස්තාවේ සඳහන් කරලා තියෙනවා.මේ වැඩපිළිවෙල තුළ අපි පැහැදිලිවම ජාතිවාදය, ආගම්වාදය, අන්තවාදය, ත්රස්තවාදය සම්පූර්ණයෙන්ම හෙළා දකිනවා විතරක් නෙමෙයි අපේ මාතෘභූමිය තුළ එවන් ක්‍රියාවන් සිදු නොකරන තැනට අපි වගබලාගන්නවා.සද්ජාතිකත්වය තුළ සද්භාවයෙන් නිවැරදි චින්තනයක් ඔස්සේ අපේ රට තුළ දේශාභිමානය ආරක්ෂා කරමින් වෙනත් කිසිම ජාතියකට, ආගමකට එදිරිවාදිකම් නොකර සැබෑ ඒකිය මාතෘභූමියක් තුළ ජාතික ආරක්ෂාව සුරකිමින් සහෝදරත්වය සංහිදියාව තුලින් මාතෘභූමිය සුරකින නව ගමනක් ආරම්භ කරනවා. මේ සද්ජාතිකත්වය තුළ ආර්ථික සෞභාග්‍ය, සමාජීය ශක්තිය, දේශපාලන සිවිල් අයිතිවාසිකම් සංස්කාතික, ආගමික අයිතිවාසිකම් සුරක්ෂා කරන්න අපි බැදි සිටිනවා.සද්ජාතිකත්වය තුළ වෛරී දේශපාලනය, වෛරී ප්‍රකාශන අපි සම්පූර්ණයෙන්ම ප්රතික්ෂේප කරනවා. එම වෛරී දේශපාලනය, වෛරී ප්‍රකාශන නීති විරෝධී ක්‍රියාවන් හැටියට හඳුන්වන එවන් ක්‍රියාවල යෙදෙන අය අපි නීතිය හමුවට ගෙනයාමට කටයුතු කරනවා.අපේ රටේ ජාතික ආරක්ෂාව ගැන කතා කරනවිට එහි ප්‍රමුඛතම කාරණාව වන්නේ මිලිටරි ආරක්ෂාවයි. මිලිටරි ආරක්ෂාව ශක්තිමත් කිරීම උදෙසා රට සුරකින ආරක්ෂක අංශ ධනාත්මක මානසිකත්වයකින් නවීන උපාංග හා නවීන පුහුණු රටාවන් තුලින් ශක්තිමත් ආරක්ෂක යාන්ත්රණයක් අපි නිර්මාණය කරනවා.ජාතික ආරක්ෂාව අප විග්රහ කරන ආකාරයට එය මිලිටරි ආරක්ෂාවට පමණක් සීමා වෙන්නේ නැහැ. අපි රටක් විදියට ආර්ථික ආරක්ෂාව, දේශපාලන ආරක්ෂාව, සමාජිය ආරක්ෂාව දෙස බැලිය යුතුයි. අපි හදුන්වන සද්ජාතිකත්වය තුළ ජාතික ආරක්ෂාවේ පැතිකඩ ගණනාවක් තිබෙනවා. අප නිර්මානය කරන සද්ජාතිකත්වය තුළ සැබවින්ම ජාතික ආරක්ෂාව තහවුරු වෙනවා.අද වනවිට අපේ රටේ ආර්ථික ආරක්ෂාව පලුදුවෙලා තියෙනවා. ආර්ථිකය කඩාවැටීම තුළ සමාජ ආරක්ෂාවත් හීන වෙලා තියෙනවා. මේ නිසා දේශපාලන ආරක්ෂාවත් අද රට තුළ ක්ෂය වෙමින් පවතිනවා. ආර්ථික ආරක්ෂාව තහවුරු කරන්නනම් අපේ රටේ කඩා වැටුනු ආර්ථිකය අපි ගොඩනැගිය යුතුයි. ඒ සඳහා රටේ ජනතාවගේ ජනජිවිතය සුඛිත මුදිත කළ යුතුයි.අක්‍රිය වූ ආර්ථික චක්‍රය නැවතත් සක්‍රීය කිරීම සඳහා ජනතාව අතට මුදල් ලබාදිය යුතුයි. ඒ මුදල් ලබාදීම තුළින් නිර්මාණය වන ඉතිරිකිරීම, පාරිභෝජනය, ආයෝජනය යන ආර්ථික ක්‍රියාවන් තුළගරා වැටුණූ ආර්ථිකය නැවත වරක් ශක්තිමත් ස්ථාවරයට ගෙනඒට අපට හැකිවෙනවා. ඒ සඳහා නව ආර්ථික ක්‍රමෝපායන් අනුගමනය කිරීමට අපි අදහස් කරනවා. මෙම ක්‍රමවේදයන් අනුගමනය කරමින් වෙනත් රටවලට වඩා ඉදිරියෙන් සිටින්නට අපි අදහස් කරනවා.අපේ උපායමාර්ගික සැලැස්මවල් තුල ප්‍රධානතම අරමුන වන්නේ ජාතික අවශ්‍යතාවයන් සපුරාලිමයි. මේ මගින් මුලු රටම බලගන්වලා සියලුම ආර්ථික, දේශපාලන, සමාජීය බලවේග එකට ඒකරාශි කරලා සද්ධන්ත ශ්රී ලංකාවක් නිර්මාණය කරනවා. සැමට සෞභාග්‍යය හිමිවන සමාජ සාධාරණත්වය උදාකරන මාතෘභූමියක් නිර්මාණය කිරීම සද්ජාතිකත්වය පෙරදැරිකරගෙන ඉදිරියට යන අපගේ ඒකායන ගමන් මාර්ගයයි.මහජන හමු දහසක් තුළින් අපි මේ වැඩසටහන රටපුරා ගෙනයනවා. මේ මගින් අපි අසමසම ජනබලවේගයක් නිර්මානය කරනවා. ජන සවියෙන් අපි විශිෂ්ඨ ජයග්‍රහනයක් කරා අපි මේ ගමන මෙහෙයවනවා.සාම්ප්රදායික මාධ්‍ය තුළ අපිට නොලැබෙන ඉඩ නවීන තාක්ෂණය ඔස්සේ ලබාගෙන නව තාක්ෂනය ඔස්සේ ජනතාව දැනුවත් කරමින් අපි කටයුතු කරනවා. ඒ සඳහා හරීන් ප්රනාන්දු මහතා ප්රමුඛ පිරිසක් කටයුතු කරනවා.එක කණ්ඩායමක් කෘතිමව ඔක්සිජන් ලබාදීලා ඉහළට ඔසවන්නට යන යුගයක ජන ප්රජාව ඒකාබද්ධ කරගත් නවීන ක්‍රමවේදයන් මගින් ජනතාව සමඟ අත්වැල් බැඳගෙන ප්රජාතන්ත්රවාදය අගය කරමින් සමගි ජනබලවේගය රටම දිනවන ගමන් මාර්ගය බවට අපි පත් කරගන්නවා” යැයිද ඔහු එහිදි සඳහන් කළේය.
|
‘‘සියලුම බලවේග සමඟ එක්ව මැතිවරණය ජයග්රහණය කරනවා‘‘
| 1 |
(***නිමල කොඩිතුවක්කු)රටට හිතැති සියලු බලවේග ඒකරාශී කරගනිමින් දැවැන්ත ජන බලවේගයක් බිහිකර මෙවර මැතිවරණය ජයග්රහණය කර රට දිනවීමට කැපවන බව සමගි ජන බලවේගයේ නායක හිටපු විපක්ෂ නායක සජිත් ප්‍රේමදාස මහතා කොළඹදී ඊයේ (6) පැවැසීය.ප්රජාතන්ත්ර විරෝධී සියලු බාධක පරාජය කරමින් නිදහස, ප්රජාතන්ත්රවාදය අගය කරමින් රටම දිනවන වැඩපිළිවෙළක් දියත් කරන බව ද සජිත් ප්‍රේමදාස මහතා සඳහන් කළේය.ආර්ථික, දේශපාලන, සමාජීය බලවේග එකට ඒකරාශී කර ජාතික අවශ්‍යතා සපුරාලමින් රටම බලගන්වා සද්දන්ත ශ්රී ලංකාවක් නිර්මාණය කරන බව ද ඔහු පැවැසීය.සජිත් ප්‍රේමදාස මහතා මේ බව පැවැසුවේ පිටකෝට්ටේ සෝලිස් උත්සව ශාලාවේදී පැවැති සමගි ජන බලවේගයේ මැතිවරණ ප්‍රචාරණ ව්‍යාපාරය ආරම්භය සනිටුහන් කිරීම සහ සමගි ජන බලවේගයේ නිල ජංගම දුරකතන යෙදවුම ජනගත කිරීමේ උත්සවයේ ප්රධාන ආරාධිතයා ලෙස එක්වෙමිණි.එහිදී වැඩිදුරටත් අදහස් දැක්වූ සමගි ජන බලවේගයේ නායක හිටපු විපක්ෂ නායක සජිත් ප්‍රේමදාස මහතා මෙසේ ද කීවේය.“සමගි ජන බලවේගයේ අපි හරීන් ප්රනාන්දු මහතාගේ නිර්මාණයක් තුළ අපගේ මැතිවරණ ව්‍යාපාරය නව මානයකින් ආරම්භ කරලා තියෙනවා. දුරකතනයෙන් තරග කරන සමගි ජන බලවේගය මේ රටේ සම්ප්‍රදායානුකූල, යල්පැනගිය දේශපාලන රාමුවෙන් පිට පැනලා රට මුහුණ දෙන නව අභියෝගවලට විසඳුම් සෙවීමට අලුත් ගමනක් ආරම්භ කර තියෙනවා.දුරකතනයෙන් තරග කරන අපි අපේ ගමනේ ප්‍රධානතම තේමා පාඨය විදියට සද්ජාතිකත්වය විදියට හඳුන්වා දෙනවා. මේ රටේ සුවහසක් ජනතාවට සද්ජාතිකත්වය හරහා සියලු දෙනාම ජයග්රහණය කරන ජාතික ගමනක් අපි ආරම්භ කරලා තියෙනවා.අපේ රට සිංහල බෞද්ධ බහුතරයක් ඉන්න රටක්. බුද්ධාගමට අපේ රටේ ආණ්ඩුක්රම ව්‍යවස්ථාවෙන් සුවිශේෂී ස්ථානයක් ලබාදී තිබෙනවා. එය ආරක්ෂා කරමින් සෙසු ආගම් සෙසු ජාතින් සඳහා නිවැරැදි ආරක්ෂාවක් ලබාදීමේ ජාතික වගකීමක් තිබෙනවා කියලා ආණ්ඩුක්රම ව්‍යවස්ථාවේ සඳහන් කරලා තියෙනවා. මේ වැඩපිළිවෙළ තුළ අපි පැහැදිලිවම ජාතිවාදය, ආගම්වාදය, අන්තවාදය, ත්රස්තවාදය සම්පූර්ණයෙන්ම හෙළා දකිනවා විතරක් නෙමෙයි අපේ මාතෘ භූමිය තුළ එවන් ක්රියා සිදු නොකරන තැනට අපි වගබලාගන්නවා.සද්ජාතිකත්වය තුළ සද්භාවයෙන් නිවැරැදි චින්තනයක් ඔස්සේ අපේ රට තුළ දේශාභිමානය ආරක්ෂා කරමින් වෙනත් කිසිම ජාතියකට, ආගමකට එදිරිවාදිකම් නොකර සැබෑ ඒකීය මාතෘ භූමියක් තුළ ජාතික ආරක්ෂාව සුරකිමින් සහෝදරත්වය සංහිඳියාව තුළින් ස්වෛරී මාතෘ භූමිය සුරකින නව ගමනක් ආරම්භ කරනවා. මේ සද්ජාතිකත්වය තුළ ආර්ථික සෞභාග්‍යය, සමාජීය ශක්තිය, දේශපාලන-සිවිල් අයිතිවාසිකම්, සංස්කාතික-ආගමික අයිතිවාසිකම් සුරක්ෂා කරන්න අපි බැඳී සිටිනවා.සද්ජාතිකත්වය තුළ වෛරී දේශපාලනය, වෛරී ප්‍රකාශන අපි සම්පූර්ණයෙන්ම ප්රතික්ෂේප කරනවා. එම වෛරී දේශපාලනය, වෛරී ප්‍රකාශන නීති විරෝධී ක්රියා හැටියට හඳුන්වල එවන් ක්‍රියාවල යෙදෙන අය අපි නීතිය හමුවට ගෙනයාමට කටයුතු කරනවා.අපේ රටේ ජාතික ආරක්ෂාව ගැන කතා කරනවිට එහි ප්‍රමුඛතම කාරණාව වන්නේ මිලිටරි ආරක්ෂාවයි. මිලිටරි ආරක්ෂාව ශක්තිමත් කිරීම උදෙසා රට සුරකින ආරක්ෂක අංශ ධනාත්මක මානසිකත්වයකින් නවීන උපාංග හා නවීන පුහුණු රටාවන් තුළින් ශක්තිමත් ආරක්ෂක යාන්ත්රණයක් අපි නිර්මාණය කරනවා.ජාතික ආරක්ෂාව අප විග්රහ කරන ආකාරයට එය මිලිටරි ආරක්ෂාවට පමණක් සීමා වෙන්නේ නැහැ. අපි රටක් විදියට ආර්ථික ආරක්ෂාව, දේශපාලන ආරක්ෂාව, සමාජීය ආරක්ෂාව දෙස බැලිය යුතුයි. අපි හඳුන්වන සද්ජාතිකත්වය තුළ ජාතික ආරක්ෂාවේ පැතිකඩ ගණනාවක් තිබෙනවා. අප නිර්මාණය කරන සද්ජාතිකත්වය තුළ සැබැවින්ම ජාතික ආරක්ෂාව තහවුරු වෙනවා.අද වනවිට අපේ රටේ ආර්ථික ආරක්ෂාව පළුදුවෙලා තියෙනවා. ආර්ථිකය කඩාවැටීම තුළ සමාජ ආරක්ෂාවත් හීන වෙලා තියෙනවා. මේ නිසා දේශපාලන ආරක්ෂාවත් අද රට තුළ ක්ෂය වෙමින් පවතිනවා. ආර්ථික ආරක්ෂාව තහවුරු කරන්න නම් අපේ රටේ කඩා වැටුණු ආර්ථිකය අපි ගොඩනැගිය යුතුයි. ඒ සඳහා රටේ ජනතාවගේ ජන ජීවිතය සුඛිත මුදිත කළ යුතුයි.අක්‍රිය වූ ආර්ථික චක්‍රය නැවතත් සක්‍රිය කිරීම සඳහා ජනතාව අතට මුදල් ලබාදිය යුතුයි. නිර්මාණය වන ඉතිරි කිරීම, පාරිභෝජනය, ආයෝජනය යන ආර්ථික ක්රියා තුළ ගරා වැටුණු ආර්ථිකය නැවත වරක් ශක්තිමත් ස්ථාවරයට ගෙන ඒමට අපට හැකිවෙනවා. ඒ සඳහා නව ආර්ථික ක්‍රමෝපායන් අනුගමනය කිරීමට අපි අදහස් කරනවා. මෙම ක්‍රමවේදයන් අනුගමනය කරමින් වෙනත් රටවලට වඩා ඉදිරියෙන් සිටින්නට අපි අදහස් කරනවා.අපේ උපායමාර්ගික සැලැසුම්වල ප්‍රධානතම අරමුණ වන්නේ ජාතික අවශ්‍යතා සපුරාලීමයි. මේ මගින් මුළු රටම බලගන්වලා සියලුම ආර්ථික, දේශපාලන, සමාජීය බලවේග එකට ඒකරාශි කරලා සද්ධන්ත ශ්රී ලංකාවක් නිර්මාණය කරනවා. සැමට සෞභාග්‍යය හිමිවන සමාජ සාධාරණත්වය උදාකරන මාතෘ භූමියක් නිර්මාණය කිරීම සද්ජාතිකත්වය පෙරදැරි කරගෙන ඉදිරියට යන අපගේ ඒකායන ගමන් මාර්ගයයි.මහජන හමු දහසක් තුළින් අපි මේ වැඩසටහන රට පුරා ගෙනයනවා. මේ මගින් අපි අසමසම ජන බලවේගයක් නිර්මාණය කරනවා. ජන සවියෙන් අපි විශිෂ්ට ජයග්රහණයක් කරා අපි මේ ගමන මෙහෙයවනවා.සාම්ප්රදායික මාධ්‍ය තුළ අපට නොලැබෙන ඉඩ නවීන තාක්ෂණය ඔස්සේ ලබාගෙන නව තාක්ෂණය ඔස්සේ ජනතාව දැනුවත් කරමින් අපි කටයුතු කරනවා. ඒ සඳහා හරීන් ප්රනාන්දු මහතා ප්රමුඛ පිරිසක් කටයුතු කරනවා.එක කණ්ඩායමක් කෘත්‍රිමව ඔක්සිජන් ලබාදීලා ඉහළට ඔසවන්නට යන යුගයක ජන ප්රජාව ඒකාබද්ධ කරගත් නවීන ක්රමවේද මගින් ජනතාව සමග අත්වැල් බැඳගෙන ප්රජාතන්ත්රවාදය අගය කරමින් සමගි ජන බලවේගය රටම දිනවන ගමන් මාර්ගය බවට අපි පත්කර ගන්නවා” යැයි ද ඔහු එහිදී සඳහන් කළේය.සමගි ජන බලවේගය මහලේකම් රංජිත් මද්දුමබණ්ඩාර මහතා:“මේ රටේ ප්‍රධානතම පක්ෂය විදිහට සමගි ජන බලවේගය තව මාසයකින් රටේ ආණ්ඩු බලය ලබා ගන්නවා. දිනමු කියන තේමාවෙන් අපි අපේ මැතිවරණ ප්‍රචාරණ ව්‍යාපාරය ආරම්භ කළා. අපේ අරමුණ රට, ජනතාව, පක්ෂය සහ මැතිවරණය ජයග්රහණය කිරීමයි.විද්‍යුත් සහ සමාජ මාධ්‍ය අද මැතිවරණයේ ප්රධාන ප්රචාරක අංගයක් බවට පත්ව තිබෙනවා. සමහර මාධ්‍ය බොරුව රජ කරලා බොරුවෙන් පාලකයන් පත් කරගත්තා. මීට එරෙහිව විශාල මාධ්‍ය මෙහෙයුමක් අපට අවශ්‍යව තිබෙනවා. එහි වගකීම හරීන් ප්රනාන්දු මහතාට බාර දීලා අගෝස්තු 6 වැනිදා රටේ අගමැති විදිහට සජිත් ප්‍රේමදාස මහතා පත්කරගැනීමේ කාර්ය භාර්ය අපි මේ විදිහට අද ආරම්භ කළා” යැයි ද ඔහු පැවැසීය.සමගි ජන බලවේගයේ මැතිවරණ මෙහෙයුම් කමිටු ප්‍රධානී හරීන් ප්රනාන්දු මහතා:“තව මාසයකින් රටට නව අග්‍රාමාත්‍යවරයකු තෝරා පත් කරගන්නවා. අවුරුදු විස්සකට දැක්මක් තියෙන නායකයෙක් ඒ සඳහා අප තෝරාගත යුතුයි. මේ තරගයට තරගකරුවන් දෙදෙනයි. අවුරුදු 76ක සාම්ප්‍රදායක නායකයෙක් තෝරගන්නවා ද 52ක තරුණ දක්ෂ නායකයෙක් තෝරගන්නවා ද කියන තීරණය අපි ගත යුතුයි.මාධ්‍යයෙන් පිපුණු පොහොට්ටුව අද කෙහෙල්මලක් බවට පත්වෙලා තියෙනවා. හදවතට කතා කරන්න පුළුවන් දක්ෂ තරුණ සුදුසුම නායකයා තමයි සජිත් ප්‍රේමදාස කියන්නේ.මහින්ද රාජපක්ෂ අමාත්‍යාංශ ගාණක් පාලනය කරනවා. එතුමා මේ මාස අටටම මුදල් අමාත්‍යාංශයට ගිහින් තියෙන්නේ දෙවතාවක් විතරයි.දිනමු කියන තේමාවෙන් අපි මේ මැතිවරණ ව්‍යාපාරය ආරම්භ කරලා ප්රජාතන්ත්රවාදය, මාධ්‍ය නිදහස, ආර්ථිකය දිනවමු කියලා රටේ සියලුම ජනතාවට ආරාධනා කරනවා.”මෙම අවස්ථාවට සමගි ජන බලවේගය ජාතික සංවිධායක තිස්ස අත්තනායක සහ හිටපු පාර්ලිමේන්තු මන්ත්රීවරුන් වන ඉරාන් වික්‍රමරත්න, මයන්ත දිසානායක යන මහත්වරුන් ඇතුළු පිරිසක් එක්ව සිටියහ.
|
‘‘සියලුම බලවේග සමඟ එක්ව මැතිවරණය ජයග්රහණය කරනවා‘‘
| 0 |
(අංජුල මහික වීරරත්න සහ නුවරඑළිය ෂෙල්ටන් හෙට්ටිආරච්චි අඹේවෙල සිට)රාජපක්ෂ ආණ්ඩුව සමයේ අතුරුදන් වූ ඩොලර් කෝටි ගණනක් වූ ජාතික ධනය පිළිබඳව කවුරුන් හෝ අබිරහස් නවකතාවක් ලිවිය යුතු බව අග්රාමාත්ය රනිල් වික්රමසිංහ මහතා අඹේවෙලදී පෙරේදා (7) පැවැසීය.ඡුන්ද දායකයන් යහපාලන රජයට ඡන්දය දුන්නේ හොරකම් නොකරන ක්රමවේදයක් ඇති කිරීමට බව කී අග්රාමාත්ය රනිල් වික්රමසිංහ මහතා රජය කිසිවිටක හොරකම අනුමත නොකරන බව ද කීවේය.එදා වංචා දුෂණ හෙළිකරන විට දුටුගැමුණු රජුට මඩ ගහනවා යැයි කියූ මාධ්‍යය අද යළි උපන්නා ලෙස කටයුතු කරන බව ද අග්රාමාත්යවරයා පැවැසීය.අග්රාමාත්ය රනිල් වික්රමසිංහ මහතා මේ බව කීවේ ග්රාමීය ආර්ථික කටයුතු පිළිබඳව අමාත්‍යාංශයට අනුබද්ධ මිල්කෝ (ප‍්‍රයිවට්) ලිමිටඞ්හි අඹේවෙල කර්මාන්තශාලාවේ නවීකරණය කළ කිරිපිටි නිෂ්පාදනාගාරය විවෘත කිරීමේ උත්සවයේ ප්රධාන ආරාධිතයා ලෙස සහභාගී වෙමිනි.මෙහිදී අගමැති අතින් කිරි ගොවීන් සඳහා ඇගයුම් තිළිණ ප්රදානයක් ද සිදුවිය.එම උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේ ද පැවැසීය.”පළමුවෙන්ම පදිරිප්පුව ප‍්‍රදේශයෙන් පැමිණි ශිෂ්‍ය ශිෂ්‍යාවන්ගේ නර්තන කණ්ඩායමට මම ප‍්‍රශංසා කරනවා. එය සම්ප‍්‍රදායත් නූතන ක‍්‍රමයත් එක්වූ ඉතා හොඳ නැටුමක්. ඒ වගේම යුද හමුදා නර්තන කණ්ඩායමටත් ප‍්‍රශංසා කරනවා. නමුත් මෙම ස්ථානයෙන් ඉක්මනින් පිටව යා යුතු නිසා ඔවුන්ගේ අනෙක් නර්තනාංග බැලීමට නොහැකිවීම අවාසනාවක්.අමාත්‍ය පී. හැරිසන් මැතිතුමා නව ආයෝජන හරහා නවීකරණය වූ මෙම කර්මාන්තශාලාව විවෘත කිරීමට මට ආරාධනා කළා. මෙම කර්මාන්තශාලාව නවීකරණය කිරීම සඳහා 2008 වසරේ කටයුතු ආරම්භ කළත් ඊට අවශ්‍ය මුදල් ලබාදී මෙම වැඩකටයුතු ආරම්භ කළේ 2015 වසරේ මෛත්රීපාල සිරිසේන ජනාධිපතිතුමා ප්රමුඛ අපේ ජාතික ආණ්ඩුව යටතේයි.මෙම නවීකරණ කටයුතු සිදු නොකළා නම් කිරි විශාල ප්රමාණයක් අපතේ යාම සිදුවෙනවා. කිරි ගොවීන්ට සිය කිරි නිෂ්පාදනය අලෙවි කර ගැනීමට නොහැකි වෙනවා. මෙම නවීකරණය හරහා දැනට මෙහි තිබෙන කිරි ලීටර් ලක්ෂයක ගබඩා පහසුකමට අමතරව තවත් කිරි ලීටර් ලක්ෂ දෙකක ගබඩා පහසුකමුත් ලැබී තිබෙනවා.මේ හරහා අපේ බටර් නිෂ්පාදනය දිනකට කිලෝග‍්‍රෑම් දස දහසක් දක්වා වැඩිකර ගැනීමේ හැකියාවක් තිබෙනවා. දැනට පවතින ලීටර් 40,000ක ගබඩා පහසුකම් සහිත ටැංකියටත්, ලීටර් 20,000 බැගින් වන ගබඩා ටැංකි හතරටත් අමතරව ලීටර් 40,000ක ගබඩා පහසුකම් සහිත තවත් ටැංකි දෙකක් මෙහි ඉදිකර තිබෙනවා. එම නිසා මෙහි තිබෙන ගබඩා පහසුකම පෙරටත් වඩා වැඩි වී තිබෙනවා.ඒ වගේම පාස්චරීකරණ යන්ත‍්‍රයේ දැන් ක‍්‍රියාකාරීත්වය පැයකට ලීටර් 15,000 දක්වා වර්ධනය කර තිබෙනවා. ඒ වගේම සෙන්ටිගේ‍්‍රට් අංශක 90 දක්වා අවශ්‍ය උණුසුම සැපයීමේ පහසුකම් දියුණු කර තිබෙනවා. එමෙන්ම කර්මාන්තශාලාවේ වායුසමීකරණ යන්ත්ර හරහා පැයකට ලීටර් 15,000ක් පාස්චරීකරණය කිරීමේ හැකියාව තිබෙනවා. එසේ නම් මෙය වැදගත් ආයෝජනයක් බවට අපට පෙනී යනවා. මේ ප්රදේශයේ කිරි ගොවීන්ට එදාට වඩා හොඳ ආදායමක් ලබාගැනීමේ හැකියාව අද උදාවී තිබෙනවා.රජයක් ලෙස අපි ප‍්‍රාග්ධනය ආයෝජනය කරන්නේ වැදගත් දේවල් සඳහා පමණයි. අපේ අරමුණ නාස්තිය නොව රටේ සුභසිද්ධියයි. වල් අලි වාසය කරන ප‍්‍රදේශයක කෝටි 320ක වියදමින් සූරියවැව ජාත්‍යන්තර ක්රිකට් ක්රීඩාංගණය ඉදිකිරීම වැනි නොවැදගත් ආයෝජන අප සිදු කරන්නේ නැහැ. පසුගිය ආණ්ඩුවේ රාජපක්ෂ රෙජිමය ඉදිකිරීමේ කටයුතු කළේ තම හෙංචයියන්ට වාසි ලබාදීම සඳහා පමණයි.ඔවුන් හම්බන්තොට වරායට ඩොලර් කෝටි 150ක් ගෙවා තිබෙනවා. නමුත් අපි හම්බන්තොට වරාය පිළිබඳ ගිවිසුම අත්සන් කරනවිට වැඩිම මුදලක් ගෙවීමට ඉදිරිපත් වූ සමාගම් දෙක අතුරින් අප තෝරා ගත්තේ රටට වැඩිම වාසියක් අත්වන පරිදි ඩොලර් කෝටි 140ක් ගෙවීමට ඉදිරිපත් වූ සමාගමයි. නමුත් පසුගිය රජය මෙය ඉදිකිරීමේදී ඩොලර් කෝටි 150ක් වැයකර තිබෙනවා. නමුත් එහි වටිනාකම ඩොලර් කෝටි 140ක් පමණයි. එසේ නම් අතුරුදන් වූ ඉතිරි ඩොලර් කෝටි 10 හෙවත් රුපියල් කෝටි 1500 පිළිබඳව කවුරුන් හෝ අභිරහස් නවකතාවක් ලිවිය යුතුයි.එදා අපි මෙම වංචාව පෙන්වා දෙන විට ලංකාවේ මාධ්‍ය අප ද්‍රෝහීන් යැයි පැවැසුවා. අපි දුටුගැමුණු රජ්ජුරුවන්ට මඩ ගහනවා යැයි පැවැසුවා. නමුත් දැන් ලංකාවේ තිබෙන්නේ යළි උපන් මාධ්‍යයක්. හොරකම් කිරීම අනුමත කරන්නේවත් අනුමත කිරීමට වුවමනාවක්වත් අපට නැහැ. අපේ ඡන්ද දායකයන් අපට ඡන්දය දුන්නේ හොරකම් නොකරන ක්රමවේදයක් ඇති කිරීමටයි. අපේ ඇමැතිවරුන්ට හොරකම් කිරීම සම්බන්ධයෙන් චෝදනා නොතිබුණත් අවශ්‍ය අවස්ථාවල ලංකාවේ පළමු වතාවට කොමිෂන් සභා ඉදිරියට ගොස් සාක්ෂි දෙන ලෙස අප පැවැසුවේත් එම නිසා බව මම විශේෂයෙන් මේ අවස්ථාවේ කියන්න කැමැතියි.නවීන් දිසානායක ඇමැතිතුමාත් පැවැසූ පරිදි අප මේ රට භාර ගන්නාවිට රටේ ආර්ථිකය පැවැතියේ විශාල අර්බුදයකයි. පසුගිය රජය වතුර ඉල්ලූ දරුවන් මරා දැම්මේ පඩි වැඩි කිරීමට ඉල්ලූ සේවකයන්ට වෙඩි ප්රහාර එල්ල කළේ එම ආර්ථික ආර්බුදය පිළිබඳව ඔවුන් දැනගෙන සිටි නිසයි. ඔවුන් එදා උමා ඔය ව්‍යාපෘතියට එරෙහිව උපවාස කළ පුද්ගලයන්ට කඳුළු ගෑස් ප්රහාර එල්ල කළා. අප බලයට පත්වී ඒ සියලූ දේ වෙනස් කළා. අප ජනතාවට සහන ලබාදෙමින් නිවාස ව්‍යාපෘති ලබාදීමට පියවර ගත්තා. මේ වනවිට අප වතුකරයේ නිවාස 16,000ක් ඉදිකරමින් සිටිනවා. ඒ වගේම තවත් නිවාස 14,000ක් ඉදිකිරීමට ඉදිරියේදී කටයුතු කරනවා.ශ්රී ලංකාවට පැමිණෙන සංචාරකයන් සංඛ්‍යාව ගිය වසරේ ලක්ෂ 20ක් දක්වා වැඩිකර ගැනීමට අපට හැකියාව ලැබුණා. එම සංචාරකයන් විශේෂයෙන් මේ ප්රදේශවලට පැමිණෙනවා. අප මෙවැනි විශාල දියුණුවක් කරා රට ගෙන ගියා. අප රටේ අධ්‍යාපනයට යොදවන මුදල් ප්රමාණය වැඩිකරමින් වසර 13ක පාසල් අධ්‍යාපනය අප අනිවාර්යය කළා. ඒ වගේම මේ ප්රදේශය තුළ උසස් පෙළ විභාගය සඳහා විද්‍යා අංශයෙන් ඉදිරිපත්වන ළමුන්ට ද්‍රවිඩ මධ්‍ය මහා විද්‍යාල 25ක් ආරම්භ කර තිබෙනවා. ඒ වගේම මූලික ආහාර වර්ග සාධාරණ මිලක් යටතේ ලබාදීමටත් අප දැන් කටයුතු කරමින් සිටිනවා. මේ සියලූ දේ දීර්ඝකාලීනව ඉදිරියට ගෙන යාමට නම් අපට ශක්තිමත් ආර්ථියක් අවශ්‍ය වෙනවා. අප 2015 දී ජාතික ආණ්ඩුවක් නිර්මාණය කළේ එම ශක්තිමත් ආර්ථිකය ගොඩ නැගීම සඳහායි.මීට පෙර ශ්රී ලංකාවට තිබුණේ ණය බරින් මිරිකුණු ආර්ථිකයක්. එම ණය ප්රමාණය කෙතරම් ද කියනවා නම් රාජපක්ෂ රෙජිමය ණය ලබාදෙමින් හොඳට කෑවා. ඒ කෑම වමනෙ කළාම රටටම ඒක සුද්ධ කරන්න වෙලා තියෙනවා. ඔවුන් ණය බර පරම්පරා තුනකට ඉතිරි කළා. නමුත් අපේ පරම්පරාවේදීම මේ ණය ගෙවා අවසන් කිරීමට අප තීරණය කර තිබෙනවා. සෑම දෙමවුපියකුගේම අරමුණ තමන් ලබාගත් ණය තමන්ගේ දරුවන්ට ගෙවීමට ඉඩ නොදී තමන් විසින්ම ගෙවා අවසන් කිරීමයි. අන්න ඒ නිසයි අප ලබාගත් ණය අපේ කාලයේදීම ගෙවා දැමීමේ අරමුණ ඇතිව මෛතී‍්‍රපාල සිරිසේන ජනාධිපතිතුමා සමඟ එක්ව මම ජාතික ආණ්ඩුව නිර්මාණය කළේ.මේ ණය ගෙවීම පරක්කු කරමින් එය තවත් පරම්පරා කිහිපයකට ඉතිරි කරමින් පක්ෂ අතර ගැටුම් ඇතිකර ගනිමින් බලයේ සිටීමේ හැකියාව අපටත් තිබුණා. අප ආණ්ඩුව භාරදුන් 2005x2014 කාලය තුළ මෙ රටේ සම්පූර්ණ ණය ප්රමාණය 233% කින් වැඩි වී තිබෙනවා. නමුත් රටේ ආදායම පහළ බැස තිබුණා. අවසානයේ ණය පියවීම සඳහා රටේ ආදායම ප්රමාණවත් වුණේ නැහැ. 2013 වසරේදී රටේ ණය පියවීම සඳහා රුපියල් කෝටි 1147ක් අවශ්‍යව තිබුණා. නමුත් ඒ වනවිට රටේ ආදායම රුපියල් කෝටි 130ක් පමණයි. ණය පියවීමට, රටේ එදිනෙදා වියදම් සඳහා ප‍්‍රාග්ධනය ආදිය සඳහා රට තුළ මුදල් තිබුණේ නැහැ. ඔවුන් ඉක්මන් ජනාධිපතිවරණයකට එළැඹුණේ මෙම ගැටලූ නිසායි.නමුත් මේ රට භාරගැනීමෙන් පසුව අප ඉතා අමාරුවෙන් රට ඉදිරියට ගෙන ගියා. 2016 දී ණය ගෙවීම සඳහා අපට රුපියල් බිලියන 1353ක් අවශ්‍ය වුණා. එම වසර තුළ අප ගනු ලැබූ පියවර සහ කි‍්‍රයාමාර්ග හේතුවෙන් රටේ ආදායම රුපියල් බිලියන 1681ක් දක්වා වර්ධනය වුණා. එසේ නම් අඩුම තරමින් එම වසරේදී රටේ ආදායමෙන් ලබාගත් ණය පියවීමට හෝ හැකියාව තිබුණා. අපට වැට් වැඩි කිරීමට ද සිදුවුණා. ඒ වගේම බදු එකතු කරන්නන්ගේ කණ්ඩායම වැඩි කිරීමට සිදුවුණා. ඒ හරහා ඉන්ධන මිල අඩුකිරීමේ හැකියාව අපට තිබුණා. නමුත් බොහෝ අය පැවැසුවේ ඉන්ධන මිල අඩු නොකර ඉන් ලැබෙන ආදායම ණය පියවීම සඳහා යොදවන ලෙසයි. නමුත් අප ජනතාවට ඉන්ධන සහනය ලබා දුන්නා. වැටුප් වැඩිනොකර එම මුදල් ණය පියවීම සඳහා යොදවන ලෙස ඇතැමුන් පවසද්දී අපි රාජ්‍ය සේවකයන්ගේ වැටුප් වැඩි කළා.ඉන්ධන මිල අඩු කිරීමෙන් අපේ ආදායම පහත බැස්සා. වැටුප් වැඩිකිරීම හරහා අපේ වියදම් ඉහළ ගියා. නමුත් ජනතාවට සහන ලබාදෙමින් රටේ ආර්ථිකය ඉදිරියට ගෙන යාමේ ශක්තිය අප සතු බව අප තීරණය කළා. අප දැන් ආර්ථිකය ස්ථාවර කර තිබෙනවා. නමුත් විසඳාගත යුතු තවත් ගැටලූ කිහිපයක් තිබෙනවා. ණය ගෙවීමට, රාජ්‍ය වියදම්, ප‍්‍රාග්ධන ආයෝජනයට ආදී සියලූ දේට අප දැන් මුදල් සොයාගත යුතුයි. 2018 වනවිට අපට ගෙවීමට ඇති ණය ප්රමාණය රුපියල් කෝටි 260 ලක්ෂයක්. 2016 දී අපට ගෙවීමට තිබුණේ රුපියල් කෝටි 135 ලක්ෂයක්. 2019 සහ 2020 දීත් මෙවැනිම විශාල ණය ප්රමාණයක් ගෙවීමට අපට සිදුව තිබෙනවා.මේ තරම් විශාල ණය ප්රමාණයක් ගෙවන්නේ කෙසේ දැයි සිතමින් මෙහි සිටින නෝනා මහත්වරුන්ගේ මුහුණුවල ස්වභාවය දැන් තරමක් වෙනස් වී තිබෙනවා. අප මේ වනවිට ආර්ථිකය ශක්තිමත් කිරීමට අවශ්‍ය කටයුතු සිදුකරන්නේ අපේ ආදායම හරහා මෙම ණය ප්රමාණය ගෙවීමටයි. ඒ වගේම තවත් ගැටලූවක් අපට ඉතිරි වෙනවා. රටේ එදිනෙදා වැටුප් ගෙවීමට, අමාත්‍යාංශ පවත්වාගෙන යාමට, ඉන්ධන, විදුලිබලය ආදී වියදම් ගෙවීමට අපට සිදුවෙනවා. ඇතැම්විට අනාගතයේදී ණය ගැනීමට අපට සිදුවේවි. නමුත් එම ණය නැවත ගෙවිය හැකි ශක්තිමත් ආර්ථිකයක් නිර්මාණය කළ යුතුයි.රට තුළ ආයෝජන අවස්ථා වැඩි කරනවා නම් එවැනි ශක්තිමත් ආර්ථිකයක් නිර්මාණය කිරීමේ හැකියාව පවතිනවා. මහාමාර්ග, පාසල් ආදිය ඉදිකිරීම් සඳහා අවශ්‍ය ණය අප ලබාගත යුතුයි. නමුත් නැවත එම ණය ගෙවිය යුතුයි. ඒවා ප්රතිලාභ ලැබෙන වාණිජමය ව්‍යාපෘති නොවෙයි. අප රටේ ආයෝජන අවස්ථා වැඩි කරනවා නම් මේ සියලූ දේ සඳහා ලබාගත් ණය පියවීමේ හැකියාව අපට ලැබෙනවා.ආයෝජන, කර්මාන්තශාලා, හෝටල් ව්‍යාපෘති සහ වෙනත් ව්‍යාපාර ආදිය වර්ධනය වී ඒ හරහා රැකියා අවස්ථා වර්ධනය වෙනවා. එවිට ඒ හරහා වර්ධනය වූ සේවක සංඛ්‍යාව සහ එම ආයතන රජයට බදු ගෙවනවිට රටේ ආදායම ඉහළ යනවා. එම නිසා 2028-2029 වන තෙක් රටේ ආයෝජන අවස්ථා වැඩි කිරීමට අප බලාපොරොත්තු වෙනවා. ඉන් අනතුරුව අපට සිදු කිරීමට තිබෙන්නේ රටේ වෙළඳාම වැඩි කරමින් අප අපනයනය කරන භාණ්ඩ සංඛ්‍යාව ඉහළ දැමීමයි.පසුගිය කාලයේ රටේ අපනයනය පහත බැස තිබුණා. තේ, රබර්, පොල් හැර රටේ අපනයනය සීමා වී තිබුණේ ඇඟලූම්, රබර් සහ ටයර් නිෂ්පාදන සඳහා පමණයි. ජාත්‍යන්තරයෙන් රටට කිසිදු සහනයක් ලැබුණේ නැහැ. නමුත් අපේ ජාතික ආණ්ඩුව යටතේ දැන් ජී.එස්.පී. ප්ලස් සහනය ලබා ගනිමින් භාණ්ඩ 6000ක් අපනයනය කිරීමේ අවස්ථාව අපට ලැබී තිබෙනවා. නව නිෂ්පාදන 6000ක් නොවන අඩුම තරමින් නිෂ්පාදන 50ක් 100ක් අතර සංඛ්‍යාව හෝ අපනයනය කිරීමට හැකියාව තිබෙනවා නම් එය රටේ ආදායමට ප්රමාණවත්. අපනයන ආදායම වැඩිකරමින් ආයෝජන අවස්ථා වැඩි කිරීමයි අප දැන් සිදුකළ යුත්තේ. අප දැන් එය ආරම්භ කර තිබෙනවා. හම්බන්තොට වරාය හරහා රටට රුපියල් බිලියන 4600ක් අහිමි වුණා. නමුත් හම්බන්තොට වරාය පිළිබඳව වරාය අධිකාරියත් චයිනා මර්චන්ට් සමාගමත් අතර නව ගිවිසුමකට එළැඹුනු නිසා අපට රුපියල් කෝටි 16,500ක් ලැබී තිබෙනවා. හම්බන්තොට වරාය හරහා රටට අහිමි වූ මුදල රුපියල් කෝටි 6600ක්. නමුත් මේ ගිවිසුම නිසා රටට රුපියල් කෝටි 16,000ක ආයෝජනයක් ලැබුණා. මේ ආයෝජන හරහා රටේ විදේශ විනිමය සංචිත වැඩිකර ගැනීමට හැකියාව ලැබෙනවා. අපේ ණය ප්රමාණය අඩුකර ගැනීමටත් අපට හැකිවෙනවා. මෙවැනි ක‍්‍රමානුකූල ආකාරයකට රටේ ආර්ථිකය පාලනය කරමින් ණය ගෙවීමටයි අප බලාපොරොත්තු වන්නේ.රට තුළට ආයෝජන අවස්ථා සීඝ‍්‍රයෙන් රැුගෙන ආ යුතුයි. එම වැඩසටහනට අපේ සම්පූර්ණ ශක්තිය අවධානය යෙදවීමට අප බලාපොරොත්තු වනවා. හම්බන්තොට වරායත් සමග අපට තෙල් පිරිපහදු මධ්‍යස්ථානයක් සඳහා ද ආයෝජන ලැබී තිබෙනවා. වානේ කර්මාන්තශාලාවක් සඳහාත් එල්.එන්.ජී. විදුලි බලාගාරයක් සඳහාත් සිමෙන්ති කර්මාන්තශාලාවක් සඳහාත් නැව් තටාකයකටත් අපට මූලික වශයෙන් ආයෝජන ලැබී තිබෙනවා.මේ වනවිට වයඹ කර්මාන්ත කලාපයක් ඇති කිරීමට අවශ්‍ය කටයුතු අප සූදානම් කරමින් සිිටිනවා. ඒ වගේම කළුතර ප්රදේශයේ කර්මාන්ත කලාපයක් ඇති කිරීමටත් අප සූදානම් වෙනවා. මේ ප‍්‍රදේශයත් දියුණු කිරීමට අවශ්‍ය කටයුතු අප සිදුකරනවා. එවිට නුවරඑළිය, බදුල්ල ආදී ප්රදේශවල ජනතාවටත් මේ ප්රදේශයට පැමිණ රැකියා ලබා ගැනීමේ හැකියාව ඇති වෙනවා. ජේ.ආර්. ජයවර්ධන, රණසිංහ පේ‍්‍රමදාස ආදී ජනාධිපතිවරුන් කර්මාන්ත කලාප ඇති කළ ආකාරයටම අපත් කර්මාන්ත කලාප ඇති කරමින් විශාල දියුණුවක් ළඟා කරගැනීමට බලාපොරොත්තු වෙනවා. මම එම ජනාධිපතිවරුන් දෙදෙනා යටතේම වැඩ කළා. මම බියගම වෙළෙඳ කලාප තුනක් ආරම්භ කළා. ඒ වගේම සීතාවක, කොග්ගල, පල්ලේකැලේ, හොරණ වෙළෙඳ කලාප අප ඇති කළා. ඇඟලූම් කර්මාන්තය සංවර්ධනය කරමින් කර්මාන්තශාලා 200ක් රට පුරා ඉදිකිරීමට පේ‍්‍රමදාස ජනාධිපතිතුමාට අප සහාය ලබා දුන්නා. එකල කර්මාන්ත ඇමැති ලෙස තවත් කර්මාන්තශාලා 150ක් ආරම්භ කිරීමට මට හැකියාව ලැබුණා. ඒ වගේම රට තුළ නව හෝටල් ව්‍යාපෘති ඇති කිරීමට අප කටයුතු කළා. මේ පළපුරුද්ද මත අප දැන් රට තුළ විශාල දියුණුවක් ඇති කිරීමට සූදානම් වෙනවා. මේ ප්රදේශවල කෘෂිකර්මය, සංචාරක ව්‍යාපාරය දියුණු කිරීමට ජනතාවට ආදායම් ලැබිය හැකි අනෙක් මාර්ග දියුණු කිරීමට අප ඉදිරි වසර 3 කැප කරනවා. ජනාධිපතිතුමාත් මමත් අපේ ඇමැතිවරු සියලූ දෙනාත් මේ වැඩකටයුතු සඳහා එකතු වෙනවා. කිරි ගොවියන්ට හොඳ ගවයන් ලබාදීම එම වැඩපිළිවෙළේ එක් අංගයක්. රටේ කිරි නිෂ්පාදනය වැඩි කිරීමට සහ ඒ ආශි‍්‍රත ආහාර නිෂ්පාදනය කරන කර්මාන්තශාලා ඇති කිරීමට අප කටයුතු කරනවා. විශේෂයෙන් වතුකරයේ විද්‍යාලවලින් පිටවන තරුණ තරුණියන්ට තමන් කැමැති රැකියාවක් ලබා දීමට අවශ්‍ය වැඩකටයුතු අප සිදුකරමින් සිටිනවා. එම අනාගතය නිර්මාණය කිරීමයි අප දැන් සිදුකරන්නේ. රටේ අනාගතය සාර්ථක වන්නේ ණය පාලනය කරගැනීම හරහායි. අප මේ වනවිට එය පාලනය කර තිබෙනවා. අනාගතයේදීත් ණය පාලනය සිදුකරමින් ආයෝජන වැඩි කරමින් යළිත් ශක්තිමත් ආර්ථිකයක් ගොඩනගනවා යැයි මම මේ අවස්ථාවේදී ප්රකාශ කරනවා. මට ආරාධනා කිරීම සම්බන්ධයෙන් ද මම ඔබට ස්තූතිවන්ත වෙනවා.”ග්රාමීය ආර්ථික කටයුතු පිළිබඳ අමාත්‍ය පී. හැරිසන් මහතා”මේ කම්හලේ සිහිනය අප වසර ගණනාවක් දුටුවා. කම්හලේ මූලික වැඩ ඇරැුඹුනේ 2008 වසරේදීයි. අතරමග නැවතී නැවත 2014 දී වැඩ ඇරැඹුණා. වසර කිහිපයක් ප්රමාද වූවත් ජනපති අගමැති මඟ පෙන්වීම යටතේ ඒ කටයුතු ඉක්මන් කරන්න හැකි වුණා.පසුගිය දිනවල කිරි කර්මාන්තය ගැන ප්රශ්න රැසක් ඇති වුණා. මාස තුනක් ඇතුළත මේ කම්හලේ පිරිපහදු කටයුතු ද අරඹනවාකිරි ගොවියා පැත්තකට දැමූ යුගයක් තිබුණා. රුපියල් 50කට තිබූ කිරි ලීටරය 70ක් දක්වා මිලක් දීමට අපට හැකිවුණා.පසුගිය කාලේ මේ කිරි කර්මාන්තයට සැලසුම් තිබුණේ නැහැ. නමුත් දැන් නවීන සැලසුම් අනුව මිල්කෝ සමාගම අලූත් පියවරක් තබා තිබෙනවා. කම්හලේ සමස්ත නිෂ්පාදනය ලීටර් ලක්ෂ තුනකින් පමණ වැඩි කිරීමට අපට හැකි වී තිබෙනවා.වැවිලි කර්මාන්ත අමාත්‍ය නවීන් දිසානායක මහතා:”මගේ ආසනයේ ආර්ථික කේන්ද්‍රස්ථානයක් ලෙස මිල්කෝ ආයතනය හඳුන්වා දිය හැකියි. මේ ප්රදේශය කිරි ආර්ථිකය නැංවීමට විශාල රුකුලක් දෙනවා. මේ ආයතනය නොයෙක් මූල්‍ය අර්බුදවලට මුහුණ දුන්නා. කළමනාකරණ අඩුපාඩු වුණා. මා කාටවත් ඇඟිල්ල දිගු කරන්නේ නෑ. මේ ආයතන ශක්තිමත් කිරීම රජයේ මූලික අරමුණයි. රජයේ මෙන්ම රාජ්‍ය ආයතනවල සිටින සොරුන් ද පන්නා දැමිය යුතුයි. මේ ආයතනය ශක්තිමත් කරන්න උපරිම උත්සාහයක් ගත යුතුයි.අප හමුවේ බැරූරුම් කාර්යයක් තියෙනවා. ඒ කාර්යය ඉටු කළ යුතුයි. විශාල ණය බරක් පියවීමට තිබෙනවා. අපිට ප්රශ්නවලින් පැන යන්නට හැකියාවක් නැහැ. අපට රට ඉදිරියට ගෙනයාමට පැහැදිලි දර්ශනයක් තිබෙනවා. දේශපාලන ගාම්භීරත්වයක් තිබෙන රනිල් වික්රමසිංහ මහතා ගැන අපට විශ්වාසයි.කඳුරට නව ගම්මාන අමාත්‍ය පලනි දිගම්බරම් මහතා:”සී.බී. රත්නායක මහතාගෙන් පසුව මේ ආයතනයේ ඉතිරි කළ මුදල් විනාශ වුණා. නමුත් පී. හැරිසන් මහතා පැමිණීමෙන් පසු තත්ත්වය හොඳ අතට ආවා. කිරි ගොවියා දියුණු කරන්න එතුමාට ශක්තිය තියෙනවා.ආණ්ඩුව අද හෙට ගන්නවා යැයි මහින්ද රාජපක්ෂ කියනවා. හැකිනම් කරන්න. සුළු ජනතා පක්ෂ කිසි දිනක ආණ්ඩුව හැර යන්නේ නැහැ. මේ රජය යටතේ අපේ ජනතාවට විශාල මෙහෙවරක් සිදු කරනවා. ජනතාවට ඉඩම් නිවාස ලබාදෙනවා. අපි ඔක්කොම එකතු වෙලා රට හදමු. 2020 වනවිට අප රට හදා පෙන්වන්නම්.”ග්රාමීය ආර්ථික කටයුතු නියෝජ්‍ය අමාත්‍ය අමීර් අලි මහතා ද අදහස් දැක්වීය. මෙම උත්සවයට කිරි ගොවීන් ඇතුළු ප‍්‍රදේශවාසීහු විශාල පිරිසක් සහභාගි වූහ.
|
’යහපාලන රජයට ඡන්දය දුන්නේ හොරකම් නොකරන රජයක් හදන්නයි’
| 1 |
(අංජුල මහික වීරරත්න)බඩු මිල අඩු කර, වැටුප් වැඩි කරමින්, රටේ ජනතාවගේ ආදායම ඉහළ දැමූ එකම ආණ්ඩුව වන්නේ එක්සත් ජාතික පෙරමුණු ජාතික රජය බව අග්රාමාත්ය රනිල් වික්රමසිංහ මහතා අරලිගහ මන්දිරයේදී ඊයේ (29) පැවැසීය.යහපාලන රජයේ වත්මන් වැඩසටහන්වල ප්රගතිය 2020 වන විට දැක ගැනීමට හැකියාව ලැබෙන බව කී අග්රාමාත්යවරයා 2025 වනවිට ණය බර නැති ශීඝ්රයෙන් දියුණුවන රටක් අනාගත පරපුරට උරුම කර දෙන බවද අනාවරණය කළේය.අග්රාමාත්ය රනිල් වික්රමසිංහ මහතා මේ බව පැවසූයේ නිවාස හා ඉදිකිරීම් අමාත්‍යංශය විසින් සංවිධානය කරන ලද ගමින් ගමට - දොරින් දොරට සැමට සෙවණ විසිර නිවාස වැඩසටහන යටතේ කොළඹ දිස්ත්රික්කයේ ජනතාවට නිවාස ඉදිකර ගැනීම සඳහා මූල්‍ය ආධාර චෙක්පත් ප්රදානය කිරීමේ උත්සවයේ ප්රධාන ආරාධිතයා ලෙස සහභාගී වෙමිනි.කොළඹ දිස්ත්රික්කයේ නිවාස ලාභීන් 1100 ක් සඳහා මේ යටතේ විසිරි නිවාස ණය පිරිනැමීම සිදු කෙරිණි. එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේ ද පැවසීය.මෙම නිවාස වැඩසටහන යටතේ සැමට සෙවණ විසිරි නිවාස වැඩසටහන යටතේ කොළඹ දිස්ත්රික්කයේ විශාල පිරිසකට අද නිවාස ඉදිකර ගැනීම සඳහා උපකාර කරනවා. මෙය සජිත් පේ‍්‍රමදාස ඇමැතිතුමාගේ විශේෂ වැඩසටහනක් බව කිව යුතුයි. සජිත් පේ‍්‍රමදාස මහතාගේ පියාණන් වන රණසිංහ පේ‍්‍රමදාස මහතා මෙරට නිවාස අමාත්‍යවරයා ලෙසත් අග්රාමාත්යවරයා සහ ජනාධිපතිවරයා ලෙසත් නිවාස ඉදිකිරීමේ වැඩසටහන්, උදාගම් ව්‍යාපාරය, ගම්උදාව ආරම්භ කළා. ඒ වනතුරු මෙරට නිවාස ක්ෂේත්රයෙන් අප බලාපොරොත්තු වූ ප්රගතිය දක්නට ලැබුණේ නැහැ.රණසිංහ පේ‍්‍රමදාස ජනාධිපතිතුමන්ගේ අත්දැකීම් ද ලබාගෙන සජිත් පේ‍්‍රමදාස ඇමැතිතුමා දැන් නිවාස ව්‍යාපෘති ක්රියාත්මක කරමින් සිටිනවා. ඒ සඳහා නියෝජ්‍ය ඇමැතිතුමා ඇතුළු අදාළ ආයතනවල සහයෝගය ලැබෙනවා. මේ වැඩසටහන ක්රියාත්මක කිරීම වෙනුවෙන් මා විශේෂ ප‍්‍රශංසාවක් පළ කිරීමට කැමැතියි.මේ වනවිට නිවාස හා ඉදිකිරීම් අමාත්‍යංශය යටතේ නිවාස ලක්ෂ දෙකහමාරක් පමණ ඉදිකිරීමට ආධාර උපකාර කර තියෙනවා. එකල අමාත්‍යංශය විසින් නිවාස ඉදිකිරීම් බාරගත්තා. ඒත් ඊට වඩා අඩු වියදමකින් ලාබදායී ආකාරයට ඉදිකර ගැනීම සඳහා අප නිවාස හිමියන්ට මූල්‍ය සහ ද්‍රව්‍ය ආධාර උපකාර ලබා දෙනවා. අද මේ වැඩසටහන් සාර්ථකව කි‍්‍රයාත්මක වන්නේ මේ ක්රමය අනුවයි.නිවාස යනු ජනතාවගේ මූලික අවශ්‍යතාවක්. තම නමට නිවසක අයිතිය ලබාගැනීම සියලූම දෙනාගේ සිහිනයක් බව කිව යුතුයි. තමන්ගේ නිවසක ජීවත්වීම මෙන්ම තම දරුවන්ට ද නිවසක අයිතිය ලබාදීම සැමගේම සිහිනයක් වී තිබෙනවා.වර්තමානයේදී ජනතාව වෙනුවෙන් නිවාස ලක්ෂ දෙකහමාරක් පමණ ඉදිකිරීමට හැකියාව ලැබී ඇත්තේ ඒ සඳහා මූල්‍ය සම්පත් වෙන්කර ගැනීමට හැකියාව ලැබී තිබෙන නිසයි. සම්පූර්ණයෙන්ම රුපියල් කෝටි 2200 ක් පමණ නිවාස ඉදිකිරීම් සඳහා වියදම් කිරීමට හැකිවී තිබෙනවා. මෙය අප අරඹා ඇත්තේ විශාල කාර්යභාරයක් බව කිව යුතුයි.ගංවතුර සහ නාය යෑම නිසා නිවාස අහිමිවූවන් වෙනුවෙන් නිවාස ලබාදීමේ වැඩසටහන්වලට සහභාගීවීමට පසුගිය දිනවල මට අවස්ථාව ලැබුණා. එමෙන්ම ඇල්පිටිය ප‍්‍රදේශයේදී ජනතාවට ඉඩම් ඔප්පු ප්රදානය කිරීමේ වැඩසටහනකට සහභාගීවීමටත් අවස්ථාව ලැබුණා. ඒ අයුරින්ම උතුරේ නිවාස, වතුකරයේ නිවාස, ග්රාමීය නිවාස වැඩසටහන් සඳහා ද ආධාර උපකාර ලබාදීමට හැකිවුණා. සෑම දෙනා සඳහාම නිවාස ලබාදීමට ප‍්‍රාග්ධනයක් අවශ්‍යයි. අපේ එක් අරමුණක් වන්නේ එම ප‍්‍රාග්ධනය ලබාදීමයි. ආණ්ඩුව ප‍්‍රාග්ධනය ලබාදුන් පසුව ජනතාවගේ දහඩිය මහන්සිය යොදා නිවාස ඉදිකර ගැනීමට හැකියාව තිබෙනවා. අපේ විශාල අවශ්‍යතාවක් තිබුණේ අඩු ආදායම්ලාභීන් සඳහා ප‍්‍රාග්ධනය ලබාදීමයි. අප මේ වර්තමානයේදී ක්රියාත්මක කරන්නේ ඒ කාරණයයි.වර්තමානයේදී ආණ්ඩුවක් ලෙස අපට ආඩම්බර විය හැකි තත්ත්වයක් නිර්මාණය වී තිබෙනවා. සජිත් පේ‍්‍රමදාස ඇමැතිතුමා කියූ ආකාරයට නිවාස හා ඉදිකිරීම් අමාත්‍යංශය අප බාරගනිද්දී ලංකාව පුරා කොතෙක් නිවාස ඉදිකළ යුතු දැයි යන කාරණය වත් දැනගෙන සිටියේ නැහැ. කොතෙක් නිවාස ඉදිකළ යුතු දැයි එහිදී අප සාකච්ඡුා කළා. මෛත්රීපාල සිරිසේන මහතා මෙරට ජනාධිපති ධුරයට පත්වීමෙන් පසුව මුල් යුගයේදී අපට උරුම වී තිබුණේ ණය කන්දරාවක් පමණයි.වත්මන් පරම්පරාවට පමණක් නොව ඊළඟ පරම්පරාවටත් රාජපක්ෂ රජය විසින් ණය කන්දරාවක් උරුම කර දී තිබුණා. ණය ගෙවීමට නොහැකි තත්ත්වයකට රට ඇද වැටී තිබුණා. එම ණය ගෙවා දැමීමට නොහැකි බව දැනගත් එවකට ජනාධිපති මහින්ද රාජපක්ෂ මහතා හදිසි ජනාධිපතිවරණයක් පැවැත්වූවා. මේ ආණ්ඩුව ණය අර්බුදය හේතුවෙන් කඩා වැටේවි යැයි ඇතැම් අය කල්පනා කළා. ඒත් ණය අර්බුදය හේතුවෙන් ආණ්ඩුවෙන් වැටෙන්නට නොදෙන බව අපි එදා තීරණ කර තිබුණා. අපි එම අභියෝගය බාර ගනිමින් එකට එකතු වී ණය අර්බුදයට විසඳුම් සොයා ගත්තා. එදා රටේ ජාතික ආදායම ණය ගෙවීමට වත් ප්රමාණවත් වුණේ නැහැ.එදා පැවැති ආණ්ඩුව ආදායම් සොයා ගත්තේ තෙල් මිල වැඩි කර ලබාගත් ලාබයෙනුයි. ඒත් අප තෙල් මිල ලෝක වෙළෙඳපොළේ මට්ටමට අඩු කිරීමට පියවර ගත්තා. ලෝක වෙළෙඳ පොළේ තෙල් මිල අඩු වුණොත් රටේ තෙල් මිල අඩු කිරීමටත්, ලෝක වෙළෙඳපොළේ තෙල් මිල ඉහළ ගියහොත් රටේ තෙල් මිල වැඩි කිරීමටත් අප තීරණය කළා. ඒ වගේම රාජ්‍ය සේවකයන්ගේ වැටුප් වැඩි කළා. ඒ වගේම මේ වනවිට ආදායමත් වැඩි කර තිබෙනවා. එසේ නම් බඩු මිල අඩුකර වැටුප් වැඩි කරමින් රටේ ජනතාවගේ ආදායම් ඉහළ දැමූ එකම ආණ්ඩුව අපේ ආණ්ඩුවයි. අපට අවශ්‍ය වන්නේ ශක්තිමත් ආර්ථිකයක් ඇති කිරිමයි. රටේ ආර්ථිකය ප්රමාණවත් නැතිනම් නිවාස ඉදිකළ නොහැකියි.සජිත් පේ‍්‍රමදාස අමාත්‍යතුමා පැවසූ ආකාරයට අපට ණය, ණය සඳහා පොලිය ආදී ගැටලූ නොතිබුණානම් ඉතා අඩු පොලියක් යටතේ රටේ සියලූම ජනතාවට නිවාස ඉදිකරගැනීම සඳහා ආධාර ලබාදීමට හැකියාව තිබෙනවා. ණය, ණය සඳහා පොලිය ගෙවීම වැනි ගැටලූ තිබියදී පවා ජනතාවට නිවාස ඉදිකර දීම සඳහා අප රුපියල් කෝටි 2200ක මුදලක් වෙන්කර තිබෙනවා. ජනතාවගේ ශ්රමයෙන් සහ රජයෙන් ආධාර යටතේ නිවාස ඉදිකිරීමේ වැඩසටහන මේ වනවිට ආරම්බ කර තිබෙනවා. එසේ නම් මෙම වසර දෙකහමාර තුළ රටේ ණය බර ගෙවීමට හැකි ආර්ථික තත්ත්වයක් ඇති කළා සේම අනාගතයේ දී ණය බර ගෙවා අවසන් කිරීමට හැකි ශක්තියක් තිබෙන ආර්ථික මට්ටමක් නිර්මාණය කිරීම අපේ බලාපොරොත්තුවයි. අද අපට තිබෙන සම්පූර්ණ ණය ප්රමාණය ගෙවා දැමීමට ශක්තියක් නැහැ. රටේ ජාතික ආදායමෙන් ණය ප‍්‍රමාණයෙන් කොටසක් ගෙවීමට හැකි වුවත්. සම්පූර්ණ ණය ප්රමාණය ගෙවා අවසන් කිරීමට තරම් ප්රමාණවත් ආදායමක් නැහැ. ඒ සඳහා දැන් විශාල වැඩපිළිවෙළක් ආරම්භ කර තිබෙනවා. මේ වැඩසටහන ආරම්භ කිරීමට අපට හැකි වී තිබෙන්නේ ආණ්ඩුවේ නිසි ආර්ථික කළමනාකරණය නිසා පමණක් නොව ජනාධිපති මෛතී‍්‍රපාල සිරිසේන මහතා ප්රමුඛ අපේ ආණ්ඩුව ලෝකයේ සෑම රටක් සමගම හොඳ සම්බන්ධතාවක් පවත්වාගැනීමත් ඊට හේතුවයි. ඉන්දියාව, ජපානය, චීනය, ඇමෙරිකාව, රුසියාව යන රටවල් සහ යුරෝපා රටවල් සමගත් අප මිත‍්‍රත්වයෙන් කටයුතු කරනවා. ඒ සියලූ රටවල් සමග විශේෂ සම්බන්ධතා පවත්වමින් ඔවුන්ගේ ආධාර හා උපකාර ලබා ගනිමින් අප ඉදිරියට යනවා. ඒ අනුව මේ රටේ ආර්ථික ස්ථාවරභාවයක් ඇති කරමින් ආර්ථිකය දියුණු කිරීමට අපට හැකි වී තිබෙනවා. ගැබිනි මව්වරුන්ට ආධාර උපකාර ලබාදීමට අධ්‍යාපනය සඳහා වෙන් කරන මුදල් ප්රමාණය වැඩි කිරීමට අපට හැකිවී තිබෙනවා. ගෝලීය ආර්ථිකයේ ගැටලූ ඇති වී තිබෙන අවධියක අපේ රටේ ආර්ථික ස්ථාවරභාවයක් ඇතිකර ගනිමින් ඉදිරියට යාමට අපට මේ වනවිට හැකිව තිබෙනවා. දැන් අපට තිබෙන්නේ විශාල සංවර්ධනයකට සූදානම් වීමයි. අපේ රටේ ණය ප්රමාණය අපේ පරම්පරාවේදීම ගෙවා අවසන් කිරීමට අපට හැකි වන්නේ ඒ සංවර්ධනය මගිනුයි. ආණ්ඩුව පිහිටුවා ගත වූ මේ වසර දෙකහමාර තුළ නව රැකියා සහ ආදායම් මාර්ග ලක්ෂ දෙකහමාරකට අධික ප්රමාණයක් අප ජනතාව වෙනුවෙන් බිහිකර තිබෙනවා. මේ වනවිට රටේ පෞද්ගලික අංශය දියුණුවෙමින් පවතිනවා. ලබන මාසයේදී නව බදු සහන ලබාදුන් පසුව ආර්ථිකය මීටත් වඩා දියුණුවට පත්වේවි. ආයෝජකයන් සඳහා බදු සහන ලබාදුන් පසුව එයින් තවදුරටත් රැුකියා අවස්ථා බිහිවෙනු ඇතැයි අප අපේක්ෂා කරනවා. හම්බන්තොට වරාය ණය බරින් ඉවත් කොට වරාය අධිකාරිය සහ චයිනා මර්චන්ට් සමාගම එක්වී වරාය ඉදිරියට ගෙනයාම සඳහා හවුල් ව්‍යාපාර අරඹා තිබෙනවා. ඒ තීරණය ජනතාවගේ කරමතින් විශාල බරක් ඉවත් කිරීමක් බව කිව යුතුයි. එමෙන්ම අප ජපානය සමග එකට එක්ව මහනුවර නගරය විශාල සංවර්ධනයකට ලක් කරනවා. කෘෂිකර්මය මෙන්ම සංචාරක ව්‍යාපාරය දියුණුවට පත් කරනවා. වයඹ ප්රදේශය හරහා මධ්‍යම අධිවේගී මාර්ගය ඉදිකිරීමෙන්ද කර්මාන්ත කලාප ඇති කිරීමෙන්ද විශාල දියුණුවක් දැකගන්නට හැකියාව ලැබේවි. කුරුණෑගල නගරය දියුණු කිරීමටත්, සංචාරක ව්‍යාපාරය වර්ධනය කිරීමටත්. බස්නාහිර පළාතම මහනගරයක් ලෙස සංවර්ධනය කිරීමටත්, ගාල්ල, මාතර ප්රදේශවල ආසියාවේ හොඳම සංචාරක කලාප බිහිකිරීමටත් අප වැඩසටහන් කි‍්‍රයාත්මක කරමින් සිටිනවා. හම්බන්තොට, මොනරාගල, මාතර ප්රදේශවල කර්මාන්තකරණය සමග විශාල ආර්ථික දියුණුවක් ඇතිවීමට නියමිතයි. පිබිදුනු පොලොන්නරුව වැඩසටහන යටතේත්, මොරගහකන්ද වැඩසටහන යටතේත් මල්වතු ඔය වැඩසටහන යටතේත් අප විශාල දියුණුවක් අපේක්ෂා කරනවා. එමෙන්ම ති‍්‍රකුණාමලය වැඩසටහන තුළින්ද ඒ ප්රදේශයේ අලූත් විප්ලවයක් බිහිවෙනු ඇතැයි අප අපේක්ෂා කරනවා. අප මෙම අභියෝගය බාරගත්තේ විශාල බරක් උරමත තබාගෙනයි. ඒත් ණය බර තිබෙනවා යැයි කියා අප නිවාස ඉදිකිරීම් කටයුතු නතර කළේ නැහැ. වර්තමානයේදී ඒ කි‍්‍රයාවලිය තවත් වර්ධනය කොට ජනතාවට නිවාස අයිතිය ලබාදීමට, ඉඩම් අයිතිය ලබාදීමට අධ්‍යාපනය ලබාදීමට වන අයිතිවාසිකම් තවත් පුළුල් කිරීමට ජනතාවගේ ආදායම වැඩිකිරීමට අප කටයුතු කරනවා. ඒ සඳහා ඔබේ සම්පූර්ණ සහයෝගය අපේක්ෂා කරනවා.නිවාස ඉදිකිරීම් අමාත්‍ය සජිත් පේ‍්‍රමදාස මහතා:-මේ මන්දිරය කාලයක් භාවිතා වූයේ එක කණ්ඩායමක පැවැත්ම වෙනුවෙන්. අද ඔබ දහස් ගණනක් මෙහි පැමිණ සිටිනවා.අප අන්ත අසරණ පවුල් සඳහා රුපියල් ලක්ෂ 42 ක නිවෙසක් පරිත්‍යාග කරනවා. මලල ක්රීඩා ක්්ෂේත‍්‍රයේ ක‍්‍රීඩිකාවන් තිදෙනකු සඳහා රුපියල් ලක්ෂ 42 බැගින් වන නිවාස 22 ක් දෙනවා. පවුල් 1100 ක් සඳහා රුපියල් ලක්ෂ 1100 ක් වැයකොට අසම්පූර්ණ නිවාස සම්පූර්ණ කර ගැනීම සඳහා මූල්‍ය පරිත්‍යාග කරනවා.යහපාලන රජය නිවාස ක්ෂේත්රයේ යෝධ සංවර්ධන හිමි පිමි ගණනාවක් ඉදිරියට තබා තිබෙනවා. ජනපති සහ අගමැති අපට හැමවිටම උපදෙස් දෙන්නේ කරන දේ හරියට පිරිසුදුව කරන ලෙසයි. ඔබට දෙන අරමුදල් කාගෙවත් පෞද්ගලික මුදල් නොව මහජනතාවගේ සම්පත් බව ඔවුන් හැමවිටම උපදෙස් ලබා දෙනවා. අප හැමවිටම කටයුතු කරන්නේ ජනතාවගේ උන්නතිය සඳහායි.අගමැතිතුමන් හැමවිටම නිවාස ඉදිකිරීම් සඳහා සුවිශේෂී උනන්දුවක් දක්වනවා. 2020 වනවිට මෙරට උදාගම්මාන 2500 ක් ඉදිකිරීම අපේ අරමුණයි. උතුරු පළාතින්ද දැවැන්ත නිවාස වැඩසටහනක් ක්රියාත්මක කර තිබෙනවා.අගමැතිතුමාගේ දේශපාලන දිවියට 40 වසරක් පිරීම සමරමින් රටපුරා උදාගම්මාන 40 ක් අරඹා තිබෙනවා.රණවිරුවන් සඳහා විරු සුමිතුරු නිවාස ව්‍යාපෘතිය ආරම්භ කර තිබෙනවා. අපගේ ව්‍යාපෘති තුළින් මෙරට නිවාස අවශ්‍යතාව හඳුනාගෙන තියෙනවා.මෙරට ලක්ෂ 25 කට නිවාස ප්රශ්නය තිබෙන බව අප හඳුනාගෙන තිබෙනවා. මුළු රටම ණය බරින් පීඩාවට පත් කර පසුගිය සමයේ මහා පරිමාණ ව්‍යාපෘති ඇරඹුණා. මේ සුදු අලි ව්‍යාපෘති නොතිබුණා නම් ඒ මුදල් ද නිවාස ප්රශ්නය විසඳීම වෙනුවෙන් යෙදවීමට හැකියාව තිබෙනවා.සොඳුරු පියස ණය වැඩසටහන තුළින් කොළඹ පවුල් 5000 කට ආධාර උපකාර කිරීමට අප බලාපොරොත්තු වෙනවා. අප ප්රගතිශීලී, ජනහිතකාමී අමාත්‍යංශයක් බව කිවයුතුයි. රජයේ අරමුණ සැමට ශක්ති සම්පන්න ජීවිකාවක් ලබාදීමයි. මෙරට ආර්ථික වර්ධනය ඇති කිරීමට විශේෂ සංවර්ධන වැඩසටහනක් ක්රියාත්මකයි.අපේ සිහිනය නිවාස ප්රශ්නය තිරසාරව විසඳුණ ශ්රී ලංකාවක් දැකීමයි.නිවාස හා ඉදිකිරීම් නියෝජ්‍ය අමාත්‍ය ඉන්දික බණ්ඩාරනායක මහතා:-ඉතිහාසයේ සිට අප නිවාස ප්රශ්නයට මුහුණ දුන්නා. පසුගිය සමයේ නිවාස අමාත්‍යංශයට වෙන්වූයේ සීමිත මුදලක්. එලෙස වෙන්වූ මුදලෙන් පවා ඥාතීන්ට නිවාස ඉදිකර දුන්නා. වත්මන් රජය බලයට පත්වූ පසුව අප අමාත්‍යංශයට ප්රමාණවත් මුදලක් වෙන්කර තිබෙනවා.නිවාස හා ඉදිකිරීම් අමාත්‍යංශය අද ඉතා කාර්යක්ෂම අමාත්‍යංශයක් බවට පත්වී තිබෙනවා. ඉදිරි වසර කීපයේදී නිවාස ප්රශ්නයට ස්ථිර විසඳුමක් දීම අපේ අරමුණයි. වත්මන් රජය ගැන ජාත්‍යන්තරයේ විශාල පිළිගැනීමක් තිබෙනවා.අතීතයේ එවැනි තත්ත්වයක් තිබුණේ නැහැ.නිවාස හා ඉදිකිරීම් අමාත්‍යංශ ලේකම් ඩබ්.කේ.කේ. අතුකෝරළ මහත්මියත් ජාතික නිවාස සංවර්ධන අධිකාරියේ සභාපති ලක්විජය සාගර පලන්සූරිය මහතාත් මෙහිදී අදහස් දැක්වූහ.
|
’යහපාලන රජයට ඡන්දය දුන්නේ හොරකම් නොකරන රජයක් හදන්නයි’
| 0 |
(අංජුල මහික වීරරත්න, කනංකෙ එම්.කේ. ඉන්ද්‍රවංශ)දකුණේ ශීඝ්ර සංවර්ධන පෙරළිය ඊළඟ වසර 10 ඇතුළත දැකගැනීමට හැකියාව ලැබෙනු ඇතැයි අග්රාමාත්ය රනිල් වික්රමසිංහ මහතා අකුරැස්සේ දී ඉකුත් 18 වැනිදා සිකුරාදා පැවැසීය.පරණ පව් ගෙවූ වසර දෙකක කාලය නිමාවීමෙන් පසුව සියලුදෙනා එක්ව රට ගොඩනගන යුගය ඇරැඹී ඇතැයිද අග්රාමාත්ය රනිල් වික්රමසිංහ මහතා පැවසීය.අග්රාමාත්ය රනිල් වික්රමසිංහ මහතා මේ බව පැවැසූයේ අකුරැස්ස, තිබ්බටුවාව සතිපොළ විවෘත කිරීමෙන් අනතුරුව ඒ අසල පැවැති ජන රැලිය අමතමිනි.රැලිය අවසන්වීමෙන් පසු අග්රාමාත්යවරයා තිබ්බටුවාව නගරයේ වෙළෙඳසල්වලටද ගොස් ව්‍යාපාරිකයන් හමුවී සුහද කතාබහකද නිරත විය. ජනරැලියේදී තවදුරටත් අදහස් දැක්වූ අග්රාමාත්ය රනිල් වික්රමසිංහ මහතා,බුද්ධික පතිරණ මන්ත්රීතුමා සමග මා මේ පළාතේ සංචාරය කළා. මා මෙලෙස සංචාරය කළේ කාලයකට පසුවයි. මා කාලයකට ඉහත මෙලෙස සංචාරයකට ගොස් විල්පිට නිල්වලා අධ්‍යාපන පීඨයක් නැති බව දයානන්ද වික්රමසිංහ මැතිතුමාට කිව්වා. එකල අප මේ හැම ප්‍රදේශයකම සංචාරය කළා. ඒ දියුණුවෙන් පසුව අදත් දියුණුවක් ඇරැඹීමට සූදානමින් සිටිනවා. ඒ දියුණුව ඇතිවන්නේ මුළු දකුණු පළාතම කේන්ද්‍ර කරගෙනයි.බුද්ධික පතිරණ මන්ත්රීතුමා හැමදාම පාර්ලිමේන්තුවේ කතා කරනවා. මාධ්‍ය අතර ඉන්නවා. ඒ අයුරින්ම බිම් මට්ටමේ ගම් මට්ටමේ කටයුතු කරනවා. ඒක හොඳයි. වසර 30 කින් පසුව අකුරැස්සට නැවත දියුණුවක් ලබාදී තිබෙනවා. පතිරණ මහතාගේ වැඩකටයුතු හැමදාම මේ ප්රදේශයට සීමාවන්නේ නැහැ. සෙසු පළාත්වලටත් සේවය කරනවා. ඒත් අප මේ දියුණුව අගය කරනවා.අද අප ප්රාදේශීය සභා කාර්යාලය විවෘත කිරීම, වතු නිවාස යෝජනා ක්රම විවෘත කිරීම ආදී වැඩසටහන් රාශියකට සහභාගී වුණා. තිබ්බටුවාව සතිපොළ විවෘත කිරීමේ වැඩසටහනට පැමිණියේ අවසාන වැඩසටහන ලෙසයි. බුද්ධික පතිරණ මහතාත් මෙවර පාර්ලිමේන්තුවට පැමිණ වසර දෙකක් පිරෙනවා. අපත් මේ වතාවේ පාර්ලිමේන්තුවට පත්වී වසර දෙකක් ගතවී තිබෙනවා.අප ජාතික ආණ්ඩුවක් පිහිටුවීමට තීරණය කළේ රටට යහපතක් කිරීම සඳහායි. ඒ අනුව අප සියලුම දෙනා ඒ ආණ්ඩුවේ දිවුරුම් දුන්නා. මහ මැතිවරණයෙන් එක්සත් ජාතික පක්ෂයට තුනෙන් දෙකක බලයක් ලැබුණත් ජාතික ආණ්ඩුවක් බිහි කරන බව මහ මැතිවරණයේදී මා පැවැසුවා. ඒ අනුව අප හැමදෙනාම එකට එකතු වී වැඩ කටයුතු කරනවා. වසර දෙක අවසන් වනවිට මුදල් ඇමැතිතුමන් සමග සාකච්ඡා කර යම් සහන කීපයක් ජනතාවට ලබාදීමට හැකියාව ලැබුණා. සියයට 10 ක් ලෙස තිබූ අන්තර්ජාල බද්ද ඉවත් කොට ඒ වෙනුවට ඔබලාත් සහනයක් දෙන ලෙස සමාගම්වලින් ඉල්ලා සිටියා. ඒ නිසා දැන් 20% ක සහනයක් ලැබෙනවා. ඒ අනුව අන්තර්ජාල භාවිතය තවත් වැඩිවීමෙන් ආදායම තවත් වැඩිකර ගැනීමට හැකියාව ලැබෙන බව මගේ විශ්වාසයයි.දෙවැන්න වාහන මිල අඩු කිරීමයි. ආර්ථික වශයෙන් වැදගත් වන කුඩා වාහන මිල අඩුකර තිබෙනවා. බට්ටා වාහනවල බද්දත් අඩුකර තිබෙනවා. ඒ අනුව ලක්ෂ තුනකින් පමණ ඒවායේ මිල අඩුවේවි. මේ ප්රදේශවලට එම වාහන අත්‍යවශ්‍යයි.තේ ප්‍රවාහනය, බඩු භාණ්ඩ ප්‍රවාහනය, ආදියට අවශ්‍යයි. ආර්ථිකය දියුණුවීමත් සමග බඩු භාණ්ඩ, මගීන් ප්රවාහන කටයුතු සඳහා වාහන අවශ්‍යයි. 1977 වසරේ ත්‍රිරෝද රථ ගෙන්වීමෙන් කුඩා වාහන ගෙන්වීම ආරම්භ කළා.ගංවතුරෙන් පසුව කුඩා වාහන මිලදී ගෙන ආර්ථිකය යළි ගොඩනංවා ගැනීම සඳහා අප එහි මිල අඩුකර තිබෙනවා. මේ කාරණා දෙකෙන්ම ආර්ථිකයට විශාල රුකුලක් ලැබේවි. එමෙන්ම කුඩා යතුරුපැදි සඳහා වන බද්දත් ඉවත්කර තිබෙනවා. ඒ නිසා ජනතාවට රුපියල් 50,000 ක පමණ වාසියක් ලැබේවි.තරුණයන් සඳහා යතුරුපැදි අත්‍යවශ්‍යයි. සමහරුන්ට විශාල ප්‍රමාණයේ යතුරුපැදි මිලදීගත හැකියි. ඒත් පොඩි වාහන මිලදී ගන්නා අයට අප විශේෂ සහනයක් ලබාදී තිබෙනවා. එම වාහන ගෙන්වීම අපරාධයක් නාස්තියක් නොවේ. එයින් කුඩා ගම්මානවල ආර්ථිකය දියුණුවට පත් වෙනවා. මා වසර 40 කට හෝ 45 කට පෙර මෙහි එනවිට මේ වෙළෙඳසල් එකක්වත් මෙහි තිබුණේ නැහැ. ඒකාලේ බාබර් සාප්පුවක් පමණක් තිබුණා.අද තත්ත්වය වෙනස්වෙලා. ජනතාවගේ අතේ මුදල් තිබෙනවා. ජනතාවගේ අතේ තිබෙන මුදල් ප්රමාණය වැඩි කිරීම අපේ අරමුණයි. යහපාලන රජයේ මූලික වැඩ කටයුත්ත එයයි.රජය බාරගන්නා විට මේ තත්ත්වය තිබුණේ නැහැ. රට ඉදිරියට ගෙන යාමට බැරි තත්ත්වයක් උද්ගතවී තිබුණා. ණය ගෙවීමට නොහැකි තත්ත්වයක් ඇතිවී තිබුණා. ණය පොලිය ගෙවා දැමීමටවත් රටේ ආදායම ප්රමාණවත් වූයේ නැහැ.මෙහෙම ආණ්ඩුවක් බාරගන්න පිස්සුදැයි සමහරුන් ඇසුවා. මුලින් රට බාර ගනිමු. ඊට පසුව රට හදමු යැයි මා පැවැසුවා. ඉතින් අපි මෛත්රීපාල සිරිසේන මහතා සමග එක්ව මැතිවරණයට ගොස් රට බාරගත්තා. අප රට බාරගනිද්දී ආදායම වැඩි කරන්න තවත් මාර්ග තිබුණා. එදා පැවැති පෙට්‍රල් ගාස්තුව මතකද? සියලුම දේ වැඩිකර තිබුණා. අපි ඒ සියලුම භාණ්ඩ මිල අඩු කළා. අප වෙළෙඳපොළේ මිලට භාණ්ඩ දෙන බවත් වෙළෙඳපොළේ මිල අඩු වන විට අඩුවෙනුත් වැඩිවන විට වැඩිපුරත් භාණ්ඩ දෙන බව පැවැසුවා. වාසිය හා අවාසිය දෙකම ජනතාවට දිය යුතුයි. අවාසිය ජනතාවට ද වාසිය ආණ්ඩුවේ අයගේ සාක්කුවට දමා ගැනීමේ පිළිවෙත වැරදියි.ඒ වැඩකටයුතු කරද්දී රජයේ ආදායම අඩුවුණා. ඒ වගේම අපි පඩි වැඩි කළා. වියදම වැඩි වුණා. කෙසේ හෝ අප රට ඉදිරියට ගෙන ගියා. අප දැන් කෙසේ හෝ මුදල් සොයාගත යුතුව තිබුණා. ආර්ථිකය ස්ථාවර නොකළොත් සියල්ල කඩා වැටෙනවා. ඒ නිසා අපට අලුත් බදු පැනවීමට සිදුවුණා. අන්තර්ජාල බද්දක් පැනවූයේත් ඒ අනුවයි.තරුණයෝ අපට දොස් නැගුවා. අන්තර්ජාල භාවිතය වැඩි කරන බව මැතිවරණ සමයේ පවසා දැන් කරන්නේ කුමක්දැයි විමසුවා. මේ බදු වැඩි කරන්නේ තාවකාලිකව බව අප එහිදී පැවැසුවා. ආර්ථිකය හැදෙන තුරු කල්දෙන ලෙස ඉල්ලා සිටියා. ඇතැම්විට අපට අමාරු තීරණ ගන්නට සිදුවෙනවා. බැනුම් අහන තීරණ ගන්න වෙනවා.නමුත් අද වනවිට අපේ ආදායම ණය ගෙවා දැමිය හැකි මට්ටමකට ගෙනැවිත් තිබෙනවා. ඒත් සංවර්ධන වැඩ සඳහා ණය ගත යුතුව තිබෙනවා. එයින් ප්රතිඵලයක් ලබාගත යුතුයි.මේ වනවිට රටේ ආදායම ටිකෙන් ටික වැඩිවෙනවා. ඒ නිසා මුදල් ඇමැතිතුමා සමග සාකච්ඡා කොට අන්තර්ජාල බද්ද ඉවත් කිරීමට අප තීරණය කළා. අප 10% බද්ද අඩු කළා පමණක් නොව සමාගම්වලින්ද සහනයක් දෙන ලෙස අප ඉල්ලා සිටියා.ආර්ථිකයේ යම් ස්ථාවර බවක් ඇතිවී තිබෙනවා. අපේ පරම්පරාව ගත් ණය අපේ පරම්පරාව විසින් ගෙවා දැමිය යුතුයි. මතු පරපුරට ඒ ණය ඉතිරි කරන්නට හැකියාවක් නැහැ. අපේ කාලේ අඩුපාඩු, කළ වැරදි අපිම ගෙවා දැමිය යුතුයි. දැන් ඒ කටයුතු ටිකෙන් ටික සිදු කරමින් සිටිනවා. වැඩිපුරම ණය ගෙවීමට තිබෙන්නේ 2020 වසර වනවිටයි. 2025 වනවිට ණය ගෙවීම් ප්රශ්නයක් වෙන්නේ නැහැ. එවිට අපේ ආදායම වැඩිවෙනවා.දැන් අපි සංවර්ධනය පටන් ගන්නවා. මෙරට ආර්ථික සංවර්ධනය නැවත අරඹනවා. වසර 40 කට පෙර ජේ.ආර්. ජයවර්ධන ජනපති යටතේ විශාල සංවර්ධනයක් කිරීමට මට අවස්ථාවක් ලැබුණා.අප මහවැලි ව්‍යාපෘතිය ඇරැඹුවා. ශ්රී ජයවර්ධනපුර කෝට්ටේ අගනගරය කර පාර්ලිමේන්තුව ඉදිකළා.කටුනායක, බියගම, සීතාවක ආදී වෙළෙඳ කලාප ඇරැඹුවා. උදාගම්මාන ඇරැඹුවා. නිල්වලා යෝජනා ක්රමය පටන්ගත්තා. කොග්ගල වෙළෙඳ කලාපය ඇරැඹුවා. ප්‍රේමදාස ජනපති සමගත් අප කර්මාන්තකරණය ඇති කර ඇඟලුම් කම්හල් 200 වැඩපිළිවෙළ සාර්ථක කර ගැනීමට හැකිවුණා. ඒ ආකාරයේ සංවර්ධනයක් ඊට පසුව මේ රට දැකලා නැහැ. අප සංවර්ධනය කළේ ණය වෙලා නොවේ.ජේ.ආර්. ජයවර්ධන ජනපතිටත්, ප්‍රේමදාස ජනපතිටත් මුහුණදීමට සිදු නොවූ තත්ත්වයකට මටත් මෛත්රීපාල සිරිසේන ජනාධිපතිටත් මුහුණදීමට සිදුවී තිබෙනවා.ණය ගෙවා සංවර්ධන කිරීම අපේ අරමුණ වුණා. අප මුලින් අත ගැසුවේ අමාරුම තැනටයි. හම්බන්තොට නැව් නැති වරායක් තිබුණා. මා එය නම් කළේ ලොව විශාලතම පිහිනුම් තටාකය ලෙසයි. ඒ වරාය නඩත්තු කිරීම සඳහා අප රුපියල් බිලියන 40 ක් වියදම් කර තිබෙනවා. ණය ගෙවන්න මුදල් නැහැ. එය විශාල පාඩුවක් බවට පත්වුණා. අනෙක් පැත්තෙන් මත්තල ගුවන් තොටුපොළක් තිබුණා. ඊට ගුවන් යනා එන්නේ කොහෙන්ද? අපේ ගුවන් හමුදාවේ සහ ශ්රී ලන්කන් ගුවන් සේවයේ ගුවන් යානා පමණක් පැමිණියා. වෙනත් ගුවන් යානා නම් ආවේ නැහැ. ඒ ගුවන් තොටුපොළේ ණය ගෙවන්නත්, නඩත්තු කරන්නන් අපට හැකියාවක් නැහැ. ගුවන් තොටුපොළ පවත්වාගෙන යන්නේ ඉතා අසිරුවෙනුයි.පළමුවෙන්ම අප චීනය සමග සාකච්ඡා කළා. මේ ණය ගෙවීමට නොහැකි බව පැවසුවා. අප වෙනත් ක්රමයක් සොයා ගනිමු යැයි චීන ජනපති අපට පැවසුවා. දැන් අප වසර 70 ක් සඳහා එය දී තිබෙනවා. ඇතැමුන් ඊටත් කෑ ගහනවා. අපට ලැබී තිබෙන බද්ද ඩොලර් බිලියන 1.1 ක් වනවා. ඩොලර් බිලියන එකහමාරක ණය මුදලෙන් කොටසක් අප තබාගෙන ඉතිරි කොටසට ගෙවීමට ඇති මුදල ලැබී තිබෙනවා. ඒ ණයත් අවසන්, ඒ ගැන බයවෙන්න එපා.මත්තල ගුවන් තොටුපොළ බාර ගැනීම සම්බන්ධයෙන් ඉන්දිය රජය සමග සාකච්ඡා කර තිබෙනවා. ඒ කාරණයත් මේ වසර අවසන්වීමට පෙර කළ හැකියි. එසේ නම් දැන් හම්බන්තොට වරාය සහ මත්තල ගුවන් තොටුපොළ යන දෙකේම බර නැහැ. එතැන් සිට දියුණුව පටන් ගත හැකියි. ගුවන්තොටුපොළ සහ වරාය ලාබ ලබන තත්ත්වයකට පැමිණේවි.චයිනා මර්චන්ට් සමාගම වරායට නැව් ගේනවා. වරාය දියුණු කරනවා. එහි තෙල් පිරිපහදුවක් ඉදිකිරීම පිළිබඳව අපෙන් විමසා තිබෙනවා. මේ ප්රදේශයට විදුලිබලය දීම සඳහා එල්.එන්.ජී. විදුලි බලාගාරයක් ඇති කළ හැකිදැයි විමසා තිබෙනවා. ඒ කරුණු සඳහා අප ඉඩ ලබාදෙමු.හම්බන්තොට වානේ සමාගමක් ඇති කිරීම පිළිබඳව විමසා තිබෙනවා. නැව් තටාකයක් ස්ථාපිත කරනවා. සිමෙන්ති කම්හලක් පිහිටුවනවා. ඒ ඉදිකිරීම් පිළිබඳව දැන් ඉල්ලීම් කර තිබෙනවා. මේ ව්‍යාපෘතිවලින් අඩක් සාර්ථක වුවත් එය ප්රමාණවත්.හම්බන්තොට කර්මාන්ත කලාපයක් ඉදිකිරීම, මත්තල නව සංචාරක කලාපය, ගැන සිතන්න. දකුණ යනු සංචාරකයන් සඳහා හොඳම තැනයි. කටුනායක සහ මත්තල ගුවන්තොටුපොළට මැදිව දකුණු පළාත පිහිටා තිබෙනවා. ඒ තුළින් දකුණේ සංචාරක ව්‍යාපාරය දියුණුවට පත් වෙනවා. එමෙන්ම මොණරාගල, මාතර විශාල කර්මාන්ත දියුණුවක් ඇති කරනවා. ඒ කර්මාන්තයේ වාසි අකුරැස්ස ප්‍රදේශයටත් එනවා. මේ හැම ගමකටම සංවර්ධනයේ වාසි ලැබෙනවා. ලබන වසරේ ආරම්භ කර ඉදිරියට ගෙනයන්නේ එම සංවර්ධනයයි.වසර දහයකින් මහවැලි ව්‍යාපාරය කළා සේ විශාල සංවර්ධන විපර්යාසයක් දකුණ කේන්ද්‍ර කර ගනිමින් සිදුකරනවා. හොඳම සංචාරක කලාපය දකුණයි. බෙන්තර සිට පිටබැද්දර දක්වා සංචාරක කලාප ඇති කිරීමට අක්කර 2000 ක් පමණ වෙන්කරනවා. මේ වසර අවසන් වනවිට දේද්දුව කේන්ද්‍ර කර ගනිමින් පළමු සංචාරක ව්‍යාපාරය ආරම්භ කරනවා.එවිට සංචාරක ආර්ථිකය එක් පැත්තකිනුත් කර්මාන්ත, ගුවන් තොටුපොළ. වරාය, ආර්ථිකය තවත් පැත්තකිනුත් දැක ගැනීමට හැකිවේවි. වැලිගම තවත් කර්මාන්ත කලාපයක් ඉදි කෙරෙනවා. මේ ආරම්භ කරන්නේ දියුණුවයි.සිංහරාජ අඩවිය ආශ්‍රිත ප්‍රදේශත් ඉබේම දියුණුවට පත්වේවි. හිනිදුම, දෙණියාය, රක්වාන ආදී ප්රදේශ දියුණුවට පත්වෙනවා. ඒ දියුණුවට මුහුණදීම සඳහා සූදානම් විය යුතුයි. මහවැලි ව්‍යාපාරයට වඩා වැඩි විපර්යාසයක් යහපාලන රජය විසින් සිදු කරනවා.දකුණේ ශ්‍රේෂ්ඨ ලේඛකයෙක් සිටියා. ඒ මාර්ටින් වික්රමසිංහ මහතායි. ඔහු ගම්පෙරළිය ලිව්වා. දැන් අපි දකුණේ පෙරළිය කරන්න යනවා. ඊළඟ වසර 10 තුළ දකුණේ පෙරළිය දැකගන්නට හැකිවේවි.මේ ඉඩම්වල වටිනාකම දෙගුණයක් තුන්ගුණයක් වේවි. තංගල්ල, දික්වැල්ල ඉඩම් මිල ශීඝ්රයෙන් වැඩිවෙනවා. හම්බන්තොට පර්චස් 1 ක් රුපියල් 100 බැගින් විකිණීමට සිටි ඉඩම්වල අද පර්චස් 1 ක වටිනාකම රුපියල් ලක්ෂයකටත් වඩා වැඩියි. අප ඒ දියුණුව තවත් සීඝ්ර කළ යුතුයි. ඉදිරියට ගෙන යායුතුයි. එම ප්රතිලාභ මේ ප්රදේශයට ලබාදිය යුතුයි.දකුණේ දියුණුව මොණරාගල, අම්පාර ප්‍රදේශවලටත් ව්‍යාප්ත වෙනවා. මහනුවර සිට වැල්ලවාය තෙක් විශාල සංවර්ධන තීරුවක් ඇති කිරීම අපේ අරමුණයි.මහනුවර, වයඹ, බස්නාහිර මහා නගරය, දකුණු දියුණුව ආදී විශාල වැඩසටහන් තිබෙනවා. ඉන්පසුව ත්රිකුණාමලය දියුණුව සඳහා සැලසුම් සකස් කරනවා. ඒ සැලසුම් ද ආරම්භ කර තිබෙනවා.ඊළඟ පරපුරට මීට වඩා හොඳ ආර්ථිකයක්, ආදායම්, රැකියා ලබාදෙන වැඩසටහන් අප ක්රියාත්මක කරනවා. පරණ පව් ගෙවන්න වසර දෙකක් ගත වුණා. කැඩුණු ආර්ථිකය ගොඩගන්න වසර දෙකක් ගතවුණා. දැන් අපි කවුරුත් එක්ව ඉදිරියට යමු. පක්ෂ කීපයක් එක්ව රට ඉදිරියට ගෙන යනවා. අපට බනින අය ඉන්නවා. ඔවුන් ජනාධිපතිවරණය කලින් පැවැත්වූයේ ණය ගෙවන්න බැරි නිසයි. අපි බියවී දිව්වේ නැහැ. සහන දී වැඩකටයුතු කළා.දැන් අප සංවර්ධන යුගය අරඹනවා. අලාභ ලැබූ දේ ලාබ ලබන දේවල් බවට පත්කළා. ජනතාවට බර පටවන්නේ නැහැ. තරුණයන්ගේ අනාගතය නැති කරන්නේ නැහැ. ඒ වෙනුවට අපි ඔබට හොඳ අනාගතයක් දෙනවා. ඒ ගමන අපි එකට යමු. ඊට ඔබේ සම්පූර්ණ සහය අවශ්‍යයි.එක්සත් ජාතික පක්ෂයේ අකුරැස්ස සංවිධායක පාර්ලිමේන්තු මන්ත්රී බුද්ධික පතිරණ මහතා,මාතර දිස්ත්රික්කයේ සෑම බස් නැවතුම්පොළක්ම හැදුව. ඒත් අකුරැස්ස බස් නැවතුම්පොළ අලුත්වැඩියා කෙරුණේ නැහැ.ලංකා ඉතිහාසයේ හදිසි ආපදා වෙනුවෙන් ඉදිකෙරුණු පළමු බෝට්ටුව අද අපි අකුරැස්සට බාරගත්තා.අකුරැස්සේ ව්‍යාපාරිකයන් යන එන මං නැතිව නන්නත්තාර වූ යුගයක් තිබුණා. මෙහි ව්‍යාපාරිකයන් හැමදාම ගංවතුරෙන් බැට කනවා. ඔවුන් වෙනුවෙන් ස්ථීර විසඳුමක් ලබාදිය යුතුයි. සංහිඳියා ආණ්ඩුවෙන් බලාපොරොත්තු වන්නේ රටට මෙන්ම ලොවටත් ආදර්ශයක් ලබාදීමයි.මෙම අවස්ථාවට ප්රදේශයේ දේශපාලන නියෝජිතයන් ඇතුළු විශාලපිරිසක් සහභාගී වී සිටියහ.(ඡායාරූප - ඉෂාන් සංජීව)
|
’යහපාලන රජයට ඡන්දය දුන්නේ හොරකම් නොකරන රජයක් හදන්නයි’
| 0 |
(අංජුල මහික වීරරත්න,ඡායාරූප ඉෂාන් සංජිව)රට අගාධයට ගියේ ආර්ථිකය අතපසු කර දේශපාලනය කරන්නට හැකි යැයි සිතූ පාලකයන් නිසා බව අග්රාමාත්ය රනිල් වික්රමසිංහ මහතා කොළඹදී අද (5) පැවසීය.මුල් වසර දෙක ඇතුළත අමාරු තීරණ ගෙන ආර්ථිකය ස්ථාවර කළ බව කී අග්රාමාත්යවරයා ශක්තිමත් පදනමක මිස මඩ වගුරේ ගෙවල් හදන්නට හැකියාවක් නැති බවද අවධාරණය කළේය.අග්රාමාත්ය රනිල් වික්රමසිංහ මහතා මේ බව පැවසුවේ ශ්රී ලංකා බැංකුකරුවන්ගේ ආයතනයේ නව ගොඩනැගිල්ල විවෘත කිරීමේ උත්සවයේ ප්රධාන ආරාධිත ලෙස සහභාගි වෙමිනි.එහිදී තවදුරටත් අදහස් දැක්වූ අග්රාමාත්යවරයා මෙසේද කීය. ලබන තෙවසර තුළ අපනයන ආදායමට මූලිකත්වය දෙන, ශීඝ්රයෙන් දියුණුවන ආර්ථිකයක් නිර්මාණය කිරීම අපේ අරමුණයි.රැකියා බිහිකිරීම, ආදායම වැඩි කිරීම එමෙන්ම සාමාන්‍ය ජනතාවට දැනෙන සංවර්ධනයක් ඇති කිරීම අපේ බලාපොරොත්තුවයි. වසර 40කට පෙර එනම් 1977 වසරේ නොවැම්බරයේ අප මෙරටට විවෘත ආර්ථිකයක් හඳුන්වා දුන්නා. එම නිසා නිෂ්පාදන භාණ්ඩ අපනයන වෙළෙඳ කටයුතු වැඩි වුණා. චීනය, ඉන්දියාව, වියට්නාමය විවෘත ආර්ථිකයට පිවිසුණේ අපෙන් පසුවයි.යුද්ධය නිසා අපේ සංවර්ධන වේගය අඩු වුණා. සෙසු රටවල සංවර්ධන වේගය අඩු වුණේ නැහැ. අපිට සමාන මට්ටමේ සිටි මැලේසියාව, ඉන්දුනීසියාව ආදී රටවල් ද අපට පිටුපසින් සිටි චීනයත්, පසුව ඉන්දියාවත්, වියට්නාමයත් දැන් අප පසු කරගෙන ඉදිරියට ගොස් තිබෙනවා. දැන් අපට පිටුපසින් සිටින්නේ මියන්මාරය, කාම්බෝජය, ලා ඕසය, ඇෆ්ගනිස්ථානය පමණයි.අප අපනයන ආර්ථිකයට ගමන් කිරීමේ වේගය අඩු වුණත්, පසුගිය දශකයේදී විපර්යාසයක් ඇති වුණා. අපගේ ආර්ථිකය වෙළෙඳ නොවන කටයුතු සඳහා වැඩි වශයෙන් අවධානය යොමු වුණා. රටේ වර්ධනය ඇති වුණේ වෙළෙඳ නොවන අංශවලිනුයි. ආර්ථිකයේ අපනයන නිෂ්පාදනයටත් ඊට සම්බන්ධ ආයෝජනකරුවන්ටත් අහිත කරවූ ප්රතිපත්ති එම යුගයේදී ක්රියාත්මක වුණා. එකළ ජී.එස්.පී. ප්ලස් ඇඟලූම් තීරු බදු සහනයෙන් ලැබෙන්නට තිබූ වාසිය ආණ්ඩුව විසින් ප්රතික්ෂේප කළා. බංග්ලාදේශය එහි වාසිය ලබා ගත්තා.අපනයන අඩුවීමත් සමඟ සංවර්ධනය සඳහා එවකට රජය යටිතල පහසුකම් ඉදිකිරීම ආරම්භ කළා. යටිතල පහසුකම් ඉදිකිරීමට තම ආදායම් නොතිබූ නිසා ණය ලබාගත්තා. ලංකාවේ වෙළෙඳපොළින් පමණක් නොව පළමුවරට විශාල වශයෙන් විදේශ වෙළෙඳපොළෙන් මුදල් ලබා ගත්තා. එකල යුරෝපයේ තිබූ ආර්ථික අර්බුදය නිසා විදේශ මුදල් ලංකාවේ රැඳුණේ කෙටි කාලයක් පමණයි. එම මුදල් ආපසු යන්නට පටන් ගත්තා. ඒ අනුව සම්පූර්ණයෙන්ම යටිතල පහසුකම් ඉදිකරන්නට පටන් ගත්තා.උදාහරණ වශයෙන් ගතහොත් හම්බන්තොට වරාය, සූරියවැව ක්රිකට් ක්රීඩාංගණය, හම්බන්තොට සම්මන්ත‍්‍රණ ශාලාව ආදිය දැක්විය හැකියි. මේ ආයතනයේ අය ක්රිකට් ගහන්න කැමැති නම් අපට සූරියවැව ක්රිකට් ක්රීඩාංගණය දෙන්න පුළුවන්. මේ සියලූම ඉදිකිරීම් සඳහා අප විශාල වශයෙන් ණය ලබාගත්තා. අන්තිමට සිදුවූයේ කුමක්ද? මෙරට තරුණ තරුණියන්ට රැකියා තිබුණේ නැහැ. සමහරුන් මැදපෙරදිග රටවල්වලට ගියා. එම නිසා සමාජ ව්‍යුහය වෙනස් වුණා. පවුල් කැඩුණා. බොහෝ විට තරුණයන් ත්රීරෝද රැකියාවට යොමු වුණා.අවසාන යුගය වනවිට ණය නොව පොලියවත් ගෙවා ගන්නට නොහැකි තත්ත්වයකට රට ඇද වැටී තිබුණා. 2015 වසර වනවිට රට විශාල ආර්ථික අවුලකට යන බවට බොහෝදෙනා මත පළ කර තිබුණා. ඒ යුගයේ මහබැංකුවේ සහ මහා භාණ්ඩාගාරයේ මා දන්නා අයට කතා කළ විට ඔවුන්ගෙන් සුබවාදී පිළිතුරක් ලැබුණේ නැහැ. එවැනි අර්බුදයක් එන්නට පෙර වේලාසනින්ම ජනාධිපතිවරණයක් පැවැත්වීමට රාජපක්ෂ මහතා තීරණය කළා. සමහර රටවල ආර්ථික අර්බුදයක් එනවා නම් මැතිවරණ පවත්වනවා.අවසානයේදී මෛත්රීපාල සිරිසේන මහතාගේ ප්රධානත්වයෙන් ආර්ථික මෙහෙයුම ඇරැඹීමේ වගකීම අපට පැවරුණා. අප ශ්රී ලංකාව සහ බංග්ලාදේශය සංසන්දනය කර බලමු. 2004 වසරේ ශ්රී ලංකාවේ අපනයනය බිලියන 5ක් හෙවත් මිලියන 467ක් වුණා. බංග්ලාදේශයේ එම වසරේ අපනයනය බිලියන 8ක් හෙවත් මිලියන 657ක් වශයෙන් දැක්වුණා. අප ජී.එස්.පී. ප්ලස් තීරු බදු සහනය ලබාගත්තේ නැහැ. 2017 වන විට අපේ අපනයනය බිලියන 10ක් හෙවත් මිලියන 546ක් බවට පත්වී තිබුණා. එය දෙගුණයක්වත් වැඩිවී නැහැ. නමුත් බංග්ලාදේශයේ 2017 වන විට අපනයනය බිලියන 30ක් හෙවත් මිලියන 197ක් බවට පත්වී තිබුණා. එසේනම් බංග්ලාදේශයේ අපනයනය තුන් ගුණයකටත් වඩා වැඩිවී තිබෙනවා.අප ජී.එස්.පී. ප්ලස් සහනය ලබාගෙන ඉදිරියට ගියා නම් එම වසරේදී අපට ඩොලර් බිලියන 19ක් ලැබීමට තිබුණා. බංග්ලාදේශයේ සිදු වුණේ කුමක්ද? ඒ අය හොඳ ආරම්භයක් ගෙන ෂික් හෂීනා අගමැතිතුමියගේ මූලිකත්වයෙන් මැතිවරණයක් පවත්වා වසර 5කට පසු ජයග්රහණය කළා. ලංකාවේ සිදු වුණේ කුමක්ද? ලංකාවේ එසේ වුණානම් හොඳ ආර්ථිකයක් සමඟ මැතිවරණයක් පවත්වා ජයග්රහණය කරන්න තිබුණා. එසේ වුණානම් මා මෙතැන නැහැ.ආර්ථිකය අතපසු කර දේශපාලනය කරන්නට හැකියැයි බොහෝ අය සිතනවා. අමාරු වුණත් තීරණ ගෙන ආර්ථිකය ඉදිරියට ගෙන යා යුතුයි. එම නිසා ගත යුතු අමාරු තීරණ අප පළමු වසර දෙකේදී අරගත්තා. රට සංවර්ධනය කිරීමට අප පොරොන්දු වුණා. නමුත් සංවර්ධනයට පෙර ආර්ථික ස්ථාවරභාවය අවශ්‍යයි. මඩවගුරේ ගෙවල් හදන්නට බැහැ. කොපමණ සංවර්ධනයක් අවශ්‍ය වුවත් ආර්ථික ස්ථාවර බව නැතිව ඉදිරියට යන්න බැහැ. අප පසුකළේ ණය පොලියවත් ගෙවා ගන්නට නොහැකිව තිබූ ආර්ථිකයක් බව අමතක කළ යුතු නැහැ.එම තත්ත්වයෙන් රට ගොඩගැනීම සඳහා ජාත්‍යන්තර මූල්‍ය අරමුදල ලබාදුන් සහයෝගය අප අගය කරනවා. ජාත්‍යන්තර මූල්‍ය අරමුදලෙන් ආධාර ගන්නේ ඇයිදැයි බොහෝ අය ඇසුවා. අපට අවශ්‍ය තරමින් ආධාර ලබාගත යුතුයි. අපට අවශ්‍ය ආධාර ඔවුන්ගෙන් ලැබුණා. ජාත්‍යන්තර මූල්‍ය අරමුදල සමඟ සාකච්ඡා කර අවශ්‍ය මුදල් ලබාගැනීමට අපේ රජයට හැකියාව ලැබුණා.ජාත්‍යන්තර මූල්‍ය අරමුදල ක්රියා කළේ අපේ දේශීය ආදායම වැඩිකිරීමටයි. එසේ කිරීමේදී වැට් බදු වැඩි කිරීමට සිදුවුණා. එවිට බැණුම් අසන්නටත් සිදුවුණා. මේ වන විට ලබාගත් ණයෙහි පොලිය අපේ ආදායමෙන් ගෙවා දැමීමට හැකියාව ලැබී තිබෙනවා. එයත් විශාල ජයග්රහණයක් බව කිව යුතුයි. එම ස්ථාවර බව අප ඇති කර තිබෙනවා. මෙතැන් සිට ඉදිරි පියවර කිහිපයක් අප විසින් ගත යුතුයි. ඒ ආර්ථිකයේ ස්ථාවර බව තහවුරු කිරීම සඳහායි.නමුත් අපට සම්පූර්ණ ණය ගෙවා දැමීමට ශක්තියක් නැහැ. අප විදේශ ආයෝජන ලබාගැනීමට ක්රියා කරන්නේ ඇයි? තව අවුරුදු පහ, හයකින් අපගේ දළ දේශීය නිෂ්පාදිතය ශීඝ්රයෙන් වර්ධනය වූ පසුව එම ආදායමත් ණය ගෙවාදැමීම සඳහා යෙදවීමට හැකියාව තිබෙනවා.ඒ වනතුරු අපට ණය ගැනීමට සිදුවනවා. මෙවර ණය ගන්නේ ණය ගෙවීමට මාර්ගයක් නැතිව නොවේ. පැහැදිලි දැක්මක් ඇතිවයි. වසර පහක්, දහයක් යන විට ණය ගෙවීමට අපට මුදල් තිබෙනවා. ඒ එක්කම දළ දේශීය නිෂ්පාදනය දෙස බලන විට ජාතික ණය ප‍්‍රතිශතය 79 සිට 70 දක්වා අඩු කර ගන්නට අපට හැකිවුණා.එය 60 දක්වා අඩු කිරීමට අප ක්රියා කළ යුතුයි. මේ වනවිට මහ බැංකුවෙන් කෙටි හා මධ්‍ය කාලීන ණය පාලනය කිරීමේ උපක්රමයක් ඉදිරිපත් කර තිබෙනවා. එය සංශෝධනය කිරීමෙන් පසුව ක්රියාත්මක කිරීමට නියමිතයි.ඊට හේතුව 2019 සිට 22 දක්වා එක් අවුරුද්දකට අඩුම වශයෙන් විදේශ ණය රුපියල් බිලියන එකත් දෙකත් අතර ප්රමාණයක් ගෙවීමට සිදුව තිබීමයි. එම අවුරුදු හතර ඇතුළත එතරම් විශාල ණයප‍්‍රමාණයක් ගෙවීමට සිදුව තිබෙනවා. ඒ සඳහා අවශ්‍ය මුදල් සොයා ගැනීමට අපට සිදුවනවා. ඒවගේම අපේ අයවැය තදින් පාලනය කිරීමටත් සිදුවෙනවා. මේ සඳහා අප අලූත් වෙන්දේසි ක්රමයක් ආරම්භ කර තිබෙනවා. ඒ පිළිබඳව මහ බැංකුව සහ භාණ්ඩාගාරය මේ දිනවල සාකච්ඡා කරමින් සිටිනවා. සාකච්ඡුාවලින් පසුව එම වෙන්දේසි ක‍්‍රමයත් ක්රියාත්මක කිරීමට අප බලාපොරොත්තු වෙනවා. ඒ වගේම ලබාගෙන ඇති ණය පියවීම සඳහා කාර්යාලයක් ආරම්භ කිරීමට අප කටයුතු කරමින් සිටිනවා. එය මහ භාණ්ඩාගාරය හා සම්බන්ධ කිරීමටත් බලාපොරොත්තු වෙනවා. මුදල් ණයට ගැනීම සඳහා මහා භාණ්ඩාගාරය මැදිහත්ව කටයුතු කළ නිසා එය ගෙවීමේ කටයුතු සඳහාත් මැදිහත්වන ලෙස මම ඔවුන්ට පැවසුවා.මහ බැංකුව ණය ගැනීම සඳහා භාණ්ඩාගාරය යොදා ගත්තත් අනෙක් පාලන කටයුතු නොකිරීම අපේ එක් අත්දැකීමක්. එම නිසා මහ බැංකුවට සහ භාණ්ඩාගාරයට වෙන් වෙන්ම කටයුතු කිරීමට සැලැස්වීමට අප තීරණය කළා. අද අප මේ කටයුතු කරන්නේ එහි එක් ප්රතිඵලයක් ලෙසයි. උද්ධමනය අඩු කිරීම පිළිබඳව ද අප මේ වන විට සාකච්ඡා කරමින් සිටිනවා. අප මෙම වසරේදී 6% ආර්ථික වර්ධන වේගයක්බලාපොරොත්තු වුවද නියඟය සහ ගංවතුර තත්ත්වයන් නිසා එය අඩාල වුණා. වැට් වැඩි කිරීමේ බලපෑම, බඩු භාණ්ඩවල හිඟයක් ඇතිවීම ආදී සිදුවීම් පාලනය කරමින් ඉදිරියට යා යුතු වෙනවා. ඇතැම් පුද්ගලයන්ට ඔවුන්ගේ කෘෂි නිෂ්පාදන ගබඩා කිරීමට හෝ එය වෙළෙඳපොළට රැගෙන ඒමට තරම් ශක්තියක් නැහැ. මෙවැනි පසුබිමක් මත මෙම වසරේදී අප විශාල සංවර්ධන වැඩ සටහනක් ක්රියාත්මක කරනවා. ඒ සඳහා විශේෂයෙන්ම ආර්ථික වර්ධනය සහ රැකියා උත්පාදනය කිරීමේ උපක‍්‍රම පිළිබඳවත් අප සාකච්ඡා කරනවා. ඒ සඳහා විවිධ අමාත්‍යාංශයන්ගෙන් අදහස් ලැබී තිබෙන අතර මහ බැංකුව හරහා මූලික වාර්තාව සකස් කර තිබෙනවා. හර්ෂ ද සිල්වා අමාත්‍යතුමාට ඒ සඳහා වූ සම්පූර්ණ වාර්තාව සකස් කිරීමට අප භාර දී තිබෙනවා.මෙම වසරේ මුල් භාගයේදී කුලියාපිටිය, පන්නල, කොග්ගල, කළුතර ආදී ප්රදේශවල ව්‍යාපෘති ආරම්භ කර එම කාර්මාන්ත ශාලාවල ඉදි කිරීම් කටයුතු මේ වන විට සිදු වෙමින් පවතිනවා.හම්බන්තොට ව්‍යාපෘති ඉදිරි මාස දෙක, තුන තුළ ක්රියාත්මක කිරීමට අප බලාපොරොත්තු වනවා. මේ වනවිට නව ආයෝජන සිදු කිරීමට ආයෝජකයන් අපෙන් අවස්ථා ඉල්ලමින් සිටිනවා. හම්බන්තොට පිරිපහදු මධ්‍යස්ථානයක්, එල්එන්ජී විදුලි බලාගාරයක්, ආදී ව්‍යාපෘති රැසක් ක්රියාත්මක කිරීමට නියමිතයි.ඉදි කෙරෙමින් පවතින කොළඹ මූල්‍ය නගරයේ ගොඩනැගිලි ඉදි කිරීම පිළිබඳව මේ වනවිට කටයුතු සිදු කෙරෙමින් පවතිනවා. ඉන්දියාව සහ ජපානය ඒකාබද්ධවී එල්එන්ජී විදුලි බලාගාර දෙකක් සහ පර්යන්තයක් ඉදි කිරීමට එකඟවී තිබෙනවා. මෙවැනි වැඩසටහන් රාශියක් ක්රියාත්මක කර තිබෙනවා.නුවර සිට හම්බන්තොට දක්වා විශේෂ ආර්ථික කලාපයක් ඇති කිරීමට කටයුතු කරනවා. එම විශේෂ ආර්ථික කලාපයට ගුවන් තොටුපළ දෙකක් සහ වරාය දෙකක් ඉදිකිරීමට නියමිතයි. ඉදිරියේදී සිංගප්පූරු සමාගමක් ත‍්‍රිකුණාමලයේත්, පොළොන්නරුව,අනුරාධපුරය, දඹුල්ල සහ මඩකළපුව ආදී ප්රදේශවලත් කර්මාන්ත ඇති කිරීම සඳහා සැලැස්මක් ඉදිරිපත් කර තිබෙනවා. ඒ ආකාරයට ඊසාන දිග සහ නිරිත දිග ආර්ථික කලාප දෙකක් නිර්මාණය වෙනවා. නව ආයෝජන ලබා ගැනීමට තිබෙන්නේ මෙම ආර්ථික කලාප හරහායි.අප රටේ සියලූම නිෂ්පාදන ජාත්‍යන්තර මට්ටමේ තරගකාරීත්වයකින් සමන්විත විය යුතුයි. ශ්රී ලංකාවේ ඇතැම් ව්‍යාපාර සඳහා රට තුළ තරගකාරීත්වයක් නොමැතිවීම හේතුවෙන් බංග්ලාදේශයට සහ මියන්මාරයට රැගෙන යනවා. එය අපට නැවැත්විය නොහැකියි. අප බෙංගාලබොක්කේ රටවල් සමඟ සහයෝගයෙන් කටයුතු කළ යුතුයි.මේ වනවිට ශ්රී ලංකාවට ජීඑස්පී ප්ලස් සහනය ලැබී තිබෙනවා. දැන් අපිට ඇති අභියෝගය ජීඑස්පී ප්ලස් සහනයෙන් ලැබුණු නිෂ්පාදන හය දහසින් කොතරම් ප්රමාණයක් අපනයනය කිරීමට හැකිවේද යන්නයි. අප ඇඟළුම්, රබර්, ධීවර කර්මාන්ත සඳහා පමණක් සීමා වෙනවාද එසේත් නොමැතිනම් තවත් වසරක් දෙකක් ගත වනවිට විදේශ ආයෝජකයින්ගේ ද සහාය ඇතිව අපනයන ප්රමාණය පුළුල් කරනවාද යන්න අප තීරණය කළ යුතුයි. මෙම වසර තුන තුළ එවැනි ශක්තිමත් ආර්ථිකයක් නිර්මාණය කිරීමටයි අප කටයුතු කරන්නේ. මූල්‍ය ක්ෂේත්රය සහ බැංකු ක්ෂේත‍්‍රයත් මීට සම්බන්ධ කළ යුතු වෙනවා. මම මෙම ස්ථානයට පැමිණෙන විට සෞන්දර්ය විශ්වවිද්‍යාලයේ සිසුවියන් සිවු දෙනෙක් ජය මංගල ගාථා ගායනා කළා.මට අවශ්‍ය එම සිසුවියන් සිවුදෙනා ඇතුළු සියලූම ¥ දරුවන්ට ණය බරින් තොර රටක් නිර්මාණය කර දීමටයි. මේ පව් ඔවුන් පිට පැටවීමට මම සූදානම් නැහැ. අපි මේ සඳහා විසඳුම් සෙවිය යුතුයි. ඔබේ දරුවන්ට බරක් නැති, නීතිය සාමය ගරු කරන හොඳ ආදායමක් සහිත ආර්ථික වශයෙන් කේන්ද්‍රිය රටක් ඇති කිරීමට මට අවශ්‍යයි. රට පිළිබඳව මගේ අවසාන අරමුණ එයයි. අප ක්රියාත්මක කරන සියලූ දේවල් ඒ අරමුණ සඳහා වන උපක‍්‍රමයි.මේ සියල්ල සිදු කිරීමට නම් ඔබේ ක්ෂේත්රයෙන් විශාල සේවයක් ලැබිය යුතුයි. අවසානයේ මෙහි ප්රතිඵල ලබා ගන්නේ අනාගත පරපුරයි. මෙම වැඩසටහන් ක්රියාත්මක වන විට වැඩි බරක් පැටවෙන්නේ පෞද්ගලික අංශයටයි. පෞද්ගලික අංශයෙන් වැඩ කටයුතු රාශියක් සිදු කිරීමට තිබෙනවා. එම නිසා ඉදිරියේදී මෙම ක්ෂේත්රයෙන් රටේ සංවර්ධනය සඳහා විශාල වැඩ කොටසක් සිදු වේ යැයි අප බලාපොරොත්තු වෙනවා. මෙම අවස්ථාවට මහ බැංකුවේ අධිපති ආචාර්ය ඉන්ද්‍රජිත් කුමාරස්වාමි මහතා ඇතුළු බැංකු නිලධරයෝ රැසක් ද සහභාගී වූහ.
|
’යහපාලන රජයට ඡන්දය දුන්නේ හොරකම් නොකරන රජයක් හදන්නයි’
| 0 |
(*** අංජුල මහික වීරරත්න)‘වැරැදි ආර්ථික ප්රතිපත්ති අනුගමනය කර රට වළපල්ලට ඇද දැමූ පොහොට්ටු ආණ්ඩුවට වසර පහක් සඳහා නැවත රට ඉල්ලන්නට කිසිදු සදාචාරාත්මක අයිතියක් නැතැයි’, එක්සත් ජාතික පක්ෂ නායක සහ හිටපු අග්රාමාත්ය රනිල් වික්රමසිංහ මහතා මහරගම දී පැවැසීය.‘රට හදන්නට මුදල් හොයන්න දන්නේ නැතිනම් ජනපති සහ අගමැති එකම පක්ෂයේ සිටියාට පලක් නොවන බව කී රනිල් වික්රමසිංහ මහතා රට හදන්නට මුදල් සෙවිය හැකි එකම පක්ෂය වන්නේ එක්සත් ජාතික පක්ෂය පමණකැයිද’ අවධාරණය කළේය.එක්සත් ජාතික පක්ෂ නායක රනිල් වික්රමසිංහ මහතා මේ බව පැවැසුවේ එජාප මහරගම ආසන බල මණ්ඩල රැස්වීමට සහභාගි වෙමිනි.මහරගම-තලපත්පිටිය නිව්සිරි උත්සව ශාලාවේ දී රැස්වීම පැවැත්විණි.එහිදී එක්සත් ජාතික පක්ෂ නායක රනිල් වික්රමසිංහ මහතා මෙසේ ද පැවැසීය.අප මෙවර ජනවරමක් ඉල්ලන්නේ දැනට හිස්වී තිබෙන ඔබේ අතට මුදල් දීමටයි. ඔබේ අතට මුදල් දී රටේ ආර්ථිකයට නව පණක් දීමටයි. එක්සත් ජාතික පක්ෂය ඉල්ලා සිටින්නේ ඒ ජනවරමයි.ශ්රී ලංකාව අද දරුණු ආර්ථික අර්බුදයකට මුහුණ දී සිටිනවා. ඒ අර්බුදය පටන් ගත්තේ කොරෝනා වසංගතය නිසාම නොවෙයි. ඒ අර්බුදය ඇරැඹුණේ ජනවාරි මාසයේ දීයි.මේ වනවිට ශ්රී ලංකාවේ අපනයන ආදායම ශීඝ්රයෙන් අඩුවී තිබෙනවා. විදේශ ආදායම් අඩුවෙලා. ආදායමක් නැතිව රට ඉදිරියට ගෙන යන්නේ කෙසේද? රටට අහිමිවී ඇති ආදායම ඩොලර් මිලියන 6000ක් - 7000ක් පමණ විය හැකියි. ඒ මුදල සොයා ගන්නේ කෙසේද?ආනයන කරන භාණ්ඩ ඩොලර් මිලියන 7000කින් අඩු කළා යැයි කියා රටට දියුණුවක් ලබන්නට බැහැ. මෙරට කර්මාන්ත සඳහා අවශ්‍ය අමුද්‍රව්‍ය, වෙළෙඳාමට අවශ්‍ය දේ නතර වූ විට නිෂ්පාදනය අඩු වෙනවා. එවිට ආණ්ඩුවේ ආදායම තවදුරටත් අඩු වෙනවා. මේ හේතුවෙන් ප්රශ්නය තවත් උග්‍ර අතට හැරෙනවා.මෙවැනි අර්බුද මහරගම වැනි ප්රදේශවලට තදින් දැනෙනවා. මහරගම ප්රදේශය කේන්ද්‍ර කර ගනිමින් වෙළෙඳසල් ගණනාවක් තිබෙනවා. කොළඹ අවට ප්රදේශවලට වැඩිපුරම වෙළෙඳාම පවතින්නේ මාර්තු, අප්‍රේල් මාසවලදීයි. ඒත් මාර්තු අප්‍රේල් මාසවල වූයේ කුමක්ද? බඩු භාණ්ඩ විකුණන්නට හැකියාව ලැබුණ ද?වැඩිපුරම වෙළෙඳාම තිබෙන මාසවල වාසිය ව්‍යාපාරිකයන්ට ගන්න නොහැකි වුණා. මේ වනවිට නැවත කඩ සාප්පු විවෘත කරනවා. එහෙත් ජනතාවට වියදම් කරන්න මුදල් තිබේද? ඔවුන්ට එදිනෙදා ආදායමවත් සොයා ගන්නට බැහැ. එහෙත් ආණ්ඩුව නිශ්ශබ්දයි. මේ අර්බුද සම්බන්ධයෙන් මැතිවරණයේදීවත් කතා කරන්නෙත් නැහැ.ඔවුන් කතා කරන්නේ සැලුන් දොර අරිනවාද, වහනවා ද ආදී කාරණා පමණයි. දැන් තිබෙන්නේ සැලුන් දොර ගලවා, උකස් තබා තිබෙන තත්ත්වයයි. දොරක් ඇත්තෙත් නැහැ. ආණ්ඩුව නිශ්ශබ්ද වී සිටින්නේ ඔවුන්ට විසඳුමක් නැති නිසයි.මේ අර්බුදය ඇරැඹුණා පමණයි. තවත් ඉදිරියට මෙම අර්බුදය මීටත් වඩා උග්‍ර වෙනවා. මේ අර්බුදය විසඳෙන්නට වසර දෙකක්වත් ගතවනු ඇතැයි කියනවා. ජාත්‍යන්තර මූල්‍ය අරමුදලත් ඒ බව සඳහන් කරනවා. මේ ආකාරයට මාස හයක්වත් ඔබට ජීවත් විය හැකිද?මාධ්‍යවේදීන්ගේ දීමනාත් අඩු කර තිබෙනවා. ඒ සමාගම්වලත් ආදායම අඩුවෙලා. තව මාස හයක්වත් මේ විදියට ගියහොත් මාසික වේතනයක් අඩු කරන්න සිදුවේවි. මේ සම්බන්ධයෙන් සමාගම්වලට දොස් කියන්න බැහැ. එසේ නම් දොස් කිව යුත්තේ කාට ද?මේ තත්ත්වය යටතේ නැවත වසර පහකට රට ඉල්ලන්න නම් මේ ආණ්ඩුවට අයිතිය නැහැ. ජනතාව ඔවුන්ට වරමක් දුන්නා. ජනාධිපතිවරයා මෙන්ම අගමැතිවරයා එක පක්ෂයේ සිට කටයුතු කළා. ඒත් වූයේ කුමක්ද? ජනතාවගේ අතේ සල්ලි නැහැ. වැදගත් දේ ජනාධිපති සහ අගමැති එක පක්ෂයේ සිට එක්කාසු වී යනවාද? නැතිනම් ජනතාවගේ අතට සල්ලි දෙනවාද යන්නයි.එක්සත් ජාතික පක්ෂයේ ඉන්නේ ජනතාවගේ අතට මුදල් දෙන්නයි. 2015 වසරේ මා ආණ්ඩුව ගන්නා විට අපට මන්ත්රීවරුන් 50ක්වත් සිටියේ නැහැ. ඒත් පෙබරවාරි මාසය අවසන් වෙන්න පෙර රජයේ සේවකයන් සඳහා රුපියල් 10,000ක වැටුප් වැඩිවීමක් ලබා දෙන්න මට හැකියාව ලැබුණා. එවකට මුදල් අමාත්‍යවරයා ලෙස කටයුතු කළේ රවී කරුණානායක මහතායි.එහි ප්රතිඵලය වූයේ කුමක්ද? මාර්තු, අප්‍රේල් මාසවල වෙළෙඳාම ශීඝ්රයෙන් වැඩිවීමයි. ආදායම වැඩි කරන්න හෝ වියදම අඩු කරන්න හෝ රටේ ආණ්ඩුව කටයුතු කළ යුතුයි. වියදම අඩු කළ විට ජනතාවගේ අතේ මුදල් ඉතිරි වෙනවා.මෙම ආණ්ඩුවට විදේශ විනිමය සොයාගන්න හැකියාවක් නැහැ. ප්රධාන ආර්ථික සහිත රටවල් 20 එක්වී ජාත්‍යන්තර මූල්‍ය අරමුදල ආරම්භ කළේ සෙසු රටවල් සඳහා ආධාර උපකාර කිරීමටයි. සෙසු රටවල් මෙන්ම ශ්රී ලංකාවත් ජාත්‍යන්තර මූල්‍ය අරමුදල හමුවට ගියා. නේපාලය, බංග්ලාදේශය, මාලදිවයින, පකිස්ථානය ආදී රටවල් සඳහා මූල්‍ය අරමුදලෙන් ආධාර ලැබුණා. එහෙත් ලංකාවට ඒ ආධාරය ලැබුණේ නැහැ.මූල්‍ය අරමුදලෙන් ඩොලර් මිලියන 850ක් ගැනීමට අපට අයිතිය තිබෙනවා. ඒත් ඒ මුදල අපට ලැබුණේ නැහැ.ජපානයේ ජයිකා සමාගම ශ්රී ලංකා මුදල් අමාත්‍යාංශයට එවූ ලිපියෙහි ඒ බව පැහැදිලිව සඳහන්ව තිබෙනවා. ශ්රී ලංකා රජයේ මූල්‍ය ප්රතිපත්තිය පිළිබඳව දැඩි අවධානයෙන් සිටින බව ලිපියෙහි දක්වා තිබෙනවා. එයින් කියන්නේ ලංකාව සාර්ථක නැති බවයි. ඔළුව අත ගා ටොක්කක් ඇන්නා වගෙයි නේද?අගෝස්තු පළමු සතියේ දී එක්සත් ජාතික පක්ෂ ආණ්ඩුව පත්කළහොත් අගෝස්තු තුන්වැනි සතිය වනවිට අදාළ මුදල් ගන්නේ කෙසේදැයි මා ජාත්‍යන්තරය සමඟ සාකච්ඡා කරනවා. මූල්‍ය අරමුදල සමඟ මෙන්ම අනෙක් මිත්‍ර රටවල් සමඟ සාකච්ඡා කරනවා. පළමු කාරණය එයයි. ඒ මුදල් සොයා ගන්න මා සූදානම් බව මෙහිදී අවධාරණය කරනවා.විදේශ මුදල් සොයාගත් පසුව ලංකා මුදල් සොයාගැනීම පහසුයි. ඩොලර් මිලියන 6000 ලැබෙනවා නම් ලංකාවේ මුදල් නොදෙන්නේ කවුද? එතැන් සිට රට ක්රමයෙන් ඉදිරියට ගෙන යන්න හැකියාව ලැබෙනවා. ආයතනවලට උපකාර කරන්නේ කෙසේ දැයි එවිට සැලසුම් කළ හැකියි. රැකියා ආරක්ෂා කරන්නේ කෙසේ දැයි සාකච්ඡා කළ හැකියි.මා කියන්නේ ජනතාව අතට මුදල් දෙන ආකාරයයි. ආර්ථික තත්ත්වය යටතේ තවදුරටත් ජීවත්විය නොහැකි නිසා පොහොට්ටුවට නම් ඔබ ඡන්දය නොදෙන බව විශ්වාසයි.ජනතාව අතට මුදල් අවශ්‍ය නම් ගෙදර ආර්ථිකය හදන්න වුවමනා නම් එක්සත් ජාතික පක්ෂයට ඡන්දය දෙන්නැයි ද? රනිල් වික්රමසිංහ මහතා වැඩිදුරටත් පැවැසීය.බල මණ්ඩල රැස්වීම සඳහා එක්සත් ජාතික පක්ෂ උපනායක රවී කරුණානායක මහතා සමඟ අපේක්ෂක අපේක්ෂිකාවෝ රැසක් ද සහභාගි වූහ.
|
ආණ්ඩුවට ‘සැලුන් දොරත්’උකස් කරන්න වෙලා
| 1 |
(***අංජුල මහික වීරරත්න)‘ශ්රී ලංකාවේ කඩාවැටුණු ආර්ථිකය යළි ගොඩ නැගීමට නම් ඩොලර් මිලියන 6000ක විදේශ මුදල් අවශ්‍යයි ද ඒ මුදල සොයා ගැනීමේ සැලසුම තමා සතුව ඇතැයි’ ද එක්සත් ජාතික පක්ෂ නායක සහ හිටපු අග්රාමාත්ය රනිල් වික්රමසිංහ මහතා කැස්බෑවේ දී පෙරේදා (5) පැවසීය.විදේශ මුදල් සොයා ගැනීමේ කිසිදු සැලසුමක් පොහොට්ටුව ආණ්ඩුවට නැති බව කී රනිල් වික්රමසිංහ මහතා, ලංකාවට ආධාර දෙන ජපානයේ ජයිකා ආයතනය ද ලංකා ආර්ථිකය වැටී ඇති අර්බුදය පිළිබඳව අනතුරු අඟවා තිබෙතැයි ද සඳහන් කළේය.මහ මැතිවරණයේ දී එක්සත් ජාතික පක්ෂයේ ජය තහවුරු කිරීම සඳහා කැස්බෑවේ පැවැති ජනරැලියේ දී වැඩිදුරටත් අදහස දැක්වූ රනිල් වික්රමසිංහ මහතා මෙසේද පැවසීය.අද උදේ මා එංගලන්තයේ පළවී තිබූ පුවතක් දුටුවා. එංගලන්තයේ සෑම පවුලකටම බ්‍රිතාන්‍ය පවුම් 500 බැගින් වන වවුචරයක් දෙන්න එරට මුදල් අමාත්‍යවරයා යෝජනා කර තිබෙනවා. ඒ කඩ සාප්පුවලට ගොස් ජනතාවට වියදම් කිරීම සඳහායි. වෙළෙඳාම දියුණු කිරීම සඳහායි. ඔවුන්ගේ අරමුණ වන්නේ අතේ ගැවසෙන මුදල් ප්රමාණය වැඩි කිරීමයි.රාජපක්ෂ පොහොට්ටු ආණ්ඩුව දැන් කරන්නේ කුමක් ද? ජනතාවගේ අතේ තිබෙන මුදලුත් ඔවුන් ගන්න හදනවා. ආදායම අඩු වී තිබෙන තත්වයක් යටතේ මේ කල්ලිය කරන්නේ කුමක්ද?විදුලි බිල්, වතුර බිල් වැඩි කර ඒවා ගෙවන්නයි කියනවා. මුලින් ගෙදර ආර්ථිකය ගොඩනැගිය යුතුයි. ජනතාවගේ අතේ මුදල් තිබෙනවා නම් ඒවා වියදම් කරනවා. නමුත් මේ අය කරන්නේ කුමක්ද? ආණ්ඩුව බංකොළොත් වී සිටින බව කියා ජනතාවගේ අතේ තිබෙන මුදල් ඉල්ලනවා. එක්සත් ජාතික පක්ෂ ආණ්ඩුවක් ලෙස අප විදුලි හා ජල බිල් වාරික ලෙස ගෙවීමට පහසුකම් සපයනවා. ලෝක ඉන්ධන මිල අඩු වී ඇති හෙයින් ඒ වාසිය ද ජනතාවට දෙනවා. පළමුවෙන් මුදල් උපයාගෙන ජනතාවට ඒවා වියදම් කිරීමට අවස්ථාව දිය යුතුයි. එසේ නැතිනම් වෙළෙඳ ව්‍යාපාර දියුණු වන්නේ නැහැ.රුපියල් කෝටි 5 ට අඩු එන්ටප්‍රයිස් ශ්රී ලංකා ණය වාරික සහ පොලී ගෙවීම් වසරකින් කල් දමන්න අප පොරොන්දු වුණා. ඒ මුදල් ඵලදායි කටයුතු සඳහා වියදම් කළ හැකියි. ආර්ථිකය දියුණු කරන්න ඒ තුළින් හැකියාව ලැබෙනවා.අපට මීට වඩා විශාල වූ ආර්ථික ප්රතිපත්ති තිබෙනවා. ලබන සතියේ සිට එය හෙළි කරන්නම්. මුදල් ඉපැයීම් වැඩි කරන්න අප සහන දෙනවා.පොහොට්ටුවට මේ ප්රතිපත්ති ගැන කතා කරන්න හැකියාව නැහැ. ඔවුන් සමග ආර්ථිකය ගොඩනැගීම සම්බන්ධයෙන් විවාදයකට වුවත් මා ලෑස්තියි. මේ අය දැන් කතා කරන්නේ මොනවාද ? ක්රිකට් ගැන, කරුණා ගැන, ජාතිවාදය ගැන ඔවුන් කතා කරනවා. නමුත් කිසිවෙකුත් ආර්ථිකය ගැන කතා කරන්න දන්නේ නැහැ.මිනිස්සු අමාරුවෙන් ජීවත් වන විට ආණ්ඩුව ඔවුන්ගෙන් මුදල් ඉල්ලනවා. ඇමරිකාව වැනි රටවල් වේතන ගෙවීම් සඳහා සමාගම්වලට මුදල් දෙනවා. ආණ්ඩුවෙන් චෙක්පත් ලැබෙන නිසා වේතන නිසි පරිදි ගෙවන බව ඇමරිකාවේ මා හඳුනන අය සඳහන් කළා.නමුත් මේ ආණ්ඩුව කරන්නේ කුමක් ද? තිබෙන පඩියත් ගන්නවා. දැන් ජනතාවට සම්පූර්ණ වේතනය ලැබෙන්නේත් නැහැ. දීමනා කපා දමලා.සියයට 20 - 50 ආදී ප්‍රතිශතවලින් වේතන කපා දමා තිබෙනවා. ත්‍රී රෝද රථවලට බිස්නස් තිබෙනවාද? ලෝකය වටේම තිබෙන සමාගම් වලටත් ලංකාවේ දී බිස්නස් නැහැ.මුදල් දී ඉදිරියට යන්න නම් ආණ්ඩුව ශක්තිමත් විය යුතුය. මේ අයට එය කරන්න බැහැ. ආර්ථිකය ගොඩනැගීමේ ශක්තිය පවතින්නේ අපට පමණයි. මේ අය ජනතාවට බොරු කළා මුදල් දිය යුතු අවස්ථාවේ මුදල් දුන්නේ නැහැ.ලෝකයේ රටවල් එකසිය අසූවක් පමණ විවිධ ප්රශ්නවලට මුහුණ දී සිටිනවා. ඒ සෑම රටකට ම උපකාර කිරීම සඳහා එක් කේන්ද්‍රස්ථානයක් ස්ථාපිත කර ගෙන තිබෙනවා. ඒ ජාත්‍යන්තර මුල්‍ය අරමුදලයි. එහි ගොස් මුදල් ඉල්ලුම් කළ යුතුයි. නමුත් අපේ අය කළේ කුමක් ද?.ලංකාව කළේ වැරැදි දේ බව මුල්‍ය අරමුදල පැවසුවා. තෙල් මිල අඩු කර සහන දී බදු අඩු නොකරන ලෙස තමන් ලංකා රජයට පැවසූ බව මුල්‍ය අරමුදල සඳහන් කළා. ජනතාවට දිය යුතු වූ සහනය එයයි. නමුත් ආණ්ඩුව කළේ කුමක් ද? ව්‍යාපාරික බදු අඩු කර තෙල් මිල වැඩි මට්ටමක තබා ගත්තා. මේ හේතුව නිසා ලංකාවට මුදල් දිය නොහැකි බව මුල්‍ය අරමුදල පැවසුවා.අද විදේශ විනිමය විශාල හිඟයක් තිබෙනවා. කොපමණ කතා කළද ඒ හිඟය නැතිවන්නේ නැහැ. ඒ හිඟය පියවා ගන්න නම් මුල්‍ය අරමුදලේ ආධාර උපකාර ගත යුතුයි.ජපානයේ ආධාර දෙන ජයිකා ආයතනය ලංකාවේ ආර්ථිකය ගැන ලිපියක් එවා තිබෙනවා. මෙරට මුදල් අමාත්‍යාංශයට ඔවුන් ඒ ලිපිය යොමු කර තිබෙනවා. එයින් කියන්නේ කුමක් ද?ලංකා රජයේ ණය තත්ත්වය සහ ලංකා රජයේ මුල්‍ය ප්රතිපත්තිය පිළිබඳව ජපානය ඉතා සැලකිල්ලෙන් සිටින බව එහි දැක්වෙනවා.සැලකිල්ලෙන් ඉන්නවා යැයි කියන්නේ හොඳ දෙයක් ද? ටොක්ක දෙන්නේ ඔළුව අතගාලයි. ජපානයත් එසේ කියනවා නම් මා කියනදේ වැරදි ද? ආණ්ඩුව ඒ ලිපියට පිළිතුරු දුන්නා ද? ආණ්ඩුව කියන්නේ කුමක් ද?මේ අය ගිහින් මුල්‍ය අරමුදලින් ණය ඉල්ලුවා. සියලු දෙනාට හදිසි ණය නිකුත් කරනවා. පාකිස්තානයට, නේපාලයට, බංගලාදේශයට, මාලදිවයිනට මෙලෙස හදිසි ණය දුන්නා. නමුත් ලංකාවට ඔවුන් එලෙස ණය දී නැහැ. හරි පාරේ ගියා නම් මේ වන විට ඩොලර් මිලියන 800 ක මුදලක් ගන්න තිබුණා.ලෝක බැංකුවෙන් ලංකා ආණ්ඩුවට දුන් ඩොලර් මිලියන එකසිය අසූවට වූයේ කුමක්දැයි දන්නේ නැහැ. යුරෝපා සංගමයෙන් දුන් යුරෝ මිලියන 20ට වූයේ කුමක්දැයි දන්නේත් නැහැ. ඩොලර් මිලියන 1000 කට වඩා එහිම තිබෙනවා. මේ මුදලවලට වූ දෙයක් හෙළි නොකර විදුලි බිල, ජල බිල ගෙවන්නැ යි ජනතාවට කියනවා.මේ අය ඡන්දයෙන් පසුව මුල්‍ය අරමුදලට යන්න හිතාගෙන ඉන්නවා ද? එහෙම ගිහින් එජාප ප්රතිපත්ති ක්රියාත්මක කරනවා යයි කියනවා ද රට බෙදනවා විදේශවලට යටත් වෙනවා යැයි කියමින් චෝදනා කළ ප්රතිපත්ති ක්රියාත්මක කරනවාද? ඒ බදු ක්රම ක්රියාත්මක කරනවා ද? ප්රසිද්ධියේ ඒ බව කියන්න. මා අහන්නේ එපමණයි.රටේ ප්රශ්න සියලු දෙනා දැනගත යුතුයි. ආර්ථික අර්බුදය පැවැති නිසා ගිය වසරේ රටට අපනයන භාණ්ඩවලින් ලැබුණේ ඩොලර් මිලියන දොළොස් දහසක් පමණයි. එය ඩොලර් මිලියන 4500 ක පමණ අඩු විමක්. ගිය වසරේ දී මැදපෙරදිග වෘත්තිකයන්ගෙන් අපට ඩොලර් මිලියන 7000 ක මුදලක් ලැබුණා. අද එය ඩොලර් මිලියන 2500 කින් පමණ අඩු වී තිබෙනවා.සංචාරක ව්‍යාපාරයෙන් අපට පසුගිය වසරේ දී ඩොලර් මිලියන 5500ක් ලැබුණා. එය දැන් ඩොලර් මිලියන 4000 කින් අඩුවෙලා. අපේ ඇඟලුම් කර්මාන්ත ආදායමද සියයට 60 කින් අඩු වී තිබෙනවා.මෙහි තිබෙන බැරෑරුම්කම කුමක්දැයි මේ සංඛ්‍යාලේඛනවලින් තේරුම් ගත හැකියි. මෙලෙස අහිමි වූ මුදල් උපයන්නේ කෙසේද? අනෙක් ප්රශ්න විසඳන්න නම් මේ මුදල් උපයා ගත යුතුයි.ඩොලර් මිලියන හාර දහසක් වූ ඉන්ධන මිල සඳහා මෙවර යෙදවීමට වූයේ ඩොලර් මිලියන දෙදහසක් පමණයි. එය ජනතාවට නොව ආණ්ඩුවට වාසියක් වී තිබෙනවා. ආණ්ඩුව ඒ වාසිය ජනතාවට නොදී තියාගෙන ඉන්නවා. අපගේ ආනයන වියදම ඩොලර් මිලියන විසි දහසයි. ඒ මුදල් ගෙවා ගන්න නොහැකි නිසා දැන් ආනයන කපා හැරලා. එමෙන්ම මේ වසරේ දී ඩොලර් මිලියන 5000 ක ණය ගෙවන්න තිබෙනවා. මේ මුදල් හොයන්නේ කොහෙන්ද?රටට ගොඩඑන්න නම් ඩොලර් මිලියන 6000 ක මුදල අවශ්‍යයි. මේ ආණ්ඩුවට ඒ මුදල සොයාගන්න බැහැ. ඒ මුදල් සොයා ගන්න අපට ශක්තිය තිබෙනවා. එතැන් සිට ජනතාවට සහන දෙන්න හැකියි. ඊට ශක්තිය තිබෙන එක ම පක්ෂය එක්සත් ජාතික පක්ෂයයි.2001 වසරේ සංවර්ධන වේගය සෘණ මට්ටමක තිබියදී මා මුදල් සොයාගෙන වසරක් ඇතුළත වර්ධන වේගය ධන තත්ත්වයට ගෙනෙන්න කටයුතු කළා. 2015 වසරේ ඒ ණය ගෙවන්න නොහැකිව තැබූ හදිසි ජනපතිවරණයෙන් අප ජයගෙන මුදල් සොයා ගනිමින් ණය ගෙවන්නත් හැකි වුණා. එමෙන්ම වසර හතළිහකට පසු අයවැය අතිරික්තයක් ඇති කරන්න මට හැකි වුණා.2019 වසරේ පාස්කු ඉරිදා බෝම්බය එල්ල වූ පසු සියල්ලන් සිතුවේ අපේ අවසානය බවයි. නමුත් මා ජාත්‍යන්තරයට කතා කර සහන ලබා ගෙන 2019 දී ඔවුන්ට බාර දුන්නේ හොඳ ආර්ථිකයක්. 2019 වසරේ ලංකාවට පැමිණි සංචාරක පිරිස 2018 ට වඩා වැඩි අගයක් ගත්තා.මට නැවත ජාත්‍යන්තරය සමඟ කතා කළ හැකියි. අපේ ප්රතිපත්ති පෙන්වා දී රටට අවශ්‍ය ඩොලර් බිලියන හයෙන් කොටසක් ගන්නවා.සියලු මුදල් අවශ්‍ය නැහැ. කොටසක් ලැබීමත් ප්රමාණවත් වනවා.මුල්‍ය අරමුදල ඊජිප්තුවට ඩොලර් මිලියන පන් දහසක් දුන්නා. අපට අවශ්‍ය ඩොලර් මිලියන හය දහසයි. කෙන්යාවටත් ඩොලර් මිලියන තුන් දහසක් දී තිබෙනවා. මා කෙසේ හෝ මුදල් සොයා දෙන්නම්. මේ වසර අවසන් වීමට පෙර ජාත්‍යන්තරයට කතා කර මුදල් ලබාදෙන්නම්. මුල්‍ය අරමුදල වෙන් කරන ලද මුදල් අවසන්වීමට පෙර එය ලබා ගත යුතුයි.මුල්‍ය අරමුදලට මේ ආණ්ඩුව යනවා නම් ඔවුන් අනුගමනය කරන්නේ අපේ ප්රතිපත්ති ද? කවුරුත් ඒ ගැන කතා කරන්නේ නැහැ. ජනතාවගේ බඩ පුරවන්න ශක්තිය මට තිබෙනවා. ඒ මුදල් ගත් පසු ජපානය ආදී රටවල්වලටත් කතා කර ඉතිරි මුදල් සොයාගත හැකියි.ඒ අනුව පළමුව ඩොලර් මිලියන 6000ක් සොයා ගැනීමට හැකියාව තිබෙනවා. ඒවා ගන්නේ දීර්ඝකාලීන ණය ලෙසයි.ඉන්පසුව අප ආර්ථිකය ගොඩනඟනවා. වසර තුන හතරකින් ණය ගෙවිය හැකි ශක්තිමත් ආර්ථිකයක් හදමු. ඉන් පසුව අපට ඉතිරි කළ හැකියි. මගේ වැඩපිළිවෙළ එයයි. ගෙදර ආර්ථිකය ආරක්ෂා කර ගන්නේ කෙසේද? මේ අර්බුදය වසර දෙක තුනක් තිබෙනවා. මෙලෙස ඉදිරියට යන්න බැහැ. හාමතේ ඉන්න බැහැ. ගෙදර ආර්ථිකය හදන්න ශක්තිය ඇත්තේ එක්සත් ජාතික පක්ෂයට පමණයි.ඒ ගැන සිතා අපට ඡන්දය දෙන්න. පෞද්ගලික අරමුණු නොව රටේ ආර්ථිකය ගැන සිතා මෙවර ඡන්දය දෙන්නැයිද? එක්සත් ජාතික පක්ෂ නායක රනිල් වික්රමසිංහ මහතා වැඩිදුරටත් සඳහන් කළේය.
|
ආණ්ඩුවට ‘සැලුන් දොරත්’උකස් කරන්න වෙලා
| 0 |
‘‘ආසියාවේ රටවල් ඉදිරියට යන විට ශ්රී ලංකාව එක තැන පල්වීමට හේතුව පටු ජාති ආගම් බේද කරපින්නාගෙන ගහ මරා ගැනීම යැයි’’ අග්රාමාත්ය රනිල් වික්රමසිංහ මහතා ග්රාමීය ආර්ථික කටයුතු අමාත්‍යාංශයේ නව ගොඩනැගිල්ල විවෘත කිරීමේ උත්සවයේ ප්රධාන ආරාධිත ලෙස සහභාගි වෙමින් කොළඹදී පැවසීය.‘‘සාම්ප්රදායික වැඩ පමණක් නොව අලූතින් කල්පනා කර නව වැඩසටහන් සැකසීමේ වගකීම ග්රාමීය ආර්ථික කටයුතු අමාත්‍යාංශයට පැවරී තිබෙන බවද’’ අග්රාමාත්ය රනිල් වික්රමසිංහ මහතා සඳහන් කළේය.කොළඹ x 04, ඩුප්ලිකේෂන් පාර, අංක 492 දරණ ස්ථානයේදී ග්රාමීය ආර්ථික කටයුතු අමාත්‍යාංශය ගොඩනැගිල්ල විවෘත කෙරිණි.උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද පැවසීය.‘‘ගමෙන් පැමිණි පී. හැරිසන් ඇමතිතුමාට ගමේ ආර්ථිකය දියුණු කිරීමේ වගකීම මා භාර කළා. වර්තමානයේ ගමේ ආර්ථිකය ශීඝ්රයෙන් පිරිහී යනවා. ගමේ ආර්ථිකයට වඩා ජනතාව නාගරික හෝ අර්ධ නාගරික හෝ ආර්ථිකයට ඇදී යනවා. නැතිනම් මැද පෙරදිග ආර්ථිකයට ගමන් කරනවා. නැතිනම් ඉතාලි ආර්ථිකයට යනවා. මැලේසියාව, සිංගප්පූරුව, කොරියාව ආදී ආර්ථිකවලට ගමන් කරනවා. එහි පාඩුව දැනෙන්නේද ගමේ ආර්ථිකයටයි.ගමේ නවීකරණය ඇති කරන්නේ කෙසේද? ඒ සඳහා ගම පිළිබඳ දැනුමක් ඇති හොඳ කථිකත්වයක් තිබෙන උපාධිධාරියකුවන හැරිසන් ඇමතිතුමාට වගකීම බාරදී වැඩසටහන් ගණනාවක් ක්රියාත්මක කිරීමට සූදානම් වෙනවා.මේ ගොඩනැගිල්ලට ගෙවැදීමට පෙර සිංහල නක්ෂත‍්‍රය ගැන බලන්නැයි මා හැරිසන් ඇමතිතුමාට උපදෙස් දුන්නා. සෑම කොටසක් දෙසම බලන්න. උතුර - දකුණ ඔක්කොම බලන්න. පත්තිනි දෙවියන්ගෙන් මෙන්ම හැම දෙවියෙකුගෙන්ම ආශිර්වාදය ගන්න. දෙමළ ක්රමවේදය දෙසත් බලන්න. වාස්තු විද්‍යාව ගැනත් බලන්න.මැලේසියාව, ඉන්දුනීසියාව, වියට්නාමය, චීනය, ජපානය යන රටවල ක්රම ගැනත් බලන්න. එසේ බලා ඉතා හොඳ තැනක් අමාත්‍යාංශයට වෙන්කර ගන්න. මින් පසු නැවත හාල් ගැන අර්බුදයක් ඇති නොවන පරිදි ගොඩනැගිල්ල තෝරා ගන්නැයි මා උපදෙස් දුන්නා.ගමේ ආර්ථිකය දියුණු කරනවිට පශු සම්පත් ක්ෂේත්රය ඉතා වැදගත් වන බව කිව යුතුයි. බොහෝවිට ගවයන් සිටියත් අපට අවශ්‍ය කටයුතු වන්නේ නැහැ. ඒ නිසා හොඳ ගවයන් දීමට, ගව පට්ටි පවත්වාගෙන යාම සඳහා උපකාර කිරීමට, කිරි නිෂ්පාදනය දියුණු කිරීමට කටයුතු කළ යුතුයි.ගමේ කිරි නිෂ්පාදනය දියුණු කරනවා නම් ගම තුළම අලෙවිය ඇති කිරීමට කටයුතු කරන්නම්. ගමේ කුඩා දරුවන් සඳහා වසර 5 ක් යනතුරු කිරි දිය යුතුයි. බොහෝවිට දැන් දරුවන්ට දෙන්නේ පිටිකළ කිරි බව කිව යුතුයි. ඒ දරුවන්ට එළකිරි දිය හැකිදැයි කල්පනා කළා. අප ඒ ක්රමය ක්රියාත්මක කරන්නේ ගැමි දරුවන්ගේ පෝෂණය ඉහළ නැංවීම සඳහායි.එමෙන්ම කුකුළු කර්මාන්තය අපනයන කර්මාන්තය බවට පත්කිරීමට සැලසුම් සකස් කර තිබෙනවා. ශ්රී ලංකාවේ උසස් කුකුළු වර්ග සිටිනවා. නමුත් අපේ මිල වැඩියි. අමු ද්‍රව්‍ය මිල වැඩියි. ඒ නිසා ලංකාවේ අමු ද්‍රව්‍ය ගන්නවාද, පිටින් ගෙන්වනවාද යන්න තීරණය කළ යුතුයි. අපට මේ ප්රශ්නවලට මුහුණදීමට තිබෙනවා. එයින් විශාල වෙළෙඳපොළක් අල්ලා ගැනීමට හැකියාව තිබෙනවා.ග්රාමීය ආර්ථිකයේ අංශ කිහිපයක් නවීකරණය කර ඉදිරියට යාම අපේ අරමුණයි. ඒ සමගම ගමේ තරුණ තරුණියන්ට අලෙවිකරණ ශක්තිය දිය යුතුයි. ඒ සඳහා ග්රාමීය ආර්ථික කටයුතු අමාත්‍යාංශය හොඳ වැඩසටහන් ආරම්භ කර තිබෙනවා. ඒ වැඩසටහන සමඟ එක්ව කටයුතු කරන ලෙස සියලූදෙනාගෙන්ම ඉල්ලා සිටිනවා.ආර්ථිකය පිළිබඳව අලූතින් සිතිය යුතුයි. රුපියල් කෝටි හාර ලක්ෂ අසූ දෙදහසක විදේශ ණය කන්දක් රාජපක්ෂ රජය විසින් අපට උරුම කර දුන්නා. ඒ ණය වසර 10 ක් ඇතුළත ගෙවා දැමිය යුතුයි. දේශීය ණය ප්රමාණය මීට දෙගුණයකටත් වඩා වැඩියි. රටේ ආදායම ණය ගෙවීමට වැය වෙනවා. ඒ නිසා අලූත් ආදායම් මාර්ග සොයාගත යුතුයි. රැුකියා අවස්ථා විදේශ ආයෝජන මෙන්ම දේශීය ආයෝජනද අවශ්‍යයි.ඉදිරියට ගමන් කිරීමට නම් තරඟකාරී ආර්ථිකය අත්‍යවශ්‍යයි. මා විටින් විට සිංගප්පූරුවට යනවිට සිංගප්පූරුවේ ඉගෙන ගන්න තිබෙන්නේ කුමක්දැයි බොහෝ අය කෑගැසුවා. හිටපු ජනාධිපතිතුමා නම් ඉගෙන ගත්තේ ස්වාසිලන්තය, උගන්ඩාව ආදී රටවල් වලිනුයි. ප්රශ්නයක් නැහැ. ඕනෑ තැනකින් ඉගෙන ගන්න අයිතිය තිබෙනවා.මෙවර ඕස්ටේ‍්‍රලියාවේ සංචාරයට ගොස් නැවත ශ්රී ලංකාවට එන අතරතුර සිංගප්පූරු අගමැතිතුමා සමඟ රාත‍්‍රී ආහාරය ගැනීමට මට අවස්ථාව ලැබුණා. එහිදී සිංගප්පූරු විදේශ කටයුතු අමාත්‍යවරයාත් මුණ ගැසුණා. ශ්රී ලංකාවේ හිටපු ජනාධිපතිවරයාත් සිංගප්පූරුවෙන් අද පිටවී යාමට නියමිත බව එරට ස්වදේශ කටයුතු අමාත්‍යවරයා මා සමඟ පැවසුවා.එකම ගුවන් යානයේදී ඔහු හමුවේවි යයි මා කල්පනා කළා. එසේ හමුවුවහොත් ස්වාසිලන්ත සහ උගන්ඩා ක්රමය අතහැර සිංගප්පූරු ක්රමයට පැමිණීම ගැන ප‍්‍රශංසා කිරීමට මා කල්පනා කළා. අවාසනාවකට හිටපු ජනාධිපතිතුමා මා ගමන් කළ ගුවන් යානයට පැමිණියේ නැහැ. ඔහු පැමිණ ඇත්තේ ඊට පසු ගුවන් යානයටයි.පාර්ලිමේන්තුවේදී මේ ගැන අසන්නම් යයි මා සිතාගත්තා. අප අලූතින් සිතන්න පුරුදු විය යුතුයි. මහින්ද රාජපක්ෂ මහතාත්, අලූතින් සිතනවා නම් හොඳයි. එය රටටත් හොඳයි. එක තැනක සිරවී පරණ අදහස් සමඟ ඉදිරියට යන්න බැහැ. ඉතින් අපි අලූත් අදහස් සමග ඉදිරියට යමු.අලූත් අදහස් නිසා චීනය වෙනස් වුණා. ජපානය, කොරියාව, වියට්නාමය, තායිලන්තය,මැලේසියාව,ඉන්දුනීසියාව සිංගප්පූරුව වෙනස්කම්වලට ලක්වුණා. බංගලාදේශය ටිකින් ටික වෙනස් වෙනවා. මේ හැම රටකටම වඩා මුලින්ම වෙනස් වීමට කල්පනා කළේ ශ්රී ලංකාවයි. යුද්ධය අවසන් වූ පසුවත් එකතැන අප හිරවී සිටියේ ඇයි? ඊට හේතුව කුමක්ද? අප පළමුවෙන්ම ජාතික සමගිය ආරක්ෂා කර ගත යුතුයි. නිකරුණේ ගහ මරා ගැනීමෙන් පලක් වන්නේ නැහැ.ශ්රී ලංකාවේ අද රැුඳී ඉන්නේ වෙනත් රටකට යෑමට හැකියාවක් තිබුණත් නොයන මෙරටට ආදරය කරන පිරිසක්. මෙරට දෙමළ දරුවන් ශ්රී ලංකා මාතා, අප ශ්රී ලංකා යනුවෙන් දෙමළ බසින් පැවසීම කොතරම් හොඳ දෙයක්ද? එක මවකගේ දරුවන් වශයෙන් අර්ථ දැක්වීම කොතරම් හොඳ දෙයක්ද? දන්න දෙමළ භාෂාවෙන් ඔවුන්ට ජාතික ගීය ගයන්න ඉඩ දෙනවාද? නැතිනම් කටවහගෙන ඉන්නැයි කියනවාද?අප දෙමළ දන්න අයට දෙමළ බසිනුත් සිංහල අයට සිංහල බසිනුත් ජාතික ගීය ගැයීමට අවස්ථාව දුන්නා. දැන් සියලූම ශ්රී ලාංකිකයන් ජාතික ධජයට ආචාර කරනවා. මේ අයුරින් ජාතික සමගිය ස්ථාපිත කර රට දියුණුවට පත්කර ඉදිරියට යා යුතුයි.සාම්ප්රදායික වැඩ පමණක් නොව අලූතින් කල්පනා කර නව වැඩසටහන් සැකසීමේ වගකීම ග්රාමීය කටයුතු අමාත්‍යාංශයට පැවරෙනවා. ජාතික කෘෂිකර්ම අලෙවි අධිකාරිය මගින් පෞද්ගලික අංශයේ අලෙවි ක්රමය දියුණු කර අවශ්‍ය තැන්වලදී අපේ ගොවීන්ට සහාය දැක්වීමට කටයුතු කරනවා. මේ වසර අවසන් වනවිට ඒ සඳහා වැඩසටහන් සකස් කරන්නම්.අනාගතයේදී අඩුපාඩුකම් නැති ආකාරයට ආහාර නිෂ්පාදනය කර අපනයනය කිරීමට හැකි තත්ත්වයට ගෙන ඒමට කටයුතු කරනවා යයිද රනිල් වික්රමසිංහ මහතා තවදුරටත් පැවසීය.ග්රාමීය ආර්ථික කටයුතු අමාත්‍ය පී. හැරිසන් මහතා:‘‘ජනතාවට කළ යුතු සේවය උපරිම අයුරින් ඉටු කිරීම අපේ අරමුණයි. මේ අමාත්‍යාංශය යටතේ පශු සම්පත් අමාත්‍යාංශය, වී අලෙවි මණ්ඩලය, ආර්ථික මධ්‍යස්ථාන පවතිනවා. මේ ආයතන වෙනුවෙන් අවශ්‍ය පරිදි මුදල් ප්රතිපාදන දීම ගැන මුදල් අමාත්‍යවරයාට ස්තුති විය යුතුයි.අද මාධ්‍ය විශාල නිදහසක් ලබනවා. උදේ සිට ? වනතුරු ඇසෙන්නේ විවේචන පමණයි. සංවර්ධනය ගැන කතා කරන්නේ නැහැ. මේ දිනවල සෙනසුරු ලබලාදැයි මා මුදල් ඇමැතිතුමාගෙන් ඇසුවා. වැඩිපුරම බැනුම් අහන්නේ එතුමායි. ඔහු රජය ඉදිරියට ගෙනයාම සඳහා වෙහෙසෙන ඇමැතිවරයකු බව කිව යුතුයි.කිරි නිෂ්පාදනය වැඩි කිරීම සඳහා අප පෞද්ගලික අංශයේ දායකත්වය ගෙන තිබෙනවා. ඔවුන්ගේ ලොකු උනන්දුවක් තිබෙනවා. ඒ තුළින් 2020 දී අපගේ ඉලක්ක සපුරා ගන්න හැකිවේවි.බිත්තර පරිභෝජනය අතින් අප දැන් ස්වයංපෝෂිතයි. කුකුළු මස් ප්රමාණවත් අයුරින් තිබෙනවා. තව වසර කිහිපයක් යන්න පෙර කිරි නිෂ්පාදනයත් වර්ධනය කළ හැකියි. මේ වනවිට සියයට 15 කින් කිරි නිෂ්පාදනය වැඩිවෙලා.ග්රාමීය ආර්ථිකය ශක්තිමත් කිරීමට විශාල පිරිසකට අතදීමට අපට හැකියාව ලැබී තිබෙනවා. ආර්ථික මධ්‍යස්ථානය තුළින් ගොවීන් හා වෙළෙඳුන් අතර සබඳතාවය ගොඩනගා ඒ අයගේ නිෂ්පාදන සඳහා හොඳ මිලක් දීමට හැකිවී තිබෙනවා.ග්රාමීය ආර්ථික කටයුතු අමාත්‍යාංශ ලේකම් රේණුකා ඒකනායක මහත්මියද අදහස් දැක්වූවාය.මේ අවස්ථාවට ස්වදේශ කටයුතු අමාත්‍ය වජිර අබේවර්ධන, මුදල් අමාත්‍ය රවී කරුණානායක යන මහත්වරුද සහභාගිවී සිටියහ.(අංජුල මහික වීරරත්න)
|
ආසියාවේ රටවල් ඉදිරියට යනවා : අපි එකතැන පල්වෙනවා පටු ජාති ආගම් බේද කරපින්නාගෙන ගහ මරාගත්තොත් අනාගතයක් නෑ
| 1 |
(අංජුල මහික වීරරත්න සහ අතුරුගිරිය ගුණවතී ඉලංගකෝන් මැණිකේ)කාන්තාවගේ ආර්ථික මෙන්ම දේශපාලන බලය ද ශක්තිමත් කිරීමට ජාතික රජය පියවර ගත් බව අග්රාමාත්ය රනිල් වික්රමසිංහ මහතා මාලබේ දී පැවැසීය.”ශ්රී ලංකා ආර්ථිකයේ මුල් පුරුක වන කාන්තාව ආර්ථික ව්‍යුහයේ ඉහළටම ඔසවා තැබීම ජාතික රජයේ අරමුණ බව කී අග්රාමාත්ය රනිල් වික්රමසිංහ මහතා ඉදිරි මැතිවරණවලදී කාන්තා නියෝජනය සියයට 25ක් කර කාන්තාව දේශපාලන වශයෙන් ද බලවත් කරන්නේ යයි” ප්රකාශ කළේය.සුජීව සේනසිංහ පදනම සංවිධාන කළ ‘දිරිය කතුන්’ කාන්තා බල ගැන්වීමේ ජාතික වැඩසටහනේ ප්රධාන ආරාධිත ලෙස සහභාගී වෙමින් අග්රාමාත්ය රනිල් වික්රමසිංහ මහතා මේ බව පැවැසීය.කාන්තාවන් සඳහා ස්වයං රැකියා පුහුණු වැඩසටහන්, ස්වයං රැකියා සඳහා අවශ්‍ය උපකරණ සහ ණය ආධාර දීම වැඩසටහන යටතේ සිදු කෙරෙයි.කඩුවෙල ප්රාදේශීය ලේකම් කාර්යාල ශ‍්‍රවණාගාරයේදී වැඩසටහන පැවැත්විණි.එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද කීය.”සුජීව සේනසිංහ ඇමැතිතුමාගේ කඩුවෙල ආසනයේ කාන්තා සංවිධානය අලූත් වැඩසටහනක් ආරම්භ කර තිබෙනවා. සුජීව සේනසිංහ ඇමැතිතුමා රාජ්‍ය ඇමැති ධුරය බාර ගෙන මලික් සමරවික්රම ඇමැතිතුමා සමඟ එක් වී විශාල වැඩ කොටසක් කරමින් සිටිනවා.එතුමාගේ ප්රධානත්වයෙන් තායිලන්තයේ ප්රධාන සමාගමක් සමඟ එක්ව කළුතර ප්රදේශයේ අක්කර 400ක් පුරා පැතිරුණු විශාල කර්මාන්ත කලාපයක් ආරම්භ කිරීමට කටයුතු සූදානම් කර තිබෙනවා.ඉන් පසුව අවිස්සාවේල්ල ප්රදේශයේත් එවැනිම විශාල කර්මාන්ත කලාපයක් ඇති කිරීමට බලාපොරොත්තු වෙනවා. ඒ අනුව කළුතර, අවිස්සාවේල්ල සහ වැලිගම ප‍්‍රදේශයන්හි ආරම්භ කෙරෙන කර්මාන්ත කලාපවලට අමතරව හම්බන්තොට තවත් කර්මාන්ත කලාප කිහිපයක්ම ආරම්භ කිරීමට නියමිතයි. ආයෝජකයන් ශ්රී ලංකාවට ගෙන්වා ගැනීම ඇතුළු විශාල වැඩ කොටසක් සුජීව සේනසිංහ ඇමැතිතුමා යටතේ ක්රියාත්මක වෙනවා.සියල්ල කෙරෙන අතරතුර රටේ අපනයන වැඩි කිරීම ද කළ යුතුයි. රටේ අපනයනයට වඩා ආනයනයට වැඩි වී තිබෙනවා. මේ හේතුවෙන් ණය වීමට වෙනවා. ණය ගෙවීමට යාමේදී තවත් ගැටලූ ඇති වෙනවා. සියලූ දේ සඳහා ආර්ථික සංවර්ධන උපායමාර්ග අමාත්‍යාංශය යටතේ එතුමා ගෙන යන වැඩපිළිවෙළ අගය කළ යුතුයි.ඒ වගේම පාර්ලිමේන්තුව තුළත්, රූපවාහිනියේ සියලූ සාකච්ඡා සඳහාත් ඉදිරිපත් වන ඉංග්රීසි භාෂාවෙන් කියනවා නම් ”front line of politices” ලෙස සුජීව සේනසිංහ ඇමැතිතුමා ඇතුළු තරුණ මන්ත්රීවරුන් අපේ පක්ෂය වෙනුවෙන් කටයුතු කරමින් සිටිනවා. ඒ වගේම එතුමාගේ ප්රධානත්වයෙන් කරන මේ වැඩසටහනත් අගැයීමට ලක්විය යුතුයි.මේ වැඩපිළිවෙළ මඟින් කාන්තාවන් සියලූ දෙනාටම රෙදි මහන මැෂින් දෙන අතර එමඟින් කාන්තාවන්ට අලූත් ව්‍යාපාර ආරම්භ කිරීමේ හැකියාව ලැබෙනවා. අද මෙහි සිටින්නේ වැඩසටහන යටතේ ප්රතිලාභ ලබන පළමු කණ්ඩායම පමණයි. කාන්තා සංසදය තුළ සිටින මීටත් වඩා අති විශාල සංඛ්‍යාවකට මේ වැඩසටහන යටතේ ඉදිරියේදීත් රෙදි මහන මැෂින් දෙනවා.ඇඟලූම් කර්මාන්තය ඉතා හොඳ ව්‍යාපාරයක් වනවා. වර්තමානය වනවිට විවිධ මාදිලියේ ඇඳුම් - පැළඳුම් සඳහා විශාල ඉල්ලූමක් පවතිනවා. අද බොහෝ තරුණ තරුණියන් වැඩි කැමැත්තක් දක්වන්නේ වෙළෙඳපොළෙන් ඇඳුම් පැළඳුම් මිලදී ගන්නවාට වඩා තමන් වෙනුවෙන්ම නිර්මාණය කරන ඇඳුම් පැළඳුම් භාවිතා කිරීමටයි.මේ ප‍්‍රවණතාව ලෝකයේ සෑම රටකම දැකිය හැකියි. ඒ නිසා ලෝකයේ කොතරම් විශාල ඇඟලූම් නිෂ්පාදන ආයතනය තිබුණත් බොහෝ දෙනා වැඩි කැමැත්තක් දක්වන්නේ තමන් වෙනුවෙන්ම නිර්මාණය කර ගත් හෝ තමන් විසින්ම නිර්මාණය කර ගත් හෝ ඇඳුම් පැළඳුම්වලටයි.මේ ආකාරයට මහා පරිමාණ සහ සුළු පරිමාණ වෙළෙඳපොළ දෙකටම ඇතුළත් වීමේ අවස්ථාව ජනතාවට දිය යුතුයි. මෙවැනි වෙළෙඳපොළ ගණනාවක් ලෝකයේ දැකිය හැකියි. ඇමෙරිකාවේ සිට ශ්රී ලංකාව දක්වා සුපිරි වෙළෙඳසල් කොතරම් තිබුණත් ඇතැමුන් වැඩි කැමැත්ත දක්වන්නේ පොළට ගොස් තමන්ට අවශ්‍ය බඩු මිලදී ගැනීමටයි. අද පවතින ආර්ථිකය තුළ මේ කණ්ඩායම් දෙකම දැකිය හැකියි.අද ක්රියාත්මක වන මේ වැඩසටහන හරහා කාන්තාවන්ට විශාල සහනයක් ලැබෙනවා. මහන මැෂින් ගෙන සුළු ව්‍යාපාරයක් ආරම්භ කිරීම සඳහා ණය දීමේ වැඩසටහන ද මේ යටතේම ක්රියාත්මක වෙනවා. ඒ සඳහා සිංගර් සමාගමත්, හැටන් නැෂනල් බැංකුවත් එකට එකතු වෙලා. සියල්ල දෙන්නේ ස්වයං රැකියා ආරම්භ කරන ඔබ සඳහායි.තවත් වසර පහකින් මේ ස්ථානයට මා පැමිණෙන විට මේ පිරිසෙන් ස්වයං රැකියා කරන්නන් ඉතිරිව නැති බව මට පෙනේවි. ඊට හේතුව ඒ වනවිට ඔවුන් කුඩා ව්‍යාපාරිකයන් බවට පත් වන නිසයි. කොටසක් ස්වයං රැකියා කරන විට තවත් කොටසක් කුඩා ව්‍යාපාරිකයන් බවට පත්වී ඔවුන් යටතේ සේවකයන් කිහිප දෙනකු සේවය කිරීම දක්වා දියුණුව ගත හැකියි.තවත් අවුරුදු පහකින් පමණ මෙහි පැමිණියහොත් ඒ සියලූම දෙනා ළඟ පරිගණක යන්ත්ර ද තිබෙන්න පුළුවනි. මොකද නවීන ක්රමයට එය අත්‍යවශ්‍ය වන නිසයි.ඇතැමුන් ඒ වනවිට තමන්ගේ ජංගම දුරකතනයෙන් තමන්ට අවශ්‍ය මෝස්තරය ඍජුවම මහන මැෂිම දක්වාම සම්බන්ධ කිරීම දක්වා දියුණු වීමට හැකියි. ඉන් තවත් අවුරුදු 10ක් ගතවන විට කුමක් සිදුවේදැයි මට කිව නොහැකියි. කෙසේ හෝ කුඩා ව්‍යාපාරිකයන් සහ ස්වයං රැකියා කරන්නන් යන කාණ්ඩ දෙකම අපට අවශ්‍ය වනවා.ඉදිරියේදී ශ්රී ලංකාවට පැමිණෙන සංචාරකයන් ප්රමාණය වැඩි කිරීමට අවශ්‍ය කටයුතු අප කරනවා. මේ වනවිට ශ්රී ලංකාවට පැමිණෙන සංචාරකයන් ප්රමාණය වසරකට ලක්ෂ 20ක් පමණ වනවා. අපේ අරමුණ එය ලක්ෂ 50 දක්වා වර්ධනය කිරීමයි. ඒ හරහා බලාපොරොත්තු වන්නේ විශාල අලෙවියක් ඇති කරමින් රටේ ආර්ථිකය ඉදිරියට ගෙන යාමයි. සියල්ල තුළින් උත්සාහ කරන්නේ රටේ ශක්තිමත් ආර්ථිකයක් ගොඩනැගීමයි.මහා සංඝරත්නය ප්රකාශ කළ ආකාරයට එදා රට ණය බරට හසු වී තිබුණා. ණය ප්රමාණය නිසා අපේ ආණ්ඩුව එක් වසරක් හෝ පවතින්නේ නැති බව ඇතැමුන් එදා පැවසුවා. මෛත්රීපාල සිරිසේන ජනාධිපතිතුමා සමඟ ජාතික ආණ්ඩුව නිර්මාණය කළේ රටේ ශක්තිමත් ආර්ථිකයක් ගොඩනැගීමේ පරමාර්ථය ඇතිවයි. මේ වනවිට අප ක්රම ක්රමයෙන් ආර්ථිකය ගොඩනගමින් සිටිනවා.2015-2016 කාලවලදී ජනතාවට ප්රශ්න කිහිපයකට මුහුණ දීමට සිදුව තිබුණා. නමුත් 2017 වසරේ මේ වනවිට ජනතාව අතේ මුදල් ගැවසීමට පටන් ගත්තා. එළැඹෙන අලූත් අවුරුද්ද වනවිට මේ තත්ත්වය තවත් වර්ධනය කරගත යුතුයි.රටේ වැඩිම අලෙවියක් වාර්තා වන්නේ නත්තල් කාලයේ සහ සිංහල අලූත් අවුරුදු කාලයේයි. ඒ අලෙවිය තවදුරටත් වැඩි කරමින් ශක්තිමත් ආර්ථිකයක් ඇති කරන්නේ කෙසේද?සුජීව සේනසිංහ ඇමැතිතුමා පැවසූ ආකාරයට විදේශ ආයෝජකයන් විශාල සංඛ්‍යාවක් රටට ගෙන්වා ගැනීමට බලාපොරොත්තු වෙනවා. ඒ අතරතුර දේශීය ආයෝජකයන්ට සහන සලසා ඔවුන් දිරි ගැන්වීමට කටයුතු කරනවා. ඒ වගේම කුඩා ව්‍යාපාරිකයන් ශක්තිමත් කරනවා.රටේ ආර්ථිකය ශක්තිමත් වීමට අනුකූලව රැකියා අවස්ථා ඇති වෙනවා. මේ වනවිට රටේ රැකියා අවස්ථා බොහොමයක් නිර්මාණය වෙලා. එවිට ජනතාවගේ ආදායම ඉහළ යනවා. ජනතාවගේ පසුම්බියේ තිබෙන මුදල් ප්රමාණය වැඩි වූ විට සුපිරි වෙළෙඳසලට, වෙළෙඳසලට හෝ පොළට හෝ පැමිණ බඩු භාණ්ඩ මිලදී ගැනීමේ හැකියාව ලැබෙනවා.අප ක්රියා කරන්නේ ඒ ආර්ථික දියුණුව ඇති කිරීමටයි. ආර්ථිකය දියුණු වූ විට ආගමික සිද්ධස්ථාන සඳහා මීටත් වඩා ආධාර උපකාර දීමට හැකියි.පැවැති රජය ආදායම් උපයා ගත්තේ ඉන්ධන මිල ඉහළ දැමීම මඟිනුය. නමුත් අප ඒ පිළිවෙත අනුගමනය කළේ නැහැ. ලෝක වෙළෙඳපොළේ පවතින ඉන්ධන මිලට අනුව අපේ තෙල් මිල පාලනය කළා. ඉන්ධන මඟින් අපට අධික ලාභයක් හෝ අලාභයක් හෝ අවශ්‍ය නැහැ. ඉන්ධන මිල තීරණය කිරීමේ ක්රමවේදය ඔස්සේ අප ජනතාවට සහනය දුන්නා.ඒ වගේම රජයේ සේවකයන්ගේ වැටුප රුපියල් 10,000කින් වැඩි කළා. ගැබිනි මවුවරුන් සඳහා රුපියල් 20,000 බැගින් දීම අප ආරම්භ කළා. ඒ අනුව ඉදිරි වසර තුන අපේ සංවර්ධන යුගය ලෙස වැඩ කරනවා.ඒ පිළිබඳව සඳුදා (04) ජනාධිපතිවරයාගේ ප්රධානත්වයෙන් රටට හෙළි කෙරෙනවා. ආර්ථික වැඩසටහනේ අපේ අවධානය යොමු වූ විශේෂ කණ්ඩායමක් සිටිනවා. ඒ කාන්තාවනුයි.වැවිලි කර්මාන්තයේත්, ඇඟලූම් කර්මාන්තයේත්, රාජ්‍ය සේවයේත් අංශ ගණනාවක් සිටින්නේ කාන්තාවනුයි. මැදපෙරදිග රැකියා ක්ෂේත්රයේ වැඩි ප්රමාණයක් කාන්තාවන් ඉන්නවා. ඒ අනුව රටේ ආර්ථිකය වැඩි වශයෙන් බලාත්මක කරන්නේ කාන්තාවන් විසිනුයි. කාන්තාවන් හැමදාම රටේ ආර්ථික ව්‍යුහයේ යටිපෙළෙහි පමණක් සිටිය යුතු නැහැ. ඔවුන් එතැනින් ඉහළට පැමිණිය යුතුයි. දෙපාර්තමේන්තු ප්රධානීන්, ලේකම්වරුන් දක්වා පැමිණිය යුතුයි.මේ කටයුතු ක්රම ක්රමයෙන් ආණ්ඩුව විසින් කරමින් සිටිනවා. පුද්ගලික අංශයේ අධ්යක්ෂ, කළමනාකාර ධුරවලට කාන්තාවන් පත්විය යුතුයි. අපේ රටේ ඒ ප‍්‍රවණතාවේ අඩුවක් තිබෙනවා.නීති සහ වෛද්‍ය වෘත්තියෙහි කාන්තාවන්ගේ නියෝජනය හොඳින් දක්නට ලැබෙනවා. කම්කරු ක්ෂේත්රයේ කාන්තා නියෝජනය ප්රතිශතයක් ලෙස 35%ක් වෙනවා. එය 40% දක්වා වැඩි කිරීමට අප බලාපොරොත්තු වෙනවා.ඒ වගේම කාන්තාවගේ ආර්ථික ශක්තිය වැඩි කිරීම පිළිබඳවත් අවධානය යොමු කළ යුතුයි. ඒ අනුව මේ වැඩසටහන හරහාත් කාන්තා ව්‍යාපාරිකයන් බිහිවනු ඇතැයි බලාපොරොත්තු වෙනවා.කාන්තාවගේ ආර්ථික ශක්තිය ඉහළ නංවන අතරම මේ වනවිට අප කාන්තාවන්ගේ දේශපාලන ශක්තිය ඉහළ නැංවීමට කටයුතු කරමින් සිටිනවා. මෙතෙක් කල් මැතිරවණ සඳහා කාන්තා නියෝජනය ඉතා පහළ අගයක් ගෙන තිබුණා.මනාප ක්රමය සමඟ කාන්තාවන් සහ අලූත් තරුණයන් පවා මැතිවරණවලට තරග කිරීමට අකැමැති වුණා. සුජීව සේනසිංහ ඇමැතිතුමා පැවසූ ආකාරයට, ඇතැම් තරුණ තරුණියන් බලෙන් මැතිවරණවලට ඉදිරිපත් කරවීමට එකල සිදු වුණා.නමුත් දැන් තත්ත්වය වෙනස් වෙලා. කේවල සහ අනුපාත ක්රමය සම්මිශ‍්‍රණය වූ මැතිවරණ ක්රමයක් අප ඇති කළා. කේවල ක්රමය යටතේ මැතිවරණ පවත්වන විට මනාප 25% - 30%ක් ගත්ත ද ඇතැම් අපේක්ෂියන්ට පරාජය විය හැකියි. නමුත් ඔවුන්ට ද අවස්ථාව ලැබිය යුතුයි.පසුගිය වසරේ මෙන්ම ඡුන්ද අපේක්ෂක නාමලේඛන ඉදිරිපත් කර, ඡුන්දය දෙන්නේ කාටදැයි යන ක්රමය එළැඹෙන මැතිවරණයේ දී ක්රියාත්මක වන්නේ නැහැ. එය කොට්ඨාසවලට බෙදෙනවා. කොට්ඨාස ක්රමය අනුව කඩුවෙල ආසනය කොට්ඨාස 28කට බෙදෙනවා. ඒ කොට්ඨාස 28කට අපේක්ෂක අපේක්ෂිකාවන් 28ක් පත් කළ යුතුයි.එවිට ජනතාවට තමන්ගේ ප්රදේශය වෙනුවෙන් සේවය කිරීමට වඩාත් සුදුසු පුද්ගලයාට මනාපය ප්රකාශ කරනවා. ඒ ක්රමය වඩාත් පහසුයි. නුසුදුසු පුද්ගලයන් කවුදැයි ජනතාව හඳුනා ගන්නවා. මැතිවරණයට ඉදිරිපත් වන අපේක්ෂකයාට තම ප්රදේශය දියුණු කළ හැකි දැයි ජනතාව දන්නවා. ඒ අනුව තමන්ට සුදුසු අපේක්ෂකයා පහසුවෙන් තෝරා පත් කර ගැනීමට ජනතාවට අවස්ථාව ලැබෙනවා.එමෙන්ම මැතිවරණයක් පරාජයට පත් වන පක්ෂවලට හිමි අනුපාත ක්රමය ද මේ මැතිවරණයට ඇතුළත් වෙනවා. අප තවත් අත්හදා බැලීමක් කරනවා. ඒ 25% කාන්තා නියෝජනය දීමයි. එක් එක් පක්ෂ එය ක්රියාත්මක කරන්නේ කෙසේදැයි අප අවධානයෙන් සිටිනවා. සෑම පක්ෂයක්ම මෙය කළ යුතුයි.මේ ආකාරයට අප අලූත් ක‍්‍රමවේදක් ඇති කර තිබෙන අතර මැතිවරණයෙන් අනතුරුව අඩුපාඩු තිබෙනවා නම් ඒ ගැනත් බලමු. පළාත් සභා මැතිවරණයේදී කාන්තා නියෝජනය අනිවාර්යෙන් 25% දක්වා වැඩි කිරීමට කටයුතු කරනවා.මේ අත්හදා බැලීමටත්, නව මැතිවරණ ක්රමය සඳහත් අවශ්‍ය ක්රියාමාර්ග ගැනීමට කාලය වුවමනා බැවින් පළාත් සභා මැතිවරණය අවුරුද්දකින් කල් දමා තිබෙනවා. මේ අනුව ක්රියා කළ විට පළාත් සභාව තුළත් කාන්තා නියෝජනය ඉහළ යනවා. ප්රාදේශීය සභාවෙන් පළාත් සභාවටත්, පළාත් සභාවෙන් පාර්ලිමේන්තුවටත් හොඳ ක‍්‍රියාකාරීන්ට තේරී පත් විය හැකියි.මෛත්රීපාල සිරිසේන ජනාධිපතිතුමා ප්රමුඛ ජාතික ආණ්ඩුවෙන් කාන්තාවගේ ආර්ථික ශක්තියත්, දේශපාලන ශක්තියත් යන අංශ දෙකම දියුණු කිරීමට බලාපොරොත්තු වෙනවා. එක්සත් ජාතික පක්ෂය විපක්ෂයේ සිටින විට කාන්තා අයිතිවාසිකම් ඉදිරියට ගෙන යාමට කැප වුණා. තවදුරටත් ඒ සම්බන්ධයෙන් යම් යම් සාකච්ඡා කරනවා.උතුරේ කාන්තාවන්ගේ ප්රශ්න විසඳීමටත්, කාන්තා මූලික පවුල් සඳහා ආධාර ආදිය දීමටත් අප කටයුතු කරනවා. සමස්ත කාන්තාවන්ගේ දේශපාලන සහ ආර්ථික අයිතිය තහවුරු කිරීමට අප කටයුතු කරන බව මා කියන්න කැමැතියි.පක්ෂයක් ලෙස පසුගිය වසර 10 තුළ අප තීරණ ගත්ත ද ඒවා ක්රියාත්මක කිරීමට අවස්ථාව ලැබුණේ නැහැ. නමුත් ආණ්ඩු බලය ගත් මේ අවස්ථාවේ අප ඒ තීරණ කි‍්‍රයාත්මක කරනවා. කාන්තාවන්ට මෙවැනි නියෝජනයක් දීම පිළිබඳ ඇතැමුන්ට ප්රශ්න තිබුණා. නමුත් මේ වනවිට රටේ කාන්තා ප‍්‍රතිශතය ජනගහනයෙන් 50% ඉක්මවලා. ඒ නිසා තවත් ඒ පිළිබඳව වාද විවාද කර ඵලක් නැහැ. පාර්ලිමේන්තුව තුළත් 25%ක අවම කාන්තා නියෝජනය ඇති කිරීමට කටයුතු කරනවා. එය නෝර්වේ රාජ්‍යයේ වගේ 50%ක කාන්තා නියෝජනයක් බවට පත්වන්න පුළුවනි. කෙසේ නමුත් ආරම්භයක් ලෙස අප මේ කටයුතු කරනවා. ඉදිරි වසර 10 තුළදී අපට එමඟින් විශාල ප්රගතියක් ලබා ගත හැකියි” යයි ද රනිල් වික්රමසිංහ මහතා තවදුරටත් කීවේය.ඉත්තෑපාන ධම්මාලංකාර කෝට්ටේ කල්‍යණි සාමග‍්‍රී ධර්ම මහා සංඝ සභාවේ මහා නාහිමියෝ.”දිරිය කාන්තාව ලක් ඉතිහාසයේ දිගින් - දිගටම දකින්න අසන්න ලැබෙනවා. අගමැතිතුමා නිරන්තරයෙන් කතා කරන්නේ ශක්තිමත් ආර්ථිකයක් ගෙඩනැගීම පිළිබඳවයි.සුජීව ඇමැතිතුමා ඇරැඹූ මේ පියවර ශක්තිමත් ආර්ථිකයක් සහ කාන්තාවක් ගොඩනැගීමේ එක් පියවරක් බව කිව යුතුයි. මේ පළාතේ පමණක් නොව රටපුරා කාන්තාව බලගැන්වීමේ වැඩසටහන් කිරීමට හැකියාව ලැබේවි.ශ්රී ලංකාව දියුණු ආර්ථිකයක් ඇති රටක් කිරීමට කාන්තාවන්ට ශක්තිය ලැබේවායි ප්රාර්ථනා කරනවා.”ජාත්‍යන්තර වෙළඳ රාජ්‍ය අමාත්‍ය සුජීව සේනසිංහ මහතා:-”අගමැතිතුමා මට කොන්ද කෙළින් තබාගෙන වැඩ කරන්න ඉගැන්නුවා. නායකතුමා අපට මුල සිට දේශපාලන ගමන ඉගැන්නුවා.මා කිසි දිනෙක පක්ෂ ප්රතිපත්ති කැඩුවේ නැහැ. ඞීල් දැමුවේ නැහැ. රාජපක්ෂ දුෂණ - වංචා ගැන හෙළි කළා. ඍණ ගණන්වල තිබූ ආර්ථිකය වසර දෙකක් ඇතුළත ධන ආර්ථිකයක් බවට පත් කිරීමට අගමැතිතුමා සමත්වුණා.අගමැතිතුමාට බොරු ගෞරව අවශ්‍ය වන්නේ නැහැ. ඕනෑම අවස්ථාවක අගමැතිතුමාට දුරකතනයෙන් කතා කිරීමට අවස්ථාව තිබෙනවා.එක නැවක් නැතිව හම්බන්තොට වරායට කෝටි ගණනින් මුදල් පිච්චුවා. අප ඒ තත්ත්වය නැති කළා. නිෂ්පාදන ආර්ථිකයකට යන්නේ නැතිව ආර්ථිකය දියුණු කරන්නේ කෙසේද?අගමැතිතුමා ලංකාව ආසියාවේ මුල්‍ය කේන්ද්‍රය බවට පත් කිරීමට කටයුතු කළා. පාට පක්ෂ බේද අමතක කරමු. අප සොරකම් කරන්නේ නැහැ.ඇතැම් මාධ්‍යවලින් මඩ ගහනවා. අගමැතිතුමා ඉවසනවා. මට නම් මඩ ගහපු ගමන් අධිකරණයට යනවා. ඉදිරියේදී මමත් අගමැතිතුමාගෙන් ඒ පිළිවෙත ඉදිරියේදී ඉගෙන ගත යුතුයි.තව වසර පහක් ගතවන විට සීඝ්ර සංවර්ධනයේ ප්රතිඵල ඔබට දැක ගැනීමට අවස්ථාව ලැබේබි.තව වසර තුනක් යනවිට තායිලන්ත ආර්ථිකයට සම කරන්න හැකිවේවි. පෞද්ගලික ආයතන සමග එක්ව ණය සහන භාණ්ඩ විකිණීමේ පහසුකම් ආදිය දෙනවා. මගේ පෞද්ගලික ව්‍යාපාරවලින් සීයට 30ක් කාන්තා පදනමට පරිත්‍යාග කරනවා.අපෙත් හොරෙකු දෙන්නෙකු ඇති. නමුත් නායකතුමා හෝ අප හෝ හොරකම් කරන්නේ නැහැ. මට බොරු අපහාස කරන අයට එරෙහිව නඩු දමා ඉන් ලැබෙන ආදායමත් කාන්තා පදනමට පරිත්‍යාග කරනවා.එක්සත් ජාතික පක්ෂය යනු පිරිසුදු පක්ෂයයි. අපේ නායකයන් පිරිසුදු දේශපාලකයන් බව කිව යුතුයි. රටේ ආර්ථිකය දියුණු කළ හැකි එකම නායකයා අගමැතිතුමායි.අගමැතිතුමා හොරකමක් කර හසුවුණා යැයි යමෙකු සහතිකයක් දුන්නොත් එවෙලේම මා දේශපාලනයෙන් ඉවත් වෙනවා.”නුගේගොඩ නාලන්දාරාමාධිපති තිනියාවල පාලිත හිමි:”ස්වයං රැකියා සඳහා අත්වැලක් සැපයීම සඳහා මහන මැෂින් දීමේ උත්සවයට ආරාධනා කිරීම ගැන පින් අනුමෝදන් කළ යුතුයි.අද බුදු දහම පවා ආරක්ෂාවී ඇත්තේ කාන්තාව නිසයි. ඇය ඉතා කාර්යශූරයි. ආගමට දහමට ලැදිව කටයුතු කරමින් විශාල කාර්යභාරයක් කරනවා.පිරිමි පක්ෂයට වඩා සියයට සියයකින් හැකියාවක් ඇතිව කාන්තාව කටයුතු කරනවා. සුජීව සේනසිංහ ඇමතිතුමාට ඔක්තෝබරයේදී ඉතා හොඳ ඇමතිධුරයක් ලැබෙන බව මා දන්නවා. එතුමාට ඊටත් වඩා හොඳ ඇමති ධුරයක් ලැබේවායි මා පාර්ථනා කරනවා.”ශ්රී ජයවර්ධනපුර විශ්වවිද්‍යාලයේ ජ්‍යෙෂ්ඨ කතිකාචාර්ය දඹර අමිල හිමියෝ මෙසේ කීහ.”රට ඉල්ලා සිටින කාර්යභාරය සඳහා මේ වැඩසටහන ඉන්ධන සැපයීමක් බව කිව යුතුයි. රටට දැන් අවශ්‍ය කරන්නේ විශාල ආර්ථික පිම්මයි.රජය බාරගෙන වසර දෙකහමාර ගතවුණේ රටේ ශීලාචාරකම්, ජාත්‍යන්තරය දිනාගැනීම් ආදිය ඇතිකර ගැනීමටයි. රටට ඉදිරියට යාමට එය අවශ්‍යයි. අද ලෝකයෙන් ශ්රී ලංකාවට අවශ්‍ය පිළිගැනීම ලැබිලා අපට අවශ්‍ය සහය දීමට ලෝකය සූදානමින් සිටිනවා.දැන් අප ඵලදාව නෙළාගන්නා යුගයට පැමිණ සිටිනවා.ජාතික ආර්ථිකය ශක්තිමත් කිරීමේ කාර්යයේදී කාන්තාවට සුවිශේෂ තැනක් හිමි වෙනවා. විදේශ රැකියා ක්ෂේත‍්‍රයේදී ඇය අවමාන විඳිමින් විශාල මෙහෙවරක් කරනවා. ඇඟලූම් කම්හල්වල වැඩිපුර කාර්යක් කරන්නේ කාන්තාවයි. එමෙන්ම තේ දළු නෙළන කාන්තාව ආර්ථිකයට විශේෂ මෙහෙවරක් කරනවා.ලොව දරා සිටීමේ ශක්තිය ඇති එකම සත්වයා කාන්තාවයි. ජනවාරි 8 වැනිදා වෙනස කිරීමේදී සුජීව සේනසිංහ මුල් තැනක් ගත් අයෙකු බව කිව යුතුයි.ලොවක් ඉදිරියට ගත යුත්තේ නිෂ්පාදන කාර්යයෙනුයි. කාන්තාව ඊට හවුල්කර ගැනීමට කරන මෙම වෑයම ප‍්‍රසංශනීය බව කිව යුතුයි.”මෙම අවස්ථාවට මහා සංඝරත්නය ද පාර්ලිමේන්තු මන්ත්රීවරු ද ඇතුළු විශාල පිරිසක් සහභාගී වූහ.
|
ආසියාවේ රටවල් ඉදිරියට යනවා : අපි එකතැන පල්වෙනවා පටු ජාති ආගම් බේද කරපින්නාගෙන ගහ මරාගත්තොත් අනාගතයක් නෑ
| 0 |
(අංජුල මහික වීරරත්න)“අපනයන ආර්ථිකයෙන් ශීඝ්ර දියුණුවකට ගොස් ලෝක වෙළෙඳපොළ අල්ලා ගැනීමට ශ්රී ලංකාව දැන් සූදානම්” බව අග්රාමාත්ය රනිල් වික්රමසිංහ මහතා ඌව පරණගම-යාලගම දී පැවැසීය.ශ්රී ලංකාව සමඟ තරහවී සිටි ලෝකයේ සෑම රටක්ම යහපාලන රජය යටතේ ලංකාව සමඟ යහළුවී සිටින බව කී අග්රාමාත්ය රනිල් වික්රමසිංහ මහතා, කඩිනම් ශීඝ්ර සංවර්ධනයක් තුළින් රාජපක්ෂ ණය ඇතුළු සියලු ණය බරින් රට මුදාගත හැකි ශක්තිමත් ආර්ථිකයක් නිර්මාණය කරන්නේ යැයි ද කීවේය.අග්රාමාත්ය රනිල් වික්රමසිංහ මහතා මේ බව පැවැසූයේ ඌව පරණගම-යාලගම යොවුන් අපනයන කෘෂි ගම්මානය ආරම්භ කිරීමේ උත්සවයේ ප්රධාන ආරාධිත ලෙස සහභාගී වෙමිනි.අක්කර 53ක භූමියක කෘෂි ගම්මානය ඇරඹෙන අතර, අඹ, ගම්මිරිස්, අන්නාසි, වැල් දොඩම්, කටු අනෝදා, රට කජු යන භෝග මෙන්ම මී මැසි පාලනය අපනයනය සඳහා මෙහි වගාකිරීමට නියමිතය.කෘෂි භෝග වගාව කරන තරුණ තරුණියන් සඳහා අක්කර තුනක නේවාසිකගාරයක් ද මෙහි ඉදි කෙරේ. උමා ඔය අසබඩ සුන්දර බිම් තීරයක ගොවිබිම පිහිටයි. උව පළාත් කෘෂිකර්ම, මහාමාර්ග හා සත්ව නිෂ්පාදන අමාත්‍ය උපාලි සමරවීර මහතාගේ සංකල්පයකට අනුව ගොවි ගම්මානය ඉදිකෙරිණ.එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේ ද පැවැසීය.“මා බදුල්ල දිස්ත්රික්කයට පැමිණෙන්නේ නිලධාරීන් ඇතුළු පාක්ෂිකයන් සමඟ දිස්ත්රික්කය සම්බන්ධව සාකච්ඡා කිරීමටයි. අද ඌව පරණගමට පැමිණියේ ඉතා දුෂ්කර ගම්මානයක් වන යාලගමුවේ පැවැත්වෙන උත්සවයකටයි.මේ දුෂ්කර ගම්මානයේ පැවැත්වෙන උත්සවයට සහභාගී වීමට පැමිණි ඔබ සැමට මාගේ ස්තූතිය පළමුවෙන්ම පුද කිරීමට කැමැතියි. වියළි කාලගුණය මධ්‍යයේ ද රස්නය නොතකා මෙහි පැමිණි ඔබට නැවත වාරයක් ස්තූතිවන්ත වීමට කැමැතියි.ඌව පරණගම, වලපනේ, වියලුව යන ආසන තුන එකතුවන ස්ථානය වන මේ නොදියුණු ප්රදේශය දියුණු කිරීමේ කාර්යය උපාලි සමරවීර මහතා බාර ගත්තා.උපාලි සමරවීර මහතා පාර්ලිමේන්තුවේ මෙන්ම පළාත් සභාවේ ද දක්ෂ අන්දමින් තම වැඩ කටයුතු කළා. පළාත් සභාවේ කෘෂිකර්ම අමාත්‍යාංශය උපාලි සමරවීර මහතාට බාර දුන්නේ ප්රදේශයට විශාල සේවයක් කිරීමටයි. එතුමා කරන වැඩ කටයුතු පිළිබඳව සොයා බැලීමට පැමිණෙන්නැයි කිහිප වතාවක්ම මට ආරාධනා කළා. ඒ අනුවයි අද මා මේ ප්රදේශයට පැමිණියේ.එතුමාගේ අරමුණ ප්රදේශයේ යොවුන් කෘෂි අපනයන ගම්මානය ආරම්භ කිරීමයි. ඒ සඳහා විවිධ පාර්ශ්ව විවිධ අදහස් උපදෙස් දී තිබෙනවා. ප්රාථමික කටයුතු අමාත්‍යාංශයෙන් ද අවශ්‍ය මුදල් ආධාර ඒ සඳහා දෙනවා. ඉදිරියේදී මේ සඳහා තවත් සැලසුම් ඉදිරිපත් කළායින් පසු මුදල් දීමට මා සූදානම් බව පැවැසීමට කැමැතියි.තල්පිටිගල ජලාශය ඉදිවීමත් සමඟම ප්රදේශය විශාල දියුණුවක් ලබනවා. ජාතික ආණ්ඩුව ඇති කරන අවස්ථාවේදී සිවිල් ගුවන් සේවා හා ප්රවාහන අමාත්‍ය නිමල් සිරිපාල ද සිල්වා මහතා පවසා සිටියේ තල්පිටිගල ජලාශය ඉදිකර ඒ ව්‍යාපෘතිය සාර්ථක ව්‍යාපෘතිය කර ගැනීමට ආධාර උපකාර දෙන ලෙසයි. චීන රජයට මේ පිළිබඳව කතා කර කැබිනට් මණ්ඩලයට ඉදිරිපත් කිරීමෙන් අනතුරුව දැන් මුදල් අනුමත වෙලා.තල්පිටිගල ජලාශ ව්‍යාපෘතිය සාර්ථක වූ පසුව මෙහි ඉඩම්වල වටිනාකම දෙගුණයකටත් වඩා වැඩි වීමට නියමිතයි. කෘෂි අපනයන ගම්මානය මෙහි ආරම්භ කිරීමට නියමිතව තිබෙනවා. සාමාන්‍යයෙන් ගම්මානවල පදිංචිකරුවන් කරන්නේ වී ගොවිතැන හෝ වෙනත් සාම්ප්රදායික භෝග වගා කිරීම හෝ පමණයි. නමුත් මේ ගම්මානයේ තත්ත්වය ඊට වඩා වෙනස් බව කිව යුතුයි. අපනයනයට අවශ්‍ය ගොවිතැන් මෙහි කෙරෙනවා. ශ්රී ලංකාව අපනයන ආර්ථිකය සඳහා සූදානම් කරනවා.ජේ.ආර්. ජයවර්ධන ජනාධිපතිවරයා මීට වසර 40කට පෙර ශ්රී ලංකාව ලෝක වෙළෙඳපොළට එකතු කර අපනයන ආර්ථිකයේ මූලාරම්භය ඇති කළා. යුද්ධය නිසා යම් යම් පසුබෑම් ඇති වුණා. 2009 වසරේදී යුද්ධය අවසන් වූ පසු නැවතත් අපනයන ආර්ථිකයකට ගමන් කළ යුතුව තිබුණා. යුද්ධයෙන් පසුව අපේ ආර්ථිකය විනාශ වුණා. ආර්ථිකය දියුණු කරන්න ශක්තියක් තිබුණේ නැහැ.ආර්ථිකය දියුණු කිරීම සඳහා තිබෙන එකම මාර්ගය අපනයන වෙළෙඳපොළට ගමන් කිරීමයි. ශ්රී ලංකාවට දැන් යුරෝපා වෙළෙඳපොළ විවෘතයි. 2003 වසරේ මා අගමැතිවරයා වශයෙන් සිටිය දී ඒ පිළිබඳ සාකච්ඡා කළා. නමුත් ඉන්පසු පැමිණි ආණ්ඩුව එය ප්රතික්ෂේප කළා.බංග්ලාදේශය යුරෝපා වෙළෙඳපොළ අල්ලා ගත්තා. දැන් බංග්ලාදේශයට ගෙවුම් ශේෂයේ ප්රශ්නයක් නැහැ. ඕනෑ තරම් විදේශ විනිමය තිබෙනවා. අපට වඩා පස් හය ගුණයකින් බංග්ලාදේශය විදේශ විනිමයෙන් පෝසත් වෙලා. බංග්ලාදේශය ඔවුන්ගේ අවස්ථා මෙන්ම ශ්රී ලංකාවට ලැබුණු අවස්ථාවලින් ද ප්රයෝජන ගැනීම නිසා මේ දියුණුව ලබා ගැනීමට හැකි වුණා.එකල අපට යුරෝපා වෙළෙඳපොළට පිවිසීමට තිබූ අවස්ථාව ප්රතික්ෂේප කළා. ඒ නිසා පසුගිය ආණ්ඩුවට රටේ ආර්ථිකය දියුණු කිරීමට නොහැකි වුණා. දිගින් දිගටම ඔවුන් ණය ගැනීමට පටන් ගත්තා. ශ්රී ලංකාව එතෙක් ගෙන තිබුණේ දේශීය වාණිජ ණය පමණයි. පසුගිය ආණ්ඩුව විදේශීය වාණිජ ණය ගන්නත් පටන් ගත්තා. ආර්ථිකය බංකොළොත් වුණා. අපේ ආර්ථිකයට ණය ගෙවන්න ශක්තියක් නැති වුණා. ආදායමක් තිබුණෙත් නැහැ.ණය ගෙවීමට නොහැකි පුද්ගලයකු තවත් ණයක් ගත්විට වන්නේ කුමක් ද? ණය ගෙවීමට හැකි මට්ටමට ආදායම ප්රමාණවත් විය යුතුයි. නමුත් පසුගිය රජය සීමාවකින් තොරව ණය ගැනීම නිසා ණය ගෙවා ගැනීමට නොහැකි තත්ත්වයක් උදා වුණා. ආණ්ඩු මාරුව වුණේ මෙවැනි තත්ත්වයක් තිබිය දී බව කිව යුතුය.මෛත්රීපාල සිරිසේන මහතා පොදු අපේක්ෂක ලෙස ඉදිරිපත් කර ජයග්රහණය කිරීමෙන් අනතුරුව ජාතික ආණ්ඩුව බිහි කළේ ණය උගුලෙන් ගොඩ ගැනීමටයි. ණය උගුලේ සිර වී මැරෙනවා ද නැතිනම් අපේ ශක්තියෙන් ණය උගුලෙන් ගොඩ එනවා ද කියා තීරණය කිරීමට සිදු වුණා.පළමුවෙන්ම කළ යුත්තේ රටේ ආදායම වැඩි කිරීමයි. අප ඒ වැඩ කටයුත්ත කරමින් සිටිනවා. ආදායම් බදු නොගෙවූ පුද්ගලයන්ගෙන් ආදායම් බදු අය කර ගත්තා. වැට් බදු අය කර ගත්තා. ඊට එරෙහිවත් විශාල උද්ඝෝෂණ පැවැත්වුණා. නමුත් මේ වනවිට රජයේ ආදායම වැඩි වෙලා. ඒ නිසා ආණ්ඩුව පවත්වා ගැනීම සඳහා ගත යුතු ණය ප්රමාණය අඩු කිරීමට අපට හැකියාව ලැබුණා.ලබන වසරේ පමණක් අපට ගෙවීමට ඇති දේශීය ණය ප්රමාණය රුපියල් කෝටි අනූ හයදහසයි. මෙසේ ගෙවිය යුතුව තිබෙන්නේ 2007, 2008, 2009 වසරවල ගත් ණයයි. ඊළඟ වසර හතරේ දී ගෙවිය යුතු විදේශ ණය ප්රමාණය ඩෙලර් කෝටි එක් දහස් පන්සීයක් වෙනවා. තද අව්වට ක්ලාන්තය හැදුණේ නැතත් ණය මුදල ගැන ඇසූ විට ක්ලාන්තය හැදෙනවා.ණය බර කළමනාකරණය කර ගනිමින් රට දියුණු කළ යුතුයි. 2020 වනවිට ණය ගෙවීමට හැකියාව ඇති ශක්තිමත් ආර්ථිකය බිහි කිරීම අපේ අරමුණයි. එක් පැත්තකින් අප ක්රමානුකූලව රජයේ ආදායම වැඩි කර තිබෙනවා. අනෙක් අතින් තරුණ තරුණියන් සඳහා රැකියා බිහි කළ යුතුයි. අප එය කරන්නේ කෙසේ ද?ණය ගන්නවා නම් එය ගෙවීමටත් හැකියාවක් තිබිය යුතුයි. ඒ සඳහා අපනයන ආර්ථිකය ශක්තිමත් කළ යුතුයි. ශ්රී ලංකාවේ වෙළෙඳපොළින් පමණක් මුදල් සොයා ගන්න හැකියාවක් නැහැ. යුරෝපා වෙළෙඳපොළ, ඉන්දියා වෙළෙඳපොළ, චීන වෙළෙඳපොළ අල්ලා ගෙන අපනයන ආර්ථිකය දියුණු කළ යුතුයි. එසේ කළවිට ඊළඟ වසර දහයේ දී වුවත් ණය ගත්විට ඒ ණය පහසුවෙන්ම ගෙවා දැමිය හැකි තත්ත්වය උදා වෙනවා.එදා මහින්ද රාජපක්ෂ ණය ගනිද්දී අත්පුඩි ගැසූ මාධ්‍ය වෙන්නේ කුමක්දැයි අද අපෙන් අසනවා. රාජපක්ෂ ගත් ණය ගෙවා දැමීම සඳහා තවත් ණය ගැනීමට අද අපට සිදු වෙලා. ඒ තත්ත්වය දිගින් දිගටම ගෙන යෑමට හැකියාවක් නැහැ. ණය උගුලට මුහුණ දීම සඳහා ශක්තිමත් ආර්ථිකය ඇති කළ යුතුයි.අපේ ආර්ථිකය ශක්තිමත් විය යුත්තේ වර්තමානයේ ගන්නා ණය ගෙවා දැමීමට පමණක් නොවෙයි. පසුගිය වසර දහයේදී ගත් ණය ගෙවා දැමීමට ශක්තිය තිබිය යුතුයි. එසේ නම් කඩිනම් ශීඝ්ර සංවර්ධනය ආරම්භ කර අප ගන්නා ණයත්, පසුගිය වසර දහයේ දී ගත් ණයත් ගෙවීමට හැකි තත්ත්වය නිර්මාණය කළ යුතුයි.මේ කාර්යය පසුගිය වසරේ නොකළේ ඇයි දැයි බොහෝ අය විමසනවා. පසුගිය වසරේදී අපට ජාතික ආදායම වැඩි කර ගැනීමේ කාර්යබාරයට මුහුණදීමට වුණා. පළමුවෙන්ම අප රටේ ආදායම වැඩි කරගත යුතුයි. එය සාර්ථක වී ඇති නිසා දැන් අපට සංවර්ධනයට යා හැකිව තිබෙනවා. මුළු රටමඅපනයන ආර්ථිකය මගින් පොහොසත් කර සංවර්ධනය ළඟා කර ගැනීම අපේ අරමුණයි.ලෝක වෙළෙඳපොළ අපේ වෙළඳපොළ බවට පත්කර ගත යුතුයි. ඌව පරණගම, වැලිමඩ, බදුල්ල, කොළඹ වෙළෙඳපොළවල් තරග කරන්නා සේ ලෝක වෙළෙඳපොළ සමඟ අද අප තරග කළ යුතුයි. සිංගප්පූරු වෙළෙඳපොළ, ප්රංශ වෙළෙඳපොළ, ශැංහයි වෙළෙඳපොළ සමග තරග කළ යුතු තත්ත්වයන් ඇති කළ යුතුයි. අපට ඒ ශක්තිය තිබෙන බව ඇඟලුම් කර්මාන්තයෙන් පෙන්නුම් කළා. තේ කර්මාන්තයෙන් ද ඒ ශක්තිය පෙන්නුම් කර තිබෙනවා.කර්මාන්ත, සංචාරක, ව්‍යාපාර ආදී සියල්ල අපනයන ආර්ථිකය බවට පත්කර විශාල සංවර්ධන ව්‍යාපාරය ක්රියාත්මක කරනවා. යුරෝපා වෙළෙඳපොළ අල්ලා ගැනීමට යළිත් අපට හැකියාව ලැබෙනවා. මේ පිළිබඳව අප යුරෝපා සංගමය සමඟ සාකච්ඡා කළා. යුරෝපා වෙළෙඳපොළට පිවිසීම සඳහා යුරෝපා සංගමය අපට භාණ්ඩ 6600කට සම්පූර්ණ බදු සහන දුන්නා. ප්රතික්ෂේප කළ තීරු බදු සහන සියල්ල දැනට අපට ලැබී තිබෙනවා.ඇඟලුම් භාණ්ඩ පමණක් නොව තවත් භාණ්ඩ රැසක් තීරු බදු සහනයට අයත් බව කිව යුතුයි. ඒ අතර අඹ, අන්නාසි, ගම්මිරිස් ආදියත් යුරෝපයට යැවීමට උපාලි සමරවීර මහතා කල්පනා කරලා. යුරෝපය අපට උපකාර කරනවා. ඔවුන් අපට සම්පූර්ණ වෙළෙඳපොළ දුන්නා.අප දැන් ලෝකයේ සෑම රටක් සමඟම මිතුරු වී සිටිනවා. යුරෝපය පමණක් නොව ඉන්දියාව, ජපානය, චීනය, සිංගප්පූරුව ආදී රවටල් ද අපේ හොඳ මිතුරන් බවට පත්වෙලා.ජපානයට හා ඉන්දියාවට යෑමට මට අවස්ථාව ලැබුණා. ඔවුන් අපේ දියුණුවට විශාල වශයෙන් උපකාර කරනවා. ප්රධාන නගර දියුණු කිරීම සඳහා අවශ්‍ය සැලසුම් සකස් කිරීමට ආධාර කිරීමට, කොළඹ වරාය තවත් දියුණු කිරීමට, කොළඹ වරායට උතුරින් තවත් වරාය ඉදිකිරීමට, කටුනායක ගුවන් තොටුපොළ දියුණු කිරීමට, කොළඹ සැහැල්ලු දුම්රිය මාර්ගය ඉදිකිරීමට, මෙරටට හොඳ තාක්ෂණය දීමට, මහනුවර අලුත් නගරය බවට පත් කිරීමට, ත්රිකුණාමලය වරාය ආශ්‍රිත ව්‍යාපෘති ක්රියාත්මක කිරීමට මෙන්ම අපගේ රූපවාහිනී නාලිකා ඩිජිටල්කරණය කිරීමට ජපානය එකඟවී සිටිනවා.ත්රිකුණාමලය සංවර්ධනය සඳහා සහභාගී වීමට සූදානම් යැයි ඉන්දියාව පවසනවා. ලංකාව හා ඉන්දියාව එක්වී ත්‍රිකුණාමලයේ ව්‍යාපෘති රැසක් දියුණු කිරීමට ඉන්දීය රජය කැමැත්ත පළ කළා.ත්රිකුණාමලය තෙල් ගබඩා හවුල් ව්‍යාපාරය ලෙස දියුණු කිරීම ඉන් එක් ව්‍යාපෘතියක් බව කිව යුතුයි. එයින් ශ්රී ලංකාවේ තෙල් සංස්ථාවට කිසිදු හානියක් වන්නේ නැහැ. තෙල් ගබඩා කර ඉන්දියාවට විකිණීමේ අවස්ථාව එවිට අපට ලැබෙනවා. එහි අප කර්මාන්තශාලා ඇති කරනවා. ඒ අවට විශාල දියුණුවක් ඇතිකළ යුතුයි. ඒ දියුණුවේ සැලසුම් ක්රියාත්මක කිරීම සඳහා ඉන්දියාව සමඟ ඒකාබද්ධ කමිටුව පත් කරනවා. ජපානයත් ඒ කාර්යය සඳහා එකතු වෙනවා.සූර්යතාප විදුලි බලාගාරයක් සාම්පූර් ප්රදේශයේ ඉදිකිරීමට ඉන්දියාව ක්රියා කරනවා. ඊට අමතරව ඉන්දීය රජය විසින් කෙරවලපිටියේ එල්.එන්.ජී. විදුලි බලාගාරය ඉදි කරනවා.ජපාන ආයෝජකයන් විසින් තවත් විදුලි බලාගාරයක් ඉදිකිරීමට නියමිතයි. විදුලි බලාගාරය සඳහා එල්.එන්.ජී. ගෑස් ගැනීම සඳහා අවශ්‍ය පාවෙන පර්යන්තය ඉන්දියාව ලංකාව හා ජපානය එක්ව ක්රියාත්මක කරනවා.උතුරේ ආර්ථිකය දියුණුකිරීම සඳහා ඉන්දියාවෙන් සහයෝගය ලැබෙනවා. මන්නාරමේ සිට වවුනියාවට, වවුනියාවේ සිට ත්රිකුණාමලයට, ත්‍රිකුණාමලයේ සිට දඹුල්ලට අධිවේගී මාර්ග ඉදිකිරීම සඳහා සැලසුම් සකස් කරන කණ්ඩායම ශ්රී ලංකාවට පැමිණීමට නියමිතයි.දකුණු පළාතේ ඉන්දීය ආයෝජන සහිතව වෙළෙඳ කලාපයක් ඉදිකිරිමට ඉන්දීය සමාගම සූදානම්ව සිටිනවා. කළුතර අක්කර දහසක වෙළෙඳ කලාපය ඉදිකිරීම සඳහා තායි සමාගම පැමිණ සිටිනවා.වයඹ වෙළෙඳ කලාප තුනක් ඉදිකරීමට නියමිතයි. මීට අමතරව හම්බන්තොට, වැල්ලවාය ප්රදේශවලත් වෙළෙඳ කලාප ඉදි කෙරෙනවා. ජාතික ආදායම වැඩි කරන අතර ඉතිරි සංවර්ධන කටයුතු සැලසුම් කරමින් සිටිනවා. කෘෂිකර්මාන්තය දියුණු කිරීමට ඉන්දියාවෙන් ආධාර දෙන බවට පොරොන්දු වුණා.අපනයන කෘෂිකර්මාන්තය දියුණු කර මත්තල ගුවන් තොටුපොළින් අපේ භාණ්ඩ එතෙර යැවිය හැකි වැඩපිළිවෙළක් සකස් කිරීම සඳහා ඉන්දියාවේ සහයෝගය ගන්නවා. වතුකරයේ ජනතාවට නිවාස ඉදිකිරීමට උතුරේ ජනතාවට නිවාස තැනීමට ඉන්දීය සහයෝගය ලැබෙනවා.මීට අමතරව අපේ ශක්තියෙන් දකුණේ අක්කර දහසකට වැඩි ප්‍රමාණයක සංචාර කලාප ඉදිවෙනවා. හලාවත ප්රදේශය කේන්ද්‍ර කර ගනිමින් තවත් සංචාරක කලාපයක් ඉදිවෙනවා. බදුල්ල, බණ්ඩාරවෙල ප්රදේශවලත් වෙළෙඳ කලාප මෙන්ම සංචාරක කලාප ඇති කිරීමට අප සැලසුම් කර තිබෙනවා. මහනුවර නගරය විශාල සංචාරක මධ්‍යස්ථානය බවට පත් වෙනවා. එමෙන්ම සංස්කෘතික ත්‍රිකෝණය ආශ්රිතව ද සංචාරක කර්මාන්තය දියුණු කරනවා.ශ්රී ලංකා වරාය අධිකාරිය හා චයිනා මර්චන්ට් සමාගම එක්ව හම්බන්තොට වරාය දියුණු කිරීමේ තවත් ව්‍යාපෘතියක් ක්රියාත්මක කිරීමට නියමිතයි. ඒ දියුණුව මේ ප්‍රදේශයටත් ගලා එනවා.සෑම සංවර්ධන සැලසුමක්ම ගෙන ආවේ අපනයන ආර්ථිකය කරා යාමටයි. අපේ නිෂ්පාදන එවිට ලෝක වෙළෙඳපොළේ විකිණීමට හැකියාව ලැබෙනවා. ශ්රී ලාංකිකයන්ගේ ආදායම එවිට ඉහළ යනවා. එමෙන්ම ජාතික ධනය ඉහළ යනවා. දළ දේශීය ආදායම දෙගුණ තෙගුණ වෙනවා.දුප්පත්කම තුරන් කර තරුණයන් සඳහා රැකියා බිහි කර ඉදිරියට යන ව්‍යාපාරය ජාතික රජය විසින් ක්රියාත්මක කරනවා. අප ආරම්භ කරන්නේ අපනයන ආර්ථිකයේ සංවර්ධනයයි.අප ජාතික ආදායම ශීඝ්රයෙන් වැඩි කළා. හැමදාම හිඟන්නන් වශයෙන් ඉන්න හැකියාවක් නැහැ. අපනයන ආර්ථිකය මගින් ලෝක වෙළෙඳපොළට ඇතුළු විය හැකි ආර්ථිකය අප නිර්මාණය කරනවා.1977 වසරේ නිදහස් ආර්ථිකය ආරම්භ කරද්දී අපට කිසිවක් තිබුණේ නැහැ. ඇඟලුම් කර්මාන්තය නැහැ. 1977ට පෙර තිබූ රෙදි හැඳින්වූයේ ‘ඝණ්ඨාර මාර්ක්’ රෙදි යනුවෙන් බව වැඩිහිටියන් දන්නවා. අද වනවිට අප ඉහළ ප්‍රමිතියෙන් යුතු රෙදි ලෝකයට අපනයනය කරනවා.එමෙන්ම විශාල වශයෙන් රබර් ටයර් හදනවා. මේ කර්මාන්ත පස් ගුණයකින් පමණ වැඩි කිරීම අපේ අරමුණයි. අප ළඟ වාද බේද නැහැ. සියලු දෙනා එකතු වී වසර 5කින් ඉදිරියට පනිමු. ඊට පසුව පක්ෂය ලෙස බෙදී තරග කරන්න හැකියි.ජාතික ආණ්ඩුව නිර්මාණය කිරීමේ ප්රධාන අරමුණ ණය උගුලේ හිරවී තිබූ රට ඉන් බේරාගැනීමයි. ඒ කාර්යය සඳහා අපනයන ගම්මානයෙන් ලැබෙන උපකාරයට ද ස්තුතිය පළ කළ යුතුයි” යැයි ද රනිල් වික්රමසිංහ මහතා තවදුරටත් කීවේය.ඌව පරණගම සංවිධායක ඌව පළාත් කෘෂිකර්ම, සත්ව නිෂ්පාදන සහ මහාමාර්ග අමාත්‍ය උපාලි සමරවීර මහතා:“ඌව පරණගම ආසනයේ කෙළවරේ දුෂ්කරම ගම්මානයට අගමැතිතුමා පැමිණීම ගැන අපට ආඩම්බරයි. ඌව පරණගම සීයට 85ක ජනතාව ජීවත් වන්නේ කෘෂිකර්මාන්තයෙනුයි. හැමදාම කෘෂිකර්මාන්තයේ පෙරළියක් ඇති කිරීමේ වුවමනාව අපට තිබුණා.යාලගමුවේ ගොවි ගම්මානය සඳහා අප අක්කර 53ක භූමිය හඳුනාගෙන තිබෙනවා. මේ අසලින් උමා ඔය ගලා බසිනවා. හිටපු ජනාධිපති රණසිංහ ප්‍රේමදාස මහතා ඇරඹූ වාසනා ගමත් මේ ආසන්නයේ තිබෙනවා. තල්පිටිගම වේල්ල ඉදිවෙන්නේත් මේ ආසන්නයේයි. මෙය මා වසර 16කට පෙර දුටු සිහිනයක් බව කිව යුතුයි. අක්කර 53ක් වන ඉඩමේ අක්කර 50ක් වගා කටයුතු සඳහා ද අක්කර 3ක් මෙහි කෘෂිකාර්මික කටයුතු සඳහා සහභාගී වන තරුණ තරුණියන්ගේ නේවාසික පහසුකම් සඳහා ද වෙන්කර තිබෙනවා.අඹ, ගම්මිරිස්, අන්නාසි, වැල්දොඩම්, කටු අනෝදා, රට කජු යන භෝග මෙහි වගා කරනවා. විශේෂයෙන් ජර්මනියේ මේ භෝග සඳහා විශේෂ ඉල්ලුමක් තිබෙනවා.”කම්කරු සබඳතා රාජ්‍ය අමාත්‍ය රවී සමරවීර මහතා:“රාජ්‍ය නායකයකු ඉතා දුෂ්කර ප්‍රදේශයකට පැමිණීම ගැන ස්තූති විය යුතුයි. මෙවැනි දුෂ්කර ප්රදේශවලට සේවය කරන්නේ එක්සත් ජාතික පක්ෂ ආණ්ඩු පමණයි. ප්‍රේමදාස ජනාධිපතිතුමාගෙන් පසුව මේ ප්රදේශයට ආ එකම රාජ්‍ය නායකයා රනිල් වික්රමසිංහ මහතායි.අපනයන ගම්මානය ඉදි කිරීමෙන් පසු ප්රදේශය ශීඝ්රයෙන් දියුණු වීමට නියමිතය. පරිවර්තනය සිතන තරම් ලේසි නැහැ. අප බාර ගත්තේ හොඳ රටක් නොවෙයි. අප ජනප්රිය නොවන ආණ්ඩුවක් වී ඇත්තේ හරි දේ කරන නිසයි. තව වසර 2ක් යනවිට ජන වරමේ සැබෑ වෙනස දැක ගැනීමට හැකි වේවි.ඉදිරියේදී විශාල සංවර්ධන වැඩසටහන් ක්රියාත්මක කරනවා. ජනතාව ඉවසිලිවන්තව අප සමඟ ගමන යන්න සූදානම් වෙන්න.”ඌව පරණගම යොවුන් පාර්ලිමේන්තු මන්ත්රී රංජන් ශ්‍රීනාත් මහතා:“උපාලි සමරවීර යනු අභියෝග බාර ගන්නා නායකයයි. ඔහුගේ මූලිකත්වයෙන් ඇරැඹුණු ව්‍යාපෘතිය අනිවාර්යයෙන්ම සාර්ථක වන බව අපට විශ්වාසයි.අභියෝග බාර ගැනීමට අප සූදානම්. ඒ මෙරට තාරුණ්‍යයට හෙට දවස සෑදීම සඳහායි. ඌව පරණගම ආසනය කෙළවරේ දුෂ්කරම ගම්මානයට අගමැතිතුමා පැමිණීම ගැන අපට ආඩම්බරයි.2000 වසරේ නවක මන්ත්‍රීවරයකු ලෙස පාර්ලිමේන්තුවට පැමිණියා. 2000 බල පෙරළියෙන් පසුව ආණ්ඩුව විසුරුවා හැරියා. 2001 දී අප ආණ්ඩුව පිහිටෙව්වා. ඌව පරණගම සීයට 85ක් ජීවත් වන්නේ කෘෂිකර්මාන්තයෙනුයි. කෘෂිකර්මාන්තයේ පෙරළිය කිරීමේ වුමනාවක් අපට තිබුණා.”ප්රදේශයේ දේශපාලනඥයෝ ඇතුළු විශාල පිරිසක් මේ අවස්ථාවට සහභාගී වූහ.(ඡායාරූප - ඉෂාන් සංජීව)
|
ආසියාවේ රටවල් ඉදිරියට යනවා : අපි එකතැන පල්වෙනවා පටු ජාති ආගම් බේද කරපින්නාගෙන ගහ මරාගත්තොත් අනාගතයක් නෑ
| 0 |
(අංජුල මහික වීරරත්න)“පටු දේශපාලන අරමුණුවලින් මිදී සැබෑ සංවර්ධනයක් රටට - ගමට දීමට රාජ්‍ය සේවය යොදවා ගන්නා බව” අග්රාමාත්ය රනිල් වික්රමසිංහ මහතා කොළඹදී ඊයේ (30) පැවැසීය. “අලුතින් පත්වීම් ලබන උපාධිධාරීන් ගම නවීකරණය කිරීමේ නියමුවන් බවට පත් කර සිටිතැයිද” අග්රාමාත්ය රනිල් වික්රමසිංහ මහතා සඳහන් කළේය. අග්රාමාත්ය රනිල් වික්රමසිංහ මහතා මේ බව කීවේ උපාධිධාරීන් 16,800ක් සඳහා රැකියා දීමේ ජාතික උත්සවයේ ප්රධාන ආරාධිත ලෙස සහභාගී වෙමිනි. වැඩසටහන යටතේ සංකේතාත්මකව 3880 දෙනකු සඳහා පත්වීම් ලිපි ප්රදානය කෙරිණි. කොළඹ අරලියගහ මන්දිරයේ පැවැති උත්සවය ජාතික ප්රතිපත්ති සහ ආර්ථික කටයුතු අමාත්‍යංශය විසින් සංවිධානය කර තිබිණ. උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේ ද කීවේය. “මම රජයේ රැකියාවක් සඳහා පළමු පියවර අද ගන්නවා. විශ්වවිද්‍යාලයට ගොස් අභ්‍යන්තර උපාධිය ලබාගෙන රජයේ ස්ථීර රැකියාවක් ගැනීම සඳහා ඔබ කැමැත්තෙන් සිටිය බව අමුතුවෙන් කිව යුතු නැහැ. අද ඔබ සංවර්ධන නිලධාරීන් ලෙස රාජ්‍ය සේවයට එකතු වෙනවා.ඒ අනුව ඔබට අනාගතයේ ස්ථීර බවක් ලැබෙනවා. විශ්වවිද්‍යාල ශිෂ්‍යයකු ලෙස මා අධ්‍යාපනය ලැබූ යුගයේදී එතැන් සිට යන්නේ කොතැනටදැයි සැකයක් තිබුණා. මා නීතිය හැදෑරූ නිසා නීතිඥයකු බවට පත්වුවද අවසානයේ දේශපාලනයට එකතු වුණා. එදා මෙතරම් රැකියා ප්රශ්න තිබුණේ නැහැ. වසරක්, දෙකක් සිට තමන්ට රැකියාවක් ගන්න සියලුම දෙනාට අවස්ථාව ලැබුණා. නමුත් අද ඊට වඩා වෙනස් තත්ත්වයක් උද්ගතවී තිබෙනවා.වත්මන් අධ්‍යාපන ක්රමයෙන් අපගේ උසස් අධ්‍යාපන ආයතනවලින් අධ්‍යාපනය ලැබූ ඔබට අනාගතයක් දීම සඳහා අප මේ පියවර ගන්නවා. ඒ නිසා මා පළමුවෙන්ම ඔබට සුබ ප්රාර්ථනා කරන්න කැමතියි. සංවර්ධන නිලධාරීන් ලෙස බැඳෙන ඔබේ බලාපොරොත්තුව තවත් ඉහළට යෑමයි. ඒ ප්රදේශවලට වැඩ කිරීමට බොහෝ අය බලාපොරොත්තු වෙනවා. ඔබට අවශ්‍ය පුහුණුව අද ඊ. ලර්නින් ක්රමය මගින් දෙනවා. ඊට අමතරව තවත් පුහුණුවක් දීමට අප බලාපොරොත්තු වෙනවා.මේ කාලසීමාව තුළ දැන් රැකියාවේ නියුතු සංවර්ධන නිලධාරීන් සහ සෙසු අය මෙරට ග්රාමීය පහසුකම් වර්ධනය කිරීමට ප්‍රමුඛස්ථානය ගෙන තිබෙනවා. අප විවිධ වැඩසටහන් වලින් මුදල් දුන්නා. ඒ අනුව විශාල ග්රාමීය වැඩසටහන් ක්රියාත්මක වෙමින් තිබෙනවා.දැන් ඔබ අලුතින් සිතිය යුතු යුගය එළැඹිලා. ග්රාමීය වැඩසටහන් සමගම දැන් ගම් මට්ටමේ ආර්ථික සංවර්ධනය ඇති කරන්න තිබෙනවා. නිෂ්පාදනය වැඩි කරන්න තිබෙනවා. ආදායම් මාර්ග වැඩි කරන්න තිබෙනවා. ඒ කාර්ය ජාතික මට්ටමේ ආයෝජනය මණ්ඩලය බාරගත්තද, සංචාරක අධිකාරිය එවැනි ආදායම් ඉපදවීමේ මාර්ග බාරගත්තද ග්රාමීය මට්ටමේ ආදායම් ඉපදවීම ඔබට බාරයි. ඒ කටයුතු මෙහෙයවීම සඳහා බිම් මට්ටමේ නිලධාරී කණ්ඩායමක් අවශ්‍යයි. යුද්ධයෙන් පසුව නැවත සංවර්ධනය ඇතිවනු ඇතැයි බලාපොරොත්තු වුණා. එහෙත් 2015 වසර වනවිට මෙරට විශාල ණය බරකට මුහුණ දුන්නා. නැවත ණයක් ගන්නටවත් නොහැකි තත්ත්වයක් නිර්මාණය වී තිබුණා.අප පාලක කාලයේ පළමු අවුරුදු කිහිපය ගත වුණේ රටේ ස්ථාවර බව ඇති කර ජාත්‍යන්තර විශ්වාසය තහවුරු කර ගැනීම සඳහායි. එලෙස ණය ගෙන පැරැණි ණයද ගෙවා දැමීමට කටයුතු කළා. ඒ සමගම රට දියුණු කළයුතුව තිබුණා. ඒ නිසා ආර්ථික සංවර්ධනයට පෙර පළමුවෙන්ම මෙරට සමාජ ආයෝජනයක් කරන්න තීරණය කළා. ගම්වල යටිතල පහසුකම් දියුණු කිරීමටත්, මාර්ග ඉදිකිරීමටත්, වාරිමාර්ග දියුණු කිරීමටත් ඉදිරි වසර කිහිපය ඇතුළත ඔබ මේ කටයුතු සඳහා යොමු කිරීමට අදහස් කරනවා. විශ්වවිද්‍යාලවලින් උපාධි ලැබූ පිරිසක් අද මෙහි රැස් කෙරුණා. ඇබෑර්තු පුරවා බාහිර උපාධිධාරීන්ටත් රැකියා දීම දෙවැනි අදියර යටතේ කරන බව සඳහන් කරන්න කැමතියි. සියල්ලම එකවර කරන්න අමාරුයි. නමුත් කණ්ඩායම් දෙකක් ලෙස රැකියා දීමේ කටයුත්ත අප බාරගෙන සිටිනවා.ග්රාමීය යටිතල පහසුකම් ගොනැගීම සඳහා මීට පෙර අවධානය යොමු කළා. එමෙන්ම ශ්රී ලංකාව මුහුණ දී තිබූ ණය බර ප්‍රශ්නයෙන් ගොඩඒම සඳහා අඩිතාලම් දමනු ලැබුවා. 1977 වසරේ අප ආරම්භ කළ ආර්ථීක සංවර්ධනය, විවෘත ආර්ථිකයේ සංවර්ධන වේගය පසුව අඩු වුණා. විදුලිය බලය නැති ස්ථාන සඳහා විදුලිය දීමටත්, නිවාස දීමටත් අප කටයුතු කළා. අනෙක් අංශයෙන් දුප්පත් ජන කොටසට සහන දීම සඳහා සමෘද්ධිය තවත් ව්‍යාප්ත කිරීමට ක්රියා කළා. තුන්වැනි පියවර ලෙස අනාගතය ගැන සිතා සෞඛ්‍ය හා අධ්‍යාපන ක්ෂේත්රය දියුණු කිරීමට කටයුතු කළා. දැන් රෝහල් ගණනාවක අලුත් උපකරණ තිබෙනවා. වැඩිදුර වෛද්‍යවරුන් ඉන්නවා.අධ්‍යාපන අමාත්‍යංශය යටතේ ළඟම පාසල - හොඳම පාසල වැඩසටහන ක්රියාත්මක වෙනවා. පාසල්වලට පුහුණු ගුරුවරුන් දෙනවා. වසර 13ක අධ්‍යාපනය අනිවාර්ය කළා. පාසල්වලට ටැබ් යන්ත්ර දෙනවා. සියලුම පියවර ගන්නේ රටේ අනාගතය ගොඩනැගීම සඳහායි. විශ්වවිද්‍යාල පද්ධතිය සඳහා විශාල ලෙස මුදල් යොදවලා. දැන් අප ඊළඟ පියවරට යා යුතුයි. සමාජ ආයෝජන ගැන දැන් අපට සිතන්න තිබෙනවා. දැන් අලුතින් ණය ගැනීමට පසුබිම් සකස් වී තිබෙනවා. අප ගත් ණය ගෙවීමට මුදල් උපයා ගන්නේ කෙසේදැයි සිතිය යුතුයි.දේශපාලනය කරමින් එකතැන හිරවෙනවාද? නැතිනම් අලුතින් සිතා ඉදිරියට ගොස් දියුණු රටක් බවට පත්වෙනවාදැයි තීරණය කළ යුතුයි. අද අප සැමට අසන්න තිබෙන ප්රශ්නය එයයි.1967 වසරේ මා විශ්වවිද්‍යාලයට ගිය සමයේ සිංගප්පූරුවේ ශ්‍රමිකයන් ලංකාවේ සේවය කරන්න පැමිණියා. අද සිංගප්පූරු ශ්‍රමිකයන් ලංකාවේ වරායේදී දැකගත හැකිද? ලංකාවේ අය සිංගප්පූරු වරායේදී දකින්න ඊට වඩා පහසුයි.ලංකාවට වුණේ කුමක්ද? ඒ ප්රශ්නය මා පමණක් නොව මෙරට තරුණ පිරිසත් අසනවා. පටු දේශපාලනය කිරීමෙන් ඉදිරියට යන්න හැකිද? එයින් ඔබට ප්රතිඵලයක් ලැබේවිද? අප මෙතැනින් ඉදිරියට යන්නේ කෙසේද? ප්රශ්න නිසා පාර්ලිමේන්තුවේ සිටින 225 දෙනාටම දැන් බැන වදින්න පටන්ගෙන තිබෙනවා. අප ඒ ගැනත් සිතන්නට ඕනෑ. කළයුතුවූ වැඩ කටයුතු පසුගිය දශක කිහිපයේදී වුණේ නැහැ. එහෙත් දැන් යළිත් රටේ ස්ථාවර බව ඇතිවී තිබෙන නිසා සහ සංහිඳියාව ගොඩනැඟුණ නිසා අපට ඉදිරියට යාමට පසුබිම ලැබෙනවා. පළමු ඉලක්කය විය යුත්තේ රට තවත් දියුණු කිරීමයි. රට ශීඝ්රයෙන් දියුණුව කරා යා යුතුයි. සමාජ රාමුව ගැන සිතන්න තිබෙනවා. දේශපාලන රාමුව ගැන සිතන්න තිබෙනවා. ආර්ථික රාමුව ගැන සිතන්න තිබෙනවා. අප තාක්ෂණය පදනම් කරගත් යුගයකට ගමන් කරමින් සිටිනවා. අප අලුත් ලෝකයකට ගමන් කරමින් සිටිනවා. තව වසර 30 කින් තිබෙන ලෝකය, මෙන්ම ලංකාව කුමක්දැයි කියන්න හැකියාව නැහැ. අද ඉතා ශීඝ්රයෙන් දියුණුව ඇතිවෙමින් තිබෙනවා. තව වසර තිහකින් පරිගණකය තිබේදැයි කියන්න බැහැ. වසර කිහිපයකට පෙර පරිගණකය තිබුණේ නැහැ.අද සමාජ ක්රමය වෙනස් වෙමින් තිබෙනවා. ජංගම දුරකතනය ශීඝ්රයෙන් ඉදිරියට පැමිණිලා. අප රට ඉදිරියට ගෙනයා යුතුයි. අලුතින් සිතා නොබියව ආර්ථිකය ගොඩනැගිය යුතුයි. ඉන්දියන් සාගරයේ කේන්ද්‍රස්ථානය බවට ලංකාව පත් කිරීම මාගේ අරමුණයි. එයින් අපගේ ආර්ථිකය දියුණු කළ හැකියි. අලුත් තාක්ෂණය සමග දියුණු වීමට හැකියාව ලැබෙනවා.වේතන වැඩි නිසා ඇඟලුම් කර්මාන්ත බංග්ලාදේශය බලා ගමන් කරන තත්ත්වය නිර්මාණය වී තිබෙනවා. එහෙත් ඒ වෙනුවට ඔබ වැනි තාක්ෂණය දන්නා පිරිස සමග අලුත් යුගයකට ගමන් කළ යුතුයි. අලුත් තාක්ෂණය දැනගත යුතුයි. අලුත් ආයෝජන හඳුන්වා දිය යුතුයි.ලංකාවේ විශ්වවිද්‍යාලවල උපාධිධාරින් ලෙස ගමන ආරම්භ කරමු යැයි මා ඔබට යෝජනා කරන්න කැමතියි. අපි අලුතින් සිතමු. ඉදිරියට යමු. 21 වැනි ශත වර්ෂයේ වසර තිහක් හතළිහක් ගැන සැලසුම් කර එහි යා හැකි ලෙස නවීකරණය ඇති කරමු.ගම නවීකරණය කිරීම නව නිලධාරීන්ට බාර දෙනවා. ගම නවීකරණය කරන්න අවස්ථා ගණනාවක් තිබෙනවා. අද වී වගාවටත් යන්ත්‍රෝපකරණ යොදා ගන්නවා. පලතුරු වගා කිරීම සඳහා තාක්ෂණය යොදා ගන්නවා. සියල්ල තුළින් ගමේ නවීකරණය ඇති කළ යුතුයි. ගමේ නවීකරණය නියමුවන් ලෙස ඔබ සියලුම දෙනා නම් කරන අතරම ඔබට සුබ පැතුම් පිරිනමනවා යයි ද රනිල් වික්රමසිංහ මහතා ප්රකාශ කළේය.ස්වදේශ කටයුතු පළාත් සභා සහ පළාත් පාලන අමාත්‍ය වජිර අබේවර්ධන මහතා:-2018 වසරේදී උපාධි ලැබූ සිසු සිසුවියන් 17000ක් පිටවී සිටිනවා. අප විශ්වවිද්‍යාල සිසු සංඛ්‍යාව වැඩි කරන්න කටයුතු කළා.අගමැතිතුමා මට මුණ ගැසෙන්නෙත් විශ්වවිද්‍යාල සිසුවකු ලෙසයි. එතුමා මෙරට අධ්‍යාපන ඇමැති ධුරයට පත් වන්නේ අවුරුදු 28දීයි. එතුමාගේ ජීවිතයෙන් ඔබට ලැබීමට ඇති ආදර්ශ බොහෝයි.රාජ්‍ය පරිපාලන හා කළමනාකරණ, ග්රාමීය ආර්ථික කටයුතු අමාත්‍ය රංජිත් මද්දුමබණ්ඩාර මහතා:-රාජ්‍ය සේවය සඳහා සුදුසුකම් ලැබෙන්නේ ඉතා සුළු පිරිසකට පමණයි. විශ්වවිද්‍යාලයෙන් පිටවෙන සෑම තරුණ තරුණියකටම රැකියා දෙන ක්රමය අගමැතිතුමා අරඹා තිබුණා. නමුත් අපගෙන් පාලන බලය ගිලිහී යාමත් සමග දේශපාලන ගැත්තන්ට රජයේ රැකියා දෙන ක්රමය ඇති වුණා.රජයේ සේවා රටේ සංවර්ධනය සඳහා යොදාගත යුතුයි. රාජ්‍ය සේවය ශක්තිමත් කිරීමට කටයුතු කළේ අපේ රජයයි. පසුගිය සමයේ රජයේ සේවකයන්ට විවිධ පොරොන්දු දුන්නද එවැනි පොරොන්දු එකක්වත් ඉටු කළේ නැහැ.ජාතික ප්රතිපත්ති හා ආර්ථික කටයුතු රාජ්‍ය අමාත්‍ය නිරෝෂන් පෙරේරා මහතා:-නිදහස් අධ්‍යාපනයෙන් දස්කම් පා විශ්වවිද්‍යාල පද්ධතිය තුළින් පිවිස ඔබ රාජ්‍ය සේවයට බැඳෙනවා. මේ කටයුත්ත කෙරෙන්නේ අගමැතිතුමන්ගේ උපදෙස් මතයි.රැකියාව නැතිව අරගල කළ යුගයක් තිබුණා. රටක් ලෙස අප තාරුණ්‍යයේ බුද්ධිය පාවිච්චි කළ යුතුයි. ඒ වගකීම අප හමුවේ තිබෙනවා. ඔබේ ක්‍රියාශීලී බව පාවිච්චි කළොත් අප රට ලෝකයේ විශිෂ්ට රට බවට පත් කළ හැකියි.මේ අවස්ථාවට අධ්‍යාපන අමාත්‍ය අකිල විරාජ් කාරියවසම්, ප්රවාහන හා සිවිල් ගුවන් සේවා අමාත්‍ය අර්ජුන රණතුංග යන මහත්වරුන් ප්රමුඛ මැති ඇමැතිවරුද, පාර්ලිමේන්තු මන්ත්රීවරු ද සහභාගි වූහ.
|
ආසියාවේ රටවල් ඉදිරියට යනවා : අපි එකතැන පල්වෙනවා පටු ජාති ආගම් බේද කරපින්නාගෙන ගහ මරාගත්තොත් අනාගතයක් නෑ
| 0 |
(අංජුල මහික වීරරත්න)විශ්වාසභංගය පරාජය කිරීම සඳහා අප්‍රේල් 04 වැනිදා වන විට කිසිවකුත් නොසිතන බලවේග එක්සත් ජාතික පෙරමුණ සමඟ අත්වැල් බැඳ ගැනීමට සූදානමින් සිටින බව අධ්‍යාපන අමාත්‍ය අකිල විරාජ් කාරියවසම් මහතා කොළඹදී ඊයේ (2) පැවැසීය. “ආණ්ඩුවේ සිටි ජනවරමක් නැතිව ඇමැතිකම් දරමින් කුමන්ත්‍රණ කරන අයට විරුද්ධව සැබෑ යහපාලන බලවේග මේ වනවිට පෙළ ගැසී සිටිතැයි” ද අමාත්‍යවරයා සඳහන් කළේය.පිටකෝට්ටේ - සිරිකොත එක්සත් ජාතික පක්ෂ මූලස්ථානයේදී මාධ්‍ය හමුව පැවැත්විණි.එහිදී වැඩිදුරටත් අදහස් දැක්වූ අමාත්‍ය අකිල විරාජ් කාරියවසම් මහතා මෙසේද කීවේය. “රටේ අගමැතිට විරුද්ධව විශ්වාස භංග යෝජනාවක් ඉදිරිපත් කර තිබෙනවා. මේ විශ්වාසභංගය ගේන්නේ කවුද? 2015 ජනවරමට විරුද්ධව කුමන්ත්‍රණ කළ අයයි. 2015 ජයග්‍රහණයට විරුද්ධව වැඩ කළ අයයි.2015 ජනවරම සමඟ සිටි සැමට විශ්වාස භංගයට එරෙහි වීමට යුතුකමක් තිබෙනවා. 2015 ජනාධිපතිවරණය ජය ගැනීමට නොහැකිවනු ඇතැයි බොහෝ අය පැවැසුවා. බොහෝ අය කුමන්ත්‍රණය කළා. අද මාධ්‍යයට ඇවිත් ලොකු කතා කියන ඔක්කොම එදා වත්මන් ජනපති පත් කරන්න අප ගෙනගිය බලවේගයට විරුද්ධ වූ අයයි. ඔවුන් අද ජන බලයක් නැතිව ජාතික ලැයිස්තුවෙන් ඇවිත් වෛර පිරිමහගන්න පාරක් හොයනවා.ලෝකයේ දුර්වල නායකයන්ට කිසි දිනෙක විශ්වාසභංග ඉදිරිපත් වී නැහැ. ආණ්ඩුව පරාජයට පත් කර මේ කල්ලියට බලයට එන්න හැකි මඟක් දැන් සොයමින් සිටිනවා. අප 2015 ජනවරම කිසි විටක නැවත හරවන්න ඉඩ තියන්නෙ නැහැ. සියලුම බලවේග ඒකරාශී කරගෙන අප විශ්වාසභංගය පරාජය කරනවා. අප්‍රේල් 4 වැනිදා විශ්වාසභංගයේ පරාජයත් සමඟ 2020 ජනාධිපතිවරණය සහ පාර්ලිමේන්තු මැතිවරණ සටන ආරම්භ කරනවා. එය කෙළවර කරන්නේ ජයග්‍රහණයෙන් බව අප අවධාරණය කරනවා. විශ්වාසභංග ගෙනෙන උදවියගේ ඡන්ද සංයුතිය පරීක්ෂා කළ යුතුයි. 2015 දී මහින්ද රාජපක්ෂ ඡන්ද ලක්ෂ 57ක් ගත්තා. පළාත් පාලන මැතිවරණයේදී පාවිච්චි කළ ඡන්ද ප්රමාණය වැඩි වූවත් ඔවුන්ගේ ඡන්ද ප්රමාණය ලක්ෂ 49 දක්වා අඩු වුණා සියයට 45ක්වත් ඔවුන්ට ගන්න බැරි වුණා.මේ කල්ලිය කොපමණ උදම් ඇනුවත් ඔවුන්ගෙ ඡන්ද පදනම කඩා වැටිලා. අප පසුගිය පළාත් පාලන මැතිවරණයේදී පසුබෑමක් ලැබූ බව කිව යුතුයි. නමුත් අපේ ඡන්ද පදනම ආරක්ෂා කර ගත්තා.අප ජනතාව දුන් සංඥාව තේරුම්ගෙන ඉදිරියට යා යුතුයි. 2020 ජනාධිපතිවරණයේදී ස්ථිර ලෙසම සියයට 50 ඉක්මවා ඡන්ද ගැනීමට නොහැකි බව මහින්ද කල්ලිය හොඳින්ම තේරුම්ගෙන සිටිනවා.විශ්වාසභංගය පැරදවීමට අප සෑම ක්‍රියාමාර්ගයක්ම ගෙන අවසානයි. නියත වශයෙන්ම විශ්වාසභංගය පරාජය කිරීමට හැකියාව අපට තිබෙනවා එහි කිසිම සැකයක් නැහැ.අප්‍රේල් 4 වැනිදා වන විට කිසිවකු නොසිතන බලවේග විශ්වාසභංගය පරාජය කිරීම සඳහා අප සමඟ අත්වැල් බැඳ ගන්න සූදානමින් සිටිනවා.ආණ්ඩුවේ සිටිමින් ජනවරමක් නැතිව ඇමැතිකම් දරමින් කුමන්ත්‍රණ කරන අයගේ සටනට විරුද්ධව අප පෙළ ගැසෙනවා.සියලුම දෙනා ජනවරමක් රැගෙන පැමිණි අයයි. අද මාධ්‍ය සාකච්ඡා පවත්වමින්, කෑ ගසන්නේ ජනවරමක් නැති අයයි. පදනමක් නැති පිරිස අද කුමන්ත්‍රණ කර එක්සත් ජාතික පක්ෂයේ හෝ ශ්රී ලංකා නිදහස් පක්ෂයේ පිහිටෙන් ඉදිරි දේශපාලන ගමන තහවුරු කර ගැනීමට උත්සාහ කරනවා.මේ වනවිට අප ඉතා ශක්තිමත්ව ඉන්නවා. අපේ පක්ෂයේ ඇතුළේ අයත් පසුගිය දිනවල විවිධ මත පළ කළා. මේ වනවිට ඒ සියලුම දෙනා විශ්වාසභංගය පරාජය කිරීම සඳහා අත්වැල් බැඳ සිටිනවා. මේ කුමන්ත්‍රණ කරන අයට අප්‍රේල් 04 වැනිදා අප හොඳ පාඩමක් උගන්වනවා.ජනතාව ජයග්රහණය කරන 2020 සටන අප මෙතැන් සිට ආරම්භ කරනවා.විශ්වාසභංගය ගෙනැවිත් තිබෙන්නේ බැඳුම්කරයක් ඉදිරියට දමා ගෙනයි. මහ බැංකු අධිපති පත් කිරීමේ වරදක් නැති බව බැඳුම්කර කොමිසම කිව්වා. අධිපතිගේ භාවිතාව ගැන පවතින ගැටලුවලට නීති පියවර ගත්තා. ඊටත් එහා ගිය 2015 ට පෙර වූ සිද්ධිවලට සම්බන්ධ අය විශ්වාසභංග ගේන්න මූලිකවීම සැබෑම විහිළුවක් බව කිව යුතුයි.පාර්ලිමේන්තු මන්ත්රී නලින් බණ්ඩාර මහතා:-“2005 සිට 2015 දක්වා රටේ අගමැතිලා හිටියාද? අද සක්‍රීය අගමැතිවරයකු ඉන්නවා. කාර්යශූර අගමැතිට විරුද්ධව විශ්වාසභංග ගෙනැවිත් තියෙනවා.බැඳුම්කර මඟඩියට වුනේ කුමක්ද? අගමැති වරදකරු කියා කොතැනකවත් සඳහන්වී නැහැ. ජනපති කොමිසමෙන්ම එය ඔප්පුකර තිබෙනවා.බැඳුම්කර කොමිසම ඉදිරියට ගෙන ඇත්තේ පටු දේශපාලන වාසි ගන්නයි. 2008 සිට විශ්වාසභංග ගේන්න තිබුණා. එජාපයේ සියලුම දෙනා අද එක හිතින් පෙළ ගැසී සිටිනවා.ශ්‍රීලනිපයේ අය ගැන අපට සැකයක් තියෙනවා. අද ජනාධිපති නායකත්වය දෙන පක්ෂය බරපතළ ලෙස කඩාවැටිලා. 2020 දී පාර්ලිමේන්තුවට එන්නේ කෙසේද යන්න ඔවුන්ගේ බරපතළම ගැටලුවයි.පිරිසක් මහින්දගේ ඇඟේ එල්ලෙන්න හදනවා. තවත් සමහරුන් එජාපයට එන්න හදනවා. අපේ ළඟට එන අය ආදරෙන් පිළිගන්නවා. අප කුහක ලෙස හැසිරෙන්නේ නැහැ. අපේ රැහේ ප්රශ්න අපේ රැහැට විසඳන්න පුළුවනි.අභ්‍යන්තර සාකච්ඡා යනවා. ලබන 8 - 9 සාකච්ඡා කර පක්ෂයේ දැවැන්ත වෙනස වෙනවා.විශ්වාසභංගය නිසා ආණ්ඩුව මෙන්ම පක්ෂයත් ශක්තිමත් වෙනවා. දෙපැත්තේ කකුල තියාගෙන ඉන්න අය දේශපාලන කුණු බක්කියට වැටෙනවා. ඩබල් ගේම් කාරයන් නැති ආණ්ඩුවක් එවිට බිහි වේවි.මෛත්රී ගුණරත්නලා මෙහෙයවන අය-කවුදැයි අප දන්නවා ඒවා ඉදිරියේදී හෙළිදරව් වේවි. මහින්ද පන්සල්වලට ගිහින් බොරු කියනවා. පන්සිල් ගන්න එක නවත්වලාලු.ගමේ කොල්ලො ඝණ්ටාර ගහන්න පන්සල් යනවා වගේ රාජපක්‍ෂත් පන්සල් යන්නේ ඝණ්ටාර ගහන්නයි. අපේ නායකතුමා පන්සල් යන්නේ පන්සිල් ගන්නයි.රට ගිනි තියන්න එපා යැයි මහින්ද මහත්තයාට කියනවා. එහිදී මාධ්‍යවේදීන් ඇසූ ප්රශ්න සහ ඒවාට ලැබුණු පිළිතුරු මෙසේය.ප්රශ්නය : එක්සත් ජාතික පක්ෂයේ විසිපස් දෙනකු විශ්වාස භංගයට පක්‍ෂව ඡන්දය දෙන බව ඇතැම් පුවත්පත් වාර්තා කර තිබුණානේද?පිළිතුර : (අකිල විරාජ් කාරියවසම් මහතා)තමන් ගැනවත් විශ්වාසය නැති අය එක්සත් ජාතික පක්ෂය ගැන කතා කරන්නේ කෙසේද? අප අංක ගණිතය ගැන හොඳින් දන්නවා ඒ අයට අප්‍රේල් 04 වැනිදා උත්තර ලැබේවී.ප්රශ්නය :- පක්ෂයේ ඇතුළේ අර්බුද විසඳන්නේ නැද්ද?පිළිතුර : (අකිල විරාජ් කාරියවසම් මහතා)මැතිවරණ පසුබෑමක් වූ විට ප්රශ්න එනවා. අපට දරුණු ස්වාභාවික උවදුරුවලට මුහුණ දීමට සිදුවුණා. විශ්වාසභංගය පරාජය කළ සැණින් ප්රතිසංවිධාන කටයුතු කෙරෙනවා.ප්රශ්නය : අප්‍රේල් 8 සහ 9 දෙදින පක්ෂයේ වන වෙනස කුමක්ද?පිළිතුර : කමිටු වාර්තා සලකා බලමින් තරුණයන් ඉදිරියට ගන්න මෙහෙයුම අප ක්රියාත්මක කරනවා.ප්රශ්නය : ශ්රී.ල.නි.ප.යේ සහයෝගය අගමැතිට ලැබේවිද?පිළිතුර : (නලින් බණ්ඩාර මහතා)සමහරවිට පොහොට්ටුවේ ඡන්ද කිහිපයකුත් විශ්වාසභංගයට එරෙහිව වැටේවි. විශ්වාසභංගයට එරෙහිව ඡන්ද එකසිය විසි ගණනක් වැටෙන්න නියමිතයි.විශ්වාසභංගයක් ගෙනැවිත් වැරැදි වෙලාවක වැරැදි දෙයක් කළා යැයි පොහොට්ටුවේ ඇතැම් අය ඇතුළේ සාකච්ඡා කරන බව ආරංචියි.”විශ්වාසභංගයට එරෙහිව එකසිය විසි ගණනක් ඡන්ද වැටෙයි: පොහොට්ටුවෙනුත් කිහිපයක් ලැබේවි - නලීන් බණ්ඩාර-(අංජුල මහික වීරරත්න) “විශ්වාසභංගයට විරුද්ධව එකසිය විසි ගණනකට වැඩිය ඡන්ද ලැබේවි යැයි” එක්සත් ජාතික පක්ෂ පාර්ලිමේන්තු මන්ත්රී නලින් බණ්ඩාර මහතා මාධ්‍ය හමුවේදී ඊයේ (2) පැවැසීය.“සමහර විට පොහොට්ටුවේ ඡන්ද කිහිපයකුත් විශ්වාසභංගයට විරුද්ධව වැටෙන ලකුණු තියෙනවා. මේ වෙලාවේ කළේ වැරදි දෙයක්. මේ විශ්වාසභංගය ගෙන ආ යුතු නැතැයි යනුවෙන් පොහොට්ටුවේ මන්ත්රීවරුන් දෙකට බෙදීමක්වී තිබෙනවා” යනුවෙන්ද මන්ත්රීවරයා සඳහන් කළේය. පිටකෝට්ටේ සිරිකොත එ.ජා.ප. මූලස්ථානයේ මාධ්‍ය හමුව පැවැත්විණි.
|
විශ්වාසභංගය පැරදවීමට කිසිවකුත් නොසිතන බලවේග එ.ජා. පෙරමුණ හා අත්වැල් බැඳ ගන්නවා
| 1 |
(ඩයනා උදයංගනී)ශ්රී ලංකා නිදහස් පක්ෂය ඉදිරි පළාත් පාලන මැතිවරණය සඳහා තනිව තරග කරන බවත් එක්සත් ජාතික පක්ෂය හා එක්ව හංසයා ලකුණ යටතේ තරග කිරීමට කිසිම බලාපොරොත්තුවක් නොමැති බවත් ශ්රී.ල.නි.ප. මහ ලේකම්, කෘෂිකර්ම අමාත්‍ය දුමින්ද දිසානායක මහතා ඊයේ (20) පැවසීය.මෙහිදී ශ්රී ලංකා නිදහස් පක්ෂය අත ලකුණ යටතේ ඉදිරිපත් වීමට තීරණය කර ඇති බව කී මහ ලේකම්වරයා පක්ෂය සමග සන්ධානගතව සිටින වෙනත් පක්ෂවලින් ඉල්ලීමක් ලැබුණොත් පමණක් වෙනත් ලකුණක් ගැන සාකච්ඡා කරන බව සඳහන් කළේය.ඒ අනුව එම මැතිවරණයේදී ශ්රී ලංකා නිදහස් පක්ෂය හා එක්සත් ජාතික පක්ෂය තරග කරන්නේ වෙන වෙනම බව ස්ථිර යැයි ද දුමින්ද දිසානායක මහතා කියා සිටියේය.මහලේකම් දුමින්ද දිසානායක මහතා මේ බව පැවසුවේ කොළඹ ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයේදී ඊයේ (20) පැවති මාධ්‍ය හමුවක් අමතමිනි.එහිදී වැඩිදුරටත් අදහස් දැක්වූ මහ ලේකම්වරයා මෙසේ ද කියා සිටියේය.‘‘නිවෙස්වලත් මව්පියන් හා දරුවන් අතරත් මතගැටුම් ඇති වෙනවා. ශ්රී ලංකා නිදහස් පක්ෂයත් අභ්‍යන්තර ප්රශ්නවලට මුහුණ දෙන අවස්ථා තිබෙනවා. අපි ඒවා අභ්‍යන්තරයේම සාකච්ඡා කරනවා. පක්ෂයේ කවුරුත් තනි තීන්දු ගන්න හදිසි වෙන්නේ නැහැ. අපි ජාතික ආණ්ඩුව ඇති කළේ රටේ සියලූ දෙනා බලා සිටියදී මිස හොර රහසේ නෙවෙයි. මධ්‍යම කාරක සභාවේ තීරණයක් ලෙසයි. ඒ ගිවිසුම දෙසැම්බර් මාසේ අවසන් වෙනවා. අපි ඉන්පසුයි ඉදිරියට යනවා ද නැද්ද යන්න තීරණය කරන්නේ.පක්ෂයේ අය යන්න හදන බවට ඇතිකරන මතවාදයෙන් පාඩු වෙන්නේ රටටයි. ඒ නිසා එවැනි ප්රචාර පතුරුවන්න එපා. එයින් රටවැසියා හා ලෝකය අතර ඇතිවන සැකය රටේ සංවර්ධනයට බාධාවක්. තීන්දුවක් ගන්නා අවස්ථාවේදී ජනතාව දැනුවත් කරනවා. හොර රහසේ තීන්දු ගන්නේ නැහැ. ඒ නිසා රටේ අනව්‍යශ කලබල ඇති නොකරන ලෙස මාධ්‍යවලින් ඉල්ලා සිටිනවා.’’එක්සත් ජනතා නිදහස් සන්ධානයේ මහලේකම් ධීවර හා ජලජ සම්පත් අමාත්‍ය මහින්ද අමරවීර මහතා මෙසේ සඳහන් කළේය.‘‘අපේ පක්ෂයේ 66 වැනි සංවත්සරය කොළඹ කැම්බල් පිටියේදී සැප්තැම්බර් මස 2 වැනිදා පැවැත්වීමට කටයුතු යොදා තිබෙනවා. අද දිනයේදීත් අප ඒ පිළිබඳව පක්ෂයේ ආසන සංවිධායකවරුන් සමඟ සාකච්ඡාවක් පැවැත්වූවා. අපි සාර්ථක මෙන්ම ගුණාත්මක, ජනතා ආකර්ෂණය ඇති සංවත්සර උත්සවයක් පැවැත්වීමට කටයුතු යොදා තිබෙනවා. මෙයට විශාල ජනතා සහභාගීත්වයක් අපි බලාපොරොත්තු වෙනවා.මෛත්රීපාල සිරිසේන මහතා පක්ෂයේ නායකත්වයට පත්වීමෙන් පසු අපේ පළමුවරට පැවැත්වූ පක්ෂයේ 64 වැනි සංවත්සර උළෙල පැවැත්වූයේ පොළොන්නරුවෙයි. ඉන්පසු 65 වැනි සංවත්සර උළෙල කුරුණෑගල දී පැවැත්වුණා. පොළොන්නරුවේ පැවති සංවත්සර උළෙලට වඩා කුරුණෑගල පැවති උත්සවය සාර්ථක වුණා. එදාටත් වඩා සාර්ථකව 66 වැනි සංවත්සර උළෙල පැවැත්වීමට අපි කටයුතු කරගෙන යනවා.’’පළාත් පාලන හා පළාත් සභා අමාත්‍ය ෆයිසර් මුස්තාපා මහතා -‘‘පළාත් පාලන පනත් කෙටුම්පත අවශ්‍ය සංශෝධන සහිතව මේ වන විට සකස්කර පාර්ලිමේන්තුවට ඉදිරිපත්කර තිබෙනවා. මෙය ඊ ළඟ සැසිවාරයේදී පාර්ලිමේන්තුවට ඉදිරිපත් කිරීමට බලාපොරොත්තු වෙනවා. කාරක සභා අවස්ථාවේදීත් මෙයට සංශෝධන ඉදිරිපත් කරනු ඇතැයි අපි බලාපොරොත්තු වෙනවා. ඒ අනුව නුදුරු අනාගතයේදී පළාත් පාලන මැතිවරණය පැවැත්වීමට හැකිවනු ඇතැයි අපි බලාපොරොත්තු වෙනවා. ඒ වගේම සියලූ දේශපාලන පක්ෂ එකතු වී කෙටුම්පතේ යම් යම් වෙනස්කම් කරන්නත් බලාපොරොත්තු වෙනවා. සමස්තයක් ලෙස අද වන විට සියලූ දේශපාලන පක්ෂ මේ පනතෙහි ඇති ක්රමවේදය අනුව ඉදිරියට යාමට තීරණය කර තිබෙනවා.සමහරු මැතිවරණය පමාවීම ගැන ආණ්ඩුවට චෝදනා කළත් මේ වන විට ඔවුන් යථාර්ථය තේරුම් ගෙන තිබෙනවා. සීමා නිර්ණය ප්රශ්න, තාක්ෂණික සංශෝධන කරන්නට සිදුවීම, සුළු පක්ෂවලට සාධාරණයක් ඉටුකිරීමට පියවර ගැනීම ආදිය ඇතුළු මෙම සංශෝධන තුළින් ප්රජාතන්ත්රවාදී ක්රමවේදයක් ස්ථාපිත වෙනවා. එමෙන්ම කාන්තා නියෝජනය සියයට 25ක් වීමත් සිදුවෙනවා.’’පුනරුත්ථාපන හා නැවත පදිංචි කිරීම් රාජ්‍ය අමාත්‍ය එම්.එල්.ඒ.එම් හිස්බුල්ලාහ් මහතා‘‘මමත් ආණ්ඩුවෙන් ඉවත් වන බව මාධ්‍ය වාර්තාකර තිබෙනවා. මම එවැනි තීරණයක් ගෙන හෝ කවුරුත් සමඟ සාකච්ඡා කර හෝ නැහැ. අපි ඉදිරි මැතිවරණවලදීත් ජනාධිපතිතුමා සමඟ සහයෝගයෙන් කටයුතු කරමින් පක්ෂයේ ජයග්රහණය වෙනුවෙන් පෙනී සිටිනවා.’’උතුරු මැද පළාත් ප්රධාන අමාත්‍ය පේෂල ජයරත්න මහතා -උතුරු මැද පළාත් සභාවේ සිටි සභාපතිවරයා පත්කරනු ලැබුවේ එක්සත් ජාතික පක්ෂය විසිනුයි. 2012 සැප්තැම්බර් මාසයේ පළාත් සභාව පළමුවරට රැස්වූ අවස්ථාවේ අපේ පක්ෂයෙන් ඉදිරිපත් කළ අපේක්ෂකයා සිටියදී ටී.එම්.ආර් සිරිපාල මහතාගේ නම එක්සත් ජාතික පක්ෂය යෝජනා කළා. එතුමා ශ්රී.ල.නි.පයේ වුවත් සභාපතිකමට පත්වුණේ එ.ජා.පයේ යෝජනාවක් අනුවයි. එ.ජා.පය හා එතුමා අතර එකඟතාවක් තිබුණත් එය කඩකරන නිසා 2014දීත් විශ්වාසභංගයක් ගෙනාවා. එදා විවෘත ඡන්දයක් පැවැත්වූ නිසා බියට සමහරු ඡන්දය සභාපතිවරයාට පක්‍ෂව ලබාදුන්නා. එදා රහස් ඡන්දයකට ගියා නම් ඔය සභාපතිවරයා ඉවත් කෙරෙන්නේ 2014 වසරේදීයි.දැන් යළිත් විශ්වාසභංගයක් ආ අවස්ථාවේ සභාපතිවරයා එය ප‍්‍රතික්‍ෂ්ප කළා. එය න්‍යාය පත‍්‍රයට ඇතුළත් කරගත්තේ ආණ්ඩුකාරතුමාගේ උපදෙස් මතයි. එදා න්‍යායපත‍්‍රයට ඇතුල් කළ විටත් මේ යෝජනාව මගහරින්න උත්සාහ කළා. ඒ අවස්ථාවේයි කලබගෑනියක් ඇතිවුණේ. සභාව කල්දමන්න යද්දීත් එ.ජා.පය විරුද්ධ වුණා. ඉන්පසු ඒකාබද්ධයේ අය මැදිහත් වී ගැටුමක් ඇතිවුණා. සෙංකෝලය පවා කැඞීගියා. සභාව කල්තබා පටන් ගන්න යද්දී ඒකාබද්ධයේ අය සෙංකෝලය තමන් භාරයේ ර`දවා ගත්තා.ඉන්පසු පොලීසියේත් සහය ඇතිව සෙංකෝලය ලබාගෙන සභාව ආරම්භ කළා. ආණ්ඩු පක්ෂයේ කිසිවෙක් විශ්වාසභංගයට විරුද්ධව ඡුන්දය ප්රකාශ කළෙත් නැහැ. දැන් පාර්ලිමේන්තුවේ අය මොනවා කීවත් කවුරුත් විරුද්ධ වුණේ නැහැ. නව සභාපතිවරයෙක් පත්කරන්න නාම යෝජනා ඉදිරිපත් වූ පසුවත් මෙයට විරුද්ධ බව කීවේ සේමසිංහ මන්ත්රීතුමා පමණයි. කවුරුත් වෙනත් නමක් යෝජනා කළේ හෝ රහස් ඡුන්දයක් ඉල්ලූවේ නැහැ. ඒ කිසිවක් නොකර සමහරු ආණ්ඩුවට චෝදනා කරනවා.එදා පක්ෂයේ තීන්දුව ක්රියාත්මක නොකර එ.ජා.පයේ නියෝජිතයා ලෙස සභාපතිධුරයට පත්වීම ගැන සභාපතිතුමාට විරුද්ධව මහින්ද රාජපක්ෂ මහතා විනය පරීක්ෂණයක් හෝ පැවැත්වූවේ නැහැ. එදා වැරදි නොදැකපු අය අද වැරදි දකිනවා. අද එතුමා වෙනුවෙන් ඉන්න අයම එදා විවේචන කළා. අද ඔවුන් කතා කරන්නේ එදා හිටියේ නැහැ වගේයි. එදා එ.ජා.පය පත් කළ කෙනා අද එ.ජා.පය විසින්ම විශ්වාස භංගයක් ගෙනත් ඉවත් කළා.ඒකාබද්ධයේ කණ්ඩායමට තම සාමාජිකයා ආරක්ෂා කරගැනීමේ සැලැස්මක් තිබුණේ නැහැ. කලබල ඇතිකිරීම පමණයි අදහස වී තිබුණේ. බුද්ධිමත් තීන්දුවක් ගත යුතු බව මා කීවත් ඒ දේ ඇසුවේ නැහැ. අපි අපේ පක්ෂය ලෙස අපේ කටයුතු කරගෙන යනවා. අපි එ.ජා.පයට උදව් කරන බව ඒකාබද්ධයේ අය කීවත් අපි එසේ කර නැහැ. ඒත් එකඟතාවයක් අනුව කටයුතු කරනවා.’’මෙහිදී මාධ්‍යවේදීන් නැගූ ප්රශ්න සහ ඒවාට ලැබුණු පිළිතුරු මෙසේය.ප්රශ්නය-පළාත් පාලන මැතිවරණය පැවැත්විය හැකි වන්නේ කුමන කාලයේදීද?ෆයිසර් මුස්තාපා ඇමතිවරයා-පනත පාර්ලිමේන්තුවේ සම්මත වූ පසු මැතිවරණය පැවැත්වීමට දින 55ක කාලයක් අවශ්‍ය බව මැතිවරණ කොමිසමේ සභාපතිවරයා ප්රකාශ කර තිබෙනවා.ප්රශ්නය-නව සංශෝධන තුළින් කාන්තා නියෝජනය අඩුවීමක් සිදුවෙනවාද?ෆයිසර් මුස්තාපා ඇමතිවරයා -නැහැ. සියයට 25ක කාන්තා නියෝජනය ආරක්ෂා කරගැනීම සඳහා අපි සියලූ දෙනා පෙනී සිටිනවා.ප්රශ්නය -ආණ්ඩුවෙන් යන බව ඇතැම් නියෝජ්‍ය ඇමැතිවරු ප්රකාශ කර තිබෙනවා නේද?අමාත්‍ය දුමින්ද දිසානායක මහතා -කවුරුත් යන්නේ නැහැ. ගියොත් බලමු. අපි තීන්දුවත් ගන්නේ දෙසැම්බර් මාසයේ. මෙතෙක් නිල වශයෙන් කිසිම තීන්දුවක් ගෙන නැහැ.ප්රශ්නය -ශ්රී ලංකා නිදහස් පක්ෂය ඉදිරි පළාත් පාලන මැතිවරණයට මුහුණ දෙන්නේ කොයි ආකාරයෙන්ද? හංසයා ලකුණින් තරග කරන බලාපොරොත්තුවක් තිබෙනවාද?අමාත්‍ය දුමින්ද දිසානායක මහතා -අපි අපේක්‍ෂකයින් තේරුවේ මාස ගණනකට පෙරයි. මෙයට මුහුණදීම සම්බන්ධයෙන් අපේ පක්ෂයට අසීරුවක් නැහැ. අපි පක්ෂයක් ලෙස මැතිවරණයට අත ලකුණින් ඉදිරිපත් වෙනවා. මේ වන විටත් අපේ පක්ෂය සමඟ පක්ෂ රාශියක් සන්ධානගත වී සිටිනවා. අනුබද්ධ සංවිධාන තිබෙනවා. සන්ධානගත වීමේදී ඒ අයගේ ඉල්ලීම මත ඉතිහාසයේදී මෙන් වෙනත් ලාංඡනයක් ගැන සාකච්ඡා කරන්න වෙන්නත් පුළුවන්. නමුත් දැනට අපි තීරණය කර තිබෙන්නේ අත ලකුණින් තරඟ කරන්නයි. කෙසේ වෙතත් හංසයා ලකුණින් තරඟ කරන්න කිසිම බලාපොරොත්තුවක් අපිට නැහැ. එහිදී එ.ජා.පය හා ශ්රී.ල.නි.පය වෙනමයි තරඟ කරන්නේ.ප්රශ්නය-66 වැනි සංවත්සර උළෙලට ඒකාබද්ධ විපක්ෂයේ අයටත් ආරාධනා කරනවාද?අමාත්‍ය දුමින්ද දිසානායක මහතා-පක්ෂය නියෝජනය කරන සියලූ අයට අවසාන වතාවට ආරාධනා කරන්න බලාපොරොත්තු වෙනවා. හැමදාමත් ආරාධනා කළාට එන්නේ නැත්නම් එයින් පෙනෙන්නේ සම්බන්ධය පවත්වා ගැනීමට අකමැති බවයි. නමුත් කිසිම බෙදීමක් නොකරන ලෙස ජනාධිපතිතුමාත් උපදෙස් දී තිබෙනවා. ඒ අනුව 66 වැනි සංවත්සරයටත් සියලූ දෙනාට ආරාධනා කරන්න බලාපොරොත්තු වෙනවා.ප්රශ්නය-ශ්රී ලංකා නිදහස් පක්ෂ ලේකම්වරයා බබෙක් කියා ඩිලාන් පෙරේරා රාජ්‍ය ඇමතිතුමා ප්රකාශ කළා නේද?අමාත්‍ය දුමින්ද දිසානායක මහතා-මම ඒ ගැන කතා කරන්න යන්නේ නැහැ. ශ්රී.ල.නි.පය විනයක් ඇති පක්ෂයක්. සිරිමාවෝ බණ්ඩාරනායක මැතිණිය තමන්ගේ දරුවා පවා පක්ෂයෙන් ඉවත් කළ අවස්ථා තිබෙනවා. පසුගිය වකවානුවේ පක්ෂයේ විනය කඩකිරීම් අප දැක්කා. නමුත් පක්ෂයේ ලේකම්වරයා ලෙස මම විනය ආරක්ෂා කළ යුතුයි. ඒත් අප ඉදිරියේදී පක්ෂයේ විනය තදින් ක්රියාත්මක කළ යුතුයි. පක්ෂය නිවැරදි විය යුතුයි. අනාගතයේදී අපේ පක්ෂය විශ්වාසනීය පක්ෂයක් බවට පත්කිරීම ජනාධිපතිතුමාගේ බලාපොරොත්තුවයි. ඒ නිසා අප ඉදිරියේදී පක්ෂයේ විනය සම්බන්ධව කටයුතු කරනවා. විනය කැඩුණු තැනක් ගැන දැන් කතා කරන්න මම කැමති නැහැ.ප්රශ්නය-මේ වන විට එවැනි විනය ක්රියාමාර්ග ගෙන තිබෙනවාද?අමාත්‍ය දුමින්ද දිසානායක මහතා-සනත් නිශාන්ත මන්ත‍්‍රීවරයාට විරුද්ධව විනය ක්රියාමාර්ග ගැනීම ආරම්භ වී තිබෙනවා. එතුමා පක්ෂයේ විනය කැඩෙන ආකාරයේ ප්රකාශයක් රූපවාහිනී නාලිකාවකදී ප්රකාශ කිරීම ගැන දැන් කටයුතු කරගෙන යනවා. මේ පරීක්ෂණය අවසානයේ ඉදිරියේ තීන්දුවක් දීමට නියමිතයි. අද එදා මෙන් නොව තීන්දු ගන්නේ සාධාරණ ලෙසයි. ඒ අයටත් හේතු ඉදිරිපත් කරන්න අවශ්‍ය වෙනවා. කඩිනම් තීන්දු ගැනීමට වඩා සාධාරණ තීන්දු ගැනීමයි වැදගත් වෙන්නේ. පක්ෂය තීන්දුවක් ගත්විට ඒ අයගේ මන්ත්රීකම අහෝසි වෙන්නේ නැහැ. ඒ අයටත් අධිකරණය ඉදිරියට යන්න අවස්ථාව ලැබෙනවා. පක්ෂයේ කෙනෙක් විනය කඩකළොත් අවසන් ප්රතිඵලය මන්ත‍්‍රීධූරය අහිමිවීමයි. අපි ඒ සඳහා නීතිය අනුවයි කටයුතු කරන්නේ. ඒ නිසා යම් කාලයක් යනවා. අපි රටට වගේම පක්‍ෂයටත් යහපාලනය පුරුදු කර තිබෙනවා.ප්රශ්නය-18 දෙනෙක් ඉවතට යන්නේ පක්ෂයේ 95 දෙනා ලෙස එක්වීමට බව බස්නාහිර ප්රධාන අමාත්‍යවරයා කියා තිබුණා. ඒකාබද්ධයේ අය කියන්නේ අගමැතිතුමා වෙනස් විය යුතු බවයි. ඔබ දෙපිරිස එක්වුණොත් අගමැතිතුමාට මොකද වෙන්නේ.අමාත්‍ය දුමින්ද දිසානායක මහතා-අගමැතිතුමා හෝ ජනාධිපතිතුමා වෙනස් කිරීම ගැන අපි කිසිම සාකච්ඡාවක් පවත්වා නැහැ. කරන්න බලාපොරොත්තු වෙන්නේත් නැහැ. අපි මේ එකඟතාව ඇතිකරගත්තේ රටේ යහපත වෙනුවෙන් මිස පුද්ගලයන්ගේ යහපත වෙනුවෙන් නෙවෙයි. මෙයින් අපි ශක්තිමත් කළේ පුද්ගලයින් නෙවෙයි. රටේ වෙනසකුයි ඇති කළේ. තනතුරු නැති වූ අය තමන්ට තනතුරු ගන්න හදනවා. ඒත් කළ යුත්තේ එය නෙවෙයි. අපි අතර මෙන්ම ඒකාබද්ධ විපක්‍ෂයේත් ප්රශ්න ඇති බව රොෂාන් රණසිංහ මහතාගේ තීන්දුවෙන් පෙනෙනවා. එක්සත් ජාතික පක්‍ෂයේත් ප්රශ්න තිබෙනවා. අනෙක් පක්‍ෂවලත් එහෙමයි.ප්රශ්නය -උතුරු මැද පළාත් සභාවේ ඇති වූ සිද්ධිය ගැන පක්ෂයෙන් පරීක්ෂණයක් කරන්නේ නැද්ද?අමාත්‍ය දුමින්ද දිසානායක මහතා -මෙය පරීක්ෂණයක් කළ යුතු දෙයක් නෙවෙයි. මෙය 2012 සිට ආ තත්ත්වයක් ගැන පැහැදිලි වුණා. විශ්වාසභංගයක් ගෙනාවා නම් එයට ඉඩදිය යුතුව තිබුණා. යහපාලනය කියන්නේ එයටයි. සෙංකෝලය උස්සා කෑ ගහන්න අවශ්‍ය නැහැ. අන් අය යහපාලනයට විරුද්ධව තක්කඩිකම් කරන විට එයට උදව් කිරීමත් යහපාලනය නෙවෙයි. තක්කඩිකම්වලට පිළිතුරු දීමත් සිදුවිය යුතුයි. මෙහි වූ දේ අනුරාධපුරයේ හා පොළොන්නරුවේ ජනතාව හොඳින් දන්නවා.බස්නාහිර පළාත් ප්රධාන අමාත්‍ය ඉසුර දේවප්රිය මහතා ඇතුළු පළාත් මැති ඇමැතිවරු පිරිසක් ද මෙම මාධ්‍ය හමුවට සහභාගී වූහ.
|
විශ්වාසභංගය පැරදවීමට කිසිවකුත් නොසිතන බලවේග එ.ජා. පෙරමුණ හා අත්වැල් බැඳ ගන්නවා
| 0 |
(а¶ұа·’а¶ёа¶Ҫ а¶ҡа·ңඩිа¶ӯа·”а·Җа¶ҡа·Ҡа¶ҡа·”)а¶ӯа¶ёа¶ұа·Ҡ а¶ӯа·Ҡරа·ға·Ҡа¶ӯ а·ға¶Ӯа·Җа·’а¶°а·Ҹа¶ұа¶әа¶ҡа·Ҡ а·ға¶ёа¶ҹ а·„а·Җа·”а¶Ҫа·Ҡ බа·Җට а¶ҙа·Җа·ға¶ёа·’а¶ұа·Ҡ а¶ёа·җа¶ӯа·’а·Җරණ а·ға¶ёа¶әа·ҡ а¶ӯа¶ёа¶ұа·Ҡ а¶үа¶Ҫа¶ҡа·Ҡа¶ҡ а¶ҡරа¶ңа¶ұа·’а¶ёа·’а¶ұа·Ҡ а¶Ҝа·җа·Җа·җа¶ұа·Ҡа¶ӯ මඩ а·Җа·Ҡа¶әа·Ҹа¶ҙа·Ҹරа¶әа¶ҡа·Ҡ а¶ҡа·Ҡරිа¶әа·Ҹа¶ӯа·Ҡа¶ёа¶ҡ බа·Җ හිටа¶ҙа·” а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ёа¶ұа·Ҡа¶ӯа·Ҡරී а¶ҡබීරа·Ҡ а·„а·Ӯа·“а¶ёа·Ҡ а¶ёа·„а¶ӯа·Ҹ а¶ҡа·ңළඹа¶Ҝа·“ а¶…а¶Ҝ (06) а¶ҙа·җа·Җа·ға·“а¶ә.а¶ёа·ҡ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ӯа¶ёа¶ұа·Ҡ а¶ұа·“а¶ӯа·’а¶ёа¶ә а¶ҙа·’а¶әа·Җර а¶ңа¶ұа·Ҡа¶ұа·Ҹ බа·Җа¶Ҝ а¶ҡබීරа·Ҡ а·„а·Ӯа·“а¶ёа·Ҡ а¶ёа·„а¶ӯа·Ҹ а·ға¶іа·„а¶ұа·Ҡ а¶ҡа·…а·ҡа¶ә.а¶ҡа·ңළඹ 8, а¶Ҫа·ҡа¶ҡа·Ҡ ඩа·Ҡරа¶әа·’а·Җа·Ҡ а¶ҙිහිටි а¶’ а¶ёа·„а¶ӯа·Ҹа¶ңа·ҡ а¶ұа·’а·Җа·ға·ҡ а¶ҙа·җа·Җа¶ӯа·’ а¶ёа·Ҹа¶°а·Ҡа¶ә а·„а¶ёа·”а·Җа¶ҡට එа¶ҡа·Ҡа·Җа·ҷа¶ёа·’а¶ұа·Ҡ ඔහු а¶ёа·ҡ බа·Җ а¶ҙа·җа·Җа·җа·ға·“а¶ә.එහිа¶Ҝа·“ а·Җа·җඩිа¶Ҝුරටа¶ӯа·Ҡ а¶…а¶Ҝа·„а·ға·Ҡ а¶Ҝа·җа¶ҡа·Ҡ а·Җа·– а¶ҡබිරа·Ҡ а·„а·Ӯа·“а¶ёа·Ҡ а¶ёа·„а¶ӯа·Ҹ а¶ёа·ҷа·ға·ҡа¶Ҝ а¶ҡа·“а¶ә. “а¶ҙа·Ҹа·ға·Ҡа¶ҡа·” а¶ҙа·Ҡරහа·Ҹරа¶ә а¶ҙිළිබඳа·Җ а¶ўа¶ұа·Ҹа¶°а·’а¶ҙа¶ӯа·’ а¶ҡа·ңа¶ёа·’а·ға¶ёа·ҡа¶Ҝа·“ а¶Ҝа·”а¶ұа·Ҡ а·ға·Ҹа¶ҡа·Ҡа·Ӯа·’ а¶…а¶ұа·”а·Җ а¶ёа·Ҹа¶°а·Ҡа¶әа¶әа·ҡ මට а¶ а·қа¶Ҝа¶ұа·Ҹа·Җа¶ҡа·Ҡ а¶ҡරа¶Ҫа·Ҹ а¶ӯිබුණа·Ҹ. а¶ёа·Ҹа·ғ а¶ҡа·’а·„а·’а¶ҙа¶әа¶ҡа¶ё а·ғිට а¶ҡබීරа·Ҡ а·„а·Ӯа·“а¶ёа·Ҡ а¶ҡа·’а¶әа¶ұ а¶ұа¶ё а¶үа¶Ҫа¶ҡа·Ҡа¶ҡ а¶ҡරа¶ңа·ҷа¶ұ එа¶ҡ එа¶ҡ а¶Ҝа·ҡа·Җа¶Ҫа·Ҡ අරа¶ңа·ҷа¶ұ මට මඩ а¶ңа·„а¶ұа·Җа·Ҹ.а¶ёа·”а¶Ҫа·’а¶ұа·Ҡа¶ё а·Ға·Ҡරී а¶Ҫа¶ұа·Ҡа¶ҡа¶ұа·Ҡ а¶ңа·”а·Җа¶ұа·Ҡ а¶Ҷа¶әа¶ӯа¶ұа¶ә а¶…а¶Ҫа·Ҡа¶Ҫ а¶ңа·ҷа¶ұ මඩа¶ңа·җа·„а·”а·Җа·Ҹ. а¶’ а·Җа¶ңа·ҡа¶ё බа·җа¶Ҝа·”а¶ёа·Ҡа¶ҡරа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ මට а¶ а·қа¶Ҝа¶ұа·Ҹ а¶ҡа·…а·Ҹ. මට а¶ўа¶ұа·Ҹа¶°а·’а¶ҙа¶ӯа·’ а¶ҡа·ңа¶ёа·’а·ға¶ёа·ҷа¶ұа·Ҡ එа¶ұа·Ҡа¶ұ а¶ҡа·’а·Җа·Ҡа·Җа·Ҹ. а¶ёа¶ё а·ға·Ҹа¶ҡа·Ҡа·Ӯа·’ а¶Ҝа·“а¶Ҫа·Ҹ а¶Ҷа·Җа·Ҹ. а¶’ а·Җа¶ңа·ҡа¶ё а¶ҙа·Ҹа·ға·Ҡа¶ҡа·” а¶ҙа·Ҡරහа·Ҹරа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ මට а¶ а·қа¶Ҝа¶ұа·Ҹ а¶ҡරа¶Ҫа·Ҹ а¶ӯිබа·ҷа¶ұа·Җа·Ҹ.а¶әа¶ёа·Ҡ а¶ӯа·Ҡරа·ға·Ҡа¶ӯа·Җа·Ҹа¶Ҝа·“ а¶ҡණа·Ҡඩа·Ҹа¶әа¶ёа¶ҡа·Ҡ а·ға¶ёа¶ҹ а·Ға·Ҡරී а¶Ҫа¶Ӯа¶ҡа·Ҹа·Җа·ҡа¶Ҝа·“ а¶Ҷа¶әа·қа¶ўа¶ұа¶ә а¶ҡිරීම а·ға¶іа·„а·Ҹ а¶ёа·”а·ға·Ҡа¶Ҫа·’а¶ёа·Ҡ а¶Үа¶ёа·җа¶ӯа·’а·Җරු а¶Ҝа·ҷа¶ұа·Ҡа¶ұа·ҷа¶ҡа·Ҡ а·ға¶ёа·Ҡබа¶ұа·Ҡа¶° а·Җа·ҷа¶Ҫа·Ҹ а¶ӯිබа·ҷа¶ұа·Җа·Ҹ. а¶үа¶ұа·Ҡ එа¶ҡа·Ҡа¶ҡа·ҷа¶ұа·ҷа¶ҡа·Ҡ රිа·Ӯа·Ҹඩа·Ҡ බа¶Ҝа·’а¶әа·”а¶Ҝа·“а¶ұа·Ҡ. а¶…а¶ұа·ҷа¶ҡа·Ҡ а¶Үа¶ёа·җа¶ӯа·’ а¶ёа¶ё а¶ҡа·’а¶әа¶Ҫа·Ҹ а·ға¶іа·„а¶ұа·Ҡ а·Җа·ҷа¶ұа·Җа·Ҹ. а¶ёа¶ё а¶ҡа·’а·ға·’а¶ё а¶Ҷа¶әа·қа¶ўа¶ұа¶әа¶ӯа¶ҡа·Ҡ а¶ҡරа¶Ҫа·Ҹ а¶ұа·‘ а¶ҡа·’а¶әа¶Ҫа·Ҹ а¶ёа¶ё а¶ҙа·җа·„а·җа¶Ҝа·’а¶Ҫа·’а·Җ а¶ҡа·’а¶әа¶ұа·Җа·Ҹ. а¶ёа¶ё එහа·ҷа¶ё а·ға¶ёа·Ҹа¶ңа¶ёа¶ҡа·Ҡ а¶ңа·җа¶ұ а¶Ҝа¶ұа·Ҡа¶ұа·ҡа¶ӯа·Ҡ а¶ұа·‘. а¶’ а¶ҡа·’а·ға·’а¶ё а¶Ҝа·ҡа¶ҡට а·ға¶ёа·Ҡබа¶ұа·Ҡа¶° а·Җа·ҷа¶Ҫа·Ҹ а¶ұа·‘.а¶ёа¶ё а¶Ҷа¶әа·қа¶ўа¶ұа¶ә а¶ҡරа¶Ҫа·Ҹ а¶ӯිබа·ҷа¶ұа·Җа·Ҹ а¶Ҝ а¶ҡа·’а¶әа¶Ҫа·Ҹ අඩු а¶ӯරමа·ҡ а¶…а·„а¶Ҫа·Ҹ а¶ӯිබුණа·Ҹа¶ұа¶ёа·Ҡ මට එа·Җිට а¶Ӣа¶ӯа·Ҡа¶ӯරа¶әа¶ҡа·Ҡ а¶Ҝа·ҷа¶ұа·Ҡа¶ұ а¶ӯිබුණа·Ҹ. а¶ёа¶ё а¶ӯරа¶әа·ҡ а¶ёа·ҷа¶ё а¶ а·қа¶Ҝа¶ұа·Ҹа·Җ а¶ҙа·Ҡරа¶ӯа·’а¶ҡа·Ҡа·Ӯа·ҡа¶ҙ а¶ҡරа¶ұа·Җа·Ҹ. а¶’ а·Җа¶ңа·ҡа¶ё а¶ҡа·’а·ға·’а¶ё а¶ӯа·Ҡරа·ға·Ҡа¶ӯа·Җа·Ҹа¶Ҝа·“ а·ға¶Ӯа·Җа·’а¶°а·Ҹа¶ұа¶әа¶ҡа·Ҡ а·ға¶ёа¶ҹ а¶ёа¶ё а·ға¶ёа·Ҡබа¶ұа·Ҡа¶° а¶ұа·‘. එහа·ҷа¶ё а¶ҡරа¶Ҫа·Ҹ а¶ӯිබа·ҷа¶ұа·Җа·Ҹ а¶ҡа·’а¶әа¶Ҫа·Ҹ а¶ҡа·’а¶әа¶ұа·Җа·Ҹа¶ұа¶ёа·Ҡ а¶ёа¶ё а¶ӯа¶ұа¶ӯුරු а·Җа¶Ҫа·’а¶ұа·Ҡ а¶үа¶Ҫа·Ҡа¶Ҫа·Ҹ а¶…а·ға·Ҡ а·Җа·ҷа¶ұа·Ҡа¶ұ а·ға·–а¶Ҝа·Ҹа¶ұа¶ёа·Ҡ.а·ға¶ўа·’а¶ӯа·Ҡ а¶ҙа·Ҡරа·ҡа¶ёа¶Ҝа·Ҹа·ғ а¶ёа·„а¶ӯа·Ҹ а¶ёа¶ңа·ҡ а¶Ҷа·ға¶ұа¶әа·ҡ රа·җа·ға·Ҡа·Җа·“а¶ёа¶ҡа·Ҡ а¶ҙа·Җа¶ӯа·Ҡа·Җа¶ұа·Ҡа¶ұ а¶ӯිබිа¶әа¶Ҝа·“ а¶ӯа¶ёа¶әа·’ а¶ёа·ҡ а·Җа·’а¶Ҝිහට а¶ҙа·”а·Җа¶ӯа·Ҡ а¶ҙа¶ӯа¶ҡа·’а¶ұа·Ҡ මට а¶ңа·„а¶ұа·Ҡа¶ұа·ҡ. а¶ёа¶ё а·ға¶ўа·’а¶ӯа·Ҡ а·Җа·ҷа¶ұа·”а·Җа·ҷа¶ұа·Ҡ а¶ҙа·ҷа¶ұа·“ а·ғිට а¶ӯිබа·ҷа¶ұа·Җа·Ҹ. а¶’ а¶ұа·’а·ға·Ҹа¶ё මට а·„а·җа¶ё а¶ҙа·җа¶ӯа·Ҡа¶ӯа·ҷа¶ұа·Ҡа¶ё а¶ңа·„а¶ұа·Җа·Ҹ а¶Үа¶ӯа·’. а¶’а¶ӯа·Ҡ а¶…а¶ҙа·’ а¶…а¶ҙа·ҡ а·Җа·җඩа¶ҙа·’а·…а·’а·Җа·ҷа·… а¶ұа·Җа¶ӯа·Ҡа·Җа¶ұа·Ҡа¶ұа·ҡ а¶ұа·‘ а¶ҡа·’а¶әа·Ҹ а¶ҡа·’а·Җ а¶әа·”а¶ӯа·”а¶әа·’.‘‘ а¶әа·җа¶әа·’ а¶’ а¶ёа·„а¶ӯа·Ҹ а¶ҙа·җа·Җа·ға·“а¶ә.
|
а¶ӯа¶ёа¶ұа·Ҡට එරа·ҷа·„а·’а·Җ මඩ а·Җа·ҠвҖҚа¶әа·Ҹа¶ҙа·Ҹරа¶әа¶ҡа·Ҡ а¶ҡа·ҠвҖҚරිа¶әа·Ҹа¶ӯа·Ҡа¶ёа¶ҡ බа·Җ а¶ҡබීරа·Ҡ а¶ҡа·’а¶әа¶әа·’
| 1 |
(හරа·Ҡа·Ӯණ а¶ӯа·”а·Ӯа·Ҹර а·ға·’а¶Ҫа·Ҡа·Җа·Ҹ)а¶ҡුරа·Ҹа¶ұа¶әа·ҡ а¶Үа¶ӯа·җа¶ёа·Ҡ а·Җа¶ңа¶ұа·Ҡа¶ӯа·’ а·Җа·җරа·җа¶Ҝа·’ а¶Ҫа·ҷа·ғ අරа·Ҡථа¶ҡථа¶ұа¶ә а¶ҡර а¶Үа¶ӯа·җа¶әа·’ а·ға¶ёа·ға·Ҡа¶ӯ а¶Ҫа¶Ӯа¶ҡа·Ҹ а¶ўа¶ёа·’а¶әа¶ӯа·”а¶Ҫа·Ҡа¶Ҫа·Ҹ а¶Ӣа¶Ҫа¶ёа·Ҹа·Җරුа¶ұа·Ҡа¶ңа·ҡ а·ға¶Ӯа¶ңа¶ёа¶әа·ҡ а·ға¶·а·Ҹа¶ҙа¶ӯа·’ а¶…а·Ӯа·Ҡ а·Ӯа·ҷа¶әа·’а¶ҡа·Ҡ එමа·Ҡ.а¶…а¶әа·’.එමа·Ҡ. රිа·ға·Ҡа·Җа·’ а¶ёа·”а·Ҷа·Ҡа¶ӯа·’ а¶ёа·„а¶ӯа·Ҹ а¶ҡа·ңළඹа¶Ҝа·“ а¶ҙа·Ҡරа¶ҡа·Ҹа·Ғ а¶ҡа·…а·ҡа¶ә. а·ға·Ҹа¶ёа¶ә, а·ға¶ёа¶ңа·’а¶ә а·ға·„ а·ға·„а¶ўа·“а·Җа¶ұа¶ә а·ға¶іа·„а·Ҹ а·Җа·– а¶ўа·Ҹа¶ӯа·’а¶ҡ а·ға¶ёа·”а·…а·”а·Җа·ҡа¶Ҝа·“ රа·Ҹа¶ёа¶Өа·Ҡа¶Ө а¶ұа·’а¶ҡа·Ҹа¶ә а·Җа·ҷа¶ұа·”а·Җа·ҷа¶ұа·Ҡ а¶…а¶ұа·”а·Ға·Ҹа·ға¶ұа·Ҹа·Җ а¶ҡа·… එම а¶ұа·’а¶ҡа·Ҹа¶әа·ҡ а¶Ҝа¶ҡа·Ҡа·Ӯිණ а¶Ҫа¶Ӯа¶ҡа·Ҹа·Җа·ҡ а¶ҙа·Ҡරධа·Ҹа¶ұ а·ға¶Ӯа¶қ а¶ұа·Ҹа¶әа¶ҡ а¶Ҷа¶ а·Ҹරа·Ҡа¶ә ඕමа¶Ҫа·Ҡа¶ҙа·ҡ а·ға·қа¶·а·’а¶ӯ а·„а·’а¶ёа·’а¶әа¶ұа·Ҡ а¶ҡුරа·Ҹа¶ұа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡරа¶ұ а¶Ҫа¶Ҝ а·Җа·’а¶ёа·ға·“а¶ёа¶ҡට а¶ҙа·’а·…а·’а¶ӯුරු а¶Ҝа·ҷа¶ёа·’а¶ұа·Ҡ а¶…а·Ӯа·Ҡ а·Ӯа·ҷа¶әа·’а¶ҡа·Ҡ එමа·Ҡ.а¶…а¶әа·’.එමа·Ҡ. රිа·ға·Ҡа·Җа·’ а¶ёа·”а·Ҷа·Ҡа¶ӯа·’ а¶ёа·„а¶ӯа·Ҹ а¶’ බа·Җ а¶ҙа·җа·Җа·җа·ға·“а¶ә.а·ға·Ҹа¶ёа¶ә, а·ға¶ёа¶ңа·’а¶ә а·ға·„ а·ға·„а¶ўа·“а·Җа¶ұа¶ә а·ға¶іа·„а·Ҹ а·Җа·– а¶ўа·Ҹа¶ӯа·’а¶ҡ а·ға¶ёа·”а·…а·”а¶ә а¶ҡа·ңළඹ а¶ұа·ҷа·…а·”а¶ёа·Ҡ а¶ҙа·ңа¶ҡුණ රа¶ҹа·„а¶Ҫа·ҡа¶Ҝа·“ а¶…а¶Ҝ (31) а¶ҙа·ға·Ҡа·Җරුа·Җа·ҡ а¶ҙа·җа·Җа·җа¶ӯа·Ҡа·Җිණි. එහිа¶Ҝа·“ රа·Ҹа¶ёа¶Өа·Ҡа¶Ө а¶ұа·’а¶ҡа·Ҹа¶ә а·Җа·ҷа¶ұа·”а·Җа·ҷа¶ұа·Ҡ а¶…а¶ұа·”а·Ға·Ҹа·ға¶ұа·Ҹа·Җ а¶ҡරමිа¶ұа·Ҡ а¶үа·ға·Ҡа¶Ҫа·Ҹа¶ёа·Ҡ බа·җа¶ӯа·’а¶ёа¶ӯа·”а¶ұа·Ҡа¶ңа·ҡ а¶ҡුරа·Ҹа¶ұа¶әа·ҡ а¶ӯිබа·ҷа¶ұа·Җа·Ҹ а¶әа·җа¶әа·’ а¶ҡа·’а¶әа¶ұ а¶ёа¶ӯа¶·а·ҡа¶Ҝа·Ҹа¶ӯа·Ҡа¶ёа¶ҡ а·ға·„ а¶ҙа·Ҡරචණа·Ҡඩа¶ӯа·Ҡа·Җа¶ә а·Җа¶ҙුරа¶ұ බа·Җ а¶ҡа·’а¶әа¶ұ а·Җа¶ңа¶ұа·Ҡа¶ұа·’ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡරුණු а¶ҙа·„а¶Ҝа¶ұа·Ҡа¶ұа·җа¶әа·’ а¶Ҷа¶ а·Ҹරа·Ҡа¶ә ඕමа¶Ҫа·Ҡа¶ҙа·ҡ а·ға·қа¶·а·’а¶ӯ а·„а·’а¶ёа·’а¶әа·қ а·ға¶ёа·”а·…а·”а·Җට රа·җа·ға·Ҡа·Җ а·ғිටි а¶ёа·”а·ға·Ҡа¶Ҫа·’а¶ёа·Ҡ а¶Ҷа¶ңа¶ёа·’а¶ҡ а¶ұа·Ҹа¶әа¶ҡа¶әа¶ұа·Ҡа¶ңа·ҷа¶ұа·Ҡ а¶үа¶Ҫа·Ҡа¶Ҫа·Ҹ а·ғිටිа¶әа·„. а¶ӯа¶ёа¶ұа·Ҡ а¶ҡුරа·Ҹа¶ұа¶ә а·Җа·’а·Җа·ҡа¶ а¶ұа¶ә а¶ұа·ңа¶ҡරа¶ұа·Ҡа¶ұа·ҡ а¶әа·җа¶әа·’ а¶Ҝ බа·ңа·„а·қ а¶Ҝа·ҷа¶ұа·Ҹ а¶ёа·ҡ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҙа·Ҡරа·Ға·Ҡа¶ұ а¶ҡරа¶ұа·Ҡа¶ұа·ҡ а¶әа·җа¶әа·’ а¶Ҝ а¶ҡුරа·Ҹа¶ұа¶әа·ҡ а¶Үа¶ӯа·”а·…а¶ӯа·Ҡ බа·Җ а¶ҡа·’а¶әа¶ұ а¶ёа·ҷа¶ё а·Җа¶ңа¶ұа·Ҡа¶ӯа·’ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҙа·’а·…а·’а¶ӯුරු а¶Ҝа·ҷа¶ұа·Ҡа¶ұа·җа¶әа·’ а¶Ҝ а¶ӯа¶ёа¶ұа·Ҡ а·Җа·җරа·җа¶Ҝа·’ а¶ұа¶ёа·Ҡ а¶ұа·’а·Җа·җරа·җа¶Ҝа·’ а¶ҡරа¶ұа·Ҡа¶ұа·җа¶әа·’ а¶Ҝ а¶Ҷа¶ а·Ҹරа·Ҡа¶ә ඕමа¶Ҫа·Ҡа¶ҙа·ҡ а·ға·қа¶·а·’а¶ӯ а·„а·’а¶ёа·’а¶әа·қ а¶ҙа·җа·Җа·җа·ға·–а·„.а¶үа·ға·Ҡа¶Ҫа·Ҹа¶ёа·Ҡ а¶Ҷа¶ңа¶ёа·’а¶ҡ а¶…а¶ұа·”а·Ға·Ҹа·ға¶ұа·Ҹа·Җа·ҡа¶Ҝа·“ а¶Ҷа¶ а·Ҹරа·Ҡа¶ә ඕමа¶Ҫа·Ҡа¶ҙа·ҡ а·ға·қа¶·а·’а¶ӯ а·„а·’а¶ёа·’а¶әа¶ұа·Ҡа¶ңа·ҡ а¶ҙа·Ҡරа·Ға·Ҡа¶ұа·Җа¶Ҫට а¶ҙа·’а·…а·’а¶ӯුරු а¶Ҝа·”а¶ұа·Ҡ а¶…а·Ӯа·Ҡ а·Ӯа·ҷа¶әа·’а¶ҡа·Ҡ එමа·Ҡ.а¶…а¶әа·’.එමа·Ҡ. රිа·ға·Ҡа·Җа·’ а¶ёа·”а·Ҷа·Ҡа¶ӯа·’ а¶ҡුරа·Ҹа¶ұа¶әа·ҡ а·Җа¶ңа¶ұа·Ҡа¶ӯа·’ а¶Үа¶ӯа·җа¶ёа·Ҡ а¶ҙිරිа·ға·Ҡ а¶ӯа¶ёа¶ұа·Ҡа¶ңа·ҡ а¶ҙටු а·Җа·”а·Җа¶ёа¶ұа·Ҹ а·ға¶іа·„а·Ҹ а·Җа·җරа·җа¶Ҝа·’ а¶Ҫа·ҷа·ғ අරа·Ҡථа¶ҡථа¶ұа¶ә а¶ҡර а¶Үа¶ӯа·җа¶әа·’ а¶ҡа·“а¶ә.а¶…а¶ӯа·“а¶ӯа¶әа·ҡ а¶ҙа·җа·Җа·җа¶ӯа·’ а¶әа·”а¶Ҝа·Ҡа¶°а·Җа¶Ҫа¶Ҝа·“ а·ға·„ а¶’а·Җа·Ҹа¶әа·ҡ а¶·а·Ҹа·Җа·’а¶ӯа¶ә а·ға¶іа·„а·Ҹ а¶ҡරа¶ұ а¶Ҫа¶Ҝ а¶үа¶ңа·җа¶ұа·Ҡа·Җа·“а¶ёа·Ҡ а¶…а¶Ҝට а·Җа¶Ҫа¶Ӯа¶ңа·” а¶ұа·җа¶ӯа·җа¶әа·’ а¶Ҝ а¶…а·Ӯа·Ҡ а·Ӯа·ҷа¶әа·’а¶ҡа·Ҡ එමа·Ҡ.а¶…а¶әа·’.එමа·Ҡ. රිа·ға·Ҡа·Җа·’ а¶ёа·”а·Ҷа·Ҡа¶ӯа·’ а¶ҙа·җа·Җа·җа·ға·“а¶ә.а¶ёа·”а·ға·Ҡа¶Ҫа·’а¶ёа·Ҡ а·ға¶ёа·Ҹа¶ўа¶ә, а¶ёа·”а·ға·Ҡа¶Ҫа·’а¶ёа·Ҡ а·Җа·’а¶Ҝа·Ҡа·Җа¶ӯа·”а¶ұа·Ҡ а¶ёа·ҡ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ұа·’а·Җа·җරа·җа¶Ҝа·’ а¶ҡිරීමа·Ҡ а¶ҡа·… а¶әа·”а¶ӯа·” බа·Җа¶ӯа·Ҡ а·Җа·җරа·җа¶Ҝа·’ а¶Ҫа·ҷа·ғ අරа·Ҡථа¶ҡථа¶ұа¶ә а¶ҡර а¶Үа¶ӯа·’ а¶ҡුරа·Ҹа¶ұа¶әа·ҡ а·Җа¶ңа¶ұа·Ҡа¶ӯа·’ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а·ға·’а¶Ӯа·„а¶Ҫ බа·ға·’а¶ұа·Ҡ а¶ҙа·ңа¶ӯ а¶ҙа¶ӯ а¶Ҫа·’а¶әа·җа·Җа·“ а¶Үа¶ӯа·җа¶әа·’ а¶ёа·”а·ға·Ҡа¶Ҫа·’а¶ёа·Ҡ а·ға¶ёа·Ҹа¶ўа¶ә එම а¶ҙа·ңа¶ӯа·Ҡа¶ҙа¶ӯа·Ҡ а¶…а¶ұа·ҷа¶ҡа·Ҡ а¶ҙිරිа·ға·Ҡа·Җа¶Ҫට а¶Ҫබа·Ҹа¶Ҝа·ҷа¶ёа·’а¶ұа·Ҡ а¶ёа·ҷа¶ё а·Җа·җරа·җа¶Ҝа·’ а¶…а·Җබа·қа¶° а¶Ҝුරුа¶ҡа·… а¶әа·”а¶ӯа·” а¶әа·җа¶әа·’ а¶Ҝ а¶ҡа·“а·Җа·ҡа¶ә. (а¶Ўа·Ҹа¶әа·Ҹරූа¶ҙ - ළහිරු හරа·Ҡа·Ӯණ)
|
а¶ӯа¶ёа¶ұа·Ҡට එරа·ҷа·„а·’а·Җ මඩ а·Җа·ҠвҖҚа¶әа·Ҹа¶ҙа·Ҹරа¶әа¶ҡа·Ҡ а¶ҡа·ҠвҖҚරිа¶әа·Ҹа¶ӯа·Ҡа¶ёа¶ҡ බа·Җ а¶ҡබීරа·Ҡ а¶ҡа·’а¶әа¶әа·’
| 0 |
හරа·Ҡа·Ӯණ а¶ӯа·”а·Ӯа·Ҹර а·ға·’а¶Ҫа·Ҡа·Җа·Ҹ а¶ҡа·’а·ға·’а¶Ҝа·” а¶…а¶°а·“а¶ҡа·Ҡа·Ӯණа¶әа¶ҡට а·„а·қ а¶ұа·’а¶әа·Ҹа¶ёа¶ұа¶әа¶ҡට а¶әටа¶ӯа·Ҡ а¶ұа·ңа·Җа¶ұ а¶ҙරිа¶ңණа¶ҡ а¶ңа¶ӯ а¶ёа·”а¶Ҝа¶Ҫа·Ҡ а¶·а·Ҹа·Җа·’а¶ӯ а¶ҡිරීම а¶Ҷරа·Ҡථිа¶ҡа¶әට а·ға·„ а¶’а·Җа·Ҹ а¶·а·Ҹа·Җа·’а¶ӯ а¶ҡරа¶ұа·Ҡа¶ұа¶ұа·Ҡට а¶ӯරа·Ҡа¶ўа¶ұа¶әа¶ҡа·Ҡ එа¶Ҫа·Ҡа¶Ҫ а¶ҡරа¶ұа·” а¶Үа¶ӯа·җа¶әа·’ а·ға¶іа·„а¶ұа·Ҡ а¶ҡරමිа¶ұа·Ҡ а·Ға·Ҡරී а¶Ҫа¶Ӯа¶ҡа·Ҹ а¶ёа·„ බа·җа¶Ӯа¶ҡа·”а·Җ а¶…а¶Ҝ (16) а¶ұа·’а·Җа·ҡа¶Ҝа¶ұа¶әа¶ҡа·Ҡ а¶ұа·’а¶ҡа·”а¶ӯа·Ҡ а¶ҡа·…а·ҡа¶ә. а¶ҙරිа¶ңණа¶ҡ а¶ңа¶ӯ а¶ёа·”а¶Ҝа¶Ҫа·Ҡ එа·ға·ҡа¶ӯа·Ҡ а¶ұа·ңа¶ёа·җа¶ӯа·’а¶ұа¶ёа·Ҡ ඩිජිටа¶Ҫа·Ҡ а¶ёа·”а¶Ҝа¶Ҫа·Ҡ а¶әа¶ұа·”а·Җа·ҷа¶ұа·Ҡ а·„а·җа¶іа·’а¶ұа·Ҡа·Җа·ҷа¶ұ а¶ёа·ҷа¶ё а¶ёа·”а¶Ҝа¶Ҫа·Ҡ а¶ҙරිа¶ңණа¶ҡ а¶ҡа·ҡа¶ӯ ඔа·ға·Ҡа·ға·ҡ а¶ҡа·Ҡරිа¶әа·Ҹа¶ӯа·Ҡа¶ёа¶ҡ а·Җа¶ұ а¶…а¶ӯර а¶ёа·„ බа·җа¶Ӯа¶ҡа·”а·Җа¶Ҫа·’а¶ұа·Ҡ а¶ұа·’а¶ҡа·”а¶ӯа·Ҡ а¶ҡරа¶ұ а¶ёа·„а¶ўа¶ұа¶әа·Ҹ а¶…а¶ӯර а¶·а·һа¶ӯа·’а¶ҡа·Җ а·ға¶Ӯа·ғරණа¶ә а·Җа¶ұ а¶ёа·”а¶Ҝа¶Ҫа·Ҡа·Җа¶Ҫට а·Җඩа·Ҹ බа·ҷа·„а·ҷа·Җа·’а¶ұа·Ҡ а·Җа·ҷа¶ұа·ға·Ҡа¶ә. а¶ҡа·Ҡරිа¶ҙа·Ҡටа·қа¶ҡරа¶ұа·Ҡа·ға·“а·ға·Ҡ а¶әа¶ұа·”а·Җа·ҷа¶ұа·Ҡ а¶үа¶Ӯа¶ңа·Ҡරිа·ға·’ බа·ға·’а¶ұа·Ҡ а·„а·җа¶іа·’а¶ұа·Ҡа·Җа·ҷа¶ұ а¶ёа·ҷа¶ё а¶ёа·”а¶Ҝа¶Ҫа·Ҡ а¶ҙа·ға·”а¶ңа·’а¶ә а¶ҡа·Ҹа¶Ҫа¶әа·ҡа¶Ҝа·“ බа·ҷа·„а·ҷа·Җа·’а¶ұа·Ҡ а¶ўа¶ұа¶ҙа·Ҡරිа¶ә а·Җа·– а¶…а¶ӯර ‘බිටа·Ҡа¶ҡа·ңа¶әа·’а¶ұа·Ҡ’ а¶әа¶ұа·”а·Җа·ҷа¶ұа·Ҡ а·„а·җа¶іа·’а¶ұа·Ҡа·Җа·ҷа¶ұа·Ҡа¶ұа·ҡ එа·ға·ҡ а¶ўа¶ұа¶ҙа·Ҡරිа¶ә а·Җа·– එа¶ҡа·Ҡ а¶ҙරිа¶ңණа¶ҡ а¶ңа¶ӯ а¶ёа·”а¶Ҝа¶Ҫа·Ҡ а·Җරа·Ҡа¶ңа¶әа¶ҡа·’. а¶ёа·ҷа¶ё а¶ёа·”а¶Ҝа¶Ҫа·Ҡ а·Җරа·Ҡа¶ң а¶·а·Ҹа·Җа·’а¶ӯа¶ә а¶ёа·ҡ а·Җа¶ұа·Җිට а¶Ҝа·ҡа·Ға·“а¶әа·Җ а¶ёа·ҷа¶ұа·Ҡа¶ё а¶ўа·Ҹа¶ӯа·Ҡа¶әа¶ұа·Ҡа¶ӯර а·Җа·Ға¶әа·ҷа¶ұа·Ҡ а¶Ҝ බа·ҷа·„а·ҷа·Җа·’а¶ұа·Ҡ а¶ўа¶ұа¶ҙа·Ҡරිа¶ә а·Җа·“ а¶ӯිබа·ҷа¶ұ а¶…а¶ӯර а¶’ а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶…а·Җа¶°а·Ҹа¶ұа¶әа¶ұа·Ҡ а¶ҙа·ға·”а·Җа¶ұ බа·Җ а¶Ҝ а·Ға·Ҡරී а¶Ҫа¶Ӯа¶ҡа·Ҹ а¶ёа·„ බа·җа¶Ӯа¶ҡа·”а·Җ а·ға·’а¶ә а¶ұа·’а·Җа·ҡа¶Ҝа¶ұа¶әа·ҡ а·ға¶іа·„а¶ұа·Ҡ а¶ҡර а¶ӯිබа·ҡ. а¶ҡа·’а·ға·’а¶Ҝа·” а¶Ҷа¶ҡа·Ҹරа¶әа¶ҡа·’а¶ұа·Ҡ а¶ұа·’а¶әа·Ҹа¶ёа¶ұа¶әට а·„а·қ а¶…а¶°а·“а¶ҡа·Ҡа·Ӯණа¶әට а¶Ҫа¶ҡа·Ҡ а¶ұа·ңа·Җа¶ұ а¶ұа·’а·ға·Ҹ а¶ёа·ҷа¶ё а¶ёа·”а¶Ҝа¶Ҫа·Ҡ а¶·а·Ҹа·Җа·’а¶ӯа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶ҡа·’а·ға·’а¶Ҝа·” а·Җа¶ңа¶ҡа·“а¶ёа¶ҡа·Ҡ а·„а·қ а·Җа¶ңа·Җа·“а¶ёа¶ҡа·Ҡ а¶ұа·җа¶ӯа·’ බа·Җ а¶ҙа·ҷа¶ұа·Ҡа·Җа·Ҹа¶Ҝа·ҷа¶ұ а·Ға·Ҡරී а¶Ҫа¶Ӯа¶ҡа·Ҹ а¶ёа·„ බа·җа¶Ӯа¶ҡа·”а·Җ а¶үа·„а·… а¶Ҝа·Ҡරа·Җа·Ға·“а¶Ҫа·’а¶ӯа·Ҹа·Җа¶ҡа·’а¶ұа·Ҡ а¶әа·”а¶ӯа·Ҡ а¶ёа·ҷа¶ё а¶ёа·”а¶Ҝа¶Ҫа·Ҡ а¶ұа·“а¶ӯа·’а·Җිරа·қа¶°а·“ а¶ҡටа¶әа·”а¶ӯа·” а·ға¶іа·„а·Ҹ а·Җа·җඩි а·Җа·Ға¶әа·ҷа¶ұа·Ҡ а¶·а·Ҹа·Җа·’а¶ӯ а·Җа·“а¶ёа·ҡ а¶…а·Җа¶Ҝа·Ҹа¶ұа¶ёа¶ҡа·Ҡ а¶ӯිබа·ҷа¶ұ බа·Җ а¶Ҝ а¶ҙа·ҷа¶ұа·Ҡа·Җа·Ҹ а¶Ҝа·“ а¶ӯිබа·ҡ. а¶Үа¶ӯа·җа¶ёа·Ҡ а·Җිටа·ҷа¶ҡ а¶ёа·ҷа¶ё а¶ёа·”а¶Ҝа¶Ҫа·Ҡ а¶·а·Ҹа·Җа·’а¶ӯ а¶ҡරа¶ұа·Ҡа¶ұа¶ұа·Ҡ а¶ұа·ңа¶Ҝа·җа¶ұа·”а·Җа¶ӯа·Ҡа¶ё а¶ёа·”а¶Ҝа¶Ҫа·Ҡ а·Җа·’а·Ға·”а¶Ҝа·Ҡа¶°а·’а¶ҡරණ а¶ұа·“а¶ӯа·’ රීа¶ӯа·’а·Җа¶Ҫට а·„а·Ҹ а¶ӯа·Ҡරа·ға·Ҡа¶ӯа·Җа·Ҹа¶Ҝа¶әට а¶ёа·”а¶Ҝа¶Ҫа·Ҡ а·ға·җа¶ҙа¶әа·“а¶ё а¶әа¶ұ а¶ а·қа¶Ҝа¶ұа·Ҹа·Җа¶Ҫට а¶Ҫа¶ҡа·Ҡа·Җа·“а¶ёа·ҡ а¶үඩа¶ҡа·Ҡ а¶ӯිබа·ҷа¶ұ බа·Җ а¶Ҝ а·Ға·Ҡරී а¶Ҫа¶Ӯа¶ҡа·Ҹ а¶ёа·„ බа·җа¶Ӯа¶ҡа·”а·Җ а¶ҙа·ҷа¶ұа·Ҡа·Җа·Ҹ а¶Ҝа·“ а¶ӯිබа·ҡ. а·Җа¶ӯа·Ҡа¶ёа¶ұа·Ҡ а¶ӯа¶ӯа·Ҡа¶ӯа·Ҡа·Җа¶ә а¶әටа¶ӯа·ҡ а¶ёа·ҷа¶ё а¶ёа·”а¶Ҝа¶Ҫа·Ҡ а¶·а·Ҹа·Җа·’а¶ӯа¶ә а¶Ҷරа·Ҡථිа¶ҡа¶әට а·ға·„а·Ҹ а¶’а·Җа·Ҹ а¶·а·Ҹа·Җа·’а¶ӯ а¶ҡරа¶ұа·Ҡа¶ұа¶ұа·Ҡට а¶ёа·–а¶Ҫа·Ҡа¶ә, а¶ёа·ҷа·„а·ҷа¶әа·”а¶ёа·Ҡ а·„а·Ҹ а¶ұа·ӣа¶ӯа·’а¶ҡ а¶әа¶ұ а¶ӯа¶ӯа·Ҡа¶ӯа·Ҡа·Җ а¶әටа¶ӯа·ҡ а¶ӯරа·Ҡа¶ўа¶ұа·Җа¶Ҫට а¶Ҫа¶ҡа·Ҡа·Җа¶ұа·” а¶Үа¶ӯа·җа¶әа·’ а¶Ҝ а·ға¶іа·„а¶ұа·Ҡ а¶ҡර а¶ӯිබа·ҡ. එමа·ҷа¶ұа·Ҡа¶ё а·Ға·Ҡරී а¶Ҫа¶Ӯа¶ҡа·Ҹ а¶ёа·„ බа·җа¶Ӯа¶ҡа·”а·Җ а¶ёа·ҷа¶ё а¶ёа·”а¶Ҝа¶Ҫа·Ҡ а¶·а·Ҹа·Җа·’а¶ӯ а¶ҡිරීම а·ға¶іа·„а·Ҹ а¶ҡа·’а·ға·’а¶Ҝа·” а·ға¶ёа·Ҹа¶ңа¶ёа¶ҡට, а¶Ҷа¶әа¶ӯа¶ұа¶ҡට а·„а·қ а¶ҡа·’а·ға·’а¶әа¶ёа·Ҡ а·„а·қ а¶’а¶ҡа¶ҡа¶әа¶ҡට а¶…а·Җа·ғර а·„а·қ බа¶Ҫа¶ҙа¶ӯа·Ҡර а·„а·қ а¶Ҫබа·Ҹа¶Ҝа·“ а¶ұа·җа¶ӯа·җа¶әа·’ а¶Ҝ එම а¶ұа·’а·Җа·ҡа¶Ҝа¶ұа¶ә ඔа·ға·Ҡа·ға·ҡ а¶…а·Җа¶°а·Ҹරණа¶ә а¶ҡර а¶ӯිබа·ҡ.
|
а¶ӯа¶ёа¶ұа·Ҡට එරа·ҷа·„а·’а·Җ මඩ а·Җа·ҠвҖҚа¶әа·Ҹа¶ҙа·Ҹරа¶әа¶ҡа·Ҡ а¶ҡа·ҠвҖҚරිа¶әа·Ҹа¶ӯа·Ҡа¶ёа¶ҡ බа·Җ а¶ҡබීරа·Ҡ а¶ҡа·’а¶әа¶әа·’
| 0 |
а¶ӯа¶ёа·Ҹ а¶ӯа·Җа¶ёа¶ӯа·Ҡ а¶…а¶ң а·Җа·’а¶ұа·’а·ғුරුа·Җරිа¶ә බа·Җа¶ӯа·Ҡ, а¶ӯа¶ёа·Ҹට එරа·ҷа·„а·’ а¶Ҝа·қа·Ӯа·Ҹа¶·а·’а¶әа·қа¶ңа¶ә а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а¶…а¶·а·’а¶әа·Ҹа¶ а¶ұа·Ҹа¶°а·’а¶ҡරණа¶ә а¶ұа·“а¶ӯа·Ҡа¶әа¶ұа·”а¶ҡа·–а¶Ҫа·Җ а¶ӯීරණа¶әа¶ҡа·’а¶ұа·Ҡ а¶ҙа·Ҹරа·Ҡа¶Ҫа·’а¶ёа·ҡа¶ұа·Ҡа¶ӯа·” а¶ӯа·ҡරීමа·Ҡ а¶ҡа·Ҹරа¶ҡ а·ға¶·а·Ҹа·Җа·ҡ а¶ӯа·“а¶ұа·Ҡа¶Ҝа·”а·Җ а¶…а¶ӯа·Ҡහිටුа·Җа·Ҹ а¶Үа¶ӯа·’ බа·Җа¶ӯа·Ҡ, එහа·ҷа¶әа·’а¶ұа·Ҡ а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණ а¶ұа·ңа¶ӯа·“а·ға·’ а¶…а¶ұа·”а·Җ а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණа¶ә а·„а¶ёа·”а·Җа·ҡ а¶ҙа·ҷа¶ұа·“ а¶ұа·ңа·ғිටිа¶ұ බа·Җа¶ӯа·Ҡ а·Ғිරа·Ҹණි බණа·Ҡඩа·Ҹරа¶ұа·Ҹа¶әа¶ҡ හිටа¶ҙа·” а¶…а¶ңа·Җа·’а¶ұа·’а·ғුරුа·Җරිа¶ә а¶ёа·қа·ға¶ёа¶ҡа·Ҡ а¶ёа¶ңа·’а¶ұа·Ҡ а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණа¶әට а¶…а¶Ҝ а¶Ҝа¶ұа·Ҡа·Җа·Ҹ а·ғිටිа¶әа·Ҹа¶ә.а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණа¶әа·ҡ රජ а¶ұа·Җ а¶ҡටа·Ҡටුа·Җа¶ҡа·Ҡ а·„а¶ёа·”а·Җට а¶Үа¶ңа·ҡ а¶ұа·“а¶ӯа·“а¶Ҙа¶әа¶ұа·Ҡ а·Җа¶ұ а¶ұа·“а¶Ҫа¶ҡа¶ұа·Ҡа¶Ҝа¶ұа·Ҡ а·„а·Ҹ а¶ұа·“а¶Ҫа¶ҡа¶ұа·Ҡа¶Ҝа¶ұа·Ҡ а¶ұа·“а¶ӯа·“а¶Ҙ а·ға¶ёа·Ҹа¶ңа¶ё а¶ёа¶ңа·’а¶ұа·Ҡ а¶Үа¶ә а¶ёа·ҡ а¶ёа·қа·ға¶ё а¶үа¶Ҝිරිа¶ҙа¶ӯа·Ҡ а¶ҡа·…а·Ҹа¶ә.а¶…а¶·а·’а¶әа·Ҹа¶ а¶ұа·Ҹа¶°а·’а¶ҡරණа¶ә а¶ӯа¶ё а¶ҙа·ҷа¶ӯа·Ҡа·ға¶ё а¶…а¶ұа·”а·Җ а¶ұа·’а·Җа·җරа¶Ҝа·’ а¶ӯа·“а¶ұа·Ҡа¶Ҝа·”а·Җа¶ҡа·Ҡ а¶Ҝа·“ а¶Үа¶ӯа·’ а·„а·ҷа¶әа·’а¶ұа·Ҡ а¶Ҡට එරа·ҷа·„а·’ а¶ҙа·ҷа¶ӯа·Ҡа·ға¶ё а·ға¶ёа·Ҡබа¶ұа·Ҡа¶°а¶әа·ҷа¶ұа·Ҡ а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණа¶ә а·„а¶ёа·”а·Җට а¶ұа·ңа¶әа¶ұ බа·Җ а¶Үа¶ңа·ҡ а¶ёа·қа·ға¶ёа·ҡ а·ға¶іа·„а¶ұа·Ҡ а·Җа·ҷа¶әа·’.රජ а¶ұа·Җ а¶ҡටа·Ҡටුа·Җа·ҡ а·ға¶·а·Ҹа¶ҙа¶ӯа·’а¶ұа·’ а·Ғිරа·Ҹණි а¶ӯа·’а¶Ҫа¶ҡа·Җරа·Ҡа¶°а¶ұ а·Җа·’а¶ұа·’а·ғුරුа·Җරිа¶ә а¶ҙа·җа·Җа·ға·–а¶әа·ҡ එа·ға·Ҡ а¶…а¶әа·’ а¶үа¶ёа·Ҹа¶ёа·Ҡ а·Җа·’а¶ұа·’а·ғුරුа¶ӯа·”а¶ёа·Ҹ а·Җа·’а·Ға·Ҡරа·Ҹа¶ё а¶ңа·ңа·ға·Ҡ а¶Үа¶ӯа·’ බа·Җа¶әа·’. а¶ёа·ҷа¶ё а¶ҙа·ҷа¶ӯа·Ҡа·ға¶ёа·Ҡ а·Җа·’а¶·а·Ҹа¶ңа¶әට а¶…а¶ңа·Җа·’а¶ұа·’а·ғුරු а·„а·җර а·ға·ҷа·ға·” а·ға·’а¶әа¶Ҫа·” а·Җа·’а¶ұа·’а·ғුරුа·Җරුа¶ұа·Ҡа¶ңа·ҷа¶ұа·Ҡ а·ға¶ёа¶ұа·Ҡа·Җа·’а¶ӯ а·Җа·’а¶ұа·’а·Ға·Ҡචමණа·Ҡඩа¶Ҫа¶әа¶ҡа·Ҡ а¶ҙа¶ӯа·Ҡ а¶ҡа·… а¶әа·”а¶ӯа·” а·„а·ҷа¶әа·’а¶ұа·Ҡ එම а¶ҙුරа¶ҙа·Ҡа¶ҙа·Ҹඩුа·Җ а¶ҙිරа·Җа·“а¶ёа·ҷа¶ұа·Ҡ а¶ҙа·ға·” а¶ҙමණа¶ҡа·Ҡ එа·Җа·җа¶ұа·’ а·Җа·’а¶ұа·’а·Ға·Ҡа¶ а¶ә මණа·Ҡඩа¶Ҫа¶әа¶ҡа·Ҡ а¶ҙа¶ӯа·Ҡ а¶ҡа·… а·„а·җа¶ҡа·’ බа·Җа¶әа·’.а¶ёа·ҡ а¶…а¶ӯර එа¶Ҫа·Ҡа¶ёа·қ а¶ҙа·ҷරа·ҡරа·Ҹ, а¶ёа·„а·’а¶ұа·Ҡа¶Ҝ а¶ўа¶әа·ға·’а¶Ӯа·„, а¶ўа·Ҹа¶ұа¶ҡ а¶…а¶°а·’а¶ҡа·Ҹරී а·ға·„ а¶ а¶ұа·Ҡа¶Ҝа·Ҡරа¶ңа·”а¶ҙа·Ҡа¶ӯ а¶ӯа·ҡа¶ұа·”а·Җර а¶ңа·ҡ а¶ҙа·ҷа¶ӯа·Ҡа·ға¶ёа·Ҡ а¶үа¶Ҫа·Ҡа¶Ҫа·Ҹ а¶…а·ға·Ҡа¶ҡරа¶ңа¶ұа·Ҡа¶ұа·Ҹ බа·Җ ඔа·Җа·”а¶ұа·Ҡ а·Җа·ҷа¶ұа·”а·Җа·ҷа¶ұа·Ҡ а¶ҙа·ҷа¶ұа·“а·ғිටි а¶ұа·“а¶ӯа·’а·Җа·ҡа¶Ҝа·“ එමа·Ҡ а¶’ а·ға·”а¶ёа¶ұа·Ҡа¶ӯිරа¶ұа·Ҡ а¶ёа·„а¶ӯа·Ҹ а¶Ҝа·җа¶ұа·Ҡа·Җа·“а¶ә.а¶ҡа·ңа¶ңа·Ҡа¶ңа¶Ҫ බа¶ұа·Ҡа¶Ҝа·”а¶Ҫ а·Җа·ҷа¶Ҫа·Ҡа¶Ҫа·Ҹа¶Ҫ а¶ұа·“а¶ӯа·“а¶Ҙа·Җරа¶әа·Ҹа¶Ҝ а¶…а¶ӯරමа·җа¶Ҝа·’ а¶ҙа·ҷа¶ӯа·Ҡа·ға¶ёа·Ҡа¶ҡරුа·Җа¶ҡа·” а¶Ҫа·ҷа·ғ а¶үа¶Ҝිරිа¶ҙа¶ӯа·Ҡ а·Җීමට а¶…а·Җа·ғර а¶ҙа·җа¶ӯа·“а¶ә. а¶ёа·ҡ а¶ҡරුණු а·ға·’а¶әа¶Ҫа·Ҡа¶Ҫ а·ға¶Ҫа¶ҡа·Ҹ බа·җа¶Ҫа·“а¶ё а·ға¶іа·„а·Ҹ а·Ға·Ҡරа·ҡа·Ӯа·Ҡа¶Ёа·Ҹа¶°а·’а¶ҡරණа¶ә а¶Ҫබа¶ұ а¶ўа·–а¶ұа·’ 11 а¶ұа·җа·Җа¶ӯ රа·җа·ға·Ҡа·Җීමට а¶ұа·’а¶әа¶ёа·’а¶ӯа¶ә.
|
а¶ӯа¶ёа¶ұа·Ҡට එරа·ҷа·„а·’а·Җ මඩ а·Җа·ҠвҖҚа¶әа·Ҹа¶ҙа·Ҹරа¶әа¶ҡа·Ҡ а¶ҡа·ҠвҖҚරිа¶әа·Ҹа¶ӯа·Ҡа¶ёа¶ҡ බа·Җ а¶ҡබීරа·Ҡ а¶ҡа·’а¶әа¶әа·’
| 0 |
(නිමල කොඩිතුවක්කු)ආණ්ඩුවට ලැබුණු තුනෙන් දෙකෙන් ජනතා අභිලාෂයන් ඉටු කරනවා වෙනුවට රාජපක්ෂවරුන්ගේ සහ ආණ්ඩුවේ මැති ඇමතිවරුන්ගේ අවශ්‍යතා ඉටු කරමින් සිටින බව පාර්ලිමේන්තු මන්ත්රී මයන්ත දිසානායක මහතා කොළඹදී අද(2) පැවසීය.ආණ්ඩුවට ලැබුණු තුනෙන් දෙකේ බලය උපයෝගී කරගනිමින් රටට නව දේශපාලන ගමනක් ආරම්භ කරන්නැයි සමගි ජනබලවේගය ආණ්ඩුවෙන් ඉල්ලා සිටින බවද ඔහු සඳහන් කළේය.වත්මන් ආණ්ඩුවේ මෙන්ම හිටපු ආණ්ඩුවේ හොරුන්ට දඩුවම් කිරීම ප්රමාද කිරීම ගැන සමගි ජන බලවේගය විමතියට පත්ව සිටින බවද ඇතුල්කෝට්ටේ පිහිටි සමගි ජනබලවේගයේ ප්රධාන කාර්යාලයේ පැවති මාධ්‍ය හමුවකදී ඔහු පැවසීය.එහිදී වැඩිදුරටත් අදහස් දැක්වූ මයන්ත දිසානායක මහතා මෙසේ ද කීය. ගෝඨාභය රාජපක්ෂ මහතා ජනාධිපති ධූරයට පත්ව මාස දහයක් ගත වනවා. ඒ අවස්ථාවේදී අපේ ආණ්ඩුව ඉවත් වෙමින් අගමැතිවරයෙක් සහ ආණ්ඩුවක් පත් කරමින් රටේ පාලනය කිරීමට ජනාධිපතිතුමාට අවස්ථාව අපි ලබා දුන්නා. නව අයවැයක් හෝ අතුරු සම්මත ගිණුමක් ඉදිරිපත් කර රටට අවශ්‍ය මුදල් වෙන්කර ගන්නා ලෙසත් අපි දැනුම් දුන්නා. නමුත් ව්‍යවස්ථා විරෝධීව පාර්ලිමේන්තු අනුමැතියකින් තොරව නීති විරෝධී ලෙස මුදල් වෙන් කර ගනිමින් ඔවුන් රටේ පාලනය ගෙන ගියා.කුරුණෑගල බුවනෙකබා රාජ සභා මණ්ඩපය විනාශ කිරීම ගැනත් අපි අපේ විරෝධය මතු කළා. ඒ වගේම පුත්තලම පරිසර පද්ධතියට සිදු කරල තියෙන විනාශයක් සිංහරාජ වනාන්තරයට සිදු කරලා තියෙන විනාශය පිළිබඳ අපි විශාල හඬක් නැගුවා. ආණ්ඩුව තමන්ට ලැබුණු තුනෙන් දෙකේ බලයෙන් ජනතා අපේක්ෂා ඉටු කරනවා වෙනුවට තමන් සහ තමන්ගේ මැති ඇමතිවරුන්ගේ අවශ්‍යතා ඉටුකරදෙමින් සිටිනවා.ආණ්ඩුවත් එක්ක එකතු වෙලා ඉන්න ශ්රී ලංකා නිදහස් පක්ෂය ඇතුළු අනිකුත් පක්ෂවල ඉන්න මැති ඇමතිවරු සන්තෝෂයෙන් තියා ගන්නත් ආණ්ඩුව අද කටයුතු කරමින් යනවා. මේ සියල්ලටම පලිහක් වෙලා තියෙන්නේ අද තමන්ට ඡන්දය දීපු ජනතාවයි.මේ ආණ්ඩුවේ ප්රජාතන්ත්ර විරෝධී ජනතා විරෝධී කටයුතු වලට එරෙහිව සජිත් ප්‍රේමදාස මහතාගේ නායකත්වයෙන් යුතුව වගකිව යුතු පක්ෂයක් විදියට අපි කටයුතු කරනවා.ගෝඨාභය රාජපක්ෂ මහතා ඇතුළු ඒ කණ්ඩායම මේ රටේ පාලන බලය ගෙන යන ආකාරය පිළිබඳව අපි ඉවසීමෙන් බලාගෙන ඉන්නවා.අද ආර්ථිකය කඩාගෙන වැටිලා. උද්ධමනය 6.1 ත් 6.3ත් අතර දෝලනය වෙනවා. ආර්ථික වර්ධන වේගය සෘණ මට්ටමට අද ඇවිත් තියෙනවා. බඩු මිල දවසින් දවස අහස උසට නගිනවා.මහබැංකු චෝදනාව පිළිබඳව තවමත් කතා කරනවා විතරයි. ඒ හොරු ටික අල්ලන්න කියලා මේ ආණ්ඩුවට අපි ඉතා පැහැදිලිව කියනවා. පිරිසුදු මන්ත්රීවරුන් කණ්ඩායමක් ඉන්න සමගි ජනබලවේගයේ අපි ආන්ඩුවේ ඕනෑම අභියෝගයකට මුහුණ දෙන්න සූදානම්ව සිටිනවා.මේ ආණ්ඩුවට ලැබුණු තුනෙන් දෙකේ බලය පාවිච්චි කරලා මේ රටේ අලුත් දේශපාලන ගමනක් ආරම්භ කරන්න. ඒ බලය යොදාගනිමින් රට විනාස කරන්න එපා කියලා අපි ඉල්ලා සිටිනවා.අපේ මහගෙදර වෙච්ච එක්සත් ජාතික පක්ෂයට වෙච්ච දේ ගැන අපි කණගාටු වෙනවා. මේ සතිය තුලත් එක්සත් ජාතික පක්ෂයට ජාතික ලැයිස්තු මන්ත්රී ධුරයක් පත් කරනු ඇතැයි කියා මම හිතන්නේ නැහැ.හිටපු පාර්ලිමේන්තු මන්ත්රී හිරුණිකා ප්‍රේමචන්ද්‍ර මහත්මිය :19 අහෝසි කිරීම ගැනත් නව ව්‍යවස්ථාවක් ගෙන ඒම ගැනත් නොයෙකුත් කතන්දර මේ දිනවල කියවෙනවා. ප්රජාතන්ත්රවාදී අතින් රටට යහපතක් සිදු වුණොත් ඒ 19 වන සංශෝධනය නිසා කියලා මම විශ්වාස කරනවා.රාජපක්ෂ පාලන සමයේ වචනයට පමණක් සීමාවුනු ප්රජාතන්ත්රවාදය ක්‍රියාවෙන් ඔප්පු කිරීමට හැකි වුණේ දහනවවන සංශෝධනය නිසයි.රටේ ජනතාවගේ සිට මාධ්‍යවේදීන් දක්වා 19 වන සංශෝධනයෙන් විශාල නිදහසක් ලැබුණා. 19 තිබියදීත් රාජපක්ෂ පාලනය යටතේ මාධ්‍යවේදීන්ට අද විශාල බලපෑමක් එල්ල වෙමින් තිබෙනවා. 19 අහෝසි කළොත් මාධ්‍යවේදීන්ට රටවැසියන්ට විපක්ෂයේ පිරිස් වලට කුමක් සිදුවේවි ද කියලා අපිට හිතාගන්නවත් බැරි වේවි. ඒ නිසා මේ ගැන අවධානයෙන් ඉන්න කියලා අපි රටේ ජනතාවගෙන් ඉල්ලා සිටිනවා.
|
තුනෙන් දෙකෙන් රාජපක්ෂවරුන්ගේත් ආණ්ඩුවේත් අවශ්‍යතා ඉටු කරනවා
| 1 |
(නාලක සංජීව දහනායක)වත්මන් ආණ්ඩුව රටේ ස්වෛරීත්වය, ඒකීය බව විදේශීය බලවේගවලට හා බෙදුම්වාදීන්ට බන්දේසියක තබා පුදමින් සිටින බව හිටපු ජනාධිපති මහින්ද රාජපක්ෂ මහතා පෙරේදා (1) සඳහන් කළේය.එබැවින් මෙම මැයි දිනය වෙන්දේසිකාර, කොන්ත‍්‍රාත්කාර ආණ්ඩුවේ අවසානය සනිටුහන් කරන බවද හිටපු ජනාධිපතිවරයා කීය.ඒකාබද්ධ විපක්ෂය විසින් කොළඹ ගාලූමෝදර පිටියේදී පෙරේදා (1) පැවත්වූ මැයි රැලියේදී හිටපු ජනාධිපතිවරයා මේ බව සඳහන් කළේය.එහිදී හිටපු ජනාධිපති මහින්ද රාජපක්ෂ මහතා මෙසේද පැවසීය.වෙන්දේසිකාර, කොන්ත‍්‍රාත්කාර ආණ්ඩුවේ අවසානය සනිටුහන් කරන මැයි දිනය අදයි. වරාය නගරය, නෙළුම් කුලූන අපි ඇති කළ සාමයේ ප‍්‍රතිඵලයයි. අපි මේ ජාතියට, අනාගත පරපුරට තිළිණ කළ දේවල්. මගෙන් පළිගන්න ඕන නිසා ආණ්ඩුව මේ දේවල් නතර කළා.මේ ආණ්ඩුව හැමදාම ණය බරගැන කතා කරනවා. වරායක් ඇතුළු හැමදේම විකුණනවා. ආණ්ඩුව අපිට අභියෝගයක් කළා ගෝල්ෆේස් පිටිය පුරවන්න කියලා. ඒ අභියෝගය භාරගෙන ඔන්න අපි පිට්ටනිය පුරවල පෙන්නුවා. ඒ වගේ අපි කරන අභියෝගයත් ආණ්ඩුව භාරගන්න ඕන. පුළුවන්නම් පළාත් පාලන මැතිවරණය පවත්වන්න කියලා අපි ආණ්ඩුවට අභියෝග කරනවා. ආණ්ඩුව ඒ අභියෝගයත් භාරගන්න ඕන. මැතිවරණ ගැන කතාකරන කොට මේ ආණ්ඩුවේ කකුල් ගැහෙනවා. ඡන්ද තියන්නේ නැත්නම් විමල් කිව්ව වැඬේට අපි බහිනවා.අපි නම් මීට වඩා අභියෝග භාරගෙන තියෙනවා. විමල් වීරවංශ, මහින්දානන්ද, ජොන්ස්ටන්, නාමල්, ගම්මන්පිල වගේ අපේ අය අත්අඩංගුවට අරගෙන අපිව බයකරන්න හදනවා. පළාත් පාලන මැතිවරණය කල් දමනවා. ශ්රී.ල.නි.පයේ පතාක යෝධයන් ආසන සංවිධායකකම්වලින් පන්නනවා. මේක හැකියාව වෙනුවට නොහැකියාව රජකරන යුගයක්.පසුගිය මහ මැතිවරණයෙන් මම පැරදුන එක වෙනම දෙයක්. එ.ජා.ප.ය එක්ක යන්න ජනතාව ඒ මැතිවරණයේදී අපිට ඡුන්දය දුන්නේ නැහැ. පැරදුණ මිනිස්සු කැබිනට් එකට දාගෙන ආණ්ඩු කරනවා.අපි ගත්ත ණය නිසා නොවෙයි ආණ්ඩුව අමාරුවේ වැටුනේ. ආණ්ඩුව ගත් ණය නිසා තමයි අද ආණ්ඩුව අමාරුවේ වැටිලා ඉන්නේ. මේ රටේ ජනතාවට ලොකුම ද්‍රෝහීකම කළේ කවුද? පක්ෂයේ ලේකම්වරුන් අයින් කළා. අඩුම තරමින් විපක්ෂනායක කමවත් අපිට නැහැ. ඒක දුන්නේත් පාර්ලිමේන්තුවේ මන්ත්රීවරු 16ක් ඉන්න කණ්ඩායමකටයි. ප්රධාන සංවිධායකකම දුන්නේ මන්ත්රීවරුන් 6ක් ඉන්න කණ්ඩායමකටයි.මේ ආණ්ඩුව වගේ ජාතික සම්පත් වෙන කිසිම කෙනෙක් විකුණුවේ නැහැ. අපි ජාතියට දායාද කළ හම්බන්තොට වරයා ඇතුළු ත‍්‍රිකුණාමල වරාය තෙල් ටැංකි, මාදුරු ඔය තවත් බොහෝ ස්ථාන මොවුන් විකුණන්න සූදානම් වෙනවා. ත‍්‍රිකුණාමල තෙල් ටැංකි ඉතාම වැදගත්. මේවා පාවා දෙන්න හවුල් වෙන එකටද සංහිඳියාව කියන්නේ.වැඩබිම විනාශ කරලා. ගොවිබිම පාළු කරලා. මව්බිම විකුණලා. වරාය අධිකාරිය, තෙල් සංස්ථාව විකුණලා. සඟ, වෙද, ගුරු, ගොවි, කම්කරුවන්, රණවිරුවන්, ශිෂ්‍යයන්, ව්‍යාපාරිකයන්, ජනමාධ්‍ය මේ ඔක්කෝම ආණ්ඩුවෙන් බැට කනවා. මම වෙඩිනොවදින කාර් ගෙන්නුවේ ත්රස්තවාදී තර්ජන තිබුණ නිසයි. නමුත් රණවිරුවන්ට පහරදීම ඇතුළු මේ කරන දේවල්වලට ආණ්ඩුවට ගෙන්වන්න සිද්ධ වෙන්නේ හෙණ නොවදින කාර්.එදා එපා කියද්දිත් මම උතුරු පළාත් සභා මැතිවරණය පැවැත්වූවා. බලය ගත්තේ ද්‍රවිඩ සන්ධානයයි. අපි කරපු දේවල්වලින් එක දශමයක්වත් මේ ආණ්ඩුව උතුරට කරලා නැහැ. අපේ ආණ්ඩුව උතුරට දුම්රියක් දුන්න එක ගැනත් දැන් ප්රශ්න කරනවා.උතුරට ප්රජාතන්ත්රවාදය දුන්නේ අපි. ඒදේ කරන්න පුළුවන් වුණේ එක්සත් ජාතික පක්ෂයට නොවෙයි අපිටයි. ආණ්ඩුව හත්වැනිදාට සම්මත කරගන්න සුදානම් වන පනත සම්මත වුණොත් දෙයියන්ගේම පිහිටයි. ඒ නිසා මේ පනත ගේන්න නොදී නතර කරන්න ඕන. අපි රට නිදහස් කරගත්ත නිසයි පිනුම් ගහන්නේ කියලා මෙයාල තේරුම් ගන්න ඕන. ඒක අමතක කරන්න එපා.අවුරුදු පහකට බලය අරගෙන අනාගත පරම්පරාවේ අයිතිය අහිමි කරන්න ආණ්ඩුවට ඉඩ දෙන්න බැහැ. එට්කා ගිවිසුම අත්සන් කළාම දැනට තිබෙන රැකියා විතරක් නොවෙයි අනාගතයේ රැකියා ටිකත් නැති වෙනවා. ආණ්ඩුවේ නායකයන් විදේශ ගතවන හැම මොහොතකම ජනතාවට බයක් දැනෙනවා. මොනදේ විකුණයිද දන්නේ නැහැ කියලා.එක්සත් ජාතික පක්ෂය සමග ගමනක් නැති නිසයි බණ්ඩාරනායක මහත්තයා එළියට බැහැලා ශ්රී.ල.නි.පය හැදුවේ. අද ශ්රී.ල.නි.පය හතරගාතෙන්ම වැටිලා ඉවරයි. මේවා කරන්නේ කාගේ වුවමනාවටද? රත්වත්තෙලා, ජනකලා ඉවත් කරන්නේ වෙන කාගෙවත් නෙමෙයි සිරිකොතේ වුවමනාවටයි. රට බෙදන ව්‍යවස්ථාව ගේන දවසට ඒකට විරුද්ධව ජනතාව පාරට බහිනවා.ජාතිවාදීන් සතුටුකරන මේ ආණ්ඩුවට විරුද්ධව පාඩම් උගන්වන්න ඕන. මේක කුණු ටිකවත් කළමනාකරණය කරගන්න බැරි ආණ්ඩුවක්.කුණු කන්දක් කඩාගෙන වැටිලා මිනිස්සු මැරුණ එකම රට ලංකාවයි. අපි ත්රිවිධ හමුදාව යොදාගත්තේ රට රකින්නයි. ලෝකයේ දරුණුම ත්රස්තවාදය පරාජය කරන්නයි. ඒත් මේ ආණ්ඩුව වැඩ කරන ජනතාව මර්දනය කරන්න ත්රිවිධ හමුදාවම යොදාගන්න සුදානම් වෙනවා.අපේ ආණ්ඩුව පෙරළන්නනම් ඇමරිකාව සල්ලි දුන්නා. දැන් කිසිම රටක් මේ ආණ්ඩුවට සල්ලි දෙන්නේ නැහැ. සෞඛ්‍යය, අධ්‍යාපනය ආරක්ෂා කරගන්න ආණ්ඩුවට අවශ්‍ය නැහැ. ඒ අවශ්‍යතාව තියෙන්නේ අපිටයි. දේශීය ව්‍යාපාරිකයන් සුරකින්න බැංකු ක්රමයක් අපිට ඕන. විදේශීය ව්‍යාපාරිකයන්ට දෙන පහසුකම් දේශීය ව්‍යාපාරිකයන්ට දෙන්න ඕන. ඔවුන් ඒ වෙනුවෙන් හඬක් නගනවා. මේ රටට නවීන ආර්ථිකයක් අවශ්‍යයි.අනාගත පරපුර වෙනුවෙන් අභිමානවත් රටක් ගොඩනැගිය යුතුයි. අප රට ඒ දිශාවට ගෙනගියා. එය කරන්න අපිට ශක්තිය තිබෙනවා. අපි ඒ දේවල් කරලා පෙන්වලා තිබෙනවා. මේ ආණ්ඩුව මැතිවරණ අයිතිය උදුරාගෙන. මේවාට විරුද්ධව ජනතාව ඉදිරියට එන්න ඕන. මෙය කම්කරු අයිතිවාසිකම් ගැන කතා කරන මැයි රැලියක් පමණක් නොවෙයි. රටට වැඩ කරන, ජාතික සම්පත් සුරකින ආණ්ඩුවක් ගොඩ නැඟීමට සියලූම දෙනා ජාතිබේදයෙන් තොරව පෙරට පැමිණිය යුතු යැයිද පැවසීය.ඒකාබද්ධ විපක්ෂයේ නායක පාර්ලිමේන්තු මන්ත්රී දිනේෂ් ගුණවර්ධන මහතා මෙසේ පැවසීය,ප‍්‍රතිගාමීන්ගේ තර්ජනය ඉදිරියේ නොසැලී මහින්ද රාජපක්ෂ මහතා දැවැන්ත මැයි රැලියක් කැඳවූවා. මෙය අලූත් ආණ්ඩුවක් ගොඩනැගීමට අධිෂ්ඨානයෙන් කැපවෙන රැලියක්.මහබැංකුව කොල්ලකෑ, වරායන් විකුණා දැමූ ආණ්ඩුවක් තවදුරටත් තියාගත හැකිද? රටක් තමන්ගේ රටේ වත්කම් වැඩි දියුණු කොට ජනතාවගේ දියුණුවට ආයෝජනය කළ යුතුයි.සියයට 8.6 සංවර්ධන වේගයක් තිබූ රටක් සියයට 4.2 කින් සංවර්ධන වේගය අඩුවෙලා. මේ ආණ්ඩුව ගැන ඒකෙන්ම තක්සේරු කර ගත හැකියි. මේ ආණ්ඩුව පේදුරුතුඩුවේ සිට දෙවුන්දරතුඩුව දක්වා මැතිවරණ කල් දමලා. රට අරාජික වෙලා. නාඩගංකාරයන්ගේ ආණ්ඩුවක් බිහිවෙලා.ජනතාව වෙනුවෙන් ඒකාබද්ධ විපක්ෂය ඉදිරියටත් පියවර ගන්නවා. මහින්ද රාජපක්ෂ මහතාගේ නායකත්වයෙන් අපේම ආණ්ඩුවක් ගොඩ නැගීමට කැපවෙමු යැයි පැවසීය.ශ්රී ලංකා පොදුජන පෙරමුණේ සභාපති මහාචාර්ය ජී.එල්. පීරිස් මහතා මෙසේ පැවසීය,මහබැංකු වංචාවෙන් රුපියල් මිලියන පහළොස් දහසක පාඩුවක් සිදු වුණා. ජාතික සම්පත් කුණු කොල්ලයට විකුණනවා. එවිට අප රටේ ජනතාවගේ රැකියා ආරක්ෂාවන්නේ නැහැ. දේශපාලන නායකත්වය විසින් රණවිරුවන් විදේශයන්ට පාවාදෙනවා. ශ්රී.ල.නි.පයේ ප්රබල ආසන සංවිධායකයන් ඉවත් කරනවා. ඒකාබද්ධ විපක්ෂයට පාර්ලිමේන්තුවේ අයිතීන් දෙන්නේ නැහැ. ප්රජාතන්ත්රවාදී කිසිම රටක් මැතිවරණ කල් දමන්නේ නැහැ. මෙම රජය වසර දෙකක් තිස්සේ මැතිවරණ කල් දමනවා. මැතිවරණයක් පැවැත්වුවහොත් අපිට ලැබෙන ප‍්‍රතිපලය ගැන අබමල් රේණුවකවත් අවිශ්වාසයක් නැහැ. මේ සියලූම ජනතාව ඉල්ලා සිටින්නේ මහින්ද රාජපක්ෂ මහතාගේ නායකත්වයකින් යුතු ආණ්ඩුවක් යැයි පැවසීය.ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා මෙසේ පැවසීය,ගාලූ මුවදොර පිටියට රැස්වූ ජනතාව අත තිබෙන්නේ රටේ ඒකීයභාවය සහතික කරන ජාතික ධජයයි. අද ආණ්ඩුව බෙදුම්වාදී ව්‍යවස්ථාව හදාගෙන යනවා.රණවිරුවන් ලේ හලා රැකගත් මව්බිම ව්‍යවස්ථාවෙන් බෙදන්න හදනවා. රට බෙදන ව්‍යවස්ථාව ගේන්න හැදුවොත් ලක්ෂ සංඛ්‍යාත ජනතාවක් ජනපති, අගමැති මන්දිර වටකරාවි. ගාලූ මුවදොර පිටියෙන් පෙන්නුම් කරන රටේ ජනතා බලය දැකලා පැත්ත මාරුකරන්න කියලා ආණ්ඩුවට රිංගාගෙන ඉන්න ශ්රී.ල.නි.ප. මන්ත්රීවරුන්ට අපි කියනවා.රටේ සංස්කෘතිය විනාශ කරලා අප රට ඉන්දියානුවන්ගෙන් පුරවන්න ආණ්ඩුව සූදානම් වෙනවා. මෝදි ලංකාවට එන්නේ තොරන් බලන්න නෙමෙයි අප රටට එරෙහි ගිවිසුම් ටික හදා ගන්නයි. මේවාට විරුද්ධව මුළුරටම කළුකොඩිවලින් පුරවන්න ඕන.අවුරුදු දෙකකට පෙර ජනතාව විශාල රැවටීමකට හසුවුණා. රටට වෙච්ච සුගතියක් නැහැ. මේ රට එදා ඉඳලා ආපස්සට ගියා. ජනතාව මත බදු බර වැඩිවුණා. පීඩනය වැඩිවුණා. මැතිවරණය දෙන්නේ තැත්නම් මැතිවරණ ගන්න ඕන. ඒකට තියෙන්නේ මුළු කොළඹම වටකරලා මැතිවරණයක් ඉල්ලා සිටීමයි.යුධ හමුදා බුදධි අංශ නායකයන් අද ඉන්නේ හිරගෙවල්වල. ඒ අඹුදරුවන් අඬනවා. සිරිසේන-වික්රමසිංහ රට වෙනුවෙන් සේවයක් කළ මිනිස්සුන්ට දෙන තෑගි තමයි ඒ. ඒත් ජාතියේ හිසමතට ගුවන් ප්රහාර එල්ල කළ එල්.ටී.ටී.ඊ. ගුවන් බළකායේ නිලධාරීන්ට ඇප දෙනවා. මේවා වෙනකොට ස්වභාවධර්මය කම්පාවෙන එක අහන්නත් දෙයක්ද?අවුරුදු දහයක් මේ රට නියම මාර්ගයක ආවා. අද මුළු රටම කුණුවලින් පිරිලා. මහින්ද මහත්තයා රටට, ජාතියට විනයක් ගෙනාවා. ඒවා ඔක්කොම කාබාසිනියා කළා. දැන් රටේ විනය හදන්න හදනවා.2020 වනතුරු හිටියොත් අපිට රටක් නැති වෙනවා. එයට කලින් ප්රහාරය එල්ල කළ යුතුයි. ඒකට තිබෙන එකම මඟ මේ ජනතා බලයයි. බැඳුම්කර හොරු පත්තර ගහනවා. රූපවාහිනී නාළිකා මිලදීගෙන ඉවරයි. ඒ නිසා බැඳුම්කර හොරුන්ගේ ජනමාධ්‍ය පරීශීලනය කරන්න එපා කියලා අපි ඉල්ලනවා.මේ රට ඉන්දීය කොළණියක් කරන්න දෙන්න බැහැ. එට්කා ගිවිසුම් අත්සන් කරන්න දෙන්න බැහැ. බෙදුම්වාදී ව්‍යවස්ථා ගේන්න දෙන්න බැහැ. ඒවාට විරුද්ධ ප්රහාර එල්ල කරන්න ඕන. අපිට මහින්ද මහත්තයාගෙන් දිනය හා වෙලාව විතරයි ඕන. මේ ජනතාව මුළු කොළඹම වටලන්න ලෑස්තියි. 2020ට පෙර මේ ආණ්ඩුව ගෙදර යවන ජනතා බලය පෙන්වන්න අපි සූදානම් යැයි පැවසීය.ප්රජාතන්ත්රවාදී වාමාංශික පෙරමුණේ ප්රධාන ලේකම් පාර්ලිමේන්තු මන්ත්රී වාසුදේව නානායක්කාර මහතා මෙසේ පැවසීය,ආණ්ඩුව අපිට අභියෝගයක් දුන්නා, ගෝල්ෆේස් පිටිය පුරවන්න. අපි අභියෝගය භාරගත්තා. පහුගිය මැයි දින දෙකක් තිස්සේ අපි ආණ්ඩුව පසු බැස්සුවා. සරසවි සිසුන්, වෘත්තීයවේදීන්, ජනතාව ගෙනගිය අරගලවලින් ආණ්ඩුව පසුබස්සවලා තිබෙනවා. ගෝල්ෆේස් පිටියෙන් පෙනෙන්නේ රනිල් වික්රමසිංහ මහතාගේ පරාජයයි. පුළුවන්නම් මැතිවරණය තියන්න. මාස තුනක් ඇතුළත මැතිවරණ පැවැත්වූයේ නැත්නම් දැවැන්ත අරගලයකට යනවා යැයි පැවසීය.පිවිතුරු හෙළ උරුමයේ ප්රධාන ලේකම් පාර්ලිමේන්තු මන්ත්රී උදය ගම්මන්පිල මහතා මෙසේ පැවසීය,ඒකාබද්ධ විපක්ෂය මැයි රැලිය පවත්වන්න ගෝල්ෆේස් පිටිය තෝරාගත්තේ ජනතාව ගැන අපිට තිබුණ විශ්වාසය නිසයි. අපි මේ පිට්ටනිය මදි සෙනග බලන්න ඕන නම් ගෝල්ෆේස් එන්න කියලා අපි ආණ්ඩුවට කියනවා.ලංකා ඉතිහාසයේ ලොකුම මැයි රැලි පවත්වන්න ඕන නම් ආණ්ඩුව මොකට හුණ්ඩු වැනි පිට්ටනි වෙන්කරගත්තේ. වැඩකරන ජනතාවගේ මුදල් කොල්ල කන, රණවිරුවන්ට පහරදුන් මේ ආණ්ඩුවට මැයි දිනය සමරන්න අයිතියක් නැහැ. දැන් ෆොන්සේකා අයිති අතීතයටයි. සුදුකොඩි කතා කියාපු රණවිරුවන්ට පහරදෙද්දී කටපියාගෙන හිටපු ෆොන්සේකාගේ අණ පිළිපදින්න හමුදාව සූදානම් නැහැ. මේ රට කෑල්ලෙන් කෑල්ල කඩල නොරටුන්ට විකුණන්න ආණ්ඩුව සූදානම් වෙනවා. අගමැතිතුමා ගිය සතියේ ඉන්දියාවේදී අත්සන් කළ ගිවිසුම අනුව ත‍්‍රිකුණාමල වරාය ඉන්දියාවට දෙනවා. උතුර ඉන්දියාවට, නැගෙනහිර චීනයට, බස්නාහිර ඇමරිකාවට දුන්නම අනාගත පරපුරට රටක් කොයින්ද?වසර පහක් මේ ආණ්ඩුව තිබුණොත් අපිට රටක් නැති වෙනවා. මේ ජනතාව පාරට බැස්සොත් මැතිවරණයක් පැවැත්වීම හැර වෙනත් විකල්පයක් මෙම ආණ්ඩුවට නැතැයි පැවසීය. පාර්ලිමේන්තු මන්ත්රී ගාමිණී ලොකුගේ මහතා,ගෝල්ෆේස් පිටියට රැස්වූ ඔබ ජනාධිපතිවරයාගේ හා අගමැතිවරයාගේ අභියෝග පරාජයට පත්කර තිබෙනවා. කැම්බල්පිටිය, ගැටඹේ ක්රීඩාංගණය, බී.ආර්.සී. පිටිය ඒ සියල්ලටම වඩා වැඩි ජනතාවක් ගෝල්ෆේස් පිටියට ඇවිත් ඉන්නවා. අපි මහින්ද රාජපක්ෂ එක්ක හිටගත්තොත් මේ රට විකුණන එක නවතාගන්න පුළුවන්යැයි පැවසීය.පාර්ලිමේන්තු මන්ත්රිනී පවිත්රා වන්නිආරච්චි මහත්මිය මෙසේ පැවසීය.ගෝල්ෆේස් පිටියේ පැවැත්වෙන මේ මැයි රැලිය ඓතිහාසික එකක්. 2015 ජනවාරි 8 වැනිදා දේශපාලන වෙනස සිදුනොවුනා නම් ආර්ථිකය ශක්තිමත් කරන වරාය නගරය ඉදිකර අවසන්. කොළඹ පමණක් නෙමෙයි මුළු රටේම ආර්ථිකය ශක්තිමත් කරන්න මහින්ද රාජපක්ෂ රජය කටයුතු කළා. එදා අපි රට සංවර්ධනය කරනවිට වික්රමසිංහ නඩය රටට බොරු කන්දක් කිව්වා. සිරිසේන-වික්රමසිංහ මේ රටට ගෙනාපු එකම එක සංවර්ධන මර්මස්ථානයක් පෙන්වන්න.අද රටේ ණය පොලිය ඉහළ ගිහිල්ලා. සියලූම ආර්ථික ක‍්‍රියාවලි ඇනහිටලා. ජීවත්වෙන්න බැරිව මිනිස්සු පාරට බහිනකොට හමුදාව දාලා කම්කරුවන් මර්දනය කරන්න ආණ්ඩුව සූදානම් වෙනවා. එවැනි පසුබිමක ගැටඹේ මැයි රැුලියටයි, කැම්බල් පිටියටයි රෙද්දක් ඇඳගෙන අපිට යන්න පුළුවන්ද? වික‍්‍රමසිංහගේ බටලන්දට, සූරියකන්දට බය නැතිවුණ අපි මේවාට බයවෙන්නේ නැතැයි පැවසීය.දේශවිමුක්ති ජනතා පෙරමුණේ නියෝජ්‍ය සභාපති පුජ්‍ය ගලගම ධම්මරංසි හිමි,හිටපු නියෝජ්‍ය අමාත්‍යවරුන් වන විනයාගමූර්ති මුරලිදරන්, රියාර් අද්මිරාල් සරත් වීරසේකර, සම සමාජ පක්ෂයේ ප්රධාන ලේකම් මහාචාර්ය තිස්ස විතාරණ, ශ්රී ලංකා මහජන පක්ෂයේ සභාපති වයඹ පළාත් සභා මන්ත්රී අසංක නවරත්න, බස්නාහිර පළාත් සභා මන්ත්රී ජගත් කුමාර, හිටපු පාර්ලිමේන්තු මන්ත්රී සෝමවීර චන්ද්‍රසිරි ඇතුළු වෘත්තීය සමිති නියෝජිතයන් විශාල පිරිසක් මෙහිදී අදහස් දැක්වූහ. සනත් නිශාන්ත, ජනක බණ්ඩාර තෙන්නකෝන්, වීරකුමාර දිසානායක, දිළුම් අමුණුගම, ජයන්ත සමරවීර, ජොන්ස්ටන් ප්රනාන්දු, සිසිර ජයකොඩි, ශ්‍රීයාණි විජේවික‍්‍රම, ගීතා කුමාරසිංහ, චමල් රාජපක්ෂ, පියල් නිශාන්ත, ශෙහාන් හේමසිංහ, රමේෂ් පතිරණ, කාංචන විජේසේකර, නාමල් රාජපක්ෂ, රොෂාන් රණසිංහ, බන්දුල ගුණවර්ධන, කුමාර වෙල්ගම, කෙහෙළිය රඹුක්වැල්ල, ඩලස් අලහප්පෙරුම, විදුර වික‍්‍රමනායක, කනක හේරත් ඇතුළු ඒකාබද්ධ විපක්ෂය නියෝජනය කරන පාර්ලිමේන්තු මන්ත්රීවරුන්, පළාත් පාලන ආයතනවල හිටපු නියෝජිතයන්, වෘත්තියවේදීන්, කලාකරුවන්, සිවිල් සංවිධාන නියෝජිතයන්, ආබාධිත රණවිරුවන් ඇතුළු විශාල පිරිසක් මෙම අවස්ථාවට සහභාගි විය.
|
තුනෙන් දෙකෙන් රාජපක්ෂවරුන්ගේත් ආණ්ඩුවේත් අවශ්‍යතා ඉටු කරනවා
| 0 |
(නාලක සංජීව දහනායක, අමදෝරු අමරජීව)ජනාධිපතිවරයාගේ හා අග‍්‍රාමාත්‍යවරයාගේ ප්රතිපත්ති එකිනෙකට නොගැළපෙන බැවින් දෙදෙනා දෙපැත්තට අදිනවා මිස රටට වැඩක් නොකරන බව හිටපු ජනාධිපති මහින්ද රාජපක්ෂ මහතා ත‍්‍රිකුණාමලයේදී පැවැසීය.මෙය එළ හරකා හා මී හරකා එකට බැඳ හානවා වැනි ක්රියාවක් බවත් මේ කඹ ඇදිල්ලෙන් රටට කිසිවක් නොලැබෙන බවත් රාජපක්ෂ මහතා කීය.ඒකාබද්ධ විපක්ෂය විසින් ත්රිකුණාමලය නගරයේ මැක්හෙයිසර් ක්රීඩාංගණයේ දී පෙරේදා (3) පවත්වන ලද ජනරැලියේදී හිටපු ජනාධිපතිවරයා මේ බව සඳහන් කළේය.එහිදී හිටපු ජනාධිපතිවරයා මෙසේද පැවසීය.ආණ්ඩුව ආර්ථිකය කාබාසිනියා කරලා රට බෙදන ව්‍යවස්ථා ගේන්න හදනවා. රාජ්‍ය සම්පත් පුද්ගලීකරණය කරනවා. එට්කා වැනි ගිවිසුම් හරහා අපේ රටේ තරුණයන්ගේ රැකියා ටික ඉන්දියාවට දෙන්න හදනවා. මේ නිසා රට එකම අවුල් ජාලාවක් වෙලා.රටේ හැමතැනම උද්ඝෝෂණ. ත්රස්තවාදය අවසන් කළ රණවිරුවන්ට දඬුවම් කරනවා. අද රටට නායකයන් වැහිවැහැලා. රටේ ඇත්ත නායකයා කවුද කියලා අපි දන්නේ නැහැ. හැම කෙනාම නායකයන් වීම නිසා රටේ හැමතැනම ප්රශ්න. කැබිනට් ප‍්‍රකාශකවරු තුන්දෙනෙක් ඉන්නවා. තුන්දෙනා මත තුනක් කියනවා. ඒ නිසා රජයේ මතය මොකක්ද කියන්න අපි දන්නේ නැහැ. මේ ආණ්ඩුවට ප්රතිපත්ති ගොඩයි. අග‍්‍රාමාත්‍යවරයාගේ ප්රතිපත්ති හා ජනාධිපතිවරයාගේ ප‍්‍රතිපත්තියි ගැළපෙන්නේ නැහැ. දෙන්න දෙපැත්තට අදිනවා. මේක එළ හරකයි, මී හරකයි එකට බැඳලා හානව වගේ වැඩක්. අන්තිමට මුකුත්ම නැහැ.මේ ආණ්ඩුවට ඇමැතිවරුන්ගේ විෂයන් ටිකත් හරියට බෙදාගන්න බැහැ. අවුරුදු දෙකහමාරට මේ ආණ්ඩුව කළේ මට බැණපු එක විතරයි. හැමදාම මට බැන්න. මට තියෙන බය මොකක්ද. මේ ආණ්ඩුව වෙන කරන්න දෙයක් නැති නිසා හිටපු ඇමැතිවරු, රාජ්‍ය නිලධාරින් ඇතුළු ඔක්කොගෙන්ම පළිගන්නවා. මේ රට ගෙනියන්නේ පොලිස් රාජ්‍යයකට. ඒකට ඉඩ තියන්න බැහැ.මේ ආණ්ඩුව ජිනීවාවලදී රණවිරුවන් පාවා දුන්නා. රටේ යුද්ධයක් තිබුණා. ත්රස්තවාදය නිමකරලා අත්අඩංගුවට පත් වූ හා බාර වූ ත්රස්තවාදීන් දොළොස්දහස් පන්සියයක් පුනරුත්ථාපනය කළා. දැන් අපිව වෙනත් රටවලට පාවා දෙන්න පනතක් ගේන්න ආණ්ඩුව සූදානම් වෙනවා. ඒ පනත සම්මත වුණොත් යුද්ධය නිම කිරීමට නායකත්වය දුන් රණවිරුවන්, දේශපාලන නායකයන් සම්බන්ධ නඩු අහන්නේ විදේශීය රටවලට අවශ්‍ය ආකාරයටයි. ඒකාබද්ධ විපක්ෂයේ අපි ඒ පනතට විරුද්ධයි.මට විරුද්ධව ඡන්දය දුන්න ගොවියත්, ජනාධිපතිවරයාට ඡුන්දය දුන්න ගොවියත් අද වැඩිමිලට පොහොර ගන්නවා. පාසල් දරුවන්ට දෙන්නේ බාල රෙදි. ඒ රෙද්දෙන් ෂර්ට් එක මැහුවොත් කලිසම මහන්න බැහැ. කලිසම මැහුවොත් ෂර්ට් එක මහන්න බැහැ.පන්සලේ පිං කැටේට අත තියපු මේ ආණ්ඩුව අනාගතයේදී අනෙකුත් ආගමික ස්ථානවලටත් අත තියාවි. සංහිඳියාව කියමින් රටේ ආගම්වාදය ඉස්මතු කරනවා. මේකට ආණ්ඩුව වග කියන්න ඕන. මේවයි පස්සෙ ඉන්නේ කවුද කියලා හෙළි වෙනවා.අපේ කාලයේ වැඩ කරන්න නිලධාරින්ට බලය දුන්නා. නිලධාරින් වැඩ කළා. ඒකටත් මෙයාල පද හදනවා. පාර්ලිමේන්තුවේ විපක්ෂ නායකයත් මේ ආණ්ඩුවටම ගැලපෙනවා. විපක්ෂයේ කාර්ය ක්රියාවට නංවන්නේත් අපියි.නැගෙනහිරට මේ ආණ්ඩුව කරපු එක වැඩක් කියන්න. නැගෙනහිරට වැඩක් කළේ කවුද? මේ ආණ්ඩුවට වැඩ කරන්න බැහැ.ඒකාබද්ධ විපක්ෂයේ නායක පාර්ලිමේන්තු මන්ත්රී දිනේෂ් ගුණවර්ධන මහතා මෙසේ පැවැසීය.අගමැතිවරයාත්, ජනාධිපතිවරයාත් වසර දෙකහමාරක් තුළ මේ රටට කළ දෙයක් නැහැ. ජනතාවට වැඩක් කරන්න බැරිනම් ආණ්ඩුවක් තියාගෙන හිටියට වැඩක් නැහැ. පහුගිය රජය කාලේ මේ පළාතේ ආර්ථික සංවර්ධනයක් ඇති වුණා. ඒ සංවර්ධනය කරා අපි නැවත ගමන් කළ යුතුයි.56 බලවේගය විසින් අත්පත්කරගත් ජනතා ජයග්රහණ නැවත ආපසු හැරවීමට එක්සත් ජාතික පක්ෂය ප්රමුඛ ආණ්ඩුව කටයුතු කරනවා. රට පාවාදෙන මේ ආණ්ඩුව ගෙදර යැවිය යුතුයි. ජනතාව ඒකට සූදානම්. ඒ බව දන්නා නිසා ආණ්ඩුව ඡුන්ද තියන්නේ නැහැ. මේකයි මේ ආණ්ඩුවේ ප්රජාතන්ත්රවාදය. මෙහෙම ආණ්ඩු ප්රජාතන්ත්රවාදී වෙන්නේ කොහොමද? මේක තනිකරම ඒකාධිපතිවාදයක්. මාතෘභූමිය නැවත එක්සේසත් කරගෙන ගම්බද ජනතාවගේ ආදායම් වැඩිකර නවපරපුරට රැකියා ලැබෙන ආර්ථික පරිවර්ථනයකට රට පරිවර්තනය කළ යුතුයි.ජාතික නිදහස් පෙරමුණේ නායක පාර්ලිමේන්තුන්තු මන්ත්රී විමල් වීරවංශ මහතා මෙසේ පැවසීය.ඉන්දියාවේ හා බටහිර රටවල වුවමනාව මත 2015 දී රටේ ප‍්‍රබෝධමත් ගමන අතරමග නතර වුණා. ඒත් අපි මේ රට අනාගත පරපුර වෙනුවෙන් රැකගත යුතුයි. මේ ආණ්ඩුවේ වැඩ නැහැ. කයිවාරුව විතරයි.අද ජනතාවට වගාකරන්න වතුර නැහැ. පොහොර සහනාධාර කැපුවා. රටේ ආර්ථිකය වැටෙනව. ඒ පොදු ව්‍යසනයට මුළු ජාතියම ගොදුරු වෙලා. සිංහල, දෙමළ, මුස්ලිම් අපි ඔක්කොම ලක්මාතාවගේ දරුවන්. ඒ නිසා අපිට රට වෙනුවෙන් යුතුකමක් තිබෙනවා. මේ ත‍්‍රිකුණාමල වරාය ඇතුළු ජාතික සම්පත් ඉන්දියාව ඇතුළු බටහිර රටවලට ගිලගන්න දෙන්න බැහැ. ති‍්‍රකුණාමල ජනතාවගේ අභිමානය ත‍්‍රිකුණාමල වරායයි. මේ වරාය බටහිර ජනතාවගේ තිප්පොළක් වෙන්න අපි ඉඩ තියෙන්නේ නැහැ.ත‍්‍රිකුණාමල වරාය විතරක් නෙමෙයි. නුවරඑළිය තැපැල් කාර්යාලය, මහනුවර දුම්රියපොළ, ගාල්ල දුම්රිය පොළ ඉන්දියාවට දෙනවා. ඉන්දියානු ව්‍යාප්තවාදයට එරෙහිව කෑගැසූ ජවිපෙ අද මේ ගැන නිහඬයි. අපි නිහඬව හිටියොත් අනාගත පරපුරට රටක් ඉතුරුවන්නේ නැහැ.අලූත් ව්‍යවස්ථාවේ විනාශය නිවැරදිව හඳුනාගෙන අස්ගිරි පාර්ශ්වය නිවේදනයක් නිකුත් කළා. අපි ඒ වෙනුවෙන් මහා සංඝරත්නයට දණ නමා ආචාර කරනවා. යෝජිත නව ව්‍යවස්ථාවෙන් පොලිස් බලය, පරිපාලන බලය, මුදල් බලය පළාත් සභාවලට දුන්නම මධ්‍යම රජයට මොනවත් ඉතුරු වෙන්නේ නැහැ. මේ රට පුංචි රටක්. මේක බෙදන්න දෙන්න බැහැ. එහෙම වුණොත් බටහිර ජාතීන්ට අපිව ගිලගන්න පහසු වේවි.බටහිර ඔත්තු සේවා මුස්ලිම් අන්තවාදී කල්ලි, සිංහල අන්තවාදි කල්ලි නිර්මාණය කරනවා. මේ ආණ්ඩුව හදන සන්ධානයක් නැහැ. ඒ වෙනුවට ජාතිවාදී, අන්තවාදී කල්ලි ශක්තිමත් කරනව.අපේ ආණ්ඩුව රටේ කුණු ප්රශ්නය විසඳුවා. ආණ්ඩුවට දෙකහමාරයි අවුරුදු. මේ ආණ්ඩුව යටතේ රටේම කුණු ප්රශ්න වැඩිවුණා. මුළු රටේම රෝහල් ඩෙංගු රෝගීන්ගෙන් පිරිලා. පළාත් පාලන ආයතන සක‍්‍රියව තිබුණානම් මේ ප්රශ්න ඇතිවන්නේ නැහැ. යුද්ධයෙන් මිනිස්සු මැරෙන එක මහින්ද මහත්තය නතර කළා. දැන් ඒ වෙනුවට මේ ආණ්ඩුව ඩෙංගුවලින් මිනිස්සු මරණවා.ඒ නිසා සිංහල, දෙමළ, මුස්ලිම් ජනතාව එකට එකතුවෙලා මේ ආණ්ඩුව පළවා නොහැරියහොත් මේ රට නොරටුන්ට අයිතිවෙනවා. මේ ආණ්ඩුව යුද හමුදා බුද්ධි අංශය, නාවික හමුදා බුද්ධි අංශය නිලධාරින් හිරකරලා. බුද්ධි අංශ හිරකිරීම නිසා ජාතික ආරක්ෂාව බිඳ වැටිලා.මහින්ද රාජපක්ෂ මහතා පසුගිය දිනවල පාකිස්තානයට ගියා. ඒ ගමන නතර කරන්න විදේශ ඇමතිවරයා පුදුම උත්සාහයක් ගත්තා. ඒත් ගමන නතර කරන්න බැරිවුණා. පාකිස්තානය මේ රටේ යුද්ධය නිමකරන්න අමිල දායකත්වයක් ලබාදුන්නා. ඒ රටවල් අද අපිත් එක්ක අමනාපයි. මේ ආණ්ඩුව යටතේ අපි මෙච්චර කල් ක්රියාත්මක කළ නොබැඳි රාජ්‍ය ප්රතිපත්තිය කෙළෙසිලා. විදේශ ප්රතිපත්තිය කාබාසිනියා වෙලා යැයි පැවසීය.පිවිතුරු හෙළ උරුමයේ ප්රධාන ලේකම් පාර්ලිමේන්තු මන්ත්රී උදය ගම්මන්පිල මහතා මෙසේ පැවසීය.මේ භූමියේ තමයි ප‍්‍රභාකරන්ගේ ඊළාම් දේශයේ සිහින නගරය පිහිටුවන්න තීරණය කර තිබුණේ. නමුත් ඊට පෙර ප්රභාකරන් විනාශ කරන්න මහින්ද රාජපක්ෂ මහතා සමත් වුණා. ආණ්ඩුව ඉන්දියාව සමග අත්සන් කළ ගිවිසුම අනුව මුළු ත‍්‍රිකුණාමල නගරයම ඉන්දියාවට පවරා දී තිබෙනවා. දැවැන්ත ආයෝජන ඉන්දියාව කළාම එවා ආරක්ෂා කරන්න ඉන්දියානු හමුදාව ත‍්‍රිකුණාමල වරායට බස්සනවා. මේ පළාත්වල වැඩිහිටි අය දන්නවා ඉන්දීය හමුදාවේ රඟ. 87 ඉන්දියානු භීෂණය නැවත ත්රිකුණාමලයට ගේන්න ආණ්ඩුව සූදානම් වෙනවා.මේ ආණ්ඩුව තවදුරටත් තිබුණොත් අපට රටක් ඉතිරි නොවන බව මහා සංඝරත්නය තේරුම් ගෙන තිබෙනවා. අස්ගිරි මහා නායක හිමිගේ සිංහ නාදයෙන් මුළු රටම අවදි වුණා.අපේ රටේ හිඟන්නෙක්වත් පන්සලේ පිං කැටේට අත තියන්නේ නැහැ. නමුත් මේ ආණ්ඩුව ඒකටත් අත තියන්න හදනවා. මොරගහකන්ද ජනාධිපතිවරයාගේ, ණය මහින්දගේ. අධිවේගය චන්ද්‍රිකාගේ, ඒක හදන්න ගත්ත ණය මහින්දගේ. මේක මාර බෙදිල්ලක්.අද ලක් මෑනියන් හඬනවා. ඔබ ලක් මවගේ සුජාත දරුවන්නම් මව් බිම බේරාගන්න මහින්ද මහතා වටා එක් විය යුතුය.ප්රජාතන්ත්රවාදී වාමාංශික පෙරමුණේ ප්රධාන ලේකම් පාර්ලිමේන්තු මන්ත්රී වාසුදේව නානායක්කාර මහතා මෙසේ පැවසීය.මෙම භූමිය ලෝකයේ වැදගත්ම භූමියයි. ත‍්‍රිකුණාමල වරායේ පිහිටීම අද්වීතීය පිහිටීමක්. අද මේ වරායට බැල්ම හෙළා ගෙන ඉන්න බටහිර බලවතුන් එදත් බැල්ම හෙළුවා. මෙම වරාය විදේශීය බලවතුන්ට යටත්වුණොත් එල්.ටී.ටී.ඊ. සංවිධානයට බය වුණාටත් වඩා අපිට බය වෙන්න වෙයි.අපි අපේ රටේ නිදහසට කැමතියි. අපි වෙනත් රටක දේපළ අල්ල ගන්න ගියොත් මහා අවුල් ජාලාවක් ඇති වෙනවා. මේ ආණ්ඩුව නිදහස් අධ්‍යාපනය අහෝසි කරගෙන යනවා. එසේ කරන්නේ අප රටේ ජාතීන් අතර ගැටීම් ඇති කරන්නයි. මේ ආණ්ඩුවේ ප්රතිපත්තිය ඒකයි. අපි එකිනෙකාට ගරු කරන තරමට නැති වී ගිය අයිතිවාසිකම් නැවත දිනා ගත හැකියි.අපි එකිනෙකා අත්වැල් බැඳගෙන හිටියොත් රජය පරාජය කර මේ රට නැවත ජනතාවගේ රටක් කරන්න පුළුවන්. අපට තවම ඡන්ද බලය ලැබී නැහැ. ඡන්ද බලය ලැබුණොත් අපි මේ ආණ්ඩුව ගෙදර යවනවා යැයි පැවසීය.ශ්රී ලංකා පොදු ජන පෙරමුණේ සභාපති මහාචාර්ය ජී.එල්. පීරිස් මහතා මෙසේ පැවසීය.මේ රජයේ අ¥රදරශී වැඩ පිළිවෙළ නිසා ත‍්‍රිකුණාමල ජනතාවට ලොකු විනාශයක් වෙලා තිබෙනවා. මහින්ද රාජපක්ෂ මහතා මේ රටෙන් ත්රස්තවාදය තුරන් කරලා සියලූම ජන කොටස් අතර සංහිඳියාව ඇති කළා. ඒ වෙනුවෙන් පැහැදිලි වැඩපිළිවෙළක් ක්රියාත්මක කළා.අද ඒ සියල්ලම කඩා වැටිලා. රටේ කුණු ප්රශ්නය විසඳන්න බැරි ආණ්ඩුවකට ආණ්ඩුක්රම ව්‍යවස්ථාවක් ගේන්න පුළුවන් කියලා අපි විශ්වාස කරන්නේ නැහැ. රජයක් තිබෙන්නේ ජනතාවගේ ප්රශ්න විසඳීමටයි. නමුත් මේ රජය යටතේ එවැන්නක් සිදු වන්නේ නැහැ.අම්පාර දිස්ත්රික් පාර්ලිමේන්තු මන්ත්රී විමලවීර දිසානායක මහතා මෙසේ පැවසීය.නැගෙනහිර පළාතේ මුස්ලිම්වරුන් එළවා මේ ප්රදේශය ලෙයින් පෙඟී ගියා. ඒ භූමි සියල්ලම නැවත වගා බිම් බවට පත් කළේ මහින්ද රාපජක්ෂ මහතා මිස මෛත්රී - රනිල් ආණ්ඩු නෙමෙයි. නමුත් 2015 ජනාධිපතිවරණයේදී මුස්ලිම්, දෙමළ ජනතාව මහින්ද රාජපක්ෂ මහතාට අඩුවෙන් ඡුන්දය දුන්නා. ඒත් මේ රටේ දහසක් මව්පියන්ගේ දරුවන්ගේ කඳුළු පිස්සේ මහින්ද රාජපක්ෂ මහතායි.නැගෙනහිර පළාතට ප්රජාතන්ත්රවාදය උදා කළේ මහින්ද රාජපක්ෂයි. උතුරු පළාතට ප‍්‍රජාතත්ත‍්‍රවාදය දුන්නේ මහින්ද රාජපක්ෂ මහතා මිස ද්‍රවිඩ සංධානය නෙමෙයි. සයනයිට් කරල කරේ තිබූ දරුවාගේ අතට පෑන දුන්නේ මහින්ද රාජපක්ෂයි. කවුද කියන්නේ මහින්ද රාජපක්ෂ දෙමළ ජනතාවට, මුස්ලිම් ජනතාවට විරුද්ධයි කියලා. මහින්ද රාජපක්ෂ මහතා ඊළඟ ආණ්ඩුවේ නායකයා කිරීමට ත‍්‍රිකුණාමල ඇතුළු නැගෙනහිර පළාතේ ජනතාව සූදානම්.අම්පාර දිස්ත්රික් පාර්ලිමේන්තු මන්ත්රිනී ශ‍්‍රියානි විජේවික‍්‍රම මහත්මිය මෙසේ පැවසීය.අම්පාර දිස්ත්රික්කයේ හා ත‍්‍රිකුණාමල දිස්ත්රික්ක දෙකේම ජනතාවට තිබෙන්නේ එක සමාන අත්දැකීම්. යුද්ධය නිම වෙන්න පෙර නැගෙනහිර අපි ජීවත්වුනේ කොහොමද කියලා අපිට හොඳට මතකයි. ඒ අත්දැකීම් කවදාවත් අමතක වෙන්නේ නැහැ. යුද්ධය නිම කරලා නැගෙනහිර පළාතේ මහා සංවර්ධනයක් කළ නිසා අපි මහින්ද රාජපක්ෂ මහතාට ආදරෙයි.මහින්ද මහත්තයා එළවලා බලයට ආපු මේ ආණ්ඩුව ජනතාවට මොකද කළේ.මැතිවරණ කල්දාන, ප්රජාතන්ත්රවාදී විරෝධී මේ ආණ්ඩුව එළවා හරින්න දිවිහිමියෙන් කැප වෙනවා.නැගෙනහිර පළාත් සභා මන්ත්රී ජයන්ත විජේසේකර මහතා මෙසේ අදහස් දැක්වීය.රනිල් වික්රමසිංහ මහතා සමග ආණ්ඩු හදපු හැමෝටම වැරදුණා. මෛත්රීපාල සිරිසේන මහතාටත් වරදින දවස වැඩි ඈතක නෙමෙයි. අපි වැඩි කල් යන්න කලින් මේ ආණ්ඩුව පරදවනවා. අපට යුද්ධය ඉවර කරලා දුන්නේ මහින්ද රාජපක්ෂ මහතායි. යුද්ධය අවසන්වුණු නිසා සිංහල, දෙමළ, මුස්ලිම් සියලූම දෙනා නැගෙනිහර පළාතේ සතුටින් ජීවත් වෙනවා. යුද්ධය ඉවර කර දීපු මහින්ද රාජපක්ෂ මහතා නැවත බලයට ගේන එක අපේ එකම අරමුණයි. ඒ සඳහා අපි ජීවිත පරිත්‍යාගයෙන් කැප වෙනවා යයි පැවසීය.මෙම ජන රැලිය සඳහා මහා සංඝරත්නය ඇතුළු අන්‍යාගමික පූජකවරුන් ද ඩලස් අලහප්පෙරුම, මහින්දානන්ද අලූත්ගමගේ, පවිත්රා වන්නිආරච්චි, ප්රසන්න රණතුංග, ඞී.වී. චානක, ශෙහාන් හේමසිංහ, සී.බී. රත්නායක, නාමල් රාජපක්ෂ, රංජිත් සොයිසා, පද්ම උදයශාන්ත, නිරෝෂන් පේ‍්‍රමරත්න ඇතුළු ඒකාබද්ධ විපක්ෂය නියෝජනය කරන පාර්ලිමේන්තු මන්ත්රීවරුන්, පළාත් සභා මන්ත්රීවරුන් ඇතුළු මහජන නියෝජිතයෝ රැසක් සහභාගී වූහ.ලංකා සම සමාජ පක්ෂයේ ප්රධාන ලේකම් මහාචාර්ය තිස්ස විතාරණ මහතා හා වෘත්තීය සමිති නියෝජිතයෝද මෙහිදී අදහස් දැක්වූහ.
|
තුනෙන් දෙකෙන් රාජපක්ෂවරුන්ගේත් ආණ්ඩුවේත් අවශ්‍යතා ඉටු කරනවා
| 0 |
(කැලණිය - ලාල් එස්. කුමාර සහ වැල්ලම්පිටිය - ශාන්ත සෙනෙවිරත්න)“අපේ ආණ්ඩුව කාලේ ගොවියාට පොහොර සහනාධාර ලබාදීලා අස්වැන්න වැඩි කළා. අපේ කාලයේ වී අස්වැන්න කොහොම තිබුණ ද කිව්වොත් මේ ආණ්ඩුව ඇවිල්ලා මත්තල ගුවන්තොටුපළෙත් වීවලින් පිරෙව්වා. එහෙම තිබුණ මේ රටට අද පිටරටට අතපාන්න වෙලා. ඒ තත්ත්වය ඇති කළ මේ ආණ්ඩුවේ අපේක්ෂකයකුට කෘෂිකර්මය ගැන කතා කරන්න බැහැ.” යැයි විපක්ෂ නායක මහින්ද රාජපක්ෂ මහතා පෙරේදා (19) පැවැසීය.කිරිබත්ගොඩ නගරයේදී පෙරේදා (19) පැවැති ශ්රී ලංකා පොදු ජන පෙරමුණේ රැලියේදී විපක්ෂ නායකවරයා මේ බව සඳහන් කළේය. ශ්රී ලංකා පොදු ජන පෙරමුණේ කැලණිය සංවිධායක පාර්ලිමේන්තු මන්ත්රී ප්රසන්න රණවීර මහතා විසින් මෙම රැලිය සංවිධානය කර තිබිණි.විපක්ෂ නායකවරයා මෙසේ ද පැවැසීය.“මේ ආණ්ඩුවේ අපේක්ෂකයාට දැන් කෘෂිකර්මය මතක් වෙලා. අපි පොහොර සහනාධාරය කෘෂිකාර්මික කටයුතුවලට දෙනවා කිව්වහමයි එයාටත් මතක් වෙලා තිබෙන්නේ.මේ අපේක්ෂකයා හිටපු ආණ්ඩුව කෘෂිකර්මය විනාශ කරලා දැම්මා. රට තුළ කුඹුරු වගා කිරීම නතර කෙරෙව්වා. මේ ආණ්ඩුව ආපු දවසේ ඉඳලා අක්කර ලක්ෂයක් මුඩු කෙරෙව්වා.අපේ කාලයේ ගොවියාට පොහොර සහනාධාර දීලා කෘෂිකාර්මික කටයුතු නගාසිටෙව්වා. අපේ කාලයේ වී අස්වැන්න කොහොම තිබුණා ද කිව්වොත් මේ ආණ්ඩුව ඇවිල්ලා මත්තල ගුවන්තොටුපළෙත් වී අස්වැන්න පිරෙව්වා. එහෙම තිබ්බ රටට පිටරටට අතපාන්න වෙලා. එවැනි තත්ත්වයක් ඇති කරපු මේ ආණ්ඩුවේ අපේක්ෂකයකුට කෘෂිකර්මය ගැන කතා කරන්න බැහැ.මේ අවුරුදු හතරේ කරපු වැඩ මේ රටේ ජනතාව දන්නවා. විරැකියාවෙන් පෙළෙනවා. උපාධිධාරීන්ට රැකියා නැහැ. අපේ ආණ්ඩුව කාලේ උපාධිධාරීන් 55000කට රැකියා දුන්නා. මේ ආණ්ඩුව අද හෙංචයියලාට රක්ෂා දෙනවා. මැතිවරණ නීති අමු අමුවේ උල්ලංඝනය කරනවා. මේ ආණ්ඩුව අද තැපෑලෙන් පත්වීම් ලබාදෙනවා. අපේ ගමටත් ඈත පළාත්වලින් එවලා තිබෙනවා. ඒ අයට ඉන්න තැනක් නැහැ. බෝඩිම් සොය සොයා ඇවිදිනවා. දේශපාලනඥයන් පස්සේ යන්නේ නැතිව රක්ෂා ලබාදීම අපේ වගකීම වශයෙන් අපි සලකනවා.අද මම කැලණිය පාලම පැනලා මේ පැත්තට එනකොට පැල්පත් පෙනුණා. එහා පැත්තේ පැල්පත් නැති කරපු අපි මෙහා පැත්තේ (කැලණියේ) පැල්පත් නැති කිරීමේ වැඩපිළිවෙළත් අප ක්රියාත්මක කරනවා.මේ දවස්වල බොරු ප්රචාර යවනවා. ෆේස්බුක්, කටකතා, බොරු කියනවා. ඒවට රැවැටුණු යුගය ඉවරයි. 2015 දී රැවැටුණා. දෙපාරක් රැවැටෙන්නේ නැහැ. අපි දැම්මේ නිකන් මිනිහෙක් නොවේ. අපේ නායකයෝ එක්ක කතා කරලා හොඳට හිතලා බලලා වැඩ කරන්න පුළුවන් කෙනෙක් දැම්මේ. මේ වෙලාවට රටට අවශ්‍ය වැඩ කරන මිනිහෙක්. නිදි මරාගෙන යාල කැලේ අලි කොටි දිහා බලාගෙන ඉන්න මිනිහෙක් නොවෙයි.අපි වැඩ කරන්න පුළුවන් ගෝඨාභය රාජපක්ෂ දාලා තිබෙනවා. 16 වැනිදා උදේ පාන්දර ගිහිල්ලා අර ඈත පෙනෙන පොහොට්ටුව මතක තබාගෙන ගිහිල්ලා ඡන්දය පාවිච්චි කරලා පොහොට්ටුව දිනවන්න කටයුතු කරමු.” යැයි මහින්ද රාජපක්ෂ මහතා වැඩිදුරටත් පැවැසීය.ශ්රී ලංකා පොදු ජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා මෙසේ පැවැසීය.“අද රටේ ජනතාව ඉල්ලා සිටින්නේ අපට ආරක්ෂිත රටක් ලබාදෙන්න, රට ආරක්ෂා කරදෙන්න. එදා ත්රිවිධ හමුදාව පොලිසිය සිවිල් ආරක්ෂක රණවිරුවන් දිනාගත් රට නැවතත් බෝම්බ පුපුරණ තත්ත්වයකට පත් වුණා. අපේ රජයක් යටතේ ජාතික ආරක්ෂාවට ප්රමුඛත්වය දෙනවා. නැවතත් මේ රට සෛවරී සුරක්ෂිත රටක් කරන බවට මම පොරොන්දු වෙනවා.අපි එදා අණ දුන්නේ ආර්ථිකයෙන් ඉහළ සංවර්ධිත රටක්. අද සෑම ක්ෂේත්‍රයක් වාගේම පරිහානියට පත්වෙලා. අපි මේ රට සංවර්ධනය කිරීමට නිසැකවම ප්රතිපත්ති මාලාවක් ඉදිරිපත් කරනාව. ලෝකයේ තිබෙන ආර්ථිකයත් සමග ඉදිරියට යන විශේෂයෙන්ම ආසියාවේ දැනුම මුල් කරගත්තු ආර්ථිකයක් ඔස්සේ රට සංවර්ධනය කිරීමට ආර්ථික සැලැස්මක් අපි ඉදිරිපත් කර තිබෙනවා. මේ ආර්ථික සැලැස්ම ක්රියාත්මක කිරීම සඳහා අපි විශේෂයෙන් මේ රටේ මිනිස් සම්පත කෙරෙහි විශ්වාසය තබනවා.අද තරුණ තරුණියන් අතරමං වෙලා තිබෙනවා. උසස් පෙළ සමත් වෙලා විශ්වවිද්‍යාලවලට ඇතුළත් වෙන්න පුළුවන්කමක් නැතිව අතරමං වෙලා.ඒ වගේම උසස් පෙළ අසමත් වූ සෑම ක්ෂේත්රයකම විශාල තරුණ පිරිසක් අතරමං වෙලා සිටිනවා. අපේ රජයක් යටතේ අධ්‍යාපනය වෙනුවෙන් විශාල ආයෝජනයක් කරනවා. ඒ අනුව උසස් පෙළ සමත් විශ්වවිද්‍යාල අධ්‍යාපනය ලබන්නට සුදුසු සියලු අයට විශ්වවිද්‍යාලවලට ඇතුළත් වීමේ වරම ලබාදෙනවා.ඒ වගේම තාක්ෂණ විද්‍යාල, කාර්මික විද්‍යාල, වෘත්තිය විද්‍යාල ඇති කර ඔවුන්ට හොඳ වේතනයක් ලබන්නට හැකි රැකියා ලබා දෙනවා. ගම්පහ දිස්ත්රික්කය රැකියා කේන්ද්‍රස්ථානයක් බවට අපේ රජයක් යටතේ පත් කරනවා.කැලණිය විශ්වවිද්‍යාලයේ ධාරිතාව වැඩි කරනවා. ඒ හා සම්බන්ධ උපාධි ආයතන, වෘත්තීය පුහුණු හා තාක්ෂණ මධ්‍යස්ථාන ඇති කරනවා.ගම්පහ දිස්ත්රික්කය පාරම්පරික වෙදකම වෙනුවෙන් ප්රසිද්ධයි. විශේෂයෙන්ම වික්‍රමාරච්චි ආයුර්වේද විද්‍යායතනය අපි විශ්වවිද්‍යාලයක් බවට උසස් කළ යුතුයි. ඒ වගේම මේ දිස්ත්රික්කය පලතුරු වගා කරන ප්රදේශයක්. ඒ අනුව නව තාක්ෂණ ක්රමවේද හඳුන්වලා දීලා කෘෂිකර්මය දියුණු කරන්න පුළුවනි. ඒ වගේම පුරන් වූ කුඹුරු කාබනික පොහොර යොදවලා අස්වැද්දීම කරනවා.අපේ රජයක් යටතේ ජාතික ආරක්ෂාව, ඒ වගේම ආර්ථිකය, අධ්‍යාපනය වැනි ක්ෂේත්‍රවලට ප්‍රමුඛතාව දීම හරහා සුරක්ෂිත රටක්, සෞභාග්‍යවත් රටක් ලබා දෙන්න මා පොරොන්දු වෙනවා. ඒ සඳහා තමුන්නාන්සේලාගේ යුතුකම ඉටු කරන්න. මම මගේ යුතුකම ඉටු කරලා සෞභාග්‍යවත් රටක් බිහි කරනවා.” යැයි ද ගෝඨාභය රාජපක්ෂ මහතා වැඩිදුරටත් පැවැසීය. පාර්ලිමේන්තු මන්ත්රී විමල් වීරවංශ මහතා මෙසේ පැවැසීය.“එදා 2005 මහින්ද රාජපක්ෂ එනකොට මේ රට තිබුණේ සෝල්හයිම් අතේ. මේ රට දෙමළ ඊළම නිර්මාණය කරලා අසරණ වෙලා තිබුණේ. බෙදලා තිබුණ රටේ ආරක්ෂාව සහතික කරලා මාතෘ භූමියට පණ දෙන්න මහින්ද රාජපක්ෂ ආණ්ඩුවට පුළුවන් වුණා.අන්තවාදීන් සහරාන්ලා හුරතල් කරපු වීඩියෝ පටයක් දැන් පෙන්වලා තිබෙනවා. එහි හකීම් සහරාන්ලාට අතට අත දෙනවා. සාකච්ඡා පවත්වනවා. පාස්කු ඉරිදා ප්රහාරය ගැන සොයන්න ආණ්ඩුව පත් කරපු තේරීම් කාරක සභාවේ එක නඩුකාරයෙක් තමයි හකීම්. නඩුත් හාමුදුරුවන්ගේ බඩුත් හාමුදුරුවන්ගේ. ඒ හකීම් දැන් සජිත් ප්‍රේමදාසගේ වේදිකාවේ. සහරාන්ගේ අවතාරය ඉන්නේ සජිත්ගේ වේදිකාවේ.මහ බැංකුව මහ දවල් සුද්ධ කරපු කඳවුරේ සජිත්ට වම් පැත්තෙන් සුජීව සේනසිංහ ඉන්නවා. බැඳුම්කරයේ ග්‍රන්ථ කතුවරයා ෆුට් නෝට් කල්ලියේ අජිත් පී. පෙරේරා දකුණු පැත්තේ. රවී කරුණානායක පිටුපස්සේ ඉන්නවා. කබීර් හෂීම් එක් තවත් චූදිතයෙක්. ඒ ඔක්කොටම වඩා නායක රනිල් බැබලි බැබලී ඉන්නවා.අද භේදයකින් තොරව මුළු රටම ගෝඨාභය රාජපක්ෂ ඕනෑ කියනවා. මත්ද්‍රව්‍ය මාෆියාවට, හොර ජාවාරම්කාරයින් වැනි කොටස්වලට අද ගෝඨා බය කියනවා. මහජනතාවට පාට් පෙන්වන රාජ්‍ය සේවයේ සමහරුන්ටත් ගෝඨා බය තිබෙනවා. සිංහල දෙමළ මුස්ලිම් අපි කාටවත් ගෝඨා බය නැහැ. අපේ ජනතාව ඉල්ලන්නේ ගෝඨා තමයි. රටේ විනය හදන්න පුළුවන් ගෝඨාභයටයි.මේ 16 වැනිදා ජාතික ආරක්ෂාවට පණ දෙන්න අලුත් රටක් හදන්න පටන් ගන්න දිනයයි. ඒ සඳහා ඔබගේ ඡන්දය පොහොට්ටුවට ලබා දෙන්න.” යැයි විමල් වීරවංශ මහතා වැඩිදුරටත් පැවැසීය.පාර්ලිමේන්තු මන්ත්රී ප්රසන්න රණවීර මහතා මෙසේ පැවැසීය.“මහින්ද රාජපක්ෂ සමග යන අපිට වහල්ලු කියනවා. මේ රටට ආදරය කරන මේ මාතෘ භූමියට ආදරය කරන මේ රටේ ජාතික සම්පත් විකුණන්නේ නැති මහින්ද රාජපක්ෂ පස්සෙන් යන අපිට නම්බුයි. මේ රටේ ජාතික සම්පත් විකුණන් කන, මේ රට පිටරටට පාවලා දෙන, මේ රටේ ත්‍රස්ත්‍රවාදය අන්තවාදය පස්සේ යනවාට වඩා අපි මහින්ද රාජපක්ෂ සමග මේ ගමන ඉදිරියට යනවා. ඒක අපට ලොකු නම්බුවක්. අපි සියලු දෙනා එකතු වෙලා 16 වැනිදා මේ ආණ්ඩුව පෙරළන්න පෙළගැසෙමු.”මෙම අවස්ථාවට විපක්ෂයේ පාර්ලිමේන්තු මන්ත්රීවරුන් වන ජී.එල්. පීරිස්, විමල් වීරවංශ, වාසුදේව නානායක්කාර, සිසිර ජයකොඩි මහත්වරුන් ද පළාත් සභා, ප්රාදේශීය සභා මන්ත්රීවරුන් ඇතුළු විශාල ජනතාවක් ද එක්ව සිටියහ.ඊට අමතරව ශ්රී ලංකා නිදහස් පක්ෂයේ ගම්පහ දිස්ත්රික් සංවිධායක රෙහෙනසිරි වරාගොඩ මහතා ඇතුළු එම පක්ෂයේ ප්රාදේශීය සභාවේ හිටපු මන්ත්රීවරු කිහිපදෙනෙක් ද ශ්රී ලංකා පොදු ජන පෙරමුණට සහාය පළ කරමින් එම වේදිකාවට එක් වූහ.එලෙස එක්සත් ජාතික පක්ෂයෙන් කැලණිය ප්රාදේශීය සභාවට තරග කළ බුද්ධික මිහිපති මහතා ද පොදු ජන පෙරමුණට එක්විය.
|
තුනෙන් දෙකෙන් රාජපක්ෂවරුන්ගේත් ආණ්ඩුවේත් අවශ්‍යතා ඉටු කරනවා
| 0 |
(පොලොන්නරුව-ක.ග. කරුණාරත්න, හිඟුරක්ගොඩ - සුනිමල් හේවගේ)රටක අධ්‍යාපනය වෙනුවෙන් කරනු ලබන ආයෝජනය දීර්ඝතම මෙන්ම උතුම් ප්රතිඵල ලබා දෙන්නාවූ ආයෝජනයන් නිසා ඒ වෙනුවෙන් රජයක් විදියට සියලු කැපවීම් කරන බව ජනාධිපති මෛත්රීපාල සිරිසේන මහතා ඉකුත් 25 වැනිදා පොලොන්නරුවේ දී ප්රකාශ කළේය. මේ රටේ පාසල්වල අධ්‍යාපනය ලබන ලක්ෂ 40 කට වැඩි දරු පිරිස ජාතික මෙන්ම ජාත්‍යන්තර තලය තුළත් විශිෂ්ටයන් බවට පත් කරන්නට අවශ්‍ය මඟ පෙන්වීම් සහ සම්පත් ලබාදෙමින් අපේ යුතුකම් සහ වගකීම් නිසි ලෙස ඉටුකරන බවද ජනාධිපතිවරයා කීය. ජනාධිපති මෛත්රීපාල සිරිසේන මහතා මේ බව ප්රකාශ කළේ පොලොන්නරුව රාජකීය විද්‍යාලයේ වාර්ෂික නිවාසාන්තර ක්රීඩා උළෙලේ ප්රධාන ආරාධිත අමුත්තා ලෙස සහභාගීවෙමිනි.පොලොන්නරුව රාජකීය විද්‍යාලයේ රුපියල් එක් කෝටි අනූනව ලක්ෂයක වියදමින් අභිනවයෙන් ඉදි කෙරුණු පිහිණුම් තටාකය සහ රුපියල් එක්කෝටි හතළිස් ලක්ෂයක වියදමින් ඉදිකළ නව ක්රීඩාංගණය සහ ක්‍රීඩාගාරයද ජනාධිපතිවරයා අතින් මෙදින සිසු අයිතියට පැවැරීම සිදු කෙරිණි. එහිදී අදහස් දැක්වූ ජනාධිපති මෛත්රීපාල සිරිසේන මහතා මෙසේ ද කීය. මගේ පාසලේ අද ඓතිහාසික දවසක්. සුන්දර පරිසරයක තාක්ෂණික උපදෙස් මත ගොඩනැගුණු ක්‍රීඩාංගණයක 2017 වසරේ රාජකීය විද්‍යාලයේ වාර්ෂික නිවාසාන්තර ක්රීඩා උළෙල පවත්වන අවස්ථාවේ ඔබ සමඟ එක්වීමට ලැබීම මා ඉතාමත් භාග්‍යයක් කොටයි සලකන්නේ. අද වගේම දවසක මට මතකයි රාජකීය විද්‍යාලයේ මගේ පාසලේ මම ශිෂ්‍යයෙක් විදියට අවසන් වරට මේ පාසලේ සිටියෙත් ඒ වගේම මම ශිෂ්‍යයෙක් විදියට සහභාගී වුණු නිවාසාන්තර ක්රීඩා උළෙලක් පැවැත්වුණෙත් මීට අවුරුදු 46 කට පෙර 1971 අප්‍රේල් මාසයේ පස්වෙනිදායි. මේ දරුවන් වගේම 1971 අප්‍රේල් මාසයේ පස්වෙනිදා මේ ක්‍රීඩාපිටිය තුළ අද ඔබ ඉන්න විදියටම, ඔබ ශිෂ්‍යයෙක් විදියට කටයුතු කරන විදියටම, ක්‍රීඩකයෙක් විදියට කටයුතු කරන විදියටම මම එදා කටයුතු කළා. ඒ වගේම අද මේ පාසලට පැමිණි අවස්ථාවේ විශේෂයෙන්ම ශිෂ්‍ය භට කණ්ඩයේ පැවැත්වුණු ආචාර පෙළපාළිය අවස්ථාවේ මගේ මතකය ඇදී ගියේ 1969 සහ 70 වර්ෂ දෙකේ ජ්‍යෙෂ්ඨ ශිෂ්‍ය භටයෙක් විදියට මේ විද්‍යාලයේ දියතලාවේ පුහුණු කඳවුරට සම්බන්ධවූ ආකාරයත් අද මේ සිසු දරුවන් ආචාර පෙළපාළියේ සිටි ආකාරයට මමත් එදා ශිෂ්‍ය භටයෙක් විදියට හිටියා. එදා ඒ වගේම මම පාසල් යනවිට බාල දක්ෂ සේවයේ දරුවන් දකින විට මගේ මතකය ඇදී ගියේ මම බාලදක්‍ෂයෙක් විදියටත් මේ පාසලේ එදා කටයුතු කරපු ආකාරය. අද ඔබ ක්රීඩා කරන්නේ විධිමත් තාක්ෂණික උපදෙස් මත ඉදිවූ අංගසම්පූර්ණ ක්‍රීඩාංගණයකයි. එදා මා ක්රීඩා කළේ ශිෂ්‍යයෙක් විදියට ක්රීඩා පිටියක නොව පිට්ටනියකයි. එදා පිට්ටනියේ සිටි ශිෂ්‍යයෙක් අද මේ දරුවන්ම නව තාක්ෂණය යටතේ ක්‍රීඩාංගණයක ක්රීඩා කරන්න ඔබට අවශ්‍ය විදියට අනෙකුත් විවිධ අංශවල සැණකෙළි බලන්න කටයුතු කිරීම ගැන මම ඉතාමත්ම සතුටු වෙනවා.පොලොන්නරුව රාජකීය විද්‍යාලය මේ ආකාරයට ගොඩනඟන්න පුළුවන්කම ලැබුණේ එදා සී.පී. ද සිල්වා මහතා මේ රටේ ශ්‍රේෂ්ඨ දේශපාලනඥයෙක් පොලොන්නරුව සංවර්ධනය වගේම මේ රටේ ජාතික සංවර්ධන වැඩපිළිවෙළේදී අපට රාජකීය විද්‍යාලයත් දායාද කළා. මම ඉතාමත් සතුටු වෙනවා අද ලංකාවේ කිසිම පාසලකට නොදෙවෙනි ආකාරයට අංගසම්පුර්ණ සියලු දේවල්වලින් පිරි පාසලක් බවට පත් කරන්න මගේ දායකත්වය මගේ ආණ්ඩුවක් තුළ ලබා දෙන්නට පුළුවන්වීම පිළිබඳව. මීට පෙරත් මා කියා තිබෙන ආකාරයට දරුවනේ දැන් තිබෙන්නේ ඔබේ වාරයයි. ඔබ දක්ෂ නම්, ඔබේ හැකියාවන් ඔබේ නිර්මාණශීලී භාවයන් ඔබේ කුසලතාවයන් තුළ ඔබ දක්ෂ දරුවන් වගේම දක්ෂ පුරවැසියන් වගේම ජාතික වශයෙන් මෙන්ම අන්තර් ජාතික වශයෙන් විවිධ ක්ෂේත්රවල ජයග්රහණය ලබන විශිෂ්ටයින් වනු දැකීමයි. අපි කාගේත් ප්රාර්ථනාව සහ අරමුණ.මේ අරමුණු ඉෂ්ට කර ගැනීම සඳහා අපි රජය විදියට කටයුතු කිරීම පළාත් සභාවේ දායකත්වය සහයෝගය අධ්‍යාපන අමාත්‍යංශය මේ සඳහා දෙන දායකත්වය මා ඉතාමත් අගය කරනවා. මීට පසුපස ඉදිවන අංගසම්පූර්ණ ක්රිකට් ක්රීඩාංගණය මා විශ්වාස කරනවා පොලොන්නරුව දිස්ත්රික්කයට ලැබුණු ඓතිහාසික සම්පතක් විදියට. පොලොන්නරුව දිස්ත්රික්කයට තියෙන පාසල් දෙසිය හයෙන් හැටක් අද පිබිදෙමු පොලොන්නරුව වැඩසටහන යටතේ පුළුල් සංවර්ධනයකට ලක් වෙමින් තිබෙනවා. මේ දිස්ත්රික්කයේ සියලුම පාසල් අංගසම්පූර්ණ කිරීම, අවශ්‍ය සම්පත් ලබාදීම, ප්රායෝගික වශයෙන් දරුවන්ට ඒ පාසල්වල ඉගෙනීම් කරනවිට අවශ්‍ය සම්පත් ලබා දෙනවා.පිබිදෙමු පොලොන්නරුව වැඩසටහන මා විශ්වාස කරනවා පොලොන්නරුව දිස්ත්රික්කයේ අධ්‍යාපනයේ පරිවර්තනයක් පෙරළියක් කරමින් මේ කරන අනාගත ආයෝජනය තුළ මේ දිස්ත්රික්කයෙන් ලෝකය ජයග්රහණය කරන විශිෂ්ටයින් බිහිවෙයි කියලා. ඒ නිසා මේ දෙන සම්පත් පොලොන්නරුව රාජකීය විද්‍යාලයට පමණක් නොවෙයි අද පොලොන්නරුව දිස්ත්රික්කයේ පාසල්වල බැලුවොත් ඒ සෑම පාසලකම ඔබට දකින්නට පුළුවන් පිබිදෙමු පොලොන්නරුව වැඩසටහන යටතේ තිබෙන නව සංවර්ධන ව්‍යාපෘති පිළිබඳව. අපි ක්රියාත්මක කරලා තිබෙන තුන් අවුරුදු සැලැස්මක් තුළ මේ වනවිට වැඩ ආරම්භ කරලා තිබෙන්නේ. විද්‍යාලවල වැඩකටයුතු මේ වසරේත් ලබන වසරේත් ඉවරයි. සෑම පාසලකම 2018 අවසන් වනවිට පොලොන්නරුව දිස්ත්රික්කයේ විශේෂයෙන්ම පාසල්වල භෞතික සම්පත්වල කිසිම අඩුවක් නැතිව අංගසම්පූර්ණ වේවි කියලයි. මහ ඇමතිතුමාත් සමඟ මම සාකච්ඡා කරමින් හිටියේ මානව සම්පත් සම්පූර්ණ කිරීමේදී ප්රධාන වශයෙන්ම අත්‍යවශ්‍ය ගුරු ප්රශ්නය, ගැටලුව විසඳීම සඳහා මේ වනවිට ගෙන යනු ලබන වැඩසටහනේ සාර්ථකත්වයක් දැකීමයි. ඒ වගේම මම ඉන්දීය රජයෙන් කරන ලද ඉල්ලීමක් අනුව මේ වසරේ අපට පුළුවන් වෙනවා පොලොන්නරුව දිස්ත්රික්කයේ පොලොන්නරුව නගරයේ ඉදිවෙන සංහිඳියා පාසල වැඩකටයුතු ආරම්භ කරන්න.මම ඉන්දීය රජයෙන් කරපු ඉල්ලීමක් අනුව ඒ සඳහා අවශ්‍ය මුදල් අපිට පරිත්‍යාග කරලා තිබෙනවා. ණයක් නොවෙයි ප්රදානයක්. මේ දිස්ත්රික්කයේ සිංහල, දෙමළ, මුස්ලිම් සියලු දරුවන්ට එකට ඉගෙන ගන්න පුළුවන් පාසලක් අපි නිර්මාණය කරන්න. ඒ වගේම ලබන ජූලි පළවෙනිදා අපි වැඩ ආරම්භ කරනවා. මගේ ඉල්ලීමක් අනුව චීන රජයෙන් ලැබුණු ජාතික වකුගඩු රෝහල. එය පරිත්‍යාගයක්. එය ණයක් නොවෙයි. මම විශ්වාස කරනවා එය මුළු ලංකාවේම රෝගින් සඳහා ප්රතිකාර කරන මධ්‍යස්ථා නයක් බවට පත් කරන්න.මේ විදියට ගත්තම අපි අධ්‍යාපන ක්ෂේත්රය, ඒ වගේම සෞඛ්‍යය අනෙකුත් සියලු ක්ෂේත්රයන් ආර්ථික සංවර්ධනයට අවශ්‍ය සියලු අංග රජයක් විදියට අවශ්‍ය ඉලක්ක කරා යමින් මේ සංවර්ධන ක්‍රියාදාමය ඉතාමත් සාර්ථක විදියට ක්රියාත්මක කරන කාල සීමාවක්. ඔබට පොලොන්නරුව රෝහලට ගියවිට දකින්නට පුළුවන් පොලොන්නරුව අද මොනතරම් විධිමත් කාර්යක්ෂම සංවර්ධනයක් කරා යනවද කියල. ඒ වගේම තමයි ඒවායේ සේවය කරන වෛද්‍යවරුන් ඇතුළු ඒ සියලු කාර්ය මණ්ඩල ඉතාම විශිෂ්ට සේවයක් කරනවා. අපි රටක් විදියට බලාපොරොත්තු වෙන්නේ මේ සියලු අංශවල සංවර්ධනය. කෙනෙක් කියන්න පුළුවන්, අහන්න පුළුවන් ඇයි පොලොන්නරුවට විතරක්ද මේ විශේෂ ව්‍යාපෘති කියලා. නෑ. ලංකාවේ සෑම දිස්ත්රික්කයකම මෙවැනි සංවර්ධන ව්‍යාපෘති ක්රියාත්මක වෙනවා. අපි කරන්නේ පොලොන්නරුවේ අතපසුවූ දේ, පොලොන්නරුවට අත්‍යවශ්‍යම දේ පොලොන්නරුව ලංකාවේ තවත් දිස්ත්‍රික්කයකට නොදෙවෙනි දිස්ත්රික්කයක් බවට මේ දිස්ත්රික්කය පත් කිරීමේ ඒ උතුම් ව්‍යායාමය තමයි කරමින් තිබෙන්නේ. ඒ නිසා මම ඉතාමත්ම සතුටු වෙනවා වගේම මේ විද්‍යාලයේ ආදි ශිෂ්‍යයෙක් විදියට මේ විද්‍යාලයට මගේ ආදරය සහ ගෞරවය හැමදාමත් තියෙනවා. මේ දරුවන් දකින විට මගේ සිහියට එන්නේ ඔබ මෙන් මමත් ශිෂ්‍යයෙක් විදියට මේ පාසලේ ගත කරපු කාලයයි. ඒ නිසා දරුවනේ, ඔබට මම මේ වගේ දෙයක් කියනවා. ඔබ සෑම අතින්ම වාසනාවන්තයි. ඔබ සෑම ක්‍ෂේත්‍රයකින්ම භාග්‍යවන්තයි. ඔබට පාසලේ ප්රධාන වශයෙන් විභාගවලින් ඔබ ලබන ජයග්රහණ වගේම ඒ සඳහා සූදානම්වීම වගේම විභාග සමත්වීම වගේම මා කවදත් කියන පරිදි ජීවිතය සමත්වීම සඳහා සමාජය තුළ ප්‍රායෝගිකව තිබෙන ගැටලු සහ ප්රශ්න තේරුම් අරගෙන ඔබේ ජීවිතයේ ආත්ම ශක්තිය, ආත්ම ධෛර්ය, අධිෂ්ඨානශීලී භාවය, කැපවීම, විනය, විශිෂ්ටත්වය තුළ ඔබ මේ රටේ ශ්‍රේෂ්ඨ, විශිෂ්ට පුරවැසියන් වනු දැකීමයි අපේ අරමුණ. ඒ සඳහා ඒ ගමන් මගේ ඔබ ගෙනයන්ට, ඔබේ අනාගතය ශක්තිමත් කරන්නට අප විසින් දිය හැකි, දිය යුතු සෑම සහයෝගයක්ම ඔබට නොපිරිහෙළා ලබා දෙන බව ප්රකාශ කරන්න ඕන. වර්තමාන විදුහල්පතිතුමාත්, නියෝජ්‍ය විදුහල්පතිතුමාලත් තුමියලත්, ආචාර්ය මණ්ඩලය මෙම විද්‍යාලයේ දරුවන් සඳහා කරන කැපකිරීම මා ඉතාමත්ම අගය කරනවා.විදුහල්තිතුමාගේ නායකත්වයත්, ආචාර්ය මණ්ඩලයේ සියලුදෙනාගේ තිබෙන කැපවීම සහයෝගය තුළ මේ සියලු භෞතික සම්පත්වලින් අනූන මේ පාසල ලංකාවේ විශිෂ්ටතම පාසලක්, විභාගවලින් වගේම ක්රීඩා ක්ෂේත්රය ඇතූළු අනෙක් බාහිර ක්රියාකාරකම් තුළ විවිධ ක්ෂේත්ර තුළ විශිෂ්ටතම පාසලක් බවට පත් කර ගැනීමට විදුහල්පතිතුමාත්, ආචාර්ය මණ්ඩලයේ සියලු දෙනාත් කරන කැපවීම මා ඉතාමත් අගය කරනවා. එම නිසා අද දවසේ ඔබ සැම සමඟ එක් වන්නට ලැබීම ඔබට මෙන්ම ශිෂ්‍යයෙක් විදියට මට ඉතාමත් ඓතිහාසික අවස්ථාවක් කියන එක සිහිපත් කරනවා.ඔබේ අනාගතය වගේම, මේ රටේ පාසල්වල අධ්‍යාපනය ලබන ලක්ෂ 40 කට වැඩි දරු පිරිස මේ රටේ විශිෂ්ටයින් මෙන්ම ජාත්‍යන්තරය තුළත් ඉහළ විශිෂ්ටයින් බවට පත් කරන්නට රජයක් විදියට අප විසින් ගත යුතු ක්‍රියාමාර්ගත් ඒ සඳහා අවශ්‍ය මඟ පෙන්වීමත් අවශ්‍ය සම්පත් ලබාදීමත් තුළ අපි රජයක් විදියට අපේ වගකීම සහ යුතුකම නිසි ලෙස ඉටු කරන බව ප්රකාශ කරමින් මේ විද්‍යාලයේ ආදිශිෂ්‍ය සංගමය අලුත් මුහුණුවරකින් අලුත් වැඩසටහන් රාශියක නියැලී සිටිනවා. ආදි ශිෂ්‍ය සංගමයටත් මම සුබ පතනවා. ආශිර්වාද කරනවා ඔබේ මඟ පෙන්වීම ඔබේ සහයෝගය තුළ මේ පාසල සංවර්ධනයට සනිටුහන් කරන්න කියා. ඒ වගේම මව්පියන්ගේ තිබෙන උනන්දුව වුවමනාව, කැපවීම තමන්ගේ දරුවන් වෙනුවෙන් මම ඉතාමත්ම අගය කරනවා.දරුවන් පාසලට එවනවා වගේම දරුවන් පාසලෙන් පෞද්ගලික පන්තියට යවනවා වගේම ඒ සියලු දේවල් පිළිබඳව මව්පියන් දැනට වඩා වැඩි අවධානයක් යොමු කිරීම ඉතාමත් අවශ්‍යයි කියන එකයි මගේ අදහස. එම නිසා දරුවන් පාසලට, පෞද්ගලික පන්තියට යවනවා වගේම, වැඩ රාජකාරි කොතෙක් තිබුණත් දරුවන් පිළිබඳව සොයා බැලීම පෙරට වඩා ඉතාම අවශ්‍යයි කියන එක විශේයෙන් සඳහන් කළ යුතු වෙනවා. පසුගිය දිනවල අපි දැක්කා පේරාදෙණිය විශ්වවිද්‍යාලයේ කෘෂි විද්‍යා පීඨයේ සිසුන් නවක වදය දීම තුළ මොනතරම් හිංසාකාරී විදියට නවක ශිෂ්‍යයින්ට කරදර කරලා තිබුණාද කියන එක. පේරාදෙණිය විශ්වවිද්‍යාලයේ ශිෂ්‍යයෝ ගෙයක් කුලියට අරගෙන නවක ශිෂ්‍යයින් ගෙනහිල්ලා ඇඳුම් ගලවලා නිරුවත් කරලා බිම දිගා කරලා පොලු අරගෙන ගහලා තලලා ඒ අහිංසක ශිෂ්‍යයින්ට ඉතාමත් ම්ලේච්ඡ විදියට හිංසා කරලා තිබුණේ.ඒ කටයුතුවලට සහභාගීවෙච්ච සිසුන්ට මම දොස් කියන්නේ නෑ. නමුත් ඒ සිසුන් ඒ තත්ත්වයට පත් කළේ කවුද? ඔවුන් පිටුපස්සේ සිටියේ කවුද? ඒ අයට ගෙවල් අරන් දුන්නේ කව්ද ඒ සඳහා මුදල් කොහෙන්ද මෙවැනි කරුණු කාරණා ගණනාවක් තිබෙනවා. ඒ නිසා දරුවනේ ඔබ වගේ මේ රටේ සමස්ත දරු පරපුර විශ්වවිද්‍යාලයට යන්නේ සුන්දර බලාපොරොත්තු රාශියක් පෙරදැරි කරගෙනයි. ඒ සුන්දර පරිසරය තුළ බලාපොරොත්තු රාශියක් ඇතිව ඔබ විශ්වවිද්‍යාලයට යනවිට විශ්වවිද්‍යාලයෙන් ඔබ පිළිගැනීම කෙබඳුද. අපි දන්නවා පසුගිය දශක කිහිපය තුළම බරපතළ ඛේදවාදක රාශියක් ඇතිවුණා. සමහර සිසුන් මියගියා. අතපය කැඩුණා. සමහර සිසුන් සියදිවි නසා ගත්තා. ඒ අතරට අපට වාර්තා වෙනවා ඉතාමත්ම වධහිංසා, හිංසාදායක අමානුෂික ක්රියාකාරකම්. ඒ නිසා අපේ විශ්වවිද්‍යාල ක්ෂේත්රයේ සිටින සියලුම සිසු දරුවන්ගෙන් සිසු පරපුරෙන් මම ඉල්ලනවා ඔබේ මානසිකත්වය, ඔබේ සහෝදරත්වය ඔබේ විශ්වවිද්‍යාලයට ඇතුළුවන සිසුන් සඳහා තිබිය යුතු සෙනෙහස, ආදරය, ගෞරවය, පිළිගැනීම ඒ මනුෂ්‍යත්වය තුළ විශේෂයෙන්ම ආගමික ධර්මතාවයන් තුළ ප්‍රබුද්ධ භාවයෙන් කටයුතු කරන්න කියා. එම නිසා මෙවැනි සිද්ධීන් අපි රජය විදයට බරපතළ ලෙස, බලවත් ලෙස කනගාටුවනවා වගේම එවැනි සිද්ධීන් ඇති නොවීමට මම උපදෙස් දීලා තිබෙනවා. ඒ සඳහා පුළුල් වැඩපිළිවෙළක් අරන් තිබෙනවා. විශ්වවිද්‍යාලයේ සියලුම උප කුලපතිතුමන්ලා, ආචාර්ය මණ්ඩල පීඨාධිපතිවරුන්, විනය පාලක සභා ඒ සියලුම අයට මම ප්රධාන වශයෙන්ම ඉදිරි කාලසීමාව තුළ අනෙකුත් ආයතන සමග අත්වැල් බැඳගෙන සෑම ශිෂ්‍යයෙකුටම නිදහස් පරිසරයක් තුළ තම අධ්‍යාපන කටයුතු කිරීමේ පසුබිමක්, පරිසරයක් ගොඩනගන්නට කටයුතු කිරීම සම්බන්ධයෙන් අපි මේ දිනවල සාකච්ඡා කරමින් ඒ සඳහා වැඩපිළිවෙළක් ක්රියාත්මක කිරීමට බලාපොරොත්තු වෙනවා. අද දවසේ මේ පින්බර දිනයේ ආදරණීය, මාතාවන්ට රාජකීයයන්ට මවුපියන්ට සහ දරුවන්ට ඒ හා සමානවූ විදුහල්පතිතුමාත්, ආචාර්ය මණ්ඩලයත්, ආදී ශිෂ්‍යයින් සහ ආරාධිත අමුත්තන් වන ඔබ සියලු දෙනා සමඟ මේ දරුවන්ගේ කාර්යයට සහභාගී වීමට ලැබීම ගැන සතුටුවෙමින් දරුවනේ ඔබ වෙනුවෙන් ඔබේ අනාගතය සඳහා අප විසින් කළයුතු සියලු කැපවීම් කරමින් රටක අධ්‍යාපනය වෙනුවෙන් කරන ආයෝජනය දීර්ඝතම මෙන්ම වඩාත් උතුම් ප්රතිඵල ලබා දෙන්නාවූ ආයෝජනය නිසා ඒ වෙනුවෙන් රජයක් විදියට සියලු කැපවීම තිබෙන බව ප්රකාශ කරමින් ඔබ සියලු දෙනාටම වාසනාවන්ත අනාගතයක් ප්රාර්ථනා කරමින් මම ඔබෙන් සමුගන්නවා. පොලොන්නරුව රාජකීය විද්‍යාලයේ විදුහල්පති රවිලාල් විජයවංශ මහතා පිළිගැනීමේ කථාව කළේය. උතුරු මැද පළාතේ ආණ්ඩුකාර පී.බී. දිසානායක, උතුරු මැද පළාත් මහ ඇමැති පේෂල ජයරත්න, උතුරු මැද පළාත් සභාවේ කෘෂිකර්ම ඇමැති ආර්.එම්.පී.බී. රත්නායක, යන මහත්වරුද මෙම අවස්ථාවට සහභාගී වූහ.
|
රටක අධ්‍යාපනයට කරන ආයෝජනය උතුම් දෙයක්: රජය කැපවීමෙන් එය ඉටුකරනවා
| 1 |
අපේ රටේ දරුවන් දැනුමෙන් උගත්කමෙන් සන්නද්ධ කිරීමේ වගකීම රජයක් විදියට නොපිරිහෙලා ඉටුකරන බව ජනාධිපති මෛතී‍්‍රපාල සිරිසේන මහතා පසුගියදා (10) පොලොන්නරුවේදී ප්රකාශ කළේය.අන්තර් ජාතික දැනුම වෙළඳපොළේ නවෝත්පාදන ආර්ථිකයේ පවතින විශාල ඉල්ලූම සඳහා අපේ තරුණ පරපුර යොමු කිරීම සහ ඔවුනට අවශ්‍ය මඟ පෙන්වීම කරන බවද ජනාධිපතිවරයා මෙහිදී පැවැසීය.ජනාධිපති මෛතී‍්‍රපාල සිරිසේන මහතා මේ බව ප්රකාශ කළේ පොලොන්නරුව රාජකීය විද්‍යාලයේදි පසුගිය 10 වෙනිදා ආරම්භ වූ ‘‘රට වෙනුවෙන් පිබිදෙන පුලතිසි යෞවනය’’ පොලොන්නරුව දිස්ති‍්‍රක් තරුණ කඳවුරේ සමාරම්භක උළෙල අමතමිනි.පුරා දින 03ක් තිස්සේ මෙම තරුණ කඳවුර පැවැති අතර ඒ සඳහා පොලොන්නරුව දිස්ති‍්‍රක්කයේ තරුණ තරුණියෝ 3000කට අධික පිරිසක් සහභාගි වූහ.රටේ ඉදිරි සංවර්ධන කි‍්‍රයාවලියට කාර්යක්ෂම ලෙස දායක විය හැකි පෞරුෂ වර්ධනයෙන් සහ නායකත්ව ගුණාංගවලින් හෙබි තරුණ පරපුරක් බිහිකිරීමේ අරමුණින් දීප ව්‍යාප්තව පැවැත්වීමට යෝජිත නායකත්ව කඳවුරු වැඩසටහනේ සමාරම්භක කඳවුර වූ මෙය ජනාධිපති මෛතී‍්‍රපාල සිරිසේන මහතාගේ උපදෙස් පරිදි ජනාධිපති ලේකම් කාර්යාලය සහ පොලොන්නරුව දිස්ති‍්‍රක් ලේකම් කාර්යාලය එක්ව සංවිධානය කර තිබුණි.අද රටේ පවතින ප‍්‍රශ්නවලදී බොහෝ වෙලාවට දකින දේ විනය පිළිබඳ ප්රශ්නය බවත් විනයක් ඇති මිනිසුන් බිහිකිරීම මෙම තරුණ කඳවුරේ එක් අරමුණක් බවත් කී ජනාධිපති මෛතී‍්‍රපාල සිරිසේන මහතා මේ රටේ සියලූ දේශපාලනඥයින් විනයක් ඇති දේශපාලනඥයින් විදියට හැසිරෙනවාද කියන කාරණය අප හමුවේ අද තිබෙන බවද ප්රකාශ කළේය.එම නිසා අද මෙන්ම ඊයේත් පැවැති එම ප්රශ්නය හෙට දවසේ අවසන් කිරීම සඳහා අප සියලූ දෙනාම අධිෂ්ඨානශීලී විය යුතු යැයිද ජනාධිපතිවරයා කීවේය.ජනාධිපතිවරයා උත්සවය අමතමින් මෙසේද පැවැසීය.දිස්ත‍්‍රික්කයක තරුණයින් වෙනුවෙන් තෙදින තරුණ කඳවුරක් මේ රටේ පවත්වන පළමු අවස්ථාව වන්නේ මෙයයි. නිදහසෙන් පසු ලංකාවේ එකම දිස්ත‍්‍රික්කයක වත් විශාල තරුණ සංඛ්‍යාව නියෝජනයෙන් යුත් තෙදින තරුණ ක`දවුරක් පවත්වා නැහැ. ඒ අවස්ථාව ඔබට ලැබුණේ ඔබේ දිස්ත්රික්කයෙන් ඔබ රටේ ජනාධිපතිවරයෙක් පත්කර ගත් නිසයි. මෙවැනි තරුණ ක`දවුරක් සංවිධානය කිරීමට අවශ්‍ය සම්පත්, අනුග්රහය, කැපවීම ගත්විට ගුණාත්මක බවින් සහ උසස් ප‍්‍රමිතියකින් මේ කටයුත්ත කරන්න ආයතන රාශියක් අවශ්‍ය වෙනවා. ජනාධිපති ලේකම් කාර්යාලය, තරුණ කටයුතු අමාත්‍යාංශය නිපුණතා සංවර්ධන අමාත්‍යාංශය, රාජ්‍ය පරිපාලන අමාත්‍යාංශය, යුද නාවික ගුවන් ත්රිවිධ හමුදාව, පොලීසිය වැනි ආයතනත් ක`දවුර ශක්තිමත් කරන්න අවශ්‍ය සම්පත් ලබාදෙන පෞද්ගලික ආයතන රාශියකුත් අපට උදව් කර තිබෙනවා, මුදල් සහ අනෙකුත් සම්පත් ප්රදානය කිරීමෙන්. ඒ නිසා මම විශ්වාස කරනවා මේ තරුණ දරු පිරිස පින්වන්ත, භාග්‍යවන්ත පිරිසක්. ඔබ මෙන්ම මමත් වෙළේ, පැලේ, කමතේ, නියරේ ජීවිතයේ වැඩි අත්දැකීම් ලබපු කෙනෙක්. මම ආශිර්වාද කරනවා මේ පැමිණ සිටින පොළොන්නරුවේ දහස් සංඛ්‍යාත තරුණ පිරිස අතරින්, මේ රටේ අනාගත අගමැතිවරයෙක් සහ ජනාධිපතිවරයෙක් බිහිවේවා කියා.නිවේදක මහතා පැවසුවා වසර 732 කට පසුව පොලොන්නරුවෙන් රාජ්‍ය නායකයෙක් බිහිවුණේ කියලා. ඒ නිසයි මම ප්රාර්ථනා කරන්නේ මේ තරුණ පිරිස අතරින් අනාගත රාජ්‍ය නායකයෙක් බිහිවේවා කියලා. මේ තරුණ ක`දවුර සකස්කළේ කරුණු ගණනාවක් මුල්කරගෙනයි. මේ සමාරම්භක උළෙලේදී ඔබ ප‍්‍රතිඥාවක් දුන්නා. ඒ ප‍්‍රතිඥාව මම කලින් කියවලා තිබුණෙත් නැහැ. මම කලින් අහලා තිබුණෙත් නැහැ. ඒ ප‍්‍රතිඥාවේ තිබුණා තමන් තමන්ට ආදරේ කරන්න කියලා. තමන් තමන්ට ආදරේ නොකර අනික් අයට ආදරේ කරන්න තමන්ට ශක්තියක් ගොඩනැගෙනවාද කියන කාරණය අපි අපේ හෘද සාක්ෂියෙන් අහන්න ඕනෑ. අපි මව්පියන්ට ආදරේ කරනවා. දරුවන්ට ආදරේ කරනවා. ආදරවන්තියන්ට ආදරේ කරනවා. ආදරවන්තයාට ආදරේ කරනවා. පාරේ යන එන විට හමුවන අයට ආදරේ කරනවා. ආදරේ කියන දේ කෙළවරක් නැති නිමක් නැති දෙයක්. මම හිතනවා ඔබ ඔබේ ජීවිත කාලය තුළ ඔබට ආදරේ කරන්න ශක්තිය අවශ්‍යයද. ඒ ශක්තිය දෙන්න මුල් වන්නේ ඔබේ කායික හා මානසික සෞඛ්‍යය තත්ත්වයයි. ඒ නිසයි ප‍්‍රතිඥාව දෙනවිට කිව්වේ ඔබ මුලින්ම ඔබට ආදරේ කරන්න කියලා. ඔබ තරුණ පිරිස විදියට ලබාගත යුත්තේ දැනුමයි. දැනුම උගත්කම තුළ පරිපූර්ණ වන තරුණ ප්රජාව තමයි රටක් ගොඩනගන්න අවශ්‍ය වන්නේ. කාර්යක්ෂම, අධිෂ්ඨානශීලී වූ ආත්ම ශක්තියක් ආත්ම අභිමානයක් ආත්ම ධෛර්යයක් ඇති ජනතාවක් බිහිවන්නේ එවිටයි. රාජ්‍යයක වගකීම මූලික වශයෙන්ම ඒ රටේ ජනතාව උගතුන් කිරීම. ඒ රටේ ජනතාව දැනුම්වත් භාවයෙන් පරිපූර්ණ කිරීමයි. රටේ ජනතාව ලෝකයේ තවත් රටක ජනතාවට දෙවෙනි නොවන ආකාරයට දැනුමෙන් අවබෝධයෙන් ශක්තිමත් කිරීම. ඒ උගත්කම සහ දැනුම එක්ක මූලික වශයෙන්ම ජීවිතය සමත්වෙන්න නම් විනයක් ඇති මිනිසෙක් බිහිවිය යුතුයි. අද රටේ ජනතාවගේ විනය පිළිබ`ද ප්රශ්නයක් පෙනෙනවා. දේශපාලනඥයින් තුළ විනයක් තිබෙනවාද කියන කාරණාව අපි විමසිය යුතුයි. විනයේ ආදර්ශය රටට දෙන්න මේ රටේ සියලූ දේශපාලනඥයින් විනයක් ඇති දේශපාලනඥයින් ලෙස හැසිරෙනවාද කියන ප්රශ්නය ඊයෙත් තිබුණා. අදත් තියෙනවා. එය හෙට දවසේ අවසන් කර ගැනීම සඳහා අපි අධිෂ්ඨානශීලී විය යුතුයි. මේ රටේ රාජ්‍ය නිලධාරීන් තුළ විනයක් ගොඩනැගීම පිළිබඳව කතා කිරීමේදී අපි සතුටු වෙන්න ඕනෑ යුද, නාවික, ගුවන් ත්රිවිධ හමුදාවන් වල මූලික පුහුණුවේ සිට වැදගත්වන්නේ විනයයි. යුද්ධයක් කරන්න වැදගත් අවශ්‍ය දේ විනයයි. ඒ තුළයි හමුදාව කළමනාකරණය වෙන්නේ. ලෝකයේ ඇතැම් රටවල්වල රජයන් විසින් මුළු රාජ්‍යයේ ජනතාව හමුදා පුහුණුවකට ලක් කරනවා. සිංගප්පූරුව ගත්විට සිංගප්පූරුවේ පළමු පරිවර්තනය කළ නායකයා ලී ක්වාන් යූ සිංගප්පූරුවේ බලය ලබා ගැනීමත් සමගම වර්ෂ දෙක තුනක් වැනි කෙටි කාලයක් ඇතුළත රටේ සමස්ත ජනතාවට හමුදා පුහුණුවක් දුන්නා. ඒ පුහුණුව දීම තුළ ඔහු බලාපොරොත්තු වුණේ යුද්ධයක් කරන රණකාමී ජනතාවක් බිහිකිරීම නෙවෙයි. ඔහු බලාපොරොත්තු වුණේ රටේ සියලූ පුරවැසියන් විනයක් ඇති ජාතියක් ලෙස ගොඩනැගීමයි. ඒ නිසා සියලූ ක්ෂේත්රවල විනය පිරිහීම රටේ ඉදිරි සංවර්ධන ගමනට බාධාවක් වනවා. ඔබට අවශ්‍ය විශාල සම්පත් ප්රමාණයක් ලබාදීලා අපි මේ ක`දවුරෙන් බලාපොරොත්තු වන ප්රමුඛ අංශයක් වන්නේ විනයක් ඇති යහපත් තරුණ පිරිසක් අනාගතයේ ගොඩනැගීම. ඒ ස`දහා නායකත්වය දීමටයි අපි මෙලෙස කටයුතු කරන්නේ. මේ තරුණ ක`දවුරේ නායකයින් ඔබයි. මේ තරුණ ක`දවුර කළමනාකරණය කෙරෙන, දේශන පවත්වන, වැඩසටහන් මෙහෙයවන අය නොවෙයි නායකයන් වන්නේ. ඔබ පොලොන්නරුවේ තරුණ පිරිස් විදියට අනාගතයේදී රටේ සියලූ තරුණ පිරිස් වෙතට ආදර්ශයක් ඇති තරුණ පිරිස් විදියට වැඩකිරීමයි අපි ඔබෙන් බලාපොරොත්තු වන්නේ. මේ දිස්ත්රික්කය සංවර්ධනය කිරීමේදී පිබිදෙමු පොලොන්නරුව වැඩසටහන, තුන් අවුරුදු සැලැස්ම මේ දිස්ත්රික්කයේ සෞඛ්‍යය, අධ්‍යාපන, වාරිමාර්ග, කෘෂිකර්ම, තරුණ කටයුතු, සමාජ සුබසාධන ආදී සියලූ ක්ෂේත්ර හරහා වැඩ කෙරෙනවා. 2018 x 19 වනවිට අපි බලාපොරොත්තුවෙනවා ලංකාවේ සංවර්ධනයේ ආදර්ශවත්ම දිස්ත්රික්කයක් බවට පොලොන්නරු දිස්ත්රික්කය පත්කරන්න.අද ඔබ දකිනවා ගම්මානවල පාසල්වල නව ගොඩනැගිලි ඉදිවෙනවා. රෝහල්වල නව ගොඩනැගිලි ඉදිවෙනවා. අලූතෙන් පාරවල් ඉදිවෙනවා. විවිධ ක්ෂේත්රවල පරිවර්තනයක් ඇති වෙමින් තිබෙනවා. එසේ කරන්නේ අනෙක් දිස්ත්රික්ක වලට අසාධාරණයක් වන ලෙස නොවේ. මේ දිස්ත්රික්කයේ අතපසු වූ සංවර්ධනය කාර්යක්ෂම කිරීම තුළින් ලංකාවේ සංවර්ධනය වූ දිස්ත්රික්ක මට්ටමට මේ දිස්ත්රික්කය පත් කිරීමයි මෙහි අරමුණ වන්නේ. විශේෂයෙන් පළාත් මහ ඇමැති පේෂල ජයරත්න මහතා අධ්‍යාපන ක්ෂේත්රය ගොඩනගන්න ඉහළම ප්රමුඛතාවය දී තිබෙනවා. පොළොන්නරු දිස්ත්රික්කයේ විභාග ප්රතිඵල පිළිබඳව එතරම් සතුටු වෙන්න පුඑවන්කමක් නැහැ. ඒකට හේතු තියෙනවා. ගුරු හිඟය තිබෙනවා. බොහෝ පාසල්වල සම්පත් හිඟයක් තිබෙනවා. මම 2015 ජනාධිපතිවරයා වූ පසු මුලින්ම කළේ මේ දිස්ත්රික්කයේ පාසල්වලට කෝටි 23 ක ඩෙස් පුටු දුන්නා. කෝටි නවයකින් පටන් අරන් කෝටි 23 දක්වා ගියා.ඒ පාසල් අංග සම්පූර්ණ කිරීම මේ වසරේ ආරම්භ කරනවා. මගේ ඉල්ලීමට අනුව සිංහල, දමිළ, මුස්ලිම් සියලූ දරුවන්ට එකට අධ්‍යාපනය ලබන්න සංහිදියාව ශක්තිමත් කරන පාසලක් ලැබෙනවා ඉන්දීය රජයෙන්. ඒවගේම වකුගඩු රෝගී අංශය ගත්විට මේ දිස්ති‍්‍රක්කය වගේම මුළු රටම බරපතළ තැනක තිබෙනවා. අපි චීනයෙන් කරපු ඉල්ලීමකට අනුව ලබන ජූලි මාසයේ සිට චීන රජයෙන් පරිත්‍යාග කරන විශේෂ ජාතික වකුගඩු රෝහල පොලොන්නරුවේ ආරම්භ කරනවා. පාසල් හැර ගොස් සිටින ඔබ වැනි පිරිස්, රැකියා නොකරන පිරිස්, ඉන්න පුලූවන්. ඒ අයට දැනුම ලබා දෙන්න ඒ අයට අංග සම්පූර්ණ පුස්තකාල අනෙක් පැත්තෙන් වෘත්තීය අධ්‍යාපනය ලබාදෙන්න පහසුකම් තිබිය යුතුයි. මෙතන මහින්ද සමරසිංහ ඇමැතිතුමා ඉන්නවා. නිපුණතා සංවර්ධන හා වෘත්තීය පුහුණු අමාත්‍යාංශය මේ දවස් තුනේ මෙතන සිට ඔබට අවශ්‍ය මග පෙන්වාවි. අපි කතා කරන නවෝත්පාදන ආර්ථිකයක්. හරිත ආර්ථිකයක්. ඒ තුළ ගොඩනැගෙන නව ජාතික ප‍්‍රබෝධයක්. අන්තර් ජාතික වෙළෙඳපොළට යවන්න අවශ්‍ය උගතුන්ගේ වෙළෙඳ පොළ අපි ජයග්රහණය කරන්න අවශ්‍යයි. අපිට ගෘහ සේවිකාවන් යවලා, හරි හම්බ කරන රටක් වෙන්න පුලූවන් කමක් නැහැ. අපි ඉතාම කෙටි කාලයක් තුළ එය අවසන් කරන්න අවශ්‍යයි. උගතුන්ගේ වෙළෙඳපොළ අපි ජයග්රහණය කරන්න අවශ්‍යයි. ඒ සඳහා මේ රටේ වෛද්‍යවරු, ඉංජිනේරුවරු, ගණකාධිකාරිවරු, හෙද සේවයේ ඒවාගේම විවිධ තාක්ෂණික හා කාර්මික අංශවල පුහුණුව ලත් ඔබ වැනි තරුණ පිරිස් වලට ලෝකයේ දැනුම වෙළෙඳ පොළේ නවෝත්පාදන ආර්ථිකයේ ඉතා ඉහළ ඉල්ලූමක් තියෙනවා.ඒ සඳහා යොමු කිරීම අවශ්‍ය මග පෙන්වීම අපි රජයක් විදියට ලබාදීමයි මේ වන විට කරගෙන යන්නේ. මේ වසරේ නෙදර්ලන්තයේ ආධාර යටතේ විශ්ව විද්‍යාල මට්ටමක ජාතික මට්ටමේ වෘත්තීය පුහුණු අධ්‍යාපන ආයතනයක් පොලොන්නරුව දිස්ති‍්‍රක්කයේ ආරම්භ වෙනවා. මෙතන ඇමැතිතුමා ඉන්නවා. පසුගිය කාලය තුළ සාකච්ජා කරලා අපිට ඒ අධ්‍යාපන ආයතනය ලැබෙනවා. ඒවා පොලොන්නරු දිස්ති‍්‍රක්කයට පමණක් නොවෙයි ජාතික මට්ටමේ ආයතන. ඒ සම්පත් ලබාදීම තුළ දරුවනේ, ඔබට අවශ්‍ය යහපත් ලෝකයක ඔබ බලාපොරොත්තු වන ඉතාමත් වැදගත් සමාජයක ගුණගරුක සමාජයක, විනය ගරුක සමාජයක විශිෂ්ට මිනිසුන් විදියට ගොඩ නැගෙන්නයි ඔබට අවශ්‍ය මගපෙන්වීම කරන්නේ. ඔබේ තිබෙන දක්ෂතා, ඔබට තිබෙන නිර්මාණශීලිභාවයන්, කුසලතාවයන් ඔබට තිබෙන ආත්මධෛර්ය, ආත්මශක්තිය සහ ආත්ම අභිමානය එක්ක ඓතිහාසික පොලොන්නරු පුරවරෙන් වසර දහස් ගණනක මහා ශ්‍රේෂ්ඨ කතාවෙන් පැවත එන පරපුරක් විදියට ඒ මිනිිසාගේ ශ්‍රේෂ්ඨත්වය සමග මේ තරුණ දරුවන් ඔබ පොලොන්නරුව නොවෙයි මේ රට නොවෙයි ඔබ මේ ලෝකය ජයග්රහණය කරන්න ජාත්‍යන්තරයේ විශිෂ්ටයින් බවට පත් විය යුතුයි කියන එකයි අපේ ප්රාර්ථනාව සහ ආශිර්වාදය වෙන්නේ.ඒ සඳහා ඔබට අපි මග පෙන්වනවා. ඒ සඳහා අවශ්‍ය උපදේශනය අපි ලබාදෙනවා. ඔබ දිවුරුම් දුන් අවස්ථාවේ ප්රකාශ කළ ආකාරයට සැදී පැහැදී ඉදිරිපත් වී ඉදිරියට එන්න ඔබට ආත්ම අභිමානය ආත්මශක්තිය සමග ඔබ සැම විටම තමන් තමන්ට ආදරය කරන මිනිසෙකු බවට පත්විය යුතුයි. අද මත්ද්‍රව්‍ය ප්රශ්නය මුලූ ලෝකයම වෙලා ගෙන තියෙනවා. මත්ද්‍රව්‍ය ජාවාරම්කාර ව්‍යාපාරිකයින් ලෝකයේ ආණ්ඩු හදනවා. ලෝකයේ ආණ්ඩු පෙරළනවා. දේශපාලන පරිවර්තන කරනවා. ජාවාරම්කාරයින් සමහර ආණ්ඩු පාලනය කරනවා. අපේ රටත් වේගයෙන් මත්ද්‍රව්‍ය ව්‍යාප්ත වන රටක්. අපි දූපත් රාජ්‍යයක් විදියට මෙරටට නීති විරෝධී ලෙස මත්ද්‍රව්‍ය ගෙනඒම මහත් ප්රශ්නයක් වෙලා තියෙනවා. ඒත් දරුවනේ ඔබගේ කැපවීම, අධිෂ්ඨානය තුළ මම හිතනවා ඔබ සියලූ දෙනාම මත්ද්‍රව්‍ය වලින් නිදහස් වූ දරුවන් බව. මතට ඇබ්බැහි නොවූ අය බවට මම ඔබ කෙරෙහි විශ්වාසය තබනවා. මේ තෙදින තරුණ කඳවුර තුළ ඔබට පෙන්වන මඟපෙන්වීම තුළින් ඔබ ජීවිතය ජයගන්නා ආකාරය පෙන්වා දෙනවා. ඔබ මිනිසුන් අතර සැබෑ මිනිසෙක් වන්න, ප‍්‍රමුඛයින්ගේ ප‍්‍රමුඛයෙක් වන්න, විශිෂ්ටයන්ගේ විශිෂ්ටයෙක් වන්න ඔබ මතින් නිදහස් මිනිසෙක් වන්න අධිෂ්ඨාන කරගන්න. ඒ තමයි ජාතියේ අනාගතය වෙනුවෙන් කළහැකි එකම පරිත්‍යාගය වී තිබෙන්නේ. මෙම වාණිජ සමාජයේ අපිට සිත යොමුවන්නේ අනවශ්‍ය දේවල් වලට තමයි. අපිට සුදුසු, නුසුදුසු දේ මොනවාද කියලා තෝරා බේරා ගැනීම වැදගත් වෙනවා. මේ රාජකීය විද්‍යාල භූමිය තුළ අධ්‍යාපනය ලද ශිෂ්‍යයෙක් විදියට වගේම පොලොන්නරු ලක්ෂඋයන ගමේ පාසලට ගිය ශිෂ්‍යයෙක් විදියට, තෝපාවැව මහා විද්‍යාලයට ගිය ශිෂ්‍යයෙක් විදියට අද ඔබ දකින ලෝකය එදා මටත් තිබුණා. ඒ ප්රාර්ථනා පිරි ලෝකයේ මන්ත්රීවරයෙක් වන්න, ජනපතිවරයෙක් වන්න ප්රාර්ථනා තිබුණේ නැහැ. එය ජීවිතයේ දෛවය හා දේශපාලනික කැපකිරීමක් ලෙසයි මට ලැබුණේ. ඔබ අද දකින දේට වඩා එදා මම ගතකළේ ඉතා දුෂ්කර ජීවිතයක්. හරියට ප්රවාහන, සෞඛ්‍ය, අධ්‍යාපන ඇතුඑ පහසුකම් එදා තිබුණේ නැහැ. අද ඔබ විඳින පහසුකම් එදා අපිට තිබුණේ නැහැ. ඒ නිසා ඔබට ඔබේ අනාගතය සාර්ථක කරන්න, හොඳ තරුණයෙක් බිහිකරන්න, ඔබ සටන් කළ යුත්තේ ඔබ සමගයි. ඔබේ මගේ මාතෘභූමිය යහපත් කරන්නයි. ඔබටත් මටත් වටපිටාවේ තිබෙන ප්රශ්න එක සමාන වන්න පුඑවන්. නමුත් අපි මාතෘභූමියේ යහපත උදෙසා කැපවිය යුතුයි. මම මේ රටේ සියලූ මාධ්‍ය වලින් ඉල්ලා සිටින්නේ මාධ්‍ය තුළ පුඑවන් තරම් මේ රටේ තරුණ පරපුර ඇතුළු ජනතාව යහපත් කරන්න පුළුවන් දේවල් පෙන්වන්න කියලා. එක් එක් පුද්ගලික න්‍යාය පත‍්‍රවල නැතිව, එක් එක් දේශපාලන න්‍යාය පත‍්‍ර වල නැතිව රටක් ගොඩනගන්න මාධ්‍යයට වගකීම් රාශියක් තිබෙනවා. මේ දින තුනක තරුණ කඳවුර අවසානයේ ඔබ පැමිණියාට වඩා ඔබ යනවිට සාර්ථක මිනිසෙකු විය යුතුයි. මේ තරුණ කඳවුර හා එක්වූ ඔබට ඉදිරි මඟපෙන්වීම මේ දින තුනෙන් අවසන් කරන්නේ නැහැ. රජයේ සියලූ අමාත්‍යාංශ, පළාත් සභා, රාජ්‍ය නොවන ආයතන සියල්ල එක්ව මේ පැමිණි තරුණ පිරිස්වලට ජීවිත යහපත් කරන්න ප්රමුඛත්වයක් ලබාදෙනවා. මේ අවුරුද්දේ පොළොන්නරුව දිස්ත්රික්කයේ ඔබේ ස්වශක්තියෙන්, දැනුමෙන් කළහැකි කර්මාන්ත සඳහා මිලියන 1700ක් මේ දිස්ත්රික්කය පුරාවට ලබා දෙනවා. ඔබට හැකි රැුකියාවන්, නිර්මාණශීලි ව්‍යාපෘති ඇතිකරන්න ඔබට තිබෙන අඩුපාඩුකම් තිබෙනවා වෙන්න පුළුවන්. ජීවිතය ගොඩනගාගන්න බැරිව දුක් විඳිනවා වෙන්න පුළුවන්. එවැනි ඔබ සඳහා තමයි මේ දිස්ත්රික්කයට අපි මෙතරම් මුදලක් වෙන්කරලා තිබෙන්නේ. අපි බලාපොරොත්තු වෙනවා මූලික නියමු ව්‍යාපෘති වැඩසටහන් ආරම්භ කරලා ඔබට අවශ්‍ය ධෛර්ය හා ශක්තිය ලබාදෙන්න.ඔබේ අනාගතය ඉතා වාසනාවන්තයි. ඔබ කිසිවිටෙක පසුපසට යන්න එපා. ඔබ සැමවිටම ඉදිරියට යන්න. ඔබ කිසිදු විටෙක පරාජිත හැඟිම් ඇතිකරගන්න එපා. කිසිවිටෙක නැතිබැරිකම ප්රශ්නයක් කරගන්න එපා. ඔබේ අත්දැකීම් මමත් මගේ ජීවිතය තුළ විඳපු කෙනෙක්. පොලොන්නරු දිස්ත්රික්කයේ විශාල වශයෙන් සිටින අහිංසක ගොවි මහතුන් ඇතුළු ජනතාවගේ අනාගතය සාර්ථක කරන්න අපි රජයක් විදියට කැපවෙනවා. ඒක අපේ රාජ්‍ය වගකීම වගේම පෞද්ගලිකව කැපවෙනවා.ඒ නිසා මෙතැන සිටින සියලූ ජනතාවට ආශිර්වාද කරමින් මේ සඳහා වෙහෙස මහන්සි වූ සියලූ නිලධාරීන්ට හා ත්රිවිධ හමුදාවන්ට ස්තුතිය පළකරනවා. ඔබ සියල්ලටම තෙරුවන් සරණින් වාසනාවන්ත ජීවිතයක් ගතකරන්න හැකිවේවා ප්රාර්ථනා කරනවා. මේ කඳවුර මගින් ඔබ සියලූ දෙනාගේ ඉදිරි කටයුතු සාර්ථක කරගනිමින් මාතෘභූමිය ඉදිරියට ගෙනයමු කියලා ආයාචනා කරමින් මගේ කතාව අවසන් කරමි.මේ උත්සවයේ පිළිගැනීමේ කතාව පොලොන්නරුව දිස්ත්රික් ලේකම් රංජිත් ආරියරත්න මහතා විසින් සිදුකරනු ලැබූ අතර තරුණ කඳවුර ප‍්‍රතිඥාව කියවීම වැලිකන්ද ප්රාදේශීය ලේකම් කොට්ඨාසය නියෝජනය කරමින් තරුණ කඳවුරට සහභාගිවූ කේ.කේ. චාමර දේශපි‍්‍රය තරුණයා විසින් සිදුකරනු ලැබීය.තරුණ කටයුතු රාජ්‍ය ඇමති නිරෝෂන් පෙරේරා, ජනාධිපති ජ්‍යෙෂ්ඨ අතිරේක ලේකම් රෝහණ කීර්ති දිසානායක යන මහත්වරුද උත්සව සභාව ඇමැතූහජාතික තරුණ සේවා සභාවේ නර්තන කණ්ඩායම් විසින් සහ සමාජ සේවා දෙපාර්තමේන්තුවේ වෘත්තීය පුහුණු ආයතනගත විශේෂ අවශ්‍යතා සහිත තරුණ තරුණියන් විසින් නර්තන අංග ඉදිරිපත් කරමින් උත්සව සභාව විචිත‍්‍රවත් කරනු ලැබීය.
|
රටක අධ්‍යාපනයට කරන ආයෝජනය උතුම් දෙයක්: රජය කැපවීමෙන් එය ඉටුකරනවා
| 0 |
(ක. ග. කරුණාරත්න)රටක දරුවන්ගේ අධ්‍යාපනය සඳහා කරන ආයෝජනය ඒ රටේ අනාගත අභිවෘද්ධිය සඳහා කරන දීර්ඝතම ආයෝජනය බව ජනාධිපති මෛතී‍්‍රපාල සිරිසේන මහතා පසුගියදා (20) පොළොන්නරුවේ ඇලහැර අත්තනකඩවලදී පැවැසීය.අධ්‍යාපනයේදී ඉහළින් ලකුණු ලැබ විභාග සමත් වන්නාසේම ජීවිතය සමත්වීමේ අභියෝගය ජය ගැනීමේ අවශ්‍යතාවද ජනාධිපතිවරයා පෙන්වා දුන්නේය.ඇලහැර අත්තනකඩවල මහා විද්‍යාලයේ මෙතෙක් අඩු පාඩුවක්ව පැවැති සෞන්දර්ය ඒකකය, කෘෂිකර්ම සහ ගෘහ විද්‍යා ඒකකය සඳහා පිබිදෙමු පොළොන්නරුව රජරට නවෝදය සංවර්ධන ව්‍යාපෘතිය යටතේ අභිනවයෙන් ඉදිකරන ලද ගොඩනැගිලි සිසු අයිතියට පත් කිරීමෙන් අනතුරුව පැවැති උත්සව සභාව අමතමින් ජනාධිපතිවරයා මෙම අදහස් පළ කළේය.ජනාධිපති මෛතී‍්‍රපාල සිරිසේන මහතා එහිදී මෙසේද කීය.මීට වසර එකහමාරකට පෙර මේ විද්‍යාලයේ තාක්ෂණික ගොඩනැගිල්ල විවෘත කිරීමට පැමිණි අවස්ථාවේදී විදුහල්පතිතුමන්, ආචාර්ය මණ්ඩලය, දෙමව්පියන් සහ දරුවන් ඉල්ලා සිටි විද්‍යාලයට අත්‍යාවශ්‍යව තිබූ ගොඩනැගිලි කිහිපයක් අපේ යුද හමුදාව සහ ගුවන් හමුදාව විසින් මේ ඉදිකිරීම් සිදුකොට එහි විවෘත කිරීමේ අවස්ථාවට ඔබ සමඟ එක්වීමට ලැබීම පිළිබඳව මා ඉතාමත් සතුටු වෙනවා.අමාත්‍යතුමා සඳහන් කළ ආකාරයට දරුවන්ගේ අධ්‍යාපනය සඳහා රටක කරන ආයෝජනය ඒ රටේ අනාගත අභිවෘද්ධිය සඳහා කරන්නාවූ විශිෂ්ටතම දීර්ඝ කාලීන ආයෝජනය ලෙසින් සැලකෙනවා. මේ ඉදිකරන ගොඩනැගිලිවලින් මේ ලබාදෙන සම්පත්වලින් භෞතික සම්පත් සහ මානව සම්පත්වලින් අධ්‍යාපන ක්ෂේත්රයට අවශ්‍ය සියල්ල ඉටුකිරීම තුළ අපි බලාපොරොත්තු වෙන්නේ උගත්, බුද්ධිමත් ජාතියක් ගොඩනැගීම සඳහා අවශ්‍ය පදනම සැදීමයි.1940 දශකයේ සිට මේ දක්වා ගත්විට පොළොන්නරු දිස්ත්රික්කයේ ක්රියාත්මක සංවර්ධන කාර්යයන්හි විවිධ අංශ පිළිබඳව අවධානය යොමු කළ විට පසුගිය කාලසීමාව තුළ අපි ඉතාමත් වේගවත් සංවර්ධන කාර්යයක් ඉටුකර තිබෙනවා. මෙහි කතා කළ දරුවා සඳහන් කළ පරිදි ඞී.එස්. සේනානායක මැතිතුමාගෙන් ආරම්භ වූ පොළොන්නරුවේ ගොවි ජනපද ව්‍යාපාරයේ ගොවි දරුවෙක් විදියට මම ඉතාමත් සතුටු වෙනවා. රට වගේම මේ දිස්ත්රික්කය සංවර්ධනය කිරීම සඳහා මේ ගන්නාවූ උත්සාහය සහ කැපවීමේදී අවශ්‍ය ප්රතිඵල අද වගේම හෙට දවසේත් පෙන්වන්නට හැකියාව ලැබේවි කියා විශ්වාස කරනවා.ඇලහැර බකමූණ ප්රදේශය ගත්විට මේ දිනවල දරුවනේ ඔබේ දෙමව්පියන් එතරම් සතුටින් නෙවෙයි සිටින්නේ. එයට හේතුව තමයි, මේ කන්නයට අවශ්‍ය ජලය කුඹුරු වැඩ කිරීම ස`දහා නොලැබීම නිසා වගා කිරීමට ඇති වූ අපහසුව නිසා ආර්ථික වශයෙන් ඇතිවූ අර්බුදයයි දෙමව්පියන්ගේ සිත්වල තිබෙන්නේ. එම ආර්ථික අපහසුතා දෙමව්පියන්ගේ සිත්වල දැඩිලෙස කැකෑරෙන අවස්ථාවක දෙමව්පියන්ගේ අරමුණ, අභිප‍්‍රාය වුණේ සැමවිටම තම දරුවන්ගේ අනාගතය සඳහා කළ හැකි සියලූ කැපකිරීම් සිදුකිරීමටයි. දරුවන් වෙනුවෙන් මෙවැනි ව්‍යාපෘති ආරම්භ කිරීමට ලැබීම මගින් ඔවුන්ගේ සිත් සනසන්නට හැකිවේ කියා මා විශ්වාස කරනවා.ඇලහැර ව්‍යාපාරය වගේම පොළොන්නරු දිස්ත්රික්කය රජරට අනුරාධපුරය සහ ත්රිකුණාමලය වැනි දිස්ත්රික්ක ගත්විට තිබූ ජල හි`ගය ස`දහා ස්ථිරසාර විසඳුමක් අපි මේ වනවිට ලබාදී තිබෙනවා. වසර 60 ක් වැනි කාලයක් රජරට ජනතාවගේ දුක් කඳුළු කතාව වන ජලය ඉල්ලා හැඬූ කතාව අවසන් කිරීමටයි ලංකාවේ විශාලතම වාරි ව්‍යාපෘතිය වන මොරගහකන්ද කළු ග`ග ව්‍යාපෘතිය අපි ආරම්භ කළේ. එය ලංකාවේ වැඩිම ජලය එක්වන විශාලතම ජලාශයයි. පරාක්රම සමුද්‍රය මෙන් හය ගුණයක ධාරිතාවක් ඇති බව සෑම කෙනෙක්ම දන්නවා. පසුගිය දිනවල මේ ප්රදේශවල දෙමව්පියන්, ගොවි සංවිධානවල නායකයින් මාව හමුවී මේ ප්රදේශයට අවශ්‍ය ජල ප්රශ්නය ඉදිරිපත් කළ අවස්ථාවේ මගෙන් කළ ඉල්ලීම වන්නේ, මොරගහකන්දේ දැනට තිබෙන ජලය නිකුත් කරන්න බැරිද කියන ප්රශ්නය. ඒ අවස්ථාවේ සියලූ දෙනාට මම කියා සිටියේ අවුරුදු 50ක් 60ක් දුක් වින්දා වගේ මේ අවුරුද්දත් මේ විදියට අපිට ගතකරන්න සිදුවේවි කියා. එයට හේතුව වන්නේ, මොරගහකන්ද ජලාශයේ වේල්ලේ ඉදිකිරීම් කටයුතු අවසන්වී පළමු වතාවටයි ජලය පිරෙව්වේ. එය ඉදිකළ තාක්ෂණික විශේෂඥයින්ට මේ වේල්ලේ, බැම්මේ ප්රමිතිය එහි තත්ත්වය, ගුණාත්මකභාවය පිළිබඳව ඉදිකිරීම් සම්බන්ධයෙන් ඉංජිනේරුවරුන් සෑහීමකට පත්වෙන්නේත් අවසන් නිගමනයකට එළඹෙන්නෙත් ජලාශය සම්පූර්ණයෙන්ම ජලයෙන් පිරිලා මාස ගානක් යන විටයි ඒ පිළිබ`දව නිසි වාර්තාවක් සහ ඇගයීමක් කළ හැකි වෙන්නේ. ලබන මාස් කන්නේ ඔක්තෝබර් නොවැම්බර් වනවිට මහ වැසි ලැබී මොරගහකන්ද කළු ගඟ ජලාශය සම්පූර්ණයෙන්ම පිරී ඉහළම ජල ධාරිතාවක් තිබෙන ජලාශය බවට පත්වේවි කියා අපි විශ්වාස කරනවා.හැට වසරක් වැනි කාලයක් ජලය ඉල්ලා හැඬූ ජනතාවගේ කඳුළු කතාව නිමා කරමින් අනාගතයේ ගොවි ජනතාවගේ ආර්ථිකය පිළිබඳ ප්රශ්නය විස`දන්නට මේ ව්‍යාපෘතියෙන් යෝධ ශක්තියක් ලැබෙනවා. එම ජලාශය සමඟ මේ ප්රදේශවල ඉදිවෙන කුඩා වැව් ප්රතිසංස්කරණය කිරීම් සහ නව ජලාශ, අමුණු හයසීයකට වැඩි සංඛ්‍යාවක් අපේ වාරි පද්ධතියට එක්වෙනවා.ප්රතිසංස්කරණය වන පැරැණි වැව් ප්රමාණය 600 කට වැඩියි. ආසියානු සංවර්ධන බැංකුව ඒ වගේම ලෝකයේ වෙනත් රටවල් ගණනාවක් මේ සඳහා උදව් දී තිබෙනවා. කළුගඟ සහ මොරගහකන්ද ජලාශයේ උමග කිලෝමීටර් 21ක් දිගයි. ඒ ස`දහා මීට මාස දෙකකට පෙර කුවේට් රජයෙන් මුදල් ලැබුණා. ඒ අනුව ඒ කටයුතුත් මේ වනවිට ආරම්භ කර තිබෙනවා. එය වාසනාවන්ත ආර්ථිකයකට අවස්ථාවක් ලෙසයි මා විශ්වාස කරන්නේ. ගොවි ජනතාවට තම ආර්ථිකය ශක්තිමත් කර ගැනීමට තිබුණු ප්රබල ප්රශ්නය වුනේ ජල ප්රශ්නයයි. ඇලහැර ව්‍යාපාරය වගේම රජරට ගොවි ජනපද ව්‍යාපාරයටත් ජල ප්රශ්නය අද ඊයේ ඇතිවූවා නොවේ. ඇතැම් වෙලාවට නියරේ, කමතේ, කුඹුරේ, ඇළේ ජලය පිළිබඳ ඇතිවූ ගැටුම්වලදී ජීවිත අහිමි වූ අවස්ථා තිබුණා. එවැනි අත්දැකීම් අපට තිබෙනවා.ඒත් සමඟ අධ්‍යාපනය පිළිබඳව කතා කිරීමේදී අධ්‍යාපනයට අවශ්‍ය සම්පත් ලබාදෙමින් අනාගතයේ දක්ෂ දරුවන් බිහිකිරීමටයි අපි මෙවැනි ආයෝජනයන් කරන්නේ. මහ ඇමැතිතුමා පළාත් සභාවට ලැබෙන මුදල් විශාල වශයෙන් පාසල් ස`දහා යොදවනවා. පොළොන්නරු දිස්ත්රික්කයේ පිබිදෙමු පොළොන්නරුව වැඩසටහන යටතේ පාසල් 10ක අදත් හෙටත් මෙවැනි විවෘත කිරීම් තිබෙනවා.පාසල්වල තිබෙන අඩුපාඩු සම්පූර්ණ කරන්නේ දරුවනේ ඔබ මේ රටේ යහපත් පුරවැසියන් විදියට ජයග්රහණය කරවීම සඳහායි. විභාගය සමත්වනවා සේම ඔබ ජීවිතය ද සමත් විය යුතුයි.අද ඩෙංගු උවදුර පිළිබඳ වැඩි වශයෙන් කතාවෙනවා. උතුරු මැද පළාත ඩෙංගු උවදුර සම්බන්ධයෙන් අවම තත්ත්වයක සිටින්නේ. බස්නාහිර පළාත තමයි ඩෙංගු උවදුර වැඩිම වෙලා තිබෙන්නේ. මෙය අපේ රටේ පමණක් ඇති ප්රශ්නයක් නෙවෙයි. කලාපය වශයෙන් ගත්විට ඉන්දියාව, පකිස්ථානය, මැලේසියාව, ඉන්දුනීසියාව, සිංගප්පූරුව වැනි රටවලත් තිබෙනවා. මෙක්සිකෝව දක්වා ඩෙංගු ප්රශ්නය ඉතාමත් ප‍්‍රබලයි. ඩෙංගු මර්දනය සම්බන්ධයෙන් ලෝකයේ ඉහළම වාර්තාව පිහිටෙව්වේ කියුබාවයි. නමුත් කියුබාවටත් පු`එවන්වෙලා නැහැ ඩෙංගු මදුරුවා සම්පූර්ණයෙන් මර්දනය කරන්න.ඩෙංගු උවදුර තුරන් කිරීමට මහජනතාව සහය දිය යුතුයි. ඒ වෙනුවෙන් කෙරෙන වැඩපිළිවෙළ සඳහා රාජ්‍ය නිලධාරීන්ට මහජනතාව සහය දිය යුතුයි.ඒ වගේම කැළි කසළ ප්රශ්නය විශාල ගැටලූවක් වෙලා. පාසල්වල විදුහල්පතිවරුන් ප්රමුඛ ගුරුවරුන්ගෙන් මම ඉල්ලා සිටිනවා ඔබ දරුවන්ට අධ්‍යාපනය දෙනවා සේම තම ගේ දොර ඇති කැළි කසළ නිසි ආකාරයට බැහැර කිරීම පිළිබ`දව සමාජ දැනුමත් දරුවන්ට ලබා දෙන්න කියලා. පසුගිය මාස කිහිපය තුළ කැළි කසළ වර්ගීකරණය පිළිබඳව තීන්දු තීරණ රාශියක් ගනු ලැබුවා. කැළි කසළ වර්ගීකරණය කර ප්ලාස්ටික්, වීදුරු, කාඞ්බෝඞ්, දිරන ද්‍රව්‍ය වෙන වෙනම දාලා කැළි කසළ ගෙන යාමට කටයුතු කරන අංශවලට භාරදෙන්න කියා ජනතාව දැනුවත් කළා.අද කොළඹ ප්රමුඛ ප්රධාන නගරවල කසළ ගොඩගැසී තිබෙනවා. ඇතැම් අය සාර්ථකව ඒ වර්ගීකරණය කරනවා ඇතැම් අය අනවබෝධයෙන් හෝ උවමනාවක් නැතිකමින් කසළ වර්ගීකරණය කරන්නේ නැහැ. එසේ වර්ගීකරණය නොකරන විට කසළ ගෙන යන ඒවා රැගෙන යන්නේ නැහැ. එසේ වීමේ ප්රතිඵලය වන්නේ පාරවල් ඉදිරිපිට, ගෙවල් ඉදිරිපිට කැළි කසළ ගොඩවල් පිරී යාමයි.විදුහල්පතිතුමා පැවසුවා මේ පාසලේ අතීතය 1951 ඔක්තෝබර් මාසයේ තමයි පාසල ආරම්භ කර තිබෙන්නේ. පසුව 1952 දී රජයට පවරා ගෙන තිබෙනවා. 1963 දී මහා විද්‍යාලයක් බවට පත්ව තිබෙනවා. මේ පාසලේ අඩුපාඩු අතර ශ‍්‍රවණාගාරයක් නැහැයි කියලා සඳහන්වී තිබුණා. ශ‍්‍රවණාගාරයක් ඉක්මනට සාදා දීමට මම කටයුතු කරන බවත් කියන්නට කැමතියි.විදුහල්පතිතුමා ඇතුළු ආචාර්ය මණ්ඩලය මේ දරුවන් වෙනුවෙන් කරන කැපවීම ඉතාමත් අගය කරමින්, ඔබ සියලූ දෙනාට සුබවාදී අනාගතයක් ප්රාර්ථනා කරමින් ඔබෙන් සමුගන්නවා.අත්තනකඩවල මහා විද්‍යාලයේ විදුහල්පති ඞී. එම්. එදිරිසිංහ මහතා උත්සවයේ පිළිගැනීමේ කථාව කළේය.පාසලේ සෞන්දර්ය ඒකකය විවෘත කිරීමෙන් අනතුරුව ජනාධිපතිවරයා පාසල් දරු දැරියන් සමඟ ගීත ගායනා කිරීමේ අවස්ථාවකට ද එක් විය.උතුරු මැද මහ ඇමැති පේෂල ජයරත්න, උතුරු මැද පළාත් සභාවේ කෘෂිකර්ම ඇමැති සම්පත් ශ්රී නිලන්ත වික‍්‍රමආරච්චි, උතුරු මැද පළාත් සභාවේ මන්තී‍්‍රවරුන් වන එස්.එච්.ඒ. අන්සාර්, එන්.වී. සමන්ත හිටපු නියෝජ්‍ය ඇමැති චන්ද්‍රසිරි සූරියආරච්චි, ඇලහැර ප්රාදේශීය සභාවේ හිටපු සභාපති අමරවංශ මොහොට්ටිගේ, පොළොන්නරුව දිස්ති‍්‍රක් ලේකම් රංජිත් ආරියරත්න, හිඟුරක්ගොඩ කලාප අධ්‍යාපන අධ්යක්ෂ එන්.එම්.කේ.බී. නවරත්න යන මහත්වරුන්ද විද්‍යාලයේ ඉගෙනුම ලබන දරු දැරියන්ගේ මාපියන් ඇතුළු විශාල පිරිසක්ද මෙම අවස්ථාවට සහභාගිවූහ.
|
රටක අධ්‍යාපනයට කරන ආයෝජනය උතුම් දෙයක්: රජය කැපවීමෙන් එය ඉටුකරනවා
| 0 |
(මුලටියන එස්. බාලසූරිය, දෙයියන්දර ජයන්ත ජයවර්ධන සහ අකුරැස්ස සුජීව සමරක්කොඩි)නිදහස් අධ්‍යාපන ප්රතිපත්තිය තුළ රජය අධ්‍යාපන ක්ෂේත්රයේ සංවර්ධනය සඳහා ප්රමුඛත්වය දී ඇතැයි ජනාධිපති මෛත්රීපාල සිරිසේන මහතා ඉකුත් 6 වැනිදා දෙයියන්දරදී පැවැසීය. ලෝකයේ දියුණු රටවල් ඒ දියුණුව ලබාගෙන ඇත්තේ එම රටවල උගතුන් වැඩිවීම නිසා බව කී ජනාධිපතිවරයා ජාතියක් ගොඩනැගීමට, ජාතියක් ශක්තිමත් කිරීමට, රටක උගතුන් වැඩිවිය යුතු බව ද සඳහන් කළේය.දෙයියන්දර ජාතික පාසල් පරිශ්‍රයේ අභිනවයෙන් ඉදිකරන ලද නව තෙමහල් පරිපාලන සංකීර්ණ ගොඩනැගිල්ල සිසු අයිතියට පවරා දීමෙන් අනතුරුව පැවැති ජන හමුවකදී ජනාධිපතිවරයා එම අදහස් ප්රකාශ කළේය. ජනාධිපති මෛත්රීපාල සිරිසේන මහතාගේ මැදිහත්වීමෙන් අධ්‍යාපන අමාත්‍යාංශයේ ප්රතිපාදන මත රුපියල් ලක්ෂ 270ක වියදමකින් එම ගොඩනැගිල්ල ඉදිකර ඇත.විදුහල්පති ඩබ්ලිව්.ඩබ්ලිව්.ජී. අමරසේන මහතා ප්රමුඛ ගුරු මණ්ඩලය, පාසල් සංවර්ධන සමිතිය හා ආදි ශිෂ්‍ය සංගමය එක්ව එම උළෙල සංවිධානය කර තිබිණි. ජනාධිපනති මෛත්රීපාල සිරිසේන මහතා එහිදී මෙසේ ද කීය. වසර දෙකකට පෙර ඔබේ පාසලට වෙනත් කටයුත්තක් සඳහා පැමිණි අවස්ථාවක විදුහල්පතිතුමාත් දරුවනුත් කළ ඉල්ලීමක් මත මේ නව ගොඩනැගිල්ල ගොඩනගා විවෘත කර ඔබේ අයිතියට ලබා දීමට හැකිවීම පිළිබඳව මා ඉතාමත් සතුටු වෙනවා. දෙයියන්දර, හක්මන ප්රදේශය වගේම මාතර දිස්ත්රික්කය මට අලුත් ප්රදේශයක් නොවේ. පසුගිය අවුරුදු තිහකට ආසන්න කාලයක් විවිධ අමාත්‍යාංශවල කටයුතු කරන අවස්ථාවන්වලදීත් දේශපාලන කටයුතුවලදීත් මාතර දිස්ත්රික්කයේ මම ගමක් ගානේ ගිහින් තිබෙනවා. සමහර ප්රදේශවල, මැතිවරණ කාලවලදී ගෙයක් ගෙයක් ගානේ ගිහින් තිබෙනවා. අද ඔබේ ප්රදේශය තුළ කරනු ලබන සංවර්ධන කටයුතු සහ මේ පාසලේ දරුවන්ගේ අභිවෘද්ධිය සඳහා කරන්නාවූ කාර්යයන් ගැන ඉතාමත් සතුටු වෙනවා. ලක්ෂ්මන් යාපා අබේවර්ධන ඇමැතිතුමාගේ කතාවේදී සඳහන් කළ කාරණයක් මම පාඩමක් විදියට හිතට ගත්තා. ඇමැතිතුමා කිව්වා, මට කියලා ලියුමක් අත්සන් කර ගත්තා ජනාධිපතිතුමා දන්නෙත් නැහැ මම ලක්ෂ තුන්දාහක් අරගත්තා මේ පැත්තේ සංවර්ධන කටයුතුවලට කියා. මම එයින් තීරණය කළා මීට පස්සේ මම හැම කෙනෙක්ගේම ලියුම් අත්සන් කරන්නේ ගාණ දාලා කියා. දක්ෂ ඇමැතිවරයෙක් විදියට එතුමාගේ කාර්යය කරගන්න දක්ෂ වෙලා තිබෙනවා. මමත් ඉතාමත් සතුටු වෙනවා එවැනි විශාල මුදලක් අරගෙන මේ ප්රදේශයේ මහජනතාව වෙනුවෙන් කරන සංවර්ධන කටයුතු සම්බන්ධව. වාසනාවන්ත මේ රටේ සමස්ත දරු පරපුර වෙනුවෙන්, හෙට උපදින දරුවන් වෙනුවෙන් රජය විදියට අපේ වගකීම සහ යුතුකම ඉටු කළ යුතු වෙනවා. රජයක්, රාජ්‍ය නොවන ආයතනයක් වෙනත් ඕනෑම සංවිධානයක්, පුද්ගලයෙක් යම් කාර්යයක් කරන්නේ නම් එය ශුභවාදී නම් එහි ප්රතිඵලය ලබා ගන්නේ දරුවන්. කෙනෙක් යම් අසුභවාදී දෙයක් කරන්නේ නම් ඒ නරක කාර්යයේ අනිසි ප්රතිඵල ලබා ගන්නේත් දරුවන්. ඒ නිසා අපි සෑම කෙනකුටම වගකීමක් සහ යුතුකමක් තිබෙනවා අපි කරන සියලු කාර්යයන්හි වගකීමක් තිබෙනවා දරුවන්ගේ අනාගතය සඳහා සැමවිටම කටයුතු කරන්නට. ඒ කරන්නාවූ සියලු කටයුතුවල ආයෝජනයන්හි ප්රතිඵලය දරුවන් සඳහා විය යුතුයි. ලෝකයේ දියුණු රටවල් ඒ දියුණුව ලබා ගෙන තිබෙන්නේ එම රටවල්වල උගතුන් වැඩිවීම නිසායි. ඒ රටවල්වල බුද්ධිමතුන් වැඩිවීම නිසයි. ජාතියක් ගොඩනගන්න, ජාතියක් ශක්තිමත් කරන්න රටකට වඩාත් යහපත් අනාගතයක් ඇති වෙන්න ඒ රටේ උගතුන් වැඩි වෙන්න ඕන. උගත් ජාතියක් බවට පත්වෙන්න ඕන. නිදහස් අධ්‍යාපන ප්රතිපත්තිය තුළ මේ අවුරුදු තුනකට ආසන්න කාල සීමාවේදී අධ්‍යාපන ක්ෂේත්රයේ සංවර්ධනය සඳහා ප්රමුඛත්වය දී තිබෙනවා. මෙහි පළාත් අධ්‍යාපන ඇමතිතුමා ඉන්නවා. මේ රටේ පළාත් සභා පිහිටුවීමෙන් පසුව කිසිම ආණ්ඩුවකින් නොදුන් මුදල් ප්රමාණයක් අපි ගිය අවුරුද්දේ සියලුම පළාත් සභාවලට දුන්නා. සමහර පළාත් සභාවලට අධ්‍යාපනය සඳහා දුන් මුදල් නැවත ආවා. සමහර මහ ඇමතිවරු අධ්‍යාපනයට යෙදවූ මුදල් වැඩියි. ඒ නිසා වෙනත් විෂයන්වලට මාරු කරන්න කියා ලියුම් මගේ ළඟට අරගෙන ආවා. මම ඒ ලියුම් අත්සන් කෙරුවේ නැහැ. අපි විශාල මුදලක් අධ්‍යාපනයට වැය කරන්නේ සියලු දේට වඩා ප්රමුඛත්වය රටේ අධ්‍යාපනයට, දරුවන්ට දෙන නිසයි. ජනාධිපති ලේකම් කාර්යාලයේ තිබෙන විවිධ ව්‍යාපෘති තුළ “දරුවන් රකිමු” කියා විශේෂ ව්‍යාපෘතියක් පසුගිය අවුරුද්දේ ආරම්භ කළා මම. මේ රටේ දරුවන් පිළිබඳ තිබෙන ප්රශ්න, ගැටලු, ආරක්ෂාව, සුරක්ෂිතභාවය දරුවන්ට කායිකව සහ මානසිකව බලපාන ප්රශ්න තුළ ඔවුන්ට ඇතිවන පීඩාවන් වැනි තත්ත්වයන් වාර්තා වූ නිසා “දරුවන් රකිමු” යන විශේෂ ව්‍යාපෘතිය අපි ආරම්භ කළේ. දරුවන්ගේ මනස තේරුම් ගැනීම, දරුවන්ගේ මනසට අවශ්‍ය දේ ලබා දීම, දරුවාට සුන්දර පැහැබර මනසක් ඇතිව වැඩ කිරීමට අවශ්‍ය පසුබිම ගොඩනැගීම, දරුවන් සැමවිටම සතුටින් තබා ගැනීම අපි කාගේත් වගකීමක් සහ යුතුකමක් වෙනවා. ඊයේ පෙරේදා මම කියවපු පොතක තිබුණා පිටරටක සිද්ධියක්. ඒ රටේ පොදු ප්රවාහන සේවයේ බස් රථයකට නැග්ගා දරුවන් තුන් දෙනෙක් සහ තාත්තා කෙනෙක්. තාත්තා බස් රථයෙහි ආසනයක වාඩීවී සිටින විට බස් රථයෙහි ඉඩ තිබුණත් දරුවන් තුන්දෙනා වාඩි වෙන්නේ නැතුව මහ හයියෙන් කෑ ගසමින් එහේ මෙහේ දුවන්න පටන් ගත්තා. බස් රථයේ සියලු මගීන්ට මේ දරුවන් කරදරයක් වුණා. මගීන් දරුවන් දිහා නොවෙයි දරුවන්ගේ පියා දෙසයි බැලුවේ. මේ දරුවන් තුන් දෙනාව සන්සුන් කරගන්නේ නැතුව ඇයි මෙහෙම කරන්නේ කියා. දරුවන්ගේ පියා අසල සිටි මගියා දරුවන්ගේ පියාගේ මූණ බලන විට ඔහු ඇස් දෙක පියාගෙන නින්දෙන් සිටින ආකාරයට සිටියා. දරුවන් තිදෙනාගේ හැසිරීම එන්න එන්නම නරකයි. බස් රථයේ මගීන් දරුවන්ට වෛර කරන්න පටන් ගත්තා. දරුවන්ගේ පියා අසල සිටි අනෙක් මගියා නිදාගෙන සිටි පියාගේ ඇඟට තට්ටු කරලා හයියෙන් කතා කරලා ඇහුවා මේ බස් එකට කරදරයක් ඔබේ දරුවෝ. මේ දරුවෝ සන්සුන් කර ගන්න බැරිද? ඔබට මේක පෙන්නේ නැද්ද? ඇයි ඔබ මේ විදියට ඇස් දෙක පියාගෙන නිදා ගෙන ඉන්නේ දරුවෝ මේ තරම් බස් එකේ යන මගීන්ට කරදර කරද්දි කියලා. ඒ පියා ඇස් දෙක ඇරලා එහෙම අහපු මගියා දිහා බලලා කිව්වා මම බස් එකට නගින්න විනාඩි කිහිපයකට පෙර මගේ බිරිඳ මේ දරුවන්ගේ අම්මා රෝහලේ මිය ගියා. දරුවෝ කෑ ගහන්නේ ඒ නිසයි. මම ඇස් දෙක පියා ගෙන ඉන්නේ මට ඒක ඉවසන්න බැරි නිසයි. මම දරුවොත් එක්ක යන්නේ දරුවන්ගේ අම්මාගේ වැඩ ටික සංවිධානය කරන්නයි කියලා. මම මේ කතාව කිව්වේ දරුවන් වෙන්න පුළුවන්, වෙන කෙනෙක් වෙන්න පුළුවන්. අපි බොහෝ වෙලාවට කෙනෙකුගේ බාහිර හැසිරීමෙන් අභ්‍යන්තර තත්ත්වය නොදැන වැරදි තීන්දු තීරණවලට එළඹෙනවා. ඒ බසයේ සිටි ඒ දරුවාගේ පියා එහෙම කිව්වට පස්සේ මගීන් සියලු දෙනාටම ඒ දරුවන් සහ පියා පිළිබඳව අනුකම්පාවක් ඇති වුණා. ඒ අවට සිටිය මගීන් කිහිප දෙනෙක් ඇවිල්ලා ඒ පියාගෙන් ඇහුවා ඔබේ බිරිඳගේ මළ ගෙදරට අපෙන් මොනවහරි කෙරෙන්න තියනවා නම් කියන්න. අපි ඒ කටයුතු කරන්නම් කියලා. අපි ප්රශ්නය තේරුම් ගන්නවද? ප්‍රශ්නයේ පසුබිම තේරුම් ගන්නවද? ප්‍රශ්නයේ බාහිර තත්ත්වය උඩ අපි තීන්දු තීරණ ගන්නවද? මිනිසුන් සමග සමාජය සමග වැඩකරන විට ඒ ප්රශ්න සැබෑ ලෙසම තේරුම් ගැනීම අවශ්‍ය වෙනවා. එසේ නොමැති නිසා තමයි ගැටුම් ඇති වෙන්නේ. වෛරය ඇති වෙන්නේ. වැරදි ලෙස කෙනෙක් දෙස බලන්නේ. රවන්නේ නැතිව හැමවිටම සිනහ වෙන්න කියලා කියන්නේ. ඔය කියපු කතාව වගේම තවත් පුංචි කතාවක් තියනවා කියන්න. අවුරුදු තුනක හතරක කුඩා දරුවෙකුගේ උපන්දින උත්සවයක් තිබුණා. ඒ දරුවගේ මව්පියන් ටිකක් වත් පොහොසත්කම් තියන අය. ඒ අය තමන්ගේ හිතවතුන්ට කිව්වා පුතාගේ උපන්දිනය තියෙනවා ඒ සාදයට එන්න කියලා. ඒ පවුලේ හිත මිතුරන් තෑගි බෝග අරගෙන ඒ උපන් දිනයට සහභාගි වුණා. ඇවිල්ලා උපන්දිනේ සමරන දරුවට තෑගි බෝග දුන්නා. එහෙම දීලා ඒ මව්පියෝ ඒ දරුවට කිව්වා ඒ ගෙනාපු තෑගි බෝගත් එක්ක අපේ දරුවොත් එක්ක සෙල්ලම් කරන්න කියලා. නමුත් අර උපන්දිනේ සමරපු දරුවා ඒ තෑගි බෝග අරගෙන එක කාමරයක ගිහින් හැංගුවා. අනික් ළමයින් එක්ක සෙල්ලම් කළේ නැහැ. ඒ ළමයි කිව්වා අපි ගෙනාපු සෙල්ලම්බඩුත් එක්ක අපි සෙල්ලම් කරමු කියලා. ඒ දරුවා ඒ ඉල්ලීමට කැමති වුණේම නැහැ. මේක බලාගෙන හිටපු ඒ දරුවන්ගේ මව්පියෝ ඒ දරුවට කිව්වා අපේ බබාලාත් එක්ක සෙල්ලම් කරන්න. ඔයාට අපි සෙල්ලම් බඩු ගොඩාක් ගෙනාවා. ඔයාලා සේරම එකතු වෙලා සෙල්ලම් කරන්න කියලා. ඒ දරුවා මහා හයියෙන් කෑගහලා කිව්වා නෑ මට ගෙනාපු සෙල්ලම් බඩු මම දෙන්නේ නැහැ. මම ඔයාලත් එක්ක සෙල්ලම් කරන්නේ නැහැ කියලා. ඒ හැම දෙයක්ම හංගගෙන හිටියා. ඒ දරුවගේ තාත්තා අම්මා මේක දැක්කා. ඒ දෙන්නා බොහෝම ආදරයෙන් පුතාට කිව්වා පුතේ ඔයාගේ උපන්දිනේට ඔයා වගේම මේ බබාලා සෙල්ලම් බඩු අරගෙන ඇවිල්ලා තියෙන්නේ. ඒ ගෙනාපු සෙල්ලම් බඩු කාමරයෙන් එළියට ගෙනැල්ලා එයාලත් එක්ක සෙල්ලම් කරන්න කියලා. ඒ දරුවා හයියෙන් අඬ අඬ කිව්වා නෑ නෑ මට ගෙනාපු සෙල්ලම් බඩු මම දෙන්නේ නෑ. ඒවා මට විතරයි. මම මේ අය එක්ක සෙල්ලම් කරන්නේ නෑ කියලා.උපන්දින උත්සවය එතැනින් ඉවර වුණා. එහෙත් දරුවන්ගේ අම්මා තාත්තා සාකච්ඡා කළා මේ දරුවා මේ තත්ත්වයෙන් කොහොමද වෙනස් කර ගන්නේ කියලා. ඒ දරුවාගේ මව්පියන්ට සුළුවෙන් හෝ වත් පොහොසත්කමක් තිබුණ නිසා ඒ අම්මයි තාත්තයි තීරණය කළා දරුවාට එකම වර්ගයේ සෙල්ලම් බඩු ගොඩක් ගෙනැල්ලා දෙන්න. එහෙම ගොඩාක් ගෙනැල්ලා දුන්නා. දුන්නහම ඒ දරුවා ඇහුවා මට මොකටද මෙච්චර සෙල්ලම් බඩු. මේ එකම වර්ගයේ ඒවනේ මේ ගෙනැල්ලා තියෙන්නේ කියලා. ඊට පස්සේ තාත්තා දරුවට කිව්වා එහෙම නම් ඔයා ඔයාගේ යාළුවන්ට ඔයා පාසල් යනකොට ගෙනිහින් මේ වැඩි ඒවා බෙදලා දෙන්න කියලා. දරුවා ඒකට කැමැති වුණා. මම මේ කතාව කිව්වේ දරුවන්ගේ මනස තේරුම් අරගෙන දරුවෝ හදන හැටි සිහිපත් කරන්න. රටක අනාගතය සඳහා කළ යුතු කාර්යයන් අපි ඉතා හොඳින් ඉටු කරනවා. මේ රටේ කිසිම යුගයක නොමැති විදියට අපිට අද අන්තර්ජාතික සහයෝගය තිබෙනවා. ලෝකයේ සෑම රටකම මිත්‍රශීලීභාවය තිබෙනවා. ජාත්‍යන්තර සංවිධානවල ආශිර්වාදය තිබෙනවා. ඒ ශක්තිය අපි පාවිච්චි කරන්නේ රටේ සංවර්ධනයට. දරුවන්ගේ අනාගතයට. අපි රාජ්‍ය ප්රතිපත්තිය ක්රියාත්මක කරන්නේ අධ්‍යාපනය, සෞඛ්‍ය, කෘෂි කර්මාන්තය ප්‍රමුඛව අනික් සියලු කටයුතු සංවර්ධනය සඳහායි.මේ දරුවන්ගේ අනාගතය ඉතාමත් වාසනාවන්තයි. මේ දරුවෝ ඉතාමත් පින්වන්ත දරුවෝ. මේ දරුවන් ඉතාමත් භාග්‍යවන්ත දරුවන්. ඒ නිසා දරුවනේ, ඔබට තිබෙන සුන්දර ලෝකයේ ඔබේ බලාපොරොත්තු ඉටු කරමින් මානව සමාජය විශිෂ්ටයින්ගේත් විශිෂ්ටයින් කරන්න අපි සැමවිටම කටයුතු කරන බව ප්රකාශ කරමින් මේ ප්රදේශයේත් මේ පාසලේත් ඉදිරි සංවර්ධනය සඳහා දිය හැකි දිය යුතු සෑම සහයෝගයක්ම ලබා දෙන බව ප්රකාශ කරන අතරම ගරු ලක්ෂ්මන් යාපා අබේවර්ධන අමාත්‍යතුමා අපේ රජය තුළ ඉතාමත් දක්ෂ ඇමතිවරයෙක් විදියට ඔබ වෙනුවෙන් මාතර දිස්ත්රික්කය මේ ප්රදේශයේ සංවර්ධන කටයුතු වෙනුවෙන් කරන කාර්යය ඉතාමත් අගය කරනවා යැයි ද ජනාධිපතිවරයා කීවේය.ව්‍යවසාය සංවර්ධන රාජ්‍ය අමාත්‍ය ලක්ෂ්මන් යාපා අබේවර්ධන මහතා මෙසේ කීවේය.මාතර දිස්ත්රික්කයේ කිසිම පාසලකට නොලැබුණු වරප්‍රසාදයක් දෙයියන්දර ජාතික පාසලට ලැබී තිබෙන්නේ. ජනාධිපතිතුමාගේ ඉල්ලීමකට අධ්‍යාපන ඇමැතිතුමා කඩිනමින් මේ සඳහා අධ්‍යාපන අමාත්‍යාශයෙන් රුපියල් මිලියන 27ක් ලබා දුන්නා. මේ වෙලාවේ දකුණු පළාතේ හිටපු මහ ඇමැති එච්.ජී. සිරිසේන මහතා සිහිපත් කරනවා. එතුමා මහ ඇමැතිව සිටි කාලයේ මේ විදුහල පළාත් සභාවෙන් නිදහස් කර ගැනීමට අනුමැතිය ලබා දුන්නා. ඒ වාගේම දෙයියන්දර නගර සංවර්ධන වැඩපිළිවෙළ ක්රියාත්මක කිරීම සඳහා දෙයියන්දර කනිෂ්ට විදුහල් පරිශ්‍රය නිදහස් කර ගැනීමට වත්මන් දකුණු පළාත් අධ්‍යාපන අමාත්‍ය රාසපුත්‍ර මැතිතුමා අනුමැතිය දුන්නා. ජනාධිපතිතුමා දෙයියන්දර ජාතික පාසලේ මේ ගොඩනැගිල්ල විතරක් නොවෙයි, මේ නගර සංවර්ධන වැඩසටහන පළමු අදියර යටතේ රුපියල් ලක්ෂ 3000ක් අනුමත කර තිබෙනවා. එතුමාවත් දන්නේ නැහැ. ලියුමකින් අස්සන් කර දුන්නාට පස්සේ ඒ මුදල් ලබා ගැනීමට අවශ්‍ය කටයුතු කළා. දැන් එයින් කොටසක් නිදහස් වෙලා තියෙනවා. ඒ කොටසින් කනිෂ්ඨ විදුහල ඉදිකිරීම සඳහා අක්කර හයක භූමිභාගයක් අප පවරා ගන්නවා. එකේ මූලික කටයුතු අවසන් කරලා තිබෙන්නේ.දෙයියන්දර කියන්නේ ප්රධාන නගරයක්. අද ප්රධාන බැංකුවක් සහ සණස බැංකුව විවෘත කළා. නගර සංවර්ධනයත් සමග රාජ්‍ය ආයතන කීපයක් විවෘත වෙනවා. බැංකු ස්ථාපිත කෙරෙනවා. නගරය මගහැර යෑමට හැකි විකල්ප මාර්ගයක් ඉදිකෙරෙනවා. මේ කාලයේ මේ ප්රදේශයේ විශාල දියුණුවක් ඇති වුණා. මට මේ ඉතිහාසය මතක් නොකර බැහැ. මේ අවට තිබුණු පාරවල් කොහොමද තිබුණේ? කාපට් නොකරපු පාරක් දැන් මේ පැත්තේ තිබෙනවාද?ජනාධිපතිතුමාත් හැම අවස්ථාවකම කියන්නේ දරුවන්ගේ විනය හා අධ්‍යාපනය විධිමත් කළ යුතුයි කියලයි. ඒ නිසා දෙයියන්දර ජාතික පාසලට මේ ප්රදේශයේ අනෙකුත් පාසල්වලට ළඟම පාසල හොඳම පාසල වැඩසටහන යටතේ මාතර දිස්ත්රික්කයට ලක්ෂ 17000ක් ලබා දුන්නා. මේවායින් තමයි හොඳම පාසල ළඟම පාසල නිර්මාණය වෙන්නේ.එදා තිබුණු ප්රධාන තත්ත්වයට මේ දෙයියන්දර පාසල පත්වෙන්න ඕනෑ. එක කාලයක තිබුණා මේ පාසලෙන් විශ්වවිද්‍යාලයට 50-60ක් වසරකට යනවා. කීර්තිමත් විදුහල්පතිවරු හිටියා. ඒ කාලයේ රූබසිංහ මහතා දේශපාලන හේතූන් මත මාරු කළා. එතැනින් පසුව මේ විදුහල කඩාවැටුණා. අපේ පරමාර්ථය මේ විදුහල යළි පෙර තිබුණු තත්ත්වයට පත් කිරීමයි. හක්මන ආසනයේ ජාතික පාසල් දෙකයි තිබෙන්නේ.ජාතික පාසලට ලබා දෙන මේ සම්පත්වලින් ප්රයෝජන ගෙන කීර්තිමත් විදුහලක් බවට පත් කිරීමට අප කටයුතු කරනවා. ඒ සඳහා හැම දෙනාගේම සහයෝගය බලාපොරොත්තු වෙනවා යැයිද ඒ මහතා වැඩිදුරටත් කීය.ලංකාදීප ප්රධාන කර්තෘ විජය පුවත්පත් සමාගමේ අධ්යක්ෂ සිරි රණසිංහ මහතා එහිදී මෙසේ පැවසීය.දෙයියන්දර ජාතික පාසලට අද සුවිශේෂී දිනයක්. රාජ්‍ය නායකයකු දෙවැනි වරට මේ පාසලට පැමිණි මොහොතක්. 1955දී විතර එවකට අග්‍රාමාත්‍යවරයකු වූ සර් ජෝන් කොතලාවල මහතා මේ බිමට පැමිණියා. එදා කනිෂ්ඨ විදුහලක් ලෙස පැවැති මේ විදුහල ජ්‍යෙෂ්ඨ විදුහලක් බවට පත් කළා. අද ඉතිහාසයේ සනිටුහන් වන ඓතිහාසික දිනයක්. ජනාධිපති මෛත්රීපාල සිරිසේන මහතාගේ මැදිහත්වීමෙන් ලබා දුන් තෙමහල් පරිපාලන සංකීර්ණය එතුමා විසින් විවෘත කළා. එතුමා සෞඛ්‍ය ඇමැතිවරයාව සිටි කාලයේ දෙයියන්දර රෝහලට ගිලන් රථයක් ලබා දුන්නා. ඒ වාගේම අද දින මුලටියන ප්රාදේශීය සභාවේ නව කාර්යාල ගොඩනැගිල්ල විවෘත කළා.මේ විදුහලේ දියුණුව පිළිබඳව මා නිතරම උන්නදු වෙනවා. ඒ අනුව විශාල භෞතික හා මානව සම්පත් රැසක්ම මා ඉගෙන ගත් පාසල් මාතාවට ලැබුණා. මේ සම්පත්වලින් උපරිම ප්රයෝජන ලබා ගෙන අධ්‍යාපන කටයුතු හොඳින් කර ගැනීම මේ දරුවන්ගේ වගකීමක්. දශක 13කට අධික කාලයක් තිස්සේ මේ පළාතට තිබෙන අගනා සම්පතක් වූ මේ පින් බිමෙන් මුළු පළාතටම විශාල ආලෝකයක් ලැබෙනවා. මේ විදුහලේ වාගේම මේ ප්රදේශය දිනෙන් දිනම දියුණුවට පත්වේවා යැයි මා ප්රාර්ථනා කරනවා යැයි ඒ මහතා වැඩිදුරටත් කීවේය.විදුහල්පති ඩබ්ලිව්.ඩබ්ලිව්.ජී. අමරසේන මහතා ජනාධිපතිතුමා ඇතුළු ආරාධිත පිරිස පිළිගනිමින් මෙසේ කීවේය.වසර 133ක කීර්තිමත් ඉතිහාසයක් තිබෙන මේ පාසලට ජනාධිපතිවරයකු පළමු වරට පැමිණියේ අදයි. ඒක විදුහලට වාගේම ප්‍රදේශයටත් ඉමහත් ආඩම්බරයක්. විද්‍යා, කලා, වාණිජ, තාක්ෂණ අංශවලින් උසස් පෙළ පන්ති පැවැත්වෙන මෙහි සිසුන් විශාල පිරිසක් වාර්ෂිකව විශ්වවිද්‍යාලවලට ඇතුළත් වෙනවා. අනෙකුත් අංශයන්ගෙන් දස්කම් දක්වන මේ විදුහලේ ඉදිරි ගමනට අද විවෘත කෙරුණු තෙමහල් පරිපාලන ගොඩනැගිල්ල විශාල ආශිර්වාදයක් වෙනවා. එමෙන්ම පන්ති කාමර පැවැත්වීම සඳහා තෙමහල් ගොඩනැගිල්ලක අවශ්‍යතාව තිබෙනවා. මේ විදුහලේ කීර්තිමත් ආදි ශිෂ්‍යයකු වූ ලංකාදීප ප්රධාන කර්තෘ සිරි රණසිංහ මැතිතුමා නිරන්තරයෙන්ම මෙහි දියුණුවට උදව් කරනවා. එතුමා මේ ප්රදේශයට විශාල සම්පතක්. එමෙන්ම අමාත්‍ය ලක්ෂ්මන් යාපා අබේවර්ධන මහතා නිතරම උදව් කරනවා. ඒක අපට ලොකු ශක්තියක් වන බව ද ඒ මහතා කීය.අමාත්‍යවරුන් වන මහින්ද අමරවීර, ෆයිසර් මුස්තාපා, දකුණු පළාත් මහ ඇමැති ෂාන් විජයලාල් ද සිල්වා, පළාත් සභාවේ ඇමැතිවරුන් වන චන්දිමා රාසපුත්‍ර, යූ.ජී.ඩී. ආරියතිලක, දකුණු පළාත් මනත්‍රීවරුන් වන පසඳ යාපා අබේවර්ධන, මනෝජ් සිරිසේන, කඹුරුපිටිය ශ්‍රීලනිප ප්රධාන සංවිධායක රසික රණවීර, මුලටියන නියෝජ්‍ය අධ්‍යාපන අධ්යක්ෂ සුදත් සමරවික්රම, කොට්ඨාස අධ්යක්ෂ එච්.පී.කේ. හේමන්ත, ලංකාදීප නියෝජ්‍ය ප්රවෘත්ති කර්තෘ අජන්ත කුමාර අගලකඩ යන මහත්වරුන් ඇතුළු විශාල පිරිසක් එම අවස්ථාවට සහභාගි වී සිටියහ.සහකාර විදුහල්පති කැටියපේ රාහුල හිමියන් විසින් පිරිස පංච ශීලයෙහි පිහිටැවූ අතර, විද්‍යාලයේ නර්තන අංශයේ සිසුවියන් ඉදිරිපත් කළ නර්තනාංග කීපයකින් උළෙල වර්ණවත් විය.විද්‍යාලයීය පෙරදිග තූර්ය වාදන කණ්ඩායම හා අපරදිග තූර්ය වාදන කණ්ඩායම පෙරටු කරගෙන ජනාධිපති මෛත්රීපාල සිරිසේන මහතා ප්රමුඛ ආරාධිත පිරිස නව තෙමහල් ගොඩනැගිල්ල හා විශේෂ පීඨිකාව වෙත ඉමහත් හරසරින් කැඳවාගෙන ඒමට විදුහල්පති ඩබ්ලිව්.ඩබ්ලිව්.ජී. අමරසේන මහතා ප්රමුඛ ගුරු මණ්ඩලය කටයුතු කර තිබිණි.
|
රටක අධ්‍යාපනයට කරන ආයෝජනය උතුම් දෙයක්: රජය කැපවීමෙන් එය ඉටුකරනවා
| 0 |
(පොලොන්නරුව ක.ග. කරුණාරත්න)දේශපාලන විරුද්ධවාදීන් කුමන විවේචන කළත් වත්මන් රජය යටතේ රටේ කෘෂි ආර්ථිකය, ජාතික ආර්ථිකය හා හෙට දවස වෙනුවෙන් විශාල වැඩකොටසක් සිදුකර ඇති බවත්, දේශපාලනඥයන්ගේ ආරවුල් හා ගැටුම් පමණක් දකින මාධ්‍ය එවැනිදේ විකාශය නොකරන බවත් ජනාධිපති මෛත්රීපාල සිරිසේන මහතා පොළොන්නරුවේදී පැවසීය.මාධ්‍ය තුළින් පවසන ආකාරයේ විනාශයක් රටට වී නැතැයි කී ජනාධිපතිවරයා බුද්ධිමත් ජනතාව එය තේරුම් ගෙන ඇතැයිද සඳහන් කළේය.ජනාධිපති මෛත්රීපාල සිරිසේන මහතා මේ අදහස් පළ කළේ රුපියල් ලක්ෂ 132 ක වියදමින් වැලිකන්ද නගරයේ ඉදිකළ නව ගොවි ජනසේවා මධ්‍යස්ථානය විවෘත කිරීමෙන් අනතුරුව පැවැති ගොවි ජන හමුවක් අමතමිනි.මෙහිදී වැඩිදුරටත් අදහස් දැක්වූ ජනාධිපති මෛත්රීපාල සිරිසේන මහතා මෙසේද කීය.වැලිකන්ද ප්රදේශයේ ගොවි ජනතාව පොලොන්නරුව දිස්ත්රික්කයේ ගොවීන් අතරේ ඉතාම දුෂ්කර ජීවිතයක් ගත කරන අය. ඔවුන්ගේ ජීවන රටාව, ආර්ථික පසුබිම ජීවත්වීමට තිබෙන්නාවූ අභියෝග, ගැටලු එක්, එක් ප්රදේශවල එය වෙනස් වෙනවා.මහනුවර දිස්ත්රික්කයේ, කෑගල්ල දිස්ත්රික්කයේ ගොවියෙකුගේ තිබෙන ප්රශ්නවලට වඩා පොලොන්නරුව, අනුරාධපුර දිස්ත්රික්කවල ගොවීන්ගේ ප්රශ්න වෙනස්. පොලොන්නරුව දිස්ත්රික්කයේත් පරාක්රම සමුද්‍රය, මින්නේරිය කවුඩුල්ල ව්‍යාපාරවල ගොවීන්ට තිබෙන ප්රශ්නවලට වඩා වැලිකන්දේ මහවැලි ව්‍යාපාරවල තිබෙන ගොවි ජනතාවගේ ප්රශ්න සහ ගැටලු වෙනස්. ඩී.එස්. සේනානායක මැතිතුමාගේ මුල් ගොවි ජනපද සංකල්පය සහ කෘෂිකර්ම ප්රතිපත්තිය තුළ අපේ රටේ උතුරු මැද, නැගෙනහිර විශේෂයෙන්ම එදා ඇතිවූ ගොවිජනපද ව්‍යාපාර තුළ එහි ආරම්භයත් සමඟ ඒවායේ සාර්ථකත්වය ඒ ජනතාව දකින්නේ රටක් විදියට අදයි.ඒ අවුරුදු 60 ක් 70 ක් වගේ කාලයක් ගෙවී ගිහිල්ලා. ඒ ප්රදේශවල ජනතාවගේ ආර්ථිකය සහ වැලිකන්ද ගොවි ජනතාවගේ ආර්ථිකයේ බොහෝ වෙනස්කම් තිබෙනවා. ජීවන තත්ත්වයේ බොහෝ ප්රශ්න තිබෙනවා. අධ්‍යාපනය, සෞඛ්‍ය, කෘෂිකර්මාන්තය අනෙකුත් ජීවන රටාවන් ඒ සියල්ල තුළ වෙනස්කම් රාශියක් තිබෙනවා. අපි ප්රධාන වශයෙන්ම ඒවා හඳුනාගෙන කටයුතු කිරීම ඉතාමත් වැදගත් වෙනවා.වැලිකන්ද ජනතාව මුහුණදෙන වල් අලි ප්රශ්නය සහ පානීය ජල ප්රශ්නය පිළිබඳව මෙතැනදී ඉදිරිපත් වුණා. ඒ ප්රශ්න දෙකටම මේ වනවිට මූලික විසඳුම් දීලා තිබෙනවා.ඒ වගේම කෘෂිකර්ම දෙපාර්තමේන්තුව, ගොවිජන සේවා දෙපාර්තමේන්තුව, මහවැලි අධිකාරිය මේ රටේ ගොවි ආර්ථිකය ශක්තිමත් කිරීමේ ප්රමුඛ කාර්ය උසුලන ආයතන. කෘෂිකර්ම ඇමැතිවරයකු විදියට මට තිබෙනා අවුරුදු පහක අත්දැකීම් එක්ක මම දන්නවා කෘෂිකර්ම අමාත්‍යංශයත්, මහවැලි අමාත්‍යංශය වගේම වාරිමාර්ග අමාත්‍යාංශය ඒකාබද්ධව දැනට කරන සංවර්ධන කටයුතුවල යහපත් ප්රතිඵල රාශියක් ඉදිරියේදී තවත් ඵලදායී ලෙස ලබා ගන්නට පුළුවන්කම තිබෙනවා.මේ රටේ වැඩිපුර දුක් විඳින්නේ ගොවි ජනතාව. ඒ තුළ වඩාත් දුෂ්කරතාවට පත්වෙච්ච ගොවීන් විශාල පිරිසක් ඉන්නවා. තමුන්නාන්සේලාගේ ජීවිත තුළ සැපතක් සතුටක් ලබපු අය නොවෙයි. තමුන්නාන්සේලාගේ ප්රාර්ථනා තිබෙන්නේ තමුන්නාන්සේලා ගත කරන ජීවිතය තමුන්නාන්සේලාගේ දරුවන්ට නොදීමයි. ඒ සඳහා අපි රජයක් විදියට කැප වෙනවා.ඒ නිසා තමා මේ පොලොන්නරුව දිස්ත්රික්කයේ විශාල සංවර්ධන ව්‍යාපෘති කරගෙන යන්න මේ ගොවිජන සේවා මධ්‍යස්ථානය තමුන්නාන්සේලාට ලබා දෙන්නේ. මෙය එදා හෙක්ටර් කොබ්බෑකඩුව කෘෂිකර්ම ඇමැතිතුමා 1970 සිරිමා බණ්ඩාරනායක මැතිනියගේ රජය යටතේ ආරම්භ කළ ගොවිජන සේවා මධ්‍යස්ථාන හාරසිය ගණනක වැඩපිළිවෙළේ එක අවස්ථාවක්.කෘෂිකර්ම ක්ෂේත්රය ගත්විට මේ වකවානුව මම දකින්නේ දේශපාලන විරුද්ධවාදීන් මොනවා කිව්වත් මොන විවේචන කළත් මේ රටේ ගොවි ආර්ථිකයට සහ කෘෂි ආර්ථිකයට ජාතික ආර්ථිකයට හෙට දවසට ඉතාම වාසනාවන්ත කාලයක්. අපි මේ වන විට නියඟයෙන් පීඩා විඳි ජනතාවට රුපියල් කෝටි දහස් ගාණක් දීලා තිබෙනවා. කිසිම ආණ්ඩුවක් එච්චර දීලා නෑ. නියඟය වෙනුවෙන් ආපදා වෙනුවෙන්.තමුන්නාන්සේලා හවසට රූපවාහිනිය බලපුවහම නම් ඒව මොකක්වත් නෑ. ආණ්ඩුව කරන දේකුත් නෑ. ආණ්ඩුව කරපු දේකුත් නෑ. රූපවාහිනියේ දැන් හවසට තියෙන්නේ ඔක්කෝම දේශපාලනඥයින්ගේ ආරවුල් ගැටුම් බැණගන්න ඒවා. රටක් නෑ කියලා තමයි පෙන්නන්නේ. නමුත් රටක් ගොඩනගන්න ආණ්ඩුවක් විදියට ඒ වැඩ ඉතාම සාර්ථකව අපි කරලා තිබෙනවා.කළුගඟ ජලාශයට ජලය එක් කිරීම ලබන 23 වැනිදා අපි සුබ මොහොතින් සුබ නැකතකින් පටන් ගන්නවා. කළුගඟ මොරගහකන්ද මහා ජලාශයත්, ඉහළ ඇලහැර ඇළ, වයඹ ඇළ, උතුරුමැද මහ ඇළ ඒ යටතේ හැදෙන වාරි පද්ධතිය වැව් 2400 ට රුපියල් කෝටි 22000 ක් අපි වැය කරනවා. මේ වනවිට රුපියල් කෝටි 11000 කට වැඩිය වියදම් වෙලා තිබෙනවා. ඒ ඇළවල්වල, වැව්වල වැඩ පටන් අරන් තිබෙනවා. ආසියානු සංවර්ධන බැංකුව, කුවේට් අරමුදල, සෞදි අරමුදල විදේශීය මූල්‍ය ආයතන සියල්ලම අපිට සල්ලි සම්පූර්ණයෙන් දීලයි තියෙන්නේ. අපිට මුදල්වල කිසිම අඩුවක් නෑ. මේ රටේ පෙර රජ දවසෙන් පස්සේ මේ වගේ වාරිකෘෂි යෝජනා ක්රමයක් ක්රියාත්මක වෙලා නෑ. ඒක බොහොම පැහැදිලිව කියනව. සමහර අය අහනවා අපි මොනවද කෙරුවෙ කියලා. අපි කරපු ඒවා පෙන්නන්න හවසට රූපවාහිනිය ඉස්සරහ ඉඳගත්තට හරියන්නේ නෑ. ඒකෙ පෙන්නන්නේ ඔක්කොම රටේ අවුල් තමයි. ඒක නිසා ඒවා පෙන්නන්න පුළුවන් ඒ වැඩ කරන තැන්වලට ආපුවහමයි. මොරගහකන්දට ගියහම, කලුගඟට ගියාම වයඹ මහ ඇළ වැඩ පටන් අරන් තියෙනවා. උතුරු මහ ඇළ වැඩ පටන් අරන් තියෙනවා. ඉහළ ඇලහැර ඇළ පටන් අරන් තියෙනවා. වැව් 2400 පටන් අරන් තියෙනවා. කෝටි 22000 ක් මේ සඳහා වැය කරනවා. මම මේවා කියන්නේ තමුන්නාන්සේලාගේ කනට හැම වේලේම ඇහෙන්නේත් ඇහැට පේන්නේත් මේ අලුත් තාක්ෂණයත් එක්ක අමු පච බේගල් සහ ගැටුම් විතරයි. රටේ යහපතට ආණ්ඩුවක් විදියට කරන දේවල් ඒවා පෙන්නන්නේ නෑ. ඒවා කියන්නේ නෑ. මාධ්‍යවල මහත්තුරුන්ටත් ලොකු සනීපයක් තියෙන්නේ අවුල් පෙන්නපුවහම තමයි. හිතනවා මේවා පෙන්නපුවහම තමයි මේවා බලන්නේ කියලා. නමුත් ඒ මාධ්‍යයෙන් කියන විදියටම පෙන්නන විදියටම ඔය අවුල් ජනතාව පිළිගන්නේ නෑ.මම පසුගිය ජනාධිපතිවරණයට ඉදිරිපත් වෙච්ච වෙලාවේ මට මගේ පැත්තට හිටියේ සිරස ආයතනය විතරයි. වෙන එකක්වත් ජනාධිපති ඡන්දයේදී හිටියේ නෑ. නමුත් රටේ මහජනයා ඒ රූපවාහිනීවල පෙන්නපු විකාර, තිත්ත කුණුහරුප, චරිත ඝාතන ඒවා එකක්වත් සැලකුවේ නෑ. ඒක නිසා ඒ මාධ්‍ය ඇතැම් වෙලාවට ගන්න අසාර්ථක උත්සාහයන් බුද්ධිමත් ජනතාව ප්රතික්ෂේප කරනවා.තමුන්නාන්සේලාත් ගෙදර ඉඳගෙන, ගේ ඇතුළේ ඉඳගෙන රූපවාහිනිය දාපුවහම ඒක දිහා බලාගෙන ඉන්නවා. අප්පච්චියේ රටට වෙන දෙයක් කියලා. ඔය රූපවාහිනියේ පෙන්වන එහෙම දෙයක් රටට වෙලා නෑ. එහෙම අස්ථාවරත්වයක් මේ රටේ සිද්ධවෙලා නෑ. අපි ආණ්ඩුවක් විදියට රජයක් විදියට විශාල වැඩකොටසක් කරනවා. කරගෙන යනවා. ඉදිරියටත් යනවා. එන දේශපාලන අභියෝගවලටත් අපි මුහුණ දෙනවා.කෘෂිකර්ම ඇමැති මහින්ද අමරවීර මහතාරටක් විදියට මේ රටේ ගොවි ජනතාව ආරක්ෂා කිරීමේ වගකීම මෛත්රීපාල සිරිසේන ජනාධිපතිතුමා බාරගෙන තිබෙනවා. එතුමා ඒ වැඩපිළිවෙළ අදියර ගණනාවක් ඔස්සේ ක්රියාත්මක කරලා තිබෙනවා. අද මේ වෙනකොට මට බය නැතුව කියන්න පුළුවන් මේ රටේ ඉතිහාසයේ ගොවි ජනතාව වෙනුවෙන් වඩාත්ම සහන ලබාදුන්න කාලයක් තිබෙනවා නම් ඒ වාර්තාව තියල තියෙන්නේ ජනාධිපති මෛත්රීපාල සිරිසේන ජනාධිපතිතුමාගේ කාල පරාසයේයි කියලා.අපි මේ අවුරුද්දේ පොහොර සහනාධාරයට විතරක් රුපියල් මිලියන 33000 ක් වියදම් කරනවා. ඉතිහාසයේ වැඩිම මුදල. ඒ විතරක් නෙවෙයි වගා පාළු වෙනුවෙන් රක්ෂණ ආවරණයක් ලබාදීලා තිබෙනවා. හෙක්ටයාර් එකකට රුපියල් ලක්ෂයක රක්ෂණයක් ලබා දෙනවා.කෘෂිකර්ම නියෝජ්‍ය ඇමති අංගජන් රාමනාදන්, උතුරු මැද පළාත් සභාවේ හිටපු මහ ඇමැති පේෂල ජයරත්න, ගොවි ජන සේවා කොමසාරිස් මද්දුම බණ්ඩා වීරසේකර, පොලොන්නරුව දිස්ත්රික් ලේකම් රංජිත් ආරියරත්න යන මහත්වරුන්ද පොලොන්නරුව ගොවිජන සේවා සහකාර කොමසාරිස් හර්ෂණී කුමාරිහාමි මහත්මිය ද ඇතුළු විශාල පිරිසක් මේ අවස්ථාවට සහභාගි වූහ.
|
විරුද්ධකාරයන් මොනව කීවත් රට විනාශ වෙලා නෑ
| 1 |
(අනුරාධපුර දයාරත්න ඇඹෝගම)බඩගින්න දේශපාලන, භාෂා, ආගම් භේදයක් නැති සියලුදෙනාට එක සමාන දෙයක් බැවින් සියලු වාදභේද අමතක කර රටේ දුප්පත්කම තුරන් කිරීමට, ආහාර නිෂ්පාදනය වර්ධනය කර ආහාරවලින් ස්වයංපෝෂිත, සමෘද්ධිමත් රටක් බවට පත්කරන්නට, දේශීය ආහාර නිෂ්පාදන සංග්‍රාමය හා එක්වන්නැයි රටේ සමස්ත ජනතාවගෙන් ඉල්ලා සිටින බව ජනාධිපති මෛත්රීපාල සිරිසේන මහතා පැවැසීය.ආර්ථික සමෘද්ධිය ඇති කරන්න රජය ගෙනියන වැඩපිළිවෙළ තුළ ගොවියා ණය බරින් මුදවා ගැනීම, ඔවුන්ගේ පවුල්වල ජීවන තත්ත්වය උසස් කිරීම, දරුවන්ට හොඳ අධ්‍යාපනයක් ලබාදීම, යහපත් සමාජ වටපිටාවක් ඇති කර යහපත් සමාජ පිළිගැනීමක් ඇතිකිරීම ආදිය සඳහා ප්රමුඛත්වය දී තිබෙන බව ද ජනාධිපතිවරයා සඳහන් කළේය.වර්තමානයේ සහල්, පොල් මිල ඉහළයාමට බලපා ඇත්තේ නිවාස ඉදිකිරීම් පිළිබඳ ජාතික ප්‍රතිපත්තියකින් තොරව පොල් වගා ඉඩම් හා කුඹුරු ඉඩම් නිවාස ඉදිකිරීමට යොදාගැනීමෙන් බව ද ජනාධිපතිවරයා කියා සිටියේය.ජනාධිපති මෛත්රීපාල සිරිසේන මහතා මේ බව පැවැසුවේ ‘එක්වෙමු නැගිටිමු අටුකොටු පුරවමු’ ජාතික ආහාර නිෂ්පාදන වැඩසටහනට සමගාමීව කැකිරාව තිබ්බටුවැව වෙල්යායේ දී ඉකුත් 6 වැනිදා පැවැති වප්මඟුල් උත්සවය සඳහා සහභාගී වෙමිනි.ගොයම් සිටුවීමේ යන්ත්‍රයක් භාවිතයෙන් පැළ සිටුවීමේ කාර්යය සඳහා ද මෙහිදී එක්වූ ජනාධිපති මෛත්රීපාල සිරිසේන මහතා මහවැලි ගොවීන් සඳහා ඉඩම් ඔප්පු ලබාදීම, ගොවි පවුල්වල දූ දරුවන් සඳහා ශිෂ්‍යත්ව ප්රදානය කිරීම සඳහා ද එක්විය.එහිදී වැඩිදුරටත් අදහස් දැක්වූ ජනාධිපති මෛත්රීපාල සිරිසේන මහතා මෙසේ ද කියා සිටියේය.“ගෞරවනීය මහා සංඝරත්නය ඇතුළු අනිකුත් පූජකතුමන්ලාගේත් ආශිර්වාදය ලබාගෙන මේ ඓතිහාසික රජරට උරුමයේ හිමිකරුවන් වන ගොවි ජනතාව ප්‍රමුඛව ඔබ සියලුදෙනා හා එක්වී ජාතික ආර්ථිකය ශක්තිමත් කිරීම සඳහාත් ගොවිජන ජීවිතය සමෘද්ධිමත් කිරීම සඳහාත් මේ රටේ නිදහස් ආර්ථිකයත් සමඟ රට පුළුල් ලෙස සංවර්ධනය කරමින් ඉදිරියට ගෙන යාම සඳහාත් විවිධ බාධාවන්, ගැටලු, අභියෝග සියල්ල යටපත් කර ගනිමින්, රටේ පොදු මහජනතාවගේ ප්රධාන අරමුණු, ප්‍රාර්ථනාවන් සහ අපේක්ෂාවන් ඉෂ්ට කිරීම සඳහා ආහාර නිෂ්පාදන සංග්‍රාමය ඔබ අප සියලුදෙනා එක්ව ආරම්භ කිරීමට ලැබීම පිළිබඳව මා ඉතාමත් සතුටු වෙනවා.මෙම ආහාර නිෂ්පාදන සංග්‍රාමය උත්සවයක් නෙවෙයි. මෙය ජාතියේ යහපත සඳහා අනාගතය වෙනුවෙන් ගොවිජන ජීවිතය ශක්තිමත් කිරීමටත් රටට නිදහස් ගොවි කෘෂි ආර්ථික පදනමක් ඇති කිරීම සඳහාත් ගොවි ජනතාව පෙරටු කර ගත් පුළුල් ජාතික වැඩසටහනක ආරම්භයක් විදියටයි මා මෙය හඳුන්වන්නේ.කෘෂිකර්මාන්තයේ සමෘද්ධිය තුළයි අපේ ඉතිහාසයේ ශ්‍රේෂ්ඨ කතාන්දරය කියැවෙන්නේ. එදා දේශීය කෘෂිකර්මාන්තය මුල් කරගත් ආර්ථිකයක් ගොඩනැගීම තුළයි අනුරාධපුර යුගයේ සිට මේ දක්වාම මෙරට ආර්ථිකය ශක්තිමත් වුණේ. ඒ නිසා කෘෂිකර්මාන්තයට අදාළ ආහාර නිෂ්පාදන ජාතික සංග්‍රාමය පිළිබඳව ඔබටත් මටත් අත්දැකීම් ඇත්තේ අද ඊයේ දවසේ පමණක් නොව වසර දහස් ගණනක් අතීතයට ඇදී ගිය මේ ශ්‍රේෂ්ඨ වූ ඉතිහාසයත් සමඟයි.අපේ රටේ පළාත් 09ක වැව් 10,000කට වැඩිය තිබෙනවා. රජරට, වයඹ මේ ප්රදේශ ඉතිහාසයේ සිට හඳුන්වන්නේ වැව් බැඳි රාජ්‍යය විදියටයි. රටේ ජන ජීවිතය ශක්තිමත් කළ ප්රධාන වශයෙන් ආර්ථික සමෘද්ධිය ඇති කරන්න පෙරමුණ ගත්තේ කෘෂිකර්මාන්තයයි. වැවයි කෙත් යායයි පන්සලයි සැමවිටම එක්වූ බව ඔබ දන්නවා. දාගැබත් වැවත් කෙත්යායත් මේ රටේ ජන ජීවිතයේ මහා සංස්කෘතිය ගොඩනැගූ බව ඔබ දන්නවා. ඒ නිසා ඉතිහාසයේ අත්දැකීම් සමඟ ඉතිහාසයේ මතක සටහන් සමඟ අද තිබෙන්නා වූ අභියෝග ජයගැනීම සඳහා නව තාක්ෂණයත් සමඟ බද්ධ වෙමින් ගොවි ජනතාව ශක්තිමත් කරමින්, මේ ආහාර නිෂ්පාදන සංග්‍රාමය අඛණ්ඩව ඉදිරියට ගෙනියන පුළුල් ජාතික වැඩසටහනක ආරම්භයක් වශයෙන් අද මේ වැඩසටහන පැවැත්වෙන්නේ. අද මේ රටේ ජනතාවට තිබෙන්නා වූ අභියෝග මොනවා ද? අපේ හාමුදුරුවනේ ඔබ වහන්සේලාත් දැනුවත් පරිදි රටේ දිස්ත්රික්ක ගණනාවක ජනතාව අවුරුදු එකහමාරක් තිස්සේ දැඩි නියඟයකින් පෙළෙනවා. ඒ නිසා කෘෂිකර්මාන්තයේ සියයට 50ක නිෂ්පාදනය පහළ වැටීමක් ඇති වෙලා තිබෙනවා. වී, ධාන්‍ය, එළවළු, පලතුරු මේ සියල්ල මේ මහා නියඟය නිසා නිෂ්පාදනයේ පසු බැසීමක් ඇති වුණා. ඒ වගේම ගංවතුර තත්ත්වය සමඟ ඒ ප්රදේශවල ගංවතුර විනාශයෙන් කෘෂි ආර්ථිකයට බරපතළ හානි සිදු වුණා. මේ කලාපයේ අපේ අසල්වාසී මිත්‍ර රාජ්‍යයන් මේ තත්ත්වයට මුහුණ පාලා තිබෙනවා. බටහිර රටවල් ඇමෙරිකා එක්සත් ජනපදයේ සිට මුළු ලෝකය පුරා සිදුවන කාලගුණික දේශගුණික විපර්යාසයන් තුළ සෑම රටකම අද විශාල ව්‍යසනයන් සහ බරපතළ ඛේදවාචකයන් සිදුවෙනවා. මුළු ලෝකය පුරාම සිදුවන මහා ගංවතුර, සුළි සුළං, ලැව් ගිනි, භූමිකම්පා වැනි ස්වභාවික ව්‍යසන ඔබ මාධ්‍ය තුළින් දකිනවා. ඒ නිසා මේ ස්වාභාවික ව්‍යසන අපට පමණක් සීමා වූ දෙයක් නොවෙයි.අනුරාධපුර දිස්ත්රික්කය ගත්තොත් මේ දිස්ත්රික්කයේ මොනතරම් ජල හිඟයක් තියෙනව ද කියලා ඔබ දන්නවා. නියඟය නිසා මේ දිස්ත්රික්කයේ පසුගිය අවුරුදු එකහමාර තුළ සංවර්ධනය කෙතරම් පසුබෑමකට ලක්වුණා ද. පොළොන්නරු දිස්ත්රික්කයේ තත්ත්වයත් එයයි. කුරුණෑගල තත්ත්වයත් එයයි. උතුරු පළාත බරපතළ ලෙස මේ නියං තත්ත්වයට මුහුණ දීලා තිබෙනවා. ඒ වගේම නැගෙනහිර පළාත, ඌව පළාතේ කොටසක්, දකුණු පළාතේ කොටසක් මේ තත්ත්වයට මුහුණ දුන්නා. බස්නාහිර, සබරගමුව ප්රදේශ තමයි නියඟයෙන් බේරුණේ. එහෙත් ගංවතුරත් එක්ක බරපතළ ව්‍යසනයන්ට එම පළාත් මුහුණ දුන්නා. පසුගිය අවුරුදු එකහමාරක ඇති වුණ තත්ත්වයන් එක්ක විශාල වශයෙන් සහල් පිටරටින් ගෙන්වන්න සිද්ධ වුණා. දැනුත් සහල් පිටරටින් ගේනවා.මම පසුගිය සතියේ නිලධාරී මහත්වරුන්ට උපදෙස් දුන්නා සහල් මෙට්‍රික් ටොන් ලක්ෂ 05ක් වරින් වර ගෙන්වීමට. අපි බලාපොරොත්තු වෙනවා ත්රිවිධ රත්නයේ ආශිර්වාදයෙන් දෙවි දේවතාවුන් වහන්සේලාගේ ආශිර්වාදයෙන් මේ මස අන්තිම සිට අපේ භූමිය සාරවත් සහ සමෘද්ධිමත් කරන්න අපිට වර්ෂාව ලැබෙයි කියලා. උතුම් ජය ශ්රී මහා බෝධීන් වහන්සේගෙන්, උතුම් දළදා වහන්සේගෙන්, ත්රිවිධ රත්නයේ වගේම සියලු දෙවි දේවතාවුන් වහන්සේලාගේ ආශිර්වාදය අපේක්ෂා කරනවා මේ රටේ ආර්ථික සමෘද්ධිය ඇති කරලා දුගී බවෙන් රට නිදහස් කරලා සමෘද්ධිමත් ශක්තිමත් ආර්ථික පදනමක් රට තුළ ගොඩනගන්න ස්වභාවධර්මයාගේ ආශිර්වාදය ලැබේවායි කියලා.මේ කාර්යය කෘෂිකර්ම අමාත්‍යාංශයට, මහවැලි හා පරිසර අමාත්‍යාංශයට, වාරිමාර්ග අමාත්‍යාංශයට පමණක් කළ හැකි දෙයක් නොවෙයි. ඒ නිසා අපේ රජය තීන්දුවක් ගත්තා සියලු රාජ්‍ය ආයතන, සියලු අමාත්‍යාංශ, සියලු දෙපාර්තමේන්තු, සියලු සංස්ථා සියල්ල මේ ජාතික ආහාර නිෂ්පාදන සංග්‍රාමයට එක් කර ගැනීමට. අපේ සටන් පාඨය වුණේ ‘එක්වෙමු නැගිටිමු’ කියලා, ‘සිය රට දේ සිරි සැපදේ’ කියලා වගේම, ‘අපි වවමු රට නගමු’ වගේම ‘අපි යළි නැගිටිමු’ කියන සටන් පාඨයත් එක්ක මේ ආහාර නිෂ්පාදන සංග්‍රාමය අපි ආරම්භ කළා.ඒ තුළ දේශපාලන පක්ෂ භේදයක් නැහැ. භාෂාව, ආගම් කියලා භේදයක් නැහැ. කිසිදු සංස්කෘතික භේදයකුත් නැහැ. බඩගින්න සියලුදෙනාට එක හා සමානයි. ඒ නිසා අපි සියලු වාදභේද අමතක කරලා මේ රටේ දුප්පත්කම තුරන් කරන්න මේ රටේ ආහාර නිෂ්පාදනය වර්ධනය කරන්න පිටරටින් ගේන ආහාර නවත්වන්න මේ රට ආහාරවලින් ස්වයංපෝෂිත කරන්න සමෘද්ධිමත් රටක් බවට පත් කරලා, මේ රටේ ජාතික ආර්ථිකය ශක්තිමත් කරන්න අප සියලුදෙනාම එක්වී දේශීය ආහාර නිෂ්පාදන සංග්‍රාමය අද සිට ඉදිරියට ගෙනිහිල්ලා ජයග්රහණය කරමුයි කියලා රටේ සමස්ත ජනතාවගෙන්ම මා ඉතා ගෞරවයෙන් සහ කාරුණිකව ඉල්ලා සිටිනවා.අපේ ගොවි ජනතාවට මොනතරම් ප්රශ්න තියනව ද මොනතරම් ණය බර තියනව ද කියන එක අපි දන්නවා. අපි බැංකුවලින් ඇහුවොත් අපේ ගොවි ජනතාවගේ ණයවල තත්ත්වය අපි ඉතා හොඳින් දන්නවා. ගෙදර දරුවන්ගේ බිරිඳගේ රත්තරන් බඩු බැංකුවලට උකස් තියලා දෛනික ඇතිවන ප්රශ්නවලට මුහුණ දෙනවා. ගොවි ජනතාව කියන්නේ සැප විඳින ජනතාවක් නොවෙයි. ඔවුන්ගේ දහඩියෙන්, කඳුළෙන්, සුසුමෙන්, ලෙයින් සහ ජීවිත පරිත්‍යාගයෙන් සැමවිටම මේ රටේ ජනතාවට අවශ්‍ය ආහාර සපයන්නේ ඈත අතීතයේ සිටයි.ආර්ථික සමෘද්ධිය ඇති කරන්න රජය ගෙනියන වැඩපිළිවෙළවල් තුළ මූලික වශයෙන්ම ගොවියාව ණය බරින් මුදවා ගැනීම, ඔවුන්ගේ පවුල්වල ජීවන තත්ත්වය උසස් කිරීම, දරුවන්ට හොඳ අධ්‍යාපනයක් ලබාදීම, යහපත් සමාජ වටපිටාවක් ඇති කර යහපත් සමාජ පිළිගැනීමක් එක්ක ප්‍රබුද්ධ සමාජයක කොටස්කරුවන් බවට අපේ ගොවි ජනතාව පත් කිරීමට රාජ්‍ය ප්රතිපත්තිය තුළ අවශ්‍ය වැඩපිළිවෙළ ක්රියාත්මක කරනවා.ආහාර නිෂ්පාදනය පහත වැටීම පිළිබඳව අද මුහුණ දෙන අභියෝගයන්වලදී කරුණු කිහිපයක් සිතට ගත යුතු වෙනවා. තවත් පැත්තකින් අධ්‍යයනය කළ යුතු වෙනවා. තවත් පැත්තකින් ඒවාට විසඳුම් සෙවිය යුතු වෙනවා. නියඟය අවුරුදු එකහමාරක් අපේ ගොවිතැන් බත් නැති කෙරුවා. ආහාර නිෂ්පාදනය පහත දැම්මා. මේ දිනවල දේශපාලන වශයෙන් මම දැක්කා සමහර තැන්වල පෝස්ටර් ගහලා තියෙනවා, හාල් සීයයි පොල් සීයයි කියලා. ඇත්ත. ඒවා ඒ ගාණට ගියා.අපි පසුගිය සතියේ හදිසියේ ජීවන වියදම් අමාත්‍යාංශ කමිටුව රැස් කළා. මම වැවිලි කර්මාන්ත අමාත්‍යාංශයට කිව්වා ඒ අයගේ ආයතනවල තිබෙන පොල් ගෙනැල්ලා කොළඹ දාන්න කියලා. වැවිලි කර්මාන්ත අමාත්‍යාංශය පොල් ලොරිවල ගෙනැල්ලා සතොසට රුපියල් 65 ගාණේ විකුණන්න දැම්මා. ඒ වගේම සතොස විකුණන සහල් මිල අඩු කෙරුවා. පුද්ගලික අංශයට අපි කිව්වා හාල් ගෙන්වන අයටත් රටේ සහල් දෙන ආයතනවලටත් මිල පහත හෙළන්න නැත්නම් අපිට පාලන මිලකට යන්න සිද්ධ වෙනවයි කියලා. ඒ අතරේ තමයි සහල් මෙටි්රක් ටොන් ලක්ෂ 05ක් ගෙන්වන්න අපි තීන්දු කළේ.පොල් නිෂ්පාදනය සහල් නිෂ්පාදනය පහළ වැටුණේ ආණ්ඩුවේ වැරැද්දක් නිසා ද? රටේ පසුගිය ආණ්ඩු ගණනාවක් මේ දක්වාම පැහැදිලි නිවාස ඉදිකිරීම් පිළිබඳ ජාතික ප්රතිපත්තියක් නොමැති නිසයි මෙහෙම වුණේ. පොල් ත්‍රිකෝණය ඇතුළු සියලු පළාත්වල මහා පොල් වතු නිවාස හදන්න, ඉඩම් වෙන්දේසිය කරමින් පසුගිය අවුරුදු 25ක 30ක කාලය තුළ බරපතළ තත්ත්වයක් ඇති කරලා තිබෙනවා. කිසිදු ජාතික ප්රතිපත්තියක් නැතිව පොල් අක්කර ලක්ෂ ගණනක් සම්පූර්ණයෙන්ම කඩලා ඒවා නිවාස යෝජනා ක්රම බවට පත් වුණා. තවම මේ රටේ නිවාස ඉදිකිරීම පිළිබඳව ජාතික ප්රතිපත්තියක් නැහැ. ඕනෑම තැනක ගෙයක් හදනවා. නමුත් ලෝකයේ සංවර්ධනය වුණු රටවල් එහෙම පුළුවන්කමක් නැහැ. වෙල්යායක් තිබෙනවා නම් ඒ වෙල්යාය සම්පූර්ණයෙන් නිදහස් කරනවා. මහා වතු ඉඩකඩම්වලට සැලසුම් සකස් කරනවා නිවාස ඉදිකළ යුත්තේ මේ මේ ප්රදේශවල පමණයි කියලා. කිසිදු වගකීමක් නැතිව රජයේ ආයතන මේ සඳහා ඉඩ දෙනවා. දේශපාලනඥයෝ මේවාට ඉඩ දෙනවා. රජයේ නිලධාරීන් මේවාට ඉඩ දෙනවා. ඒ නිසා පසුගිය අවුරුදු විසිපහකට තිහකට වැඩි කාලය තුළ පොල් අක්කර ලක්ෂ ගණනක් රටට අහිමි වෙලා තිබෙනවා. මේ නිසා ගෙවල් හදන්න ඉඩම් දීමේ ප්රතිපත්තිය වෙනස් විය යුතුයි. ගෙවල් සෑදීම ඉතාමත් අත්‍යවශ්‍ය නමුත් ඒ සඳහා රජය විසින් තීන්දු කළ යුතු වෙනවා. රටේ නිවාස සෑදිය යුත්තේ කුමන ප්රතිපත්තියක් තුළ ද කුමන වැඩපිළිවෙළක් තුළ ද කුමන සැලැස්මක් තුළ ද කියලා.කවුරුවත් කතා නොකරන ගොවි මහත්වරු සහ රජයේ නිලධාරීන් නිතර කියන ප්රශ්නයක් තමයි අපිට වවන්න පුළුවන්. නමුත් අපි කොහොම ද ඒවා සත්තුන්ගෙන් බේර ගන්නේ කියන ගැටලුව. මේ රටේ වඳුරන් සහ රිළවුන් ලක්ෂ 10කට වැඩිය සිටිනවා. තමුන්නාන්සේලා දන්නවා වඳුරන්, රිළවුන් පොල් ගහකට නැග්ගහම විශේෂයෙන්ම පොල් ඇට්ටි කාලා මුළු පොල් වල්ලම විනාශ කරනවා. දවසකට වඳුරන් රිළවුන් ලක්ෂයක් පොල් වලු ලක්ෂයක් විනාශ කළොත් පොල් නිෂ්පාදනයේ තත්ත්වය කුමක් ද? මේවා ගැන කතා කරන්නේ නැහැ. මේවාට සැලසුම් නැහැ. ඒ වගේම තමයි වල් අලින්ගෙන් වන විනාශය. වල් ඌරන්ගෙන් වන විනාශය. ඒ වගේම දෙවියන්ගේ වාහනය විදියට අපි බොහොම ගරු කරන සතෙක් මොනරා. මොනරුන් දහස් ගණනක් මේ රටේ ඉන්නවා. මේ මොනරුන් පීදිලා තියෙන කුඹුරකට බැස්සහම වී බුසල් දෙකක් කටට දාගෙන තමයි ඉගිලිලා යන්නේ. රටේ ආහාර නිෂ්පාදනයෙන් තුනෙන් එකක් සම්පූර්ණයෙන්ම සතුන් විසින් විනාශ කරනවා.ඒ වගේම ගොවි ජනතාවට ආහාර නිෂ්පාදනයට අවශ්‍ය පහසුකම් ලබාදීම පිළිබඳව අවධානය යොමු කළ යුතු වෙනවා. නියඟයත් එක්ක බොහෝ ප්රදේශවල බිත්තර වී නැහැ. කෘෂිකර්ම දෙපාර්තමේන්තුව කියන විදියට ලංකාවේ මාස් කන්නයට හෙක්ටයාර් අට ලක්ෂයක් වගා කළ යුතුයි. ඒ සඳහා බිත්තර වී තිබෙනවා. බිත්තර වී නොමැති ප්රදේශවලට රජය බිත්තර වී දෙන්න බලාපොරොත්තු වෙනවා. නියඟයෙන් පිඩා විඳි ප්රදේශවල ගොවි මහත්වරුන්ට කෘෂිකර්ම අමාත්‍යාංශය, මුදල් අමාත්‍යාංශය එක්වී යම් සහනදායී තත්ත්වයකින් බිත්තර වී සැපයීමේ වැඩපිළිවෙළක් සකස් කරන්න බලාපොරොත්තු වෙනවා.මම කලින් කිව්වා වගේ අද දවස පුළුල් ජාතික වැඩසටහනක ආරම්භයක්. මෙය ගොවි සතිය, කෘෂි සතිය, මහවැලි සතිය ආදී ලෙස නම් කරලා තිබෙනවා. මේක සතියකට දෙකකට සීමා වෙන දෙයක් නෙවෙයි. මේක තුන් අවුරුදු සැළැස්මක් එක්ක සම්පූර්ණයෙන් අඛණ්ඩව ඉදිරියට යන වැඩපිළිවෙළක්. ඒ තත්ත්වය තුළ කෘෂිකර්ම ක්ෂේත්රයට අවශ්‍ය පහසුකම්, සම්පත් ලබාදීලා ගොවි ජනතාවට අවශ්‍ය පහසුකම් ලබාදීලා මේ නිෂ්පාදනය වර්ධනය කිරීම සඳහා ආණ්ඩුවක් විදියට ගත හැකි ගත යුතු සෑම පියවරක්ම ගන්නා බව විශේෂයෙන් සඳහන් කළ යුතුයි.අපි සියලු අමාත්‍යාංශවලට සියලු දෙපාර්තමේන්තුවලට අදාළ චක්‍රලේඛ නිකුත් කරලා තිබෙනවා. දිසාපතිතුමාලත් එක්ක දිසාපති සමුළුවේ සාකච්ඡා කරලා අවශ්‍ය උපදෙස් දීලා තිබෙනවා. මේ රටේ සියලු ප්රාදේශීය ලේකම්තුමාලා, සියලු දිසාපතිතුමාලා ප්‍රමුඛව සියලු දෙපාර්තමේන්තු ප්රධානීන්, ආයතන ප්රධානීන් තමන්ගේ කාර්යය මණ්ඩල සමඟ මේ ආහාර නිෂ්පාදන වැඩසටහනට එක්වෙලා තමාගේ වගකීමට වඩා යුතුකම ඉෂ්ට කරන්නැයි කියලා මම විශේෂයෙන් ඉල්ලා සිටිනවා.මේ වැඩසටහනේදී රජයේ සියලු ඉඩම් වගා කළ යුතු වෙනවා. අපි මේ පිළිබඳ අදාළ චක්‍රලේඛ නිකුත් කරලා තිබෙනවා. එක් පැත්තකින් රජයේ ගොඩනැගිලි පරිශ්‍ර තුළ ගෙවතු වගාවට ප්රමුඛත්වයක් දීම සම්බන්ධයෙන් අවශ්‍ය මූලික ක්රියාකාරකම් පිළිබඳව මේ වනවිට උපදෙස් දීලා තිබෙනවා. ඒ වගේම අධ්‍යාපන අමාත්‍යාංශය අධ්‍යාපන ඇමැතිතුමා පාසල් දරුවන් ප්‍රමුඛව ගෙවතු වැඩසටහන් සහ අනිකුත් කෘෂිකාර්මික වැඩසටහන් පිළිබඳව පුළුල් කෘෂිකාර්මික සැලැස්මක් මේ වැඩසටහනට සමගාමීව ක්‍රියාත්මකත කරන්නට අවශ්‍ය මූලික තීන්දු තීරණ අරන් තිබෙනවා. මෙහිදී කිසියම් දෙපාර්තමේන්තුවක්, සංස්ථාවක්, ආයතනයක් කෘෂිකර්ම ක්ෂේත්රයට අපි අදාළ නැහැයි කියලා නිදහස් වෙන්න පුද්‍වන්කමක් නැහැ.මේ රටේ රාජ්‍ය ආයතනවලට විශාල වශයෙන් ආයතනික වශයෙන් වෙන්වුණු ඉඩම් තිබෙනවා. ඒ සියලුම ඉඩම්වල වගා කළ යුතු වෙනවා. ඒ වගේම තමයි පෞද්ගලික අංශයේ පුරන් කුඹුරු නොයෙකුත් සමාගම්, වතු සියල්ලම අනිවාර්යයෙන් වගා කළ යුතු බවට අපි ඉල්ලීමක් කරලා තිබෙනවා. අනිවාර්යයෙන්ම වගා කරන්නේ නැත්නම් ගොවිජන සේවා පනත යටතේ තිබෙන බලතල පාවිච්චි කරලා අපිට සිද්ධ වෙනවා වගා නොකරන පෞද්ගලික ඉඩම් වගා කිරීම සඳහා වගා කරන අයට ලබාදීමට. ඒ ගැන අපි පසුබට වන්නේ නැහැයි කියන එක විශේෂයෙන්ම මතක් කළ යුතුයි.ඒ නීති රීති ප්රමාණවත් නැහැයි කියලා පෙනී ගියොත් වගා නොකරන ඉඩම් වගා කිරීම සඳහා මහජන ආරක්ෂක පනත යටතේ තිබෙන වගන්ති පාවිච්චි කරලා ගැසට් කරන්න සිද්ධ වෙනවා. ඒ අනුව කිසි කෙනකුට ඉන් නිදහස් වෙන්න පුළුවන්කමක් නැහැ.වැවිලි ක්ෂේත්රයේ සංවර්ධනය නොකරන, පුරන් වෙලා තිබෙන කුඹුරු වගා නොකරන ගොඩඉඩම් විශාල වශයෙන් තිබෙනවා. කොළඹ ඉන්න මහා ව්‍යාපාර අයිතිකරුවන්ගෙන් ඇතැම් අය ඒ අයගේ ඉඩකඩම් තිබෙන ප්රදේශ දන්නෙත් නැහැ. නමුත් රාජ්‍ය අංශය වගේම අක්කර දෙක තුනක් තිබෙන දුප්පත් ගොවි ජනතාව ඒවායේ වගා කටයුතු කරනවා. නමුත් වගා නොකරන ඉඩම් සම්බන්ධයෙන් දැඩි තීන්දු තීරණ අරගෙන මේ ආහාර නිෂ්පාදන සංග්‍රාමය ශක්තිමත් කරමින් බලාපොරොත්තු වන ඉලක්ක කරා යන්න අපි සැලසුම් කරලා තිබෙනවා. ඒ වගේම කෘෂිකර්ම ක්ෂේත්රයට අයිති පෞද්ගලික සමාගම්වල සියලුදෙනාට මේ වැඩසටහනට එක්වන්නැයි කියලා අපි ආරාධනා කරලා තිබෙනවා.රාජ්‍ය බැංකු හා රාජ්‍ය නොවන බැංකු සියල්ලටම මේ ආහාර නිෂ්පාදන සංග්‍රාමයට සමගාමීව ගොවීන්ට දෙන පහසුකම් මොනවා ද? ගොවීන්ට දෙන සුබසාධන ණය පහසුකම් මොනවා ද? ඒ වගේම කෘෂි භාණ්ඩ සම්බන්ධයෙන් ගන්නා පියවර මොනවා ද? ආහාර නිෂ්පාදන සංග්‍රාමය සම්බන්ධයෙන් බැංකුවල වැඩසටහන කුමක් ද කියන එක රජයට ඉදිරිපත් කරන්න කියලා ඒ සෑම බැංකුවකටම අපි දන්වලා තිබෙනවා. ආහාර නිෂ්පාදන සංග්‍රාමය සාර්ථක කිරීම සඳහා පෞද්ගලික ආයතන විසින් ක්රියාත්මක කරන වැඩසටහන් මොනවා ද? අලෙවිකරණ කෘෂිකර්මාන්තයට නියමිත උපකරණ, භාණ්ඩ, තාක්ෂණික භාණ්ඩ, ඒවායේ මිල අඩු කිරීම්, ඒවා වැඩි පහසුවට ලබාදීම ඒ කටයුතු පිළිබඳව කෘෂි ක්ෂේත්රයේ පෞද්ගලික ව්‍යාපාරික අංශවලට අපි උපදෙස් දීලා තිබෙනවා. මේ ආහාර නිෂ්පාදන සංග්‍රාමය සාර්ථක කිරීම සඳහා රටට පිටරටින් ගෙන්වන සියලුම කෘෂිකාර්මික නිෂ්පාදනයන් බදුවලින් සම්පූර්ණයෙන් නිදහස් කිරීමට අපි කටයුතු කරනවයි කියන එක මෙහිදී විශේෂයෙන් සඳහන් කළ යුතුයි. එහිදී ට්‍රැක්ටර්, වතුර පොම්ප, ඒ වගේම අනිකුත් යන්ත්ර සූත්‍ර කෘෂිකර්මාන්තයේ නිෂ්පාදනයට බලපාන කෘෂි උපකරණ විශාල වශයෙන් අඩු මිලකට දෙන්න පුළුවන්.මෙය සෑම කෙනෙක්ම එකට එකතු වෙලා ජාතියේ යහපත සඳහා ඉටු කළ යුතු කාර්යයක්, පෙළපාළි යන, පෝස්ටර් ගහන, විරෝධතා කරන සත්‍යග්‍රහ කරන, උපවාස කරන, කොළඹ නගරය කළම්බන ඒ සියලුදෙනාගෙන් ඉල්ලීමක් කරනවා කරුණාකරලා ඔය වැඩ නෙවෙයි මේ රටට ආදරයක් තියෙනවා නම් මිනිස්සුන්ට ආදරයක් තියනවා නම් මේ ජාතික ආහාර නිෂ්පාදන සංග්‍රාමය ශක්තිමත් කරන්න ඔබේ කාලය සම්පූර්ණයෙන් යොමු කරන්න කියලා. මේ තත්ත්වයන් සැලකිල්ලට අරගෙන මේ වැඩසටහන සාර්ථක කරනවා නම් මේ රට වෙනුවෙන් ඉතාම විශිෂ්ට වූ මෙහෙවරක් ඉටු කරන්නට පුළුවන්.මේ 2017 වසර දුගී බවෙන් නිදහස් කිරීමේ වර්ෂය විදියට නම් කරලා කටයුතු කළේ. 2018 රජය නම් කරනවා දේශීය ආහාර නිෂ්පාදන වර්ෂය කියලා. මේ ආහාර නිෂ්පාදන සංග්‍රාමය එක්ක දිගටම ක්රියාත්මක කරන්න බලාපොරොත්තු වෙනවා.කෘෂිකර්මාන්තයට බලපාන, ගොවියා ශක්තිමත් කරන ඉතා වැදගත් යෝජනා කිහිපයක් ලබන මාසේ ඉදිරිපත් කිරීමට නියමිත අයවැය යෝජනාවලට ඉදිරිපත් කරන්න මේ වනවිට තීරණය කරලා තිබෙනවා. මේ සියලු තත්ත්වයන් සැලකිල්ලට අරගෙන සමෘද්ධිමත් රටක් විදියට මේ රට ගොඩනගලා මේ ජනතාවගේ ජීවන තත්ත්වය උසස් කරලා සමෘද්ධිමත් ආර්ථිකයක් එක්ක ලෝකයේ ප්‍රබුද්ධ රාජ්‍යයක් විදියට තවත් රටකට දෙවැනි වෙන්නේ නැතිව පස්සට යන්නේ නැතිව පුංචි රටක් වුණත් ගෞරවනීය රටක්, විශිෂ්ට රටක්, ශ්‍රේෂ්ඨ ජාතියක් විදියට ශක්තිමත් ආර්ථිකයක් ගොඩනගාගෙන හෙට උපදින දරුවන් සඳහා හොඳ රටක් හදමු. දුගී බවෙන් නිදහස් වෙමින් අපි නැගිටිමු. සමෘද්ධිමත් මව්බිමක් ගොඩනගමු. ජාතියේ අනාගත යහපත සඳහා සාමූහිකත්වයෙන් යුතුව එක්වෙමුයි කියලා ඉල්ලා සිටිමින් මේ වැඩසටහන සාර්ථක කරන්න එක්වුණු සියලු දෙනාට මගේ ගෞරවනීය ස්තූතිය පුද කරමින් ඔබෙන් සමුගන්නවා.”එහිදී අදහස් දැක්වූ කෘෂිකර්ම අමාත්‍ය දුමින්ද දිසානායක මහතා“පසුගිය දවස්වල එක පැත්තක මේ මහ පොළව ඉරි තලලා තියෙන කොට, තවත් පැත්තක් ජලයෙන් පිරිලා ඉතිරිලා ගියා. ඉතිහාසයේ සිටම මේ වැනි දුර්භික්ෂයන්වලට මෙවැනි ආපදාවලට මුහුණ දී තිබෙනවා. ජනපතිදුන් මේ අභියෝගවලට මුහුණ දෙන්න වැඩපිළිවෙළක් සකස් කළා. එහි ආරම්භක උත්සවයයි මේ රටේ රාජ්‍ය නායකයාගේ ප්රධානත්වයෙන් ආරම්භ වෙන්නේ.රටේ රාජ්‍ය නායකයාගේ ඇල්ම බැල්ම ගොවියාට තියෙනවා නම්, රටේ රාජ්‍ය නායකයාගේ උනන්දුව වුවමනාව ගොවියා වෙනුවෙන් හා අනාගත පරපුර රැකගන්න තියෙනවා නම් ඒක තමයි මේ රටේ අනාගතය. රටේ රාජ්‍ය නායකයා අභියෝගවලින් පැනලා යන්නේ නැතිව, අභියෝගවලට අභියෝගයක් වෙන වැඩපිළිවෙළක් සූදානම් කරලා තියෙනවා. මෙම වැඩසටහනට කෘෂිකර්ම අමාත්‍යාංශය මගින් සැලසුම් හදලා තිබෙනවා. වගා සංග්‍රාමයේ පළමු මෙහෙයුමයි මේ දියත් කරන්නේ. වසර 3ක් ඇතුළත මේ රටේ කෘෂිකාර්මික පවුලක දැනට ලැබෙන ආදායම දෙගුණ කිරීමේ ඉලක්කයක් ඇතිවයි අපි මේ වැඩසටහන ක්රියාත්මක කරන්නේ. රටේ අටුකොටු පිරවෙනවා පමණක් නොවෙයි, ගොවිජනතාවගේ ආර්ථිකය ශක්තිමත් කිරීම අපේ අරමුණ බවට පත්වෙලා තියෙනවා. ඒ වගේම කෘෂිකර්ම අමාත්‍යාංශයේ 27,000ක් පමණ වන සියලුම නිලධාරීන්ගේ ගෙවතු වගා කරවන්න බලාපොරොත්තු වෙනවා. ඒ වගේම සිතමු ගොවි කාන්තා සමිති යටතේ රටේ කාන්තාවන් ලක්ෂ 05ක් සිටිනවා.මේ කාන්තාවන් ලක්ෂ 05ක් තමන්ගේ ගෙවතු වගා කරන්න ආරම්භ කරනවා. පුරන් කුඹුරු තිබුණා ඒක ලක්ෂ තිස්දහසක්. ඒ පුරන් කුඹුරු වගා කරවන්න අපි සූදානම්. මේ වනවිට විශාල වැඩසටහන් ප්රමාණයක් අපි ආරම්භ කරලා තියෙනවා. බඩඉරිඟු හෙක්ටයාර් 80,000ක් වගා කරන්න, ඉපනැල්ල වගා කරන්න, තුන්වැනි කන්නය වගා කරන්න, මේ රටේ ගොවිජනතාවගේ ආර්ථිකය දෙගුණ කරන්න සියලු සැලසුම් හදලා ක්රියාත්මක කරමින් යනවා. මේ වගා සංග්‍රාමය රටේ රාජ්‍ය නායකයාට පමණක් කරන්න බෑ. ආණ්ඩුවට පමණක් කරන්න බෑ. සියලු ගොවි මහත්වරු මේක හදවතට ගත යුතු වෙනවා. මේක ජාතික වැඩපිළිවෙළක්, ජාතික සංග්‍රාමයක්, අනාගත ආයෝජනයක් කියලා හිතාගෙන ජාති ආගම්, කුල මළ බේදයකින් තොරව, පක්ෂ භේදයකින් තොරව සියලු ජනතාව වගා කිරීම ආරම්භ කළ යුතුයි. වගා කිරීම ගොවියාට පමණක් සීමා නොකර මල් පැළයක් වෙනුවට ආහාර භෝගයක් වගා කරන ලෙසට සියලු ජනතාවගෙන් ඉල්ලා සිටිනවා. ඒ අයට කාලය, දැනුම නැත්නම් ඒ සඳහා අවශ්‍ය පහසුකම් ලබාදීමට කෘෂිකර්ම අමාත්‍යාංශය සූදානම්” යැයිද පැවසීය.වප් මඟුල් කටයුතු අවසන් වීමෙන් අනතුරුව ගෙවිලියන් ගෙන එනු ලැබූ ඇඹුල ගොවි ගෙදරදී ජනාධිපතිවරයා ඇතුළු ආරාධිතයන් විසින් රස බැලීමට ද එක්විය.මෙම උත්සවය අමතමින් කෘෂිකර්ම රාජ්‍ය අමාත්‍ය වසන්ත අලුවිහාරේ මහතා ද අදහස් දැක්වීය.මෙම අවස්ථාවට මහා සංඝරත්නය ඇතුළුව පළාත් ආණ්ඩුකාර පී.බී. දිසානායක, අමාත්‍යවරුන් වන පී. හැරිසන්, චන්ද්‍රානි බණ්ඩාර, නියෝජ්‍ය අමාත්‍ය අනුරාධ ජයරත්න, පාර්ලිමේන්තු මන්ත්රී චන්දිම ගමගේ යන මහත්වරු ද උතුරු මැද පළාත් සභාවේ හිටපු මැති ඇමැතිවරු, රාජ්‍ය නිලධාරීහු රැසක් ද එක්ව සිටියහ.
|
විරුද්ධකාරයන් මොනව කීවත් රට විනාශ වෙලා නෑ
| 0 |
(අනුරාධපුර දයාරත්න ඇඹෝගම සහ අනුරාධපුර බී.පී. චතුරංග)ආණ්ඩුවට කුමන විදියේ විවේචන චෝදනා තිබුණත් තම ප්රතිපත්තිය තුළ මුල්තැන දී තිබෙන්නේ කෘෂිකර්මාන්තය දියුණු කිරීමට බව ජනාධිපති මෛත්රීපාල සිරිසේන මහතා මැදවච්චියේදී ඉකුත් (04) ප්රකාශ කළේය.ජනාධිපතිවරයා මේ බව පැවැසුවේ මැදවච්චිය බර්ටි ප්‍රේමලාල් දිසානායක ආර්ථික මධ්‍යස්ථානය විවෘත කිරීමේ උත්සවයට සහභාගි වෙමිනි.එහිදී ජනාධිපතිවරයා මෙසේද කීවේය.මා ඉතාමත් සතුටුවෙනවා මැදවච්චිය ප්රදේශයට එන්න ලැබීම ගැන. මේ ප්රදේශයට පමණක් නොව අපේ රටේ ගොවි ආර්ථිකයටත් පාරිභෝගික ජනතාවටත් ඉතා වටිනා මධ්‍යස්ථානයක් වන මෙම ආර්ථික මධ්‍යස්ථානය විවෘත කරන අවස්ථාවට සහභාගී වෙන්න ලැබීම පිළිබඳවත් මා සතුටුවෙනවා. මේ ගොඩනැගිලිවල බොහෝ වැඩ අවසන් කරලා, තවත් වැඩ ඉතිරිව අවුරුදු 09ක ට වඩා වැඩි කාලයක් භාවිතයට නොගෙන තිබුණා. මේ දක්වා රජයේ මුදල් වැයකර ප්‍රයෝජනයක් නොගත් ව්‍යාපෘතියක් බවට පත්වෙලා තිබුණා. මේ තත්ත්වය තුළ තමයි මහඇමතිතුමා, දුමින්ද දිසානායක ඇමතිතුමා ඇතු`එ නිලධාරීන් සෑම කෙනෙක්ම මෙය රජය කළ යුතු ආයෝජනයක් වගේම ප්රදේශයේ මෙන්ම රටේ ජනතාවගේ සුබසිද්ධියට අවශ්‍ය සම්පතක් නිසා මුදල් ලබාදීලා අද විවෘත කරන්න කටයුතු සූදානම් කළේ. මෙවැනි ව්‍යාපෘතියක් වැඩ අවසන් නොකළ අවුරුදු නමයක් ප්රමාද වුණේ ඇයි කියන කාරණයත් සොයා බැලිය යුතු කාරණයක්. සංවර්ධනය පිළිබඳ විශාල වෙනසක් ඇතිවූවායි කියන යුගයේදී එවකට රජය මුදල් වෙන්කළේ යෝධ ව්‍යාපෘතිවලට. ගමේ ගොවියා, ගමේ ජනතාව, පොදු ජනතාවගේ ආර්ථිකය මේ රටේ ගොවියාගේ ජීවන තත්වය නංවාලීමේ ව්‍යාපෘතිවලට ප්‍රමුඛතාවයක් ලබාදුන්නේ නැහැ. මේ රට අතීතයේ කෘෂිකර්මාන්තයට ප්රමුඛතාවය ලබාදී ආර්ථික සමෘද්ධියත්, ශ්රී විභූතියත් ළඟා කරගත් අද මේ රටේ ගොවි ජනතාවට තවමත් සිය ආර්ථික නිදහස නැහැ දුගීභාවය, අඩු ආදායම වගේම දෛනික ජීවිතයට අවශ්‍ය පහසුකම් නොමැතිකමෙන් අපේ රටේ ගොවිජනතාව දැඩි පීඩාකාරී තත්ත්වයකයි සිටින්නේ. නමුත් අනුරාධපුර, පොළොන්නරු, රජරට ප්රදේශය පෙර රජ දවසත් ඒ වගේම ඩී.එස්. සේනානායක මැතිතුමාගේ ගොවි ජනපද ව්‍යාපාරය පැවති සමයේත් මේ ප්රදේශය වගේම මුළු රටක වශයෙන් පැවැති බව අපි දන්නවා. කෘෂිකර්මාන්තය පදනම් කරගත් දියුණු ආර්ථිකයක් ඇති රටක්.මා හිතවත් අභාවප්‍රාප්ත බර්ටි ප්‍රේමලාල් දිසානායක මැතිතුමාගේ නමින් මේ ආර්ථික මධ්‍යස්ථානය නම්කිරීම පිළිබඳව මා සතුටුවෙනවා. එතුමා දේශපාලනඥයෙක් විදියට කටයුතු කළ කාලයේ මේ ප්රදේශවලට ඉතාමත් හොඳ විශිෂ්ට සේවාවක් ඉටු කළා. රජරට පළාත ගත්විට ගෙවීගිය දශක කිහිපයේ ගොවි ආර්ථිකය ගොඩගන්න, ගොවිජනතාවගේ දුප්පත්කම නැතිකරන්න තිබෙන්නා වූ අභියෝග මොනවාද කියලා අපි හඳුනාගන්න අවශ්‍ය වෙනවා. වගාවට අවශ්‍ය ඉඩම් නිසිපරිදි ලබානොදීම, ලබාදී ඇති ඉඩම් නිසිපරිදි භාවිතා නොකිරීම, ගොවියාට අවශ්‍ය ජලය නිසිලෙස නොදීම, ජල කළමනාකරණයේ දී තිබෙන බොහෝ අඩුපාඩු, ගොවි නිෂ්පාදනයට හොඳ මිලක්, වෙළෙඳපොළක් නොමැතිවීම යනාදි කරුණු නිසා තමයි මූලික වශයෙන්ම ගොවි ආර්ථිකය දුර්වල වුණේ. එදාට වඩා අද ලෝකය වෙනස්. ඩී.එස්. සේනානායක මැතිතුමා ගොවි ජනපද ආරම්භ කළ යුගය, මෛත්රීපාල සේනානායක මැතිතුමා රජරට නායකයෙක් සහ විශිෂ්ට දේශපාලනඥයෙක් විදියට කටයුතු කළ ආකාරයට වඩා අද රට, ලෝකය වෙනස් වෙලා. අද අධිතාක්ෂණය සමග තමයි ජනතාව බද්ධ වෙලා සිටින්නේ. ගමේ, නිවසේ තිබෙන ජංගම දුරකථනයත්, පරිගණකය, රූපවාහිනිය, ගුවන්විදුලිය මගින් ඒ යුගයන්ට වඩා අද ජනතාව ජාත්‍යන්තරය හා සම්බන්ධ වෙලා තිබෙන්නේ. අද නව පරපුරට විශේෂයෙන්ම කෘෂිකර්ම ක්ෂේත්රයේ නව සැලසුම් සමග ඉදිරියට යාමේ ගමන්මග සකස් කළයුතු වෙනවා. ඒ සඳහා රජය කැපවෙලා සිටිනවා. රාජ්‍ය සේවයේ රැකියාවලට වඩා රටක් දියුණු වෙන්නත් තමාගේ දියුණුවටත් අවශ්‍ය වන්නේ ස්වශක්තියෙන් ගොඩනගාගන්නා ආර්ථිකයක් සැලසුම් කරගැනීමයි.ඒ තුළින් අලුත් පරපුරට කෘෂිකර්මාන්තයේ වැදගත්කම පැහැදිලි කිරීම, තවත් පැත්තකින් උගත් තරුණ පිරිස්වලට කෘෂිකර්මාන්තයේ නව තාක්ෂණයත් සමග ඉදිරියට යාමට අවශ්‍ය පහසුකම් ලබාදීම. අලුත් උගත් තරුණයෙක් අද තම ජංගම දුරකථනයෙන් මැදවච්චියේ ඉඳලා කොළඹ වෙළෙඳපොළ හඳුනාගන්නවා වගේම අපේ අසල්වැසි රටවල්වල වෙළෙඳපොළ හඳුනාගන්න පු`එවන්කම තිබෙනවා. එය කළයුතු වෙනවා. එහිදී විවිධ ආර්ථික මධ්‍යස්ථානවල මිල ගණන් කොපමණද ආදිය සොයාගන්න අද ගෙදර ඉඳලා පුළුවන්. බොහෝ වෙලාවට අද වාණිජ ලෝකයේ විවිධ අක්‍රමිකතා, තිබෙනවා. ඒ නිසා තමයි මෙවැනි ව්‍යාපාරයකට එන කෙනෙක්ට වෙළෙඳපොළ හඳුනාගැනීම අවශ්‍ය වන්නේ. මේ ආර්ථික මධ්‍යස්ථානයේ කඩකාමර කිහිපයකට මම ගියා. මම සතුටු වෙනවා හුඟාක් හිටියේ තරුණ අය. ඒ තරුණ පිරිස්වලට අපේ තාක්ෂණික දැනුම තිබෙන විශේෂඥයින් සම්බන්ධ වෙන්න අවශ්‍යයි. ඒ තුළ තමයි මෙයින් ප්‍රයෝජනයක් ගන්න පුළුවන්කම තිබෙන්නේ. එහෙම නැතුව ගොවිබිමේ ඉඳලා එළවළු ටික අරන් ඇවිත් කීයට හරි මෙතනට දීලා එහෙම නැත්නම් මෙතන ඉන්න අය කීයක් හරි ගොවියාට දීලා ප්‍රයෝජනයක් වෙන්නේ නැහැ. මෙතන ඉන්න ව්‍යාපාරික මහත්තුරු තරුණ පිරිස් ඒ අයට පුළුවන්කම තියෙන්න ඕනෑ කොළඹ වෙළඳපොළ හඳුනාගන්න. ඒ කොළඹ වෙළඳපොළ හඳුනාගත්තාම ඔවුන් එක්ක කතා කරන්න, පුළුවන් තර්ක කරන්න පුළුවන් අද කොළඹ මිල තත්වය මේකයි, අපේ මිල තත්වය මේකයි, අපි බඩු ගෙනාවානම් ගෙන්නේ මේ විදිහටයි.ඒ විදියට තමයි මේ ව්‍යාපාරික අංශවලට ප්රධාන වශයෙන්ම පුහුණුවෙන්න ඕනෑ. ඒ නිසා රජය මේ සඳහා පහසුකම් දෙනවා. මේ සඳහා සම්පත් දෙනවා. මුදල් වෙන් කරනවා. ප්රතිපාදන වෙන් කරනවා. ඒ කෘෂි කර්මාන්තය තුළ එක්ක නව සමාජයක් මේ රටේ ගොඩ නැගෙන්න අවශ්‍යයි. සම්ප්‍රදායික කෘෂිකර්මාන්තයේ යහපත් දේ රැක ගත යුතුයි වගේම සම්ප්‍රදායික කෘෂි කර්මාන්තයේ දී පැවති අදට නොගැළපෙන අයහපත් දේ අප විසින් බැහැර කළ යුතු වෙනවා.මැදවච්චිය, අනුරාධපුර, පොළොන්නරුව ප්රමුඛ රජරට පළාතේ දශක කිහිපයක සිට තිබුණු ගොවි ජනතාවගේ ජල ගැටලුව අදත් තිබෙන මේ පළාතේ ජල ප්රශ්නය.මේ ප්රදේශය නියෝජනය කරපු මේ රටේ විශිෂ්ට දේශපාලනඥයෙකු වූ මෛත්රීපාල සේනානායක මැතිතුමා එදා මහවැලි සංවර්ධන ඇමතිවරයා විදියට මූලික පළවෙනි ශක්‍යයතා අධ්‍යයන කරලා, මොරගහකන්දෙන් නැත්නම් මහවැලි ගඟේ ජලය උතුරට ගෙන එන්න එදා ප්රධාන වශයෙන් මූලිකත්වය ගත්තා. එතුමාට කළින් ඊට නායකත්වය දුන්නේ පොළොන්නරුව දිස්ත්රික්කය නියෝජනය කරපු එවක සිටි සී.පී. සිල්වා ඇමතිතුමා. මෛත්රීපාල සේනානායක මැතිතුමා 1973, 1974 කාලේ ශක්‍යතා අධ්‍යයන කළේ මොරගහකන්ද ජලාශයේ වතුර මේ ප්රදේශවලට ගේන්න. උතුරට ගේන්න. රජරටට ගෙන්න. නමුත් දේශපාලන හේතූන් මත රජයන්වල වෙනස්වීම් සමග මූලික වශයෙන්ම 1977 විවෘත ආර්ථිකය හඳුන්වාදීමෙන් එදා මහවැලි සංවර්ධන ව්‍යාපාරයේ ව්‍යාපෘතිවල ප්රමුඛත්වය දුන්නේ කෘෂි කර්මාන්තයට වඩා විදුලිබල නිෂ්පාදනයට. විවෘත ආර්ථිකය තුළ කර්මාන්ත වර්ධනය සඳහා විදුලි බලය අවශ්‍ය නිසා කොත්මලේ, රන්දෙණිගල, රන්ටැඹේ, වික්ටෝරියා, මාදුරුඔය ජලාශ ප්රධාන වශයෙන් බිහිවුණේ විදුලි බල උත්පාදනයට.ඒ ව්‍යාපෘතිවල දෙවෙනි අංශය තමයි කෘෂි කර්මාන්තය. නමුත් මහවැලි මහ සංවර්ධන සැලැස්මේ කෘෂි කර්මාන්තයට ප්රමුඛත්වය දුන් ව්‍යාපෘතිය තමයි මොරගහකන්ද. සියයට 99 ක්ම කෘෂි කර්මාන්තය සඳහා. විදුලි බල උත්පාදනයට තියෙන්නේ මෙගා වොට් 35, 36ක්. ඒ නිසා මේ ව්‍යාපෘති පිළිබඳව රජරට ජනතාවගේ ලොකු උනන්දුවක් තිබුණා. හැම ආණ්ඩුවක්ම උනන්දු වුණා. හැම ඡන්දයකදීම, මැතිවරණයකදීම කතා කළා. නමුත් ඒ කාර්යය ඉටුවුණේ නැහැ.1994 චන්ද්‍රිකා බණ්ඩාරනායක මැතිනිය ජනාධිපති ධුරයට තරග කරපු වේලාවේ පොළොන්නරු ඡන්ද රැස්වීමට ඇවිත් මගෙන් ඇහුවා මේ ප්රදේශයේ ප්රධාන ප්රශ්නය මොකක්ද කියලා. මම කිව්වා පළවෙනි ප්රශ්නය ගොවීන්ගේ ජලය ප්රශ්නය. ඒ නිසා මොරගහකන්ද කරන්න ඕනෑ කියලා මම කිව්වා. එතුමිය වේදිකාවේ කතා කරන ගමන් කිව්වා අපි ඇවිත් මොරගහකන්ද කරනවා කියලා. නමුත් එතුමියගේ කාලේත් කෙරුණේ නැහැ. 2005 මහින්ද රාජපක්ෂ මහත්තයා ආපු වේලාවේත් ඒ වගේම මගෙන් ඇහුවා පොළොන්නරුව, අනුරාධපුර මැතිවරණ ව්‍යාපාරයේ අපි ජනතාවට කිව යුත්තේ මොනවද කියලා. ගොවීන්ගේ ජල ප්රශ්නය ඉතාමත් බලවත් ගැටලුව බව මා එහිදීත් කිව්වා.2007 වසරේ දී ව්‍යාපෘතියට සතයක් වෙන් කළේ නැතුව අපි විශේෂයෙන් රජරට මැති ඇමතිවරු ඒ වේලාවේ ආණ්ඩුව තුළ කරපු එක්තරා උද්ඝෝෂණයක් වගේම අරගලයක ප්රතිඵලයක් හැටියට 2007 ජනවාරි 25 දා මුල් ගල් තිබ්බා මොරගහකන්ද කළුගග ව්‍යාපෘති ජලාශයට. 2007 ජනවාරි 25 මුල්ගල් තියලා පැය 48ට පස්සේ මාව ඇමතිකමෙන් අයින් කෙරුවා. මට වෙන අමාත්‍යාංශයක් දුන්නා. මන් කිව්වා නැත්නම් දවස් දෙකකට කලින් මුල්ගල් තියලා රජරටට වෙනුවෙන් සුවිශාල මෙහෙවරක් කරන්න කැපවුණු මම වෙන අමාත්‍යාංශයක් භාර ගන්න කැමති වුණේ නැහැ. මම නිකං පොළොන්නරු යනවා කියලා කිව්වා. නැවත මට මහවැලි අමාත්‍යාංශය දුන්නා. දුන්නාට සල්ලි දුන්නේ අමාත්‍යාංශයේ වැඩවලට. මොරගහකන්ද ජලාශයේ කටයුතු අවුරුදු පහක් යනකන් වැඩ කෙරුණේ නැහැ. මුදල් හොයා ගත්තා. චීනය එක්ක කතා කළා. ජපානය එක්ක කතා කළා. ඒ ඔක්කොම කඩදාසි හදලා මම ඉහළට ඉදිරිපත් කළා. අවුරුදු පහක් යන කල් ඒ ඔක්කොම නැවතුණා. 2007 පටන් ගත්ත වැඬේ අඩු වශයෙන් ඒ අවුරුද්දේ නැත්නම් 2008 ව්‍යාපෘතිය කරන්න පටන් ගත්තා නම් අද තමුන්නාන්සේලාට ජල හිඟයක් ඇති වෙන්නේ නැහැ.මීට අවුරුදු පහකට කලින් 2012, 2013 මොරගහකන්දේ ජලය මේ ප්රදේශවලට එන්න තිබුණේ. ඒ විදිහේ අවුරුදු 05 ගතවෙලා, අමාත්‍යාංශ වෙනස් වෙලා අවසානයේ 2015 ජනවාරි මාසේ ජනාධිපතිවරණයට මම පොදු අපේක්ෂකයා විදියට ඉදිරිපත් වුණහම මට සහයෝගය දුන්න මාව තෝරා ගත්ත එක්සත් ජාතික පක්ෂයත්, ශ්රී ලංකා නිදහස් පක්ෂයේ ඒ සදහා එකතු වුණු මන්ත්රී කණ්ඩායම් අනෙක් දේශපාලන පක්ෂ ඒ සියලු සංවිධාන පක්ෂ 49 ක්. ඒ 49 ප්රධානීන් තමයි තීන්දු තීරණ ගත්තේ මැතිවරණය සහ ආණ්ඩුවක් හදලා කරන වැඩ. දින 100 වැඩසටහන. එතැනදී මගෙන් අහපු ප්රශ්නයක් තමයි ජයග්රහණය කළාට පස්සේ ඔබතුමා භාර ගන්න අමාත්‍යාංශය මොනවාද කියලා.ජනාධිපතිවරයාට ආරක්ෂක අමාත්‍යාංශය ආණ්ඩුක්රම ව්‍යවස්ථාවේන්ම තියෙනවා. මම කිව්වා මම කැමති අනෙක් අමාත්‍යාංශය මහවැලි සහ පරිසර අමාත්‍යාංශය කියලා. මම ඒ ඉල්ලීම කළේ එකම හේතුවක් නිසා. රජරට ජනතාවගේ ජල ප්රශ්නය විසඳන්න මේ මහවැලි ව්‍යාපාරය තුළ මොරගහකන්ද ජලාශය වැඩ ඉවර කරලා ජල ප්රශ්නය විසඳලා මේ ජනතාවට ජලය ලබාදෙනවා කියලා මගේ තිබුණු පරමාර්ථය. අපි ඒ ජයග්රහණය කරලා වැඩ කටයුතු කඩිනම් කළා. නිදා සිටි නිලධාරීන් වෙනස් කළා. අලුත් ඉංජිනේරුවරු දැම්මා. ආයතන වෙනස් කළා. වැඩ කාර්යක්ෂම කළා. ඒ අනුව තමයි මාස කිහිපයට කලින් මොරගහකන්දේ වේල්ලේ වැඩ අවසන් කරන්න පුළුවන්කම ලැබුණේ. කළුගඟ ජලාශයේ ඉඳලා මොරගහකන්ද ජලාශයට වතුර එන කිලෝමීටර් හත හමාරක උමගයක් තියෙනවා. අපි ආසියානු සංවර්ධන බැංකුවෙන් ඒ සඳහා මුදල් ලබා ගෙන තියෙනවා. දැන් ඒ වැඩ කටයුතු පටන් ගන්නවා. මොරගහකන්ද කළුගඟ ජලාශ ව්‍යාපෘතිය තුළ අනුරාධපුර, පොළොන්නරුව ව්‍යාපෘතිවල කුරුණෑගලින් කොටසක වැව් 600 ප්රතිසංස්කරණය වෙනවා. කුඩා සහ මධ්‍යම ප්‍රමාණයේ වැව්, පෙර රජදවස සිට තිබූ වැව්. තමුන්නාන්සේලා දකින්න ඇති මම සති දෙකකට කලින් ත්‍රිකුණාමලයේ ගිහින් වැව් 25 වැඩ කටයුතු අවසන් කරලා, විවෘත කරලා ආවා. මොරගහකන්ද ජලාශයේ ජලය එන්නේ පොළොන්නරුවට, අනුරාධපුරයට විතරක් නොවෙයි ත්‍රිකුණාමලයටත් යනවා. වයඹටත් කුරුණෑගලටත් ජලය යනවා.මොරගහකන්දේ දැනට තිබෙන ජලය තාක්ෂණික විශේෂඥයින්ගේ උපදෙස් අනුව නිකුත් කරන්න බැහැ. ජලාශයේ වතුර පිරෙන්නට ඕනෑ. ජලාශයේ වතුර පිරිලා තමයි වේල්ලේ ශක්තිය, ප්රමිතිය හොඳයි කියලා ඉංජීනේරුවරු සෑහීමකට පත්වුණොත් තමයි වතුර දෙන්න පුඑවන්. වේල්ලේ වැඩ අවසන් කළාට වැස්ස ලැබුණේ නැහැ. වැස්ස ලැබිලා වැව පිරුණම මේ වතුර ප්රශ්නය විසඳෙනවා.අනුරාධපුර, පොළොන්නරුව, කුරුණෑගල දිස්ත්රික්කවල වැව්වල ප්‍රතිසංස්කරණයට මේ වනවිට ටෙන්ඩර් කැඳවලා තියෙනවා. ආසියානු සංවර්ධන බැංකුව ඒ සඳහා ප්රමුඛත්වය අරන් තියෙනවා. ජලය නොලැබුණු කුඹුරක ගොවියෙකුගේ පුතෙක් විදියට මේ ජල ප්රශ්නය මමත් අත්විඳ තිබෙනවා. තමුන්නාන්සේලාට මේ තියෙන ප්රශ්න ඉතාම සංවේදී විදියට දැනෙන කෙනෙක් මම. කුඹුර, නියරට මගේ ජීවිතයේ සම්බන්ධතාවයන් තියෙනවා. ආණ්ඩුවට මොන විදියේ විවේචන තිබුණත් චෝදනා තිබුණත් මගේ ප්රතිපත්තිය තුළ මම මූලිකත්වය දීලා තියෙන්නේ කෘෂිකර්මාන්තය දියුණු කිරීමටයි. මේ කරන සංවර්ධන සැලසුම් එක්ක ආර්ථික හා සමාජීය ප්රශ්න විසඳීමේ පසුබිම ඇතිවෙයි කියලා මම විශ්වාස කරනවා. මම පසුගිය දිනවල ජලය නැති මේ දිස්ත්රික්කයේ ගම්මානවලට ගියා. පානීය ජල ප්රශ්නය, ආහාර හිඟය ආදී ප්රශ්න ගණනාවක් තිබුණා. මම එදා කොළඹට කතාකරලා කිව්වා මේ ප්රදේශවල ජනතාවට ආහාර ප්රශ්නයක් තියෙන නිසා වියළි ආහාර සලාකයක් ලබාදීමට කටයුතු කරන්න කියලා. ඒ අනුව ගිය අඟහරුවාදා අපි කැබිනට් මණ්ඩලයේදී තීරණය කළා ලක්ෂ 05 ක් වන ජලය නැතිකමින් පීඩාවට පත්වී සිටින ජනතාවට ආහාර සලාකයක් දෙන්න කියලා.ගිය සතියේ ඉඳලා ත්රිවිධ හමුදාවේ නිලධාරීන් සම්බන්ධ කරනවා ප්රාදේශීය ලේකම්තුමන්ලාට සහයක් වශයෙන්. මේ නියඟ තත්ත්වය තුළ ජනතාවගේ සුබසාධන කටයුතු අධීක්ෂණය සඳහා. හමුදාව යුද්ධ කරන්න විතරක් නෙවෙයි දක්ෂ. ජාතියේ ගෞරවය අපි ඔවුනට පුදකරන්නේ යුද ජයග්‍රහණයට ඔවුන් කළ කැපකිරීම් වගේම රට තුළ හදිසි ආපදා තත්ත්වයකදී වුව ද ඒවා සමනය කර ගැනීමට ත්රිවිධ හමුදාව පෙරමුණ ගන්නවා.අපි විතරක් නෙවෙයි අසල්වැසි රටවලුත් ආපදා තත්ත්වයන්ට මුහුණ දීලා තියෙනවා. අසල්වැසි ඉන්දියාවෙත් කලාපයේ බොහෝ රටවලත් මේ අයහපත් කාලගුණික හා දේශගුණික තත්ත්වය තිබෙනවා. ඒ නිසා ස්වභාව ධර්මයාගේ අභියෝගය මුළුමහත් ලෝකයටම තිබෙන දෙයක්. මේ අභියෝගයට අපි මුහුණ දිය යුතුයි. අපේ ජීවිත කාලය තුළ නියං තත්ත්වයන් කීයකට අපි මුහුණ දී තිබෙනවාද? ගංවතුර කීයකට අපි මුහුණ දී තියෙනවාද? මට මතකයි 2012 උතුරු මැද පළාත් සභා ඡන්ද දිනවල මෙහි දැඩි නියඟයක් තිබුණා. රජය විදියට අපි තමුන්නාන්සේලා වෙනුවෙන් අවශ්‍ය සියලු දේ කරනවා. මේ අවස්ථාවට එක්වීමට ලැබීම පිළිබඳව නැවතත් සතුටුවෙනවා යැයි ජනාධිපතිවරයා කීවේය.කෘෂිකර්ම අමාත්‍ය දුමින්ද දිසානායක, උතුරු මැද පළාත් ආණ්ඩුකාර පී.බී. දිසානායක, මහඇමැති පේෂල ජයරත්න, පළාත් අමාත්‍යවරුන් වන සරත් ඉලංගසිංහ, සුසිල් ගුණරත්න, එම්. හේරත් බංඩා, පළාත් සභාවේ සභාපති ඩී.එම්. අමරතුංග යන මහත්වරුන් ඇතුළු මහජන නියෝජිතයන් රැසක්ද මෙම අවස්ථාවට එක්ව සිටියහ.
|
විරුද්ධකාරයන් මොනව කීවත් රට විනාශ වෙලා නෑ
| 0 |
(අංජුල මහික වීරරත්න, මඩුකන්ද සිතුම් චතුරංග, ඕමන්ත ප්රියන්ත හේවගේ සහ වන්නි රොමේෂ් මධුසංඛ)ජාතිවාදී සහ ආගම්වාදී ස්ථාවරයේ සිට රටේ ප්රශ්නයක් විසඳීමට හැකියාවක් නැතැයි අග්රාමාත්ය රනිල් වික්රමසිංහ මහතා ඉකුත් සිකුරාදා (19) මන්නාරමේදී පැවැසීය.දීර්ඝ කාලීන සාමය හා සංහිඳියාව සඳහා වන දේශපාලන විසඳුමක් ජනතාව යහපාලන රජයෙන් බලාපොරොත්තු වන බව කී අග්රාමාත්යවරයා ජනතාවට වගකියන මහජන නියෝජිතයන් සහිත ආණ්ඩුවක් බිහිවනු දැකීම ජනතාවගේ අපේක්ෂාව බව ද පැවැසීය.අදහස් ප්රකාශ කිරීමේ මුවාවෙන් කවුරුන් හෝ තවත් අයට හිරිහැර කරනවා නම් ජාතිබේද, ආගම්බේද ඇතිකරන්නට යනවා නම් ඔවුන්ට විරුද්ධව නීති මගින් ක්‍රියාකරන බව ද රනිල් වික්රමසිංහ මහතා අවධාරණය කළේය.අග්රාමාත්ය රනිල් වික්රමසිංහ මහතා මේ බව පැවැසූයේ මන්නාරම දිස්ත්රික් ලේකම් කාර්යාලය විවෘත කිරීමේ උත්සවයේ ප්රධාන ආරාධිතයා ලෙස සහභාගී වෙමිනි.රුපියල් ලක්ෂ 3062ක වියදමකින් නව ගොඩනැගිල්ල ඉදිකොට තිබේ. ස්වදේශ කටයුතු අමාත්‍ය වජිර අබේවර්ධන මහතාගේ ආරාධනයකට අනුව අග්රාමාත්ය රනිල් වික්රමසිංහ මහතා ඊට සහභාගිවිය.එහිදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා,“වන්නියේ ජනතාවට සේවය ලබාගැනීම සඳහා නවීන ගොඩනැගිල්ලක් ලැබී තිබෙනවා. ජනතාව එයින් ප්රයෝජන ලබාගත යුතුයි. වජිර අබේවර්ධන, රිෂාඞ් බදුර්දීන් ඇමැතිවරුන් මේ කාර්යාලය විවෘත කරන්නට එන්නැයි මට ආරාධනා කළා. මේ ප්රදේශයේ දියුණු කිරීමට රිෂාඞ් බදුර්දීන් ඇමතිතුමා බොහෝසෙයින් වෙහෙසෙනවා. එමෙන්ම මේ ප්රදේශයේ කර්මාන්තකරණයට ලක්කිරීමට ඔහු උනන්දු වෙනවා. මේ ප්රදේශයේ දියුණුව වෙනුවෙන් බදුර්දීන් මහතා හැමවිටම මගෙන් ඉල්ලීම් කරනවා.පාර්ලිමේන්තුවේදීත් රිෂාඞ් බදුර්දීන් ඇමතිතුමා ඇතුළු මේ ප්රදේශය නියෝජනය කරන මන්ත්රීවරුන් මෙහි දියුණුව ගැන මගෙන් නිතරම විමසීම් කරනවා. මන්නාරමේ තිබෙන ප්රශ්න ගැන කියනවා. මේ ප්රදේශයේ දිස්ත්රික් සම්බන්ධීකරණ වාර්තා ලැබුණු පසු පළාත් සභාවටත් සංවර්ධනය සඳහා වන වියදම් ලබාදෙන බවට මා ප්රකාශ කරනවා.යුද්ධයෙන් විනාශවූ මන්නාරම හා වන්නිය දියුණු කිරීමට පළාත් සභාව හා මහ ආණ්ඩුව එකට එක්වී වැඩ කටයුතු කළ යුතුයි. මේ සංචාරයේදී උතුරු මහ ඇමැතිතුමාත් මුණ ගැසෙනවා. මේ උත්සවය පවත්වන්නේ එක් අතකින් විශේෂ දිනයකයි. යුද්ධය පැවැති සමයේදී රණවිරුවන් ඇතුළු විශාල පිරිසකගේ ජීවිත අහිමිවුණා.යුද්ධයේදී දෙපාර්ශ්වයේම ජීවිත අහිමිවූයේ ශ්රී ලාංකිකයන්ගේ බව කිවයුතුයි. ඔවුන් විදේශිකයන් නොවේ. ශ්රී ලාංකික පුරවැසියන් වන දෙපාර්ශ්වයෙන්ම ජීවිතයෙන් වන්දි ගෙව්වා. යුද්ධය නිසා අහිංසක ජනතාව මරුමුවට පත්වුණා. 1983 සිට ශ්රී ලාංකික ජනතාව යුද්ධය නිසා මියගියා. එලෙස මියගිය සියලුම ශ්රී ලාංකිකයන් වෙනුවෙන් පිං පමුණුවමු. බොහෝ ජනතාව තමන්ගේ මියගිය ඥාතීන් පිළිබඳව කල්පනා කරනවා. අපත් ඔවුන් පිළිබඳව එක සිතුවිල්ලකින් කල්පනා කළ යුතුයි. ඒ වෙනුවෙන් සංහිඳියාව ඇතිකර දේශපාලන විසඳුමක් ලබාදිය යුතුව තිබෙනවා.කොටි සංවිධානය මේ ප්රදේශය පාලනය කරන සමයේ මෙහි තරුණ තරුණියන්ට ඔවුන් යටතේ විවිධ දේ සිදුකරන්නට යොමුවුණා. ඒ අය කිසිවිටකත් කොන්කළ යුතු නැහැ. ඔවුන් ද සමාජයට ඇතුළත් කොට සංවර්ධනයට එකතුකරගත යුතුව තිබෙනවා.පළමුවෙන්ම අප මෙහි සංවර්ධන කටයුතු ඇරඹිය යුතුයි. යටිතල පහසුකම් සංවර්ධනයට අමතරව යාපනය, මන්නාරම, ත්රිකුණාමලය, දඹුල්ල අධිවේගී මාර්ග ඉදිකිරීමටත් පියවර ගන්නවා. එමෙන්ම මේ ප්රදේශයේ ජනතාව වෙනුවෙන් නිවාස ඉදිකිරීමටත් බලාපොරොත්තු වෙනවා.උතුරට කර්මාන්ත ගෙන එන අයට විශාල බදු සහන ලබාදෙනවා. මෙහි සංචාරක ව්‍යාපාරය මෙන්ම ධීවර කර්මානත්ය දියුණු කිරීමටත් අප කටයුතු කරනවා. ඊළඟ මාස කිහිපයේදී මේ පිළිබඳ අප සාකච්ඡා කරමු. මේ සියලු දේ සාර්ථක වන්නේ සංහිඳියව සහ දේශපාලන විසඳුමක් ලබාදුනහොත් පමණයි.එම දේශපාලන විසඳුම ලබාදීමට ශ්රී ලංකාවේ නායකයන්ට හැකියාව තිබෙන බව ලෝක නායකයන් පවා පිළිගෙන තිබෙනවා. යුද්ධයේදී අතුරුදන්වූවන් පිළිබඳ අප දැන් පියවර ගන්නවා.සියලුදෙනා පිළිගන්නා නව ව්‍යවස්ථාවක් නිර්මාණය කිරීම අපේ අරමුණයි. එම වැඩකටයුත්ත සිදුකළ යුතු බව මා හමුවූ සියලුම ලෝක නායකයන් මට පැවසුවා. ජපාන අගමැතිතුමා මට ඒ බව පැවසුවා. මෝදි අගමැතිතුමා මෙහි පැමිණ අප සමඟ කතා කළා. ජනාධිපති මෛත්රීපාල සිරිසේන, විපක්ෂ නායක ආර්. සම්බන්ධන්, උතුරේ මහ ඇමැති සී.වී. විග්නේශ්වරන් සහ හිටපු ජනාධිපති මහින්ද රාජපක්ෂ මහත්වරුන් සමඟත් මා සමඟත් ඉන්දීය අගමැතිවරයා කතා කළා. ඉක්මනින්ම මේ අර්බුදය ගැන විසඳුමකට එන්නැයි දැනුම් දුන්නා.ව්‍යවස්ථාදායක සභාවේ මෙහෙයුම් කමිටුවේ අවධානය මේ පිළිබඳ යොමුවී ඇති බවත් ඒ ගැන මූලික සාකච්ඡා සිදුකෙරෙන බවත් ඊළඟ මාස දෙක ඇතුළත වාර්තාවක් ඉදිරිපත් කරන බවත් මා ඉන්දීය අගමැතිවරයාට දැනුම් දුන්නා. අපට මේ ප්රශ්නය දිගින් දිගටම අදිමින් ඉදිරියට ගෙනයන්නට බැහැ. ලබන සුමානයේ සිට අප එම සාකච්ඡා ආරම්භ කරනවා. මූලික එකඟතා ගණනාවකට එළැඹිය හැකියි. ඉතිරි ප්රශ්න පිළිබඳව අපට සාකච්ඡා කළ හැකියි.ජාතිවාදී හා ආගම්වාදී ස්ථාවරයේ සිට මේ ප්රශ්න විසදීමට හැකියාවක් නැහැ. රට බෙදනවා. වෙනම රාජ්‍යයක් අවශ්‍යයි. රට නැතිවෙනවා ආදී කතා කියමින් ප්රශ්න විසඳන්නටත් හැකියාවක් නැහැ. අප සියලුදෙනා එක්වී ඒ වැඩකටයුත්ත කළ යුතුයි. දීර්ඝ කාලීන සාමය හා සංහිඳියාව සඳහා වන දේශපාලන විසඳුමක් ජනතාව අපෙන් බලාපොරොත්තු වෙනවා. එමෙන්ම සාධාරණ බලය බෙදීමේ වැඩසටහනක් ද බලාපොරොත්තු වෙනවා.ජනතාවට වගකියන මහජන නියෝජිතයන් සහිත ආණ්ඩුවක් ජනතාවගේ අපේක්ෂාවයි. රටට ක්‍රියාකාරී පාර්ලිමේන්තුවක් අවශ්‍යයි.සිංහල දෙමළ මුස්ලිම් අන්තවාදයෙන් ඉදිරියට යන්නට බැහැ. ආගම්වාදයෙන් ඉදිරියට යන්නට බැහැ. ඕනෑම කෙනකුට තමන්ගේ අදහස් ප්රකාශ කළ හැකියි. නමුත් එම අදහස් ප්රකාශ කිරීමේ මුවාවෙන් තවත් අයට හිරිහැර කරනවා නම් මෙරට ජාතිබේද, ආගම්බේද ඇතිකරන්නට යනවා නම් ඔවුන්ට විරුද්ධව ආණ්ඩුව නීතිය අනුව ක්රියාත්මක කරන බව මා මෙහිදී අවධාරණය කරනවා.මෙරට බහුතර ජනතාවක් එක්ව මෛත්රීපාල සිරිසේන මහතා ජනාධිපති ධුරයට පත්කළේ මෙරට ප්රශ්නවලට ස්ථිරසාර විසඳුමක් අවශ්‍ය නිසයි. මැතිවරණයේදී ඡන්දය දුන් අය මෙන්ම නොදුන් අයත් දැන් ඒ විසඳුම බලාපොරොත්තු වෙනවා. එමෙන්ම ලෝකයත් එම විසඳුම බලාපොරොත්තු වෙනවා. කකුලෙන් අදිමින් එම විසඳුම පමාකිරීමට කිසිවකුට අයිතියක් නැහැ. එක්සත් ජාතික පක්ෂය මෙන්ම ශ්රී ලංකා නිදහස් පක්ෂයේ නායකයන් ද මේ පිළිබඳව සාකච්ඡා කර තිබෙනවා. ජනාධිපතිතුමාත්, මමත්, විපක්ෂ නායකතුමාත් මේ ගැන සාකච්ඡා කර තිබෙනවා. විපක්ෂයේ සෙසු පක්ෂ සමඟත් සාකච්ඡා කිරීමට අප සූදානම්.දේශපාලන විසඳුම වෙනුවෙන් කැපවී ඊළඟ මාස කිහිපයේදී රටට හොඳ වාර්තාවක් ලබාදී හොඳ ව්‍යාවස්ථාවක් නිර්මාණය කර අනුමත කරගැනීම අපේ අරමුණයි. නව ව්‍යවස්ථාව පැමිණි විට සංවර්ධනය තවත් වේගවත් වෙනවා. ඒ වෙනුවෙන් අප සියලුදෙනා බේද අතහැර කැපවෙමු. මෙහි ආරාධනා කිරීම සම්බන්ධයෙන් විශේෂ ස්තූතියක් පුදකරනවා.”පුනරුත්ථාපන හා නැවත පදිංචි කිරීම් බන්ධනාගාර ප්රතිසංස්කරණ අමාත්‍ය ඩී.එම් ස්වාමිනාදන් මහතා.“මුණ්ඩිකුලම ප්රදේශයේ අක්කර සියයක් ජනතාව වෙනුවෙන් නිදහස් කොට තිබෙනවා. එය ජනතාවට කඩිනමින් ලබාදීමට කටයුතු කරනවා. රජය සිංහල දෙමළ මුස්ලිම් ඕනෑම අයකුගේ ඉඩම් ලබාගෙන තිබේ නම් ඒවා නිදහස් කිරීම අපේ අරමුණයි. ජී.එස්.පී ප්ලස් සහනය ලැබීමෙන් අපේ ජනතාවට විශාල සහනයක් ලැබූ බව කිවයුතුයි. තව ඉදිරියටත් මන්නාරමේ මෙන්ම උතුරේ ජනතාවට සංවර්ධනය සැලසීමට අප සූදානම්.”කර්මාන්ත හා වාණිජ කටයුතු අමාත්‍ය රිෂාඞ් බදියුදීන් මහතා,“ජී.එස්.පී ප්ලස් තීරුබදු සහනය ලැබීමෙන් පසුව අපට යුරෝපා වෙළෙඳපොළ විවෘත වී තිබෙනවා. එමෙන්ම යහපාලන රජය යටතේ ජාත්‍යන්තර සහයෝගය විශාල වශයෙන් සංවර්ධන කටයුතු වෙනුවෙන් ලැබී තිබෙනවා.වන්නි ප්රදේශයට අයත් ගම් දනව් විශාල වශයෙන් පීඩාවට පත්වුණා. ඔවුන්ගේ ජනජීවිතය ගොඩනැගීමට අප කටයුතු කරමින් සිටිනවා. මේ ප්රදේශයේ සංචාරක ව්‍යාපාරය දියුණු කිරීමට අවධානය යොමුවී තිබෙනවා. සිංහල දෙමළ මුස්ලිම් වශයෙන් බෙදී සිටියහොත් වන්නේ රට විනාශවීමයි. සියලුදෙනා එකතුවුවහොත් රටට සෞභාග්‍ය උදාකළ හැකියි.ජනාධිපතිවරණයේ ජයගැනීමට තිබියදීත් ජනතාව වෙනුවෙන් රනිල් වික්රමසිංහ මහතා කළ කැපකිරීම අමතක කරන්නට බැහැ. ඔහු ඒ සටනට සැබෑ ජයග්රහණයක් ලබාදුන්නා.”පාර්ලිමේන්තු නියෝජ්‍ය කාරකසභා සභාපති සෙල්වම් අඩෙකලනාදන් මහතා, “පසුගිය රජයට වඩා ජනතා සේවයක් අපට ලැබී තිබෙනවා. උතුරේ ඉඩම් ප්රශ්න, සිරකරුවන්ගේ හා අතුරුදන්වූවන්ගේ ප්රශ්න විසඳාගත යුතුයි. එසේම ඉඩම් ප්රශ්න විසඳීමට රජය ඉදිරිපත්විය යුතුයි.මෙහි රජයේ සේවකයන් එහි නිලධාරීන් කිසිකෙනකුගේ බලපෑමට යටත් නොවී අවංකව සේවය කරනවා. දේශපාලන ඇඟිලි ගැසීම් නැතිනම් තවත් සේවයක් කිරීමට හැකියාව ලැබේවි.”වන්නි දිස්ත්රික් පාර්ලිමේන්තු මන්ත්රී කාදර් මස්තාන් මහතා,“නව දිසාපති කාර්යාලයක් ලබාදීම පිළිබඳව අග්‍රාමාත්‍යවරයාට ස්තූතිය පළකරනවා. මිලියන 305 වියදමින් මෙය ඉදිකිරීම මන්නාරම ජනතාව ලැබූ ජයග්රහණයක්. අපි ජනතාව හමුවුණාම ජනතාව අපේ ප්රශ්න කියනවා. ඒ ප්රශ්නවලට විසඳුමක් ලබාදීම අපේ යුතුකමක්. නමුත් විසඳුම් ලබාදීමට අපහසු අවස්ථා ද තිබෙනවා.”වන්නි දිස්ත්රික් පාර්ලිමේන්තු මන්ත්රී චාල්ස් නිර්මලනාදන්,“මෙම ගොඩනැගිල්ල ඉදිකිරීමට මූල්‍ය ආධාර ලබාදුන් අග්‍රාමාත්‍යවරයාට මාගේ ස්තූතිය පළකරනවා. අපේ ජනතාවට ප්රශ්න රාශියක් තිබුණත් ඒවා කතා කරන අවස්ථාවක් නොවෙයි. ජනතාවගේ ප්රශ්න කතා කිරීමට අපට පාර්ලිමේන්තුවේදී අවස්ථාවක් ලබාදී තිබෙනවා. ඒ පිළිබඳව ද ස්තූතිය පුදකරනවා.මන්නාරම බස් නැවතුම්පොළ හොඳින් ඉදිකරගතයුතුව තිබෙනවා. තලෙයිමන්නාරම හා මන්නාරම ප්රදේශයේ බොහෝ මාර්ග අබලන් වී තිබෙන්නේ. ඒවා ඉදිකරන ලෙස ආධාර යොමුකරන ලෙස ද ඉල්ලා සිටිනවා.”මන්නාරම දිස්ත්රික් ලේකම් එම්.වයි.එස් දේශප්‍රිය මහතා,“මේ ගොඩනැගිල්ල කෙටි කලකින් වැඩ නිමකළා. කිසිම බාධාවකින් තොරව මිලියන 305 මුදල් ප්රතිපාදන ලැබුණා. මේ තුළින් ප්රදේශයේ ජනතාවට විශාල සේවයක් කිරීමට හැකිවීම මාගේ හැඟීමයි.”මෙම උත්සවයට ප්රදේශයේ දේශපාලන නියෝජිතයෝ ද රාජ්‍ය නිලධාරීහු ද ඇතුඵ විශාල පිරිසක් සහභාගීවූහ.
|
ජාතිවාදි-ආගම්වාදී ස්ථාවරයේ සිට රටේ ප්රශ්න විසඳන්න බෑ
| 1 |
(අංජුල මහික වීරරත්න සහ හැටන් සුදත් එච්.එම්. හේවා)රටේ කොපමණ උසස් අයුරින් ප්රජාතන්ත්රවාදය ආරක්ෂා වී තිබේදැයි කිවහොත් මැති ඇමැතිවරුන් ගෙන්වා නීතිපතිට ප්රශ්න ඇසීමට හැකි තත්ත්වයක් නිර්මාණය වී ඇතැයි අග්රාමාත්ය රනිල් වික්රමසිංහ මහතා හැටන්හිදී ඊයේ (06) පැවැසීය.නීතිපතිවරයා ජනාධිපතිවරයාගේ ගෝලයකු බවට පත්ව සිටි යුගය අවසන් කර ඇති බව කී අග්රාමාත්ය රනිල් වික්රමසිංහ මහතා ඉදිරියේදී සිදුවීමට නියමිත පසුගිය වංචා දූෂණ පරීක්ෂණ සඳහා ඒකාබද්ධ විපක්ෂයේ සම්පූර්ණ සහාය පතන බවද සඳහන් කළේය.අග්රාමාත්ය රනිල් වික්රමසිංහ මහතා මේ බව පැවැසුයේ හැටන් ඩී.කේ.ඩබ්ලිව්. සංස්කෘතික ශාලාවේ පැවැති එක්සත් ජාතික පක්ෂ ක්‍රියාකාරී හමුවක් අමතමිනි.එහිදී තවදුරටත් අදහස් දැක්වූ අග්රාමාත්යවරයා මෙසේද කීය.මගේ දේශපාලන ජීවිතයේ 40 වන සංවත්සරය වෙනුවෙන් හැටන් මඩකළපුව බස් සේවයක් ආරම්භ කිරීමට හැකිවීම පිළිබඳව මා බොහෝ සතුටට පත්වෙනවා. එය ඉතා වැදගත් පියවරක් බව කිව යුතුයි. දැන් මඩකළපුව විශ්වවිද්‍යාලයේ ඉගෙනුම ලබන මේ ප්රදේශයේ සිසුන්ට ගමන් පහසුව සලසා ගත හැකියි. මේ පියවර නිසා ඔවුන්ගේ අධ්‍යාපනය දියුණු වෙනවා. මට ආශිර්වාද කරමින් මට පන්සලේත්, මුස්ලිම් පල්ලියේත්, හින්දු කෝවිලේත් පැවැත්වූ ආගමික උත්සව පිළිබඳව ස්තුතිවන්ත වෙනවා. එමෙන්ම මෙහි පැමිණි සියලු දෙනාටම ස්තුතිවන්ත වෙනවා.ඔබ සියලුම දෙනා මෙහි පැමිණ නිදහසේ සිටීම මට ප්‍රීතියක් බව කිව යුතුයි. ඔබ සියලු දෙනාටම නිදහසේ හැසිරෙන්නට අවස්ථාව අද උදාවී තිබෙනවා. අප සියලු දෙනා එක්වී මෛත්රීපාල සිරිසේන මහතා පොදු අපේක්ෂකයා ලෙස ජයග්රහණය කළේ මේ අරමුණ ඉටුකර ගැනීම සඳහායි. මීට පෙර මෙවන් යුගයක් තිබුණේ නැහැ. මෙරට නිදහස ස්වල්ප දෙනෙකුට පමණක් සීමා වුණා. ඒ යුගය ගැන මා අමුතුවෙන් කිව යුතු වන්නේ නැහැ. දැන් බියක් සැකක් නොමැතිව ජනතාවට ජිවත්වීමට තිබෙනවා. නිදහසේ ජීවත්වෙන්න පුළුවන්.ජාතිවාදය, ආගම්වාදය නැහැ. අපේ ප්රශ්න විසඳාගෙන අප ඉදිරියට යා යුතුයි. අද වනවිට මෙරට සම්පූර්ණ නිදහස තහවුරු කර තිබෙනවා. ස්වාධීන කොමිෂන් සභා ස්ථාපිත කර තිබෙනවා. පොලිසිය, රාජ්‍ය සේවය වෙනුවෙන් ස්වාධීන කොමිෂන් සභා තිබෙනවා. පාර්ලිමේන්තුව ශක්තිමත් කර තිබෙනවා. පාර්ලිමේන්තුවේ කාරක සභා සඳහා බලය ලබාදී තිබෙනවා. ඕනෑම නිලධාරියකු කැඳවා ඕනෑම සාක්කියක් ලබාගැනීමට හැකියාව තිබෙනවා.ඔබේ ප්රශ්න ඇමැතිවරයකු විසඳන්නේ නැතිනම් පාර්ලිමේන්තු කාරක සභාවට යොමු කළ හැකියි. එමෙන්ම අපි තොරතුරු ලබාගැනීමේ නිදහස තහවුරු කර තිබෙනවා. මෙවැනි නිදහස් සමාජයක් මීට පෙර තිබුණාද?සිරස ආයතනය මට හැමදාම බනිනවා. නමුත් මා කිසිදිනක ගොස් සිරස ආයතනය ගිනි තබා නැහැ. දවසේ පැය 24 තවත් පැයකින් වැඩි කරන්නට හැකි දැයි ඔවුන් මගෙන් ලිපියක් ලියා විමසුවා. ඒ පැයත් මට බැණවැදීම සඳහායි. ස්වදේශ කටයුතු අමාත්‍යාංශයෙන් අසා නිර්දේශයක් ගෙන ඔවුන්ට පිළිතුරුදීමට මා බලාපොරොත්තු වෙනවා. අද ඒ ආකාරයේ නිදහසක් තිබෙනවා.එපමණක් නොව අප දැන් දූෂණ පිළිබඳව හොයාගෙන යනවා. කිසිවකුටත් දූෂණ සිදුකිරීමට ඉඩදීමට හැකියාවක් නැහැ. පසුගිය රජයේ දූෂණ ගණනාවක් අප දැන් සොයාගෙන තිබෙනවා. පොලිසිය විසින් ඇතැම් දූෂණවලට නඩු පවරා තිබෙනවා. අනෙක් දූෂණ පිළිබඳව පරීක්ෂා කරමින් සිටිනවා. ඇතැම් දූෂණ ක්රියා සම්බන්ධව නීතිපති උපදෙස් ලබාගැනීමට යොමු කර තිබෙනවා. චෝදනා තිබේ නම් සොයා බැලිය යුතුයි. මහා බැංකුවේ බැඳුම්කරයක් පිළිබඳව චෝදනාවක් තිබුණා. ඒ පිළිබඳව සෙවීමට අපගේ නීතිඥ මහත්වරුන් යටතේ මා පළමුවෙන්ම අභ්‍යන්තර කමිටුවක් පත් කළා. ඉන්පසුව ඒ පිළිබඳව සෙවීමට පාර්ලිමේන්තු පොදු ව්‍යවසාය පිළිබඳ කාරක සභාවට භාරදුන්නා. අප මැතිවරණය ජයග්රහණය කළත්, පොදු ව්‍යවසාය පිළිබඳ කාරක සභාවේ සභාපති ලෙස පත් කළේ විපක්ෂයේ පාර්ලිමේන්තු මන්ත්‍රීවරයකු බව කිව යුතුයි. එම කාරක සභාවත් සියලු දෙනාට විවෘත කළා. ඉන්පසුව බැඳුම්කර සිද්ධිය පිළිබඳව විමර්ශනය කිරීමට ජනාධිපති කොමිසමක් පත් කරන්නට තීරණය කළා. ඊට කිසිවකුත් විරුද්ධ වුණේ නැහැ.අද කොපමණ විමර්ශන ක්රම තිබෙනවාද කිව්වොත් ඇමැතිවරුන් ගෙන්වා නීතිපති ප්රශ්න අසනවා. මීට පෙර එවන් තත්ත්වයක් තිබුණාද? එකල නීතිපතිවරයාත් ජනාධිපතිවරයාගේ ගෝලයෙක් පමණයි. ඒ පිළිබඳව ඇසූ නීතිපතිවරයාත් නීතිපති දෙපාර්තමේන්තුවෙන් ඉවත් කළා. නැතිනම් සුදුවෑන්වලින් ඉස්සුවා. දැන් ඕනෑම කෙනෙකුගෙන් ප්රශ්න කිරීමේ හැකියාව තිබෙනවා. මා එකක් කියන්නම්. මේ ආණ්ඩුව හොරුන් ආරක්ෂා කරන්නේ නැහැ. ඕනෑම කරුණක් හෙළිවුණොත් ඒ වාර්තා අනුව ඒ ගැන සොයා බලා කටයුතු කරනවා. එක්සත් ජාතික පක්ෂය හොරුන්ගේ පක්ෂයක් නොවෙයි. හොරුන් ඉන්නවා නම් ඉවත් කරනවා. ප්රසිද්ධියේ විනිවිද භාවයෙන් පරීක්ෂණ කරන්න ඉඩදෙන්න. එපමණයි.අපි දැන් ඇමෙරිකාව වගේ. දැන් ට්රම්ප් ජනාධිපතිතුමාට පරීක්ෂණ කීයක් තිබෙනවාද? මාධ්‍යයෙන් කොංග්‍රස් සභාවෙන්, විවිධ අංශවලින් පරීක්ෂණ කරනවා. සමහර වාර්තා පැමිණි පසු ඔවුන් වැරදි කර තිබේ නම් ඉවත් කරනවා. විශේෂිත කරුණකදී පරීක්ෂණ සිදු කෙරෙද්දීම ඉල්ලා අස්වෙනවා. ඇමෙරිකාවේ වගේම එංගලන්තයෙත් එසේමයි. දැන් ලංකාවේ සිදුවන්නේ එයයි. මෙය අලුත් දෙයක් නොවේ.යම් යම් දේ සිදුවුණා යැයි කියන්න ලංකාවේ මාධ්‍යයට සදාචාරාත්මක අයිතියක් නෑ. ඒ ඇයි? පසුගිය රජයේ දූෂණ සියල්ලම ඔවුන් වහගත්තා. ඒගොල්ලෝ ඔක්කොම කඬේ ගියා. ලංකාදීපේ කඬේ ගියා. දිවයින කඬේ ගියා. අද පත්තරේ කඬේ ගියා. ලක්බිම කඬේ ගියා. දිනමිණ කඬේ ගියා. සිළුමිණ කඬේ ගියා. දෙරණ කඬේ ගියා. කඬේ ගිය නැති කෙනෙක් කියන්න මට. ඒ නිසා අපි කඬේ ගියා. අපි මේවා කළේ කියලා දැන් කියන්න බැහැ. දැන් මේවා බොරු යයි කෑගහනවා. ඕනේ නම් මට අරලියගහ මන්දිරයෙන් කෑව මාධ්‍යකරුවන් ගැනත් කියන්න පුළුවන්. මේ ගොල්ලෝ හදන්නේ ඒක වහගන්නයි.මේ දූෂණ හෙළි කරන්නට ගිය ලසන්ත වික්‍රමතුංග ඝාතනය කළා. එක්නැලිගොඩට කළේ මොකක්ද? ඔහුත් දූෂණ, වංචා හෙළි කළා. අන්තිමේදී උස්සලා මැරුවා. දැන් ඔවුන් කියන්නේ මොකක්ද? දූෂණ, වංචා හෙළි කරන්නට ගොස් මැරුම් කෑ මාධ්‍යවේදීන්ගේ ඝාතන සිද්ධි ගැන සොයන්න එපා ජාතික ආරක්ෂාවට තර්ජනයක් යැයි කියනවා. ඒ අයගේ වංචා දූෂණ, වහගන්න අපිට ගහනවා. මෙවැනි විවෘත සමාජයක් ලංකාවේ තිබුණේ නැහැ. අපට ඡන්දය දුන්නේ ජනතාවට යහපාලනය අවශ්‍ය නිසයි. වෘත්තියවේදීන්, රජයේ සේවකයන් මෙන්ම සාමාන්‍ය ජනතාවට අවශ්‍ය වන්නේ සාධාරණ නිදහස් මෙන්ම දූෂණය නැති සමාජයක්. එම අරමුණු ඉටු කළේ නැතිනම් අපට ජනතාව ඊළඟ වාරයේ ඡන්දය දෙන්නේ නැහැ. එමෙන්ම අපට හොරුන්ගෙන් ඡන්ද ලබාගන්නත් බැහැ. අපට ලංකාදීප, දිවයින, අද පත්තරේ, ලක්බිම, දෙරණ වගේ දූෂණ වහගත් යුගයක් තිබුණේ නැහැ. අප කළ යුතුදේ සියල්ල කර තිබෙනවා. ඒ ගැන කිසිම සැකයක් තියාගන්න එපා. අප කරන දේ ගැන බෙරගහන්නෙත් නැහැ. අප කළ යුතු දේ වෙලාවට කරන්නම්. මාධ්‍ය නම් කළා වගේම මාධ්‍යයේ ඉන්න අයගේ නම් ද මට කියන්න පුළුවන්. නමුත් මෙවර මා එසේ කියන්නේ නැහැ.අප දැන් විවෘත සමාජයක් ඇති කර තිබෙනවා. හොරකම් කළොත් අහුවෙනවා. ඒ නිසා සොරකම් කරන්න යන්න එපා. දැන් බලන්න ට්රම්ප් ජනාධිපතිතුමාගේ පවුල ගැනත් හොයනවා. වැරැදි කළොත් දඬුවම් ලැබෙනවා.එමෙන්ම අප තවත් පරීක්ෂණ පවත්වන්නට තීරණය කර තිබෙනවා. උමා ඔය දූෂණ, වංචා ගැන සෙවීමට පාර්ලිමේන්තු තේරීම් කාරක සභාවක් පත් කරන්නැයි වඩිවෙල් සුරේෂ් වැනි මන්ත්රීවරුන් අපෙන් ඉල්ලා තිබෙනවා. උමා ඔයේ හම්බ කරගත්තේ කවුද? එයින් ජනතාවට විශාල පාඩුවක් ඇති වී තිබෙනවා.හම්බන්තොට වරායෙන් රුපියල් බිලියන 46ක පාඩුවක් රටට සිදුවුණා. ඒ මුදල තිබුණා නම් මේ ප්රදේශයේ සියලුම ජනතාවට නිවාස ඉදිකරන්නට හැකියාව තිබුණා. ඒ පිළිබඳව සෙවීමටත් අප පාර්ලිමේන්තු තේරීම් කාරක සභාවක් පත් කරනවා. ඒ බිලියන 46ක මුදල රටට නැතිවුණේ කෙසේදැයි අප හොයනවා.ශ්රී ලංකා ගුවන් සේවයට සිදු වූ පාඩුව පිළිබඳව කබීර් හෂීම් ඇමැතිතුමා සමග සාකච්ඡා කළා. ඒ වනවිට ගුවන් සමාගම අලාභ ලබනවා. ඉතින් ඉදිරියට ගෙන යන්නේ කෙසේද? රාජපක්ෂ රෙජිමය විසින් ඒ 332 සුබෝපභෝගී ගුවන් යානා 8 ක් මිලදී ගෙන තිබෙනවා. එම ගුවන් යානාවලට ඇමරිකාවේ චිකාගෝ නුවර දක්වා නොනවත්වා ධාවනය කිරීමට හැකියාව තිබෙනවා. නමුත් ශ්රී ලංකාවේ ගුවන් ගමන් දැනට ක්රියාත්මක වන්නේ එංගලන්තයේ ලන්ඩන් නුවර දක්වා පමණයි. නමුත් මොවුන් මිලදීගත් ගුවන් යානාවලට ලන්ඩන් නුවරට මෙන් දෙගුණයක දුරක් යාමට හැකියාව තිබෙනවා. මෙලෙස අවිධිමත් අයුරින් මිලදී ගත් ගුවන් යානාවලින් අප කරන්නේ මොනවාද? අප ගුවන් සමාගම අලාබ ලබන්නේ මේ ආකාරයේ තීරණ නිසයි. එම ගුවන් යානා නිසා ලැබූ අලාභය බිලියන 135 ක් බව කිව යුතුයි. හම්බන්තොට වරාය නිසා බිලියන 46 ක අලාභයක් රටට සිදුවුණා. මේ සියල්ලෙහිම එකතුව බිලියන 181 ක් වනවා. මේ පාඩු සිදුවන විට ලංකාදීපය කළේ කුමක්ද, දිවයින කළේ කුමක්ද, අද පත්තරේ කළේ කුමක්ද, ඬේලි මිරර් පුවත්පත කළේ කුමක්ද? මා මේ දේවල් කිව්වා යැයි ඬේලි මිරර් පුවත්පත මට පක්ෂ නායකත්වයෙන් ඉවත් වන ලෙසත් පැවසුවා. අද ඔවුන් කතා කරන්නේ කොහොමද?දෙරණ කළේ කුමක්ද? බිලියන 181 ක් රටට සිදුවූ පාඩුව ගැන එක මාධ්‍යයක්වත් කියන්නේ නැහැ. රාජපක්ෂ සමයේ රටට මෙතරම් පාඩුවක් සිදුවී ඇතැයි හැකිනම් පළමු පිටුවේ ප්රධාන සිරස්තලයේ පළ කරන්නැයි මම අභියෝග කරනවා. මම ඔට්ටුවක් අල්ලනවා. එක් කෙනෙක්වත් එය කරන්නේ නැහැ. හැකි නම් අපේ වැරැදි මෙන්ම පසුගිය කාලයේ සිදු වූ සොරකම් සහ ඒවාට වගකිව යුතු අය මෙන්ම ඔවුන්ගේ සම්බන්ධතා පිළිබඳව හෙළි කරන්නැයි මා මාධ්‍යයෙන් ඉල්ලා සිටිනවා. අප පළමුවෙන්ම කළේ අපේ ආණ්ඩුවට එල්ල වූ චෝදනා පිළිබඳව පරීක්ෂණ සිදුකිරීමයි. බැඳුම්කර සිද්ධිය පිළිබඳවත් අප පරීක්ෂණ පැවැත්වූවා. ඒ ආකාරයේ සිදුවීම් 2008 සිට 2015 දක්වා යුගයේදීත් සියගුණයකින් පමණ සිදුවී තිබෙනවා. ග්‍රීක් බැඳුම්කර මෙන්ම අනෙක් බැඳුම්කර සම්බන්ධයෙනුත් චෝදනා එල්ලවී තිබුණා. මේ සියලුම චෝදනා සම්බන්ධයෙන්ද සොයා බැලිය යුතුයි. එම චෝදනා පිළිබඳව සොයා බැලීමට ඒකාබද්ධ විපක්ෂයේ සම්පූර්ණ සහයෝගය ලැබේවි යැයි මා බලාපොරොත්තු වනවා.මෙලෙස අහිමි වූ සල්ලි කන්දරාව තිබුණා නම් රටට මොනතරම් සේවයක් කරන්නට ඉඩ තිබුණාද? මෙම මුදල් රටට අහිමි වූ නිසා දුප්පත් ජනතාවට නිවාස ඉදිකර දීමේ කටයුතු අතපසු වුණා. වතුකරයේ ජනතාවට නිවාස දස දහසක් ඉදිකර දීම පිළිබඳව ඉන්දීය අග්රාමාත්ය නරේන්ද්‍රමෝදි මහතාට මා ස්තූතිවන්ත වනවා. ඉතිරි නිවාස ඉදිකිරීම සඳහා අවශ්‍ය වන මුදල් අප සොයා දෙන්නම්.ගිනිගත්හේන ප්රදේශයේ සිංහල ජනතාවගේ නිවාස ප්රශ්නය විසඳීම සඳහා ද මුදල් සොයා දෙන බවට, කේ.කේ. පියදාස ඇමැතිවරයාට පොරොන්දු වුණා. ද්‍රවිඩ භාෂා පාසල් සඳහා උසස් පෙළ විද්‍යා විෂය හැදෑරීමට පන්ති අරඹන්නැයි මා වසර දෙකහමාරකට පෙර දැනුම් දුන්නා. මෙහි ප්රගතිය පිළිබඳව වාර්තාවක් ලබාදෙන ලෙස මා ඉල්ලා සිටිනවා. ප්රගතියක් නොතිබුණා නම් අදාළ නිලධාරීන් ඊට වගකිව යුතුයි. අපට අවශ්‍ය වී ඇත්තේ මේ ප්රදේශය දියුණු කිරීමටයි. හම්බන්තොට වරාය නිසා සිදුවූ පාඩුව අප විසින් අවසන් කර තිබෙනවා. දැන් එම වරායෙන් ලැබෙන මුදල් මේ ප්රදේශයේ ජනතාවගේ සුබසාධනය වෙනුවෙන් ද යෙදවීමට හැකියාව තිබෙනවා. අපගේ තරුණ තරුණියන් සඳහා විශාල වශයෙන් රැකියා සොයා දිය යුතුයි. අලුතෙන් කර්මාන්ත ශාලා, සංචාරක ව්‍යාපාරය සඳහා අවශ්‍ය වන හෝටල් ඉදිකරමින් රටේ ආර්ථිකය ඉදිරියට ගෙන යා යුතුයි. එම වැඩ කටයුතු සාර්ථක කර ගැනීම සඳහා මෛත්රීපාල සිරිසේන මහතාගේ නායකත්වයෙන් යුත් යහපාලන රජයට ඔබේ සම්පූර්ණ සහයෝගය ලබාදෙන්නැයි මා ඉල්ලා සිටිනවා. මහනුවර දිස්ත්රික් පාර්ලිමේන්තු මන්ත්රී ලකී ජයවර්ධන මහතා : - 1977 වසරේ විප්ලවීය වෙනසක් කළ ජේ.ආර්. ජයවර්ධන රජයේ කැපී පෙනෙන චරිතයක් බවට රනිල් වික්රමසිංහ මහතා පත්ව සිටියා. එක්සත් ජාතික පක්ෂය වැනි දැවැන්ත පක්ෂයක සාමාජිකයන් බවට පත්වීමම අපට අභිමානයක් බව කිව යුතුයි. ජේ.ආර්. ජයවර්ධන මහතා දැමූ අත්තිවාරම මත අද වනවිට ශක්තිමත් සමාජයක් ගොඩනැඟී තිබෙනවා. අගමැතිතුමන් ගෙන යන වැඩපිළිවෙළ තව තවත් ශක්තිමත් කිරීමට අප කැපවී ක්රියා කරනවා. බදුල්ල දිස්ත්රික් පාර්ලිමේන්තු මන්ත්රී ලංකා ජාතික වතුකම්කරු සංගමයේ ලේකම් වඩිවෙල් සුරේෂ් මහතා :- රනිල් වික්රමසිංහ මහතා දේශපාලන දිවියේ 40වසරට පා තැබීමෙන් පසුව පළමු දේශපාලන රැස්වීම පවත්වන්නේ හැටන් නගරයේදීයි. වතුකරයේ ජනතාව හැමදාම අගමැතිතුන් විශ්වාස කරනවා. සරත් ෆොන්සේකා මහතාට මෙන්ම මෛත්රීපාල සිරිසේන මහතාට ජනාධිපතිවරණයේදි ඡන්දය දෙන ලෙස එතුමා කළ ඉල්ලීමට වතුකරයේ ජනතාව ඇහුම්කන් දුන්නා. 1948 වසරේ දී ලංකාව නිදහස ලැබුවත් වතුකරයේ ජනතාවට ඡන්ද අයිතිය ලැබුණේ ජේ.ආර්. ජයවර්ධන යුගයේදී බව කිව යුතුයි. අගමැතිතුමන්ගේ පුළුල් අධ්‍යාපන සංකල්පය නිසා වතුකරයේ ජනතාවට අධ්‍යාපනයේ දොර විවෘත වුණා. වෛද්‍යවරුන්, ඉංජිනේරුවන් පවා මේ ප්‍රදේශවලින් බිහි වුණා. සියලුම ජාතීන් සම අයිතිවාසිකම් ලබාගෙන ජීවත්විය යුතු යැයි සිතන එකම නායකයා වන්නේ අග්රාමාත්ය රනිල් වික්රමසිංහ මහතා බව කිව යුතුයි. වතුකරයේ ජනතාවට නිවාස අයිතිය ලබාදුන්නේ එක්සත් ජාතික පක්ෂයයි.රනිල් වික්රමසිංහ මහතා තරම් අභියෝග මැද දේශපාලනයේ ඉහළට පැමිණි තවත් නායකයකු නැති බව මගේ හැඟීමයි. වතුකරයේ වත්මන් දේශපාලන ගමන ශක්තිමත් කරන්නේ එක්සත් ජාතික පක්ෂය නිසයි. නුවරඑළිය දිස්ත්රික් පාර්ලිමේන්තු මන්ත්රී කේ.කේ. පියදාස මහතා :- මහ වැසි නොතකා අධික ජනකායක් මෙහි පැමිණ තිබෙනවා. අගමැතිතුමන් පාර්ලිමේන්තු දිවියේ 40 වන වසර සමරමින් සිටිනවා. එතුමන් මුලින්ම මස්කෙළියට පැමිණීම අප සැමට කළ ගෞරවයක් බව කිව යුතුයි. අප රජය යටතේ වැඩ කටයුතු රැසක් අරඹා තිබෙනවා. වසර ගණනාවක් නොසලකා හැර තිබූ මාර්ග රාශියක් දැන් ඉදිවෙමින් තිබෙනවා. ශීඝ්ර සංවර්ධනයත් සමග රැකි රක්ෂා රාශියක් ඉදිරියේදී බිහිවීමට නියමිතයි. එක්සත් ජාතික පක්ෂ රජයකින් හැර වෙනත් ආණ්ඩුවලින් වතුකරයට සේවයක් සිදුවී නැහැ. ඉතා හොඳ චරිතයක් ඇති ජනතා නියෝජිතයන් පිරිසක් අප සියලුම මැතිවරණ සඳහා ඉදිරිපත් කරමු. ඉදිරි මැතිවරණවලදීත් කුණුකන්දල් ඉවතලා හොඳ ජනතා නියෝජිතයන් පත්කරගනිමු. සත පහක දෙයක් මා කිසිදු වංචාවක් කර තිබේ නම් ඔබ මට ඇඟිල්ල දිගු කරන්න. මා එසේ කරන්නේ සැබෑ ජනතා මෙහෙවරක් කිරීම සඳහායි යැයිද කීය.(ඡායාරූප - ශාන්ත රත්නායක)
|
ජාතිවාදි-ආගම්වාදී ස්ථාවරයේ සිට රටේ ප්රශ්න විසඳන්න බෑ
| 0 |
(අංජුල මහික වීරරත්න සහ හැටන් සුදත් එච්.එම්.හේවා හැටන් සිට)ඡායාරූපය - ශාන්ත රත්නායක ලෝකය පුරා විවිධ රටවල් වෙන් විය යුතු යැයි, උණ්ඩ අතට ගන්නා විට ලංකාවේ ජනතාව එක්ව ජීවත් විය යුතු යැයි දුන් ජනවරම අනුව ක්රියා කරන බව අග්රාමාත්ය රනිල් වික්රමසිංහ මහතා හැටන් හිදී ඊයේ 29 වැනිදා පැවැසීය.ශ්රී ලාංකිකයන් මහින්ද රාජපක්ෂ මහතා වෙනුවට මෛත්රීපාල සිරිසේන මහතා ජනාධිපති ධුරයට පත් කළේ යුද්ධයෙන් පසු බලාපොරොත්තු වූ සංහිඳියාව ගොඩ නැගීම සඳහා බව කී අග්රාමාත්යවරයා සිංහල, දෙමළ, මුස්ලිම් බහුතරයක් ජනතාව දුන් ජනවරම ක්රියාත්මක කිරීම රජයේ යුතුකම බව ද අවධාරණය කළේය.අග්රාමාත්ය රනිල් වික්රමසිංහ මහතා මේ බව සඳහන් කළේ අපටම අයිති ඉඩමක් අපටම අයිති නිවසක් තේමාව යටතේ වැවිලි ප්‍රජාවට පර්චස් හත බැගින් වන ඉඩමක් සඳහා නිරවුල් ඔප්පු ලබාදීමේ වැඩසටහනේ තෙවැනි අදියර ලෙස සහ ඉතිහාසයේ ප්රථම වතාවට එකවර නිරවුල් ඔප්පු 2864ක් නිවාසලාභීන්ට තිළිණ කිරීමේ උත්සවයට සහභාගි වෙමිනි.මේ යටතේ නුවරඑළිය දිස්ත්රික්කයේ ජනතාවට ඉඩම් ලබා දීම සිදු විය. මෙම නිරවුල් ඔප්පු හිමිවන වැවිලි ප්‍රජාවට බැංකු ණය මගින් ණය ලබා ගැනීමේ හැකියාව ද පවතී.හැටන් ඩන්බාර් ක්‍රීඩාංගනයේදී අග්රාමාත්ය රනිල් වික්රමසිංහ මහතාගේ ප්රධානත්වයෙන් ඊයේ (29) මෙම උත්සවය පැවැතියේ විශාල ජනකායකගේ සහභාගීත්වයෙනි.එහිදී අග්රාමාත්ය රනිල් වික්රමසිංහ මහතා මෙසේ ද කීය.“අපේම ඉඩම, අපේම නිවස වැඩසටහන යටතේ මේ ප්රදේශයේ 700 දෙනකුට ඉඩම් ඔප්පු ලැබෙනවා. වතුකරයේ 2600කට පමණ ඉඩම් ඔප්පු ලබාදීමට මෙමගින් ක්රියා කරනවා. මේ ක්‍රියාමාර්ගය සම්බන්ධයෙන් දිගම්බරම් ඇමැතිතුමන්ට ස්තුතිය පළ කළ යුතුයි. වසර 20කට 30කට පසුව මෙවැනි වැඩසටහනක් ක්රියාත්මක කරන අමාත්‍යවරයකු ලැබීම පිළිබඳව අප සතුටට පත්විය යුතුයි.1993-1994 වසරවලත් ප්‍රේමදාස ජනාධිපතිතුමා ජීවතුන් අතර සිටියදීත්, ඩී.බී. විජේතුංග මහතා යටතේත් සෞම්‍යමූර්ති තොන්ඩමාන් මහතා සමඟ මේ ප්‍රෙද්ශවලට පැමිණ කටයුතු කළා. ඉන් පසුව අපට ආණ්ඩු බලය අහිමි වුණා. විවිධ ආණ්ඩු ඇති වුණත්, විවධ ඇමැතිවරුන් සිටියත්, ඉඩම්, නිවාස ලබා දෙනවා යැයි පොරොන්දු ලබා දුන්නත් මේ ජනතාවට සැබෑ සේවයක් වුණේ නැහැ. දෙමළ භාෂාවෙන් පවසනවා නම් කීමට ඇත්තේ ඉල්ලේ යන වචනය පමණයි.මෙවර කඳුකර යටිතල පහසුකම් අමාත්‍යවරයා ලෙස දිගම්බරන් මහතා පත් කර වගකීම් ලබා දීමට අප කටයුතු කළා. වසර විසි ගණනකට පසුව මේ ප්රදේශයට සැබෑ ලෙස සේවය කළ හැකි අමාත්‍යවරයකු බිහි වී තිබෙනවා. තවත් මේ ආකාරයට ඉඩම් නිවාස ලබා දීමට හැකියාව ලැබෙනු ඇතැයි අප බලාපොරොත්තු වෙනවා.පළමු වරට ඉන්දීය අගමැතිවරයකු මෙහි පැමිණියා. මෝදි අගමැතිතුමන් සමඟ මෙහි සංවර්ධන කටයුතු සම්න්ධයෙන් අප සාකච්ජා කළා. මෝදි අගමැතිතුමා මේ ප්රදේශයේ තවත් නිවාස දස දහසක් ඉදිකිරීමට පොරොන්දු වී තිබෙනවා. මෙහි නිවාස 5000ක් ඉදිකර තිබෙනවා. ඉතිරි නිවාස ප්රමාණය ඉදිකිරීමටත් අවශ්‍ය මුදල් අප සොයාගත යුතුයි.දැන් නිවාස ලබා දීම පමණක් ප්රමාණවත් වන්නේ නැහැ. වතුකරයේ පාසල් රජයට පවරා ගත්තේ මා අධ්‍යාපන අමාත්‍යවරයා ලෙස සිටින සමයේදියි. දැන් පාසල් තිබෙනවා. එහෙත් විද්‍යාව උගන්වන පාසල් අඩු නිසා වතුකරයේ පාසල්වල උසස් පෙළ විද්‍යාව උගන්වන පාසල් ඇරැඹීම සඳහා රාධක්‍රිෂ්ණන් අමාත්‍යතුමාට අධ්‍යාපන රාජ්‍ය අමාත්‍ය ධුරය ලබා දුන්නා. එදා මා ශ්‍රීපාද විද්‍යා පීඨය ආරම්භ කළා. අද රාධක්‍රිෂ්ණන් මහතාට මෙහි අධ්‍යාපනය දියුණු කිරීමේ වගකීම ලබා දී තිබෙනවා.තරුණ සේවා සභාවේ යෞවන සමිති මෙහි තිබෙනවා. එම ආයතනවලිනුත් සෙසු අමාත්‍යාංශවලිනුත් අප අදාළ කටයුතු කරගෙන යනවා.වතුකරයට ඉඩම් ලබාදීම අප සීමා කර නැහැ. මේ ප්රදේශයේ සෙසු ප්‍රදේශවලටත් ඉඩම් ඔප්පු ලබා දීමේ වැඩසටහන් කේ.කේ. පියදාස මහතා විසින් ක්රියාත්මක කරනවා. ඇතැම් ස්ථානවලට අවශ්‍ය නිවාස පහසුකම් තිබෙනවා. අවශ්‍ය කරන්නේ ඔප්පු පමණයි. මේ සියල්ල කරන්නට හැකි වුණේ ගයන්ත කරුණාතිලක ඇමැතිතුමා අමාත්‍යාංශය භාර ගෙන සෑම ප්‍රදේශයකටම ඉඩම් ඔප්පු ලබා දීමේ වැඩසහටන ඇරැඹීම නිසයි. මා ඔප්පු ලබා දීමේ රැස්වීම් කිහිපයකටම සහභාගි වුණා. රජයෙන් ලැබුණු හැම ඉඩමකටම නිවසකටම දැන් ඔප්පුවක් තිබෙනවා. එසේ නම් දැන් ඔප්පුව නිසා ඔබේ භුක්තිය තහවුරු වෙනවා.මෙරට ඉඩමක් නොතිබූ ජන කොටසකට ඉඩම් ඔප්පු, නිවාස ලබා දෙන්නේ මේ උත්සවයේදීයි. වැදගත්කම පවතින්නේ එතැනයි. මෙවැනි ඔප්පු ප්රදානයක් සිදුවන්නේ ඉතිහාසයේ පළමු වතාවටයි.1986 වසරේදී වතුකරයේ ජනතාවට සිරිමා ශාස්ත්‍රී ගිවිසුම යටතේ පුරවැසිකම ලබා දුන්නා. එහිදී ඔවුන්ට ඡන්ද අයිතිය ලැබුණා. කොළ කැබැල්ලකින් ලබාගත හැකි අයුරින් අප ඡන්ද අයිතිය ලබා දුන්නා. එපමණක් නොව සිරිමා ශාස්ත්‍රී ගිවිසුමෙන් පිට සියලුම දෙනාට ලංකාවේ පුරවැසිකම ලබා දී එම වැඩකටයුතු ආරම්භ කළා.එදා පුරවැසි බව ඡන්ද බලය තිබුණත් ඉඩමක්, නිවසක් තිබුණේ නැහැ. ඔවුන්ට ලැයිම් කාමරවල ජීවත් වී ලැයිම් කාමරවලම මිය යන්න සිදු වුණා. අද පුරවැසියන් ලෙස අනෙක් සෑම ජනකොටසකට මෙන් ඉඩමක්, නිවසක් තමන්ට ලබා ගැනීමට හැකියාව ලැබී තිබෙනවා. වතුකරයේත් අනෙක් සෑම ප්‍රදේශයකමත් අප ක්රියාත්මක කරන්නේ ඒ වැඩපිළිවෙළ බව කිව යුතුයි.ශ්රී ලංකාවේ අනෙක් සෑම කෙනකුටම තිබෙන පහසුකම් අද වතුකරයේ ජනතාවට ලබා දී තිබෙනවා. එම භුක්තිය, ලබන ජනතාව තවත් ශීඝ්රයෙන් වැඩිකර ගැනීම අපේ අරමුණයි. වර්තමානයේ මේ පියවර සම්බන්ධයෙන් කිසිවකුගේ විරුද්ධත්වයක් නැහැ. 1986 වසරේ මෙහි ජනතාවට ඡන්ද බලය ලබා දෙන විට විවිධ කෝලාහල ඇති වුණා. අද එවැනි කිසිම කෝලාහලයක් නැහැ. අද මෙරට ජනතාවට අවශ්‍ය කරන්නේ සංහිඳියාවයි. එකට එකතු වී ජීවත් වීමයි. එක්සත්ව ජීවත් වීමයි. ශ්රී ලංකාවේ පුරවැසියන් ලෙස අයිතිය භුක්ති විඳීමයි.වත්මන් ශ්රී ලංකාවේ සිංහල, දෙමළ, මුස්ලිම්, බර්ගර් ඕනෑම ජන කොටසක් එකතු වී ගමනක් යා යුතු බව මෙරට ජනතාවගේ අදහසයි. වත්මන් ලෝකයේ බි්රතාන්යයේ, ස්පාඤ්ඤයේ, ඉරාකයේ වෙන්විය යුතු යැයි ව්‍යාපාර ක්රියාත්මක වෙනවා. වෙන් වීම සඳහා සටන් කරනවා. උණ්ඩය අතට ගන්නවා. නැතිනම් ඡන්ද නවත්වා වෙන් වීමට උත්සාහ කරනවා. ලංකාවේ පමණක් 2015 වසරේදී ගත් පියවර කුමක් ද?සිංහල බහුතරයක්, දෙමළ ජනතාව බහුතරයක්, මුස්ලිම් ජනතාව බහුතරයක්, බර්ගර් ජනතාව බහුතරයක් මෛත්රීපාල සිරිසේන මහත ජනාධිපති ධුරයට පත් කර අප සියලු දෙනා එකතු කරන්නැයි ජනවරමක් ලබා දී තිබෙනවා. අප දැන් ක්රියාත්මක කළ යුත්තේ ඒ ජනවරමයි.අපේ අතීතය දෙස බලන්න. ඉතිහාසයේ අප යුද්ධවලට මුහුණ දුන්නා. වසර 30ක යුද්ධයකට මුහුණ දුන්නා. යුද්ධය අවසන් වූ පසුව දිගු කාලීන සාමයක් සඳහා අවශ්‍ය සංහිඳියාව සහ එකඟත්වය තිබුණේ නැහැ. මෙරට ජනතාව මහින්ද රාජපක්ෂ ජනාධිපතිවරයා වෙනුවට මෛත්රීපාල සිරිසේන මහතා පත් කර ගත්තේ එම සංහිඳියාව ලබා ගැනීමට නොහැකි වූ නිසයි.අද ජනතාව එකතු වී සිටිනවා. ශ්රී ලංකා නිදහස් පක්ෂය, එක්සත් ජාතික පක්ෂය එකතු වී තිබෙනවා. අපට එකතු වී යන්නට ගමනක් තිබෙනවා. ඒ සඳහා කාලයක් අප එකතු විය යුතුයි. අප ක්රියාත්මක කරන්නේ මේ ජාතීන් සියල්ල එකතු කරන ජනවරමයි.නීතියකින් පමණක් මේ කටයුතු කරන්නට හැකියාවක් නැහැ. ඒ සඳහා බිම් මට්ටමේ ප්රතිඵල තිබිය යුතුයි. වචනවලින් පමණක් මේ කටයුතු කරන්නට හැකියාවක් නැහැ. උතුරේ යුද්ධයෙන් පසුව දැන් අප සහන ලබා දෙනවා. නැවත ඉඩම් ලබා දෙනවා. පන්සල් දියුණු කරනවා. මුස්ලිම් දේවස්ථාන දියුණු කරනවා. මේ සියලුම දේ අප විසින් ඉටු කරනවා. මේ සියල්ල කරන්නේ අප එකතු වන්නේ කෙසේදැයි සලකා බැලීම සඳහායි.ඒකීය ශ්රී ලංකාවක් වෙනුවෙන් එකතු වන ලෙස සියලු දෙනා ඉල්ලා සිටිනවා. ප්රධාන පක්ෂ දෙක මේ ක්රියාවලිය සඳහා එකතු වුවහොත් අපත් සූදානම් බව ද්‍රවිඩ සන්ධානය ද පවසා තිබෙනවා. උතුරේ දෙමළ පක්ෂ එවැනි දෙයක් පැවැසුවේ ඉතිහාසයේ ප්රථම වතාවටයි.එසේ නම් අප ටිකෙන් ටික විසඳුමක් කරා ළංවෙමින් සිටිනවා. ඒ විසඳුම ලබා දීම සඳහා ජනපතිට වරමක් තිබෙනවා. ආණ්ඩුවට මෙන්ම අපේ පක්ෂවලට වරමක් තිබෙනවා. පාර්ලිමේන්තුවේ විපක්ෂයේ පක්ෂවලට වරමක් තිබෙනවා.එසේ නම් අප මේ අවස්ථාවෙන් ප්රයෝජන ගන්නවා ද? එවිට ජනතාවට කියන්නේ කුමක් ද? එම ප්රශ්න ලංකාවේ ඇතිවුණේ ඇයි? භාෂාව නිසාද? එදා විසඳන්නට තිබූ ප්රශ්නයක් විසඳීමට අවස්ථාවක් ලැබුණේ නැහැ. කවුරුන් බලයේ සිටියත් විරුද්ධ විවිධ ව්‍යාපාර පටන් ගත්තා. එදා තිබූ භාෂා ප්රශ්නය පසුව වෙනම රාජ්‍යයක් බවට පත් වුණා. ෆෙඩරල් ප්රශ්නයක් බවට පත් වුණා. භාෂා ප්රශ්නය ෆෙඩරල් ප්රශ්නයක් වුණා. ෆෙඩරල් ප්රශ්නය මෙනම රාජ්‍යයක් ඉල්ලීම දක්වා දුරදිග ගියා. වෙනම රාජ්‍යයක් නිසා උතුරේ යුද්ධයක් ඇති වුණා. දකුණේ භීෂණයක් ඇති වුණා. රට විනාශ වුණා.අතීත සිද්ධි නිසා දුක් විඳ අප අද මෙතැනට පැමිණ තිබෙනවා. අප මේ ගමන පැමිණ ඇත්තේ සියලුම දෙනා ඒකීය රාජ්‍යයක් ලෙස එකතු වීමටයි. අප ක්රියාත්මක කරන්නේ එයයි.අලුත් ව්‍යවස්ථාව ගැන සමහරුන් කථා කරනවා. අලුත් ව්‍යවස්ථා කෙටුම්පතක් ගැන කියනවා. නමුත් ඒ එකක්වත් අප තවම සිදුකර නැහැ. ඒ දේ කරන්නට තව වෙලා තිබෙනවා. තවම අපට ඇත්තේ දේශපාලන පක්ෂවල අදහස් ප්රකාශ කළ නීති බලයක් නැති වාර්තාවක් පමණයි. ඒ ලියැවිල්ලේත් විවිධ අදහස් තිබෙනවා. එයින් සුදුසු විකල්ප තෝරා ගැනීමට හැකියාව තිබෙනවා. දේශපාලන පක්ෂවලට ජනතාව වරමක් ලබා දුන්නා. ප්රශ්නය විසඳා ගැනීමට ජනතාවට අවශ්‍යයි. එසේ නම් අප මේ ප්රශ්නය විසඳීමට දේශපාලන පක්ෂ ලෙස අපේ යුතුකම ඉටු කරමු.මෙරට සිංහල බෞද්ධ ජනතාවත්, දෙමළ, ක්‍රිස්තියානි, ඇතුළු සියලු දෙනා විසඳුමක් අපේක්ෂා කරනවා. මෙරට බහුතරය සිංහල බෞද්ධ ජනතාවයි. සිංහල බෞද්ධ බහුතරයක් සිටින ලොව එකම රට ලංකාවයි. ඔවුන්ගේ අයිතිවාසිකම්වලට කිසි ලෙසකින්වත් හැනි කරන්නේ නැහැ. ඒවා ආරක්ෂා කරනවා.දෙමළ, මුස්ලිම්, හින්දු, බර්ගර් හැම දෙනාටම තම සංස්කෘතිය, භාෂාව, ආගම අදහන්නට සම්පූර්ණ අයිතිය තිබිය යුතුයි. මේ එකතුව ලබාගෙන අප ඉදිරි ගමන යන්නේ කෙසේද? මෙරට භෞමික අඛණ්ඩතාවය ආරක්ෂා කරගෙන ඉදිරියට යා යුතුව තිබෙනවා. අපට ලැබුණු අවස්ථාවෙන් ප්රයෝජන ගනිමු. පාර්ලිමේන්තුව මෙන්ම රටක් හැටියට අපේ අදහස් ප්රකාශ කර ජනවරමක් සාර්ථකව ක්රියාත්මක කිරීම සඳහා වාතාවරණය ඇති කරමු.මේ ඉදිරිපත් කරන්නේ රට බෙදන ව්‍යවස්ථාවක් බව කියමින් අවාසනාවකට ඇතැම් මාධ්‍ය හැසිරෙනවා. තවම එවැනි ව්‍යවස්ථාවක් නැහැ. තිබෙන්නේ වාර්තාවක් පමණයි.මීට පෙරත් අප උත්සාහ කළා. ජී.එල්. පීරිස්, තිස්ස විතාරණ ආදීන් යටතේ උත්සාහ කළා. මහින්ද රාජපක්ෂ සමයේ 13 වැනි සංශෝධනයටත් ඉදිරියට යන ක්රමයක් ගැන කතා කළා. ඒ කිසිවක් සාර්ථක වුණේ නැහැ. නමුත් ජනතා වරමක් දී ඇති අවස්ථාවේ ජනතාවගේ නියෝජිතයා ලෙස ජනතාවගේ මාධ්‍ය ලෙස ජනතාව නියෝජනය කරන සමිති ලෙස අපේ යුතුකම අපි ඉටු කරමු.”කඳුරට වතු ගම්මාන යටිතල පහසුකම්, ප්රජා සංවර්ධන අමාත්‍ය පලනි දිගම්බරම් මහතා:“කඳුරට ජනතාවට අද ඉඩම් සහ නිවාසවල අයිතිය ලබා දෙන ඓතිහාසික අවස්ථාවක්. අප අග්රාමාත්ය රනිල් වික්රමසිංහ මහතාගෙන් කළ ඉල්ලීමක් අනුව මෙම වැඩසටහන දියත් කිරීමට ලැබුණා. වතුකරයේ ජනතාව අගමැතිතුමා වෙනුවෙන් අනිවාර්යයෙන්ම ඡන්දය ප්රකාශ කරනවා. ඉදිරියේ එන ඡන්දවලදීත් මෙහි ජනතාව එක්සත් ජාතික පක්ෂය වෙනුවෙන් ඡන්දය ලබා දෙනවා. එම ඡන්ද සියල්ලම එක්සත් ජාතික පක්ෂය ජයග්රහණය කරනවා.එක්සත් ජාතික පක්ෂය කවදත් වතු ජනතාවට සහන සලසා දෙනවා. මීට පෙර සිටි රජය එම සහන ලබා දුන්නේ නැහැ. එම නායකයන් මේ ප්රදේශයට සැබෑ සේවයක් සිදු කළේ නැහැ. අප එම සේවය සිදු කරනවිට පෙර සිටි අය ඒවා දරා ගන්න බැරිව චණ්ඩිකම් කරන්න හදනවා. ඉදිරියේදී ජනතාවගේ සල්ලි සොරකම් කළ අයට සිරගෙට යන්න සිදු වෙනවා.”ඉඩම් හා පාර්ලිමේන්තු ප්රතිසංස්කරණ කටයුතු ඇමැති ගයන්ත කරුණාතිලක මහතා:“වතුකරයේ විශාල පිරිසකට අද ඉඩමක සහ නිවසක අයිතිය ලැබෙනවා. වසර 150ක් පරම්පරා 5ක් තිස්සේ සීතල වතුකරයේ රට වෙනුවෙන් දහදිය හෙලූ පිරිසක් ලෙස අප වතුකරයේ ජනතාව දකිනවා.ජනාධිපති මෛත්රීපාල සිරිසේන සහ අග්රාමාත්ය රනිල් වික්රමසිංහ මහතාගේ නායකත්වය යටතේ කම්කරු ජන ජීවිතය ඉහළට එසැවීමට කටයුතු කෙරෙනවා. පේලි ගෙවල් වෙනුවට නව ගම්මාන ඉදිවෙමින් පවතිනවා. වතුකරයේ ජනතාව මහ පොළොවට ණය නැහැ. එයට උපහාරයක් ලෙස අද මේ ඉඩම් ඔප්පු ප්රදානය කෙරෙනවා. මෙමගින් දරුවන් පාසලකට ඇතුල් කරන්න පුළුවන්. කැමති අයකුට පවරා දෙන්න පුළුවන්. මේ ප්රදේශයට දිගම්බරම් ඇමැතිවරයා විශාල සේවයක් කරනවා.”නුවරඑළිය දිස්ත්රික් පාර්ලිමේන්තු මන්ත්රී කේ.කේ. පියදාස මහතා:“අපේ ආණ්ඩුව පත් වූ පසු වතුකරයේ ජනතාව වෙනුවෙන් වෙනම ඇමැතිවරයෙක් පත් කළා. ඒ අමාත්‍යාංශය යටතේ අද ක්රියාත්මක වූ වැඩසටහනක් යටතේ අද වතුකරයේ ජනතාවට ඉඩම් හිමිකම් ලබා දෙනවා.1993 දී රනිල් වික්රමසිංහ මහතා අග්රාමාත්ය ධුරයේ සිටිනවිට ප්රථම වතාවට වතුකරයේ ජනතාව වෙනුවෙන් මේ වැඩසටහන ආරම්භ වුවත් පසුව එය නතර වුණා. දුප්පතාගේ දුක දන්නා අමාත්‍යවරයෙක්ට එම වැඩකටයුතු භාර දී තිබෙනවා. වතුකරයේ ජනතාව වෙනුවෙන් කිරීමට හැකි උපරිම දේ එක්සත් ජාතික පක්ෂ රජයන් යටතේ සිදු කර තිබෙනවා.”අධ්‍යාපන රාජ්‍ය ඇමැති වී. රාධක්‍රිෂ්ණන්, ලංකා ජාතික වතු කම්කරු කොංග්‍රසයේ මහලේකම් බදුල්ල දිස්ත්රික් පාර්ලිමේන්තු මන්ත්රී වඩිවේල් සුරේෂ් මහතා, මහනුවර දිස්ත්රික් මන්ත්රී වේලුකුමාර් මහත්වරුන්, කඳුරට වතු ගම්මාන යටිතල පහසුකම්, ප්රජා සංවර්ධන අමාත්‍යාංශයේ ලේකම් රන්ජනී නඩරාජාපිල්ලේ මහත්මිය ද උත්සව සභාව ඇමතීය.මේ අවස්ථාවට පළාත් සභා මන්ත්රීවරුන්, ප්රදේශයේ හිටපු පළාත් පාලන නියෝජිතයන් ඇතුළු මහජනතාව විශාල පිරිසක් සහභාගි වූහ.
|
ජාතිවාදි-ආගම්වාදී ස්ථාවරයේ සිට රටේ ප්රශ්න විසඳන්න බෑ
| 0 |
(අංජුල මහික වීරරත්න, ජේ.ඒ.එල්. ජයසිංහ සහ පාතදුම්බර යූ.එස්. නිමල්)රට පුරා සංවර්ධනයේ නව පෙරළියක් ඇති කිරීම සඳහා මේ වසරේදී සහ ලබන වසරේදී රුපියල් බිලියන 160 - 200 අතර මුදලක් වියදම් කරන බව අග්රාමාත්ය රනිල් වික්රමසිංහ මහතා පන්විල කැලෑබොක්කේදී ඊයේ (1) පැවැසීය.ඉඩම් නැති ජනතාවට ඉඩමක අයිතිය ලබාදීම ඩී.එස්. සේනානායක යුගයේ සිට එක්සත් ජාතික පක්ෂයේ ප්රතිපත්තිය බව කී අග්රාමාත්යවරයා හිට්ලර්ගේ සහෝදරයාට මෙවැනි දේ කරන්නට නොහැකි වූවාට තමා කරන්නේ කුමක්දැයි ප්රශ්න කළේය. අග්රාමාත්ය රනිල් වික්රමසිංහ මහතා මේ බව පැවසුයේ වතු කම්කරු ජනතාවට ඉඩම් අයිතිය ලබාදීම සඳහා රාජ්‍ය ව්‍යවසාය සහ මහනුවර සංවර්ධන අමාත්‍යාංශය ඇරඹු හරිත භූමි වැඩසටහනට සහභාගී වෙමිනි.කැලෑබොක්ක රජයේ වතුයායේ ක්රීඩා පිටියේදී මෙම උත්සවය පැවැත්විණි. වතු කම්කරු ජනතාව සඳහා පර්චස් 7 බැගින් ඉඩම් කැබලි 500ක් මෙහිදී පවරා දෙනු ලැබීය.මෙම උත්සවයේදී වැඩිදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද පැවැසීය.අද මහනුවර හා මාතලේ දිස්ත්රික්ක වල ජනතාවට ඉඩම් අයිතිය ලබාදීමේ වැඩසටහන අපි ආරම්භ කළා. මෙය ආරම්භයක් පමණයි. මෙම වැඩසටහන යටතේ සියලුම වතුකම්කරුවන්ට පර්චස් හතක භූමියක අයිතිය ලබාදෙනවා. ඒ වගේම ග්රාමීය ජනතාවටත් සිංහල, මුස්ලිම්, ද්‍රවිඩ භේදයකින් තොරව අපි ඉඩම් අයිතිය ලබාදෙනවා. මෙය අප ආණ්ඩුව සිදුකරන විශාලතම වැඩසටහනක්. අද වතුකරයේ ජනතාවට ඉඩම් අයිතිය ලබාදීමෙන් පසු ගම්මානවල ජනතාවටත් ඉඩම් අයිතිය ලබාදීම අප ආරම්භ කරනවා. දිගම්බරම් ඇමැතිතුමා යටතේ වතුකරයේ ජනතාවට අපි ලබාදෙන්නේ නිවසක් පමණක් නොවෙයි. අපි ඔබට අංග සම්පූර්ණ ගම්මානයක්ම ලබාදෙනවා. ඔබේ ආදායම් මාර්ග ඇති කරගනිමින් දියුණු වෙමින් ඔබේ ප්‍රජාවට එහි ජීවත් විය හැකියි. ගම්මාන වල ජීවත්වන ජනතාවට අතීතයේ තමන්ට උරුමව තිබූ ඉඩකඩම්වලින් කොටසක් නැවත වගාකිරීම සඳහාත් ලබා දෙනවා. ඒ සඳහා අප ජනතාවට උදව් උපකාර කරනවා. දයා ගමගේ අමාත්‍යවරයා විසින් කුරුඳු වගාව කිරීමේ ව්‍යාපෘතිය ආරම්භ කර තිබෙනවා. ඒ වගේම අපි කොකෝවා වගාව පිළිබඳවත් ව්‍යාපෘතියක් ආරම්භ කරනවා. ඒ අනුව මාතලේ, නුවර පමණක් නොවෙයි දොඩම්ගස්ලන්ද ප්රදේශය අවටත් කොකෝවා වගා කිරීමට අවශ්‍ය කටයුතු සම්පාදනය කරනවා. ශ්රී ලංකාවේ කොකෝවා මිලදී ගන්නා ආයතන සියල්ලම මෙම අස්වනු මිලදී ගැනීමට සූදානම් බව පැවසුවා. ඔවුන්ට අද කොකෝවා ආනයනය කිරීමට සිදුව තිබෙනවා. එම නිසා තමන්ගේම ඉඩම්වල කොකෝවා, කුරුඳු, කෝපි ආදිය වගාකිරීමේ වැඩසටහන් අපි ආරම්භ කරනවා. ඒ අනුව අප ජනතාව ශක්තිමත් කරමින් ජනතාව ජීවත් කරවනවා. මේ ආකාරයට ගම්මාන ඇති කිරීම බදුල්ල, නුවරඑළිය ප්රදේශවලත් සිදු කරනවා. ඒ හරහා නව ආර්ථික ක්රමයක් ඇති කිරීම අපේ අරමුණයි. නමුත් අප මෙවැනි වැඩකටයුතු සිදු කරද්දි ඇතැම් මාධ්‍ය අපට දෝෂාරෝපණය කරනවා. අදත් මව්බිම පුවත්පතේ මාව විවේචනය කර තිබෙන බව මම දුටුවා. හිට්ලර්ගේ වැඩිමහල් සහෝදරයාට ජනතාව වෙනුවෙන් මෙවැනි සංවර්ධන වැඩසටහන් ක්රියාවට නැංවීමට නොහැකිවීමට මම පළි නැහැ. මට දෝෂාරෝපණය කිරීමේ පලක් නැහැ. දෝෂාරෝපණය කළ යුත්තේ මෙවැනි සංවර්ධනයක් ඔබට ලබා නොදුන් හිට්ලර්ට සහ ඔහුගේ වැඩිමහල් සහෝදරයාටයි. 1994 දී වතුකරයේ ජනතාවට නිවාස ලබාදීමට තීරණය කර සිටියදී අප පරාජයට පත්වුණා. නිවාස ලබාදීම ඉන් පසුව හීනයක් බවට පත් වුණා. නමුත් 2015 දී අප ලබාගත් ජයග්‍රහණයත් සමග එම වැඩකටයුත්ත අප දැන් නැවත වතාවක් ආරම්භ කර තිබෙනවා. ඒ වගේම දැන් අප ඔබට ලබා දෙන්නේ නිවාස පමණක් නොවෙයි, අංග සම්පූර්ණ ගම්මානත් ඔබට ලබා දෙනවා. වතුකරයේ ගම්මාන සඳහා පාසැල් 25 ක දෙමළ මාධ්‍යයෙන් උසස් පෙළ විද්‍යාව විෂය ධාරාව හැදෑරීමට අවශ්‍ය වැඩ කටයුතු අප ආරම්භ කර තිබෙනවා. ඔබේ දරුවන්ට ඉදිරියට යාමට අවශ්‍ය මාර්ගය අප සකසා දී තිබෙනවා. ඒ වගේම ජල ගැලීම සහ නියඟයක් රටේ ඇති වුණා. එවිට මිනිස්සුන්ට ආදායම් මාර්ග ඇති වන්නේ නැහැ. වියළි කලාපයේ ජනතාව ණය බරින් මිරිකෙමින් සිටියා. රටේ ආර්ථිකය බිඳ වැටෙනු ඇතැයි එවිට ජනතාව කල්පනා කළා. නමුත් අපේ ආර්ථික ප්රතිපත්ති නිසා අප අපහසුවෙන් හෝ රට ඉදිරියට ගෙන ගියා. පොල් මිල රු. 100 දක්වා වැඩි වුණා. අප ඒ අවස්ථාවේ පළාත් පාලන ආයතන මැතිවරණයත් පරාජයට පත් වුණා. නමුත් අප අනුගමනය කළ පියවරයන් සාර්ථක නිසා රටේ ආර්ථික තත්ත්වය නැවතත් පාලනය වී තිබෙනවා. ඇතැම් අවස්ථාවල ජීවන වියදම ඉහළ යනවා. නමුත් ඉදිරි වසර දෙකක කාලය තුළ මීටත් වඩා හොඳින් ජීවන වියදම පාලනය කරමින් ඉදිරියට යාමට අපි බලාපොරොත්තු වෙනවා. අපට රටක් ලෙස තව බොහෝ දුර යා යුතුයි. නමුත් අප සියලු දේවල් සිදු කළේ යම් සැලැස්මකට අනුවයි. අපි රටේ ජනතාවට බොරු කිව්වේ නැහැ. ජනතාවගෙන් බැණුම් ඇසුවා. විවේචන එල්ල වුණා. නමුත් දැන් ඒවායේ ප්රතිඵල ලැබෙමින් තිබෙනවා. “ගම් පෙරළිය”, “එන්ටර්ප්‍රයිස් ලංකා”, ශ්‍රවශක්ති”, විමධ්‍යගත අයවැය ආදිය හරහා රුපියල් බිලියන 160 - 200 ක් පමණ මුදලක් මේ වසරේත් එන වසරේත් රටේ සංවර්ධනය වෙනුවෙන් අප වියදම් කරනවා. මාර්ග සංවර්ධනය, වැව් ප්රතිසංස්කරණය මේ සියලු වැඩකටයුතු අප දැන් ආරම්භ කරනවා. කුඩා ව්‍යාපාර ආරම්භ කරනවා. “එන්ටර්ප්‍රයිස් ශ්රී ලංකා” වැඩසටහන යටතේ තම තමන්ගේ ව්‍යාපාර සඳහා අපි තවත් මුදල් ලබා දෙනවා. මේ වැඩකටයුතු ආරම්භ කිරීම ඉතා අපහසුයි. පළමු වසර 3 අප බඩගාගෙන හෝ බැණුම් අසමින් හෝ ඉදිරියට පැමිණියේ ඒ නිසයි. දැන් අපට එහි ප්රතිඵල ලබා දිය හැකියි. තවත් වසර 3 ක් 4 ක් මේ ආකාරයට රට ඉදිරියට යනවා නම් කිසිම ගැටලුවකින් තොරව අපට ජනතාවට මීටත් වඩා සහන ලබා දිය හැකියි. මීට අමතරව අධ්‍යාපන අමාත්‍යාංශය හරහා ළඟම පාසල හොඳම පාසල වැඩසටහන ක්රියාත්මක කර තිබෙනවා. පාසල් වලට පුටු මේස ලබාදීමටත් අප කටයුතු කරනවා. ඉදිරි වසර පහ තුළ එම හිඟයත් අවසන් කිරීමට අප බලාපොරොත්තු වෙනවා. ඒ සඳහාත් බිලියන 100 ක පමණ මුදලක් වැය වෙනවා. සෞඛ්‍ය අංශයට අවධානය යොමු කිරීමේදී බෙහෙත් මිල විශාල ලෙස අඩුවී තිබෙනවා. ඒ වගේම අපි නව රෝහල් ඉදිකරනවා. රටේ තවත් ගැටලු ඇති බව අප දන්නවා. ප්රවාහන ගැටලු ආදිය පිළිබඳව අප හොඳින් දැනුවත්. නමුත් සිංහලයා බේරා ගැනීමට, සිංහලයා අනතුරේ යැයි ආදී බොරු සටන් පාඨ නොකියා අප වැඩකටයුතු කළ යුතුයි. මාතර සිට හම්බන්තොට දක්වා මාර්ගය ඉදිකිරීමට එදා සිටි පාලකයින් කටයුතු කර තිබෙන්නේ පරංගියා කෝට්ටේ ගිය ආකාරයකටයි. මාතර සිට හම්බන්තොට දක්වා මාර්ගය සැලසුම් කර තිබෙන්නේ බෙලිඅත්ත හරහායි. ඒ ඉදිකිරීම් සඳහා වැය වන සියලු මුදල් අපට ගෙවීමට සිදුව තිබෙනවා. එම මාර්ගය අතරමැද කැලෑවක් ද තිබෙනවා. නමුත් මාධ්‍ය මේවා විකාශය කරන්නේ නැහැ. අප හොරු බව නම් මාධ්‍ය සැමවිටම විකාශය කරනවා. මේ සියලු ගැටලුවලට විසඳුම් සොයා ගනිමින් අප ඉදිරියට ගමන් කරනවා. කොළඹ විශාල මහ නගරයක් බවට පත් වෙනවා. කොළඹ සිට හම්බන්තොට දක්වා නාගරික තීරුවක් ඇති කර තිබෙනවා. කොළඹ සිට නුවර දක්වා මධ්‍යම අධිවේගී මාර්ගය ඇති කරනවා. එම අධිවේගී මාර්ගය ඔබට ලබා දුන්නේ මහා මාර්ග අමාත්‍යවරයා ලෙස කටයුතු කළ ලක්ෂමන් කිරිඇල්ල මහතා බව මම ඔබට පවසනවා. නුවර සංවර්ධනය භාර ගන්නා ලෙස අප එතුමාට පැවසුවා. තවත් වසර 02 ක් තුළ නුවර සංවර්ධනය වෙනස් වෙනවා. ඉදිරියේදී නුවර නගරයෙන් පිටත සහ නගරය තුළ පර්චසයක මිල රුපියල් ලක්ෂ 100ට පමණ ආසන්න වෙයි. නමුත් හිට්ලර්ගේ වැඩිමහල් සහෝදරයා ඉල්ලුවොත් ඔබ ඒ ඉඩම් විකුණන්නේ කීයටද? දැන් වැව රවුමේ ඉඩමක මිල රුපියල් ලක්ෂ 50ක් පමණ වෙනවා. නමුත් අධිවේගී මාර්ගය ඉදි වූ පසු එය තවත් වැඩි වෙනවා. එවිට මේ ප්රදේශයේ ඉඩකඩම් වල මිලත් වැඩිවෙනවා. අද ඔබට ලබාදෙන පර්චස් 07ක ඉඩමේත් මිල ඉදිරියේදී වැඩිවෙනවා. නව නිවාස සංචාරකයින් සඳහා කුලී පදනම මත ලබාදීම දැන් විශාල වශයෙන් සිදුකරනවා. ඒවා දියුණු කිරීමට අවශ්‍ය වැඩසටහන් අප ඉදිරියේදී සිදුකරනවා. නමුත් තවත් අපට රැකියා ප්රශ්නය 100%කින් විසඳීමට නොහැකි වුණා. අප එයත් ඉටුකරනවා. අප මේ රටේ ජනතාවට බලාපොරොත්තු දිය යුතුයි. ඉඩම් අයිතිය, රැකියා අයිතිය ලබාදිය යුතුයි. බෝගම්බර ඉදිරියේදී විශාල සංචාරක නගරයක් බවට පත් වෙනවා. ගාල්ල, මහනුවර සංචාරක කලාප බවට පත්වෙනවා. මේ වැඩකටයුතු අප ඉදිරියට ගෙන ගියත් මහනුවර නයිට් රේස් පැවැත්වීමට නම් මම ඉඩ තියන්නේ නැහැ. මේ දියුණුව අප ඉදිරියට ගෙන යා යුතුයි. මෙම වැඩකටයුතු පිළිබඳව රටේ විද්‍යුත්, මුද්‍රිත මාධ්‍ය පළ කරන්නේ නැහැ. දෙරණ, හිරු ආදියේ මේවා ගැන පුවත් විකාශය වන්නේ නැහැ. සිරස ගැන කතා කිරීමෙන්ම පලක් නැහැ. ලංකාදීප, දිවයින ආදී පුවත්පත්වල මේ ව්‍යාපෘති පිළිබඳව පළ වෙනවාද? මම අද සිදු කරන මේ කතාව ලංකාදීප පුවත්පතේ පළ වන්නේ පාපන්දු ලෝක කුසලානය පිළිබඳව පුවත් පළ කරන පිටුවේ කොනක සඟවා බවට මට ඔට්ටුවක් ඇල්ලීමට හැකියි. දිවයිනේ නම් මේ කථාව පළ කරන්නේ මොන පිටුවේදැයි මට සිතාගැනීමටත් නොහැකියි. අද අප සිදු කරන මෙම වැඩසටහන රාත්‍රියේ රූපවාහිනී ප්රවෘත්ති වල විකාශය වේදැයි අප දන්නේ නැහැ. නමුත් අප මෙම වැඩකටයුතු ඉදිරියට ගෙන යනවා. මෙම වැඩසටහනට විශාල උනන්දුවක් දක්වමින් කටයුතු කළ ලක්ෂමන කිරිඇල්ල ඇමැතිවරයාට මම ස්තුතිවන්ත වනවා. ඒ වගේම වතුකරය නියෝජනය කරන දිගම්බරම් ඇමැතිවරයාටත්, අනෙක් මහජන නියෝජිතයින්ටත් මම ස්තුතිවන්ත වෙනවා. අප ලබාගත් නිදහස, එකමුතුව සහ සංවර්ධනය ආරක්ෂාකර ගනිමු යැයි මම අවසන් වශයෙන් ප්රකාශ කරනවා. රාජ්‍ය ව්‍යවසාය සංවර්ධන සහ මහනුවර සංවර්ධන අමාත්‍ය සභානායක ලක්ෂ්මන් කිරිඇල්ල මහතා:පසුගිය ජනාධිපතිවරණයට පෙර අප කන්ද උඩරට ද්‍රවිඩ නායකයන් මුණ ගැසුණා. අපේ මැතිවරණ ප්‍රකාශනයේ සෑම වතුකම්කරු පවුලකටම පර්චස් 7 ක් දෙන බව අප පොරොන්දු වුණා.ජනපති මෙන්ම අගමැති එම කැබිනට් පත්‍රිකාවට සහයෝගය දුන්නා. ඒ කටයුත්ත පමා වුවත් දැන් නැවතත් එය පවත්වාගෙන තිබෙනවා. වතු කම්කරුවන්ගේ භූමියේ අයිතිය පිළිගන්නේ එක්සත් ජාතික පක්ෂ රජයයි.ඔබට අයිතියෙන් 99%ක් භුක්තියට ලැබෙනවා. වතු කම්කරුවන්ට හිරිහැරයක් නොවන ලෙස මේ ඉඩම් ලබාදෙන ලෙස නිලධාරීන්ට පවසනවා.කඳුරට නව ගම්මාන සහ වතු යටිතල පහසුකම් අමාත්‍ය පලනි දිගම්බරම් මහතා:2015 ජනාධිපතිවරණයේදී අගමැතිතුමාගෙන් පළමු ඉල්ලීම කළේ වතු ජනතාවට පර්චස් 7 බැගින් ලබාදෙන ලෙසයි. අද අගමැතිතුමා ඒ පොරොන්දු ඉටු කළා. අගමැති යමක් කිව්වොත් කරන කෙනෙක් බව වතු ජනතාව දන්නවා. වතුකරයේ ජනතාව හැමදාම එක්සත් ජාතික පක්ෂයට සහාය දෙන්නේ ඒ නිසයි.සංචාරක හා ක්‍රිස්තියානි කටයුතු රාජ්‍ය අමාත්‍ය රංජිත් අලුවිහාරේ මහතා:දෙමළ නායකයන් මෙන්ම ජනතාව සියලුම දෙනා ඉන්නේ එක්සත් ජාතික පක්ෂය සමගයි. සමහර පක්ෂවලට දෙමළ ජනතාව අවශ්‍ය වන්නේ ඡන්දය ගැනීමට පමණයි.එක්සත් ජාතික පක්ෂය ගැන විශ්වාසය තැබූ දෙමළ ජනතාවගේ ජීවිත නගා සිටුවීම අපේ අරමුණයි. 2020 වන විට රනිල් වික්රමසිංහ මහතා ජනාධිපති ධූරයට පත්වී සියලුම ජනතාවට සමාන අයිතිය දීම අපේ අරමුණයි.ලංකා ජාතික වතු කම්කරු සංගමයේ ප්රධාන ලේකම් පාර්ලිමේන්තු මන්ත්රී වඩිවෙල් සුරේෂ් මහතා:අපට ඉඩම්, රැකියා ලැබෙනවා. මේ සියල්ල අලියා නිසයි. අලියා රැකගත්තොත් අපට හොඳින් ජීවත්විය හැකියි.ජාතික වතු කම්කරු සංගමයේ සභාපති පාර්ලිමේන්තු මන්ත්රී එස්. වේලුකුමාර්, මධ්‍යම පළාත් සභා මන්ත්රී එස්. රාජරත්නම් මහත්වරුද කතා කළහ. මෙම අවස්ථාවට පාර්ලිමේන්තු මන්ත්රී ආනන්ද අලුත්ගමගේ, රෝහිණි කවිරත්න මහත්ම මහත්මීන් ප්රමුඛ ප්රදේශයේ දේශපාලන නියෝජිතයෝද සහභාගි වූහ.
|
ජාතිවාදි-ආගම්වාදී ස්ථාවරයේ සිට රටේ ප්රශ්න විසඳන්න බෑ
| 0 |
(ඩයනා උදයංගනී)ශ්රී ලංකා නිදහස් පක්ෂය ඉදිරි පළාත් පාලන මැතිවරණය සඳහා තනිව තරග කරන බවත් එක්සත් ජාතික පක්ෂය හා එක්ව හංසයා ලකුණ යටතේ තරග කිරීමට කිසිම බලාපොරොත්තුවක් නොමැති බවත් ශ්රී.ල.නි.ප. මහ ලේකම්, කෘෂිකර්ම අමාත්‍ය දුමින්ද දිසානායක මහතා ඊයේ (20) පැවසීය.මෙහිදී ශ්රී ලංකා නිදහස් පක්ෂය අත ලකුණ යටතේ ඉදිරිපත් වීමට තීරණය කර ඇති බව කී මහ ලේකම්වරයා පක්ෂය සමග සන්ධානගතව සිටින වෙනත් පක්ෂවලින් ඉල්ලීමක් ලැබුණොත් පමණක් වෙනත් ලකුණක් ගැන සාකච්ඡා කරන බව සඳහන් කළේය.ඒ අනුව එම මැතිවරණයේදී ශ්රී ලංකා නිදහස් පක්ෂය හා එක්සත් ජාතික පක්ෂය තරග කරන්නේ වෙන වෙනම බව ස්ථිර යැයි ද දුමින්ද දිසානායක මහතා කියා සිටියේය.මහලේකම් දුමින්ද දිසානායක මහතා මේ බව පැවසුවේ කොළඹ ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයේදී ඊයේ (20) පැවති මාධ්‍ය හමුවක් අමතමිනි.එහිදී වැඩිදුරටත් අදහස් දැක්වූ මහ ලේකම්වරයා මෙසේ ද කියා සිටියේය.‘‘නිවෙස්වලත් මව්පියන් හා දරුවන් අතරත් මතගැටුම් ඇති වෙනවා. ශ්රී ලංකා නිදහස් පක්ෂයත් අභ්‍යන්තර ප්රශ්නවලට මුහුණ දෙන අවස්ථා තිබෙනවා. අපි ඒවා අභ්‍යන්තරයේම සාකච්ඡා කරනවා. පක්ෂයේ කවුරුත් තනි තීන්දු ගන්න හදිසි වෙන්නේ නැහැ. අපි ජාතික ආණ්ඩුව ඇති කළේ රටේ සියලූ දෙනා බලා සිටියදී මිස හොර රහසේ නෙවෙයි. මධ්‍යම කාරක සභාවේ තීරණයක් ලෙසයි. ඒ ගිවිසුම දෙසැම්බර් මාසේ අවසන් වෙනවා. අපි ඉන්පසුයි ඉදිරියට යනවා ද නැද්ද යන්න තීරණය කරන්නේ.පක්ෂයේ අය යන්න හදන බවට ඇතිකරන මතවාදයෙන් පාඩු වෙන්නේ රටටයි. ඒ නිසා එවැනි ප්රචාර පතුරුවන්න එපා. එයින් රටවැසියා හා ලෝකය අතර ඇතිවන සැකය රටේ සංවර්ධනයට බාධාවක්. තීන්දුවක් ගන්නා අවස්ථාවේදී ජනතාව දැනුවත් කරනවා. හොර රහසේ තීන්දු ගන්නේ නැහැ. ඒ නිසා රටේ අනව්‍යශ කලබල ඇති නොකරන ලෙස මාධ්‍යවලින් ඉල්ලා සිටිනවා.’’එක්සත් ජනතා නිදහස් සන්ධානයේ මහලේකම් ධීවර හා ජලජ සම්පත් අමාත්‍ය මහින්ද අමරවීර මහතා මෙසේ සඳහන් කළේය.‘‘අපේ පක්ෂයේ 66 වැනි සංවත්සරය කොළඹ කැම්බල් පිටියේදී සැප්තැම්බර් මස 2 වැනිදා පැවැත්වීමට කටයුතු යොදා තිබෙනවා. අද දිනයේදීත් අප ඒ පිළිබඳව පක්ෂයේ ආසන සංවිධායකවරුන් සමඟ සාකච්ඡාවක් පැවැත්වූවා. අපි සාර්ථක මෙන්ම ගුණාත්මක, ජනතා ආකර්ෂණය ඇති සංවත්සර උත්සවයක් පැවැත්වීමට කටයුතු යොදා තිබෙනවා. මෙයට විශාල ජනතා සහභාගීත්වයක් අපි බලාපොරොත්තු වෙනවා.මෛත්රීපාල සිරිසේන මහතා පක්ෂයේ නායකත්වයට පත්වීමෙන් පසු අපේ පළමුවරට පැවැත්වූ පක්ෂයේ 64 වැනි සංවත්සර උළෙල පැවැත්වූයේ පොළොන්නරුවෙයි. ඉන්පසු 65 වැනි සංවත්සර උළෙල කුරුණෑගල දී පැවැත්වුණා. පොළොන්නරුවේ පැවති සංවත්සර උළෙලට වඩා කුරුණෑගල පැවති උත්සවය සාර්ථක වුණා. එදාටත් වඩා සාර්ථකව 66 වැනි සංවත්සර උළෙල පැවැත්වීමට අපි කටයුතු කරගෙන යනවා.’’පළාත් පාලන හා පළාත් සභා අමාත්‍ය ෆයිසර් මුස්තාපා මහතා -‘‘පළාත් පාලන පනත් කෙටුම්පත අවශ්‍ය සංශෝධන සහිතව මේ වන විට සකස්කර පාර්ලිමේන්තුවට ඉදිරිපත්කර තිබෙනවා. මෙය ඊ ළඟ සැසිවාරයේදී පාර්ලිමේන්තුවට ඉදිරිපත් කිරීමට බලාපොරොත්තු වෙනවා. කාරක සභා අවස්ථාවේදීත් මෙයට සංශෝධන ඉදිරිපත් කරනු ඇතැයි අපි බලාපොරොත්තු වෙනවා. ඒ අනුව නුදුරු අනාගතයේදී පළාත් පාලන මැතිවරණය පැවැත්වීමට හැකිවනු ඇතැයි අපි බලාපොරොත්තු වෙනවා. ඒ වගේම සියලූ දේශපාලන පක්ෂ එකතු වී කෙටුම්පතේ යම් යම් වෙනස්කම් කරන්නත් බලාපොරොත්තු වෙනවා. සමස්තයක් ලෙස අද වන විට සියලූ දේශපාලන පක්ෂ මේ පනතෙහි ඇති ක්රමවේදය අනුව ඉදිරියට යාමට තීරණය කර තිබෙනවා.සමහරු මැතිවරණය පමාවීම ගැන ආණ්ඩුවට චෝදනා කළත් මේ වන විට ඔවුන් යථාර්ථය තේරුම් ගෙන තිබෙනවා. සීමා නිර්ණය ප්රශ්න, තාක්ෂණික සංශෝධන කරන්නට සිදුවීම, සුළු පක්ෂවලට සාධාරණයක් ඉටුකිරීමට පියවර ගැනීම ආදිය ඇතුළු මෙම සංශෝධන තුළින් ප්රජාතන්ත්රවාදී ක්රමවේදයක් ස්ථාපිත වෙනවා. එමෙන්ම කාන්තා නියෝජනය සියයට 25ක් වීමත් සිදුවෙනවා.’’පුනරුත්ථාපන හා නැවත පදිංචි කිරීම් රාජ්‍ය අමාත්‍ය එම්.එල්.ඒ.එම් හිස්බුල්ලාහ් මහතා‘‘මමත් ආණ්ඩුවෙන් ඉවත් වන බව මාධ්‍ය වාර්තාකර තිබෙනවා. මම එවැනි තීරණයක් ගෙන හෝ කවුරුත් සමඟ සාකච්ඡා කර හෝ නැහැ. අපි ඉදිරි මැතිවරණවලදීත් ජනාධිපතිතුමා සමඟ සහයෝගයෙන් කටයුතු කරමින් පක්ෂයේ ජයග්රහණය වෙනුවෙන් පෙනී සිටිනවා.’’උතුරු මැද පළාත් ප්රධාන අමාත්‍ය පේෂල ජයරත්න මහතා -උතුරු මැද පළාත් සභාවේ සිටි සභාපතිවරයා පත්කරනු ලැබුවේ එක්සත් ජාතික පක්ෂය විසිනුයි. 2012 සැප්තැම්බර් මාසයේ පළාත් සභාව පළමුවරට රැස්වූ අවස්ථාවේ අපේ පක්ෂයෙන් ඉදිරිපත් කළ අපේක්ෂකයා සිටියදී ටී.එම්.ආර් සිරිපාල මහතාගේ නම එක්සත් ජාතික පක්ෂය යෝජනා කළා. එතුමා ශ්රී.ල.නි.පයේ වුවත් සභාපතිකමට පත්වුණේ එ.ජා.පයේ යෝජනාවක් අනුවයි. එ.ජා.පය හා එතුමා අතර එකඟතාවක් තිබුණත් එය කඩකරන නිසා 2014දීත් විශ්වාසභංගයක් ගෙනාවා. එදා විවෘත ඡන්දයක් පැවැත්වූ නිසා බියට සමහරු ඡන්දය සභාපතිවරයාට පක්‍ෂව ලබාදුන්නා. එදා රහස් ඡන්දයකට ගියා නම් ඔය සභාපතිවරයා ඉවත් කෙරෙන්නේ 2014 වසරේදීයි.දැන් යළිත් විශ්වාසභංගයක් ආ අවස්ථාවේ සභාපතිවරයා එය ප‍්‍රතික්‍ෂ්ප කළා. එය න්‍යාය පත‍්‍රයට ඇතුළත් කරගත්තේ ආණ්ඩුකාරතුමාගේ උපදෙස් මතයි. එදා න්‍යායපත‍්‍රයට ඇතුල් කළ විටත් මේ යෝජනාව මගහරින්න උත්සාහ කළා. ඒ අවස්ථාවේයි කලබගෑනියක් ඇතිවුණේ. සභාව කල්දමන්න යද්දීත් එ.ජා.පය විරුද්ධ වුණා. ඉන්පසු ඒකාබද්ධයේ අය මැදිහත් වී ගැටුමක් ඇතිවුණා. සෙංකෝලය පවා කැඞීගියා. සභාව කල්තබා පටන් ගන්න යද්දී ඒකාබද්ධයේ අය සෙංකෝලය තමන් භාරයේ ර`දවා ගත්තා.ඉන්පසු පොලීසියේත් සහය ඇතිව සෙංකෝලය ලබාගෙන සභාව ආරම්භ කළා. ආණ්ඩු පක්ෂයේ කිසිවෙක් විශ්වාසභංගයට විරුද්ධව ඡුන්දය ප්රකාශ කළෙත් නැහැ. දැන් පාර්ලිමේන්තුවේ අය මොනවා කීවත් කවුරුත් විරුද්ධ වුණේ නැහැ. නව සභාපතිවරයෙක් පත්කරන්න නාම යෝජනා ඉදිරිපත් වූ පසුවත් මෙයට විරුද්ධ බව කීවේ සේමසිංහ මන්ත්රීතුමා පමණයි. කවුරුත් වෙනත් නමක් යෝජනා කළේ හෝ රහස් ඡුන්දයක් ඉල්ලූවේ නැහැ. ඒ කිසිවක් නොකර සමහරු ආණ්ඩුවට චෝදනා කරනවා.එදා පක්ෂයේ තීන්දුව ක්රියාත්මක නොකර එ.ජා.පයේ නියෝජිතයා ලෙස සභාපතිධුරයට පත්වීම ගැන සභාපතිතුමාට විරුද්ධව මහින්ද රාජපක්ෂ මහතා විනය පරීක්ෂණයක් හෝ පැවැත්වූවේ නැහැ. එදා වැරදි නොදැකපු අය අද වැරදි දකිනවා. අද එතුමා වෙනුවෙන් ඉන්න අයම එදා විවේචන කළා. අද ඔවුන් කතා කරන්නේ එදා හිටියේ නැහැ වගේයි. එදා එ.ජා.පය පත් කළ කෙනා අද එ.ජා.පය විසින්ම විශ්වාස භංගයක් ගෙනත් ඉවත් කළා.ඒකාබද්ධයේ කණ්ඩායමට තම සාමාජිකයා ආරක්ෂා කරගැනීමේ සැලැස්මක් තිබුණේ නැහැ. කලබල ඇතිකිරීම පමණයි අදහස වී තිබුණේ. බුද්ධිමත් තීන්දුවක් ගත යුතු බව මා කීවත් ඒ දේ ඇසුවේ නැහැ. අපි අපේ පක්ෂය ලෙස අපේ කටයුතු කරගෙන යනවා. අපි එ.ජා.පයට උදව් කරන බව ඒකාබද්ධයේ අය කීවත් අපි එසේ කර නැහැ. ඒත් එකඟතාවයක් අනුව කටයුතු කරනවා.’’මෙහිදී මාධ්‍යවේදීන් නැගූ ප්රශ්න සහ ඒවාට ලැබුණු පිළිතුරු මෙසේය.ප්රශ්නය-පළාත් පාලන මැතිවරණය පැවැත්විය හැකි වන්නේ කුමන කාලයේදීද?ෆයිසර් මුස්තාපා ඇමතිවරයා-පනත පාර්ලිමේන්තුවේ සම්මත වූ පසු මැතිවරණය පැවැත්වීමට දින 55ක කාලයක් අවශ්‍ය බව මැතිවරණ කොමිසමේ සභාපතිවරයා ප්රකාශ කර තිබෙනවා.ප්රශ්නය-නව සංශෝධන තුළින් කාන්තා නියෝජනය අඩුවීමක් සිදුවෙනවාද?ෆයිසර් මුස්තාපා ඇමතිවරයා -නැහැ. සියයට 25ක කාන්තා නියෝජනය ආරක්ෂා කරගැනීම සඳහා අපි සියලූ දෙනා පෙනී සිටිනවා.ප්රශ්නය -ආණ්ඩුවෙන් යන බව ඇතැම් නියෝජ්‍ය ඇමැතිවරු ප්රකාශ කර තිබෙනවා නේද?අමාත්‍ය දුමින්ද දිසානායක මහතා -කවුරුත් යන්නේ නැහැ. ගියොත් බලමු. අපි තීන්දුවත් ගන්නේ දෙසැම්බර් මාසයේ. මෙතෙක් නිල වශයෙන් කිසිම තීන්දුවක් ගෙන නැහැ.ප්රශ්නය -ශ්රී ලංකා නිදහස් පක්ෂය ඉදිරි පළාත් පාලන මැතිවරණයට මුහුණ දෙන්නේ කොයි ආකාරයෙන්ද? හංසයා ලකුණින් තරග කරන බලාපොරොත්තුවක් තිබෙනවාද?අමාත්‍ය දුමින්ද දිසානායක මහතා -අපි අපේක්‍ෂකයින් තේරුවේ මාස ගණනකට පෙරයි. මෙයට මුහුණදීම සම්බන්ධයෙන් අපේ පක්ෂයට අසීරුවක් නැහැ. අපි පක්ෂයක් ලෙස මැතිවරණයට අත ලකුණින් ඉදිරිපත් වෙනවා. මේ වන විටත් අපේ පක්ෂය සමඟ පක්ෂ රාශියක් සන්ධානගත වී සිටිනවා. අනුබද්ධ සංවිධාන තිබෙනවා. සන්ධානගත වීමේදී ඒ අයගේ ඉල්ලීම මත ඉතිහාසයේදී මෙන් වෙනත් ලාංඡනයක් ගැන සාකච්ඡා කරන්න වෙන්නත් පුළුවන්. නමුත් දැනට අපි තීරණය කර තිබෙන්නේ අත ලකුණින් තරඟ කරන්නයි. කෙසේ වෙතත් හංසයා ලකුණින් තරඟ කරන්න කිසිම බලාපොරොත්තුවක් අපිට නැහැ. එහිදී එ.ජා.පය හා ශ්රී.ල.නි.පය වෙනමයි තරඟ කරන්නේ.ප්රශ්නය-66 වැනි සංවත්සර උළෙලට ඒකාබද්ධ විපක්ෂයේ අයටත් ආරාධනා කරනවාද?අමාත්‍ය දුමින්ද දිසානායක මහතා-පක්ෂය නියෝජනය කරන සියලූ අයට අවසාන වතාවට ආරාධනා කරන්න බලාපොරොත්තු වෙනවා. හැමදාමත් ආරාධනා කළාට එන්නේ නැත්නම් එයින් පෙනෙන්නේ සම්බන්ධය පවත්වා ගැනීමට අකමැති බවයි. නමුත් කිසිම බෙදීමක් නොකරන ලෙස ජනාධිපතිතුමාත් උපදෙස් දී තිබෙනවා. ඒ අනුව 66 වැනි සංවත්සරයටත් සියලූ දෙනාට ආරාධනා කරන්න බලාපොරොත්තු වෙනවා.ප්රශ්නය-ශ්රී ලංකා නිදහස් පක්ෂ ලේකම්වරයා බබෙක් කියා ඩිලාන් පෙරේරා රාජ්‍ය ඇමතිතුමා ප්රකාශ කළා නේද?අමාත්‍ය දුමින්ද දිසානායක මහතා-මම ඒ ගැන කතා කරන්න යන්නේ නැහැ. ශ්රී.ල.නි.පය විනයක් ඇති පක්ෂයක්. සිරිමාවෝ බණ්ඩාරනායක මැතිණිය තමන්ගේ දරුවා පවා පක්ෂයෙන් ඉවත් කළ අවස්ථා තිබෙනවා. පසුගිය වකවානුවේ පක්ෂයේ විනය කඩකිරීම් අප දැක්කා. නමුත් පක්ෂයේ ලේකම්වරයා ලෙස මම විනය ආරක්ෂා කළ යුතුයි. ඒත් අප ඉදිරියේදී පක්ෂයේ විනය තදින් ක්රියාත්මක කළ යුතුයි. පක්ෂය නිවැරදි විය යුතුයි. අනාගතයේදී අපේ පක්ෂය විශ්වාසනීය පක්ෂයක් බවට පත්කිරීම ජනාධිපතිතුමාගේ බලාපොරොත්තුවයි. ඒ නිසා අප ඉදිරියේදී පක්ෂයේ විනය සම්බන්ධව කටයුතු කරනවා. විනය කැඩුණු තැනක් ගැන දැන් කතා කරන්න මම කැමති නැහැ.ප්රශ්නය-මේ වන විට එවැනි විනය ක්රියාමාර්ග ගෙන තිබෙනවාද?අමාත්‍ය දුමින්ද දිසානායක මහතා-සනත් නිශාන්ත මන්ත‍්‍රීවරයාට විරුද්ධව විනය ක්රියාමාර්ග ගැනීම ආරම්භ වී තිබෙනවා. එතුමා පක්ෂයේ විනය කැඩෙන ආකාරයේ ප්රකාශයක් රූපවාහිනී නාලිකාවකදී ප්රකාශ කිරීම ගැන දැන් කටයුතු කරගෙන යනවා. මේ පරීක්ෂණය අවසානයේ ඉදිරියේ තීන්දුවක් දීමට නියමිතයි. අද එදා මෙන් නොව තීන්දු ගන්නේ සාධාරණ ලෙසයි. ඒ අයටත් හේතු ඉදිරිපත් කරන්න අවශ්‍ය වෙනවා. කඩිනම් තීන්දු ගැනීමට වඩා සාධාරණ තීන්දු ගැනීමයි වැදගත් වෙන්නේ. පක්ෂය තීන්දුවක් ගත්විට ඒ අයගේ මන්ත්රීකම අහෝසි වෙන්නේ නැහැ. ඒ අයටත් අධිකරණය ඉදිරියට යන්න අවස්ථාව ලැබෙනවා. පක්ෂයේ කෙනෙක් විනය කඩකළොත් අවසන් ප්රතිඵලය මන්ත‍්‍රීධූරය අහිමිවීමයි. අපි ඒ සඳහා නීතිය අනුවයි කටයුතු කරන්නේ. ඒ නිසා යම් කාලයක් යනවා. අපි රටට වගේම පක්‍ෂයටත් යහපාලනය පුරුදු කර තිබෙනවා.ප්රශ්නය-18 දෙනෙක් ඉවතට යන්නේ පක්ෂයේ 95 දෙනා ලෙස එක්වීමට බව බස්නාහිර ප්රධාන අමාත්‍යවරයා කියා තිබුණා. ඒකාබද්ධයේ අය කියන්නේ අගමැතිතුමා වෙනස් විය යුතු බවයි. ඔබ දෙපිරිස එක්වුණොත් අගමැතිතුමාට මොකද වෙන්නේ.අමාත්‍ය දුමින්ද දිසානායක මහතා-අගමැතිතුමා හෝ ජනාධිපතිතුමා වෙනස් කිරීම ගැන අපි කිසිම සාකච්ඡාවක් පවත්වා නැහැ. කරන්න බලාපොරොත්තු වෙන්නේත් නැහැ. අපි මේ එකඟතාව ඇතිකරගත්තේ රටේ යහපත වෙනුවෙන් මිස පුද්ගලයන්ගේ යහපත වෙනුවෙන් නෙවෙයි. මෙයින් අපි ශක්තිමත් කළේ පුද්ගලයින් නෙවෙයි. රටේ වෙනසකුයි ඇති කළේ. තනතුරු නැති වූ අය තමන්ට තනතුරු ගන්න හදනවා. ඒත් කළ යුත්තේ එය නෙවෙයි. අපි අතර මෙන්ම ඒකාබද්ධ විපක්‍ෂයේත් ප්රශ්න ඇති බව රොෂාන් රණසිංහ මහතාගේ තීන්දුවෙන් පෙනෙනවා. එක්සත් ජාතික පක්‍ෂයේත් ප්රශ්න තිබෙනවා. අනෙක් පක්‍ෂවලත් එහෙමයි.ප්රශ්නය -උතුරු මැද පළාත් සභාවේ ඇති වූ සිද්ධිය ගැන පක්ෂයෙන් පරීක්ෂණයක් කරන්නේ නැද්ද?අමාත්‍ය දුමින්ද දිසානායක මහතා -මෙය පරීක්ෂණයක් කළ යුතු දෙයක් නෙවෙයි. මෙය 2012 සිට ආ තත්ත්වයක් ගැන පැහැදිලි වුණා. විශ්වාසභංගයක් ගෙනාවා නම් එයට ඉඩදිය යුතුව තිබුණා. යහපාලනය කියන්නේ එයටයි. සෙංකෝලය උස්සා කෑ ගහන්න අවශ්‍ය නැහැ. අන් අය යහපාලනයට විරුද්ධව තක්කඩිකම් කරන විට එයට උදව් කිරීමත් යහපාලනය නෙවෙයි. තක්කඩිකම්වලට පිළිතුරු දීමත් සිදුවිය යුතුයි. මෙහි වූ දේ අනුරාධපුරයේ හා පොළොන්නරුවේ ජනතාව හොඳින් දන්නවා.බස්නාහිර පළාත් ප්රධාන අමාත්‍ය ඉසුර දේවප්රිය මහතා ඇතුළු පළාත් මැති ඇමැතිවරු පිරිසක් ද මෙම මාධ්‍ය හමුවට සහභාගී වූහ.
|
’ශ්‍රීලනිපය ඉදිරියේ ඡන්ද වලට එන්නේ අත ලකුණෙන්’
| 1 |
(ඩයනා උදයංගනී)ශ්රී ලංකා නිදහස් පක්ෂය දේශපාලනයේ පිරිසිදු චරිත ඒකරාශී කරගනිමින් ඉදිරියට යද්දී ශ්රී ලංකා පොදුජන පෙරමුණ තම සාමාජිකයන් ලෙස බඳවාගනු ලබන්නේ හොරකම්, මැරකම් හා වංචාවලට සම්බන්ධ අය බව එක්සත් ජනතා නිදහස් සන්ධානයේ මහ ලේකම්, ධිවර හා ජලජ සම්පත් අමාත්‍ය මහින්ද අමරවීර මහතා අද (31) පැවසීය.එහි පළමු සාමාජිකයා අයිතිකරුවන් නැති ගෙවල් හිමිකරුවෙක් වන අතර දෙවැනි හා තුන්වැනි සාමාජිකයන් වන්නේ ස්ත්රී දුෂණවලට හා ලක්ෂ 30ක අල්ලසක් ගැනීමට සම්බන්ධ සභාපතිවරුන් දෙදෙනෙක් බව කී මහ ලේකම්වරයා එවැනි පක්ෂයක් සමඟ සන්ධානගතවීමේ බලාපොරොත්තුවක් නැතැයි ද සඳහන් කළේය.පිරිසිදු චරිත ලෙස අනාගතයේදී කටයුතු කිරීමට කැමති අය සිටී නම් ඔවුන්ට වැරදි හදාගෙන ශ්රී ලංකා නිදහස් පක්ෂයට එක්වීමේ අවස්ථාවක් ඇති බවද සන්ධාන මහලේකම්වරයා කීවේය.සන්ධාන මහලේකම් මහින්ද අමරවීර මහතා මේ බව පැවසුවේ කොළඹ, ඩාර්ලි පාරේ පිහිටි ශ්රී ලංකා නිදහස් පක්ෂ මූලස්ථානයේ පැවති මාධ්‍ය හමුවක් අමතමිනි.මෙහිදී වැඩිදුරටත් අදහස් දැක්වූ අමාත්‍යවරයා මෙසේ ද කියා සිටියේය.‘‘ජනාධිපති මෛත්රීපාල සිරිසේන මහතා ශ්රී ලංකා නිදහස් පක්ෂයේ සභාපතිධූරයට පත්වීමෙන් අනතුරුව පැවැත්වූ 64 සහ 65 වැනි සම්මේලනයන්ද ඉතා සාර්ථකව පැවැත්වීමට අපට හැකිවුණා. අපි කුරුණෑගල දී පැවැත්වූ 65 වැනි සම්මේලනය පක්ෂ ඉතිහාසයේ සාර්ථකම හා වැඩිම ජනසහභාගීත්වයක් සහිත සම්මේලනය බව කවුරුත් අවිවාදයෙන් පිළිගන්නවා. මෙවර අපිට තිබෙන්නේ අපේම ඒ වාර්තාව බි`දහෙළමින් ඊටත් වඩා සාර්ථක සම්මේලනයක් පවත්වන්නයි. මෙවර අපි මෙරට ඕනෑම පක්ෂයක් පැවැත්වූ වැඩිම ජන සහභාගීත්වයක් සහිත පක්ෂ සම්මේලනය පැවැත්වීමට බලාපොරොත්තු වෙනවා.මේ වන විට අපිට එක`ග වූ ප‍්‍රමාණයටත් වඩා බස් රථ ලබාගන්න සිදුවෙලා. ඒ බස් රථ ඇතුළු කිසිම දේපළක් අපි නොමිලයේ ලබාගන්නේ නැහැ. මේ සියල්ලට අපි අදාළ ගෙවීම් කරනවා. නමුත් අතීතයේ ආණ්ඩු පක්ෂ පක්ෂ සම්මේලන, සංවත්සර හා මැයි දිනය කළේ ආණ්ඩුවේ මුදල්වලින්. නමුත් අපේ පක්ෂයේ උත්සව කටයුතු සඳහා රාජ්‍ය සම්පත් අනිසි ලෙස යොදා නොගත යුතු බවටත්, රාජ්‍ය දේපළවලට හානි නොවන ලෙස කටයුතු කළ යුතු බවටත් ජනාධිපතිතුමා අපට උපදෙස් ලබා දී තිබෙනවා.අපි අපේ සංවත්සරයේදී ජනතාවට ඇති ප්රශ්න ගැන සාකච්ඡා කරනවා. අපේ යෝජනා සකස් වෙන්නේ ඒ අනුවයි. පළාත් පාලන මැතිවරණයක් පැවැත්වීමට ආසන්න මේ මොහොතේ අපි තරුණ නියෝජනය, කාන්තා නියෝජනය ගැන සාකච්ඡා කරනවා. ඒ වගේම මෙම අවස්ථාව සඳහා මත්පැන් පානය කර සම්බන්ධ නොවන ලෙස සංවිධායකවරුන්ට උපදෙස් දෙන්නැයි ජනාධිපතිතුමා මධ්‍යම කාරක සභාවේදී පැවසුවා. මත්පැන්වලින් තොරව පැමිණෙන ලෙස අපි සියලූ දෙනාගෙන් ඉල්ලීමක් කරනවා. මේ ස`දහා ලංකාවේ සිව්දෙසින් සියලූම ජන කොට්ඨාස නිවේදනය වන ලෙස ජනතාව සහභාගී කරවාගන්න අපි බලාපොරොත්තු වෙනවා.අපේ කාන්තා සංවිධානය ගිය සම්මේලනවලදී ඉදිරිපත් කළ කාන්තා නියෝජනය පිළිබ`ද යෝජනාව මේ වන විට මල්ඵල ගැන්වී තිබෙනවා. ඒ වගේම තරුණ නියෝජනය වැඩි කරන්න මේ වන විටත් අපේ තරුණ පෙරමුණ යෝජනා කර තිබෙනවා. නීති රීති කෙසේ වෙතත් එළඹෙන පළාත් පාලන මැතිවරණයේදී තරුණ අපේක්ෂකත්වය වැඩි කිරීමට අපි පක්ෂයක් ලෙස තීන්දු කර තිබෙනවා.අපි මේ ජාතික ආණ්ඩුවට එකතුවීමේ ප්රධාන කරුණු දැන් ඉටුවෙමින් යනවා. ජිනීවා අවධානම මේ වන විට මැඩ පවත්වා තිබෙනවා. දැන් විදුලි පුටු ජාත්‍යන්තර පරීක්ෂණ නැති මට්ටමට පැමිණ තිබෙනවා. ජී.එස්.පී තහනම, යුරෝපා මත්ස්‍ය තහනම ඉවත් කර තිබෙනවා. ඒ වගේම මනාප ක්රමය වෙනුවට කොට්ඨාස මැතිවරණ ක්රමයක් ඇතිකරන්න ජනාධිපතිතුමාත්, ෆයසිර් මුස්තාපා මහතාත් දැරූ උත්සාහය දැන් සාර්ථක වී තිබෙනවා. එය රජයක් ලෙස මෙන්ම පක්ෂයක් ලෙස අප ලැබූ ජයග්රහණයක්. පාතාලය, මත්ද්‍රව්‍ය ජාවාරම්කරුවන් මූලිකත්වය ගන්නා මනාප ක්රමය ඉදිරි සියලූ මැතිවරණවලට හඳුන්වා දිය යුතුය යන මතයේ අපි ඉන්නවා.එවිට සල්ලිකාරයින්ට නොව ගමේ හොඳ, අවංක අයට දේශපාලනයට එන්න පුළුවන් වේවි. පිරිසිදු රාජ්‍ය පාලනයක් මෙන්ම පිරිසිදු පක්ෂයක් ගොඩනගන්න ජනාධිපතිතුමා කැපවී සිටිනවා. පිරිසිදු දේශපාලකයන් බිහිවනු දැකීම රටේ බහුතරයකගේ බලාපොරොත්තුවයි. දුෂණයට පක්ෂය තුළ ඉඩක් නැති බව නොපෙන්නුවොත් ‘අපේ හොරා අපිට හොඳ’ යනුවෙන් සටන් පාඨයක් හදාගෙන පරණ වැරදි කරපු අය යළිත් එන්න බැරි නැහැ. මනාප ඡුන්ද ක්රමය තුළ හා රාජ්‍ය නායකයින් වංචාව දුෂණය සම්බන්ධව නිහඬව සිටීම තුළ එවැනි දේ වී තිබෙනවා. ඒ වගේම අපි සම්මේලනයෙන් පසු ඊ ළඟ සතියේ සිටම පක්ෂ ප්රතිසංවිධාන කටයුතු ආරම්භ කරනවා.පළාත් සභා හා පළාත් පාලන අමාත්‍ය ෆයසිර් මුස්තාපා මහතා මෙහිදී මෙසේ අදහස් දැක්වීය.‘‘ශ්රී ලංකා නිදහස් පක්ෂය නොයෙක් අවස්ථාවල අභියෝග පැමිණ තිබෙනවා. පංච මහා බලවේගයෙන් ආරම්භ වූ අපේ පක්ෂයේ නායකයන් පක්ෂයේ කකුළෙන් නොඇද එය ශක්තිමත් කරන වැඩපිළිවෙලට සහය විය යුතුයි. අපේ පක්ෂයේ නායකයන් රාජ්‍ය නායකයන් වුණේ පක්ෂය නිසා බැවින් හිටපු පක්ෂ නායකයන්ට පක්ෂය ආරක්ෂා කරන යුතුකමක් තිබෙනවා. ජනාධිපතිතුමා පක්ෂය භාරගන්නා විට සුළු ජාතීන් පක්ෂයෙන් ඈත් වී සිටියත් ජනාධිපතිතුමාට පක්ෂය හරි මගට ගන්න හැකිවුණා. ඒ නිසා වෙනදාට වඩා මෙවර සම්මේලනයට මුස්ලිම් දෙමළ ජනතාව සහභාගී වේ යැයි අපි විශ්වාස කරනවා. සුළු ජාතීන් පක්ෂයක් වටා ඒකරාශී වෙන්නේ ඒ පක්ෂ නායකයාගේ ප්රතිපත්ති අනුවයි.සමහර පක්ෂවලට තිබෙන්නේ අරක්කු බෝතලයට, බත් පැකට් එකට සීමා වූ දේශපාලනයක්. ඒත් ශ්රී.ල.නි.පයේ අපට යම් ප්රතිපත්ති මාලාවක් තුළ පදනම් වූ ගමනක් තිබෙනවා. අපි මේ ආණ්ඩුවේ සිටියේ නැත්නම් නව මැතිවරණ ක්රමයක් ඇතිවෙයි ද කියා මම ප්රශ්න කරනවා. නව ක්රමය වෙනුවෙන් වැඩි වශයෙන් කතා කළේ ජනාධිපතිතුමායි. 70 දශකයෙන් පසු පළමු වතාවට කොට්ඨාස ක්රමයට මැතිවරණයක් පැවැත්වීම සඳහා දැන් අපි සූදානම් වෙනවා.අපි ඉදිරි මැතිවරණ සඳහා සුපිරිසිදු චරිත ඉදිරිපත් කිරීමට බලාපොරොත්තු වෙනවා. මනාප ක්රමය යටතේ ඡුන්දයක් කළ හැක්කේ මුදල් ඇති අයට පමණයි. ඒ ක්රමයෙන් ඈත්වීමේ ගෞරවය හිමිවිය යුත්තේ ශ්රී.ල.නි.පයටයි. අපි මෙවර පවත්වන්නේ සංඛ්‍යාත්මක සහ ගුණාත්මක වශයෙන් උසස් සම්මේලනයක්. වෙන වෙන බලවේග ඇතිකර ශ්රී.ල.නි.පයට අභියෝග කළ හැකි බව කවුරුන් හෝ සිතනවා නම් එය දවල් හීනයක් බව කිව යුතුයි. පක්ෂයෙන් එළියට යන අයට ආයෙ ආවොත් ලැබෙන්නේ පසුපස පුටුවක් බව ඒ කවුරුත් මතක ලබාගත යුතුයි. එවැනි උදාහරණ අපේ පක්ෂයේ මෙන්ම එක්සත් ජාතික පක්‍ෂයේත් තිබෙනවා. මෙය නායකයන්ගේ පක්ෂයක් නොව පාක්‍ෂිකයින්ගේ පක්ෂයක්. ඒ නිසා ඔවුන් පක්ෂය සමඟ සිටිය යුතුයි’’ යැයි ද ඇමතිවරයා කීවේය.පුනරුත්ථාපන හා නැවත පදිංචි කිරීමේ රාජ්‍ය අමාත්‍ය එම්.එල්.ඒ.එම් හිස්බුල්ලාහ් මහතා මෙසේ අදහස් දැක්වීය.‘‘මෙවර පක්ෂ සම්මේලනයට උතුරු නැගෙනහිර පළාත්වලින් මුස්ලිම් හා දෙමළ ජනතාව විශාල වශයෙන් පැමිණීමට නියමිතයි. හජ් දිනය 2 වැනිදාට යෙදීම නිසා සම්මේලනය කල්දමන්නැයි ජනාධිපතිතුමාගෙන් අප කළ ඉල්ලීම එතුමා පිළිගැනීම ගැන අපි ස්තුතිවන්ත වෙනවා.’’මෙහිදී මාධ්‍යවේදීන් නැගූ ප්රශ්න හා මහින්ද අමරවීර මහතා ඒවාට ලබාදුන් පිළිතුරු මෙසේය.ප්රශ්නය: පනත සම්මත වුණත් පළාත් පාලන ඡුන්දය කල්යාමක් සිදුවන බව කියනවා නේද?පිළිතුර: එවැනි අදහසක් නැහැ. අපිට අවශ්‍ය ඉතා කඩිනමින් ඡන්දයකට යන්නයි. ලබන මාසේ වුණත් කමක් නැහැ. කොමසාරිස්වරයාට බාධා තිබෙනවා නම් ඒවා සකසා දිය යුතුයි.ප්රශ්නය: සම්මේලනය කල් ගියේ විභාගය නිසාද? හජ් උත්සවය නිසාද?පිළිතුර: මුලින්ම මේ අදහස ආවේ අවට පාසල්වල සිසුන් උසස් පෙළ විභාගය ලියන නිසයි. නමුත් පසුව හජ් උත්සවයත් එදිනට යෙදී ඇති බව දැනගත්තා. මෙතෙක් කල් නම් ආණ්ඩු මෙවැනි තීන්දු වෙනස් කළේ නැහැ. ඒත් අපි දරුවන්ගේ විභාගයට මුල් තැන දුන්නා.ප්රශ්නය: ජාත්‍යන්තර මානව හිමිකම් චෝදනා සම්බන්ධයෙන් සහනයක් ලැබී ඇති බව කීවත් ජෙනරාල් ජගත් ජයසූරිය මහතාට එරෙහිව රාජ්‍ය නොවන සංවිධානයක් යුද අපරාධ චෝදනා ගොණු කර තිබෙනවා නේද?පිළිතුර: පුද්ගලයින්ට එවැනි දේ කළ හැකියි. නමුත් අපිට මෙවැනි නඩු පවරන්න තිබුණේ එක්සත් ජාතීන්ගේ රටවල් හා ප්රබල සංවිධාන විසිනුයි. රාජ්‍ය නොවන සංවිධාන කරන මේ කටයුතු උතුරේ ශිවාජිලංගම් මහතා ඉඳහිට කරන ප්රකාශ වගේයි.ප්රශ්නය: මේ සමුළුවට තවමත් ආරාධනා ලැබී නැති බව මහින්ද රාජපක්ෂ මහතා මෙන්ම ඒකාබද්ධ විපක්ෂයේ මන්ත්රීවරුන් කියනවා.පිළිතුර: අපි සියලූම පක්ෂවලට ආරාධනා කර තිබෙනවා. එක්සත් ජාතික පක්ෂය, ජනතා විමුක්ති පෙරමුණ, දෙමළ ජාතික සන්ධානය, දිනේෂ් ගුණවර්ධන මහතාගේ පක්ෂය ඇතුළු සියලූ පක්ෂවලට, අපේ පක්ෂයේ සියලූ මන්ත්රීන්ට ආරාධනා කර තිබෙනවා. කාට හෝ ආරාධනා ලැබී නැත්නම් මම මේ අවස්ථාවේ විවෘත ආරාධනයක් කරනවා. මටත් තවම ආරාධනයක් ලැබී නැහැ. පක්ෂයේ අයට එහෙම ආරාධනා දෙන්න අවශ්‍ය නැහැ. ඒ නිසා නොඑන්න, වෙන්වෙන්න හේතු සාදානොගෙන පක්ෂයේ ජයග්රහණය වෙනුවෙන් එක්වන ලෙස අපි සියලූ දෙනාට ආරාධනා කරනවා. සමහර මන්ත්රීන් සම්මේලනයට සූදානම් වෙද්දීම අපි එන්නේ නැහැ කීවා.ප්රශ්නය: පක්ෂ සභාපතිවරයා ගැන ගැටලූවක් තිබෙනවාද?පිළිතුර: වත්මන් ජනාධිපතිතුමාට පක්ෂ සභාපතීත්වය භාරදුන් හමුවේ සම්බන්ධීකරණ කටයුතු කළෙත් මම. ඒ වගේම පොළොන්නරුවේ පැවති අපේ සම්මේලනයේදී සභාපති පුටුවේ මෛත්රීපාල සිරිසේන මහතාත්, අනුශාසක පුටුවක මහින්ද රාජපක්ෂ මහතාත් අසුන් ගත්තා. ඉදිරියේදීත් පක්ෂයේ සභාපතිවරයා ලෙස මෛත්රීපාල සිරිසේන මහතා ඉන්නවා.ප්රශ්නය: මෙවරත් ඒ අනුශාසක පුටුව වෙන්කර තිබෙනවාද?පිළිතුර: ඔව්. ඒ සියලූ දෙනාට ආසන වෙන් කරනවා. නමුත් ආවෙ නැත්නම් ඒවායේ වෙන අය අසුන්ගනීවි. හිස් ඉඩ තියන්න බැහැ.ප්රශ්නය: සභාපතිකම තවමත් අයිති හිටපු ජනාධිපතිවරයාට බවට නඩුවක් ගොණු කර තිබෙනවා නේද?පිළිතුර: එයත් රාජ්‍ය නොවන සංවිධානයක් ගොණු කර ඇති යුද අපරාධ චෝදනා වගේ. එදා හිටපු ජනාධිපතිවරයා මෛත්රීපාල සිරිසේන මහතාට සභාපතිකම භාරදුන් බව ප්රසිද්ධියේ ප්රකාශ කළා. අද එය අමතක වී ඇති අය වෙනුවෙන් මාධ්‍ය මේවා පෙන්විය යුතුයි. නමුත් බොහෝ පෞද්ගලික නාලිකා ඒ දේ කරන්නේ නැහැ. තවමත් ඒ මාධ්‍ය මහින්ද රාජපක්ෂ මහතාට බයද කියන්න මම දන්නේ නැහැ. දැන් බය වෙන්න එපා. මෛත්රීපාල සිරිසේන ජනාධිපතිතුමා මාධ්‍යවලට බලපෑම් කරන්නේ නැහැ. ඒ නිසා දැන්වත් ඒකාධිපති මානසිකත්වයෙන් මිදී ඒවා විකාශය කරන්න.ප්රශ්නය: පක්ෂයේ සමහරු වෙනත් පක්ෂවල කටයුතු කරන බව පේනවා. ඒ අය ගැන තීන්දු ගන්නේ නැද්ද?පිළිතුර: මේ විනය පියවර කල්යාම ගැන පක්ෂයේ අය අපෙනුත් අහනවා. ජනාධිපතිතුමාත් අපත් කාලයක් නිහඬව සිටියේ මේ අයත් එකතු කරගැනීමේ අවශ්‍යතාවය තිබූ නිසයි. ඒ උත්සාහය අප තවමත් අත්හැර නැහැ. ඒ අපට අනාගත ජයග්රහණ විජයග‍්‍රහණයක් කරන්න අවශ්‍ය නිසයි. ඒ නිසා විනය ක්රියාමාර්ග කල්යාමේ වගකීම මමත් ජනාධිපතිතුමාත් භාරගන්නවා. නමුත් දැන් රතු කට්ට පැනලා. දැන් අපට වහාම ක්රියාමාර්ග ගන්න සිදුවෙනවා.ප්රශ්නය: සන්ධානයේ කොටසක් කැඞීයාම පාඩුවක් නෙවෙයිද?පිළිතුර: සියලූ පිරිසිදු දේශපාලනඥයින්ට අපේ ඉල්ලූමක් තිබෙනවා. අපට පිරිසුදු දේශපාලනඥයන් උවමනා කර තිබේ. මෙතෙක් කලක් පිරිසිදු නැත්නම් පිරිසුදු වෙන්න කැමති අයට වැරදිවලින් මිදී අප ළඟට එන්න පුළුවන්. බුදු හාමුදුරුවෝත් එවැන් අවස්ථා දී තිබෙනවා. ජනාධිපතිතුමා අපට කියා තිබෙන්නේ කිසිම වංචාවක, දුෂණයක, මැර ක‍්‍රියාවක යෙදෙන්න එපා. එහෙම වුණොත් මම මොන ඉරණම ආවත් ගන්න තියෙන තීන්දුව ගන්නවා කියලයි.ප්රශ්නය: එවැනි අය පුනරුත්ථාපනය කරලද ගන්නේ?පිළිතුර: ඔව්.ප්රශ්නය: එ.ජා.පය හැර ඕනෑම පක්ෂයක් සමඟ ඒකාබද්ධ වෙන්න සූදානම් බව බැසිල් රාජපක්ෂ මහතා කියනවා. ඒ ඇරයුම පිළිගන්න සූදානම්ද?පිළිතුර: අපිට එවැනි අවශ්‍යතාවක් නැහැ. එක එක පක්ෂවල අය එයට යන්න සූදානම් ඇති. මේ පක්ෂයේ පළමු, දෙවැනි, තුන්වැනි සාමාජිකයින් ගැන බැලූවොත් එක් අයෙක්ට අයිතිකාරයින් නැති ගෙවල් තිබෙනවා. තව කෙනෙක් ලක්ෂ 30ක් පගා අරන් අහුවුණ සභාපතිවරයෙක්. තව කෙනෙක් ස්ත්රී දුෂණවලට හසු වූ කෙනෙක්. එතෙන්ට ඕනෑ කරන්නේ හොරකම්, මැරකම්, වංචාවලට ඉහළින් සම්බන්ධ අයයි.ප්රශ්නය: පළාත් පාලන මැතිවරණය මේ වසරේ පවත්වනවාද?පිළිතුර: විභාග නිසා ගැටලූවක් ඇති බව මැතිවරණ කොමසාරිස්තුමා කියනවා. දිනය තීරණය කිරීමේ අයිතිය තිබෙන්නේ එතුමාටයි.ප්රශ්නය: 20 වැනි සංශෝධනයට පළාත් සභා විරුද්ධ වුණේ ඇයි?පිළිතුර: එහි ගැටලූ තිබූ බව අපිත් පිළිගන්නවා. ඒ ගැන අපි කටයුතු කළ යුතුයි. කෙසේ වුණත් මේ පනත පැරදවීමෙන් පේන්නේ අපේ පක්‍ෂයේම අයට ඇති ප‍්‍රජාතන්ත‍්‍රවාදයයි. එදා ඕන එකකට අත උස්සා සම්මත කළා. සංශෝධනවලින් පසු මෙය සම්මත වේවි. ඕනෑ නම් මෙය පාර්ලිමේන්තුවේ සම්මත කළ හැකියි. නමුත් අපිට එසේ කිරීමේ අවශ්‍යතාවක් නැහැ. ඊට මෙහා මේ ප්රශ්නය විසඳාගත හැකියි.
|
’ශ්‍රීලනිපය ඉදිරියේ ඡන්ද වලට එන්නේ අත ලකුණෙන්’
| 0 |
(අංජුල මහික වීරරත්න)“ශ්රී ලංකාවේ කිසිම දේශපාලන පක්ෂයකට නැති සම්පතක් වන 2030 දක්වා නායකයන් එක්සත් ජාතික පක්ෂය සතුව සිටින බව”, එක්සත් ජාතික පක්ෂ නායක සහ අග්රාමාත්ය රනිල් වික්රමසිංහ මහතා පිටකෝට්ටේ සිරිකොත එජාප මූලස්ථානයේදී ඊයේ (24) පැවැසීය. “එක්සත් ජාතික පක්ෂයට විකල්ප ලෙස ඉදිරිපත්වී සිටින පක්ෂවල සිටින්නේ විශ්රාම ගිය හමුදා නිලධාරීන් පමණක් බව කී අග්රාමාත්යවරයා, පාර්ලිමේන්තුවේ කෑගසන මන්ත්රීවරුන් කිහිප දෙනා පිටත සිට පඹයන් ලෙස හසුරුවන තත්ත්වය දැන් දැන් පෙන්නුම් කෙරෙතැයිද” ප්රකාශ කළේය. “ජනතාවට අවශ්‍ය වන්නේ ප්‍රජාතන්ත්‍රවාදයද? “රාජපක්ෂ රෙජීමය 2” දැයි”, තීරණය කිරීම අසීරු කරුණක් නොවන බවද”, අග්රාමාත්ය රනිල් වික්රමසිංහ මහතා කීවේය.අග්රාමාත්ය රනිල් වික්රමසිංහ මහතා මේ බව පැවැසුවේ එක්සත් ජාතික පක්ෂ අභිනව ජාතික සංවිධායක ලෙස පත් කෙරුණු වැවිලි කර්මාන්ත අමාත්‍ය නවීන් දිසානායක මහතා වැඩ භාර ගැනීමේ උත්සවයේ ප්රධාන ආරාධිත ලෙස සහභාගි වෙමිනි. පක්ෂයේ අභිනව නායකයන් සියලුම දෙනා මේ අවස්ථාවට සහභාගිවී සිටීම විශේෂත්වයක් විය. එහිදී තවදුරටත් අදහස් දැක්වූ අග්රාමාත්ය රනිල් වික්රමසිංහ මහතා මෙසේද පැවැසීය.“අපේ පක්ෂයේ ජාතික සංවිධායක ලෙස නවින් දිසානායක මහතා අද වැඩ භාර ගන්නවා. එතුමා පක්ෂයට පැමිණ විශාල සේවයක් කරනවා. අමාත්‍යවරයකු ලෙස දක්ෂකම් පෙන්වනවා. තරුණ මන්ත්‍රීවරයකු ලෙස පාර්ලිමේන්තු විවාදවලදී දක්ෂතා දක්වනවා. මාධ්‍ය සාකච්ඡාවලදී තම කාර්ය භාරය නිවැරැදිව ඉටුකර තිබෙනවා.එමෙන්ම නුවරඑළිය දිස්ත්රික්කය ජයග්රහණය කරා යොමු කිරීම සඳහා ක්රියා කළා. අපගේ පක්ෂ ප්‍රතිසංවිධානය සඳහා අවශ්‍ය වන්නේ එවැනි තරුණ නායකයන් බව කිව යුතුයි. එවැනිම වූ විශාල සේවයක් එතුමා එක්සත් ජාතික පක්ෂයට ද කරනු ඇතැයි මා බලාපොරොත්තු වෙනවා. නවින් දිසානායක ඇමැතිතුමා පිළිබඳව මා දීර්ඝ වශයෙන් කතා කළ යුතු වන්නේ නැහැ. එතුමාට ඇති ශක්තිය සහ කැපවීම පිළිබඳව මා හොඳින්ම අවබෝධ කරගෙන සිටිනවා. එමෙන්ම පක්ෂය ඉදිරියට ගෙනගොස් බලයේ තබා ගැනීම සඳහා එතුමාට තිබෙන ශක්තිය ගැන මා දන්නවා. මෙවර ප්‍රතිසංවිධානයේදී නිලධාරීන් ලෙස පත්කර ඇත්තේ එවැනි කැපවීම ඇති නිලධාරීන් බව කිව යුතුයි. 1970 වසරේ පක්ෂය ලැබූ පරාජයෙන් පසු පක්ෂය ප්‍රතිසංවිධානය කිරීම සඳහා නවින් දිසානායක මහතාගේ පියා ඉදිරිපත් වුණා. ගාමිණි දිසානායක මහතා එදා නුවරඑළියට තරග කර පසුව ඡන්ද පෙත්සමක් නිසා ආසනය අහිමි වුණා. එතුමා නැවතත් ආසනය දිනාගෙන ජේ. ආර්. ජයවර්ධන මහතා සමඟ පක්ෂ ප්‍රතිසංවිධානය සඳහා එක්ව ඉදිරියෙන්ම කටයුතු කළා.ප්‍රේමදාස මහතා, ලලිත් ඇතුලත්මුදලි මහතා මෙන්ම ගාමිණී දිසානායක මහතා, සිරිල් මැතිව් මහතා වැනි බොහෝ දෙනකු ඉදිරියට පැමිණ පක්ෂය ප්‍රතිසංවිධානය කළා. අලුතෙන් පක්ෂය ගොඩනගා පාර්ලිමේන්තු මැතිවරණයත්, ජනාධිපතිවරණයත් ජයග්රහණය කළා.ගාමිණී දිසානායක මහතා සමඟ ළඟින් ඇසුරු කිරීමට මට අවස්ථාව ලැබුණා. අප පක්ෂය ගොඩනැගීමේ ව්‍යාපාර කිහිපයකම එකට වැඩ කළා.1971 වසරේ සිට මා එතුමා දැන හඳුනාගෙන සිටියා. අවසානයේදී ගාමිණී දිසානායක මහතා පක්ෂයේ ජනාධිපති අපේක්ෂක ලෙස සිටියදී පක්ෂය වෙනුවෙන් තම ජීවිතය පූජා කළා. ඒ කාරණය අපට කෙළෙසකවත් අමතක කරන්න බැහැ. අමාරු කාලයේ අපේ පක්ෂය වෙනුවෙන් ජීවිතය පූජා කළේ ඒ අයයි. නවින් දිසානාක ඇමැතිතුමාටත් පියාගේ ගති ලක්ෂණ බොහොමයක් පිහිටා තිබෙනවා. පක්ෂය ප්රතිසංවිධාන කටයුතු සාර්ථක වන බවට මගේ නම් කිසිම සැකයක් නැහැ.නවින් දිසානායක මහතා මෙන්ම මේ වැඩ කටයුතු ඉදිරියට ගෙන යාම සඳහා තරුණ පිරිසක් සිටිනවා. නියෝජ්‍ය නායක, උප නායක, නව මහලේකම්, භාණ්ඩාගාරික, වෘත්තීය සමිති ලේකම් ආදී අලුත් කණ්ඩායමට පක්ෂයේ වගකීම් භාර දුන්නා. එමෙන්ම තවත් තනතුරු භාර ගැනීම සඳහා තරුණ මන්ත්රීවරුන් සිටිනවා.පළාත් සභා මන්ත්රීවරුන් සිටිනවා. ඒ අනුව ඊළඟ මාස තුනේදී විශාල වැඩ කොටසක් කරන්න තිබෙනවා. ලබන සතියේදී කෘත්‍යාධිකාරී මණ්ඩල රැස්වීමේදී මේ පිළිබඳව දීර්ඝ වශයෙන් සාකච්ඡා කරනවා.තරුණ පරපුර ඊළඟ නායක පරම්පරාව ලෙස ඉදිරිපත්විය යුතුයි. පක්ෂයට නායකත්වය දෙන පුද්ගලයන් මේ අය අතරත්, පක්ෂයට අලුතෙන් එක්වන පිරිස අතරත් සිටිනවා. ප්‍රාජාතන්ත්‍රවාදය යනු ජනතා ඡන්දයෙන් පත්වීමයි.ජනතා ඡන්දයෙන් පත්වෙනවා නම් පක්ෂය ඉදිරියට ගෙන යන්නේ කෙසේද, දෙැවනි පෙළ සහ තුන්වැනි පෙළ නායකයන් කවුද? අනාගත නායකයන් කවුද යන කාරණය පෙන්වා දිය හැකියි. එලෙස පෙන්වා දිය හැකි එකම පක්ෂය වන්නේ එක්සත් ජාතික පක්ෂය පමණයි. 2020 දක්වා පමණක් නොව 2030 දක්වා නායකයන් කවුදැයි පෙන්වා දිය හැකියි. අමාත්‍යවරුන්, නියෝජ්‍ය අමාත්‍යවරුන්, මන්ත්රීවරුන් ලෙස නායකයන් යම් ප්රතිපත්තියක් පෙන්වා තිබෙනවා. ඒ අනුව වැරැදි හදාගෙන ඉදිරියට යා යුතුයි. සාර්ථක දේශපාලනය යනු එයයි. රට දියුණු වීමට නම් එකම පක්ෂයක නායකත්වය විටින් විට ඉදිරියට ගෙන යා යුතුයි. රටක් දියුණුවට පත් කළ හැක්කේ එවිටයි. මේ කණ්ඩායම මා ඉදිරිපත් කර ඇත්තේ රට ගැන සිතීමෙනුයි. අලුත් කණ්ඩායමක් ඉදිරිපත් කර ඇති බව ඔබට රට වටා ගොස් කිව හැකියි. අලුත් පරපුර සමඟ රට හදන බව බය නැතිව කිව හැකියි. වෙන කිසිම පක්ෂයකට මේ හැකියාව නැහැ. හැකිනම් එකම පක්ෂයක් හෝ පෙන්වා දෙන්න.පොහොට්ටුවට තිබෙන හැකියාව කුමක්ද? පොහොට්ටුවේ සිටින අලුත් මුහුණු මොනවාද? විශ්රාම ගිය හමුදා නිලධාරීන් පමණයි. ඔවුන් උත්සාහ කරන්නේ නැවත රෙජිමයක් ඇති කරන්නයි. පොහොට්ටුව දෙස බැලූ විට බැලූ බැලූ අත පෙනෙන්නේ විශ්රාම ගිය හමුදා නිලධාරින් පමණයි. පොහොට්ටුවේ පෝස්ටරයක එක මන්ත්‍රීවරයකු හෝ මුහුණක් පෙන්වන්න. හොඳ වුනත්, නරක වුණත් කමක් නැහැ. අලුත් මුහුණක් දැක තිබේද? සියලුම දෙනා ඉන්නේ විශ්‍රාමලත් හමුදා නිලධාරීන් පමණයි. ඒ එදා රාජපක්ෂ රෙජිමය පිහිටුවීමට ගිය පිරිසයි.පාර්ලිමේන්තුවේ ඔවුන් කොපමණ කෑ ගැසුවත් ඒ අය විශ්රාම ගිය හමුදා නිලධාරීන්ගේ පඹයන් පමණයි. මොවුන් සිටින්නේ දෙවැනි පෙළේයි. අපේ අය පාර්ලිමේන්තුවේදී පක්ෂයේ නායකයන් ලෙස නැගිට අභිමානයෙන් කතා කරනවා. මේ අය එතැන කෑ ගැසුවාට පක්ෂයේ තීරණ ගන්නේ කවුද? මොවුන්ගේ අරමුණ ජනතාව ප්රතික්ෂේප කළ රාජපක්ෂ රෙජීමය නැවත ගෙන ඒම පමණයි. වර්තමානයේදි එක් පැත්තකින් තරුණ ප්රජාතන්ත්රවාදී නායකත්වය සිටිනවා. අනෙක් පැත්තෙන් රාජපක්ෂ රෙජීමය ක්රියාත්මක කළ විශ්රාම ගිය හමුදා නිලධාරින් පිරිස සිටිනවා. ඔවුන්ගෙන් ප්රජාතන්ත්රවාදය ආරක්ෂා වේවිද? ඔවුන් කරන්නේ කුමක්ද? එදා ලසන්ත වික්‍රමතුංග ඝාතනය වුණා. එක්නැලිගොඩ අතුරුදන් කළා.මා එක් කාරණයක් අවධාරණය කරන්නම්. මේ පිරිස වෙනුවෙන් පෙනී සිටින මාධ්‍යවේදීන් ගණනාවකට ඔවුන් බලයට පැමිණියහොත් අතුරුදන්වන්න සිදුවේවි. ඔවුන්ගේ පිළිවෙත එයයි. මා නැවත මතක් කළ යුතු නැහැ. තමන්ගේ බෙල්ල වටේ තමන්ම තොණ්ඩුව දමා ගනීවි.” මේ කාරණය හෙට පුවත්පත්වල පළ කරන්නේ නැහැ. මාධ්‍යයේ රූපවාහිනියේ පළ කරන්නේ නැහැ. ප්රශ්නයක් නැහැ. අපේ පාක්ෂිකයන් එය මතක තබාගන්න. නැවත හමුදා පාලනය ළඟා නොකිරීම අපේ අරමුණයි. මේ කණ්ඩායම වෙනත් නමකින් කියන්නේ කුමක්ද යන්න තේරුම් ගත යුතුයි. ඔවුන්ගේ උත්සාහය නැවත රෙජීමය ඇති කිරීමයි. එය රාජපක්ෂ “රෙජීමය-2” ලෙස හඳුන්වා දිය හැකියි. ඔබට ප්රජාතන්ත්රවාදය ද රාජපක්ෂ රෙජීමය-2” අවශ්‍ය කියා තීරණය කරන්න.තරුණ පිරිස එක්ව අපේ පක්ෂය ජයග්රහණය කරා මෙහෙයවමින් සිටිනවා. තරුණයන්ට වගකීම භාර දුන්නා. ප්‍රජාතන්ත්‍රවාදයද, ඒකාධිපතිවාදයද යන්න තීරණය කිරීම සඳහා තරුණ පිරිසට සහයෝගය දෙන ලෙස ඉල්ලා සිටිනවා. නව නිලධාරි මණ්ඩලයට මා සුබ ප්රාර්ථනා කරනවා. යයි ද” රනිල් වික්රමසිංහ මහතා වැඩිදුරටත් පැවැසීය. එක්සත් ජාතික පක්ෂ ජාතික සංවිධායක වැවිලි කර්මාන්ත අමාත්‍ය නවීන් දිසානායක මහතා-“එක්සත් ජාතික පක්ෂය අලුත් මාවතක හැරවුම් ලක්ෂ්‍යය කරා යන මොහොතේ පක්ෂ නායකගේ ආශිර්වාදය මත මා වැඩ භාර ගත්තා.පැරැණි සිරිකොත මන්දිරයට මා පියා සමඟ ගිය අයුරු තවම මතකයි. පක්ෂයේ ශ්‍රේෂ්ඨ නායකයන්ගේ මුහුණු මතකයි. පොඩි කොල්ලකු ලෙස පියා සමඟ මා එහි ගියා.එක්සත් ජාතික පක්ෂයේ හද ගැස්ම මට ඉගැන්වූයේ මගේ පියායි. එතුමා පක්ෂය ජයග්‍රාහී මාවතකට ගැනීමට විශාල කැපවීමක් කළා. කණ්ඩායම් හැඟීමෙන් කටයුතු කළා. පක්ෂයට ආවේණික ගුණාංගවලින් අප පෝෂණය වී සිටිනවා. ප්රජාතන්ත්රවාදය, සුදුස්සාට තැන දීම, සියලු ජාතීන්ට, ආගමිකයන්ට වෙනසක් නොකිරීම ආදී ගුණාංගවලින් අප පොහොසත්. වෙනත් පක්ෂවල එවැනි ලක්ෂණ නැහැ. ජේ. ආර්. ජයවර්ධන මහතා දෙවැනි පෙළක් නිර්මාණය කළා. කොටි සංවිධානය විසින් ඒ නායකයන් ඝාතනය කරනු ලැබුවා. රනිල් වික්රමසිංහ මහතා පක්ෂ නායකත්වය භාරගෙන පක්ෂය ශක්තිමත් කිරීමට කටයුතු කළා. ඔහු නව පරපුරට දක්ෂතා දැක්වීමට අවස්ථාව දෙනවා.අපේ පක්ෂය රටේ ප්‍රබලතම දේශපාලන ව්‍යාපාරයයි. නමුත් යම් පසුබෑමකට ලක්වී ඇති බව පිළිගත යුතුයි. එයින් ගොඩ ඒමට නම් පොදු න්‍යාය පත්‍රයක් අනුව කණ්ඩායම් හැඟීමෙන් වැඩ කළ යුතුයි.සුදු වෑන් හඳුන්වා දුන් අය නැවත සුදනන් වී ජනතාව අන්දමින් සිටිනවා. මෙය විහිළුවක් පමණයි. එක්සත් ජාතික පක්ෂය ජයග්‍රාහී මාවතට නොගතහොත් හොරුන් නැවතත් කරළියට එනවා. ඊට ඉඩ දෙන්න බැහැ.පාක්ෂිකයන්ගේ හදවතට දැනෙන වැඩ කොටසක් ක්රියාත්මක කළ යුතුයි. අපට පැහැදිලිව ජයගත හැකියි. නායකයන් සියල්ල එක රොත්තක්සේ වැඩ කළ යුතුයි. එලෙස වැඩ කිරීමේ ශක්තිය මා සතුයි.අද අප අලුත් මාවතකට යමින් සිටිනවා. ඉදිරි මාස තුන හතර ඉතා වැදගත් වෙනවා. පාක්ෂිකයා අමතක නොකිරීම මගේ පියා මට ඉගැන්වූ පාඩමයි. අපේ හදවත පාක්ෂිකයන් ලවා අමතක කළ යුතු නැහැ.”එක්සත් ජාතික පක්ෂ මහලේකම් අධ්‍යාපන අමාත්‍ය අකිල විරාජ් කාරියවසම් මහතා-“ඉදිරියේ අප හමුවේ විශාල වැඩ කොටසක් තිබෙනවා. අප ඒ වෙනුවෙන් විධිමත් සැලසුම් හැදුවා. දේශපාලන මණ්ඩලය විසින් ඒ වැඩ පිළිවෙළ අනුමත කළා. අපට මේ ගමන යාමට හැකියි. ඉතා වේගයෙන් සංවිධාන ගතවී ඉදිරි මැතිවරණ ජය ගන්නවා.මේ අවස්ථාවට එජාප නියෝජ්‍ය නායක නිවාස හා ඉදිකිරීම් අමාත්‍ය සජිත් ප්‍රේමදාස මහතා ප්රමුඛ මැති-ඇමැතිවරුද, නවින් දිසානායක මහතාගේ මෑණියන් වන ශ්‍රීමා දිසානායක මහත්මිය ද පාක්ෂිකයෝ විශාල පිරිසක්ද සහභාගි වූහ.
|
’ශ්‍රීලනිපය ඉදිරියේ ඡන්ද වලට එන්නේ අත ලකුණෙන්’
| 0 |
(සුජිත් හේවාජුලිගේ තිස්සමහාරාමයේ සිට...)(ඡායාරූප - ගයාන් අමරසේකර)හොඳ හොඳ සෙල්ලම් එළිවෙන ජාමෙට බවත් හොරුන්ට දඬුවම් කිරීමේදී පක්ෂ පාට තමාට ප්රශ්නයක් නොවන බවත් ජනාධිපති මෛත්රීපාල සිරිසේන මහතා තිස්සමහාරාමයේදී පැවැසීය.වැරැදි කළ අයට රටේ නීතිය එකසේ ක්රියාත්මක කරන්නේ යැයි කී ජනාධිපතිවරයා මිහින් ලංකා ගැන කොමිසම පත් කළ පසුව තවත් සුද්ධෝදනලා එළිවේවි යැයිද ප්රකාශ කළේය.“අපේ මේ අපේක්ෂකයන් වැඬේ හරියට කළොත් ඉදිරියට යන්න පුළුවන්. වැඬේ වරද්ද ගත්තොත් ගෙදර යන්න පුළුවන්” යැයිද ඔහු කීය.ජනාධිපතිවරයා මේ බව පැවැසුවේ හම්බන්තොට දිස්ත්රික්කයේ ශ්රී ලංකා නිදහස් පක්ෂ අපේක්ෂකයන්ට සහාය පළ කිරීම සඳහා තිස්සමහාරාමය දෙබරවැව ඇන්.ටී. දයානන්ද ක්‍රීඩාංගණයේදී පසුගිය 12 වැනි සිකුරාදා පැවැති ජන හමුවේදීය.එක්සත් ජනතා නිදහස් සන්ධානයේ මහ ලේකම් අමාත්‍ය මහින්ද අමරවීර මහතාගේ මූලිකත්වයෙන් රැස්වීම සංවිධානය කෙරිණ.දිවංගත ඇස්.ඩබ්ලිව්.ආර්.ඩී. බණ්ඩාරනායක මහතා හා මියගිය රණවිරුවන් වෙනුවෙන් විනාඩියක නිශ්ශබ්දතාව පළ කර ගෞරව දැක්වීමෙන් පසුව උත්සව සභාවේ කටයුතු ඇරැඹිණි.ජනාධිපති මෛත්රීපාල සිරිසේන මහතා එහිදී මෙසේද කීය.තිස්සමහාරාම මේ ආදරණීය ජනතාව හමුවීමට ලැබීම ගැන සතුටු වෙනවා. රුහුණ මාගම්පුර ඉතිහාසයේ ශ්‍රේෂ්ඨත්වය කියාපාන ප්රදේශයක්. ශ්රී ලංකා නිදහස් පක්ෂය සමග බැඳුණු වාම ප්රගතිශීලී පිරිසක් මේ ප්රදේශවල සිටිනවා. ඩී.ඒ. රාජපක්ෂ යුගයේ සිට දිස්ත්රික්කයට ශ්‍රීලනිප නායකත්වයක් දුන්නා. අප පක්ෂය සමග එවැනි ගෞරවනීය සම්බන්ධයක් තියෙන පළාතක්. සන්ධාන මහ ලේකම් තනතුර අපි හම්බන්තොටට දුන්නේ ඒ ගෞරවය නිසයි.අද පක්ෂය සරලයි. උස්කම්, මිටිකම් පක්ෂය තුළ නැහැ. අද තියෙන්නේ ගමේ ඡන්දය. ගමට වැඩ කරන නියෝජිතයකු තෝරා ගන්නා මැතිවරණය. ඒ පත්වන නියෝජිතයා පිරිසුදු අවංක කෙනෙකු වෙන්න ඕන.ඇස්.ඩබ්ලිව්.ආර්.ඩී. බණ්ඩාරනායක මහත්තයා නාගරික මන්ත්‍රීවරයකු සිට අගමැති ධූරයට ආවා. ආර්. ප්‍රේමදාස මහත්තයත් එහෙමයි. මේ අපේක්ෂකයන්ටත් එහෙම ගමනක් යන්න පුළුවන්. මුලින් වැඬේ හරියට කළොත් ඒ ගමන යන්න පුළුවන්. වැඬේ වරද්ද ගත්තොත් ගෙදර යන්න පුළුවන්. වැරැදි කරන අයට මගෙන් කිසිම සමාවක් නැහැ. පක්ෂයේ විනය තියෙන්න ඕන. රටේ නීතිය ඕනෑම කෙනකුට එක විදිහට ක්රියාත්මක කරනවා.මම ආවේ සදාකාලිකව වැජඹෙන්න නොවෙයි. දැන් ශ්‍රේෂ්ඨාධිකරණ කතාවක් යනවා. මගේ ධූර කාලය ගැන රට තුළ සංවාදයක් තියෙනවා. මා ඒ ගැන ශ්‍රේෂ්ඨාධිකරණයේ මතය ඇහුවේ ඒ නිසයි. වෙනත් නායකයෝත් ඔහොම ඇහුවා. විපක්ෂයේ අය වගේම ආණ්ඩුවේ සමහරුන් අද මේකට කලබල වෙලා. විනිසුරුවන් දෙන ඕන තීරණයක් මා බාර ගන්නවා. මම ආවේ සදාකල් වැජඹෙන්න නොවෙයි. තනතුරු මට ප්රශ්නයක් නොවෙයි. තනතුරු තිබුණත් නැතත් මම වැඩ කරනවා.අපේ දේශපාලන සංස්කෘතියේ ප්රශ්නයක් තියෙනවා. රටේ පසුගිය කාලයේ බරපතළ දූෂණ වුණා. දේශපාලනඥයන් ඒවා කරන කොට රාජ්‍ය නිලධාරිනුත් ඔවුන් අනුගමනය කළා.මම ජනාධිපති වී බරපතළ දූෂණ ගැනත්, බැඳුම්කරය ගැනත් කොමිෂන් සභා දෙකක් පත් කළා. මේ වාර්තා දෙකම මට එකම සතියේ ලැබුණා. මට පක්ෂ භේදයක් නැහැ. දඬුවම් කළ යුතු අයට දඬුවම් දෙනවා.හොඳ හොඳ සෙල්ලම් එළිවෙන ජාමෙට කියල ගමේ කියමනක් තියෙනවා. මිහින් ලංකා ගැන ලබන සතියේ කොමිසමක් පත්කරනවා. ඒකෙන් සුද්දෝධනලා එළිවේවි. මා පක්ෂය වගේම ආණ්ඩුවත් ශුද්ධ කරනවා.ආණ්ඩුව ඇතුළේ කොළොන්නාවේ කුණු කන්දට වඩා ලොකු කුණු කඳු තියෙනවා. මා ඒ කුණු කන්දත් අදින්න සූදානම්.සමහරු මම රට විකුණනවා කියලා චෝදනා කරනවා. එදා අපි සමග සම්බන්ධතා පැවැත්වුයේ රටවල් කිහිපයක් පමණයි. අපිට විදේශ රටවලින් එල්ල වූ තර්ජන ඉවත් කරගන්න මා කටයුතු කළා. ලෝකයේ රටවල් මා ගැන විශ්වාසය තැබුවා. රුසියාව අපේ තේ නැවැත්වූවා. මම පුටින්ට ලිපියක් යැව්වා. එතුමා ඒ තහනම ඉවත් කර ගත්තා. පොහොර ප්රශ්නයක් ඇතිවුණා. මා පාකිස්ථාන අගමැතිතුමාට කතා කළා. ඉල්ලුවේ මෙටි්රක් ටොන් 40,000යි. 75,000ක්ම එව්වා. රටේ ප්රශ්න විසඳගෙන අපි ඉදිරියට යනවා.පොහොර හිඟ ඇතිවුණේ අපේ ආණ්ඩුව කාලයේ පමණක් නොවෙයි. පසුගිය ආණ්ඩුවලදීත් ඒ වගේ දේවල් වුණා. හොඳ පිරිසක් හදන්න බුලත් කොළයට ඡන්දය දෙන්න. ඔබ පත් කරන නියෝජිතයා මගේ නියෝජිතයායි.ධීවර හා ජලජ සම්පත් අමාත්‍ය මහින්ද අමරවීර මහතා: මම දිස්ත්රික්කයේ හැම තැනකම ගියා. ශ්රී ලංකා නිදහස් පක්ෂය දිස්ත්රික්කයේ සියලු පළාත් පාලන ආයතන දිනා ගන්නවා. අපට විරුද්ධ අයත් අද එකතු වී සිටිනවා. අද ජනාධිපතිතුමා රටේ වෙනසක් කරනවා. හොරු අල්ලන වැඩපිළිවෙළ ජනාධිපතිතුමා ආරම්භ කළා.හම්බන්තොට වරායේ සේවක ප්රශ්නයක් තියෙනවා. අපි ඒ ප්රශ්නය බාරගන්න සූදානම්. ඒක ගිය ආණ්ඩුව හදපු එකයි. හම්බන්තොටට සංවර්ධනය අපි ජනාධිපතිතුමා සමග එකතු වී ගේනවා.ශ්රී ලංකා නිදහස් පක්ෂයේ මාධ්‍ය ප්‍රකාශක රාජ්‍ය අමාත්‍ය ඩිලාන් පෙරේරා මහතා:- ශ්රී ලංකා නිදහස් පක්ෂය ආරක්ෂා කර ගැනීමේ සටනේ වැදගත් අවස්ථාවක් අද දෙබරවැවෙන් අරඹනවා. ශ්රී ලංකා නිදහස් පක්ෂය විනාශ කිරීමට එදා ප්‍රභු පන්තිය ක්රියා කළා. සඟ, වෙද, ගුරු... පංච මහා බලවේගය ගොඩනැගුණේ ඒ අනුවයි.දොස්තරවරු, ඉංජිනේරුවරු ගමෙන් බිහිවුණේ බණ්ඩාරනායක ප්රතිපත්තිය නිසයි. බණ්ඩාරනායක මහත්තයා මැරුවේ එතුමා මරන්න නොවෙයි. පක්ෂය මරන්නයි. එතුමා මැරුවත් ශ්රී ලංකා නිදහස් පක්ෂය මරන්න පුළුවන් වුණේ නැහැ. මැතිණියගේ ප්රජා අයිතිය නැති කරලත් පක්ෂය විනාශ කරන්න හැදුවා. එහෙත් කරන්න බැරිවුණා. ඊට පසුව චන්ද්‍රිකා මරන්න හැදුවත් ශ්රී ලංකා නිදහස් පක්ෂය විනාශ කරන්න බැරිවුණා.තනි යූඑන්පී ආණ්ඩුවක් හැදුවා නම් අද මේ වේදිකාවේ ඉන්න බොහෝ දෙනෙකු ඉන්නේ හිරගෙදර. සම්මුතිවාදි ආණ්ඩුව හැදුණේ මෛත්රීපාල සිරිසේන ජනාධිපතිතුමාගේ මැදිහත්වීම නිසයි. මේ නිසා නැවත වරක් ශ්රී ලංකා නිදහස් පක්ෂය ආරක්ෂා වුණා. පාක්ෂිකයාත් ආරක්ෂා වුණා. මහ බැංකු හොරකම එළියට ආවේ සම්මුතිවාදී ආණ්ඩුව තිබුණු නිසයි. බැඳුම්කර වංචාව ගැන මුළින්ම අල්ලස් කොමිසමට ගියේ මහින්ද අමරවීර. බැඳුම්කරේ ගැන කොමිෂන් සභාව පත් කළේ අපි නිසයි. හොරා එළිවුණේ මේ කොමිෂන් සභා වාර්තාව නිසයි.පාර්ලිමේන්තුව ජෝක් එකක් කළා. එදා හොරා මොකාද කියලා රටම දැනගත්තා. හොරු සමග හෙළුවෙන්. සමහරු ඇත්තට බෙහෙත් දාගත්තා. සමහරු බොරුවට බෙහෙත් දා ගත්තා. දැන් නියම හොරා මාට්ටු.අපි අතර තිබූ සමගිය කැඩුවේ නාමල් හා ගම්පහ පැත්තේ ඌරු මීයෙකු වගේ ඇඟක් තියෙන මොළේ නැති කෙනායි. අපි හංසයාට අලියට පූට්ටු වෙලා නැහැ.ක්රීඩා අමාත්‍ය දයාසිරි ජයසේකර මහතා:- මම එක්සත් ජාතික පක්ෂයෙන් ආවේ මන්ත්රීකම රනිල්ගේ කකුල් දෙක ළඟ තියලයි. මහින්ද වගේ නායකයෙක් පැරදුණේ ඇයි? මහින්ද මේ රට බේරා ගත්තු නායකයා. මේ රටට වැඩ කරපු නායකයා. පැරදුණු හේතුව හොයන්නේ නැතිව ඔවුනට ඉදිරියට යන්න බැහැ. මහින්ද යුද්ධය දිනුවට උතුරේ ජනතාවගේ හදවත දිනා ගත්තේ නැහැ. මුස්ලිම් ජනතාව එතුමාගෙන් ඈත්වුණා. රාජ්‍ය සේවකයන් වැඩි පිරිසකට රැකියා දුන්නේ මහින්ද. 58,000කට රැකියා දුන්නා. ඒ පනස් අට දහසට මෝටර් සයිකලය බැගිනුත් දුන්නා. මර්වින් සමෘද්ධි නියාමකයන් ගස් බැන්දා. මේවාට පියවර ගත්තද? සරත් ෆොන්සේකාට ජම්පරේ අන්දලා හිරේට දැම්මා. ජනතාව මේ වැඩවලට විරුද්ධව ඡන්දය දුන්නා.මම එදා රනිල් එළවන්න සජිත් එක්ක කැරලි ගහපු කෙනෙක්. අන්තිමේදී මට ගෙදර යන්න වුණා. නමුත් අද රනිල්, සජිත් තකට තක. එදා ශ්රී ලංකා නිදහස් පක්ෂය බෙදන්න බැසිල් රාජපක්ෂ, අනුර බණ්ඩාරනායක කටයුතු කළා. එහෙම කරලා යූඑන්පීයට සේවය කළා. මෛත්රී පක්ෂය කඩාගෙන ගියාට වෙනම පක්ෂ හැදුවේ නැහැ. ඒ වගේම යූඑන්පීඑකේ සාමාජිකත්වය ගත්තෙත් නැහැ. අද අපේ පක්ෂය බෙදලා පොහොට්ටුව කියල අවජාතක පක්ෂයක් හදලා තියෙනවා. එහෙම හදල යූඑන්පීඑකට සපෝට් කරනවා.මහ බැංකුවට කොටි ගැහුවා. අවුරුදු 20කට පස්සේ ඒකට අලි ගැහුවා. නැතිවෙන්නම ගැහුවා. මට මගේම නොවන මගේම ගෙයක් තිබුණා කියලා රවී කියනවා. ඕක බැසිලුත් එදා කිව්වා. මට මගේම නොවන මගේම ගෙයක් මල්වානේ තිබුණ කියල ඔහු කිව්වා.මෛත්රී මේ රටේ සියලුම හොරු අල්ලන නායකයා. අපි ආණ්ඩුවෙන් එළියට ගියොත් බිහිවන්නේ යූඑන්පී ආණ්ඩුවක්. ජනාධිපතිතුමා 2021 වනතුරු මේ රටේ ජනාධිපති.පිළිගැනීමේ කතාව පවත්වමින් දකුණු පළාත් අමාත්‍ය එච්.ඩබ්ලිව්. ගුණසේන මහතා මෙසේ පැවැසීය.මනාප ක්රමය තුළ ඇතිවූ ගැටුම් ආරවුල් අප නැති කළා. සියලු දෙනා සමගියෙන් කටයුතු කරන මැතිවරණයක් අප ලබාදුන්නා. පෙබරවාරි 10 වැනිදා වනවිට ශ්රී ලංකා නිදහස් පක්ෂය ජයග්රහණය ලැබීම ස්ථිරයි. එය කාටවත් වළක්වන්න බැහැ. මුළු ගමම ඊට සූදානම්.ජාතික නිදහස් පෙරමුණේ හිටපු දේශපාලන මණ්ඩල සභික පියසිරි විජේනායක මහතා:- ජනාධිපතිතුමා බැඳුම්කර වාර්තාවෙන් හොරු කවුද කියල පෙන්නුවා. හොරු දෙගොල්ල පාර්ලිමේන්තුවේදී මරාගත්තා. අගමැති පාර්ලිමේන්තුවේදී එදා හැසිරුණු විදිය හරිද? රටට විහිළු සපයන නායකයෙක්. එවැනි නායකයකු සිටින පක්ෂයකින් ගමට මන්ත්රීවරුන් පත් කරනවාද? මෙවැනි පන්නයේ අගමැතිවරයෙක් මීට පෙර අප දැකලා නැහැ.ඇමැතිවරුන් වන සුසිල් ප්‍රේමජයන්ත, ලක්ෂ්මන් යාපා අබේවර්ධන, චන්දිම වීරක්කොඩි, පාර්ලිමේන්තු මන්ත්රී වීරකුමාර දිසානායක, බස්නාහිර මහ ඇමැති ඉසුර දේවප්රිය, හිටපු පාර්ලිමේන්තු මන්ත්රී නිරුපමා රාජපක්ෂ, එරාජ් ප්රනාන්දු යන මහත්ම මහත්මීන් ඇතුළු පිරිසක්ද මේ අවස්ථාවට සහභාගි වූහ.
|
’ශ්‍රීලනිපය ඉදිරියේ ඡන්ද වලට එන්නේ අත ලකුණෙන්’
| 0 |
(ශ්රී ජයවර්ධනපුර මුදිතා දයානන්ද)බෙදුම්වාදී දොළ පිදේනිය සමග සම්බන්ධ නොවී එය තීරණාත්මකව පරාජය කිරීමට ව්‍යවස්ථා සම්පාදක අනුකමිටුවලින් හා මෙහෙයුම් කමිටුවෙන් ඉවත් වන්නැයි ඒකාබද්ධ විපක්ෂයේ මන්ත්‍රීවරුන්ගෙන් ඉල්ලා සිටින බව ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා ඊයේ (9) පිටකෝට්ටේ දී පැවසීය.ජාතික නිදහස් පෙරමුණේ මාධ්‍ය සාකච්ඡාවකට එක්වෙමින් විරවංශ මහතා මේ බව පැවසූ අතර එහි දී ඔහු මෙසේ ද පැවසීය.නව ආණ්ඩුක්රම ව්‍යවස්ථාවක් ගෙන එන්න ආණ්ඩුවට ජනවරමක් නැහැ කියලා මහා සංඝරත්නය ඉදිරිපත් කළ සංඝ විධානය පිළිබඳව අද විවිධ කතා බහ ඇති වෙලා තිබෙනවා. මේ ආණ්ඩුව හදන්න උදේ පාන්දරම නැගිටලා වැඩකරපු රතන හාමුදුරුවොත් කියනවා නව ව්‍යාවස්ථාවක් හදන්න ආණ්ඩුවට ජනවරමක් නැහැ කියලා. එහෙම කියද්දි රතු අලිපැටියා කියනවා ආණඩුවට ජනවරමක් තිබෙනවා. මහානායක හිමිවරුන්ට තමන්ගේ අදහස දක්වන්න අයිතියක් තිබෙනවා. නමුත් ආණුඩුව වැඩ කළ යුත්තේ ජනවරමට අනුව කියලයි.හරිම පුදුමයි ජනතා විමුක්ති පෙරමුණේ මේ වෙනස. ඉස්සර ජවිපෙ තමයි ෆෙඩරල් ව්‍යවස්ථාවක් ගේනකොට මුලින්ම ඒකට විරුද්ධව පාරට බැස්සේ. දැන් ඒ අය ෆෙඩරල් ව්‍යවස්ථාව වෙනුවෙන් පෙනී සිටිනවා.ජනාධිපතිවරයා බලය ඉල්ලා සිටි ප්රතිපත්ති ප්‍රකාශනයේ එහෙම ජනවරමක් ඉල්ලා නැහැ. සමහර විට එක්සත් ජාතික පක්ෂය මහ මැතිවරණයට ඉදිරිපත් කළ මැතිවරණ ප්‍රකාශනයේ එවැනි දෙයක් ඇති. නමුත් ඔවුන්ට එකසිය දහතුනක් ලැබිලා නැහැ. ඒ නිසා ඒ අයටත් ජනවරමක් ලැබිලා නැහැ.සමහරු කියනවා දරුවා බිහිවෙන්න කලින් දරුවාගේ කේන්දර කියනවා කියලා. එහෙම නැහැ. මේ දරුවා තාම ඇවිදින්න පටන් අරන් නැතිවෙන්න පුලුවන්. නමුත් ඉපදිලා ඉන්නේ. මෙහෙයුම් මණ්ඩලයේ අතුරු වාර්තාව කියලා අගමැතිවරයා වාර්තාවක් ඉදිරිපත් කරලා තිබෙනවා. නමුත් මේකේ සාමාජිකයෝ දෙන්නෙක්ම කියනවා මේ වාර්තාවේ තිබෙන්නේ මෙහෙයුම් කමිටුවේ කතා කරපුවා නෙවෙයි කියලා. ඒකාබද්ධ විපක්ෂය නියෝජනය කරමින් දිනේෂ් ගුණවර්ධන මහතාත් ප්රසන්න රණතුංග මහතාත් මේ කමිටුවට සහභාගී වුණා. ඔවුන් මේ පිළිබඳව මෙහෙයුම් මණ්ඩලයේ සභාපතිට ලිපියක් නිකුත් කර තිබෙනවා. ඒ වගේම අකුකමිටු වාර්තා පදනම් කරගෙන ප්රධාන අතුරු වාර්තාව සකස් කළ යුතු වුවත් අගමැතිවරයා තනිව කෙටුම්පතක් ඉදිරිපත් කරනවා. ඉදිරිපත් කර තිබෙන වාර්තාවේ උපලේඛනයක් ගැන සඳහන් වුණත් එවැනි උපලේඛනයක් නැති බවද මෙහෙයුම් කමිටුවත් නොදන්නා, කාටවත් පෙන්වා නැති උපලේඛනය මොකක්ද? එහි අඩංගු වන්නේ මොනවාද කියලා නොදැන මේ කමිටුවල ඉදිරියට වැඩ කරන්නේ කෙසේද?මහානායක හිමිවරුන් ඉල්ලා සිටිනවා ව්‍යවස්ථාවේ ඒකීය භාවය කියන වචනය ඉවත් කරන්න එපා කියලා. ඒ වගේම බුදුදහමට හිමි තැන නැති කරන්න එපා කියලා. සුද්දා මේ රට පාලනය කරන කාලයේ පවා බුදුදහම ආරක්ෂා කරන බවට පොරොන්දු වුණා. දැන් මේ කළු සුද්දන්ට ඒක කරන්න බැරි ඇයි? රටේ නායකයා මහානායක හිමිවරුන් හමුවී සාකච්ඡා පවත්වනකොට ආණ්ඩුව තමන්ගේ බල්ලෝ ටික ලෙහා දාලා මහානායක හිමිවරුන්ට එරෙහිව බුරවන්න පටන් අරන්. ත්‍රාඩ ප්‍රතිචාර දැක්වීමකට පෙළඹී තිබෙනවා. මේ රට බෙද්ධ සංස්කෘතියක් සහිත රටක්. අපේ රජවරු පවා මහා සංඝරත්නයට ඇහුම් කන් දුන්නා. මේ විදිහට අපහාස කළේ නැහැ. අද මේ පොළොවට මුල් ඇදලා නැති නායකයෝ කරන මේ කාර්යය වහා නවත්වන්න. දැන් සඳහිරු සෑය හදපු එකේ වැරැද්ද ගැන කතා කරනවා. ඒ පාපය නැති කරන්න හිටපු ජනාධිපතිතුමාට ඉරටු තිබෙන කොස්සකින් මහමළු අතුගාන්නලු. එතුමාට ඒක කොහොම හරි කරන්න බැරියෑ. ඒත් මේ කතා කියන්නේ මේ රටේ හැම තැනම ටයර් සෑයවල් හදපු අය. ඒ සෑයවල් හදපු එකේ පාපය ඉරටු කොස්සකින් අතුගාලා දුරු කරන්න බෑ.බුදුදහමට හිමි තැන වෙනස් කරන්නේ නැත්නම් බුදුදහමට ප්‍රමුඛත්සථානය දෙන බව කියමින් තවත් විකල්ප හතක් යෝජනා කර තිබෙන්නේ ඇයි? දළදාව හිමිකරගත් අයට තමයි එදා රටේ නායකත්වය හිමිවුණේ. ඒ ඉතිහාසය මත තමයි අදත් මේ රට ගමන් කරන්නේ. ඒ ඉතිහාසය වෙනස් කරන්න කාටවත් බැහැ. කාටවත් මේක දිරවන්නේ නැහැ කියලා ඒ අයට අවශ්‍ය විදිහට මේවා වෙනස් කරන්න දෙන්න බැහැ. මෙහෙයුම් කමිටුව සිටිය දී එළියේ ඉන්න කණ්ඩායමක් අතුරු වාර්තා සකස් කරන්නේ නම් මොකට ද එවැනි තැනක තවත් ඉන්නේ? ඒ නිසා මේ අනුකමිටුවලිනුත්, මෙහෙයුම් මණ්ඩලයෙනුත් ඉවත් වෙන්න කියලා අපි ඒකාබද්ධ විපක්ෂයේ මන්ත්‍රීවරුන්ගෙන් ඉල්ලා සිටිනවා. ජාතික නිදහස් පෙරමුණේ එකම මන්ත්‍රීවරයෙක්වත් මේ කමිටුවල නැහැ. අපි මේවාට සම්බන්ධ වෙන්නේ නෑ කියලා මුල සිටම හිටියා. ඒ වගේම ආණ්ඩුක්රම ව්‍යවස්ථා සම්පාදක මණ්ඩලයේ සාමාජිකයන් බවටත් අපි පත් වන්නේ නැහැ. ඒ නිසා පාර්ලිමේන්තුවම ව්‍යවස්ථා සම්පාදක මණ්ඩලයක් බවට පත්වන්නේ නැහැ. දැන් අපි ඒකාබද්ධයේ මන්ත්‍රීවරුන්ගෙන් මේ ඉල්ලිම ඉදිරිපත් කර තිබෙනවා. තවදුරටත් මේ බෙදුම්වාදී දොළපිදේනිය සමග සම්බන්ධ නොවී එය තීරණාත්මකව පරාජය කිරීමට කටයුතු කරන්න කියා.මෙම අවස්ථාවට බස්නාහිර පළාත් සභා මන්ත්රී ලලන්ත ගුණසේකර මහතා ද සහභාගී විය. මෙහිදී මාධ්‍යවේදීන් නැගූ ප්රශ්නවලට වීරවංශ මහතා මෙසේ පිළිතුරු දුන්නේය.ප්රශ්නය - ශ්රී ලංකා නිදහස් පක්ෂයේ මහලේකම් කියනවා මීළග මහමැතිවරණයේදී මහින්ද රාජපක්ෂ මහතාට නාම යෝජනා දෙන්නේ නෑ කියලා.පිළිතුර - එහෙම බලාපොරොත්තුවකුත් නැහැ. ඉල්ලන්නේ නැති දෙයක් දෙන්නේ නෑ කියලා කියනවා. කිසිම තේරුමක් නැති කතාවක්.ප්රශ්නය - ඔබතුමන්ලා ඒකාබද්ධ විපක්ෂයේ මන්ත්‍රීවරුන්ගෙන් මේ ඉල්ලීම මීට පෙර කර තිබෙනවාද?පිළිතුර - අපි මේක අවස්ථා කීපයකදී කතා කර තිබෙනවා. පක්ෂ නායකයින් සමග මහින්ද රාජපක්ෂ මහතා මේ ගැන කතා කළාම පක්ෂ තුනක නායකයෝ තවත් ටික කලක් ඉමු කියලා අදහස් දැක්වුවා. මහින්ද රාජපක්ෂ මහතා මේ තීරණය ඒකමතිකව ගන්න අදහස් කරන නිසා තමයි තවම පක්ෂයක් හැටියට මේ තීරණය ඇවිත් නැත්තේ.ප්රශ්නය - මේ පක්ෂ තුන පාර්ලිමේන්තුව නියෝජනය කරන අය ද?පිළිතුර - එක් පක්ෂයක් පාර්ලිමේන්තුවේ නැහැ. දෙකක් පාර්ලිමේන්තුවේ ඉන්නවා.ප්රශ්නය - ආණ්ඩුව යළිත් වතාවක් ඇමතිවරුන්ට වාහන ගන්න ලක්ෂ දෙදාහක් වෙන්කරගන්න පරිපුරක ඇස්තමේන්තුවක් ඉදිරිපත් කළා.පිළිතුර - මම ඒ වෙලාවේ හිටියේ නැහැ. නමුත් සාමසර කන්ද නායයාමෙන් විපතට පත් ජනතාව, සාලාව අවි ගබඩාව පිපිරීමෙන් විපතට පත් ජනතාව තවමත් ඉන්න තැනක් නැතිව දුක් විඳිනවා. වන්දි නැතිව දුක් විඳිනවා. එහෙම තියෙද්දී තමයි මේ විදිහට අමැතිවරුන්ට වාහන ගන්න මිලියන ගණනින් මුදල් වෙන්කරන්නේ. අද පොල් පවා පිටරටින් ගේන තත්ත්වයක් ඇති වෙලා. කලින් ආණ්ඩුවත් පොල් ගේන්න හැදුවා. නමුත් එයින් සිදුවිය හැකි හානිය අපි පෙන්වා දුන් පසු ඒක නැවැත්තුවා. දැන් මේ ආණ්ඩුව පොල් ගෙන්වනවා. මෙයින් අපේ තිබෙන වගාවටත් හානිකර උපද්‍රව එන්න පුලුවන්.ප්රශ්නය - උමාඔය ප්රශ්නය ගැන මොකද හිතන්නේ?පිළිතුර - මේක කරගෙන ආපු වැඩ කොටස නවත්තලා බොහොම කලක් නිකම් තිබුණා. ඒකෙන් තමයි මේ අනතුර වැඩිවුණේ. මේක අවශ්‍ය ව්‍යාපෘතියක්. වෙල්ලස්ස අස්වද්දන්න පුලුවන් මේ ව්‍යෘපෘතිය නැති කරනවා වෙනුවට මේ විෂය පිළිබඳ දැනුමක් ඇති විශේෂඥයන්ගෙන් යුත් කමිටුවකින් පර්යේෂණ වාර්තාවක් සකස් කර ඉදිරි ක්රියාමාර්ග ගත යුතුයි කියන අදහසේ තමයි අපි ඉන්නේ.
|
බෙදුම්වාදී දොළපිදේනිය තීරණාත්මකව පරදවන්න ව්‍යවස්ථා සම්පාදක කමිටුවලින් ඉවත්වෙන්න
| 1 |
(ශ්රී ජයවර්ධනපුර මුදිතා දයානන්ද)නාස්තිය දුෂණය වංචාව නැති කරනවා කියලා පොරොන්දු දීලා බලයට ආ මේ ආණ්ඩුවට දැන් ඒ වචන භාවිත කරන්න කිසිම සාදාචාරාත්මක අයිතියක් නැතැයි එක්සත් ජනතා නිදහස් සන්ධාන පාර්ලිමේන්තු මන්ත්රී කෙහෙළිය රඹුක්වැල්ල මහතා ඊයේ (09) පැවසීය.බොරැල්ල ඇන්.ඇම්. පෙරේරා මධ්‍යස්ථානයේදී ඊයේ පැවති මාධ්‍ය හමුවකට සහභාගී වෙමින් රඹුක්වැල්ල මහතා මේ බව පැවැසීය.ඔහු මෙසේ ද කීවේය.ජනාධිපතිවරණයේදී මේ ආණ්ඩුවේ අය ජනතාවට පොරොන්දු රැසක් ලබාදුන්නා. ඒ අතර ප්රධානම පොරොන්දු දෙකක් තිබෙනවා. ඒ තමයි හොරකම්, දුෂණ වංචා පිටු දැකීම හා මතින් තොර රටක් බිහිකිරීම. ඒ වෙනුවෙන් ඔවුන් ජනාධිතිවරණයේදීත් මහ මැතිවරණයේදිත් විශාල මාධ්‍ය සංදර්ශන පැවැත්වුවා. දැන් මේ පොරොන්දුවලට මොකද වෙලා තිබෙන්නේ?ජනාධිපතිවරණය අවසන් වුණ ගමන් නීති විරෝධී විදිහට අගමැති පත් කරලා නව කැබිනට්ටුවක් පත් කළා. සති දෙකක් ගියේ නෑ ලංකා ඉතිහාසයේ සිදුවූ ලොකුම මූල්‍ය වංචාව සිදු කළා. මේක අහම්බයක්ද? එක් අවස්ථාවක සුළු කාලයකට සිදු වුණා හැරෙන්න ඉතිහාසය පුරාම මහබැංකුව තිබුණේ මුදල් අමාත්‍යාංශය යටතේ. නමුත් මේ ආණ්ඩුව ආපු ගමන් මහබැංකුව ගත්තා අගමැති යටතට.ලංකාවේ ව්‍යාවස්ථාව උල්ලංඝනය කරමින් තමයි අර්ජුන් මහේන්ද්‍රන් මහබැංකු අධිපති හැටියට පත් කළේ. ඒ වන විට ඔහුගේ බෑනා මහ බැංකුවේ බැඳුම්කර මිලදී ගන්නා ප්රාථමික ගැනුම්කරුවෙක් හැටියට හිටියා. විගණකාධිපති කියනවා පළමු වංචාව සිදුවූ දිනයේ පැය භාගයක් ඇතුළත බිලියන එකයි දශම හතක අයුතු ලාභයක් පර්පෙචුවල ටේරෂර්රිස් සමාගම ලැබුවා කියලා.අබඇටයක් තරම් මොළයක් තිබෙන ඕනම කෙනෙකුට පේනවා මේක අහම්බෙන් සිදුවුවක් නොවන බව. ඩිව් ගුණසේකර මහතා මේ සිදුවීම සම්බන්ධ කෝප් කමිටු විමර්ශනයේ වාර්තාව ඉදිරිපත් කරන්න යද්දී ජනාධිපතිවරයා පාර්ලිමේන්තුව විසුරුවා හරිනවා. මේ රටේ හිටපු නියෝජ්‍ය මුදල් ඇමති කියනවා බැඳුම්කර ගනුදෙනුවේ මූල්‍ය පාඩුව මේ වන විට ටි‍්‍රලියනයක් වෙනවාලූ. ඒ කියන්නේ බිලියන දාහක්. මේක හම්බන්තොට වරාය විකුණලා ලබපු ආදායම වගේ අට ගුණයක්. මේ රටේ ජනතාවට දේශපාලකයන් හොරෙක් විදිහට පේන තත්ත්වයට අද රට පත් කරලා තිබෙනවා.දුෂණය හා නාස්තිය කියන වචනය මේ ආණ්ඩුවට භාවිත කරන්න සාදාචාරාත්මක අයිතියක් නැහැ. රාජිත ඇමතිවරයා කියනවා මේ හොරකම ලූනු බිකක් තරම් කියලා. ඒක ඇත්ත මුදල් නියෝජ්‍ය ඇමති කියන විදිහට පාඩුවක් සිදුවී තිබෙනවා නම් ඒකට අනුව ලැබී තිබෙන මුදල ලූනු බිකක් තරම් තමයි. මේ තරම් පාඩුවක් වෙන තැනට යන්න ඇරියේ අගමැති ප්රමුඛ මේ ආණ්ඩුව.මේ පාඩු සමග අද රුපියල කඩා වැටිලා, ආර්ථිකය කඩා වැටිලා. ඒ නිසා අද විදේශ විනිමය උපයන්න හම්බන්තොට වරාය විකුණන්න සිදුවෙනවා. මේක ගැන කතා කරද්දී දැන් කියනවා අපි විකුණනවායි බදු දෙනවායි කියන දෙකේ වෙනස අඳුනන්නේ නෑ කියලා. මේ අය කියනවා මේ ගිවිසුම ඕන වෙලාවක වෙනස් කරන්න පුලූවන් කියලා. මෙයාලා හිතන්නේ මේ රටේ මිනිස්සු බත් කන හරක් කියලා. මේ රටේ ඉන්නේ බත්කන මිනිස්සු. ඒ නිසා කියන කියන හැමදේම විශ්වාස කරන්න ඔවුන් සූදානම් නැහැ. කවුරුවත් අහලා තිබෙනවාද එක ආයතනයක් අනුනව අවුරුද්දේ ඒවා දෙකක් විදිහට බදු දෙනවා.දැන් විසිවන සංශෝධනය ගෙනත් පළාත් සභා මැතිවරණයත් කල්දාන්න යනවා. ජනතාව මුලා කරන්නේ නැතිව කියන්න එකපාර සියල්ලේ මැතිවරණය පවත්වනවා අහවල් දවසේ කියලා. සැප්තැම්බර් වෙනකොට විසිරෙන පළාත් සභා සමග අනෙක් ඒවාත් විසුරුවා හැරලා මැතිවරණයකට යාම තමයි ප්රජාතන්ත්රවාදය කියන්නේ.එක කාලෙක කිව්වා කුඩු වලින් රොටී හදන්න පුලූවන් කියලා. දැන් එහෙම නෙවෙයි කොන්ක‍්‍රීට් අනන්න ගන්න පුලූවන්. දැන් සතොසෙන් ගෙනත් කුඩු බෙදා හරිනවා. පහුගිය දවසක සතොසට සීනි ගෙනාපු කන්ටේනරයක තිබී කුඩු අහුවුණා. එයින් කොටසක් අතුරුදන් වුණා. මේ ජාවාරම් පසුපස ඉන්න බලවතුන්. මේ උවදුරෙන් රට බේරාගන්න උදව් දෙන්නේ නැහැ. රාජ්‍යයට එරෙහිව නැගී සිටින ජනතාව තරුණ පරපුර මත්කුඩු පොවා මත්කරවා වෙනත් මාර්ගයකට යැවීමෙන් විරෝධව සමනය කරන්නයි ආණ්ඩුව මේ උත්සාහ කරන්නේ.මෙහිදී අදහස් දැක්වූ පාර්ලිමේන්තු මන්ත්රී ප්රසන්න රණවීර මහතා මෙසේ පැවසීය.පහුගිය දවසක ඇමතිවරයෙක්ගේ පෞද්ගලික ලේකම්වරයෙක් සතුව තිබී අසුවු මත්ද්‍රව්‍ය අහුවුණාම කළ යුතුව තිබුණේ ඊට සම්බන්ධ වූ හතර දෙනාගේම නිවාස පරීක්ෂා කිරීමයි. නමුත් සිදුවුණේ සියලූ මත්ද්‍රව්‍ය එක තරුණයෙක් මත පටවා අනෙක් අය නිදහස් කිරීමයි. මේ විදිහට තමයි අද නිතීය ක‍්‍රීයාත්මක වන්නේ. මත්ද්‍රව්‍ය වැටලීම් කරන නිලධාරින්ට විශේෂ දීමනා හා උසස් වීම් ලබාදෙන්න කටයුතු කරනවා කියලා ජනාධිපතිතුමා මෑතක දී කිව්වා. නමුත් දැන් මේ වැටලීම් කරපු නිලධාරින් සීසිකඩ මාරු කරලා.අද ස්වාධීන කොමිෂන් නැහැ. පොලිස් කොමිසම, මැතිවරණ කොමිසම, අධිකරණ සේවා කොමිසම මේ සියල්ලක්ම නිහඬයි.පාර්ලිමේන්තු මන්ත්රී පියල් නිශාන්ත මහතා අදහස් දක්වමින් මෙසේ පැවසීය.දැන් දවසින් දවස මාතෘකා අලූත්වෙමින් යනවා. මේ අලූත් මාතෘකා නිසා ජනතාවට සෘජුව බලපාන ගැටලූ අමතක වෙනවා. මත්ද්‍රව්‍ය වලින් තොර රටක් ඇති කරනවා කියපු ආණ්ඩුව යටතේ දැන් කන්ටේනර් නෙවෙයි කුඩු නැව් පිටින් ගේනවා. ප‍්‍රබලම අමාත්‍යවරු කීප දෙනෙක්ම මේ මත්ද්‍රව්‍ය ගෙන්වීමේ ක‍්‍රියාවලියේ යෙදී සිටිනවා. තරුණ පරපුර මේවාට යොමු කළාට පසුව රටේ ප්රශ්න වෙනුවෙන් අරගල කරන්න කෙනෙක් නැති වෙනවා. මේ ආණ්ඩුව වැඩබැරි ආණ්ඩුවක්. ඒ නිසා තමයි තරුණ පරපුර අනාථ කරන්න හදන්නේ.මෙහිදී මාධ්‍යවේදීන් නැගූ ප්රශ්නවලට කෙහෙළිය මහතා මෙසේ පිළිතුරු දුන්නේය.ප්රශ්නය - විශ්වාසභංගයට දිනන්න පුලූවන් වෙයිද?පිළිතුර - ඒ ගැන කිසිම සැකයක් නැහැ. විපක්ෂයේ පමණක් නොව ආණ්ඩුවේ අය පවා මේක තමන්ට ලැජ්ජාවක්. ඒ නිසා විශ්වාසභංගයට සහය දක්වනවා කියලා කියා තිබෙනවා. නමුත් එළියේ මහඉහළින් වංචාවට එරෙහිව කටයුතු කරනවා කියලා කියපු සියලූ දෙනා සහය දෙයි කියලා අපි හිතන්නේ නැහැ. මොකද සභානායක ලක්ෂ්මන් කිරිඇල්ල මහතා එළියේ දී වංචාවට විරුද්ධයි කියලා කිව්වත් ඊයේ කියනවා මේකේ නීති ප්රශ්න ටිකක් තිබෙනවා කියලා.ඒ වගේම විශ්වාසභංගයක් ඉදිරිපත් කළාම කථානායකවරයාගේ වගකීම ඒක න්‍යාය පත‍්‍රයට ඇතුළත් කර විවාදයට දිනයක් ලබාදීම. එහෙම නොකර කථානායකරවයා මෙහි ඇති ගැටලූ ගැන කතා කරමින් එය පස්සට දාන්න උත්සාහ කරනවා. අපි කරපු අරගලය නිසා දැන් බ‍්‍රහස්පතින්දාට තීන්දුවක් දෙන බව කියනවා. අපි බලමු මොකද වෙන්නේ කියලා.ප්රශ්නය - ඒකාබද්ධ විපක්ෂය විශ්වාසභගයක් ගෙනාවත් එහි ප‍්‍රධානියෙක් වන මහින්ද රාජපක්ෂ මහතා වරක් කියනවා මේකට සහය දක්වා ඡන්දය දෙනවා කියලා. ඊට පස්සේ නැවත කියනවා මම කවදාවත් ඡන්ද භාවිත කරන්න පාර්ලිමේන්තුවට ඇවිත් නැහැ. මේකට ඡුන්දේ දෙන්න එන්නෙත් නැහැ කියලා. මොකක්ද මේ වෙනස?පිළිතුර - පළමුව මේ විශ්වාසභංගය පාර්ලිමේන්තු න්‍යාය පත‍්‍රයට ඇතුළත් කරගැනීමනේ සිදුවිය යුත්තේ. ඊට පස්සේ අපි බලමු එතුමාගේ ඡන්දය ලබාදීම හෝ නොදීම ගැන. අනෙක උපක‍්‍රම ලෙස භාවිත කරන දේවලූත් තිබෙනවානේ. ඒ සියල්ල මාධ්‍යයට කියන්න අපිට බැහැ.ප්රශ්නය - හෙජිං ගනුදෙනුවෙන් ලංකා රජයට ඩෝලර් මිලියන 166ක පාඩුවක් සිදුවෙනවා. එතරම් දැවැන්ත පාඩුවක් සිදුකිරීමේ මේ ගිවිසුම සඳහා මූලිකත්වය ගෙන කටයුතු කළ මුදල් අමාත්‍යාංශයේ හිටපු ලේකම් පී.බී. ජයසුන්දර මහතාට නැවත රජයේ තනතුරක් නොදිය යුතු බවට අධිකරණ නියෝගයක් ලැබෙනවා. හොරකම් වංචා නාස්ති ගැන කතාකරන ඔබතුමන්ලා නියෝජනය කළ කලින් ආණ්ඩුව නැවත අධිකරණයට ගොස් එම නියෝගය වෙනස් කරගෙන ඔහුට තනතුර ලබාදෙනවා. ඒක ඔබ දකින්නේ කොහොමද?පිළිතුර - ඒ කාලේ තෙල් බැරලය ඩොලර් දෙසයී පනහට යයි කියලා තමයි ගණන් බලා තිබුණේ. එහෙම වුණා නම් මේ දැන් කියන කතා කිසිවක් කියන්නේ නැහැ. නමුත් මෙහි අඩුපාඩුවක් තිබුණා. ඒ තමයි මිල වැඩිවෙද්දී අපට අදාළ බැංකුවෙන් ගෙවීම් කරන උපරිම මට්ටම ගැන සඳහනක් තිබුණත් මිල අඩුවීමේ දී අපෙන් ගෙවීම් කරන අවම මට්ටම මොකක්ද කියලා එයට ඇතුළත් නොවීම. මෙහි සම්පූර්ණ වගකීම මුදල් අමාත්‍යාංශ ලේකම්ටම භාරගන්න බැහැ. ඒ නිසා තමයි ලැබුණ තීන්දුව වෙනස් කරගන්න නැවත අධිකරණයට ගියේ. අධිකරණ නියෝගය වෙනස් වුණ නිසා තමයි නැවත එතුමාට තනතුර ලබාදුන්නේ.ප්රශ්නය - මේ බැඳුම්කර ගනුදෙනුව රවි කරුණානායක මහතා පමණක් සම්බන්ධ වූ එකක් නෙවෙයි කියලා ඔබතුමන්ලා කියනවා. එහෙම නම් ඇයි ඒ අනෙක් පාර්ශ්වයන්ට එරෙහිව විශ්වාසභංගයක් ගේන්නේ නැත්තේ?පිළිතුර - අපි මේක ආරම්භ කළා පමණයි. මෙයට සම්බන්ධ සියලූ දෙනා සම්බන්ධයෙන් කටයුතු කරනවා. අපි සියලූ දෙනාම ආණ්ඩුවට හේත්තු වෙලා හිටියා නම් අද ඔබට කතා කරන්න මාතෘකා නැති වෙනවා. මේ ප්රශ්නයට සෘජුවම වග කියන්න ඕනෑ අගමැතිවරයායි. ඔහු තමයි මෙහි නිර්මාතෘ. මේවා ගැන මාධ්‍ය පවා කතා කරන්නේ අපි මූලිකත්වය ගත් නිසායි. එක්සත් ජාතික පක්ෂ ආණ්ඩුවකට හොඳ ආර්ථික සැලැස්මක් තිබෙනවා කියලා තිබුණ සමාජ මතය අද කුඩු පට්ටම්වෙලා.
|
බෙදුම්වාදී දොළපිදේනිය තීරණාත්මකව පරදවන්න ව්‍යවස්ථා සම්පාදක කමිටුවලින් ඉවත්වෙන්න
| 0 |
දේශපාලන අර්බුදයත් සමඟ සංචාරක ව්‍යාපාරයට අත්වී ඇති ඉරණම ගැන අද පාර්ලිමේන්තුවේ දී පැවැති කල් තැබීමේ විවාදයෙන් පසු පස්වරු 6.32ට පාර්ලිමේන්තුව 29 වැනි දා පෙරවරු 10.30 තෙක් කල් තැබිණි.මූලාසනාරූඪ මන්ත්රීවරයා ඉවත් වූ අතර නියෝජ්‍ය කතානායකවරයා මූලාසනයට පැමිණියේය.තමා ඝාතනය කිරීමට උත්සාහ කර දින තුනක් ගත වුවත් පොලිසියේ මේ වන තුරු කිසිදු ක්රියාමාර්ගයක් නොගැනීම ගැන වඩිවේල් සුරේෂ් මන්ත්රීවරයා යළිත් වරක් සිය විරෝධය පළ කළේය. ආණ්ඩුව යැයි කියා ගන්නා ඊනියා කණ්ඩායම පාර්ලිමේන්තු සභාවට නොපැමිණ පාර්ලිමේන්තුවේ අාපන ශාලාවට වී සිටින බවත්, පාර්ලිමේන්තුවේ බහුතරය පෙන්වීමට නොහැකි නිසා ආපන ශාලාවේ දී බහුතරය පෙන්වීමට හදන බවත් ගම්පහ දිස්ත්රික් පාර්ලිමේන්තු මන්ත්රී අජිත් මාන්නප්පෙරුම මහතා කීවේය.පාර්ලිමේන්තු මන්ත්රී හර්ෂණ රාජකාරුණා මහතා සහ ආචාර්ය හර්ෂ ද සිල්වා මහතා ද මෙම විවාදයට එක්වෙමින් අදහස් දැක්වීය.නියෝජ්‍ය කතානායවරයා මූලාසනයෙන් යයි. විජේපාල හෙට්ටිආරච්චි මහතා මූලාසනාරූඪ විය. ගාමිණී ජයවික්රම පෙරේරා මහතාඅද හොර ආණ්ඩුවට සාපේ වැදිලා. මගේ බඩට ගැහුවේ කුරාන් පොතෙන්. බයිබලෙනුත් ගැහුවා. දැන් ඔවුන් සාපකාරී තත්ත්වයට පත් වෙලා. ඔවුන්ට දැන් පාර්ලිමේන්තුවේ වාඩි වෙද්දි පුටුව රත් වෙනවා. මේ හොර ආණ්ඩුව මේ විදියටම කූඩෑල්ලා වගේ අල්ලාගෙන හිටියොත් විදේශිකයෝ සල්ලි අරගෙන යයි. අය වැයක් සම්මත වෙන්නේ නැතුව බඩු මුට්ටු ගේන්න සල්ලි නැතුව යයි. මෙහෙම ගිහින් සංචාරකයෝ එන්නේ නැති, කෙහෙල්බොඩ කාපු, මිරිස් පොලු තිබ්බ, හාල් පොලු තිබ්බ 70-77 කාලෙට එයි.ඒ කාලේ විදුලිය නෑ, මැටි ගෙවල් තිබුණේ, වාහන වැඩිය නෑ. ඒ යුගය අපි වෙනස් කළා 77දි. දැන් මිනිස්සුන්ට යාන වාහන තිබෙනවා. විදුලිය තිබෙනවා. අධ්‍යාපනය හොඳින් දෙනවා. දැන් මේ යන විදියට ඉස්සරහදි පවුකාරයෝ විනාශ වෙනවා. එහෙම ශුද්ධ වෙලා යළිත් 78න් පස්සේ යුගයට එනවා.බිමල් රත්නායක මහතාජනාධිපතිවරයාත්, මහින්ද රාජපක්ෂ මහතාත් තමන්ගේ බල තන්හාවට කරන මේ විනාශය නොතේරීම ප්රශ්නයක්. සමහරු අහනවා පාර්ලිමේන්තු රැස් වන්නේ ඇයි කියලා. පාර්ලිමේන්තුව රැස් වෙන්නේ හිස්පුටුවලට කතා කරන්න නෙමේ තමයි. දැන් හොර කැබිනට්ටුවක් රැස් වෙනවා. මේ රටේ හැම ආණ්ඩුවක්ම සියයට හැට හැත්තාවක් ජනවරම උල්ලංඝණය කළා. හැබැයි මෛත්රීපාල සිරිසේන මහතා සියයට සීයක් ජන වරම උල්ලංඝණය කළා. කිසිම ලැජ්ජාවක් නැතුව, හිරිකිතයක් නැතුව නීති කඩමින් පාර්ලිමේන්තුවේ බලය අල්ලන්න යනවා.හොරු කණ්ඩායම් බැංකුවකට පැනලා කොටු වුණාම බෝම්බ තියාගෙන ඉන්නවා වගේ වැඩක්. අද රටේ ආයතන අල්ලාගෙන මේ කටයුත්ත කරනවා. කුමන්ත්‍රණය පාර්ලිමේන්තුවේ පරාජයට පත් වෙලා තිබෙනවා. විදෙස් රටවල් මේ ආණ්ඩුව පිළිඅරගෙන නෑ. මෛත්රීපාල සිරිසේන මහත්තයා පසුගියදා ගිය සීෂෙල්ස්වත් පිළිඅරගෙන නෑ. සීෂෙල්ස් ගියේ ඇයි කියලා අපි දන්නේ නෑ. ලංකාවට වැඩි ආදායමක් ලැබෙන සංචාරකයන් එන්නේ යුරෝපා රටවලින්. එක්සත් රාජධානිය, ඕස්ට්‍රේලියාව, ජර්මනිය, ප්‍රංශය වගේ රටවලින් මේ තත්ත්වය මත සංචාරකයන්ට නිකුත් කළ සංචාරක අවධානම් පිළිබඳ නිවේදන මම සභා ගත කරනවා. සංචාරකයන් පැමිණීම බිඳවැටීම සියයට 15ක් පමණ වෙලා තිබෙන බව දැනගන්න ලැබුණා. සේවකයන්ට ලැබෙන සේවා ගාස්තු අඩුවෙලා තිබෙනවා. අපි බහුතරයෙන් ස්ථාවර නියෝග අත්හිටුවලා දෙන්නම්. අපි අභියෝග කරනවා පුලුවන්නම් රාජපක්ෂ මහත්මයාට විශ්වාසය පළ කිරීමේ යෝජනාවක් ගෙන එන්න කියලා. මේ තක්කඩි පාලනය හදන්නේ තමන්ට දෙතුන් ගුණයක් හීලෑ මාධ්‍ය හදාන්න. ගඩාෆි මැරුණේ බෝක්කුවක් අස්සේ. හිට්ලර් මැරුනේ කොහොමද. ගඩාෆි මැරුව විදියට අපි එකඟ නෑ. හැබැයි හැම ඒකාධිපතියම බයෙන් ඉන්නේ. රාජපක්ෂලා මෛත්‍රීපාලලා පටන් ගන්නා මේ ගමන ඉවර වෙන්නේ බොහොම නරක තැනකින් වෙන්න පුලුවන්. ජෝන් අමරතුංග මහතා ඊයේ පෙරේදා සංචාරක ක්ෂේත්රයට පත් වුණු විනාශය බලන්න. මෙයාලා සංචාරක ඇමැතිවරයෙක් පත් කළා. ඒ පිස්සන්කොටුවේ ඉන්න බෑ කියලා ඔහු සති දෙකෙන් අපේ පැත්තට ආවා. සංචාරක ආදායම වැඩි කරන්න අපි බොහෝ දෑ කළා. 2022 වන විට සංචාරක ආදායම ඩොලර් බිලියන 5ක් ලබා ගන්නයි අපි ඉලක්ක කරගෙන තිබෙන්නේ.මේ සභාවෙදි කියවුණා ජනාධිපතිතුමා කරපු වැරදි දේවල් ගැන. වෙනදට ජනාධිපතිවරයා පාර්ලිමේන්තුවේ ඇවිත් වාඩි වෙලා ඉන්නවා. දැන් ඇවිත් උත්තර දෙන්න ඕනෑ. ඔහු මේ පැත්ත පලාතේ එන්නේ නෑ. මේ රටට ලැබෙන ආදායම විනාශ වෙන එක නවත්වන්නයි අපි මේ සභාවේ කතා කරන්නේ. ලංකාවේ සිදුවෙමින් තිබෙන දේ හැමෝම දැනගන්න ඕනා. මහින්ද රාජපක්ෂ මහත්මා මේ ගැන දැඩි අවධානයට ගන්න ඕනෑ. විදේශ රටවල් ශ්‍රීලංකාවේ අගමැති ලෙස ඔහු පිළිගත්තේ නෑ. මේ සිදුවෙමින් තිබෙන දේවල් විදේශ තානාපතිවරුන් පිලිගන්නේ නෑ. මහින්ද රාජපක්ෂ මහතා ඉල්ලා අස්විය යුතුයි. මේ අගමැති ධුරය නිසි අයිතිය තිබෙන අයට භාර දිය යුතුයි. 2005 සිට 2008 සිට මහජනතාවට බාධා වන අයුරින් කටයුතු කළ පුද්ගලයන් මේ නීති විරෝධී ආණ්ඩුවේ සාමාජිකයන් වෙලා ඉන්නවා. අද නීතියේ අධිපත්‍යක් නෑ. මේ නීති විරෝධී රජය යටතේ සංචාරක ක්ෂේත්රය විනාශ වෙමින් තිබෙනවා. අපි මේ තත්ත්වය ගැන ජනතාව දැනුම්වත් කළ යුතුයි.ආශු මාරසිංහ මහතා කල් තැබීමේ යෝජනාව ඉදිරිපත් කළ අතර සංදීප සමරසිංහ මහතා එම යෝජනාව ස්ථිර කළේය.කතානායකවරයා මූලාසනයෙන් ඉවත් වූ අතර නියෝජ්‍ය කතානායකවරයා මූලාසනාරූඪ විය.සභාව - එකඟයි කතානායක - මීළඟට නොවැම්බර් මස 29 දින 10.30 දක්වා පාර්ලිමේන්තුව කල් තැබීම සඳහා යෝජනාව සහ විවාදය. සභාව එකඟද?ඩී එම් ස්වාමිනාදන් මහතා පාර්ලිමේන්තුවේ සිදුවූ අවිනීතික සිදුවීම ගැන අදහස් දක්වන්න මමත් කැමතියි. පසුගිය කාලයේ සියලු ක්ෂේත්රයන් ඇනහිට තිබෙනවා. පාලකයන් ව්‍යවස්ථාවට එකඟවට කටයුතු නොකිරීම නිසයි මෙහෙම වුණේ. ජනාධිපතිවරයා ඉතා රහසිගතව අගමැති ඉවත් කරන වෙනත් පුද්ගලයකු පත් කළා. එය සම්පූර්ණ ව්‍යවස්ථා විරෝධියි. ජනාධිපතිවරයා ප්රජාතන්ත්රවාදී මූලධර්ම කෙරෙහි අවධානය යොමු කර සත්‍යයට කටයුතු කරමින් ව්‍යවස්ථාවට අනුව කටයුතු කළ යුතුයි. අවසානවාකට අපි මෙබඳු සිදුවීමක් අත්විඳ නෑ. අද රට අගාදයට වැටිලා තිබෙනවා. නීති විරෝධී ක්‍රියාවන්ගෙන් වලකින්නැයි මම ජනාධිපතිවරයාගෙන් ඉල්ලා සිටිනවා. එඩ්වඩ් ගුණසේකර මහතාඅපි මේ රට ජාතිවාදී, ආගම්වාදී ගෝත්‍රවාදයෙන් මුදවලා ගමනක් යන්නයි උත්සාහ කළේ. අඩෙයිකලනාදන් සභාපතිතුමා කළ කතාව රටේ සියලු දෙනා දැන ගත යුතුයි. එදා පොලිසියට මිරිස්කුඩු ගහද්දි ඔවුන්ගේ ගෙවල්වල උදවියට කොච්චර වේදනාවක් එන්න ඇද්ද? ඔබතුමා සියලු ප්රහාර විඳගෙන හිටියා. අද මේ රට යන්න ඕනෑ කොතනටද කියන එක ඔබතුමා පෙන්නුම් කළා. අඩෙයිකලනාදන් මහතාඔබට විවිධ හිරිහැර කළා. ඔබට ගහන්න හිටපු මිරිස්කුඩු තමයි පොලිසියට වැදුණේ. ඔබ ප්‍රහාරවලට ලක්වෙද්දි ඔබ නොසැලී කෙළින් හිටියා. ඔබ අපිට ලොකු ආදර්ශයක්. අපිට ගහද්දි අපේ අය අවි අතට ගත්තා. නමුත් ඔබට පහර දෙද්දි ඔබ පෙරලා පහර නොදී කෙළින් හිටියා. ඔබ ඇත්තටම ආදර්ශයක්. මුජිබර් රහුමාන් මහතා කතානායකතුමාට එරෙහිව විවිධ මඩ ව්‍යාපාර දියත් වෙනවා. ජනාධිපතිවරයාගේ අනුදැනුම මත මේ දේවල් වන බවට චෝදනා එල්ල වුණා. ජනාධිපති මාධ්‍ය අංශයෙන් මේවා ප්‍රචාරය කරන බව වෙබ් අඩවිවල පළ වුණා. ඔවුන් එම චෝදනා ප්රතික්ෂේප කළේ නෑ. මේවා සම්බන්ධයෙන් සොයා බැලිය යුතුයි. ගයන්ත කරුණාතිලක මහතා- මම 2000 වසරේ පාර්ලිමේන්තුවට ආවේ. 18 වසරක් තිස්සේ පාර්ලිමේන්තුව තුළත් ඉන් පිටතත් ඔබතුමා සම්භාව චරිතයක් ලෙස දැක්කා. ඔබතුමාගෙන් මම බොහෝ ආදර්ශ ගන්නවා. ඔබතුමා විවිද තනතුරු දරණ කාලයේ ක්රියා කළ ආකාරය අපි දැක්කා. ඔබතුමා නායකත්ව ගුණාංග රාශියක් පෙන්වා තිබෙනවා. ඔබතුමාට පුදුම හැකියාවක් තිබෙනවා වෙලාවට වැඩ කිරීමට. ප්රජාතන්ත්රවාදය වෙනුවෙන් අභීතව පෙනී සිටි කතානායකවරයා බව මම ප්රකාශ කරනවා. ඔබතුමා තොරතුරු පනත ගේන්න බොහොම උත්සාහ කළා. කතානායක - මම ඒ ගැන සොයා බලන්නම්.ව්‍යාජ සභානායක දිනේෂ් ගුණවර්ධන හැන්සාඩ් වාර්තා නීති විරෝධී යැයිද, ඒවා භාර ගන්න එපා කියලා මාධ්‍යයට ලිපියක් ලබා දීලා තිබෙනවා. ඒ සම්බන්ධයෙන් ඔබතුමාගේ බලතල අනුව පියවර ගන්න.චමින්ද විජේසිරි මන්ත්රීවරයා රීති ප්රශ්නයක් මතු කරයි.ජේ සී අලවතුවල මහතාඅදට මාසයක් මේ රට අරාජිත වෙලා. පාර්ලිමේන්තුව තුළ ඉතිහාසයේ කවදාවත් නොදැකපු ලෙස මහින්ද රාජපක්ෂ මන්ත්රීතුමා ඉන්දිම හැසිරුණු විදිය අපි දැක්කා. එම හැසිරීම සම්බන්ධයෙන් පොලිසියේ පැමිණිලි ගණනාවක් තිබෙනවා. පොලිසියටත් ගැහුවා. ජයවික්රම පෙරේරා වැනි දීර්ඝ කාලයක් සිටින මැති ඇමැතිවරුන්ට මිරිස්කුඩු ගැහුවා.ඇසිඩ් වගේ දේවල් ගෙනත් ඔබතුමාට ගහන්න සූදානමක් තිබුණු බව කිව්වා. ඒ සම්බන්ධයෙන් පියවර ගන්න. අද පාර්ලිමේන්තුව වර්ජනය කරලා තියෙන්නේ ඔවුන්ට බහුතරය නැති නිසයි. අපේ 122 දැන් 123 වෙලා තිබෙනවා. අපි අපේ බහුතරය පෙන්නුවා. හෙට වෙනකොට 130 දක්වා මන්ත්රීවරුන් ප්රජාතන්ත්රවාදය වෙනුවෙන් පෙනී සිටිනවා.අජිත් මාන්නපෙරුම මහතාඅපිට විරුද්ධව දුන්නු අධිකරණ තීන්දුවලට අපි හිස නැමුවා. ඉතිහාසයේ අග්‍රවිනිශ්චයකාරවරියට කරපු දේ අපි දැක්කා. තමන්ගේ උවමනාවට වැඩ කළේ නෑ කියලා විධායකය දුන්නු දඩුවම් අපි දැක්කා. එදා රටේ ජනාධිපතිගේ සහෝදරයයි කතානායක විදියට පත් කළේ. මේ පාර්ලිමේන්තුව රූකඩ පාර්ලිමේන්තුවක් කරගන්න උත්සාහ කළා. අද පාර්ලිමේන්තුව ස්වාධීනව කටයුතු කරනවා. අද අධිකරණයත් ස්වාධීනව කටයුතු කරන බව පේනවා. විවිධ අඩත්තේට්ටම් කරලා ඔබතුමාට තර්ජනය කරලා ආපස්සට හරවන්න පුලුවන්ද කියලා බැලුවා. එය බැරි වුණා. අද අධිකරණයට බලපෑම් කරමින් පොහොට්ටුවේ පළාත් පාලන ආයතන විවිද දෑ කරනවා. අධිකරණය හෑල්ලු කරන්න කටයුතු කරමින් ඉන්නවා. මයන්ත දිසානායක මහතාඔබතුමාට ඇසිඩ් ගහන්න හිටිය බවටත් වාර්තා වුණා. ඔබේ ආරක්ෂාව ගැන පියවර ගන්නා ලෙස ජනාධිපතිතුමාගෙන් ඉල්ලා සිටින්න. මගේ මිත්‍ර වසන්ත සේනානායක මහතා ඊයේ ගත්තු තීරණය ගැන මම ස්තුතිවන්ත වෙනවා. අපි මන්ත්රීවරුන් 122ක් අත්සන් කරලා බහුතරය පෙන්නුවා. ආණ්ඩු පක්ෂය යැයි කියා ගන්නා මහින්ද රාජපක්ෂ ඇතුළු පිරිසට කියන්න රට ආදරේ නම් දැන්වත් ඉවත් වෙන්න කියලා ඉල්ලනවා. හර්ෂ ද සිල්වා මහතාබොරැල්ල පැත්තේ මන්ත්රී කෙනෙක් කතාකායක කරගෙන හම්බන්තොට පැත්තේ තවත් පාර්ලිමේන්තුවක් පවත්වාගෙන යනවා කියලා කතාවක් තිබෙනවා. ඒ ගැනත් සොයා බලන්න. රිෂාඩ් බදුයුදීන් මහතාඔබතුමා ඔබේ ජීවිතය පරදුවට තියලා ධෛර්යවන්තව කටයුතු කළා. ඒ ගැන මම ස්තුතිවන්ත වෙනවා. මහලේකම්තුමා ඇතුළු නිලධාරීන් සහ පොලිස් නිලධාරීන් හරියට කටයුතු කළා. පොලිස් නිලධාරීන්ටත් මිරිස්කුඩු ගැහුවා. එදා මන්ත්‍රීවරුන්ගේ අශිෂ්ට ක්රියා හමුවේ නිර්භීත ලෙස පොලිසිය කටයුතු කළා.මම මගේ පාර්ලිමේන්තු දිවියේ මෙහෙම දැකලා නෑ. සමහර වැදගත් යැයි කියා ගන්නා අයත් ඒ විදියටයි කටයුතු කළේ. සියලුම පක්ෂ එකතු වෙලා උපාධියක්වත් තියන කෙනෙකුවත් පාර්ලිමේන්තුවට පත් කළ යුතුයි කියලා අපි පනතක් සම්මත කළ යුතුයි. නිලධාරීන් ඇත්තටම අහිංසකයි. ඔවුන් කිසිම පක්ෂයකට සම්බන්ධ නෑ. මන්ත්රීවරුන්ට වතුර දුන්නු අයත් පහරකෑමට ලක්වුණා.කතානායකතුමාට අවමානයක් ඇති කිරීමේ අරමුණින් යම් යම් ප්රචාර ගෙන යනවා. මටත් නොකළ වැරදි කළා කියලා චෝදනා කළා. මම අඩියක් පස්සට නොතියා දිගටම සේවය කළා. ඔබව විවේචනය කරන අය තමයි කවදා හරි පරාජය වෙන්නේ. කවදාවත් සත්‍ය පරාජය වෙන්නේ නෑ. මේ රට සුන්දර රටක්. මේ රට දියුණු වෙන්න ඕනෑ කියා කැමැත්තෙන් ඉන්න අයගෙන් මමත් කෙනෙත්.මේ රටේ යුද්ධයේ කුරිරු තත්ත්වය දැකපු කෙනෙක්. සිංහල, මුස්ලිම්, දෙමළ කියන සියලුම අය මේ අපේ රට කියන අදහසින් ජීවත් විය යුතුයි. මේ මාසයක සිට අපි සියලු දෙනාගෙන් අනාගතය ප්රශ්නයකට මුහුණ දීලා තියෙන්නේ. මට තානාපතිවරයෙක් කිව්වා අපිට කරන්න හිටපු ලොකු ආයෝජනයක් ගැන නැවත හිතා බලන්න සිද්ධ වෙලා තියෙනවා කියලා. අපිට ජනවරම ලැබුණේ අවුරුදු පහක් ඉන්න. අවුරුදු තුනකින් ආණ්ඩුව විසිරුවලා ඡන්දයක් තියලා ප්රජාතන්ත්රවාදය ඇති කරන්න පුලුවන් කියලා.මේ ඊනියා ආණ්ඩුව කියනවා නම් එය බාල ප්රකාශයක්. ව්‍යවස්ථාව අනුව පාර්ලිමේන්තුව ඇතුළේ මේ ප්රශ්නය විසඳා ගත යුතුයි. අපි 225 මේ රටේ සියලුම ජනතාව නියෝජනය කරනවා. අතිගරු ජනාධිපතිතුමා සාමන්‍ය පවුලක සිට ආපු කෙනෙක්. මම ඔහුගෙන් ඉල්ලා සිටිනවා මේකට කඩිනමින් විසඳුමක් ලබා දෙන්න කියලා. පාර්ලිමේන්තුවේ අශිෂ්ඨ ලෙස හැසිරුණු මන්ත්රීවරුන් ජනතාවගෙන් ප්රසිද්ධියේ සමාව ගත යුතුයි. ඔබතුමාව ආරක්ෂා කරන්න පැමිණි පොලිස් නිලධාරීන්ට මිරිස්කුඩු ගැහුවා. පාර්ලිමේන්තු සේවකයන්ට පහර දුන්නා. එම මන්ත්රීන් හඳුනාගෙන ඔවුන්ට දඬුවම් ලබා දිය යුතුයි. නාමල් කුමාරගේ සිද්ධිය ගැන අපගේ නමුත් ගලපා තිබ්බා. මඩකලපුවෙදි මාවත් ඝාතනය කරන්න කුමන්ත්‍රණය කළා කියලා සඳහන් වෙලා තිබෙනවා. අපි සුළු ජනකොටස්වලට අයත් පුද්ගලයින් නිසා ඒවා ගැන හොයන්නේ නෑ. මගේ ආරක්ෂාව සම්පූර්ණයෙන් නැති කරලා තිබෙනවා. මගේ ආරක්ෂාවට දෙදෙනකු පමණයි දීලා තිබෙන්නේ. මට සීඅයිඩියෙන් කතා කරලා කිව්වා ප්රකාශයක් ගන්න එන්න පුලුවන්ද කියලා. අපගේ ආරක්ෂකයා ලෙස සිටින කතානායකතුමා මේ ගැන පිරිසිදු පරීක්ෂණයක් කළ යුතුයි. මේ රටේ කවදාවත් බලාපොරොත්තු නොවූ බැරෑරම් තත්ත්වයක් ඇති කළේ නාමල් කුමාරගේ පැමිණීමෙන් පස්සේ. මගේ ආරක්ෂාව ඉවත් කරලා මට කිසි තැනකට යන්න බැරි තත්ත්වයක් උද්ගත වෙලා තිබෙනවා. හිරුණිකා ප්‍රේමචන්ද්‍ර මහත්මිය අද බොහෝ දෙනෙක් මාධ්‍යයට ඇඟිල්ල දිගු කරලා අහනවා මොකද මේ කරන්නේ කියලා. මාධ්‍යයට වහල්ලු වගේ ඉන්න පුලුවන් තව උපරිම මාසයක් විතරයි. මේ පාර්ලිමේන්තුවේ මෙතරම් කාලයක් අපි හිටියේ තිරිසන්නු ටිකක් එක්ක. ඔවුන් එන්නේ නැතිනම් දිගටම ඒක හොඳයි. මොකද ඔවුන් ආවනම් අපිට මෙහෙම කතා කරන්න පුලුවන්ද? අද අර කට්ටිය මෙතන හිටියා නම් වේත්‍රධාරීන් සෙංකෝලය ගාව ඉඳගෙන සෙංකෝලය ආරක්ෂා කරන්න වෙනවා. මෙච්චරකල් පාර්ලිමේන්තුව කඩාකප්පල් කළේ හිටපු ජනාධිපතිගේ සත්තුවත්තේ සත්තුටික කියන එක දැන් ඔප්පු වෙලා තියෙනවා. කතානායතුමාගේ ප්රජාතන්ත්රවාදය අපිට දීපු ලොකු ආදර්ශයක්. අනාගතයේ අපි ළමයින්ට හරි ඒ ගැන කියා දෙන්නපුලුවන්. කතානායක - මට නම් පෞද්ගලික තරහක් නෑ. ඒ ගැන පොලිස් පරීක්ෂණ ක්රියාත්මකයි. ඉන් පසු බලන්න පුලුවන්.හේෂා විතාන‍ගේ මහතාඊනියා ආණ්ඩුව පත් වුණු ගමන් ජාතික රූපවානිහිනයට පැනලා යකා නැටුවා. ඒ වගේම නිවාස හා ඉදිකිරීම් අමාත්‍යංශයේ ස්ථිර නොවූ සේවකයන්ට නීතිවිරෝධී ඇමැතිවරයා බලපෑම් කරනවා. ජනාධිපතිවරයා ජනතාව බලා ගන්නේ නැති අවස්ථාවක, ආණ්ඩුවක් නැති අවස්ථාවක මම ඔබතුමාගෙන් ඉල්ලා සිටිනවා රජ්‍ය සේවකයන් බිය ගන්වා නෙරපාහැරීම ගැන විමල් වීරවංශලාට එරෙහිව ක්‍රියාමර්ග ගන්න කියා . අමාත්‍යංශවල මැතිවරණවලට අවශ්‍ය ක්‍රියාදාමය හදන්න. රටේ අහිංස මිනිසුන් වෙනුවෙන් ඔබට ගන්න පුලුවන් ක්රියාමාර්ග ගන්න. පහුගිය දිනවල පාර්ලිමේන්තුවේ හැසිරුණු හැටි අපි දැක්කා. පාර්ලිමේන්තුවේ උත්තරීතරභාවයට හානි කරමින් හැසිරුණු මන්ත්රීන්ට ගන්නා ක්රියාමාර්ග හෙළි කරන්න. චමින්ද විජේසිරි මහතාපහුගිය කාලයේ අපි ඔබතුමාට චෝදනා කළා. ඊට හේතුව ඔබ ඒකාබද්ධ විපක්ෂයට වැඩිපුර කාලය වෙන් කිරීමයි. ඒවා ඔවුන්ට අමතක නම් පාර්මේන්තු හැන්සාඩ් බලන්න කියන්න. කතානායක - මම ඒකාබද්ධ විපක්ෂයට වැඩිපුර වෙලාව දෙනවා කියලා මාව අයින් කරන්න කොළයකුත් අත්සන් කරලා තිබ්බානේ. මතක් කිරීම ගැන ස්තුතිවන්ත වෙනවා.නවීන් දිසානායක මහතා ශ්රී ලංකාවේ ප්‍රජාතන්ත්‍රවාදයට විවිධ තර්ජන එල්ල වුණු අවස්ථා තිබිලා තියෙනවා. පහුගිය ටික දවසෙත් අපි එය දැක්කා. පහුගිය මාසය තුළ ඔබට විශාල පීඩනයකට මුහුණ දෙන්න වුණා. පාර්ලිමේන්තුව තමයි ප්‍රජාතන්ත්‍රවාදයේ දෙවොල කියන්නේ. එහි අශිෂ්ඨ දේවල් වුණා. මම තැතිගැන්මට ලක්වුණා ඒ දේවල් ගැන. යම් පුද්ලයන් පිරිසක් කතානායක තුමාගේ ආසනයටත් වතුර දැම්මා. පොලිසියට මිරිස්කුඩු ගැහුවා. ප්‍රජාතන්ත්‍රවාදයේ පිහිටා ඔබ කටයුතු කළා. මගේ පියාත් නිර්භීත පුද්ලයෙක්. මම ඔබතුමාව එදා දැක්කේ ඊට වඩා නිර්භීත නායකයෙක් හැටියටයි. ඔබතුමා ආනන්ද විද්‍යාලයේ සාඩම්බර නිමැයුමක්. ස්වාධීනව කටයුතු කිරීම ගැන අධිකරණයටත් ස්තුතිවන්ත වෙනවා. එරාන් වික්‍රමරත්න මහතා රජය කියලා කියා ගන්න කණ්ඩායම පාර්ලිමේන්තු වර්ජනය කිරීම ලැජ්ජාවක්. කතානායක තනතුරේ ඉතිහාසය බැලුවොත් කවුරුන් විසින් දැරුවත් විධායකයෙන් ස්වාධීනව පවතින තනතුරක්. මෑතකදී පාර්ලිමේන්තුව අවතකේසේරු කළා. ආණ්ඩුවයැයි කියා ගන්නා කණ්ඩායමට බහුතරය පෙන්වන්න බැරි වුණා. විශ්වාස භංගයක් සම්මත කළා ඔවුන්ට එරෙහිව. ස්ථාවර නියෝග අතිහිටවූයේ බහුතර ඡන්දයෙන්. එවැනි දේවල් පාර්ලිමේන්තුවේ වෙනවා. ස්ථාවර නියෝග අනුව හඩෙන් ඡන්ද විමසන්න පුලුවන්. බෙදීමක් ඉල්ලුවොත් වෙනත් ක්‍රමයකින් ඡන්දය විමසන්න පුලුවන්. ඔවුන් බෙදීමක් ඉල්ලුවෙත් නෑ. එදා තිබුණේ දුෂ්කර තත්ත්වයක්. මන්ත්රීවරුන් 122ක අත්සනින් විශ්වාසයක් නැති බව ලබා දුන්නා. බන්දුලාල් බණ්ඩාරිගොඩ මහතාආණ්ඩු පක්ෂය යැයි කියා ගන්න කණ්ඩායම පාර්ලිමේන්තුවට නොපැමිණ මඟහැර ගොස් තිබෙනවා. පාර්ලිමේන්තුවෙන් එළියට ගිහින් විවිධ ප්රවෘත්ති සාකච්ඡා තිබනවා. ඔබේ රුවට සමාන පඹයන් හදලා ගිනි තියලා රටේ මතයක් හදන්න හදනවා තමන් පාර්ලිමේන්තු නොයන්නේ කතානායකට විරෝධය පළ කරලා කියලා. මේ කරුණ පිටිපස්සේ කූඨ උපක්රමයක් තිබෙනවා. ඔවුන් සභාවට පැමිණිනොත් ඔවුන් එක්ක ඉන්න සැබෑ මන්ත්රීන් ගණන ලෝකයම දැන ගන්නවා. ඔවුන් එළියට ගිහින් කියන මන්ත්රීන් ගණන ඔවුන්ට නෑ. ඒ නිසා ඔබට පහර දෙනවා. ඔබතුමා වගේ ශ්‍රේෂ්ඨ දේශපාලන චරිතයකට අපවාද නැගීම ගැන මමත් කණගාටුවෙනවා. කතානායක - පාර්ලිමේන්තුවේ සියලුම නිලධාරීන් ගැන මට ලොකු විශ්වාසයක් තිබෙනවා. පඹයෙන් පිච්චීම ගැන කතා කළා. පඹයින් පිච්චීම හොඳයි පස්දොස් යන්න. තවත් පිච්චුවොත් හොඳයි. විජේපාල හෙට්ටිආරච්චි මහතා මහාමාර්ග අමාත්‍යංශයෙන් වැරදි ගෙවීම් සිදු කරනවා. රජයේ විගණකාධිපති හා කෝප් කමිටුව මගින් මේ ගැන පරීක්ෂණ කළ යුතුයි. ජනාධිපති කියනවා ජනාධිපති කොමිසමක් පත් කරන්න කියලා. මම කියනවා ඔක්තෝබර් 26 ඉඳලා මේ හොර ආණ්ඩුවෙන් වුණ දේවල් ගැනත් හොයන්න ජනාධිපති පරීක්ෂණ කොමිසමක් පත් කරන්න කියලා. 2010 අගෝස්තු මාසේ පාර්ලිමේන්තුවේ ඉඳලා පරීක්ෂණ කරන්න කියලත් මම ඉල්ලීමක් කරනවා. පාලිත රංගේ බණ්ඩාර මහතා ඝාතන කුමන්ත්‍රණය කියන සිද්ධිය ගැන කතා කළා. ඉන්දියන් ජාතිකයා මානසික රෝගියෙක් කියලා වෛද්‍ය වාර්තාවක් දීලා තිබෙනවා. නාමල් කුමාර කියන තැනැත්තා විවිධ සිද්ධි ගැන පොලිසියට තොරතුරු දුන්නු තොරතුරුකරුවෙක්. ඔහු පොලිස් ත්‍යාග අරමුදලෙන් ත්‍යාග ලබාගෙන තිබෙනවා. මහු නැවතත් ලක්ෂ පහක් ඉල්ලලා තිබෙනවා. එය ලබා නොදීමට උරණ වෙලයි මේ විවිධ චෝදනා කරන්නේ. රාජ්‍ය සේවකය්නට කියනවා නීත්‍යනුකූල නියෝග ක්රියාත්මක කරන්න එපා කියලා.ප්‍රේමවතී මනප්පේරි නඩුවේ තීන්දුවේ එය පැහැදිලිව තිබෙනවා. නඩුවෙදි නිලධාරීන් කිව්වා ඉහළ නියෝග අනුවයි මෙය සිදු කළේ කියලා. නඩු තීන්දුවේ පැහැදිලිවම සඳහන් කළා නිලධාරීන් බැඳිලා ඉන්නේ නීත්‍යනුකූල නියෝග ක්රියාත්මක කරන්න විතරයි කියලා. මම පොලිස් ස්ථානාධිපතිවරයකු ලෙස කටයුතු කරද්දි පොලිස්පති රාජගුරුට ආ බලපෑමක් උඩ මාව ස්ථාන මාරු කළා. මම ඊට එරෙහිව නඩු දැම්මා. රංගේ බණ්ඩාර එදිරි රත්වත්තේ සහ තවත් අය කියන නඩුවේ පොලිස්පති රාජගුරුට හා රජයට සිද්ධ වුණා වැරදි නියෝග ක්රියාත්මක කිරීම ගැන මට වන්දි ගෙවන්න. අජිත් පී පෙරේරා මහතා නීති විරොධී කැබිනට් රැස්වීම්වලදි විවිධ යෝජනා අනුමත කරලා තියෙනවා. එක් යෝජනාවක් තමයි කොළඹ වරායේ ලොකු ඉදි කිරීම් දෙකක් ගැන. ඒ ටෙන්ඩර් දෙක චීන සමාගමකට ලබා දීලා තියෙනවා. හදිසියේ මෙම ඩොලර් මිලියන සියයකටත් වැඩි වටිනාකමකින් යුතු කොන්ත්‍රාත්දෙක චීන සමාගමකට දීම ලොකු ප්රශ්නයක්. අද අනිත් පිරිස පාර්ලිමේන්තුවට ඇවිත් පාර්ලිමේන්තු භෝජනාගාරයෙන් සහන මිලට කෑම අරං සභාවට එන්නේ නැතුව යන්න ගියා. සියලු පහසුකම් ගන්නවා. පඩිත් ගන්නවා. නමුත් සභාවට එන්නේ නෑ. මේ ගැන ජනාධිපතිතුමාට දැනුම් දෙන්න.කතානායක කරු ජයසූරිය මහතා යුක්තිය වෙනුවෙන් ජම්පර් අදින්න වුණොත් ඊට මම ලෑස්තියි. මම ජීවිතේට කූඨ වැඩක් කරලා නෑ. ඕනෑම පරීක්ෂණයකට මම සූදානම්. කතානාය හොඳ නැත්නම් හෙටම යෝජනාවක් ගෙනත් කතානායක ඉවත් කරන්න.මරික්කාර් මහතා උදය ගම්මන්පිල මාධ්‍ය සාකච්ඡා තියලා කියනවා කතානායකට ජම්බරය ස්ථිරයි කියලා. කූට ලේඛන සකස් කර ඇති බව කිව්වා. (එය කියවයි) පාර්ලිමේන්තු හැන්සාඩ් නිල වශයෙන් නිකුත් කිරීම කූඨ ලේඛන සකස් කිරීමක් කියනවා නම් පරීක්ෂණයක් කළ යුතුයි. මන්ත්රීවරුන් ලෙස අපිටත් ඇත්ත දැන ගන්න අවශ්‍යයි. ඔබතුමා ඇත්තටම කූට ලේඛන හැදුවද කියලා පරීක්ෂා කරන්න ඕනා.කරුණාරත්න පරණවිතාන මහතා මේ රටේ ජනතාවට තිබෙනවා නිවැරදි තොරතුරු දැන ගැනීමේ අයිතියක්. අද රට පුරා අසත්‍ය තොරතුරු ප්‍රචාරය වෙමින් තිබෙනවා. ඒ තමයි මේ ව්‍යාජ ආණ්ඩුව ඇත්ත.ආණ්ඩුවක් සේ ඇඟවෙන පරිදි ප්‍රචාරයන් ගෙනියනවා. අපි ඔබතුමාගෙන් ඉල්ලා සිටිනවා මේ සියලුම කොමිෂන් සභාවලට දැන් ආණ්ඩුවක් නැති බව දැනුම් දෙන්න. ව්‍යාජ ආණ්ඩුවක් තිබෙන්නේ. රාජ්‍ය මාධ්‍ය ආදිය අගමැති, ඇමැතිවරු කියලා ප්‍රචාරය කරනවා. මෙය මූලික අයිතිවාසිකම් උල්ලංඝණය කිරීමක්. විද්‍යුත් මාධ්‍ය පාවිච්චි කරන්නේ රාජ්‍ය දේපොළක් වන සංඛ්‍යාතයි. ඒ අයට බෑ රාජ්‍ය දේපොළ අවභාවිත කරන්නට. පාර්ලිමේන්තුව රැස් වෙන වෙලාවට වෙන වෙන පක්ෂවලට සජීවී විකාශ දෙනවා. ජනමාධ්‍ය පාර්ලිමේන්තුවේ කටයුතු කළ යුතු ආකාරය ගැන සුදුසු නියෝග දෙන්න. රංජිත් මද්දුම බණ්ඩාර මහතා ජනාධිපති ඝාතන කුමන්ත්‍රණය ගැන ඒ දිනවල පරීක්ෂණ හරියට කළා. නාමල් කුමාර දුන්නු හඬපට කිසිම එකක ජනපති හෝ හිටපු ආරක්ෂක ලේකම් ඝාතන කුමන්ත්‍රණයක් ගැන නෑ. දැන් මටත් චෝදනා කරනවා. රනිල් වික්රමසිංහ මහත්මයා ඉවත් කිරීමේ කුමන්ත්‍රණයට තමයි නාමල් කුමාර යොදා ගත්තේ.නාමල් කුමාර කියන්නේ පොලිසියට ඔත්තු දුන්නු පුද්ගලයෙක්. ඇවන්ගාඩ් වගේ තව තව තැන්වල වැඩ කළ පුද්ගලයෙක්. සරත් ෆොන්සේකා මහතා ඉල්ලපු පරීක්ෂණය කරන්න. නීත්‍යනුකූල නොවන ආණ්ඩුවට එරෙහිව බහුතරය පෙන්නුවට පස්සේ ඔබ කිව්වා අගමැති සහ ඇමැතිවරුන් නෑ කියලා.රටේ මුදල් බලය තියෙන්නේ පාර්ලිමේන්තුවට. එ නිසා මුදල් සම්බන්ධ නියෝග දෙන්න මහින්ද රාජපක්ෂටවත්, ඊනියා කැබිනට් ඇමැතිවරුන්යැයි කියා ගන්න අයටවත් බෑ. මං රජයේ සේවකයන්ට කියනවා මේ නීත්‍යනුකූල නොවන නියෝග ක්රියාත්මක කරන්න එපා කියලා. සරත් ෆොන්සේකා මහතා පහුගිය දිනක ඉරිදා පත්තරේක තිබ්බා මම ජනාධිපතිව ඝාතනය කරන්න හිටි බව ඔහුම කිව්වා කියලා. එතුමාට ඒවා කියන්නේ නාමල් කුමාර කියලා පුද්ගලයෙක්. ඔහු රහස් ඔත්තුකරවකු ලෙස ජනාධිපතිට වැඩ කරන්නේ. ජනාධිපති විදෙස් මාධ්‍යට කිව්වා මාව අගමැති කරන්නේ නෑ කියලා. මට එහෙම හීනයක්වත් නෑ. එතුමා එහෙම බයානක හීන දකින්නේ ඇයි කියලා මං දන්නේ නෑ.ඊට හේතුව ඇහුවාම කියලා තිබ්බා සරත් ෆොන්සේකා එතුමාව ඝාතනය කරන්න සැලසුම් කළා කියා. රටේ ජනාධිපති එහෙම කියනවා නම් මේක විශාල ප්රශ්නයක්. මේක වරප්‍රසාද ප්රශ්නයක්. ඔබතුමා පැය 48ක් වැනි කාලයක් තුළ පොලිස්පති පාර්ලිමේන්තුවට කැඳවන්න. එක්කෝ මාව කූඩුවට දාන්න කියන්න. නැත්නම් මේ චෝදනාව ගැන ක්රියාත්මක වෙන්න කියන්න.ජනාධිපතිතුමා අතීතයේ කියමින් සිටියේ මහින්ද රාජපක්ෂ මහතා ඔහුව අඩි හයක් පොළව යටට දාන්න හිටියා කියලා. දැන් ඔහුව අගමැති කළා. ඉතින් මම ඝාතන සැලසුමක හිටියත් මාව අගමැති කරන්න බෑ කියන්නේ කොහොමද? කොහොමද එහෙම හැදි දෙකකින් බෙදන්නේ? නාමල් කුමාර නම් පුද්ගලයා පොහොට්ටුවෙන් ඡන්දය ඉල්ලන්න යන කතාවකුත් තිබෙනවා. අබුද්දස්ස කාලේ ලබුත් තිත්තයි වගේ වැඩක්. මේ ගැන පරීක්ෂණයක් කරන්න. කතානායක - දැනටම පොලිස් පරීක්ෂණ කරගෙන යනවා.ගාමිණී ජයවික්රම පෙරේරා මහතා ඔබතුමා ඉතිහාස ගත වෙනවා. එදා සිදුවීම අපි දැක්කා. මම 1977 පාර්ලිමේන්තුවට ගියේ. මහින්ද රාජපක්ෂ මැතිතුමා එක්ක හොස්ටල් එකේ අවුරුද්දක් තිබ්බා. මම ප්‍රසිද්ධිය පස්සේ ගිය කෙනෙක් නෙමෙයි. හෙට මගේ ඇස් පැය දෙකක් පරීක්ෂා කරන්න ඕනා කිව්වා. මෙහෙට ඇසිඩ් ගෙනත් තිබ්බා කිව්වා. එදා අපේ මන්ත්රීවරුන් විනීතව සිටියා. අපේ ආදර්ශය ලෝකයාට පෙන්නුවා. අයවැයක් අනුමත නොවුණාම අපිට කිසිම දෙයක් ගේන්න බෑ. මට වෙච්ච දේට මට ගෙවන වන්දිය මොකක්ද? අපේ ඥාති එඩ්වඩ් ගුණසේකර මන්ත්‍රීවරයාගේ ගෙදරට ලක්ෂ 20000ක ඇඩ්වාන්ස් අරගෙන ඇවිත් තිබ්බා. ඔහු ඊයේ ප්රකාශ කළා. මලික් සමරවික්රම මහතා මහින්ද රාජපක්ෂ මහතා අගමැති ලෙස පිළිගන්නේ නෑ කියලා ඔබතුමා කිව්වා. මට දැනගන්න ලැබුණා මාධ්‍යවලින් මන්ත්රීවරුන් කණ්ඩායමක් රැස්වෙලා විවිධ දෑ ගන්න තීන්දු තීරණ ගන්න. විවිද දෑ ලංකාවට ගෙන ඒමට සහ ව්‍යාපෘතිලබා දීම නීති විරෝධියි. මේ සම්බන්ධයෙන් ක්රියාමාර්ග ගන්නා ලෙස ඉල්ලා සිටිනවා. රවුෆ් හකීම් මහතා -සභාවේ විශ්වාස භංග යෝජනාවක් සම්මත කර ගත්තට පස්සේ ඔබේ නියෝගය හැන්සාඩ් ගත වෙලා රටම පිළිගත යුතු තත්ත්වයක් තිබෙනවා. එසේ තිබිය දී මේ කල්ලිය අගමැති සහ ඇමැතිවරුන් ලෙස මාධ්‍යවල හැඳින්වීම අපේ වරප්‍රසාද කඩවීමක්. ඒ ගැන පරීක්ෂණයක් තිබිය යුතුයි. මේ අය තනතුරුවලින් හැඳින්වීම වැලැක්විය යුතුයි. එය නීත්‍යනුකූල නෑ. මේ තත්ත්වය අපට පිළිගන්න බෑ. මෙය මන්ත්‍රීවරුන්ගේ වරප්‍රසාද ප්රශ්නයක්. අජිත් මාන්නප්පෙරුම මහතා අද ප්‍රජාතන්ත්‍රවාදයට ගරු කරන මන්ත්රීවරුන් පාර්ලිමේන්තුවට ඇවිත් තියනවා. ප්‍රජාතන්ත්‍රවාදයට ගරු නොකරන මන්ත්රීවරුන් ගමෙන් පාර්ලිමේන්තුවට ඇවිත් පාර්ලිමේන්තු සභාවට ඇවිත් නැතිව පාර්ලිමේන්තුවේ ආපන ශාලාවට වෙලා ඒ වරප්‍රසාද භුක්ති විඳිමින් ඉන්නවා. කතානායකවරයා ලෙස ඔබ ප්රජාතන්ත්රවාදය ආරක්ෂා කිරීම ගැන අපිට ලොකු විශ්වාසයක් තිබෙනවා. මරික්කාර් මහතා පසුගියදා ඔබ තීන්දුවක් දුන්නා විශ්වාස භංගයෙන් පස්සේ ආණ්ඩුවක් නෑ කියලා. එය දුන්නේ 14 වැනි දා. මුදල් හා ආර්ථික කටයුතු අමාත්‍යංශයේ ලිපි ශීර්ෂයකින් මහින්ද රාජපක්ෂ මහත්මයා රේගු අධ්‍යක්ෂට නියෝගයක් දෙනවා අලි රිෂාඩ් කියන පුද්ගලයාට රාජසන්තක කළ ඇමෙරිකානු ඩොලර් 53400ක් නැවත මුදා හරින්න කියලා(ලිපිය කියවයි)මෙය නීත්‍යනුකූලද? මෙහෙම කරන්න පුලුවන්ද? රාජසන්ත කළ මුදල් එහෙම දීම ගැන ඔබතුමා හොයා බලා නියෝගයක් දෙන්න. පාර්ලිමේන්තුව කල් තිබ්බට පස්සේ රාජ්‍ය මාධ්‍ය දෙකක් පාර්ලිමේන්තුව යළි කල් තිබ්බා කියලා කිව්වා. පාර්ලිමේන්තුව සජීවීව දුන්නා කියලා එක්සත් ජනතා නිදහස් සන්ධානයේ මාධ්‍ය සාකච්ඡා සජීවීව දුන්නා. මෙය මහජන මුදල් අවභාවිතාවක්. මහජන මුදල් අවභාවිතාව ගැනත්, මන්ත්රී වරප්‍රසාද කඩ වීම ගැනත් එම ප්රධානීන් වරප්‍රසාද කමිටුව හමුවට ගෙන්වන්න.කතානායක - මම ඒ ගැන පොලිස්පතිතුමා දැනුම්වත් කරන්නම්. මංගල සමරවීර මහතා නීත්‍යනුකූල නොවන ආණ්ඩුව තවදුරටත් මේ ආකාරයටම දෙසැම්බර් වෙනකම් ඉදිරියට යන්න දුන්නොත් අපිට මීට වැඩිය ගැටලු වලට මුහුණ දෙනවා. භාරකාර අරමුදලින් මුදල් නිකුත් කරන්නට වරෙන්තුව නිකුත් කළ හැකි නීත්‍යනුකූල මුදල් ඇමැතිවරයෙක් නෑ. ඉදිරියේදී නීත්‍යනුකූල රජයක් පත් නොකළොත් ජනවාරි පළමු වැනි දා සිට රජයේ සේවකයන්ට වැටුප් ගෙවන්න බැරි වෙයි. ඔබතුමා ජනාධිපතිවරයාට කියන්න රට පාවා නොදී රජයක් පත්කරන්න කියලා.ජෝන් අමරතුංග මහතාමේ නීත්‍යනුකූල නොවන ආණ්ඩුව මන්ත්රීවරුන් නොවන අයටත් ආරක්ෂාව දෙන්න. වඩිවේල් සුරේෂ් මහතාගේ පැමිණිල්ල බරපතල ප්රශ්නයක්. ඔබතුමාගේ වගකීමක් මන්ත්රීවරුන්ට ආරක්ෂාව දීම.කතානායක - මම අදම පොලිස්පතිවරයා දැනුම්වත් කරන්නම්. වඩිවෙල් සුරේෂ් මහතාඅපිට පාර්ලිමේන්තුවේ ආරක්ෂාව නෑ, මිරිස්කුඩු ගහනවා. ආසනේට ගියාම පිට අය අය ඇවිත් මට පෙට්‍රල් බෝම්බ ගහන හිටියා. මම ඒ ගැන පොලිසියට පැමිණිලි කළා. අද වෙනකම් පොලිසියෙන් කිසිම දෙයක් කරලා නෑ. පරීක්ෂණ නොකරපු ඕඅයිසී ඒස්පී කරලා අද. පාර්ලිමේන්තුවට ආවම මිරිස්කුඩු ගහනවා. ආසනේට ගිහාම පිට අය ඇවිත් ගහන්න හදනවා. අයිජීපීට කතා කළා. අයිජීපී ෆෝන් එක ආන්සර් කළේ නෑ. තවම කාවවත් අත්අඩංගුවට අරං නෑ. අපි කොහොමද මේ රටේ ජීවත් වෙන්නේ? මිනිස්සු අහනවා පාරට බහින්නද කියලා. කාවින්ද ජයවර්ධන - දැන් ආණ්ඩුවක් නෑ. අපි තුන් වතාවක් ආණ්ඩුව පරාජය කළා. ආණ්ඩුවක් නැති නිසා අද හැංගිලා ඉන්නවා. කතානායක - ඒ ගැන පරීක්ෂා කරමින් යනවා. පොලිසියත් පරීක්ෂා කරමින් යනවා.නලීන් බණ්ඩාර මහතා - පාර්ලිමේන්තුවට අලාභ හානි කරපු අය ගැන මොනවද කරලා තියෙන්නේ?ලක්ෂ්මන් කිරිඇල්ල මහතා - ආණ්ඩුව කියාගන්නා අය පාර්ලිමේන්තුව වර්ජනය කරනවාමන්ත්‍රීවරු - ආණ්ඩුවක් නෑලක්ෂ්මන් කිරිඇල්ල මහතා - යෝජිත ආණ්ඩුවට මාසයයි. ඒත් පාර්ලිමේන්තුවට කිසිම යෝජනාවක් ඉදිරිපත් කරලා නෑ. ආශු මාරසිංහ මහතා රටේ සිදුවූ අවාසනාවන්ත තත්ත්වය හේතුවෙන් සංචාරක කර්මාන්තය කඩා වැටීමේ තත්ත්වයකට පත්ව ඇති බැවින්ද, නීතියේ ආදිපත්‍ය කඩා වැටෙමින් ඇති බැවින් ද සංචාරක කර්මාන්තය යථා තත්ත්වයට පත් කිරීම සඳහා යෝජනාවක්කතානායක කරු ජයසූරිය මහතා - ස්ථාවර නියෝග යටතේ ආශු මාරසිංහ මහතා යෝජනාවක් ඉදිරිපත් කරනවා. කතානායක කරු ජයසූරිය මහතා මූලාසනාරූඩ වීමෙන් පසු වේත්‍රධාරියා විසින් සෙංකෝලය තැම්පත් කරනු ලැබීමෙන් පසු මීට ටික වේලාවකට පෙර පාර්ලිමේන්තු කටයුතු ආරම්භ විය. (තරිඳු ජයවර්ධන) රටේ ඇතිවී ඇති අර්බුදකාරී තත්ත්වය සම්බන්ධයෙන් පැවැති කල් තැබීමේ විවාදයෙන් පසු කල් තැබූ පාර්ලිමේන්තුව අද (27) පස්වරු 1.00ට යළි රැස්වීමට නියමිතය. අද දිනයේ ද විශේෂ කරුණු ඇතුළත් කරමින් න්‍යාය පත්‍රයක් ප්‍රසිද්ධියට පත් කර නැති අතර අද දිනයේ කටයුතු පාර්ලිමේන්තුවේ ස්ථාවර නියෝග අංක 22 යටතේ සිදු කෙරන බව සඳහන් කර තිබේ. පාර්ලිමේන්තුව රැස්වීමට පෙර කතානායකවරයා පක්ෂ නායකයන් හමුවනු ඇතැයි ද දැනගන්නට ඇත. ස්ථාවර නියෝග අංක 22හි දැක්වෙන පරිදි පාර්ලිමේන්තුවේ කටයුතු සිදුවන අනුපිළිවෙළ පහත දැක්වේ. ( ඡායාරූප ලහිරු හර්ෂණ)
|
බෙදුම්වාදී දොළපිදේනිය තීරණාත්මකව පරදවන්න ව්‍යවස්ථා සම්පාදක කමිටුවලින් ඉවත්වෙන්න
| 0 |
(*** ජයන්ත සමරකෝන්)‘දහ නව වැනි සංශෝධනය තුළින් ජනාධිපතිවරයාට රට පාලනය කිරීමේ කිසිදු බාධාවක් නැතැයි ද ඒ නමුත් 20 වැනි සංශෝධනය ගෙන ඒමෙන් පාර්ලිමේන්තුව තැපැල් කන්තෝරුවක් බවට පත්වීමක් යැයිද’ සාධාරණ සමාජයක් සඳහා වූ ජාතික ව්‍යාපාරයේ සභාපති හිටපු කතානායක කරු ජයසූරිය මහතා ඊයේ (17) පැවසීය.විසිවැනි සංශෝධනය ගෙන ඒමෙන් වන අනතුර ජනතාව දන්නවා නම් 69 ලක්ෂයක් ආණ්ඩුවට ඡන්දය දෙන්නේ නැතැයිද පිටකෝට්ටේ සෝලිස් උත්සව ශාලාවේ පැවැති මාධ්‍ය හමුවේදී ජයසූරිය මහතා කීවේය.වැඩිදුරටත් අදහස් දැක්වූ හිටපු කතානායකවරයා, අද වනවිට රටේ ආර්ථිකය කඩා වැටී, ජීවන වියදම අහස උසට නැග ඇතැයි ද, දකුණු ආසියාවේ ඉහළම ජීවන වියදම තිබෙන්නේ ශ්රී ලංකාවේ යැයිද කියා සිටියේය.ජනාධිපති ගෝඨාභය රාජපක්ෂ මහතා නරක පුද්ගලයකු යැයි කියන්නේ නැතැයි ද 20න් ගෙනෙන බලතල තුළ යම් විදියකින් ඉදිරියේදී පත්වන ජනාධිපතිවරයා උන්මන්තකයකු වුවහොත් යකා නටනු ඇතැයි ද හෙතෙම සඳහන් කළේය.20 වැනි සංශෝධනය ගෙනෙන්නට මේ රටේ කලබලයක් ඇයිදැයි නොදන්නා බවද වසරක් තුළ පාර්ලිමේන්තුව විසුරුවා හැරීමට මෙමගින් ජනාධිපතිවරයාට පැවරෙන බලතල නිසා මහ මැතිවරණයකට වියදම් වූ රුපියල් බිලියන 8ට වෙන්නේ කුමක්දැයි ඔහු ප්රශ්න කළේය.කරු ජයසූරිය මහතා මෙසේද කීවේය.ආණ්ඩුක්රම ව්‍යවස්ථා සභාව අහෝසි කර බලයක් නැති පාර්ලිමේන්තු සභාවක් පිහිටුවීම තුළින් ස්වාධීන කොමිෂන් සභා සඳහාත් අගවිනිසුරු, නීතිපති, පොලිස්පති ඇතුළු අධිකරණයේ ඉහළ ධුරයන් පත් කිරීමේ නිෂේධ බලයක් ජනාධිපතිවරයාට හිමි වනවා.විසි වැනි ආණ්ඩුක්රම ව්‍යවස්ථා සංශෝධන කෙටුම්පත මගින් විගණන සේවා කොමිෂන් සභාව අහෝසි වීමෙන් විගණන සේවය අක්‍රිය වී විගණන පනතේ ප්රතිපාදන පිළිබඳව අර්බුදයක් මතු වනවා. විදේශයක සුරවැසිභාවය හිමි ශ්රී ලාංකික පුරවැසියකුට ජනාධිපති අපේක්ෂකයකු ලෙස ඉදිරිපත්වීමටත් මන්ත්‍රීවරයකු ලෙස පාර්ලිමේන්තුවට එන්නටත් අවස්ථාවක් හිමිවනවා.ධවල පත්‍රිකාවක් මගින් ව්‍යවස්ථා සංශෝධනයක් සඳහා ජනතාවගේ අදහස් ගන්නා ලෙස රජයෙන් ඉල්ලා සිටිනවා. 19 වැනි සංශෝධනය අරුමපුදුම විකෘතියක් ලෙස හුවාදැක්වීමට දරන උත්සාහය තරයේ හෙළා දකිනවා.මෙම ධවල පත්‍රිකාව 2000 ව්‍යවස්ථාව හැදූ මහාචාර්ය ජී.එල්. පීරිස් මහතාට භාර දෙමු. එවිට හොඳ ව්‍යවස්ථාවක් ගෙන ඒමට හැකියාව ලැබෙනු ඇත.හරිදේට හරි කියන්නත් වැරදි දේට වැරදි කියන්නත් බය නැහැ. කරුණු 24ක් යටතේ 20 වැනි ආණ්ඩුක්රම ව්‍යවස්ථා සංශෝධන කෙටුම්පත පිළිබඳව මූලික වෙනස්කම් දකිනවා.20 තුලින් ජාතික ප්‍රසම්පාදන කොමිෂන් සභාව අහෝසි වනවා. ජනාධිපතිවරයාට වගකීමක් වූ ‘ආණ්ඩුක්රම’ ව්‍යවස්ථාව අනුගමනය කරන බවට සහ ආරක්ෂා කරන බවට වන වගකීමත් ඉවත් කරලා.මෙමගින් ජනාධිපතිවරයා පාර්ලිමේන්තුවට වගකිවයුතු බවට වූ ප්‍රතිපාදනය ඉවත් කර ජනාධිපතිට එරෙහිව මූලික අයිතිවාසිකම් නඩු පැවරීමට ඇති අවස්ථාව අහිමි කරලා.තවද පාර්ලිමේන්තුව විසින් ප්රතික්ෂේප කරන ලද පනත් කෙටුම්පත් ජනමත විචාරණයකට ලක් කර සම්මත කිරීමේ බලය ජනාධිපතිට පැවරීම, ජනාධිපති අපේක්ෂකයකුගේ අවම වයස අවුරුදු 30 දක්වා අඩු කිරීම, ජාතික පොලිස් කොමිෂන් සභාවේ බලතල අඩු කිරීම, රාජ්‍ය සමාගම් විගණකාධිපතිවරයාගේ අධීක්ෂණයෙන් ඉවත් කිරීම ඇතුළු සංශෝධන ගණනාවක් 20 තුළින් එළියට එනවා.මේ අවස්ථාවට සාධාරණ සමාජයක් සඳහා වූ ජාතික ව්‍යාපාරයේ මහාචාර්ය රොහාන් සමරජීව, ආචාර්ය පාක්‍යසෝනි සරවනමුත්තු, ජාවිඩ් යුසුප්, නිදහස් මාධ්‍ය ව්‍යාපාරයේ සුනිල් ජයසේකර යන මහත්වරුද සහභාගි වූහ.
|
20 ආවොත් පාර්ලිමේන්තුව තැපැල් කන්තෝරුවක් වනවා
| 1 |
(*** නිමල කොඩිතුවක්කු)ඇමෙරිකානු පුරවැසිභාවය ඉවත්කර ගැනීමට වඩා ලංකාවේ ව්‍යවස්ථාව වෙනස් කිරීම පහසු බව 20 වන ආණ්ඩුක්රම ව්‍යවස්ථාව මගින් බැසිල් රාජපක්ෂ මහතා ඔප්පු කර ඇතැයි පාර්ලිමේන්තු මන්ත්රී එස්.එම්. මරික්කාර් මහතා කොළඹදී ඊයේ (06 වැනිදා) පැවසීය.දහඅට වැනි සංශෝධනය මගින් අහුරා තිබූ දෙමළ ඩයස්පෝරාවේ සාමාජිකයන්ටත් පාර්ලිමේන්තු මන්ත්‍රීවරයකු බවට පත්වීමේ හැකියාව දේශප්‍රේමය ගැන කතා කරන දේශහිතෛශී භාවය පෙන්වන රට ආරක්ෂා කරන බව කියන පිරිස් 20 මගින් යළි විවර කර ඇතැයිද මන්ත්රීවරයා සඳහන් කළේය.අක්කා පෙන්වා නංගීත් අරගෙන දෑවැද්දත් කොල්ලකන වැඩක් 20 වන සංශෝධනය මගින් රටට සිදුව ඇතැයිද ඇතුල්කෝට්ටේ පිහිටි සමගි ජන බලවේගය ප්රධාන කාර්යාලයේ ඊයේ (6 වැනිදා) පැවැති මාධ්‍ය හමුවකදී ඔහු පැවසීය.එහිදී වැඩිදුරටත් අදහස් දැක්වූ පාර්ලිමේන්තු මන්ත්රී එස්.එම්. මරික්කාර් 0මහතා මෙසේද කීය.“මේ රට ඒකාධිපතිත්වයකට මිලිටරිකරණයකට යටත් වන බවට මහ මැතිවරණයට පෙර අපි ප්රකාශ කළා. එහෙත් බහුතරයක් ජනතාව ඒ හඬට කන් නොදී මේ ආණ්ඩුව බලයට පත් කළා.මම දකින විදිහට අපි මේ මහ මැතිවරණය පරාජයට පත්වෙන්න බලපාන ප්රධාන කරුණු තුනක් තියෙනවා. මහ බැංකු බැඳුම්කර කොල්ලය සහ පාස්කු ඉරිදා ප්රහාරය නිසා ජනාධිපතිවරණයේදී අපි පරාජයට පත්වුණා. පහුගිය ජනාධිපතිවරයාගේ සහ අගමැතිවරයාගේ දුර්වල ආණ්ඩුකරණය පිළිබඳව පෙන්වා දෙමින් පක්ෂ දෙකකින් ජනාධිපතිවරයකු සහ අගමැතිවරයකු පත්විය යුතු නැහැ කියලා ජනාධිපතිවරණයෙන් පස්සෙ මේ අය ප්‍රචාරණය ගෙන ගියා. ඒ නිසා ජනතාවට මේ රට මුහුණ දෙන්න නියමිත අනාගත අනතුර තේරුම් ගැනීමට නොහැකි වුණා.විසිවැනි ආණ්ඩුක්රම ව්‍යවස්ථා සංශෝධනයත් එක්ක මේ ආණ්ඩුව මොකද කරන්නේ කියලා දැන් ජනතාවට තේරුම් යමින් තිබෙනවා.අර්ජුන් මහේන්ද්‍රන් කියන සිංගප්පූරු ජාතිකයා රනිල් වික්රමසිංහ මහතා විසින් මහ බැංකු අධිපති ධුරයට පත් කරද්දී ද්විත්ව පුරවැසියකු එපා කියලා ජනතාව කෑ ගැහුවා. අර්ජුන් මහේන්ද්‍රන් අද පැනලා ගිහින් තියෙනවා. ඉහළ රාජ්‍ය නිලධාරීන්ගේ තනතුරුවලටත් ද්විත්ව පුරවැසියන් පත්කර නොගත යුතුයි කියලා අපි මේකෙන් පාඩමක් ඉගෙන ගත යුතුයි.රටට හිතකර ව්‍යවස්ථා සංශෝධනයක් ගේනවා නම් පාර්ලිමේන්තුව සහ රට පාලනය කරන තැනට පමණක් නෙමෙයි රටේ ඉහළ තනතුරුවලටත් ද්විත්ව පුරවැසියන් පත් කිරීම වැළක්වීමට නව නීති සකස් විය යුතුයි.අද මේ 20 වැනි ආණ්ඩුක්රම ව්‍යවස්ථා සංශෝධනය මගින් වෙනත් රටක පුරවැසියන් වන ශ්රී ලාංකිකයන්ටත් පාර්ලිමේන්තු එන්න පුළුවන්. මේ නිසා අර්ජුන් මහේන්ද්‍රන්ට බැණ බැණ හිටපු අය ඒකෙන් පාඩමක් ඉගෙන ගත්ත බවක් අපට පේන්න නැහැ. එහෙමනම් ද්විත්ව පුරවැසිභාවය මේ දෙකටම ඇතුළත් වන විදිහටයි ගේන්න තිබුණෙ.දැන් මේ ඉදිරිපත් කරලා තියෙන සංශෝධන අනුව දෙමළ ඩයස්පෝරාවේ සාමාජිකයෙකුටත් පාර්ලිමේන්තු මන්ත්‍රීවරයකු බවට පත්වීමේ හැකියාව ලැබෙනවා. දේශප්‍රේමය ගැන කතා කරන දේශහිතෛශී භාවය පෙන්වන රට ආරක්ෂා කරන්න ඉන්න අය තමයි දහ නමයෙන් අපි අහුරපු මේ අවස්ථාව අද විවර කරලා තියෙන්නේ.විග්නේෂ්වරන් පාර්ලිමේන්තුවට ඇවිත් නටන නාඩගම් ටික අද අපට පේන්න තියෙනවා. මීට එහා සෙල්ලම් අපට ඉස්සරහට බලාගන්න පුළුවන්.ජනාධිපතිවරයා පාර්ලිමේන්තුවට වග කියන්න ඕනෑ කියලා 19න් අපි ගෙනාවා. දැන් මේ 20වැනි ව්‍යවස්ථා සංශෝධනය මගින් ඒකාධිපතියෙක්, මිලිටරි පාලනයක් කරා රට ගෙන ගොස් තිබෙනවා. දහ නමයෙන් අහිමි කරලා තියෙන ජනාධිපතිවරයාගේ මුක්තිය සම්පූර්ණම යළි ලබාගෙන තියෙනවා. ඒ අනුව ජනාධිපතිවරයාට ඕනෑම වරදක් කරලා බේරෙන්න පුළුවන්.ඒ වගේම දහනවයෙන් හඳුන්වලා දීපු කොමිෂන් සභා ටික අද අකර්මණ්‍ය කරලා තියෙනවා. දැන් ව්‍යවස්ථාදායක සභාවට නියෝග ලබා දෙන්නේ ජනාධිපතිවරයා පමණයි.ඒ වගේම වැදගත්ම කොමිෂන් සභා දෙකක් වන ජාතික ප්‍රසම්පාදන කොමිෂන් සභාව සහ විගණන කොමිෂන් සභාව අහෝසි කරලා තියෙනවා. රජයේ නිලධාරීන්ටත් ඇමැතිවරුන්ටත් හිතුමතයට හොරකම් කරන්න පාර විවර කිරීමක් විදියට අපි මේක දකිනවා.නීතිපති, පොලිස්පති ඇතුළු තනතුර පත් කිරීමේ බලයත් අද ජනාධිපතිවරයා තමන් යටතට පත් කරගෙන තියෙනවා. පොලිස්පතිවරයා, නීතිපතිවරයා අල්ලේ නටන රූකඩ බවට එමගින් පත්වෙනවා.19න් අපි සීමා කරලා තිබුණ අමාත්‍යධුර සීමා ඉවත් කරලා තියෙනවා. ජනාධිපතිවරයාගේ අභිමතය අනුව පමණක් මේ අමාත්‍යවරුන් පත් කිරීමේ හැකියාව ලැබී තිබෙනවා. මේ ව්‍යවස්ථාවෙන් අගමැතිවරයා පියන් කෙනෙක් බවට පත්වෙලා කියලා මහින්ද රාජපක්ෂ මහතාට ආදරය කරන ජනතාවට අපි කියනවා.දි.මු. ජයරත්න මහතාට එදා වෙච්ච දේ තමන්ට වෙයි කියලා මහින්ද රාජපක්ෂ මහතා එදා නිකමටවත් හිතන් නැතිව ඇති. ඒත් තමුන්ගේ සහෝදරයා යටතේ මහින්ද රාජපක්ෂ මහතාට අද එම තත්ත්වයට මුහුණ දෙන්න සිද්ධ වෙලා තියෙනවා.මේ ආණ්ඩුවේ සමහර අය මේකට කැමති නෑ. ඒ අයට අද වෙලා තියෙන්නේ දෙන දේ කාලා වෙන දේ බලාගෙන ඉන්නයි. ඔවුන්ගේ කොඳු කඩල තියෙන්නේ.විපක්ෂ අපට පමණක් නෙමෙයි රටේ සෑම පුරවැසියකුටම මෙම තත්ත්වයට මුහුණ දෙන්න සිද්ධ වෙනවා. මේ රටේ පුරවැසියන්ට අබ සරණයි කියලා තමයි දැන් අපට කියන්න වෙන්නේ. අක්කා පෙන්නල නංගිත් අරගෙන දෑවැද්දත් කොල්ලකන්න වැඩක් තමයි මේ ආණ්ඩුව 20 මගින් සිද්ධ කරලා තියෙන්නේ.
|
20 ආවොත් පාර්ලිමේන්තුව තැපැල් කන්තෝරුවක් වනවා
| 0 |
(නිමල කොඩිතුවක්කු) ප්‍රජාතන්ත්‍රවාදයට, නිදහසට, විගණනයට දොර වැසී ඇති 20 වැනි සංශෝධනය අකුලා ගැනීමට ආණ්ඩුව වහාම කටයුතු කළ යුතුව ඇතැයි පාර්ලිමේන්තු මන්ත්රී හර්ෂ ද සිල්වා මහතා කොළඹදී අද(11) පැවසීය. රටේ ශීඝ්ර ආර්ථික සංවර්ධන වැඩපිළිවෙළක් ක්රියාත්මක කිරීමට අවශ්‍ය සංශෝධන කිරීමට 20 වැනි සංශෝධනය ඉදිරිපත් කරන බවට ආණ්ඩුව පැවසුවත් රෑ වැටුණු වළේ දවල් වැටීමේ අවශ්‍යතාවයක් ජනතාවට නැතැයිද මන්ත්රීවරයා පැවසීය. 19 සම්පූර්ණයෙන්ම ඉවත දැමීම බබාත් බේසමත් දෙකම විසි කිරීමට සමාන බව ද කොළඹ, මාර්ක්ස් ප්රනාන්දු මාවතේ විපක්ෂනායක කාර්යාලයේ පැවති මාධ්‍ය හමුවකට එක්වෙමින් ඔහු පැවැසීය.එහිදී වැඩිදුරටත් අදහස් දැක්වූ පාර්ලිමේන්තු මන්ත්රී හර්ෂ ද සිල්වා මහතා මෙසේද කීය. “රටේ ආර්ථික සංවර්ධන වැඩපිළිවෙළට 19න් බාධාවක් වෙනවා කියලා ආණ්ඩුව කතාවක් නිර්මාණය කරගෙන යනවා. මූලික අයිතිවාසිකම් පෙත්සමක් ඉදිරිපත් කළ අවස්තාවන්හීදී ජනාධිපතිවරයාට අධිකරණයට යාමට සිදුවන බවත් එය ජනාධිපතිවරයා සෞභාග්‍ය කරා රට ගෙන යන වැඩපිළිවෙළට බාධාවක් බවත් ජී. එල් පීරිස් අමාත්‍යවරයා ප්රකාශ කළා. මම බැලුවා අප්‍රේල් පළවෙනිදා කියලා හිතලා එතුමා විහිලුවක්වත් කළාද කියලා. තේ කෝප්පයක් බීලා නැවත මේ ගැන හිතලා ප්රකාශ නිකුත් කරන්න කියලා අපි ජී. එල්. පීරිස් මහත්තයට කියනවා.දැන් මේ අය දහනමය තිබුනු ප්‍රසම්පාදන කොමිසම අයින් කරලා තියෙනවා. කොමිසමේ යම් අඩුපාඩු තිබේ නම් ඒවා නිවැරදි කර කොමිසම ශක්තිමත් කිරීමට කටයුතු කළ යුතුයි. එහෙම නැතුව එකට පිළියම කොමිසම අහෝසි කිරීම නෙමෙයි.එක පැත්තකින් ප්‍රසම්පාදන කොමිසම අහෝසි කරන ගමන් අනිත් පැත්තෙන් විගණන කොමිසම අහෝසි කරලා තියෙනවා. මේ කොමිසම අහෝසි කළා ම විගණනයට අවස්ථාවක් නැහැ. දැන් ව්‍යවස්ථාදායක සභාව අහෝසි කරලා කර පාර්ලිමේන්තු සභාවක් පත්කිරීමට යෝජනා කරලා තියෙනවා. ව්‍යවස්ථා සභාවට තිබුණු නිර්දේශ ඉදිරිපත් කිරීමේ බලය පාර්ලිමේන්තු සභාවට නැහැ. ඒ වෙනුවට තිබෙන්නේ නිරීක්ෂණය කිරීමේ හැකියාව පමණයි. මේ දෙක අතර අහසට පොළොව වගේ ලොකු වෙනසක් තියෙනවා. විගණකාධිපති ඇතුළු ඒ දෙපාර්තමේන්තු නිලධාරීන් පත් පත්කිරීම ඉවත් කිරීම මාරු කිරීම සහ උසස් කිරීම සිදුවන්නේ ජනාධිපතිවරයාගේ අනුමැතිය මතයි. විගණකාධිපති එක්ක තමයි පාර්ලිමේන්තු කමිටු ක්රියාත්මක වුණේ. අපේ ආණ්ඩු කාලේ විපක්ෂයේ මන්ත්රීවරයෙකු වූ සුනිල් හඳුන්නෙත්ති කෝප් කමිටුවේ සභාපති ධුරය දැරුවා. මේ මගින් ආණ්ඩුවේ වැරදි, දූෂණ විශාල ප්රමාණයක් අනාවරණය කර ගැනීමට හැකි වුණා. විගණකාධිපති ආණ්ඩුවේ වංචා දූෂණ පිළිබඳ බය නැතුව කතා කළා. ජනාධිපති අගමැති වංචා දූෂණ අනාවරණය කිරීමට පවා ඔවුන්ට කොන්දක් තිබුණා. දැන් මේ පත්කිරීම් ජනාධිපතිවරයා යටතට පත්වීමත් සමඟ මෙහි තිබෙන ස්වාධීන බවට විශාල හානියක් සිදුවනවා.කෝප්, කෝපා සභාපති තනතුරට තනතුරු වලටත් මේ ආන්ඩුවේ අයම පත්කර ගන්න සැලසුමක් තියෙනවා. මේ සියලු බාධක ඉවත් කරලා ආණ්ඩුව තමන්ට ඕන ගමන යනවා.මෙය ප්‍රජාතන්ත්‍රවාදීද, මේකෙන් සීග්‍ර සංවර්ධනයක් වෙනනවද කියලා අපි ආණ්ඩුවෙන් අහනවා. ශීඝ්ර සංවර්ධනයක් වෙනුවට සෘණාත්මක සංවර්ධනයක් තමයි මෙයින් සිදුවන්නේ.තොරතුරු දැනගැනීමේ පනත තිබුනට මෙහි සාමාජිකයන් පත්කරන්නේ ජනාධිපතිවරයා. පනත තිබුනට මාධ්‍යවේදීන්ට ජනතාවට ඒ අවස්ථාව තියෙයිද කියන ගැටලුවක් දැන් ඇතිවෙලා තියෙනවා.විගණනයට අද දොරටු වැහිලා තියෙනවා. මේ ගැන අපි මීට පෙර පාඩම් ඉගෙනගෙන නැද්ද කියලා ජනතාව ගෙන් අහනවා. රෑ වැටිච්ච වලේ දවල් වැටෙන්න අපිට බැහැ. කරුණාකරලා තමන් ඉදිරිපත් කරපු 20 අකුලගන්න කියලා ආණ්ඩුවට අපි බල කරනවා'' යැයි ද කීය.
|
20 ආවොත් පාර්ලිමේන්තුව තැපැල් කන්තෝරුවක් වනවා
| 0 |
‘‘විවේචනය කිරීමෙන්, අවලාද කිරීමෙන් තමන් ජනතාව වෙනුවෙන් කරන සටන නතර කිරීමට දේශපාලන කුහකයන්ට සහ ඩීල් කාරයන්ට හැකියාව නැතැයි සමගි ජන බලවේගය නායක, හිටපු විපක්ෂ නායක සජිත් ප්‍රේමදාස මහතා දඹුල්ලේදී පැවසීය.රාජපක්ෂ ආණ්ඩුව යටතේ ජනතාව අසරණකාරී, පීඩාකාරී තත්ත්වයට ගොදුරුව ඇති බවත්, අගෝස්තු පස්වැනිදායින් පසු මේ තත්වය වෙනස් කිරීමට තමන් ඇතුළු සමගි ජන බලවේගය කැපවන බව ද සජිත් ප්‍රේමදාස මහතා සඳහන් කළේය.සජිත් ප්‍රේමදාස මහතා මේ බව පැවසුවේ මහ මැතිවරණය වෙනුවෙන් සමගි ජන බලවේගය දඹුල්ලේදී සංවිධානය කළ ජන හමුවට එක්වෙමිනිවැඩිදුරටත් අදහස් දැක්වූ සමගි ජන බලවේගයේ නායක හිටපු විපක්ෂ නායක සජිත් ප්‍රේමදාස මහතා මෙසේද කීවේය. “ අපි මැතිවරණය ජයග්රහණය කරනවා. දුරකථනයට විශිෂ්ට ජයක් ලැබෙනවා. ඒ එක්කම ඊළඟට පළාත් සභා මැතිවරණයත් එනවා. අප වෙනුවෙන් කැපවෙන සියලුදෙනා ජයග්රහණය කරවීමට අපේ උපරිම දායකත්වය දෙන්නත් කටයුතු කරනවා. කැප කිරීම් කරන නියෝජිතයන් බලාගන්නවා වගේම, ඉදිරියේදී අපේ ප්‍රමුඛස්ථානය ලැබෙන්නෙත් අද දුක් විඳිමින් අපත් එක්ක එකට එකතුවෙලා කැපවෙන අයට කියා මා කියන්න කැමැතියි. ඒ නිසා දැනටමත් එකතු වුණේ නැති අයගෙන් මා ඉල්ලීමක් කරනවා. දැන්ම අපත් එක්ක එකතු වෙන්න කියා. මොකද, පස් වැනිදායින් පසුව එකතු වෙන අයට වඩා දැන් එකතුවෙන අය විශේෂයි.රටක් හැටියට අද අපි සියලු දෙනාම ඉතාමත්ම අවාසනාවන්ත තත්වයකට මුහුණදීලා අද වෙනවිට රටේ ආර්ථිකය මට්ටම ඉතාම පහළට ඇද වැටිලා. රටේ සාමාන්‍ය ජනතාව ඉතාමත්ම අසරණකාරී - පීඩාකාරී තත්ත්වයකට ගොදුරුවෙලා.වර්තමාන ආණ්ඩුව කොරෝනා ප්රශ්නය සම්පූර්ණයෙන් විසඳුවායි සමහරුන් හිතාගෙන හිටියා. කොරෝනා දිනූ අපේ ආණ්ඩුවට සුබ පැතුම් කියා සමහර තැන්වල පොහොට්ටු අපේක්ෂකයෝ පෝස්ටර් ගැහුවා. කොරෝනා වසංගතය සම්පූර්ණයෙන් විනාශ වුණානම් කොහොමද දෙවැනි රැල්ලක් ආවේ? දෙවැනි රැල්ල ආවම තුන්වැනි හතරවැනි රැල්ලකුත් එන්න පුළුවනි. කොරෝනා වසංගතය විනාශ කළා කියන්නේ දෙවැනි, තුන්වැනි රැලිත් එක්ක ද කියා මා පොහොට්ටුවේ සාමාජිකයන්ගෙන් අහන්න කැමැතියි. පහුගිය දවස්වල කොරෝනා ව්‍යසනය උග්‍ර වෙනවිට දඹුල්ල ආර්ථික මධ්‍යස්ථානයට වෙච්ච දේ මතක ඇති.එක පැත්තකින් ගොවියන් අනාථ වෙනවිට තව පැත්තකින් සුළු වෙළෙන්දන් පාඩු පිට පාඩු ලබනවිට මේ ප්රදේශවල පොහොට්ටු දේශපාලන හෙංචයියන් ගජරාමෙට තමන්ගේ බිස්නස් කරගෙන ගියා.රට පුරා සමහර පොහොට්ටු අය කළුකඩ කළා. අප බලයට පත්වූ වහාම ඒවා පිළිබඳ පරීක්ෂණ කරනවා. වැඩ බැරි ආණ්ඩුව රටත් නන්නත්තාර කරලා. ජනතාවත් නන්නත්තාර කරලා. අප ජයග්රහණය කළාට පසු ජනතාවට කඩිනමින් සහන රැසක් දෙන්න සූදානම්.පළමු සහනය තෙල් මිල අඩු කිරීමයි. අද වෙනවිට බොරතෙල් මිල පතුළටම වැටිලා. නමුත් මේ ආණ්ඩුව ඒ සහනය ජනතාවට දෙන්නෙ නෑ. තෙල්වලින් ලාභ පිට ලාභ ලබනවා.අප පැය විසි හතරක් තුළ වහාම තෙල් මිල පහළ දානවා. ලෝකයම පිළිගත්ත ක්රමවේදය ආර්ථිකය ගොඩ ගැනීම වෙනුවෙන් ජනතාව අතට මුදල් දීමයි. එහෙම මුදල් දුන්නම ඒ ජනතාව පරිභෝජනය කරනවා, ආයෝජනය කරනවා. ඉතිරි කරනවා. ඒ තුළින් ආර්ථිකය ඉහළට එනවා. මේක තමයි, ලෝකයම පිළිගත් ක්රමවේදය වන්නේ. ජන සමාජය තුළ ජීවත්වෙන අන්ත අසරණ ජනතාව, එදිනෙදා කුලී වැඩකරන ජනතාව, සාමාන්‍ය ස්වයං රැකියා කරන ජනතාව මේ වගේ සමාජයේ පහළ පීඩිත ජනතාව අගාධයෙන් ගොඩ ගැනීම වෙනුවෙන් අප බලයට පත් වූ වහාම රුපියල් විසි දහස බැගින් මාසෙකට දෙන බවට සහතික වෙන්න කැමැතියි.එහෙම දෙන්න සල්ලි කෝ කියා දේශපාලන කුහකයන් අහනවා. දෙපැත්ත පත්තුවෙන විලක්කුවක් වගේ තිබිච්ච රට භාර ගත්ත රණසිංහ ප්‍රේමදාස මැතිතුමා පාසල් දරුවන් හතළිස් තුන් ලක්ෂයකට නොමිලේ දිවා ආහාරය දුන්නා. නොමිලේ නිල ඇඳුම් දුන්නා. රට පුරා ඇඟලුම් ශාලා ආරම්භ කර දහස් ගණන් රැකියා අවස්ථා උදාකර දුන්නා.ගම්උදාව නිර්මාණය කර ආර්ථික නවෝදයක් ගෙනත් දුන්නා. ජනාධිපති ජංගම සේවය රට පුරා තියා විශාල වැඩ කොටසක් කළා. මුළු රට පුරාම ගෙවල් හැදුවා. එහෙම කළේ හිටපු ජනාධිපති රණසිංහ ප්‍රේමදාස මැතිතුමා දෙපැත්ත ගිනි ගත්ත රටකයි. ඒ තරම් විශාල වැඩ කොටසක් කරන්න එතුමාට පුළුවන් වුණා නම් එතුමාගේ පුතා වෙච්ච සජිත් ප්‍රේමදාසට රටේ පීඩිත ජනතාව වෙනුවෙන් රුපියල් විසි දාහක් දෙන්න බැරිද කියා මා අහනවා.අනිවාර් යෙන්ම දිනා මා ජනතාවගේ ආණ්ඩුවක් පිහිටුවනවා. එහෙම පිහිටුවන ආණ්ඩුව යටතේ ඔබව හමුවෙන්න එනවාපහුගිය දවස්වල පොල් ගෙඩි අකුරෙන් පත්තරවල හෙඩ්ලයින් ගැහුවා සියයට 4 සහන ණය ජනතාවට දෙනවා කියලා. මුළු රටම ජනතාවට ඒ සහනය ලැබෙයි කියා සිතුවා. ඔය කියන සහනය ලැබුණු අය ඉන්නවද? ඒ වගේම මාර්තු, අප්‍රේල් විදුලි බිල කපනවා කීවා. එහෙම කපලද?. අප මේවා කියනවිට ආණ්ඩුව අවලාද නඟනවා. චෝදනා කරනවා. ආණ්ඩුවේ ඩීල්කාරයන් කලබල වෙනවා. අවලාද - චෝදනා මොනතරම් නැඟුවත් ජනතාව වෙනුවෙන් කරන මෙහෙවර නතර කරන්නේ නැතැයිද ඔහු පැවසීය.මේ අවස්ථාවට හිටපු පාර්ලිමේන්තු මන්ත්රීවරුන් වන වසන්ත අලුවිහාරේ සහ රංජිත් අලුවිහාරේ යන මහත්වරුන් ඇතුළු පිරිසක්ද එක්ව සිටියහ.(*** නිමල කොඩිතුවක්කු සහ *** දඹුල්ල කාංචන කුමාර ආරියදාස)
|
‘මා කරන සටන නවත්වන්න දේශපාලන කුහකයන්ට බෑ‘
| 1 |
(***නිමල කොඩිතුවක්කු)‘පී.සී.ආර්. පරීක්ෂණ ප්රමාණය වැඩිකර කොරෝනා වසංගතය පාලනය කිරීම වෙනුවට ආණ්ඩුව තුනෙන් දෙක සොයමින් සිටින බව’ සමගි ජනබලවේගය නායක හිටපු විපක්ෂ නායක සජිත් ප්‍රේමදාස මහතා මාවනැල්ලේදී පැවැසීය.‘තම නොහැකියාව සහ වැඩ බැරිකම දිනෙන් දින ඔප්පු කළ රාජපක්ෂ ආණ්ඩුව ජනතාවට සහ රටට ආදරය නොකරන බව මේ මාස නමය තුළ ඔප්පු කර ඇතැයිද’, ප්‍රේමදාස මහතා සඳහන් කළේය.සජිත් ප්‍රේමදාස මහතා මේ බව පැවැසුවේ මහ මැතිවරණය වෙනුවෙන් සමගි ජන බලවේගය මාවනැල්ල ප්රදේශයේ සංවිධානය කළ ජනහමුවට එක්වෙමිනි.වැඩිදුරටත් අදහස් දැක්වූ සමගි ජන බලවේගය නායක හිටපු විපක්ෂ නායක සජිත් ප්‍රේමදාස මහතා මෙසේද කීවේය.‘වර්තමාන ආණ්ඩුව දේශපාලන පලිගැනීම ආරම්භ කරලා. තරුණයන් විශාල පිරිස රැකියාවලින් එළියට දමලා. අප බලයට පත්වෙලා සති දෙකක් තුළ සියලු දෙනාටම නැවත රැකියා දෙන බව මම කියන්න කැමැතියි.රට පුරා තිබෙන ග්රාම සේවා වසම් දාහතර දහස් විසි දෙකේම අඩුම තරමේ එක ග්රාම සේවා වසමකින් දහදෙනා බැගින් රැකියා ගත කිරීමේ වැඩ පිළිවෙළක් අපි ආරම්භ කරනවා.පසුගිය ජනාධිපතිවරණයේදී තිබුණ ආණ්ඩුව පරාජයට පත් කර අලුත්ම ආණ්ඩුවක් නිර්මාණය කළේ මීළඟට සෞභාග්‍යයේ ඉදිරි දැක්ම ගෙන එනවා කියලයි. ඒක විශ්වාස කළ හැට නම ලක්ෂයක් ජනතාව ඡන්දය දුන්නා.වර්තමාන ආණ්ඩුවට රට ගොඩ නගන්න, රටට සෞභාග්‍යය ගේන්න, ජනතාවගේ ප්රශ්න විසඳන්න පුළුවන්ද කියා දැන් අප අහනවා.ගෙවුණ මාස අට තුළ ඒ අය ඔප්පු කර තිබෙන්නේ නොහැකියාව, වැඩ බැරිකම, අසමත්කම ඇතුළු දේ නොවේද? දිනෙන් දිනම ඔප්පු කර තිබෙන්නේ ඔවුන්ට ජනතාව වැදගත් නෑ කියන එකයි.කොරෝනා දෙවැනි රැල්ල පටන්ගෙන ඉවරයි. මේ ව්‍යසනය මුළු රටටම පැතිරීමේ අවදානම ආරම්භ වෙලා ඉවරයි. අප දිගින් දිගටම, පුන පුනා කියපු දේ ආණ්ඩුවවත්, ආණ්ඩුවේ බලධාරීන්වත් තුට්ටුවකට මායිම් කළේ නැහැ.පහුගිය ජනවාරි 24 වැනිදා කොරෝනා අනතුර පිළිබඳව මුලින්ම මම පාර්ලිමේන්තුවේදී කිව්වා. එතකොට ආණ්ඩුව හිනා වුණා. විහිළුවකට ගත්තා. ඊට පසු පෙබරවාරි පස් වැනිදා මා පාර්ලිමේන්තුවේදී මේ අවදානම ගැන නැවත වතාවක් ප්රකාශ කළා. ඒ වෙනකොට චීනයම ව්‍යසනයෙන් පීඩා විඳිමින් සිටියා. ආණ්ඩුව ඒ පිළිබඳවත් සැලකිල්ලක් දැක්වූයේ නෑ.දිනෙන් දින අප මේ ගැන රටට කිව්වා. ආණ්ඩුවට කිව්වා. හැබැයි ආණ්ඩුව ගණන් ගත්තෙ නෑ. වර්තමාන ආණ්ඩුව පී.සී.ආර්. පරීක්ෂණ කරනවා වෙනුවට ඡන්ද සමීක්ෂණ කරනවා. මේ අවදානම තුරන් කරන්න වෑයම් කරනවා වෙනුවට මැතිවරණ දිනන්න මෙහෙයුම් කරනවා. ජනතාවගේ ජීවිත සුරක්ෂිත කරන්න කැප වෙනවා වෙනුවට තුනෙන් දෙක ගන්න මහන්සි වෙනවා. අද වනවිට මුළු රටම අවදානමට ලක්වෙලා තිබෙනවා.කොවිඩ් තාක්ෂණ ඇගයීමේ කමිටුව මාස එකහමාරකින් රැස්වෙලා නෑ කියා රජයේ වෛද්‍ය නිලධාරින්ගේ සංගමය කියනවා. අනතුර ගැන කළ අනතුරු ඇඟවීම්ද ආණ්ඩුව ගණන් ගත්තේ නෑ කියලා රජයේ වෛද්‍ය නිලධාරීන්ගේ සංගමය කියනවා.මේ වෙලාවේ මැතිවරණය එපා. ඡන්ද වැඩට සහාය දෙන්නේ නැහැ කියලා පී.එච්.අයි. මහත්වරුන් කියනවා. ජීවිත අනතුරේ දාගෙන රෑ දවල් මහන්සි වෙච්ච සෞඛ්‍ය සේවකයන්ට අතිකාල නැහැ කියා ඒ අය උද්ඝෝෂණය කරනවා. මේ ආණ්ඩුව රට කොතැනටද ගෙන ගිහින් තියෙන්නේ?මැතිවරණයයි, තුනෙන් දෙකයි බලය ගැනීම පමණක් රජය අරමුණු කරගත්තා. ආණ්ඩුව මිනිස් ජීවිතය සම්බන්ධව තඹ සතයකට මායිම් කරන්නේ නැහැ. ඔවුන්ගේ නොහැකියාව, වැඩ බැරිකම ඔප්පු කළා පමණක් නොවේ. මේ මාස අට තුළ ඔවුන් ජනතාව ගැන හිතන්නේ නැහැ කියන එකත් ඔප්පු කර ඉවරයි.ඉදිරියේදී පත්වෙන අපේ ආණ්ඩුව ඒකාන්ත වශයෙන්ම රටේ ජනතාවාදීම ආණ්ඩුවයි, කියා මා තමුන්නාන්සේලාට කියනවා.ලෝකය පිළිගත්ත ක්රමවේදය තමයි, ආර්ථිකය ගොඩගැනීම වෙනුවෙන් ජනතාව අතට මුදල්දීම. එහෙම මුදල් දුන්නාම ජනතාව පරිභෝජනය කරනවා, ආයෝජනය කරනවා. ඉතිරි කරනවා එයින් ආර්ථිකය ඉහළට එනවා.මේක තමයි, ලෝකෙම පිළිගත් ක්රමවේදය. ජන සමාජය තුළ ජීවත්වෙන අන්ත අසරණ ජනතාව එදිනෙදා කුලී වැඩ කරන ජනතාව, සාමාන්‍ය ස්වයං රැකියාවක් කරන ජනතාව සමාජයේ පහළ පීඩිත තත්ත්වයෙන් ගොඩ නැංවීම වෙනුවෙන් අප බලයට පත් වූ වහාම රුපියල් විසි දහස බැගින් මාසයකට දෙන බවට සහතික වෙන්න කැමැතියි.අප රුපියල් විසිදහස දෙන්නේ අවිධිමත් විදිහට යොදවන්න නොවෙයි. ගෙදර ගෘහණිය මූලික කරගත්ත විශේෂ වැඩ පිළිවෙළක් හරහා ඔවුන්ගේ ගෘහයේ ආර්ථික පුනර්ජීවනය ඇති කිරීම වෙනුවෙන් මුදල අප දෙනවා. දේශපාලන කුහකයන් දැන් එහෙම දෙන්න සල්ලි කෝ කියා අහනවා.ඒ වැඩ පිළිවෙළ හරහා අප කාර්යක්ෂම රාජ්‍ය සේවය නිර්මාණය කරනවා. කොමිස් ගහන්න හුරුවෙච්ච, අල්ලස් ගන්න හුරුවෙච්ච හොරකම් කරන්න හුරුවෙච්ච සමහර කොටස් මේ වැඩ සටහනට විරුද්ධව එක එක කතා කියනවා. හැබැයි අපේ ආණ්ඩුව ආරම්භ කළ වහාම රටේ පහළ පීඩිත ජනතාව ගොඩ නංවන රුපියල් විසිදාහ දීමේ වැඩ සටහන ක්රියාත්මක කරනවා.මේ වනවිට මුළු ලෝකයේම තෙල් මිල පහළ බැහැලා. අප දිගින් දිගටම ආණ්ඩුවට කිව්වා මේ සහනය ජනතාවට දෙන්න. මාස 12 කට තෙල් මිල අඩු කරන්න බැහැ කියා. ආණ්ඩුව මුළු රටම මහා ව්‍යසනයක තිබෙද්දිත් තෙල් මිල අඩුවීමේ වාසිය ජනතාවට නොදී ආණ්ඩුව අධික ලාභයක් ලබනවා. අප බලයට පත්වූ වහාම පැය විසි හතරක් ඇතුළත තෙල් මිල පහළ දානවා.පහුගිය දවස්වල පොල් ගෙඩි අකුරෙන් පත්තරවල හෙඩ්ලයින් ගැහුවා 4% සහන ණය ජනතාවට දෙනවා කියලා. මුළු රටම හිතුවා ජනතාවට ඒ සහනය ලැබෙයි කියලා. ඔය කියන සහනය ලැබුණු අය ඉන්නවද?ඒ වගේම මාර්තු අප්‍රේල් විදුලි බිලට සහන දෙනවා කීවා. අප අහනවා එහෙම සහන දුන්නද?මේ ආණ්ඩුව ජනතාද්‍රෝහී ආණ්ඩුවක් කියන එක ඔප්පු කර ඉවරයි. ඒ නිසා තකතීරු ආණ්ඩුව එළවමු යයිද මා ප්රකාශ කරනවා.මෙම අවස්ථාව සඳහා හිටපු පාර්ලිමේන්තු මන්ත්රීවරුන් වන කබීර් හෂීම්, සුජිත් සංජය පෙරේරා යන මහත්වරුන් ඇතුළු පිරිසක් එක්ව සිටියහ.
|
‘මා කරන සටන නවත්වන්න දේශපාලන කුහකයන්ට බෑ‘
| 0 |
(*** නිමල කොඩිතුවක්කු)රටේ ජනතාවට සෙත සලසන බවට පවසමින් බලයට පත් වූ වත්මන් ආණ්ඩුව උහුල ගන්න බැරි පීඩනයකට අසහනයකට ජනතාව පත් කර ඇතැයි සමගි ජනබලවේගයේ නායක විපක්ෂ නායක සජිත් ප්‍රේමදාස මහතා රත්මලානේදී පැවති ජන හමුවක දී පැවසීය.ආණ්ඩුවේ ජනතා විරෝධී වැඩපිළිවෙලට එරෙහිව දිගින් දිගටම සටන් කරන බවද විපක්ෂනායකවරයා සඳහන් කළේය.විපක්ෂ නායක සජිත් ප්‍රේමදාස මහතා මොරටුව සහ රත්මලාන ප්රදේශවල පිළිගැනීමේ හමුවලට එක් වූ අතර එහිදී අදහස් දක්වමින් මේ බව පැවසීය.රත්මලාන, කොතලාවලපුර, රණසිංහ ප්‍රේමදාස මහල් නිවාස සංකීර්ණය ඉදිරිපිට පැවැති පිළිගැනීමේ හමුවට සහභාගි වී එම හමුව අමතමින් සිටිය දී කිසියම් කඩාකප්පල්කාරි පිරිසක් විසින් වේදිකාවට ගල් ප්‍රහාරයක් ද එල්ල කරනු ලැබීය.එම ගල් ප්රහාරය නොතකමින් විපක්ෂ නායකවරයා සිය කතාව අඛණ්ඩව කරගෙන ගිය අතර එහිදි වැඩිදුරටත් අදහස් දැක් වූ විපක්ෂ නායක සජිත් ප්‍රේමදාස මහතා මෙසේද කීවේය.ජනාධිපතිවරණයේදී, මහ මැතිවරණයේදී අපට ඡන්දය ලබා දුන් පොදු ජනතාවට කෙළෙහිගුණ දැක්වීමක් වශයෙන් රට වටා යන්න අපි තීරණය කරලා තියෙනවා. සමගි ජනබලවේගය මේ රටේ ජනතාවගේ ජන සවියෙන් රාජ්‍ය බලය ලබාගන්න විට රටේම ජනතාවට කෙළෙහි ගුණ දැක්වීමේ යුගය ආරම්භ කරනවා.හැටනව ලක්ෂයක් ජනාධිපතිවරණයේදී ඡන්දය දීපු ජනතාව තුනෙන් දෙකකට ආසන්න ආසන පිරිසක් මහ මැතිරවණයේදී මේ ආණ්ඩුවට ලබා දුන්නා. මේ තරම් සුවිශාල ජනවරමක් ලබාගත්තු වත්මන් ආණ්ඩුව පොදු ජනතාවට කෙළෙහිගුණ දක්වලා තියෙනවද කියලා අපි අහනවා.ආණ්ඩුවක් පත් වෙන්නේ රටේ ජනතාවට හොඳ ජන ජීවිතයක් ලබාදීමටයි. ඒත් මේ ආණ්ඩුව පත් වුණාට පස්සේ රටේ ජනතාවගේ ප්රශ්න එමටයි. ජීවන බර ඉහළ ගිහින්. ජනතාවට ජීවත් වෙන්න විදිහක් නැහැ.මේ රජය පත් කරපු ජනතාව අද සම්පූර්ණයෙන්ම අනාත තත්ත්වයට පත් වෙලා තියෙනවා. රටේ සමස්ත ජනතාව විපතට පත් වෙලා ඉන්න වෙලාවක පැය 24ම ඒ ජනතාව වෙනුවෙන් සටන් වඳින්න රටේ ප්රධාන විපක්ෂය විදිහට අපි සුදානම් කියලා මම මේ අවස්ථාවේ කියනවා.අපි ගෙන යන මේ ජනතාවාදී වැඩපිළිවෙලට එරෙහිව අද වෙන විට විවිධ පුද්ගලයන් බොහොම නොඉවසිල්ලෙන් කටයුතු කරනවා. සත්‍ය කතා කරන විට මේ පුද්ගලයන්ට ඒවා දරාගෙන ඉන්න බැහැ. ඒ නිසා තමයි අද මේ මැර ප්රහාර එල්ල කරන්න හදන්නේ. අපිට ගහපු මේ ගල් යොදා ගෙන මේ ප්රදේශයේ ප්රජා ශාලාවක් ඉදි කරන්න අපි කටයුතු කරනවා.ආණ්ඩුවේ වැරදි ආර්ථික සැලසුම් හේතුවෙන් ජාත්‍යන්තර ණය ශ්‍රේණිගත කිරීම් වලින් ශ්රී ලංකාව පහත දමා තිබෙනවා. මේ ශ්‍රේණිගත කිරීමෙන් අපි පහළ බැස්සා කියන්නේ ජාත්‍යන්තරයෙන් අපේ රට කෙරෙහි තිබෙන විශ්වාසය පළුදු වීමයි.අපේ රටට ජාත්‍යන්තර විශ්වාසය අහිමිවීම තුළ විදේශ ආයෝජන අපේ රටට අහිමිවීමේ අවදානමක් තියෙනවා. විදේශ ආයෝජන නොමැතිව අපේ රටට ආර්ථික වර්ධන වේගය ඉහළ නංවා ගැනීමට බැහැ.මේ ශ්‍රේණිගත කිරීම් වලින් පහළ දැමීමෙන් ආර්ථික සංවර්ධන මර උගුලක අපි හිර වෙනවා.විගනණයේ ප්‍රසම්පාදනයේ යෝජිත වෙනස්කම් ජාත්‍යන්තරයට වැරැදි පණිවුඩයක් ලබාදීලා තියෙනවා. පාර්ලිමේන්තුවට රටේ මූල්‍ය පාලනය පිළිබඳ තියෙන තත්ත්වය දුර්වලවීම මේ ශ්‍රේණිගත කිරීම් පහළ වැටීමට දැවැන්ත ලෙස බලපාල තියෙනවා. මේ අනුව අද රටේ ආර්ථික තත්ත්වය ඉතාම ඛේදනීය තත්ත්වයකට පත් වෙලා තියෙනවා.මේ ආණ්ඩුව පත් වුණේ ජනතාවට සෙතක් සලසනවා. ජනතාවට සේවය සලසනවා කියලා ඒත් ඒ දේවල් කරන්න වර්තමාන රජය අද අපොහොසත් වෙලා තියෙනවා.උහුලගන්න බැරි පීඩනයක් අසහනයක් මේ ආණ්ඩුව අද ජනතාවට ඇති කරලා තියෙනවා. මේ ආණ්ඩුවේ ජනතා විරෝධී වැඩපිළිවෙළට එරෙහිව අපි දිගින් දිගටම කටයුතු කරනවා. පොඩි මිනිසා වෙනුවෙන් අපි පෙනී ඉන්නවා යැයි ද විපක්ෂ නායකවරයා එහිදී පැවසීය.හිටපු පාර්ලිමේන්තු මන්ත්රිනී හිරුණිකා ප්‍රේමචන්ද්‍ර මහත්මිය ඇතුළු පිරිසක් ද මේ අවස්ථාව සඳහා එක්ව සිටියහ.
|
‘මා කරන සටන නවත්වන්න දේශපාලන කුහකයන්ට බෑ‘
| 0 |
(නාලක සංජීව දහනායක ඇල්ල ප්රසාද් රුක්මල් බදුල්ල සිට)අධ්‍යාපනය සඳහා ජාතික ප්රතිපත්තියක් නිර්මාණය කිරීමට තම රජය ඉතාම ඉක්මනින් ක්රියාත්මක වන බව ශ්රී ලංකා පොදු ජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා බදුල්ලේ දී ඉකුත්දා පැවසීය.වෙළෙඳ පොළේ පවතින රැකියාවලට ගැළපෙන පරිදි මෙරට අධ්‍යාපන ක්රමය වෙනස් කළ යුතුව ඇතැයි ද ඔහු කීය.බදුල්ල විල්ස් පාර්ක් ක්රීඩාංගණයේ දී පැවැති ශ්රී ලංකා පොදු ජන පෙරමුණේ ජනාධිපතිවරණ ප්රචාරක රැලියකට එක් වෙමින් හෙතෙම මේ බව සඳහන් කළේය. එහිදී ඔහු මෙසේ ද පැවසීය.කෘෂිකර්මය ගොඩනැගීමටත් වැවිලි කර්මාන්තය ගොඩනැගීමට අපගේ රජය අවධානය යොමු කරනවා. මේ රටට වසර ගණනාවක්ම විදේශ විනිමය උපයා දුන් ප්රධානම වැවිලි බෝගය තේ කර්මාන්තයයි. නමුත් මේ වන විට ලෝක වෙළෙඳ පොළේ අපගේ තේ සඳහා තිබූ ඉල්ලුම පහළ වැටිලා.එයට ප්රධානම හේතුව කසළ තේ පිටරට යැවීමයි. ඒ නිසා අද තේ කර්මාන්තයෙන් ඉහළ මිලක් ලැබෙන්නේ නැහැ. ගුණාත්මක බවින් ඉහළ විදේශීය වෙළෙඳ පොළට යැවීමෙන් අපට ඉහළ විදේශ විනිමය ප්රමාණයක් ලබා ගත හැකියි. තේ කර්මාන්තය ඉහළට ගැනීමට අප ඉහළම සහය ලබා දෙනවා. එමෙන්ම වතු කම්කරුවන්ට දිනකට රුපියල් 1000ක වැටුපක් ලබා දෙනවා.වතු කම්කරුවන්ට නිවාස, අධ්‍යාපනය හා යටිතල පහසුකම් සංවර්ධනය කරනවා. දෙමළ මාධ්‍යයෙන් විද්‍යා විෂයයන් ඉගෙන ගැනීමට ඔවුන්ට දුර බැහැර යන්න සිදු වෙනවා. අප ඔවුන්ට ඒ සඳහා අවශ්‍ය පහසුකම් සලසනවා. මේ වන විට දිස්ත්රික්ක 9ක පමණ ගම්මිරිස් ගොවීන් අන්ත අසරණ වී සිටිනවා. ගුණාත්මක බවින් අඩු ගම්මිරිස් මෙරටට ගෙනත් නැවත ප්‍රතිඅපනයනය කිරීම නිසා අද ගම්මිරිස් ආදායම පහළ වැටිලා. අපගේ රජය පිටරටින් ගුණාත්මක බවින් අඩු බෝග ගෙන්වීම නතර කරනවා. ගම්මිරිස් වගාව දියුණු කිරීමට අප මැදිහත් වෙනවා.රට ආහාරයෙන් ස්වයං පෝෂිත කරනවා මෙන්ම ගොවියා සුරකින්නත් ක්රියා කරනවා. පොහොර සහනාධාරය සියලුම බෝග සඳහා ලබා දෙන්නත්, ගොවි ණය කපා හැර, ගොවි රක්ෂණ ක්රමය හා ගොවි විශ්රාම වැටුපක් ලබා දෙනවා.අඩු වියදමකින් වැඩි ආදායමක් ලබා ගත හැකි පරිදි ගොවියාට නව තාක්ෂණය හඳුන්වා දෙනවා. එමෙන්ම ගුණාත්මක බවින් උසස් බීජ වර්ග හඳුන්වා දෙනවා. ගොවියා ව්‍යවසායකයකු කිරීමට අප ක්රියා කරනවා.එමෙන්ම ග්රාමීය සංවර්ධනය වෙනුවෙන් මහින්ද රාජපක්ෂ රජය ක්රියා කළා. මේ රජය ඒ සංවර්ධනය ඉදිරියට ගෙන ගියේ නැහැ. එමෙන්ම අධ්‍යාපනය වෙනුවෙන් අපගේ පළමු වසරේදීම විශාල ආයෝජනයක් කරනවා.විරැකියාව නිසා අද තරුණ පරපුර අසහනයට පත් වෙලා. තොරතුරු තාක්ෂණයට තරුණ පරපුර යොමු කර අපට රැකියා නිර්මාණය කර ගන්න පුළුවන්. තොරතුරු තාක්ෂණ ක්ෂේත්රයෙන් ලක්ෂ තුනක පමණ රැකියා උත්පාදනය කළ හැකියි.අධ්‍යාපනය වෙනුවෙන් ජාතික ප්රතිපත්තියක් සකස් කරනවා. ඒ අනුව විශ්වවිද්‍යාලවල ධාරිතාව වැඩි කරලා නව විශ්වවිද්‍යාල ඇති කරලා විශ්වවිද්‍යාලවලට බඳවා ගන්නා සිසු පිරිසගේ තත්ත්වය වැඩි දියුණු කරනවා.කලා අංශයෙන් උපාධිය ලබන අයට රැකියා ලබා ගැනීමට අසීරුය. ඔවුන් තොරතුරු තාක්ෂණ ක්ෂේත්රයට යොමු කිරීමෙන් රැකියා ලබා ගත හැකියි. වෙළෙඳ පෙළේ තිබෙන රැකියාවලට ගැළපෙන පරිදි අප අධ්‍යාපනය වෙනස් කළ යුතුයි.ජනවාරි 1 වැනිදා වන විට සියලුම උපාධිධාරීන්ට රැකියා ලබා දෙනවා. එමෙන්ම රජයේ රැකියා ලක්ෂයක පමණ පුරප්පාඩුවක් තිබෙනවා. ඉන් එක් රැකියාවක් හෝ දුප්පත් පවුල්වලට ලබා දෙනවා. එමෙන්ම සියලුම නගර සභා ප්රාදේශීය සභා එකතු කරගෙන කසළ කළමනාකරණ සඳහා සුවිශේෂී වැඩපිළිවෙළක් ක්රියාත්මක කරනවා යැයි ද ඔහු කීය.විපක්ෂ නායක මහින්ද රාජපක්ෂ මහතා මෙසේ පැවැසීය.අපේ ආණ්ඩුව කාලේ හාල් කිලෝව රුපියල් 40-45 යි. අද රුපියල් 100යි. යහපාලන ආණ්ඩුව ජනතාවට දුන්න වෙනස ඒකයි. ආණ්ඩුව පටන් ගත්ත දවසේ ඉඳලම හොරකම් කළා. නමුත් හොරා කියලා චෝදනා කරන්නේ අපිටයි. පික් පොකට්කාරයන් හොරා කියලා චෝදනා කරන්නේ අනිත් අයටයි.එතකොට හොරා කවුද කියලා හොයා ගන්න බැහැ. නමුත් හොරා කවුද කියලා අද හෙළි වෙමින් තිබෙනවා.මහ බැංකුව හොරා කාලා, වරාය ගුවන්තොටුපොළ විකුණනගෙන කෑවේ මේ ආණ්ඩුවයි. පාසල් දරුවන්ට දීපු නිල ඇඳුම වෙනුවට කූපන් පත් දුන්නේ මේ ආණ්ඩුවයි. වැට් බද්ද වැඩි කිරීම ඇතුළු ආණ්ඩුව ගෙනාපු හැම අහිතකර යෝජනාවකටම සජිත් ප්‍රේමදාස අත ඉස්සුවා. නමුත් ඔහු අද කතා කරන්නේ විපක්ෂයේ මන්ත්රී කෙනෙක් වගෙයි.ෆෙඩරල්වලට එහා ගිය විසඳුමක් දෙන බව සජිත් තමන්ගේ දෙමළ හා ඉංග්රීසි ප්රතිපත්ති ප්‍රකාශනවල සඳහන් කරලා තියෙනවා. සිංහල පිටපතේ වෙන එකක් කියනවා. අඩුම තරමේ රනිල් වික්‍රමසිංහවත් මේ වගේ ජනතාව රවට්ටල නැති බව අවංකවම කියන්න ඕන.එක්සත් ජාතික පක්ෂය කවදාවත් තමන්ගේ මැතිවරණ ප්රතිපත්ති ප්‍රකාශනවල සිංහල, දෙමළ, පිටපත්වල වෙන වෙන දේවල් කියලා නෑ. නමුත් සජිත් සිංහල, දෙමළ අය පමණක් නෙවෙයි ජාත්‍යන්තරයත් රවට්ටලා. වතු ජනතාවගේ වැටුප රුපියල් 1500 ක් කරන බව සජිත් කියනවා. නමුත් මැතිවරණ ප්රතිපත්ති ප්රකාශයේ සඳහන් වෙන්නේ රුපියල් 1000 ක් දෙනවා කියලයි. තමන්ගේ මැතිවරණ ප්රතිපත්ති ප්‍රකාශනවල එකක් කියලා ජනතාවට තවත් එකක් කියන අය ගැන විශ්වාසය තියන්න එපා.දරු ඵල නොමැති මව්වරුන් සඳහා නළ දරු උපත් සඳහා අවශ්‍ය ප්රතිකාර නොමිලයේ ලබා දෙන්න අපි බලාපොරොත්තු වෙනවා. මම ඒ ගැන අද මව්වරුන්ට ප්රකාශ කළා.එමෙන්ම ජාතියට වින කරන මත්ද්‍රව්‍ය ජාවාරම්කරුවන්ට එරෙහිව අපි ක්රියා කරනවා. අප දරුවන් මතින් මුදවා ගන්න ක්රියා කරනවා යැයි ද ඔහු කීය.ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා මෙසේ පැවැසීය.2015 ජනවාරි 8 වැනිදා වැටුණු රට නැවත ගොඩ ගන්නවා ද නැද්ද කියන එක තීරණය වෙන්නේ මේ මාසේ 16 වැනිදායි. බොරුවෙන් එකක් කියලා තමන්ව රවට්ටපු ආණ්ඩුවෙන් පලිගන්න ජනතාව බලාගෙන ඉන්නවා.බුද්ධි අංශ 97 ක් අනතුරු හඟවා තිබියදීත් ආණ්ඩුව පාස්කු ඉරිදා ප්රහාරය නවත්වන්න උත්සාහ ගත්තේ නැහැ. මේ රටේ නොතිබුණු ත්‍රස්තවාදයක් ඇති කළේ මේ ආණ්ඩුවයි.පරාජයේ වේදනාව දැනටමත් දැනෙන නිසා ගෝඨාභය රාජපක්ෂට විරුද්ධව ආණ්ඩුව මඩ ගහනවා. ඒ මඩ ප්‍රහාරවලට මේ රටේ ජනතාව රැවටෙන්නේ නැහැ.අන්තවාදයට විරුද්ධ සියලුම දෙනා මෙවර ඡන්දය දෙන්නේ ගෝඨාභය රාජපක්ෂටයි.පිවිතුරු හෙළ උරුමයේ නායක, උදය ගම්මන්පිල මහතා මෙසේ පැවැසීය.එක්සත් ජාතික පක්ෂය දැනටමත් පරාජය පිළි අරගෙන. සජිත්ගේ වේදිකාවේ එ.ජා.ප. ප්රබල ඇමතිවරු නැහැ. ඇමැතිවරු දැන් අමාත්‍යාංශවල තම තමන්ගේ ලිපිගොනු අයින් කරනවා.ජනාධිපතිවරණයේ දී පොහොට්ටුවෙන් බෝම්බ ප්‍රහාරයක් එල්ල වීමට ඉඩ තිබෙන බව කියමින් ඉරාන් වික්‍රමරත්න ඇමැතිතුමා මැතිවරණ කොමිසමට පැමිණිලි කර තිබෙනවා. මේ රටේ බෝම්බ පිපිරීම අවසන් කළේ මහින්ද රාජපක්ෂ හා ගෝඨාභය රාජපක්ෂයි. බෝම්බ පිපිරීම නවත්තපු අපිට නැවත මේ රටේ බෝම්බ ගහන්න අවශ්‍ය නැහැ. ඉරාන් වික්‍රමරත්න ඇමැතිවරයා වහාම අත්අඩංගුවට අරගෙන මේ බෝම්බ ප්‍රහාරයේ ඇත්ත නැත්ත ගැන ප්රශ්න කළ යුතු යැයි ද ඔහු කීය.බදුල්ල දිස්ත්රික් පාර්ලිමේන්තු මන්ත්රී ශ්‍රීලනිප ජ්‍යෙෂ්ඨ උපසභාපති නිමල් සිරිපාල ද සිල්වා මහතා මෙසේ පැවැසීය.අපි තීන්දුව හරි අතට ගත්තේ රට ආරක්ෂා කරන නායකයා දිනවන්නයි. නිවට එජාප ආණ්ඩුව පළවා හැර රටට හිතැති ආණ්ඩුවක් පත්කර ගන්න ජනතාව පුල පුලා බලා සිටිනවා. ශ්‍රීලනිපයේ අපි පංගුපේරුවෙන් තොරව ඔබගේ ජයග්රහණය වෙනුවෙන් කැප වී සිටිනවා. වතුකරයේ ජනතාවගේ වැටුප් ප්රශ්නය විසඳා ඔවුන්ගේ යටිතල පහසුකම් වැඩිදියුණු කළ යුතුයි. දැන් වතු ප්‍රජාවෙන් අලුත් උගත් පරපුරක් බිහි වී සිටිනවා. ඔවුන්ට අවශ්‍ය පහසුකම් සැලසිය යුතුයි.එමෙන්ම වසර 40ක් තිස්සේ බදුල්ල නගරයේ දැවැන්ත කුණු ගොඩක් තිබෙනවා. මෙය ඉවත් කිරීමට අවශ්‍ය පහසුකම් සලසන්න. ඊට අමතරව ඌව වෙල්ලස්ස විශ්වවිද්‍යාලයට වෛද්‍ය පීඨයක් ලබා දෙන ලෙසත් ඉල්ලනවා.පාර්ලිමේන්තු මන්ත්රී ඩිලාන් පෙරේරා මහතා මෙසේ පැවැසීය.සිංහල, දෙමළ, මුස්ලිම් සියලුම ජනතාවගේ ආරක්ෂාව සහතික කළ හැක්කේ ගෝඨාභය රාජපක්ෂ මහතාට පමණයි. ගෝඨාභය රට හදන දැක්ම ඉදිරිපත් කරන විට සජිත් ප්‍රේමදාස ජනාධිපතිවරණ වේදිකාවේ විකට ජවනිකා රඟපානවා.සජිත් යන්නෙත් තමන්ගේ පියාගේ අඩි පාරෙමයි. සජිත්ගේ පියාගේ කාලයේ දී මේ ප්රදේශයේ තරුණ තරුණියන් විශාල පිරිසක් ඝාතනය වුණා. බදුල්ලේ ජනතාවට ඒ බියකරු අතීතය හොඳට මතකයි. හරීන්ගේ මාමා වන වින්සන් ඩයස් මේ ආසනයේ සංවිධායකවරයාව සිටි කාලයේ දී මට තුන්පාරක් වෙඩි තිබ්බා. ඒ කාලයේ දී මරණ ලැයිස්තුවේ මගේ නමත් තිබුණා. අපි මේ ජීවත්වෙන්නේ බෝනස් කාලයක්.අද සජිත් ටී.එන්.ඒ. සංවිධානයත් එක්ක එකතුවෙලා ඉන්නවා. ටී.එන්.ඒ. සංවිධානය සජිත්ට සහාය දෙන්නේ ඔවුන්ගේ රට බෙදන ඉල්ලීම්වලට ඔහු එකඟ වී ඇති නිසා යැයි ද ඔහු කීය.ඌව පළාත් සභාවේ හිටපු අමාත්‍ය සෙන්දිල් තොණ්ඩමාන්, ශ්‍රීලනිප බදුල්ල ආසන සංවිධායක කුමාර් ගුරුබරන් යන මහත්වරුන් ඇතුළු කිහිප දෙනෙක් ද එහිදී අදහස් දැක්වූහ.අන්තර් විශ්වවිද්‍යාල ශිෂ්‍ය බල මණ්ඩලයේ හිටපු කැඳවුම්කරුවකු මෙන්ම ජවිපෙ බදුල්ල ආසන සංවිධායක රෝහිත තිලකරත්න ඇතුළු ජනතා විමුක්ති පෙරමුණේ හා එක්සත් ජාතික පක්ෂයේ සාමාජිකයෝ කිහිප දෙදෙනෙක් ද ජනාධිපති අපේක්ෂක ගෝඨාභය රාජපක්ෂ මහතාට සහාය පළකරමින් මෙම අවස්ථාවට එක්වූහ.ඌව පළාත් හිටපු ආණ්ඩුකාර මාර්ෂල් පෙරේරා, ඌව පළාත් හිටපු ප්රධාන අමාත්‍ය චාමර සම්පත් දසනායක, බදුල්ල දිස්ත්රික් පාර්ලිමේන්තු මන්ත්රී තේනුක විදානගමගේ යන මහත්වරුන් ඇතුළු විශාල පිරිසක් මෙම අවස්ථාවට එක්වූහ.
|
“අධ්‍යාපනයට ජාතික ප්රතිපත්තියක් හැකි ඉක්මනින් නිර්මාණය කරනවා“
| 1 |
(නාලක සංජීව දහනායක, සෙංකඩගල සිසිර කුමාර බණ්ඩාර, ඒ.ඒ.එම්.රත්නායක ගලගෙදර සිට)කාන්තාවන්ට අභිමානයෙන් ජීවත්විය හැකි පරිසරයක් බිහිකිරීම සඳහා කාන්තා හිංසනය නතර කිරීමට තම රජය පියවර ගන්නා බව ශ්රී ලංකා පොදුජන පෙරමුණේ ජනාධිපති අපේක්ෂක ගෝඨාභය රාජපක්ෂ මහතා පෙරේදා (5) ගලගෙදරදී පැවැසීය.සුරක්ෂිත රටක් බිහිකරන ලෙසට කාන්තාවන් තමන්ගෙන් ඉල්ලා සිටින බවත් ඒ අනුව සියලුම දෙනාට බියෙන් හා සැකෙන් තොරව ජීවත්විය හැකි පරිසරයක් බිහිකිරීමට කැපවන බව ද ඔහු කීය.ගලගෙදර, හතරලියද්ද බස් නැවතුම්පොළ භූමියේදී පෙරේදා (5) පැවැති ශ්රී ලංකා පොදුජන පෙරමුණේ ජනාධිපතිවරණ රැලියකට සහභාගිවෙමින් ඔහු මේ බව සඳහන් කළේය.එහිදී ඔහු මෙසේද කීය.“අපගේ ප්රතිපත්ති ප්රකාශයේ සඳහන් වන්නේ ඉටු කළ හැකි ප්රායෝගික පොරොන්දු. මාගේ ධුර කාලය තුළදී එම පොරොන්දු ඉටුකිරීමට මම ක්රියා කරනවා.අපේ රටේ සියයට 33ක් පමණ කෘෂිකර්මාන්තයේ නියලී ඉන්නවා. කෘෂිකර්මාන්තය සංවර්ධනය කිරීමට අප විශාල අවධානයක් යොමුකරනවා. රට ආහාරයෙන් ස්වයංපෝෂිත කරන අතර ගොවියා ජීවත් කරවීමටත් අපි ක්රියා කරනවා.විවිධ හේතූන් නිසාවෙන් ගොවි ජනතාව ණය වී සිටිනවා නම් අපි ගොවි ණය සම්පූර්ණයෙන්ම කපා හරිනවා. එමෙන්ම ගොවි විශ්රාම වැටුපක් ලබාදෙන්නත්, ගොවි රක්ෂණය ලබාදෙන්නත් අපි ක්රියා කරනවා. එමෙන්ම වියදම අඩුකරලා කුඩා ඉඩමක වැඩි ආදායමක් ලබාගත හැකි උසස් බීජ ලබාදෙන්නත්, නව තාක්ෂණය ලබා දෙන්නත් අපි ක්රියා කරනවා. මහන්සිවෙලා වැඩ කළත් ගොවියා හැමදාම දුප්පත්. මේ දුප්පත්කමින් ගොවියා මුදවාගෙන ඔහු ව්‍යාපාරිකයකු බවට පත්කරනවා. එමෙන්ම කෘෂි නිෂ්පාදන සඳහා අගයක් එකතු කරන්නත් එම නිෂ්පාදන හරහා විවිධ කර්මාන්ත සංවර්ධනය කරනවා. මේ රජයේ ප්රතිපත්ති නිසාවෙන් දේශීය වැවිලිකරුවා අසරණවෙලා. ඒ නිසා තේ කර්මාන්තය ඇතුළු මෙරට වැවිලි කර්මාන්තය කඩා වැටිලා.පිටරටින් ගුණාත්මක බවින් අඩු තේ ගෙනත් මෙරට හොඳ තේ සමග කලවම් කර නැවත රට යැවීම නිසා ‘සිලෝන් ටී’ යන වෙළඳ නාමය හත්වැනි තැනට වැටිලා. නැවතත් අපි ගුණාත්මක තේ විකිණීමෙන් ‘සිලෝන් ටී’ නාමය විදේශයේ ප්රචලිත කරන්න කටයුතු කරනවා. අවුරුදු ගණනාවක්ම රටට විදේශ විනිමය ගෙනා ප්‍රධානතම වැවිලි භෝගය තේ වගාවයි.නව තාක්ෂණය හරහා නිෂ්පාදනය වැඩිකිරීමෙන් තේ කර්මාන්තයේ නියළී සිටින සෑම ස්ථරයකම ආදායම වැඩිකරන්න කටයුතු කරනවා. අප රටේ තිබෙන්නේ ගුණාත්මක බවින් වැඩි ගම්මිරිස්. නමුත් ගුණාත්මක බවින් අඩු ගම්මිරිස් ගෙනත් නැවත ප්‍රතිඅපනයනය කිරීම නිසා ගම්මිරිස් කර්මාන්තය කඩා වැටිලා. බාල භෝග වර්ග ලංකාවට ගෙනඒම නතර කරලා නැවත ගම්මිරිස් වගාව ඉහළට ගන්න කටයුතු කරන බව මම පොරොන්දු වෙනවා. ගම්මිරිස්, කුරුඳු වැනි වැවිලි බෝග සම්බන්ධයෙන් අප පර්යේෂණ කළ යුතුයි. එම වගාවන් සඳහා නව තාක්ෂණය හඳුන්වා දිය යුතුයි. ඒ හරහා ඉතා ඉහළ ආදායමක් ලබාගන්න පුළුවන්. වැවිලි කර්මාන්තය දියුණු කිරීමට රජය මැදිහත්විය යුතුයි. අප ඒ සම්බන්ධයෙන් අධ්‍යයනය කර තිබෙනවා. අපගේ රජය ක්රියා කරන්නේ දේශීය වැවිලිකරුවා ආරක්ෂා කරගන්නයි. එමෙන්ම සියයට 70ක් පමණ වන ග්රාමීය ප්රදේශ සංවර්ධනය කිරීම වෙනුවෙනුත් අපගේ රජය සුවිශේෂ අවධානයක් යොමු කරනවා. විශේෂයෙන්ම පිරිසුදු පානීය ජලය නොමැතිකම නිසාවෙන් ග්රාමීය ප්රදේශවල බොහෝ පිරිසක් වකුගඩු රෝගයට ගොදුරුවී සිටිනවා. ඒ නිසා ග්රාමීය ප්රදේශවලට පිරිසුදු පානීය ජලය ලබාදෙන්න ව්‍යාපෘති ආරම්භ කරනවා. ග්රාමීය ජනතාවගේ සෞඛ්‍ය සේවාව දියුණු කරන්නත් ක්රියා කරනවා. මේ වනවිට හැමතැනම ඩෙංගු රෝගය ව්‍යාප්ත වෙලා. එයට මූලික හේතුව නිවැරදිව කසළ කළමනාකරණය නොවීමයි. කසළ කළමනාකරණය වෙනුවෙනුත් ලොව බොහෝ රටවල් තාක්ෂණය යොදාගන්නවා. සෑම ප්රාදේශීය සභාවකටම කසළ කළමනාකරණය වෙනුවෙන් ආයෝජන අවස්ථා ලබාදෙනවා. පරිසරය ආරක්ෂා කරන්න, රෝග පැතිරීම වළක්වා ගන්න කසළ කළමනාකරණය විධිමත් කළ යුතුයි. ජාතික ආරක්ෂාව තහවුරු කර ජීවත්වීමට සුදුසු සුරක්ෂිත රටක් බිහි කරන ලෙසට මගෙන් වැඩිපුරම ඉල්ලා සිටින්නේ කාන්තාවනුයි. ඒ ඉල්ලීම ඉටු කරන බවට මම ඔබට පොරොන්දු වෙනවා. තිස් අවුරුදු යුද්ධය අවසන් කළේ අපියි. යුද්ධය නිම කිරීමෙන් පසුවත් අප ජාතික ආරක්ෂාව වෙනුවෙන් සුවිශේෂී ආරක්ෂක සැලැස්මක් ක්රියාත්මක කළා. නමුත් මේ රජය කටයුතු කරන්නේ ජාතික ආරක්ෂාව සම්බන්ධයෙන් කිසිම අවබෝධයක් නැති ආකාරයටයි. ඒ නිසා අප ක්රියාත්මක කළ ආරක්ෂක වැඩපිළිවෙළ කඩා දැම්මා. බුද්ධි අංශ සිරගත කර රණවිරුවන්ගේ මානසිකත්වය කඩා දැම්මා. ඒ නිසා නැවත මේ රටේ බෝම්බ පුපුරවන්න පටන්ගත්තා. අද සිංහල, දෙමළ, මුස්ලිම් සියලුම දෙනා දැඩි බියකින් ජීවත්වෙනවා. අපගේ රජයක් යටතේ නැවත මේ රටේ අන්තවාදී ත්රස්තවාදී ක්රියාවක් සිදුවෙන්න ඉඩ තියන්නේ නැහැ. එමෙන්ම දරුවන්ට හොඳ අධ්‍යාපනයක් ලබාදීමට වැඩි වෙහෙසක් ගන්නේ කාන්තාවනුයි. අපගේ රජය පළමු වසරේ සිට ගුණාත්මක අධ්‍යාපන ක්රමයක් වෙනුවෙන් විශාල ආයෝජනයක් කිරීමට බලාපොරොත්තු වෙනවා. ඒ වෙනුවෙන් කෙටි කාලීන හා දීර්ඝ කාලීන සැලසුම් ක්රියාත්මක කරනවා. රැකියා නැති නිසා රටේ තරුණ පරපුර අසහනයට පත්වෙලා. විශේෂයෙන්ම කලා අංශයෙන් උපාධිධාරීන්ට රැකියා ලැබෙන්නේ නැහැ. ඒ නිසා උසස් පෙළ සමත්වන සියලුම සිසුන්ට විශ්වවිද්‍යාල අධ්‍යාපනය ලබාදෙනවා. ඒ වෙනුවෙන්ම තාක්ෂණය මූලික කරගත් නව පාඨමාලා හඳුන්වාදෙනවා. කලා අංශයේ ඉගෙන ගත් අය පවා ඉතාම පහසුවෙන් තොරතුරු තාක්ෂණය අංශයට යොමුකරන්න පුළුවන්. තොරතුරු තාක්ෂණය නිසා ආසියානු රටවල් ආර්ථිකමය වශයෙන් විශාල දියුණුවක් අත්කරගෙන තිබෙනවා. එය අපට හොඳ අවස්ථාවක්. තොරතුරු තාක්ෂණයේ යෙදී ඉන්න සමාගම රටට ඇමරිකානු ඩොලර් බිලියන දෙකක ආදායමක් ගේනවා. මෙය ලේසියෙන්ම ඇමරිකානු ඩොලර් බිලියන තුන දක්වා වැඩි කරන්න පුළුවන්. ඒ සඳහා තරුණ පරපුර මෙහෙයවිය යුතුයි. ඉතාම කෙටි කාලයක් ඇතුළතදී එය කළ හැකියි. සංචාරක ක්ෂේත්රය දියුණුවන විට භාෂා පරිවර්තනකයන්, කළමනාකරුවන් අවශ්‍ය වෙනවා. ඔවුන්ට හෝටල් ක්ෂේත්රයේ විශාල ඉල්ලුමක් තිබෙනවා. ඒ සඳහා තරුණ පරපුර දැනුවත් කළ යුතුයි. අපේ රජය තරුණ පරපුරට අතරමං වෙන්න දෙන්නේ නැහැ. කාන්තා හිංසනය සම්බන්ධව අද සමාජය කතාවෙනවා. අපේ රජය කාන්තා හිංසනය නතර කිරීමට ක්රියා කරනවා. ජීවන වියදම ඉහළ ගියාම වැඩියෙන්ම තැවෙන්නේ කාන්තාවන්. ඒ නිසා ජීවන වියදම අඩුකිරීමට පැකේජයක් හඳුන්වා දෙනවා. එමෙන්ම ආබාධිත ජනතාවගේ අවශ්‍යතාවන් වෙනුවෙන් අප සැලසුම් සකස් කර තිබෙනවා. නගර සංවර්ධනයේදී ආබාධිත අයට ගමනාගමන පහසුකම් සැලසුවෙත් අපියි. සාමාන්‍ය ජනතාවට තිබෙන සියලුම අයිතිවාසිකම් ඔවුන්ටත් හිමිවිය යුතුයි. අපේ ප්රතිපත්ති ප්‍රකාශනය ප්‍රායෝගිකයි. ඔබ මා කෙරෙහි විශ්වාසය තබන්න. ඔබට සුරක්ෂිත රටක් බිහිකර දීමේ වගකීම මා ඉටුකරනවා” යැයි ද ඔහු කීය.විපක්ෂ නායක මහින්ද රාජපක්ෂ මහතා:“2015 ජනාධිපතිවරණයේදීත් අපි ගලගෙදර ආසනය දිනුවා. ඒ නිසා ඔබ අප ගැන හොඳට දන්නවා. රටට වෙනසක් අවශ්‍ය බව කියමින් ජනතාව 2015 දී වෙනත් ආණ්ඩුවක් බලයට පත්කර ගත්තා. මේ ආණ්ඩුව රටට ලොකු වෙනසක් කළා. තවම ජනතාවට ගෑස් ටික බෙදාගන්න මේ ආණ්ඩුවට බැරි වුණා. ගෑස් බෙදාගන්න බැරි ආණ්ඩුවක් මොකටද? ලුණු පොල් කට්ටෙත් මිල වැඩි වුණෙත් මේ ආණ්ඩුව යටතේයි. එහෙම මිල වැඩිවුණේ වැට් බද්ද වැඩිවීම නිසයි. අපේ ආණ්ඩුවට වඩා වැට් බද්ද වැඩි කිරීම නිසා මේ ආණ්ඩුව ජනතාවගේ සාක්කුවට පික්පොකට් ගහනවා. නමුත් ඒ බව තමුන්නාන්සේලා දන්නේ නැහැ. සජිත් කතා කරන්නේ එයා විපක්ෂයේ ඉන්නව කියලා හිතාගෙනයි. ජනතාව පීඩාවට පත්කරන හැම යෝජනාවකටම ඔහු අත ඉස්සුවා. මේ ආණ්ඩුව වරාය, ගුවන්තොටුපළ මේ සියල්ල විකුණන්න දාලා. ආර්ථික කොරිඩෝවක් හදන්න ඇමරිකාවට අවසර දීලා ගිවිසුමක් අත්සන් කරන්න සූදානම් වෙනවා. රටේ ඉඩම් කොල්ල කන්න ආණ්ඩුව සූදානම් වෙනවා. මේ සියල්ල ජනතාවට අයිති දේවල්. සජිත් ප්‍රේමදාසගේ ප්රතිපත්ති ප්රකාශයේ සිංහල පිටපතේ ඒකීය රාජ්‍ය කියලා සඳහන් වෙනවා. දෙමළ පිටපතේ සඳහන් වෙන්නේ එක්සත් රාජ්‍ය කියලයි. ඔහු සිංහල ජනතාවත්, දෙමළ ජනතාවත් දොගොල්ලම රවට්ටනවා. සජිත් ප්‍රේමදාසගේ ප්රතිපත්ති ක්රියාත්මක කරන්න ඉඩ දුන්නොත් රට කෑලිවලට කැඩෙන එක ඉක්මන් වේවි. ජනතාවට බොරු කියලා රට බෙදන්න දෙන්න බැහැ.ගෝඨාභය රාජපක්ෂ රට හදන තමන්ගේ දැක්ම ජනතාවට ඉදිරිපත් කරනවා. එ.ජා.ප. අපේක්ෂක විහිළු කතා කියනවා. අපගේ රජය දුප්පත් ජනතාවට පෝෂණ මල්ලක් ලබාදෙනවා. රටේ අනාගත පරපුර මන්දපෝෂණයෙන් හා මත්ද්‍රව්‍යයෙන් බේරාගන්න අප කටයුතු කරනවා. මත්ද්‍රව්‍ය නිසා තරුණ ජීවිත විනාශ වෙන්න දෙන්න බැහැ. ශක්තිමත් ජාතියක් ගොඩනගන්න නම් අනාගත පරපුර බේරාගත යුතුයි. ඒ සඳහා අප ක්රියා කරනවා. මේ ආණ්ඩුව බලයට පත් වුණ දවසේ ඉඳලම හොරකම් කළා. තමන්ගේ පියාගේ යුගයක් නැවත බිහිකරන බව සජිත් කියනවා. පියාගේ යුගයේදී රටේ 67,652ක් තරුණ ජීවිත විනාශ වුණා.පේරාදෙණිය විශ්වවිද්‍යාලයේ වෛද්‍ය සිසුන් 22ක් ඝාතනය කළා. මහනුවර මහවත්තේ 157 දෙනෙක් මරලා දැම්මා. ඉන් 28 දෙනෙක් ජ.වි.පෙ. විසින් ඝාතනය කළා. මේ ප්රදේශයේ කඩුගන්නාව, රන්දෙනිගල, සිල්වෙස්ටර් වදකාගාරය, අංකුඹුර ප්රදේශවල වදකාකාර පවත්වාගෙන ගියා. ඒවාට අමතරව තවත් වදකාගාර පිහිටුවා තිබුණා. ඒවා ප්‍රේමදාස යුගයේ සිදුවූ දේවල්. අද බොහෝ දෙනෙක්ට ඒවා අමතක වෙලා” යැයි ද ඔහු කීය.මහනුවර දිස්ත්රික් පාර්ලිමේන්තු මන්ත්රී කෙහෙළිය රඹුක්වැල්ල මහතා:“2005 ජනාධිපතිවරණයේදී ජනතාව මහින්ද මහ්තතයාගෙන් ඉල්ලුවේ යුද්ධය ඉවර කරන්න කියලයි. කාටවත් අවසන් කරන් බැරිවුණ යුද්ධය ඔහු අවසන් කළා. ඒකට ගෝඨාභය රාජපක්ෂ මහත්තයා සහාය දුන්නා.ඊට පස්සේ ගෝඨාභය රාජපක්ෂ නාගරික සංවර්ධන අධිකාරියේ ලේකම්වරයා වශයෙන් අපේ රට ආසියාවේ වේගයෙන්ම දියුණුවන රට බවට පත් කළා.ගෝඨාභය රාජපක්ෂ කියන්නේ දැක්මක් සහිත නායකයෙක්. ඔහුගේ වේදිකාවේ හොරු, දූෂිතයෝ නැහැ. අයාලේ ගිය රට බේරාගැනීමට ලැබෙන අවසන් අවස්ථාව මෙයයි.”මහනුවර දිස්ත්රික් පාර්ලිමේන්තු මන්ත්රී මහින්දානන්ද අලුත්ගමගේ මහතා:“මහපොළවේ යථාර්ථය ගෝඨාභය රාජපක්ෂ මහතායි. ඒ නිසා ඔහුගේ ජය ඉරහඳ පායනවා වගේ විශ්වාසයි.එක්සත් ජාතික පක්ෂය ඉතිහාසයේ දරුණුම පරාජය මේ ජනාධිපතිවරණයෙන් ලබනවා.ගෑස්, ඉන්ධන වෙලාවට දී ගන්න බැරිනම් රටට ආණ්ඩුවක් මොකටද? මේ ආණ්ඩුව පළවා හැරිය යුතුමයි. මුළු රටට විරුද්ධ වෙද්දිත් ආණ්ඩුව මිලේනියම් චැලේන්ජ් කෝපරේෂන් ගිවිසුම අත්සන් කරන්න හදනවා. මේ ආණ්ඩුව ජනතාවට සංවේදී නැහැ.දෙකඩ වූ රට එකතු කළේ මහින්ද රාජපක්ෂ මහතායි. මේ ජනාධිපතිවරණයෙන් සජිත් ප්‍රේමදාස ජයගතහොත් එකතු වූ රට නැවත දෙකඩ වෙනවා.”කෑගල්ල දිස්ත්රික් පාර්ලිමේන්තු මන්ත්රී කනක හේරත් මහතා:“බුද්ධි අංශ වාර්තා අනුව මෙවර ජනාධිපතිවරණයෙන් ගෝඨාභය රාජපක්ෂ මහතා සියයට 57ක් ඉදිරියෙන් ඉන්නවා. පසුගිය පළාත් පාලන මැතිවරණයේදී අප ලබාගත් ඡන්ද ප්‍රමාණයට ශ්රී ලංකා නිදහස් පක්ෂයේ ඡන්දත් එකතු වෙනවා. ඒ අනුව ගෝඨාභය රාජපක්ෂ මහතා මෙවර ජනාධිපතිවරණයෙන් සියයට 60 ඉක්මවූ ඡන්ද ප්රතිශතයක් ලබාගන්නවා. සජිත් ප්‍රේමදාස මහතාගේ ප්රතිපත්ති ප්රකාශයේ සිංහල පිටපතේ ඒකීය රාජ්‍ය සංකල්පය ගැන සඳහන් වෙනවා. දෙමළ පිටපතේ සඳහන් වන්නේ එක්සත් රාජ්‍ය සංකල්පයක් ගැනයි. ඒ අනුව සජිත් ප්‍රේමදාස මහතා සිංහල, දෙමළ ඇතුළු සියලුම ජනතාව රැවටීමකට ලක්කර තිබෙනවා.මහනුවර දිස්ත්රික් පාර්ලිමේන්තු මන්ත්රී ආනන්ද අලුත්ගමගේ මහතා:“මම ආණ්ඩුවේ හිටියට එක රස්සාවක්වත් දෙන්න බැරිවුණා. නමුත් අගමැතිතුමා නාවලපිටියට ඇවිල්ලා කෝටි 50ක ව්‍යාපෘතියක් වෙනුවෙන් මුල්ගල තිබ්බා. ව්‍යාපෘතිය ආරම්භ වුණේ නැහැ. මුල්ගල පැළවෙනවා. මම එක්සත් ජාතික පක්ෂයේ ඉන්න කාලයේදි පසුපෙළ මන්ත්‍රීවරුන්ගේ ජනාධිපතිවරණ අපේක්ෂකයා ලෙස සජිත්ගේ නම යෝජනා කළා. ඒකට අගමැතිතුමා විරුද්ධ වුණා. ඔහුට අවශ්‍ය වුණේ චම්පික රණවක ජනාධිපතිවරණයට දාන්නයි.අගමැතිතුමාට අවශ්‍ය සජිත්ව පරාජයට පත් කරන්නයි. ඒ නිසා ගෝඨාභගේ ජයග්රහණය වෙනුවෙන් අගමැතිතුමා කටයුතු කරනවා. මේ ජනාධිපතිවරණයෙන් පසුව සජිත් ප්‍රේමදාසගේ දේශපාලනය ඉවරයි.”මහනුවර දිස්ත්රික් පාර්ලිමේන්තු මන්ත්රී දිලුම් අමුණුගම, මධ්‍යම පළාත් හිටපු ආණ්ඩුකාර ටිකිරි කොබ්බෑකඩුව, විශේෂඥ වෛද්‍ය සීතා අරඹේපොල යන මහත්ම මහත්මීන් සහ පළාත් පාලන නියෝජිතයෝ ද මෙහිදී අදහස් දැක්වූහ.
|
“අධ්‍යාපනයට ජාතික ප්රතිපත්තියක් හැකි ඉක්මනින් නිර්මාණය කරනවා“
| 0 |
Subsets and Splits
No community queries yet
The top public SQL queries from the community will appear here once available.